
Fortale. 


Efte 


ter  Tilskyndelse  af  Hr.  Kammerherre,  Amtmand 
C.  St.  A.  Bille,  have  vi  Undertegnede  paataget  os  Ud- 
arbejdelsen af  Bille-Ættens  Historie.  Vi  have  fordelt  Arbejdet 
saaledes,  at  Undertegnede,  Mollerup,  udarbejder  Slægtens 
ældre  Historie  indtil  Slutningen  af  det  i6de  /^århundrede, 
medens  Undertegnede,  Meidell,  har  paataget  sig  at  føre 
Slægtens  Historie  videre  indtil  Nutiden.  Værket  vil  ud- 
komme i  to  Dele,  der  hver  fremtræder  som  et  selvstændigt 
Hele.  Det  har  været  vor  Opgave  at  fremstille  Slægtens 
Annaler  paa  Baggrund  af  Danmarks  almindehge  Historie,  i 
hvilken  Bille -Ætten  til  forskjellige  Tider  og  paa  forskjellige 
Maader  har  spillet  en  betydelig  Rolle.  Skjøndt  vi  hoved- 
sagelig have  fæstet  vor  Opmærksomhed  paa  Slægtens  hi- 
storiske Betydning,  er  det  en  Selvfølge,  at  den  personal- 
historiske  Interesse  og  Godshistorien  ikke  derfor  ere  tilsidesatte. 
Paa  mange  Punkter  —  især  i  de  ældste  Slægtleds  Historie 
—  vil  Interessen  jo  væsentligst  bero  paa  Fremstillingen  af 
Familiens  materielle  Blomstring,  der  dannede  Grundlaget  for 
dens    store    politiske    Betydning.       Hvor    dette    Hensyn    ikke 


har  gjort  sig  gjældende,  er  Godshistorien  og  Slægtens  mindre 
fremtrædende  PersonHgheder  kun  løsere  behandlede. 

At  dette  Værk  har  kunnet  se  Dagens  Lys,  skyldes 
væsentligst  den  Liberalitet,  hvormed  Bille -Ættens  nulevende 
Repræsentanter,  Slægterne  Bille- Brahe -Selby,  Bille-Brahe  og 
Bille,  have  støttet  vort  Foretagende,  ligesom  den  Imøde- 
kommenhed, der  er  os  vist  af  Værkets  Forlægger,  Hr. 
Etatsraad  Hegel.  En  særlig  Tak  skylde  Forfatterne  Hr. 
Assistent  Thiset,  som  med  den  største  Forekommenhed  har 
stillet  sine  Samlinger  og  sine  Kundskaber  paa  Personal- 
historiens Omraade  til  vor  Raadighed. 

K/øbenhavn  i  Decbr.  i88j. 


W.  Mollerup.  Fr.  Meidell. 


Bill 

Indledning. 

Navn,  Slægt  og  Vaaben.    —    De  ældste  Slægtled. 


Indledning'. 


«1  berømmelige  Slægter  er  det  et  stort  Lys  og  Zirat 
at  kjende  Rækken  af  sine  Forfædre  og  deres  berømmelige 
Gjerninger.  I  Slægtregistrene  har  Historien  nemlig  sin  Rod, 
og  intet  indeholder  en  kraftigere  Opmuntring  til  hæderlig 
Daad  end  altid  at  have  Forfædrenes  Heltegjerninger  for 
Øje.» 

Med  disse  Ord  indledede  for  tre  Hundrede  Aar  siden 
Historikeren  og  Digteren  Klavs  Christoffersen  Lyskander  i 
et  Brev  til  sin  Ven,  Markus  Bille  til  Hvidkilde,  det  bekjendte 
Rimværk,  hvori  han  med  en  for  hin  Tid  ualmindelig  dygtig 
Versbehandling  skildrede  «De  Bilders,  Jenses  Sønners,  i6 
Aner»  ^).  De  samme  Ord  bør  ogsaa  indlede  det  Værk,  hvis 
Formaal  det  er  at  gjenopfriske  og  samle  Minderne  om  den 
berømte  Slægt,  der  er  en  af  de  meget  faa  her  i  Landet, 
om  hvilke  det  historisk  kan  godtgjøres,  at  den  har  levet 
mere  end  sex  Aarhundreder  i  Danmark,  i  hvis  Historie  dens 
Medlemmers  Virksomhed  har  efterladt  sig  dybere  Spor  end 
de  fleste  andre  af  deres  Jævningers. 

Forinden   vi   skride   til  den  historiske  Fremstilling  af  de 


H.   F.   Rørdam,    Klavs  Christofifersen  Lyskanders  Levned  S.   31. 


SAGN. 


enkelte  Medlemmer  og  Grene  af  Slægten,  vil  det  være  nød- 
vendigt at  forudskikke  nogle  Bemærkninger  om  de  Sagn, 
som  have  bevaret  sig  i  Slægten,  om  dens  Oprindelse,  samt 
om  dens  Navn  og  dens  Vaaben. 


Sagn. 

Det  er  ikke  uden  Interesse  og  Udbytte  at  dvæle  ved 
de  gamle  Myther  og  Sagn,  som  i  Aarhundredernes  Løb 
have  dannet  sig  i  en  stor  og  anset  Slægt.  Kunne  de  end 
—  i  Følge  deres  æventyragtige  Form  —  ikke  gjøre  Fordring 
paa  nogensomhelst  Troværdighed,  de  ere  dog  Vidnesbyrd 
om  en  Trang  hos  Slægten  eller  dens  Historieskrivere  til  at 
klargjøre  sig  Forhold  og  Begivenheder,  som  ligge  forud  for 
de  skriftlige  Optegnelser.  Det  er  ofte  muligt  med  Nutidens 
rigere  kritiske  Hjælpemidler  at  paavise  Sagnets  Oprindelse, 
at  se,  hvorledes  Traditionen  efter  Haanden  har  pyntet  paa 
det,  og  paa  hvilken  Maade  det  har  opnaaet  en  vis  Autoritet 
inden  for  og  maaske  endog  uden  for  Slægten.  Intet  Sagn 
er  saa  almindeligt  som  det,  der  fører  Slægtens  Oprindelse  til- 
bage til  Tider,  fra  hvilke  ingen  historiske  Efterretninger  ere 
komne  til  os  —  jo  højere  Ælde ,  desto  større  Anseelse. 
Selvfølgelig  findes  ogsaa  saadanne  Sagn  i  Billeætten.  «De 
Bilder,  Brokker,  Bugger  og  Gundholmer  vare  mærkelige 
Mænd  i  Kong  Fridle  den  snares  Tid,  som  var  Kong  Frodes 
Fader  og  regerede  paa  Christi  Tid»  —  saaledes  fortælles  i 
nogle  kronologiske  Optegnelser  fra  det  i6de  Aarhundrede, 
forfattede  af  Biskop  Ove  Billes  Sekretær^).  Utvivlsomt  er 
Saxo  Kilden  til  denne  lærde  Notits.     Kong  Fridle  den  snare, 


')    Rørdam,  Hist.   Kildeskrifter  I.     496 — 9S. 

fortæller  han,  overvandt  Kon^  Huirrild  af  Halland,  der  havde 
taget  i  sin  Tjeneste  den  navnkundige  Amazone,  Jomfru 
Rusiles  fem  Staldbrødre:  Brode,  Bilde,  Bugge,  Faning  og 
Gundholm ,  som  kaldtes  Fyns  Sønner.  De  kæmpede  hele 
Dagen,  men  den  følgende  Nat  flygtede  Brode  og  Bilde  og 
svigtede  saaledes  deres  Konge,  medens  de  andre  bandt 
deres  Skibe  sammen  og  kæmpede  til  sidste  Mand.  — 
-Denne  Opfattelse  af  Slægtens  Ælde  maa  dog  senere  have 
veget  Pladsen  for  en  mere  ædruelig,  som  ikke  vidste  at  føre 
Slægten  længere  end  til  Anno  781  e.  Chr.,  men  som  havde 
den  Fordel  at  kunne  støtte  sig  paa  et  Monument.  I  Gudme 
Kirke  i  Fyn  og  i  Valløby  Kirke  i  Sjælland  findes  to  om- 
trent enslydende  Ahnetavler  over  Familierne  Bille  og  Skel, 
forfattede  i  Aarene  1693  og"  1695.  Indskriften  i  Valløby 
Kirke  lyder  saaledes: 

«Her  Thørne  Bille,  ADMIRAL,  som  er  den  før.ste  mand 
ved  Nafn  paa,  hafver  boet  paa  Allinge  Gaard  udi  Sieland, 
da  de  Gamle  vare  Hedninge,  huor  hånd  og  ligger  begrafvet 
paa  Marcken  i  een  Høy,  og  ofver  Hans  Graf  staar  een  stor 
Sten,  paa  huilken  de  Bilders  Vaaben  er  udhuged,  og  derhos 
skrefved:  Her  ligger  begrafvid  Her  Thørne  Bilde  til  Allinge, 
Admiral,  Anno  781:  er  saa  fra  den  tid  intil  nærverende 
Aarsdag  1695  forløben  914  Aar.  Fra  samme  Hr.  Thørne 
Bilde  intil  den  første  Her  Peder  Bilde  fejler  3  eller  4 
Bilder  paa  huer  side,  hvis  Nafne  tilligemed  Fruers  Slegt  og 
Herkomst  icke  er  bevist.  Huorvdofver  mand  billigen  maa 
beklage  Voris  gamle  Forfedris  store  forsømmelse,  i  det  faa 
af  dennem  hafue  Været  omhygelige  for  at  optegne  deris 
Forældris  og  Forfædris  Xafne,  samt  priselige  og  merckelige 
Bedrifter,  Efterkommere  til  Videnskab  og  Vnderretning.  Dog 
er  det  alle  Vitterlit,  de  Bilder  at  vere  een  med  de  ældste 
og  fornemmeste  Slecter,  saa  og  at  hafve  veret  gode  og  op- 
rigtige tro  Rigens  Mend  i  Dannemarck:  Gud  endnu  formeere 
og  Velsigne  denne  Slect,    at    den    herefter  saa  ofuerflødig  af 


I  o  SAGN. 

Toppen  paa  dette  Træ  kand  udspiire  som  den  af  Roden  til 
dene  Top  er  oprunden*^). 

Dette  Sagn  har  sin  Betydning,  da  det  er  knyttet  til  en 
bestemt  Lokalitet,  Allindemagle  i  Sjælland,  og  det  derved 
bliver  muligt  saavel  at  paavise  dets  —  forøvrigt  selvfølgelige 
—  Urimelighed,  som  at  forstaa,  hvorledes  det  er  opstaaet. 
Allindemagle  er  unægtelig  en  af  Billeættens  gamle  Slægt- 
gaarde, men  ingenlunde  dens  ældste.  Først  i  Slutningen  af 
det  14de  og  i  Begyndelsen  af  det  15de  Aarhundrede  dannes 
her  den  Hovedgaard,  som  i  to  Aarhundreder  var  i  Slægtens 
Besiddelse.  Den  gamle  Gaard  er  nu  forlængst  forsvunden, 
saa  at  knap  Spor  af  dens  Beliggenhed  kan  opdages.  Men 
paa  Allindemagle  Mark  findes  endnu  en  Langdysse,  og  det 
er  utvivlsomt  denne,  som  har  givet  Anledning  til  Sagnet,  og 
som  kaldes  Thørne  eller  Torne  Billes  Høj.  Oprindelig  har 
den  vel  heddet  Torne  eller  Tjørne  Høj  af  samme  naturlige 
Aarsag  som  saa  mange  andre  Høje"). 

En  endnu  mere  æventyrlig  Karakter  har  Sagnet  om 
Vildmandens  Optagelse  i  Billevaabnet.  Det  fortælles  saa- 
ledes  i  den  gamle  Slægtebog,  som  har  tilhørt  Knud  og 
Sten  Bille  og  efter  Forfatterinden  kaldes  Fru  Lisbet  Bryskes 
Slægtebog  ^). 

«Der    siges,    at    di  Biller    forer    den    Vilmand    ved    dieris 


')  Petersen,  Vallø  og  Omegn  S.  282.  Kirkehist.  Saml.  3.  Række  II. 
613 — 14.  Sagnet  om  Hr.  Thørne  Bille  forekommer  i  Slægtebogen  i 
Thottske  Saml.  Fol.  10S5  og  lyder  saaledes  «Der  liger  en  Bille 
begraffuet  i  Selland  wed  Allinge  magle.  Den  Bille,  som  boede  paa 
Allinge  liger  wnder  oben  himmel  i  en  hoye,  der  stod  en  stor  Kampesten 
paa  hans  graff  oc  stod  di  Biller  waaben  wdhogen  paa  stenen,  oc 
skrefifuen  hos:  Her  liger  begraffuen  her  Torne  Bille  af  Allinge  78 1. 
Der  siges ,  at  den  sten  bleff  borttagen  oc  lagt  i  grundwollen  wnder  it 
hus.  Om  dene  her  Torne  Bille  oc  hans  Børn  wed  Ingen  beskett  om 
huem   di  haffuer  werrit». 

'•')    Antikv.   topogr.  Archiv.  Allindemagle. 

^)  Om  Fru  Lisbet  Bryske  og  hendes  Børn  se  Orion,  Kvartalsskrift  I. 
-;2i— 2^. 

vaaben,  det  skulle  haffue  komet  sig  saa,  at  for  nogen  bunder 
aar  siden  hafifuer  veret  en  stor  tørcke  it  helt  aar,  saa  der 
groede  ickun  lidet  Korn  her  i  Danmarck  och  var  en  stor 
trang  at  faa  malet,  for  der  war  lidet  Vand  til.  Paa  den 
Tid  boede  en  Herremand  i  Seland  af  di  Biller ,  hånd  gick 
en  dag  at  spadzieret  oc  var  ilde  tilfreds,  da  møtthe  hannom 
en  liden  mand  som  en  duerg,  nøgen  oc  war  løyen  paa  alt 
sit  liff,  oc  hånd  haffde  it  langt  three  i  sin  haand  oc  hånd 
spurde  den  Bille  at,  huad  ham  skade  och  huad  hånt  tenckte 
paa;  den  Bille  suaret  hannem,  det  jeg  tencker  paa,  kand  du 
inttet  raadt  mig  bod  for.  Dueren  suarede.  Du  tencker  paa, 
huor  Du  wilt  faa  Dit  Korn  mallit  i  den  suare  tørcke;  Du 
hafifuer  mange  børn  oc  folck  i  Dit  Hus,  der  vil  Brød  til, 
kom  med  mig,  jeg  vil  vise  Dig,  huor  Du  skall  byge  7  Møller 
paa  din  egen  grund  oc  beck.  Du  skalt  icke  aleniste  male 
Dit  eget  Korn,  men  oc  saa  fortiene  saa  meget  Told,  som 
Du  kand  holde  Dit  hus  med.  Saa  bygte  hånd  7  møller  aff 
den  bek,  som  hånd  wiste  ham,  som  leger  i  Selland  dene 
Dag  icke  langt  fra  Elle  brodam  och  heder  Hune  mølle  oc 
staa  aller  for  wand,  entten  vintther  eller  somer.  Den  same 
Duere  gaff  den  Bille  it  lidet  huit  horn  oc  sagde,  saa  lenge 
som  det  horn  er  ibiant  di  Biller,  skulle  den  slecht  aldrig 
wndgaae,  oc  same  horn  skulle  haffue  weret  paa  Søeholm  i 
Seland.  Tillige  siges  det,  at  den  same  Bille  satte  den 
Duere  wed  sit  waaben,  som  er  som  en  wildmand,  er  nøgen 
och  løyen  paa  sin  krop  med  ett  thre  i  sin  hand». 

Dette  Sagn  kan  først  være  opstaaet  i  det  i6de  Aar- 
hundrede,  da  Vildmanden,  som  det  senere  skal  paavises, 
først  indførtes  i  Billernes  Vaaben  af  Torben  Bille  til  Sandholt 
c.  1500.  De  i  Sagnet  anførte  Lokaliteters  Beliggenhed 
kunne  bestemmes.  Ellebrodam  kaldes  nu  Elverdams  Aa-, 
den  danner  paa  en  Strækning  af  omtrent  i  Mil  Grænsen 
mellem  Kjøbenhavns  og  Holbæk  Amt  og  falder  ud  i  Bramsnæs 
Fjord.  Ved  den  findes  endnu  en  Mængde  Moller;  de  to 
Paderød  M.,    Hesle,    Fristrup,    Elverdams  M.;    men  om  Hune 

Mølle  haves  ingen  Efterretninger.  I  Merløse  Herred,  paa 
hvis  Grænse  Aaen  løber,  har  Billeætten  fra  de  ældste  Tider 
haft  Strøgods,  og  der  er  jo  intet  i  Vejen  for,  at  flere  af 
disse  Møller  kunne  være  byggede  af  Slægten.  Hesle  Mølle 
forekommer  —  ligesom  Ellebrodam  —  i  det  15de  Aarhun- 
drede^).  Men  vi  skulle  ikke  fordybe  os  videre  i  disse 
Undersøgelser  —  Sagnet  er  jo  selvfølgelig  kun  fremkommet 
for  at  forklare  Vildmandens  Tilstedeværelse  i  Vaabenet. 
Hornet,  som  skal  have  været  paa  Søholm,  minder  i  paa- 
faldende  Grad  om  det  berømte  sagnrige  Horn  paa  Lyngby- 
gaard  i  Skaane,  der  jo  ogsaa  fra  gammel  Tid  har  tilhørt 
Billeætten,  og  vi  have  maaske  her  for  os  et  Exemplar  af 
de  saa  hyppig  forekommende  Vandresagn. 

Af  Sagnene  lære  vi  da  kun,  at  Slægten  i  høj  Grad 
har  været  blottet  for  vnrkeligt  Kjendskab  til  sin  Oprindelse. 
Da  den  i  det  i6de  Aarhundrede  stod  paa  Højdepunktet  af 
Magt  og  Rigdom,  har  den  følt  Trang  til  at  klare  sig  den 
første  Oprindelse  til  saa  megen  Magt  og  Storhed,  og  i 
Mangel  af  en  sikker  Tradition  har  den  maattet  ty  til  sagn- 
agtige Udsmykninger  og  de  usandsynligste  Fortolkninger. 
Kun  saa  meget  kan  bibeholdes  af  Sagnets  Elementer  og 
staa  fast  for  den  historiske  Undersøgelses  Domstol,  at  Slægten 
er  en  oprindelig  sjællandsk  Slægt,  og  at  den  i  Aarhundreder 
har  været  knyttet  til  denne  Landsdel. 


II. 

Navn. 

Gaar  man  fra  Sagnets  frodige,  men  usikre  Jordbund 
over  til  de  faste  og  synhge  Spor,  som  Slægtens  ældste 
Generationer  have  efterladt  sig  i  Historien,    saa  er  desværre 


Archivregistr.    IV.    109. 

Udbyttet  kun  ringe.  To  Ledestjerner  vise  her  Vej,  Navnet 
og  Vaabnet.  Det  er  kun  sjældent,  at  det  første  Hjælpe- 
middel er  en  Stolte  for  Undersøgelserne  om  den  danske 
Adels  Oprindelse.  Slægtsnavnene  ere  jo  i  Almindelighed 
først  blevne  optagne  længe  efter,  at  arvelige  Slægtvaaben 
vare  indførte,  og  selv  hvor  de  ere  ældre  end  Vaabnet, 
vildlede  de  ofte,  fordi  de  jævnlig  overgik  til  de  paa  Spinde- 
siden beslægtede  Familier^).  Billenavnet  har  i  saa  Hen- 
seende det  Fortrin,  at  det  med  Sikkerhed  kan  paavises 
længere  tilbage  i  Tiden  end  Vaabnet,  og  at  det  saa  godt 
som  aldrig  er  blevet  ført  af  andre  i  Slægten  indgiftede 
Familier.  Vi  have  jo  allerede  set,  at  Saxo  vil  føre  Navnet 
helt  tilbage  til  Kong  Frode  Fredegods  Dage,  og  om  vi 
end  rolig  kunne  lade  Sagnet  ligge,  saa  bliver  dog  den 
Kjendsgjerning  staaende,  at  Saxo  har  kjendt  Navnet.  At 
det  ogsaa  paa  hans  Tid  maa  have  været  baaret  af  en 
Slægt,  er  meget  sandsynligt.  Thi  næppe  50  Aar  efter  hans 
Død  lever  der  en  Riddersmand  i  Danmark  ved  Navn  Jakob 
Bille,  og  endnu  flere  Mænd,  som  bære  Navnet  Bille,  fore- 
komme nævnede  i  Dokumenter  og  Breve  i  Løbet  af  det 
13de  Aarhundrede,  uden  at  det  dog  har  været  muligt  at 
føre  dem  —  ligesaa  lidt  som  Hr.  Jakob  —  ind  paa  Slægtens 
Stamtavle;  thi  det  afgjørende  Kjendetegn  —  Vaabnet  — 
mangler.  Navnets  saa  tidlige  Forekomst  har  dog  sin  Be- 
tydning, saa  meget  mere  som  man  med  Sikkerhed  kan 
paavise  Slægtens  uafbrudte  Descendens  fra  den  nærmest 
følgende  Tid,  Begyndelsen  af  det   14de  Aarhundrede. 

Om  end  Navnet  saaledes  bruges  som  Slægtnavn  allerede 
i  det  13de  Aarhundrede,  er  det  dog  en  Selvfølge,  at  ikke 
alle  Slægtens  Medlemmer  have  ført  det.  Meget  jævnlig 
træffes  i  det  14de,  ja  endog  i  det  15de  Aarhundrede  Doku- 
menter og  Breve,  i  hvilke  Medlemmer  af  Slægten  benytte 
sig  af  den  ældgamle  Betegnelse  ssun*,    «son»  eller  «son»  føjet 


')    Hist.  Tidsskr.   5.  Række  I.   605. 

til  Faderens  Fornavn.  Hvor  da  Seglet  mangler,  staar  man 
ofte  hjælpeløs,  naar  ikke  Brevets  Indhold  eller  andre  Kj ende- 
tegn kunne  støtte  Formodningen  om,  at  det  er  en  af  Slægten, 
vi  her  have  for  os.  Saaledes  optræder  i  et  Brev  af  iste 
Februar  1355  en  Esbernus  Nielsen.  Seglet  er  borte,  men 
Seglremmen  findes,  og  denne,  som  er  skaaret  ud  af  et 
andet  Brev,  indeholder  følgende  Paaskrift:  Omnibus  cernen- 
tibus  Esbernus  Niclesson,  dictus  Billet)  etc').  Her  er 
Tvivlen  løst,  men  i  hvor  mange  Tilfælde  maa  ikke  Under- 
søgelsen opgives  som  haabløs.  Først  henimod  det  14de 
Aarhundredes  Slutning  trænger  Navnet  til  Dels  igjennem 
og  føres  fra  nu  af  saa  godt  som  af  alle  Slægtens  Med- 
lemmer. Ret  jævnlig  træffe  vi  dog  endnu  Patronymet  brugt 
i  Seglene,   hvor  det  ikke  bruges  i  Brevene,   og  omvendt. 

Navnet  skrives  paa  forskjellig  Maade.  Den  ældste  Form  er 
Bille,  dog  forekommer  ogsaa  hyppig  Formen  ^Billæ^,  ligesom 
Formerne  Byllæ,  Bylle  eller  Byle  ikke  ere  ualmindelige,  ja 
endog  i  Begyndelsen  af  det  15de  Aarhundrede  de  sædvanlige. 
Nogen  fast  Regel  fandtes  ikke,  og  ligesom  man  i  det  samme 
Brev  jævnlig  kan  finde  forskjellige  Former  for  Navnet,  saa- 
ledes er  det  ikke  usædvanligt,  at  Seglet  har  Formen  «Byld», 
medens  Brevet  har  « Bylle »  eller  andre  Former.  Langt 
senere  forekommer  Navnet  ^Bilde-^ ,  som  sandsynligvis  er 
en  videre  Udvikling  af  Formen  «Byld»,  og  formodentlig  fik 
en  videre  Udbredelse  gjennem  det  tyske  Kancellis  Breve. 
Om  det  beror  paa  en  fejlagtig  fremmed  Udtale  af  Navnet 
eller  om  det  er  indført  af  Slægtens  Medlemmer  selv,  maa 
staa  hen.  I  det  16de  og  17de  Aarhundrede  trængte  denne 
Navneform  igjennem  og  brugtes  hyppig  af  Slægtens  egne 
Medlemmer.  Den  fik  saaledes  en  vis  Hævd ,  men  bør 
utvivlsomt  forsvinde  og  give  Plads  for  Familiens  ældgamle 
Navn  —  Bille. 

Hvorfra  stammer  Navnet?     Som   bekjendt  have   mange 


')    Dipl.   Arn.   Magn.  Fase.   37.   4. 

gamle  Adelsslægter  optaget  Vaabenmærket  eller  Hoved- 
farven i  Skjoldet  som  Familienavn,  ligesom  det  i  enkelte 
Tilfælde  kan  paavises,  at  Slægten  har  taget  Navn  efter 
sin  Hjemstavn.  I  Danmark  forekomme  mange  Stednavne 
med  Forbindelsen  Bille.  Saaledes  nævnes  1373  «Billeberg» 
i  Tudse  Herred,  ligesom  der  endnu  i  samme  Herred  findes 
en  Landsby  af  Navnet  «Billerup».  I  Løve  Herred  —  Fami- 
liens gamle  Hjemstavn  —  findes  en  Sø  « Billesø »,  og  en  Sø 
af  samme  Navn  træffes  i  Mols  Herred  i  Jylland.  Men  disse 
Lokaliteter  have  snarere  faaet  deres  Navn  ved  Slægten  — 
saaledes  som  talrige  Herregaarde  med  Billenavnet  —  end 
omvendt.  I  Holsten  findes  en  Flod  af  Navnet  « Bille »,  men 
det  vilde  dog  være  for  dristigt  at  lade  sig  forlede  heraf  til 
at  føre  Slægtens  Udspring  tilbage  til  Holsten ,  naar  der 
forøvrigt  ikke  foreligger  noget  andet  Vidnesbyrd  herom. 
Derimod  tør  det  ikke  forbigaas  med  Tavshed ,  at  der  i 
Schlesien  i  den  tidlige  Middelalder  har  levet  en  Slægt  som 
kaldtes  Bielde.  Den  var  allerede  uddød  i  det  i6de  Aar- 
hundrede,  men  det  meddeles,  at  det  har  ført  samme  Vaaben 
og  rimeligvis  haft  sam^me  Herkomst  som  Familien  Ebersbach. 
Ebersbach-Vaabnet  beskrives  saaledes:  v.von  Roth  und  Silber 
viermal  quer-getheilt  mit  gewechsselten  Tincturen's>'^).  Dette 
Vaaben  frembyder  en  overraskende  Lighed  med  Billevaabnets 
maaske  oprindelig  firdelte,  men  senere  kun  tre  Gange  tvær- 
delte Skjold  med  vexlende  Rødt  og  Sølv.  Kommer  hertil 
den  mærkelige  Navnlighed,  forstaar  man,  at  Genealogerne 
have  gjort  Tyskland  til  Slægtens  Vugge.  Muligheden  herfor 
kan  ikke  benægtes,  og  den  støttes  af  det  paafaldende  i, 
at  netop  denne  Slægt  i  Danmark  allerede  i  det  14de  Aar- 
hundrede  optræder  med  et  Familienavn,  da  kun  faa  danske 
Adelsætter  endnu  førte  saadanne,  medens  tyske  Ætter 
brugte  dem  ganske  almindeligt.  Beviser  i  denne  Sag,  for 
eller  imod,  kunne  næppe  føres;   i  selve  Billeætten  har  ingen 


')    Kneschke,  Deutsches  Adelslexikon  III.   2 — 3,  jvfr.   I.   418. 

Tradition   bevaret   noget   Vink,    som   kunde    pege   i  den  ene 
eller  den  anden  Retning. 

Forkaste  vi  denne  Gisning,  staar  der  dog  endnu  en 
Mulighed  tilbage  til  at  forklare  Navnets  Oprindelse.  Det 
er  nemlig  ikke  ganske  ualmindeligt,  at  Slægtnavne  oprindelig 
ere  opstaaede  af  Fornavne,  som  lidt  efter  lidt  have  skiftet 
Plads.  Et  Exempel  herpaa  er  Navnet  Frille,  som  oprindelig 
forekommer  som  Fornavnet  Fridlev  eller  Frellev  og  forst  i 
Begyndelsen  af  det  15de  Aarhundrede  optoges  som  Slægtnavn 
af  den  bekjendte  Statsmand  og  Ridder  Eggert  Frille^).  Det 
er  da  værd  at  lægge  Mærke  til,  at  i  selve  Billeslægten  fore- 
kommer Navnet  brugt  som  Fornavn.  Bille  Jakobsen  og 
Bille  Esbernsen  (1380 — 1437)  ^''^  Exempler  herpaa.  Ogsaa 
udenfor  Billeætten  forekommer  det  anvendt  som  Fornavn. 
I  Vidner  fra  Hind  Herredsthing  1406  og  1411  nævnes 
en  «Billæ  Clawes»;  han  fører  adeligt  Vaaben,  nemlig  et 
Skjold  med  en  femoddet  Stjærne  og  Omskriften  «S.  Clawes 
Petris.  Han  nævnes  allerede  1391  som  Væbner-).  Ogsaa 
i  Sverig  træffes  Navnet  allerede  i  Begyndelsen  af  det  14de 
Aarhundrede  brugt  paa  samme  Maade.  —  Det  vil  vel  aldrig 
lykkes  at  komme  til  fuld  Klarhed  over  Navnets  Oprindelse 
og  dets  Betydning,  og  Forsøgene  i  den  Retning  kunne  derfor 
kun  gaa  ud  paa  at  antyde  forskjellige  Muligheder,  som  ikke 
ligge  altfor  langt  udenfor  Sandsynlighedens  Grænse. 


III. 
Vaaben. 


Paa    Grund    af    den    Uregelmæssighed    i    Stavemaaden, 
hvormed    Slægtnavne    i   tidligere  Tider   behandledes,    er   det 


')    Se  Hist.  Tidsskr.   5.   Række  V.  4. 

')    Top.  .Saml.    Hind  Hrd.   59.      Ribe  Stiftskistes  Diplomer   147   (meddelte 
af  Hr.   Thisel). 

ikke  usædvanligt,  at  Slægter  med  temmelig  enslydende  Navne 
forvexles  med  hinanden.  For  Billeættens  Vedkommende  frem- 
byde saaledes  de  to  Slægter  Bild  og  Bildt  i  saa  Henseende 
en  ikke  ringe  Fare,  saa  at  endog  Embedsmændene  i  Kan- 
celliet i  det  1 6de  og  17de  Aarhundrede  undertiden  have 
taget  Fejl  af  Navnene  og  derved  fremkaldt  Forvexlinger, 
som  have  bragt  Urede  i  Slægttavlerne.  Her  kommer  da 
Vaabnet  til  at  føre  det  endelige  Bevis. 

Billernes  Vaaben  var  allerede  i  de  ældste  Tider,  som 
nu,  et  delt  og  tre  Gange  tværdelt  Skjold,  afvexlende  Rødt 
og  Sølv.  Det  ældste  bevarede  Segl  er  fra  Aaret  13 16;  det 
er  ført  af  Benedictus  Bille,  der  var  nærværende  paa  Sjæl- 
lands Landsthing  den  24de  Marts  13 16  og  dér  forseglede 
et  Dokument,  hvorved  Fru  Christine,  Johan  Sjællandsfarers 
Datter,  tilskjødede  S.  Agnete  Kloster  i  Roskilde  Gods  i 
Hammer  Herred.  Vaabnet  er  her  firdelt,  men  om  det  er  det 
oprindelige  Vaaben,  eller  om  Firdelingen  kun  er  en  Graveur- 
fejl,  maa  staa  hen;  thi  allerede  i  de  i  Alder  nærmest  føl- 
gende, særdeles  velbevarede  Segl,  hvori  Vaabnet  forekommer, 
findes  det  tre  Gange  tværdelte  Skjold.  De  ere  fra  Aaret  1356 
og  findes  under  et  Dokument  af  6te  April  1356  og  føres 
af  de  to  Brødre  Jon  og  Esbern  Nielsen^).  De  to  Sigiller  vise 
kun  Skjoldet  uden  Hjelm  og  Hjelmtegn,  saaledes  som  Tilfældet 
var  med  de  fleste  Sigiller  fra  det  13de  og  14de  Aarhundrede. 
Stundum  findes  vel  fra  dette  Tidsrum  Sigiller,  der  omvendt 
kun  vise  Hjelm  og  Hjelmtegn,  uden  Skjold,  men  saadanne 
Exempler  kjendes  ikke  fra  Bille-Slægten.  Det  ældste  kjendte 
Billesegl  med  Hjelm  og  Hjelmtegn  foruden  Skjoldet,  er  først 
Torben  Jepsens  1443.  Medens  selve  Skjoldemærket  har 
holdt  sig  uforandret  til  den  nyeste  Tid,  saa  er  Hjelmtegnet, 
der  i  det  ovennævnte  Segl  af  1443  er  to  Vesselhorn,  blevet 
forøget  i  Tidens  Lob. 


^)    Arn.   Magn.  Dipl.   Agnete   Klosters  Breve    1 6    (meddelt   af  Dr.  H.   Peter- 
sen).    Geh.  Arch.  Voss.  Voldborg  Hrd.    io6. 

Allerede  i  Bent  Persens  Segl  fra  1470  er  hvert  af 
Vesselhornene  besat  med  fire  Paafuglefjer;  de  forsvinde  dog 
atter  i  hans  Søn  Klavs  Billes  Segl  fra  1507,  men  gjenfindes 
15 13  i  en  hel  anden  Linje  af  Slægten,  nemlig  fort  af  Hans 
Bille  til  Egede,  medens  alle  de  øvrige  Familiemedlemmer 
endnu  dengang  og  længe  efter  føre  Vesselhornene  nøgne, 
selv  dens  mest  fremragende  Mænd  som  Hr.  Anders  Bille 
1 5 10,  Hr.  Eske  Bille  1527,  Hr.  Knud  Bille  1534,  Hr.  Klavs 
Bille  (i  tre  forskjellige  Signeter)  1536,  ja  endnu  1542.  I 
Aaret  1548  har  dog  baade  Hr.  Eske  og  Hr.  Anders  faaet 
nye  Signeter  med  Paafuglefjer,  og  derefter  betragtedes  de 
som  en  uundværlig  Del  af  Hjelmprydelsen,  der  endnu  fik  en 
Forøgelse  i  Begyndelsen  af  det  17de  Aarhundrede  ved  Til- 
føjelse af  en  enkelt  opretstaaende  Paafuglefjer  imellem  Hornene. 
Saaledes  føres  det  endnu  den  Dag  i  Dag.  Denne  Udsmyk- 
ning med  Paafuglefjer  er  dog  ingenlunde  noget  særegent  for 
Bille-Slægten,  men  kjendes  tværtimod  fra  mangfoldige  andre 
Slægter,  f.  Ex.  Brahe,  Rosenkrantz,  Kaas,  Galskyt,  Rud  og 
mange  flere. 

Vesselhornenes  Farver  have  utvivlsomt  altid  været  af- 
vexlende,  som  i  Skjoldet,  røde  og  hvide.  Denne  skak- 
tavlede Inddeling  af  Hornene  er  synlig  paa  de  fleste  Segl 
og  ses  første  Gang  tydelig  paa  Hr.  Torben  Billes  Segl  1455. 

Allerede  i  det  14de  Aarhundrede  forekommer  her  til 
Lands  saavel  i  Mands-  som  Kvindesegl  Skjoldholdere,  som 
oftest  en  kvindelig  Skikkelse,  holdende  Skjoldet  i  den  ene 
og  Hjelmen  i  den  anden  Haand.  I  første  Halvdel  og 
Midten  af  det  følgende  Aarhundrede  greb  denne  Mode 
ikke  saa  lidt  om  sig.  Nu  benyttedes  ikke  blot  menneske- 
lige Skikkelser,  Vildmænd,  harniskklædte  Riddere,  men  Engle 
(især  brugte  af  Gejstligheden),  Drager,  Lindorme,  Løver, 
Bjørne,  Ørne  etc,  snart  en  enkelt,  snart  to;  rnen  alle  disse 
Skjoldholdere  ad.skilte  sig  fra  Nutidens  derved,  at  de  ikke 
vare  Dele  af  Vaabnet,  men  kun  en  vilkaarlig  Udsmykning 
af  Signetet  saaledes,   at  en  og  samme  Mand  havde  forskjellige 

Skjoldholdere  i  sine  forskjellige  Signeter.  Fra  den  Tid 
kjendes  ingen  Bille-Segl  med  Skjoldholdere.  Moden  gik 
hurtig  af  Brug  blandt  Adelen,  og  inden  det  15de  Aar- 
hundrede  var  omme,  fandtes  den  kun  i  Konge-Seglene. 
Men  allerede  i  Begyndelsen  af  det  i6de  Aarhundrede  viser 
Vildmanden  sig  første  Gang  i  Bille-Vaabnet,  nemlig  i  Tor- 
ben Billes  Segl  1504.  Han  er  allerede  dér  smykket  med 
en  grøn  Krands  om  Hovedet  (undertiden  urigtig  opfattet 
som  en  Hat),  sin  Kølle  bærer  han  under  Armen.  Han  staar 
her  paa  Skjoldets  venstre  Side,  senere  findes  han  hyppigst 
paa  dets  højre  Side.  Gjennem  hele  det  i6de  og  17de  Aar- 
hundrede er  det  dog  kun  af  og  til,  at  han  gjenfindes  i  Si- 
gillerne ;  dertil  var  Skjoldholdere  gaaet  alt  for  meget  af 
Brug.  End  ikke  i  Bryske-Segl  finder  man  altid  den  om 
Skjoldet  bugtede  Lindorm,  som  var  et  Særkjende  for  denne 
Slægt.  Mærkelig  nok  kjendes  der  intet  Forsøg  fra  ældre 
Tid  paa  af  symmetriske  Hensyn  at  give  ham  en  Staldbroder 
ved  Skjoldets  anden  Side,  end  ikke,  da  Vaabnet  i  forrige 
Aarhundrede  forbandtes  med  Brahernes;  først  ved  Slægtens 
Optagelse  i  Grevestanden  blev  det  anset  for  nødvendigt  at 
give  ham  en  Medhjælp  til  at  bære  det  nu  stærkt  forøgede 
Skjold;  men  om  disse  Vaabenforandringer  vil  der  senere 
blive  talt.  Den  adelige  Bille-Slægt  fører  derimod  endnu 
alene  en  enkelt  Vildmand;  kun  det  i  Norge  bosatte  Medlem 
af  Slægten  har  anbragt  den  norske  Løve  med  Hellebard  som 
Skjoldholder  paa  Skjoldets  modsatte  Side,  men  dette  skyldes 
kun  et  personligt  Lune  og  har  vistnok  ingen  officiel  Sanction. 
Et  med  Billeslægtens  nær  beslægtet  Vaaben  —  et  delt 
og  to  Gange  tværdelt  Skjold  —  førtes  af  flere  sjællandske 
Familier,  hvoraf  nogle  bare  Slægtnavnene  Taa  og  Skytte. 
Der  synes  dog  ikke  at  være  nogen  Slægtforbindelse  mellem 
dem  og  Billeætten.  Derimod  uddøde  i  Aaret  1884  paa  Sværd- 
siden en  Familie,  som  —  uden  noget  sikkert  begrundet 
Bevis  —  sagde  sig  at  nedstamme  fra  Billerne.  Det  var  de 
saakaldte    <fblaa»   Biller,    som  forte   det  samme  Vaaben,    men 

med     blaat     i     Skjoldet     overalt,     hvor     den     ægte    Billeæt 
fører  rødt  ^). 


IV. 

Slægtregistre  og  de  ældste  Slægtled. 

De  ældste  Slægtregistre  over  Billeætten  foreligge  i 
Slægtebøgerne.  Medens  disse  for  det  i6de  og  17de,  ja 
undertiden  endog  for  en  Del  af  det  15de  Aarhundredes  Ved- 
kommende give  mange  værdifulde  Oplysninger,  er  deres 
Værd  for  de  ældste  Slægtleds  Vedkommende  mere  tvivlsomt. 
De  støtte  sig  ikke  paa  Monumenter  og  Dokumenter,  men 
paa  gamle  Overleveringer  og  Sammenstillinger  af  ældre  Op- 
tegnelser. Undertiden  har  vel  Traditionen  bevaret  noget 
utvivlsomt  sandt,  men  den  genealogiske  Opstilling  af  Slægt- 
leddene slaar  sjælden  til.  Billernes  Slægtregistre  frembyde 
gode  Exempler  herpaa.  Stamfaderen  —  hedder  det  —  er 
Peder  Bille,  men  hvem  hans  Fader  og  Moder  var,  det  véd 
Ingen,  thi  det  er  længe  siden,  han  var  til;  heller  ikke  véd 
man,  hvem  hans  Hustru  var,  men  han  havde  to  Sønner, 
Lave  og  Erik.  Lave  bliver  gift  med  Anne  Brok,  de  have 
en  Datter,  Kirsten,  som  ægter  Ebbe  Valdemarsen  Galt. 
Men  Lave  kommer  i  Kongens  Unaade,  han  drager  hele  sin 
Slægt  med  sig  i  Faldet  og  mister  selv  Livet.  Og  nu  hedder 
det:  Paa  den  Tid  vare  de  Biller  en  stor  Slægt,  «de  var 
mange  paa  Sværdsiden,  som  vi  ikke  have  faaet  Navn  paa». 
Laves  Slægt  er  altsaa  uddød,  men  fra  Broderen  Erik  og 
dennes  Hustru  Else  Litle  nedstamme  de  følgende  Slægtled, 
som  efter  Slægtebøgerne  vilde  faa  følgende  Udseende: 


^)    Disse  Bemærkninger  om  Bille-Vaabnet  skyldes  Hr.  Archivassistent  Thiset. 

Peder  B. 

Lave   B. 
©  Anne  Brok 

Erik  B. 
©  Else  Lille. 

1 

Kirsten. 
©  Ebbe  Galt 

Bent   R.              Jcni   B. 
©  X.   X.             t  ugift. 

Torben   B. 

©  N.  N. 

i 

Jon  B.           Jens  B.       Erik  B. 
©  Lene  Limbek.  ©  N.  N.       ©  N.  X. 

1                        1 

Herluf  B. 

Xiels  B 

Margrethe        Kirsten.     Jørgen   B. 

©  Xiels  Aren-        Ida.        ©  i.   N.  N. 

feld.  Sofie.  2.  N.  X. 


1)  Peder  B.  -)  Erik  B.t.  Solrod 
t.  ^  ©  Ellen  Glob. 

Lyngbygrd. 

Kirsten.  Karen.  Kristine.  Margr.  Ingb. 
©Peder  ©Torben   ©Jep 

Lange.  Rosensp.  Urne. 


Sammenligne  vi  nu  denne  Stamtavle  med  den,  som 
fremgaar  af  sikre  historiske  Aktstykker,  saa  viser  det  sig, 
at  de  sidste  Slægtled  ere  nogenlunde  paalidelige.  Erik  Bille 
til  Solrød  (o:  Solbjerg)  levede  i  Midten  af  det  15de  Aar- 
hundrede,  var  gift  med  Else  Glob  og  havde  de  fem  nævnte 
Døtre.  Margrethe  Bille  var  —  som  det  siges  —  en  Datter 
af  Jon  Bille  og  Lene  Limbæk  og  gift  med  Kansleren  Niels 
Arenfeld.  Men  de  foregaaende  Slægtled  ere  alle  fejlagtige. 
Peder  Bille  til  Lyngbygaard  var  ikke  Broder,  men  Næst- 
søskendebarn til  Erik.  Hverken  Eriks  eller  Peders  Fader 
hed  Jørgen,  og  skjønt  der  vel  forekommer  Mænd  i  Bille- 
slægten med  de  Navne,  som  Stambøgerne  have  optegnet  for 
de  ældste  Slægtled,  saa  er  Sammenstillingen  aldeles  umulig 
at  finde  Rede  i.  Forvirringen  stiger  til  det  højeste,  naar 
man  sammenligner  de  Slægtled,  som  Slægtebøgerne  opstille  i 
samme  Led,  med  dem,  som  Aktstykkerne  vise  leve  samtidig. 
Det  vil  da  vise  sig,    at  Jon  Bille,  som  i  Virkeligheden  er  et 

Slægtled  yngre  end  Erik  Bille,  i  Slægtebøgerne  gjøres  to 
Slægtled  ældre  end  Erik,  altsaa  sættes  tre  Slægtled  længere 
tilbage,   end  han  i  Virkeligheden  har  været. 

Man  faar  efter  denne  Prøve  ikke  nogen  stærk  Tillid  til 
den  tragiske  Fortælling  om  Hr.  Lave  Billes  Kamp  med 
Kongen,  som  paa  saa  pompøs  en  Maade  indleder  Slægte- 
bøgernes Meddelelser  om  Billeslægten.  Vi  maa  sikkert  lade 
saa  vel  denne  Episode  som  Slægtskabsforbindelsen  med  Fa- 
milien Galt  forsvinde  af  Historien,  indtil  der  foreligger  andre 
og  mere  paalidelige  Vidnesbyrd.  De  Stamtavler,  som  vi  i 
det  følgende  skulle  opstille,  ere  udelukkende  grundede  paa 
samtidige  Aktstykker  og  Dokumenter. 

Medens  Lave  Bille  og  hans  Bedrifter  saaledes  maa  be- 
tragtes som  i  det  mindste  i  høj  Grad  tvivlsomme,  maa  man 
stille  sig  noget  anderledes  overfor  en  Del  Mænd  af  Navnet 
Bille,  hvis  Existens  kan  godtgjøres,  men  som  dog  alligevel 
ikke  tør  opføres  paa  Slægtens  Stamtavle  af  Mangel  paa 
Kjendskab  til  deres  Forbindelse  med  de  første  sikkert  paa- 
visehge  Led  af  Slægten.  At  de  dog  have  tilhørt  denne, 
tør  betragtes  som  i  høj  Grad  sandsynligt.  Det  er  bekjendt, 
at  de  samme  Fornavne  vedholdende  brugtes  i  samme  Slægt, 
og  de  Mænd,  som  vi  i  det  følgende  skulle  nævne,  bære. 
saa  godt  som  alle,  Fornavne,  der  ere  vel  kjendte  i  Bille- 
slægten. 

Ridderen,  Hr.  Jakob  Bille,  levede  paa  Kong  Erik  Plov- 
pennings Tid;  men  kun  hans  Navn  er  bevaret.  Han  var  til 
Stede  i  Slangerup  den  7de  Avgust  1246  sammen  med  Kong 
Erik  Plovpenning,  Marsken  Harald  og  flere  høje  gejstlige  og 
verdslige,  da  Saxe  Torbensen  skjænkede  Esrom  Kloster  sine 
Ejendomme  i  Nøddebo  ^).  Omtrent  samtidig  med  ham  maa 
Hr.  Torkil  Bille  have  levet.  Han  var  gift  med  Benedikte 
Christiernsdatter,    Søster   til    Brødrene    Tyge    og  Ebbe  Chri- 


^)    Thorkelin,    Dipl.  Arn.  Magn.    I.    157.      O.  Nielsen,    Codex  Esromensis 
S.    117. 

stiernsen,  hvis  Slægt  ikke  kjendes.  Hr.  Torkil  er  kun  be- 
kjendt  ved  sin  Søn,  Magister  Niels  Torkilseyi,  Kannik  i 
Lund.  Vi  føres  ved  denne  Mand  tilbage  til  hin  mørke  Tid 
i  vort  Fædrelands  Historie,  da  Gejstligheden  havde  rejst 
den  store  Kamp  mod  Kongemagten  og  delt  Folket  i  fjendt- 
lige Lejre.  Magister  Niels  kæmpede  ikke  som  saa  mange 
af  sine  Standsfæller  for  Kirkens  Sag,  han  nævnes  tværtimod 
som  Tilhænger  af  Kong  Erik  Glipping  i  dennes  Strid  med 
Jakob  Erlandsen,  og  blev  som  saadan  den  lode  September 
1267  lyst  i  Ban  af  Pavens  Legat  Guido  tillige  med  Kongen 
og  Dronningen,  Bisperne  af  Børglum  og  Aarhus  foruden  mange 
Prælater,  deriblandt  hans  Medbrødre  i  Lund,  Ærkedegnen 
Erland  og  Kanniken  Thord  ^).  Men  denne  Banlysning  kom 
—  som  det  synes  —  aldrig  til  Udførelse,  lige  saa  lidt  som 
det  Interdikt,  der  var  lyst  over  hele  Landet  -).  Med  Ærke- 
degnen Erland,  en  nær  Slægtning  men  dog  Modstander  af 
Jakob  Erlandsen ,  har  Niels  Torkilsen  staaet  paa  den  ven- 
skabeligste Fod,  saa  at  Erland  i  sit  Testament  af  21de 
Oktober  1269^)  endog  udnævnte  ham  tillige  med  Ridderen 
Jon  Litle  til  Executores  testamenti.  Efter  Jakob  Er- 
landsens Død  lode  Marts  1275  blev  Erland  af  Kapitlet 
udvalgt  til  Ærkebiskop  i  Lund.  Kort  efter  begav  Magister 
Niels  sig  paa  Vejen  til  Avignon,  hvor  Pave  Gregor  X. 
just  dette  Aar  holdt  et  Kirkemøde.  Det  tør  vel  betragtes 
som  givet,  at  han  har  foretaget  denne  Rejse  for  at  faa  sin 
Vens  Valg  til  Ærkebiskop  godkjendt  af  Paven.  I  Avig- 
non udstedte  han  den  i6de  Avgust  1274  et  Gavebrev  eller 
et  Slags  Testament,  hvorved  han  skjænkede  sit  Gods  i  Aby 
(Væmundhøgs  Herred  i  Skaane)  og  i  Saxtorp  (Harjagers 
Herred  i  Skaane)  til  forskjellige  kirkelige  Øjemed,  hoved- 
sagelig  i  Lunde  Domkirke,    imod  Aflioldelsen  af  Messer  for 


')    Script,   rer.    Dan.   V.   606  —  607. 

^)    Jvfr.    Pal -Muller    i    Vidensk.    Selsk.    Skr.    5.    Række.      Hist.    og    philos. 

Afdel.  IV.  368—70. 
')    Suhm,  Hist.  af  Danmark  X.  998 — 1000. 

hans  Fader,  Moder  og  Morbrødre,  efter  hvem  han  havde 
arvet  Godset,  og  for  hans  Søstre,  Fruerne  Margrethe,  Ce- 
cilie og  Johanne^).  Han  er  sandsynHgvis  død  17de  August 
1275  som  Subdiakon  i  Lund  faa  Dage  efter  sin  Ven,  Ærke- 
biskop Erland;  hans  Aartid  fejredes  paa  denne  Dag  i  Lunde 
Kirke.  Man  har  formodet,  at  Magister  Niels  Bille  er  den 
samme  som  den  Magister  Petrus  de  Dacia,  der  ca.  1250 
studerede  i  Paris,  og  af  hvis  Arbejder  der  endnu  er  bevaret 
tre  latinske  Prædikener"-).  De  vise  ham  som  en  Modstander 
af  den  da  herskende  skolastiske  Theologi  og  som  en  Til- 
hænger af  den  praktisk -kristelige  Theologi,  hvis  Hoved- 
formaal   var    at    virke   indtrængende  paa  Tilhørernes  Følelse. 

Om  Hr.  Torkils  tre  Døtre  er  intet  bekjendt. 

Var  Niels  Torkilsen  Bille  en  Ven  af  Kongehuset  og 
Modstander  af  Jakob  Erlandsen,  saa  møde  vi  i  Kanniken 
^on  Bille  en  Mand,  som  i  den  store  Kirkestrid  under  Erik 
Menved  og  Jens  Grand  har  kæmpet  for  Hierarchiet  og  imod 
Kongemagten.  Han  har  paa  mødrene  Side  været  beslægtet 
med  den  mægtige  Hvideæt,  hvis  Kamp  med  Kongemagten 
rystede  Danmark  i  sin  inderste  Grund.  Domprovsten  i  Lund, 
den  fra  Hvideslægten  i  lige  Linje  nedstammende  Trugot 
Pust,  Ærkebiskop  Jens  Grands  Ven  og  Tilhænger,  kalder  i 
sit  Testamente  af  25de  Novbr.  1289  Jon  Bille  sin  «nepos» 
(formodentlig  Søstersøn)  og  udnævner  ham  til  Executor  testa- 
menti.  Han  var  Kannik  baade  i  Lund  og  i  Roskilde.  Det 
var  ikke  usædvanligt,  at  Gejstlige  vare  Medlemmer  af  flere 
Kapitler,  og  det  stadfæstes  i  dette  Tilfælde  af  et  Brev  af 
iste  Marts  1292,  hvorved  Pave  Nicolaus  IV.  tillader  5  Kan- 
niker i  Lunde  Stift,  deriblandt  »Johannes  dictus  Bille*,  paa 
Grund    af  Ærkebiskop  Jens  Grands  Forbon  og  fordi  de  vare 


*)    Diplomatår.  Svecanum  I.   477  —  7S.      Smlgn.  .Suhm,   Hist.   af  Danmark  X. 

705 — 706   og  Script,   rer.   Dan.    IV.    53. 
')    Se    Skat   Rørdams    interessante    Afhandling    i    Ny    kirkehist.    Saml.    III. 

265-318. 

Ærkebispen  oprigtig  hengivne,  at  maatte  besidde  to  gejstlige 
Beneficier.  Jon  Bille  døde  12te  Maj  1303;  han  er  maaske 
identisk  med  den  « Johannes  dictus  Byllæ»,  Præst  i  Søborg, 
der  nævnes  som  Vidne  26de  Novbr.    1301  ^). 

Som  det  vil  bemærkes,  er  det  næsten  udelukkende  gejst- 
lige Personer,  vi  her  have  gjort  Bekjendtskab  med.  At  vi 
kun  kjende  dem  og  ikke  deres  verdslige  Slægtninge,  er  selv- 
følgelig begrundet  i  den  Magerhed  i  de  skriftlige  Oplys- 
ninger, som  karakteriserer  den  tidligere  Middelalder.  Kun 
sjælden  findes  Oplysninger,  som  ikke  paa  en  eller  anden 
Maade  ere  knyttede  til  det  kirkelige  Liv;  det  var  jo  Kloster- 
brodre  og  Kapitelgejstlige,  som  nedskreve  og  opbevarede 
de  faa  skriftlige  Levninger,  vi  have  tilbage  fra  Tiden  før 
Unionen,  og  deres  Interesse  drejede  sig  væsentlig  om 
deres  Klostres  og  Kirkers  snævre  Anliggender.  Først  i  det 
14de  Aarhundrede  vinde  Bidragene  til  Adelshistorien  og 
den  politiske  Historie  mere  og  mere  i  Fylde  og  Interesse, 
inden  den  Tid  træffe  vi  saa  godt  som  udelukkende  Adels- 
mænd i  Forbindelse  med  Kirken.  Det  er  da  ogsaa  til  dette 
Aarhundredes  Begyndelse ,  at  man  med  Sikkerhed  kan  føre 
de  ældre  danske  Adelsslægters  Stamtavler  tilbage,  og  her 
møde  vi  da  ogsaa  den  Mand,  der  maa  nævnes  som  Bille- 
ættens Stamfader.  Kun  med  største  Forbehold  have  vi 
derfor  her  optaget  de  første  spredte  og  usikre  Led  i  Slæg- 
tens Historie: 


Jakob  Bille  Torkil  Bille 

©  .'  ©  Benedikte  Christiernsdatter. 

i 


?  Jon.  Niels.      Margrethe.     Cecilie.    Johanne. 

Kannik  i  Kannik  i 

Lund  og  Roskilde  Lund 

12S9— 1303.  1267— 1275. 


')    Om  Jon  Bille    se  Diplomatår.  Svecanum  II.  83 — 85,    Ny  kirkeh.  Saml. 
III.  397,   Script,  rer.  Dan.  I.   296,   Codex  Esromensis   S.   164. 

Med  det  14de  Aarhundrede  vinder  man  et  fastere  Grund- 
lag for  Billeslægtens  Genealogi.  Om  Historie  kan  der  endnu 
ikke  være  Tale.  Saa  sparsomt  flyde  Efterretningerne,  at 
vi  kun  kjende  nogle  faa  Medlemmer  af  Slægten,  og  af 
disse  for  det  meste  kun  Navnet,  ja  jævnlig  nok  kan  Navnet 
kun  bestemmes  gjennem  Sønnens  Navn.  Som  Stamfader  for 
Slægten  maa  da  nævnes  Ridderen  Niels  Bille.  Hvad  der 
vides  om  ham,  er  hurtig  fortalt.  I  Aaret  1307  pantsatte 
han  i  Kong  Eriks  Nærværelse  sin  Gaard  i  Kalby  (Kathælby) 
i  Hammer  Herred  til  Klostret  i  Næstved  for  100  Mark  Sølv^). 
Han  var  Fader  til  en  talrig  Slægt,  hvoraf  vi  kjende  Sønnerne 
Jon,  Oluf,  Jakob.  Esbern,  samt  en  femte  Broder,  hvis  Navn 
ikke  kjendes,  men  hvis  Søn  Jakob  blev  Stamfader  til  Bjerg- 
bygaard-  eller  Lyngbygaard-Linjen.  Det  er  disse  Brødre, 
fra  hvem  den  talrige  og  mægtige  Slægt  nedstammede,  som 
indtil  Slutningen  af  det  15de  Aarhundrede  blomstrede  paa 
Sjælland,  og  som  talte  mange  indflydelsesrige  og  dygtige 
Medlemmer,  der  ved  Giftermaal  med  ansete  Slægter  bragte 
Rigdom  og  store  Besiddelser  ind  i  Familien.  Oprindelig 
knyttet  til  Hovedgaarden  Solbjerg  i  Solbjerg  By,  Love 
Herred,  nærved  Slagelse,  strakte  den  efter  Haanden  sine 
Besiddelser  over  større  Dele  af  Sjælland  og  Skaane,  indtil  i 
Midten  af  det  15  de  Aarhundrede  Ridderen  Torben  Bille, 
efter  at  de  øvrige  Grene  af  Slægten  vare  uddøde,  blev 
Stamfader  for  de  yngre  og  langt  mægtigere  Linjer,  hvoraf 
enkelte  endnu  blomstre.  Flere  af  disse  Linjer  skrev  sig  til 
Solbjerggaard,  der  saaledes  maa  betragtes  som  Familiens 
gamle  Ætgaard. 

Fra  gammel  Tid  fandtes  her  en  Hovedgaard.  1269 
skjænkede  Thrugillus  Arnkieteisen  noget  Gods  i  Solbjerg 
til  Sorø  Kloster;  det  kom  senere  med  andet  af  Klostrets 
Gods  i  Solbjerg  tilbage  til  den  samme  Familie,  af  hvilken 
ovennævnte     Thrugillus's     Sønnesøn     Thrusfillus     In^emarsen 

1339  udtrykkelig  siges  at  eje  Hovedgaarden  (curia  principalis) 
i  Solbjerg.  Efter  Thrugillus's  Farbroders,  Johannes  Kalfs 
Død,  arvede  dennes  Svigersøn,  Johannes  Jonsen  Gods  i 
Solbjerg,  deriblandt  en  Bondegaard  (curia  villicalis)  ^).  Fra 
denne  Slægt  er  Ejendommen  sandsynligvis  gaaet  over  til 
Billeslægten,  om  igjennem  Slægtskabsforbindelse  eller  ved 
Kjøb  er  det  nu  umuligt  at  sige.  Hvor  Slægten  før  har  været 
bosat,  kan  ikke  oplyses.  At  Hr.  Niels  Bille  pantsætter  Gods 
i  Hammer  Herred  1307,  kunde  lade  En  formode,  at  Familiens 
Hjemstavn  maatte  søges  her;  men  netop  i  dette  Herred 
finder  man  i  den  historisk  bekjendte  Tid  ingen  Ejendom, 
som  tilhører  Slægten.  Heller  ikke  kan  Kanniken  Niels  Tor- 
kilsens  Gavebrev  føre  paa  det  rette  Spor;  thi  de  Ejen- 
domme i  Skaane,  som  han  skjærtkede  til  forskjellige  kirke- 
lige Øjemed,  vare  hans  Mødrenearv. 

1356,  6te  April,  sælger  Væbneren  Johannes  Andersen 
af  Solbjerg  (en  halv  Ørn)  Kong  Valdemar  Atterdag  et  Øre 
Bol  i  Ulstrup  i  Løve  Herred  for  20  Mark  Sølv,  som  hans 
Hustru  Cecilie  havde  arvet  efter  sin  Fader  Bo  Tuesen  af 
Skaftelev.  Som  Vidner  have  forseglet  Johan  Nielsen  af 
Kragerup  (et  Anker),  Jon  Nielsen  af  Solbjerg  og  Eshern 
Nielsen  af  Solbjerg.  De  føre  begge  Bille- Vaabnet'-).  Brø- 
drene Jakob  og  Oluf  Nielsen  kjendes  kun  gjennem  deres 
Børn,  Jakob  gjennem  sin  Søn  Billæ  eller  Niels  Jakobsen, 
som  først  skrev  sig  til  Sasserup  (i  Søstrup  S.,  Merløse  Herred), 
senere  til  Æbletved  (Butterup  S.,  Merløse  Herred);  Oluf 
gjennem  sin  Datter  Hilleborg  (Hælenburg),  som  7de  Septbr. 
1374  gav  sin  Farbroder  (patruo)  Esbern  Nielsen  Fuldmagt 
til  at  tilskjøde  Jakob,  kaldet  Halfwegge,  hendes  Gods  i 
Ferslev  ^).      Han    har    formodentlig    ikke    efterladt    sig    flere 


')    Script,   rer.   Dan.    W .   507—508. 

Børn.  Den  femte  Broder,  hvis  Navn  ikke  kjendes,  havde 
Sønnen  Jakob,  som  skrev  sig  til  Bjergbygaard  og  senere  til 
Lyngbygaard.  Der  bhver  altsaa  nu  kun  fire  Linjer,  ned- 
stammende fra  Niels  Bille,  som  vi  kunne  opkalde  efter  de 
Hovedgaarde,  deres  Efterkommere  senere  vise  sig  at  være 
i  Besiddelse  af:  i)  Hallelev-hmjen,  efter  Gaarden  Hallelev  i 
Nærheden  af  Solbjerg,  nedstammende  fra  Esbern  Nielsen; 
2)  Æålelved-h'mjen  fra  Jakob  Nielsen;  3)  Soldjer^-'hmjen 
fra  Jon  Nielsen  og  4)  Bjergby-  eller  Lyngbygaard-\J\x\]t.VL, 
efter  Lyngbygaard  i  Skaane,  som  i  det  følgende  Slægtled 
kom  i  Familiens  Besiddelse. 


Idet  vi  nu  efter  denne  Redegjørelse  for  de  ældste  Slægt- 
led gaa  over  til  at  behandle  de  enkelte  Grene  af  Familien 
og  skildre  dens  Medlemmers  Levnetsløb,  skulle  vi  i  korte 
Træk  tegne  den  Baggrund,  paa  hvilken  de  første  og  be- 
tydeligste Mænd  af  Slægten  optræde.  Det  er  Kongedømmets 
Opblomstringstid,  Landets  Regenerationsperiode  med  den 
store  Udvikling  af  alle  Folkets  Kræfter,  som  gaar  forud  for 
og  ledsager  den  begyndende  Unionstid,  i  hvilken  disse 
Mænd  færdes  og  have  Lod  og  Del.  Kong  Valdemar  Atter- 
dags Gjerning  havde  baaret  Frugt,  han  havde  gjenoprejst 
Landet  og  Folket  fra  dets  dybe  Fornedrelse,  han  havde 
kæmpet  mod  den  lovløse  Stormandsvælde,  men  endnu  ikke 
kuet  den.  Hans  berømte  Datter  var  gaaet  i  hans  Fodspor. 
Med  hensynsløs  Energi  fuldførte  hun  sin  Faders  Værk,  Stor- 
mændene bragte  hun  til  at  underkaste  sig,  hun  nedrev  deres 
Borge,  tilbagetog  eller  kjøbte  Kronens  Gods,  som  i  urolige 
Tider  var  frataget  Kronen  og  kommet  i  Adelens  Hænder. 
Hun  knyttede  Gejstligheden  til  sig  ved  rige  Gaver  og  ved 
at  optage  dens  bedste  Mænd  blandt  sine  fortroligste  Raad- 
givere.  Ligesom  hun  styrkede  Kongemagten  indadtil,  grund- 
lagde hun  ved  Foreningen  med  Norge  og  Sverig,  ved  sin 
snilde  og  overlegne  Politik  lige  overfor  Hansestæderne,    ved 

Ægteskabsfoibinclelser  med  den  engelske  Kongeslægt  og 
den  tyske  Kejserfamilie  Danmarks  Anseelse  udadtil.  Det 
var  en  bevæget  og  begejstret  Tid,  som  maa  have  skabt  store 
Mænd  og  store  Tanker,  bragt  de  største  Modsætninger  for 
Dagen,  det  dybe  Fald  og  den  hurtige  Ophøjelse  til  Magten. 
Men  alt  overskygges  af  Dronningens  mægtige  Personlighed; 
kun  glimtvis  spore  vi  de  Kræfter,  som  maa  have  rørt  sig  i 
Folket,  og  da  kun  i  Samfundets  højere  Lag.  De  sparsomme 
skriftlige  Levninger  fra  hin  Tid  vise  os  kun  de  ydre  Omrids 
af  Tidens  Historie,  kun  sjælden  gives  der  os  Lejlighed  til 
at  trænge  ind  og  skue  de  dybere  liggende  Aarsager  og  de 
mere  vidtrækkende  Virkninger  af  de  store  Begivenheder. 
Og  gaar  det  saaledes  med  Landets  og  Folkets  Historie,  hvor 
meget  mere  da  ikke  med  de  enkelte  Slægters.  Vi  møde 
disse  Riddere  og  Væbnere  som  politiske  Underhandlere,  som 
ivrige  og  driftige  Styrere  af  Gods  og  Ejendom,  men  deres 
Karakter  og  Personlighed  træde  kun  frem  i  de  ydre  Om- 
rids; kun  en  sjælden  Gang  lykkes  det  at  fralokke  de  gamle 
Pergamenter  en  Oplysning  om  selve  Personligheden,  og  den 
viser  os  da  enten  kun  den  raa  og  havesyge  Herremand,  som 
røver  og  plyndrer  paa  Veje  og  Strømme,  som  mishandler 
sine  Bønder  og  bedrager  sin  Slægt,  eller  den  af  Samvittig- 
hedsnag grebne  Synder,  som  udsoner  sine  mange  Fejl  ved 
paa  sit  yderste  at  skjænke  Gods  og  Guld  til  Kirker  og 
Klostre,  der  igjen  har  stor  Møje  med  at  værge  det  erhvervede 
Gods  mod  Familiens  Efterstræbelser.  Det  er  da  særlig  den 
retslige  Side  af  Datidens  Liv,  der  træder  skarpt  frem  fra 
den  mørke  Baggrund.  I  langt  højere  Grad  end  nu  fordredes 
dengang  af  alle  Statens  Borgere  Kjendskab  til  Loven  og 
Retten.  Folkets  egen  Deltagelse  i  Udøvelsen  af  Retten  var 
endnu  ikke  sunket  ned  til  en  blot  Form,  paa  Herredsthing 
og  Landsthing  mødte  endnu  alle  for  at  faa  deres  Retsstridig- 
heder paadømte  af  selvvalgte  Dommere.  Tusender  er  de 
endnu  bevarede  Breves  Antal  fra  det  14de  og  15de  Aar- 
hundrede,    i    hvilke  Datiden    har   lagt   sin  Opfattelse    af  Lov 

Og  Ret  for  Dagen.  Det  var  jo  en  Hovedopgave  for  enhver, 
der  ejede  om  end  nok  saa  lidt,  at  bevare  som  Slægtens 
kosteligste  Ejendom  disse  Pergamentsbreve  med  hængende 
Segl  i  uskadt  Stand,  paa  hvilke  Slægtens  Ret  til  Gods  og 
Ejendom  støttede  sig.  I  stærke,  jærnbeslaaede  Kister,  skjulte 
i  Borgens  eller  Husets  sikreste  Rum,  bevarede  man  disse 
kostbare  Skatte,  paa  hvilke  Familiens  Velfærd  beroede.  Det 
er  Resterne  af  disse  Skatte,  som,  hvorvel  de  nu  kun  ere  til 
Stede  i  ringe  Antal  imod  hvad  der  engang  fandtes,  dog  ere 
de  bedste  og  i  mange  Tilfælde  de  eneste  Budbringere  om 
Personer  og  Begivenheder  i  henfarne  Tider. 

For  den  ældre  Billeæts  Vedkommende  er  det  nu  en 
lykkelig  Omstændighed ,  at  iblandt  de  mange  mer  eller 
mindre  bekjendte  Medlemmer  af  Slægten  rager  en  enkelt 
Mand  i  Vejret  saa  vel  ved  sin  høje  Rang  og  indflydelsesrige 
Stilling  i  Staten  som  ved  sin  store  Klogskab  og  Dan- 
nelse. Det  er  Lunds  bekjendte  Ærkebiskop,  Dronning  Mar- 
grethes fortrolige  Raadgiver,  Peder  Lykke,  som  vel  bærer 
Navnet  Lykke,  men  i  Virkeligheden  er  en  Bille.  Det  er 
ham,  der  saa  vel  ved  sin  stærke  Slægtfølelse  som  ved  sin 
mægtige  Indflydelse  drager  sin  Familie,  der  hidtil  har  ind- 
taget en  mere  tilbagetrukken  Stilling,  frem  i  første  Række 
blandt  Landets  fremragende  Slægter  og  derved  lægger  en 
Grundvold  til  dens  fremtidige  Storhed,  som  Slægtens  mest 
formaaende  Mand  i  det  15de  Aarhundrede,  Hr.  Torben  Bille 
til  Svanholm  og  Søholm,  senere  yderligere  skulde  befæste 
og  udvikle.  Forinden  vi  .skildre  denne  mærkelige  Mands 
Levned.sløb,  skulle  vi  kaste  et  Blik  paa  de  Grene  af  Slægten, 
som  kun  naaede  en  kortvarig  Blomstring  og  uddøde  inden 
Midten  af  det   15de  Aarhundrede. 


Ferste  Afsnit. 


Hr.   Niels   Billes   Efterkommere. 


I 


F-ø-rste  Kapitel. 


Hallelev  -  Lipien. 


Åi 


J  Hr.  Niels  Billes  Sønner  kjende  vi  bedst  til  Esbern 
Nielsen,  kaldet  Bille.  Han  og  Broderen  Jon  nævnes  første 
Gang  1355,  da  de  tilskj ødede  Valdemar  Atterdag  to  Gaarde 
i  Østrup  (Aarby  S.,  Arts  Herred  ^).  Dette  Gods  maa  de 
have  arvet  efter  en  Slægtning,  muligvis  Farbroder,  Benedikt 
Bille,  som  allerede  forekommer  1316^)  og  13 17,  da  han 
som  Vidne  forseglede  et  Brev.  hvorved  Nicolaus  Hjort  til- 
skjødede  Hertuginde  Elisabeth  af  Halland  alt  sin  Hustrus 
Fædrenegods,  deriblandt  mærkelig  nok  en  Hovedgaard  i 
Allinde,  det  Gods  hvortil  Billeslægtens  Navn  senere  hen 
fortrinsvis  skulde  være  knyttet'^).  De  omtalte  Gaarde  i 
Østrup  tilhørte  oprindelig  Ridderen  Saxe  Pedersen,  som 
imidlertid  maatte  pantsætte  dem  til  Benedikt  Bille  den  iste 
Novbr.   1346  for  20  Mark  rent  Sølv.      Hvis  han  ikke  betalte 


')    Archivregistraturer  I.  49. 

')    Se  ovenfor  S.   17. 

')    Geh.    Arch.    Voss.    Skipp.    Hrd.    i  a.      (Seglet  mangler).      Udt.   i  Suhm 
XI.    799.       Samme    Aar    er    han    ogsaa    Vidne    under    et    Brev,    hvorved 
Fru    Christine,    Enke    efter    Hr.     Knud    Mule,    sælger    Abbed    Peder    i 
Ringsted  sit  Gods  i   Sprækløse.      Scriptor.  rer.   Dan.   I.   299. 
I-  3 

Pengene  tilbage  inden  Mortensdag  det  følgende  Aar,  skulde 
Benedikt  Bille  have  Ret  til  at  hæve  og  nyde  Indtægterne  af 
de  to  Gaarde,  indtil  de  atter  indløstes  for  den  laante  Sum. 
Dog  skulde  Hr.  Saxe  have  Ret  til  at  indløse  den  ene 
Gaard  for  Halvdelen  af  hele  Pantesummen,  og  Benedikt 
Bille  Ret  til,  naar  Gaardene  igjen  indløstes,  at  beholde  et 
Allodie  —  »sædvanlig  kaldet  Aalf»  —  i  den  ene  Gaard  for 
sig,  og  derfor  give  tre  Øre  Sæd^).  Gaardene  blev  dog  ikke 
indløste,  thi  det  er  upaatvivlelig  de  samme  to  Gaarde,  Jon 
og  Esbern  Nielsen  9  Aar  senere  overdroge  Kong  Valdemar. 
I  Mellemtiden  maa  da  Benedikt  Bille  være  død.  De  to 
Brødre  Jon  og  Esbern  optræde  —  som  allerede  oven  for 
omtalt  —  atter  i  Fællesskab  som  Vidner  under  Jens  Ander- 
sens af  Solbjergs  Brev  til  Kong  Valdemar  af  6te  April  1356. 
Esbern  Nielsen  har  været  en  Mand  af  Betydning.  I 
Aarene  1365  — 1367  nævnes  han  som  Kong  Valdemars  Justi- 
tiarius,  det  er  Retterthings- Kansler,  eller,  som  denne  fra 
Midten  af  det  15de  Aarhundrede  kaldes,  Rigens  Kansler. 
Som  saadan  var  han  den  vigtigste  Embedsmand  ved  Kongens 
Retterthing,  der  udstedte  Stævninger  til  Retten,  affattede 
dens  Domme,  samt  forsynede  disse  Dokumenter  med  det 
kongelige  Segl,  som  var  under  hans  Varetægt*).  Han  har 
fulgt  Kongen  paa  hans  Rejser  i  Kongeriget,  —  ingen  maatte 
jo  stævnes  udenfor  den  Provins,  hvor  han  var  bosat  — ,  og 
vi  finde  Esbern  Nielsen  i  Virksomhed  saa  vel  i  Sjælland 
som  i  Jylland  og  Skaane^).  Denne  hans  Virksomhed  stand- 
sedes ved  Krigen  med  Hansestæderne,  da  Valdemar  drog 
ud  af  Landet,  og  efter  Kongens  Tilbagekomst  indtraadte 
Esbern   Nielsen    ikke    paa    ny    i    sin    gamle    StilUng.     Under 


^)  «Si  vero  idem  Benedictus  propriam  unam  Allodiara,  commuiiiter  dictam 
Aalf,  in  una  curia  habere  voluerit,  miclii  tres  oras  an.,  si  redempta 
fuerint,  dåre  teneatur.«      Orig.  i  Geh.  Arch.  Voss.  Arts  Herred  73. 

=*)    Hist.  Tidsskr.  I.   345,  jvfr.    S.   280. 

')  Suhm  XIII.  556,  562,  564,  588.  Matzen,  Den  danske  Panteret 
S.  472. 


ESBERN    NIELSEN.  35 

Krigen  finde  vi  ham  bosat  i  Roskilde,  i  hvilken  By  han 
havde  hentet  sin  Hustru.  Han  var  gift  allerede  1355  med 
Margrethe,  en  Datter  af  Gyncekinus  Klavsen  af  Falkedal, 
Borger  i  Roskilde,  af  en  adelig  Slægt,  som  førte  i  sit 
Vaaben  to  Ørnekløer  over  Kors.  Et  interessant  Dokument 
af  iste  Febr.  1355  giver  Oplysninger  herom.  Ovennævnte 
Datum  udstedte  Esbern  Nielsen  et  Brev  angaaende  Skiftet 
mellem  ham  og  Karl  Nielsen  af  Hørby  ^)  paa  deres  respektive 
Hustruers  Vegne.  Karl  Nielsen  var  gift  med  Gyncekins 
Enke  Katharina,  altsaa  Esbern  Nielsens  Svigermoder,  og 
fik  som  sin  Part  en  Gaard  i  Roskilde  i  S.  Mikkels  Sogn,  et 
Hus  i  Ferslevlille  i  Horns  Herred,  2  Gaarde  i  Thorslunde, 
nogle  Gaarde  i  Tostrup  og  Kragelænge,  en  Halvgaard  i 
Baldersbrønd,  et  Hus  i  Svogerslev,^  samt  Halvdelen  af  noget 
Gods  i  Hersted.  Brevet  er  medforseglet  af  Broderen  Jon 
Nielsen^).  Ti  Aar  efter,  den  8de  Septbr.  1365,  overlod 
K.arl  Nielsen  og  Hustru  Esbern  Nielsen  ovennævnte  Ejen- 
domme tillige  med  alt  deres  Gods  i  Bregentved  paa  det 
Vilkaar,  at  han  skulde  indløse  Gaarden  i  Roskilde,  som  var 
pantsat,  og  lade  sin  Svigermoder  bo  der  frit,  saa  længe 
hun  levede,  samt  give  hende  til  aarlig  Underhold  10  Pund 
Rug,  20  Pund  Byg,  2  Høveder,  6  Svin,  8  Faar,  20  Ænder, 
40  Høns,  en  Læst  Kul  og  40  Læs  Brænde.  Led  Gaardene 
Skade  ved  Ildebrand  eller  Krig,  skulde  han  faa  et  til  Skadens 
Størrelse  tilsvarende  Afslag  i  den  aarlige  Afgift.  Desuden 
fik  han  Fuldmagt  til  at  indløse  Ægteparrets  pantsatte  Gods 
i  Slangerup,  Lystrup,  Blangslev,  Viersløv,  Jyderup  og  Ferslev- 
lille. Tillige  skjænkede  Svigermoderen  ham  al  sin  Ret  i 
Byen   «Sotorp»'^). 

Denne  store  Arv  stammede  fra  Gyncekinerne  eller,  som 
Familien  senere  kaldte  sig,  Mule.     Som  Navnet  antyder,  var 


^)    Søn  af  Niels  Tuesen  i  Hørby. 

'■')    Orig.   i  Am.   Magii.   Dipl.  Fase.   37.  4. 

'}   Orig.   i  Arn.   Magn.  Dipl.   Fase.   37.   5. 

Slægten  af  vendisk  Oprindelse,  men  havde  allerede  længe  været 
bosiddende  som  Borgere  i  Roskilde.  Det  var  almindeligt  i 
hin  Tid,  at  det  højere  Borgerskab  væsenlig  bestod  af  Adels- 
mænd, og  de  fleste  af  disse  ofte  fra  Tyskland  indvandrede 
Slægter  førte  Vaaben  og  Skjold  og  besad  Ejendomme  med 
adelige  Friheder.  Gyncekinerne  maa  paa  dobbelt  Maade 
have  været  beslægtede  med  Billerne.  I  Slutningen  af  det 
14de  Aarhundrede  (1386 — 1402)  forekommer  ret  hyppig  en 
Benedictus  kaldet  Bille,  som  fører  samme  Vaaben  som 
Gyncekinerne  og  i  Seglet  kalder  sig  « Benedictus  Nicolai*. 
Han  beklædte  høje  borgerlige  Stillinger  i  Roskilde  og  nævnes 
baade  som  Borgemester  og  Foged.  Et  særligt  Tillidshverv 
synes  Biskoppen  af  Roskilde,  der  kalder  ham  sin  Tjener 
(«servitor»),  at  have  betroet  ham,  idet  han  overdrog  ham 
Bestyrelsen  af  Slottet  Dragsholm.  14de  Jan.  1395  faar  han 
Kvittering    for    aflagt    Regnskab^).      Hans    Moder    maa    have 

Gyncekinus. 
R.    1308  i  Rosk. 


Klavs   Gyncekini  Gyncekin  af 

t  m.   *^4  og  ''11    1335.         Falkedal. 

! 

Gyncekin  jun.  Klavsen  Datter 

j  før   '/a    1355.  ©  Jakob  Guthmundsen, 

©Katharina  (Segl:  oventil  Bg.  i  Roskilde  (Segl:  delt 

Sølv,     nedentil     tværdelt  ved      en      Tværbjælke, 

sort  og  Sølv)  f  før  1387.  ovenover   i,   nedentil  to 

Hun  ægter  2.  Karl  Nielsen  Stjerner), 
af  Hørby. 

Gyncelin  af  Klavs  Margrete  Datter  Jakob  Gyncekini. 

Falkedal.  ©  .  .  .  Bille.     ©Esbern  Bille.  ©  Jakob  Oluf- 

sen Lunge? 
I  I  I 


Henneke  Benedikt       Niels    Esbern- 

(Mule)  t  Aug.  Bille.  sen  Bille. 

1437-  1386,   1402.         ti437- 


')    Suhm  XIV.  353,  425.'     Arn.    Magn.  Dipl.    Fase.    42.    1;   22.    15    (hvor 
Seglet  findes);  22.  24;  23.   2. 

været  af  Billeslægten,  og  det  er  efter  hende,  at  han  har  op- 
taget Billenavnet.  Navnet  Benedikt  peger  hen  paa  den 
ovenfor  omtalte  Benedikt  Bille,  hvis  Datter  hans  Moder  mulig 
kan  have  været.  Paa  Grund  af  de  Forbindelser,  hvori 
Slægten  traadte  med  Billerne,  have  vi  omstaaende  gjengivet  en 
Stamtavle,  som  er  opstillet  efter  til  Dels  utrykte  Dokumenter. 
Esbern  Bille  levede  endnu  1374,  da  han  nævnes  som 
Formynder  for  sin  Broderdatter  Hilleborg.  1378  var  han 
imidlertid  død,  thi  den  22de  Juli  udlagde  hans  Arvinger  to 
Gaarde  i  Ølstykke  og  Udlejre  til  Hennekinus  Petersen  i  Er- 
statning for,  hvad  afdøde  Esbern  Nielsen  skyldte  ham^). 
Han  efterlod  sig  flere  Børn,  hvoraf  vi  dog  kun  kjende  Nav- 
net paa  Sønnen  Niels,  eller  som  han  jævnlig  kalder  sig, 
Bille  Esbernsen.  De  støde  undeu  Formynderskab  af  en  af 
Datidens  mest  fremragende  Mænd,  Hr.  Jakob  Olufsen  Lunge, 
Fader  til  de  bekjendte  Sønner,  Bisp  Niels  af  Strengnæs, 
Hr.  Folmer,  Anders  og  Ove  Jepsen.  Han  nævnes  som  deres 
«lovlige»  Værge  og  maa  da  formodentlig  have  været  gift 
med  deres  Morsøster ,  skjønt  Slægtebøgerne  intet  melde 
herom-).  Han  førte  med  Held  en  Arvesag  til  Ende  for 
Børnene.  Deres  Mormoder  Katharina  havde  paa  sin  Sotte- 
seng gjort  et  nyt  Testament  og  heri  begavet  Roskilde  Dom- 
kirke med  noget  Jordegods,  hvoriblandt  en  Gaard  i  Tors- 
lundemagle. Dette  stred  sikkert  imod  det  Overdragelsesbrev 
paa  samtlige  hendes  og  Mandens  Gods,  som  hun  1365  havde 
udstedt  til  Esbern  Nielsen,  og  Hr.  Jakob  Olufsen  nedlagde 
da   Indsigelse   mod    Testamentets    Gyldighed.      En   Domstol, 


')  Orig.  i  Arn.  Magn.  Dipl.  Fase.  37.  7.  Udi.  i  Ann.  f.  nord.  Oldk. 
1838-39  S.  354—55- 

*)  Slægtebøgerne  lade  ham  være  gift  med  1°.  Maren  Mundel  til  Nielslrup 
og  Asserstrup,  2°.  Mette  Limbek  eller  Urne,  Enke  efter  Niels  Hak, 
3°.  Elsebe  Sandberg.  1 407  kalder  Niels  Hak  til  Asserstriip  Ove  Jep- 
sen Lunge  for  sin  Søstersøn.  Her  synes  rigtigt  og  galt  at  være  blandet 
sørgelig  sammen;  Navnene  ere  som  sædvanlig  gale,  men  Ægteskabernes. 
Antal   turde  dog  have   nogen   Sandsynlighed  for  at   være   rigtig. 

bestaaende  af  tre  Kanniker  i  Roskilde  og  nogle  Lægmænd, 
erklærede  derpaa  Testamentet  for  «for  stort  og  uskjelligt»,  og 
tildømte  Arvingerne  Gaarden  i  Torslunde,  imod  at  de  skulde 
give  Domkirken   lO  lødige  Mark^). 

Esbern  Nielsens  Søn  forekommer  under  tre  forskjellige 
Navne:  Niels  Esbernsen,  Bille  Esbernsen  og  Esbern  Bille. 
At  det  er  samme  Person,  turde  allerede  fremgaa  af,  at  de 
alle  bruge  det  samme  Segl  (S.  Nicolai  Esberni).  Men  det 
fremgaar  end  yderligere  af  to  Breve  af  26de  April  og  28de 
Avgust  1420,  som  begge  angaa  det  Gods  i  TorsUmdemagle, 
hvorom  der  ovenfor  er  talt.  I  førstnævnte  Brev  kaldes  han 
Bille  Esbernsen,  i  det  andet  Esbern  Bille,  og  i  et  Brev  af 
13de  Juli  1420  nævnes  endelig  Bille  Esbernsen  som  den 
eneste  overlevende  af  sine  Søskende.  Vi  kalde  ham  med 
Navnet  Niels  Esbernsen,  som  han  selv  ses  at  have  brugt 
i  det  officielle  Dokument,  ved  hvilket  han  stiftede  et  Alter 
i  Roskilde  Domkirke. 

Niels  Esbernsen  skrev  sig  til  Hallelev  (nuvær.  Hallelev 
i  Slagelse  Herred).  Hans  Ejendom  var  beliggende  i  umid- 
delbar Nærhed  af  det  gamle  Solbjerg,  hvortil  hans  Fader 
skrev  sig,  men  hvori  denne  selvfølgelig  kun  kan  have  ejet 
en  Broderlod.  Sandsynligvis  er  denne  Broderlod  senere 
overdraget  til  Sønnerne  af  Broderen  Jon  Nielsen,  og  den 
nye  Hovedgaard  Hallelev  erhvervet  ved  Mageskifte  eller 
Kjøb.  Allerede  1397  ses  Niels  Esbernsen  at  have  haft 
Gods  til  Len  af  Antvorskov  Kloster  i  Hallelev,  og  1403 
mageskiftede  han  med  Sorø  Kloster  Gods  i  Davidsrød  og 
Rerslev  mod  Gods  i  Hallelev-).  Han  stod  forøvrigt  i  livHg 
Forbindelse  med  Antvorskov  Kloster,  snart  laaner  han  det 
Penge  mod  Pant  i  Gods,  snart  tilskjoder  han  det  Bønder- 
gods, snart  har  han  Ejendomme  til  Leje  af  Klostret.  Han 
synes  at  have  været  en  driftig  og  virksom  Mand,  som  baade 


')    Nye  danske    Mag.  IV.  239. 

')     Archivregistr.   IV.  99.      Script,   rer.   Dan.   IV.   499. 

forstod  at  hævde  sin  Ret,  selv  imod  Overmænd,  og  at  op- 
træde lemfældig,  naar  det  var  nødvendigt.  Saaledes  eftergav 
han  1416  Antvorskov  Kloster  lo  Aars  Landgilde  af  noget 
Gods  i  Aarslev,  som  han  havde  i  Pant  for  13  Mark  Sølv, 
medens  han  med  Kraft  bekæmpede  Roskilde  Domkapitels 
Fordring  paa  Godset  i  Torslundemagle.  Ved  denne  sidste 
Lejlighed  ydede  selve  Ærkedegnen  i  Roskilde  ham  en  vigtig 
Tjeneste.  Men  det  var  rigtignok  ogsaa  hans  egen  Fætter 
Niels  Bille,  som  her  satte  Frændskabet  over  Kirkens  Fordel. 
Han  udstedte  nemlig  et  Brev,  i  hvilket  han  bevidnede,  at 
den  ovenfor  omtalte  Overenskomst  angaaende  Torslunde 
havde  fundet  Sted,  og  skaffede  derved  Fætteren  den  retslige 
Adkomst  dertiP).  At  det  er  en  Tak  for  denne  Venskabs- 
tjeneste,  naar  Niels  Esbernsen  npgle  Maaneder  efter  først 
tilskjødede  sin  kjære  Frænde  Ærkebiskop  Peder  Lykke  en 
Gaard  i  Udstrup,  Merløse  Herred,  og  senere  under  den 
samme  og  Broderen  Niels  Bille  sin  Gaard  og  Mølle  i  Svo- 
gerslev for  Livstid,  turde  være  meget  sandsynligt.  Gaarden 
skulde  forøvrigt  efter  disses  Død  falde  tilbage  til  N.  E.  og 
hans  Slægt").  Sidstnævnte  Gaard  var  ham  tidligere  tilskjødet 
af  Biskop  Peder  Jensen  Lodehat,  men  at  han  ikke  altid  har 
staaet  i  det  venskabeligste  Forhold  til  denne  kraftige  og 
myndige  Prælat,  viser  et  Landsthingsvidne  af  22de  Avgust 
1408.  Nævnte  Dag  mødte  nemlig  paa  Sjællands  Landsthing 
«en  skjellig  Mand»,  Herluf  Nielsen  af  Englerup,  paa  Biskop 
Peders  Vegne.  Han  havde  taget  Tinghøringe  med  sig  af 
Slagelse  Herredsthing  og  spurgte  dem  nu,  om  det  var  dem 
bekjendt,  at  Biskop  Peder  havde  ladet  fejde  paa  Niels  Es- 
bernsen Bille  af  Hallelev  eller  paa  nogen  Maade  ladet  ham 
Fejde  forkynde,    saaledes  som  det  var  blevet  sagt.     Da  vid- 


')     Nye    danske    Mag.    VI.     239.      Dok.     herom    i    Am.     Magn.     Dipl.    37, 

15—16. 
^)     Dok.   af  1420,    7.   Septbr.    og    27.   Octobr.   i    Geh.   Arch.   Voss.   Merlese 

H.    145   og  Somme  H.   27. 

nede  Hr.  Erik  Thomsen,  Niels  Bosen  af  Slagelse  og  flere 
Bymænd  fra  samme  By,  «at  da  de  sidst  vare  til  Stede,  da 
Biskop  Peder  og  Niels  Esbernsen  taledes  ved,  da  skiltes  de 
saaledes  ad,  at  Biskop  Peder  erklærede  at  ville  tiltale  Niels 
Esbernsen  efter  Kirkeloven  om  de  Klager,  han  havde  at 
føre  over  ham,  men  at  han  ikke  vilde  lade  ham  fejde. »^) 
Hvorom  denne  Strid  har  drejet  sig,  vide  vi  ikke.  Naar 
Bispen  traadte  saa  kraftig  op,  maa  det  have  været,  fordi 
Niels  Esbernsen  enten  har  øvet  Vold  mod  Kirkens  Tjenere 
eller  gjort  sig  skyldig  i  en  eller  anden  moralsk  Forbrydelse, 
som  det  var  Kirkens  Sag  at  paatale. 

Har  der  været  et  saadant  mørkt  Punkt  i  Niels  Esbern- 
sens  Liv,  saa  har  han  utvivlsomt  i  Kirkens  Øjne  afsonet  den 
ved  den  store  Gave  og  fromme  Stiftelse,  som  han  indrettede 
i  Roskilde  Domkirke.  At  det  var  denne  og  ikke  Kirken  i 
Slagelse,  han  begavede,  viser,  hvor  nær  han  og  hans  Slægt 
har  været  knyttet  til  Roskilde.  Den  iste  Maj  1436  havde 
han  samlet  hos  sig  paa  sin  Gaard  Hallelev  en  Kreds 
af  Slægtninge  og  Venner.  Den  gamle  Ærkebiskop  Peder 
Lykke  havde  været  ventet,  men  kom  ikke  paa  Grund 
af  den  Sygdom,  som  snart  skulde  lægge  ham  i  Graven.  Der- 
imod vare  mødte  Bent  Bille  til  Allindemagle,  Niels  Eriksen  til 
Aarslev,  Ingver  Karlsen,  Raadmand  i  Roskilde,  Peder  Sveje, 
Borger  i  Kjøbenhavn,  og  Peder  Griis,  Foged  i  Slagelse. 
Niels  Esbernsen  har  da  været  en  gammel  Mand,  vistnok 
henved  80  Aar-).  Han  havde  ingen  Sønner,  hans  Slægt 
skulde  uddø  med  ham,  hans  Segl  og  Vaaben  følge  ham  i 
Graven.  Han  har  da  ønsket  at  bringe  sit  Navn  til  Efter- 
verdenen ved  at  knytte  det  til  en  from  Stiftelse,  der  kunde 
sikre  det  mod  Forglemmelse.  I  Slægts  og  Venners  Nær- 
værelse udstedte  han  da  ovennævnte  Datum  et  Brev,  hvorved 
han    stiftede    et   Alter   i  S.  Karines   Kapel   i   Roskilde   Dom- 


*)    Molbech  og  Petersen,  Danske  Diplomer  S.   393. 

')    Han  nævnes  første  Gang  som  Væbner   1385.     Suhm  XIII.  68 1. 

kirke  til  Ære  for  den  hellige  Karin  (hvis  Navn  hans  Mor- 
moder havde  baaret)  og  skjænkede  hertil  en  Del  af  sit 
Fædrenegods,  4  Gaarde  i  Ølstykke,  Udlejre,  Stærkinge  og 
Torslunde,  samt  en  Gaard  i  Trælleborg  i  Skaane,  imod  at 
der  ugentlig  holdtes  4  Messer  for  Altret  og  at  hans  Aartid 
højtideligholdtes  i  Roskilde  Domkirkes  Kor.  Patronatsretten 
forbeholdt  han  sig  og  sin  Slægt.  2den  Juli  1436  gav  han 
Gereke  Degn  Fuldmagt  til  paa  sine  Vegne  paa  Sjællands 
Landsthing  at  tilskjøde  Altret,  som  han  havde  bygget  i  S. 
Lucii  Domkirke,  ovennævnte  Gods.  Kong  Erik  stadfæstede 
Niels  Esbernsens  Fundats  den  6te  Juni  1437.  Til  Præst 
ved  Altret  udnævnte  han  Hr.  Jens  Krabbe^). 

Hans  Tanker  have  i  hans  sidste  Leveaar  kun  drejet  sig 
om  denne  Stiftelse.  Hans  nære  Slægtning,  Henneke  Mule, 
Borger  i  Roskilde,  havde  ingen  Børn  med  sin  Hustru  Kri- 
stine Nielsdatter.  Fætteren  Niels  Esbernsen  blev  saaledes 
hans  nærmeste  Arving,  og  forinden  sin  Død,  som  indtraf  i 
August  1437,  overdrog  han  sin  Arving  sit  Gods  i  Musebølle 
og  Axelshoved  i  Kongsted  S.,  Faxe  Herred,  tilligemed  sin 
Del  i  Gaarden  i  Trælleborg,  og  med  dette  Gods  berigede 
Niels  Esbernsen  sin  nye  Stiftelse.  Henneke  Mule  testa- 
menterede selv  til  Altret  en  Gaard  i  Særkeløse  og  Jonstrup- 
gaard  i  Osted  S.,  Voldborg  Herred,  som  skulde  tilfalde 
det  efter  hans  Hustrus  Død").  Inden  sin  Død,  som  ind- 
traf iste  Novbr.  I438,  fik  Niels  Esbernsen  endnu  en  Gang 
Lejlighed  til  at  « fornøje*  sit  Alter  med  sin  Ret  i  det  Gods 
i  Skaftelev  i  Slagelse  Herred,  som  han  havde  i  Pant  af 
Knud  Nielsen,  «hans  kjære  Frænde »  og  Svigersøn^).  Samme 
Dag,    den    25de    Octobr.    1437,    skrev    han    følgende    Brev: 


^)  De  herhen  hørende  Breve  findes  i  Arn.  Magn.  Dipl.  Fase.  37.  19—22 
og  26;   38.    12.     Jvfr.   Ann.   f.   nord.   Oldk.    1838 — 39   S.   355  —  56. 

^)     De  herhen   hørende  Breve  i  Arn.   Magn.   Dipl.   37.   23 — 30. 

')  Orig.  i  Arn.  Magn.  Dipl.  Fase.  37.  31,  dat.  1437,  martir.  Crispini  et 
Cnspiani   gloriosi  (^^10). 


42  NIELS    ESBERNSENS    DØTRE. 

«Niels  Esbernsen,  som  man  kalder  Bille,  i  Hallelev,  hilser 
Dig  min  kjære  Vornede  i  Udlejre  boende  evinnelig  med 
Gud,  og  beder  jeg  Dig  og  byder  og  endelig  vil,  at  Du  her- 
efter svarer  og  lydig  er  Hr.  Jens  Krabbe  om  Landgilde  og 
Penge  og  om  al  anden  Stykke  i  alle  Maader,  som  Du  mig 
haver  her  til  gjort,  det  skal  Du  ham  herefter  gjøre;  og  skal 
han  holde  dig  med  Ret  og  Skjel  i  alle  Maader,  thi  jeg  haver 
lagt  Din  Gaard  til  mit  Alter,  hvilket  jeg  bygget  haver  i  S. 
Lucii  Kirke  i  Roskilde.     Lev  vel  i  Christo^).» 

Kun  kort  Tid  har  han  overlevet  sin  Opgjørelse  med 
denne  Verden.  Han  er  død  iste  Novbr.  1438,  paa  hvil- 
ken Dag  hans  Aartid  fejredes  i  Roskilde  Domkirke^).  I 
det  politiske  Liv  havde  han  kun  sjælden  taget  Del;  han 
var  til  Stede  i  Kalmar,  da  Unionen  stiftedes  og  Erik  af 
Pommern  kronedes  til  Konge  i  de  tre  nordiske  Riger; 
han  har  endvidere  forseglet,  sammen  med  en  stor  Del  af 
den  danske  Adel,  Erik  af  Pommerns  Stadfæstelse  af  Dron- 
ning Margrethes  Testament,  men  vi  have  ikke  fundet 
ham  oftere  nævnet  i  Statshandlinger^).  Hans  Hustru  hed 
Fru  Else;  hendes  Slægt  er  ubekjendt.  De  havde  4  Døtre, 
af  hvilke  tre  overlevede  Faderen,  men  ingen  Sønner; 
dette  forklarer  den  storartede  Gavmildhed,  hvormed  han 
betænkte  sit  kjære  Alter.  Af  Døtrene  vare  Inger  gift 
med  Knud  Nielsen  i  Vedfuglebjerg,  de  tre  andre,  hvis 
Navne  ere  ubekjendte,  med  Anders  Jensen  i  Borreby, 
senere  i  Tersløse,  af  Slægten  Passov,  Henrik  Daa  i  Gjel- 
strup  og  Bo  Dyre  i  Hallelev.  Alle  Svigersønnerne  stad- 
fæstede paa  egne,  og  de  tre  første  ogsaa  paa  deres  Hustruers 
Vegne,  alt,  hvad  Svigerfaderen  havde  givet  til  S.  Karine 
Alter,  med  Undtagelse  af  Gaarden  i   Stærkinge  i  Tune  Her- 


*)    Arn.  Magn.  Dipl.  Fase.  37.  32. 
^)     Scriptor.   rer.  Dan.   VI.   594. 

')    Molbech   og  Petersen,  Aktst.    og   Dipl.    S.   67 — 68.     Nye   danske  Mag. 
V.   8. 

red,  som  skulde  blive  ved  Arvingerne.  De  forbeholdt  sig 
Patronatsretten,  som  de  ogsaa  ses  at  have  udøvet^).  Endnu 
30  Aar  efter  sin  Død  holdtes  Niels  Esbcrnsen  og  hans 
Hustru  i  kjærligt  Minde  af  deres  Datter  Inger,  som  I2te 
Marts  1471  skjænkede  Gods  til  S.  Klara  Kloster  i  Ro.skilde, 
for  at  Jomfruerne  dér  skulde  holde  en  evig  Messe  for 
«hende,  hendes  Mand,  Søn  og  dennes  Hustru,  for  Niels  Bille 
og  Fru  Elsef,  hendes  kjære  Faders  og  Moders  og  flere  hen- 
des Forældres  og  Børns  og  alle  kristne  Sjæle  til  Ro  og 
Lise*.-) 

Med  Niels  Esbernsen  uddøde  den  Linje  af  Slægten 
Bille,  som  vi  have  givet  Navn  af  Hallelev  Linjen.  Hans 
Be.siddelser  tilfaldt  Svigersønnerne  og  deres  Slægt.  Hallelev 
Hovedgaard  kom  senere  i  den  bekjsndte  Rigshovmester  Povl 
Laxmands  Besiddelse,  som  1494  mageskiftede  den  med  andet 
Gods  til  Antvorskov  Kloster^). 


Andet  Kapitel. 


O, 


Æbletved  Linjen. 


'mtrent  samtidig  med  Hallelev  Linjen  forsvinder  den 
efter  Hovedgaarden  Æbletved  i  Butterup  Sogn,  Merløse 
Herred,  opkaldte  Gren  af  Billeslægten  ^).  Den  har  kun  en 
kort  og  sørgelig  Saga.     Vi  kjende  kun  to  Mænd,  som  have 


^)    Dok.    i  Arn.    Mag.   Dipl.    Fase.    38.    14,    dat.     1439,    ipso    die    b.    Marie 

Magdalene  (22.   Juli). 
^)     Klevenfeldt,   Saml.      Bille. 
*)     Archivregist.  IV.   99 
*)     Der  findes  nu   ikke  længer  nogen   Gaard  af  dette  Navn  i  -Sognet.    Jvfr. 

Regist.   til   Archivregistr.   III.   411. 

været  bosat  paa  denne  Gaard ,  Bille  eller  Niels  Jakobsen, 
og  Oluf  Nielsen  Bille.  Den  førstnævntes  Fader  hed  altsaa 
Jakob  Nielsen,  men  om  ham  vides  intet.  Niels  Jakobsen 
nævnes  første  Gang  i  et  Brev  af  29de  Juni  1380.  Han  kal- 
des her  Bille  Jakobsen  til  Sasserup  (Søstrup  S.,  Merløse 
Herred),  saa  at  Faderen  formodentlig  endnu  da  har  levet;  to 
Aar  efter  skriver  Sønnen  sig  første  Gang  til  Æbletved.  I 
Brevet  af  29de  Juni  1380  give  Brødrene  Henning  og  Niels 
Tuesen  samt  Ebbe  Jakobsen,  alle  af  Østrup,  ham  Fuldmagt 
til  at  indløse  alt  det  Gods  i  Merløse  Herred,  som  er  tilfaldet 
dem  i  Kxv  efter  Katharina  Pedersdatter^).  I  dette  Herred 
har  Niels  Jakobsen  ved  Giftermaal,  Arv  og  Kjøb  samlet 
sig  et  lille  Gods  omkring  sin  Hovedgaard  Æbletved.  Han 
var  gift  med  Sidsel,  Tyge  Impes  Datter  af  Tudse.  I  Tudse 
By  og  Sogn,  Annex  Sogn  til  Butterup  S.,  hvor  Æbletved 
laa,  var  fra  gammel  Tid  en  Hovedgaard,  til  hvilken  allerede 
1306  en  Tyge  Impe  skrev  sig-).  Hans  Sønnesøn  var  Tyge 
Esbernsen  Impe,  som  siges  at  være  død  1386,  men  for- 
modentlig allerede  var  død  1382.  I  dette  Aar  tilskjødede 
nemlig  hans  Søn,  Niels  Tygesen  til  Vinstrups  Enke,  Sidsel 
Olufsdatter,  og  Svigersønnen  Niels  Jakobsen  Biskop  Niels 
af  Roskilde  en  Gaard  i  Sigersholm  (Asmindrup  S.,  Merløse 
Hrd.),  som  var  tilfalden  dem  efter  Tyge  Impe^).  Efter  Svi- 
gerfaderens Dod  arvede  Ægteparret  Gods  i  Merløse,  Tudse 
og  Ramso  Herreder,  særlig  i  Søstrup  Sogn.  Men  de  ses 
ogsaa  at  have  ejet  Gods  i  Vejleby  i  Skippinge  Herred,  i 
Skudderlose  i  Ringsted  Herred,  i  Nørre  Jernløse  i  Merløse 
Herred*).  Niels  Jakobsen  forekommer  sjælden  i  Breve  og 
Dokumenter.      1384,    25de  Febr.,    fik  han  Befaling  til  i  For- 


^)     Orig.  i  Geh.  Arch.  Voss.  Merløse  H.    165. 
')     Script,   rer.  Dan.   IV.   358.  VII.   24.      Archivregistr.   III.   318. 
')     Script,   rer.   Dan.   I.   315.  VIII.   321,   325.     Archivregistr.   III.   318. 
*)    Archivregistr.  III.   323.     Matzen,  D.  d.  Panteret  S.  479.    Danske  Mag. 
V.  68. 

ening  med  tre  andre  adelige  at  indføre  Henrik  Skytte  i 
Sandby  i  Tudse  Herred.  Han  nævnes  undertiden  som 
Vidne;  saaledes  var  han  sammen  med  Fætteren  Niels  Es- 
bernsen  23de  Juni  1400  paa  Sjællands  Landsthing,  da  Jens 
Falk  af  Vallø  tilskjødede  Henneke  Gyncekinesen  en  Gaard 
i  Særkeløse^).  Inden  Aaret  1413  var  han  død,  thi  26de 
April  nævnte  Aar  udstedte  hans  Moder  (som  her  kalder  sig 
«Sisæ  Byles»),  et  Brev,  hvori  hun  erkjcnder  at  have  skiftet 
med  sin  Søn  Oluf  og  af  sin  Lod  undt  ham  en  Gaard  i  Søstrup. 
Han  maa  forpligte  sig  til  ikke  at  sælge  eller  pantsætte  den 
uden  hendes  Minde,  og  hvis  han  dør  før  hende,  skal  den  uhin- 
dret tilhøre  hende  igjen-). 

Oluf  Bille,  som  vi  her  for  første  Gang  møde,  forstod 
at  bortøde,  hvad  Faderen  og  Moderen  havde  samlet.  Rig- 
tignok kunde  han  strax  efter  Faderens  Død  udvide  sine 
Ejendomme  ved  Tilkjøb  af  Gods  i  Butterup  og  ved  at  ud- 
kjobe  Jens  Andersen  af  Bildsø  (af  Slægten  Basse)  af  hans 
Part  i  Springstrup  og  Bøssemose  i  Sostrup'*).  Men  det  var 
kun  en  stakket  Herlighed.  Thi  allerede  to  Aar  efter,  11  te 
Novbr.  141 5,  maatte  han  sælge  til  Sten  Basse  af  Tydebjerg  5 
Gaarde  og  i  øde  Gods  i  Tingtved  i  Søstrup  S-  '*),  og  fra  nu 
af  gik  det  stadig  ned  ad  Bakke  for  ham;  han  har  sandsyn- 
ligvis ført  sin  gamle  Moder  med  ned  ad  Skraaplanet.  1420, 
4de  Septbr.,  sælger  han  —  paa  sin  Moders  Vegne  —  Niels 
Ingversen  af  Næsby  to  Gaarde  i  Vejleby,  som  denne  atter 
tilskjødede  Sten  Basse '^j,  og  Aaret  efter,  den  22de  Septbr. 
142 1,    maa    Fru    Sidsel    tilskjøde    Hr.  Iven    Bryske    alt    det 


')     Arn.   Magn.  Dipl.   Fase.   37.    to. 

^)     Or'g-  i   Geh.  Arch.  Voss.   Merlose  Hrd.    29.      Brevet  er  medforseglet  af 

Hincekin     <fan     ørs»(?),     Væbner     i    Ellinge,     og     Bille     Esbernsen    i 

Hallelev. 
')    Dok.    af    II.    Octbr.    1413.      Orig.    i    Geh.    Arch.    Voss.    Merløse    Hrd. 

143- 
■*)     Orig.   i   Geh.   Arch.   Voss.   Merløse  Hrd.    144. 
^)     Orig.   i   Geh.   Arch.   Voss.   Skippinge  Hrd.   84. 

Gods,  som  hendes  Husbond  « mægtede  til  sig»  for  hendes 
Fædrene-  og  Mødrenegods,  foruden  en  Gaard  i  Jyderup  i 
Tudse  Herred.  Oluf  Bille  maatte  selv  love  at  holde  dette 
Salg  «stathuc»  i  alle  Maader^).  Atter  1430,  28de  Septbr., 
møde  vi  Moder  og  Søn  paa  Skraaplanet;  denne  Gang  er 
det  8  Gaarde  i  Butterup  og  Tingtved,  som  vandre  over  i 
Sten  Basses  Hænder^).  Men  ikke  nok  hermed  ■ —  « ulovlig  imod 
Moderens  Vilje  og  Vidende »  som  det  hedder  —  havde  han 
allerede  tidligere  pantsat  og  solgt  en  Del  at  hendes  Ejen- 
dom, som  Sten  Basse  paa  hendes  Vegne  maatte  lade  sig 
indføre  i  ved  Kongens  Foged ^).  Endnu  1438  og  1439  ^^^^ 
Sten  Basse  skaffe  sig  Kongebreve,  som  sikrede  ham  hans 
Ret  til  Oluf  Billes  og  Fru  Sidsels  Gods^). 

Hvornaar  disse  ulykkelige  Mennesker  ere  døde,  vide  vi 
ikke.  Deres  Ejendomme  vare  spHttede  som  Avner  for  Vin- 
den, selv  Hovedgaarden  Æbletved  maa  være  gaaet  samme 
Vej  som  det  øvrige  Gods.  Der  har  altsaa  intet  været  at 
arve  for  Slægten  —  ikke  desto  mindre  havnede  Æbletved 
Linjens  Gods  igjen  i  Billeslægten.  Den  Mand,  som  saa  ven- 
skabeligt havde  hjulpet  Oluf  Bille  og  hans  Moder  med  at 
blive  af  med  deres  Ejendom,  Sten  Basse,  overdrog  som  be- 
kjendt  en  stor  Del  af  sit  Gods  til  Torben  Bille,  mod  at  hans 
Søn  Sten  skulde  bevare  Basse  Navnet  og  kalde  sig  Sten 
Basse  Bille.  Det  gjør  et  ejendommeligt  Indtryk  at  læse  det 
kongelige  Stævningsbrev  af  3 die  Febr.  1465,  hvori  Kong  Christi- 
ern  befale  alle,  som  tro  at  have  nogen  Ret  til  Gods  i  Sasse- 
rup,  Søstrup,  Tingtved,  Æbletved  med  sine  Gaardsæder  etc, 
at    møde    inden    6  Uger    for   Kongen    med    deres    Adkomst- 


')     Orig.    i    Geh.   Arch.  Voss.    Merløse  Hrd.   30.    og    i   Danmark,    Fase.  8, 

Xr.    10. 
'^)    Orig.  i  Geh.  Arch.  Voss.  Merløse  Hrd.    146. 
*)    Kong  Eriks  aabne  Brev  derom,    dat.  Gabnø,  2.  prox.  post  festum  con- 

cepcionis  Mariæ  virg.   143 1.     Orig.  i  Geh.  Arch.  Voss.   Ramsø  Hrd.  6. 
*)    Merløse  Hrd.  I.  3.   148. 

breve  ^).  Af  en  Del  af  dette  Gods  oprettedes  siden  Tofte- 
holm, nu  Toftholm  i  Tudse  Herred,  og  iblandt  dets  Ejen- 
domme eller  maaske  snarere  under  Baroniet  Løvenborg  vil 
formodentlig  endnu  den  Dag  i  Dag  Gaarden  Æbletved  findes. 


Tredje  KapiteJ 


Solbjerg  Linjen  og  Lyngbygaard  Linjen. 


Di 


'isse  to  Linjer  bleve  ved  to  af  Hovedrepræsentanternes 
Giftermaal  med  to  Søstre  saa  nøje  knyttede  til  hinanden,  at 
deres  Historie  jævnlig  løber  sammen  og  derfor  maa  be- 
handles under  ét. 

Jon  Nielsen  af  Solbjerg  er  allerede  nævnt  i  Forbindelse 
med  Broderen  Esbern'-).  Ligesom  denne  skriver  han  sig  til 
Solbjerg  og  sælger  Gods  i  Arts  Herred  til  Kong  Valdemar 
i  Aaret  1355;  han  overværer  Skiftet  mellem  Esbern  og 
dennes  Svigermoder  og  har  hængt  sit  Segl  (som  nu  ikke 
findes)  under  dette  Dokument.  Han  levede  endnu  1370,  da 
han.  den  21de  Septbr.  tilligemed  Jakob  Nielsen  af  Vognserup 
forseglede  Olaf  Magnussens  Skjodebrev  paa  Gods  i  Sonder- 
strup  og  Bukkerup  (Merløse  Hrd.)  til  Søster  Arina,  Abbedisse 
i  S.  Klara  Kloster  i  Roskilde^).  Inden  Aaret  1380  var  han 
død-,    thi    den    28de    April    samme    Aar    udstedte    Johannes 


^)    Top.   Saml.  p.   Papir.   Sasserup    i. 

^)    se  ovenfor  S.   34. 

*)  Langebeks  Diplomatår.  I  Langeheks  Seglsamling  findes  aftegnet  Jon 
Nielsens  Segl,  som  allerede  paa  Langebeks  Tid  var  næsten  ulæseligt, 
saa  at  man  af  Omskriften  kun  kunde  se  følgende  Bogstaver:  Jonæ 
Ni  .  .  . 

Tuesen  paa  hans  Enkes  Vegne  Skjødebrev  til  hendes  Søn 
Peder  Lykke  paa  Gods  i  Saltofte  og  Egby  (Merløse  Hrd.)  ^). 
Han  var  gift  med  Christine  Pedersdatter,  og  efterlod  sig  fem 
Sønner  Niels  Jonsen,  Peder  Lykke,  Niels  Bille,  Jon  Jonsen 
Bille  og  Bent  Bille.  Om  disse  Brødres  Rækkefølge  i  Alder 
er  os  intet  bekjendt.  Vi  tør  formode,  at  Niels  Jonsen  er 
den  ældste,  og  som  saadan  opkaldt  efter  Farfaderen.  Han 
skrev  sig  til  Solbjerg  i  det  eneste  Dokument,  som  vidner  om 
hans  Tilværelse;  og  af  det  fremgaar  kun,  at  den  9de  Marts 
1390  var  Niels  Jonsen  af  Solbjerg  til  Stede  paa  Sjællands 
Landsthing").  Han  er  formodentlig  død  uden  at  efterlade 
sig  Afkom,  og  er  da  Solbjerg  gaaet  over  til  Broderen  Bent, 
som  indtil  ca.  1400  skrev  sig  til  Broderup,  men  fra  ca.  1400 
altid  fører  Navnet  Bent  Bille  til  Solbjerg. 

Efter  de  gamle  Regler,  som  adelige  Slægter  fulgte  med 
Hensyn  til  Børnenes  og  særlig  Sønnernes  Navne,  opkaldtes 
den  ældste  efter  Farfaderen  og  den  næstældste  efter  Mor- 
faderen. Hvis  denne  Regel  er  fulgt  i  Billeslægten,  maa  Peder 
Lykke  have  været  den  næstældste,  opkaldt  efter  Morfaderen, 
og  i  saa  Tilfælde  giver  hans  Tilnavn  Lykke  en  værdifuld 
Oplysning  til  Bestemmelsen  af  Moderens,  Christine  Peders- 
datters  Slægt.  Der  har  som  bekjendt  været  rejst  megen 
Tvivl  om  Peder  Lykkes  Slægtskabsforhold,  og  man  har 
gjættet  paa,  at  han  kun  kan  have  været  Halvbroder  til  sine 
Søskende.  Han  fører  imidlertid  altid  Billevaabnet,  han  kalder 
stadig  sine  Brødre  for  «fratres,  germani »,  han  indsætter  sin 
«Broder»  Bent  til  Executor  testamenti,  saa  at  vi  ikke  nære 
nogen  Betænkning  ved  at  betragte  ham  som  Helbroder  til 
sine  Brødre.  Navnet  Lykke  bærer  han  da  som  opkaldt  efter 
sin  Morfader,  der  har  været  en  Lykke,  ligesom  senere  hans 
Broder  Bents  Søn  Peder,  som  maa  være  opkaldt  efter  ham, 
altid  kalder  sig  Peder  Lykke,   og  ligesom  langt  senere  Eske 


*)    Script,   rer.  Dan.    IV.  493. 

-)    Orig.   uden   Segl   i   Arn.   Magn.    Dipl.   Fase.   36.   9. 

Billes  Søn  Henrik  blev  opkaldt  efter  sin  Morfader  og  kaldtes 
lille  Henrik  Krummedige. 

Vi  skulle  forst  skildre  denne  mærkelige  Mands  Liv,  da 
han  i  mere  end  én  Henseende  danner  Midtpunktet  for  hele 
sin  Slægt  og  maa  betragtes  som  dens  ypperste  Repræsen- 
tant i  det  Tidsrum,  som  vi  her  beskjæftige  os  med. 


I. 

Peder    Lykke. 

Biskop   i   Ribe,  Ærkebiskop  i   Lund. 
(1359— 1436). 


Peder  Lykke  blev  født  1359^).  Som  yngre  Søn  blev 
han  tidlig  bestemt  til  den  gejstlige  Vej ,  der  for  en  ung 
Adelsmand  uden  betydelig  Formue,  men  af  god  Slægt,  var 
den  slagne  Vej  til  høje  Embeder,  store  Indtægter,  betydelig 
Indflydelse.  Sin  Barndom  har  han  formodentlig  tilbragt  i 
Roskilde,  hvortil  hans  Slægt  var  knyttet  ved  Farbroderen 
Esberns  Giftermaal  med  en  Dame  af  Gyncekinernes  Slægt. 
Han  har  her  gjennemgaaet  Domskolen,  som  var  oprettet  af 
Jakob  Erlandsen,  og  som  skulde  forberede  sine  Disciple  saa- 
ledes,  at  de,  naar  de  forlod  Skolen,  vare  modne  til  at  be- 
søge endog  selve  Pariseruniversitetet.  Oplært  i  Datidens 
Skolelærdom:  Dialektik,  Rhetorik  og  Poesi,  kyndig  i  det 
latinske  Sprog,  har  han  maaske  endnu  tilbragt  et  Par  Aar 
ved    Stiftets    Præsteskole    under    Tilsyn    af    en    af   Kapitlets 


')    Han    kalder    sig  i  Aaret    1424   65   Aar  gammel        Script,   rer.    Dan.   VII. 
399,   Diplomatår.   Flensborg.    I.    360. 
I-  4 

Kanniker  og  modtaget  Præstelærlingens  praktiske  Uddannelse 
i  Forening  med  det  videnskabelige  Tilsnit,  som  kunde  er- 
hverves paa  det  Sted,  der  var  Samlingsstedet  for  Stiftets 
lærde  Dannelse  ^). 

Peder  Lykke  maa  tidlig  have  fuldendt  Forstudierne"  til 
sin  fremtidige  Løbebane,  thi  allerede  i  sit  15de  Aar  var 
han  Kannik  ved  Roskilde  Domkirke  -)-  Sit  Præbendes  Ind- 
tægter har  han  anvendt  til  at  søge  Lærdom  ved  fremmede 
Universiteter  —  hvor,  kunne  vi  ikke  med  Sikkerhed  sige. 
Men  det  var  en  nødvendig  Betingelse  for  enhver  Gejstlig, 
som  vilde  naa  høje  Æresposter  i  Kirkens  Tjeneste,  at  skaffe 
sig  Magister-  eller  Doktorgraden  ved  en  udenlandsk  Lærdoms- 
anstalt.  I  det  13de  og  Begyndelsen  af  det  14de  Aarhundrede 
havde  den  store  Strøm  af  de  nordiske  og  andre  Landes 
Gejstlige  søgt  til  Paris,  den  theologiske  Videnskabs  Moder- 
stad. Fra  Midten  af  det  14de  Aarhundrede  begyndte  imidler- 
tid Universiteterne  i  Koln  og  Prag,  og  maaske  ogsaa  Oxford, 
at  tage  Luven  fra  den  gamle  Lærdomsanstalt  i  Paris.  De 
store  Uroligheder  i  Frankrig  under  Hundredaarskrigene  have 
ikke  gjort  Opholdet  dér  særlig  tiltrækkende,  ligesom  Skismaet 
i  Kirken  maa  have  splittet  de  studerende  I  Prag  har  Peder 
Lykke  ikke  studeret,  thi  hans  Navn  findes  ikke  i  de  endnu 
opbevarede  Universitetsmatrikler ,  hvori  vi  træffe  saa  mange 
danske  og  nordiske  Studerende.  Om  han  har  studeret  i 
Koln,  Oxford  eller  maaske  i  Paris,  maa  vi  lade  staa  hen;  i 
alle  Tilfælde  har  han  erhvervet  sig  Magistergraden  ved  et 
udenlandsk  Universitet  og  dér  sat  sig  ind  i  den  kanoniske 
Ret.  Hans  Navn  forekommer  ikke  i  noget  Dokument  i  Tids- 
rummet Septbr.  1374  til  April  1380:  en  Del  af  disse  Aar 
har  han  tilbragt  i  Udlandet.  Hjemkommen  til  Danmark 
har  han  da  tiltraadt  sin  Plads  som  Kannik  i  Roskilde  Dom- 
kapitel,  hvor   han    hurtig   skulde  stige  til  en  høj  Værdighed. 


')    Helveg,  De  danske  Domkapiiler. 

*)    Dok.  af  1374,   7.  Septbr.  i  Arn.  Magn.  Dipl.  Fase.  37.   6,  jvfr.  S.  27—28. 

Biskop  i  Roskilde  var  den  Gang  Peder  Jakobsen  af 
Slægten  Ulfeld,  en  from  og  ivrig  Katolik,  som  indstiftede 
daglige  Messer  til  den  ubesmittede  Jomfrus  Ære  og  grund- 
lagde det  skjønne  S.  Laurentii  Kapel.  I  Roskilde  Kapitel 
sad  Medlemmer  af  Landets  og  særlig  Sjællands  første  Slægter. 
Lungeslægten  tilhørte  Niels  Jakobsen,  Broder  til  Dronning 
Margrethes  trofaste  Støtter  blandt  Adelen,  Folmer  og  Anders 
Jakobsen  Lunge.  Johan  Basse  hørte  til  en  dengang  mægtig 
og  anset  Slægt,  ligesaa  Kanniken  Jakob  Falster.  Dekan, 
Kapitlets  øverste  Gejstlige,  var  da  Olaf  Pant.  Fremfor  alle 
maa  dog  nævnes  Peder  Jensen  Lodehat,  Dronning  Mar- 
grethes fortrolige  Raadgiver  og  Ven;  han  var  endnu  paa 
dette  Tidspunkt  Kannik  i  Roskilde,  men  udnævntes  kort 
efter  til  Biskop  i  Wexiø  Stift,  v  hvorfra  han  over  Aarhus 
Bispestol  skulde  vende  tilbage  som  Biskop  over  det  rige 
og  ansete  Roskilde  Stift  efter  Niels  Jakobsens  Død    1395. 

I  disse  Mænds  Kreds  er  den  unge  Peder  Lykke  bleven 
optagen,  og  det  er  rimeligvis  gjennem  Peder  Jensen  Lodehat, 
at  Dronning  Margrethes  Opmærksomhed  er  bleven  henvendt 
paa  den  unge,  talentfulde  Kannik.  Som  de  fleste  yngre, 
med  Dronningen  jævnaldrende  Gejstlige  har  Peder  Lykke 
tidlig  sluttet  sig  til  Kongedømmets  Sag,  og  vi  se  ham  alle- 
rede 1382  optræde  som  Margrethes  Befuldmægtigede.  Paa 
hendes  Vegne  vidner  han  paa  Sjællands  Landsthing,  at  hun 
har  indløst  Ods  Herred  fra  Roskilde  Bispestol,  og  fremlægger 
tillige  paa  Dronningens  Vegne  Kvitteringer  for  anden  af- 
betalt Gjæld\). 

I  Aaret  1385  nævnes  den  nu  26-aarige  unge  Mand 
første  Gang  som  Ærkedegn  i  Roskilde-),  et  Embede,  han 
skulde  beklæde  i  24  Aar,  inden  han  forflyttedes  til  et  Bispe- 
sæde. Med  dette  Embede  vare  væsentlig  Stiftets  juridiske 
Forretninger  forbundne,   og  det  vidner  om  betydelige  Evner, 


■)    Suhm,  Hist.   af  Danmark  XIV.   526  —  27. 
^)    Danische  Bibliothek  III.    169—71. 

at  man  betroede  et  saa  vigtigt  Embede  i  en  saa  ung  Mands 
Hænder.  Om  Ærkedegnens  Virksomhed  er  der  i  det  hele 
kun  levnet  faa  Spor;  det  er  derfor  ikke  uden  Interesse,  at 
der  fra  Peder  Lykkes  Embedstid  er  bevaret  et  Dokument, 
som  viser,  hvilken  Gren  af  den  gejstlige  Embedsvirksomhed 
der  paahvilede  Ærkedegnen  Den  31te  August  1387  tilskrev 
Biskop  Nicolaus  af  Linkoping  Ærkedegnen  i  Roskilde,  at 
den  afdøde  Eskil  Falk  havde  bemægtiget  sig  noget  Gods  i 
Sjælland,  som  Erik  Læspes  Dronning,  Katharina,  havde 
skjænket  Gudhem  Kloster.  Han  bød  ham  derfor  under 
Bansstraf  at  kalde  Eskil  Falks  Arvinger  for  sig  og  udspørge 
dem  angaaende  det  nævnte  Gods.  Tillige  skulde  han  under- 
søge, hvad  andet  Gods  paa  Sjælland  og  Møen  der  tilhørte 
Klostret,  og  tildømme  dette,  hvad  der  med  Rette  tilkom  det, 
samt  tilholde  de  nuværende  Besiddere  at  tilbagegive  det 
inden  6  Uger.  Hvis  de  nægtede  at  gjøre  dette,  skulde  han 
lyse  dem  i  Ban  ^).  Man  ser  heraf,  at  Ærkedegnen  i  Kraft 
af  sit  Embede  havde  Myndighed  til  saa  vel  at  anstille 
Undersøgelser  som  til  at  dømme  i  gejstlige  Sager.  I  den 
senere  Del  af  Middelalderen  blev  det  imidlertid  mere  og 
mere  Skik  og  Brug,  at  Biskopperne  overdroge  den  dømmende 
Myndighed  i  Sager,  som  væsentlig  angik  gejstligt  Gods,  til 
Officialer.  Muligvis  have  disse  fungeret  under  Ærkedegnene, 
thi  her  i  Norden  spore  vi  ikke  den  Strid  angaaende  Græn- 
serne for  Ærkedegnens  Myndighed,  som  fandt  Sted  i  Frank- 
rig og  Tyskland.  Og  her  i  Roskilde  var  det  netop  Ærke- 
degnens egen  Broder,  Kanniken  Niels  Bille,  som  samtidig 
med  ham  bestyrede  Officialembedet '■^). 

I  Aaret   1395   døde  Biskop  Peder  Jakobsen,  og  Dronning 
Margrethes  Ven  Peder  Jensen  Lodehat  blev  hans  Efterfølger. 


')    Langebeks    Diplomatår.       Jvfr.    Lagerbring,    Svea    Rikes   Hist.   III.   663, 

703.     Suhm  XIV.    197. 
")    Dokumenter  fra   1397   i  Arn.  Magn.  Dipl.   Fase.   44.   6 — 8.     I  Aaret  1401 

var  Petrus  Mathei   Official.      Geh.   Arch.   Voss.   Gjældsbreve   21,   Nr.  84. 

Han  havde,  som  oven  for  omtalt,  været  Kannik  i  Roskilde 
samtidig  med  Peder  Lykke  og  maaske  dennes  Befordrer 
hos  Dronningen.  Det  er  aabenbart  ikke  nogen  Tilfældighed, 
at  vi  fra  nu  af  træffe  den  nu  36-aarige  Ærkedegn  i  stadig 
Berøring  med  Dronningens  politiske  Opgave.  Han  overværer 
Kong  Eriks  Kroning  i  Kalmar  13de  Juli  1397,  han  udbetaler 
det  følgende  Aar,  iite  Novbr.  1398,  paa  Dronningens  Vegne 
de  holstenske  Grever  en  stor  Sum  Penge ,  for  hvilke  han 
selv  tillige  med  Biskop  Eskil  af  Ribe  og  to  Riddere  havde 
været  Forlovere;  han  har  jævnlig  ledsaget  Dronningen  ved 
hendes  Kjøb  og  Salg  af  Gods  og  undertegnet  hendes  Breve 
som  Vidne  ^).  Fremfor  alt  drages  han  dog  nu  ind  i  det  poli- 
tiske Liv,  en  særdeles  vanskelig  politisk  Opgave  betros 
ham,  og  det  lykkes  ham  trods^  mange  Hindringer  at  føre 
denne  til  et  heldigt  Resultat. 

Det  var  i  Aaret  1400,  at  den  engelske  Konge  Henrik  IV, 
som  just  nylig  ved  en  Revolution  havde  besteget  Englands 
Trone,  sendte  et  Gesandtskab  til  Danmark,  bestaaende  af 
Richard  Yonge,  Biskop  af  Bangor,  og  Adelsmanden  John 
Perant,  for  at  indlede  Underhandlinger  om  en  Ægteskabs- 
forbindelse  med  det  danske  Kongehus.  I  hin  Tid  og 
endnu  langt  senere  spillede  Ægteskabsforbindelser  mellem 
Kongehusene  en  vigtig  Rolle  i  Staternes  politiske  Samkvem. 
Men  for  længe  siden  havde  jo  Forbindelsen  mellem  Eng- 
land og  de  nordiske  Riger  tabt  al  politisk  Betydning,  og 
man  maa  vel  derfor  spørge  om  Grunden  til,  at  en  engelsk  Konge 
netop  nu  ønskede  en  Forbindelse  med  det  danske  Kongehus. 
Vel  havde  de  tre  nordiske  Rigers  Forening  kastet  en  Glans 
over  Danmark,  som  ogsaa  naaede  langt  ud  over  Nordens 
Grænser,  men  dette  har  dog  neppe  været  et  afgjørende  Mo- 
ment for  Kong  Henrik.  Grunden  laa  dybere,  den  maa  søges 
i  Englands  indre  Forhold  os  i  Forholdet  til  Frankrig-. 


')    Suhm  XIV.  406,  457.      Molbech  og  Pedersen,   Danske   Diplomer  S.  99. 
Codex   Esromensis   S.    190. 

Henrik  IV's  Regering  var  fra  Begyndelsen  til  Enden 
truet  af  de  største  Farer.  Om  han  end  havde  —  eller  som 
Rygtet  sagde  —  selv  skaffede  sig  den  Lykke  at  se  sin  fra 
Tronen  styrtede  Fætter,  Kong  Richard,  afgaa  ved  Døden 
allerede  i  Febr.  1400,  saa  ophørte  derfor  ikke  Sammen- 
sværgelser og  Oprør,  og  de  fandt  en  hemmelig,  men  kraftig 
Bistand  hos  Englands  gamle  Dødsfjende  Frankrig.  Kong 
Karl  VI.  havde  1396  bortgiftet  sin  kun  8-aarige  Datter,  Prin- 
sesse Isabella,  til  Richard  II.,  og  hun  sad  nu  saaledes  som 
i2-aarig  Enke  tilbage  i  England,  efterstræbt  af  Kong  Hen- 
rik IV.  som  et  «godt  Parti »  for  hans  Søn  Henrik  og  som 
den,  der  kunde  skaffe  ham  Fred  for  de  stadige  Machinationer 
fra  fransk  Side.  Strax  efter  Richards  Død  (Febr.  1400)  af- 
gik et  engelsk  Gesandtskab  til  Frankrig  for  at  ordne  Sagen 
om  den  Medgift,  som  var  lovet  Prinsesse  Isabella,  men 
endnu  ikke  udbetalt.  Her  var  en  god  Lejlighed  til  at  bringe 
Ægteskabsspørgsmaalet  paa  Bane,  men  det  fandt  ingen 
gunstig  Jordbund  ved  det  franske  Hof,  og  Sendebudene 
maatte  vende  hjem  uden  at  have  udrettet  noget;  Prinsesse 
Isabella  blev  saa  indtil  videre  tilbageholdt  i  England  ^). 

I  Frankrig  kan  det  engelske  Gesandtskab  have  truffet 
Sendebud  fra  Danmark  i  samme  Øjemed  som  deres.  Xetop 
samme  Aar  meddele  Kong  Karl  VI's  Krønikeskrivere,  at  et 
Gesandtskab  fra  Dronningen  af  Danmark,  bestaaende  af  to 
Bisper  og  to  Riddere,  vare  ankomne  til  Paris  for  at  foreslaa 
et  Giftermaal  mellem  Dronningens  Neveu  og  Arving,  den  unge 
Kong  Erik,  og  en  Prinsesse  af  det  franske  Kongehus.  Skjønt 
Kong  Karls  Slægt  paa  Grund  af  Englændernes  uretfærdige 
Opførsel  mod  deres  unge  Dronning  nærede  store  Betænkelig- 
heder ved  at  slutte  Ægteskabsforbindelser  med  fremmede 
Fyrstehuse  og  derfor  tøvede  med  at  give  Sendebudene  Svar, 
lovede  dog  tilsidst  Hertugen  af  Bourbon,   at  han  vilde  sende 


^)  Wylie,  History  of  England  under  Henry  IV.     London   1884.     I. 

sin  eneste  Datter  Isabella,  naar  hun  blev  voxen.  Sende- 
budene erklærede  sig  tilfredse  med  dette  Løfte  ^). 

Dette  Svar  var  ikke  noget  fuldstændigt  Afslag,  og  med 
Grund  kunde  Kong  Henrik  frygte  for  en  Ægteskabsforbindelse 
mellem  de  franske  og  danske  Kongehuse,  han,  som  allerede 
var  truet  ikke  alene  af  indre  Oprør,  men  ogsaa  af  Frankrig 
og  det  stadig  fjendtlige  Skotland.  Han  har  da  ikke  et  Øje- 
blik tovet  med  at  underminere  denne  Plan,  og  endnu  samme 
Efteraar  kom  det  allerede  omtalte  Gesandtskab  til  Danmark 
med  Forslag  om  et  Dobbeltægteskab,  dels  mellem  den  unge 
Kong  Erik  og  Prinsesse  Philippa,  dels  mellem  den  engelske 
Kronprins  Henrik  (den  senere  Henrik  V.)  og  Eriks  Søster  Ka- 
tharina. Tilbudet  blev  modtaget  og  en  Gesandt  afsendt 
fra  Danmark  for  at  undersøge  Forholdene.  Valget  faldt  paa 
Peder  Lykke,  og  det  tor  derfor  betragtes  som  i  høj  Grad 
sandsynligt ,  at  ogsaa  han  har  været  med  paa  Frierrejsen 
til. Frankrig.  Det  skulde  blive  Peder  Lykkes  vigtigste  Op- 
gave i  de  følgende  5  Aar  at  fore  denne  Sag  til  en  lykkelig 
Ende. 

Tidlig  paa  Foraaret  1401  maa  han  have  begivet  sig 
af  Sted,  thi  allerede  5te  Maj  samme  Aar  fik  han  et 
Lejdebrev  af  Henrik  IV.  til  paa  ny  at  besøge  England  og 
forblive  dér  indtil  Julen  1401  -).  Han  indtraf  i  Juni  Maaned 
igjen  i  Roskilde,  hvor  det  engelske  Gesandtskab  imidlertid 
havde  opholdt  sig  Vinteren  over  hos  Biskop  Peder,  hvis 
Gjæstfrihed  de  berømme  i  høje  Toner  •^).      Efter  at  have  for- 


^)  Jean  Juvenal  des  Vrsins,  Hist.  de  Charles  VI  roy  de  France  S.  i8o. 
Documents  inédits  sur  l'hist.  de  P'rance.    Chroniques  de  St.  Denys  II.  769. 

*)    Rymer,  Foedera  IV,    i.  S.  3. 

^)  Ægteskabets  Historie  er  behandlet  af  Daae  i  Norsk  hist.  Tidskrift 
2.  Række  II.  332  ff.  og  af  Erslev,  Dronning  Margrethe  S.  362 — 66.  Jeg 
antager,  at  Peder  Lykke  allerede  i  Foraaret  1401  har  været  i  England,  og 
støtter  dette  paa  de  engelske  Sendebuds  Beretning  af  16.  Juni  1401, 
hvori  de  sige,  at  de  efter  Modtagelsen  af  Kong  Henriks  Brev  af  5. 
April   strax  have  anmodet   Dronning  Margrethe  og  Kong  Erik   om  Lejde 

handlet  med  Kongen  og  Dronning  Margrethe  ledsagede  han 
det  engelske  Gesandtskab  tilbage  til  England,  som  de  alle- 
rede maa  have  naaet  de  første  Dage  af  Juli,  thi  den  5te 
Juli  var  Biskoppen  til  Stede  i  Kongens  Raad. 

Den  unge  Prinsesse,  hvis  Skjæbne  det  skulde  blive  Peder 
Lykkes  Lod  at  følge  fra  —  saa  at  sige  —  Vuggen  til 
Graven,  var,  da  Ægteskabsforhandlingerne  begyndte,  kun 
6  k  y  Aar  gammel.  Det  havde  saaledes  ikke  stort  Hast- 
værk med  at  bringe  Sagen  til  Ende,  men  Margrethe  har 
vel  selv  nu  mindet  sin  egen  Barndom  og  Ungdom,  da  hun 
som  9-aarig  Brud  blev  sendt  op  til  Norge  for  at  opdrages 
og  ofte  maatte  « smage  Tugtens  Ris»  af  sin  strænge  Hof- 
mesterinde.  Har  hun,  som  rimeligt  er,  næret  det  Ønske  at 
faa  Danmarks  tilkommende  Dronning  saa  hurtig  som  mulig 
under  sin  personlige  Paavirkning,  saa  skulde  et  saadant 
Haab  snart  blive  skuffet;  thi  sjælden  har  vel  nogen  diplo- 
matisk Forhandling  mødt  saa  mange  Hindringer  paa  sin  Vej 
og  er  blevet  saaledes  trukket  i  Langdrag  som  denne.  En 
fast  utrolig  Sejhed  og  Ihærdighed  maa  den  have  været  i 
Besiddelse  af,  som  Aar  ud  og  Aar  ind  har  maattet  kæmpe 
sig  gjennem  Hindringer,  Opsættelser,  Mistænkeliggjørelser  etc. 
Disse  Egenskaber  maa  Peder  Lykke,  hvem  Hovedarbejdet  i 
disse  Forhandlinger  blev  overdraget,  have  haft. 

En  Del  af  Sommeren  1401  tilbragte  Peder  Lykke  i 
England,  hvorfra  han  i  Septbr.  Maaned  vendte  tilbage,  led- 
saget af  to  engelske  Gesandter,  John  Perant  og  Henrik  af 
Odem.  Kong  Erik  modtog  de  engelske  Sendebud  paa  Gurre 
Slot,  og  herfra  tilskrev  han  den  15de  Oktbr.  sin  tilkommende 
Svigerfader  et  Brev,  hvori  han  takkede  for  det  venlige  Svar, 
hans  Sendebud  havde  medbragt  fra  Kongen.     Ti  Dage  efter 


til  at  vende  tilbage  med  disses  Gesandt  «qui  tune  venerat  de  Anglia 
cum  litteris  vestris  magnificis  eisdem  directis.»  Hingeston,  Royal  and 
historical  letters  during  the  reign  of  Henry  the  tourth  I.  78.  Denne 
fra  England    tilbagevendte   Gesandt    kan    kun   have   været  Peder  Lykke. 

;)Iev  Peder  Lykke  paa  ny  sendt  af  Sted  til  England,  med- 
bringende Kreditiv  fra  Erik  og  Dronning  Margrethe  til  Kong 
Henrik.  Resultatet  af  denne  Sendelse  blev  atter  et  nyt 
Gesandtskab  til  Danmark,  bestaaende  af  John  Pcrant  og 
Bispen  af  Bangor,  af  hvilke  den  førstnævnte  nu  for  tredje 
Gang  og  Bispen  for  anden  Gang  i  samme  Aar  skulde  gjæste 
Danmark.  Forinden  deres  Afrejse  maa  Peder  Lykke  være 
vendt  hjem;  han  kunde  bringe  det  gode  Budskab  med  til- 
bage, at  baade  Kongen  af  England,  Rigets  Stormænd  og 
hele  Folket  ønskede ,  at  det  paatænkte  Ægteskab  skulde 
komme  i  Stand.  I  Løbet  af  Vinteren  kom  derpaa  det  nye 
engelske  Gesandtskab  hertil,  og  det  meddeles,  at  det  ved 
sin  Hjemkomst  i  April  1402  bragte  et  meget  imødekom- 
mende Svar  fra  den  unge  Kong  Ei-ik.  Med  det  fulgte  paa 
ny  den  utrættelige  Peder  Lykke. 

Man  kan  ikke  nægte,  at  der  jo  har  været  Liv  i  For- 
handlingerne, men  meget  synes  der  jo  rigtignok  ikke  at 
være  kommet  ud  af  disse  evige  Frem-  og  Tilbagerejser. 
Ikke  mindre  end  tre  Gange  i  ét  Aar  har  Peder  Lykke 
maattet  foretage  den  besværlige  og  farefulde  Rejse  til  Eng- 
land, paa  hvilken  han  hvert  Øjeblik  kunde  frygte  at  blive 
opsnappet  af  Vitaliebrødrene,  som  netop  i  disse  Aar  gjorde 
de  nordiske  Farvande  usikre  —  og  endnu  var  man  ikke 
kommet  ud  over  de  indledende  Skridt.  Det  skyldtes  Kong 
Henrik  selv,  at  der  i  det  følgende  Aar  1402  kom  Fart  i 
Underhandlingerne. 

Henrik  IV.  var  som  bekjendt  af  en  handlekraftig  og 
energisk  Natur.  Han  synes  at  have  lagt  en  ikke  ringe 
Vægt  paa  at  faa  i  Stand  bragt  et  venskabeligt  Forhold  til 
Herskeren  over  de  tre  nordiske  Riger,  om  hvis  Person  han 
igjennem  sine  Sendebud  havde  modtaget  et  godt  Indtryk, 
og  hvis  politiske  Magt  og  Betydning  han  utvivlsomt  har  sat 
højere,  end  den  i  Virkeligheden  var.  Han  lagde  da  hele 
sin  Indflydelse  i  Vægtskaalen  lige  over  for  det  engelske  Raad, 
som    synes    at    have    staaet    noget    kjoligere    over  for  denne 

Sag  end  Kongen,  og  ved  hans  personlige  Indgriben  kom 
det  endelig  saa  vidt,  at  den  engelske  Regering  i  Maj  og 
Juni  1402  lod  udstede  nye  Fuldmagter  i  Prinsens,  Prinsessens 
og  Kongens  Navn  for  tre  Sendebud,  som  tillige  med 
Bispen  af  Bangor  i  Juni  Maaned  begave  sig  til  Danmark  for 
at  faa  fastslaaet  ikke  alene  Grundlaget  for  Ægteskabsforbin- 
delserne  mellem  de  to  Kongehuse,  men  ogsaa  et  Grundlag 
for  et  Forsvarsforbund  mellem  England  og  de  tre  nordiske 
Riger.  I  de  forløbne  Maaneder  (April  til  Juni)  havde  Peder 
Lykke  opholdt  sig  i  Staden  Kempton,  vel  modtaget  og  be- 
værtet af  det  engelske  Hof  Forinden  sin  Afrejse  har  han 
kunnet  overvære  de  store  Højtideligheder,  som  gik  forud  for 
Philippas  ældre  Søster  Blanches  Afrejse  fra  England  til 
Tyskland,  hvor  hun  skulde  ægte  Kejser  Ruprechts  Søn, 
Ludvig  af  Bayern^).  Han  maa  i  Juli  Maaned  tilligemed  det 
engelske  Gesandtskab  være  kommen  tilbage  til  Danmark,  men 
Kong  Erik  og  Dronning  Margrethe  vare  netop  da  i  Sverig 
for  at  forhandle  med  de  preussiske  Sendebud,  og  Gesand- 
terne maatte  derfor  vente  til  Oktober  Maaned,  førend  de 
kunde  faa  Avdiens.  De  opholdt  sig  imidlertid  i  Roskilde 
og  Kjøbenhavn,  hvor  de  rimeligvis  have  gjæstet  Biskop 
Peder  af  Roskilde  og  Peder  Lykke.  I  et  Brev,  som  denne 
tilskrev  Kong  Henrik  fra  Kjøbenhavn  den  2den  Oktober, 
beklagede  han,  at  Gesandterne  havde  maattet  vente  saa 
længe,  men  udtalte  dog  det  Haab,  at  det  maatte  lykkes 
dem  inden  den  tilstundende  Vinter,  hvis  Vinden  vilde  være 
dem  gunstig,  at  vende  tilbage  til  England  og  —  som  han 
udtrykker  sig  —  « lykkelig  fuldende  den  af  mig  indledede  For- 
handling»  ■-).  Han  giver  dernæst  en  højst  interessant  Frem- 
stilling af  den  tyske  Ordens  gjentagne  Angreb  paa  Gulland, 
dens    frugtesløse  Forsøg   paa   at    indtage    de    derværende  be- 


')    Wylie,  anf.   Sfed  S.   255  —  58. 

^)    <pro    incepti    per  me  negotii  votivo  compleinento«.     Hingeston,    Royal 
and  hisiorical  letters  S.    114. 

fæstede  Borge  og  de  derpaa  under  Mægling  af  Hanse- 
stæderne indledede  Fredsunderhandlinger.  Brevet  er  koncist 
og  klart  skrevet,  det  latinske  Sprog  behandlet  med  Dyg- 
tighed, og  man  faar  Indtrykket  af,  at  Peder  Lykke  selv  har 
taget  Del  i   de  politiske  Begivenheder,   hvorom  han  taler. 

I  Begyndelsen  af  Oktober  1402  indfandt  sig  i  Helsing- 
borg hos  Kong  Erik  og  Dronning  Margrethe  en  talrig  For- 
samling af  gejstlige  og  verdslige  Raader  fra  de  nordiske 
Riger  for  at  afslutte  Forhandlingerne  med  det  engelske  Ge- 
sandtskab. I  disse  Forhandlinger  har  selvfølgelig  Peder 
Lykke  taget  levende  Del.  For  ham  maatte  det  staa  som 
en  Æressag  at  bringe  den  Sag  til  en  lykkelig  og  hæderlig 
Afslutning,  som  han  selv  havde  indledet.  Men  han  skulde 
snart  se  dette  Haab  skudt  ud  i  en  fjærn  Fremtid,  thi  der 
rejste  sig  .strax  alvorlige  Hindringer.  Englænderne  opstillede 
som  Grundlag  for  Lidgaaelsen  af  Dobbeltgiftermaalet  et 
Forbund  mellem  Rigerne,  særlig  rettet  mod  Kongen  af 
Frankrig.  En  saadan  Politik  stred  imidlertid  fuldstændig 
mod  Dronning  Margrethes  Regeringsgrundsætninger;  hun 
ønskede  ikke  at  indlade  sig  i  Forhold,  som  kunde  bringe 
hende  ind  i  vidtløftige  og  uoverskuelige  Forviklinger,  og 
Resultatet  af  Forhandlingerne  blev  derfor  kun  et  Udkast  ti! 
den  ønskede  Traktat,  som  vel  indeholdt  store  Indrømmelser 
med  Hensyn  til  Ægteskabsforbindelserne,  i  det  den  danske 
Regering  gav  Afkald  paa  Medgift  og  Gave  for  Philippa, 
medens  den  selv  forpligtede  sig  til  at  give  Katharina  en 
Medgift,  «som  en  Dronnings  Værdighed  kræver:>;  men  om 
Forbundet  indeholdt  det  danske  Forslag  kun  almindelige  og 
svævende  Bestemmelser,  som  ikke  ydede  nogen  virkelig 
Garanti.  «Dersom  Kongen  af  Danmark  —  hedder  det  —  bliver 
anmodet  om  at  bistaa  Kongen  af  England  eller  hans  ældste 
Søn  Prinsen  af  Wales  til  at  bekæmpe  hans  Uvenner,  enten 
til  Lands  eller  til  Vands,  skal  han  af  al  sin  Magt  gjore  for 
Kongen  af  England  eller  hans  Søn,  hvad  han  ønsker,  at  de, 
om  det  fornødiges,    .skulle    gjøre    for   ham,    og   som  en  god 

Søn  for  sin  kjære  Fader,  eller  en  god  Broder  for  sin  kjære 
Broder*  etc.  ^).  —  Med  dette  Udkast  sendtes  de  to  Med- 
lemmer af  Gesandtskabet  tilbage  til  England,  medens 
Bispen  af  Bangor  og  John  Perant,  som  nu  synes  at  have 
maattet  være  ganske  hjemme  vante  i  Danmark,  bleve  tilbage 
som  Kong  Eriks  Gjæster  og  mulig  paa  ny  have  tilbragt 
en  hel  Vinter  i  Danmark.  Den  endelige  Afgjørelse  blev 
skudt  ud  indtil   2den  Juh    1403. 

Atter  en  ny  Udsættelse.  Over  to  Aar  havde  nu  For- 
handlingerne slæbt  sig  hen,  uden  at  man  endog  var  bleven 
enig  om  et  fast  Grundlag.  Om  Forhandlingerne  i  Aaret 
1403  tie  Aktstykker  og  Breve.  Saa  meget  tør  dog  anses 
for  sandsynligt,  at  der  i  Løbet  af  Sommeren  og  Efteraaret 
1403  maa  være  blevet  afsluttet  en  foreløbig  Ægteskabs- 
kontrakt  imellem  Kong  Erik  og  Prinsesse  Philippa,  at  Dobbelt- 
ægteskabet maa  være  blevet  opgivet,  og  at  den  engelske 
Regering  maa  have  givet  efter  i  Spørgsmaalet  om  Forbunds- 
betingelserne.  Tilbage  stod  den  endelige  Afslutning  af 
Underhandlingerne  om  Prinsessens  Overførelse  til  Danmark, 
og  her  træfie  vi  da  paa  ny  Peder  Lykke  paa  Rejsen  til 
England.  I  April  1404  opholdt  han  sig  i  England;  endnu 
var  ikke  al  Modstand  mod  Giftermaalet  slaaet  til  Jorden, 
det  engelske  Raad  synes  endnu  at  have  næret  Betænkelig- 
heder. Men  Kong  Henrik  satte  nu  atter  ligesom  i  Aaret 
1402  sin  Vilje  igjennem,  og  Peder  Lykke  kunde  med- 
bringe et  bestemt  Løfte  om,  at  Philippa  det  følgende 
Aar  i  Maj  Maaned  skulde  komme  over  til  Danmark.  Det 
var  atter  en  farefuld  Rejse  for  Peder  Lykke,  Havet  vrimlede 
af  Kapere  og  Vitaliebrødre,  Landevejene  vare  lige  saa  usikre, 
og  først  i  Avgust  Maaned  naaede  han  hjem  til  Norden, 
hvor  han  traf  Kongen  og  Dronningen  i  Sydsverig.  Et  stort 
Gesandtskab  blev  strax  udvalgt  blandt  Rigernes  fornemste 
Mænd   til   at   overføre    Danmarks    unge   Dronning;    til   hendes 


^)    Daae,  anf.  St.   S.   353. 

nye  Fædreland.  Dets  Formand  var  den  norske  Biskop,  Hr. 
Eysteyn  Aslakssøn  af  Oslo,  en  fremragende  og  højt  dannet 
Mand;  det  bestod  desuden  af  tre  Riddere  og  tre  Gejstlige, 
hvoriblandt  selvfølgelig  Peder  Lykke. 

I  Slutningen  af  Septbr.  1404  var  Gesandtskabet  beredt 
til  at  afsejle,  men  ugunstig  Vind  og  Storm  hindrede  dets 
Afrejse,  og  paa  ny  skulde  Udsættelse  ramme  det  Fore- 
tagende, paa  hvilket  Peder  Lykke  havde  arbejdet  saa  ufor- 
trødent. Den  1 8de  Novbr.  skrev  han  selv  fra  Jønkøping  et 
indholdsrigt  Brev  til  Kong  Henrik,  der  vidner  om  den  Iver, 
hvormed  han  omfattede  dette  sit  første  større  diplomatiske 
Hverv.  Han  meddeler  først,  at  Kong  Erik  er  meget  tilfreds 
med  det  af  Kong  Henrik  fastsatte  Tidspunkt  til  Brudens 
Overførelse  til  Danmark,  at  Gesandtskabet  er  udnævnt,  men 
afventer  gunstig  Vind;  han  beder  indstændigt,  at  Kongen 
vil  holde  sit  Løfte,  da  Erik  med  Længsel  venter  sin  unge 
Hustrus  Ankomst;  han  medgiver  tillige  Brevbudet  visse 
mundtlige  Meddelelser,  som  han  ikke  vover  at  betro  Papiret^). 
—  Atter  er  der  et  Hul  i  vore  Oplysninger  om  Ægteskabs- 
sagen, kun  saa  meget  vide  vi,  at  det  danske  Gesandtskab 
det  følgende  Aar,  1405,  opholdt  sig  i  England.  I  Slut- 
ningen af  dette  Aar  kunde  endelig  Peder  Lykke  se  sine 
Bestræbelser  kronede  med  Held:  den  8de  Decbr.  1405  lod 
Henrik  IV.  i  de  danske  Sendebuds  Nærværelse  sin  Datter 
Philippa  højtidelig  erklære  for  Danmarks,  Norges  og  Sverigs 
Dronning. 

For  Peder  Lykke  har  det  været  en  stor  diplomatisk 
Sejer,  thi  der  maa  have  været  rejst  en  haardnakket  Modstand 
fra  forskjellige  Sider  mod  hans  saa  ihærdigt  gjennemførte 
Plan.  I  England  findes  der  gjentagne  Gange  Vidnesbyrd 
om  en  afgjort  Uvilje  fra  Raadets  Side  og  en  Lyst  til  at 
drage  Sagen  ud,  som  kun  Kong  Henrik  ved  sin  personlige 
kraftige  Optræden   holdt   i    Skak.      At   der   ogsaa   har   været 


')    Hingeston,    Royal  and  historical   letters   I.  407 — 40S. 

en  Modstand  i  Danmark  at  overvinde,  turde  maaske  de 
hemmelige  Meddelelser  vidne  om,  som  Peder  Lykke  ved  sit 
Bud  sendte  Kong  Henrik,  og  som  han  ikke  turde  betro 
Papiret.  Man  har  end  ikke  forsmaaet  Bagvaskelser  —  en 
saa  ihærdig  Handlekraft,  som  var  udvist  fra  Peder  Lykkes 
Side,  maatte  nødvendigvis  have  en  egoistisk  Bevæggrund, 
og  det  laa  nær  at  slutte,  at  han  maatte  have  sikret  sig  en 
klækkelig  Sum  af  den  engelske  Konge,  der  slap  saa  billig 
ved  Udredelsen  af  Medgiften  til  sin  Datter.  Samme  Dag, 
som  Henrik  proklamerede  sin  Datters  Ægteskab,  udstedte 
han   en  Erklæring  af  følgende  Indhold: 

«Det  er  —  hedder  det  —  kommet  for  Kongens  Øren,  hvor- 
ledes visse  Personer,  der  stræbe  at  forstyrre  Fred  og  Enighed, 
og  som  ikke  ere  Guds,  men  det  Ondes  og  Løgnens  Faders 
Børn,  have,  saavidt  det  stod  i  deres  Magt,  med  Falskhed 
og  Svig  søgt  at  bagtale  og  sværte  Mag.  Peder  Lykke, 
Ærkedegn  i  Roskilde,  og  hemmelig  berettet  for  visse  for- 
nemme Personer,  at  Mag.  Peder  havde  betinget  sig  af  den 
engelske  Konge  en  aarlig  og  livsvarig  Pension  for  at  i  Stand 
bringe  Giftermaalet  mellem  Kong  Henriks  kjære  Søn,  Kong 
Erik,  og  hans  kjære  Datter  Philippa.  Derfor  vil  Kongen 
herved  have  alle  Konger,  Grever,  Baroner  og  alle  andre, 
hvem  dette  Brev  maatte  komme  for  Øje,  underrettede  om, 
at  et  saadant  Rygte  er  en  fuldstændig  Opdigtelse,  og  at 
Mag.  Peder  i  denne  Sag  har  lagt  det  ulasteligste  og  rosvær- 
digste Forhold  for  Dagen»'). 

Denne  Æresoprejsning  har  vel  særlig  været  beregnet 
paa  at  gjøre  Virkning  i  Danmark  og  at  nedslaa  alle  Rygter 
om  Bestikkelse.  Tomhændet  kom  Peder  Lykke  dog  ikke  fra 
sin  Frierfærd  i  England.  Til  Tak  for  hans  Virksomhed  skjæn- 
kede  Kong  Henrik  ham  et  Helgenbillede  af  Sølv,  som  fore- 
stillede en  Ærkebiskop    med  et  Skrin  i  Haanden,    hvori    laa 


^)    Rymer,    Foedera    IV,    i.    S.    91.       Oversættelsen    efter    Daae,    anf.    St. 
S.  359- 

nogle  af  S.  Sigfrids  Ben.  Selv  har  han  senere  skjaenket 
dette  kostbare  Stykke  til  Lunde  Domkirke,  hvor  det  endnu 
fandtes  efter  Reformationen,  men  hvorfra  det  senere  maa 
være  vandret  i  Smeltediglen^).  De  forsmædelige  Rygter 
fik  ingen  Betydning  for  Peder  Lykke,  for  hvem  Vejen  til 
fremtidig  Storhed  nu  laa  aaben  og  banet.  Om  han  har 
ledsaget  Kongedatteren,  da  hun  i  Sommeren  1406  med 
et  stort  Følge  forlod  England  for  at  begive  sig  til  sit 
nye  Hjem,  vide  vi  ikke.  Men  han  maa  i  alle  Til- 
fælde have  været  til  Stede  i  Lund  den  26de  Oktbr.  1406, 
da  den  unge  13-aarige  Philippa  i  Lunde  Domkirke  for- 
mæledes med  Kong  Erik  af  Danmark,  Norge  og  Sverig. 
Med  inderlig  Glæde  maa  han  have  bivaanet  denne  højtide- 
lige Handling,  for  hvis  Fuldbyrdelse  han  selv  havde  virket 
saa  utrætteligt.  Og  det  unge  Kongepar  glemte  heller  ikke 
den  Mand,  som  mer  end  nogen  anden  havde  bidraget  til  at 
føre  dem  sammen.  Peder  Lykkes  Fremtid  skulde  bære 
mange  Vidnesbyrd  herom. 


Med  denne  Begivenhed  slutter  det  første  Afsnit  af  Peder 
Lykkes  Liv.  Han  nærmede  sig  nu  stærkt  de  50  Aar,  men 
en  rig  Fremtid  laa  endnu  for  ham.  Fra  det  bevægede  poli- 
tiske Liv  skulde  han  atter  vende  tilbage  til  Kirkens  Skjød, 
udrustet  med  stor  Livserfaring,  i  Besiddelse  af  Kongens  og 
Dronningens  højeste  Gunst.  Et  Par  Aar  hengik  endnu,  i 
hvilke  vi  jævnlig  se  ham  beskjæftiget  med  Regerings- 
anliggender.  Endnu  i  Aaret  1408  er  han  —  som  Ærkedegn 
i  Roskilde  —  til  Stede  i  Kalmar  ved  Fredslutningen  mellem 
Danmark  og  den  preussiske  Ordensstat.  Kort  efter  —  2den 
Marts  1409  —  døde  Biskop  Eskil  af  Ribe,  og  Peder  Lykke 
blev  hans  Efterfølger. 


')    Script,  rer.   Dan.   VIII.   627.   Corylander,   Lunds  Domkyrka  S.   60. 

Det  var  en  i  aandelig  Henseende  stærkt  bevæget  Tid, 
i  hvilken  Peder  Lykke  først  fra  Ribe  Bispestol  og  siden  fra 
Lunde  Domkirke  skulde  styre  den  danske  Kirke.  Raabet 
om  Reformation  indenfor  Kirken  var  stedse  blevet  stærkere. 
Pavernes  Ophold  i  Avignon,  det  fra  1378  indtraadte  store 
Skisma  i  Kirken,  som  endte  med,  at  tre  Paver  gjensidig 
bansatte  hinanden,  kunde  ikke  andet  end  rokke  Folkets 
Tro  paa  Pavemagten.  Overalt  spores  der  Tillob  til  reforma- 
toriske Bestræbelser;  de  angaa  ikke  blot  Kirkeloven  og 
Kirkelæren,  det  er  ikke  blot  Angreb  paa  Pavens  verdslige 
og  aandelige  Magt  eller  Hævdelse  af  Konciliernes  over- 
ordnede Stilling  indenfor  Kirken;  de  tilsigte  ogsaa  en  Gjen- 
opvækkelse  af  den  gamle  religiøse  Fromhed,  Udryddelsen 
af  Lunkenheden  og  Ligegyldigheden  i  aandelige  Anliggender. 
Det  er  ikke  blot  Johan  Hus's  og  John  Wiclifts  Tidsalder, 
men  ogsaa  den  hellige  Birgittes  og  de  med  hende  samtidige 
tyske  Mystikeres^). 

Det  er  utvivlsomt,  at  baade  Dronning  Margrethe  og 
Kong  Erik  have  været  stærkt  optagne  af  Tidens  religiøse 
Bevægelser.  Margrethes  store  Gavmildhed  mod  Kirker  og 
Klostre,  hendes  strenge  Overholdelse  af  Kirkens  religiøse 
Skikke,  Lidførelsen  af  den  nye  Brigittinerorden  (Maribo 
Kloster),  have  ikke  alene  været  Frugter  af  politisk  Beregning. 
Paa  Kirkens  Styrelse  har  derimod  saa  vel  hun  som  hendes 
Efterfølger  øvet  stor  Lidflydelse,  og  Besættelsen  af  Bispe- 
stolene og  de  højere  Præbender  afgjordes  for  en  væsentlig 
Del  ved  kongelig  Lidflydelse.  Kirkens  Mænd  befandt  sig 
vel  under  denne  Regering,  som  med  sin  stærke  Haand  be- 
skyttede dem  mod  Vold  og  Overlast;  og  om  end  Erik  af 
Pommerns  Optræden  imod  Kirken  —  især  hen  imod  Slut- 
ningen af  hans  Regering  —  ofte  antog  en  heftig  og  liden- 
skabelig Karakter,    bevaredes  dog  det  venskabelige  Forhold 


')    Jvfr.   Helveg,   Den   danske   Kirkes   Hist.   før  Reform.   2.   Del.    i.   Afd. 


BISKOP    I    RIBE.  65 

mellem  Kongemagten  og  Gejstligheden  ogsaa  under  den 
største  Del  af  hans  Regering^). 

Biskop  Peder  i  Roskilde  og  Peder  Lykke  have  vistnok 
mere  end  nogen  anden  af  Tidens  Gejstlige  bidraget  til  at 
befæste  denne  gode  Forstaaelse,  som  især  støttedes  af  det 
personlig  venskabelige  Forhold,  hvori  de  stode  til  Dronning 
Margrethe  og  den  unge  Kong  Erik.  Efter  Peder  Lodehats 
Død  1416  er  Peder  Lykke  utvivlsomt  den  mest  fremragende 
og  indflydelsesrige  blandt  Danmarks  Gejstlige.  Hans  Sty- 
relse af  Kirken  frembyder  da  ogsaa  adskillige  mærkelige 
Episoder,  som  belyse  hans  Karakter  og  hans  religiøse 
Standpunkt. 

Han  er  for  det  første  en  ivrig  Reformven  og  i  den 
Henseende  en  Lærling  af  de  beKømte  Kirkelærere  i  Paris. 
Han  krævede,  som  de,  Indskrænkninger  i  Pavens  Myndighed, 
Afslag  i  de  store  Afgifter,  som  under  forskjellige  Navne  gik 
ind  i  Kuriens  Kasse,  Udvidelse  af  den  højere  Gejstligheds 
Indflydelse  paa  deres  egne  Kirkers  Styrelse.  Men  tillige 
vare  hans  Bestræbelser  rettede  paa  Kirkens  indre  Reforma- 
tion, paa  en  større  Iagttagelse  af  de  kirkelige  Skikke,  saa 
vel  af  den  høje  og  lave  Gejstlighed  som  af  Menigheden, 
paa  en  Reformation  af  Gejstlighedens  og  Munkenes  sæde- 
lige Liv  og  deres  ydre  Optræden.  Allerede  som  Biskop  i 
Ribe  udfoldede  han  stor  Virksomhed  for  at  holde  god  Or- 
den i  Kirken.  I  Paaskeugen  14 14  var  han  samlet  med  sit 
Kapitel  i  dets  Kapitelshus  og  gav  dér  Bestemmelser  for  den 
indre  Orden  ved  Gudstjenesten  i  Kirken,  som  særlig  gik  ud 
paa  under  Straf  af  Bøder  at  formaa  Kannikerne  og  Præsterne 
til  skrappere  Overholdelse  af  deres  Embedspligter^).  Kort 
efter  valgtes  han  til  i  Forening  med  den  gamle  Biskop  Jo- 
hannes af  Slesvig  at  repræsentere  den  danske  Gejstlighed 
paa  Konciliet  i  Constanz. 


')    Jvfr.   Erslev,   Dronning  Margrethe   S.   329 — 40. 
^)    Kinch,   Ribe   Bys   Hist.   indt.    Reform.      S.   277-  -ji 

1 


66  KONCILIET    I    CONSTANZ. 

Den  berømte  Kirkeforsamling,  som  skulde  gjøre  Ende 
paa  Skismaet  i  Kirken,  var  sammenkaldt  af  den  romerske 
Pave  Johan  XXIII  og  Kejser  Sigismund  til  at  møde  i  Con- 
stanz  den  iste  November  14 14.  Skjønt  Konciliet  allerede 
aabnedes  den  5  te  Novbr.  af  Paven,  varede  det  dog  en  Stund, 
inden  Forsamlingen  blev  saa  fuldtallig,  at  Forhandlingerne 
kunde  begynde.  Først  Julenatten  14 14  holdt  Kejser  Sigis- 
mund med  Hustru  og  et  Følge  paa  looo  Personer  ved 
Fakkelskin  og  under  en  klingrende  Frost  sit  Indtog  i  Con- 
stanz,  ja  de  engelske  Sendebud  og  Pariseruniversitetets  Ud- 
sendinge med  den  berømte  Retslærde  Gerson  i  Spidsen 
mødte  endog  først  i  Februar  Maaned  141 5.  En  saa  ghm- 
rende  Forsamling  var  endnu  ikke  set  i  Christenheden,  over 
150,000  Mennesker  med  omtrent  30,000  Heste  havde  samlet 
sig  i  den  lille  skjønne  By  ved  Bodensøen;  den  overvejende 
Del  bestod  af  Lægfolk;  Fyrster  og  Riddere  med  deres  tal- 
rige Følge,  Kjøbmænd,  Haandværkere,  Gjøglere  og  Tasken- 
spillere vare  .  strømmede  sammen  fra  alle  Egne  for  at  være 
Vidne  til  et  saa  usædvanligt  Skuespil.  Medens  Konciliets 
gejstlige  Medlemmer  diskuterede  de  højeste  religiøse  og 
kirkelige  Spørgsmaal,  dømte  Hus  og  Hieronymus  fra  Prag 
til  Døden,  fordømte  Wicliffs  Skrifter,  tvang  tre  Paver  til 
ydmyg  Underkastelse  og  dekreterede  Konciliets  Overhøjhed 
over  Paven,  kunde  dets  verdslige  Medlemmer  finde  Adspre- 
delse ved  ghmrende  Fester  og  Turneringer  og  ved  de  talrige 
Kirkefester  med  det  brogede  Liv,  som  udfoldede  sig  ved 
slige  Lejligheder. 

Pavens  Indbydelse  til  Mødet  i  Constanz  kundgjordes 
den  danske  Gejstlighed  af  Ærkebiskop  Peder  i  Lund  den 
18de  Juni  1414^),  og    i  Løbet  af  Aaret  udvalgtes  den  gamle 


')  Ærkebiskop  Peders  Brev  lil  Biskop  Peder  i  Ribe,  dat.  Helsingborg,  die 
Marci  el  MarceUiani.  (i8.  Juni.)  Orig.  p.  Perg.  i  Geh.  Arch.  Ribe 
Bispedoms  og  Kapitels  Diplomer  No-  155. 

Biskop  i  Slesvig,  Johan  Skondelev,  og  Biskop  Peder  af  Ribe 
til  at  repræsentere  den  danske  Kirke  paa  Konciliet;  de  led- 
sagedes af  Ridderne  Anders  Lunge  og  Henning  Kdnigsmark. 
Fra  Norge  og  Sverig  afsendtes  ligeledes  en  talrig  Skare  af 
Gejstlige  og  Verdslige  med  det  særlige  Formaal  at  opnaa 
Konciliets  Bekræftelse  af  den  hellige  Birgittes  Kanonisation; 
i  Constanz  synes  de  at  have  sluttet  sig  til  de  danske  Ud- 
sendinge og  at  være  optraadt  i  Forening  med  dem.^)  Endnu 
i  Juleugen  1414  opholdt  Biskop  Peder  sig  i  Ribe'-),  og 
Henning  Konigsmark  var  endnu  Nytaarsaften  i  Roskilde,  men 
kort  efter  maa  de  være  afrejste,  og  i  Slutningen  af  Januar 
kunde  de  danske  Udsendinge  holde  deres  Indtog  i  Constanz 
med  et  stateligt  Følge  paa  106  Personer.  De  have  selv- 
følgelig deltaget  i  det  Møde,  hvbr  Anmodningen  om  Bir- 
gittes Kanonisation  blev  forebragt  af  de  nordiske  Sendebud, 
bevilget  af  Konciliet  og  strax  fuldbyrdet  af  Pave  Johan,  idet 
9  Doctorer  og  Magistre  med  Haanden  paa  Evangeliet  svor, 
at  de  enten  selv  havde  set  eller  af  deres  Fædre  hort  be- 
vidne Fru  Birgittes  Mirakler.  En  Afbildning  i  Ulrich  v. 
Reichenbachs  samtidige  Beretning  om  Mødet  i  Constanz  har 
foreviget  denne  Begivenhed^). 


^)  Ulr.  V.  Reichenbach,  Das  Concilium  zu  Constanz,  Augspurg  1536 
Fol.  CXCIX  nævner  de  nordiske  Adelsmænd ,  som  vare  til  Stede  paa 
Mødet;  Navnene  ere  i  højeste  Grad  forvanskede,  og  jeg  drister  mig  kun 
til  at  tyde  de  danskes,  som  kaldes  »Andreas  Linnig  ausz  Tenmarkt 
Ritter«  og  «Hernung  Kynigshoft"  ausz  Tenmarck  Ritter,  bayd  mit 
sechsens.  Den  sidstnævnte  er  utvivlsomt  den  Henning  Konigsmark, 
der  optræder  1408  som  Kong  Eriks  Raad  og  endnu  nævnes  ca.  1425. 
Styffe,  Bidrag  t.  Skandinav.  Hist.  II.  144  og  236.  14 14,  31.  Decbr. 
er  han  til  Stede  i  Roskilde.  Jahn ,  Unionshist.  S  500.  Jvfr.  ogsaa 
Molbech    og  Petersen,    Danske  Dipl.  I.   338. 

-)    Scriptor.   rer.   Danicar.   VIII.    199. 

^)  Reichenbach,  Das  Concilium  zu  Constanz.  Fol.  CXXVIII.  Jvfr.  Billed- 
værket   »ConciUum    Constantien^e    1414—  1418.      .St.    Petersbourg    1875. 

S.  58-59- 

Valget  af  de  to  Bisper  i  Slesvig  og  Ribe  til  Danmarks 
Repræsentanter  paa  Mødet  i  Constanz  har  upaatvivlelig  ogsaa 
haft  en  politisk  Hensigt.  Efter  Dronning  Margrethes  Død 
havde  Striden  om  Lensretten  til  Sønderjylland  taget  en  højst 
alvorlig  Vending.  Ingen  kunde  nu  bedre  end  disse  to  Prælater 
være  kjendte  med  de  Retsgrunde ,  hvorpaa  Kong  Erik 
støttede  sin  Vægring  ved  at  give  de  holstenske  Grever 
Forlening  paa  Sønderjylland;  de  havde  deltaget  i  de  talrige 
Møder,  hvor  Stridsspørgsmaalene  havde  været  diskuterede,  og 
særlig  i  Herredagen  i  Nyborg  141 3,  hvor  de  holstenske 
Grevers  Adkomst  til  Lenet  var  bleven  underkjendt;  ja 
Biskop  Johan  havde  endog  i  længere  Tid  maattet  opholde 
sig  udenfor  sit  Stift,  hvis  vigtigste  Slotte  vare  i  Grevernes 
Hænder.  Kong  Erik  vilde  nu  benytte  Lejligheden  til  at 
faa  de  tidligere  afsagte  Domme  og  Kjendelser  i  Striden  om 
Sønderjylland  paadømte  og  eventuelt  anerkjendte  af  Kejseren 
og  medgav  derfor  Sendebudene  verificerede  Afskrifter  af 
Aktstykkerne,  som  skulde  forelægges  Kejseren.^)  Efter  at 
Sendebudene  i  offentlig  Audiens  havde  udviklet  de  Grunde, 
i  Følge  hvilke  Greverne  havde  forbrudt  deres  Len,  aner- 
kjendte Sigismund  den  14de  Juni  1415  den  i  Nyborg  fældede 
Dom  i  Henhold  til  saa  vel  den  danske  som  den  tyske  og 
almindelige  Lensret.^) 

I  Constanz  kom  Peder  Lykke  hurtig  til  at  spille  en 
fremragende  Rolle.  Allerede  i  Begyndelsen  af  Februar  141 5 
havde  Konciliet  bestemt,  at  Afstemningen  paa  Møderne 
skulde  foregaa  efter  Nationer  —  den  italienske,  franske, 
tyske  og  engelske.  De  nordiske  Sendebud  sluttede  sig  til 
den  tyske  Nation,  og  i  det  snævrere  Udvalg  indenfor  denne, 
som  strax  blev  nedsat  for  at  prøve  de  forskjellige  Forslag, 
der    fremkom    til    Gjenop rettelsen    af    den    kirkelige   Enhed, 


')    Vidisser  af  3 1.  December   1414,  Jahn,  Unionshist.  S.   500. 
*)    Hvidtfeldt  S.  662.     Antislesvigholst.   Fragm.  XIV.   27 — 31. 

træffe  vi  Biskoppen  af  Ribe.  Det  gjaldt  først  og  fremmest 
om  enten  at  formaa  de  tre  Paver  til  frivillig  Nedlæggelse 
af  deres  Værdighed  eller  i  fornødent  Tilfælde  at  tvinge  dem 
dertil.  Konciliet  havde  derfor  strax  rettet  de  heftigste 
Angreb  paa  Pave  Johan  og  tvunget  ham  til  at  afgive  et 
Løfte  om  at  nedlægge  sin  Værdighed,  Men  midt  under  den 
heraf  opstaaede  Kiv  og  Strid  og  begunstiget  af  den  alminde- 
lige Opmærksomhed,  som  en  af  Hertug  P'rederik  af  Østerig 
foranstaltet  Turnering  havde  fremkaldt,  lykkedes  det  Paven 
den  20de  Marts  at  flygte  bort  fra  Byen,  forklædt  som  Stald- 
karl. Trods  den  P'orvirring,  som  denne  Begivenhed  truede 
med  at  fremkalde,  tabte  Konciliet  ikke  Fatningen,  og  i  en 
Række  af  Beslutninger  fastsloges  de  berømte  Sætninger  om 
Konciliets  Overhøjhed  over  Eaven  og  om  dets  Myndighed  i 
kirkelige  Sager. 

Peder  Lykke  har  været  i  fuld  Samstemning  med  disse 
Udtalelser;  vi  vide  af  et  Brev  af  15de  Febr.  fra  Ærkebispen 
af  Riga,  at  den  danske  Udsending  paa  Kirkeforsamlingen 
havde  sluttet  sig  til  de  tre  Nationers  Beslutning  om  de  tre 
Pavers  Fratræden.^)  Det  fremgaar  end  yderligere  deraf,  at 
han  var  en  af  de  Gesandter,  som  Konciliet  sendte  til  den 
bortflygtede  Pave  for  at  formaa  denne  til  at  vende  tilbage 
og  opgive  sin  Modstand.  Efter  14  Dages  Underhandlinger 
kom  de  med  uforrettet  Sag  tilbage;  men  Pave  Johans  Mod- 
stand var  snart  knækket.  Hans  eneste  Støtte,  Hertug  Fre- 
derik af  Østerig,  som  havde  begunstiget  hans  Flugt  og  ydet 
ham  Tilflugt  paa  en  af  sine  Borge,  blev  ydmyget  paa  den 
føleligste  Maade  af  Kejseren  og  Konciliet,  berøvet  alle  sine 
Len  og  Godser  og  maatte  i  Fremtiden  bære  Øgenavnet 
»Frederik  med  den  tomme  Taske».  I  Maj  Maaned  erklærede 
Konciliet  Paven  for  afsat,  og  da  denne  kort  efter  blev  tagen 
til  Fange  og   ført   til  Constanz,    maatte    han    under    de  mest 


')    Bunge,  Liv.-,   Esth-  u.   Curland.   Urkundenbuch  V.   46 — 47 

ydmygende  Former  anerkjende  Konciliets  Dom.  Kort  efter 
nedlagde  Pave  Gregor  i  Pisa  frivillig  sin  Værdighed,  og  til- 
bage stod  kun  den  af  de  spanske  Fyrster  og  den  sydfranske 
Adel  understøttede  Pave  Benedikt,  som  haardnakket  nægtede 
at  underkaste  sig.  Det  blev  saaledes  nødvendigt  at  sende 
Befuldmægtigede  til  Underhandling  med  ham  og  hans  Be- 
skyttere, og  Kejser  Sigismund  paatog  sig  selv  dette  Hverv, 
ledsaget  af  et  talrigt  Følge,  deriblandt  de  af  Konciliet  i 
samme  Øjemed  udnævnte  Prælater.  Det  tør  anses  for  et 
Vidnesbyrd  om  hans  fremragende  Dygtighed  og  Evne  til  at 
gjøre  sig  gjældende,  at  Peder  Lykke  hørte  med  iblandt  de 
1 6  Prælater  og  Doktorer,  som  den  i6de  Juli  141 5  med  Si- 
gismund forlode  Constanz  for  at  drage  til  Nizza,  hvor  Bene- 
dikt havde  lovet  at  give  Møde.  Forinden  sin  Afrejse  har 
han  kunnet  overvære  Processen  mod  Johan  Hus  og  har 
været  Vidne  til  dennes  Domfældelse  og  Henrettelse.  Men 
han  har  ikke,  som  gamle  Beretninger  meddele,  spillet  nogen 
fremragende  Rolle  ved  denne  Lejlighed,  og  det  er  forlængst 
godtgjort,  at  det  ikke  var  ham,  som  foreholdt  Kejseren,  at 
Kjætteriets  Udryddelse  var  dennes  højeste  Pligt;  det  beror 
—  som  Helveg  har  bemærket  —  paa  en  Forvexling  med 
Kardinalbiskoppen  af  Lodi.^) 

Den  Opgave,  i  hvis  Løsning  Peder  Lykke  skulde  tage 
Del,  var  yderst  vanskelig.  Det  var  den  af  Spanierne  under- 
støttede Pave,  som  skulde  tvinges  til  at  give  Afkald  paa 
sin  Værdighed,  og  det  oven  i  Kjøbet  en  særdeles  kløgtig 
og  i  Valget  af  sine  Midler  hensynsløs  Mand.  Mødestedet 
var  blevet  forandret  til  Perpignan  i  Sydfrankrig,  og  her  kom 
det  i  Oktober  Maaned  til  frugtesløse  Forhandlinger ,  som 
endte  med,  at  Paven   i   November  fl^'gtede  til   Spanien,   hvor 


')  Om  Konciliet  jvfr.  Hefele,  Conciliengesch.  VII.  26  fF.,  Mansi,  CoUectio 
Coiiciliorum  XXVII.  609  f.  636,  647,  769.  Jvfr.  Helveg,  Den 
danske  Kirkes  Hist.  indt.  Ret'orm.   II,    i.     272 — 74. 

han  indesluttede  sig  i  en  lille  Bjærgfæstning  og  herfra  ud- 
sendte truende  Skrivelser,  Protester  og  Banlysninger,  dog 
uden  Virkning;  thi  det  var  lykkedes  Konciliets  Befuldmæg- 
tigede at  knytte  særskilte  Underhandlinger  med  de  Fyrster, 
som  hidtil  havde  støttet  ham,  og  at  formaa  disse  til  en 
Overenskomst,  det  saakaldte  Konkordat  i  Narbonne  af  13de 
December  1415,  i  Følge  hvilket  de  i  Principet  gik  ind  paa 
Pave  Benedikts  Afsættelse,  dog  under  den  Betingelse,  at  alle 
de  Kardinaler  og  Fyrsters  Gesandter,  som  hidtil  havde 
anerkjendt  ham,  skulde  tilkaldes  til  Konciliet,  hvor  hans  Af- 
sættelse da  skulde  fuldbyrdes.  Hermed  var  Grunden  tagen 
bort  under  den  avignonske  Paves  Fødder,  og  vi  kunne  for- 
staa,  at  den  Beretning,  som  de  tilbagevendende  Sendebud 
i  Slutningen  af  Januar  1416  kunde  fremlægge  for  Konciliet, 
har  vundet  dettes  udelte  Tilfredshed.  Den  4de  Februar  blev 
Forliget  højtidelig  besvoret  af  alle  Konciliets  Medlemmer. 
Iblandt  dem,  som  have  sat  deres  Navn  under  dette  vigtige 
Dokument,  savnes  Biskop  Peder  Lykke,  hvorimod  Ærkebi- 
skop Peder  af  Riga  og  Biskop  Johan  af  Slesvig  have  under- 
tegnet paa  4  egne  og  Danmarks  Konges >^  Vegne.  Den  først- 
nævnte havde  deltaget  i  Forhandlingerne  i  Narbonne  og 
synes  saaledes  at  have  overtaget  Peder  Lykkes  Fuldmagt.^) 
Hvorfor  vendte  Peder  Lykke  ikke  tilbage  til  Constanz, 
hvor  hans  Fæller  og  Kolleger  ses  at  have  overværet  alle 
Forhandlingerne  i  Aarene  141 6  og  1417.''  Det  ligger  nær  at 
sætte  hans  Udeblivelse  i  Forbindelse  med  den  Rejse ,  som 
Kejser  Sigismund  umiddelbart  efter  Afslutnmgen  af  Traktaten 
i  Narbonne  foretog  til  Paris  og  London  i  det  Øjemed  at 
mægle  Fred  imellem  Frankrig  og  England  og  at  formaa  disse 
Stater  til  at  opgive  deres  indbyrdes  Strid  for  med  fælles 
Kræfter  at  deltage  i  det  Korstog  mod  Tyrkerne,  som  var 
Kejser  Sigismunds  stadige  Yndlingstanke.     Det  tør  vel  ogsaa 


')    Mansi,   CoUeciio   Conciliorum   XXVII.     817. 

antages,  at  han  er  fulgt  med  Kejseren  til  Avignon,  hvor 
denne  tilbragte  Juleugen ,  og  at  han  senere  har  ledsaget 
Sigismund  til  Paris,  hvortil  denne  indtraf  iste  Marts  1416; 
men  herfra  maa  Peder  Lykke  hurtig  have  begivet  sig  hjem  til 
Danmark,  maaske  ad  Søvejen;  thi  i  Begyndelsen  af  April 
træffe  vi  ham  i  Kjøbenhavn,  forhandlende  med  hanseatiske 
Sendebud  og  det  netop  i  et  Anliggende ,  hvorom  kun  han 
som  Danmarks  Sendebud  i  Constanz  kunde  give  nøjagtig 
Besked. 

I  nogle  Aar  havde  der  hersket  et  spændt  Forhold 
mellem  Danmark  og  Liibeck  I  den  mægtige  Hansestad  var 
der  udbrudt  indre  Uroligheder;  det  gamle  Raad ,  som  ude- 
lukkende støttede  sig  til  de  patriciske  Kjøbmandsslægter  og 
ikke  havde  villet  indrømme  Haandværkslavene  Del  i  Styrelsen, 
var  blevet  styrtet  ved  en  Opstand  og  forjaget  fra  Staden, 
som  derpaa  havde  indsat  et  nyt  Raad.  Striden  imellem  det 
gamle  og  nye  Raad  blev  bragt  for  Kejserens  Domstol,  som, 
efter  først  at  have  udstedt  en  Akterklæring  uden  Virkning 
mod  det  nye  Raad,  henskød  den  endelige  Afgjørelse 
af  Sagen  til  Sommeren  141 5.  Den  demokratiske  Bevægelse 
i  Hansestæderne  var  selvfølgelig  bleven  fulgt  med  stor  Op- 
mærksomhed i  Danmark.  Dronning  Margrethe  havde  med 
sin  sædvanlige  Forsigtighed  undgaaet  at  tage  Parti  for  nogen 
af  Parterne,  men  derimod  benyttet  sig  af  Stædernes  øje- 
blikkelige Svaghed  til  at  svække  deres  Indflydelse  i  Norden. 
Erik  af  Pommern  førte  som  bekjendt  en  langt  dristigere 
Udenrigspolitik  end  sin  Plejemoder  og  understøttede  med 
Kraft  det  gamle  Raads  Bestræbelser  paa  at  vende  tilbage 
til  deres  Stad  som  Sejrherrer.  I  Begyndelsen  af  Aaret  141 5 
vare  danske  Gesandter  sendte  til  Liibeck  med  den  Opgave 
at  mægle  Fred  mellem  de  stridende  Partier,  men  uden  at 
naa  noget  Resultat.  Det  tør  formodes ,  at  de  til  Constanz 
afgaaede  danske  Sendebud  have  haft  Fuldmagt  til  at  for- 
handle med  Kejseren  om  dette  Spørgsmaal.  I  alle  Tilfælde 
traf  de  i  Constanz  sammen  med  de  fire  Gesandter,    som  det 

nye  Raad  i  Liibeck  havde  afsendt  for  at  forsvare  sin  Op- 
træden og  for  at  formaa  Sigismund  til  at  stadfæste  og  udvide 
Lubecks  Privilegier.  Det  kom  her  til  alvorlige  Sammenstød 
mellem  Kongens  og  Lubecks  Sendebud,  og  disse  sidste 
lode  sig  endog  forlyde  med,  at  det  var  Kong  Eriks  Hensigt 
at  løsrive  Liibeck  fra  det  romerske  Rige  og  selv  bemægtige 
sig  Staden;  Udrustede,  som  de  vare,  med  klingende  Mynt,  lyk- 
kedes det  dem  at  opnaa  alt  af  den  stadig  pengeforlegne 
Kejser:  Akten  blev  ophævet,  det  gamle  Raad  forvist  fra 
Staden,  Lubecks  Privilegier  bekræftede  og  udvidede,  alt 
imod  Udbetaling  af  25,000  Gylden,  dog  paa  den  Betingelse, 
at  de  herom  udstedte  Breve  skulde  være  ugyldige,  hvis 
Kejseren  inden  St.  Jørgens  Dag  det  følgende  Aar  havde  til- 
bagebetalt den  modtagne  Pengesum.  Denne  lidet  hæder- 
lige Forretning  synes  Kejseren  dog  senere  at  have  fortrudt, 
men  foreløbig  kunde  de  fire  lybske  Sendebud  vende  tilbage 
som   Sejrherrer  til  deres  Stad. 

Da  Erik  af  Pommern  fra  sine  Raader  i  Constanz  mod- 
tog Efterretningerne  om  Kejserens  Indrømmelser  og  om  den  An- 
klage, Liibeckerne  havde  rejst  imod  ham  i  Constanz,  greb 
han  strax  til  de  kraftigste  Forholdsregler.  Det  var  i  Efter 
aaret  141 5,  just  da  de  lybske  Borgere,  som  befandt  sig  i 
Skaane  for  Sildefangstens  Skyld ,  skulde  vende  tilbage  med 
deres  Høst,  at  Kongen  arresterede  400  lybske  Handelsmænd 
med  deres  Skibe  og  Gods.  Det  var  det  samme  som  en 
Krigserklæring,  skjønt  ingen  af  Parterne  paa  dette  Tidspunlct 
kan  have  ønsket  nogen  Krig.  Kongen  tog  da  ogsaa  mod 
det  Tilbud  om  Mægling  i  Striden ,  som  blev  fremført  af  de 
andre  vendiske  Stæder,  og  i  April  Maaned  141 6  i  Paaske- 
ugen samledes  i  Kjobenhavn  en  Fredskongres,  om  hvis  For- 
løb der  endnu  findes  en  vidtløftig  og  interessant  Beretning 
fra  hanseatisk  Side.  Kong  Erik  var  yderst  opbragt ,  hvert 
Øjeblik  standsedes  Forhandlingerne  ved  hans  heftige  og  ko- 
leriske Optræden ;  hans  Harme  kjendte  mgen  Grænser,  naar 
han  kom    til   at    tale  om  den  Tort,    som  Liibeckerne    havde 

tilføjet  ham  i  Constanz;  ligesaa  heftig  han  optraadte,  Hgesaa 
koldblodig  svarede  de  lybske  Sendebud,  og  Mødet  endte, 
uden  at  Kongen  fik  nogen  Fyldestgjørelse.  Biskop  Peder 
Lykke  nævnes  som  tilstedeværende  ved  disse  Forhand- 
linger, og  han  er  formodentlig  bleven  kaldt  hjem  for  at 
kunne  fremlægge  Vidnesbyrd  om  de  Ytringer,  som  vare 
faldne  i  Constanz.  Forhandlingerne  bleve  senere  paa  Aaret, 
i  August  Maaned,  gjenoptagne;  da  havde  allerede  Sigismund 
svigtet  sine  fordums  Venner,  og  Liibeckerne  maatte  nu  give 
efter.  Det  gamle  Raad  vendte  tilbage,  og  Erik  af  Pom- 
mern havde  tillige  den  Tilfredsstillelse  at  ydmyge  de  fire 
Mænd,  som  i  Constanz  havde  bagtalt  ham;  de  maatte  love 
at  gjøre  en  Pilegrimsrejse  til  Einsiedelen  og  ydmygt  paa 
deres  Knæ  bede  om  Tilgivelse,  som  den  let  bevægelige 
Konge  ogsaa  ydede  dem:  «Da  tog  Herre  Kongen  — 
hedder  det  —  enhver  af  de  fire  Personer  ved  Haanden  og 
lod  dem  rejse  sig  op ;  han  lod  skjænke  i  Bægrene  og  drak 
dem  til  og  gav  dem  derpaa  Orlov.  »^)  Peder  Lykke  har 
ogsaa  deltaget  i  disse  Forhandlinger  og  været  Vidne  til 
Liibeckernes  Ydmygelser;  han  fulgte  Kongen  fra  Mødet  til 
Flensborg,  hvor  nye  Forviklinger  ventede  ham. 

Fra  Mødet  i  Kjøbenhavn  i  April  Maaned  var  Peder 
Lykke  vendt  tilbage  til  sit  Stift  efter  næsten  halvandet 
Aars  Fraværelse.-)  Det  var  en  urolig  Tid.  Krigen  med 
Holstenerne  var  paa  ny  begyndt;  atter  vrimlede  der  paa 
Havet  af  Sørøvere,  og  paa  Grænsen  kunde  man  hvert  Øje- 
blik vente  Angreb  fra  Grevernes  Side.  Under  disse  Om- 
stændigheder var  Ribe  Bispestol  med  sine  befæstede  Borge 
en  vigtig  Grænsepost;  jævnlig  opholdt  Kongen  sig  her,  og 
Ribcbispen  kom  saaledes  ved  Forholdenes  Natur  til  at  blive 


')    Efter  Dokumenter  i  Liibeckisches   Urkundenbuch   V. 

^)    28.   Maj    1416   tildømmer  han  og  Ribe   Magistrat  Uomkapitlet  en   Gaard 

i  Ribe,   .som  Hwide   Oggi    gjorde   Kapitlet    stridig.      Geh.    Arch.    Supl.   t. 

Ribe  Stifiskiste   N'o-  38. 

virksom  Deltager  i  de  Kampe,  som  udkæmpedes  i  Sønder- 
jylland. Hans  Borge  bleve  jævnlig  angrebne  af  Holstenerne, 
men  at  han  selv  skulde  have  draget  Sværdet,  er  ikke  meget 
sandsynligt.  Derimod  har  han  som  Underhandler  og  Di- 
plomat kunnet  gjøre  god  Nytte,  og  det  er  vel  ogsaa  i  denne 
Egenskab  vi  træffe  ham  i  Septbr.  Maaned  1416  i  Flensborg, 
hvor  han  udsteder  en  Vidisse  af  den  af  Sigismund  i  Con- 
stanz  fældede  Dom^). 

Som  Biskop  har  han  udfoldet  en  stor  Virksomhed.  Han 
var  en  praktisk  Mand,  som  forstod  sig  paa  Penge  og  Penges 
Værd.  Bispestolens  Indtægter  forøgede  han  saa  vel  ved 
Kjøb  af  Landejendomme  i  Nørre-  og  i  Sønderjylland  som 
ved  store  Gaver.  Han  havde  Forleninger  af  Kronen  i 
Jylland,  «Land,  Slotte,  Kjøbstæder  og  Len»,  som  det  hedder 
i  hans  Afregningsbrev  med  Kong  Erik;  han  kjobte  Ejen- 
domme, byggede  nye  Gaarde  og  viste  sig  efter  den  Tids 
Skik  som  en  driftig  Godsherre.  Over  sine  Rettigheder 
som  Biskop  vaagede  han  med  stræng  Nidkjærhed  i  sin 
Jurisdiction.  Talrige  Domme  vidne  om  den  Iver,  hvormed 
han  plejede  Retten.  Bispekrønniken  giver  ham  da  ogsaa 
det  Vidnesbyrd,  at  han  var  en  ædel  Mand,  lærd  og  forstan- 
dig, —  og  føjer  til  — ,  «som  i  begge  Judland  kjøbte  meget 
Gods  til  Bispens  Bord.»-) 


I  Begyndelsen  af  Aaret  14 18  døde  Ærkebiskop  Peder 
Kruse  i  Lund.  Peder  Jensen  Lodehat  var  død  omtrent 
halvandet  Aar  før  i  Roskilde,  og  Peder  Lykke  var  nu  selv- 
skreven til  at  bestige  Ærkestolen  i  Lund.  Den  4de  April 
samme  Aslv    valgte    Domkapitlet    « efter    Kongens  Ønske    og 

')     Geh.   Arch.   Slesvig  48. 

^)    Herom   se  Kinch,     Ribe  Bys   Historie    indti!   Reformationen  S.   287 — 88, 
jvfr.   S.    281  —  82. 

med   hans  Samtykke*    Biskop  Peder    i  Ribe   til    den    afdøde 
Ærkebiskops  Efterfølger.^) 

Skjønt  Peder  Lykke  strax  efter  Valget  maa  have  til- 
traadt  sit  Embede ,  kunde  han  dog  kun  betragtes  som  kon- 
stitueret, eller  som  det  dengang  kaldtes  «electus»  (udvalgt), 
saa  længe  den  pavelige  Bekræftelse  af  Valget  ikke  havde 
fundet  Sted,  og  denne  Mangel  kunde  endog  have  til  Følge, 
at  hans  Myndighed  blev  underkjendt  af  hans  nærmeste  Em- 
bedsbrødre.  Bispen  af  Ro.skilde  nægtede  saaledes  under 
Striden  med  Kong  Erik  angaaende  Retten  til  Kjøbenhavn 
at  mode  for  Rigets  Raad  og  lade  Sagen  afgjøre  af  dette, 
«før  Ærkebispen  af  Lund,  som  nu  dér  kaaret  er,  vorder 
stadfæstet  af  Paven,  som  ham  bør ,  og  Kongen  kommer  alle 
de  andre  Bisper  i  Danmark  til  fornævnte  Ærkebiskop  i  Sjæl- 
land til  sammen*.  Denne  Erklæring  afgav  Bispen  den  26de 
Januar  1419,  altsaa  tre  Fjerdingaar  efter  at  Domkapitlets 
Valg  havde  fundet  Sted.-)  Grunden  til,  at  Valgets  Aner- 
kjendelse  trak  saaledes  i  Langdrag,  maa  udelukkende  søges  i 
Peder  Lykkes  Be.stræbelser  for  at  faa  Ordinationsafgiften 
nedsat.  Paa  Conciliet  i  Constanz  var  Paven  gaaet  ind  paa, 
at  Afgiften  af  de  ledige  Kirker  og  Klostre  (Annater)  ikke 
længer  skulde  beregnes  efter  det  første  Aars  Indtægt  (frue- 
tus  anni  primi)  men  efter  de  Taxationer,  hvormed  de  for- 
skjellige  Kirker  stode  opførte  i  det  apostoliske  Kancellis 
Bøger,  og  som    kaldtes  communia  servitia.     Var  Taxationen 


')  Der  er  nogen  Usikkerhed  i  Tidsbestemmelsen.  I  Folge  Hamsfort 
(Scripter,  rer.  Dan.  I.  ,^23)  døde  Peder  Kruse  pridie  Nonas  Aprilis  (4de 
April);  i  Følge  den  lundske  Ærkebispekrønike  (Scripter,  rer.  Dan.  VI.  632) 
blev  Peder  Lykke  valgt  die  b.  Ambrosii  (ogsaa  4.  April).  Jeg  har  fulgt  den 
sidste  Angivelse,  som  synes  mig  den  rigtigste.  Den  lode  Marts  1418 
kalder  Peder  Lykke  sig  endnu  kun  Biskop  af  Ribe  (Geh.  Arch.  Ribe 
Stifts  Breve,  No-  167),  medens  han  i  et  Dokument,  udstedt  i  Odense 
5.  Maj  1418,  kaldes  Biskop  i  Ribe  og  «archipostulatus»  i  Lund 
(Geh.  Arch.  Voss  Baarse  Herred,  No-  17).  Valget  falder  da  imellem 
de  to  sidstnævnte  Dage. 

')    O.   Nielsen,   Kjøbenhavns   Diplomatarium    !.     146. 

ikke  rigtig,  skulde  der  udnævnes  Kommissærer  til  at  fore- 
tage Forandring  heri.^)  I  Overensstemmelse  med  denne  Be- 
slutning indsendte  Peder  Lykke  Forslag  til  en  Omtaxation 
af  Lunde  Kirke.  Forhandlingerne  herom  varede  indtil  Marts 
Maaned  1419;  da  gik  endelig  Pave  Martin  V.,  som  paa  denne 
Tid  var  vendt  tilbage  til  Firenze,  ind  paa,  at  Ordinations- 
summen  nedsattes  fra  4000  til  2000  Gylden.  Dette  var  en 
betydelig  Indrømmelse  fra  Pavens  Side,  saa  meget  mere 
som  den  ikke  var  givet  for  dette  enkelte  Tilfælde,  men  for 
bestandig.  Endnu  i  den  af  Paven  herom  udstedte  Bulle 
kaldes  Ærkebiskop  Peder  Electus"),  men  Bekræftelsen  af 
Valget  og  Tildelingen  af  Paillet  maa  være  foregaaet  om- 
trent samtidig  med  Fastsættelsen  af  Taxationen ;  thi  allerede 
i  den  følgende  Maj  Maaned  kalder  Paven  ham  Ærkebiskop."^) 
Peder  Lykke  gik  ikke  selv  til  Rom  for  at  hente  Palliet, 
ligesom  han  ogsaa  synes  at  have  undladt  det,  da  han  blev 
Biskop  i  Ribe.**)  Det  er  heller  ikke  bekjendt,  hvor  stor  en 
Sum  han  maatte  betale  for  det  tre  Fingre  brede,  hvide  Uld- 
baand  (Palliet),    som,     cirkelformet    hængende    over  Bryst  og 


^)     Hefele,   Conciliengesch.   VII.      337. 

*)  cCum  itaque  nuper  pro  parle  venerabilis  fratris  nostri  Petri,  episcopi 
olim  Ripensis,  in  archiepiscopum  Lundensem  electi  .  .  .  fuit  nobis  exposi- 
tum>.  Distaxatio  ecclesiæ  Lundensis.  Rome,  Non.  Marcii  pontif.  Mar- 
tini Vti  anno  Udo-  Langebeks  Diplomat.  7.  Marts  1419,  jvfr.  Lager- 
bring,  Svea  Rikes  Hist.     II.     243 — 44. 

')    Hvitfeldt,  Danm.  Riges  Kron.  S.  674. 

'')  Han  er  i  Danmark  26.  Februar  1419.  Kjbhvns.  Dipl.  I.  147.  At 
han  ikke  som  Electus  i  Ribe  drog  til  Rom  ,  freragaar  af  et  Brev ,  ud- 
stedt af  Antonius,  episc.  Portuensis,  sancte  Romane  ecclesie  Cardina- 
lis,  dni  pape  camraerarius,  den  13.  Maj  1409  i  Arimini,  som  bevidner, 
at  Petrus,  electus  Ripensis,  «pro  totali  solutione  sui  communis  servitii, 
in  quo  cameræ  apostolicæ  ratione  dictæ  ecclesiæ  suæ  extitit  effica- 
citer  obligatus  florenos  60  auri  de  camera«  og  tillige  «26  florenoS,  33 
solidos  og  4  denarios  pro  familiaribus  et  officialibus  dni  papæ  per  ma- 
nus Nicolai  Johannis,  rectoris  parochialis  in  Thorebi,  et  fratris  Jone, 
lectoris  Helsingburgensissolui  fecit.»  Geh.  Arch.  Ribe  Bispedoms  og 
Kapitels  Diplomer  No-    153. 

Skuldre,  med  tynde  Blyplader  i  de  langs  Ryggen  nedhæn- 
gende Stykker,  først  gjorde  ham  til  virkelig  Indehaver  af  sit 
ypperstepræstelige  Embede. 

Peder  Lykke  havde  nu  naaet  den  højeste  Værdighed, 
som  nogen  nordisk  Gejstlig  kunde  naa,  hvis  det  da  ikke 
skulde  være  selve  Pavestolen.  «Peder,  af  Guds  Naade 
Ærkebiskop,  Sverigs  Primas  og  Pavens  Legat»  er  den  Titu- 
latur, hvormed  fra  nu  af  alle  hans  Breve  udstedes,  og  det 
var  ikke  blot  en  tom  Titel  uden  tilsvarende  Myndighed. 
Vel  vare  de  Tider  forbi,  hvor  Konge  og  Ærkebiskop  re- 
præsenterede to  hinanden  jævnbyrdige  Magter,  af  hvis  Ven- 
skab eller  Fjendskab  Landets  Skjæbne  afhang.  Men  endnu 
var  den  ærkebiskoppelige  Myndighed  den  efter  Kongens  i 
Rang  og  Indflydelse  øverste.  Ikke  alene  udøvede  han  en 
udstrakt  Indflydelse  paa  det  kirkelige  Livs  Omraade  som 
øverste  Dommer  i  kirkeretlige  Sager,  som  indflydelsesrig  og 
mægtig  Talsmand  ved  Besættelsen  af  de  gejstlige  Embeder, 
som  den,  der  sammenkaldte  og  ledede  Provinskoncilierne 
og  foretog  Visitationen  i  hele  sin  Provins,  men  langt  større 
var  dog  hans  politiske  Betydning.  Han  kronede  og  salvede 
Kongen,  han  var  Rigsraadets  Formand,  «det  største  og  prin- 
cipale Hoved  for  Rigens  Raad  og  alt  Regimentet,  og  Rigens 
Handel  hænger  mest  ind  paa  hannem »,  som  det  hedder  i 
Christian  III. s  Klageskrift  mod  Bisperne,  og  døde  Kon- 
gen, optraadte  Ærkebispen  som  en  Slags  Rigsforstander  og 
ledede  det  nye  Valg.^) 

En  myndig  og  selvraadig  Mand  paa  Lunde  Ærkestol 
kunde  endnu  bringe  Uro  og  Strid  ind  i  Landet,  og  Peder 
Lykkes  nærmeste  Efterfølger,  den  kraftige  og  stridbare 
Hans  Laxmand.  skulde  snart  give  et  Exempel  herpaa.  Men 
Peder    Lykkes    politiske    Opdragelse   havde    fra   Begyndelsen 


')    Jfr.  A.   D.   Jørgensen,    Danebroge    og    det    danske   Kongevaaben   i  Hist. 
Tidsskrift  6.  Række  L      163 — 64. 

af  Stillet  ham  paa  den  venskabeligste  Fod  med  Kongemagten  ; 
som  Dronning  Margrethes  tro  Tjener  og  som  Erik  af  Pom- 
merns faderlige  Ven  og  Raadgiver  traadte  han  aldrig  uden- 
for de  Grænser ,  hans  Stilling  og  nære  Forhold  til  Konge 
huset  uvilkaarlig  maatte  drage  for  ham.  Kunde  det  end 
komme  til  Sammenstød  med  den  opbrusende  og  ilsindede, 
ubetænksomme  Erik  af  Pommern  —  særlig  naar  det  gjaldt 
Kongens  Fordringer  paa  gejstligt  Gods  —  bevarede  Peder 
Lykke  dog  en  ubrødelig  Troskab  mod  den  Konge,  han  selv 
havde  været  med  at  sætte  paa  Danmarks  Trone,  og  for  hvis 
Ægteskab  han  havde  virket  ivrigere  end  nogen  anden.  Han 
har  deltaget  —  saaledes  som  det  jo  ogsaa  var  hans  Pligt 
—  i  Regeringshandlinger;  under  Forbund  med  fremmede 
Magter  finde  vi  hans  Segl ,  i  Striden  om  Sønderjylland  har 
han  1424  afgivet  sit  Votum  om  Hertugdømmets  Forhold  til 
Danmark  i  den  klare  og  koncise  Form,  som  udmærke  alle 
de  Aktstykker,  der  ere  udgaaede  fra  hans  Haand.  Indtil 
det  sidste  se  vi  den  alderstegne  Biskop  trofast  give  Møde 
ved  hvert  et  Raads-  eller  Fredsmøde  med  Hansestæderne, 
Holstenerne  eller  andre.  Hans  Venskab  til  Kongefamilien 
træder  frem  i  hans  Synodalforordning  af  1425,  hvori  han 
særlig  befaler,  at  der  ved  alle  Messer  og  daglige  Bønne- 
tjennester  skal  ske  Forbønner  for  Kong  Erik  og  Dronning 
Margrete,  «der  havde  vist  sig  den  danske  Kirke  særlig  be- 
vaagen». 

Trods  den  Iver  og  Virksomhed,  han  saaledes  har  ud- 
foldet i  alle  Rigets  Anliggender,  er  der  dog  intet  Tegn  til, 
at  Kong  Erik  med  særlig  Forkjærlighed  har  benyttet  sig  af 
Peder  Lykkes  Bistand  i  Anliggender,  hvor  dennes  Medvirk- 
ning ikke  faldt  af  sig  selv.  Under  Kongens  hyppige  Fra- 
værelser fra  Riget  kunde  man  have  ventet  at  se  ham  som 
Rigsraadets  Formand  udøve  nogen  Myndighed,  men  hertil  er 
der  ikke  Spor  at  finde.  Dronning  Philippa  udøver  Regent- 
l)ligternc,    om    end   —  som  det  hedder  —   med  Raadets  Bi- 

stand  ^),  og  Ærkebispen  træder  kun  frem  som  Dommer  i 
Stridigheder  mellem  Kronen  og  Kirken,  saaledes  i  den 
bekjendte  Strid  om  Arven  efter  Biskop  Bo  i  Aarhus,  hvor 
Peder  Lykke  fældede  en  Dom,  som  ikke  faldt  ud  til  Kronens 
og  Arvingernes  Fordel.-)  Muligt  er  det,  at  Ærkebispen  har 
været  en  Modstander  af  Kongens  Yndlingsplan  om  at  faa 
sin  Farbrodersøn  Hertug  Bugislav  af  Pommern  anerkjendt  som 
Tronfølger,  hvad  der  som  bekjendt  aldrig  lykkedes  Krik  af 
Pommern  trods  alle  hans  Anstrængelser. 

Mulig  har  ogsaa  hans  høje  Alder  gjort  Kongen  betæn- 
kelig ved  at  lægge  et  stort  Ansvar  paa  hans  Skuldre ,  men 
det  synes  dog,  som  om  Peder  Lykke  har  bevaret  sin  Aands- 
og  Legemskraft  til  det  sidste,  og  det  turde  ikke  tale  til 
Kongens  Fordel,  at  han  til  Slutning  lod  det  komme  til  et 
Brud  og  ved  denne  Lejlighed  optraadte  med  en  Hensyns- 
løshed imod  den  gamle  75  aarige  Ærkebiskop,  som  minder 
om  Tiderne  fra  Erik  Glippings  og  Erik  Menveds  Dage, 
Efter  Dronning  Philippas  Død  1430  var  Kong  Erik  helt  op- 
taget af  religiøse  Tanker.  Overalt  skulde  der  læses  Aar- 
tider  for  den  afdøde,  i  alle  Kirker  skulde  der  uafladelig  lyde 
Psalmesang.  I  Vadstena,  hvor  Philippa  laa  begravet,  løn- 
nedes 10  Klerke  til  at  synge  Dag  og  Nat,  i  Kalmar  indret- 
tedes 1 3  Kannikedømmer  til  daglig  skiftevis  at  læse  Psal- 
teret,  i  Kjøbenhavn,  Roskilde  og  Trondhjem  ligesaa.  Til 
Lund  kom  han  da  ogsaa  i  Januar  1434;  men  medens 
han  overalt  ellers  havde  funderet  nye  Kannikedømmer  til 
denne  besværlige  og  nye  Gudstjeneste  eller  skjænket  Penge- 
gaver og  Relikvier  til  Erstatning,  saa  forlangte  han  her,  at 
Kapitlet  selv  skulde  overtage  denne  Forpligtelse.  For  at 
give  sin  Fordring  desto  større  Vægt  stod  han  selv  uden  for 
Døren  til    Konsistoriet,    hvor    Ærkebispen    og    hans  Kapitel 


')    Hvitfeldt,    Uanm.    Riges    Krøn.     S.    679 — 80,    jvfr.  Mollerup,    Erik    af 

Pommerns  Udenlandsrejse   i  Hist.   Tidsskrift   5.   Række  III.      723. 
')    Danske  Magazin  4.  Række  I.     353  —  59. 

!  aadsloge,  tillige  med  sine  Ledsagere,  Grev  Vitzlav,  Ridderen 
IJengt  Stenson,  Væbnerne  Niels  Jensen  af  Hammer,  Peter 
Hille  af  Lyngby,  Johannes  Rudbæk  af  Højby  samt  Ærke- 
degneii  i  Roskilde,  Johannes  Pedersen,  og  Provst  Torleif  i 
Bergen.  Med  høje  Raab  og  Trusler  tvang  de  Kapitlet  til 
at  adlyde  og  underskrive  den  Forpligtelse,  Kongen  havde 
forelagt  det.  Men  næppe  var  Kongen  borte,  før  hele  Ka- 
pitlet med  Ærkebispen  og  Dekanen  Hans  Laxmand  i  Spid- 
sen nedlagde  en  højtidelig  Protest,  hvori  de  klagede  over 
den  Behandling,  Kongen  havde  ladet  dem  blive  til  Del,  og 
fremsatte  en  Række  høj.st  alvorlige  og  graverende  Klager  imod 
Kong  Erik.^)  At  det  her  var  Hans  Laxmand,  der  førte 
Ordet  og  ikke  Peder  Lykke,  fremgaar  af  den  heftige  Tone, 
som  gaar  gjennem  Kapitlets  Protest.  Men  utvivlsomt  har 
den  gamle  Mand  maattet  føfe  sig  i  høje.ste  Grad  krænket 
over  den  alvorlige  Ydmygelse,  som  Kongen  havde  tilføjet 
ham  og  hans  Kirke.  Han,  som  selv  havde  været  med  til 
at  styrke  Kongemagten,  maatte  nu  ogsaa  føle  Konsekven- 
serne uden  at  leve  længe  nok  til  at  se  den  Ydmygelse,  som 
snart  skulde  blive  Kong  Erik  til  Del ,  og  hvortil  hans  egen 
Efterfølger,  Hans  Laxmand,  i  høj  Grad  skulde  bidrage. 
Selv  bevarede  han  dog  ikke  desto  mindre  sin  usvækkede 
Interesse  for  Kongens  og  Statens  Vel.  Da  Erik  1434  byg- 
gede Malmøhus,  var  den  gamle  Ærkebiskop  strax  beredt  til 
at  bidrage  sin  Del  dertil  og  indvilligede  i  et  for  Kronen  sær- 
deles fordelagtigt  Mageskifte,  idet  han  udtrykkelig  fremhæ- 
vede, at  det  skete  «Riget  til  Værn  og  besynderlig  Hans 
Naades  Gaard,  som  han  nu  bygge  lader  i  Malmø,  til  Gavn 
og  Rente  og  Malmø  By  til  Fasthed,  Bestand  og  Hjælp ».-) 
Peder  Lykkes  Navn  som    Ærkebiskop  er  særlig  knyttet 


^)    Lagerbring  IV.    574 — 76.    Jvfr.   Helveg,   Den    danske   Kirkes  Hist.  indtil 

Reform.   II,    i.   2S9 — 90. 
^)    Brev,    dat.    Kjøbenhavn    23.    April    1434,     hvorved  Ærkebiskop    Peder 

mageskifter    Seyæ    Mølle,    Bultofte  By    og  Skrevlinge    Molle     imod    to 

Gaarde   i  Malmø.      Langebeks   Diplomatarium. 

til  det  sidste  store  Provincialkoncilium,  som  blev  af- 
holdt i  Danmark.  Det  lykkedes  som  bekjendt  ikke 
Constanz-Konciliet  at  fuldbyrde  den  længe  ønskede  Refor- 
mation af  Kirken.  Trangen  hertil  var  dog  s aa  stærk,  at  man, 
forinden  man  skiltes,  besluttede  ret  hyppig  at  afholde  Kon- 
cilier, det  første  inden  fem  Aar,  det  næste  syv  Aar  efter 
dette,  og  de  følgende  hvert  lode  Aar.  For  at  disse  Møder 
kunde  have  et  fast  Grundlag  at  arbejde  paa,  skulde  der  i 
Mellemtiden  stadig  afholdes  Provinsial-  og  Stiftsmøder,  for 
at  man  fra  disse  kunde  tilkjendegive  Generalkonciliet  de  Re- 
former, som  hvert  enkelt  Lands  Kirke  kunde  ønske,  og  til- 
lige fastsætte  og  skærpe  Reglerne  for  det  kirkelige  Liv. 
Rundt  om  i  Europa  kom  ProvinsiaJkoncilier  fra  nu  af  paa 
Dagsordenen,  og  det  er  en  Selvfølge ,  at  denne  Bevægelse 
ogsaa  naaede  til  Danmark.  Kort  efter  sin  Embedstiltrædelse 
holdt  Peder  Lykke  et  Møde  i  Odense  med  de  danske  Bis- 
per i  November  Maaned  14 19,  men  om  Forhandlingerne  paa 
dette  Møde  haves  ingen  Underretning.  I  Aarene  1423  og  1424 
fandt  et  Generalkoncilium  Sted  i  Siena,  som  dog  var  lidet 
talrigt  besøgt  og  forløb  uden  andet  Resultat,  end  at  man 
vedtog ,  at  Basel  skulde  være  Mødested  for  den  følgende, 
til  Aaret  143 1  fastsatte  Kirkeforsamling.  Pave  Martin  V 
opfordrede  derpaa  i  en  Rundskrivelse  alle  dygtige  Præ- 
later til  at  indgive  Reformforslag,  nedsatte  en  Commis- 
sion  til  at  modtage  disse  og  udstedte  selv  et  Reformdekret, 
hvis  Paamindelser  og  Forskrifter  udelukkende  angik  den 
højere  Gejstlighed :  Kardinaler,  Ærkebiskopper,  Biskopper, 
Abbeder  og  andre  Prælater.^) 

Det  er  i  Belysning  af  Aarhundredets  Reformtrang  og 
af  de  ensartede  Bestræbelser  i  denne  Retning,  som  opfyldte 
Tiden,  at  det  Provinsialkoncilium  maa  betragtes,  som  Peder 
Lykke  den  21de  Februar  1425  ved  en  Skrivelse  fra  Lund 
til  alle  danske  Bisper  og  Prælater  sammenkaldte  til  et  Møde 


Hefele,  Conciliengesch.  VII.     375 — 411. 

i  Kjøbcnhavn  den  25de  Juni  samme  Aar.^)  Dets  Resultat 
foreligger  i  den  af  Peder  Lykke  udstedte  Synodalforordning, 
hvis  blivende  Betydning  kan  ses  deraf,  at  den  henved  hundrede 
Aar  efter,  i  Aaret  i  5  14,  paa  Ærkebiskop  Birgers  Foranledning 
blev  trykt  i  Paris.  Vi  maa  ikke  vente  i  de  talrige  Bestem- 
melser, som  denne  Forordning  indeholder,  at  finde  noget 
Spor  af  den  Aand ,  som  gjennemstrømmede  Kirkens  store 
Reformatorer,  en  Wiclifif,  en  Hus,  en  Luther.  Med  Rette  er  det 
blevet  fremhævet'-),  «at  Middelalderens  store  kirkelige  Insti- 
tutioner vare  skrumpede  ind  til  døde  Former,  mere  og  mere 
uskikkede  til  at  fylde  de  Behov,  som  havde  skabt  dem»,  at 
«det  religiøse  Liv  ytrede  sig  i  en  mørk  Overtro  eller  en 
Ceremonitrældom,  der  alene  kunde  virke  degraderende  v. 
Den  Reformation,  som  Datidens  Gejstlige  havde  Øjet  aabent 
for,  og  som  Koncilierne  stræbte  at  gjennemføre,  havde  kun 
til  Maal  den  rent  ydre  Form;  den  gik  ud  paa  Indskrænk- 
ninger i  den  pavelige  Myndighed,  paa  Forbedring  af  den 
over-  og  underordnede  Gejstligheds  Sæder,  paa  den  nøjeste 
Indskærpning  af  Gudstjenestens  Form.  Ligesom  Pave  Martin 
V  i  sit  Reformdekret  af  1425  anbefalede  Kardinaler,  Ærke- 
bisper, Bisper  og  Prælater  Renhed  i  ydre  Livsvandel  og 
Sæder,  forlangte  Ærbarhed  i  deres  egen  og  deres  Tjeneres 
Klædedragt,  formindskede  deres  Indtægter,  forbød  Konku- 
binatet,  saaledes  gaa  de  samme  Paabud  og  Forbud  igjen  i 
Provinsialforordningerne,  kun  a,t  det  her  er  den  underord- 
nede Gejstlighed,  Præster  og  Munke,  som  reformeres  af  deres 
Overordnede,  Bisperne.  De  maa  ikke  —  hedder  det  —  bære 
farvede  og  bræmmede  Klæder,  de  maa  vogte  sig  for  Drukken- 
skab, ikke  besøge  Kroer,  ikke  bære  Vaaben  ;  de  skulle  bortsende 
deres  Konkubiner,  nøje  overholde  alle  Forskrifter  for  Guds- 
tjenesten, ikke  letsindig  give  Aflad  til  Syndere.  En  særlig 
Mærkelighed    frembyder    Synodalforordningen    i    Kjøbenhavn 


')    Ærliebiskop    Peders    Brev    dat.    Limd,    die    Cineris    (21.    Febr.)    1425   i 

Arn.   Magn.   Dipl.   Fase.   24.   3. 
^)     Sars.  Udsigt  over  den  norske  Hist.   III.   26. 

ved  den  Skarphed,  hvormed  den  optræder  imod  Munkeor- 
denerne. Den  giver  Bisperne  Ret  til  at  udøve  skrap  Visi- 
tation i  Klostrene,  den  forbyder  disses  Forstandere  at  af- 
hænde Jordegods  uden  Biskoppens  Tilladelse,  forbyder  Tig- 
germunkene og  deres  Fripræster  at  udøve  kirkelige  Forret- 
ninger uden  Sognepræsternes  Tilladelse  og  gjør  talrige 
Indskrænkninger  i  den  Frihed,  som  tidligere  Paver  havde 
indrømmet  dem  til  at  foretage  kirkelige  Handlinger.  Herved 
kom  rigtignok  Konciliet  i  Strid  med  Paven;  men  det  ses 
ikke,  at  senere  Pavers  Bestræbelser  for  at  komme  Munkene 
til  Hjælp  have  udrettet  synderlig.  Synodalforordningen  af 
1425  blev  gjældende  Lov  for  den  danske  Kirke  indtil  Refor- 
mationstiden ,  og  for  saa  vidt  har  Peder  Lykkes  Gjerning 
haft  en  stor  Betydning  for  det  15de  Aarhundredes  kirkelige 
Liv  i  Danmark,  om  end  dets  mere  universelle  Betydning  maa 
ses  og  vurderes  i  Belysning  af  Tidens  almindelige  Bestræ- 
belser i  kirkelig  Retning.^) 

I  sin  høje  Alderdom  skulde  Peder  Lykke  endnu  blive 
Vidne  til  Sammentrædeisen  af  den  anden  store  Kirkefor- 
samling i  Basel  1431.  Han  udvalgte  sin  Eftertølger  paa  Ribe 
Bispestol,  Sjællænderen  Christian  Hemmingsen,  til  i  Forening 
med  Ærkedegnen  i  Aarhus,  Johan  Iversen  Lange,  at  repræ- 
sentere den  danske  Kirke  paa  Mødet  i  Basel.  Utvivlsomt  har 
den  gamle  Prælat  med  Deltagelse  fulgt  den  revolutionære  Kraft, 
som  Konciliet  i  de  første  Aar  udfoldede.  Men  hans  natio- 
nale Følelse  bragte  ham  ikke  de.sto  mindre  i  Konflikt  med 
Konciliet.  Dette  havde  udvalgt  Kanniken  i  det  mod  Kong 
Erik  fjendtlig  sindede  Slesvig  Domkapitel,  Erik  Bundesen, 
til  Indsamler  i  de  nordiske  Riger  af  den  af  Konciliet  ud- 
skrevne Pavetiende.  Ligesom  han  i  1421  havde  erklæret 
Valget    af   den    holstensksindede  Domprovst  Henrik   von  der 


^)  Provinsialforordningen  er  trykt  mange  Steder,  saalede.=;  i  Scripter,  rer. 
Danicar.  VI.  451  —  58.  Jvfr.  Helveg,  Den  danske  Kirkes  Hist.  indt. 
Reform.      II,    i.      275  —  83. 

Ze  til  Biskop  i  Slesvig  tor  ugyldigt  ^),  saaledes  nedlagde  han 
nu  i  Forening  med  Ærkebispen  af  Trondhjeni  i  hele  den 
nordiske  Gejstligheds  Navn  en  bestemt  Protest  imod  Erik 
Bundesens  Valg.  «Den  nævnte  Herre  hører  til  vor  naadig- 
ste  Herres  Dødsfjender,  da  han  er  fra  Holsten;  det  er  utaale- 
ligt, •  at  en  saadan  Mand  skal  have  Myndighed  til  at  slynge 
Banstraaler  imod  os,  ja  endog  paakalde  den  verdslige 
Hjælp;  derfor  grue  vi  for  at  ancrkjende  ham  som  Indsamler; 
thi  det  vilde  være  at  lægge  store  Pengesummer  i  Fjende- 
haand,  hvorved  vi  maaske  selv  kom  til  at  berede  os  en 
Svøbe  for  vore  egne  Riger*.-)  Han  truede  endog  med  at 
appellere  fra  det  slet  underrettede  til  det  bedre  underrettede 
Koncil,  og  hans  Indsigelse  er  formodentlig  ogsaa  bleven 
taget  til  Følge.  Dette  Svar  er  utvivlsomt  et  Udtryk  for  den 
nationale  Harme,  som  Mændene  fra  Dronning  Margrethes  og 
Erik  af  Pommerns  Tid  nærede  mod  Holstenernes  overmo- 
dige og  fjendtlige  Optræden  imod  Danmark;  men  Peder  Lykke 
var  en  af  de  sidste  Mænd  af  den  Slægt,  som  havde  deltaget 
\  den  nationale  Kamp  fra  dens  Begyndelse;  den  nye  Slægt, 
som  snart  skulde  komme  til  Magten,  fremkaldte  det  store  og 
skæbnesvangre  Omslag  i  Danmarks  Politik. 

Det  maa  have  vakt  stolte  Minder  hos  Peder  Lykke,  da 
han  som  Ærkebiskop  holdt  sit  Indtog  i  den  gamle  Stad,  i 
hvis  prægtige  Kirke  han  for  henved  lO  Aar  siden  havde 
været  Vidne  til  sit  Livs  politiske  Stordaad ,  Ægteskabet 
mellem  Kong  Erik  og  Dronning  Philippa.  Denne  Stad  skulde 
blive  hans  sidste  Hjem,  og  her  skulde  han  stedes  til  den 
sidste  Hvile.  PIndnu  i  den  første  Halvdel  af  det  15de  Aar- 
hundrede  havde  Lund  bevaret  sin  gamle  Storhed;  den  var 
endnu  en    af  Nordens  Hovedstæder,   maaske    den    største  og 


')  23.  April  1426  havde  han  dog  ophævet  Striden  med  Bispen  af  Slesvig, 
Sejdelin,  Diplomatår.  Flensborg.  I.  378 — 79,  og  paa  Mødet  i  Kjøben- 
havn    1425    vare  Udsendinge  fra  Bispen   af  Slesvig  til   Stede. 

')  Diplomatår.  Norveg.  VI.  486 — 88.  Overs,  efter  Helveg,  anf  Skr. 
II,    I.     297. 

prægtigste.  Omgiven  af  Mure  og  Grave,  med  sine  1 8  Sogne- 
kirker og  6  Klostre  og  Hospitaler ,  sin  Ærkebisperesidens, 
sit  Kongshus  og  Mønthus,  sine  talrige  Domherreresidenser 
og  private  Boliger ,  men  fremfor  alt  med  sin  hele  Staden 
dominerende  stolte  Domkirke,  gjorde  Ærkesædet  Indtrj'k 
af  en  virkelig  Hovedstad.  Var  end  dens  Betydning  som 
Kroningsstad  forbi  siden  Skaanes  Forening  med  Sverig 
1332 — 1360  og  Erik  af  Pommerns  Kroning  i  Kalmar,  saa 
var  den  dog  endnu  ikke  alene  Landets  og  Stiftets  kirkelige 
Hovedstad,  men  ogsaa  det  verdslige  Midtpunkt  for  de  øst- 
danske Landskaber,  hvor  Stænderne  samlede  sig  til  Konge- 
hyldingen  paa  Liborshøj  tæt  udenfor  Lund,  og  hvor  man 
fra  Hallands,  Blekings  og  Bornholms  Landsthing  indankede 
Retssager  og  Trætter  til  Afgjørelse  paa  Skaane  Landsthing. 
Det  var  dog  især  Ærkesædet,  der  gav  Lund  Betydning 
og  Glans.  Som  en  Fyrste  herskede  Ærkebispen  med  konge- 
lige Rettigheder  over  «et  helt  lille  Rige  i  Riget» :  Øen 
Bornholm,  flere  Herreder  i  Skaane  og  henved  30  Slotte  og 
Len.  Hans  Indtægter  vare  kongelige,  de  ansloges  i  Midten 
af  det  13de  Aarhundrede  til  over  to  Millioner  Kroner  i  Nu- 
tidsmønt  og  vare  ikke  blevne  forringede  siden  da.  Han  slog 
Mønt,  holdt  Tropper,  omgav  sig  med  talrige  Lensmænd.  Rundt 
om  i  Stiftet  havde  han  faste  Borge,  i  Skaane  Aahus,  Bor- 
reby,  Flyinge,  Søfvede,  Turestorpsø,  Næsbyholm  og  endnu  flere, 
i  Bleking  Elleholm,  paa  Bornholm  Hammershus.  Sæ'dvanlig 
boede  han  dog  paa  det  faste  Lundegaard,  som,  onigivet  af 
talrige  Bygninger,  strakte  sig  over  det  Terræn,  som  nu  ind- 
tages af  den  gamle  Universitetsbygning,  af  «Trådgården», 
«Lilla  Torget»  og  den  nord  derfor  bebyggede  Tomt.  Her- 
fra var  kun  et  Par  Skridt  til  den  prægtige  Domkirke,  hvor 
Ærkebispen  paa  Højhelligdage ,  omgivet  af  sit  Domkapitel 
og  iført  alle  sit  høje  Embedes  Værdighedstegn ,  celebrerede 
Messen  og  uddelte  Velsignelsen  til   Menigheden.^) 

')  Om  Lund  og  Ærkesædet  henvises  især  til  de  smukke  Skildringer  af 
M.  WeibuU  i  hans  i  Anledning  af  Lunds  nye  Universitetsbygnings  Ind- 
vielse   udgivne    Skrift;     Lunds    och    Lundagårds  Minneni>,    Lund     1882. 

I  henved  18  Aar  .styrede  Peder  Lykke  Lunde  Ærkestiit, 
og  han  efterlod  .sig"og.saa  her  det  .samme  Ry  for  praktisk 
Dygtighed  og  Virkesans,  som  Ribe  Bispekrønnike  yder  ham. 
Under  hans  Forgænger  havde  Kirken  hdt  et  føleligt  Tab. 
Herom  fortæller  den  Lundske  Bispekrønnike :  Hr.  Peder 
Kruse,  som  beklædte  Embedet  i  8  Aar,  modtog  ved  sin  P^m- 
bedstiltrædelse  alle  Lunde  Sædes  Sølvkar  tilligemed  de  bi- 
skoppelige Værdighedstegn ,  den  kostbare  Mitra  og  Ring; 
alle  disse  Sager  lod  han  til  Søs  føre  bort  fra  Skaane ,  men 
undervejs  blev  Skibet  plyndret  af  Sørøvere  og  den  kostbare 
Ladning  ført  til  Kiel.  Det  var  et  Tab  for  Kirken,  som  be- 
løb sig  til  mange  Tusinde  Mark  lybsk  ^),  og  det  var  kun  en 
ringe  Erstatning,  som  Kong  Erik  ydede  den,  da  han,  første 
Gang  Peder  Lykke  atholdt  Messen  i  Lund  ,  skænkede  ham 
Biskopskaaben  med  Messeha'glen  -)  Det  er  maaske  hertil,  at 
Pave  Martin  V  sigtede,  da  han  "ipaa  Grund  af  forskjellige 
Ulykker,  der  havde  ramt  Lunde  Kirke >>  nedsatte  dens  Taxa- 
tion  til  det  halve  af  dens  oprindelige  Beløb.  Denne  store 
Indrømmelse  fra  Pavens  Side  var  Peder  Lykkes  første  P'or- 
tjeneste  af  Kirken,  og  han  har  ved  at  skænke  den  det  store 
Sølvbillede  med  St.  Sigfreds  Ben,  som  han  havde  faaet 
af  Kong  Henrik  IV,  bidraget  sit  til  at  erstatte  Kirken  det 
Tab,  den  havde  lidt  under  hans  Forgænger.  1424  indløste 
han  EUeholm  Slot  og  Gods,  som  Ærkebiskop  Jakob 
Gerdsen  Ulfstand  i  Begyndelsen  af  Aarhundredet  havde 
pantsat  til  sin  Slægtning  Axel  Pedersen  Thot  til  Hårlof, 
Høvedsmand  paa  Varberg,  for  looo  Mark  Sterling  i  Sølv. 
Denne  store  Sum,  som  i  Nutids  Mønt  vilde  udgjøre  ca. 
180,000  Kroner,  blev  tilvejebragt  ved  frivillige  Sammenskud 
af  Indbyggerne    og  Kirkerne    i  Lunde  Stift. ^)     Men   især  har 

')  Scriptor.  rer.  Dan.  VI.  632 — 33.  En  Mark  lybsk  gjaldt  60  Kroner  i 
Nutids  Mønt. 

^)     Peder  Lykkes  Testament.      Langebeks  Diplomatår.      i.   Decbr.    1424. 

•*)  Scriptor.  rer.  Dan.  VI.  632 — 33.  Styffe,  Skandinavien  under  Union^■ 
tiden  S.  66.  Angaaende  Datidens  Mønt  og  Pengenes  daværende  Kjø- 
licevne  henvises  til  Erslev,   Dronning  Margrethe   S.  348 — 51.     En  Mark 

han  dog  —  efter  Datidens  Skjøn  —  gjort  sig  fortjent  af 
Domkirken  og  sat  sig  selv  et  varigt  Minde  ved  at  opbygge 
et  nyt  Kapel  med  et  Alter  paa  Kirkens  søndre  Side  mellem 
Taarnets  østligste  og  Sideskibets  vestligste  Stræbepiller. 
Dette  Kapel  havde  mod  Syd  to  store  spidsbuede  Vindus- 
aabninger  og  overdækkedes  af  to  Korshvælvinger ;  dets  Mure 
vare  lige  saa  høje  som  Sideskibets.  Ved  to  store  Bueaab- 
ninger  paa  Sideskibets  Langmur  stod  Kapellet  i  Forbindelse 
med  Kirken,  hvorfra  det  var  skilt  ved  to  Gitre. ^)  Allerede 
1424  var  Bygningen  paabegyndt;  til  dens  Vedligeholdelse 
og  til  Besørgelse  af  Gudstjenesten  skænkede  Ærkebispen 
alt  sit  Fædrenegods  i  Tranegilde  (Ishøj  S.,  Smørum  Hrd.),  en 
Gaard  i  Svogerslev,  kaldet  Nedregaard  (i  Sømme  Hrd.),  to 
Gaarde  i  Esløv,  som  han  havde  kjøbt  af  Ridderen  Bjørn 
Svendsen,  en  Gaard  i  Sønderum  (Halmstad  Hrd.,  Halland),  som 
havde  tilhørt  Helene,  Eskil  Klemensens  Enke.-)  Aaret  før 
sin  Død  skjænkede  han  den  endnu  to  Gaarde  i  Landskrone.'^) 
Kapellet  blev  indviet  til  den  hellige  Treenigheds  og  Jomfru 
Marias  Ære  og  fik  Navn  efter  hende.  Senere  opkaldtes  det 
efter  S.  Jørgen,  som  her  havde  faaet  et  Alter,  og  endnu  en 
Gang  skiftede  det  Navn,  efterat  Lave  Brahe  og  Fru  Giørvel 
Fadersdatter  vare  blevne  begravede  deri ,  idet  det  fra  nu  af 
kaldtes  «Fru  Giørels  Kapel ».  Over  Alteret  læstes  følgende 
Inskription: 

Ave  :  Maria  :  Ancilla  :   S:te  Trinitatis   : 
Ave  :  Virgo  :  preelecta  :   Dei  Patris  ; 

I  dette  Kapel  laa  begravne,   foruden  Stifteren  selv,   hans 
nærmeste  Efterfølger  Hans  Laxmand,  Ærkebisperne  Tuve  og 


lybsk  gjaldt  60  Kroner,  en  Mark  lødig  170  Kr.  og  en  Mark  rent  Solv 
300  Kroner  i  vore  Penge.      I  Mark  Sterling  i  Sølv  gjaldt  3  lybske  Mark. 

')     Brunius,   Lunds  Domkyrka.      2.   Udg.      S.    191 — 92. 

'*')  Ærkebiskop  Peders  Testament  i.  Decbr.  1424.  i-angebek?  Diploma- 
tår. 

•')    Langebeks  Diplomatår.    5.   Septbr.    1435. 

Hans  Brostorp,  Hr.  Lave  Brahe  til  Krogholm  og  hans  Hustru 
Fru  Giørvel  Fadersdatter,  Ove  Brahe  til  Løberød,  Dekanen 
Lavrids  Nielsen  samt  Beate  Billes  Dattersønner  Otto  og 
Klavs  Skeel.  Kapellet  blev  nedrevet  1812,  da  det  vanzirede 
Kirkens  Ydre,  men  en  Afbildning  deraf  er  endnu  bevaret 
og  findes  gjengivet  i  Professor  Weibulls  Udgave  af  Cory- 
landers  Beskrivelse  af  Lunde  Domkirke.') 

Om  hans  Embedsvirksomhed  er  der  forovrigt  kun  be- 
varet os  faa  Oplysninger.  Han  har  udstedt  talrige  Aflads- 
breve for  Kirker  i  Rigets  forskjellige  Egne,  jævnlig  har  han 
mageskiftet  Stiftets  Gods  med  andet  Gods;  Kirkens  og 
Domkapitlets  Ejendomme  i  Malmø  skaffede  han  Fritagelse 
Ibr  Afgift  til  Stadens  Befæstning;  han  har  ladet  udarbejde 
l'^ortegnelser  over  Kirkens  Adkomstbreve  og  ordnet  dets 
.\rkiv,  ligesom  der  endnu  er  bevaret  enkelte  Vidnesbyrd  om 
hans  Administration  i  et  Udtog  af  et  Statut  for  Domkapitlet, 
1  Følge  hvilket  Ærkebiskop  Peder  Lykke  har  bestemt,  at 
de  ældre  Kanniker  skulde  have  Ret  til  at  optere,  naar  ved 
Dødsfald  bedre  Præbender  bleve  ledige.-)  Skjønt  Tiden 
kun  har  levnet  os  saa  faa  og  spredte  Oplysninger  om  Peder 
Lykkes  Virksomhed  i  Lund,  saa  have  de  dog  deres  Betyd- 
ning til  Bedømmelse  af  hans  Personlighed,  idet  ogsaa  de 
pege  hen  paa  det  samme  Hovedtræk  i  hans  Evner,  som 
hans  øvrige  Virksomhed  aabenbarer  os,  en  klar  og  overlegen 
Aand  med  udpræget  Sans  for  Livets  praktiske  Sider. 

4- 
Vi    have    hidtil    betragtet  Peder  Lykke    som  Statsmand 
og  Gejstlig,   endnu  -staar  tilbage  at  betragte  ham  i  Forholdet 
til  hans  Slægt.     Det  var  jo  ikke  længere    nu   —   som  i  Mid- 


')     Se  anf.  Værk,  Titelbladet  og  S.   58—59. 

^)     Ang.  Afladsbreve  jvfr.  Regesta  dipl.  Hist.  Danicæ.   Mageskifter;  Richardson, 

Hallandia  S.    176,    Langebeks    Diplomatår     7.   Marts    1429    og   24.   Aug. 

1435.   Fortegnelse   og  .Statut  se  Scriptor.   rer.   Dan.    VIII.    45S. 

delalderens  tidligere  Tid  - —  at  Adelsmanden  traadte  uden- 
for sin  Slægt,  naar  han  blev  indlemmet  i  Gejstlighedens 
Rækker.  Tværtimod,  det  var  i  Kraft  af  hans  Byrd,  at  han 
opnaaede  de  høje  Embeder  i  Kirken,  og  i  rigt  Maal  benyt- 
tede han  sig  da  ogsaa  af  den  Magt  og  Indflydelse,  han  var 
kommen  i  Besiddelse  af  til  sin  Families  Bedste.  Peder  Lykke 
danner  ingen  Undtagelse  i  saa  Henseende.  Ligesom  han  i 
den  Strid  om  Arven  efter  Biskop  Bo  i  Aarhus,  som  førtes 
mellem  Stiftet  og  Kronen,  med  stor  Skarphed  har  hævdet 
den  Grundsætning,  at  alt  hvad  der  var  en  Biskops  person- 
lige Ejendom,  alt  hvad  han  ved  sit  private  Arbejde  kunde 
erhverve  —  som  Exempel  nævner  han,  «om  han  kan  nogen 
besynderlig  Konst,  saasom  er  Alkemi,  Lægedom,  Skriveri, 
Maleværk  eller  anden  deslige  Behændighed*  —  skulde  til- 
falde hans  Arvinger,  ja  endog  hævdede,  at  alt,  hvad  han  i  sin 
Embedsvirksomhed  havde  udredet  af  sit  eget,  skulde  erstattes 
Arvingerne  af  Stiftet^),  saaledes  har  han  sikkert  fulgt  den 
samme  Grundsætning  i  sit  eget  Liv.  Det  er  i  saa  Hen- 
seende ganske  karakteristisk,  at  han  betragtede  den  Gave, 
som  Kong  Erik  ved  hans  første  Messe  havde  skjænket  ham, 
som  sin  personlige  Ejendom,  over  hvilken  han  i  sit  Testa- 
ment  fandt  sig  berettiget  til  at  disponere,  om  han  end,  som 
rimeligt  var,  testamenterede  den  til  sin  Efterfølger. 

Peder  Lykke  har  da,  trods  de  høje  Stillinger  han  efter 
Haanden  kom  til  at  indtage  i  Kirken,  stadig  vedligeholdt  en 
nær  Forbindelse  med  sine  nærmere  og  fjærnere  Slægtninge, 
som  han  i  mange  Henseender  har  støttet,  og  hvis  Stilling 
indenfor  Højadelens  Kreds  han  i  betydelig  Grad  har  maattet 
befæste.  Da  han  fratraadte  Ærkedegnedømmet  i  Roskilde, 
gik  dette,  som  om  det  faldt  af  sig  selv,  i  Arv  til  hans 
Broder  Niels  Bille.  Broderen  Bent  gav  han  Bøvling  Slot, 
det     nuværende     Ryssensten     i    Skodborg    Herred ,    til     Len, 

')     Se  ovfr.    s.   80. 

medens  han  var  Biskop  i  Ribe.^)  Fætteren  Niels  Esbernsen 
Hille  skjænkede  han  en  Gaard  med  tilhørende  Mølle  i  Svo- 
gerslev. To  fjærnere  Slægtninge  af  Familien  Gørsting,  som 
synes  at  have  været  nær  knyttet  til  Billeætten '"■'),  skylde 
hans  Protektion  indbringende  Forleninger  og  høje  Stillinger. 
Ridderen  Morten  Jensen  Gørsting  forlenede  han  som  Biskop 
i  Ribe  med  Møgeltønder  Slot  og  Len  og  andet  Gods  paa 
I  o  Aar  under  meget  gunstige  Betingelser  for  Lensmanden.^) 
Dennes  Broder  Navne  Jensen  Gørsting  synes  dog  især  at  have 
staaet  i  et  fortroligt  Forhold  til  den  gamle  Ærkebiskop. 
Oprindelig  Kapellan  hos  Kong  Erik  blev  han  141 5  af  Kongen 
indsat  til  Biskop  i  Vesteraas  imod  Kapitlets  Ønske,  og  da 
Biskop  Jens  Ovesen  af  Odense  1420  døde,  gjorde  Peder 
Lykke  sin  Indflydelse  gjældende,  saa  at  Kapitlet  valgte  ham, 
uagtet  det  allerede  havde  bortgivet  Bispedømmet  til  en 
anden.  Biskop  Navne,  som  endnu  var  en  ung  Mand,  slut- 
tede' sig  nøje  til  sin  Ven  og  Befordrer  og  synes  at  have 
været  gjennemtrængt  af  den  samme  reformatoriske  Aand  som 
Ærkebispen.  Denne  benyttede  sig  jævnlig  af  hans  Bistand, 
saaledes  i  den  allerede  flere  Gange  omtalte  Strid  mellem 
Kronen  og  Aarhus  Stift,  hvori  han  var  Dommer  tillige  med 
Ærkebispen,  som  ogsaa  jævnlig  besøgte  Odense  og  under- 
støttede Biskop  Navnes  Bestræbelser  for  at  skærpe  Kirke- 
tugten og  fremme  Skoleundervisningen.*)  Det  er  maaske 
ogsaa  Peder  Lykkes  Indflydelse,  som  bevirkede,  at  Ærkedegnen 


^)  Biskop  Peders  Kvitteringer  til  Benedikt  Bille  for  Afgift  af  Bøvling  15. 
Oktober  1414  og  20.  Jan.  1418,  Geli.  Arch.  Bøvling  4  og  i.  Det 
sidstnævnte  Brev  er  hos  Molbech  og  Petersen,  Danske  Diplomer  .S.  74 
urigtig  dateret    139S. 

-)  Medlemmer  af  Slægten  Gørsting,  saaledes  Johannes  G.  af  Aas,  Lands- 
dommer i  Sjælland,  og  Anders  Jensen  G.  forekomme  hyppig  som  Vidner 
under  Breve,   som  vedrøre   Billerne. 

^)     Kinch,   Ribe   Bys  Hist.  indtil  Reformationen  S.    279 — 81. 

*)  Om  Biskop  Navne  se  danske  Mag.  III.  257  i'i.  og  Vedel  Simonsen, 
Odense  Byes   Hist.   2.   Hefte   S.    107   ff. 

i  Roskilde,  Christian  Hemmingsen,  blev  valgt  til  Biskop  i 
Ribe,  da  han  selv  forlod  Ribe  for  at  blive  Ærkebiskop  i 
Lund. 

Af  større  Bety'dning  for  Slægthistorien  er  dog  hans  In- 
teresse for  at  forøge  Slægtens  gamle  Familiebesiddelser. 
Den  Arv,  han  havde  modtaget  fra  sine  Forældre,  synes  at  have 
været  meget  ubetydelig.  Nogle  Bøndergaarde  i  Dønnevælde 
(Græsteds.,  Holbo  Hrd.),  som  han  i  Aaret  1398  mageskiftede 
til  Esrom  Kloster  mod  Gods  i  Tranegilde  (Ishøj  S.,  Smørum 
Hrd.),  er  den  eneste  Besiddelse  han  nævner  som  sit  Fædrene- 
gods ^).  Han  har  dog  selvfølgelig  haft  Part  i  Fædrene- 
gaarden  i  Solbjerg,  og  her  har  han  allerede  1387  i  Forening 
med  sin  Broder  Niels  haft  Antvorskov  Klosters  Gods  i  Sol- 
bjerg i  Forpagtning,  ligesom  han  141 6  yderligere  udvidede 
sine  Besiddelser  her  ved  et  Mageskifte  med  Vor  Frue  Kloster 
i  Roskilde,  hvorved  han  fik  Klostrets  Gods  i  Solbjerg  mod 
Ejendomme  i  Saltofte  (Stenlille  S.,  Merløse  Hrd.)  og  Egby 
(Rye  S.,  Voldborg  H.),  som  han  i  Aaret  1380  havde  kjøbt 
af  sin  Moder  Kirstine  Eriksdatter.  I  Egby  havde  han  ogsaa 
1404  afkjøbt  Fru  Gertrud  Pedersdatter  hendes  Fædrenegods, 
og  dette  Gods  hørte  med  til  de  Ejendomme,  han  1416  til- 
skjødede  Vor  Frue  Kloster.-)  Med  levende  Interesse  maa 
han  have  fulgt  Broderen  Bents  Bestræbelser  for  at  samle 
Gods  til  den  Gaard  i  AUindemagle,  som  Bent  ved  Gifter- 
maal  var  kommet  i  Besiddelse  af.  Baade  han  og  Niels 
Bille  have  samvirket  for  at  forøge  denne  Ejendom,  og 
det  maa  udelukkende  have  været  Slægtinteressen ,  som  her 
har    været   den    ledende    Tanke.      Følgende    Breve    give    Op- 


')    Nielsen,   Codex  Esromensis  S.  166.     Godset  i  Tranegilde   kalder  han  i   sit 

Testament  sit  Fædrenegods. 
^)     Abbed  Johannes    Holbek    i    (Antvorskov)    kvitterer    2.   Juli    1387  Peder 

Lykke    og   Niels   Bille   for   Afgift  af  Gods  i  Solbjerg  i  Love  H.     Orig. 

i    Geh.    Arch.    Voss.    Løve    H.    50.      Om    Mageskiftet   med    Vor    Frue 

Kloster  se   Scriplor.   rer.   Dan.    IV.   493. 

lysning  herom.  Den  26de  Novbr.  1400  tilskjødede  Anders 
Olufsen  Lunge  Biskop  Peder  Jensen  Lodehat  i  Roskilde  alt 
sit  Fædrenegods  i  Allindemagle,  bestaaende  af  tre  Bønder- 
gaarde. To  Maaneder  efter,  den  30te  Januar  1401  ,  solgte 
Biskop  Peder  det  samme  Gods  til  Niels  Bille,  Kannik  i  Ros- 
kilde.^) Allerede  dengang  havde  Broderen  Bent  Bille  faaet 
fast  Fod  i  Allindemagle,  og  det  synes  saaledes,  som  om  den 
mellem  Biskoppen  og  Niels  Bille  foregaaede  Handel  har 
været  en  Omvej,  ad  hvilken  Lungernes  Besiddelse  i  Allinde- 
magle kunde  komme  i  Bent  Billes  Hænder.  Det  samme 
Formaal  ligger  utvivlsomt  bag  ved  den  Transaktion,  som 
Peder  Lykke  tyve  Aar  senere  iværksatte  med  Bent  Billes 
Svigermoder,  Fru  Kirstine,  Erik  Barnumsens  Datter  og  Hr. 
Gævert  Bydelsbachs  Enke.  Den  21de  Oktober  142 1  til- 
skjødede nemlig  denne  Dame-  som  ikke  synes  at  have  staaet 
paa  nogen  venskabelig  Fod  med  Svigersønnen,  Ærkebiskop 
Peder  Lykke  alt  sit  Gods  i  Allindemagle.  Et  Brev  af  2den 
April  1424  vidner  om,  at  Ærkebispen  overlod  den  gamle 
Dame  det  tilskjødede  Gods  i  Leje  for  Livstid  for  den  ringe 
Sum  af  to  Mark  lødig  (c.  300  Kroner).  Peder  Lykke  har 
dog  haft  nogen  Vanskelighed  ved  at  komme  i  Besiddelse  af 
Godset,  thi  Kong  Erik  maatte  den  lode  August  1430  til- 
dømme ham  alt  det  Gods  i  Allindemagle,  som  han  havde 
faaet  af  Fru  Kirstine,  og  —  siger  Kongen  —  « sætte  vi  den 
Sag  evindelig  Tavshed  paa  og  forbyde  nogen  Mand  at  kræve 
paa  dette  Gods  under  vor  kongelig  Hævn  og  Vrede*.  To 
Aar  efter  var  Sagen  bragt  i  endelig  Orden  og  Fru  Kirstine 
kunde  da  udsende  et  aabent  Brev  til  sine  Vornede  i  AUinde, 
hvori  hun  befalede  dem  herefter  at  høre  og  svare  Ærkebiskop 
Peder,  hvem  hun  havde  tilskjødet  alt  sit  Gods  dér.-).  Der 
kan    ikke    være   Tvivl   om,    at    disse   Ejendomme    efter   hans 


')    Danske  Mag.   IV.   306—307.      Geh.   Arcli.   Voss.   Ringsted  H.   Nr.   84. 
^)     Geh.  Arch.  Voss.  Ringsted  H.   87,  88,  93.  Reg.   51.  Uvisse  Gaarde  Nr. 
36.  Jvfr.   Vedel  Simonsen,   Ruderne  I.   262. 

Død  ere  tilfaldne  hans  Arving,  Broderen  Bent,  til  hvem 
Ærkebispen  stod  i  et  særdeles  venskabeligt  Forhold  og 
hvem  han  udnævnte  til  Executor  Testamenti.  Han  har  saaledes 
en  ikke  uvæsentlig  Part  i  Oprettelsen  af  den  Hovedgaard, 
hvortil   Billeættens  Navn  fortrinsvis  er  bleven  knyttet. 

Som  Godsherre  har  Peder  Lykke  udfoldet  en  ikke  ringe 
Virksomhed.  I  en  Tidsalder,  da  Landet  var  fattig  paa  Be- 
folkning, og  da  mange  Gaarde  derfor  henlaa  øde  og  ubebyg- 
gede ,  blev  det  Pligt  for  Landets  Stormænd  at  raade  Bod 
paa  denne  Ulykke  ved  at  skaffe  Jorden  dyrket  og  derved 
formindske  Mængden  af  det  øde  Gods.^)  I  disse  Bestræ- 
belser har  Peder  L}'kke  ogsaa  taget  Del.  Et  af  de  første 
Vidnesbyrd  herom  er  fra  Aaret  1391,  da  han  som  Ærkedegn 
i  Roskilde  lejede  af  Priorissen  i  S.  Agnete  Kloster  i  Ros- 
kilde Klostrets  Jordegods  i  Glym,  Provsterup  og  Bregent- 
ved. Da  Gaardene  vare  øde  og  forfaldne,  skulde  han  være 
fritaget  for  at  betale  Afgift  «til  at  oprette  de  fornævnte 
Gaarde,  som  forfaldne  ere,  at  bygge  og  forbedre j-.  Efter 
den  Tid  skulde  han  betale  en  aarlig  Afgift  af  en  halv  Tønde 
Smør  og  et  Pund  Korn.-)  Senere  har  han  som  Biskop  i  Ribe 
udfoldet  en  betydelig  Virksomhed  i  samme  Retning,  som  kom 
Bispestolen  til  Gode,  da  han  med  stor  Gavmildhed  skjænkede 
den  Frugterne  af  sit  Arbejde.  Kort  før  og  efter  sin  Fra- 
trædelse fra  Stiftet  har  han  udlagt  dette  et  meget  betydeligt 
Antal  Gods  og  Gaarde  i  Jylland,  som  han  selv  maa  have 
kjøbt,  samlet  og  til  Dels  opbygget  af  nyt,  medens  han  var 
Biskop,  da  hans  Slægt  ellers  ikke  ejede  Gods  i  denne 
Landsdel.  Det  bestod'*)  af  Gods  i  Rosendal  i  Aadum  Sogn, 
som  han  selv  havde  forsynet  med  nye  Bygninger,  tillige  med 
Enge   paa    200   Læs    Hø    paa   Rabek   Mark    i    .samme   Sogn; 


')    Jvfr.  Joh.   Steenstrup,   Den    danske    Bonde    og  Friheden   S.    50    ff. ,   jvfr. 

S.  58. 

')     Geh.   Arch.   Voss.    Ramsø   Herred.   9. 

')     Efter  Kinch,   Ribe   Bys   Hist.   S.   287—88. 

fremdeles  alle  Jorder  imellem  Fooydevigh  Mark  (maaske 
Frojkgaarde  i  Maabjerg  Sogn)  og  Holstebro  tillige  med  en 
Gaard  i  Holstebro,  som  han  havde  ladet  opbygge  af  nyt, 
og  endelig  Bovbjerg  Mølle,  hvis  Grund  han  havde  kjøbt  for 
23  Mark  Sølv  og  V2  Læst  Mel,  og  som  han  ligeledes  havde 
opbygget.  En  endnu  .større  Gave  var  dog  hans  Gods  i 
Gamle  Hastrup  med  et  Voldsted,  paa  hvilket  Ha.strup  Slot 
havde  ligget  (i  Thyregod  Sogn),  sanU  19  Gaarde,  hvoraf  dog 
de  10  endnu  vare  øde.  Til  Gjengjæld  forpligtede  Bispen  af 
Ribe  sig  til  at  lade  læse  en  daglig  Messe  for  ham  selv  samt 
for  Væbneren  Tøste  Nielsen  af  Flynder,  af  hvem  han  havde 
kjøbt  Godset,  og  dennes   « elskelige*   Hustru  Fru  Inger. 

I  Sjælland  har  han  tilkjøbt  sig  og  mageskiftet  en  Del 
Strøgods;  han  ejede  Gods  i  Uby  i  Baarse  Herred,  som  han 
141 8  havde  kjøbt  af  Væbner&n  Borkvard  Limbæk,  men  et 
Par  Aar  efter  solgte  til  Niels  Tygesen,  Vikar  i  Roskilde.^) 
Ligesaa  i  Udstrup  (Tostrup  S.,  Merløse  Hrd.),  i  Svogerslev  og 
i  Føllesløv  (Skippinge  Hrd.)  I  forskjellige  Byer  besad  han 
faste  Ejendomme ,  saaledes  en  Gaard  i  Kjøge ,  som  han 
kjøbte  1395,  men  atter  solgte  til  Biskop  Peder  i  Roskilde 
1406,  to  Gaarde  i  Landskione,  som  han  skjænkede  til  sit 
Kapel,  og  to  Gaarde  i  Kjøbenhavn,  hvoraf  den  ene  ligeledes 
tilfaldt  hans  Kapel,  og  den  anden,  som  laa  paa  Torvet  i 
Kjøbenhavn,  .sandsynligvis  er  gaaet  i  Arv  til  hans  Slægt.-) 
Men  hans  private  Formue  kan  dog  ikke  have  været  betydelig; 
dette  viser  blandt  andet  hans  i  Aaret  1424  oprettede  Testa- 
ment,  hvoraf  fleste  Bestemmelser  allerede  ovenfor  ere  an- 
førte, men  som  dog  gjengives  her  i  ordret  Oversættelse, 
fordi  det  er  det  ældste  bevarede  Testament  i  Billeættens 
Historie. 


')     (ieh.   Arch.   Voss.   Baarse  Hrd.    17.   Arn.   Magn.   Dipl.   Fase.    2.    14. 
^)     Archivregistraturer  III.   351.      Feder  Lykkes  Testament.    Nielsen,    Kjø- 
benhavns Diplomatår.   I.    159  —  60. 

«Vi  Peder  Lykke  ^),  af  Guds  Naade  Ærkebiskop  i  Lund, 
ved  Guds  Bistand  indtil  nu  sund  og  frisk  paa  Legeme  og 
Sjæl,  oprette  vort  Testament  paa  følgende  Maade.  Først 
skjænke  og  testamentere  vi  til  S.  Laurentii  Kirkebygning  i 
Lund  10  Mark  Sølv.  Endvidere  til  vort  Kapel,  som  vi  nylig 
have  begyndt  at  lade  opføre  af  nyt,  alt  vort  Fædrenegods 
i  Trangilde,  to  Gaarde  i  Kjobenhavn,  vor  Gaard  i  Svogers- 
lev, kaldet  Næthragaard  (Nedregaard) ,  to  Gaarde  i  Esløv, 
som  vi  have  kjøbt  af  Hr.  Bjørn  Svendsen,  Ridder,  en  Gaard 
i  Sundrawram,  som  vi  have  kjøbt  af  den  adelige  Kvinde 
Fru  Helene,  Eskil  Klemensens  Enke.  Endvidere  skjænke  vi 
vor  naadige  Herre  Kongen  en  sort  Pasgænger  (grada- 
rium) ,  og  vor  naadige  Dronning  Fru  Philippa  en  graa  Pas- 
gænger. Tillige  vor  Efterfølger  paa  Lunde  Bispestol  en  Kaabe 
med  en  Messehagl,  som  vor  Herre  Kongen  skjænkede 
os  den  første  Gang,  vi  læste  Messen,  tillige  med  10  Sølv- 
Kalke  til  hans  ærkebiskoppelige  Embede,  hvilke  bør 
gaa  i  Arv  til  hans  Efterfølgere.  Endvidere  hver  af  de 
residerende  Kanniker  ved  S.  Laurentii  Kirke  en  Mark  Sølv. 
Ligesaa  S.  Lucii  Kirke  i  Roskilde  10  Mark  Sølv  og  \"or 
Frue  Kirke  i  Ribe  ligeledes  10  Mark  Sølv.  Til  dette  vort 
Testamentes  Exekutorer  indsætte  vi  de  hæderlige  Mænd 
Hr.  Peder  Absalonsen,  Provst,  Johannes  Povlsen,  Ærkedegn, 
og  Johannes  Vilhelmsen,  Kantor  ved  Lunde  Kirke,  samt 
Benedikt  Bille,  vor  elskede  Broder,  og  Hr.  Nicolaus  Isaksen 
og  Peder  Nielsen,  Kanniker  i  Lund,  bedende  dem  under 
Paakaldelse  af  den  guddommelige  Naade  trofast  at  udføre 
vor  Vilje,  som  vi  have  udtalt  1  dette  Brev.  Til  Sikkerhed 
have  vi  ladet  trykke  vort  Sekret  tillige  med  ovennævnte 
Exekutorers  Segl    bag  paa  dette  Brev.     Udfærdiget    i  Lund, 


')  Kun  ét  Sted  findes  Peder  Lykke  nævnt  Peder  Jonsen,  nemlig  i  et 
Brev  af  i6.  Oktober  1391,  i  hvilket  han  kaldes  »Petrus  Jone,  archidia- 
conus  Roskildensis.s    Orig.   i  Arn.   Magn.   Dipl.   Fase.    22.    17. 

i  Herrens  Aar  1424,  Dagen  efter  St.  Andreas  Apostels 
Dag.»i) 

Det  er  ikke  store  Summer,  her  er  Tale  om;  foruden 
det  til  Kapellet  testamenterede  Gods,  som  senere  forøgedes 
med  to  Gaarde  i  Landskrone,  drejer  det  sig  i  rede  Penge 
kun  om  c.  60  Mark  Sølv,  altsaa  i  Nutids  Mønt  c.  15,000 
Kroner.  Hvad  han  forøvrigt  ejede  af  Jordegods,  særlig  i 
AUindemagle,  Solbjerg  og  flere  Steder  i  Sjælland,  samt  i 
rede  Penge,  og  som  ikke  allerede  i  levende  Live  var 
skjænket  bort  til  kirkelige  Stiftelser,  som  Ribe  Kirke,  eller 
til  Private,  tilfaldt  hans  eneste  efterlevende  Broder  Bent  Bille 
og  dennes  Sønner.  Om  denne  Arvs  Størrelse  og  Værdi  ere 
vi  fuldstændig  uvidende ,  men  at  den  ikke  kan  have  været 
overvættes  stor,  synes  at  fremgaa  af  ovennævnte  Testaments 
Indhold.  En  Mand  i  hans- Stilling  vilde  utvivlsomt  have 
begavet  de  Institutioner,  hvorved  han  i  en  saa  lang  Aar- 
række  havde  virket,  paa  en  mere  gavmild  Maade  end  Til- 
fældet blev,  hvis  hans  private  Formue  havde  været  større. 
Glemmes  bør  det  dog  ikke,  at  han  i  levende  Live  havde 
skjænket  store  Værdier  bort,  og  muligt  er  det,  at  han  i  de 
Aar,  som  ligge  mellem  Testamentets  Udstedelse  og  hans 
Død,  kan  have  forøget  sin  Formue.  Men  mere  end  Gods  og 
Guld  har  dog  hans  Personlighed  og  indflydelsesrige  Stilling 
kastet  Glans  over  hans  Slægt  og  bidraget  til  det  hurtige 
Opsving,  som  den  i  Løbet  af  kort  Tid  skulde  tage. 

Peder  Lykke  opnaaede  en  høj  Alder ;  han  synes  at  have 
bevaret  sin  Aandskraft  og  Førlighed  til  det  sidste.  Endnu 
i  sit  76de  Aar  deltager  han  i  Underhandlinger  med  Holste- 
nerne i  Vordingborg,  med  Liibeckerne  i  Kjøbenhavn  -),  med 


')  Langebeks  Afskrift  i  Diplomatariet  efter  Orig.  i  Archivo  Antiqvit.  Hol- 
mensis  1754,  med  følgende  Paaskrift:  Sigilla  sex  tergo  impressa,  plu- 
rimum  sunt  detrita. 

■^)  I  Følge  en  Beretning  fra  en  lybsk  Gesandt  i  Kjbhvn.  var  Ærkebiskop 
Peder  i  August  Maaned  1435  i  Kjøbenhavn,  hvor  han  har  forhandlet 
I  7 

de  svenske  Oprørere  i  Halmstad.  Hans  Levetid  omspænder 
et  omskiftende  og  indholdsrigt  Tidsrum  i  Danmarks  Historie. 
Fra  sin  tidligste  Ungdom  havde  han  Erindringer  om  hin 
ulykkelige  Tid,  da  Valdemar  Atterdag  m^atte  drage  i  Land- 
flygtighed og  Landet  hærjedes  af  Liibeckerne;  da  Kjøben- 
havn  blev  plyndret  af  Hanseaterne,  var  han  Kannik  i  Ros- 
kilde. Men  han  blev  ogsaa  Vidne  til  Landets  Gjenoprejsning 
under  Dronning  Margrethe,  og  som  virksom  Deltager  i  de 
store  politiske  Begivenheder  har  han  kunnet  bevare  mangt 
et  personligt  Minde  fra  Kroningsdagen  i  Kalmar  og  Bryllups- 
toget i  Lund.  Han  har  set  sin  store  Læremester  og  Dron- 
ning paa  Dødslejet  i  Flensborg  og  ogsaa  overværet  hendes 
højtidelige  Bilæggelse  i  Roskilde  Domkirke.  Med  hvilke 
Følelser  han  har  betragtet  den  Udvikling,  som  de  politiske 
Forhold  toge  under  Erik  af  Pommern,  er  det  ikke  vanskeligt 
at  gætte.  Han  hørte  jo  ti!  den  fra  Margrethe  udgaaede  Skole 
af  Statsmænd  om  forbandt  Dristighed  og  Kraft  med  klogt 
Maadehold  og  Evne  til  at  begrænse  sig.^)  Det  var  disse 
sidste  Egenskaber,  som  Kong  Erik  manglede  i  saa  høj  en 
Grad.  Hans  opbrusende  og  ufordragelige  Sind ,  hans  Lyst 
til  at  glimre  og  optræde  som  Jævning  med  Kejsere  og 
Konger ,  voldte  i  langt  højere  Grad  end  Mangel  paa  Kraft 
og  Dygtighed  hans  Ulykke.  LTtvivlsomt  har  Peder  Lykke 
billiget  Grundtrækkene  i  Kongens  Politik  lige  overfor  Hol- 
stenerne. Da  han  1424  skulde  give  sit  Vidnesbyrd  om.  Søn 
derjyllands  Forhold  til  den  danske  Krone ,  da  opstiller  han 
de  samme  Beviser  og  drager  de  samme  Konklusioner,  som 
Kong  Erik  med  saa  stor  Ihærdighed  hævdede  i  sin  haard- 
nakkede  Kamp  om  Sønderjylland.  Men  det  gamle  Vismands- 
ord   «fortiter  in  re,  svaviter  in  modo»   har  vist  nok  ofte  lydt 


med  denne  og  borttaget  sit  Segl  fra  et  Dokument,  v.  d.  Roop,  Hanse- 
recesse  I.  404. 

Jvfr.    Kr.    Erslevs    Skildring   af   Dronning  Margrethes    Udenrigspolitik    i 
nævnte  Forfatters  Værk   S.   403   ff. 

fra  den  gamle  Statsmand  Læber.  Og  særlig  tør  det  antages, 
at  det  fjendtlige  Forhold  til  Hansestæderne  og  den  om  end 
jævnlig  sejrrige ,  saa  dog  ødelæggende  og  hentærende  Krig 
med  Liibeck  har  vakt  hans  Uvilje.  Venskab  med  Liibeck 
var  det  politiske  Princip,  som  Dronning  Margrethes  fortroligste 
Raadgiver  og  Peder  Lykkes  Ven,  Peder  Jensen  Lodehat  i 
Roskilde,  indtil  det  sidste  havde  kæmpet  for,  og  det  samme 
har  utvivlsomt  Peder  Lykke  gjort  —  skjønt  forgjæves.  Men 
fremfor  alt  maa  det  dog  have  gjort  et  dybt  Indtryk  paa  den 
gamle  Ærkebiskop  i  Lund,  da  Engelbrekt  Engelbrektsens 
og  Svenskernes  Opstand  paa  engang  aabenbarede  den  løse 
Grund,  hvorpaa  Unionen  var  bygget.  Han,  som  havde  været 
med  til  at  opføre  Bygningen,  saa  den  nu  styrte  sammen,  ja 
maatte  endog  se  sit  eget  Stift  hærjet  og  plyndret  af  de  op- 
rørske Svenske.  Det  blev  den  sidste  store  Skuffelse,  som 
Peder  Lykke  oplevede;  kort  Tid  efter  døde  han  i  Lund. 
Han  stod  som  en  af  de  sidste  Repræsentanter  for  den  Slægt, 
som  havde  set  Margrethes  Værk  voxe  og  fuldbyrdes ;  han 
forskaanedes  for  det,  som  maaske  havde  været  ham  det 
haardeste  Stød,  at  se  hendes  Søn  og  Efterfølger  afsat  fra 
Tronen  og  jaget  i  Landflygtighed. 

Peder  Lykkes  Dødsdag  er  ikke  kjendt.  Det  sidste  af  ham 
udstedte  og  endnu  bevarede  Dokument  er  fra  September 
1435.^)  Men  endnu  den  iste  Maj  1436  maa  han  have  levet,  eller 
i  alt  Fald  har  hans  Død  endnu  den  Dag  ikke  været  bekjendt 
i  Sjælland.  Thi  nævnte  Dag  udstedte  hans  Fætter,  Niels 
Esbernsen,  sit  Gavebrev  til  Roskilde  Domkirke,  under  hvilket  han 
ogsaa  havde  ønsket,  at  Ærkebispen  skulde  have  hængt  sit  Segl. 
Dette  er  ikke  sket,  og  Peder  Lykke  er  da  sandsynligvis  død  i 
Løbet  af  Sommeren  1436  inden  den  iite  August,  da  hans 
Efterfølger,  Hans  Laxmand,  af  Kapitlet  valgtes  til  Ærkebi- 
skop   i    Lund.-)     Han    blev   begravet    i    sit    Kapel    i    Lunde 


'^     Langebeks  Diplomatår.   24.  Aug.   og  5.   Septbr.   1435. 
^)    Hvitfeldt,  Bispe  Kronike  S.  84.     Jvfr.   Aarsberetn.   fra  Geheimearch.  II. 

Domkirke.  Men  kun  ringe  Pietet  er  der  bevist  hans  Minde 
og  hans  sidste  Vilje.  Ikke  nok  med  at  det  Navn,  han  selv 
havde  givet  sit  Kapel,  snart  maatte  vige  først  for  S.  Jørgen, 
og  til  sidst  for  Fru  Giørvel,  ogsaa  hans  Grav  og  Mindes- 
mærket over  denne  har  maattet  vige  Pladsen  for  en  af  de 
mange  af  hans  Efterfølgere,  som  bleve  stedte  til  Hvile  i  det 
af  ham  byggede  og  funderede  Kapel. ^) 

Derimod  er  der  endnu  bevaret  de  Segl,  han  har  be- 
nj^tet  i  sine  forskjellige  Embedsstillinger.  Som  Ærkedegn 
har  han  brugt  et  Segl  med  Omskrift  •  S.  MAGISTRI 
PETRI  LYKKE  ARCHIDIACONI  ROSKILDENSIS,  i  Midten 
Billevaabenet.  Som  Biskop  i  Ribe  har  han  benyttet  to  Se- 
kreter; det  første  (indtil  141 3)  forestiller  Maria  med  Jesus- 
barnet  paa  Armen;  til  Siderne  Bispedømmets  Mærke:  et 
skraatliggende  Kors,  hvorover  en  Stjerne,  og  Billevaabenet; 
Omskriften :  Secretum  Petri  episcopi  Ripensis ;  det  andet  (fra 
1416 — 141 8)  med  samme  Omskrift  og  Skjoldemærker  som 
det  forrige;  i  Midten  Maria  siddende,  med  Jesusbarnet  staa- 
ende  paa  Skjødet;  ved  Siden  knæler  Biskoppen.  Det  samme 
Motiv  forekommer  i  det  prægtige  og  særdeles  vel  bevarede 
ærkebiskoppelige  Segl.  Omskriften  her  er:  Secretum  Petri 
Lykke  dei  gracia  archiepiscopi  Lundensis.  Under  en  rigt 
smykket  Dobbeltbaldakin  ses  til  højre  Jomfru  Maria  med 
Jesusbarnet,  til  venstre  St.  Laurentius  med  Rist  og  Evan- 
geliebog;    for    neden    ligger  Ærkebispen   knælende    og   med 


31,  og  om  dette  Dokuments  Datering  G.  v.  der  Rooi?,  Zur  Deustsch- 
Skandinav.  Gesch.  des  XV.  Jahrh.  S.  43.  Dr.  Henry  Petersen  antager 
i  Danske  gejstlige  Sigiller  S.  86,  No  26  og  28,  at  Peder  Lykke  maa  være 
dødiAaret  I435,  fordi  ikke  han,  men  hans  Efterfølger  Hans  Laxmand 
har  forseglet  Fredstraktaten  med  Holsten  af  15.  Juli  1435,  uagtet  Peder 
I.ykke  nævnes  i  Brevet  som  Medudsteder.  Dette  er  kun  et  af  de 
mange  Vidnesbyrd  om,  hvor  længe  det  kunde  vare,  inden  Forseglingen 
af  offentlige  Dokumenter  fandt  Sted. 
')    Jvfr.  ovenfor  S.  88—89. 

foldede    Hænder;    til    begge    Sider    findes    to   Vaabenskjolde 
begge  med  Billevaabenet.') 

Den  gamle  Ribe  Bispekrønnike  har  sat  Peder  Lykke  et 
smukt  Eftermæle:  «Han  var  en  ædel  Mand,  lærd  og  for- 
standig.) Ogsaa  i  Sorø  Gavebog  er  han  mindet:  « En  Mand 
af  høj  Herkomst  og  stor  Klogskab. »  Vi  kunne  tilføje:  en 
Mand  af  uplettet  Vandel  med  udpræget  Fædrelandsfølelse  og 
stærk  Ansvarsfølelse  lige  over  for  det  store  Kald,  som  blev 
ham  tildelt.  Endelig  en  Mand  med  udpræget  Slægtfølelse, 
som  han  dog  ikke  synes  at  have  misbrugt  til  Fremme  af 
egoistiske  Formaal.  Det  har  ikke  her  kunnet  være  Opgaven 
at  fremstille  alle  de  Begivenheder,  i  hvilke  han  som  Rigets 
øverste  Embedsmand  har  taget  Del,  det  vilde  være  blevet 
en  Fremstilling  af  Landets  politiske  Historie,  uden  at  det 
dog  vilde  have  kunnet  lylckes  derigjennem  at  faa  et  skar- 
pere Blik  paa  hans  PersonHghed  og  politiske  Standpunkt. 
Datidens  Historie  give  os  kun  de  ydre  Træk,  og  de  fleste 
Personligheder,  som  ikke  paa  en  særlig  ejendommelig  Maade 
have  paatrykt  Tiden  deres  Præg,  forsvinde  som  saadanne  i  de 
store  Begivenheder.  Vi  have  her  kun  kunnet  fremdrage 
Hovedtrækkene  i  hans  indholdsrige  Liv,  men  det  er  nok  til 
at  vise,  at  han  har  indtaget  en  fremragende  Plads  saa 
vel,  i  sit  Fædrelands  og  i  den  danske  Kirkes  Historie,  som 
i  sin  Slægts  Historie. 


')     Seglene    ere    alle    afbildede    hos    Henry  Peiersen,    Danske    gejstlige    Si 
giller. 

II. 

Niels  Bille. 

Kantor  i  Aarhus,  Ærkedegn  i  Roskilde. 

Billeættens  Historie  indledes  af  en  anden  anset  Præ- 
lat, om  hvem  der  imidlertid  kun  findes  faa  og  lidet 
fyldige  Efterretninger.  Niels  Bille  var  en  —  sandsynligvis 
yngre  —  Broder  af  Peder  Lykke;  han  har  tidlig  betraadt  den 
samme  Vej  som  Broderen,  men  har  ikke  som  denne  er- 
hvervet sig  Magister-  eller  Doktorgraden  ved  noget  fremmed 
Universitet,  hvorfor  han  heller  ikke  opnaaede  Bispeværdig- 
heden. 1387  var  han  Kannik  i  Roskilde.  Det  Venskabs- 
forhold, der  synes  at  have  bestaaet  mellem  Peder  Lykke  og 
Biskop  Peder  Lodehat,  kom  ogsaa  Niels  Bille  til  Gode.  I 
Aaret  1386  blev  Peder  Lodehat  forflyttet  til  Bispestolen  i 
Aarhus,  og  naar  vi  kort  efter  træfife  Niels  Bille  som  Kantor 
ved  Aarhus  Domkirke,  tør  vi  formodentlig  heri  se  et  Vid- 
nesbyrd om  den  nye  Biskops  Ønske,  at  have  en  af  sine  tid- 
ligere Kolleger  som  Embedsbroder  i  Aarhus.  Biskop  Peder 
Lodehat  var  en  af  Tidens  Reformvenner  paa  det  kirkelige 
Omraade,  men  som  de  fleste  af  Datidens  betydeligere  Gejst- 
lige havde  ogsaa  han  Opmærksomheden  væsentligst  rettet 
paa  Iagttagelsen  og  Skærpelsen  af  den  ydre  Orden  og  Skik 
indenfor  Kapitlet  og  Kirkens  Gejstlige.  Kort  efter  sin  Til- 
trædelse i  Aarhus  udfærdigede  han  meget  detaillerede  og 
strænge  Instruxer,  som  synes  at  vise,  at  Kirketugten  var 
kommen  i  betænkeligt  Forfald  ved  Aarhus  Domkirke.  Strænge 
Straffebestemmelser  bleve  fastsatte  for  dem,  som  brugte 
Ukvemsord  mod  deres  Overordnede,  pryglede  deres  Med- 
brødre, aabenbarede  Kapitlets  Hemmeligheder,  uden  Tilla- 
delse udebleve  fra  Gudstjenesten,  forstyrrede  denne  ved  usøm- 
melig Tale,  Gebærder,  Latter  og  Spøg,  eller  ved  at  løbe 
om  Kap    i  Kirken ,    skjændes    eller  lade    Bøgerne    falde   paa 

Gulvet.  Man  faar  et  stærkt  Indtryk  af,  at  Kirkens  Embedsmænd 
og  Funktionærer  under  Tiden  have  kunnet  opføre  sig  som 
uvorne  Skoledrenge,  og  for  enkelte  af  det  underordnede  Per- 
sonale, de  saakaldte  «gradalarii»,  Opvartere  i  Kirken,  var  der 
endog  fastsat  legemlig  Revselse  som  Straf. ^)  Det  var  Kan- 
toren, som  havde  den  Pligt  at  anvende  Svøben,  det  var  ham, 
som  ledede  Anordningen  af  Sangen  og  Gudstjenesten,  saa 
vel  for  den  enkelte  Dag  som  for  hele  Aaret.  Til  et  saa 
anstrængende  Hverv  maatte  der  i  Følge  Statuterne  kræves 
særlige  Egenskaber.  Kantoren  maatte  — som  det  siges")  — 
ikke  være  en  ung,  men  en  moden  Gejstlig,  i  Besiddelse  af 
en  kraftig  Stemme  og  vel  øvet  i  alle  gejstlige  Forretninger, 
tillige  af  en  kraftig  Konstitution,  da  han  «saa  vidt  det  var 
menneskelig  muligt»  Dag  og  Nat  skulde  lede  Gudstjenesten 
i  Kirken.  Til  Medhjælper,'  hvis  hans  legemlige  Kræfter  ikke 
skulde  strække  til,  havde  han  en  Succentor,  en  Under- 
kantor, som  skulde  være  til  Stede,  naar  han  ved  Sygdom 
eller  Bortrejse  var  hindret  i  at  mode. 

At  Biskop  Peder  Lodehat  til  dette  —  netop  under  de 
nuværende  opløste  Forhold  —  vigtige  Embede  valgte  Niels 
Bille,  tyder  paa  et  nærmere  Kjendskab  til  denne  og  turde 
maaske  vise,  saa  vel  at  Niels  Bille  var  en  kraftig  og  energisk 
Personlighed,  som  at  Gudstjenesten  har  .staaet  paa  et  noget 
højere  Trin  i  Roskilde  end  i  Aarhus.  Niels  Bille  har  med- 
underskrevet Statuterne  for  Aarhus  Domkirke,  men  forøvrigt 
kjendes  intet  nærmere  til  hans  Virksomhed  i  Aarhus.  Med 
Peder  Lodehat  er  han  formodentlig  1395  vendt  tilbage  til 
sit  Kanonikat  i  Roskilde,  hvor  han  1395  — 1397  virker  som 
Bispens  retskyndige  Medhjælper  og  som  Official  afsiger  Domme 
vedrørende    kirkelige    Forhold.^)      Skjønt    han    saaledes    har 


')     Scriptor.   rer.   Dan.   VI.    439 — 46. 

')    Institutio    Cantorie    Aarhus,    ecclesiæ     1266.      Scriptor.    rer.     Dan.     VI. 

409. 
^)     Se  ovenfor  S.    52,   Anm.   og  Langebeks  Diplomatår.    1395. 

maattet  opgive  Kantoratet,^)  vedblev  han  dog  at  beholde  sit 
Kanonikat  i  Aarhus,  og  endnu  1407  har  han  medundertegnet 
det  Brev,  hvorved  Biskop  Bo  og  Kapitlet  i  Aarhus  erklærede, 
at  Kalø  Slot  tilhørte  Kronen.-)  Derimod  nævnes  han  ikke 
1424  blandt  de  Kanniker,  som  modtoge  Biskop  Ulriks  Eds- 
aflæggelse, da  han  tiltraadte  sit  Embede,  uden  at  det  dog 
deraf  kan  sluttes,  at  han  ogsaa  skulde  have  resigneret  Kano- 
nikatet  ligesom  tidligere  Kantoratet.^) 

Det  kunde  næsten  betragtes  som  en  Selvfølge,  at  Niels 
Bille  efterfulgte  sin  Broder  Peder  Lykke  som  Ærkedegn  i 
Roskilde,  da  denne  1409  valgtes  til  Biskop  i  Ribe.  Da  han 
allerede  1388  kunde  betragtes  som  en  « moden  Mand»,  har 
han  vel  nu  været  henved  de  50  Aar  og  saaledes  kun  et  Par 
Aar  yngre  end  Broderen.  Hvad  vi  vide  om  hans  Virksom- 
hed i  Roskilde  er  hurtig  fortalt:  hans  Navn  nævnes  jævnlig 
som  Vidne  i  Forening  med  de  øvrige  Kannikers,  han  har 
været  med  at  fælde  Domme ,  saaledes  da  han  Nytaarsaften 
1 41 7  i  Forening  med  Stiftets  højeste  Prælater  og  en  Del 
Riddere  og  Svende  sad  til  Doms  over  de  Næstved  Bymænd, 
der  havde  afbrændt  en  af  Skenninge  (nu  Maribo)  Klosters 
Gaarde  paa  Laaland,  grebet  en  af  Klostrets  Brodre  og  to 
af  dets  Vornede ,  slæbt  dem  til  Næstved  og  dér  paa  urette 
Thingdag  holdt  Dom  over  dem,  halshugget  og  begravet  dem 
i  uindviet  Jord.^)  Han  har  været  en  flittig  Indsamler  af 
Afladspenge,  hvem  den  pavelige  Nuntius  Ludovicus  de 
Ballionibus  i  Aaret  141 3  kunde  give  Kvittering  for  2400 
Mark  lybsk. ^)  Han  var  1416  med  til  at  erklære,  at  Kanni- 
kerne  i  Roskilde  kun  af  Frygt  havde  ladet  Kong  Erik  ind- 
drage Kjøbenhavns  Slot  under  Kronen,    da   han  truede    med 


')  Jeni  Lyng  nævnes  som  Kantor   1404. 

')  Geh.  Arch.  Voss.  Kalø    i. 

')  Scriptor.   rer.   Dan.   VI.  464 — 65. 

»j  Danske  Mag.  I.  366—68. 

■')  Vidensk.   Selsk.   Skr.   IX.   658. 

at  inddrage  Kapitlets  og  Bispedømmets  andre  Ejendomme. 
At  han  dog  ikke  var  bange  for  at  træde  op  imod  sin 
Kirkes  Fordel,  viser  hans  ovenfor  omtalte  Erklæring  ^) ,  som 
berøvede  Roskilde  Kirke  Gaarden  i  Torslundemagle,  rig- 
tignok til  bedste  for  hans  Fætter  Niels  Esbernsen.  Thi 
ogsaa  han  var  som  Broderen  behersket  af  en  stærk  Slægt- 
folelse,  som  kom  nærmere  og  fjærnere  Slægtninge  til  Gode. 
Til  Hovedgaarden  i  Allindemagle  bidrog  han  sin  Skjærv,  og 
saa  vel  hans  Gods  her  som  i  Solbjerg  tilfaldt  efter  hans 
Død  Broderen  Bent. 

Niels  Bille  døde  den  26de  April  1428,  paa  hvilken  Dag  hans 
Aartid  fejredes  i  Roskilde  Domkirke,  hvortil  han  havde 
givet  Gods,  som  svarede  1V2  Pund  Korn  i  aarlig  Afgift  til 
Kirken.  Hans  Ettermand  blev  Johannes  Petri.-)  Som 
Kannik  førte  Niels  Bille  i  sit  Segl  Familievaabnet  med  Navne- 
omskrift;  hans  Ærkedegne-Segl  forestiller  St.  Hieronimus, 
der  drager  Tornen  af  en  Løves  Pote ;  Familievaabnet  findes 
forneden."^) 


III. 
J  on  Jonsen    Bille 

os 

hans    Efterkommere. 


Det   hører   heldigvis    til    Undtagelserne    i    denne    Slægt- 
historie,   at    man    ikke    har   stort    andet    at   meddele  om  en 


')    Se  S.  39. 

^)  Langebeks  Diplomatår.  28.  Maj  1428.  Pontoppidans  Meddelelse  i  An- 
nales eccles.  Danicæ  II.  551,  at  Bent  Bille  efterfulgte  sin  Broder 
Niels  som  Ærkedegn,   maa  være  en  Forvexling  med  Skiftet    1409. 

')    Afbildede  hos  H.   Petersen,   Danske   gejstlige  Sigilier  No-  246  og  247. 

Gren  af  Familien,  der  kan  følges  i  fire  Generationer,  end 
dens  blotte  og  bare  Existens  og  det  Sted,  hvortil  den  har 
været  knyttet.  Dette  er  imidlertid  Tilfældet  med  Jon  Jonsen 
Bille  og  hans  Efterkommere.  Jon  Bille  kjendes  kmi  som 
Vidne  under  Peder  Lykkes  Gavebrev  til  Esrom  Kloster  den  2 ide 
Januar  1398  paa  Fædrenegodset  i  Dønnevelde,  et  Brev, 
som  er  af  den  største  Vigtighed  til  Bestemmelsen  af  de  fire 
Brødres  —  Peder  Lykkes,  Nielses,  Jons  og  Bents  —  Slægt- 
skabsforhold og  Plads  paa  Stamtavlen.^)  Han  kalder  sig 
her  Johannes  Jonsen  de  Solbierg  dictus  Bille,  og  nævnes 
efter  Niels  Bille,  xvlqvv  foran  Bent;  han  har  da  formodentlig 
været  den  næstyngste  af  Brødene. 

Der  luxves  imidlertid  endnu  et  Udtog  af  et  Brev ,  om  hvilket 
det  højlig  maa  beklages,  at  det  kun  foreligger  i  følgende  kortfat- 
tede Uddrag:  «Brev  paa  Hr.  Jon  Billis  Gods,  som  han  oplod 
Dronning  Margrethe*.-)  Godset  laa  i  Sjælland,  men  nærmere 
Stedsbetegnelse  mangler.  At  Hr.  Jon  Bille  ikke  er  den  samme 
som  Jon  Jonsen ,  turde  fremgaa  deraf,  at  den  sidste  ikke 
opnaaede  Ridderværdigheden  og  altsaa  heller  ikke  kunde 
kaldes  med  Herretitlen.  Vi  staa  her  lige  overfor  Muligheden 
af,  at  der  samtidig  med  de  fire  Brødre  Bille  Jonsen  har  levet 
en  fremragende  Mand  af  Slægten,  hvis  Tilværelse  vi  forøvrigt 
ere  fuldstændig  ukjendte  med,  og  hvis  Plads  paa  Stamtavlen 
selvtølgelig  ikke  kan  bestemmes.^) 

Jon  Jonsen  var  død  Aar  141  o,  thi  den  24de  Juni  dette 
Aar  forkynder  Cecilie  Laurensdatter,  «som  Jon  Jonsens  Hu- 
stru af  Solbjerg  var»,  at  hun  har  lejet  alt  sit  Gods  i  Ege- 
marke    i    Skippinge  Herred    paa     10  Aar    til    sin   kjære  Ven 


^)    O.  Nielsen,  Codex  Esromensis  S.    166 — 67. 

'')     Archivregistraturer  IV.   49. 

^)  Hvis  det  turde  antages,  at  Jon  Bille  var  en  Fejlskrift  for  Jon  Litle 
eller  Lille,  som  levede  paa  Dronning  Margrethes  Tid,  og  hvis  Enke 
overdrog  Dronningen  store  Ejendomme,  saa  var  Spørgsmaalet  hermed 
afgjort. 

Anders  Jensen  af  Vallekilde,  imod  at  han  aarlig  skal 
betale  hende  6  Pund  Korn,  Halvdelen  i  Rug  og  Halv- 
delen i  Byg,  og  efter  10  Aars  Forlob  tilbagegive  hende 
Godset  med  Bygning  og  Vornede.  Hendes  Svoger  Bent 
Bille  af  Solbjerg  og  Peder  Nielsen  af  «Toodrop»  vare  Vidner.^) 
Cecilie  Lavrensdatters  Segl  forestiller  et  delt  Skjold,  hvis 
nederste  Halvdel  synes  tværdelt;  hun  synes  at  tilhøre  en  Ros- 
kilde-Slægt, endnu  et  Vidnesbyrd  om  den  nære  Forbindelse, 
hvori  de  ældste  Led  af  Billeætten  stod  til  Roskilde  By. 

Hermed  standser  vor  Viden  om  Jon  Jonsen  og  hans 
Hustru,  og  det  er  kun  en  Gisning,  naar  vi  vove  at  give 
dette  Ægtepar  en  Søn  ved  Navn  Povl  Bille^  som  forekom- 
mer i  Aarene  1433  — 1453  ^g  skrev  sig  til  Rollerup ,  et  af 
de  større  Roskilde  Bispelen,  som  laa  i  Slagelse  Herred  og 
hvis  Voldsted  endnu  findes  paa  Gaarden  Valdemarskildes 
Marker.  Navnet  Povl  er  ikke  ganske  fremmed  i  Billeslægten. 
Det  forekommer  i  Midten  af  det  14de  Aarhundrede  og  bæres 
af  en  Lægmand  (laicus),  som  den  13de  Juli  1357  i  Forening 
med  en  anden  Lægmand  i  Roskilde  Stift,  Johannes  Pant, 
var  til  Stede  i  Roskilde  og  gav  sit  Vidnesbyrd  om  et  Gave- 
brev til  Bispestolen.-)  Povl  Bille  i  Rollerup  forekommer 
kun  som  Vidne  og  da  sædvanlig  i  Forbindelse  med  Med- 
lemmer af  Lungeslægten  eller  sin  egen  Slægt.  Han  var 
saaledes  til  Stede  paa  Sjællands  Landsthing  den  27de  Juli 
1446,  da  Sten  Basse  ov^erdrog  Hr.  Torben  Bille  alt  sit  Gods  i 
Sjælland.  Men  hans  Segl  er  ikke  bevaret,  og  det  er  saaledes 
ikke  muligt  at  bestemme,  hvem  hans  Fader  var.  Sandsyn- 
ligheden taler  dog  for,  at  han  maa  have  været  en  Søn  af 
Jon  Jonsen  Bille,  i  alle  Tilfælde  kan  han  ikke  knyttes  til 
nogen  af  de    andre    os    bekjendte    samtidige  Medlemmer    af 


')     Orig.      med     Cecilies    og    Bent    Billes   Segl    i   Voss.    Skippinge   H.     82. 

Brevet    opbevaredes     1575    i    Roskilde    S.    Agnetes   Kloslets    Brevkiste. 

Archivregistr.   IV.   279. 
""')     O.   Nielsen,   Kjøbenhavns   Diplomatår.   IV.    II. 

Slægten.  Han  forekommer  sidste  Gang  den  30te  Avgust 
1453,  da  han  paa  Vedbygaard  overv^ærede  Fru  Elisa  Jens- 
datters, Jep  Lunges  Enkes  Overdragelse  af  hendes  Gaard  i 
Atterup  (Bavelse  S.,  Tybjerg  Hrd.)  til  Hr.  Mikkel  Rud.^) 

Hans  Søn  Herluf  skrev  sig  ligeledes  til  Rollerup,  hvilket 
Len  han  altsaa  har  arvet  efter  Faderen.  Ogsaa  ham  møde  vi 
udelukkende  i  Egenskab  af  Vidne  i  Aarene  1476 — 1484 
sædvanlig  i  Forbindelse  med  sine  fjærnere  Slægtninge,  Jens 
og  Jørgen  Eriksen  Bille  paa  Solbjerggaard  og  Erik  Bille  paa 
Bjergbygaard,  af  hvilken  sidste  han  havde  en  Gaard  i  Dalby, 
(Kirke-Helsinge  S.,  Løve  Hrd.),  i  Værge. ^)  I  sit  Testament  be- 
stemte han,  at  Klostret  i  Antvorskov  skulde  arve  hans  Jords- 
mon i  Trælleborg  (Heininge  S.,  Slagelse  Hrd. ^).  Man  har  for- 
modet, at  dette  Navn  skulde  betegne  den  ved  Tude-Aas  og 
Vaarby-Aas  Sammenløb  liggende  mærkelige  Voldplads,  den 
største  i  Danmark,  og  man  har  endog  villet  søge  Billeættens 
oprindelige  Hjemstavn  her.*)  Det  er  meget  muligt,  at  den 
første  Formodning  er  rigtig ,  og  at  det  ældgamle  Voldsted 
har  været  i  Billernes  Eje  i  det  15de  Aarhundrede.  Derimod 
er  det  sikkert,  at  Voldstedet  ikke  har  været  Sæde  for  nogen 
Bille  eller  for  hvilkensomhelst  anden  Slægt,  hverken  i  He- 
denold eller  i  den  historiske  Tid.  Thi  de  nyeste  Under- 
søgelser have  bragt  for  Dagen,  at  her  aldrig  har  staaet 
nogen  Bygning,  men  at  den  udstrakte  Voldplads  indeslutter 
et  Rum  af  2^  2  Td.  Lands  Størrelse,  hvor  der  ikke  er  fun- 
det Spor  af  Murværk.     Ligesom  det  mægtige  Voldsted   ved 


')    Geh.    Arch.    Voss.    Tybjerg  Hrd.   62.     Om    ham    se    Geh.    Arch.  Voss. 

Sjælland.     Uvist    Gods    12.  Lynge  Kronborg  Hrd.  36  og  38;  Danmark 

Fase.  8,  Nr.    12. 
^)    Geh.  Arch.  Voss.     Merløse  Hrd.  40.     Jvfr.  om  ham    sammesteds    Løve 

Hrd.    139  og  Bjeverskov  Hrd.    45.     I  hans  Segl    staar  Navnet  Herlogh 

Povelsen. 
^)     Archivregistr.   IV.    158 — 59. 
^)     Danske  Ilerregaarde  VIII.   Valbygaard. 


ANDERS    OG    JAKOB    BII.LK.  lOQ 

Pedersborg  nær  ved  Sorø  stammer  Trælleborgs  Voldplads 
fra  den  forhistoriske  Tid  og  er  et  af  de  ældste  Minder  om 
Urbeboernes  Befæstningskunst  i  Danmark.  Her  har  aldrig 
staaet  nogen  Borg ,  højst  har  her  ligget  nogle  Huse ,  som 
have  bevaret  dette  Navn,  ligesom  der  endnu  den  Dag  i  Dag 
ligger  et  Par  Gaarde,  som  bærer  Trælleborgs  Navn.^)  Herluf 
Bille  skjænkede  som  sagt  Trælleborgs  Jord  til  Antvorskov 
Kloster,  i  hvis  Kirke  saa  mange  Medlemmer  af  de  ældre 
Grene  af  Billeslægten  fandt  deres  sidste  Hvilested,  og  hvor 
Giveren  maaske  ogsaa  selv  blev  begraven.  Han  efterlod  to 
Sønner,  Anders  og  Jakob,  som  1487  stadfæstede  og  fuld- 
byrdede deres  Faders  Testament,  men  om  hvis  Liv  og  øv- 
rige Forhold  intet  er  os  bekjendt,  og  som  saaledes  afslutter 
denne  Slægtegrens  korte  og  —  for  saa  vidt  vi  kjende  til 
den  —  indholdsløse  Saea. ' 


IV. 
Bent  Bille  til  Solbjerg  og  x-lllindemagle 

Hr.  Jakob  Bille  til  Bjergby  og  Lyngby. 


Paa  Skarsholm  Slot  (i  Bjergsted  S.,  Skippinge  Hrd.) 
ved  Bredden  af  den  skjønne  Skarre-  eller  Skarris  Sø,  hvor 
der  endnu  findes  tydelige  og  udstrakte  Spor  af  den  gamle 
Borg  med  sine  anselige  Befæstninger,  boede  i  det  14de 
Aarhundrede  en  anset  Slægt,  som  i  sit  tværdelte  Vaaben- 
skjold,  til  Tegn  paa    sin  Nedstamning   fra  Kongehuset,    førte 


')    Jvfr.  Trap,   Beskrivelse  af  Kongerigel  Danmark   IH.    385 — 86.    I  Topogr. 
Archiv  findes  en  Tegning  af  V^oldstedet. 

foroven  en  gaaende  kronet  Løve,  forneden  fra  3  til 
syv  Hjerter  eller  Søblade.  Den  førte  ikke  noget  Til- 
navn, men  senere  Genealoger  have  uden  rimelig  Grund  kaldt 
den  Barnumslægten,  fordi  dette  Navn  fremtræder  i  Slægtens 
tre  sidste  Generationer.  Med  mere  Ret  kan  man  kalde  den 
Skarsholmslmgten  efter  den  Hovedgaard,  hvortil  dens  sidste 
Medlemmer  skreve  sig,  og  under  dette  Navn  vil  den  blive 
nævnt  i  Billeættens  Historie. 

Skarsholmslægten  nedstammede  fra  Hertug  Knud  afLaa- 
land  og  Bleking,  Valdemar  Sejrs  uægte  Søn  med  Esbern 
Snares  Enke  Helene.  Knuds  Søn ,  Hertug  Erik  af  Sønder- 
halland,  døde  1304,  og  med  ham  ophørte  Hertugtitlen  i  denne 
Slægt,  idet  hans  Søn  med  Hertuginde  Elisabeth,  Barnum 
Eriksen,  kun  førte  den  for  Sønner  af  fyrstelige  Personer 
sædvanlige  Titel  Junker.  Dennes  Søn  Erik  Barnumsen  kaldte 
sig  ogsaa  jævnlig  Junker,  men  endnu  hyppigere  Væbner 
og  Ridder,  og  hans  Søn  Barnum,  Slægtens  sidste  Mand, 
har  end  ikke  ført  Junkertitlen,  skjønt  hans  Søstre  i  Skiftebrevét 
efter  Faderen  kaldes  Frøkener  (Domicellæ).  Ligesom  det  saa- 
ledes  gik  gradevis  tilbage  med  Slægtens  ydre  Værdighedstegn, 
saaledes  dalede  ogsaa  gradevis  dens  Indflydelse :  dens  Be- 
røring med  Kongehuset  ophørte ,  dens  Ejendomsbesiddelser 
synes  at  være  blevne  formindskede  i  betænkelig  Grad,  men 
Vaabnet  blev  tilbage  som  Minde  om  fordums  Storhed. 
Ingen  af  Slægtens  Medlemmer  synes  heller  at  have  besiddet 
Egenskaber,  som  formaaede  atter  at  hæve  en  i  Magt  og 
Indflydelse  dalende  Slægt,  og  da  Svend  Estridsens  Konge- 
slægt uddøde  1 375  med  Valdemar  Atterdag,  var  der  sikkert 
kun  faa,  der  tænkte  paa,  at  der  endnu  i  Ridderen  Barnum 
Eriksen  til  Skarsholm  levede  et  Skud  af  den  gamle  Konge- 
stamme.^) 


')  Skar.sholmslægtens  Nedstainning  fra  Kongehuset  er  først  bleven  paavist 
i  nyere  Tid.  Becker  (Danske  Herregaarde  3.  Løvenborg)  søger  dens 
Stamfader  i  en  af  de  mange  Prinser,  som  Valdemar  den  store  ude- 
lukkede  fra    Tronen.      .Saa    vidt    mig    bekjendt,   er    det  forst  i  Regislrel 

Men    selvfølgelig    regnedes  Slægten    til    det  sidste  med 
blandt  Landets  højeste  Adel.     Saa  vel  Erik  Barnumsen  som 


til  Geh.  Arch.  Aarsberetn.  II.  98,  jvfr.  S.  91,  blevet  paavist ,  at 
Slægten  nedstammede  i  lige  Linje  fra  Valdemar  Sejr.  Men  nogen  di- 
plomatisk Paavisning  har  ikke  her  kunnet  finde  Sted,  og  det  er  kun 
den  Autoritet ,  som  dette  Register  nyder,  der  har  kunnet  slaa  denne 
Genealogi  fast.  Saaledes  har  Krarup  (Kongeskiftet  efter  Valdemar 
Atterdags  Død,  Hist.  Tidsskr.  V.  9  L.)  støttet  sig  til  Registret,  me- 
dens H.  Petersen  (Skjoldefrisen  i  Sorø  Kirke,  Aarb.  f.  nord.  Oldk. 
1883,  S.  12)  kalder  de  hallandske  Grever  for  Erik  Barnumsens  Stam- 
fædre. Det  er  nu  givet,  at  Slægten  fører  det  samme  Vaaben  som  de 
hallandske  Grever  og  Hertuger  (Kornerup,  Skjalm  Hvides  Slægts  Grave  og 
Skjoldmærker  i  Sorø  Kirke,  Aarb.  f.  nord.  Oldk.  1877,  S.  230),  men 
Vanskeligheden  ligger  i,  at  det  hidtil  var  antaget  (Suhm,  Danm.  Hist. 
XI.  470),  at  Hertug  Erik  af  Sønderhalland,  som  døde  1304  og 
blev  begraven  i  Ringsted  Kirke,  ikke  efterlod  sig  Børn.  I  Registret 
til  Aarsberetn.  fra  Geh.  Arch.  nævnes  nu  som  hans  Søn :  Hertug 
Barnura  af  Halland,  til  Skarsholm.  Jeg  tor  formode,  at  Betegnelserne 
»Hertug  af  Halland«  og  «til  Skarsholm«  ere  Registrets  Forfatters 
(Registrator  Plesners)  egne  Tilføjelser;  i  alle  Tilfælde  har  jeg  ikke 
fundet  omtalt  en  saadan  Hertug,  men  vel  en  Junker  (Domicellus)  Bar- 
num,  som  i  Forening  med  en  Del  af  Sjællands  fornemste  Mænd,  og 
som  den  første  i  Rækken  efter  Ridderne,  vidnede  paa  Sjællands 
Landsthing  den  3.  Febr.  132S  om  det  Gods,  som  Erik  Plovpennings 
Døtre  havde  skjænket  S.  Agnete  Kloster  i  Roskilde  (Dipl.  Svecanum 
IV.  46).  Samme  Aar  udjog  Junker  Barnum  Munkene  af  Knardrup 
Kloster,  som  Christoffer  II.  havde  stiftet,  men  hvis  Gods  nu  blev  be- 
sat af  Knud  Porse  og  Ingvar  Hjort  (Scripter,  rer.  Dan.  VI.  522). 
Han  har  altsaa  staaet  i  nær  Forbindelse  med  disse  Kong  Christoffers 
svorne  Fjender;  men  var  han  nu  ogsaa  en  Søn  af  Hertug  Erik?  Jun- 
kertitlen  antyder  allerede  hans  Slægtskab  med  Kongehuset ;  at  hans 
Søn  hed  Erik  turde  tyde  hen  paa  Slægtskabet  med  Hertug  Erik  af 
Sønderhalland;  men  der  findes  et  hidtd  ikke  paaagtet  Dokument,  som 
gjør  det  i  høj  Grad  sandsynligt,  at  den  af  Aarsberelningernes  Register 
opstillede  Formodning  er  den  rette.  Den  9.  Febr.  13 17  udstedte  5 
Mænd  (deribl.  Bent  Bille)  paa  Sjællands  Landsthing  et  Vidnebrev 
om,  at  Niels,  kaldet  Hjort,  havde  tilskjødet  Fru  Elisabeth,  fordum  Her- 
tuginde af  Ha'dand,  Hertug  Eriks  Enke,  en  Gaard  i  Allijidemagle  — 
foruden    andet    Gods    (Orig.    i    Geh.   Arch.   Voss.    Skippinge  Hrd.  \    a.) 

hans  Søn  Barnum  fremtræder  i  Tidens  Aktstykker  som  an- 
sete Mænd,  der  hænge  deres  Segl  under  Haandfæstninger 
og  Fredstraktater  og  sædvanlig  blandt  de  første  og  derfor 
blandt  de  i  Rang  højest  staaende  Medlemmer  af  den  danske 
Adel.  Erik  Barnumsen  ejede  Skarsholni  og  Eliinge  (det 
nuværende  Løvenborg)  foruden  meget  Strøgods  i  Sjælland, 
og  var  tillige  Høvedsmand  paa  Korsør  Slot/)  Han  var  gift 
med  Fru  Gertrud,  en  Datter  af  den  under  Kong  Christoffer  II 
højt  ansete  Peder  Grubbe  til  Storthe  (maaske  Stude,  Hem- 
mershøj,  S.  Slagelse  Hrd.),  efter  hvem  han  og  Hustru  arvede 
meget  Gods  i  Skaane,  som  han  senere  solgte  og  derfor  til 
Gjengjæld  udlagde  Fru  Gertrud  Gods  i  Sønderød  i  Sjælland. 
Ved  sin  Død  ca.  1369  efterlod  han  sig  en  talrig  Slægt,  tre 
Sønner  og  to  Døttre.  Men  to  af  Sønnerne,  Erik  og  Knud, 
døde  tidlig.  Erik  blev  begraven  i  Sorø,  hvor  endnu  hans 
Navn  og  Vaaben  kan  ses  i  den  smukke  Skjoldfrise.  Den 
tredje  Søn,  Hr.  Barnum  Eriksen,  havde  i  sit  Giftermaal 
med  Edle  Jakobsdatter  Basse  kun  en  Datter  Johanne ,  som 
blev  gift  med  Rigshovmesteren  Hening  Podebuskes  Søn 
Hans  Podebusk,  og  da  Hr.  Barnum  i  Aaret  1399  med  sin 
Hustru  gav  sig  ind  i  Antvorskov  Kloster,  til  hvilket  han 
havde  skjænket  betydeligt  Gods,  og  faa  Aar  efter  (140 1) 
afgik  ved  Døden,  udslukkedes  med  ham  det  sidste  mand- 
lige Skud  af  Valdemar  Sejrs  Kongestamme.-) 


Denne  Gaard  er  utvivlsomt  den  samme,  som  Junker  Barnums  Sønne- 
datter Kirstine  Eriksdatter  senere  overdrog  sine  Svigersønner  Bent  og 
Jakob  Bille,  og  at  denne  Formodning  holder  Stik,  fremgaar  yderligere 
deraf,  at  der  1414,  S.  Mathie  Dag,  netop  paa  en  Tid,  hvor  Ejendom- 
men var  gaaet  over  i  Billernes  Hænder,  blev  taget  en  Vidisse  af 
samme  Brev  (ibid.  i  b.).  Det  tør  saaledes  antages  for  i  høj  (irad 
sandsynligt,  at  Registrator  Plesner  med  sin  sædvanlige  Skarpsindighed 
har  udfundet  det  manglende  Led  i  Stamtavlen,  og  paa  vedføjede  Ge- 
nealogi  over  Slægten  er  derfor  ogsaa  hans  Opstilling  fulgt. 

')    Koppmann,  Hanserecesse  I.   293. 

^)     Arkivregistr.   IV.    103 — 104. 

Det  gik  denne  Slægt,  som  det  er  gaaet  saa  mange  af 
vore  middelalderlige  Slægter:  en  kort  Blomstring  og  en  hur- 
tig Uddøen  paa  Sværdsiden,  medens  Spindesiden  blomstrer 
videre  og  ved  Forening  med  andre  Slægter  overfører  til 
disse  saa  vel  den  uddøende  Slægts  Traditioner  som  dens 
Besiddelser.  Hr.  Erik  Barnumsens  og  Fru  Gertrud  Grubbes 
Datter  Kirstine  Eriksdatter  blev  gift  med  Ridderen  Hr. 
Torben  Pedersen  (Galen)  til  Lyngby  i  Viilands  Herred  i 
Skaane.^)  Hr.  Torben  tilhørte  den  højt  ansete  skaanske 
Slægt,  der  førte  '<et  af  Blaat  og  Sølv  fem  Gange  tværdelt 
Skjold  og  kjendes  under  Navnene  Galen,  Litle  og  Erlandsen, 
hvilken  Slægt,  som  bekjendt,  paa  det  nøjeste  var  knyttet  til 
Hvideslægten ».-)  Ligesom  sin  Fætter,  den  mægtige, 
skaanske  Statholder  eller  Gjælker  under  Valdemar  Atterdag, 
Hr.  Tue  Galen,  var  Hr.  Torben  en  anset  og  rig  Mand.  Han 
døde  ca.  1384^)  og  efterlod  sig  tre  Døtre:  Thyra,  som 
døde  ugift,  samt  Inger  og  Gyda  Fru  Kirstine  sad  ikke 
længe  i  Enkestand,  hun  giftede  sig  paa  ny  kort  efter  med 
Ridderen  Hr.  Gævert  Bydelsbach,  til  hvem  Svigermoderen 
Fru  Gertrud  Grubbe  i  Aaret  1 390  pantsatte  sit  Gods  Ellinge 
(Løvenborg)  med  tilliggende  Mølle.*)  Med  sin  anden  Hus- 
bond fik  Fru  Kirstine  en  Datter  Mærete;  ligesom  Broderen 
Barnum  havde  hun  kun  Døtre ,  der  saaledes  bleve  de  rige 
Arvinger  til  en  tredobbelt  Arv  —  efter  Grubbe-,  Galen- 
og  Skarsholmslægten. 

Fru  Kirstine  henlevede  en  Del  Aar  paa  Lyngbygaard, 
det    nuværende    Trolle-Liungby.     Dette    Herresæde    dannede 


')  Vi  gjøre  opmærksomme  paa,  at  Forf.  til  Texten  af  Skanska  Herregårdar 
under  Art  Trolle-Liungby  fejlagtig  gjør  Hr.  Torben  til  en  Bille,  og  at 
.  overhovedet  hele  den  i  samme  Artikel  opstillede  Stamtavle  er  fejlagtig 
fra  Ende  til  anden,  idet  den  kun  støtter  sig  til  Slægtebøgerne. 

')    Thiset,   Stamtavler  over  danske  Adelsslægter  I.    198. 

')    .Mag.  for  dansk  Adelshist.   I.  32 — 34. 

*)    Molbech  og  Petersen,   Danske   Diplomer  S.   21 — 22. 

en  fuldstændig  Modsætning  til  hendes  Fædrenehjem ,  det  af 
Skov  og  Sø  omkransede  Skarsholm.  Kun  fem  Fjerdingvej 
fra  Blekings  Grænse  og  en  halv  Mil  fra  Havstranden  ligger 
Lyngbygaard  paa  en  nøgen,  ensformet  Slette.  Ingen  Høje 
og  Dale  bryde  Linjernes  Ensformighed,  ingen  Skov  giver 
Ly  for  Solen  og  Læ  for  Vinden.  De  eneste  Træer,  som 
skjænke  Skygge  til  den  gamle  Borg,  ere  de,  som  voxe  i 
dens  egen  Have.^)  Her  fejrede  Fru  Kirstine  sine  to  Døttres, 
Gydes  og  Ingers,  Bryllup  med  Ridderen  Jakob  Bille  og  Væb- 
neren Bent  Bille.  Hvor  naar  disse  Giftermaal  have  fundet 
Sted,  vide  vi  ikke  \  men  at  det  maa  have  været  inden  den 
6te  Oktober  1396  og  maaske  netop  i  dette  Aar,  oplyses  vi 
om  ved  et  ret  interessant  lille  Brev.  Ovennævnte  Datum 
udstedte  nemlig  Fru  Gertrud,  Erik  Barnumsens  Enke  og 
Mormoder  til  den  unge  Inger  Torbensdatter,  et  Pantebrev 
til  sin  « Svigersøn*  Bent  Bille,  hvorved  hun  pantsatte  ham 
fire  Gaarde  i  Allindemagle  for  60  Mark  rent  Sølv  (ca.  18,000 
Kroner  i  vore  Penge),  som  han  ved  sit  Bryllup  med  hendes 
elskede  Datterdatter  Inger  havde  udlagt  til  Indkjøb  af 
Klæder  og  andre  Nødvendighedsartikler  («vestimentorum 
aliorumque  necessariorum»),  hvormed  hun  havde  lovet  at 
forsyne  dem  begge.  Pengene  skulde  tilbagebetales  inden  ti 
Aar,  i  hvilken  Tid  Bent  Bille  havde  Ret  til  at  nyde  alle 
Indtægter  af  Gaardene."')  Det  var  et  efter  Datidens  Forhold 
ret  anseligt  Udstyr ,  hvormed  den  gamle  Dame  begavede 
sine  kjære  Børnebørn,  og  om  end  Svigersønnen  maatte  lægge 
Pengene  ud,  saa  har  han  dog  faaet  fuld  Erstatning  i  de  fire 
Gaarde,  som  Fru  Gertrud  vist  hverken  kunde  eller  vilde 
indløse  igjen.  Det  blev  ikke  sidste  Gang,  at  Fru  Gertrud,  som 
synes  at  have  haft  større  Overflødighed  paa  faste  Ejendomme 
end  paa  rede  Penge,    maatte  ty  til  Bent  Billes  vel  forsynede 


')    Se  den  smukke  Beskrivelse  i  Skanska  Herregårdar. 

'^)    Orig.    i  Geh.  Arch.    Voss.   Ringsted    Hrd.     136.     Jvfr.   Suhm    XIV.   357 
med  den  fejle  Datum    11.   Oktober    1395. 

Pung,  Og  mange  gode  Ejendomme  kom  paa  denne  Maade 
—  som  vi  senere  skulle  se  —  i  hans  Hænder.  At  Hr. 
Jakob  Bille  er  bleven  gift  omtrent  paa  samme  Tid  med 
Ingers  Søster  Gyda,  turde  fremgaa  af,  at  hans  og  Fætterens 
Børn  synes  at  have  været  omtrent  jævnaldrende,  ligesom  de 
bære  de  samme  Navne;  men  Hr.  Jakob  har  ikke  været  saa 
god  en  Finansmand  som  Bent  Bille  og  har  maaske  heller 
ikke  staaet  sig  saa  godt  med  den  gamle  Fru  Gertrud, 
thi  der  er  ikke  bevaret  noget  Minde  om  den  Slags  Trans- 
aktioner, hvis  Betydning  muligvis  snarere  har  været  formel 
end  reel. 

Bent  Bille,  som  vi  allerede  flere  Gange  have  haft  Lej- 
lighed til  at  omtale,  var  den  —  maaske  —  yngste  Søn  af 
Jon  Nielsen  Bille.  Han  overlevede  alle  sine  Brødre  og  blev 
den  sidste  Mand  af  den  Generation  i  Billeslægten,  som 
grupperer  sig  omkring  Dronning  Margrethes  og  Erik  af  Pom- 
merns Tidsalder.  Vi  møde  ham  første  Gang  i  Aaret  1392, 
da  Johan  Boesen,  Kannik  i  Roskilde,  tilskjødede  ham  og  Bro- 
deren Peder  Lykke  en  Gaard  i  Markeslev  ^),  og  ligesom  vi 
strax  træffe  ham  i  Sameje  og  nær  Forbindelse  med  sin  for- 
maaende  Broder,  saaledes  vedvarer  dette  venskabelige  og 
intime  Forhold,  saa  længe  Peder  Lykke  lever.  Han  skrev 
sig  indtil  1398  til  Brørup,  som  han  havde  i  Forlening  af 
Roskilde  Biskop,  men  fra  ca.  1400  er  hans  Navn  knyttet  til 
Slægtens  gamle  Besiddelse  Solbjerggaard,  hvortil  han  skriver 
sig  og  hvor  han  sædvanlig  har  opholdt  sig,-) 

Medens  Bent  Bille  i  hele  sit  Liv  kun  fører  Væbner- 
titlen, optræder  Jakob  Bille  fra  det  første  Øjeblik,  vi  møde 
ham,  som  en  af  Rigets  fornemme  Mænd,  som  Ridder  og  en  af 
Rigets  Raader.     Han   skriver   sig    i  Begyndelsen  til    Bjergby 


•)     Se  ovfr.   S. 

-)    B.  Bille    til  Brothorp   1395—98,    se  Suhm    XIV.  354,    612    og    Codex 
Esromensis  S.   167. 

(det  nuværende  Stifts-Bjergby)^),  senere  til  Lyngby  i  Skaane; 
men  medens  det  er  let  at  paavise,  hvorledes  han  er  kom- 
men i  Besiddelse  af  denne  sidste  Ejendom,  er  det  ganske 
umuligt  af  de  for  Haanden  værende  Kilder  at  se,  om  Bjerg- 
bygaard  var  hans  Fædrenegaard.  Lige  saa  meget  maa  det  be- 
klages, at  det  ej  heller  kan  paavises,  hvem  hans  Fader  var, 
og  det  er  kun  en  blot  Formodning,  naar  vi  antage  denne  for  at 
have  været  en  Broder  til  Jon  og  Esbern  Nielsen,  hvorved  Hr. 
Jakob  altsaa  bliver  Fætter  til  de  fire  Brødre  «Jonsønner»  og  de 
øvrige  Linjer,  hvis  Historie  vi  allerede  have  meddelt.  Dette 
er  saa  meget  beklageligere,  som  Hr.  Jakob  Bille  utvivlsomt 
var  Slægtens  mest  ansete  verdslige  Medlem  i  det  her  om- 
handlede Tidsrum.")  Vi  møde  hans  Navn  under  en  Hoben 
Aktstykker,  som  vidne  om,  at  han  har  været  til  Stede  ved 
og  deltaget  i  alle  vigtigere  Statshandlinger  under  Dronning 
Margrethe,  snart  som  Afsending  til  Sverig  (1394)^)  snart  som 
nærværende  ved  Forhandlinger  med  hanseatiske  Sendebud 
(1395)  ■*)  og  med  Hertugerne  af  Meklenburg  (1396)^).  Han 
var  ogsaa  til  Stede  ved  Kroningen  i  Kalmar''),  men  fra  nu 
af  forsvinder  hans  Navn  i  lang  Tid  under  Statsaktstykker, 
og  først  142 1  træffe  vi  ham  paa  ny,  denne  Gang  paa  Skaa- 
nes  Landsthing,  hvor  han  er  den  første  blandt  «de  ældste 
og  viseste  Mænd  her  i  Landet»,  som  Landsdommeren  Mogens 
Baat  udvælger  til  at  dømmæ.  om  Sønderjylland  hører 
Kronen  med  Rette  til.')     Endnu   1423   og   1424  var  han  nær- 


^)     Matzen,  Den   danske  Panteret   S.  477. 

^)     138 1     nævnes  Ridderen    Peter  Karlsen    i  Bjergby,    som     den   Gang    var 

pantsat  til  Bent  Byg    for  300    Mark    lybsk.      Sv.   Riksarch.    Pergaments- 

bref  I.   500. 
')    Suhm  XIV.   586—87. 

*)     Koppmann,  Hanserecesse   IV.   256,   257,   261    og  Suhm   XIV.   600. 
5)     Hvitfeldt   S.   597. 

^)     Molbech  og  Petersen,   Danske   Diplomer  S.   67. 
■)    Antislesvigholst.    Fragmenter   XIII.    1 10   -113.     Falck,  Staatsljurg.   Mag. 

Vm.    108—11. 

værende  paa  Skaanes  Landsthing  og  paa  Retterthinget  i 
Helsingborg^),  og  han  er  sandsynligvis  død  ca.  1430  paa 
Lyngbygaard  i  Skaane,  hvor  han  sædvanlig  opholdt  sig. 

Igjennem  disse  to  Mænds  Giftermaal  var  Billeætten 
traadt  i  den  nærmeste  Forbindelse  med  flere  af  Landets 
mægtigste  og  godsrige  Slægter,  og  det  fik  en  saa  meget 
større  Betydning,  fordi  Torben  Pedersen  ingen  Sønner  efter- 
lod sig  og  Skarsholmslægten  samtidig  uddøde  paa  Mands- 
linjen,  hvorved  en  stor  Del  af  disse  Familiers  Ejendomme 
gik  over  til  Billerne.  Dette  fremgaar  af  en  Række  Skifte- 
og  Skjødebreve,  som  ere  af  stor  Vigtighed,  fordi  de  vise, 
hvorledes  Ejendomme,  som  man  har  anset  for  Slægtens  op- 
rindelige Besiddelser,  i  Virkeligheden  først  ere  komne  til 
Slægten  ved  disse  heldige  Giftermaal. 

Som  Arvinger  efter  Hr.  Torben  Pedersen  have  Bent  og 
Jakob  Bille  gjort  et  saakaldet  Tokkeskifte,  foreløbigt  Skifte 
som  imidlertid  kun  kjendes  af  Hr.  Jakobs  Sønners  og  Sviger- 
sønners Bekræftelse  derpaa  den  6te  April  1434  og  derfor  blot 
giver  Oplysning  om  den  Part,  som  tilfaldt  Bent  Bille.  Foruden 
sin  Part  i  Lyngby  Gaard  og  Mølle  fik  han  21  Gaarde,  som 
i  Afgift  svarede  ca.  14 — 1500  Skpr.  Korn  og  ca.  10  Mark 
Penge.-)      Af    disse    Gaarde    laa    kun    to    —    Abbeltved    og 


')    Langebeks  Diplomat.  3.  Juli   1423  og  19.  Septbr-   1424. 

")  Mag.  for  dansk  Adelshist.  I.  36 — 39.  Om  Kornets  Værdi  kan  intet  sikkert 
angives,  men  Priserne  paa  Korn  vare  formodentlig  ligesaa  forskjellige  som 
Priserne  paa  Jordejendomme.  Hvor  forskjellig  Prisen  paa  Jord  i  temmelig 
nærliggende  Egne  kunde  være,  ses  deraf,  at  i  Starreklint,  Ods  Herred  i 
Sjælland,  gjaldt  en  Øre  Jord,  der  tog  mod  2  Øre  Korns  Udsæd,  mellem 
Frænder  24  Mark  (Jorden  skulde  nemlig  først  paa  Thinge  tilbydes 
Frænder  for  en  vis  bestemt  fastsat  Pris)  Penge,  mellem  Fremmede  36 
Mark,  medens  i  det  nærliggende  Forsinge  i  Ars  Herred  i  Øre  Jord 
til  kun  I  Øres  Udsæd  ogsaa  gjaldt  30  Mark  Penge.  Pal.-Mviller,  Stu- 
dier til  Danmarks  Hist.  i  det  13de  Aarh.  S.  251.  Det  bør  dog  be- 
mærkes, at  Starreklinte  er  meget  daarlig  og  let  Jord,  lige  ved  Stranden, 
medens  Forsinge  (Ubby  Sogn)    regnes  for  at   hore   til   de   bedste  Jorder. 

Gjevninge  —  i  Sjælland,  Resten  i  Villands  Herred  i  Skaane. 
Den  5te  Januar  1401  gjorde  dernæst  Fru  Kirstine  Eriks- 
datter  en  Dagtingen  og  et  Skifte  paa  Lyngbygaard  med 
sine  to  Svigersønner.  Der  synes  at  have  været  en  Uenig- 
hed mellem  dem,  som  nu  blev  bilagt  saaledes,  at  hun  over- 
lod dem  Ejendomme  i  Sjælland,  som  hun  havde  arvet  efter 
sin  Datter  Thyra,  imod  at  faa  en  Del  Gods  i  Skaane,  som 
de  havde  faaet  paa  Skiftet  efter  Hr.  Torben  og  Fru  Kir- 
stines anden  Mand,  Hr.  Gævert  Bydelsbach.  Fætrene 
afstode  gjensidig  Ejendomme  og  Krav  til  hinanden,  saaledes 
at  Bent  fik  fuld  Ejendomsret  til  Gaarden  i  Allindemagle  og 
andet  Gods  paa  Sjælland,  medens  Jakob  Bille  fik  tilsvarende 
fuld  Ejendomsret  til  Gods  i  Skaane.  Dog  forbeholdt  alle 
Partér  sig  deres  Ret  i  Lyngbygaard  og  Mølle  foruden  alt 
Kjøbstadgods ,  ligesom  Gævert  Bydelsbachs  Datter  Mærete 
blev  sikret  i  sine  Rettigheder.  —  Endelig  efter  Fru  Kir- 
stines Død  1 434  arvede  Bent  Bille  3V  2  Gaarde  i  Sjælland  i  Tudse 
Herred  samt  1 1  Gaarde  og  i  Torp  i  Villands  Herred 
i  Skaane,  som  i  alt  svarede  i  Afgift  ca.  250  Skæpper 
Korn,  ca.  3  Tdr.  Smør  og  125^2  Sk.  Grot.  Ved 
det  endelige  Skifte  1434  mellem  den  da  afdøde  Jakob 
Billes  Sønner  og  Bent  Bille  og  hans  Sønner  overlode  disse 
sidste  Hr.  Jakobs  Sønner  al  deres  Ret  i  Lyngbygaard  og 
Mølle  «for  Kjærligheds  Skyld »,  og  saaledes  blev  den  gamle 
Gaard  i  denne  Gren  af  Billeættens  Besiddelse,  der  i  de  føl- 
gende Slægtled  skrev  sig  til  Lyngby. 

Af  særlig  Bet^^dning  for  Bent  Bille  og  hans  Slægt  blev 
den  i  Skiftet  af  1401  nævnte  Overdragelse  af  Gaarden  i 
Allindemagle.  Her  havde  jo  den  driftige  Bent  allerede  fire 
Aar  før  faaet  sig  tilskjødet  fire  Gaarde  af  den  gamle  Fru 
Gertrud.  Skiftet  holdtes  den  5te  Januar,  og  det  er  sikkert 
ikke   blot    et  Tilfælde,    at  Bents  Broder   Niels    —    som    alie- 


')     Molbech   og  Petersen,   Danske  Diplomer  S.    loS — 109.      Mag.   for  dansk 
Adelshist.  I.   39 — 40. 

rede  omtalt  —  ca.  3  Uger  efter  kjøbte  Lungernes  Gods  i 
Allindemagle  af  Biskop  Peder  i  Roskilde.  Og  naar  vi  da 
ogsaa  se  Ærkebiskop  Peder  lade  sig  tilskjøde  alt  Fru  Kir- 
stines Gods  i  Allindemagle,  faar  man  Indtrykket  af  en  vel 
overlagt  Plan  om  at  skabe  et  større  samlet  Familiegods. 
Og  saaledes  skete  det  ogsaa.  Allerede  i  Bent  Billes  Tid 
rejste  sig  her  den  Borg,  hvortil  Sagnet  senere  skulde  knytte 
Billeættens  Oprindelse.  Og  har  end  Sagnet  i  Realiteten 
Uret,  saa  har  det  dog  i  dybere  Forstand  trufifet  det  rette, 
thi  Allindemagle  staar  i  Virkeligheden  som  Symbolet  paa  og 
det  første  Udtryk  for  den  Enighed  og  Slægtfølelse,  som 
gjorde  Billeætten  saa  stærk  og  lagde  Grunden  til  dens  Magt 
og  Indflydelse.  Af  Borgen  findes  der  nu  kun  ringe  Spor 
tilbage.  Ved  de  antikvarisk-topographiske  Undersøgelser, 
som  Dr.  Henry  Petersen  har  foretaget  i  denne  Egn  ,  er  det 
dog  lykkedes  ham  at  bestemme  Stedet,  hvor  det  gamle 
Herresæde  har  ligget,  og  at  paavise  de  faa  Spor,  som  endnu 
ere  tilbage.  I  Følge  Dr.  Petersens  Indberetning  laa  Borgen 
paa  to  adskilte  Holme  i  kort  Afstand  fra  det  Næs,  hvorpaa 
Kirken  efter  Terrænforholdene  ses  at  være  bleven  bygget. 
Medens  den  større  «Holm>.  nærmest  Kirken  nu  er  helt  op- 
taget af  Huspladser,  ses  den  mindre  tæt  østen  for  den  som 
en  overpløjet,  meget  lav,  omtrent  cirkelrund  Tomt,  86  Fod  i 
Diameter.  Grav  rundtom  er  tydelig,  og  Grundstene  skulle 
være  opbrudte  saa  vel  her  som  i  en  Runding  mod  Sydvest.^) 
I  Allindemagle  Kirke  fandtes  endnu  i  Midten  af  dette  Aar- 
hundrede  et  Glasvindue,  i  hvilket  var  indebrændt  Bent  Billes 
og  Hustrus  Fru  Ingers  Navne.  Deres  Vaaben  vare  allerede 
i  forrige  Aarhundrede,  da  Arkivtegneren  Abildgaard  afko- 
pierede Navnene,  til  Dels  udslettede.  Ruden  opbevares  nu 
i    Oldnordisk    Museum.-)      Bent    Bille   skrev   sig   først   i    sine 


Dr.   Henry  Petersens   Indberetning  i   Ant.    top.  Archiv,  Allindemagle. 
Abildgaards  Tegninger   i   Ant.   top.  Arch. 

sidste  Leveaar   til  Allindemagle,   efter    at    hans  Brødre    Niels 
Rille  o'g  Peder  Lykke  vare  døde.') 

Imedens  Bent  Bille  saaledes  arbejdede  sig  fremad  til 
Velstand  og  Indflydelse,  var  det  gaaet  tilbage  med  Skars- 
holmslægten.  Dens  Historie  i  Slutningen  af  det  14de  Aar- 
hundrede  frembyder  Billedet  af  den  sørgeligste  økonomiske 
Decadence.  Pantsættelser  og  Salg  af  dens  faste  Ejendomme 
følge  Slag  i  Slag.  Hos  Datidens  store  Finansmand,  Biskop 
Peder  Jensen  Lodehat,  maa  Slægten  stadig  laane  Penge. 
Dens  Hovedgaarde  Skar.-holm  og  Bjerg.sted  stode  i  Pant  hos 
ham  for  store  Summer,  som  han  først  fik  igjen,  da  alle  Ar- 
vingerne 1408  solgte  Godserne  til  Dronning  Margrethe.-) 
Allerede  8  Aar  før  havde  Slægtens  sid.ste  Mand  givet  sig 
ind  i  Antvorskov  Kloster,  hvor  han  døde,  og  det  var  nu 
lutter  Enker ,  som  sade  tiitTage  med  Slægtens  Besiddelser, 
utvivlsomt  værgeløst  Bytte  for  Svigersønnernes  og  for  Kirkens 
paatrængende  Ønsker.  Bent  Bille  har  forstaaet  at  drage  sig 
de  givne  Forhold  til  Nytte.  Af  åt.x\  stadig  pengeforlegne 
Barnum  Eriksen  kjøbte  han  1398  Gods  i  Bildsø  i  Løve 
Herred,  som  blev  lagt  til  Solbjerggaarden.'^)  Men  især 
maatte  Fru  Gertrud,  som  fra  Begyndelsen  af  synes  at  have 
haft  noget  tilovers  for  sin  «kjære»  Datterdatters  Mand,  holde 
for.  Foruden  de  fire  Gaarde  i  Allindemagle  tilskjødede  hun 
ham  1398  alt  det  Gods  i  Skippinge  og  Merløse  Herreder, 
som  hun  havde  arvet  efter  sin  Fader  Peder  Grubbe  af 
Storthe  og  sin  Broder  Niels  Grubbe. "*)  I  Aaret  1401  pant- 
satte hun  til  ham  sit  Gods  i  Sønderod,  Rerslev  S.,  Løve 
Hrd.  for   loo  Mark  rent  Sølv  af  kølnsk  Vægt  (ca.   30,000  Kr.). 


^)    Brev  af  24de  Juni    1434,    Pedersen  ,    Kjøge  By.s  Hist.   S.   2,    og  af  iste 

Maj    1436,  se  ovfr.   S.   40. 
2)    Danske  Mag.  V.  38—40. 

')     Brev  af  6.   Oktober    1398   i   Geh.   Arch.  Voss.  Love  Hrd.    151. 
^)     Breve  af    23.   Aug.     1398    i   Geh.   Arch.   Voss.    Skippinge    Hrd.    91     og 

Merløse  Hrd.    166. 

Laanet  skulde  tilbagebetales  inden  tre  Aar ;  men  allerede  et 
halvt  Aar  efter  tilskjødede  hun  ham  Godset,  som  hørte  til 
Skarsholmslægtens  Ejendomme,  men  var  blevet  hende  til- 
skjødet  af  hendes  Ægtefælle  til  Erstatning  for  hendes 
Fædrenegods  i  Skaane,  som  han  havde  solgt.^) 

For  saavidt  han  virkelig  har  kjøbt  disse  Ejendomme  og 
det  ikke  er  et  pro  formå  Kjøb,  som  i  Virkeligheden  skjuler 
en  Gaveoverdragelse ,  har  Bent  Bille  haft  store  Pengemidler 
til  sin  Raadighed  i  en  Tid,  hvor  rede  Penge  vare  meget 
sjældne.  Men  man  faar  en  Mistanke  om,  at  Kjøbet  ikke 
har  været  virkeligt,  naar  man  sér,  at  dette  Gods  jævnlig 
bliver  gjort  ham  stridigt  af  andre  Arvinger.  Saaledes 
krævede  Oluf  Lunge  Gaarden  i  Merløse;  men  paa  Sjællands 
Landsthing  svore  13  Riddere  og  Væbnere,  at  Gaarden  med 
Rette  havde  tilhørt  Peder  Grubbe  af  Storthe.-)  Med  An- 
dersjepsen Lunges  Arvinger  maatte  han  ogsaa  føre  Strid  om 
Afgiften  af  Brøderups  Møller  og  af  en  Gaard  i  Sjolte  i  Baarse 
Herred,  men  ogsaa  her  kunde  han  fremlægge  Breve,  der 
beviste  hans  Ret  til  Godset,  og  Anders  Lunges  Arvinger 
maatte  endog  forpligte  sig  til  inden  6  Uger  at  tilbagebetale, 
hvad  deres  Fader  havde  opbebaaret  i  Afgift  af  Møllerne.^) 

Han  forstod    i  det  hele  fortræffelig    at   paatale    sin  Ejen- 


^)  Breve  af  28.  Septbr.  1401  og  3.  Febr.  1402,  Geh.  Arch.  Voss.  Løve 
Hrd.  128,  129.  Smlgn.  Vidensk.  Selsk.  Skr.  IX.  687.  Endnu  findes 
de  fleste  af  de  Breve,  hvormed  Bent  Bille  sikrede  sig  i  sin  retmæssige 
Besiddelse  af  Ejendommen,  og  de  ere  ret  vigtige  som  Bidrag  til  Op- 
lysning om  Maaden,  hvorpaa  man  i  Mangel  af  offentlige  Skjødeproto- 
koller maatte  skafte  sig  Sikkerhed.  Endnu  1420  befaler  Kongen  alle 
dem,  som  mene  at  have  nogen  Ret  til  Sønderød,  at  møde  inden  6 
Uger  paa  Bent  Billes  Herredsthing.  Brevene  i  Geh.  Arch.  Voss.  Love 
Hrd.  9  — 13.     Jvfr.   Matzen,  Den  danske  Panterets  Hist.  S.  225  fif. 

^)  Brev  af  4.  Maj  1402.  Orig.  (Seglene  borte)  i  Geh.  Arch.  Voss.  Mer- 
løse Hrd.    141. 

')  Breve  af  2.  og  29.  Juni  samt  af  9.  Juli  i  Geh.  Arch.  \'oss.  Baarse  Hrd. 
6—8. 

domsret  til  Gods,  der  forhen  havde  tilhørt  hans  Hustrus 
Slægt;  de  to  sidstnævnte  Ejendomme  havde  saaledes  tilhørt 
Torben  Pedersen;  og  naar  vi  1429  se  ham  lade  sig  indføre 
i  en  Gaard  i  Karleby  i  Valborg  Herred,  hvorpaa  han  har 
kunnet  fremlægge  Ejendomsbrev^),  ledes  Tanken  uvilkaarlig 
hen  paa  et  lille  Registrantudtog  fra  Aaret  1363,  som  lyder 
saaledes-:  «Erik  Barnumsen  af  Skarsholms  Magtebrev  givet 
Johan  Persen  at  afhænde  alt  hans  Gods  i  Karleby».-)  Det 
har  sikkert  ikke  altid  været  let  for  Folk  at  fremlægge  de  Papirer, 
hvorpaa  deres  Ret  til  Gaard  og  Gods  støttede  sig,  og  mulig 
er  det,  at  Bent  Bille  ikke  har  været  saa  nøjeregnende,  naar 
Tilfældet  eller  et  bedre  Opbevaringssted  for  de  gamle  Do- 
kumenter har  givet  ham  gode  Vaaben  i  Hænde.  Der 
foreligger  nu  i  Virkeligheden  et  højst  interessant  Exempel 
paa,  hvad  Bent  Bille  i  saa  Henseende  kunde  tillade  sig,  og 
det  er  fristende  at  slutte,  at  dette  Exempel  ikke  er  ene- 
staaende.  I  Aaret  1366  pantsatte  Hr.  Torben  Pedersen 
til  Niels  Reimersen  sit  Gods  i  Truelstrup  (Daastrup  S., 
Ramsø  Hrd.  for  16  Mark  Sølv  uden  senere  at  indløse  det. 
Godset  kom  senere  ved  Arv  eller  Kjøb  til  Klavs  Henriksen 
Skade  i  Ramløse.  Nu  har  sandsynligvis  Bent  Bille  i  sin 
Svigerfaders  Efterladenskaber  fundet  Breve,  som  løde  paa 
Truelstrup,  og  har  da  med  disse  Breve  i  Haanden  erhvervet 
sig  af  den  kongelige  Kansler  Peder  Falster  Dombreve  paa 
Truelstrup.  Derpaa  red  han  —  som  det  hedder  —  ind  i 
Truelstrup  og  tog  med  Vold  og  Magt  to  Aars  Landgilde 
op  af  Godset.  Klavs  Henriksen  kunde  imidlertid  fremføre 
saa  vel  ovennævnte  Pantebrev  som  et  Indførsesbrev  og 
det  kongelige  Laasebrev  paa  Godset,  og  efter  at  først  Bi- 
skop Jens  Andersen  i  Roskilde  havde  paakjendt  Sagen  til 
Gunst    for    Klavs    Henriksen,    kom    den    endelig    for    Rigets 


')     Brev  af  ii.   Juli    1429   i   Geh.   Arcli.   V055.    Voldborg   Hrd.    2. 
^)    Archivregibtr.   III.    330. 

Raad ,  som  stadfæstede  Bispens  Dom ,  at  det  gamle  Laase- 
brev,  som  Klavs  Henriksen  havde,  skulde  blive  ved  Magt  i 
alle  sine  Artikler,  medens  de  af  Peder  Falster  udstedte 
Dombreve  erklæredes  døde  og  magtesløse.  Klavs  Henriksen 
blev  derpaa  lovlig  indført  i  Godset.  Sagen  kom  paa  ny 
for  i  Aaret  1442  —  efter  Bent  Billes  Død — ,  men  fik  samme 
Udfald;  thi  Klavs  Henriksen  havde  sine  Papirer  i  Orden, 
hvad  maaske  de  andre  ikke  have  haft.^) 

Bent  Bille  var  en  saare  virksom  Mand,  der  ikke  alene 
forstod  at  benytte  sine  gunstige  Familieforbindelser  til  sin 
Fordel,  men  ogsaa  havde  et  aabent  Blik  for,  hvad  der  lod 
sig  udrette  med  Penge,  og  grant  kjendte  Hemmeligheden 
ved,  hvorledes  Penge  avle  Penge.  Han  kjøbte  ofte  og  gjerne 
Gods,  især  af  Enker;  saaledes  solgte  Fru  Anne  Pedersdatter 
Jernskjæg  af  Vognserup ,  Mikkel  Ruds  Enke,  ham  14 18  sit 
l'^ædrenegods  i  Skippinge-),  i  hvilket  Herred  han  ogsaa 
s}-nes  at  have  gjort  Forsøg  paa  at  samle  et  større  Gods. 
Derimod  er  det  meget  sjældent  at  træffe  Exempler  paa,  at 
l)an  har  afliændet  Gods;  det  ene.ste  Exempel  —  saa  vidt 
os  bekjendt  —  er,  at  han  1401  afhændede  noget  Gods  i 
Forsinge  til  Anders  Jensen  (Lodehat)  i  Forsinge. ^)  Endelig 
maa  det  anføres,  at  han  havde  store  Forleninger  af  Bispen 
i  Roskilde,  først  Brørup  ved  Slagelse,  siden  Dragsholm  Slot, 
og  at  han  endelig  med  Peder  Lykke  kom  som  Lensmand 
til  Bøvling  Slot  i  Nørrejylland.  Disse  Forleninger  have 
sikkert  lagt  et  godt  Fundament  for  hans  økonomiske  Stilling. 
Han  var  en  stræ^ng  Mand,  som  holdt  sine  Bønder  til  Ilden, 
hvorfor  vi  ofte  høre  omtale,  at    de  forlode  hans  Gods,  under 


')  Aktstykkerne  i  denne  Sag,  samt  Brevet  af  1366  findes  i  Geh.  Arch. 
Voss.  Ramsø  Hrd.  56,  57,  58,  67.  Da  alle  Brevene  ere  gjennem- 
skaarne,  har  maaske  Bent  Billes  Arvinger  indløst  Godset  for  de  16 
Mark. 

')     Brev  al    13.   Decbr.    1418   i   Geh.  Arch.   Voss.   Skippinge  Hrd.   9. 

')     Archivregistr.   III.   324. 

Tiden  endog  medtagende  Redskaber  og  Inventarium.  Han 
maatte  da  ved  kongelige  Breve  lade  dem  kalde  tilbage  til 
Godset,  men  Gaardene  fik  imens  Lov  til  at  skjøtte  sig  selv.') 

Bent  Bille  har  aldrig  deltaget  i  Tidens  politiske  Liv. 
Vel  har  ogsaa  han  i  Aaret  1421  som  en  af  de  « ældste 
og  viseste  Mænd  her  i  Landet »  været  med  til  at  afgive  sit 
Skjøn  om.  Danmarks  Ret  til  Sønderjylland"),  men  det  er  da 
ogsaa  den  eneste  Statsmandsgjerning,  hvortil  hans  Navn  er 
knyttet.  Et  virksomt  Liv,  udelukkende  rettet  paa  Fremme 
af  sin  økonomiske  Velfærd,  har  han  ført,  maaske  ret  hen- 
synsløs i  Valget  af  Midler  og  haard  mod  sine  Undergivne, 
men  til  Gavn  for  sin  Slægt,  hvis  materielle  Blomstring  han 
har  lagt  Grunden  til.  Til  sine  Brødre  og  øvrige  Slægtninge 
stod  han  i  et  venskabeligt  Forhold:  Peder  Lykke  indsatte 
ham  til  Executor  Testamenti,  sin  Broder  Jons  Enke  synes 
han  at  have  staaet  bi  med  Raad  og  Daad,  under  Niels  Es- 
bernsene  Billes  Fundats  til  Roskilde  Domkirke  har  han  hængt 
sit  Segl,  men  nærmere  Kjendskab  til  hans  Personlighed  og 
huslige  Forhold  kan  ikke  læses  ud  af  de  magre  Kilder  til 
hans  Historie,  som  Tiden  har  efterladt  os. 

Med  sin  Hustru  Inger  lod  Bent  Bille  sig  optage  i  Bri- 
gittinerklostret  i  Vadstena.  Efterhaanden  som  dette  Klosters 
Anseelse  var  stegen  her  i  Norden,  var  det  blevet  Skik  og 
Brug,  at  fornemme  Mænd  og  Kvinder  indtraadte  i  Ordenen 
som  saakaldte  «fratres  (eller  sorores)  ab  extra».  Uden  at  bo 
i  Klostret  eller  aflægge  Løfterne  bleve  de  delagtiggjorte  i 
Ordenens  Fortjenester  og  fik  Ret  til  at  begraves  i  Ordenens 
Dragt.  Selvfølgelig  have  de  til  Gjengjæld  vist  Klostret  deres 
velviUige    Sindelag    i    Form    af    Gaver    i    Gods    og   Penge. 


';  Talrige  Breve  heroin:  i6.  Aug.  1401,  i.  Maj  1405  (to  Bønder  i 
.Sandby  og  Solbjerg),  2.  April  1403  (to  Bønder  i  Hynge  i  Løve  Hrd. 
og  i  Æbletvcd  i  Merløse  Hrd.),  26.  Marts  1407  (en  Bonde,  som  har 
medtaget  sine  Redskaber}.  Geh.  Arch.  Løve  Hrd.  4 — S.  -Sleenstrup, 
a.  St.   S.   52. 

^)  Antislesvigholst.   Fragmenter  XIII.    iio — 13. 

Baade  Dronning  Margrethe,  Erik  af  Pommern  og  Dronning 
Philippa  viste  Klostret  i  Vadstena  stor  Velvilje  og  lode  sig 
optage  i  Søstrenes  Samfund,  Dronning  Philippa  blev  endog 
begraven  i  Vadstena.  Efter  at  Margrete  havde  stiftet  Bri- 
gittinerklostret  i  Maribo,  søgte  vel  de  fleste  Danske  hertil, 
men  endnu  i  Erik  af  Pommerns  Tid  og  endog  senere  er  det 
ikke  udsædvanhgt  at  træffe  danske  Kvinder  og  Mænd  i 
Vadstena,  saa  vel  regelbundne  som  Lægfolk.^)  Til  de  sidst- 
nævnte hørte  selvfølgelig  Bent  Bille  og  Hustru.  Optagelses- 
brevet lød  saaledes:  « Søster  Benedikte,  Abbedisse,  og  Bro- 
der Ulph,  Generalkonfessor  i  Jomfru  Marias  og  Fru  Birgittes 
Klostersamfund  i  Vadstena,  sende  den  adelige  og  i  Christo 
elskede  Mand  Benedikt  Jonsen  og  Hustru  Inger  Torbens- 
datter  af  Lunde  Stift  vor  Hilsen  og  Ønsket  om  en  stadig 
Forøgelse  af  de  himmelske  Velgjerninger.  Paa  Grund  af 
den  fromme  Kjærlighed,  I  altid  have  vist  Gud  og  vort 
Kloster,  have  vi  gjerne  optaget  Eder,  som  vore  kjære  Venner 
og  særdeles  Velgjørere,  i  vort  Broderskab,  og  indrømme 
Eder  ved  dette  vort  Brev  en  særlig  og  broderlig  Del  i  alle 
vore  Goder  —  Messer,  Vigilier,  Faster,  Velsignelser,  For- 
bønner og  alle  de  ovrige  Velgjerninger,  vort  Kloster  ved 
Frelserens  usigelige  Naade  kan  yde.  Vi  have  tillige  bestemt, 
at  naar  I  efter  Himlens  Vilje  kaldes  bort  fra  den  jordiske 
Landflygtighed  til  det  himmelske  Fædreland,  og  naar  den  ene 
af  Eders  eller  begges  Død  er  os  forkyndt,  ville  vi  af  særlig 
Gunst  lade  holde  den  samme  Gudstjeneste  for  Eder,  som  vi 
holde  for  vore  bedste  Venner  og  Velgjørere.  Til  Vidnes- 
byrd herom  lade  vi  hænge  vort  Segl  under  dette  Brev. 
Givet  i  Vadstena  Anno   1424  S.  Peders  ad  vincula  Dag.  »^) 


')     1415   ^*'2  nobilis   virgo  de  Jucia;   1418  ^h  Elseff  Olaffsdatter  de  Jucia  ; 

1423    ^®/2  Anna    Clavsdottir    de  Dacia;     1435   '^/s  Margareta   Gunnars- 

dotter  de  Jucia;    1444   '^,4   Katharina  Ericksdotter  de  Dacia.   Script,   rer. 

Suecicar.  II.  passim. 
^)    LangebeksiDiplomatar.    i.  August  1424.     Formularen  er   den  af  Ordenen 

sædvanlig  brugte;  jvfr.   Kali    Rasmussen,  Hist.  top.  Efierretn.   om  Musse 

Herred  S.   76 — 77. 

Bent  Bille  er  død  inden  Aaret  1442,  maaske  allerede 
1438,  da  hans  Søn  Erik  (den  5te  Juni)  skriver  sig  til  Sol- 
bjerg.^) Hans  Hustru  overlevede  ham,  men  hendes  Dødsaar 
er  ukjendt.-)  I  Skjoldfrisen  paa  Muren  i  Ringsted  Kirke 
findes  Billevaabnet  med  Bent  Rilles  Navn  nedenunder,  og 
det  kan  saaledes  formodes,  at  han  er  begravet  i  denne 
Kirke. ^)  Men  det  bør  dog  ikke  forbigaas,  at  ogsaa  meget 
taler  fur,  at  Antvorskov  Klosterkirke  er  blevet  hans  sidste 
Hvilested.  Her  hvile  hans  Søn  og  Sønnesøn  Torben  og 
Peder  Bille  til  Svanholm  ,  samt  dennes  Sønner,  Erik  og  Bi- 
skop Ove  Bille.  Et  Fund,  som  i  1885  blev  gjort  i  Slagelse, 
vidner  ogsaa  om,  at  Billeætten  har  været  nær  knyttet  til 
denne  Stad.  Ved  Udgravningen  af  en  Grund  fandtes  her 
en  Samling  Smykker,  bestaaende  af  Brystspænder,  Hægter, 
Knapper  og  Fingerringe,  disse  sidste  med  Emaille  og  ind- 
lagte Stene.  Størst  Interesse  frembød  Korsethægterne.  De 
vare  af  forgyldt  Sølv,  næsten  '^u  Tomme  høje  og  i^/s  Tom. 
brede,  hvert  bestaaende  af  et  trekantet  Vaabenskjold  imellem 
to  oprejststaaende  Løver,  af  hvilke  den  ene  var  fastloddet 
til  Skjoldet  og  den  anden  foran  sig  havde  en  Øsken  til  at 
hages  paa  en  under  Skjoldet  fastloddet  Hægte.  Af  Løverne 
vare  25  hele  og  3  kun  halve;  ved  9  af  dem  sad  Øskenen 
til  højre  for  Løven  og  ved  5  af  dem  til  venstre.  Paa 
Vaabenskjoldene  fandtes  adelige  Vaaben  og  iblandt  disse 
tre  med  Bille-  og  to  med  Galen-Vaabnet,  desuden  vare  Fa- 
milierne Grubbe,  Taa,  Ranzow,  Ahlefeld  og  flere  repræsen- 
terede.**) Fundet  stammer  fra  Aaret  c.  1400,   og  vi  tør  maaske 


')     I    Brevene    fra   Aarene    1442    (se  ovfr.   S.    124)    siges    om    ham,     <hvis 

Sjæl  Gud  naade«.    Brev    af  5.  Juni   1438    i  Geh.  Arch.  Voss.    Smørum 

Herred   I. 
*)    Hun  har    i  Følge    et    Brev  af  6.   Oktober    1456    skiftet    med    sine   Børn 

i  levende  Live.      Geh.   Arch.  Top.   Saml.   paa  Papir.     Solbjerg    i. 
')     Abildgaards  Tegning  i  Ant.   top.  Archiv.  Ringsted. 
*)     Efter  Museets  Inventarieprotokol  D.      Fundet  findes  i  Montre   228.    Dr. 

Henry  Petersen  har  gjort  mig  opmærksom   paa  dette  Fund. 

i  Vaabenskjoldene  med  Bille  og  Galen-Vaabnet  se  et  Minde 
om  Bent  og  Jakob  Bille  med  deres  respektive  Hustruer. 

Bent  Bille  efterlod  sig  tre  Sønner:  Erik,  Torben  og 
Peder,  men,  saa  vidt  vides,  ingen  Døtre.  Erik  fik  Solbjerg- 
gaard,  Torben  Allindemagle  og  Peder,  med  Tilnavnet  Lykke, 
Kjelleklintegaard  (i  Ubby  S.,  Arts  Hrd.).  Jakob  Bille,  som 
maa  være  død  inden  1434,  havde  tre  Sønner  af  samme 
Navn  som  Bents  Sønner,  Peder,  Torben  og  Erik,  samt  to 
Døtre,  Mæritzlef,  gift  med  Jens  Jepsen  Rosensparre  til  Skar- 
holt,  Landsdommer  i  Skaane,  og  en  Datter,  hvis  Navn  ikke 
kjendes,  men  som  var  gift  med  Kjeld  Axelsen  af  Slægten 
Dotting  i  Skaane.  Peder  Bille  fik  Lyngbygaard,  Erik  Bille 
skrev  sig  til  Sanne  og  Bjergby,  Torben  Jepsen  ejede  Bjergby- 
gaard.  Disse  Fættere  stode  i  livlig  Forbindelse  med  hver- 
andre, men  det  er  ofte  ret  vanskeligt  at  skjelne  imellem 
dem  paa  Grund  af  Navneligheden. 

Ved  Aaret  1430  er  hele  den  Slægt  af  Billerne  uddød, 
som  havde  været  knyttet  til  Dronning  Margrethes  og  Erik  af 
Pommerns  Tidsalder.  Det  sidste  Decennium  havde  især 
været  skjæbnesvangert  for  den  ældre  Slægt:  1428  døde  Niels 
Bille,  c.  1430  Jakob  Bille,  1436  Peder  Lykke,  1438 
Niels  Esbernsen  og  c.  1440  Bent  Bille.  Den  yngre  Slægt 
træder  nu  op  samtidig  med  at  en  ny  Tidsalder  bryder  frem 
i  Danmark,  betegnet  ved  Erik  af  Pommerns  Fald,  den  truende 
Opløsning  af  Unionen  og  de  snart  paafølgende  Unionskampe, 
Stilstanden  og  det  raadne  Forlig  med  Hertug  Adolf  af  Sles- 
vig, hvorved  alt,  hvad  Kong  Erik  havde  kæmpet  for, 
blev  opgivet. 

V. 
Hr.  Jakob  Billes  Efterkommere. 

I.     Lyngbygaardli  njen. 

Det  var  i  Juli  Maaned  1438,  at  Erik  af  Pommern  for- 
lod Danmark  og  begav  sig  til  Gulland,  hvorfra  han  ikke 
mere  skulde  vende  tilbage  til  sit  Rige.  Allerede  én  Gang 
før  var  han  i  Mismod  og  Ærgrelse  draget  over  til  den 
minderige  0,  hvor  han  fra  den  stolte  Borg,  han  dér  havde 
ladet  opføre,  havde  troet  at  kunne  beherske  den  Uro  og 
Splid,  som  hjemsøgte  hans  Riger,  og  kun  nødtvungen  havde 
han  ladet  sig  bevæge  til  paa  ny  at  tilbringe  Vinteren  1437-38 
i  Danmark.  I  stadig  Kjævl  og  Strid  med  Rigsraad  og  Adel 
var  Vinteren  gledet  hen.  'Forgjæves  havde  han  søgt  at 
formaa  Rigsraadet  til  at  anerkjende  hans  Farbrodersøn 
Bugislav  som  Tronfølger.  Da  hans  Forsøg  haardnakket 
bleve  tilbageviste,  fremtraadte  han  selv  paa  Sjællands  Lands- 
thing  og  lod  Bugislav  udraabe  til  Regent  af  den  forsamlede 
Almue,  som  kort  efter  greb  til  Vaaben  mod  Adelen  og 
de  kongelige  Fogeder.  Sine  Fættere  og  tyske  Slægtninge 
indsatte  han  til  Høvedsmænd  paa  Rigets  vigtigste  Slotte  i 
F^yn,  paa  Møn,  Laaland  og  Falster.  De  to  Hovedslotte  ved 
Sundet,  Krogen  og  Helsingborg,  vare  i  hans  trofaste  Til- 
hænger, Peder  Oxes  Værge,  medens  den  ligesaa  redelige 
som  ham  hengivne  Axel  Pedersen  Tott  fra  Varberg  holdt 
Halland  til  hans  -^tro  Haand».  Paa  andre  faste  Slotte  havde 
han  indsat  Lensmænd,  som  han  mente  at  kunne  stole  paa. 
Efter  Aftale  med  det  svenske  Rigsraad  skulde  han  og  de 
danske  Raader  møde  i  Kalmar  i  Juli  Maaned  1438  for  at 
udjævne  de  Stridigheder,  som  siden  Engelbrechts  Opstand 
havde  hindret  enhver  Overenskomst  med  Svenskerne.  Men 
i  Stedet  for  sejlede  han  Kalmar  forbi  og  lod  sin  Flaade 
styre  Nord  paa  til  Gulland. 

Om    Motiverne    til    denne    ubesindige    og    for    ham   selv 
I.  9 

saa  skæbnesvangre  Beslutning  har  han  udtalt  sig  i  sit  store 
Forsvarsskrift,  hvori  han  med  Djærvhed  og  ikke  uden  en 
vis  Ret  forsvarer  sig  imod  de  Beskyldninger,  det  danske 
Rigsraad  havde  fremført  imod  ham.  <  At  vi  udfo'r  af  Landet, 
det  gjorde  vi  for  Rigets  Bedste  og  Bistands  Skyld  og  alle 
eders  og  Rigernes  Nyttes  Skyld,  og  fordi  vi  gjerne  havde 
sét  og  endnu  gjerne  sé,  at  os  og  vore  maatte  vederfares 
enten  Venskab  eller  Ret  for  den  store  Skade,  Haan  og 
Spot,  som  os  og  dem  er  sket,  og  i  saadan  Maade  ere  vi 
udfarne  af  Danmark  og  ere  saa  her  endnu,  som  foran  sagt 
er».^)  Det  er  hans  gamle  Yndlingstanke,  som  skimter  igjennem 
disse  meget  vage  og  tilslørede  Udtryk,  at  søge  Hjælpen 
uden  Lands ,  at  danne  et  Forbund  i  Nordtyskland  mod 
Holstenerne  og  Liibeckerne,  det  samme,  han  med  saa  lidet 
Resultat  havde  søgt  at  faa  i  Stand  paa  sin  store  Udenlands- 
rejse 1423-25,  det  samme,  Kong  Valdemar  Atterdag  i  for- 
dums Tid  havde  sat  Kræfter  og  Anseelse  til  paa. 

Men  ved  Siden  af  disse  politiske  Motiver  har  der  utvivl- 
somt staaet  mere  personlige.  Erik  af  Pommern  var  en  højst 
sammensat  Natur:  skjønt  ikke  uden  Mod  og  en  vis  ydre 
kæk  og  djærv  Optræden,  savnede  han  den  Sikkerhed  og 
Ro  i  Beslutningen ,  som  er  den  kraftig  udviklede  Personlig- 
heds Kjendemærke.  Med  Lidenskab  og  Ihærdighed ,  men 
ogsaa  med  stor  Egensindighed  og  Paastaaelighed  forfulgte 
han  sine  Planer ,  hvad  enten  disse  drejede  sig  om  et  saa 
stort  Maal  som  at  vinde  Sønderjylland  tilbage,  eller  de  kun 
gjaldt  Indstiftelsen  af  Messer  og  daglige  Bønner  for  ham 
selv  og  hans  Hustru.  Lidenskabelige  og  voldsomme  Udbrud 
af  hans  heftige  Natur  hørte  til  Dagens  Orden.  Ærkebisper 
og  Bisper  —  siger  Anklageskriftet  —  Prælater,  Priorer,  Præ- 
ster, Munke  og  andre  Kirkens  hellige  Personer  lod  han  med 
Vold   fange   og   lægge   i   Taarn   uden    Skyld    eller    Brøde  og 


*)    Hvitfeldt,  Danm.  Riges  Kran.  S.  815.     Danske  Mag.  3.  Række  I.   234. 
Jvfr.   Regesta  dipl.  hist.  Danicæ  2.  Række  I.  *5374. 

uden  al  Ret,  ligesaa  Riddersmænd,  Borgere  og  fremmede 
Kjobmænd;  Pavens  Sendebud  slog  hnn  i  Næse  og  Mund  og 
vilde  tvinge  ham  til  at  sluge  det  Brev,  han  medbragte  fra 
Paven.  Ero  end  Udtrykkene  overdrevne  og  Klagerne  frem- 
førte af  Mænd,  som  havde  al  Grund  til  at  male  Kongen  saa 
sort  som  muligt  for  at  forsvare  deres  egen  oprørske  Hand- 
ling, saa  kunne  Klagerne  dog  ikke  være  grebne  helt  ud  af 
Luften.  Bitre  Fjender  blandt  den  egenmægtige  og  trodsige 
Adel  skabte  han  sig  ved  sin  ubesindige  Fremfærd,  og  der 
er  Grund  til  at  formode,  at  han  har  haft  en  vis  utryg  For- 
nemmelse ved  at  føle  sig  omgiven  af  Mænd,  hvem  han  selv 
kalder  værdige  Efterkommere  af  Forftedre,  som  havde  styrtet 
saa  mange  af  hans  Forgængere  fra  Tronen.  Han  klagede 
senere  over,  at  Oluf  Axelsen  Tott,  som  paa  saa  uhøvisk  en 
Maade  havde  forhaanet  han'fFrille  Cæcilie,  stræbte  ham  efter 
Livet,  og  at  Rigsraadet  ikke  vilde  yde  ham  den  Beskyttelse, 
han  krævede,  hvorfor  han  vel  kunde  tænke,  at  de  gjerne 
havde  set  gjennem  Fingrene  med,  om  Oluf  Axelsen  havde 
kunnet  gjore  ham  noget  ondt.  Saa  drog  han  da  til  Gulland, 
efterladende  Riget  i  den  største  Uro  og  Forvirring,  uden 
nogen  af  alle  anerkjendt  Regent,  medens  Almuen  i  Sjælland, 
Fyn  og  Jylland  rejste  Oprørsfanen  mod  Adel  og  Gejstlighed. 
Har  Kong  Erik  troet  at  kunne  beherske  Forholdene  fra 
sin  uindtagelige  Borg  paa  Gulland,  er  han  bleven  bittert 
skuffet.  Thi  Begivenhederne  toge  netop  fra  nu  af  en  rivende 
Fart,  og  den  længe  ulmende  Misfornøjelse  hos  Rigets  Stor- 
mænd fandt  et  fortræffeligt  Støttepunkt  i  Kongens  uoverlagte 
Svigten  af  sine  Opgaver  som  Konge  og  Landsstyrer.  Rigs- 
raadet kunde  ikke  længere  forhandle  med  en  Mand,  der 
stillede  sig  selv  uden  for  Begivenhederne,  og  det  første  Ud- 
slag af  de  ledende  Mænds  nye  Planer  blev  en  kraftig  Til- 
slutning til  det  svenske  Rigsraad,  som  forgjæves  afventede 
Kongens  Ankomst  til  Kalmar.  Om  Efteraaret  samledes  en 
Del  af  det  danske  Rigsraad  i  Korsør,  hvorfra  det  den  28. 
Oktober  opfordrede  Hertug  Christoffer  af  Bayern  til  at  tage 

9* 

sig  af  det  herreløse  Land.  Ved  Paasketid  1439  indtraf  Chri- 
stofifer  i  Liibeck,  hvor  34  danske  Rigsraader  og  Adelsmænd 
med  Ærkebiskop  Hans  Laxmand  og  Drosten  Erik  Nielsen 
Gyldenstjerne  i  Spidsen  afventede  hans  Ankomst.  Efter  flere 
Maaneders  Forhandlinger,  i  hvilke  Liibeckerne  og  Hertug 
Adolf  toge  levende  Del,  men  hvorfra  Erik  af  Pommern  synes 
at  have  været  helt  udelukket,  opsagde  de  Danske  den  24. 
Juni  Erik  Huldskab  og  Troskab,  hvorpaa  Overenskomster 
med  Liibeck  og  Hertug  Adolf  imod  store  Indrømmelser 
sikrede  Christoffer  disse  Forbundsfællers  Hjælp  til  Erhver- 
velsen af  det  danske  Rige.  Adolf  fik  Sønderjylland  til  Len 
og  Løfte  om  Overgivelse  af  de  saa  længe  omstridte  nord- 
slesvigske Landskaber,  Hansestæderne  Bekræftelse  paa  deres 
Privilegier  og  Løfter  om  Hollændernes  fuldstændige  Ude- 
lukkelse fra  Handel  paa  Danmark  samt  Sundtoldens  Op- 
hævelse^). Saaledes  styrtede  ikke  alene  Eriks  Kongedømme 
i  Grus,  men  ogsaa  alt,  hvad  han  med  Ihærdighed  havde 
kæmpet  for.  Det  var  en  Pyrrhussejr,  for  hvilken  Danmark 
selv  maatte  bløde. 

Det  gik  dog  ikke  saa  let  at  rydde  alle  Hindringer  af 
\  ejen  for  det  nye  Kongedømme.  Det  viste  sig,  at  der  endnu 
saa  vel  i  Danmark  og  i  Sverig  som  i  Norge  fandtes  et  ikke 
uanseligt  Parti,  som  enten  ved  Interesser  eller  ved  Venskabets 
og  Ærens  Baand  vare  knyttede  til  den  bortdragne  Konge.  «Vi 
vide  vel  >  —  skriver  Erik  af  Pommern  —  «at  der  er  mange 
ærlige  Mænd  i  Danmark,  som  sligt  er  led,  at  det  os  sker  og 
er  sket,  at  de  os  ikke  gjerne  havde  gjort  det,  uden  de  havde 
ladet  os  det  vide  tilforn ».  Hertil  hørte  saa  ansete  Mænd 
som  Erik  Krummedige,  Peder  Oxe,  Axel  Tott  og  Sten 
Basse,  og  iblandt  dem  møde  vi  ogsaa  et  Medlem  af  Bille- 
ætten. Medens  de  paa  Sjælland  bosatte  Grene  af  Familien 
med  Bents  Sønner  Torben  og  Erik  i  Spidsen  hurtig  sluttede 
sig  til  de  nye  Magthavere,   blev  den  skaanske  Linjes  Hoved- 


')  V.  d.  Roop,   Zur  deutsch-skandinavischen  Gesch.  des  XV.  Jahrh.   .S.  Si — 85. 

repræsentant,  Peder  Bille  til  Lyngbygaard,  sin  gamle  Herre 
tro,  selv  efter  at  den  danske  Adels  Opsigelsesbrev  havde 
ryddet  Grunden  bort  under  Kongens  Fødder. 

Peder  Bille  til  Lyngbygaard  var  den  ældste  Søn  af 
Jakob  Bille  til  Bjergby  og  Lyngby  og  Gyde  Torbensdatter 
Galen.  Efter  Faderens  Død  arvede  han  Lyngbygaard,  og 
hans  Mormoder  Kirstine  Eriksdatter  tilskjødede  ham  1428  al 
sin  Ret  i  samme  Gaard  samt  i  den  til  Hovedgaarden  hørende 
By,  Lyngby,  og  tilliggende  Mølle,  Annyms  eller  Amyngs 
Mølle^).  Han  var  allerede  1432  en  saa  anset  Mand,  at  han  i 
Forening  med  saa  fine  Folk,  som  Grev  Hans  af  Eberstein 
og  de  to  Rigsraader  og  Riddere  Sten  Basse  og  Anders 
Nielsen  blev  tilkaldt  som  særligt  Vidne  ved  det  Forlig,  som 
Kong  Erik  og  det  danske  Rigsraad  den  23.  Avgust  1432 
sluttede  i  Horsens  med  de  hanseatiske  Sendebud").  Han  kaldes 
i  dette  Dokument  Væbner  og  Lægmand  i  Lunde  Stift.  Med 
Erik  af  Pommern  stod  han  paa  den  bedste  Fod,  thi  han  del- 
tog, trods  sit  nære  Slægtskab  med  Ærkebiskop  Peder  Lykke, 
i  Kongens  haanende  og  uretfærdige  Optræden  imod  Ærke- 
bispen, den  II.  Januar  1434,  da  han  rned  flere  svenske  og 
skaanske  Adelsmænd  af  de  fornemste  Slægter  bevæbnet  stod 
udenfor  Sakristidøren  i  Lund  og  med  høje  Raab  tvang  Dom- 
kapitlet til  at  antage  Kongens  Befalinger^\  Den  gamle  Ærke- 
biskop fandt  dog  ikke  heraf  Anledning  til  at  slaa  Haanden 
af  sin  unge,  varmblodige  Slægtning,  thi  han  overværede  og 
bekræftede  endnu  samme  Aar  Skiftet  mellem  Peder  Bille  og 
hans  Brødre  og  Svogre  paa  den  ene  Side  og  Bent  Bille  og 
dennes  Sønner  paa  den  anden  Side  angaaende  Arv^en  efter 
Torben  Pedersen  til  Lyngby.     Ved   dette  Skifte  kom  Lyngby 

')    Registr.   over  Ulfstandsbrevene   i   Geh.   Arch. 

^)  V.  d.  Roop,  Hanserecesse  I.  91.  5.  Juni  1432  forsegler  han  til  Vitter- 
lighed med  Torkild  Pedersen  af  Slægten  Væbner  et  Skjøde  til  Hr.  Esge 
Jensen  Brok  af  Estrup  paa  Gods  i  Vrads  Herred.  Geh.  Arch.  Voss. 
Vrads  H.   57. 

Hovedgaard  i  den  skaanske  Linjes  udelukkende  Besiddelse, 
og  Peder  Bille  har  formodentlig  senere  afkjøbt  sine  Brødre 
og  Søstre  deres  Parter,  saa  at  han  nu  var  Eneejer  af  den 
gamle  Herregaard. 

Kun  et  Par  Mil  fra  Lyngby,  i  Gjers  Herred,  laa  den  gamle 
befæstede  Gaard  Vidskøfle.  Den  ejedes  i  Begyndelsen  af 
det  15.  Aarhundrede  af  Ridder  Axel  Brahe,  der  var  gift  med 
Holger  Holgersdatter  Krogenos  og  med  hende  havde  mod- 
taget en  Part  i  Vidskøfle,  som  han  senere  forøgede  ved  at 
kjøbe  sin  Svigermoders,  Merte  Aagesdatters  Part  i  Gaarden. 
Han  skal  ogsaa  have  kjøbt  Parter  i  Gaarden  af  Per  Grubbe  og 
Per  Egeteside,  hvilken  sidste  betingede  sig  en  Ret  stegt  Fisk 
daglig  af  Gaardens  Ejer  og  derfor  fik  Tilnavnet  Stegefisk. 
Axel  Brahe  var  en  fremragende  Mand,  hvis  Navn  ofte  nævnes 
i  Tidens  offentlige  Handlinger.  Paa  Vidskøfle  hentede  Peder 
l^ille  sig  sin  Hustru,  idet  han  giftede  sig  —  uvist  naar  —  med 
Margrethe  Axelsdatter.  Han  kom  derved  ikke  alene  i  For- 
bindelse med  den  mægtige  Braheslægt,  men  ogsaa  med  andre 
ansete  skaanske  Adelsslægter,  idet  hans  Hustrus  Søstre,  Ose 
og  Ellen,  vare  gifte  med  Oluf  Trudsen  Hase  paa  Ørtofte  og 
Hr.  Jon  Gedde  til  Gedsholm. 

De  gunstige  Varsler,  under  hvilke  Peder  Bille  havde  be- 
gyndt sin  Lobebane,  formørkedes  pludselig,  da  ogsaa  han 
blev  ramt  af  det  Slag,  der  styrtede  Kong  Erik  fra  Tronen. 
Han  fulgte  sandsynligvis  med  Kongen  1439  til  Gulland  og 
befandt  sig  her,  da  Opsigelsesbrevet  paa  engang  aabnede 
Kongens  Øjne  for  den  Fare,  der  truede  ham.  For  dog  at 
redde,  hvad  der  reddes  kunde,  drog  Kong  Erik  skyndsomst 
med  sine  svenske  og  danske  Tilhængere  over  til  Sverig  og 
landede  i  Stekeborg.  Men  nu  var  det  for  silde,  ogsaa  Sven- 
skerne opsagde  ham  Huldskab  og  Troskab,  og  med  F"are  for 
at  blive  indesluttet  paa  Stekeborg  maatte  han  i  Slutningen 
af  Avgust  1439  slutte  en  Stilstand  med  Sverigs  Marsk  og 
Rigsforstander  Karl  Knutsson  i  Alræckiosund  (i  Østkinda Herred 


PICDER    HILLE    TIL    LYNGliY.  135 

i  Østergøtland^),  som  sikrede  ham  Tilbagerejsen  til  Gulland. 
Begyndelsen  af  Stilstandsbrevet  lyder  saaledes:  «Vi  love  en 
stadig  Fred  uden  al  Arg  paa  højbaarne  Fyrstes  og  Herres 
Vegne,  vor  naadige  Herre  Kong  Erik,  indtil  S.  Mortens 
Dag  og  denne  Dag  ud  for  alle  hans  Fogeder,  Embedsmænd, 
Svende,  Tjenere  og  Medhjælpere,  hvo  de  helst  ere,  som  her- 
efter nævnes:  Hr.  Bengt  Stensson,  Hr.  Bo  Stensson,  Ryningh, 
Magnus  Green,  Johan  Wmmerese,  Peder  Bille  og  alle 
deres  Tjenere  og  Medhjælpere,  og  alle  vor  naadige  Herres 
Hofsinder,  gode  Mænd  og  Tjenere,  hvo  de  helst  ere,  ingen 
undtagen,  som  her  med  ham  nu  i  Riget  (Sverig)  ere  og  ind 
til  ham  kommende  vorder  inden  den  fornævnte  Tid,  saa  at 
det  skal  stande  og  blive  uden  Arg  i  en  fælig  Fred  i  saadan 
Maade  at  holde,  som  herefter  følger»-).  De  i  Brevet  inde- 
holdte Bestemmelser  angaa  udelukkende  Eriks  svenske  Venner, 
saa  at  man  ikke  kan  se,  hvorfor  det  har  været  nødvendigt 
at  fremhæve  Peder  Bille  i  Stilstandsbetingelserne,  eller  hvilket 
Prorhold  han  i  det  givne  Øjeblik  har  staaet  i  til  Kong  Erik. 
Saa  meget  tør  dog  anses  for  givet,  at  han  har  indtaget  en 
fremragende  Plads  i  Kongens  Omgivelser  og  paa  en  eller 
anden  Maade  har  været  stærkt  indviklet  i  de  svenske  Forhold. 
Hvor  længe  Peder  Bille  har  knyttet  sin  Skjæbne  til  Erik 
af  Pommerns,  er  ukjendt.  Hans  Navn  forekommer  ikke  i  de 
følgende  Aars  mærkelige  Begivenheder,  da  Christoffer  Skridt 
for  Skridt  maatte  tilkæmpe  sig  Herredømmet  i  de  nordiske 
Riger.  Men  lidt  efter  lidt  hendøde  Modstanden,  som  ikke 
blev  støttet  ved  nogen  kraftig  Indgriben  fra  Eriks  Side. 
Peder  Oxe  overgav  Nøglerne  til  Øresundet,  Axel  Pedersen 
Varberg,  Sten  Basse  og  Erik  Krummedige  og  andre,  som  hid- 
til havde  holdt  sig  forsigtig  tilbage  sluttede  sig  til  det  nye 
Kongsæmne,  og  ved  Liibeckernes  og  Hertug  Adolfs  kraftige 
Bistand    tilbagevistes    Hollændernes    Forsøg    paa    at    hjælpe 


*)    Styfte,    Skandinavien  under  unionstiden,    2.   uppl.    S.   209. 

^)    Hadorpli,  Twå  gamble  Rijm-Kronikor.     Sthlm.    1674.     S.    136 — 38. 

Erik  af  Pommern  og  undertrykkedes  Bondeopstandene.  Efter 
at  endelig  ogsaa  Sverigs  og  Norges  Rigsraad  1441 — 42  havde 
erklæret  sig  for  Christofters  Valg  til  Konge  og  Kroningerne 
i  Upsala  og  Oslo  vare  fuldbyrdede,  afsluttedes  den  lange  og 
usikre  Mellemregering  i.  Januar  1443,  ^1^  Ærkebispen  i  Lund 
paasatte  Kong  Christoffer  Valdemarernes  Kongekrone  i  Ribe. 
At  Peder  Bille  under  saadanne  Forhold  skulde  have  fore- 
trukket Opholdet  hos  sin  landflygtige  Konge  paa  Visborg 
for  sin  lune  og  sikre  Rede  paa  Lyngbygaard,  var  ikke  at 
formode.  Men  han  kunde  heller  ikke  vente  nogen  Gunst  og 
Støtte  hos  de  nye  Magthavere  ved  Øresundet,  og  han  for- 
svinder da  ogsaa  saa  godt  som  fuldstændig  af  Historien.  I 
Juli  1444  var  han  dog  til  Stede  paa  Herredagen  i  Kalmar, 
hvor  han  har  forseglet  et  Skjødebrev  til  Aage  Axelsen  Tott^). 
Men  hermed  er  ogsaa  hans  Saga  til  Ende,  og  allerede  1450 
nævnes  hans  Hustru  som  Enke"). 

Skjønt  vi  ikke  kjende  Motiverne  til  Peder  Billes  Handle- 
maade  og  altsaa  ikke  vide,  om  hans  Bevæggrunde  til  at 
støtte  sin  gamle  Velynders  Sag  have  været  fuldstændig  uegen- 
nyttige, fortjener  han  dog  vor  Sympati.  Thi  meget  taler 
for,  at  den  højst  nogle  og  trediveaarige  Mand  har  følt  sig 
knyttet  til  Erik  af  Pommern  ved  Hengivenhedens  Baand  og 
derfor  ikke  fulgte  den  Vej,  der  førte  saa  mange  af  hans 
Samtidige  og  nære  Slægtninge  til  Hæder  og  Værdighed. 
Han  havde  iøvrigt  Betingelser  til  at  blive  en  af  Rigets  Stor- 
mænd: gammel  Slægt,  som  yderligere  støttedes  ved  hans 
Giftermaal  i  Brahe  Slægten,  og  en  betydelig  Formue.  For- 
uden Lyngbygaard  ejede  han  en  Hovedgaard  i  «Savetzløff», 
betydelige  Parter  i  Vidskøfle  og  i  Klaparp  Hovedgaarde 
samt  Strøgods  spredt  over  Skaane,  Halland  og  Bleking,  og 
enkelte    Ejendomme    i    Smaaland.       Hans    Ejendomme    vur- 


')   Moller,   Bidrag  til  Hallands  Historia  I.    141. 
')   Registr.   ov.    Ulfsiandsbrevene  i  Geh.  Arch. 

deredes    i  Skiftet   til    ca.    lO  Læster  Korn    foruden  Afgifter  i 
Penge  og  Smør  af  Fæstegodset. 

Efter  sin  Ægtefælles  Død  styrede  Margrethe  Brahe 
Godset  for  sine  umyndige  Børn.  Ingen  af  Farbrødrene  synes 
at  have  overtaget  Formynderskabet;  i  alle  Tilfælde  er  det 
hende,  som  paa  Børnenes  Vegne  tilskjoder  Torben  Bille  til 
Allinde  disses  Ret  i  Truelstrup,  som  de  havde  arvet  efter 
Oldefaderen  Hr.  Torben  Pedersen  af  Lyngby^).  Hun  stod 
forøvrigt  temmelig  alene,  thi  saa  vel  hendes  Broder  Peder 
som  hendes  Søstre  døde  tidlig.  Ikke  desto  mindre  holdt 
hun  sammen  paa  Godset,  som  hun  efterlod  ubeskaaret  til 
Børnene.  En  stor  Ulykke  ramte  hende  saa  vel  som  Skaanes 
øvrige  Beboere,  da  Karl  Knutsson  1452  ved  Vintertid  i  Bund 
og  Grund  ødelagde  det  rige  Landskab.  Da  gik  Byer  og 
Herregaarde  op  i  Flammer'  og  særlig  gik  det  ud  over  Vil- 
lands Herred.  Om  hun  med  samme  Held  har  kunnet  værge 
sin  befæstede  Gaard,  som  hendes  tapre  Svigerinde  paa  Vid- 
skøfle,  Berete  Bondesdatter  Tott,  der  ved  Hjælp  af  en  Kar- 
tove drev  Karl  Knutssons  Folk  paa  Flugt'-'),  maa  staa  hen. 
Lyngby  nævnes  i  alle  Tilfælde  ikke  blandt  de  Gaarde,  der 
som  Iver  Axelsens  Borg  Hærløf,  Nabogaard  til  Vidskøfle^ 
gik  op  i  Flammer.  Fru  Margrethe  levede  endnu  1459,  ^^ 
hun  den  26.  Maj  tillige  med  sin  Svoger  Peder  Nielsen  til 
Broholm  (der  ogsaa  bar  Øgenavnet  Stegefisk ^))  tilskjødede 
Lunde  Domkirke,  hvad  hendes  afdøde  Svoger  Olof  Hase 
og  dennes  Datter  Birgitte  havde  testamenteret  Kirken^). 
Skjønt  « ærlig*  og  som  det  synes  ung  Enke  «hvem  enhver 
bør  at  beflitte  sig  paa,  at  de  vel  kunde  vorde  forsørget »  — 
som   Tidens   Moral   var')  — ,    giftede    hun    sig   ikke   paa    ny. 


')    1450.      Registr.   ov.   Ulfstandsbreve   i   Geh.   Arch. 
^)  Danske  Mag.  I.   135. 
•'')  Danske  Mag.  IV.   238. 
*)  Langebeks  Diplomatår.   26.   Maj    1459. 

'j  Troels    Lund,    Danmarks    og    Norges    Historie    i   Slutningen    at    det    16. 
Aarli.   I.   9de  Bog  S.  47 — 48. 

Før  1465  var  hun  død,  efterladende  sig  en  Søn,  Axel,  og 
4  Døtre,  Anne  og  Margrethe,  gifte  med  Brodrene  Sten  og  Herluf 
Pedersen  Gøye,  Birgitte,  gift  med  Kjeld  Nielsen  (Algudsen), 
Høvedsmand  paa  Haraldsborg  ved  Roskilde,  og  Gertrud,  som 
døde  ugift.  iNIargrethe  maa  imidlertid  være  død  barnløs 
inden  1465,  da  hun  ikke  nævnes  i  Skiftet  efter  Forældrene. 
Hun  har  forøvrigt  —  som  senere  vil  blive  omtalt  —  faaet 
en  sørgelig  Berømmelse,  fordi  hun  var  Skyld  i,  at  hendes 
Frænke  Lisbet  Bille,  « Danmarks  Blomster  og  den  skjønneste 
Mø  i  Dronning  Dorotheas  Fruerstue*,  gik  i  Kloster,  da  hun 
giftede  sig  med  Herluf  Gøye. 

Axel  Bille,  som  nu  blev  Herre  paa  Lyngbygaard,  var 
opkaldt  efter  sin  Morfader  Axel  Brahe.  Ved  Skiftet  efter 
Faderen  og  Moderen  fik  han  Lyngbygaard  med  Amyngs 
Mølle,  W'ongensø  og  en  0  til  Gaarden,  som  i  alt  vurderedes 
til  to  Læster  Korn.  Sten  Pedersen  og  Fru  Anne  fik  Hoved- 
gaarden  i  «Sawetzløff»  med  flere  Gaarde  i  samme  By,  vur- 
deret til  en  Læst  Korn.  Kjeld  Nielsen  og  hans  Børn  (Mo- 
deren var  allerede  død)  fik  Fru  Margrethes  Part  i  Vidskøfle, 
vurderet  ligeledes  til  en  Læst  Korn  og  pantsat  ham  for  300 
rhinske  Gylden  og  100  Mark  lybsk.  Jomfru  Gertrud  endelig 
fik  Forældrenes  Part  i  Klaparp  og  Thiufstorp  (i  Bara  Herred), 
vurderet  til  V  2  Læst  Korn.  Det  talrige  og  spredte  Strøgods 
-skiftedes  i  temmelig  ulige  Parter  mellem  Arvingerne^). 

Axel  Bille  blev  gift  med  Else  Mikkelsdatter  1467,  hvis 
Herkomst  ikke  er  kjendt.  Han  skal  have  kjøbt  Gyetorp  Gaard 
og  lagt  den  under  Lyngby,  men  solgte  kort  efter  Lyngby, 
«med    liden    Ret»    siger   Tale    Ulfstand    i    sin    Slægtebog,    til 


')  Skiftebrevet  er  dat.:  In  curia  Lyngby,  ipso  die  s.  Olavi  regis  et  mar- 
tyris  glor.  (29.  Juli)  1465.  Det  er  til  Vitterlighed  forseglet  af  Hr. 
Abbed  Niels  Henriksen  i  Bekkeskov  Kloster,  Ur.  Per  Povlsen,  Degn  i 
Aos,  Jep  Stygge  1  Løgetved,  og  Hans  Madsen,  Væbnere,  Hr.  David, 
Præst  i  Lyngby,  og  Jes  Bonde,  Borger  i  Aos.  Orig.  i  Rigsark.  i 
Stockholm.  Jeg  skylder  Hr.  Dr.  Styffe,  fhv.  Bibliothekar  i  Upsala, 
Tak  for  Meddelelsen  af  dette  Aktstykke. 

Henrik  Brostrup,  fra  hvis  Son  Axel  Brostrup  Gaarden  senere 
ijik  over  til  Slægten  Ulfstand  ^).  Den  gamle  Gaard,  som  nu  i 
tre  Slægtled  havde  tilhørt  Jiilleætten,  kom  saaledes  i  frem- 
mede Hænder.  I  det  følgende  Aarhundrede  skulde  den 
atter,  om  end  kun  for  en  kort  Stund,  vende  tilbage  i  Slægtens 
Besiddelse  ved  Klavs  Billes  Ægteskab  med  Jens  Holgersens 
Ulfstands  Datter,  Lisbet  Ulfstand.  Men  Tabet  af  den  gamle 
Ættegaard  blev  som  et  Varsel  om  Hr.  Jakob  Billes  Slægts 
l'ndergang.  Slægtebogerne  fortælle,  at  Axel  Bille  faldt  paa 
et  Krigstog  i  Sverig,  og  meget  taler  for,  at  denne  Beretning 
er  sand.  Der  var  just  i  dette  Aar  (1467)  urolige  Tider  i 
Norden.  Kong  Christiern  I.  havde  ved  sin  ubesindige  Op- 
træden skaffet  sig  de  mægtige  Axclssønner  (Tott)  til  Fjender. 
Sverig  havde  gjort  Opstand,  Unionens  bedste  Støtte,  Ærke- 
biskop Jens  Bengtsson  Oxenstjerna,  havde  maattet  nedlægge 
Rigsforstanderskabet  i  Sverig,  og  en  af  de  7  Axelssonner, 
Erik  Axelsen,  sad  nu  som  Rigsforstander  i  Stockholm.  For 
at  bringe  sine  Tilhængere  i  Sverig  Understøttelse  sendte 
Kong  Christiern  i  Sommeren  1467  en  Flaade  under  Anførsel 
af  Marsken  Klavs  Rønnov  til  Stockholm,  som  i  Juli  og 
Avgust  Maaned  blev  heftig  belejret  af  de  Danske.  Men  fra 
Gulland  ilede  Iver  Axelsen  sin  betrængte  Broder  til  Hjælp, 
Klavs  Rønnov  maatte  ophæve  Belejringen  og  lade  Flaaden 
sejle  bort.  Heftig  forfulgt  af  de  Svenske,  maatte  han  lade 
sine  store  Skibe  i  Stikken  og  undkom  kun  med  Nød  og 
næppe  tilbage  med  «de  fribaarne  Mænds.  Over  300  Danske 
bleve  tagne  til  Fange  og  en  stor  Del  dræbte.  Iblandt  de 
sidste  har  sandsynligvis  Axel  Bille  været;  hans  Navn  nævnes 
rigtignok  ikke,  men  at  han  er  død  i  dette  Aar,  fremgaar  af 
et  Brev  af  10.  Juli  1468,  hvori  Else  Mikkelsdatter  nævnes 
som  Enke.     Hun  var  den  nævnte  Dag  til  Stede  i  Sølvesborg, 


')  I  Registret  over  de  Breve,  som  fra  Lyngbygaard  blev  afleveret  til  Ar- 
kivet paa  Kalundborg  Slot,  findes  hl.  a.  flgd.  Brev.  Copi  'af  den  Lov- 
hævd, Axel  Bille  har  gjort  paa  Weiletorp  og  Wogenso  for  sin  rett^ 
Grund  til  Lyngbygaard.     Coyets  Papirer  i  Geh.  Ark. 

hvor  hun  laante  100  lybske  Mark  af  Oluf  Geed  og  for  disse 
Penge  pantsatte  ham  to  af  sine  Børns  fædrene  Gaarde  i 
Sønderhalland^).  Ogsaa  hun  har  ligesom  Svigermoderen 
overtaget  Værgemaalet  for  sine  umyndige  Børn,  et  ret  usæd- 
vanligt Tilfælde,  da  ellers  Loven  foreskrev,  at  umyndige 
Børns  Arv  ikke  kunde  pantsættes  uden  nærmeste  mandlige 
Slægtnings  Tilladelse,  og  at  Moderen  kun  maatte  sidde  inde 
med  Børnenes  Gods  under  Værgens  Tilsyn'-). 

Om  Else  Mikkelsdatter  og  hendes  Børn  kunne  vi  kun 
opstille  Formodninger.  I  Aarene  1498  — 1500  pantsætte 
Brødrene  Axel  og  Karl  Bille  3  Gaarde  i  Haldagerlille  til 
Oluf  Daa  paa  Ravnstrup^).  Det  tør  formodes,  at  vi  i  disse 
to  forøvrigt  ubekjendte  Personer  træffe  de  sidste  Efterkom- 
mere af  Jakob  Bille  til  Lyngby.  Er  denne  Formodning  rigtig, 
maa  Axel  Bille  være  født  efter  Faderens  Død,  da  han  ellers 
ikke  kunde  bære  samme  Navn  som  denne.  Saaledes  ud- 
døde denne  gamle,  én  Gang  saa  ansete  Gren  af  Billeætten. 
Dens  Undergang  var  bebudet  af  de  sædvanlige  Tegn  paa 
Slægters  Decadence:  Mændenes  tidlige  Død  og  Fædrene- 
godsets Adsplittelse.  Samme  Skæbne  havde  alt  forinden 
ramt  de  to  andre  fra  gamle  Jakob  Bille  udgaaede  Linjer. 

2.     Bjergbygaardlinjen. 

Torhen  Jepsen  Bille  arvede  efter  Faderen  Bjergbygaard 
i  Sjælland,  til  hvilken  Gaard  han  i  Almindelighed  skriver 
sig.  Jævnlig  kaldes  Gaarden  ogsaa  Stigsbjergby,  ligesom 
Sognet    endnu    den    Dag    idag    kaldes    saa.       «Stighsburgh» 


^)  Langebeks  Diplomatår.  10.  Juli  1468.  Som  Vidner  forsegle  Erik  Bille 
i  Sanne,  Sten  Pedersen  Goye  i  Ingelstad,  Holger  Henriksen  i  Glim- 
minge,  Abbed  Niels  i  Bekkeskov  og  Gødike  Jensen   i  Qvinninge. 

^)  Matzen,    Den  danske  Panteret  S.    192. 

')  Archivregistraturer  IV.  io6.  Axel  Bille  er  formodentlig  død  1499,  ^^ 
Broderen  Karl  nævnte  Aar  pantsætter  og  Aaret  efter  sælger  de  af  Axel 
149S   pantsatte  Gaarde   til  Antvorskov  Kloster. 

nævnes  i  Valdemar  Sejrs  Jordebog  som  Krongods^).  I  det 
14de  Aarhundrede  ejedes  Gaarden  af  Ridderen  Peder  Karlsen, 
hvis  Datter  Christine  1381  befuldmægtigede  Johan  Moltke 
at  gjenindløse  den  fra  Bent  Bjug,  til  hvem  den  var  pantsat 
for  300  Mark  lybsk'-).  Ti  Aar  efter  ejedes  Bjergbygaard  af 
Jakob  Bille,  i  hvis  Slægt  den  blev  i  henved  et  Aarhundrede. 
Medens  Broderen  Peder  Bille  aldrig  træffes  i  Forbindelse 
med  sine  sjællandske  Fætre,  Bent  Billes  Sønner,  stod  Torben 
Jepsen  og  hans  I^roder  Erik,  der  ogsaa  var  bosat  paa  Sjæl- 
land, i  den  nærmeste  Berøring  med  dem.  Ikke  alene  det 
nære  Slægtskabsbaand  paa  fædrene  og  modrene  Siden,  men 
ogsaa  Giftermaal  i  samme  Familie,  der  synes  at  have  været 
en  Tradition  i  Billeætten,  knyttede  de  to  Grene  af  F^miilien 
til  hinanden.  Torben  Jepsen  var  gift  med  Hr.  Johan  Olufsen 
Lunges  Datter  til  Gundestrup,  Bente  eller  Benedikte,  Næst- 
søskendebarn til  Torben  Bentsens  Hustru,  Sidsel  Ovesdatter 
Lunge.  Han  fik  ogsaa  Lod  og  Del  i  det  Held,  som  fulgte  Fæt- 
teren Torben.  Af  Christiern  I.  blev  han  slaaet  til  Ridder,  og 
fra  1455  styrede  han  som  kongelig  Lensmand  Ronnebæk.sholm 
ved  Næstved,  efter  hvilken  Gaard  han  sædvanlig  skrev  sig 
enten  til  Rønnebæksholm  eller  til  Holmen.  Efter  sin  Død 
mindedes  han  med  Taknemlighed  af  Sortebrødrene  i  Næ.st- 
ved,  fordi  han  ikke  huggede  i  Klostrets  Skove  uden  deres 
Tilladelse^). 

Forøvrigt  flyde  Kilderne  til  hans  Historie  ret  sparsomt. 
Han  ledsagede  1444  Kong  Christofifer  til  Sverig  og  var  den 
30.  Januar  i  Stockholm,  hvor  Væbneren  Peder  Due  solgte 
ham  alt  sit  Gods  i  Sjælland  og  erkjendte  at  have  faaet  fuld 
Betaling  derfor  *).      Han  var  meget  nær  knyttet  til  Fætteren 


')   O.   Nielsen,    Kong  \'aldeniar  den   Andens  Jordebog   S.  47   og  83. 

")   Svenska  Riksarchivets   F'ergainentsbref  I.    500. 

')  Han    nævnes    første    Gang    som  Ridder    1453.       Diplomatår.    Christierni 

primi   S.  55,   og  som  Høvedsmand  paa   Rønnebæksholm    1455,    'O-  .1^''- 

Arn.   Mag.   Dipl.   fase.   2.   26. 
*)  Orig.    i    Geh.    Ark.      Voss.      Sjælland.       Unævnt   Gods.    4.       Smlgn.   om 

Torben  og  optræder  jævnlig  som  Vidne  ved  dennes  Gods- 
kjøb  eller  indfører  ham  i  de  ham  tildømte  Ejendomme.  Saa- 
ledes  var  han  —  uvist  med  hvilken  Ret  —  Værge  for  Fru 
Sophie  Albrechtsdatter,  Knud  Andersens  Enke  til  Svanholm, 
med  hvem  Torben  Bille  havde  mange  Forretninger,  der 
banede  ham  Vejen  til  Besiddelsen  af  Svanholm.  Ogsaa  til 
Oluf  Axelsen  Tott  paa  Vallø  stod  han  i  venskabeligt  For- 
hold og  var  en  af  de  Adelsmænd,  som  1461  indførte  denne 
i  Vallø  ^).  Hans  Navn  forekommer  sidste  Gang  i  et  Brev  af 
4.  Maj  1462,  da  han  med  sin  Broder  Erik  i  Sandved  og 
Fætteren  Torben  Bille  var  til  Stede  i  den  store  Borgestue 
paa  Haraldsborg  ved  Roskilde  -). 

Torben  Jepsen  var  som  allerede  omtalt  gift  med  Bente 
Lunge,  Datter  af  Jens  Lunge  og  Fru  Talike.  Denne  gamle, 
berømte  Slægts  Blomstringstid  var  forbi;  ligesom  Skarsholm- 
slægten  var  den  nu  paa  Veje  til  at  uddø,  og  det  er  et  ikke 
uinteressant  Træk  i  Billeættens  Historie  at  se  den  knytte  sig 
ved  Ægteskab  til  to  hendøende  Slægter,  hvis  Ejendomme 
derved  komme  i  dens  Hænder.  En  særlig  haard  Skæbne 
synes  at  have  ramt  Torben  Jepsens  Svigermoder  Fru  Talike. 
Efter  sin  Ægtefælles  Død  sad  hun  som  Enke  med  5 
Børn.  Jens  Lunge  blev  begravet  i  Maribo,  og  da  nu  Fru 
Talike  havde  fulgt  sin  Mand  til  Graven  og  vendte  tilbage  til  sit 
Hjem,  mødte  hun  under  Vejs  sin  Søster,  der  var  død  — 
sandsynligvis  paa  Vejen  til  Maribo.  Hun  fulgte  nu  Søsterens 
Lig  til  Maribo,  men  da  hun  atter  var  paa  Vejen  hjem, 
mødte  hun  sin  Moder  Ingeborg,  som  ogsaa  var  død.  Hun 
fulgte  nu  ogsaa  hende  til  Graven,  men  da  hun  derpaa  en- 
delig kom  hjem,  blev  strax  hendes  Datter  Birgitte  syg  og 
døde  kort  efter.      Samme  Skæbne  ramte  derpaa  hendes  Søn 


Peder  Due  et  Brev  af  6.  Febr.  1458  udstedt  af  Ærkebiskop  Jens  af 
Upsala  ang.  et  ulovligt  Salg  af  Ejendomme.  Spegel,  Skriftel.  Bevis 
hør.   t.   Biskopskrøniken  S.    52. 

')  Brasch,  Vemmetoftes  Hist.  I.   23. 

')   Langebeks   Diplomatår. 

Oluf  Lunge,  og  hun  lod  begge  sine  Børn  begrave  i  Vester- 
borg  Kirke  paa  Lolland.  Saa  mange  Iljemsogelser  kunde 
Fru  Talike  ikke  bære  op,  og,  som  det  hedder  i  det  Stokke- 
vidne,  Hr.  Torben  lod  tage  over  disse  Begivenheder,  «saa 
for  Fru  Talike  til  Nielstrup  og  dér  blev  hun  død»^). 

Betydelige  Arveinteresser  havde  Hr.  Torben  Jepsen  paa 
sin  Hustrus  Vegne  at  varetage,  da  han  den  30.  April  1460 
paa  Laalands  Landsthing  bad  om  og  fik  et  Stokkevidne  paa, 
at  hans  Svigerfader  var  død  før  sine  Børn.  Det  fremgaar 
nemlig  heraf,  at  Svigerfaderen  Jens  Lunge  maa  have  været  gift 
to  Gange,  og  at  Børnene  have  været  af  første  Ægteskab,  idet 
de  efterlevende  Søskende  i  saa  Fald  toge  Arven  efter  Oluf 
og  Birgitte.  Hvis  Jens  Lunge  havde  overlevet  sine  to  Børn, 
havde  han  arvet  dem  og  Fru  Talike  derigjennem  faaet  Del 
i  denne  Arv,  idet  hun  tog' Lod  efter  Manden;  en  Del  af 
Arven  vilde  i  saa  Tilfælde  være  gaaet  ud  af  Slægten  til 
hendes  Frænder.  At  Torben  Jepsen  efter  Svigerforældrenes 
Død  har  modtaget  en  rig  Arv,  tør  anses  for  givet,  da  hans 
Hustru  kun  havde  en  Broder,  Otte,  om  hvem  forovrigt  intet 
er  bekjendt.  Fru  Bente  overlevede  sin  Husbond.  1473 
kalder  hun  sig  Torben  Bille  af  Bjergbys  Efterleverske,  da 
hun  tilskjødede  sin  Mands  Slægtning  Bent  Torbensen  Bille 
to  Gaarde  i  Jernløse  og  i  Gislinge,  der  skulde  indløses  fra 
Hr.  Engelbrecht,  til  hvem  hendes  Broder  Otte  Lunge  havde 
pantsat  dem-).  Til  Sortebrødrekloster  i  Næstved  mage- 
skiftede hun  1477  en  Gaard  i  Merløse  imod  en  af  K'ostrets 
Gaarde  i  Næstved  « norden  ved  Sortebrødre*,  som  Asser 
Skomager  fordum  ejede;  til  Gjengjæld  skulde  hun  baade  i 
sin  Livstid  og  efter  sin  Død  nyde  godt  af  de  gudehge 
Bønner  og  gode  Gjerninger,    som    gjordes    i  deres  Kloster^). 


')  Laalands  Landsthingsvidne  af  30.  April    1460.       Orig.   ved  Klevenfeldts 

Dokumenter  til  Lungerne. 
^)   Geh.   Arch.   Voss.   Merløse  Hrd.   39.      Ong.   er  næsten   ulæselig. 
')  Concepten  til  Dok.,   udat.,   i   Geh.  Arch.    Voss.  Næstved  34.     At  Brevet, 

At  hun  og  Hr.  Torben  ere  begravede  her,  tør  anses  for  ret 
sandsynligt;  Rønnebækshohn,  hvor  de  sædvanlig  opholdt  sig, 
ligger  i  Nærheden  af  Næstved.  Torben  Jepsen  er  den  første 
Mand  i  Slægten,  i  hvis  Segl  sés  Hjelm  og  to  Vesselhorn,  dog 
endnu  udenPaafuglefjer,  somHjelmtegn,  hvilken  Prydelse  senere 
blev  almindelig  brugt  ogsaa  af  Slægtens  øvrige  Medlemmer. 
I  Følge  Stamtavlerne  hos  Klevenfeldt  havde  Hr.  Torben 
Jepsen  og  Fru  Bente  to  Sønner:  Niels  Bille  i  Horby  og  Jon 
Jiille  af  Gavno^).  Denne  Gisning  holder  dog  næppe  stik. 
Hvad  Jon  Bille  angaar,  er  hans  Afstamning  ukjendt,  og  det 
kan  i  det  højeste  opstilles  som  en  Formodning,  at  han  har 
været  en  Søn  af  Peder  Lykke  til  Solbjerg-)  og  Anne  Grubbe. 
Over  Niels  Billes  Herkomst  hviler  derimod  et  fuld.stændigt 
Mørke.  Han  skriver  sig  til  Hørby,  men  denne  Gaard,  som 
ligger  i  Tudse  Herred,  var  i  det  15de  Aarhundrede  et  Len 
af  Roskilde  Bispestol,  og  Niels  Bille  sad  altsaa  dér  som 
Lensmand  og  ikke  som  Ejer^).  Han  kalder  sig  baade  Niels 
og  Jens  i  Følge  den  i  Middelalderen  ikke  usædvanlige  Sprog- 
brug at  benytte  disse  to  Betegnelser  for  samme  Navn.  Der- 
imod nævnes  han  ikke  med  sit  Patronym,  og  da  han  saa- 
ledes  hverken  skriver  sig  til  nogen  Fædrenegaard  og  heller 
ikke  Faderens  Fornavn  kjendes,  savnes  der  fuldstændig  Midler 
til  at  bringe  ham  i  Forbindelse  med  nogen  af  de  os  be- 
kjendte  Grene  af  Billeætten.     Han  forekommer  som  Vidne  i 


uagtet  det  er  ufuldført  og  endog  mangler  Navnene  paa  Medforseglerne, 
dog  er  udstedt,   ses  af  Klosterregistranten   i  Scriptor.  rer.  Dan.  IV.  404. 

')  Jytte  Gyldenstjerne  siger  i  sin  Slægtebog:  «Jens  (.):  Niels)  Bille  haver 
været  Hr.  Jon  Billis  Broder,   som  havde  Gavnø  i   Forleningi. 

-)  Se  nedfr.  S.   169-71. 

')  Som  Ejere  af  Hørby  nævnes  Niels  Tuesen  og  Karl  Nielsen  1355,  se 
ovfr.  S.  35.  Jakob  Basse  135S;  1390 — 1408  opkjeber  Hr.  Zabell 
Kerckendorff  Hovedgaarden  med  mere  Gods  i  Hørby  af  Henning  og 
Conrad  Moltke,  Hartvig  Bryske  samt  Erik  og  Christen  Holck.  Archiv- 
registraturer  III.  1473  var  Johan  Serlyn,  Søn  af  Klavs  Serlyn  og 
Sophie  Folmersdatter  Lunge,  I-ensmand  paa  Hørby.  I-angebeks  Diplo- 
matår.    Jvfr.  Vedel  Simonsen,   Ruderne  I.  52   og  Danske  Herregaarde  17. 

€t  Dokument  af  ii.  Septbr.  1454,  i  Følge  hvilket  han  nævnte 
Dag  var  til  Stede  paa  Sjællands  Landsthing  i  Forening  med 
de  to  Fætre  Torben  Jepsen  og  Torben  Bentsen  Bille,  da 
denne  sidste  lod  thinglæse  et  Brev  om  en  Overenskomst 
mellem  sig  og  Oluf  Axelsen  af  Vallø.  Han  kaldes  her  Niels 
Bille  af  Hørby').  Det  er  formodentlig  denne  Forbindelse 
med  de  to  Torben  Biller,  der  har  foranlediget  Klevenfeldt 
til  at  antage  ham  for  en  Søn  af  Torben  Jepsen.  Men  da 
han  allerede  1454  nævnes  i  en  saa  anset  Stilling  som  Lens- 
mand, kan  han  ikke  antages  at  være  født  senere  end  1424, 
og  paa  den  Tid  var  Torben  Jepsen  næppe  endnu  gift.  Niels 
Bille  var  gift  med  Margrethe  Jensdatter  Rud,  en  F"ætters 
Datter  af  Ridderen  Mikkel  Rud  til  Vedby,  .som  1453  til- 
.skjødede  ham  paa  hans  Hustrus  Vegne  en  Gaard  i  Fuglede- 
magle i  Arts  Herred").  Hati  var  død  1474,  da  hans  Hustru 
gav  4  Gaarde  i  Svinninge  og  Marke  og  ovenomtalte  Gaard 
i  Fugledemagle  til  Antvorskov  Kloster •').  Her  er  han  sand- 
synligvis tilligemed  sin  Hustru  begraven,  thi  i  Fortegnelsen 
over  Ligstene  i  Antvorskov  Kloster  findes  nævnt  en  Claudius 
Bille,  som  ikke  kan  være  nogen  anden  end  ham^.  Det 
skal  til  Slutning  blot  omtales,  at  Navnet  Niels  eller  Jens 
kunde  tyde  hen  paa  en  Forbindelse  me(i  Æbletvedlinjen,  og 
at  Niels  Bille  i  saa  Tilfælde  kunde  være  en  Søn  af  Oluf 
Nielsen  og  opkaldt  efter  Farfaderen.  Men  ogsaa  denne  For- 
modning mangler  noget  fast  Støttepunkt,  og  det  er  ikke 
meget  sandsynligt,  at  en  saa  reduceret  Slægt,  som  Æbletved- 
linjen var  under  Oluf  Bille,  skulde  have  kunnet  opnaa  at 
knyttes  ved  Giftermaal  til  de  rige  og  mægtige,  paa  Sjælland 
saa  udbredte  Ruder. 

Vi  formode  altsaa,   at  Torben  Jepsen  ikke  har  haft  nogen 
efterlevende  Søn;  derimod  havde  han  en  Datter,    Ingefred, 


')  Langebeks  Diplomatår. 

''')   Archivregistraturer  TV.   80.      Man  kaldes  her  Jens   Bille  .if  Hørby. 

^)   Archivregistraturer  IV.    145. 

*)   Pontoppidan,    Marmora   Danica   I.    143. 

som  blev  gift  med  Henrik  Jensen  Dressel bjerg,  i  hvis  Slægt 
Bjergbygaard  senere  gik  i  Arv. 

Bjergbygaard,  den  anden  af  gamle  Hr.  Jakob  Billes 
Hovedgaarde,  kom  saaledes  ligesom  Lyngbygaard  i  Skaane 
ud  af  Slægtens  Eje.  Efter  Torben  Jepsens  Død  skrev  endnu 
Broderen  Erik  sig  til  Bjergby,  hvori  han  sandsynligvis  har 
haft  en  Broderlod.  Efter  hans  Død  arvedes  hans  Part  og 
Rettighed  i  Bjergbygaard  af  hans  Broderbørn  og  af  Søsteren 
Mæritslafs  Børn  med  Jens  Jepsen  Rosensparre.  Blandt  disse 
sidste  var  Birgitte,  der  var  gift  med  Holger  Henriksen  Ulfs- 
tand til  Glimminge.  Denne  mageskiftede  8.  Marts  1484  sin 
Del  i  Bjergbygaard  (i  Pd.  Korn)  og  alt  andet  Gods  og 
Rettighed,  der  var  tilfalden  ham  paa  hans  Hustrus  Vegne 
efter  Erik  Billes  Død,  til  Johan  Oxe^),  som  formodentlig 
atter  har  afliændet  den  til  Dresselbjergerne,  som  dog  først 
i  det  følgende  Aarhundrede  skreve  sig  til  Bjergbygaard. 

Med  Torben  Jepsen  uddøde  saaledes  den  anden  fra  Hr. 
Jakob  Bille  udgaaende  Linje.  Den  tredje  Linje  havde 
heller  ikke  større  Modstandskraft,  den  uddøde  omtrent  paa 
samme  Tid. 

3.  Sandvedlinjen. 
Denne  Gren  af  Billeætten  er  kun  repræsenteret  af  én 
Mand,  Erik  Jepsen  Bille,  den  yngste  af  Jakob  Billes  Sønner. 
Han  ejede  Gods  baade  i  Skaane  og  i  Sjælland  og  skrev  sig 
i  Almindelighed  til  Sanne,  kun  en  enkelt  Gang  til  Bjergby, 
hvori  han  har  haft  en  Broderlod.  Sanne  er  en  nu  forsvunden 
Hovedgaard,  hvis  Beliggenhed  ikke  nogen  Steds  angives. 
Man  kunde  formode,  at  den  er  identisk  med  Sande  i  Qvidinge 
Sogn,  Sønder  Asbo  Herred  i  Skaane.  Rimeligere  er  det 
dog  at  tænke  paa  Sandvedgaard  i  Haarslev  Sogn,  Vester 
Flakkebjerg   Herred,    thi   Erik  Jepsen    opholdt   sig    ligesom 


')  Orig.  i  Geh.  Arch.  dat.  Lund,    feria  2.  pr.  post  Invocavit    1484.    Voss. 
Bjergbygaard  i. 

Broderen  Torben  sædvanlig  paa  Sjælland,  hvor  hans  Navn 
findes  som  Vidne  under  talrige  Breve  og  Dokumenter,  særlig 
vedkommende  Fætteren  Torben  Bille.  Han  var  gift  med 
Marine  Krumpensdatter,  Enke  efter  « hæderlig  og  velbyrdig* 
Mand  Hans  Myndel,  Kongens  Foged  og  Møntmester  i  Malmø, 
som  endnu  levede  1449,  ^^^^  ^''^''  ^^^  ^455'  ^'^  Sønnen  af 
hans  første  Ægteskab  Diderik  Myndel  kvitterede  sin  Faders 
Efterleverske  Fru  Marine  for  150  Mark  og  hermed  erklærede 
sig  for  tilfredsstillet  med  Hensyn  til  Arven  efter  sin  Fader 
og  Moder^).  Sandsynligvis  har  Fru  Marine  paa  denne  Tid 
indgaaet  sit  nye  Ægteskab  med  Erik  Jepsen  Bille,  hvem 
hun  tilførte  to  Sønner  af  første  Ægteskab,  Hans  Myndel, 
som  blev  Kannik  i  Roskilde,  og  Erik  Hansen  Myndel,  der  i 
et  Brev  af  15.  Juli  1468  kalder  Erik  Bille  sin  Fosterfader  og 
overlader  ham  og  hans  Hustru  alt  sit  Gods  i  Bjergby  i  Sjælland 
med  Ret  til  at  afhænde  og  pantsætte  det,  som  de  selv  have 
Lyst  til").  Kort  før  sin  Død  pantsatte  han  til  denne  sin 
Fostersøn  tre  Gaarde  i  Vinstrup,  Jædenrydh  i  Villands  Her- 
red og  i  Dalby  for  300  Mark  lybsk^).  Han  blev  1464  <keset> 
til  Lavværge  af  Clemens  Wlbrandsdatter,  Mester  Johan 
Brandts  Enke  i  Kjøbenhavn,  « efterdi  hun  var  en  «elænde» 
(udenlandsk)  Kvinde  og  havde  her  ej  Frænde  eller  Næste 
nærværende))*).  Sandsynligvis  var  han  ogsaa  Formynder  for 
sin  Brodersøn  Axel  Billes  umyndige  Børn,  ligesom  han  nævnes 
som  Lavværge  for  Fru  Sofie  Albrechsdatter,  Knud  Andersens 
Enke  til  Svanholm.  Efter  Broderen  Torbens  Død  skrev  han 
sig  til  Bjergby,   da  han   1465   kjøbte  Alunbeck  Gaard  af  Nis 


*)    Geh.   Arch.   Reg.   51.    Kvitteringer  og  Afkald  No.   24. 

')  Orig.  i  Geh.  Arch.  Voss,  Brobygaard  i.  Brevet  er  næsten  ulæseligt, 
og  det  er  endog  tvivlsomt,  om  der  staar  Berby  eller  Broby.  Det 
første  antager  jeg  for  rigtigst,  da  Brevet  er  forseglet  til  Vitterlighed  af 
den  sjællandske  Væbner  Lydike  Jensen  af  Frederslev. 

')    Orig.  i  Geh.  Arch.  Voss.  Merløse  Hrd.  40. 

*)    O.  Nielsen,  Kjbhvns.  Diplomatår.  II.   120. 

io» 

Henriksen  Prip').  Han  har  ikke  deltaget  i  det  politiske  Liv. 
ej  heller  haft  nogen  Forlening.  Kong  Christiern  I  kalder 
ham  1464  vor  elskelige  Mand  og  Tjener,  men  denne  Beteg- 
nelse antyder  paa  den  Tid  endnu  ikke  nogen  Tjenestestilling. 
Erik  Bille  blev  den  sidste  Mand  af  sin  Slægt,  og  —  i  det 
hele  taget  —  af  den  ældre  Billeæt.  Han  døde  1483  uden 
at  efterlade  sig  Børn,  og  som  Arvinger  efter  ham  nævnes, 
.som  allerede  omtalt,  Holger  Henriksen  af  Glimminge,  paa 
sin  Hustrus  Birgitte  Rosensparres  Vegne.  Den  ringe  Arv 
(i  Pd.  Korn  i  Bjergbygaard)  tyder  enten  hen  paa,  at  Arvin- 
gerne have  været  talrige,  eller  at  Arven  har  været  ringe. 
Det  sidste  er  det  antageligste,  thi  Erik  Bille  maatte  samme 
Aar,  han  døde,  pantsætte  en  Del  Gods  for  300  Mark  lybsk. 
Sanne-  eller  Sandvedgaards  Navn  forekommer  kun  i  For- 
bindelse med  ham. 

Saaledes  var  nu  Lyngbyslægtens  Mandslinjer  uddøde. 
Dens  Betydning  og  dens  Indflydelse  synes  kun  at  have  været 
ringe.  Iblandt  dens  Medlemmer  fandtes  ingen  fremragende 
Dygtighed,  selv  en  saa  elementær  Egenskab  som  Evnen  til 
at  samle  sig  Gods  og  skaffe  sig  indbringende  Forleninger, 
der  var  saa  stærkt  udviklet  hos  den  Tids  Højadel,  spores 
ikke  hos  nogen  af  Jakob  Billes  Efterkommere.  Familieejen- 
dommene gaa  tabt.  Ægteskaberne  blive  barnløse,  og  kun  paa 
Spindesiden  bevares  Traditionerne  om  den  uddøde  Slægt. 
Gøyernes  og  Rosensparrernes  blomstrende  Familier  ned- 
stamme fra  Jakob  Billes  Datter  Mæritslaf  og  hans  Sønne- 
døtre. 


*)    Elline  Gjøs  Jordebog.     Om  denne  Gaard  haves  ingen  Oplysninger. 

VI. 

Bent  Billes  Efterkommere. 

I.    Solbjerglinjen. 

I  Modsætning  til  Jakob  Billes  hurtig  hendøende  Slægt 
udviklede  Fætteren  Bent  Billes  Sønner  en  frodig  og  blom- 
strende Livskraft.  Ved  Ægteskab  knyttede  til  Landets  mæg- 
tigste og  ældste  Adelsslægter  grundlægge  de  en  blomstrende 
Familie,  Rigdom  og  Magt  tilflyde  dem,  og  alt  synes  at  tyde 
hen  paa,  at  der  fra  dem  skulde  udgaa  talrige  nye  og  kraf- 
tige Skud  paa  Bille-Ættens  gamle  Stamme.  Men  Øxen  ligger 
allerede  ved  Roden  af  Tra^t;  inden  Udgangen  af  Aarhun- 
dredet  er  den  ene  af  Sønnernes  Slægt  uddød  paa  Mands- 
linjen,  kort  efter  forsvinder  den  anden  Broders  Slægt  af  Hi- 
storien, og  Bille-Ættens  Fremtid  hviler  fra  nu  af  paa  den  fra 
den  tredje  af  Bent  Billes  Sønner,  Torben  Bille,  udgaaende 
Slægt.  Hvor  ligger  Grunden  til  den  sørgelige  Skjæbne,  der 
rammer  saa  mange  af  Middelalderens  berømte  Slægter  i  det 
15.  Aarhundrede?  1  dette  eller  i  Begyndelsen  af  det  følgende 
Aarhundrede  uddø  Skarsholmslægten,  Basser,  Lunger,  Lim- 
bækker,  Friller,  Brokker,  Høeger,  Hvider  og  endnu  flere 
Slægter.  Det  skyldes  ikke  Krig,  Farsot  eller  materiel  Til- 
bagegang som  i  det  17.  Aarhundrede,  da  de  uafladelige 
Krige  i  Forening  med  den  sørgelige  økonomiske  Decadence 
bortrev  Blomsten  af  Danmarks  Adel.  Det  15.  Aarhundredes 
Krige  ere  kun  faa,  de  materielle  Livsvilkaar  i  Fremgang  og 
Adelens  politiske  Stilling  i  kraftig  Fremadskriden.  Ydre 
Betingelser  have  saaledes  ikke  været  medvirkende  til  denne 
de  gamle  Slægters  Uddøen,  ligesaa  lidt  som  Giftermaal  mellem 
nærbeslægtede,  da  dette  som  bekjendt  i  Katholicismens  Tid 
var  strængt  forbudt  og  endnu  overholdtes  efter  Reforma- 
tionens Indførelse.  Slægterne  hensygne  ofte  midt  i  deres 
kraftigste   Blomstring,    saaledes   som   Lungerne    og  Basserne, 

der  endnu  i  Erik  af  Pommerns  og  Christofter  af  Bayerns  Tid 
eje  Magt,  Indflydelse  og  store  Rigdomme.  Vi  staa  her  lige 
over  for  et  physiologisk  Spørgsmaal,  som  først  talrige  og 
nøjagtige  Undersøgelser  af  de  til  Slægternes  aftagende  Livs- 
kraft, Levedygtighed  og  Forplantningsevne  knyttede  Ejen- 
dommeligheder kunne  besvare. 

Bent  Billes  og  Fru  Ingers  tre  Sønner,  Erik,  Torben  og 
Peder,  den  sidstnævnte  opkaldt  efter  Ærkebispen  i  Lund  og 
derfor  sædvanlig  kaldet  Peder  Lykke,  arvede  efter  Faderens 
Død  dennes  Ejendomme  saaledes,  at  Erik  fik  Solbjerggaarden, 
Torben  Allindemagle  og  Peder  Lykke  Kjelleklintegaard  i 
Udby  Sogn,  Arts  Herred.  Fru  Inger,  som  overlevede  sin 
Ægtefælle,  skiftede  med  sine  Børn  alt  det  Gods,  som  de 
ejede  i  Sjælland,  hvorimod  det  fra  Morfaderen  stammende 
Gods  i  Skaane  først  udskiftedes  efter  Fru  Ingers  Død.  De 
tre  fra  Bent  Bille  nedstammende  Linjer  kalde  vi  efter  de 
Hovedgaarde,  hvortil  de  oprindelig  skrev  sig,  Solbjerg-, 
Kjelleklintegaard-  og  AUindemaglelinjen. 

Erik  Bille  skrev  sig  allerede  1438  til  Solbjerg,  da  han 
<len  5.  Juni  forseglede  til  Vitterlighed  Ilyane,  Hans  Rantzovs 
Datters  Gjældsbrev  til  Mikkel  Rud  paa  20  Mark  lødig  Sølv^). 
Han  og  Broderen  Torben  deltoge  i  Oppositionen  mod  Erik 
af  Pommern  og  sluttede  sig  strax  til  Chri.stoffer  af  Bayern. 
Begge  vare  til  Stede  i  Kolding  den  24.  April  1440,  da  Grev 
Adolf  af  Holsten  fik  Lensbrevet  paa  Sønderjylland,  og  deres 
Navne  findes  som  de  to  sidste  blandt  de  under  dette  Brev 
opførte  Vidner-).  Allerede  Aaret  før  var  Erik  Bille  traadt  i 
Tjeneste  som  Hofsinde  hos  Kong  Christoffer,  og  han  forblev  i 
denne  Tjeneste  i  hele  denne  Konges  Regeringstid^).  Hof- 
sinderne    dannede    en    Slags    Livvagt    om    Kongens    Person 


')    Geh.   Arch.   Voss.   Smørum  Hrd.    i. 

*)    Hvitfeldt,  Danm.  Riges  Krøn.    S.   8i6. 

')  c  Item  Eric  Pilde  ist  VIIJ  jar  hofgesind  gewest,  wan  lui  sand  Dionysii 
tag  im  XI.  VIJ  jar  kombt».  Kammermester  Christofler  Parsbergs  Regn- 
skab i  Suhms  Samlinger  I,  2.   S.  3. 

Og  udgjorde  med  deres  beredne  Følge  den  saakaldte  Hof- 
fane eller  Livfane,  Kongens  Mærke,  som  den  kaldtes  i  ældre 
Tid  og  maaske  endnu  under  Christoffers  Regering.  De  vare 
rige  og  ansete  unge  Adelsmænd,  som  havde  deres  egne 
Heste,  holdt  deres  egne  Tjenere  og  foruden  den  militære 
Tjeneste  skulde  opvarte  Kongen  og  ved  deres  Nærværelse 
give  Hoffet  Anseelse.  De  ledsagede  Kongen  paa  hans  tal- 
rige Rejser,  bleve  ogsaa  jævnlig  lagte  i  Borgeleje  med  deres 
Følge  paa  de  kongelige  Len  og  stode  alle  under  Marskens 
umiddelbare  Kommando.  Skjønt  deres  Bestilling  kun  lød 
paa  at  tjene  Kongen  inden  Riget,  har  det  dog  utvivlsomt 
ret  jævnligt  været  nødvendigt  at  medtage  dem,  naar  Kongerne 
besøgte  fremmede  Fyrster  eller  som  i  Unionstiden  opholdt 
sig  i  Sverig  og  Norge^). 

Livet  ved  Kong  Christoffers  Hof  har  frembudt  stor  Af- 
vexling  og  rig  Lejlighed  til  at  se  sig  om  i  Naborigerne. 
Da  Kongen  foretog  sin  store  Kroningsrejse  i  Sverig  og  Norge 
har  Erik  Bille  utvivlsomt  ledsaget  ham  og  kunnet  overvære 
de  pragtfulde  Kroninger,  Fester  og  Turneringer  i  Upsala  og 
Trondhjem,  hvor  over  70  Adelsmænd  fra  hele  Norden  bleve 
slagne  til  Riddere  af  den  venlige  og  godmodige  unge  Konge. 
Ligeledes  maa  han  have  været  til  Stede  i  Ribe  Nytaarsdag 
1443,  da  Christoffer  kronedes  i  Overværelse  af  4  tyske  Fyrster, 
der  bar  de  kongelige  Regalier.  Maaske  har  det  været  en 
Skuffelse  for  ham,  at  han  ikke  hørte  til  de  72  Adelsmænd, 
som  den  Dag  bleve  hædrede  med  Ridderslaget;  men  dette 
har  ikke  hindret  ham  i  at  blive  i  sin  Tjeneste,  og  han  fik 
Lejlighed  til  endnu  engang  at  overvære  en  glimrende  Fest, 
da  Christoffer  i  September  Maaned  1445  holdt  sit  Bryllup  i 
Kjøbenhavn  med  Prinsesse  Dorothea  af  Brandenburg.  Mulig- 
vis har  hans  unge  Frue  modtaget  det  samme  venlige  Konge- 
brev, som  udgik  til  Fru  Elne,  Otte  Nielsen  Rosenkrans's 
Hustru,    og    som    lød    saaledes:      « Vider,    at    vi    med    Guds 


')    Historisk  Tidsskrift  II.  44—48. 

Naade  ville  holde  vort  Bryllup  første  Søndag  efter  Bartho- 
lomæi  Dag  næstkommende  her  udi  Kjøbenhavn.  Thi  bede 
vi  kjærligen,  at  I  rette  Eder  derefter,  saa  at  I  kommer  hid 
til  os  Søndagen  efter  Bartholomæi  Dag  det  seneste,  saa  at 
I  fare  ind  med  os  imod  vor  Fæstemø,  at  I  for  vor  Skyld 
reder  Eder  kostelig  ud  med  kostelige  Klæder,  Smykker  og 
andre  saadanne  Stykker  og  med  Eders  bespændte  Karm  og 
fagre  Heste  og  vel  udredte  Svende  og  gjører  Eder  glade 
med  os  den  Tid  over  og  værer  Gud  og  os  velkomne.  In 
Christo  valete>^).  Som  Hofsinde  har  han  formodentlig  ikke 
haft  Grund  til  at  klage  over  den  Mangel  paa  Gjæstfrihed, 
som  i  Følge  den  svenske  Rimkrønike  udvistes  imod  de 
svenske  Gjæster: 

»Det   Hof  det   kan  ej   prises   mere, 
thi  det  stod  ej  fulde  Dage  tre 
siden  slculde  hver  sig  selv  forse 
baade  om  Foder  saa  og  om  Mad 
deraf  hørles  mange  ond  Lad. 
De  Tyske  gaves   nok  hvor  de  vare, 
men   de  Svenske  maatte   undvære, 
de   vorde  og  mest  til  Enden  trykte. 
Mange  Svenske  det  fortykte^) 
gode  Mænd  og  Kvinder  baade 
at  de  vorde  saa  forsmaade. 


Svenske  og  Danske  vorde  til  Raade, 

at   de   Kongen   raadte  og  bade 

at  lade  Bayrerne  hjemfare, 

de  stædte  dem  der  ej  længer  være, 

thi  af  Guld,  Sølv  og  fagre  Heste 

af  alt  fik   Bayrerne  det  bedste, 

baade  Graaskind,   Hermelin  og  Maar, 

hvad  de  bad,  det  Kongen  ej  spared, 

de  finge  og  først  Foder  hvor  Kongen  gjæsted, 

af  Kjælder  og  Stegerhus  det  bedste«. 

'j    Hvitfeldt,    Danm.   Riges   Krøn.   S.   S37.      Brylluppet  stod  imidlertid    først 

i  September. 
')    mishagede. 

Men  muligt  er  det  dog,  at  han  ikke  er  sluppen  hel- 
skindet fra  sin  daglige  Omgang  med  Kongens  tyske  Gjæster^ 
og  at  det  er  Grunden  til,  at  han  midt  under  Festjubelen 
befandt  sig  i  saa  stor  Pengeforlegenhed,  at  han  den  20.  Sep- 
tember maatte  laane  20  Mark  Sølv  og  20  rhinske  Gylden 
af  sin  gamle  Ven,  Ridderen  Niels  Jensen  i  Hammer.  Om 
det  nogensinde  lykkedes  ham  at  indløse  sin  Gaard  i  Lyngby 
Sogn,  som  han  maatte  pantsætte  sin  Kreditor,  vides  ikke. 
Hans  Broder  Torben,  samt  Fætrene  Erik  og  Torben  vare 
ligeledes  til  Stede  ved  Festen  i  Kjøbenhavn  og  kautionerede 
for  deres  kjære  Slægtninge). 

Ridderværdigheden  opnaaede  han  ikke  under  Kong 
Christoffer,  endnu  19.  Oktober  1447  hedder  han  slet  og  ret: 
Erik  Bille,  Hofsinde,  og  der  forlyder  intet  om,  at  han  havde 
i  Sinde  at  trække  sig  tilbage  fra  denne  Virksomhed,  som  for- 
øvrigt ikke  alene  var  en  Ærespost,  men  ogsaa  gav  Ind- 
tægter dels  i  rede  Penge,  dels  i  Underhold  for  ham  og  hans 
Svende.  Da  døde  Kong  Christoffer  pludselig  den  i.  Januar 
1448  uden  at  efterlade  sig  nogen  Søn.  Tronen  stod  ledig, 
og  den  mærkelige  ni  Maaneders  Mellemregering  begyndte, 
i  hvilken  det  danske  Rigsraad  med  Erik  Billes  Chef,  Mar- 
sken Oluf  Axelsen  Tott  i  Spidsen  spillede  Herrer  i  Dan- 
mark. Om  Erik  Bille  har  været  blandt  de  300  Mand  i  Panser 
og  Plade,  som  ledsagede  Marsken  paa  hans  Rejser  gjennem 
Landet,  eller  om  han  har  opvartet  den  unge  smukke  Enke- 
dronning, skulle  vi  lade  være  usagt.  Kun  saa  meget  er  sikkert, 
at  de  Forhold,  som  nu  bragte  et  nyt  Kongehus  paa  Tronen, 
vare  særdeles  gunstige  for  de  to  Brødre  Erik  og  Torben. 
Den  sidste,  som  allerede  var  Ridder,  blev  Medlem  af  Rigs- 
raadet,  og  Erik  opnaaede  i  det  mindste  inden  11.  Oktober 
1452  Ridderværdigheden'-).  Sandsynligvis  er  han  bleven 
slaaet  til   Ridder    under   de   store   Festligheder  i  Kjøbenhavn 


^)    Geh.  Arch.  Klevenfeldts  Samlinger.  Bille. 
■')    Geh.  Arch.  Voss.  S  vanholm   I. 

Oktober  Maaned  1449,  da  Christiern  I  kronedes  til  Konge  i 
Frue  Kirke  og  samtidig  holdt  sit  Bryllup  med  Enkedronning 
Dorothea.  Ridderslaget  skete  i  Frue  Kirke  umiddelbart  efter 
Kroningen,  og  i  den  store  Turnering,  som  fire  Dage  efter 
fandt  Sted  paa  Gammeltorv  og  hvor  Sejrspriserne  uddeltes 
af  8  unge  Møer,  har  vel  ogsaa  Erik  Bille  brudt  sin  Lanse^). 
Livet  ved  Hove  maa  have  tiltalt  Erik  Bille,  thi  det  er 
ellers  ikke  let  at  forstaa,  at  han,  skjønt  ikke  længer  ung, 
holdt  saa  længe  ud  i  en  underordnet  Tjenestestilling.  Som 
den  ældste  af  Brødrene  maa  han  være  født  i  Slutningen  af 
det  14.  Aarhundrede  og  var  altsaa  nu  en  Mand  paa  over 
halvt  hundrede  Aar.  Hans  Formuesomstændigheder  vare 
gode,  om  han  end  ved  enkelte  Lejligheder  maatte  pantsætte 
Gods  for  at  skaffe  rede  Penge,  som  i  hin  Tid  vare  sjældne. 
Som  Hofsinde  har  han  haft  en  aarlig  Løn,  der  synes  at  have 
varieret  mellem  10  og  20  Mark  lybsk.  Han  var  vistnok  en 
driftig  Mand,  som  trods  sin  hyppige  Fraværelse  fra  Hjemmet 
fandt  Lejlighed  til  at  øge  sit  Gods.  Saaledes  kjøbte  han 
en  Gaard  i  Ishøj  af  Klavs  Meynstrup,  lejede  eller  forpagtede 
Gaarde  af  Roskilde  Kapitel,  kunde  laane  og  lægge  Penge 
ud  for  Ridderen  Frederik  Wardenberg,  da  Sten  Basses  Enke 
Fru  Helene  blev  begravet;  han  havde  for  disse  sine  udlagte 
Penge  (40  haandgangne  o:  lybske  Mark  og  6  rhinske  Gylden) 
en  Gaard  i  Merløse  Herred  i  Pant"-).  Som  Ridder  kunde 
han  selvfølgelig  ikke  længer  tjene  i  Hirden,  og  han  har  da  i 
sine  sidste  Leveaar  opholdt  sig  paa  Slægtens  gamle  Ætte- 
gaard  Solbjerg.  Men  kun  lidet  vide  vi  om  ham  i  disse  Aar. 
Hans  Navn  og  Segl  findes  ikke  under  offentlige  Statshand- 
linger,  at  han  en  enkelt  Gang  har  forseglet  med  andre  Adels- 
mænd under  Salgs-  og  Kjøbebreve,  tjener  kun  til  at  konsta- 


')    o.  Nielsen,  Kjøbenhavns    Historie  IL  44 — 46. 

')    0'''&'  i  Geh.  Arch.  Voss.  Smørum  Hrd.  4.     Dpi.  Arn.   Magn.  Fase.  49. 

15  og   17-     Vedel  Simonsen,  Ruderne  I.   51,    og   O.  Nielsen,    Kjbhvns. 

Diplomatår.   T[.    103. 

tere  hans  Tilværelse.  En  af  hans  sidste  Handlinger  var,  da 
han  den  i.  September  1455  tilskjødede  sin  Broder  Torben 
sin  Andel  i  Truelstrup  mod  Vederlag  i  en  Gaard  i  Karleby^). 
Endnu  11.  Oktober  1455  v^''  ^^^^  '  Live,  men  inden  3.  Fe- 
bruar det  følgende  Aar  var  han  død"). 

Erik  Bille  var  i  Følge  Jytte  Gyllenstjernes  Slægtebog 
gift  med  Elline,  Hr.  Truds  Datter  af  Skaane.  som  i  sit  Vaaben 
førte  en  sort  Ørn  med  forgyldt  Næb  og  forgyldte  Kløer. 
Hun  hed  nu  imidlertid  Else  Jensdatter  Glob,  hvilken  Slægt 
netop  førte  dette  Vaaben,  og  var  Datter  af  Jens  Trudsen  Glob 
til  Svenstrup  i  Skaane  samt  Søster  til  den  ansete  Ærkedegn  i 
Lund  Trud  Jensen  Glob.  Denne  optræder  senere  som  Børnenes 
Værge,  og  en  Del  af  disse  tage  ogsaa  Arv  efter  ham.  I 
P"ølge  Else  Grubbes  Ahner  (163 1)  var  denne  Dames  Stam- 
moder Karen  Eriksdatter,  Niels  Grubbes  Hustru,  en  Datter 
af  Erik  Bille  til  Solbjerg  og  Ane  Lunge.  Denne  Efterret- 
ning er  nu  utvivlsomt  ikke  rigtig,  men  dens  Fremkomst  kan 
forklares  af  en  anden  Kilde,  som  ligger  et  helt  Aarhundrede 
længer  tilbage  i  Tiden.  Paa  Stamtavlerne  opføres  i  Alminde- 
lighed Margrethe  Bille,  der  var  gift  med  den  1480  afdøde  rige 
Jørgen  Urne  til  Brolykke,  Fyns  rigeste  Mand,  som  Datter  af 
Erik  Bentsen  Bille.  Deres  Søn  Lave  Urne  til  Boserup,  Lands- 
dommer i  Skaane,  døde  1530  og  blev  begravet  i  Roskilde 
Domkirke,  hvor  hans  Ligsten  endnu  findes^).  Ligstene  ere 
ofte  fortrinlige  genealogiske  Hjælpemidler,  idet  der  paa  begge 
Sider  af  Stenen  i  Almindelighed  findes  afbildet  Ahneskjolde, 
som  forestille  den  afdødes  fædrene  og  modrene  Vaaben  i 
opadstigende  Række.  Ahneskjoldene  paa  Ligstenen  over 
Lave  Urne  give  følgende  Oplysninger  om  hans  Moders  Her- 
komst*} : 


^)    Registrant  over  Ulfstandsbrevene. 

^)    Voss.    Gjældsbreve,    Fase.    21.    66.     O.    Nielsen,    Geh.   Arch.   Kjbhvns. 

Diplomatår.  II.    103. 
')    Løffler,   Gravstenene   i   Roskilde  Kjøbstad  S.    13. 
*j    Efter  velvillig  Meddelelse  af  Hr.  Thiset. 

Bille  ©?')        Lunge   ©   Qvitzow 
Bille  ©  Lunge 


Bille  ©  Urne 


Lave  Urne 


I  Følge  denne  c.  1530  opstillede  Genealogi  hørte  altsaa 
Erik  Billes  Datter  Margrethes  Moder  til  Lungeslægten^).  Vi 
formode  altsaa,  at  Erik  Bille  først  var  gift  med  Ane  Lunge 
og  efter  hendes  Død  med  Else  Glob,  og  denne  Formodning 
bestyrkes  ogsaa  deraf,  at  kun  4  af  Eriks  10  efterladte  Børn 
toge  Arv  efter  Else  Globs  Broder  Trud  Jensen,  Ærkedegn 
i  Lund^). 

Fru  Else  synes  ogsaa  at  være  død  før  sin  Mand,  thi 
hun  nævnes  som  død  i  det  Skifte,  som  hendes  Svogre  paa 
Børnenes  Vegne  foretog  strax  efter  Erik  Billes  Død. 

Erik  Bille  efterlod  sig  en  stor  Børneflok,  men  ingen  voxne 
og  myndige  Sønner,  som  kunde  varetage  deres  Tarv.  Det  laa 
da  nær,  at  Farbrødrene  traadte  til,  og  dette  gjorde  de  da 
ogsaa,  men  rigtignok  paa  en  Maade,  som  ser  noget  mistænke- 
lig ud.  I  Midten  af  Juni  Maaned  1456  indtraf  de  paa  Sol- 
bjerggaard  tilligemed  Børnenes  Morbroder  Trud  Jensen,  Ærke- 
degn i  Lund,  Hr.  Mikkel  Rud  af  Vedby  og  Anders  Jensen 
Passov  af  Tersløse,  Landsdommer  i  Sjælland,  for  at  skifte 
det  Gods,  som  Hr.  Torben  Bille,  hans  Broder  og  Broderbørn 
ejede  i  Sjælland,  og  som  deres  Moder  havde  skiftet  mellem 
dem  i  levende  Live.  De  bleve  da  enige  om,  at  Peder  Bille 
skulde  have  Solbjerg  med  tilliggende  Gods  og  Torben  Bille 


^)  Skjoldet  fremstiller  en  Figur,  som  ligner  en  Engel  og  Hjelmen  er  for- 
synet  med  to   Vesselhorn. 

')  De  Vanskeligheder,  som  denne  Ahnerække  forøvrigt  frembyder,  skulle 
vi  ikke  nærmere  komme  ind  paa.  Vi  kjende  ingen  Lunge,  der  var 
gift  med  Qvitzow,  ligesaa  lidt  som  den  mærkelige  Engel  i  Erik  Billes 
Moders  Vaaben  kan  forklares. 

^)    Se  nedenfr.  S.    158-59. 

Kjelleklintegaard,  som  Peder  hidtil  havde  beboet,  paa  deres 
Broderbørns  Vegne.  Skiftet  skulde  gjælde  til  evig  Tid,  hvis 
Broderbørnene,  naar  de  bleve  myndige,  vilde  nøjes  dermed. 
Hvis  ikke,  skulde  de  have  Solbjerg  og  Godset  igjen,  «paa 
det,  at  ingen  skulde  sige,  at  Hr  Torben  havde  skadet  dem 
i  nogen  Maade».  Paa  Sjællands  Landsthing  fremtraadtc 
nogle  Maaiieder  efter  Hr.  Torben  og  afgav  en  Beretning  om 
Skiftet,  ligesom  Peder  Bille,  der  allerede  havde  installeret 
sig  paa  Solbjerg,  ønskede  at  afgive  en  Erklæring  om,  at 
hvis  nogen  vilde  sige,  at  Hr.  Torben  havde  vanskiftet  sine 
Broderbørn  for  hans  Skyld,  saa  havde  man  tillagt  ham  saa- 
dant  ganske  med  Urette;  han  lovede,  at  naar  Børnene  bleve 
voxne,  vilde  han  gjerne  give  dem  alt,  hvad  de  havde  Ret 
til.  Ligeledes  fandt  han  det  nødvendigt  at  fremhæve,  at 
Trud  Jensen  havde  tilbudt  hami  Solbjerg  og  bedet  ham  om 
at  modtage  Gaarden,  før  han  selv  havde  talt  derom^).  Man 
faar  Indtrykket  af,  at  den  for  de  to  Brødre,  men  især  dog 
for  Peder  Bille,  saa  fordelagtige  Transaction  har  vakt  nogen 
Opmærksomhed  og  fremkaldt  hadefulde  Udtalelser,  siden  det 
var  nødvendigt  at  afgive  saa  mange  Forsikringer  om,  at  man 
ikke  vilde  forurette  Broderbørnene.  Og  man  kan  heller  ikke 
frigjøre  sig  for  den  Opfattelse,  at  de  to  Brodre  have  ind- 
gaaet  en  Slags  Handel  paa  deres  unge  Slægtninges  Bekost- 
ning. Hvorfor  skulde  Torben  have  Kjelleklintegaard,  fordi 
han  lod  Peder  Bille  sidde  paa  Solbjerg  og  styre  Godset  for 
Børnene?  Det  skal  dog  tilføjes,  at  disse  senere  virkelig  fik 
Solbjerg  tilbage,  eller  i  det  mindste  ejede  Parter  deri,  som 
de  gjorde  Penge  af.  Men  i  Tider,  hvor  ingen  Myndighed 
vaagede  over  de  umyndiges  Interesser,  har  Bestyrelsen  af 
disses  Ejendom  sikkert  været  et  indbringende  og  fordelagtigt 
Hverv. 

Erik  Bille    efterlod    sig   i    Følge    Slægtebøger   og  Stam- 


')    Sjællands  Landsthingsvidne  af  6.   Oktbr.    1456   i   Geh.  Arch.   Top.    Saml. 
paa  Papir.     Solbjerg   Nr.    i. 

tavler  ikke  mindre  end  1 1  Børn.  Dette  Tal  maa  dog  redu- 
ceres til  10,  idet  en  af  de  nævnte  Døtre  Christense  udgaar 
som  ikke  horende  til  denne  Gren  af  Ætten.  Af  de  ti  Børn 
vare  fire  Sønner  og  sex  Døtre.  Af  Søstrene  kom  Anne 
Bille  i  St.  Clara  Kloster  i  Roskilde,  hvor  saa  mange  af 
Datidens  Adelsdamer  begræd  deres  haarde  Skjæbne  eller 
mulig  trøstede  sig  ved  det  rige  og  magelige  Liv,  som  det 
fornemme  Kloster  kunde  tilbyde  indenfor  sine  for  alle  nys- 
gjerrige  Blikke  lukkede  Mure.  Ganske  ung  kan  hun  ikke 
have  været,  da  hun  1483  traadte  ind  i  Klostret  og  med  sin 
kjære  Moder  Abbedissens  Samtykke  «kesede»  sin  Fætter 
Bent  Bille  til  sin  Værge  og  gav  ham  det  Gods  i  « Forsvar«, 
som  hendes  Søskende  og  Svogre  havde  givet  hende  Brev 
paa.  Det  var  to  Gaarde  i  Tranegilde  og  en  i  Ishøj,  hvoraf 
Bent  Bille  aarlig  inden  12.  Dag  Jul  skulde  betale  hende  12 
Skilling  Grot  (det  samme  som  12  Lod  Sølv)  og  3  Pd.  Byg^). 
Efter  Bent  Billes  Død  overtog  hans  Søn  Hans  Værgemaalet, 
hvorved  forøvrigt  den  Bestemmelse  i  Værgemaalsbrevet  over- 
traadtes,  at  det  skulde  være  knyttet  til  Besiddelsen  af  Søholm. 
Klosterfrøkenen  levede  i  alt  Fald  endnu  1496  i  Slutningen 
af  Aaret,  da  hun  kvitterede  for  det  Aars  Landgilde,  som 
forørigt  synes  altid  at  være  kommet  rigtig  og  betids  ind, 
takket  være  Abbedissens  kloge  Forsorg,  da  hun  lod  ind- 
føre den  Bestemmelse  i  Værgemaalsbrevet,  at  hvis  Land- 
gildet ikke  kom  ind  i  rette  Tid,  skulde  det  betales  dobbelt"). 
Der  er  ogsaa  Grund  til  at  formode,  at  hun  endnu  var  i  Live 
1 5 10,  da  der  i  Fortegnelse  over  Klosterfrøkenerne  i  St.  Klara 
Kloster  nævnes  en  Søster  Anne  Eriksdatter^). 

Af  de  øvrige  Døtre  nævnes  Kirstine  og  Karen  1471- 
da  de  som  myndige  Arvinger  efter  Morbroderen  Trud  Jensen 
Glob   tilligemed    deres  to  Brødre  skjænkede   et  Stykke  Jord 


*)    Orig.  i  Geh.  Arch.  Voss.  Fase.   14.   5. 

^)    Kvitteringerne  i  Geh.  Arch.  Top.  Saml.  p.  Papir.   Roskilde  54 — 56. 

»)  Geh.  Arch.  Top.  Saml.  p.  Papir.    Roskilde  63. 

i  Malmø  til  Helligaandshuset  dér.^)  Kirstine  blev  gift  med 
den  rige  Peder  Lang  til  Valløse  i  Skaane  og  havde  kun  en 
Datter  Anne,  der  fik  den  fra  Christiern  II's  og  det  skaanskc 
Bondeoprørs  Historie  saa  bekjendte  Niels  Brahe  til  Ægte. 
Karen  fik  Niels  Grubbe  paa  Lystrup  og  Inger  Hr.  Niels  Jensen 
Present  paa  Vollerup.  Begge  havde  baade  Sønner  og  Døtre, 
Margrethe  giftede  sig,  som  allerede  omtalt,  med  Hr.  Jørgen 
Urne  til  Brolykke;  hun  døde  i  Barselseng,  idet  Sønnen,  Lave, 
maatte  skæres  ud  af  hendes  Side.  Ingeborg  blev  gift  med 
x^nders  Gøye  til  Kjærstrup  paa  Lolland  og  skal  ogsaa  kun 
have  haft  en  Datter,  Ellen  Gøye.  Da  Moderen  døde,  giftede 
Anders  Gøye  sig  paa  ny,  og  Jomfru  Ellen  blev  da  sat  i 
Maribo  Kloster,  hvor  hun  endte  som  Abbedisse"). 

Erik  Billes  og  Fru  Elses  fire  Sønner  hed:  Jens,  Jørgen, 
Bent  og  Torben.  Naar  Arven  efter  Forældrene  skulde  deles 
imellem  saa  mange,  kunde  hver  enkelts  Part  ikke  blive 
synderlig  stor,  og  Svigersønnerne  have  ved  Valget  af  deres 
respektive  Ægtefæller  vel  taget  mere  Hensyn  til  et  godt 
gammelt  Navn  end  til  Medgiften.  Det  er  formodentlig  ogsaa 
Grunden  til,  at  to  af  Sønnerne  valgte  at  gaa  i  Kirkens  Tje- 
neste. Om  Torben  fortælles,  at  han  døde  uden  Lands, 
sandsynligvis  paa  en  Studierejse.  Broderen  Bent  studerede 
1466  i  Rostock,  hvor  han  1468  tog  Baccalaureusgraden,  men 
ikke  synes  at  være  bleven  Magister^).  Han  var  senere  Kannik 
i  Roskilde,  men  til  hans  Liv  og  Virksomhed  kjendes  saa 
godt  som  intet.  Han  arvede  efter  Faderen  noget  Gods  i 
Te.ssebølle,  som  han  i  Aaret  1486  gav  Fætteren  Bent  Bille^ 
der  synes  at  have  været  et  Slags  Forsyn  for  hele  Familien, 
Ret  til  at  indløse  fra  Lavrids  Knob,  som  var  gift  med  hans 


')    Geh.  Arch.  Segl,  Goyæ. 

')    1504 — 1509  nævnes  hun  som  Abbedisse.   Kali-Rasmussen,  Musse  Herred 

S.    109— 115. 
^)    L.  Daae,   Matrikler  over  nordiske  Studerende  ved  fremmede  Universiteter 

S.  52  og   141. 


j6o  Jørgen  og  jens  bille. 

IBroder  Jørgens  Enke  Tale  Baad  og   uretmæssig  havde  ladet 
sig  indføre  deri  ^) 

De  to  ældste  Sønner  Jørgen  og  Jens  vare  begge  myndige 
1471"-)  Jørgen  Bille  stod  allerede  1464  i  Tjeneste  hos  Dron- 
ning Dorothea  som  Hofsinde,  sandsynligvis  anbefalet  til  hende 
ved  sin  Faders  lange  og  tro  Tjeneste^).  Han  var  gift  med 
Fru  Tale  Baad,  Datter  af  Arvid  Baad  til  Vadsted  og  Gundel 
Brahe  og  Søster  til  Ridderen  Joachim  Grises  Hustru  Anne 
samt  beslægtet  med  den  ansete  Adelsmand  Jens  Due  til 
Krogsholm  i  Skaane'').  Han  kunde  laane  sin  Broder  Jens 
100  lybske  Mark,  for  hvilken  Sum  denne  pantsatte  ham 
sin  Part  i  Solbjerg;  men  samme  Dag  tilskj ødede  Jørgen  sm 
Hustru  Tale  Broderparten  i  Solbjerg  for  de  100  lybske  Mark, 
han  havde  laant  Broderen,  og  det  blev  saaledes  Hustruen, 
der  sad  som  Pantehaver  i  Solbjerg'^).  Hun  har  formodentlig 
ogsaa  haft  hans  Part  i  Pant,  thi  begge  Brødre  skreve  sig  til 
Solbjerg,  hvor  de  formodentlig  have  boet  sammen  med  deres 
Farbroder  Peder  Lykke.  Jørgen  Bille  levede  endnu  i  Slut- 
ningen af  1 48 1,  men  før  1486  var  han  død,  da  hans  Hustru 
allerede  da  var  gift  paa  ny  med  Lavrids  Knob  til  Gyllebo. 
Broderen  Jens's  Navn  forekommer  kun  i  Berøring  med 
Pantsættelser  og  Laan.  Sin  Part  i  Solbjerg  maatte  han 
pantsætte,  de  gamle  Familieejendomme  i  Sverig  bleve  be- 
hæftede med  store  Pantesummer,  ligesaa  Strøgods  i  Sjæl- 
land. Fætteren  Bent  var  en  haard  Kreditor,  som  for- 
fulgte ham  med  Manings-  og  «Strax»breve.  da  han  ikke 
kunde  fuldgjøre  sine  Forpligtelser.  Men  især  var  det  dog 
■den  rige  Peder  Lang,  Jens's  Svoger,  som  hjalp  ham  af  med 


')    Orig.   dat.   Haffnis,   prof.   Symonis  et   {ude    ('"'lo)    14S6    i   Danske  Adels 

Breve  4.   96. 
'')    se  ovfr.   S.    158      59. 

?)    O.  Nielsen,  Kjbhvns.   Diplomatår.   II.    121. 
*)    Hr.    Tens    Due    oplader    5.   Decbr.    1473    sin   Søsterswn   Oluf  Oxe  bl.   a. 

nogle   Gaarde,    som    de    to    nævnte   Damer    havde    i   Pant.      Elline   Gjøs 

Jordebog. 
^)    Orig.   dat.    16.   Novbr.    1476   i   Geh.   Arch.   Voss.   Løve   Hrd.    139—40. 

lians  Arv.  1483  maatte  han  sælge  ham  16  Gaarde  i  Skaane 
og  Sjælland  tillige  med  hele  sin  Part  i  Solbjerggaard,  som 
vurderedes  til  4^  2  Pd.  og  2  Skpr.  Korn.  Han  takkede  sin 
Svoger  for  god  Betaling  og  fik  Lov  til  at  bo  paa  Gaarden^). 
Midt  under  disse  Gjenvordigheder  døde  Jens  Bille  i  Begyndelsen 
af  Aaret  1484.  Hvilke  de  Arvinger  vare,  som  Kong  Hans  den 
22.  Februar  1484  befalede  at  .skulle  opfylde  salig  Jens  Bille  af 
Solbjergs  Forpligtelser,  vides  ikke  ;  men  de  opfyldte  dem  i  alle 
Tilfælde  ikke,  thi  de  omhandlede  Gaarde  i  Ledingerød  i  Villands 
Hrd.  og  noget  Gods  i  Tudse  Herred  fandtes  opførte  i  Skifte- 
brevet efter  Bent  Bille -j.  Jens  Bille  var  sandsynligvis  ugift, 
og  med  ham  og  hans  Brødre  Jørgen  og  Bent  uddøde  saaledes 
Solbjerglinjen.  Solbjerg  kom  i  Per  Langs  Eje,  og  hans 
Datter,  Enken  efter  Niels  Brahe,  ejede  endnu  1537  Godset  i 
Solbjerg'^). 


2.  Kjelleklintegaardlinjen. 
Paa  Kjelleklintegaard  i  Ubby  Sogn,  Arts  Herred,  boede 
Bent  Billes  yngste  Søn,  Peder  Bille,  opkaldt  efter  sin  Onkel 
Ærkebispen  og  derfor  sædvanlig  kaldet  Peder  Lykke. 
Gaarden,  som  nu  er  en  Avlsgaard  paa  c.  26  Tdr.  Hartkorn,  var 
i  ældre  Tid  en  Hovedgaard  og  hørte  med  til  det  Complex 
af  Herregaarde,  som  Billeætten  efterhaanden  havde  samlet 
sig  i  det  nuværende  Holbæk  Amts  Herreder,  Merløse,  Tudse, 
Løve,  Arts,  Skippinge  og  Ods  Herreder.  Forinden  vi  for- 
lade den  ældre  Slægt  skulle  vi  til  Slutning  endnu  kaste  et 
Blik  paa  den  Egn,  hvor  den  saa  længe  havde  haft  sin  Hjem- 
stavn, men  som  ved  de  ældre  Linjers  Uddøen  blev  saa  fuld- 

')     Geh.   Arch.   Reg.    51. 

^)  Orig.  i  Top.  Saml.  p.  Papir.  Ledingerød  Nr.  1  --5.  Til  Engelbrecht 
Albrechtsen  af  Torbenfeldt  pantsætter  Jens  Bille  1482  en  Gaard  i 
Merløse  Hrd.  for  60  Mark,  og  til  Niels  Børsting  en  Grd.  i  Villands 
Herred  for  50  Mark.  Ellen  Gjøs  Jordebog  og  Geh.  Arch.  Villands 
Herred. 

^)    Orig.  i  Top.  Saml.   p.  Papir.    Solbjerg   10. 

n 

stændig  forladt  af  den  yngre  Slægt,  at  vi  fra  det  16.  Aar- 
hundrede  ikke  træffe  nogen  Bille  bosat  her.  Gaaende  ud 
fra  Solbj  erggaard  i  Amtets  sydvestlige  Del  og  efter  et 
lille  Kig  ind  i  Sorø  Amt  til  det  kun  en  halv  Mils  Vej  fra 
Solbjerg  liggende  Hallelev  —  Niels  Esbernsens  Hoved- 
gaard  —  komme  vi  forbi  det  gamle  Vedbygaard,  Rudernes 
Herresæde^  idet  vi  dernæst  bøje  mod  vest  henimod  det  sagn- 
rige Sæbygaard  ved  Tissoens  sydlige  Bred  og  fortsætte 
Vejen  langs  med  Søens  østlige  Bred,  naa  vi  den  nord  for 
Søen  liggende  Kjeileklintegaard,  hvor  Peder  Lykke  resi- 
derede. Over  Svebølle  fører  nu  Vejen  i  østlig  Retning  gjennem 
store  Skove  og  forbi  smukke  Søer  til  Skarsholm  ved  Skarre 
Sø,  hvor  Valdemar  Sejrs  sidste  Ætling  henlevede  sit  uvirk- 
somme Liv,  medens  hans  driftige  Svogre,  Bent  og  Jakob 
Bille,  bygge  deres  Velfærd  paa  hans  Slægts  Ruiner.  Fra 
Skarsholm  er  kun  en  Mils  Vej  til  Jakob  Billes  gamle  Herre- 
sæde Bjergbygaard,  der  utvivlsomt  var  en  stærk  og  be- 
fæstet Borg  med  stort  Jordtilliggende.  Idet  vi  fortsætte  Rejsen 
videre  mod  Øst  over  Toftholm  og  Løvenborg,  kunne  vi  ikke 
undlade  at  spejde  efter  det  nu  forsvundne  Æbletved,  og 
ere  end  vore  Anstrengelser  forgjæves,  saa  faa  vi  dog  Erstat- 
ning ved  at  møde  lutter  bekj endte  Navne  fra  Billeættens 
Historie  i  de  talrige  Landsbyer,  hvorfra  Fæstebønder  aarlig 
bragte  deres  Landgilde  til  Hovedgaardens  Lader.  En  lille 
Afstikker  til  Halvøen  Tudsenæs  vil  ikke  være  uden  Interesse, 
thi  her  ligger  Hørby,  hvorfra  Niels  Bille  herskede  som 
Lensmand  over  Roskilde  Stifts  Gods,  ligesom  Bent  Bille 
tidligere  fra  Dragsholm  og  hans  Fader  igjen  fra  Braade 
—  begge  i  Ods  Herred  —  bestyrede  den  rige  Bispestols 
uhyre  Ejendomme  i  Holbæk  Amt.  Vi  forstaa  ogsaa  herved 
den  Tiltrækning,  som  Roskilde  maatte  have  for  denne  Slægt, 
og  ane  en  vis  Forbindelse  mellem  de  i  Roskilde  Domkapitel 
talrig  repræsenterede  Medlemmer  af  Billeætten  og  deres 
mere  verdslige  Slægtninge,  Lensmændene  paa  de  store  ind- 
bringende Stiftsien.     Idet  vi  vende  tilbage  til  Holbæk  og  der- 

næst  drage  syd  paa  gjennem  Merløse  Herred,  finde  vi  over- 
alt fra  Sogn  til  Sogn,  fra  By  til  By  Minder  om  den  ældre 
Billeslægt.  Her  ligger  Tingtved,  Sostrup,  Sasserup,  Butte- 
rup, Jernløse,  Kvandløse  etc.  etc,  ikke  at  tale  om  de  syv 
Elverdamsmøller,  som  Trolden  anviste  en  'Herremand  af  de 
Billers  paa  hans  egen  Grund  og  Bæk  og  som  aldrig  staa 
stille  af  Mangel  paa  Vand.  Til  Slutning  kigge  vi  ind  i  Sorø 
Amt  og  ikke  langt  fra  Grænsen  mellem  de  to  Amter  se 
vi  Billeættens  gamle  Herresæde  Allindemagle,  nu  for- 
svunden, men  en  Gang  hævende  sig  stolt  i  Sagnets  minde- 
rige Glans.  I  Aarhundreder  havde  Slægten  haft  sit  Hjem  i 
dette  Sjællands  nordvestlige  Hjørne,  her  havde  den  levet  og 
virket,  indenfor  Amtets  snævre  Grænser  havde  den  knyttet 
sine  Familie-  og  Venskabsforbindelser.  Paa  Skarsholm  træffe 
Bent  og  Jakob  Bille  deres  tilkommende  Hustruer,  paa  Hoved- 
gaarden  i  Tudse  knytter  Cecilie  Tygesdatter  sin  ulykkelige 
Forbindelse  med  Niels  Bille  af  Æbletved,  paa  Tersløse  henter 
Peder  Lykke  sig  sin  Brud  Anne  Grubbe,  fra  Gundestrup 
hjemfører  Torben  Jepsen  Benedicte  Lunge  og  fra  Gunnctved 
(nu  Selchausdal)  Jon  Bille  sin  Hustru  Helene  Limbæk.  Bestan- 
dig træffe  vi  Billerne  i  Følge  og  Flok  med  Ruderne  paa 
Skjoldenæsholm,  Vedby  og  Vognstrup,  med  Moltker  og 
Bydelsbacher  paa  Torbenfeldt,  med  nu  mindre  bekjendte, 
men  dengang  ligesaa  ansete  Slægter  paa  Skaftelev,  Mørke- 
gaard,  Søgaard  osv.  Det  var  i  fuld  Overensstemmelse  med 
Slægtens  Traditioner,  da  den  for  sin  Families  som  for  sit 
Fædrelands  Historie  saa  varmt  følende  Bikop  Ove  Bille  fik 
Tølløse  Hovedgaard  i  Forlening  af  Kronen,  efterat  Refor- 
mationen havde  berøvet  ham  hans  Stilling.  Her  midt  i  sin 
Slægts  gamle  Hjemstavn  tilbragte  han  sine  sidste  Aar,  her 
døde  han  og  herfra  førtes  hans  Lig  til  Antvorskov  Klo.ster- 
kirke,  hvor  han,  ligesaa  heri  følgende  sin  Slægts  Traditioner, 
begravedes  og  hvor  hans  Ligsten  som  den  sidste  sluttede 
sig  til  de  i  den  gamle  Klosterkirke  saa  talrig  repræsenterede 
Mindesmærker  over  Billeættens  afdøde  Medlemmer. 

Peder  Lykke  boede  indtil  Broderen  Eriks  Død  paa 
Kjelleklintegaard,  hvortil  han  skrev  sig  i  det  eneste  Doku- 
ment, vi  have  fra  hans  Haand^).  Efter  Eriks  Død  bosatte 
han  sig  paa  Solbjerg  og  bestyrede  sine  Broderbørns  Ejen- 
dom, medens  Kjelleklinte  tilfalder  Torben  Bille.  I  Forening 
med  denne  havde  han  allerede  1450  skjænket  en  Del  Gods 
i  Løve,  Merløse,  Tudse  og  Flakkebjerg  Herreder  til  Antvor- 
skov Kloster')  og  hans  Navn  forekommer  sædvanlig  kun  som 
Vitterlighedsvidne  ved  Broderens  Transactioner.  Formodentlig 
har  han  ikke  som  denne  faaet  en  stor  Medgift  med  sin 
Hustru,  Anne  Grubbe,  og  det  eneste  vi  derfor  kunne  med- 
dele om  ham  er,  at  han  endnu  levede  i  Marts  Maaned  1471, 
men  var  død  1486,  efterladende  sig  en  Søn,  Bent  Pedersen 
og  en  Datter  Karen.  Fra  1456  kaldte  han  sig  Peder  Lykke 
af  Solbjerg,  i  hvilken  Gaard  han  vel  har  haft  en  Part  og 
hvor  han  sandsynligvis  er  bleven  boende  til  sin  Død.  Dog 
er  maaske  Kjelleklintegaard  paa  ny  kommet  tilbage  i  hans 
Eje,   thi  den   findes   ikke   nævnt  i  Skiftet  efter  Torben  Bille. 

Peder  Lykke  var  altsaa  død  mellem  1471  og  1486  og 
vel  nærmere  mod  det  første  end  det  sidste  Aar.  Han  blev 
begravet  i  Antvorskov  Klosterkirke,  og  hans  Hustru  til- 
skjødede  1486  Klosteret  to  Gaarde  i  Blessinge  i  Løve  Herred, 
som  Hr.  Engelbrecht  Bydelsbach  og  Oluf  Oxe  havde  i  Pant 
for  200  Mark  lybsk.  Hendes  Søn  Bent  gav  sit  Samtykke 
og  forpligtede  sig  til  at  give  sin  Søster  Karen  Vederlag  for 
hendes  Andel  i  de  to  Gaarde,  hvis  de  begge  overlevede  deres 
Moder^).  Vi  se  deraf,  at  Ægteparret  havde  to  Børn,  Bent 
og  Karen. 

Karen  forblev  ugift;  hun  levede  endnu  1497,  da  hun  i 
sit  Testamente  bestemte,   at  Sortebrødrene  i  Næstved  skulde 


*)    Da  han    1455   tilskjødede    sin   Broder    Torben    sin    Andel    i    Truelstrup. 

Se  nedfr.   S.    191. 
*)    Archivregistraturer  IV.    115. 
■'')    Archivregistraturer  IV.    71  —  72. 

have  to  Gaarde  i  Sandby  imod  at  de  holdt  en  evig  Messe 
for  hendes  Sjæl.  Dette  have  de  formodentlig  ikke  gjort,  da 
Arvingerne  ikke  vilde  overlade  dem  Godset.  Sandsynligvis 
har  hun  gjort  sit  Testamente  uden  sine  nærmeste  Frænders 
Samtykke,  hvorfor  Testamentet  heller  ingen  retslig  Gyldighed 
havde'). 

Be//^  PcderseM  Bille  svigtede  sin  Slægts  Traditioner, 
idet  han  forlod  Slægtens  gamle  Hjemstavn  og  flyttede  til 
Fyn.  Aarsagen  hertil  var  den,  at  han  blev  gift  med  en 
Datter  af  Ridderen  Johan  Frille  til  Uggerslev,  Anne  Frille. 
Hun  hørte  til  en  Slægt,  som  i  det  15.  Aarhundrede  havde 
taget  virkom  Del  i  Tidens  store  politiske  Begivenheder  og 
gjennem  dens  mest  fremragende  Medlem  Eggert  Frille  til 
Urebirk  havde  hævet  sig  til  stor  Anseelse  Oprindelig  hjemme- 
hørende i  Sønderjylland  og  i  Ribe  og  Omegn,  havde  den 
senere  ved  Giftermaal  og  betydelige  Forleninger  faaet  fast 
Fod  paa  Fyn  og  Lolland.  De  to  Brødre  Eggert  og  Johan 
Frille  vare  Medlemmer,  og  den  første  endog  et  meget  ind- 
flydelsesrigt Medlem,  af  Rigsraadet.  En  tredje  Broder  Frellav 
efterlod  en  Søn,  Johan  Frellavsen,  der  ligesom  Farbrødrene 
blev  Ridder  og  gjennem  Giftermaal  fik  Ejendom  i  Fyn.  Han 
giftede  sig  —  som  det  synes  —  med  en  Datter  af  Klavs 
Sikker  paa  Uggerslevgaard,  Ermegaard  Klavsdatter,  som 
bragte  ham  denne  Gaard  i  Medgift"-).  Det  var  med  deres 
Datter  Anne,  at  Bent  Pedersen  Bille  giftede  sig.  Bekjendt- 
skab  med  hende  har  han  let  kunnet  stifte;  thi  Fætteren  Bent 
Torbensen  Bille  havde  c.  1466  giftet  sig  med  hendes  Søskende- 
barn Ermegaard  Eggertsdatter  Frille,  Enke  efter  Lensmanden 
paa  Tranekjær,  Philip  Axelsen  Tott,  en  af  de  berømte  syv 
Axelsønner^).  Efter  Johan  Frille  har  Datteren  arvet  Uggers- 
levgaard,   og    Bent   Pedersen    valgte    da    at  bosætte    sig  paa 


')  Scripter,  rer.  Dan.  IV.  329,  386,  jvfr.  en  lignende  Sag  ang.  Eru  Erme 
gaard  Klavsdatter,  Johan  Frilles  Enke  paa  Uggerslevgaard.  Vedel 
Simonsen,   Odense  Byes  Historie  I.  2.  S.  166,   II.  i.  S.  167,   III.  2.  S.  16. 

^)    Secher,  Meddelelser  om  Slægten  Secher  (Siker)  S.  88. 

^)    Om  Slægten  Frille  se  Hist.  Tidsskrift  4.  Række  VI.    i   ff. 

Fyn  fremfor  at  leve  paa  Solbjerggaard  som  tredje  eller  fjerde 
Parthaver.  Han  solgte  derfor  en  Del  af  det  Fæstegods,  han 
havde  paa  Sjælland,  Antvorskov  Kloster  skilte  ham  af  med 
noget  af  det  og  gav  ham  en  Gaard  i  Uggerslev  i  Vederlagt). 
Men  især  var  det  dog  den  store  Opkjøber  af  Billegods,  den 
rige  Per  Lang  paa  Valløse,  Kirsten  Billes  Mand,  der  fik  Broder- 
parten. Først  solgte  Bent  4  Gaarde  til  ham  og  det  følgende 
Aar  (1496)  5  Gaarde  i  Sonderød  i  Rerslev  Sogn,  for  hvilke 
han  fik  den  efter  Datids  Pengeforhold  ikke  ubetydelige  Sum 
af  150  rhinske  Gylden  og  400  Mark  danske.  Et  halvt  hun- 
drede Aar  efter  gjorde  hans  Dattersøn  Hans  Norby,  der  i  Bedste- 
faderens Skiftebrev  havde  set,  at  Sønderød  var  tilfaldet  Mor- 
faderen i  Arv,  Fordring  paa  dette  Gods.  Men  Per  Langs  Datter, 
der  trods  de  store  Ulykker,  der  havde  ramt  hende  og  hendes 
Mand  Niels  Brahe,  havde  forstaaet  at  holde  sig  oven  Vande 
og  holde  sammen  paa  de  fra  Faderen  arvede  Rigdomme, 
havde  sine  Papirer  i  Orden,  og  paa  Kongens  Retterthing 
kunde  hun  med  Bent  Billes  egen  Kvittering  godtgjøre  sin 
Ret  til  dette  Gods,  som  ogsaa  blev  hende  tildømt"),  Ogsaa 
til  Fætteren  Bent  paa  Søholm  pantsatte  han  og  solgte  senere 
en  Gaard  i  Sønderød  for  100  Mark  danske,  men  noget  Gods 
blev  dog  tilbage,  som  Bent  Billes  Søn  Hans  senere  bestyrede 
som  Værge  for  den  unge  Klavs  Bille,  Bent  Pedersens  Søn^). 
Fyn  var  dengang  som  nu  de  talrige  Herregaardes  Land. 
1  Skam  og  Skovby  Herreder,  især  i  det  sidste,  ligger  endnu 
henved  en  Snes  betydelige  Herregaarde,  i  Middelalderen 
fandtes  endnu  flere.  Det  nære  Samliv  mellem  de  tæt  ved 
hinanden  boende  Familier  medførte  selvfølgelig  hyppige  Ven- 
skabs- og  Slægtskabsforbindelser.  Men  lige  saa  hyppig 
kunde    ubetydehge  Retstrætter   om  et  lille  Stykke  Jord,    om 


^)    Archivregistraturer  IV.    72. 
')    Herredags  Dorabog   154.7,  fol.    160. 

•'*)    Orig.    i    Geh.     Arch.     Voss.    Love    Ilrd.     142  — 143.      Sjælland,    Unævnt 
Gods.    No.   2. 

Benyttelsen  af  Vandet  til  at  drive  Møllerne,  om  Retten  til  at 
drive  Svin  i  Skoven  eller  Kvæget  paa  Marken,  medføre 
bitre  og  langvarige  Tvistigheder,  som  ofte  endte  med  blodige 
l-'ejder.  Lidenskaberne  var  dengang  hos  alle  Dele  af  Befolk- 
ningen heftigere  og  voldsommere  end  nu.  Sværdet  sad  løst 
i  Skeden,  og  et  hidsigt  Ord  kunde  medføre  sørgelige  Følger. 
Der  er  talrige  Eksempler  blandt  den  Tids  Adel  paa  raa 
Vold  og  Selvtægt,  udøvet  af  de  højst  stillede  og  mest  ansete 
Adelsmænd,  og  den  Egn,  hvortil  Bent  Pedersen  var  flyttet, 
dannede  ikke  nogen  Undtagelse  i  saa  Henseende.  Skinkel- 
erne paa  Rugaard  og  Enggaard,  Bryskerne  paa  Dallund, 
Margaard  og  Langsø,  Podebuskerne  paa  Egeskov  og  Kjørup 
vare  alt  andet  end  fredsommelige  Naboer,  og  om  end  Bent 
Pedersen  i  de  nye  Forhold,  hvorunder  han  nu  levede,  kan 
have  haft  en  Støtte  hos  sin  Hustrus  nære  Slægtninge,  Revent- 
loverne  paa  Søbo,  Frillerne  paa  Vejlegaard  og  den  gamle 
ansete  Familie  Munk,  ligesom  hos  sine  egne  Slægtninge, 
Gyldenstjernerne  paa  Ivernæs  og  fremfor  alt  hos  Fætteren 
Bent  Bille  og  dennes  Sønner,  saa  skærmede  det  ham  dog 
ikke  imod  Overlast  og  sluttelig  en  voldsom  Død.  De  nær- 
mere Omstændigheder  ved  hans  tragiske  Endeligt  kjende  vi 
ikke.  Det  synes  som  om  han  er  bleven  dræbt  af  Ejler 
Bryske  til  Dallund  eller  en  af  dennes  nære  Slægtninge,  thi 
det  var  i  Følge  Fuldmagt  af  Ejler  Bryske,  at  Knud  Pedersen 
Gyldenstjerne  1508  paa  dennes  Vegne  modtog  af  Knud  Bille 
det  «Tryggebrev»  (Orfejde),  som  var  udstedt  i  Anledning 
af  Bent  Pedersens  Drab^).  Store  Bøder  maatte  Drabsmanden 
betale  for  sin  Udaad ;  hele  den  Afdødes  Slægt  traadte  nemlig 
op  som  Parthavere  i  Bøden,  og  Billerne  vare  dengang  saa 
talrige  og  saa  mægtige,  at  den  ved  Loven  fastsatte  Bøde 
utvivlsomt  er  skruet  betydeligt  op  ved  den  saakaldte  Gør- 
sum  eller  Overbøde -j.      Peder  Bille  paa  Svanholm,   der  som 


')    Orig.  dat.  Kjbhvn.   ^"/lo    1508.     Danske  Adels  Breve  Fase.    11.   88. 
'')    Gørsum  (fr.  gersomi),  egtl.   Klenodie. 

Værge  for  Bent  Pedersens  Søn,  den  unge  Klavs  Bille,  førte 
Sagen  paa  Arvingernes  Vegne,  fik  udbetalt  60  Mark,  6  Skil- 
ling og  32  Hvide  som  Vederlag  for  sine  Udgifter,  Resten 
deltes,  som  det  var  Skik  og  Brug,  mellem  alle  den  Dræbtes 
Slægtninge^). 

Bent  Pedersen  efterlod  en  Søn  Klavs  Bille,  som  den 
29.  April  1 507  var  myndig,  da  han  gav  sin  Faders  Fætter 
Peder  Bille  til  Svanholm  Kvittering  for  det  Værgemaal,  han 
havde  haft  paa  hans  og  Søskendes  Vegne  for  deres  Gods  i 
Sjælland"-).  Om  han  er  den  samme,  der  senere  kalder  sig 
med  Tilnavet  Norby  (Klavs  Bille,  som  kaldes  Norby)  og 
som  1 5 19  tappert  forsvarede  Elfsborg  Slot  mod  Svenskernes 
Angreb,  kan  ikke  afgjøres^).  Sandsynligheden  taler  herfor, 
men  det  .strider  imod  de  almindelige  Opkaldelsesregler,  hvor- 
efter han  nærmest  —  i  Analogi  med  de  Regler  vi  kjende 
fra  Lykkenavnets  Anvendelse  i  Billeætten  —  burde  hedde 
'(Klavs  Norby,  som  kaldes  Bille ».  Han  er  sandsynligvis  død 
ugift  eller  barnløs,  thi  hans  Søster  Anne  bragte  Uggerslev- 
gaard  til  sin  Ægtefælle,  Jakob  Norby,  i  hvis  Slægt  Gaarden 
senere  forblev.  Klavs  Bille  havde  endnu  to  Søstre  Dorothea  og 
Inger,  som   1508  vare  Nonner  i  St  Agnete  Kloster  i  Roskilde^). 

Paa  ny  have  vi  saaledes  at  meddele  om  en  uddød  Slægt, 
og  tilbage  staar  kun  at  fortælle  om  Bent  Billes  tredje  Søn 
Torben.  Forinden  bliver  det  dog  nødvendigt  at  dvæle  en 
Stund  ved  en  Del  Mænd,  som  bære  Navnet  Bille,  men 
hvis  Herkomst  ikke  kan  udredes  og  som  maaske  heller  ikke 
høre  til  Slægten.  Det  maa  vel  betragtes  som  ret  sandsynligt, 
at  der  selv  i  Tider,  hvor  Slægtfølelsen  var  saa  stærk  som  i 
det  15.  Aarhundrede  og  hvor  en  mægtig  og  opblomstrende 
Familie  har  søgt  at  værne  selv  om  de  mere  vantrevne  Skud 


')  Orig.   dat.   Alendæ,  s.  Jørgens  Aften  1506  i   D.  Adels  Breve   Fase.  4.  26. 

^)  Orig.  i  Geh.  Arch,  Voss.  Sjælland,  Unævnt  Gods.  2. 

^)  Styffe,   Bidrag  til  Skandinaviens  Historia  V.  600—601. 

*)  Se  Stamtavlen. 

paa  Stammen,  at  selv  i  saadanne  Tider  har  der  været  Mænd 
af  Slægten,  som  levede  i  overordentlig  smaa  og  trykkende 
Forhold,  og  hvis  Ejendom  kun  bestod  i  en  enkelt  eller  et 
Par  Bøndergaarde.  Naar  vi  derfor  i  det  store  Skifte  efter 
Torben  Bille  1491  finde  nævnt  en  Bt'lle  af  Uglerzip,  som 
svarer  af  sin  Gaard  to  lødige  Mark  til  Svanholm,  fristes  man 
til  i  denne  ubekjendte  Mand  at  se  et  Medlem  af  Slægten, 
om  der  end  og  kan  være  Sandsynlighed  for,  at  « Bille »  blot 
er  et  Fornavn,  der  tyder  hen  paa  Opkaldelse  af  den  mæg- 
tige Husbond.  Derimod  var  utvivlsomt  Væbneren  Lars  Bille,. 
som  1483  boede  i  Gjerløv  i  Horns  Herred,  men  om  hvem 
iøvrigt  intet  vides,  af  Bille-Ætten.  Navnet  Olnf  Bille  bæres 
1 5 10  af  en  Borgemester  i  Stege  paa  Møen.  Hans  Segl  er  et  al- 
mindeligt borgerligt  Bomærke,  men  der  er  vel  intet  i  Vejen 
for,  at  han  eller  hans  Fader  'efter  at  have  opgivet  de  Rettig- 
heder, som  vare  knyttede  til  adelig  Stand  og  Værdighed,, 
ogsaa  har  opgivet  \"aabnet  ^). 

.  Anderledes  stiller  det  sig  derimod  med  den  under  Navnet 
Jon  Bille  til  Gav '/o  kj  endte  og  paa  Stamtavlerne  som  Søn 
af  Torben  Jepsen  til  Bjergby  opførte  Mand.  Han  var  Lens- 
mand paa  Gavnø  og  gift  med  Magdalene  Limbæk,  en  Datter 
af  Otte  Limbæk  til  Gunnetved  (Selchausdal).  Han  fore- 
kommer i  Aarene  1464 — 1481  jævnlig  som  Vidne,  især  i 
Forening  med  Torben  Bentsen  Bille  og  dennes  Sønner. 
Torben  kalder  ham  sin  Fætter,  men  Uheldet  vil,  at  han 
enten  ikke  har  hængt  sit  Segl  under  de  Breve,  som  han  har 
forseglet  som  Vitterlighedsvidne,  eller  ogsaa  at  Seglet  i 
Tidens  Løb  er  blevet  borte.  At  han  nævnes  s::»m  nærmeste 
Arving  efter  Fru  Else  Brømlesdatter"-),  giver  os  desværre  ikke 
nogetsomhelst  Vink  om  hans  Herkomst,  og  det  er  kun  i 
Tillid  til  Jytte  Gyldenstjernes  genealogiske  Viden,  at  man  har 
gjort  ham    til  en  Broder  til   Jens  eller  Niels  Bille    til    Hørbjr 


')    Wegener,   Abrahamstrup  I,   38-      Danske   Adels   Breve  Fase.    5.    18. 
*)    Dipl.   .\rn.   Magn.  Fase.   4.    7. 

Og  til  Søn  af  Torben  Jepsen.  Derimod  giver  en  Ligsten 
over  hans  Datter  Margrethes  Efterkommere  en  uventet  Op- 
lysning^). Jon  Bille  og  Fru  Magdalene  Limbæk  havde  flere 
Børn,  men  kun  et  af  disse  kjendes.  Det  er  Datteren  Mar- 
grethe, om  hvilken  det  fortælles,  at  hun  blev  taget  ud  af 
Klostret  for  at  giftes  med  den  oprindelig  uadelige,  men  paa 
Grund  af  sin  Dygtighed  højt  ansete  Landsdommer  paa  Sjæl- 
land Niels  Henriksen  Arenfeld.  Disses  Datter,  Margrethe 
Nielsdatter,  blev  gift  med  Jens  Rosengaard,  og  paa  Ligstenen 
-over  denne  i  Roskilde  Domkirke  ses  to  Rækker  Ahneskjolde, 
-som    give  følgende  Stamtavle: 

Bille  Limbæk 

©   Grubbe  ©   Mandrup 


Jon   Bille      ø        Magdalene  Limbæk 


Margrethe 
©  Niels  Arenfeld 


Margrethe 
©  Jens   Rosengaard 

Vi  se  heraf,  at  Jon  Billes  Fader  var  gift  med  en  Grubbe. 
Nu  skal  det  falde  vanskeligt,  ja  vel  umuligt  at  finde  nogen 
anden  Bille,  der  i  det  15.  Aarhundrede  var  indgiftet  i  Grubbe- 
slægten  end  Peder  Bentsen  Lykke,  hvis  Hustru  var  Anne 
Grubbe.  Ere  Ligstensvaabnene  korrekte,  og  herom  kan  vel 
ikke  herske  nogen  Tvivl,  var  altsaa  Jon  Bille  en  Søn  af 
Peder  Lykke  og  altsaa  en  Broder  til  Bent  Pedersen.  Det 
ser  dog  imidlertid  noget  besynderligt  ud,  at  Torben  Bille 
kan  kalde  ham  sin  Fætter,  da  han  jo  dog  var  hans  Broder- 
søn, men  synderlig  nøjeregnende  i  Betegnelserne  af  Slægt- 
skabsgraderne  var  man  ikke  dengang,  og  at  der  har  været 
et  nært  Slægtskab  imellem  Jon  Billes  Børn  og  Torben  Billes 
Børn,  ses  deraf,  at  samtlige  tre  Brødre,  Bent,  Sten  og  Peder 

')    Meddelelsen  skyldes  Hr    Thiset. 

i  Forening  med  Povl  Laxmand  som  Værge,  forsegle  et  Brev, 
hvorved  Jon  Billes  Enke  tilskjøder  Arvid  Trolle  sin  og  sine 
Børns  Rettighed  i  I^onderup  Avlsgaard^).  Fru  Magdalene 
levede  sin  Enkestand  paa  Gunnetved,  som  hun  arvede  efter 
Faderen,  og  som  gjenneni  hendes  Datter  Margrethe  atter 
gik  i  Arv  til  Arenfclderne.  Hun  har  udstedt  Kvittering  til 
Bent  Bille  i  Søholm  1480  for  en  større  Sum  Penge"),  men 
hermed  er  ogsaa  vort  Kjcndskab  til  hende  forbi.  Om  hun 
har  haft  Sønner  vides  ikke.  Jon  Bille  blev  som  sin  øvrige 
Slægt  begravet  i  Antvorskov.  Han  deler  Skæbne  med  de 
andre  Medlemmer  af  Billeætten,  der  bære  Navnet  Jon,  at  man 
ikke  med  Bestemthed  kan  angive  hans  Herkomst.  De  gamle 
Slægtebøgers  Advarsel  mod  at  forvexle  Hr.  Jon  Litle  paa 
Tommerup  med  Jon  Bille,  som  døde  ugift,  eller  med  Jon 
Bille,  som  var  gift  med  Lene  Limbæk,   kunne  vi  kun  gjentage. 


3.    Torben  Bille 
til  Allindemagle,  Søholm,    Svanholm    og  Abrahamstrup. 

Torben  Bille  var  den  næstældste  af  Bent  Billes  og  Fru 
Inger  Torbendatters  efterlevende  Sønner  og  opkaldt  efter 
Morfaderen.  Hvor  naar  han  er  født,  vides  ikke,  ligesaa  lidt 
kjende  vi  til  hans  Ungdom  og  Opdragelse.  Hans  Navn 
nævnes  første  Gang  1434  i  P"orening  med  hans  to  Brødres, 
da  Faderen  kom  til  Overenskom.st  med  Lyngbylinjen  om 
Arven  efter  Hr.  Torben  Pedersen.  Men  næppe  er  Faderen  død, 
før  Torben  Bille  træder  ud  af  den  Dunkelhed,  der  hidtil  har 
omhyllet  ham,    og   hurtig  gjør  sig  bemærket    som    en    af  sin 


')    Klevenfeldi,  Bille. 

')    Danske  Adels  Breve  Fase.  4,  81. 

Stands  ivrigste  og  driftigste  Godssamlere.  Han  forstod  —  1 
Modsætning  til  Fætteren  Peder  Bille  —  hurtig  at  .stille  sig 
paa  den  Side,  hvor  Ære,  Rigdom  og  gode  B'orleninger 
vinkede.  Saaledes  finde  vi  ham  tidlig  sluttende  sig  til  det 
Parti,  som  indkaldte  Christoffer  af  Bayern.  Han  var  den- 
gang eller  havde  kort  forinden  været  gift  med  Beate  Tott, 
Datter  af  Axel  Pedersen  og  Søster  til  Axelsønnerne.  Slægten 
Tott,  som  senere  udmærkede  sig  ved  den  Kraft  og  Enighed, 
hvormed  den  optraadte  i  alle  politiske  Spørgsmaal,  var  da 
splittet  i  sin  Optræden  lige  overfor  Erik  af  Pommern. 
Medens  Oluf  Axelsen  var  en  af  Oppositionspartiets  mest 
energiske  Førere,  holdt  P'aderen  sin  Troskabsed  imod  Erik, 
hvem  han  først  efter  to  Aars  Forløb  opsagde  Huldskab  og 
Troskab.  Muligvis  have  disse  Forhold  hindret  Torben  Bille  i 
strax  at  indtage  en  bestemt  Stilling  i  Tronfølgerspørgsmaalet, 
thi  vi  finde  ham  ikke  iblandt  de  37  danske  Adelsmænd, 
som  i  Lilbeck  modtoge  Hertug  Christoffer  og  derfra  sendte 
Opsigelsesbrevet  til  P2rik  af  Pommern.  Men  efter  Christoffers 
Ankomst  til  Danmark  har  han  ikke  tovet  med  at  tage  sit  Parti. 
Paa  Viborg  Thing  var  han  med  at  hylde  den  unge  Hertug  som 
Danmarks  Konge,  og  med  denne  fulgte  han  til  Kolding,  hvor 
han  tillige  med  sin  Broder  Erik  satte  sit  Navn  under  den  Akt, 
hvorved  hele  Sønderjylland  overdroges  som  et  frit  og  arve- 
ligt Len  til  Hertug  Adolf.  Han  var  saaledes  med  til  at 
indvie  den  nye  Tid  i  Danmarks  Historie  og  bærer  sin  Del 
af  Ansvaret  for,  at  de  politiske  Principper  bleve  opgivne,  som 
Dronning  Margrethe  og  Erik  af  Pommern  havde  holdt  i 
Hævd,  og  som  hans  egen  Farbroder,  den  gamle  Ærkebiskop 
Peder  Lykke,  havde  været  Talsmand  for. 

Men  denne  Vej  forte  til  Ros  og  Magt.  Medens  Peder 
Bille  dør  ukjendt  og  upaaagtet  paa  sin  Fædrenegaard,  har 
Fætteren  Torben  bygget  sig  en  gylden  Bro  til  Hæder  og 
politisk  Indflydelse.  Endnu  1440,  da  han  møder  den  unge 
Konge  i  Viborg,  er  han  kun  Væbner,  men  Aaret  efter  erhverver 
han    sig    ved    Kroningen  i  Upsala    de    gyldne    Riddersporer, 

Herretitlen  knyttes  fra  nu  af  til  hans  Navn,  og  hans  Optagelse 
i  Rigsraadet  har  ikke  ladet  vente  længe  paa  sig;  maaske 
endnu  i  Christoffers  Regeringstid  har  han  faaet  Sæde  blandt 
Rigets  udvalgte  Mænd.') 

Det  blev  dog  ikke  som  Statsmand,  at  Torben  Bille 
kom  til  at  indlægge  sig  et  Navn  i  sin  Slægts  og  sit  Lands 
Historie.  Som  Medlem  af  Rigsraadet  har  han  selvfølgelig 
taget  Del  i  Styrelsen  af  Rigets  Anliggender,  men  ikke  nogen 
saa  fremragende ,  at  hans  Indfl\-delse  spores  paa  noget  sær- 
skilt Omraade.  Da  Christoffer  af  Bayern  døde  og  Rigs- 
raadets  Valg  efter  henved  9  Maaneders  Overvejelser  faldt 
paa  den  unge  Grev  Christiern  af  Oldenborg,  sad  ogsaa  han 
i  Raadet,  men  vi  kjende  ligesaa  lidt  til  hans  som  til  noget 
andet  Medlem  af  Rigsraadets  —  det  skulde  da  være  Rigs- 
"hovmesteren  Otte  Nielsen  Ro.sénkrans"s  —  politiske  Opfattelse. 
Efter  Christierns  Tronbestigelse  i  Danmark  optog  Forholdet 
til  den  ved  Karl  Knutssons  resolute  Optræden  i  Sverig  og 
Norge  brudte  Union  al  Opmærksomhed,  og  her  mode  vi  da 
Torben  Bille  i  det  eneste  Anliggende  af  større  politiske 
Betydning,  hvori  han  kan  have  haft  Lejlighed  til  at  øve 
nogen  Indflydelse.  Under  Forhandlingerne  med  Karl  Knuts- 
son  1449  ^^''  *^^t  blevet  besluttet,  at  12  danske  og  ligesaa 
mange  svenske  Rigsraader  skulde  mødes  i  Halmstad  Val- 
borgsdag  det  følgende  Aar  for  at  træffe  en  endelig  Afgjorelse 
om  Rigernes  fremtidige  Stilling  til  hinanden.  Fra  dansk 
Side  mødte  her  Landets  mest  fremragende  Politikere,  blandt 
livilke  vi  særlig  kunne  nævne  den  gamle  erfarne  Henrik 
Knudsen  Gyldenstjerne,  den  snilde  og  raadsnare  Eggert 
Frille  og  den  mest  indflydelsesrige  danske  Statsmand  paa 
hin  Tid,  Otte  Nielsen  Rosenkrans.  Som  den  tolvte  og 
sidste  nævnes  Torben  Bille.  Man  tager  neppe  fejl  i  at 
nævne   de  tre  førstnævnte  som  de  toneangivende  paa  dansk 


^)    Endnu    -*  5    1440    kalden    han   Væbner.       *'  3    1442    nævnes    han    første 
Gang  som   Ridder,      deh.   Arch.   Voss.      Lynge  Kronborg  Hrd.   37. 

Side,  og  at  Forhandlingerne  bleve  ledede  med  udmærket 
Dygtighed,  fremgaar  af  det  uventede  og  for  Kong  Christiern 
saa  gunstige  Resultat.  Svenskerne  opgave  deres  Konges 
Fordringer  paa  Norge,  og  det  vedtoges  endvidere,  at  naar 
den  ene  af  de  to  Konger  døde,  skulde  \2  Rigsraader  fra 
hvert  Land  mødes  i  Halmstad  for  at  vælge  en  ny  Konge. 
Man  skulde  da  se  at  blive  enige  om  at  vælge  den  over- 
levende Konge  til  Hersker  i  begge  Riger;  lykkedes  dette 
ikke,  skulde  Tronen  staa  ubesat,  indtil  ogsaa  den  anden 
Konge  døde.  Da  skulde  paa  ny  12  Raader  fra  hvert  Rige 
træde  sammen  i  Halmstad  og  være  forpligtede  til  at  vælge 
en  Konge  for  begge  Riger.  Det  var  et  Resultat,  som  de 
danske  Sendebud  med  Stolthed  kunde  se  tilbage  paa. 

Det  var  forste  og  blev  tillige  sidste  Gang,  at  Torben 
Bille  optraadte  som  politisk  Underhandler,  hvad  enten  nu 
Grunden  hertil  ligger  i,  at  hans  Evner  ikke  laa  i  den  Retning, 
eller  deri  at  hans  egen  Virksomhed  optog  al  hans  Tid  og 
Kraft.  Vel  findes  hans  Navn  overalt,  hvor  Rigsraadet  op- 
træder som  samlet  Korporation,  men  hans  Historie  kan  ikke 
give  noget  Bidrag  til  Tidens  politiske  Historie,  og  vi  kunne 
derfor  glide  let  hen  over  denne  Side  af  hans  Liv  og 
med  større  Udførlighed  dvæle  ved  den  rige  Virksomhed, 
han  udfoldede  som  Godsherre  og  Lensmand,  hvorved  han 
lagde  den  materielle  Grund  til  de  følgende  Slægtleds  Be- 
tydning i  vor  Historie  og  sikrede  sin  Slægts  økonomiske 
Stilling  i  Aarhundreder. 

Torben  Bille  arvede  Allindemagle  Gaard  og  Gods  efter 
sin  Fader.  Allinde  blev  saaledes  Slægtens  gamle  Stamgaard, 
og  det  er  derfor  let  forklarligt,  at  saa  mange  af  de  til  Bille- 
ætten knyttede  Sagn  gruppere  sig  om  denne  Gaard.  Her 
opholdt  Torben  Bille  sig,  indtil  han  senere  flyttede  til 
Abrahamstrup  som  kongelig  Lensmand.  Ved  sit  Giftermaal 
med  Beate  Tott  var  han  kommet  i  Forbindelse  med  en  af 
Landets  rigeste  og  mest  ansete  Slægter.  Men  da  Beate 
døde   i    Barselseng   og   hendes   Tvillinger    døde   samtidig    — 

de  bleve  alle  nedlagte  i  én  Grav,  sige  Slægtebøgerne  — 
opløstes  hurtig  denne  Forbindelse  og  bragte  ikke  Torben 
nogen  materiel  Fordel.  Derimod  vedblev  de  to  l^^amilier  at 
staa  i  nær  og  venskabelig  Berøring  med  hinanden,  og  linken 
efter  en  af  hans  Svogre  skulde  senere  blive  hans  Sviger- 
datter. Torben  Bille  giftede  sig  nemlig  paa  ny  og  hentede 
atter  denne  Gang  sin  Brud  i  en  af  Landets  ældste  og  be- 
rømte Slægter.  Hans  anden  Hustru  var  Sidsel  Ovesdatter 
Lunge,  Datter  af  Ove  Jepsen  Lunge  og  Broderdatter  af  den 
under  Dronning  Margrethe  og  Erik  af  Pommern  bekjendte 
Rigsraad  Anders  Jepsen  Lunge  til  Egede  og  Gunderslevholm. 
Saaledes  var  nu  tre  Medlemmer  af  Billeætten  —  Brodrene 
Torben  og  Erik  og  deres  Fætter  Torben  —  giftede  ind  i 
Lungernes  Familie.  Fru  Sidsel  var  Arving  efter  sin  barnløse 
Farbroder  Anders  Jepsen.  Allerede  i  Aaret  1423  havde 
dennes  Hustru  Ellen  Moltke  erklæret  sig  tilfreds  med ,  at 
hendes  Ægtefælle  havde  undt  hende  Egede  for  Livstid. 
Efter  hendes  Død  tilfaldt  Gaarden  Fru  Sidsel,  som  i  sin 
Enkestand  altid  opholdt  sig  paa  Egede,  der,  som  bekjendt, 
gik  i  Arv  til  hendes  Efterkommere  og  senere  fik  sit  smukke 
Navn  Jomfruens  (eller  Jomfruernes)  Egede  efter  hendes 
Sønnesønners  Døttre.  Denne  herlige  Ejendom  med  sine 
udstrakte  Skove  og  gjennemstrømmet  af  Tryggevælde  Aaa 
kom  saaledes  i  Billernes  Eje. 

En  endnu  større  Arv  tilfaldt  Fru  Sidsel  efter  hendes 
Faders  Død.  Hr.  Ove  Lunge  ejede  Herregaardene  Basnæs 
og  Gunderslevholm  paa  Sjælland  samt  Nielstrup  paa  Lolland 
med  stort  og  spredt  liggende  Strøgods  især  paa  Sjælland. 
Ved  Skiftet  efter  ham  og  hans  Hustru  1458  fik  Sønnen  Tyge 
Lunge  Basnæs,  Svigersønnen  Axel  Lagesen  Brok,  gift  med 
hans  Datter  Ellen,  Gunderslevholm,  medens  Torben  Bille 
og  Fru  Sidsel  fik  Nielstrup,  i  hvilket  dog  begge  Svogrene 
synes  at  have  haft  Søskendeparter.  Hr.  Torben  mageskiftede 
strax  med  Axel  Lagesen  en  Del  af  det  arvede  Strøgods 
mod    Vederlag    i    Nielstrup,    men    synes    dog    ikke    at    have 

været  i  fuld  Besiddelse  af  Gaarden  eller  at  have  taget  Bolig 
dér.  Med  Svogeren  Hr.  Tyge  Lunge  stod  han  paa  en  meget 
uvenskabelig  Fod.  Det  var  de  sædvanlige  Arve-  og  Skifte- 
stridigheder, som  var  dem  imellem.  En  Hoben  Klagepunkter 
havde  Torben  Bille  at  fremføre  imod  Hr.  Tyge  Lunges  Foged, 
Jep  Monsen.  Denne  havde  taget  Svin,  Lam  og  Gjæs  og 
Høns  fra  hans  Tjenere  i  Vidskolle,  tvunget  Mølleren  i  Ravn- 
strup  Mølle  til  at  betale  sig  Mølleskyld,  optaget  hans  Smør- 
skat i  Skafterup ,  redet  ind  i  hans  Gaard  i  Ottestrup  selv 
sjette  og  voldgjæstct  Bonden.  Han  havde  her  taget  Bondens 
Korn  og  ladet  det  « hugge »  for  sine  Heste,  taget  hans 
tærskede  Korn  og  ført  det  af  Gaarden,  endvidere  bortført 
Bondens  Sæk  og  Grim.e  og  tvunget  ham  til  at  stille  Borgen 
for,  at  han  vilde  føre  sin  Skat  og  Landgilde  inden  en  «stege» 
Dag  til  Basnæs.  Men  særlig  var  Hr.  Torben  forbitret  over, 
at  Jep  Monsen  havde  «ham  til  Hovmod  >  ladet  hugge  en 
Eg  i  hans  Eng  omkuld,  op  til  hvilken  hans  Vornede  havde 
ladet  lægge  sin  Svinesti,  og  beskyldte  ham  endog  for  at 
have  bragt  Uvenskab  og  Tvedragt  imellem  Hr.  Tyge  og  ham, 
fordi  han  havde  undladt  at  opskrive  noget  Gods,  som  derfor 
ikke  var  kommet  til  ret  Skifte  mellem  Svogeren  og  ham.  Til 
de  fleste  af  disse  Beskyldninger  svarede  Jep  Monsen  et 
haardnakket  Nej,  men  Retten  dømte  ham  dog  til  at  føre 
Vidner  paa,  at  han  ikke  havde  nogen  Skyld,  eller  bøde 
derfor,  som  Loven  udviser.^) 

Forholdet  mellem  Svogrene  synes  ikke  at  have  bedret 
sig,  thi  efter  Hr.  Tyge  Lunges  faa  Aar  efter  paafølgende  Død 
optraadte  Torben  Bille  med  stor  Hensynsløshed  ligeoverfor 
hans  Enke  og  Børnene.  Den  3dje  November  1462  begav 
han  sig  til  Nielstrup  og  uden  for  Gaardens  Port  opfordrede 
han  i  flere  tilkaldte  Vidners  Nærværelse  Fru  Anne,  Hr.  Tyge 
Lunges  F^nke,  «for  Guds  og  Retfærdighedens  Skyld  og  for 
god   Endrægtigheds    Skyld »    til    at    skifte    og   jævne    Gaarde 

')    OJ"'?-   i   Geh.   Arch.   Reg.    51.     Kgl.    Ketterlhingsdom   af  22.   Febr.    145S. 

Og  Gods  i  Laaland  som  det  sig  burde  i  ret  Søskende  Skifte. 
Men  Fru  Anne  erklærede,  at  hun  kun  vilde  gjøre  det  i  Hr. 
Erik  Ottesen  Rosenkrans's  Nærværelse.  Hr.  Torben  red  da 
bort,  lod  udtage  Stævning  over  Fru  Anne,  og  da  hun  havde 
siddet  de  fire  Lavdage  over  uden  at  møde,  lod  han  sig  ud- 
færdige Kongebrev  til  Hr.  Mogens  Ebbesen  Galt,  Hoveds- 
mand  paa  Aalholm,  Hr.  Anders  Staverskov,  Landsdommeren 
Oluf  Goye  og  Oluf  Pedersen  Godow  af  Skjørringe  med  Be 
faling  til  at  tage  Kongens  Foged  med  dem  og  indføre  Hr. 
Torben  i  saa  meget  Gods,  som  tilkom  ham  med  Rette,  og 
tillige  skaffe  ham  Erstatning  for  de  Udgifter,  han  havde 
haft,  og  fordi  hun  havde  siddet  Kongebrevene  overhørig. 
To  Maaneder  efter  indførte  derpaa  de  ovennævnte  Mænd 
Bent  Bille  paa  Faderens  Hr.  Torbens  Vegne  i  alt  Fru  Annes 
og  hendes  Børns  Gods  i  Vaabensted  Sogn.  Da  Nielstrup 
ligger  i  Vaabensted  Sogn,  har  Godset  formodentlig  hørt  til 
denne  Gaard,  som  altsaa  endnu  1463  ikke  var  kommet  i 
Torben  Billes  fulde  Besiddelse.  Dette  maa  dog  være  sket 
senere,  thi  Gaarden  vides  at  have  tilhørt  Fru  Sidsel  og 
arvedes  af  hendes  Datter  Inger,  som  var  gift  med  Hr.  Johan 
Oxe.  Medens  Egede  blev  i  Billeættens  Besiddelse,  gik  Niels- 
trup over  til  Slægten  Oxe.^) 

Allerede  forinden  disse  store  Ejendomme  tilfaldt  Hr.  Tor- 
ben og  Fru  Sidsel,  havde  denne  tilført  sin  Husbond  en  endnu 
større  og  langt  betydeligere  Arv.  Fru  Sidsels  Moder,  Maren 
Tygesdatter  Basse,  var  Søster  til  Hr.  Sten  Basse  til  Tybjerg, 
Søholm,  Lykkesholm  og  endnu  flere  Godser.  Sten  Basse 
hørte  til  en  gammel,  især  i  det  14de  Aarhundrede  mægtig 
og  anset  Slægt.  Endnu  i  Begyndelsen  af  det  15de  Aar- 
hundrede sad  flere  Medlemmer  af  denne  Slægt  samtidig  i 
Rigets  Raad.  Slægten  var  dog  allerede  da  i  Tilbagegang, 
idet    den    kun    talte    faa    mandlige    Medlemmer,    og   henimod 

*)    Dokumenter  af   1462    'n,    1463    ^s   og   1463    ^^/lo   i  Danske  Adelsbreve 
Fase.  4.    18   og    119,   Geh.   Arch.    Voss,   Musse   Herred  4. 

Aarhundredets  Midte  var  Hr.  Sten  Basse,  Søn  af  Hr.  Tyge 
Basse  til  Tybjerg  og  Cecilie  Jensdatter  Grubbe,  Slægtens 
sidste  Mand.^)  Han  var  gift  med  Helene  Johansdatter  Bjørn, 
der  havde  bragt  ham  en  stor  Medgift:  Søholm  i  Stævns 
Herred,  Skullerupholm  i  Valborg  Herred  og  Lykkesholm  (nu 
Hofmansgave)  i  Fyn.  Sten  Basse  sad  i  Rigets  Raad  under 
Erik  af  Pommerns  og  Christoffer  af  Bayerns  Regjering;  han 
var  en  i  Statssager  særdeles  brugt  Mand  og  indtog  —  som 
allerede  omtalt  —  en  forsigtig  og  tilbagetrukken  Holdning 
under  Statsomvæltningen  1439,  ^^^  sluttede  sig  dog  snart 
fuldt  ud  til  det  sejrende  Parti.  Han  var  dengang  en  ældre 
Mand  og  havde  haft  den  store  Sorg  at  miste  sin  eneste 
Søn  Jes  Basse  til  Uggerslev,  som  var  død  uden  at  efterlade 
sig  Børn.  Efter  Tidens  Skik  skjænkede  han  da  store  Gaver  til 
Kirker  og  Klostre.  Saaledes  stiftede  han  et  Vikarie  i  Nyborg 
Kirke,  i  hvilken  Stad  han  længe  havde  siddet  som  Lensmand, 
og  lagde  dertil  en  stor  Del  Gods,  deriblandt  Rosendorp  og 
Jersøre  Hovedgaarde.  Særlig  betænkte  han  dog  Antvorskov 
Kloster,  som  han  havde  udset  til  sit  sidste  Hvilested. 

Hr.  Sten  og  Hustru  havde  dog  saa  store  Rigdomme,  at 
disse  Gaver  kun  vare  som  en  Draabe  i  Havet  i  Sammen- 
ligning med  hvad  de  iøvrigt  ejede,  og  deres  nærmeste  Ar- 
vinger have  med  Ro  kunnet  betragte  de  Ofre,  deres  gamle 
Slægtninge  gjorde,  for  at  slippe  saa  let  gjennem  Skjærsilden 
som  muligt.  Sten  Basse  havde  to  Søstre,  Maren,  der  var 
gift  med  Hr.  Ove  Jepsen  Lunge  og  Moder  til  Fru  Sidsel, 
Torben  Billes  Hustru,  og  Sophie,  der  havde  ægtet  Peder 
Olufsen  Godow  til  Lystrup  og  Bramslykke.  Slægtebøgerne 
have  bevaret  mærkelige  Sagn  om  den  Maade,  hvorpaa 
gamle  Hr.  Sten  disponerede  over  sine  Rigdomme.  Søster- 
sønnerne  paa  Bramslykke,  Oluf  og  Anders  Pedersen,  skulde 

')  Om  Slægten  Basse  henvises  til  Thisets  indholdsrige  Afhandling  om 
Slægtskabsforholdene  mellem  nogle  danske  Adelsslægter  af  samme  Navn 
i  Hist.  Tidsskr.  5.  Række  I.  605  ff.  og  samme  Forfatters  Stamtavler 
over  danske  Adelsslægter  I.    106  ff. 

linve  arvet  Halvdelen  af  hans  Gods,  men  mistede  det  paa 
Grund  af  en  grov  Spøg,  de  drev  med  deres  gamle  Onkel. 
Anders  bød  ham  engang  til  Gjæst  og  lod  da  bære  en  Kat 
ind  paa  Bordet  mellem  to  Fade.  Da  Laaget  blev  taget  af, 
sprang  Katten  los  paa  Hr.  Sten,  som  havde  Modbydelighed 
for  dette  Dyr.  Han  blev  da  saa  vred,  at  han  lovede  at 
kaste  en  Kat  paa  Søstersønnen,  som  denne  ikke  skulde  le 
ad.  Kort  efter  skjænkede  han  den  Arv,  han  havde  tiltænkt 
Søstersønnerne,  til  Antvorskov  Kloster,  og  den  .skal  efter 
Sagnet  have  beløbet  sig  til  en  aarlig  Indtægt  af  24  Læster 
Korn.  Med  større  Forsigtighed  har  ventelig  Fru  Sidsel  og 
hendes  Mand  behandlet  deres  pirrelige  Morbroder,  thi  Slægte- 
bøgerne fortælle,  at  han  testamenterede  Hr.  Torben  Bille 
Søholm  og  12  Læster  Korn  dertil  paa  den  Betingelse,  at 
Torben  skulde  kalde  sin  yngste  Søn  Sten  Basse,  og  —  hed- 
der det  —  Brevet  blev  gjort  saa  længe  der  var  én,  der 
hed  Sten  blandt  de  Biller,  da  skulde  forannævnte  Gaard  og 
Gods  følge  dem.»  Sagnet  bekræftes  da  ogsaa  af  Doku- 
menter, der  vise,  hvorledes  Sten  Basses  Gods  kom  i  Torben 
Billes  Eje. 

Søholm  var  en  gammel  befæstet  Herregaard,  som  laa  i 
Magleby  Sogn .  Stævns  Herred.  Omgiven  af  Sø  og  Skov 
og  bygget  paa  en  Odde,  der  strakte  sig  ud  i  Søholms  Sø, 
og  ved  Gjennemgravning  let  kunde  omdannes  til  en  0,  havde 
Søholm  ikke  alene  en  herlig  Beliggenhed,  men  var  ogsaa  i 
Besiddelse  af  alle  de  Betingelser,  Datidens  Befæstningskunst 
fordrede  for  at  kunne  gjøre  et  Slot  til  en  stærk  og  næsten 
uindtagelig  Fæstning.  Som  de  endnu  bevarede  Ruiner  vise, 
har  Odden  i  Virkeligheden  været  gjennemgravet.  Over  en 
Vindebro  er  man  naaet  til  den  ydre  Befæstning,  en  Jordvold, 
som  atter  ved  en  Grav  var  skilt  fra  de  Slottet  omgivende 
Murvolde,  der  stod  i  umiddelbar  Forbindelse  med  Gaardens 
egne  Taarne  og  øvrige  fortifikatoriske  Anlæg.  Søholm  næv- 
nes alt  i  Midten  af  det  14de  Aarhundrede  og  kom  efter 
at  have  tilhørt  forskjellige  Ejere  til  Sten  Basses  Svigerfader. 

Ridderen  Johan  Olufsen  Bjørn,  efter  hvem  Sten  Basse  arvede 
den.  Hr.  Sten  var  en  stor  Godssamler,  der  efterhaanden 
tilkjøbte  sig  alle  de  Ejendomme,  der  havde  tilhørt  Sviger- 
faderen og  efter  denne  var  gaaet  i  Arv  til  hans  anden 
Svigersøn ,  Ridderen  Axel  Andersen  (Mule)  til  Kjærstrup. 
Medens  Sten  Basse  skjænkede  en  Del  af  det  fra  Svogeren 
kjøbte  Gods,  Rosendorp  og  Jersøre  Hovedgaarde,  til  sit 
Vikarie  i  Nyborg  Kirke,  har  han  den  27de  Juli  1446  paa 
Sjællands  Landsthing  «med  fri  Vilje  og  beraad  Mod»  skjø- 
det,  opladet  og  afhændet  til  Hr.  Torben  Bille  i  AUindemagle 
alt  sit  Kjøbegods  og  Pantegods  i  Sjælland  og  Fyn  med  al 
Tilliggelse  til  evindelig  Eje.^)  Omtrent  to  Aar  efter,  Maj 
1448,  døde  Sten  Basse,  og  Torben  Bille  og  Fru  Sidsel  skulde 
nu  tiltræde  deres  store  Arv. 

Uet  var  at  vente ,  at  Vanskeligheder  og  Tracasserier 
fra  andre,  maaske  forbigaaede  Arvinger  ikke  vilde  udeblive, 
og  de  vare  i  Virkeligheden  allerede  begyndte  forinden  Hr. 
Stens  Død.  Indviklede  Arveforhold,  som  Datidens  Mangel 
paa  retsgyldige  Pante-  og  Thinglysningsprotokoller  gjorde 
endnu  vanskeligere  at  udrede,  førte  altid  Strid  og  Splid  i 
Følge  med  Arv  og  Skifte.  Sten  Basses  Svoger  havde  haft 
en  Søn,  Jens  Axelsen,  som,  hvis  han  havde  levet,  havde 
været  en  meget  farlig  Medbejler  til  Arven  efter  det  barnløse 
Ægtepar.  Han  var  imidlertid  død  før  Faderen,  der  saaledes 
arvede  hans  eventuelle  Rettigheder,  hvilke  han  senere  over- 
drog til  Sten  Basse.  Derved  erhvervede  denne  sig  den 
unge  Jens  Axelsens  Ret  i  Søholm,  Skullerupholm  og  Lykkes- 
holm,  og  det  er  formodentlig  denne  Ret,  der  maatte  betrag- 
tes som  Kjøb,  han  atter  overdrog  til  Torben  Bille,  i  Forening 
med  alt  sit  øvrige  Pante-  og  Kjøbegods  paa  Sjælland  og 
Fyn.  Nappe  var  imidlertid  hans  Gavebrev  læst  paa  Sjællands 
Landsthing,  før  der  øjeblikkelig  optraadte  en  Mand,  Ridderen 
Niels  Knudsen  paa  egne  og  Medarvingers  Vegne,   der  gjorde 

')    Danske   Samlinger   1.    169  —  71. 

ham  Retten  til  Søholm  med  Sorup  stridig.  Det  er  ikke 
muligt  at  se,  med  hvad  Ret  denne  Arving  optraadte.  Men 
det  er  for  saa  vidt  ogsaa  ligegyldigt,  thi  det  kongelige 
Retterthing  afviste  hans  Fordringer  og  tilkjendte  Torben 
Bille  Godset,  sandsynligvis  i  Henhold  til  det  Kjobebrev  fra 
Axel  Andersen  til  Sten  Basse,  der  viste,  at  den  unge  Jens 
Axelsen  var  død  før  Faderen/^)  Efter  denne  Sejr  skyndte 
Torben  Bille  sig  med  at  lade  sig  indføre  ogsaa  i  Skullerup- 
holm  og  dertil  liggende  Gods  i  Valborg  Herred,  og  den  iS. 
April  1448,  faa  Dage  før  Sten  Basses  Død,  mødte  dennes 
Foged  paa  Herredsthinget  med  Sten  Basses  Fuldmagt  til  at 
overdrage  Torben  en  Søsterdel  i  Skullerupholm.  Skjønt  den 
Formel ,  som  anvendtes  ved  slige  Lejligheder,  er  bekjendt 
anden  Steds  fra,  er  den  dog  saa  karakteristisk  for  Tiden,  at 
vi  her  skulle  gjentage  den:  «Saa  satte  vi  Hr.  Torben  paa 
Gulv  og  Bænk  og  finge  ham  Nøgle  og  Laas  og  lode  Vor- 
nede  fæste  af  ham  og  fuldgjorde  vi  ham  det  i  alle  Maader, 
som  Loven  udviser,  som  vi  lovlig  tiltagne  vare  paa  Sjællands 
Landsthing.»-) 

Der  kan  ikke  være  Tvivl  om,  at  gamle  Hr.  Sten  Basse 
særlig  har  begunstiget  sin  Søsterdatter,  Sidsel  Lunge,  og  Tor- 
ben Bille.  Om  hans  Hustru,  Fru  Helene  Bjørn,  fra  hvem  en 
saa  stor  Del  af  hans  Rigdom  hidrørte,  har  næret  de  samme 
venskabelige  Følelser  imod  dem  som  hendes  Mand,  turde 
være  Tvivl  underkastet.  Næppe  var  Hr.  Sten  Død,  før  hun 
udvalgte  sin  Slægtning  paa  modrene  Side  (Grubberne)  den 
mægtige  Marsk  Oluf  Axelsen  Tott  til  sin  Formynder  og 
Værge,  og  strax  brød  da  Arvestridigheder  ud  mellem  den 
aldrende  Enke  og  hendes  Mands  Arvinger.  Medens  Søholm 
i    Følge   Retterthingsdommen    uhindret    Sfik    over    til    Torben 


')  Retterthingsdommen  af  6.  Juli  1447  i  Danske  Samlinger  I.  171  —  72. 
Smstds.  S.  170  Axel  Andersens  Brev  til  Sten  Basse  af  30.  October 
1423,  hvoraf  Torben  Bille  2.  Novbr.  1446  lod  tage  en  Vidisse.  Geh. 
Arch.   Voss.      Skam  H.   38. 

')    Vidensk.  Selsk.  5.  Række.  Hist.-phil.  Afdl.  I.    125-26. 

]V\\\e,  bestred  Fru  Helene  hans  Ret  til  Skullerupholm  o^^ 
Lykkesholm.  Her  drejede  det  sig  atter  om  den  eventuelle 
Arv,  som  den  unge  Jens  Axelsens  tidlige  Død  havde  tilført 
hans  nærmeste  Slægtninge.  Hvis  han  nemlig  var  død  før 
Morfaderen,  Johan  Olufsen  Bjørn,  havde  denne  arvet  en 
Del  af  hans  Ret  til  Arv  i  Skullerupholm  og  Lykkesholm, 
og  Fru  Helene  vilde  saaledes  kunne  gjøre  Fordring  paa 
Faderens  Arv  efter  Dattersønnen.  I  modsat  Fald  maatte 
Godset  gaa  til  fuld  Deling  mellem  hende  og  hendes  Mands 
Arvinger.  Da  Johan  Bjørn  imidlertid  allerede  var  død  1416 
og  Jens  Axelsens  Død  først  indtraf  c.  1423,  tabte  hun  Sagen, 
og  maatte  gaa  paa  Forlig  med  Torben  Bille,  der  saaledes, 
fik,  hvad  han  gjorde  Fordring  paa  af  de  to  store  og  værdifulde 
Herregaarde. ^)  Den  gamle  Frue  tog  derpaa  Ophold  paa 
\'allø  hos  Oluf  Axelsen,  hvor  hun  døde  145  i.  Paa  sit  yder- 
ste indsatte  hun  Oluf  Axelsen  til  Executor  testamenti  med 
Ret  til  at  uddele  alt  hendes  rørlige  Gods  og  Boskab  til 
Kirker  og  Klostre,  Fattigfolk  og  hendes  Venner,  og  testa- 
menterede ham  endvidere  sin  Part  af  Lykkesholm.-')  De  to 
mægtige  Stormænd  synes  ikke  at  have  yppet  Kiv  om  Arven; 
de  enedes  foreløbig  om ,  at  Torben  skulde  have  en  Tredje- 
del af  Lykkesholm,  foruden  alt  det  Kjøbe-  og  Pantegods, 
som  Sten  Basse  havde  lagt  til  Gaarden  og  som  han  havde 
overdraget  Hr.  Torben  1446.  Da  Oluf  Axelsen  «for  Herskabs 
Forfalds »  Skyld  ikke  havde  Tid  til  at  foretage  det  endelige 
Skifte,  blev  dette  udsat.  Indtil  da  skulde  Oluf  Axelsen 
beholde  Gaarden  og  give  Torben  Bille  saa  megen  Rente  af 
sit  Gods  i  Sjælland,  som  kunde  tilkomme  ham  af  hans  Part 
i  Lykkesholm.^)  Hvor  naar  dette  Skifie  er  blevet  afholdt, 
vides  ikke,    men  Torben   Bille  ses  senere  at  have  ejet  Gaar- 


')  Forlig  mellem  Fru  Helene  og  Torben  ISille,  sluttet  i  Graabrødre  Klo- 
ster i  Kjøbenhavn  ^'^  i  1449  i  Overvær,  af  Oluf  Axelsen  og  flere.  Geh. 
Arch.   Top.   Saml.   paa  Papir  Skullerup.    I. 

')    Dokument  i  Langebeks  Diplomatarium  af  145 1,  uden  Dag. 

*)    Forlig  af  145 1    '•^'9  Geh.  Arch.,  Voss,  Vinding  Hrd.   5. 

den,  som  bragte  ham  en  betydelig  Indtægt,  saa  vel  i  Korn, 
som  i  Penge  og  Smør,  foruden  hvad  de  til  Gaarden  liggende 
store  Skove  og  Søer  kunde  indbringe.^) 

Saaledes  var  nu  Billeætten  ogsaa  ble\'et  hjemme  paa 
Fyn.  Foruden  Lykkesholm  ejede  Torben  Bille  her  tre 
Gaarde  i  Nyborg  og  havde  Bjerge  Herred  og  Kjerteminde 
i  Forlening.-)  Gaardene  i  Nyborg  gjorde  senere  Marsken 
Klavs  Rønnov  ham  stridig,  men  som  i  alle  sine  Arvesager 
havde  Torben  Bille  Retten  paa  sin  Side,  og  Klavs  Rønnov 
maatte  bøje  sig  for  den  kongelige  Retterthingsdom ,  der 
erklærede,  at  Torben  Bille  skulde  beholde  Godset  efter 
Laasebrevets  Lydelse,  indtil  Klavs  Rønnov  kunde  bevise,  at 
Brevet  ikke  var  saa  lovligt,  som  det  burde  være.^)  Det  maa 
siges  til  Torben  Billes  Ros,  at  han  ikke  utaknemlig  glemte, 
hvorfra  al  denne  Rigdom  stammede.  Aaret  før  sin  Død 
skjænkede  han  de  tre  Gaarde  i  Nyborg  til  « Jomfru  Marie 
Brødres  Orden  af  Karmelbjerg »  (Karmeliterne)  i  Nyborg  paa 
den  Betingelse,  at  Brødrene  skulde  bygge  et  Kloster  i  den 
af  Gaardene,  som  laa  i  Søndergade  ved  Graven,  og  dér 
bede  for  Hr.  Sten  Basses,  hans  Hustrus  og  begge  deres 
Forældres  Sjæle,  samt  for  ham  selv,  hans  Hustru  og  deres 
Forældre  og  Efterkommere  til  evig  Tid  «saa  tit,  som  dem 
selv  tykkes.**)  Ligesaa  opfyldte  han  og  Fru  Sidsel  den 
Forpligtelse,  som  Slægtebøgerne  lade  Sten  Basse  paalægge 
dem,  idet  de  kaldte  deres  yngste  Søn  Sten  Basse.  Rigtignok 
bortkastede  denne  senere  Basse-Navnet,   men  Fornavnet  Sten 

')  I  Danske  Adels  Breve  4.  findes  Regnskab  over  Gaarden^  Indtægter, 
som   vise  at   der  dengang  laa  meget    skostelig«    Skov  dertil. 

^)  Orig.  men  uden  Segl  og  Paategning,  dat.  Odense,  1451  ''U  i  Top.  Saml. 
p.  Papir.  Kjerteminde  No.  2.  At  Brevet  derfor  meget  godt  kan  være 
udstedt,  jvfr.  ovfr.  S.  143-44.     Smlgn.  Hist.  Tidsskr.  4.  Række  V.  iio. 

')  Retterthingsdom  dat.  Kallundborg,  1464  '^i  Geh.  •A.rch.  Voss  Fyn. 
Unævnt   Gods   7. 

*)  Brevet  er  dateret  23.  Maj  1465,  og  medforseglet  af  ham  selv,  hans  Hu 
stru  og  Sønner,  samt  hans  Broder  Peder  Lykke  og  Fætteren  Jon  Bille. 
Orig.  i  Geh.  Arch.,  Nyborg   18. 

bevaredes  i  Slægten  som  et  Minde  om  dens  Velgjører,  og  lige 
til  Nutiden  har  Sten  været  et  godt  kjendt  Navn  i  Billeætten. 

Saaledes  var  Torben  Bille  allerede  nu  en  af  Danmarks 
største  Godsejere.  Foruden  sin  Fædrenegaard  Allindemagle, 
ejede  han  Søholm  og  Parter  i  Skullerupholm  og  Lykkesholm, 
desuden  sin  Hustrus  store  Ejendomme  Egede  og  Nielstrup. 
Hertil  kom  det  store  og  spredtliggende  Fæstegods  i  Skaane^ 
Sjælland  og  Fyn,  som  han  dels  havde  arvet  efter  Foræl- 
drene, dels  modtaget  som  Gave  af  Sten  Basse.  Alt  dette 
Gods  var  saa  godt  som  udelukkende  Arv  og  Gave,  Lykken 
havde  tilsmilet  ham  fra  alle  Sider,  men  dog  skulde  hans 
Rigdom  blive  endnu  større  og  det  væsentlig  ved  egen  prak- 
tisk Dygtighed  og  Virkesans. 

I  Horns  Herred  i  Krogstrup  Sogn  ligger  Herregaarden 
S  vanholm.  Den  nævnes  alt  i  Valdemar  Atterdags  Tid  og 
tilhørte  da  den  nu  forlængst  uddøde  Slægt  Mandrup.  Ved 
Giftermaal  kom  den  i  den  saakaldte  Eberstein'ske  Families 
Hænder  og  ejedes  i  Begyndelsen  af  det  15de  Aarhundrede 
af  Ridderen  Knud  Andersen,  der  skrev  sig  til  Svanholm. 
Kun  en  halv  Mil  fra  Svanholm  laa  dengang  et  andet  gammelt 
Herresæde,  Kindholm  eller  Kindby,  af  hvilket  endnu  Volde 
og  Grave  ere  synlige  Fra  Svanholm  ses  tydelig  Kindby 
Kirke  og  skimtes  Ruinerne.  Gaarden  ejedes  i  Begyndelsen 
af  det  femtende  Aarhundrede  af  Væbneren  Albrecht  Hen- 
ningsen. Imellem  de  to  Nabogaardes  Besiddere  har  der  selv- 
følgelig fundet  en  livlig  selskabelig  Forbindelse  Sted,  som 
ledede  til  Indgaaelsen  af  et  Ægteskab  mellem  Albrecht  Hen- 
ningsens Datter  Sofie  og  Knud  Andersen  til  Svanholm ,  der 
var  Enkemand  efter  sin  første  Hustrus  Død.  Fru  Sofie  var 
Enke  1443  og  synes  ikke  at  have  haft  Børn  i  sit  Ægteskab. 
Sønnerne  af  Knud  Andersens  første  Ægteskab,  Niels  og  Bo 
Knudsen,  arvede  derpaa  Svanholm,  Datteren  Cathrine  var  gift 
med  Hr.   Mikkel  Rud  til  Vedby. 

Fru  Sofie  har  formodentlig  efter  Mandens  Død  staaet 
temmelig    ene.     Hun    havde    en    Halvsøster   Else   til  Kindby, 

som  var  gift  med  Ridderen  Jep  Jensen  Ravensberg,  i  hvis 
Slægt  Kindby  forblev  indtil  Reformationen.  Men  hun  vides 
ikke  at  have  sluttet  sig  til  denne  nære  Slægtning,  hvorimod 
hun  4kesede»  Erik  Jepsen  og  senere  Torben  Jepsen  Bille  til 
Bjergby  til  sin  Værge.  De  maa  formodentlig  have  været  i 
Slægt  med  hende,  uden  at  vi  dog  ere  i  Stand  til  at  give 
nærmere  Oplysning  om  Slægtsskabsgraden.  Hun  var  saaledes 
ogsaa  i  Slægt  med  Torben  Bille,  og  denne  benyttede  sig  af 
Bekjendtskabet  og  Slægtskabet  til  at  formaa  den  gamle  Dame 
til  at  overdrage  sig  en  Del  af  sit  Arvegods.  Først  kjøbte 
han  af  hende  Retten  til  at  opkræve  alt  det  Gods,  hun  havde 
arvet  efter  sin  Moder,  men  som  hendes  Fader  havde  pantsat 
og  afhændet  uden  at  give  hende  Erstatning  derfor.  Det 
var  Gods  i  Dalby  i  Horns  Herred  og  i  Mullerup  i  Løve 
Herred^).  Da  hun  senere  arvede  sin  Farsøster  Fru  Sidsel, 
Jep  Nielsens  Hustru  i  Sømark  (nu  Lisenlund)  paa  Møn,  til- 
skjødede  hun  ham  ogsaa  alt  det  arvede  Gods:  Jordegods, 
Boskab,  Guld  eller  Sølv,  i  det  hun  efter  gammel  Skik  «holdt 
paa  sin  Værges  højre  Arm  og  sagde  fuldelig  Ja  til  det 
Skjøde»-').  Fru  Sofie  boede  paa  Sonneruplille  i  Voldborg 
Herred.  Paa  det  nærliggende  Skullerupholm  har  Torben 
Bille  vel  jævnlig  opholdt  sig,  selv  inden  han  fik  det  tilskjødet 
af  Sten  Basse.  Den  24.  Februar  1446  besøgte  han  i  For- 
ening med  sin  Fætter  Torben  Jepsen,  sin  Hustrus  Slægtning 
Anders  Jepsen  Basse  i  Kvamløse,  Klavs  Henriksen  Skade 
og  flere  andre  Adelsmænd  der  fra  Egnen  Fru  Sofie  paa 
Sonneruplille.  Han  lod  i  deres  Nærværelse  læse  et  aabent 
Brev,  hvorved  Fru  Sofie  erkjendte  at  være  ham  200  rhinske 
Gylden  skyldig  og  derfor  pantsatte  ham  Sonnerupgaard.  Fru 
Sofie  stod  derpaa  frem,  erkjendte  Brevets  Ægthed  og 
erklærede,    at   hun    havde   modtaget   Pengene.     Torben  Bille 


')    Dokum.   af   1443    "''  »<    og    1444   "'  9    i   Geh.   Arch.   Voss,   Reg.  69.   Fase. 

8,   II.  og  i  Top  Saml.  Dalliy   i,  Mullerup  5. 
')    Orig.   af   1447   ^:   i  Geh.   Arch.   Voss    Voldborg  Hrd.   95. 

bad  hende  derefter  om  at  overdrage  sig  Sonnerup,  hvortil 
hun  svarede  ja  og  bad  sin  lovHge  Værge  Torben  Jepsen  af 
Stigsbjergby  at  overantvorde  ham  Gaarden,  samt  takkede 
barn,  fordi  han  saa  længe  havde  undt  hende  «Ro  og  Mag» 
der  paa  Gaarden.  Efter  at  Torben  Jepsen  derpaa  havde 
overdraget  ham  Gaarden,  fremkaldte  Fru  Sofie  de  Vornede, 
som  boede  paa  Bolene,  og  bad  dem,  som  vare  til  Stede, 
at  fæste  deres  Gaarde  af  Hr.  Torben,  de  andre  skulde  den 
følgende  Morgen  gaae  til  Skullerupholm  og  tilsige  ham 
Tjeneste  ^).  Endnu  engang  i  det  følgende  Aar  maatte  hun 
erklære,  at  have  faaet  fuldt  Vederlag  af  Torben  Bille  for 
Gaarden"-). 

Næppe  var  imidlertid  Fru  Sofie  død,  før  Torben  Billes 
retslige  Adkomst  til  alle  disse  Ejendomme  blev  ham  bestridt. 
Hendes  Halvsøster  Fru  Else  af  Kyndby  mente  sig  forurettet 
og  forlangte  sig  udleveret  ikke  alene  Sonneruplille,  men 
ogsaa  det  øvrige  Gods,  som  Torben  Bille  havde  kjobt  af  og 
indløst  for  Fru  Sofie.  Hvor  dygtig  Retskyndig  end  Hr. 
Torben  maa  have  været,  saa  kom  han  dog  her  tilkort. 
Baade  paa  Landsthinget  og  ved  Kongens  Retterthing  fik  Fru 
Else  sig  Sonneruplille  tilkjendt;  derimod  anerkjendtes  hans 
Ret  til  det  øvrige  Gods,  og  han  blev  henvist  til  at  tiltale 
Fru  Sofies  Arvinger,  altsaa  Fru  Else  selv,  for  de  Penge, 
hvormed  han  havde  forstrakt  Fru  Sofie.  Pengene  har  han 
vel  faaet,  men  Sonnerupgaard  slap  ham  af  Hænderne^). 

Imidlertid  var  den  gamle  fra  Drosten  Lavrids  Jonsen 
nedstammende  Slægt,  som  boede  paa  Svanholm,  uddød  med 
de  to  Brødre  Niels  og  Bo  Knudsen.  Svanholm  arvedes  da 
af  Svogeren  Mikkel  Rud  af  Vedby  paa  hans  afdøde  Datters 


')    Orig.    dat.    1446    -*  2    i    Geh.    Arch.    Voss.       Voldborg    Hrd.   92.       Jvfr. 

Kolderup   Rosenvinge,   Bemærkn.   om   Pant  S.    11  — 13. 
-)    Samme   Brev  som   er  ovenfor  anført   S.    185   Anm.    i. 
^)    To    Retterthingsdomme    af   'V?    1453,    i    Geh.    Arch.  Voss.       Voldborg 

Hrd.   97   og  i   Keg.   69.      Fase.   8,    13.      Diplomatarium  Christierni    primi 

S.   56. 

Vegne,  og  af  en  fjernere  Slægtning  Ridderen  Frederik 
Vardenberg  og  dennes  Hustru  Elne  Evertsdatter  Moltke, 
samt  af  Brødrenes  Farsøster,  Fru  Mette  Andersdatter  af 
Sonnerup.  Dengang  havde  Torben  Bille  tiltraadt  sin  store 
Arv  efter  Sten  Basse  og  sad  allerede  som  Lensmand  paa 
det  nærliggsnde  Abrahamstrup.  Han  var  formodentlig  lige 
saa  rig  paa  rede  Penge  som  paa  Gods,  og  her  i  umiddelbar 
Nærhed  af  hans  Forlening,  hvor  han  selvfølgelig  maatte  tage 
fast  Ophold,  laa  en  prægtig  og  stor  Gnard,  hvis  Besiddelse 
maatte  give  ham  en  forøget  Indflydelse  i  det  Herred,  i 
hvilket  han  allerede  herskede  som  en  lille  Konge.  Han 
modstod  ikke  den  nærliggede  Fristelse,  og  i  Løbet  af  1452 
udkjøbtc  han  Arvingerne.  Først  tilskjødede  Mikkel  Rud  ham 
sin  Tredjedel  og  to  Maaneder  efter  Frederik  Vardenberg  og 
hans  Hustru  deres  Part,  tilligemed  et  Torp,  som  hed  Ordrup. 
Den  tredje  Part  var  formodentlig  af  Fru  Mette  solgt  til  Kong 
Christiern  I;  men  ogsaa  ham  og  Dronning  Dorothea  atkjobte 
Torben  Bille  1454  deres  «Kjøb  og  Ret»  i  Svanholm,  og 
efter  at  de  nødvendige  fire  kongelige  Dombreve  paa  Godset 
vare  udstedte,  fik  han  den  25.  Oktober  1456  det  kongelige 
Laasebrev  paa  Svanholms  Gaard  og  Gods.  Dette  Brev,  som 
endnu  bevares  i  Arkivet  paa  Svanholm,  lyder  saaledes: 

«Vi  Christiern  etc.  gjore  vitterligt,  at  for  os  og  vort 
elskelige  Raad  var  skikket  velbyrdig  Mand  Hr.  Torben  Bille 
af  Svanholm  med  tre  vore  Dombreve  og  fjerde  med  hæn- 
gende Indsegl  og  almen  Stævning  og  sex  Ugers  Brev,  hvilke 
som  lovligen  fremgangne  ere,  paa  fornævnte  Svanholm  og 
paa  alle  de  Gods,  som  herefter  nævnes,  som  ere  9  Bole- 
gaarde i  Vendsløv,  Gynnerup  altsammen,  Kundestrup  alt- 
sammen, Krogstrup  altsammen,  uden  Præstegaarden  og  Degne- 
gaarden,  Ordrup  altsammen,  item  i  Øre  Korn  i  Dalby,  4 
Pd.  Skyld  i  Odinsved,  i  Kimmerslev  i  Fjerding  Jord,  ^  ■.> 
Pd.  Skyld  i  Kyndby  og  i  Gaard,  som  skylder  i  Sk.  grot, 
I  Fjerding  Jord  i  Dalby,  og  i  Klippestrup  4  Gaarde.  Thi 
tildømme     vi     fornævnte    Hr.    Torben    Bille     og    hans     rette 

Arvinger  fornævnte  Svanholm  og  fornævnte  Gods  til  evindelig 
Eje  at  nyde  og  beholde  og  forbyde  vi  etc.  Datum  Malmøgie, 
die  sanctorum  Crispini   et  Crispiniani    1456»^). 

Fra  nu  af  skrev  Torben  Bille  sig  afvexlende  til  Søholm 
og  Svanholm,  hyppigst  dog  til  Abrahamstrup.  Medens  han 
vel  tør  antages  jævnlig  at  have  opholdt  sig  paa  disse  to  store 
og  efter  Tidens  Skik  velindrettede  Gaarde  ligesom  paa 
Allindemagle,  har  han  fra  c.  1450  taget  fast  Ophold  paa 
Abrahamstrup,  hvor  han,  som  hans  Børn  utrykkelig  sige, 
boede  til  sin  Død. 

Den  østlige  af  de  to  anselige  Halvøer,  som  fra  Syd  til 
Nord  skyde  sig  op  i  Isefjorden  og  «som  et  mægtigt  Horn 
reiser  sig  fra  Voldborg  Herred  og  ender  i  en  Længde  at 
halvfemte  Mil  ligeoverfor  det  gamle  Isøre  paa  Halsnæs*-), 
dannede  fra  gammel  Tid  et  eget  Herred,  der  fik  Navn  af 
Horns  Herred.  Mægtige  Bakker  og  store  Skove  begrænsede 
det  mod  Roskilde  Fjord.  Skjønt  Herredet  ikke  horer  til 
Landets  frugtbareste  Egne,  var  det  dog  allerede  i  Oldtiden 
stærkt  bebygget,  hvorom  de  talrige  Gravhøje  vidne.  Efter- 
haanden  som  Skovene  ryddedes  og  Jorden  opdyrkedes, 
øgedes  Befolkningen.  Paa  Grund  af  Herredets  Beliggenhed, 
omgivet  af  Søen  paa  næsten  alle  Sider,  dannede  Beboerne 
ligesom  et  Samfund  for  sig  selv.  Talrige  ere  de  Sagn,  som 
knytte  sig  til  denne  lille  afsluttede  Landsdel,  hvor  alle  kjendte 
hinanden  og  ugentlig  mødtes  paa  Herredsthinget  for  at  bi- 
lægge Retstrætter,   slutte   Handelcr   og   knytte    de  Gjensidig- 

^)  Mikkel  Ruds  Salgsbrev  dat.:  Hafnie,  ''/lo  1452.  Frederik  Vardenbergs 
dat.  Jlafnie,  ^^/i2  1452,  Kong  Christierns  dat.  Roskilde,  ^";4  1454, 
samt  Dombrevet  af  '^4  ^456  findes  alle  i  Geh.  Arch.  Voss.  Svanholm 
I — 4.  Det  sidste  trykt  hos  Wegener,  Abrahamstrup  S.  23.  Som 
Vidner  nævnes  i  det  første  Brev  af  ''10  1452:  Oluf  Axelsen,  Eggert 
Frille,  Oluf  Lunge  og  Erik  Bille,  Riddere,  Anders  Jensen  og  Bent  Krabbe, 
Væbnere.  Under  Brevet  af  ''12  1452:  Mikkel  Rud,  Ridder,  Anders 
Jensen,  Landsdommer,  Væbner,  Hr.  David  i  Ryde  (Qvitzov),  Fru  Mette 
(Eberstein)   i   Sonnerup,   Peter  Neb,   og   Grubbe  i   Alslev. 

'j    Wegener,  Abrahamstrup  I.    i    ff. 

hedens  Baand  fastere,  som  udmærkede  alle  smaa  Samfund  i 
Middelalderen. 

Saa  vel  Kronen,  som  Roskilde  Bispestol  havde  fra 
gammel  Tid  Eiendomme  i  Horns  Herred,  som  de  lode  dyrke 
af  Fæstere  mod  en  aarlig  Afgift.  Medens  Kirkens  Gods 
styredes  af  en  Foged,  som  boede  paa  Selsøgaard,  kom  Kron- 
godset tidlig  til  at  danne  et  Len,  der  bestyredes  af  en  Lens- 
mand paa  Abrahamstrup,  det  nuværende  Jægerspris.  Abraham- 
strup  var  oprindelig  en  Kongsgaard  med  et  ret  betydeligt  Til- 
liggende, omfattende  hele  Herredets  nordligste  Del  med  Øerne 
Øxenholm  i  Roskildefjord  og  Ålholm  i  Issefjorden.  Selve 
Lenet  var  oprindelig  ikke  stort,  men  Valdemar  Atterdag  og 
Dronning  Margrethe  forøgede  dets  Omraade  ved  betydelige 
Kjøb,  og  om  det  end  ikke  kunde  henregnes  til  Landets 
største  og  mest  indbringende  Len,  var  det  dog  en  anselig 
og  ved  sin  Beliggenhed  ikke  uvigtig  Besiddelse.  Om  Abraham- 
strups  ældre  Historie  er  kun  lidet  bekjendt.  Wegener  har  i 
sin  fortrinlige  Monografi  af  Abrahamstrup  samlet  de  spredte 
Efterretninger  til  et  tiltalende  og  harmonisk  Hele.  Vi  se, 
hvorledes  de  danske  Konger  fra  Erik  Menveds  Tid  jævnlig 
have  opholdt  sig  paa  den  formodentlig  ubefæstede,  men  vel- 
udstyrede Gaard.  Paa  Rejsen  herfra  til  Roskilde  havde  Erik 
Menveds  Dronning  Ingeborg  den  Sorg  at  miste  sin  sidstfødte 
og  eneste  Søn;  her  vides  Kong  Valdemar  Atterdag  og  hans 
Søn  Christoffer  at  have  opholdt  sig  i  Begyndelsen  af  1360, 
her  holdt  Dronning  Margrethe  i  Aaret  1396  et  Mode  med 
Rigets  gejstlige  og  verdslige  Herrer.  Om  Lensmændene 
vides  derimod  kun  lidet,  og  det  er  forst,  da  Torben  Bille 
c.  1450  af  Christiern  I  blev  forlenet  med  Abrahamstrup,  at 
dets  Historie  kan  forfølges  i  sine  Hovedtræk. 

Torben  Bille  havde  Abrahamstrup  som  Pantelen  for 
4C00  Mark  « eller  mere>^,  som  det  senere  hedder  i  Enkens 
og  Børnenes  Afstaaelsesbrev.  Da  han  et  Par  Aar  efter  kjøbte 
Svanholm,  blev  han  Horns  Herreds  mægtigste  Stormand,  og 
hans    Interesser    og    Virksomhed     knyttedes    væsentligst    til 

denne  lille  Landsdel,  hvor  han  som  en  Konge  har  hersket 
over  Undersaatter,  hyppig  med  Haardhed  og  Strænghed, 
men  ogsaa  med  stor  Dygtighed.  Da  Lensm.anden  paa 
Holbækgaard,  Verner  Parsberg,  forsøgte  at  indskrænke  den 
frie  Sejlads  og  Handel  paa  Issefjorden  og  forbød  Indbyggerne 
i  Abrahamstrup  Len  at  handle  med  Skipperne,  der  besøgte 
dem,  udvirkede  han  en  Befaling  fra  Kongen  til  Biskop  Oluf 
Mortensen  at  Roskilde  om  at  undersøge  og  dømme  i  Sagen. 
Den  fik  da  ogsaa  et  for  ham  og  Indbyggerne  i  Horns  Herred 
gunstigt  Resultat.  Selv  var  han  Part  i  Sagen,  for  saa  vidt 
som  Lensmanden  paa  Abrahamstrup  fra  gammel  Tid  nød 
Told  og  kongelige  Rettigheder  af  Handelen  paa  Horns 
Herred^).  Paa  den  anden  Side  beskyldtes  han  senere  for 
at  have  lagt  megen  «Tynge  og  Uret*  paa  Almuen  i  Selsø 
Len,  forhøjet  Skovkjøb,  Landsthingsudredning  og  Ved-Ægt  til 
Abrahamstrup  og  forbudt  dem  at  nyde  deres  Husbygning 
(formodentlig  at  fælde  Træer  i  Skoven)  og  Olden,  som  de 
havde  nydt  fra  Arilds  Tid.  Denne  Klage  fremkom  —  som 
senere  skal  vises  —  paa  en  Tid,  da  Kongen  var  let  mod- 
tagelig for  alle  Klager  imod  Stormændene,  og  blev  ogsaa 
godkjendt  af  Christiern  I.  Den  staar  formodentlig  i  For- 
bindelse med  en  Sag,  som  Torben  Bille  1457  anlagde  imod 
10  Bønder  i  Selsø,  Næsby  og  Osby,  over  hvilke  han  lod 
tage  Mandhelg  og  erklærede  fredløse;  men  vi  mangle  nærmere 
Oplysninger  til  at  kunne  trænge  ind   i  disse  Sager"-). 

En  stor  Mængde  Kjøbe-  og  Pantebreve  vidne  endnu 
om  Torben  Billes  utrættelige  Bestræbelser  for  at  øge  sit 
Gods.  Han  ragede  i  saa  Henseende  højt  op  over  sin  øvrige 
Slægt.  Det  er  ham,  som  samler  igjen  hvad  tidligere  var 
gaaet  ud  af  Slægtens  Eje.  Æbletvedlinjens  Ejendomme  i 
Merløse    og   Tudse   Herred,    hvoraf  en    Del    kom    tilbage    til 


"*)    Wegener,  Abrahamstrup  I.   S.   23-26. 

*)  To  Dokumenter  herom  af  14.  og  21.  Juui  1468  i  Langebeks  Diploma- 
tår. Smlgn.  Wegener,  Abrahamstrup  S.  28 — 30.  Ilerredsthingsvidne 
af  '^,'3    1457   i  Geh.   Arch.   Voss.      Horns   Herred  84. 

ham  gjennem  Sten  Basses  Gavebrev,  samlede  han  paa  sin 
Haand,  og  nogle  Maaneder  før  sin  Dod  lod  han  udtage 
kongeligt  Laasebrev  paa  Godset.  Det  har  formodentlig 
været  hans  Hensigt  at  oprette  en  Hovedgaard  her,  men 
Døden  bortrev  ham  forinden.  Det  gik  i  Arv  til  hans  Datter, 
som  var  gift  med  Greger  Ulfstand,  og  paa  den  af  Godset 
senere  oprettede  Gaard,  Toftegaard,  døde  1570  hans  Datter- 
datter, F'ru  Kirsten  Gregersdatter  Ulfstand.')  Endvidere  er- 
hvervede han  tilbage  til  Slægten  Truelstrup  Gods  i  Ramsø 
Herred,  som  hans  Fader  paa  ulovlig  Maade  havde  søgt  at 
tage  i  Besiddelse.'-)  Han  udbetalte  Klavs  Henriksen  Skade 
Pantesummen  1447,  mageskiftede  med  sin  Broder  Erik  den- 
nes Andel  i  Truelstrup  mod  sin  Andel  i  Karleby,  udkjøbte 
derpaa  sine  Fættere  og  øvrige  Slægtninge  og  tilsidst  Broderen 
Peder  Lykkes  Part  1455.^)  Allindemaglegaard  modtog  en 
betydelig  Forøgelse  af  sit  Tilliggende,  da  han  1464  i  Mage- 
skifte med  Sorø  Kloster  fik  hele  Estrup  By  og  Fang  mod 
Gaarde  i  Fuglede,  Uggersløse  og  Bregninge.^)  Hele  det  nu- 
værende Allindemagle  Sogn  (1663  Tønder  Land)  hørte  altsaa 
fra  da  af  til  Gaarden.  Kjelleklinte  tilbyttede  han  sig  fra 
Broderen  Peder  Lykke,  ligesaa  5  Gaarde  i  Skippinge  Herred 
fra  Anders  Jepsen  i  Særslev,  med  hvem  han  var  Samarving, 
mod  noget  Gods  i  Jylland.'')  Det  er  en  Selvfølge,  at  en 
Mand  som  Torben  Bille,  der  jævnlig  opholdt  sig  længere 
Tid  i  Kjøbenhavn,  ogsaa  maatte  eje  en  Gaard  her,  hvor  han 
kunde  tage  ind.  1448  kjøbte  han  derfor  Evert  Koks  Ejen- 
dom i  «den  Gade,  som  lober  fra  Frue  Kirke  og  til  Klostret », 
en    Del   af  det   nuværende    Skindergade    og   Klosterstræde.'^) 


^)  Se  ovenfor  S.  47.      Orig.   dat.    ^2    1465   i   Geh.  Arch.  Top.  Saml.   p.  Pap. 

Sasserup   I. 

^)  Se    ovfr.   S.    123. 

■*)  Registr.  over  Ulfstandsbreve  i  Geh.  Arch. 

*)  Orig.   af  1464   *^/i2  i   Geh.  Arch.   Voss.      Ringsted  Hrd.   99. 

')  Orig.  af  '  9    1465  i  Geh.  Arch.  Top.   Saml.  p.   Papir  Skippinge  J. 

*)  O.  Nielsen,  Kjøbenhavns  Diplomatår.     II.  86. 

Torben  Bille  hører,  som  man  vil  se,  til  den  Kreds  af 
store  Jorddrotter,  som  fra  det  15  de  Aarhundrede  af  med 
større  og  større  Konsekvens  og  Planmæssighed  forfulgte 
den  Opgave  at  samle  Adelens  tidligere  saa  spredt  liggende 
Ejendomme  til  store  Godscomplexer.  Kun  faa  sjællandske 
Adelsmænd  have  i  saa  Henseende  kunnet  maale  sig  med 
ham,  og  det  giver  et  Begreb  om  Omfanget  af  hans  Virk- 
somhed, at  han,  som  c.  1440  kun  begyndte  med  en  dengang 
endnu  lille  Hovedgaard,  Allindemagle,  25  Aar  efter  havde 
samlet  saa  meget  Gods,  at  det  var  tilstrækkeligt  til  at  grund- 
lægge de  tre  fra  ham  nedstammende  Linjers  store  Anseelse, 
og  det  trods  de  store  Parter,  der  af  Arven  maatte  udlægges 
til  hans  Døtre  og  Svigersønner. 

I  sit  Ægteskab  med  Sidsel  Ovesdatter  Lunge  blev  Tor- 
ben Bille  Fader  til  en  talrig  Børneflok,  4  Sønner:  Bent,  Erik, 
Peder  og  Sten,  samt  Døtrene  Dorothea,  Christine,  Maren, 
Beate,  Else,  Regitse,  Inger  og  Lisbet.  Erik  døde  ung,  ligesaa 
Christine,  Dorothea,  der  sandsynligvis  var  opkaldt  efter  Chri- 
stoffers og  Christiern  I's  Dronning,  og  Beate.  Christine  døde 
paa  Timgaard  i  Jylland  hos  sin  Søster  Regitse,  der  var  gift 
med  Peder  Nielsen  Gyldenstjerne,  og  blev  begravet  i  Tim 
Kirke.  Maren  var  gift  med  Iver  Axelsen  Tott,  Else  med 
Gregers  Jepsen  Ulfstand  og  Inger  med  Hr.  Johan  Oxe  til 
Torsø.  Om  deres  Skæbne  og  Forhold  til  Brødrene  vil  der 
blive  fortalt  i  det  følgende  Afsnit.  Kun  om  Lisbet,  hvis 
sørgelige  Skæbne  endnu  i  vore  Dage  har  gjort  hende  til 
Gjenstand  for  digterisk  Behandling,  skal  fortælles  paa  dette 
Sted. 

«Lisbet  Torbensdatter,*  siger  Tale  Ulfstand  i  sin 
Slægtebog,  «var  Fæstemø  og  skulde  haft  Herluf  Pedersen 
Gjø;  han  forlod  hende  og  fik  hendes  Frænke  Jomfru  Mar- 
grethe Bille.  Dette  fortrød  (ærgrede)  Jomfru  Lisbet  Bille 
og  vilde  siden  aldrig  gifte  sig.  Hun  gav  sig  i  Kloster  mod 
alle  hendes  Venners  Vilje.  Hun  var  den  allersmukkeste  af 
Hr.    Torben    Billes    Døtre,     man    kaldte    hende     «^ Danmarks 

Blomster."'      Hun    havde    først    været    i    Dronning    Dorotheas 
Fruerstue,   som  havde  Kong  Christoffer  af  Bayern. » 

Denne  rørende  og  naive  Skildring  af  den  skjønne  og 
ulykkelige  Lisbet  Torbensdatter  er  vel  mere  end  et  ud- 
smykket Familiesagn.  At  der  ligger  virkelige  Personer  og 
Begivenheder  til  Grund  for  Sagnet,  derom  vidner  det  ejen- 
dommelige Tilnavn,  som  blev  givet  den  skjønne  Lisbet 
«Danmarks  Blomster*.  De  adelige  Fruer  og  Frøkner,  som 
i  det  1 6de  og  17de  Aarhundrede  nedskreve  Slægtebøgerne 
og  samlede  de  spredte  Sagn  og  Sange,  kunde  fejle  i  mangt 
og  meget,  og  det  endog  meget  grundigt,  naar  det  gjaldt 
om  fjærne  og  for  dem  saa  mørke  Tider  som  i  det  13de  og 
14de  Aarhundrede,  ikke  at  tale  om  Kong  Frodes  og  Gorm 
den  gamles  Dage.  Men  for  Begivenheder  og  Slægtskabs- 
forhold i  det  15de  og  1 6de  Aarhundrede  havde  de  mer  end 
blotte  Overleveringer  at  støtte  sig  til,  og  man  finder  ofte  i 
Dokumenter  Holdepunkter  for  deres  Gisninger  og  Sammen- 
stillinger, hvilke  derfor  Genealogen  ikke  altid  tor  forkaste. 
I  de  Thisetske  Stamtavler  vil  man  finde  adskillige  Vidnes- 
byrd herom,  og  denne  kyndige  og  skarpsindige  Forsker  har 
ofte  i  en  gammel  Slægtebogsefterretning  fundet  en  Ariadne- 
traad,  der  har  ledet  ham  til  nye  og  sindrige  Sammenstillinger. 
Hvad  nu  særlig  Jomfru  Lisbet  angaar,  maa  vi  desværre  be- 
kjende,  at  vi  ikke  i  noget  Dokument  eller  anden  Optegnelse 
have  fundet  hendes  Navn  anført.  I  Skiftebrevene  efter  Fa- 
deren, hvor  dog  ogsaa  de  afdøde  Søskende  ere  nævnte,  om- 
tales hun  ikke.  Men  er  hun,  som  Sagnet  véd  at  fortælle, 
gaaet  i  Kloster,  kan  denne  Udeladelse  let  forklares;  thi  i 
saa  Tilfælde  har  hun  givet  Afkald  paa  eller  mistet  Ret  til 
Arv  og  Skifte  efter  Forældrene.  Det  er  saaledes  kun  paa 
Slægtebogsefterretningen,  at  Fortællingen  om  Lisbet  BiUe 
støtter  sig;  og  da  Fru  Tale  Ulfstand,  som  har  opbevaret  den, 
i  sjette  Led  nedstammer  fra  en  Datter  af  Torben  Bille,  og 
Ulfstanderne  ogsaa  i  senere  Led  vare  indgiftede  i  Bille- 
ætten, har  Familiesagnet  derved  en  ikke  ringe  Troværdighed. 
I.  13 

I  hvilket  Kloster  vi  skulle  søge  Jomfru  Lisbet,  er  ikke  let  at 
sige;  thi  saa  vel  i  Roskilde  S.  Clara  og  S.  Agnete  Klostre, 
som  i  Maribo  Kloster  finde  vi  Nonner  af  denne  Slægt.  Ogsaa 
Slangerup  Kloster  kunde  der  være  Anledning  til  at  tænke 
paa;  thi  da  Fru  Inger  Torbensdatter  1497  lod  sig  indmelde 
i  Antvorskov  Kloster,  nævnes  blandt  hendes  Søskende,  for 
hvem  der  skulde  læses  Messer,  Kirstine  Klavsdatter,  «som 
Priorisse  var  i  Slangerup  Kloster  >  ^),  men  der  er  ikke  levnet 
nogensomhelst  Oplysning,  der  kunde  give  os  et  Vink  om, 
med  hvilken  Berettigelse  Inger  Torbensdatter  kunde  kalde 
Kirstine  Klavsdatter  for  Søster. 

Herluf  Pedersen  Gøye  var  —  efter  Slægtebøgerne  —  en 
Søn  af  Peder  Herlufsen  Gøye  til  Ingelstad  og  Karen  Stens- 
datter  Bjelke  fra  Sverig.  Han  var  saaledes  Broder  til  Sten 
Pedersen  Gøye  til  Ingelstad ,  der  havde  ægtet  Anna  Bille, 
Datter  af  Peder  Bille  til  Lyngbygaard.  Herluf  Pedersens 
Navn  forekommer  forøvrigt  ret  jævnlig.  1448  var  han  til 
Stede  paa  Laalands  Landsthing,  1467  og  1468  hørte  han 
til  den  sjællandske  Adel,  1471  var  han  Lensmand  og  skulde 
stille  med  to  Heste  paa  Toget  mod  Sten  Sture,  1483  for- 
segler han  sammen  med  Peder  Bille.  Han  synes  at  have 
haft  hjemme  i  Horns  Herred,  muligen  i  Gjerlev,  og  nævnes 
endnu  1492,  da  han  testamenterede  en  Gaard  i  Nyby  paa 
Lolland  til  Maribo  Kloster").  Men  hvem  var  da  den  Mar- 
grethe, for  hvis  .Skyld  Sagnet  lader  Herluf  Gøye  forlade  den 
smukke  Lisbet .f"  Vi  have  ovenfor  S.  138  formodet,  at  hun 
kan  have  været  en  Datter  af  Peder  Bille  til  Lyngbygaard 
og  saaledes  Søster  til  Herlufs  Svigerinde  Anna  Bille.  Men 
nu  vil  Tilfældet,  at  Margrethes  Navn  ogsaa  kun  kjendes  fra 
Slægtebøgerne,    og   at  hun    heller  ikke   forekommer    blandt 


')    Dipl.   Arn.   Magn.   Fase.    7.   32. 

^)    Geh.    Arch.   Voss.   Fase.    12.    i.    (efter  Oplysning  af  Hr.   Thiset).     Dipl. 

Chr.  Iroi   168,    191.     Danske  Mag.  4.  Række  II.    145.     Wegener,  Abra- 

hamstrup   I.   S.   37 — 39.   Archivregistraturer  III.    278. 

Arvingerne  efter  Peder  l^ille.  Enten  maa  hun,  som  ovenfor 
S.  138  formodet,  være  død  barnløs  og  for  Faderen,  eller 
ogsaa  foreligger  her  en  Forvexling  af  Navne,  som  det  vil 
være  næsten  umuligt  at  opklare.  Et  omend  meget  svagt  Spor 
findes  i  et  Brev  af  1483,  hvor  Herluf  Pedersen  nævnes 
sammen  med  Lars  Bille  i  Gjerlev  (Wegener,  Abrahamstrup 
S.  37).  Hr.  Tiliset  har  i  sine  Stamtavler  over  Slægten  Bille 
heraf  taget  Anledning  til  at  gætte  paa,  at  Margrethe  var 
Søster  til  Lars  Bille.  Men  vi  komme  ikke  Maalet  nærmere 
ad  denne  Vej,  thi  Lars  Bille  var  en  næsten  ligesaa  ubekjendt 
Person  som  Margrethe;  hans  Herkomst  kjendes  ikke,  og  han 
nævnes  kun  i  dette  ene  Dokument  som  Væbner  i  Gjerlev. 
Vi  maa  saaledes  bekjende  vor  fuldstændige  Uvidenhed  om 
de  to  Kvinder,  hvis  Skæbner  efter  Sagnet  vare  saa  nær 
knyttede  til  hinanden. 

Det  er  med  en  vis  Skuffelse,  at  man  opgiver  ethvert 
Haab  om  at  kunne  trænge  nærmere  ind  til  Grunden  af  et 
Forhold,  som  upaatvivlelig  har  vakt  Samtidens  mest  levende 
Deltagelse.  Og  det  er  endnu  beklageligere,  naar  Læseren 
maa  forlade  det  med  en  vis  Tvivl  om,  hvorvidt  Slægtebogens 
Forfatterinde  virkelig  har  bragt  Sagnet  til  os  i  sin  rette  Skik- 
kelse. Kjærnen  i  dette  er  utvilsomt  ægte,  men  meget  tyder 
hen  paa,  at  de  handlende  Personers  Navne  ikke  have  und- 
gaaet  Lemlæstelse,  og  at  Motiver  ere  tilføjede  med  Sagnets 
vidunderlige  Evne  til  at  udsmykke  og  underlægge.  Det  er 
i  saa  Henseende  et  Fingerpeg,  som  vi  til  Slutning  ikke 
ville  undlade  at  antyde,  at  muligvis  endog  Navnet  Lisbet 
er  uden  Hjemmel,  thi  Torben  Bille  havde  vel  en  Datter 
af  dette  Navn  —  Else  eller  Elisabeth  —  men  hun  blev 
gift  med  Gregers  Jepsen  Ulfstand  og  var  netop  Fru  Tale 
Ulfstands  Stammoder.  Herved  gives  der  Gisninger  et  frit 
Spillerum,  som  vi  vel  skulle  vogte  os  for  at  komme  ind  paa. 
Thi  saa  længe  ingen  sikre  historiske  Oplysninger  foreligge, 
maa  Sagnet   knyttes    til  Navnet  Lisbet,    og   Herluf  Pedersen 

staa  som  den  troløse  Svend,   der  svigter  sin  Fæstemø,    « Dan- 
marks skjønneste  Blomst».^) 

Torben  Bille  opnaaede  en  Alder  af  henved  70  Aar"). 
I  Efteraaret  1465  fulgte  han  med  Kong  Christiern  til  Hol- 
sten, hvor  han  ses  at  have  været  til  Stede  i  Segeberg  den 
7de  Oktobr.  Paa  denne  Rejse  har  han  sandsynligvis  paadraget 
sig  en  Sygdom,  som  den  25de  Novbr.  samme  Aar  lagde  ham 
i  Graven.  Hans  Lig  blev  bisat  i  Antvorskov  Klosterkirke, 
hvortil  han  i  en  Række  af  Aar  havde  skjænket  betydelige 
Gaver.  Endnu  i  forrige  Aarhundrede  fandtes  her  den  Lig- 
sten, som  var  lagt  over  ham  og  hans  Hustrus  Grav.  Arkiv- 
tegneren Abildgaard  kopierede  den,  og  Originaltegningen 
findes  endnu  i  Oldnordisk  Museums  antikvarisk-topografiske 
Arkiv  og  er  derefter  afbildet  i  Mindesmærker  fra  Antvorskov 
Klosterkirke^).  Den  er  prydet  med  Billernes  og  Lungernes 
Vaaben  og  bærer  følgende  Indskrift:  «Hic  jacet  nobilis  vir 
dominus  Thorbernus  Bille,  miles  de  Syøholm,  qui  obiit  anno 
Domini  MCDLXVIIP)  die  beate  Katrine  virginis,  cum  uxore 
sua  predilecta  domina  Cecilia  Avesdotter»  (Her  hviler  Adels- 
manden Hr.  Thorbern  Bille,  Ridder  af  Søholm,  som  døde 
Aar  1468  (d:  1465)  S.  Katrine  Jomfrus  dag,  med  sin  elskede 
Hustru  Fru  Cecilie  Ovesdatter).  Hans  Hustru  overlevede 
ham  i  en  lang  Række  Aar. 


^)    Sagnet  er  digterisk  behandlet  af  R.   Schmidt. 

*)    Da    han    er    opkaldt    efter  Morfaderen,    maa   han    have  været  den  næst- 
ældste  Søn  og  saaledes   rimeligvis  født  i    1399   eller    1400. 
')    Udg.   1859. 
*)    Fejllæsning  for  MCDLXV. 


Andet  Afsnit 


Hr,  Torben  Billes  Efterkommere. 


Indledning. 


i  genealogisk  Henseende  spalter  den  fra  Hr.  Torben 
Bille  udgaaede  Slægt  sig  i  tre  store  Hovedlinjer:  i)  Søholm- 
linjen- 2}  Svanhobnlinjeti  og  3)  Allindemaglelinjen,  henholds- 
vis nedstammende  fra  hans  tre  Sønner:  Bent,  Peder  og  Sten. 
Den  førstnævnte  Linje  deler  sig  efter  Stifterens  Død  i  tre 
Grene:  i  ''')  Egedelinjen,  der  uddør  saa  vel  paa  Sværd-  som 
paa  Spindesiden  med  Linjens  Stifters  Hr.  Hans  Billes  Børn, 
af  hvilke  Bent  Bille  til  Egede  dør  1547  ugift  og  Døtrene 
Ermegaard  og  Birgitte  ligeledes  dø  ugifte  paa  Jomfruens 
Egede  i  Aaret  1587;  i '')  Sand  hol  f  linjen,  der  tidlig  uddør 
paa  Sværdsiden  med  selve  Liniens  Stifter,  Torben  Bille  til 
Sandholt,  hvis  Datter  Edele  ved  Giftermaal  bringer  Sandholt 
i  Slægten  Hardenbergs  Besiddelse;  1*=)  Søholmlinjen,  hvis 
Stifter  er  den  snilde  og  navnkundige  Anders  Bille,  af  hvis 
mange  Sønner  kun  Frands  Billes  Afkom  fortsætter  Linjen 
til  det  16de  Aarhundredes  Udgang,  da  ogsaa  den  uddør. 
Svanholmlinjen  repræsenteres  af  en  Række  kraftige  og  dyg- 
tige Personligheder.  Fra  Peder  Bille  til  Svanholm  udgaar 
to  Linier:  2^)  Kjærsgaardlinjen,  fra  hvis  Stamfader  Hr.  Knud 
Bille  og  dennes  Søn  Sten  Bille  den  nulevende  Bille-Braheæt 
nedstammer,  og  2^'')Svanhohnlinjen,  hvis  Stamfader,  Billeættens 
mest  fremragende  Personlighed,  Hr.  Eske  Bille,  Danmarks 
Riges  Hofmester,   efterlader  flere  Sønner:   Peder  til  Svanholm, 

Henrik  til  Mogenstrup  og  Jørgen  til  Ellinge,  hvis  Slægt 
blomstrede  til  ind  i  det  i8de  Aarhundrede.  Allindemagle- 
linjen  udgaar  fra  Hr.  Sten  Basse  Bille;  hans  Søn,  Hr.  Klavs 
Bille  til  Lyngsgaard,  bliver  Stifter  af  3*)  Lyngsgaardltnj'eJi, 
der  fortsættes  af  hans  Sønner  Sten  Bille  til  Raabeløv  og 
Vandaas,  fra  hvis  Søn  Anders  den  nulevendes  yngre  Adels- 
slægt Bille  nedstammer,  og  Jens  Bille  til  AUinde,  hvis  Efter- 
kommere uddø  i  Løbet  af  det   17de  Aarhundrede. 

De  Slægtleds  Historie,  som  skulle  behandles  i  det  følgende 
Afsnit,  er  rigt  paa  indholdsfyldige  og  afvexlende  Episoder. 
Billeætten  opnaar  i  dette  Tidsrum  sin  kraftigste  Blomstring; 
dens  Historie  falder  overalt  sammen  med  de  største  og  mest 
afgjørende  Begivenheder  i  vort  Fædrelands  Historie,  i  hvilken 
Slægten  kom  til  at  spille  en  indgribende  og  højst  ejendom- 
mehg  Rolle.  Indflydelsesrig  ikke  blot  ved  sin  Talrighed, 
sine  mægtige  Slægtskabsforbindelser  og  store  Besiddelser, 
men  ogsaa  ved  Personligheder,  udrustede  med  rige  Evner, 
kraftige  Karakterer  og  højst  sammensatte  Naturer,  danner 
Slægten  ligesom  Midtpunktet  for  vor  Historie  i  Renaissance- 
og  Reformationstiden.  Lykkelige  Omstændigheder  have  be- 
varet denne  Slægts  Historie  fra  Undergang,  idet  dens  Familie- 
arkiver ere  bevarede  i  større  Fuldstændighed  end  nogen 
anden  samtidig  Slægts.  De  kaste  Lys  ikke  alene  over  dens 
politiske  Betydning,  men  ogsaa  over  dens  indre,  huslige  Liv, 
dens  Interesser  og  hele  den  Side  af  Livet,  som  kaldes  Slæg- 
tens Kulturhistorie.  Saa  mangeartede  som  Kilderne  flyde, 
ligesaa  mangesidet  maa  derfor  Fremstillingen  blive.  Det  er 
som  et  Mosaikbillede,  hvis  enkelte  Dele  kun  have  Betydning, 
for  saa  vidt  de  bidrage  til  at  give  hele  Billedet  Liv  og  Farve. 

Ret  hurtig  udfolder  Slægten  sig  til  sin  fulde  Blomstring-, 
Torbensønnerne  bygge  videre  paa  den  Grund,  Faderen  har 
lagt,  og  deres  Sønner  igjen  udfolde  en  Virksomhed  og  Kraft, 
som  i  Sandhed  maa  overraske.  Sjælden  har  en  Slægt  paa 
samme  Tid  talt  saa  mange  i  forskjellige  Retninger  frem- 
ragende   Personligheder    i    sin   Midte    som    Billeætten    i    den 

første  Halvdel  af  det  i6de  Aarhundrede.  Det  er  derfor  nød- 
vendigt at  danne  sig  en  Forestilling  om  de  Hjem,  hvorfra 
disse  Mænd  ere  udgaaede;  thi  frembyde  end  Torbensønnerne 
ikke  den  psychologiske  og  historiske  Interesse  som  deres 
Børn,  saa  have  de  dog  haft  Betydning  for  Slægten  ved  den 
Kraft  og  Energi,  hvormed  de  have  bygget  videre  paa  den 
materielle  Grundvold,  Faderen  havde  lagt. 


Torbensønnerne. 

Ved  Torben  Billes  Død  1465  vare  kun  to  af  Sønnerne 
myndige:  Bent  og  Peder;  den  tredje,  Sten  eller  Basse 
Bille,  naaede  Myndighedsalderen  i  Aaret  1466;  den  yngste 
af  Sønnerne,  Erik,  levede  endnu  1475,  men  maa  være  død 
inden  1492.  Faderen  havde  allerede  1464  overdraget  Søholm 
til  sin  ældste  Søn,  Bent;  Peder  overtog  strax  efter  Faderens 
Død  Svanholm,  medens  Allindemagle  forbeholdtes  den  unge 
Sten.  At  der  ved  denne  Fordeling  af  Arven  maa  være 
handlet  imod  de  med  gamle  Sten  Basse  trufne  Overens- 
komster, er  højst  sandsynligt;  thi  det  vilde  dog  have  været 
det  naturligste,  at  den  efter  ham  opkaldte  Søn  ogsaa  havde 
overtaget  det  fra  ham  og  hans  Hustru  stammende  Søholm. 
Men  denne  Gaard  har  utvivlsomt  været  den  største  og  bedst 
udstyrede  Gaard,  og  derfor  har  formodentlig  Faderen  allerede 
i  levende  Live  overladt  den  til  sin  ældste  Søn. 

Af  Hensyn  til  de  mange  umyndige  Børn  blev  Skiftet  efter 
Faderen  foreløbig  udsat;  men  de  tre  Brødre  overtog  Bestyrel- 
sen af  de  tre  Hovedgaarde,  medens  Moderen,  Fru  Sidsel  eller 
Cecilie,  tog  Ophold  paa  sin  Gaard  Egede  og  i  Forening 
med  de  myndige  Sønner  bestyrede  Abrahamstrup  Len.  Efter 
Eriks  Død  i  en  vistnok  meget  ung  Alder  og  efter  Søstrene 
Christines  og  Dorotheas  Død,  som  maa  være  indtruffet  mel- 

lem  Aarene  1472  og  1475,  gave  Brødre  og  Søstre  gjensidig 
Afkald  paa  deres  Arveparter  i  de  tre  Hovedgaarde,  som 
saaledes  kom  i  de  tre  Brødres  udelukkende  Besiddelse.  Men 
først  i  Aaret  1492  kom  det  endelige  Skifte  i  Stand,  altsaa 
27  Aar  efter  Torben  Billes  Død,  og  Arveparterne,  som  dog 
formodentlig  allerede  langt  tidligere  have  været  foreløbig 
fastsatte  ved  Tokkeskifte,   bleve  nu  endelig  fordelte. 

To  Principper  synes  at  have  været  lagt  til  Grund  for  For- 
delingen af  Godset.  Det  første  og  sikkert  det  vigtigste  var, 
at  Arveparterne  bleve  komplet  lige  store.  Med  hvilken 
minutiøs  Nøjagtighed  man  gik  til  Værks,  fremgaar  af,  at  selv 
de  mindste  Afvigelser  bleve  anførte  1  Skiftebrevet.  «Af  for- 
nævnte Sum  skal  jeg  Bent  Bille  udlægge  fra  mig  2  ^  Grot» ; 
«af  fornævnte  Sum  fattes  mig  Sten  Bille  10  gamle  Penninge, 
at  jeg  haver  ikke  Fyldest*.  Fejltagelser  og  Forglemmelser 
kunde  let  indtræffe,  som  naar  Hr.  Torben  Bille  klagede  over, 
at  Tyge  Lunges  Foged  paa  Skiftet  efter  hans  Svigerfader 
havde  undladt  at  opføre  Gods,  som  burde  have  været  skiftet, 
samt  indkrævet  Sagefald  og  Landgilde,  førend  Skiftet  fandt 
Sted.  Derfor  udtales  det  jævnlig  i  Skiftebrevene,  at  alle 
Arvetagere  forpligte  sig  til  at  give  den  eller  de  af  Arvin- 
gerne Erstatning,  som  kunde  bevise,  at  deres  retmæssige 
Fordringer  ikke  vare  fyldestgjorte. 

Det  andet  Princip,  som  kun  til  en  vis  Grad  kunde  gjen- 
nemføres  og  maaske  heller  ikke  ønskedes  gjennemført  i  sin 
fulde  Udstrækning,  bestod  deri,  at  det  udlagte  Gods  saa  vidt 
muligt  laa  i  de  samme  eller  de  tilstødende  Herreder,  hvori 
Hovedgaardene  laa. 

Selvfølgelig  var  det  en  Umulighed,  naar  den  første  Grund- 
sætning skulde  gjennemføres,  at  opfylde  den  anden  i  alle 
Enkeltheder,  men  Bestræbelser  henimod  Opnaaelsen  af  dette 
Princip  kan  dog  tydelig  spores.  Allerede  Jakob  og  Bent 
Bille  fordelte  Arven  efter  deres  Svigermoder  saaledes,  at 
Hovedmassen  af  Godset  i  Skaane  tilfaldt  Jakob,  medens 
Bent   fik   det  sjællandske  Gods;  dog  lykkedes  det  ikke  fuld- 


SKIFTET.  203 

stændig  paa  denne  Maade  at  udjævne  Parterne,  og  Bents 
Sønner  ejede  ganske  betydeligt  Gods  i  Skaane,  som  senere 
blev  Grundvolden  for  hans  Efterkommeres  store  Indflydelse 
i  denne  Landsdel.  Paa  Skiftet  efter  Torben  Bille  er  det 
øjensynligt,  at  man  til  en  vis  Grad  har  fulgt  det  samme 
Princip.  Hovedmassen  af  Bent  Billes  Gods  laa  i  Stævns  og 
tilstødende  Herreder,  af  Peder  Billes  Gods  i  Horns  Herred, 
af  Sten  Billes  i  Ringsted  Herred;  Gregers  Ulfstand  fik  paa 
sin  Hustrus  Vegne  Godset  i  Merløse  og  Tudse  Herred,  som 
oprindelig  havde  tilhørt  Æbletvedlinien  og  igjennem  Sten 
Basse  var  kommet  tilbage  til  Slægten;  af  dette  Gods  op- 
rettedes —  som  allerede  omtalt  — ■  senere  Hovedgaarden 
Toftholm.  Derimod  blev  Princippet  ikke  gjennemført  for  de 
andre  Arvetageres  Vedkommende,  hvis  Arv  laa  yderst  spredt, 
ligesom  Godset  i  Fyn  og  Skaane  samt  den  indbringende 
Mølle  i  Englerup  deltes  nogenlunde  ligeligt  mellem  Moderen 
og  alle  Børnene. 

En  fuldstændig  og  nøjagtig  Opgivelse  af  Arvens  Stør- 
relse lader  sig  ikke  give.  Dels  er  Skiftebrevet  paa  mange 
Steder  ødelagt  af  Fugtighed,  dels  er  det  umuligt  at  angive 
i  Nutidspenge  Værdien  af  de  mange  forskjellige  Afgifter  — 
ikke  alene  Korn,  Rug,  Byg,  Havre,  Smør,  Mel,  men  ogsaa 
Køer,  Svin,  Faar,  Lam,  Høns,  Gæs,  o.  s.  v.  Derimod  kan 
Gaardenes  Tal  tilnærmelsesvis  angives.  Foruden  de  3  store 
Hovedgaarde  og  4  Møller,  hvis  Værdi  dengang  var  meget 
betydelig,  opregnes  c.  300  Gaarde  af  meget  forskjellig  Stør- 
relse, ligefra  den  store  Sonnerup  Gaard,  der  gav  10  Td. 
Korn  og  to  lødige  Mark  i  Landgilde,  til  en  lille  Gaard  i 
Oremarke,  der  kun  var  skyldsat  for  i  Øre.  Arven  var  be- 
tydelig, men  den  skulde  ogsaa  deles  i  mange  Parter:  tre 
Brødre-  og  tre  Søsterparter,  foruden  Moderens  Part  i  Kjøbe- 
jord  og  Løsøre,  altsaa  i  9  Parter,  hvoraf  hver  af  Brødrene 
fik  to  og  hver  af  Søstrene  en.  En  Tredjedel  af  Arven  gik 
saaledes  —  ved  Døtrenes  Giftermaal,  —  ud  af  Slægtens 
Besiddelse,    men    den    fik    rigelig   Erstatning    ved    de    store 

Rigdomme,      som     Torbensonnernes     Giftermaal     senere     til- 
førte den^). 

Jævnlig  har  der  været  Anledning  til  at  dvæle  ved  den 
Betydning,  som  Giftermaal  indenfor  samme  —  og  altid  rige 
■ —  Slægter  har  haft  for  de  ældre  Led  af  Billeætten.  Det  blev 
en  Tradition,  som  fulgtes  i  Aarhundreder ;  Bent  og  Jakob 
Bille  indgifte  sig  i  Slægten  Galen,  Torben  og  Erik  i  Slæg- 
ten Lunge,  og  de  to  Torbensønner  Bent  og  Sten  i  Slægten 
Krognos.  Denne  rige  Familie,  som  oftest  af  Samtiden  kaldtes 
Stisen,  hørte  hjemme  i  Skaane;  Gang  efter  Gang  var  den 
mandlige  Arv  kun  gaaet  fra  enkelt  Søn  til  Søn,  og  stor  var 
derfor   den  Arv,    som   den   c.    1461    afdøde  Stig  Olsen  kunde 


^)  1  Brev  dateret  Allindemagle,  29.  Septbr.  1472  tilskjøder  Bent  Bille 
Broderen  Peder  sin  Part  i  Svanholm.  Geh.  Arch.  Voss.  Svanholm  12. 
Samme  Dag  mageskifter  Sten  og  Peder  Bille  deres  Parter  henholdsvis 
i    Svanholm    og    Allindemagle.       Ibid.   Ringsted    Hrd.    114.      I    Brev    af 

5.  Novbr.  1475,  dat.  Svanholm,  overlader  Sten  Bille  sin  Broder  Peder 
sin  Arv  efter  Faderen  og  Søstrene  Dorothea  og  Christine  i  Svanholm 
Hovedgaard  og  Vendsløv  By,  medens  Peder  Bille  overlader  Sten  sin 
Arv    i    Allmde.       Orig.    uden    Segl    ibid.    Horns    Hrd.    66.       I    Brev    af 

6.  Decbr.  148 1,  dat.  AUinde,  mageskifter  paa  ny  Sten  og  Peder  Bille 
deres    Parter    i  Svanholm    og  Allindemagle.      Ibid.  Ringsted  Hrd.    1 14. 

7.  Septbr.  og  5.  Octbr.  1484  faar  Bent  Bille  kongelige  Breve,  dat. 
henholdsvis  Kjøge  og  Kjøbenhavn,  til  alle  sine  Medarvinger  om  inden 
15  (10)  Dage,  efter  at  Brevet  er  læst,  at  skifte  med  Hr.  Bent  Bille  Sø- 
holm og  tilliggende  Gods,  da  han  lovlig  har  forfulgt  dem  til  Herreds-  og 
Landsthing.  Geh.  Arch.  Top.  Saml.  p.  Papir  Søholm  28  og  29.  I  Brev 
af  19.  Maj  1490,  dat.  Egede,  overlader  Fru  Cecilie  Ovesdatter  sin  Søn 
Peder  Bille  sin  Andel  i  Svanholm  og  modtager  af  ham  Erstatning  i 
en  Gaard  i  Vraaby  i  Ringsted  Hrd.  Geh.  Arch.  Voss.  Svanholm  6  og 
Ringsted  Hrd.  1 13.  149 1,  dat.  Helsingborg,  overlader  Inger  Billesdatter, 
Hr.  Johan  Oxes  Enke ,  Bent  Bille  sin  Andel  i  Søholm.  Ibid.  Stævns 
Herred  61.  Det  store  Skiftebrev  er  dat.  Egede,  6.  Decbr.  1492.  Ibid. 
Tudse  Hrd.  83.  Samme  Dag  overlader  Gregers  Jepsen  i  Tordrup  paa 
egne  og  Hustrus  Else  Billesdatters  Vegne  samt  Regitse  Billesdatter 
Peder  Bille  al  deres  Ret  i  Svanholm,  tilfaldet  dem  efter  deres  Fader 
og  deres  Søskende  Erik,  Dorothea  og  Christine.  Ibid.  Horns  Hrd.  69, 
Svanholm   7,   8. 

efterlade  sin  eneste  Søn,  Oluf  Stigsen,  og  sine  to  Døtre 
Magdalene  og  Ellen:  tre  store  Herregaarde,  Krapperup  ved 
Foden  af  Kullen,  Karsholm  i  Nærheden  af  det  skjønne 
Bæckaskog,  og  Bollerup,  Slægtens  Hovedsæde,  foruden  c. 
400  Gaarde  og  Møller.  Bent  Bille  giftede  sig  c.  1464  med 
Magdalene  og  Sten  Bille  c.  1466  med  Ellen.  Magdalene 
døde  i  Barselseng  1465,  men  Barnet,  en  Datter  Marine,  over- 
levede hende,  og  Bent  var  saaledes  berettiget  til  at  kræve 
Arv  efter  Stig  Olsen.  Sten  havde  med  sin  Hustru  6  Børn, 
som  dog  alle  døde  unge,  nogle  dog  først  efter  Moderens 
Død,  men  ogsaa  han  indtraadte  kun  som  Arving  ligesom 
Broderen  i  Kraft  af,  at  et  Barn  havde  overlevet  Moderen. 
Begges  Fordringer  bleve  modte  med  en  sej  og  haardnakket 
Modstand  fra  Stig  Olsens  Enkes,  Barabra  Brahes  og 
hans  Søns  Oluf  Stigsens  Side.  Allerede  1465  møde  vi  de 
første  Spor  til  Uvilje  mellem  de  to  Slægter.  Den  gamle 
Torben  Bille  optræder  med  Kraft  paa  sin  Søn  Bents  Vegne 
og  udvirker  et  kongeligt  Indførsélsbrev  paa  Arvegodset  i 
Sjælland.  Men  Aar  efter  Aar  gaar,  uden  at  det  kommer  til 
Skifte.  Mødedage  blive  fastsatte  og  ikke  overholdte;  Kon- 
gerne, saavel  Christiern  I  som  Hans,  stævne  Parterne  til  at 
møde  for  deres  og  Rigsraadets  Domstol,  Samfrænder  blive 
udvalgte  til  at  jævne  Sagen.  Men  først  efter  Svigermoderens 
Død  og  da  Kong  Hans  selv  personlig  paatog  sig  at  bringe 
Forlig  i  Stand,  kom  det  til  et  Resultat,  og  paa  et  Møde  i 
Lund  i  Juni  Maaned  1491  lykkedes  det  Kongen  at  bryde 
den  Modstand,  som  Oluf  Stigsen  og  hans  Moder,  vistnok 
støttet  af  de  mægtige  Braher  og  andre  skaanske  Adelsmænd, 
i  saa  lang  Tid  havde  kunnet  gjennemfore.  C.  90  Gaarde 
og  Møller  i  Sjælland  og  Skaane  foruden  i  Læst  Korn  i 
Ejendomsgods  tilfaldt  Bent  Bille,  Broderen  Sten  fik  1000  rh. 
Gylden  for  Søsterparten  i  de  tre  Hovedgaarde  foruden  et 
lignende  Antal  Gaarde  som  Bent^l. 


')    5-    Marts    1465    bød    Hr.    Torben  Bille    sig    paa    Faxe  Herredsthing    til 
<Lod  og  Skiftes   paa  sin  Sønnekvindes   Vegne,   Bent  Billes  Hustru,    Fru 

Imidlertid  havde  de  to  Brødre  giftet  sig  paa  ny:  Bent 
med  Ermegaard  Frille,  Datter  af  Rigsraadet  Eggert  Frille 
til  Urbirk  og  Enke  efter  Philip  Axelsen  Thot,  Sten  med 
Margrethe  Rønnov,  Datter  af  Rigsmarsken  Klavs  Rønnov. 
Begge  Damer  tilhørte  Landets  Højadel,  deres  Fædre  indtog 
de  højeste  Stillinger  og  spillede  en  stor  politisk  Rolle.  Erme- 
gaard Frilles  første  Mand  var  en  af  de  berømte  9  Axelsønner. 
Bent  blev  gift  omtrent  1466,  Sten  var  gift  med  Margrethe 
i  alle  Tilfælde    1478. 

Ægteskaberne  med  Ermegaard  Frille  og  Margrethe  Røn- 
nov kom  til  at  spille  en  stor  og  indgribende  Rolle  i  Bille- 
ættens Historie.  Egenskaber  og  Tilbøjeligheder,  som  hidtil 
ikke  i  nogen  fremtrædende  Grad  have  været  oppe  i  Slægten, 
bleve  ved  disse  Ægteskaber  indpodede  i  den.  Frillerne  og 
Rønnoverne  i  det  15de  Aarhundrede  vare  højtstræbende, 
energiske,  snilde  og  i  forskjellige  Retninger  begavede  Na- 
turer. Eggert  Frille  var  en  af  sin  Tids  ejendommeligste 
Skikkelser,  fuld  af  Kraft  og  Virkelyst,  en  snild  Politiker,  vel- 
talende og  en  glimrende  Stilist,  men  tillige  fuld  af  sin  Stands 
Overmod  og  Hensynsløshed.  Fru  Ermegaard  havde  arvet  en 
Del  af  Faderens  Egenskaber,  og  de  gik  senere  over  paa 
hendes    Søn,    Anders    Bille,    hvis    Liv    og    Skæbne    i    meget 


Magdalene,  med  Hr.  Stig  Olsens  Enke  «Fru  Barabra  af  Skønæ>  og 
Arvinger.  Danske  Adels  Breve  4.  20.  Af  Kongens  Kansler  fik  han 
derpaa  Delebrev,  hvorover  Fru  Barabra  blev  forbitret  og  lO.  Maj  1465 
tilskrev  Kansleren  (Kjeld  Nielsen  paa  Harrisborg),  at  hun  derved  led  Uret, 
cthi  haaber  jeg,  at  naar  det  kommer  for  Dannemænd,  da  findes  det 
saa,  at  I  gjør  mig  Uret,  at  I  giver  ham  Brev  paa  mit  Gods«.  Ibid. 
4.  21.  6.  Juli  1465  faar  4  Adelsmænd  kongelig  Befaling  til  at  indføre 
Hr.  Torben  Bille  paa  hans  Søns  Vegne  (Fru  Magdalene  maa  altsaa 
være  død  i  Mellemtiden).  Ibid.  4.  22.  I  Danske  Adels  Breve  Fase. 
4  findes  en  Række  Breve  om  de  mange  Møder  og  Indførsler  i  denne 
Sag,  som  det  vilde  blive  for  vidtløftigt  at  gjengive  her.  Skiftebrevet 
dat.  Lund,  3.  Juni  1491  findes  i  Geh.  Arch.  Kong  Hans'  Stad- 
fæstelsesbreve  af  ii.Novbr.  1501  og  18.  Maj  1502  findes  i  Top.  Saml. 
p.  Papir.     Egede  2  og  Lackelenge   i. 

minder  om  Morfaderens.  Marsken  Klavs  Rønnov  var  en 
fremragende  Mand,  en  energisk  og  dygtig  Kriger  og  højt 
anset  af  sin  Samtid  for  sin  retskafne  Tænkemaade.  Ogsaa 
hans  Personhghed  møde  vi  igjen  i  endnu  kraftigere  Træk 
hos  Dattersønnen  Klavs  Bille. 

Ægteskabet  mellem  Bent  Bille  og  Fru  Ermegaard  er 
vistnok  stiftet  i  Slutningen  af  1465  eller  i  Begyndelsen  af 
det  følgende  Aar.  I  Januar  1466  fik  baade  Bent  og  Sviger- 
faderen kongelig  Forlening  paa  alle  40  Marts  Sager  af  deres 
Undergivne^),  og  det  tør  vel  anses  for  sandsynligt,  at  det 
er  den  formaaende  Eggert  Frille,  som  saa  hurtig  skaffede 
sin  Svigersøn  denne  kongelige  Gunstbevisning.  Men  det  blev 
baade  den  første  og  sidste  Gang,  at  Eggert  Frille  kunde 
hjælpe  sin  Svigersøn ;  thi  kort  efter  ramtes  han  af  den 
store  Forfølgelse,  som  Christiern  I  iværksatte  mod  Axel- 
sønnerne, og  det  er  en  Selvfølge,  at  Bent  Bille  og  hans  Slægt 
ikke  kunde  blive  uberørte  af  disse  Begivenheder. 

Midten  af  det  i5deAarhundrede  er  de  store  Adelsætters 
Blomstringstid.  Ingensinde  har  Adelen  udøvet  en  saa  over- 
vældende Indflydelse  paa  Statsstyreisen  som  i  det  Tidsrum, 
der  begrænses  af  Erik  af  Pommerns  Afsættelse  og  Slaget 
paa  Brunkebjerg.  Christoffer  af  Bayern  og  Christiern  af 
Oldenborg  skyldte  Rigsraadet  og  den  danske  Højadel  deres 
Ophøjelse  paa  Tronen.  Begge  vare  unge  og  i  Statssager 
uforsøgte  Mænd,  og  i  de  saa  overordentlig  forviklede  For- 
hold til  Sverig  og  Norge  vare  de  udelukkende  henviste  til 
at  søge  deres  Støtte  hos  den  danske  Adel.  Christoffer  døde, 
inden  han  endnu  kan  være  voxet  ud  af  Formynderskabets 
trange  Baand,  Christiern  I  kæmpede  sig  kun  langsomt  ud 
deraf,  men  tilsidst  bragte  dog  heldige  Forhold  ham  en  del- 
vis Sejr  over  Adelspartiets  Høvdinge,  og  mistede  han  end 
Sverigs   Krone,    saa   lykkedes   det   ham    dog  til  Gjengjæld   i 


')    Brevet    er  dat.   27.  Jan.  1466.      Geh.  Arch.   Adelige  Friheder,  Fase.  15  a 
No.    1 1 . 

Slutningen  af  sin  Regjering  at  gjore  Kongemagten  mere  uaf- 
hængig af  de  Stormænd,  som  havde  indsnævret  den  paa 
alle  Led  og  Kanter.  I  denne  Kamp  mellem  Aristokrati  og 
Kongemagt,  som  særlig  er  knyttet  til  den  mærkelige,  af  de  9 
Axelsønner  repræsenterede  Slægt,  blev  ogsaa  Torbensønnerne, 
særlig  Bent  Bille  og  dennes  Svigerfader  Eggert  Frille  inddraget. 

Axelsonnerne  dannede  dengang  ligesom  en  Stat  i  Staten; 
altid  optraadte  de  i  Fællesskab  og  i  Enighed,  og  deres  uhyre 
Besiddelser  gjorde  dem  til  en  Magt,  hvis  Partitagen  havde 
den  største  Betydning.  Knyttede  ved  Slægtskabs  Baand, 
ved  Forleninger  og  andre  materielle  Interesser  lige  saa  meget 
til  Sverig  som  til  Danmark,  kom  de  under  Unionskamperne 
til  at  spille  en  stor  politisk  Rolle  og  afgjorde  mere  end  een 
Gang  Kampens  Udfald.  Det  var  Oluf  Axelsen,  som  synes 
at  have  været  Sjælen  i  Modstanden  mod  Erik  af  Pommern 
og  senere  en  af  Hovedmændene  for  det  Parti,  der  satte 
Christiern  I  paa  Thronen.  Han  bidrog  i  høj  Grad  til  Erob- 
ringen af  Gulland,  hvor  han  i  en  Række  af  Aar  styrede  Lan- 
det fra  det  stærke  Visborg.  Broderen  Aage  var  en  af  de 
virksomste  Hjælpere  ved  Fornyelsen  af  Unionen  med  Norge, 
ligesom  Erik  Axelsen  som  mægtig  Pantehaver  i  Sverig  støt- 
tede Kong  Christierns  Tronbestigelse  i  Sverig  1457  og  var 
Rigshovmester  i  dette  Land  indtil  1464.  Philip  Axelsen,  gift 
med  Ermegaard  Frille,  sad  som  Lensmand  paa  Tranekjær, 
Lavrids  Axelsen  havde  Skjelskør  i  Forlening,  og  Peder  Axel- 
sen var  Provst  i  Lund.  1464  døde  imidlertid  Oluf  og  Philip 
paa  Gulland,  og  den  yngste  og  dygtigste  af  Brødrene,  Iver 
Axelsen,  overtog  Styrelsen  af  Øen  «som  en  Høvding  paa 
Kongens  Vegne*  ^). 

Medens  Axelsønnerne  hidtil  havde  støttet  Kong  Christiern 
og  den  skandinavi.ske  Union  og  i  høj  Grad  bidraget  til  Uni- 
onens Fornyelse  1457  ^S  3-tter  1465,  indtraadte  der  i  sidst- 
nævnte Aar  en  Forandring  i  deres  politiske  Holdning.     Karl 


')    Jvfr.   Historisk  Tidsskrift   5.   Række   V.   26  ff. 

Knutsson  havde  for  anden  Gang  maattet  fratræde  Sverigs 
Kongesæde  og  var  draget  til  Finland,  som  han  havde  faaet 
i  Forlening.  Han  ledsagedes  paa  Rejsen  derhen  af  Erik 
Axelsen,  der  paa  Tilbagerejsen  besøgte  sin  Broder  Iver  paa 
Gulland.  Kort  efter  erfarede  man,  at  Iver  var  bleven  trolovet 
med  Karl  Knutssons  Datter  Magdalene,  Ivers  Datter  af  første 
Ægteskab  Beate  med  Karl  Knutssons  Tilhænger  Arvid 
Trolle,  og  Aage  Axelsens  Datter  Ingeborg  med  Karls  Søster- 
son  Sten  Sture.  I  Septbr.  1466  fejrede  derpaa  Hr.  Iver  sit 
eget  og  sin  Datters  Bryllup  i  Nykoping,  i  Overværelse  af 
en   glimrende  Forsamling  af  svenske  og  danske  Adelsmænd 

At  disse  Ægteskabsforbindelser  tilsigtede  at  bringe  Sty- 
relsen af  Sverig  i  Axelsønnernes  Hænder,  er  utvivlsomt. 
Ærkebisp  Jons  Bengtsson,  som  havde  styrtet  Karl  Knutsson 
1465,  var  lige  forhadt  af  begge  Partier  i  Sverig.  At  styrte 
ham  og  indtage  hans  Plads  som  Sverigs  Høvedsmand,  havde 
Axelsønnerne  sat  sig  til  Maal,  og  paa  Mødet  i  Nykoping 
gik  Forberedelser  og  Aftaler  herom  jævnsides  med  Bryllups- 
festlighederne. Ligefra  Festen  begav  man  sig  til  Stockholm, 
og  den  i8de  October  1466  maatte  Ærkebispen  nedlægge  Rigs 
forstanderskabet  og  overdrage  dette  til  —  Erik  Axelsen. 

Medens  Axelsønnerne  saaledes  tilreve  sig  Magten  i  Sverig, 
havde  de  udæsket  Kong  Christiern  ved  en  Handling,  som  i 
høj  Grad  maatte  krænke  denne.  Paa  Mødet  i  Nykoping 
havde  de  sat  igjennem,  at  Karl  Knutsson  og  hans  Børn 
skulde  tilbagefaa  ikke  alene  deres  Arve-  og  Kjøbegods  i 
Sverig,  men  ogsaa  alle  de  Slotte,  Len  og  Pantegodser,  hvor- 
paa  de  havde  det  svenske  Rigsraads  Brev,  medens  de,  som 
havde  kjøbt  Karl  Knutssons  forbrudte  Gods,  bleve  henviste 
til  at  søge  Erstatning  hos  Kong  Christiern.  Denne  Bestem- 
melse var  et  højst  karakteristisk  Udslag  af  den  Gridskhed 
efter  Gods,  som  beherskede  Datidens  Adel  og  særlig  Axel- 
sønnerne. Straffen  ramte  imidlertid  hurtig;  da  Kong  Christiern 
i  øjebhkket  ikke  kunde  ramme  de  skyldige,  traf  Slaget  deres 
ganske  uskyldige  Slægtninge  i  Danmark. 

I  14 

Som  Formynder  for  sine  Datterbørn,  Philip  Axelsens 
Børn,  havde  Eggert  Frille  deltaget  i  Festlighederne  i  Ny- 
koping;  kort  efter  hans  Tilbagekomst  fordrede  Kongen,  at 
han  og  hans  Datter  skulde  udlevere  Tranekjær,  som  Philip 
Axelsen  havde  haft  i  Pant  for  en  ganske  overordentlig  stor 
Pengesum,  og  til  hvilken  Panteretten  altsaa  nu  var  gaaet 
over  til  Enken  og  Børnene.  Da  Eggert  Frille  vægrede  sig 
ved  at  gaa  ind  paa  Kongens  Fordring,  blev  Tranekjær  Slot 
taget  med  Magt  og  en  kongelig  Høvedsmand  indsat  paa 
Slottet  som  Befalingsmand. 

Ved  Efterretningen  herom  rejste  Axelsønnerne  sig  til 
Opstand  imod  Kongen;  fra  Erik  og  Iver  indløb  Fejdebreve, 
som  Christiern  besvarede  med  at  inddrage  alt  Slægtens  Gods 
i  Danmark.  Men  Sverig  rejste  sig  paany  med  Axelsønnerne, 
en  forbitret  Strid  paafulgte,  den  danske  Hær  under  Klavs 
Rønnov  blev  slagen  af  Iver  Axelsen  udenfor  Stockholm,  og 
Karl  Knutsson  vendte  tilbage  til  Sverig,  understøttet  af  sin 
mægtige  Svigersøn,  og  blev  for  tredje  og  sidste  Gang  ud- 
raabt  til  Konge. 

Det  er  ikke  tilstrækkelig  paaagtet,  at  disse  i  og  for  sig 
for  Kong  Christiern  saa  ulykkelige  Begivenheder  ikke  desto 
mindre  bleve  Midler  for  Kongen  til  at  udvide  sin  Magt  indad- 
til. Det  er  gaaet  uroligt  til  i  Danmark  i  de  følgende  Aar, 
Kongen  benyttede  Almuens  Had  til  de  højere  Stænder  som 
Løftestang  for  sine  ærgjerrige  Bestræbelser.  Paa  Lands- 
thingene  optraadte  han  personlig  og  forlangte  Vidnesbyrd 
om  sin  Regeringsførelse,  og  overalt  faldt  disse  selvfølgelig 
ud  til  hans  Fordel;  kun  Eggert  Frille  nedlagde  Protest,  men 
maatte  ogsaa  bøde  med  Landflygtighed.  Om  Efteraaret 
1467  dømtes  Iver,  Erik  og  Lavrids  Axelsen  til  at  have  deres 
Fædrenegods  forbrudt,  Kongen  fik  Ret  til  at  tilbagekalde 
alle  Forleninger  af  Krongodset  og  andre  Kronens  Indtægter, 
som  ikke  vare  pantsatte,  samt  en  Tredjedel  af  Aarsindtægterne 
af  alle  Pantelen,  medens  en  Kommision  blev  nedsat  til  at 
undersøge    Pantebrevene.     Kun    ved  Hjælp    af  Gejsthgheden, 

Almuen  og  den  lavere  Adel  har  det  kunnet  lykkes  Kongen 
at  sætte  Bestemmelser  igjennem,  der  i  saa  høj  Grad  maatte 
skade  Højadelen. 

Det  Slag,  som  ramte  Axelsønnerne  og  Eggert  Frille,  føl- 
tes ogsaa  af  Billerne  og  særlig  af  Bent  Bille.  Faa  dobbelt 
Maade  var  Billeætten  beslægtet  med  Axelsønnerne:  Iver 
Axelsen  havde  først  været  gift  med  Torben  Billes  Datter 
Marine,  og  havde  med  hende  en  Datter;  Bents  Giftermaal  med 
Ermegaard  Frille,  Philip  Axelsens  Enke,  maatte  gjøre  ham 
til  Part  i  den  Vold,  som  udøvedes  imod  hans  Hustru  og 
Stedbørn.  Bent  var  altsaa  særlig  kaldet  til  at  varetage  saavel 
sin  Søsterdatters  som  sine  Stedbørns  Interesse,  og  at  For- 
holdet til  Kongen  under  disse  Omstændigheder  kunde  være 
godt,  var  selvfølgelig  umuligt.  Betragte  vi  Bents  og  hans 
Slægts  Forhold  i  disse  Aar,  finde  vi  ogsaa  adskillige  Vidnes- 
byrd om,  at  truende  Uvejrsskyer  trak  op,  som  først  fordelte 
sig,  da  Uvejret  havde  raset  ud  og  en  forsonligere  Stemning 
paa  ny  var  indtraadt. 

Aarene  1466 — 68  udmærke  sig  i  Billernes  Historie  ved 
en  Række  af  uheldige  Retssager.  Som  Indehavere  af  Abra- 
hamstrup  Len  havde  Fru  Sidsel  og  hendes  Sønner  anset  sig 
for  berettigede  til  at  inddrage  noget  Gods,  som  Præsten 
Hans  paa  Ourø  paa  Grund  af  sit  usædelige  Levnet  havde 
forbrudt.  Men  Biskop  Oluf  Mortensen  af  Roskilde  nedlagde 
Paastand  om,  at  Godset  tilkom  ham  som  Præstens  Øvrighed 
og  rette  Dommer,  og  den  kongelige  Retterthingsdom  gav 
Bispen  Ret^). 

Samme  Efteraar  havde  Bent  Bille  en  Strid  med  Roskilde 
Domkapitel,  som  maatte  bringe  ham  i  et  uvenligt  Forhold  til 
Kong  Christiern.  Denne  havde  som  bekjendt  oprettet  det 
Hellig  Trefoldigheds  Kapel  i  Domkirken  og  skjænket  be- 
tydeligt Gods  dertil.  Hertil  hørte  ogsaa  Heddinge  Kirke 
med    dens    tilliggende    Gods    i    Stævns    Herred,    paa    hvilket 


^)    Kolderup-Rosenvinge,   Samling  af  gamle   danske  Domme  I.    2 

Bent  Bille  imidlertid  gjorde  Fordring,  da  Johan  Olufsen  Bjørn 
havde  skjænket  Godset  til  Kirken.  Ogsaa  her  trak  Bent 
det  korteste  Straa.  Den  kongelige  Retterthingsdom,  afsagt 
i  Roskilde  Domkirkes  Sakristi  den  21de  Oktbr.  1466,  forbød 
Bent  Bille  « under  vor  kongelige  Hævn  og  Vrede  at  befatte 
sig  med  det  Gods  eller  at  lade  besvære  eller  betynge  de 
vornede,  som  bo  paa  Godset,  med  Gjæsteri  eller  i  anden 
Maade^).> 

Endnu  ubehageligere  maatte  det  være  for  Fru  Sidsel  og 
hendes  Sønner,  at  Selsø  Lens  Beboere  klagede  over,  at  saa 
vel  Hr.  Torben  som  Fru  Sidsel  havde  nægtet  dem  deres 
gamle  Ret  til  at  hugge  i  Abrahamstrup  Skove  samt  fordret 
for  meget  Arbejde  af  dem.  Biskop  Oluf  Mortensen  af  Ros- 
kilde tog  sig  som  Lensherre  af  Bønderne,  og  atter  maatte 
Billerne  trække  det  korteste  Straa  ligeoverfor  deres  gejstlige 
Modstander,  Kong  Christierns  gode  Ven.  Kongen  udstedte 
den  2 1  de  Juni  1468  et  aabent  Brev,  hvori  han  efter  at  have 
gjengivet  Bøndernes  Klage  siger:  <.vi  ville  ingenlunde  tilstede, 
at  den  fattige  Almue  skal  tvinges  eller  fordærves  med  saa- 
danne  uretfærdige  Paalæg;  men  vi  ville,  at  de  skulle  have 
deres  Skovkjøb,  Husbygning  og  Landsthingsrede  for  det 
Kjøb,  de  fra  Arilds  Tid  have  haft  det  for  i  Kong  Christoffers 
Tid,  før  Hr.  Torben  fik  vor  og  Kronens  Gods  Abrahamstrup, 
og  ville  vi,  at  de  skulle  yde  deres  Oldengæld,  som  de  ydede 
før  fornævnte  Tid,  og  ikke  age  flere  Læs  Ved  til  Abra- 
hamstrup,  end  de  agede  før  Hr.  Torbens  Tid.  Thi  forbyde 
vi  alle  vore  Fogeder  og  Embedsmænd  paa  Abrahamstrup  at 
tvinge  eller  besvære  Almuen  i  Selsø  Len  under  vor  kongelige 
Hævn  og  Vrede -).» 

Det   alvorligste   Slag,    som    ramte   Billerne,    var  dog  den 


*)    Brevet    er   dat.    Roskilde,    21.   Oktober   1466.      Dipl.  Arn.  Magn.   Fase. 

26.   7;  jvfr.   Diplomatår.   Clir.   Imi  S.    180—82. 
')    Kong  Christierns  Brev    er    dat.   Kjøbenhavn,    21.  Juni    1468.      Afskrift   i 

Dom,  som  overgik  Bent  Bille  den  14de  Decbr.  1468,  altsaa 
paa  et  Tidspunkt,  da  Striden  mellem  Kongen  og  Stormændene 
var  i  fuld  Gang.  Nævnte  Dag  erklærede  53  Gejstlige,  Rid- 
dere, Adelsmænd  og  Borgere  med  Landsdommeren  Henrik 
Meinstrup  og  Biskop  Oluf  Mortensen  i  Spidsen,  som  vare 
mødte  paa  Sjællands  Landsthing,  at  Kong  Christiern  person- 
lig var  mødt  paa  Landsthinget  og  havde  erklæret,  at  han  havde 
været  paa  alle  Landsthing  i  Danmark  og  lyst  Lov  og  Ret 
og  forbudt  at  gribe,  baste  eller  binde,  voldføre  eller  fængsle 
nogen,  som  ikke  var  overbevist  ved  Loven,  og  var  derpaa 
Hans  Naades  Brev  lagt  i  Landkisten.  Han  begjærede  nu  at 
vide,  om  de  og  Almuen  vilde  holde,  hvad  der  saaledes  var 
vedtaget,  og  hjælpe  ham  med  at  dømme  dem,  som  havde 
brudt  Loven.  Herpaa  svarede  alle  de  nævnte  og  Almuen, 
at  de  vilde  være  Hans  Naade  behjælpelig,  og  takkede  Kon- 
gen, fordi  han  vilde  beskytte  dem  mod  Overvold  og  havde 
undt  Landet  denne  Frihed.  Derpaa  traadte  en  hæderlig 
Kvinde  frem,  ved  Navn  Johanne  Monssis,  og  klagede  over 
velbyrdig  Mand  Bent  Bille.  Hun  var  kommet  til  ham  i  Tro 
og  Love,  uden  at  nogen  Borgen  var  stillet,  og  han  havde 
ladet  hende  gribe  og  sætte  i  Stok  og  Jern,  uden  at  hun  var 
overbevist  om  nogen  Forbrydelse.  Bent  Bille  erkjendte,  at 
hun  var  kommet  til  ham,  uden  at  Borgen  var  stillet.  Lands- 
thinget dømte  ham  derpaa  til  at  bøde  40  Mark  til  Kvinden 
og  40  til  Kongen,  og  fik  han  14  Dage  til  at  fyldestgjøre 
Dommen.  Yderligere  skærpedes  Straffen  ved  følgende  Til- 
føjelse: «Item  udi  det,  at  han  haver  brudt  imod  vor  naadige 
Herres  Brev  og  Bud  og  al  Sjællandsfars  Vedtægt  og  Sam- 
tykke, den  Sag  sætte  vi  ind  til  vor  naadigste  Herre  selv; 
thi  det  er  os  ej  tilbørligt  nogen  Dom  at  sige  om  vor  naadige 
Herres  Bud  og  Brev;  hvad  Hans  Naade  derudi  gjøre  og  lade 
vil,  det  sætte  vi  til  Gud  og  Hans  Naade  »^). 

Det  er  værd  at  lægge  Mærke  til,  at  det  var  paa  samme 


')    Kolderup-Rosenvinge,   anf.   Sted  S.   5  —  7. 


214  BILLERNE    OG    CHRISTIERN    I. 

Tid,  at  Bents  Svigerfader  færdedes  som  Landflygtig  i  Liibeck, 
at  hans  Svoger  var  bleven  erklæret  fredløs  i  Danmark  og 
alt  Axelsønnernes  Gods  inddraget.  Det  bør  heller  ikke  lades 
upaaagtet,  at  den  samtidige  lybske  Krønike  meddeler,  at 
Kong  Christiern  i  dette  Aar  «ved  Almuens  Hjælps  fratog 
mange  Adelsmænd  deres  Len.  Og  naar  vi  blandt  dem,  der 
have  udstedt  ovennævnte  Dom  over  Bent  Bille,  træffe  Adels- 
manden Jep  Jensen  af  Abrahamstrup,  ligger  det  nær  at  for- 
mode, at  Kongen  foreløbig  har  frataget  Fru  Sidsel  og  hendes 
Sønner  Bestyrelsen  af  Lenet,  om  det  end  ikke  her  behøver  at 
være  gaaet  saa  voldsomt  til,  som  da  Tranekjær  blev  frataget 
Fru  Ermegaard  og  hendes  Børn.  Det  er  ogsaa  karakteristisk 
for  Forholdet  mellem  Kongen  og  Billeætten,  at  intet  Medlem 
af  denne  har  undertegnet  og  forseglet  de  talrige  Troskabs- 
forsikringer  og  Hyldingsbreve,  som  Kong  Christiern  i  disse 
Aar  lod  kræve  paa  alle  Landsthing  i  Danmark.  Tør  man 
slutte  fra  Brevtonen  til  Brevudstederens  Sindelag,  vidner  en 
skarp  Skrivelse  fra  Dronning  Dorothea  til  Bent  Bille  angaa- 
ende  skyndsomst  Indlevering  af  Landehjælpen  om,  at  Stem- 
ningen paa  højeste  Steder  var  bitter  og  krænket.  Men 
Kancellistilen  antog  undertiden  i  hine  Dage  en  Tone,  som 
ikke  altid  harmonerede  med  de  Overordnedes  Ønsker,  og 
mulig  har  det  samme  været  Tilfældet  her.  Meget  tyder 
dog  hen  paa,  at  Slægtens  Stilling  i  disse  Aar  har  været 
yderst  vanskelig,  og  det  finder  en  Bekræftelse  deri,  at  en 
endelig  Afslutning  af  Lensforholdene  paa  Abrahamstrup  først 
fandt  Sted  samtidig  med  Kongens  Udsoning  med  Bents 
Svigerfader  Eggert  Frille. 

I  Liibeck  havde  Eggert  Frille  fundet  gode  Venner,  som 
med  Kraft  toge  sig  af  hans  Sag.  Ved  deres  Mellemkomst 
lykkedes  det  ham  i  Sommeren  1469  at  faa  et  sikkert  og 
betryggende  Lejdebrev  fra  Kong  Christiern,  og  i  Avgust  Maa- 
ned  finde  vi  den  gamle  Statsmand  i  travl  Virksomhed  i 
Kjøbenhavn  under  det  store  Møde  med  Holstenerne  og  Lii- 
beckerne,    som    Kong    Christiern    dengang    havde    berammet. 

Fra  disse  Dage  daterer  sig  et  Brev  til  Svigersønnen  paa  Sø- 
holm, som  aander  de  bedste  Forhaabninger  om  hans  egen 
Sags  lykkelige  Udgang.  Heri  hedder  det:  «Kjære  Søn,  mig 
tykkes  godt  være,  at  Du  skriver  Din  Moder  til,  at  hun 
kommer  hertil  med  sine  Breve,  det  maatle  end  saa  falde 
sig,  at  det  kunde  intet  skade,  og  kan  det  være  Dig  uden 
stor  Umage  og  Skade,  saa  kom  hid  paa  Søndag»  ^).  De  om- 
talte Breve  kunne  ikke  være  andre  end  Pantebrevene  paa 
Abrahamstrup,  og  i  Virkeligheden  blev  ogsaa  Forhandlingerne 
om  Overdragelsen  af  Lenet  førte  til  endelig  Afslutning  i  dette 
Ffteraar.  Den  12te  Decbr.  1469  erklærede  Kongen,  at  han 
havde  truftet  den  Overenskomst  med  Fru  Sidsel,  hendes 
Sønner,  Hr.  Bent  Bille,  Peder  og  Basse  Bille  paa  deres  egne 
og  deres  Søsterbarns  Vegne,  at  de  skulde  have  alt  det 
Gods,  som  Hr.  Iver  Axelsen  kunde  arve  efter  sit  Barn  (Tor- 
ben Billes  Datterbarn),  og  som  paa  Sjællands  Landsthing  var 
tildømt  Kongen.  Til  Gjengjæld  lovede  de  inden  i.  Januar 
1470  at  tilbagegive  Kongen  eller  Biskop  Oluf  af  Roskilde 
det  Brev  paa  4000  Mark  eller  mere,  hvorfor  de  havde  Abra- 
hamstrup i  Pant.  Den  29de  Decbr.  erklaM'ede  derpaa  Fru 
Sidsel  og  hendes  Sønner  i  et  Brev  udstedt  paa  Svanholm, 
at  de  havde  opladt  Kongen  al  den  Gjæld,  som  han  var  dem 
skyldig,  og  hvorfor  de  havde  Abrahamstrup  i  Pant.  De  for- 
pligte sig  til  at  udlevere  Pantebrevene  inden  iste  Januar, 
imod  at  Kongen  overdrog  dem  al  den  Ret,  som  paa  Kro- 
nens Vegne  var  tilfaldet  eller  herefter  kunde  tilfalde  ham  i 
de  Gaarde  og  Gods,  som  Hr.  Iver  Axelsen  «n]yi:ne»  kunde 
med  sit  Barn,  eller  senere  kunde  tilfalde  ham,  hvis  han  over- 
levede hende"). 

Vi  se  af  disse  Breve,   at  Kongen  ikke  alene  havde  faaet 
sig   tildømt  alt  Axelsønnernes  Fædrenegods,   men  tillige   den 


')    Eggert  Frille  til  Bent  Bille,   Kjølienhavn,   22.  Avgust    1469.      Geh.  Arch. 

^)    Wegener,   Abrahamstrup   I.   31 — 33. 

Arv,  som  kunde  tilfalde  Iver  Axelsen  paa  hans  Datters  Vegne, 
altsaa  ogsaa  hendes  Mødrenearv  efter  Torben  Bille.  Denne 
Arv  skulde  altsaa  være  et  Ækvivalent  for  de  4000  Mark  eller 
mere,  hvorfor  Abrahamstrup  stod  i  Pant.  Dette  kan  umuligt 
være  Tilfældet,  og  det  er  rimeligt  at  antage,  at  den  til  Under- 
søgelse af  Pantebrevene  nedsatte  Kommission  har  forringet 
de  oprindelige  Panteværdier  i  høj  Grad.  Fru  Sidsel  og  hen- 
des Børn  have  utvivlsomt  lidt  et  betydeligt  Tab  ved  denne 
Transaction.  Det  var  sandsynligvis  for  at  sikre  sig  Besid- 
delsen af  sin  unge  Søsterdatters  Arv,  at  Bent  Bille  den  i  ite 
Decbr.  1469,  Dagen  før  Overenskomsten  med  Kongen,  ved 
kongeligt  Brev  havde  ladet  sig  indsætte  til  hendes  Værge, 
indtil  hun  blev  mayndig  og  fik  anden  Lavværge  efter  Loven.  ^) 
Selvfølgelig  maa  denne  Overenskomst  have  mishaget  Iver  Axel- 
sen, der  jo  var  sit  Barns  rette  Værge,  og  senere  blev  der 
fra  hans  Datter  Beates  og  Svigersønnen  Arvid  Trolles  Side 
gjort  Forsøg  paa  at  faa  sig  udredet  den  Arv,  som  tilkom 
Iver  Axelsen  efter  hans  Hustru  Marine,  men  Forsøget  mis- 
lykkedes, thi  der  foreligger  intet  Vidnesbyrd  om,  at  nogen 
Arv  er  udbetalt   til  Fru  Beate  eller  hendes  Børn  af  Billerne. 

Med  denne  Overenskomst  var  dog  ingenlunde  Bent  Billes 
vanskelige  Forhold  til  Kong  Christiern  fuldstændig  løst,  endnu 
stod  den  vigtigste  Sag  tilbage:  Ordningen  af  hans  Hustrus 
og  Stedbørns  Mellemværende  med  Kongen  og  særlig  Til- 
bagegiveisen af  Philip  Axelsens  beslaglagte  Gods  Men  her 
drejede  det  sig  om  en  saa  vigtig  Post  som  Tranekjær  Slot 
og  Len,  og  hvor  stor  Uret  Kongen  end  kan  have  haft,  da 
han  1467  inddrog  Lenet  uden  at  udrede  Pantesummen,  saa 
var  dog  utvivlsomt  hele  dette  Rets-  og  Pengespørgsmaal  saa 
nøje  knyttet  til  Kongens  Forhold  til  Axelsønnerne,  at  det 
ikke  kunde  løses,  før  dette  var  endelig  afgjort. 

Den  15de  Maj  1470  døde  Karl  Knutsson,  og  ved  Mid- 
sommertid   samme    Aar    valgtes    hans    Søstersøn    Sten    Sture 


')     Geh.   Arch.   Danske  Kongers   Hist.   3.    18. 

til  Rigsforstander,  støttet  særlig  af  Iver  og  Krik  Axelsen. 
Den  følgende  Sommer  drog  Christiern  I  til  Sverig  med  en 
Hær  paa  5000  Mand,  og  den  lode  October  1471  stod  Sla- 
get paa  Brunkebjerg,  som  for  lange  Tider  afgjorde  Nordens 
Skæbne. 

Vi  tør  formode,  at  Bent  Bille  har  deltaget  i  Slaget  og 
har  haft  det  Uheld  at  blive  taget  til  Fange.  Den  31te  Maj 
1472  udstedte  nemlig  Kong  Christiern  følgende  Brev:  «Vi 
Christiern  gjøre  vitterligt,  at  Bent  Bille,  vor  elskelige  Mand 
og  Tjener,  er  nu  stædt  for  vor  og  Rigefs  Skyld  at  færdes 
ind  i  Sverig  at  holde  sit  Fængsel.  Thi  forbyde  vi  alle  at 
sætte  nogen  Dele  paa  ham  eller  hans  Gods  den  Stund,  han 
i  denne  Rejse  er  at  holde  sit  Fængsel,  som  forskrevet  staar, 
og  inden  sex  Uger  efter  at  han  er  kommen  hjem  igjen  fra 
forskrevne  Rejse*  ^).  Iblandt  de  6  å  700  Fanger,  som  i  Sla- 
get faldt  i  Svenskernes  Hænder,  nævnes  blandt  andre  Rigs- 
marsken  Klavs  Rønnov  og  16  danske  Riddere;  Bent  Bille 
har  sikkert  været  blandt  dem  og  har  da  for  at  blive  sit 
Fængsel  kvit  maattet  betale  en  stor  Løsesum.  Størrelsen 
kjendes  ikke;  men  naar  vi  hore,  at  Mogens  Hack  1456  maatte 
udrede  3000  Gylden,  Johan  Frille  samme  Aar  1000  Gylden 
og  den  norske  Rigsraad  Henrik  Jensen  1464  800  Gylden  i 
Løsepenge,  kan  det  formodes,  at  en  Mand  som  Bent  Bille 
ikke  er  sluppen  billigt.  Endnu  1475  havde  Bent  Bille  ikke 
udredet  nogen  Løsesum.  Den  30te  Marts  d.  A.  skrev  nemlig 
Iver  Axelsen  til  Bent  Bille,  at  hvis  der  ikke  kom  nogen 
Ende  paa  Sagen  i  det  Møde,  som  var  aftalt  mellem  Kong 
Christiern  og  Sten  Sture  i  Aahus,  vilde  Bent  og  andre  Danske 
øjeblikkelig  faa  et  Indmaningsbrev  fra  Sten  Sture  med  Be- 
faling til  ufortovet  at  komme  op  til  Sverig  og  holde  deres 
Fængsel.-)  Paa  Mødet  i  Aarhus  blevSpørgsmaalet  om  Fangerne 
udsat;  om  dets  endelige  Afgjørelse  haves  ingen  Efterretninger. 


')     Danske  Adels   Breve,   4.    72. 
^)     Danske  Adels  Breve,   57.   26. 

Samme  Dag  Kongen  udstedte  ovennævnte  Brev  af  31te 
Maj  1472  gav  han  to  Bisper  og  fire  verdslige  Raadsherrer  Fuld- 
magt til  at  forhandle  med  Sten  Sture  og  Axelsønnerne  om  Fred. 
Bent  Bille  er  sandsynligvis  rejst  sammen  med  Sendebudene  til 
Kalmar  og  har  overværet  Forhandlingerne,  som  førte  til  et 
heldigt  Resultat.  Den  2den  Juli  sluttedes  Fred  mellem  Ri- 
gerne, hvorved  blandt  andet  Axelsønnerne  fik  en  stor  Del 
af  deres  Gods  og  Forleninger  i  Danmark  tilbage.  Dog  be- 
stemtes det,  at  Varberg,  Sylvesborg  og  Tranekjær  foreløbig 
skulde  overgives  i  vederhæftige  danske  Mænds  Hænder,  ind- 
til et  Udvalg  bestaaende  af  Medlemmer  af  de  tre  Rigers 
Raad  havde  afgjort,  om  Panteretten  dertil  var  forbrudt  eller 
ej.  Kong  Christiern  stadfæstede  Traktaten  den  19de  Juli,  og 
8  Dage  efter  befalede  han,  med  udtrykkelig  Paaberaabelse 
af  det  med  Axelsonnerne  sluttede  Forlig,  Bønderne  i  Orde- 
rup  (Sonnerup  S,,  Voldborg  H.)  og  tilliggende  Gods,  som  tid- 
ligere havde  tilhørt  Philip  Axelsen,  at  svare  deres  aarlige 
Landgilde  til  Bent  Bille  paa  Arvingernes  Vegne.  Kort  efter 
blev  Philip  Axelsens  Datter  gift  med  den  svenske  Rigsraad 
Gustav  Karlsson  (Gumsehufvud). 

Langt  vanskeligere  var  det  at  faa  Fordringerne  paa 
Tranekjær  anerkjendte.  Store  Pengeinteresser  stode  her  paa 
Spil,  thi  Tranekjær  var  pantsat  for  1350  rhinske  Gylden  i 
Guld,  800  svære  engelske  Nobler,  200  Reynolds  Gylden  og 
300  lybske  Mark,  en  Sum  som  i  Nutidspenge  svarede  til  c. 
150,000  Kroner.  Man  kan  forstaa,  at  den  altid  pengeforlegne 
Konge  ømmede  sig  ved  at  skulle  udrede  en  saa  stor  Sum 
og  saa  oven  i  Kjøbet  gjøre  et  Skridt  tilbage  i  politisk  Hen- 
seende. Forhandlingerne  herom  maa  have  varet  nogle  Aar; 
imidlertid  gjorde  Kongen  sine  to  Rejser  til  Kejseren  og  Paven, 
som  kostede  uhyre  Summer  og  kun  bragte  ringe  politisk  Ud- 
bytte. I  Januar  1476  fandt  et  Møde  Sted  i  Aahus  mellem  Iver 
Axelsen  og  Kong  Christiern;  her  mødte  ogsaa  Philip  Axelsens 
Svigersøn  Gustav  Karlsson  Gumsehufvud,  og  Resultatet  af  de 
Forhandlinger,    her    fandt   Sted,    fik    et    synligt  Udtryk    deri, 


TRANEKJÆR.  219 

at  Bent  Bille  i  Lobet  af  Aaret  overtog  Bestyrelsen  af  Trane- 
kjær Slot  og  Len,  som  hidtil  havde  været  i  den  unge  Kong 
Hans's  Værge.  Paa  samme  Tid  forsonede  Kongen  sig  ogsaa 
med  \age  Axelsens  Arvinger,  men  at  det  kun  var  Hensynet 
til  den  politiske  Betydning,  som  Axelsønnernes  Holdning 
i  Striden  med  Sverig  kunde  have,  der  gjorde  Kongen 
saa  medgjørlig,  og  at  der  ved  Hoffet  herskede  en  bitter  og 
fjendtlig  Stemning  mod  hele  denne  Slægt,  viste  sig  paa  en 
paafaldende  Maade  et  Aars  Tid  efter.  I  Vinteren  1478 — 
79  besøgte  den  unge  Fru  Ingeborg,  Pliilip  Axelsens  Datter 
og  den  svenske  Ridders  Gustav  Karlssons  Hustru,  sine  nære 
Slægtninge  i  Danmark.  Hun  har  sandsynligvis  boet  paa 
Søholm  hos  sin  Moder  og  Bent  Bille,  men  besøgte  ogsaa 
sine  Frænder  Peder  og  Basse  Bille,  som  paa  Helsingborg 
viste  hende  stor  Venlighed  og  Opmærksomhed.  Hun  havde 
formodentlig  ventet  at  blive  modtaget  ved  det  danske  Hof 
med  den  Høflighed,  som  hendes  Fødsel  og  Rang  gjorde 
hende  værdig  til,  men  heri  blev  hun  skuffet.  Med  stor  Bitter- 
hed klager  hendes  Ægtefælle  over  den  «miswordelige»  Be- 
handling, som  hans  Hustru  havde  været  Gjenstand  for  paa 
Kjøbenhavns  Slot  af  Kong  Christiern  og  Dronning  Dorothea, 
«som  hendes  Forældre  og  jeg  dog  ikke  havde  fortjent  af 
dem»,  og  som  jo  kun  kunde  fremkalde  Hadskhed  og  ond 
Villie  mellem  Rigerne^). 

Fru  Ingeborg  var  den  eneste  efterlevende  af  Philip  Axel- 
sens Børn.  Om  han  og  Fru  Ermegaard  har  haft  nogen  Søn, 
er  uvist,  i  alle  Tilfælde  have  de  haft  endnu  en  Datter, 
Anna,  som  Fru  Ermegaard  paa  Erik  Axelsens  Opfordring 
sendte  til  Sverig.  Hun  var  bestemt  til  Brud  for  en  svensk 
Adelsmand,  men  døde  forinden,  og  Fru  Ingeborg,  Gustav 
Karlssons  Hustru,  var  altsaa  tilligemed  sin  Moder  eneste  Ar- 
vinger til  Arven  efter  Philip  Axelsen.  Ingeborg  Philipsdatter 
var   sandsynhgvis   kommet  ned  til  Danmark  for  at  hente  sin 


*)    Styffe,  Bidrag   til   SIcandiiiaviens  Hist.   IV.   66. 

Arv.  I  Septbr.  1478  var  Bent  Bille  nemlig  kommet  til  et 
endeligt  Forlig  med  Kong  Christiern  om  Pantesummen  for 
Tranekjær  Slot  og  Len.  Kongen  udbetalte  ham  «i  godt 
rhinsk  Guld*  hele  Pantesummen,  imod  at  han  for  sig,  Hustru 
og  de  Børn,  de  tilsammen  havde,  erklærede  Pantebrevene 
døde  og  magtesløse.  Tillige  forpligtigede  han  sig  til  ikke 
at  udbetale  Gustav  Karlsson  og  dennes  Hustru  den  Part  af 
Pantesummen,  der  tilkom  dem,  før  de  havde  udleveret  Pante- 
brevene, som  altsaa  nu  vare  i  Gustav  Karlssons  Værge. 
Overenskomsten  blev  sluttet  med  den  unge  Kong  Hans  paa 
Faderens  Vegne;  derimod  erklærede  Kongen  i  et  Brev  af 
samme  Dag,  at  han  havde  overladt  Bent  Bille  Tranekjær  og 
Langeland  indtil  S.  Valborgs  Dag  1479  ^^uden  al  kongelig 
Tynge*,  for  den  Rettighed,  som  var  tilfaldet  ham  i  det 
Pantebrev,  som  Kongen  havde  givet  Philip  Axelsen,  og  som 
tilsikrede  denne  Lenet  et  Aar  efter,  at  Pantet  var  løst^). 

Fru  Ingeborg  havde  imidlertid  ikke  Pantebrevene  med 
sig,  uvist  af  hvilken  Grund;  og  heri  ligger  maaske  Aarsagen 
til  den  «miswordelige»  Behandling,  hun  fik  i  Kjøbenhavn. 
Først  efter  Kong  Christierns  Død  udleverede  Gustav  Karlsson 
Pantebrevene,  og  den  iite  Juli  1482  kvitterede  han  Bent 
Bille  for  den  hans  Hustru  tilkommende  Del  i  Pantesummen, 
800  rhinske  Gylden,  og  bemyndigede  ham  til  at  udlevere 
Pantebrevet  til  Kong  Hans'-).  Saaledes  var  endelig  denne 
langvarige  Trætte  bragt  ud  af  Verden,  men  det  maa  be- 
mærkes, at  det  først  skete  efter  Kong  Christierns  Død  1481; 
den  gamle  Konge  har  utvivlsomt  bevaret  et  bittert  Sindelag 
imod    hele   den  Slægt,    i  videste  Forstand,   som   havde  voldt 


')  Diplomatår  Chr.  Imi  S.  342.  Kong  Christierns  Brev,  dat.  Antvorskov, 
20.   Sept.    I47S.     Top.    Saml.   paa  Papir.      Tranekjær  7. 

^)  I  Brev  af  22.  Juli  1481  erklærer  Gustaf  Karlsson,  at  han  efter  Op- 
fordring af  Biskop  Oluf  Mortensen  af  Roskilde  og  Hr,  Johan  Oxe 
sender  Bent  Bille  Brevene  paa  Tranekjær.  11.  Juli  1482  i  Sylves- 
borg  giver  han  Bent  Bille  Kvittering  for  Modtagelsen  af  Pengene. 
Danske  Adels  Breve  4.  90. 

liam  saa  mange  Bekymringer  og  Nederlag.  Bent  Bille  havde 
ogsaa  faaet  det  at  føle,  og  Virkningen  viste  sig  forst  og 
fremmest  deri,  at  han,  uagtet  sin  umiskjendelige  Dygtighed 
og  Ætstorhed,  ikke  havde  opnaaet  nogen  Forlening  i  Kong 
Christierns  Tid.  Bestyrelsen  af  Tranekjær  synes  endog  at 
være  frataget  ham  tidligere  end  bestemt  i  Kontrakten  mellem, 
ham  og  Kongen;  thi  allerede  i  April  Maaned  1479  nævnes 
Johan  Venstermand  som  Høvedsmand  paa  Tranekjær. 

Under  Kong  Hans'  Regeringstid  skinner  derimod  Bille- 
ættens Stjerne  paa  ny,  og  med  rivende  Fart  kommer  Slægten 
til  at  indtage  en  Førsterangsstilling  blandt  den  danske  Adel. 
Vi  tør  formode,  at  det  personlige  Forhold  til  Kongehuset 
ej  alene  har  bedret  sig,  men  endog  antaget  en  overordentlig 
venskabelig  Karakter,  og  Slutningen  af  Kong  Hans'  Regerings- 
tid viser  os  den  gamle  Konge  knyttet  til  Ætten  ved  stærke 
Venskabs-  og  Kjærlighedsbaand. 

Danmark  indtog  paa  denne  Tid  en  overlegen  Stilling  i 
Norden.^)  Omgivet  af  Farer  saa  vel  fra  Nord  som  fra  Syd:  det 
svenske  Folks  haardnakkede  Modstand  mod  Unionens  For- 
nyelse, stadige  Uroligheder  i  Norge,  Hansestædernes  urime- 
lige Fordringer  og  —  efter  Delingen  af  Hertugdommerne  — 
Gottorperhertugens  træge  og  fjendtlige  Holdning,  udfolder 
det  en  forbavsende  Styrke  og  ungdommelig  Kraft,  idet  det 
formaar  at  tage  Kampen  op  til  alle  Sider  og  i  lange  Tider 
vise  en  virkelig  Overlegenhed,  saa  vel  i  Krigen  som  i  Poli- 
tiken. I  væsentlig  Grad  skyldes  dette  Landets  Naturforhold 
og  dets  naturlige  Hjælpekilder,  dets  Frugtbarhed  og  Koncen- 
tration. En  simpel  og  i  Forhold  til  Tidens  Krav  hurtig 
Administration  havde  efterhaanden  udviklet  sig:  Krigsmagten 
var  let  haandterlig,  Flaaden  fra  Kong  Hans's  Tid  i  glimrende 
Fremgang.  Kongen  var  det  egentlige  Midtpunkt  i  Styrelsen, 
om  end  indskrænket  af  Rigsraadet.  Hvor  stor  Indflydelse 
end    Adelen    havde    sikret    sig    gjennem    Haandfæstningerne, 


')    Se  Allen,   De  tre  nordiske   Rigers   Historie  I. 

hvilede  dog  Hovedafgjørelsen  af  alle  Statsanliggender  —  sær- 
lig de  ydre  —  i  Kongens  Haand. 

Medens  Kongen  saaledes  havde  en  stærk  udøvende  Magt, 
hvilede  hele  Ansvaret  for  Landets  Administration  paa  Ade- 
lens Skuldre.  Den  havde  store  Rettigheder,  men  ogsaa  store 
Pligter.  Som  Lensmænd  paahvilede  der  Adelen  hele  Om- 
sorgen for  Landets  Forvaltning,  saa  vel  den  borgerlige  som 
den  militære.  Talrige  vare  de  Hverv,  der  saaledes  bleve 
paalagte  Lensmændene.  Alle  af  Kongen  og  Rigsraadet  ved- 
tagne Foranstaltninger,  nye  Loves  Gjennemførelse,  Inddrivel- 
sen af  Skatter,  Opbydelsen  af  Krigsmandskabet,  Hærens 
Proviantering,  Udrustning  af  Skibe,  Retsplejen  indenfor  Le- 
nets Omraade  paahvilede  dem.  Med  deres  beredne  Svende 
skulde  de  mode  paa  Kongens  Befaling,  ej  alene  naar  det 
gjaldt  Landets  Forsvar,  men  ogsaa  ved  .store  Festligheder  i 
Kongehuset,  ved  Kongens  Rejser  til  fremmede  Lande,  til 
Sverig  og  Norge,  ved  fremmede  Fyrsters  Besøg.  De  skulde 
modtage  og  beværte  Kongen,  naar  han  paa  sine  Rejser  gjen- 
nem  Riget  besøgte  Lenet,  ligesaa  Dronningen  og  det  øvrige 
kongelige  Hus.  Kom  saa  hertil  særlige  Hædershverv,  som 
Bestyrelsen  af  Rigets  større  Embeder,  og  en  udstrakt  An- 
vendelse af  Adelsmænd  som  diplomatiske  Sendebud  til  frem- 
mede Lande,  vil  det  let  indses,  at  en  højt  stillet  og  meget 
betroet  Adelsmands  Liv  maatte  være  stærkt  optaget  af  offent- 
lige Hverv.  Vel  havde  han  Underembedsmænd,  Husfogeder,. 
der  ofte  optraadte  paa  hans  Vegne  paa  Thinge,  eller  Sekre- 
tærer, som  udførte  de  skriftlige  Forretninger,  hvori  deres 
Herre  just  ikke  altid  havde  sin  stærkeste  Side,  men  hele 
det  store  Maskineri  dreves  dog  hovedsagelig  af  denne  Stand, 
hvem  Lenenes  Bestyrelse  udelukkende  var  betroet:  Plig- 
terne svarede  saaledes  til  Rettighederne.  Vi  tør  formode, 
at  det  ikke  alene  var  de  store  Indkomster  af  Lenene,  men 
ogsaa  en  stærk  Trang  til  Virksomhed  og  til  at  øve  politisk 
Indflydelse,  der  drev  disse  Mænd  til  at  ofre  den  største  Del 
af  Tid,  Kraft  og  Dygtighed  i   Statens  Tjeneste. 

« Danmarks  Adel  var  bleven  rig  og  mægtig,  den  var 
stridbar  og  kæk,  den  svulmede  af  Kraftfylde»,  med  disse 
Ord  har  Unionstidens  berømte  Historieskriver  karakteriseret 
det  15de  og  i6de  Aarhundredes  danske  Adel.  Skyggesider 
var  der  vel  nok  af:  Rigdoms-  og  Magtbegæret  overskred 
ofte  Grænsen,  Stridbarheden  var  jævnlig  forbunden  med  Raa- 
hed  og  udartede  tit  til  den  \ildeste  Hævnlyst  og  de  mest 
lidenskabelige  Vredesudbrud,  men  Kjærnen  var  sund  og  god, 
og  dens  »svulmende  Kraft »  fandt  et  rigt  Afløb  i  de  store 
Fordringer,  som  Staten  stillede  til  denne  sin  mest  begunsti- 
gede,  men  ogsaa  mest  betroede  Stand. 

Bent  Bille  er  sin  Slægts  første,  større  Lensmand.  Me- 
dens de  fleste  af  Slægten  hidtil  enten  slet  intet  Len  have 
haft  eller  kun  have  maattet  lade  sig  nøje  med  biskoppelige 
Len  som  Gavnø,  Rollerup,  Dragsholm,  Braade  og  Bøvling, 
eller  mindre  kongelige  Len,  som  Abrahamstrup  og  Rønne- 
bæksholm, opnaar  Bent  Bille  under  Kong  Hans's  Regering  de 
største  og  mest  indbringende  Len.  Faktisk  havde  han  alle- 
rede forinden  bestyret  det  vigtige  Tranekjær  Len  fra  1476 — 
79.  men,  som  det  synes,  kun  paa  Arvingernes  Vegne.  Han 
kaldes  dog  baade  Høvedsmand  (capitaneus)  og  Foged  (advo- 
catus)  paa  Tranekjær  Slot,  og  det  var  som  saadan  at  han 
den   1 2te  April   1478  fik  følgende  Brev   fra  Kong  Christiern: 

«Vid,  kjære  Bent,  at  vi  nu  ville  gjøre  en  Rejse  i  Som- 
mer ind  i  Norge.  Thi  bede  vi  Dig  kjærlig,  at  Du  gjør  Dig 
rede  til  Skibs  selv  i6de  værgende  at  følge  os  fornævnte 
Rejse  til  Norge,  saa  at  Du  est  her  for  Kjobenhavn  eller 
for  Krogen  med  dit  Skib  og  Tjenere  og  med  Harnisk  og 
Værge  inden  14  Dage  efter  Pinsedag  senest  med  Kost  og 
Spisning  indtil  S.  Laurentii  Dag.  Her  forlade  vi  os  visselig 
til.     Kjøbenhavns  Slot,   Søndagen  Jubilate   1478  ^).» 

Lidt  over  to  Aar  sad  Bent  Bille  som  Høvedsmand  paa 
Tranekjær.     I  Begyndelsen  synes  han  at  have  staaet  paa  en 


^)    Orig.   i   Geh.   Arch.   Danske  Kongers  Hist.   2.  4. 

god  Fod  med  Befolkningen  paa  Langeland;  han  var  deres 
Talsmand  hos  Kongen  for  at  formaa  denne  til  at  stadfæste 
nogle  Artikler  angaaende  Rets-  og  Stævningsforhold,  som 
vare  blevne  vedtagne  paa  Landsthinget:  ingen  skulde  stævne 
den  anden  for  Kirkens  Dom  eller  «vilkaare»  dem  under 
Kirkens  Dom  uden  i  Sager,  som  angik  Børnegods,  Kirke- 
gjæld  eller  fattige  Enker  ^).  Men  den  stridbare  Befolkning 
skaffede  ham  snart  mange  Ubehageligheder  at  drages  med, 
og  selv  synes  han  heller  ikke  at  have  lagt  Fingrene  imellem. 
Saaledes  havde  han  udkastet  en  Mand  af  hans  Gaard  og 
modtog  derfor  en  stræng  Irettesættelse  af  den  unge  udvalgte 
Kong  Hans,  som  under  sin  Bestyrelse  af  Tranekjær  havde 
givet  denne  Mand  Ret  til  at  sidde  fri  for  Afgift  i  lO  Aar, 
fordi  han  havde  opbygget  og  dyrket  en  øde  Gaard").  Om- 
trent samtidig  hermed  klagede  en  anden  Langelænder,  Ma- 
thias Mikkelsen  af  Frelsvig,  til  den  unge  Kong  Hans  over,  at 
Bent  Billes  Tjener,  Jesper  Norby,  havde  øvet  Vold  imod 
ham  og  jaget  ham  ud  af  hans  Gaard.  I  Tranekjær  Borg- 
port mødtes  begge  Parter  den  23de  Septbr.  1477,  og  Bent 
Bille  forklarede  da,  at  Manden  var  udvist  af  sin  Gaard,  fordi 
Bønderne  havde  klaget  over,  «at  han  opbrød  deres  Ager  og 
Eng  med  sit  Kvæg  og  huggede  deres  Skov  op  ved  Natte- 
tid i  Mørke  og  solgte  det  til  andre  Byer,  og  at  han  i  4 
Aar    havde   været  udvist  af  sin  Bolig  for  Ulydighed  og  ond 


')  Orig.  er  dat.  29.  Januar  1479-  Top.  Saml.  p.  Papir.  Langeland  No.  i. 
Kongens  Svar  er   ikke  bekjendt. 

^)  « Vider,  at  denne  Brevviser,  Thomes  Nielsen,  haver  berettet  for  os,  at 
I  haver  ham  uddrevet  og  udkastet  af  hans  Gaard,  som  han  haver  selv 
opbygget  af  øde  Jord,  og  vi  ham  det  undte  og  vi  ham  vort  Brev  derpaa 
gave,  at  sidde  fri  i  10  samfulde  Aar  for  nogen  Afgift  deraf  at  give, 
den  Tid  vi  Tranekjær  i  Værge  havde,  og  undrer  os  paa,  hvi  I  ham 
saa  udkast-t  haver,  efterdi  at  I  det  vidste,  at  han  vort  Brev  derpaa 
havde,  og  han  haver  budet  Eder  at  gjøre  og  give  derudaf,  som  der  bør 
af  at  gaa.  Thi  bede  vi  Eder  gjerne,  at  I  lade  ham  nyde  vor  Bøn  og 
Brev  godt,  det  gjor  I  os  synderlig  til  Vilje. »  Nyborg,  21.  Sept. 
1477.      Geh.   Arch.    Orig.   Kgl.   Missiver. 

Omgængelse  med  sine  Naboer  og  hvert  Aar  budt  sit  Falds- 
maal  og  lovet  Bedring,  men  dog  ikke  holdt  sit  Ord.»  Bent 
Bille  lovede  dog,  at  han  vilde  underrette  Kongen  om  Sagen, 
og  hvis  det  var  Kongens  Vilje,  at  Bonden  maatte  blive  ved 
Gaarden,  vilde  Bent  Bille  gjerne  tillade  det.  Tillige  bad 
han  den  Mand,  til  hvem  han  havde  bortfæstet  Gaarden,  «at 
unde  Mathias  Mikkelsen  Rum  og  Mag  med  sig  i  Gaarden,* 
indtil  Sagen  havde  været  for  Kongen.  Denne  lod  senere 
Landsthinget  dømme  i  Sagen,  men  Udfaldet  kjendes  ikke^). 
Paa  samme  Tid  havde  ogsaa  Thomas  Tube  af  Stoense  kla- 
get til  Kong  Hans  over,  at  Bent  Bille  havde  udvist  ham  af 
hans  Gaard.  Thomas  Tube  gjorde  nemlig  Fordring  paa  at 
være  Adelsmand  og  krævede  derfor  Fritagelse  for  at  yde  Skat 
og  Skyld  til  Tranekjær  af  sin  Gaard.  Bent  Bille  har  sand- 
synligvis ikke  anset  hans  Beviser  for  tilskrækkelige,  men  bad 
ham  følge  med  til  Prinsen  og  lovede  at  stille  ham  2  Ridders- 
mændsmænd  som  Borgen  for,  at  han  uden  Fare  kunde  drage 
med  ham'-).  P'orholdene  paa  Langeland  synes  at  have 
været  noget  slappe  under  den  unge  Prinses  Bestyrelse  af 
Lenet,  og  da  Bent  Bille  nu  med  kraftig  Haand  vilde  gribe 
ind,  kunde  det  ikke  undgaas,  at  han  paadrog  sig  manges 
Fjendskab,  og  det  synes  ogsaa,  at  Kongen  og  Prinsen  ret 
villig  have  lyttet  til  Klagerne.  Det  lykkedes  Bent  at  skaffe 
Philip  Axelsens  Arvinger  Pudselykkegaard  tilbage,  som  Philip 
Axelsen  havde  kjøbt  1459,  """^^  ^^"^  ^  ^^  urolige  Tider  maa 
være  kommet  bort  fra  Arvingerne^).  Ligeledes  tildømte 
Kongen  ham  20  Gaarde  paa  Langeland,  der  sandsynligvis 
ogsaa  hørte  til  det,  Philip  Axelsens  Arvinger  frakomne  Gods*). 
Skjønt  Bent  Bille  i  Følge  Kongebrevet  af  20  Septbr.  1478 


')    Top.  Saml.  p.  Papir,  Langeland  2  a  og  b. 

')    Langeland-S  Landsthingsvidne  af  6.   Octobr.  1477.      Top.  Saml.  p.  Papir. 

Stoense   i. 
')    Flere   Breve  herom   i  Top.   Saml.   p.    Tapir.      Pudselykkegaard   I — 4. 
*)    Top   Saml.   p.   Papir.      Langeland  5   og   7. 

skulde  have  Ret  til  at  beholde  Tranekjær  uden  Afgift  indtil 
iste  Maj  1479,  har  han  dog  fratraadt  Lenet  tidligere,  thi 
allerede  den  21de  April  dette  Aar  nævnes  Johan  Venstermand 
som  Høvedsmand  paa  Tranekjær.  Christiern  I.  tildelte  ham 
ikke  oftere  noget  Len,  ligesaa  lidt  som  nogen  anden  Hæders- 
værdighed,  som  Riddertitlen  eller  Rigsraadsværdigheden^). 
Efter  Kongens  Død  22de  Maj  1481  har  han  dog  strax  faaet 
Sæde  i  Rigsraadet  og  han  har  —  som  den  sidste  i  Rækken 
—  beseglet  Kong  Hans's  Haandfæstning  af  iste  Februar  1483. 
Ved  Kroningsfestlighederne  maa  han  derpaa  være  bleven 
slaaet  til  Ridder,  og  samme  Aar  overtager  han  Næsbyhoved 
Len  i  Fyn. 

Naar  Bent  Bille  lod  sig  overflytte  til  Fyn  og  overtog 
det  vigtige  og  indbringende  Len  ved  Odense,  laa  vel  Grun- 
den hertil  væsentlig  deri,  at  hans  Interesser  i  mange  Hen- 
seender vare  knyttede  til  denne  0.  Dels  havde  han  efter 
Faderen  arvet  en  Del  af  Lykkesholms  Gods,  paa  hvilket 
han  1 47 1  havde  faaet  Laasebrev,  men  endnu  betydeligere 
Gods  havde  dog  hans  Hustru  arvet  her  efter  sin  Fader 
Eggert  Frille.  Denne  havde  efter  sin  Hjemkomst  til  Dan- 
mark 1469  utrættelig  arbejdet  paa  at  redde  i  det  mindste 
sit  Arve-  og  Kjøbegods,  og  dette  var  ogsaa  tildels  lykkedes 
ham.  Men  allerede  5te  Februar  1470  afgik  han  ved  Døden, 
og  Bent  Bille  fik  saaledes  den  vanskelige  Opgave  at  afvikle 
de  mange  tvivlsomme  Forhold,  som  hans  Svigerfader  havde 
efterladt  uløste.  En  trofast  Støtte  heri  har  han  utvivlsomt 
haft  i  sin  energiske  Hustru,  og  i  en  Række  Aar  finde  vi 
Ægteparret  travlt  sysselsat  med  at  sikre  sig  Retten  til 
det  meget  spredt  liggende  Gods,  Eggert  Frille  havde  ejet. 
Allerede  14de  Maj  1470  havde  Kongen  i  et  aabent  Brev 
erklæret,    at   det   var   kommet   til   et   endeligt   ForUg  mellem 


')  I  Følge  Hvitfeldt  S.  962  sad  Bent  Bille  ved  Kong  Christierns  Død  i 
Rigets  Raad,  men  denne  Meddelelse  hidrører  øjensynlig  kun  fra,  at 
Bent  Bille  har  beseglet  Kong  Hans's  Haandfæstning,  den  i.  Febr.  1483. 


NÆSBYHOVED.  22/ 

ham  og  Eggert  Frille,  saa  at  Striden  aldrig  mere  skulde 
gjenoptages  til  Skade  for  hans  Arvinger;  to  Aar  efter  af- 
holdtes Skiftet  efter  ham,  og  den  iste  August  1474  mødte 
Bent  Bille  selv  paa  Baag  Herrédsthing,  hans  Svigerfaders 
Hjemsted,  og  fik  udvirket  et  Sandemænds  Vidne,  at  Eggert 
Frille  levede  og  døde  som  en  Dannemand.  Men  endnu 
længe  varede  det,  inden  han  fik  vristet  alle  Svigerfaderens 
Ejendomme  ud  af  deres  Kløer,  som  havde  revet  dem  til 
sig  under  Hr.  Eggerts  Landflygtighed,  og  en  hvas  Strid 
med  Hr.  Predbjørn  Podebusk  paa  Kjørup,  der  ikke  vilde 
opgive  sine  Fordringer  paa  Ringe  Mølle,  men  med  Vold  og 
Magt  hindrede  Bent  Bille  og  hans  Arvinger  i  at  bruge  den, 
danner  Afslutningen  paa  hele  dette  Mellemværende.  Som 
Lensmand  paa  Næsbyhoved  kunde  Bent  Bille  lettere  ordne 
disse  Forhold  end  fra  sine  sjællandske  Ejendomme,  og  hans 
Hustru  har  maaske  ogsaa  følt  sig  mere  hjemme  paa  sin 
Fødeø,  hvor  hun  havde  tilbragt  hele  sin  Barndom  og  Ungdom 
dels  paa  Hindsgavl,  dels  paa  Urbirk,  og  hvor  hele  hendes 
Slægt  havde  hjemme  og  endnu  spillede  en  vis  Rolle  som 
store  Godsejere. 

Næsbyhoved  Slot  var  som  bekjendt  et  Yndlingsopholds- 
sted  for  Kong  Hans  og  især  for  Dronning  Christine,  som 
efter  Kongens  Død  tog  fast  Ophold  her.  Dets  vidunderlig 
skjønne  Beliggenhed  paa  en  høj  af  Skov  omgivet  Banke  nær 
ved  Søen  af  samme  Navn,  dets  faste  Mure  og  store  Lens- 
omraade  maatte  gjøre  det  til  et  højst  tiltalende  Opholdssted 
for  en  Lensmand,  der  stod  i  et  venskabeligt  Forhold  til 
Kongehuset.  Den  sidste  Betingelse  var  unægtelig  højst  nød- 
vendig, thi  Kong  Hans  og  hans  unge  Dronning  Christine 
gjæstede  meget  hyppig  Slottet  og  det  nærliggende  Odense. 
Af  talrige  opbevarede  Breve  fra  de  Aar,  i  hvilke  Bent  Bille 
sad  som  Lensmand  her,  fremgaar  det  ogsaa,  at  Kongehusets 
Forhold  til  ham  og  hans  Hustru  var  meget  hjerteligt. 

Senest  i  November  Maaned  1483  var  Bent  Bille  Lens- 
mand   paa   Næsbyhoved;    han    har    sandsynHgvis    haft    Lenet 

paa  Afgift^).  Han  har  dog  først  i  Marts  Maaned  1484  aftalt 
de  nærmere  Vilkaar  med  Kongen;  ved  sin  Tilbagekomst  til 
Næsbyhoved  synes  han  at  have  ønsket  Forandring  i  Lens- 
vilkaarene  og  foreslog  Kongen,  at  han  hvert  Aar  skulde 
give  900  Mark,  Halvdelen  af  Sagefald,  8  Dages  Gjæsteri  med 
100  Heste,  samt  føde  Kongens  Øg  og  Foler.  Kong  Hans 
fastholdt  dog  de  Aftaler,  som  han  havde  truffet  med  Bent 
Bille  i  Kjøbenhavn,  og  stor  Forskjel  har  der  vel  ikke  været 
mellem  dem  og  de  af  Bent  Bille  opstillede  nye  Fordringer, 
thi  Hr.  Bent  vedblev  at  være  Lensmand  paa  Næsbyhoved  ind- 
til 1486-).  Her  modtog  han  Besøg  af  Kongen  og  Enkedron- 
ning Dorothea  i  November  1483.  »Kjære  Bent>  skriver 
Kongen,  «vor  kjære  Fru  Moder  kommer  til  Næsby gaard  nu 
Tirsdag  næstkommende  (i8de  November),  thi  bede  vi  Eder, 
at  I  stande  hende  fore  med  Mad,  01  og  Hestefoder,  og  for- 
mode vi  os  og  da  at  komme  hid.  Nyborg,  16.  Novbr.  >  Sam- 
tidig fik  han  Ordre  til  at  give  de  største  Foler,  Kongen 
havde  paa  Slottet,  en  Skæppe  Havre  om  Natten^).  Atter 
1484  i  Maj  Maaned  opholdt  Kongen  sig  paa  Næsbyhoved  ^), 
men  Aaret  1485  skaffede  dog  især  Bent  og  hans  Hustru  talrige 
Minder  om  deres  nære  Berøring  med  det  unge  Kongepar. 
Dronning  Christine,  som  dengang  kun  var  23  Aar  gammel, 
var  i  Slutningen  af  Aaret  1484  kommet  over  til  Nyborg, 
hvor  hun  skulde  afvente  sin  Nedkomst,  og  Næsbyhoved  fik 
da  jævnlig  Besøg  af  Kongen  og  Dronningen,  hvilken  sidste 
ikke  lod  sig  afskrække  af  sit  Svangerskab  fra  at  gjøre  smaa 
Rejser  omkring  paa  den  venlige  0  med  dens  mange  Konge- 


^)  Vedel  Simonsen,  Borgruiner  S.  29,  lader  ham  først  1484  blive  Lens- 
mand; i  Breve  af  10.  og  16.  Novbr.  1483  fra  Kong  Hans  kaldes  han 
allerede:  capitaneus  castri  nostri  Nesbyhoved.  Geh.  Arch.  Orig.  kgl. 
Missiver. 

'•')  Kong  Hans  til  Bent  Bille.  Kalundborg  Slot,  den  30.  Marts  1484. 
Orig.  i  Top.  Saml.  p.   Papir.     Næsbyhoved  2. 

^)    Geh.  Arch.  Orig.  kgl.  Missiver. 

*)    Top.   Saml.  p.   Papir.     Lundenæs  2. 

borge.  Nyborg  Slot  har  formodentlig  heller  ikke  haft  til- 
strækkelige Forraad  til  i  længere  Tid  at  kunne  huse  det 
lille  Hof.  Allerede  i  Begyndelsen  af  Januar  maatte  hun  skrive 
et  indtrængende  Brev  til  Bent  Bille  om  at  sende  hende  alt 
det  Ho  og  Halm  til  hendes  Heste,  som  han  kunde  undvære, 
da  hun  ellers  maatte  skille  sig  af  med  Hestene  for  halv 
Værd.  Fru  Ermegaard  fik  samtidig  en  indstændig  Anmod- 
ning om  at  være  hende  behjælpelig  med  at  overtale  Hr. 
Bent,  «thi  vi  have  nu  ikke  et  Korn  eller  Straa  eller  Hø  her 
paa  Slottet»  ^).  Den  lode  Februar  meldte  Kongen  sin  An- 
komst til  Næsbyhoved  til  den  26de  Februar,  han  vilde  da 
blive  der  i  8  Dage.  Efter  et  Besøg  i  Haderslev  og  Flens- 
borg finde  vi  ham  atter  i  Slutningen  af  Marts  og  Begyn- 
delsen af  April  paa  Næsbyhoved  og  i  Odense,  denne  Gang 
ledsaget  af  sin  «kjære  Fru  Moder»,  der  havde  sendt  sine  to 
Kjældersvende  i  Forvejen  med  Anmodning  til  Bent  Bille 
om  at  befordre  dem  videre  til  Sjælland  med  hendes  Gods. 
Kongen  og  hans  Moder  opholdt  sig  der  i  Ugen  for  Paaske, 
og  Langfredag  Morgen  droge  de  afsted  igjen,  sandsynligvis 
til  Rugaard.  Thi  et  Par  Dage  efter  fik  Bent  Bille  følgende 
Brev  fra  Dronning  Christine:  « Vider,  kjære  Bent,  at  vi  agte 
med  Guds  Hjælp  nu  paa  Mandag  (den  iite  April)  at  komme 
til  Eder  paa  Næsbyhoved  og  tøve  der  den  Nat  over.  Bede 
vi  Eder,  at  I  ere  beredte  paa  at  stande  os  vel  fore  med 
Mad,  01  og  Hestefoder  og  Staldrum  til  40  Heste,  og  skikker 
os  paa  Tirsdag  ad  Morgen  24  gode  Vogne  at  flytte  vort 
Folk  og  Sølvkammer  frem  med  til  Rugaard.  Levvel  i  Chri- 
sto.  Nyborg  Slot,  den  6.  April.«  Desværre  for  Hr.  Bent 
og  Fru  Ermegaard,  som  sikkert  have  gjort  .store  Anstalter  for 
at  beværte  Dronningen  og  hendes  Følge,  fik  han  følgende 
Afbud:  « Kjære  Hr.  Bent,  som  vi  skrev  Eder  til,  at  vi 
skulde    have    kommet   til  Eder  i  Dag,    fik  vi  Forfald,  saa  at 


')    To  Breve  dat.   Nyborg,    ii.  januar    1435.      Geh.   Arcli.   Danske  Kongers 
Hist.   Fase.   2.      Dr.   Christines  Brewexling  7   og    11. 

vi  kunne  ikke  komme  før  i  Morgen;  agte  vi  og  at  tøve  hos 
Eder  til  paa  Torsdag,  at  I  der  rette  Eder  efter  med  hvad 
Echov  gjøres.     Nyborg,   den   iite  ApriP).» 

Det  var  korte,  flygtige  Besøg  paa  et  Par  Dage,  saa  gik 
Kongetoget  videre  til  andre  af  Landets  Egne.  Fra  Kolding 
modtog  Bent  Bille  en  Maaned  efter  en  kort  Skrivelse,  at  han 
kunde  vente  Kongen  og  hans  Fru  Moder  tre  Dage  efter 
(den  24de  Maj)  paa  Næsbyhoved.  Dagen  for  (den  23de  Maj) 
fik  han  en  Ordre,  dateret  Rugaard,  med  Befaling  til  ufor- 
tovet at  sende  nogle  Breve  videre  til  deres  Bestemmelsessted^). 
Det  var  sandsynligvis  Dronningeiis  nu  nær  forestaaende  Ned- 
komst, der  paaskyndede  Kongens  Rejse.  I  Slutningen  af 
Maaneden  fødte  hun  i  Nyborg  en  Datter,  som  fik  Navnet 
Elisabeth  og  1502  blev  gift  med  Kurfyrst  Joachim  af  Branden- 
burg. Dronningen  holdt  sin  Kirkegang  og  Prinsessen  blev 
døbt  i  Nyborg  Søndagen  før  S.  Olufs  Dag  den  24de  Juli. 
Som  Skik  og  Brug  var  i  Kongehuset  gjorde  Kongen  ved 
samme  Lejlighed  flere  af  Hofjomfruernes  Bryllup,  og  det  var 
denne  Gang  paa  Enkedronningens  Hofdamer,  at  Naadens 
Sol  skinnede.  Bent  Bille  og  Fru  Ermegaard  deltog  selv- 
følgelig i  Festlighederne,  og  den  sidste  spillede  endog  en 
fremtrædende  Rolle  som  den,  der  »redede^  en  af  Jomfruerne. 
Dette  var  en  Ære,  som  tilkom  en  af  Brudens  nærmeste 
kvindelige  Slægtninge,  og  bestod  deri,  at  denne  smykkede 
Bruden  med  sine  kostbareste  Smykker,  hvoriblandt  Hoved- 
guldet eller  Jomfrukrandsen  var  det  vigtigste.  Det  konge- 
lige Indbydelsesbrev  er  endnu  bevaret  og  lyder  saaledes : 


')  Kong  Hans  til  Bent  Bille,  Aarhus,  lO.  Febr.  14S5.  Samme  til  samme, 
Flensborg,  21.  Marts.  Orig  kgl.  Missiver.  Dr.  Dorothea  til  Bent  Bille, 
Haderslev,  22.  Marts.  Danske  Kongers  Hist.  Fase.  2.  Kong  Hans  til 
.  Bent  Bille,  26.  Marts.  Orig.  kgl.  Missiver.  Dr.  Christine  til  Bent 
Bille,  Nyborg,  6.  April.  Samme  til  samme,  Nyborg,  11.  April.  Danske 
Kongers  Hist.   Fase.   2.      Dr.   Christ.   Breve  No.    10. 

^)  Kong  Hans  til  Bent  Hille,  Kolding  21.  Maj.  Orig.  kgl.  Missiver. 
Samme  til  samme,  Rugaard,  23.  Maj.     Danske  Kongers  Hist.  Fase.  3.  I. 

«Kjære  Hr.  Bent.  Vi  agte  med  Guds  Hjælp  at  gjøre 
vor  kjære  Husfrues  Kirkegang  og  lade  christne  vor  unge 
Datter  og  at  lade  gjøre  nogle  vor  kjære  Fru  Moders  Jom- 
fruers Bryllup  den  Søndag  næst  før  S.  Olufs  Dag  i  Nyborg. 
Bede  vi  Eder  kjærlig,  at  I  ville  være  til  Stede  der  paa  samme 
Dag  med  Eders  kjære  Hustru  og  gjøre  Eder  glade  med  os 
og  flere  Venner,  vi  dertil  have  forskrevet,  og  at  Eders 
Hustru  retter  sig  efter  at  rede  Jomfru  Birthe,  efterdi  som 
vor  kjære  Moder  hende  derom  ydermere  haver  tilskrevet.  Det 
forskylde  vi  gjerne  med  Eder.  Levvel  i  Christo.  Ex  castro 
nostro  Haffnensi,  vigilia    apostolorum  Petri   et  Pauli    1485. »^) 

Til  de  store  P'orberedelser,  som  disse  Festligheder  kræ- 
vede, maatte  Bent  Bille  ogsaa  bidrage  sin  Del:  fra  Næsby- 
hoved sendtes  Rug,  Havre  og  Øxne  til  Nyborg.  Kort  efter 
Barnedaaben  har  Dronningen  paa  ny  i  Avgust  Maaned  gjæ- 
stet  Næsbyhoved  og  Rugaard"),  og  der  tør  vel  ikke  være 
Tvivl  om,  at  Hr.  Bent  og  hans  kloge  Hustru  nu  kunde  se 
alle  de  Skyer  bortvejrede,  som  i  tidligere  Tider  havde  for- 
mørket deres  Lykke.  For  Fru  Ermegaard,  Datteren  af  den 
landsforviste  Hr.  Eggert  Frille  og  Enken  efter  en  af  de  af 
Kongehuset  saa  forhadte  Axelsønner,  maa  det  have  været 
en  stor  Triumf  at  modtage  den  stolte  Enkedronnings  venlige 
Skrivelse  og  ikke  længere  behøve  at  frygte  for  at  se  sig 
selv  og  sine  Børn  udsatte  for  den  «misvørdelige»  Behand- 
ling, som  hendes  Datter  Ingeborg  for  faa  Aar  siden  havde 
været  Gjenstand  for  ved  Hoffet. 

Paa  Næsbyhoved  Slot  sad  Bent  Bille  som  Lensmand 
indtil  1486.  Muligvis  var  han  der  endnu  i  Oktober  Maaned 
1486,  da  Kong  Hans  i  Dalum  Kloster  udstedte  et  Gjælds- 
brev   til   ham    paa    125    rhinske  Gylden,    som  skulde  tilbage- 


^)    Molbech,   Nordisk   Tidsskrift   I.   431 — 32. 

^)    Kong    Hans    til    Bent    Bille,    Kallundborg,     10.    Juli    1485.       Orig.    kgl. 

Missiver.      Dr.  Christine   til  Bent  Bille,  Rugaard,  12.  .\vg.  1485.      Danske 

Kongers  Hist.   Fase.   2.      Dr.   Chr.   Brevvexl.   No.   9. 

betales  næste  Pinsedage).  Samme  Aar  overtog  han  imidler- 
tid Helsingborg  Len  og  forflyttedes  saaledes  til  et  af  Landets 
største  og  tillige  i  politisk  Henseende  vigtigste  Poster^). 

Helsingborg  Slot  var  dengang  en  af  Nordens  stærkeste 
Fæstninger.  Fra  ældgammel  Tid,  Slutningen  af  det  lode 
Aarhundrede,  rejste  sig  her  paa  den  mægtige  Bakke  ved  Øre- 
sundets smalleste  Sted  det  høje,  firkantede,  svære  Taarn,  som 
endnu  knejser  stolt  i  Vejret,  om  end  ikke  i  den  Højde,  det 
tidligere  har  haft.  I  Unionstiden  var  Fæstningen  bleven 
ombygget  og  forstærket,  men  den  har  dog  aldrig  bestaaet 
af  mere  end  det  vældige  Taarn,  Kjærnen  kaldet,  omgivet 
af  Ringmure  og  mindre  Bygninger  og  forsynet  med  en  For- 
borg eller  Ladebygning,  hvor  sandsynligvis  en  Del  af  Lens- 
mandens Familie  og  Tjenerskab  have  haft  deres  Bolig.  Taarnet 
selv  var  hovedsagelig  indrettet  paa  Forsvar,  kun  et  Par  Rum 
var  beregnet  til  Beboelse  for  Lensmanden.  Det  var  fra 
Taarnets  vældige  Glugger,  at  Rigsmarsken  Tyge  Krabbe 
den  13de  Januar  1535  udsendte  de  ødelæggende  Salver, 
som  tilintetgjorde  den  lybske  Hær  og  tvang  den  til  i  vild 
Flugt  at  søge  ned  til  Stranden.  I  politisk  Henseende  var 
Helsingborg  et  vigtigt  Punkt.  Her  modtog  Kongerne  fra 
gammel  Tid  hyppig  fremmede  Sendebud,  her  samledes  de 
kongelige  Lensmænd  og  Kjøbstædernes  Skibe,  naar  Kongen 
drog  til  Norge,  eller  Havet  skulde  renses  for  Sørøvere.  Og 
til  dets  faste  og  sikre  Beliggenhed,  dets  store  politiske  Be- 
tydning svarede  et  Lensomraade  som  intet  andet  i  Danmark. 
Ikke  mindre  end  9  af  Skaanes  Herreder  stod  i  Slutningen 
af  det  15  de  Aarhundrede  under  Lensmandens  Bestyrelse, 
deriblandt  det  store  Gønge  Herred^). 

Lensmanden    paa    Helsingborg    var    derfor    en    Mand    af 


')  Kong  Hans's  Gjældsbrev  til  Bent  Bille,  Dalum  Kloster,  29.  Oktobr. 
1486.      Danske  Adels  Breve  4.  95. 

^)    Danske  Magazin  4.   Række   II.    166,    170. 

')  Danske  Magazin  4.  Række  II.  165.:  Torne-  Ilarjager-  Onsjø-  Rønne- 
berg- Luggude-  Sønder  Asbo-  Gjønge-  Biere-  Nørre  Asbo  Herreder. 

Stor  Betydning,  sædvanlig  havde  han  Sæde  i  Rigets  Raad 
og  hørte  til  Kongens  nærmeste  betroede  Mænd.  Bent  Billes 
Forgænger  var  hans  Svoger  Johan  Oxe,  gift  ined  Inger 
Torbensdatter,  og  en  af  Rigets  fornemste  Mænd.  Han  fra- 
traadte  Lenet  1486  og  blev  Enkedronning  Dorotheas  Kans- 
ler^). Sandsynligvis  har  Bent  Bille  haft  Lenet  paa  Afgift; 
det  oprindelige  Lensbrev  findes  ikke,  men  den  26de  Juni 
1490  fik  Bent  Bille  Fornyelsesbrev  paa  Lenet  paa  3  Aar, 
dog  paa  den  Betingelse  at  —  som  det  hedder  i  Brevet  — 
«vi  det  ikke  til  vort  eget  Stegers  vilde  beholde»^).  Til- 
føjelsen er  karakteristisk;  den  viser,  at  Kongen  endnu  besad 
ubegrænset  Ret  til  at  ændre  et  Len  fra  Afgifts-  til  Fadeburs- 
eller  Regnskabsien  og  dermed  forvandle  Indehaveren  af 
Lenet  fra  den  med  fuldstændig  Frihed  over  Lenet  raadende 
Lensmand  til  en  blot  og  bar  Regnskabsfoged,  der  havde  at 
aflægge  Regnskab  over  Lenets  Indtægter  og  Udgifter  og 
modtog  sin  særlige  Løn^).  Om  Afgiftens  Størrelse  lader 
sig  intet  bestemt  opgive.  Den  9de  Avgust  1491  fik  Bent 
Bille  Kvittering  for  at  have  indleveret  til  Kjøbenhavn:  2 
Læster,  2V2  Td.,  i  Fjerding  og  220  M  Smør,  160  røgede 
Oxe-  og  Kokroppe,  I^2  Læst  vraget  Kokjod,  200  Sider 
Flæsk,  60  røgede  Svinerygge,  200  røgede  Faar,  60  «Talie» 
og  en  S'a  Læst  Honning,  2^'2  Læst  og  4  Skp.  Rug,  6  Læs- 
ter Malt,  I  Bremer  Tønde  med  Yster,  i  do.  med  Tunger. 
I  Novbr.  Maaned  1492  fik  han  Kvittering  for  2  Læster  Byg, 
i  Oktobr.  1493  for  300  Mark  paa  sit  Lensregnskab,  som 
han   skulde  have  indbetalt  sidste  Paaske'*).     Han  synes  ikke 


^)  Denne  Slægtebogs-Efterretning  synes  at  bekræftes  af  en  Notis  i  Cancelli- 
bogen  fra  Kong  Hans's  Tid,  livor  der  ved  Helsingborg  under  Aaret 
14S6,    I.   Febr.   nævnes   Cantzler -.    Danske   Mag.  4.   R.   II.    165. 

^)    Geh.  Arch.  Reg.   51.   fol.  453. 

')    Jvfr.   Erslev,   Konge   og  Lensmand   S.    18 — 23. 

*)  Geh.  Arch.  Reg.  51.  fol  453.  Svenske  Jordebøger  88.  3.  i.  April 
1494,  dat.  Kjøbenhavn,  fik  han  Befaling  til  strax  at  komme  med  sit 
Regnskab   og  medtage  de  Penge,  han  skyldte.      Ibid.   88.  4. 

selv  at  have  haft  Ret  til  at  udnævne  Herredsfogeder  i  sit 
Len,  thi  13de  Oktober  1491  udgik  Kongebrev  til  Ind- 
byggerne i  Gønge  Herred  om,  at  Kongen  havde  udnævnt 
Torben  til  Foged  i  dette  Herred,  og  at  han  skulde  gjøre 
Regnskab  for  Hr.  Bent  paa  Helsingborg.  Landehjælpen 
skulde  de  derimod  direkte  udrede  til  Bent  Bille  ^).  Da  Ind- 
byggerne i  Luggude  Herred  det  følgende  Aar  havde  ind- 
betalt deres  Landehjælp,  viste  det  sig,  at  Pengene  ikke 
svarede  til  Mandtallet,  hvorfor  Bent  Bille  fik  Ordre  til  at  op- 
kræve Hjælpen  fuldt  ud  og  Indbyggerne  Befaling  til  at  yde 
ham  Hjælpen  <til  gode  Rede» -).  Lensforholdet  havde  endnu 
ikke  antaget  faste  og  sikre  Former,  og  i  mange  Retninger 
havde  Kongen  endnu  bevaret  megen  Handlefrihed  i  Be- 
styrelsen af  Lenene. 

Ligesom  Bent  Bille  paa  Tranekjær  havde  vist  sig  som 
en  stræng  og  paapasselig  Embedsmand  og  derved  paadraget 
sig  talrige  Fjender,  er  der  ogsaa  Vidnesbyrd  om,  at  han  i 
sin  nye  Virksomhed  er  gaaet  frem  med  maaske  for  stor 
Strænghed,  saa  at  Kongen  undertiden  selv  maatte  gribe  ind 
'^S  '^ggs  en  Tømme  paa  hans  Iver.  Saaledes  modtog  han 
1492  følgende  Brev  fra  Kong  Hans: 

«Kjære  Hr.  Bent,  som  I  skriver  os  til  om  de  Bønder, 
der  tog  den  Tyv  fra  Eder  paa  Thinget,  bede  vi  Eder,  at  I 
forfølge  Sagen  g/fgr  Loven,  som  I  have  begyndt,  og  ej 
gribe  eller  gribe  lade  nogen  af  dem,  førend  I  have  været 
os  til  Orde.  Vi  agte  nu  snarlig  at  komme  til  Kjøbenhavn, 
bede  vi  Eder,  at  I  da  komme  til  os,  da  kunne  I  undervise 
os  om  al  Lejligheden  om  den  Sag.  Korsør  Slot,  den  21de 
Februar  1492 ^).»  En  anden  Gang  havde  han  frataget  en 
kjøbenhavnsk  Borger,    Knud   Skriver,     noget  Tømmer   denne 


')    Geh.   Arch.   Svenske  Jordebøger  88,    i. 

^)    Kong    Hans    til    Indb.    i    Luggude    Herred,    Krogen,    29.    Marts    1492. 

Orig.  kgl.   Missiver. 
')    Geh.  Arch.   Ong.   kgl.   Missiver. 

havde  kjobt  af  Bonderne  paa  Kullen  til  sit  Skib  —  Bent 
Bille  havde  nemlig  ogsaa  Kullen  i  Forlening  — ,  men  Kongen 
gav  ham  Ordre  til  at  tilbagegive  Borgeren  det^). 

Forøvrigt  er  der  mange  Vidnesbyrd  om  Kongens  ven 
lige  Stemning  imod  ham;  foruden  Forlening  med  Kullen  fik 
han  ogsaa  Ret  til  at  opkræve  al  Told,  Sild,  Vrag  og  anden 
Rettighed  af  Barsebæk  Fiskeleje,  Tilladelse  til  at  udføre 
Øxne  af  Riget,  m.  m.  -).  Jævnlig  kaldes  han  til  Kjøben- 
havn  at  overvære  Raadsmøderne,  og  1491  hk  han  Ordre 
til  at  holde  sig  beredt  til  i  Maj  Maaned  at  ledsage  Kongen 
til  Norge  med  et  Skib  og  20  væbnede  Mænd  ^).  I  Begyn- 
delsen af  Juni  laa  Flaaden  sejlklar  i  Sundet,  thi  fra  Skibet 
« Griffen*  i  Øresund  har  Kongen  den  lode  Juni  tilskrevet 
Fru  Ermegaard  paa  Helsingborg  (som  hun  altsaa  maa  have 
forestaaet  i  Mandens  Fraværelse)  og  bedet  hende  ufortovet 
at  sende  det  medfølgende  Brev  til  Svogeren  Sten  Bille  paa 
Gladsaxe,  saa  at  han  senest  kunde  faa  det  den  følgende 
Dags  Aften,  da  Brevet  var  af  stor  Vigtighed"*).  Kongens 
Ophold  i  Norge  blev  kun  af  kort  Varighed,  allerede  7de 
Juli  maa  han  have  forladt  Oslo,  thi  den  9de  Juli  var  han  i 
Helsingborg,  hvor  han  paa  Bent  Billes  Opfordring  har  be- 
kræftet det  bekjendte  Skiftebrev  efter  Hr.  Torben  Pedersen 
Galen  af  8de  April  1434^).  Det  var  det  samme  Aar,  kort 
før  Rejsen  til  Norge  fandt  Sted,  at  Kong  Hans  ved  sin  per- 
sonlige Indgriben  bragte  den  langvarige  Strid  mellem  Billerne 


')    Kong    Hans    til    Bent    Bille,    Kjøbenhavn,     i.    April    1494.       Orig.    kgl. 

Missiver. 
')    Kong    Hans's    aabne    Brev     af   S.    Septbr.    1492.      Orig.    kgl.    Missiver. 

Samme   til  samme,   Krogen,   30.   Marts    1492.     Kgl.   aabne   Breve. 
')    Kong    Hans    til  B.   Bille.      Lund,    8.    Marts    149 1.      Orig.    kgl.   Missiver. 
*)    Ex    naui    nostro    Griffen    in   Øresund,     10.   Juni    149 1.      Kong    Hans    til 

sincere    nobile  dilecte  domine  Ermegaard,    conjugi    dni.   Benedicti  Bille, 

advocati   castri  nostri  Helsingborg.      Danske   Adels   Breve  4.    103. 
*)    Om    Rejsen     til    Norge    jvfr.    Diplomatår.     Norveg.     VIH.    441 — 42    og 

Danske   Mag.   3.   Række   III.   277  —  78. 

Og  Oluf  Stigsen  paa  Bollerup  angaaende  Arven  efter  Sviger- 
faderen til  en  for  Billerne  gunstig  Afslutning^). 

Ligesom  Faderen  har  Bent  Bille  ikke  deltaget  i  det 
politiske  Liv.  Medens  Broderen  Sten  allerede  tidlig  føler 
sig  hendraget  til  politisk  Virksomhed,  indskrænker  Bents 
hele  Virksomhed  sig  i  saa  Henseende  til  at  møde  ved  For- 
handlinger i  Kjøbenhavn  med  fremmede  Gesandter,  særlig 
Hansestædernes,  at  underskrive  og  forsegle  som  Medlem  af 
Rigsraadet  Traktater,  Haandfæstningen,  Valget  af  Hertug 
Christiern  til  Konge  efter  Faderens  Død-).  Ved  Siden  af 
sin  Lensmandsvirksomhed  har  han  derimod  været  travlt  be- 
skjæftiget  med  at  øge  sit  Gods,  mageskifte,  kjøbe  og  sælge, 
paatale  sine  Rettigheder  paa  Thinge,  gjøre  Indførsler  i  Ejen- 
domme, erhverve  sig  Laasebreve,  holde  Hus  med  sine  Vor- 
nede  etc.  Han  var  en  stadig  Gjæst  paa  Kongens  Retterthing, 
en  haard  og  ubarmhjertig  Kreditor,  som  endog  forfulgte 
sine  egne  Slægtninge  med  de  bekjendte  10  Dages-,  $ 
Dages-  og  Straxbreve.  Det  bør  dog  tilføjes,  at  han  ikke 
desto  mindre  betragtedes  som  Midtpunktet  og  Hovedet  lor 
sin  Slægt,  ikke  alene  af  sine  Brodre,  Søstre  og  Svogre,  med 
hvem  han  altid  stod  paa  en  venskabelig  Fod,  men  ogsaa  af 
sine  fjernere  Slægtninge,  hvis  synkende  Anseelse  holdtes 
oppe  af  den  mægtige  Stormand. 

Om  hans  Strid  med  sin  første  Hustrus  Slægt  er  allerede 
talt;  den  førte  naturligvis  med  sig  et  spændt  Forhold  til 
Familien  Krognos  og  de  med  denne  nærbeslægtede  mægtige 
Braher  i  Skaane.  Med  Axelsønnerne  stod  han  ogsaa  paa  en 
spændt  Fod.  Den  Maade,  hvorpaa  han  havde  benyttet  sig 
af  sin  Svoger,  Iver  Axelsens  fjendtlige  Forhold  til  Kongen, 
og  derved  sikret  sig  den  Arv,  som  burde  have  tilfaldet  Iver 
selv  eller  hans  Datter,  krænkede  naturligvis  den  af  Bitterhed 


^)    Den   3.  Juni    149 1    1   Lund.      Se  ovfr.   S.  205. 

')    Schåfer,  Hanserecesse   I.   No.  546  og  547,  II.  No.   285;   Hvitfeldt  S.  965, 
991,   999. 

Og  Nag  opfyldte  Slægt.  Med  Svogeren  Lavrids  Axelsen, 
som  under  sin  Landflygtighed  var  bleven  Høvedsmand  paa 
Aabo  i  Finland,  og  med  dennes  Enke  Karen  havde  han  en 
Strid,  som  er  ret  karakteristisk  for  Tidens  Retsopfattelse. 

Den  nu  forsvundne  Herregaard  Ordrup  i  Sonnerup  Sogn, 
Voldborg  Herred,  som  ogsaa  kaldtes  Grubbe-Ordrup,  var 
ved  Arv  fra  Grubberne  kommet  i  Axel  Pedersen  Thotts 
Besiddelse.  1457  havde  Axelsønnerne  tilskjødet  Broderen 
Philip  al  deres  Ret  til  Gaarden,  og  han  havde  derpaa  pant- 
sat den  til  sin  Broder  Lavrids  for  en  betydelig  Pengesum 
(c.  2,500  lybske  Mark).  Denne  Ejendom  blev  inddraget  af 
Kronen,  da  Axelsønnerne  gjorde  Oprør,  men  efter  at  det 
1472  var  kommet  til  Forlig  mellem  dem  og  Kongen,  fik 
Philip  Axelsens  Arvinger  Gaarden  tilbage,  og  Bønderne  fik 
Befaling  til  at  svare  deres  Landgilde  til  Bent  Bille  paa  Arvin- 
gernes Vegne.  I  Aaret  1478  forlangte  imidlertid  Lavrids 
Axelsen  Pantesummen  udbetalt,  og  Bent  Bille  lod  da  det 
følgende  Aar  paa  Sjællands  Landsthing  erklære,  at  han  lov- 
lig havde  tilbudt  Pengene  paa  Herredsthing  og  Landsthing, 
og  at  Hr.  Lavrids  havde  faaet  i  Aar  og  6  Ugers  Frist  til 
at  fremkomme  med  Beviser  for  sin  Ret  til  Pantet  i  Ordrup. 
To  af  dennes  Svende  vare  mødte  paa  samme  Thing  og  for- 
sikrede, at  Pantebrevet  ikke  fandtes  i  Danmark.  Lavrids 
Axelsen  fandt  det  imidlertid  ikke  klogt  at  sende  det  vigtige 
Dokument  til  Danmark,  han  viste  den  samme  Ulyst  som 
Philip  Axelsens  Svigersøn  —  som  ovenfor  omtalt  —  havde 
vist  ligeoverfor  Spørgsmaalet  om  Udleveringen  af  Dokumen- 
terne vedrorende  Pantet  i  Tranekjær,  til  at  lade  det  komme  ud 
af  sine  egne  Hænder,  og  personlig  havde  han  formodentlig 
ingen  Lyst  til  at  møde  i  Danmark.  Puristen  forløb  altsaa, 
uden  at  Pantebrevet  kom  til  Syne,  og  i  Maj  Maaned  148 1 
lod  Bent  Bille  sig  indfore  i  Pantet  i  Grubbe-Ordrup,  efter  at 
han  først  var  mødt  paa  Landstliinget  og  havde  indlagt  i 
Landkisten  i  Skilling  og  i  Gylden.  1483  døde  Lavrids 
Axelsen;    ved  Skiftet   efter   ham    blev   der   paa  ny  rippet  op 

i  Sagen  og  ved  Juletid  1484  modte  hans  Enke,  Fru  Karens 
Bud,  Paaske,  paa  Sjællands  Landsthing  med  en  Vidisse  af 
Brevet  og  fordrede  Pengene  udbetalte.  Bent  Bille  erklærede 
imidlertid,  at  han  ikke  vilde  give  nogen  Penge  ud  for  den 
Vidisse,  hvis  ikke  selve  Pantebrevet  kom  til  Stede,  og  er- 
klærede oven  i  Kjøbet,  at  hans  Svigerfader  Eggert  Frille 
tidligere  havde  betalt  500  rhinske  Gylden  til  Rigsmarsken 
Klavs  Rønnov  paa  Lavrids  Axelsens  Vegne.  Dette  var  nu 
en  aabenbar  Hukommelsesfejl  af  Bent  Bille  —  eller  maaske 
noget  endnu  værre  — ,  thi  den  ovennævnte  Sum  var  Afdrag 
paa  det  Laan,  Lavrids  Axelsen  havde  gjort  sin  Broder,  da 
denne  fik  Tranekjær  i  Pant,  men  herimod  var  det  vel  van- 
skeligt i  Øjeblikket  at  føre  noget  Modbevis. 

Nu  optraadte  imidlertid  en  ny  Fordringshaver,  selve 
Landsthingsdommeren  Hr.  Henrik  Mejnstrup,  paa  Kronens 
Vegne  og  fordrede  Pengene  udbetalte  efter  Vidissens  Ly- 
delse. Bent  Bille  henskjød  da  Sagen  til  Kongen  og  Rigs- 
raadet,  og  den  22de  September  1485  fældtes  da  «efter 
Sjællands  Lov  og  gammel  Sædvane »  følgende  Dom,  at  de 
Penge,  som  stod  igjen  af  Pantet,  vare  forfaldne  til  Kronen, 
og  at  Bent  Bille  og  Arvinger  skulde  være  fri  for  Tiltale  for 
Pantebrevets  Paalydende  og  den  tilbagestaaende  Rest,  som 
var  Kronen  tilfalden,  fordi  Pantebrevet  ikke  kom  til  Stede  i 
lovlig  Tid.  Naar  man  ser,  at  Bent  Bille  kort  efter  udbetalte 
Kongen  300  rhinske  Gylden  for  Pantet  i  Ordrup,  kan  det 
ikke  siges  andet,  end  at  han  er  sluppet  billig.  Saaledes  gik 
Lavrids  Axelsens  Arvinger  glip  af  Pantesummen,  Bent  Bille 
reddede  sine  500  rhinske  Gylden  og  mere,  og  Godset  i 
Grubbe-Ordrup  tilhørte  fra  den  Tid  af  Billeslægten,  som  det 
ses  af  det  store  Skiftebrev  efter  Bent  Bille  ^). 

Det  skulde  blive  for  vidtløftigt  at  fremstille  endog  de 
vigtigere   af  de  Retstvister,  Hr.  Bent  havde  med  Naboer  og 


')  Dokumenterne  herom  i  Geh.  Arch.  Voss.  Voldborg  Herred  No.  98 — 
99,  103 — 4,  samt  Top.  Saml.  p.  Papir,  Orderup  No.  i — 2  og  Danske 
Adels  Breve   57.  27. 

Frænder;  det  maa  være  nok  at  anføre,  at  iblandt  hans  Kontra- 
parter træffes  saa  bekjendte  Mænd  og  Kvinder,  som  Niels 
Eriksen  Rosenkrans,  Rigsmarskerne  Klavs  Rønnov  og  Eskil 
Goye,  Oluf  Axelsens  Enke,  Fru  Anna,  Johan  Bjørnsen,  den 
stridbare  Predbjørn  Podebusk,  Dronningens  Hofsinde  Timme 
Grim,  og  den  nok  som  bekjendte  Ødeland  og  Slagsbroder 
Oluf  Oxe,  hans  Søsters  Stedsøn.  For  det  meste  havde  han 
eller  fik  han  Retten  paa  sin  Side,  og  den  bekjendte  svenske 
Ridder  og  Rigsraad  Arvid  Trolle,  en  af  Unionspartiets  faste 
Støtter,  kunde  vist  ikke  træffe  noget  bedre  Valg,  end  da 
han  betroede  ham  Bestyrelsen  og  Forsvaret  af  sin  Gaard 
Knabstrup^).  Han  var  en  Mand,  der  hævdede  sin  egen  og 
sine  Slægtninges  Ret  og  Fordringer  til  det  yderste,  ja  under- 
tiden endog  yderligere  end  tilladeligt,  som  da  han  paatog 
sig  at  føre  sin  Søster  Inger,  Johan  Oxes  Enkes  og  hendes 
Børns  Sag  imod  hendes  Stedsøn  Oluf.  Men  hans  Energi  og 
Handlekraft,  hvorom  man  let  overbevises,  naar  man  ser  de 
talrige  Sager,  han  samtidig  paatog  sig  at  føre  igjennem,  har 
vistnok  mere  end  hans  Førstefødselsret  gjort  ham  til  det 
virkelige  Midtpunkt  og  Forsyn  for  sin  Slægt.  Hos  ham  og 
hans  Hustru  paa  Søholm  samledes  Slægten  til  de  venskabe- 
lige Samlag,  som  paa  Aarets  store  Højtider  forenede  Fræn- 
der og  Venner  og  bragte  al  Kiv  og  Sphd  til  at  forstumme. 
Et  vistnok  enestaaende  Vidnesbyrd  om  de  fra  Oldtiden  stam- 
mende Lag  eller  Gilder,  som  især  ved  Juletid  dannede 
Højdepunktet  af  Aarets  Selskabelighed  og  samlede  en  vis 
bestemt  Kreds  af  Familier-),  er  bevaret  i  Billernes  Arkiv. 
Paa  en  lille  løs  Seddel  med  Jordebogsoptegnelser  findes  føl- 
gende Paaskrift  ^): 


*)     10.   Avg.    1489.      Lunn,   Knabstrup   S. 

^)    Jvfr.    Eiler    Sundls    Skildring    af  Julelag    i  Folkevennen    7.   Aarg.  408— 

15.   Citatet  skyldes  Professor  Troels  Lund. 
')    Danske    Adels    Breve  Fase.    4.    loi  :     »Anno    Domini    mcdlxxxx    die    s. 

Kanuti    ducis    et    martiris    tha    war    thenne    Julie    lav    giorth    Gudh    till 

laff  oc   hans  benedide  mother  jomfrv  Maria  met  alth  hemmeriges  herskab 

oc  alle   christne  siælle  till  at  lysse  szo.> 

Anno  Domini  1490  St.  Knuds  Hertugs  og  Martyrs  Dag, 
da  \^ar  denne  Jule  Lav  gjort,  Gud  til  Lov  og  hans  benedide 
Moder  Jomfru  Maria  med  alt  Himmeriges  Herskab  og  alle 
christne  Sjæle  til  at  lyse  saa. 

Item  Bent  Bille  og  Ermegaard 

—  Hans  Bille 

—  Torben  Bille 

—  Anders  Bille 

—  Magdalene 

—  Hr.   Henrik  Knudsen  og  hans  Hustru  Katrine 

—  Cecilie  Avesdatter 

—  Peder  Bille,  hans  Hustru  Fru  Anne 

—  Hr.   Sten  Bille,   Fru  Margrete 

—  Hr.  Johan  Oxe  og  hans  Hustru 

—  Gregers  Jepsen,   hans  Hustru 

—  Per  Nielsen,  hans  Hustru 

—  Erik  Trolle,   hans  Hustru 

—  Jep  Hansen 

—  Jakobus 

—  Povl  Jepsen 

—  Jep  Jul  og  hans  Hustru  Margrethe. 

Denne  lille,  tilfældig  opbevarede  Seddel  fortæller  os  i  al 
sin  Kortfattethed  saa  uhyre  meget.  Fra  den  udgaar  ligesom 
en  Straale  af  Lys  over  Slægten.  Vi  se  den  forsamlet  i  den 
hellige  Juletid  paa  St.  Knuds  Dag  den  6te  Januar  1490  paa 
Søholm  omkring  det  festlig  dækkede  Bord,  paa  hvilket  Jule- 
lysene, hvoraf  hver  enkelt  Medlem  af  Familien  har  medbragt 
sit,  og  hvortil  formodentlig  Udtrykket  «lyse  saa»  sigter,  ere 
tændte.  Hæderspladsen  indtages  af  den  gamle  Fru  Cecilie, 
Torben  Billes  Enke,  Stammoderen  til  hele  den  blomstrende 
Slægt,  som  hun  ser  samlet  om  sig.  Haarene  ere  vel  graa- 
nede,  men  endnu  er  hun  frisk,  rask  og  rørig.  Hun  har 
modtaget  Æresposten  som  Overhofmesterinde  hos  Dronning 
Christine;  jævnlig  samles  hendes  Sønner  og  Døtre  hos  hende 
paa  det  gamle  Egede  eller  i  hendes  Gaard  paa  Vordingborg 

Slot,  hvor  hun  fører  Kommandoen  over  den  Skare  af  unge 
Hoffrøkener,  som  omgiver  Dronningen,  og  iblandt  hvilke 
færdes  den  unge  Kvinde,  som  snart  skal  blive  hendes  Sønne- 
søns Hustru  og  Kong  Hans's  Elskede^).  Endnu  otte  Aar 
efter  er  hun  trods  sin  høje  Alder  saa  karsk  og  sund,  at  hun 
kan  ledsage  Dronningen  paa  hendes  Rejse  til  Stockholm 
og  deltage  i  de  store  Eester,  hvormed  Kongens  og  Dron- 
ningens Kroning  forherliges"-). 

Era  Svanholm  er  Peder  Bille  og  hans  Hustru  Anne 
Gyldenstjerne  komne  til  Julefesten.  Peder  Bille  er  ingen 
Hofmand;  han  har  aldrig  søgt  Len  eller  kongelige  Hæders- 
bevisninger. Riddertitlen  har  han  ikke  opnaaet  og  opnaar 
aldrig;  langt  mindre  har  han  stræbt  efter  at  blive  Medlem 
af  Rigsraadet,  diplomatiske  Finesser  og  admini.strative  Til- 
bøjeligheder ere  langt  fjernede  fra  hans  Tanker.  I  stille 
Tilbagetrukkethed  har  han  henlevet  sit  Liv  paa  sin  Fædrene- 
gaard,  sysselsat  med  at  udvide  sit  Gods  og  opdrage  den 
talrige  Børneflok,  som  Eru  Anne  har  skænket  ham.  Og 
Opdragelsen  har  sikkert  været  god,  thi  det  er  fra  dette 
Hjem,  at  de  tre  fremragende  Brødre  —  Ove,  Kong  Hans's 
og  Kong  Christierns  Kansler,  den  senere  Biskop  i  Aarhus, 
Eske,  Danmarks  Rigshofmester,  og  Mogens,  den  vidtberejste 
Jerusalemsfarer  og  Statsmand  —  ere  udgaaede.  Eru  Anne  har 
sikkert  sin  Del  af  Æren,  hun  hørte  til  en  fortrinlig  og  be- 
gavet Slægt,  som  netop  samtidig  frembragte  en  Række  af 
udmærkede  Mænd;  hendes  Eader  var  den  smukke  Knud 
Gyldenstjerne,  som  Sagnet  har  hædret  med  den  unge  Enke- 
dronning Dorotheas  Kjærlighed. 


')     10.   Decbr.    1490    holdtes  Retterthinget    i    en  Sag  mellem  Bent  Bille   og 

Predbjorn  Podebusk  paa  Vordingborg  Slot  i  Fru  Cecilies  Gaard.      Orig. 

i  Top.  Saml.  p.  Papir,  Ringe  2. 
')    Dronning    Christines    Regnskabsbøger    i    Geh.    Arch.    Jvfr.    Molbech    i 

Nordisk  Tidsskrift  I.   430.      Som  Overhofmesterinde   havde  hun  20  Mark 

om  Aaret  samt  en  Hofklædning. 

En  skarp  Modsætning  til  Peder  Bille  danner  hans  yngre, 
begavede  og  højtstræbende  Broder  Sten  Bille.  Nær  knyt- 
tet til  Broderen  Bent  har  han  fulgt  denne  som  en  trofast 
Skygge,  han  har  allerede  1467  giftet  sig  med  Bents  første 
Hustrus  yngre  Søster,  den  rige  Elline  Krognos;  efter  at  have 
fodt  ham  sex  Børn,  som  alle  ere  døde  tidlig,  er  Fru  Elline 
selv  afgaaet  ved  Døden;  men  Sten  har  vidst  at  trøste  sig 
og  har  paa  ny  fundet  en  Ægtefælle  i  den  rige  og  fornemme 
Margrete  Rønnov,  Marsken  Klavs  Rønnovs  Datter.  Ærgjerrig 
og  med  Lyst  og  Evne  til  at  deltage  i  det  offentlige  Liv  har 
han  vidst  at  bane  sig  Vej  til  Hædersposter  og  Len.  Han 
er  bleven  Ridder  og  Rigsraad  faa  Aar  efter  Bent,  han  har 
faaet  Gladsaxe  Slot  og  Len  i  Skaane  i  Forlening  af  Kong 
Hans,  Arvestriden  med  Oluf  Stigsen  nærmer  sig  sin  Af- 
slutning, og  Aaret  efter  kan  han  se  sig  i  rolig  Besiddelse 
af  en  stor  Arv.  Jævnlig  færdes  han  vel  paa  Allindemagle, 
men  fra  nu  af  bliver  Skaane  hans  egentlige  Hjemstavn.  I 
lang  Tid  har  han  været  noget  usikker  om,  hvilket  Navn 
han  vil  bruge.  Opkaldt  efter  gamle  Sten  Basse  har  han 
følt  Forpligtelsen  til  at  bevare  Basse-Navnet-,  snart  har  han 
kaldt  sig  Sten  Basse,  snart  Basse  Bille,  men  da  han  forlader 
Sjælland  og  fæster  Bo  i  Skaane,  forsvinder  ogsaa  Basse  Nav- 
net, og  fra  nu  af  kalder  han  sig  kun  Sten  Bille.  Tidlig  har 
han  følt  sig  hendragen  til  politisk,  særlig  diplomatisk  Virk- 
somhed, og  det  skulde  blive  hans  Lod  i  en  Række  af  Aar 
at  faa  Anledning  til  at  benytte  sit  Talent  og  udvikle  sin 
Taalmodighed  i  de  Aar  ud  og  Aar  ind  fortsatte,  langtrukne 
og  ørkesløse  Forhandlinger  med  de  svenske. 

Næst  efter  de  to  Brødre  følger  deres  ældste  Søster 
Jnger  Billesdatter,  som  hun  sædvanlig  kaldes,  og  hendes 
aldrende  Mand  Johan  Oxe.  Gamle  Johan  Oxe  har  været 
gift  en  Gang  før  og  har  en  Søn  Oh.if,  som  skaffer  ham  og 
Stedmoderen  mange  Bryderier  paa  Halsen.  Men  Hr.  Johan 
synes  heller  ikke  selv  altid  at  have  været  saa  sat  og  paalidelig, 
som  han  nu  er  blevet,   efter  at  han  har  nedlagt  sit  Høvdinge- 

dømme  paa  Helsingborg  Slot  og  fulgt  Enkedronning  Doro- 
thea paa  hendes  Pilegrimsrejse  til  Rom.  For  næppe  14  Aar 
siden  maatte  Rent  Bille,  som  havde  stor  Indflydelse  i  Kjoge 
By,  hvor  han  ejede  en  Gaard,  træde  i  Skranken  for  ham, 
fordi  Lavrens  Knudsen  i  selve  Vor  Frue  Kompagnis  Stue  i 
Kjøge  ha\de  talt  onde  Ord  om  Hr.  Johan  og  <den  beskedne » 
Dannekvinde  Birthe,  Knud  Bertelsens.  Johan  Oxe  bevidnede 
selv,  at  hun  havde  levet  sit  Liv  —  baade  Mø  og  Kvinde  — 
i  Slagelse  og  i  Kjøge,  og  menige  Almuer  i  Kjøge  svarede, 
at  hun  havde  levet  sit  Liv  som  en  Dannekone,  og  selv 
Manden  erklærede,  at  «hun  havde  faret  med  ham  som  en 
retfærdig  Dannekvinde,  saa  at  hende  burde  have  Tak  af  alle 
hendes  Venner».^)  Det  var  netop  paa  den  Tid  (1476),  at 
Hr.  Johans  første  Hustru  var  død,  sandsynligvis  stod  For- 
lovelsen med  Inger  Bille  for  Døren,  og  det  gjaldt  om  at 
rense  den  tilkommende  Svoger  og  gode  Ven  for  de  slemme 
Rygter.  Venskabet  mellem  de  to  Svogre  vedvarede ;  da 
Johan  Oxe  træder  fra  Helsingborg,  er  det  kun  for  at  Bent 
Bille  kan  træde  til.  Det  var  sidste  Gang,  at  Hr.  Johan  til- 
bragte Julen  hos  sine  kjære  Venner,  Aaret  efter  var  han 
død;  men  hans  Hustru  fandt  den  mest  trofaste  Støtte  paa 
Søholm  hos  sin  Broder  og  Svigerinde.  Fru  Ermegaard  tog 
hendes  Børn  til  sig  i  de  trange  og  vanskelige  Tider,  da  Fru 
Inger  blev  forjaget  fra  Torsøgaard,  og  endnu  findes  Erme- 
gaard Frilles  nøjagtige  Fortegnelse  over  alle  de  Klæder, 
Klenodier  og  andre  Gjenstande,  hun  havde  modtaget  af 
Svigerinden  til  hendes  Børns  Behov"). 

Fra  Torup  i  Skaane,  en  gammel  Gaard,  der  laa  paa 
en  Holm  i  en  lille  Sø,  var  den  næstældste  Søster,  Else,  stæv- 
net hid  til  Julelaget  med  sin  Mand  Gregers  Jepsen  af  den 
bekjendte  Slægt,  som  senere  kaldte  sig  Ulfstand.  Gregers 
Jepsen   var    en   god   gammel   Bekjendt   af  Billeslægten;    hans 


')    Langebeks  Diplomatår.    1476,    17de  Maj. 
^)    Danske  Adels  Breve  4.    142, 

16" 

Slægtning  Holger  Henriksen  af  Glimminge  var  gjennem 
Giftermaal  med  Birgitte  Rosensparre,  hvis  Moder  var  Mærits- 
laf  Bille,  nær  beslægtet  med  den  skaanske  Gren  af  Bille- 
ætten. Paa  Lyngbygaard  eller  Glimminge  kan  Gregers  Jepsen 
have  lært  sin  Hustru  at  kjende.  Forøvrigt  tier  Historien  om 
dette  Ægtepar  ligesom  om  den  yngste  af  de  endnu  levende 
Søstre  Regitse  og  hendes  Husbond  Peder  Nielsen  Gylden- 
stjerne paa  Tim  i  Jylland.  Langt  bedre  underrettede  ere 
vi  derom  om  de  følgende  paa  Listen .  Erik  Trolle  og  hans 
Hustru  Ingeborg  Philipsdatter  Jhott.  Fru  Ingeborg,  som 
allerede  ofte  er  omtalt,  havde  mistet  sin  Husbond  Gustav 
Karlsson  den  26.  Juli  1486^).  Hr.  Gustav  var  en  gammel 
Mand,  som  efter  Tidens  Skik  havde  taget  sig  en  ung  Hustru, 
og  denne  fandt  nu  en  Trøst  ved  i  sin  forladte  og  ensomme 
Stilling  i  Sverig  at  gifte  sig  med  den  unge  Erik  Trolle,  Søn 
af  en  af  Unionspartiets  ivrigste  Støtter,  Arvid  Trolle  til  Ber- 
qvara  i  Smaaland  og  til  Lillø  i  Skaane,  som  han  havde 
arvet  efter  sin  Svigerfader,  Iver  Axelsen  Thott.  Han  ejede, 
som  ovenfor  omtalt,  ogsaa  Knabstrup  paa  Sjælland.  Fra 
Sverig  var  det  nygifte  Ægtepar  kommet  ned  til  Danmark 
for  at  besøge  deres  Slægtninge  og  se  til  deres  store  Ejen- 
domme. Det  er  let  at  forstaa,  med  hvilken  Glæde  den 
gamle  Fru  Ermegaard  har  modtaget  sin  kjære  Datter  af 
første  Ægteskab  og  hendes  unge,  allerede  berømte  Ægte- 
fælle. Slægtskabet  med  Billerne  blev  af  den  største  politiske 
Betydning;  den  vigtige  Rolle,  som  Erik  Trolle  og  hans  Søn, 
den  berømte  Ærkebiskop  Gustav  Trolle,  kom  til  at  spille  i 
Nordens  Historie,  har  utvivlsomt  staaet  i  det  nøjeste  Aarsags- 
forhold  til  det  nære  Slægtskab  med  en  Familie,  hvis  Ind- 
flydelse paa  de  politiske  Begivenheder  i  Norden  var  saa 
stor  som  Billernes. 

Men  Rækken    af  de  i  Julelaget   paa  Søholm  deltagende 


^)    Hendes    Brev   om  Husbondens   Død,    dat.   Stockholm,    31.  Juli    1486,    er 
trykt   hos   Schroder,   Monumenta  diplomatica  Svecana  S.    54 — 55- 

Gjæster  er  ikke  sluttet  endnu.  Jep  Hansen  og  Jakobus  maa 
vi  desværre  erkjende  vort  fuldsta^ndige  Ubekjendtskab  til. 
Povl  Jepsen  er  derimod  en  ikke  aldeles  ukjendt  Person. 
Han  var,  om  vi  tør  bruge  dette  Udtryk,  et  gammelt  Hus- 
inventar  fra  Ermegaard  Frilles  Faéd renehjem  og  forste  Ægte- 
skabs Tid.  Hans  Fader  var  Jakob  Villesen  Færke  til 
Kjeldkjær  i  Jylland,  hans  Moder  Gissel  Sehested,  og 
igjennem  hende  var  han  langt  ude  beslægtet  med  Fru 
Ermegaard.  Kjeldkjær  ejede  han  sandsynligvis  ikke,  men 
formuende  har  han  i  sin  Tid  været;  thi  han  var  i  Stand  til  at 
laane  den  gamle  Johan  Frille,  Eggert  Frilles  Eroder,  som 
døde  paa  Fru  Cecilies  Gaard  Nielstrup,  en  ikke  ubetydelig 
Sum  Penge.  Han  har  været  meget  næ^r  knyttet  til  Bent  og 
hans  Hustru,  thi  han  overdrog  dem  al  sin  Ejendom  og  alle 
sine  Penge,  og  har  derfor  sandsynligvis  faaet  en  fast  Stilling 
i  deres  Hus  og  Hjem.  Altid  er  han  med,  parat  til  at  under- 
skrive og  forsegle  Dokumenter,  til  at  møde  paa  Thinge  for 
Hr.  Bent,  og  med  Rette  finde  vi  ham  derfor  ogsaa  til  Stede 
ved  denne  Fest,  hvor  Familien  fra  nær  og  fjærn  var  samlet^). 

Jep  Jul  og  hans  Hustru  Margrethe  vare  sandsynligvis 
Slægtninge  af  Ermegaard  Frille  paa  mødrene  Side"-),  og  det 
er  ikke  urimeligt  at  antage,  at  alle  de  fire  sidstnævnte  Per- 
soner have  staaet  i  Slægtskabsforbindelse  med  hende. 

Medens  disse  ere  de  sidste  Navne  paa  Listen,  staar 
Værten,     hans    Hustru,    deres    Sønner,     Døtre    og    Svigersøn 


■')  II.  Juni  1474  overlader  Povl  Jepsen,  Væbner,  Bent  Bille  og  Fru  Erme- 
gaard et  Pergatnentsbrev,  udstedt  af  Johan  Frille,  som  døde  paa  Nielstrup, 
og  lydende  paa  60  rhinske  Gylden  og  40  danske  Mark,  for  hvilke 
Penge  han  havde  dennes  Gods  i  Flemløse  og  Børinge  i  Pant.  Samme 
Dag  forlener  Bent  og  Fru  Ermegaard  ham  for  Livstid  med  noget 
Gods  i  Vedby,  efter  hans  Død  skal  det  tilfalde  dem ;  overlever  han 
dem,  unde  de  ham  at  bo  frit  i  deres  Gaard  i  Odense.  Allerede  9. 
Juni  1470  havde  de  forlenet  ham  med  Landgilde  og  Frugten  af  en 
Gaard    i  Vigerslev.      Orig.   i   Geh.   Arch.   Voss  Skovby  Hrd.   8,     10,    74. 

^)    Jvfr.   Hist.   Tidsskrift    5.   Række   V.    5. 

øverst.  Bent  Bille  og  Fru  Ermegaard  kunde  med  Glæde 
se  tilbage  paa  de  svundne  Aar.  Den  havde  bragt  dem 
Hæder  og  Rigdom,  en  blomstrende  Ungdom  omgav  dem, 
tre  næsten  voxne  Sønner  og  to  Døtre,  hvoraf  den  ene, 
Karen,  allerede  var  gift  med  Henrik  Knudsen  Gylden- 
stjerne fra  Iversnæs  paa  Fyn.  Den  Fest,  som  hin  Januar- 
aften fejredes  paa  det  nu  forlængst  forsvundne  Søholm, 
har  utvivlsomt  bidraget  til  at  styrke  og  fæstne  det  Sammen- 
hold, som  var  en  gammel  Arv  i  Slægten  og  som  i  det  føl- 
gende Tidsrum  skulde  vise  en  forbavsende  Kraft.  Det 
lille  Dokument,  som  kun  nogle  nu  ubrugelige  Jordebogsop- 
tegnelser  have  frelst  fra  Ødelæggelsen,  er  saaledes  et  vigtigt 
historisk  Aktstykke  Det  danner  ligesom  Afslutningen  paa 
den  gamle  Slægt,  Torbensønnerne,  der  nu  havde  naaet  sit 
Højdepunkt,  og  peger  fremad  mod  den  nye  unge  Slægt,  der 
skulde  hæve  Ætten  til  den  mægtigste  og  mest  indflydelses- 
rige i  Danmark. 

Tre  Aar  efter  samledes  Slægten  paa  ny,  denne  Gang 
hos  Fru  Cecilie  paa  Egede  og  i  en  bestemt  Anledning. 
Det  var  i  December  1492,  da  det  endelige  Skifte  efter  gamle 
Torben  Bille  blev  foretaget.  Da  vare  allerede  Rækkerne 
stærkt  fortyndede,  i  de  forløbne  Aar  vare  Svogrene  Johan 
Oxe  og  Peder  Nielsen  Gyldenstjerne  døde.  De  tre  Brødre 
og  Gregers  Jepsen  vare  nu  kun  tilbage,  og  snart  skulde 
Rækken  end  yderligere  fortyndes,  thi  næppe  to  Aar  efter 
døde  ogsaa  Bent  Bille.  I  Begyndelsen  af  April  1494  var 
han  kommet  til  Kjøbenhavn  for  at  aflægge  Regnskab  for 
Bestyrelsen  af  sit  Len.  Her  paa  Kjøbenhavns  Slot  op.søgte 
hans  Kapellan  i  Roskilde,  Niels  Andersen,  ham,  for  at  lægge 
et  godt  Ord  ind  for  sin  Halvsøster  i  Lilleheddinge,  hvis 
Mand  var  død  og  kun  havde  efterladt  hende  « ganske  lidet*. 
Hr.  Bent  havde  svaret,  at  han  vilde  gjøre  for  Guds  og  for 
Præstens  Bøns  Skyld,  hvad  han  kunde  «sig  uden  stor  Skade». 
Niels  Andersen  indvendte,  at  det  var  Gavn  og  ingen  Skade 
stundum    at   gjøre    Ahnissegjerninger   lige  overfor  trængende. 

13ent  Bille  havde  ikke  desto  mindre  taget  to  Heste  fra  den 
«bedrøvede  Enke»:  om  de  ere  aldeles  borte  eller  kvm  laante, 
ved  Præsten  ikke,  men  beder  ¥n\  Ermegaard  ret  indstæn- 
dig at  formaa  sin  Husbond  til  at  vise  Mildhed.  Han  slutter 
med  en  Paamindelse,  som  maaske  har  Hensyn  til,  hvad  der 
kort  efter  skulde  times  Bent  Bille  selv:  «Det  er  meget 
Raad  —  skriver  han  —  at  tænke  paa  Døden,  jeg  jordede 
min  Fader  i  Tirsdags,  og  min  Moder  lever  næppe  til  i  Mor- 
gen^).) Fra  Kjøbenhavn  var  Bent  Bille  i  «Rigets  Ærende* 
skikket  paa  «ret  Skovskjel»  mellem  Kronen  og  Biskop  Niels 
i  Roskilde;  det  var  i  Slutningen  af  April  Maaned,  han  skulde 
derpaa  i  Begyndelsen  af  Juni  møde  paa  Herredagen  i  Kalund- 
borg, hvor  vigtige  Sager  skulde  afgjøres'')-  Hertug  Frederik 
paa  Gottorp  havde  fordret,  at  Kong  Hans  og  det  danske 
Rigsraad  skulde  forlene  ham  med  Laaland,  Falster  og  Møn. 
Denne  Fordring  havde  selvfølgelig  vakt  stor  Harme  i  Dan- 
mark, og  Kongen  havde  derfor  sammenkaldt  Rigsraadet  til 
et  Møde  i  Kalundborg  den  8de  Juni.  Her  vedtoges  ogsaa 
et  Svar  til  Hertugen,  som  havde  Næb  og  Kløer  og  for 
Fremtiden  afskar  harn  ethvert  Haab  om  slige  Begunstigelser. 
Dette  Brev  er  forseglet  af  Danmarks  Riges  Raad,  men  Bent 
Billes  Segl  og  Navn  er  ikke  med^).  Sandsynligvis  er  han 
paa  Rejsen  i  Sjælland  bleven  angrebet  af  den  Sygdom,  som 
i  Løbet  af  Sommeren  lagde  ham  i  Graven.  Vi  kjende  ikke 
Dagen,  paa  hvilken  han  døde,  men  Dødsfaldet  maa  være 
indtruffet   en    rum  Tid    forinden   den    26de   Juni*).      I   Novbr. 


')  Kongebrev  til  Benl  Bille,  Kbhvn.  i.  April  1494.  Geh.  Arch.  Svenske 
Tordebøger  88.  4.  Niels  Andersen,  Kapellan  i  Roskilde,  til  Fru 
Ermegaard,  Bent  Billes  Hustru  paa  Helsingborg,  Roskilde,  5.  Maj  1494. 
Danske  Adels   Breve  4.    109. 

')  Kgl.  aabent  Brev,  dat.  Kjøbenhavns  Slot,  23.  April  1494.  Orig.  i  Top- 
Saml,  p.   Papir,   Vigerslev    i. 

^)    Hvitfeldt,   Danmarks  Riges  Krøii.   S.    1009. 

*)  Ingeborg  Philipsdatters  Trøstebrev  til  Ermegaard  Frille,  Stockholm, 
26.  Juni    1494.      Orig.   i  Danske   Adels   Breve   57.    29. 

Maaned  opholdt  Fru  Ermegaard  sig  i  Kjøbenhavn,  hvor  Sten 
Bille  udsteder  Kvittering  til  hende  for  Modtagelsen  af  30 
rhinske  Gylden,  han  havde  laantBent^).  Sandsynligvis  har  Fru 
Ermegaard  opholdt  sig  her,  efter  at  hendes  Husbonds  Lig  er 
ført  til  dets  sidste  Hvilested.  Hvor  dette  var,  vide  vi  ikke;  for- 
modentlig er  han  begravet  i  Antvorskov  Klosterkirke,  hvor 
hans  Fader  og  øvrige  Slægt  hviler-,  men  hans  Ligsten  findes 
ikke  og  fandtes  heller  ikke  i  forrige  Aarhundrede,  da  Forteg- 
nelsen over  de  da  tilstedeværende  Monumenter  blev  forfattede. 
Formodningen  om,  at  han  blev  begravet  i  Antvorskov,  støt- 
ter sig  ogsaa  derpaa,  at  hans  første  Hustru  ligger  begravet 
der;  thi  i  Aaret  1471  har  Prioren  Jep  Mortensen  i  Antvorskov 
udstedt  en  Kvittering  til  Bent  Bille  for  «Kost,  Begængelse, 
Hest  og  Harnisk,  som  vor  Forgænger  og  ham  imellem 
var").»  Ogsaa  Bent  Billes  Begravelse  er  selvfølgelig  gaaet 
for  sig  med  den  behørige  Prunk  og  Pragt,  men  det  tør 
maaske  nok  formodes,  at  udenfor  Familiens  snævre  Kreds 
har  Sorgen  over  den  strænge  og  haardhjærtede  —  om  end 
dygtige  Mands  Bortgang  ikke  været  stor. 

Med  Bent  Billes  tre  Sønner:  Hans,  Torben  og  Anders 
begynder  et  nyt  Tidsrum  i  Bille-Ættens  Historie.  Samtidig 
flyve  ogsaa  Fætrene  fra  Svanholm,  Ove,  Eske,  Mogens  og 
Erik,  samt  de  to  Fætre  fra  Allindemagle,  Torben  og  Klavs 
ud  fra  Reden.  Med  skarpt  Blik  for,  hvor  Magt  og  Fordel 
ere  at  finde,  søger  den  unge  Flok  sin  Lykke  dels  ved 
Kongehoffet,  dels  i  Kirken,  og  begge  Steder  finde  de  den 
i  fuldeste  Maal. 


')    Danske  Adels  Breve  4.   24. 

*)     19.  Jan.    147 1.  Langebeks  Diplomatår. 

II. 

Kong  Hans  og  Billerne. 


Fru  Erinegaard  og  hendes  Børn. 

For  anden  Gang  sad  nu  Fru  Ermegaard  Enke,  og  det 
utvivlsomt  en  »bedrøvet*  Enke.  Lidet  hjalp  det  vistnok,  at 
hendes  Datter  Ingeborg  « kjærlig  beder  og  raader»  hende 
«at  tage  den  Sorg  motthelig  for» ;  en  større  Trøst  har 
Moderen  derimod  kunnet  finde  i  Datterens  Opfordring  til 
hende  om  at  takke  Gud  for  de  «dejlige  Sønner»,  hun 
havde  igjen.  Fru  Ermegaards  Liv  havde  især  i  tidligere  Tid 
været  rigt  paa  Skuffelser.  Hendes  første  Ægtefælles  Død, 
hendes  Faders  bratte  Fald  og  den  Overlast,  hun  selv  og 
hendes  Børn  havde  lidt  af  Kongen,  maa  have  sat  dybe 
Mærker  i  hendes  Sind.  Hendes  Giftermaal  med  den  rige 
og  kloge  Bent  Bille  bragte  hende  heldig  ud  over  de  Farer, 
der  paa  alle  Hold  truede  hende  og  hendes  Børn,  og  en 
lykkeligere  Tid  oprandt  for  hende  paa  Søholm.  Snart 
fyldtes  det  nye  Hjem  med  en  Flok  raske  og  kraftige  Børn^). 
Fire  Sønner,  Hans,  Torben,  Eggert  og  Anders,  og  tre  Døtre, 
Karen,  Dorothea  og  Magdalene,  kom  til  Verden  i  Aarene 
mellem  Aarene  1467  og  1477.  Den  ældste  Søn  blev  sand- 
synligvis opkaldt  efter  den  unge  Kongesøn  Hans,  Torben  og 
Eggert  efter  Farfaderen  og  Morfaderen,  som  Skik  og 
Brug  var. 


*)  I  Modsætuing  til  saa  mange  andre  af  Datidens  Familier,  hvor  den 
største  Del  af  Børnene  døde  som  smaa,  og  hvor  der  af  12  — 15  Børn 
ofte  kun  bevaredes  to  eller  tre,  overlevede  de  fleste  af  Bent  Billes  og 
Fru  Ermegaards  Børn  Forældrene;  kun  Datteren  Dorothea  fandt  en 
tidlig  Død. 

Men  ogsaa  nu  turde  Bekymringer  og  Vanskeligheder  af 
forskjellig  Art  have  trængt  sig  ind  paa  Fru  Ermegaard.  Ikke 
mindre  end  tre  Kuld  Børn  omgave  hende,  Bent  Billes  Datter 
af  første  Ægteskab  Marine,  hendes  egne  Børn  med  Philip 
Axelsen,  af  hvilke  vi  kjende  to,  Anna  og  Ingeborg,  men 
tør  formode,  at  der  ogsaa  har  været  en  Søn,  der  er  død 
tidlig;  samt  endelig  hendes  og  Bents  Børn.  Baade  Hjerte 
og  Forstand  maa  hun  have  besiddet  for  at  kunne  styre  klar 
af  de  mange  Skjær,  som  ikke  alene  Børnenes  Opdragelse, 
men  ogsaa  Hensynet  til  de  forskjellige  Kuld  Børns  Særinter- 
esser og  fremfor  alt  Hensynet  til  disses  nærmeste  Slægtninge 
maa  have  taarnet  op  paa  hendes  Vej. 

Disse  vanskelige  Forhold  forklare  meget  i  Fru  Erme- 
gaards  og  hendes  Husbonds  Liv.  Mulig  vil  man  endog 
heri  kunne  søge  Oprindelsen  til  det  spændte  Forhold  til  Bents 
første  Svigermoder,  Fru  Barabra  og  hendes  Søn  Oluf  Stigsen. 
Som  Mormoder  har  Fru  Barabra  sikkert  haft  et  skarpt  Blik  for 
mulige  Fejl  og  Særheder  hos  den  nye  Stedmoder,  der  havde 
holdt  sit  Indtog  paa  Søholm.  Bent  Billes  Griskhed  paa 
Gods  og  Guld  og  hans  haarde  Sind  har  kunnet  gjøre  For- 
holdet endnu  vanskeligere.  Dette  er  rigtignok  kun  Gisninger, 
thi  Samtiden  har  ikke  levnet  os  nogen  Oplysning  om  disse 
Forhold.  Endnu  er  dog  bevaret  et  lille  Vink,  der  kaster  et 
af  disse  hurtige  Strejtlys,  som  desværre  kun  lader  Mørket 
synes  saa  meget  mere  tæt  og  uigjennemtrængeligt. 

Paa  Gjorslev,  som  dengang  var  et  Len  af  Roskilde 
Bispestol,  stod  der  omtrent  ved  Aaret  1483  et  Bryllup,  som 
overværedes  af  en  talrig  Skare  af  Sjællands  og  Skaanes  Adel. 
Brudgommen  var  Lavrids  Knob  til  Gyllebo  og  Bruden  Fru 
Tale  Baad,  Enke  efter  Jørgen  Bille  til  Solbjerg.  Billerne  fra 
det  nærliggende  Søholm  vare  næsten  alle  til  Stede,  og  den 
gamle  Fru  Barabra,  Tale  Baads  Moster,  havde  ogsaa  ind- 
fundet sig.  Under  Festen  blev  den  unge,  nu  næsten  tyve- 
aarige  Marine  Bille  syg,  og  da  Sygdommen  senere  tog  en 
farlig  Vending,  sendte  Fru  Ermegaard  skyndsomst  Bud  efter 

Mormoderen  med  Opfordring  om  hurtigst  mulig  at  komme  til 
Søholm.  Samme  Dag  den  gamle  F^rue  kom,  døde  Marine, 
og  et  Par  Dage  efter  Halvsøsteren   Dorothea.^) 

Det  er  aabenbart  ingen  Tilfældighed,  at  Arvestriden 
med  Oluf  Stigsen  og  hans  Moder  fra  Aaret  1484  af  antager 
en  særlig  hæftig  Karakter,  saa  at  Oluf  Stigsen  endog  kan 
tale  om  den  store  Omkostning,  Tæring  og  Livsfare,  han  har 
haft  i  denne  Sag.-)  Man  forstaar  ogsaa  den  Harme,  der  har 
grebet  den  gamle  Dame  ved  Tanken  om,  at  en  saa  stor 
Part  af  hvad  hun  og  hendes  Mand  havde  samlet  af  Gods  og 
Guld,  nu  efter  Datterdatterens  Død  for  bestandig  skulde  gaa 
ud  af  Slægtens  Besiddelse  og  ved  Lovens  ubønhørlige  Stræng- 


')  Herom  oplyses  vi  ved  følgende  Brev:  «Vi  efterskrevne  Torben  Bille, 
Degn  i  Lund,  Knud  Bille  i  Gladsaxe,  Johan  Oxe  til  Nielstrup,  Jørgen 
Podebusk  til  Svenstrup,  Movrids  Olsen  til  Bollerup,  Riddere,  Knud 
Gyldenstjerne,  Høvedsmand  paa  Nykjøbing,  ^"iels  Brock,  Christiem 
Nielsen,  Klavs  Daa,  Hans  Lykke,  Christoffer  Pallesen  til  Tershave  og 
Hans  Villumsen  gjøre  vitterligt  med  dette  vort  aabne  Brev,  at  Aar  efter 
Guds  Byrd  1531,  Fredagen  næst  efter  sante  Boels  Dag  (^23.  Juni),  vi 
forsamlede  vare  udi  Næstved  i  Fru  Gundels  Stue  paa  Graabrødre 
Kirkegaard,  "nørte  vi  og  saa,  at  Hr.  Anders  Bille  spurgte  Fru  Gundel 
(Griis)  om  hans  Stedsøskende,  om  hun  kjendte  nogen  af  dem;  til 
hvilket  hun  svarede,  at  den  Tid  Lavrids  Knobs  Bryllup  var  paa  Gjors- 
lev  med  hendes  Morsøster  Fru  Talle  (Baad) ,  den  samme  Tid  udi 
Bryllupsdagene  da  blev  Hr.  Oluf  Stigsens  Søsterdatter  syg,  som  hed 
Marine,  og  den  samme  Tid,  hun  laa  syg,  da  bad  Fru  Ermegaard,  Hr. 
Bent  Billes  Hustru,  Barabra,  Hr.  Oluf  Stigsens  Moder,  at  hun  vilde 
gjøre  vel  og  fare  ned  til  Soholm  til  hendes  Datterdatter;  og  den  Tid 
der  de  kom  til  Søholm ,  da  blev  hun  død  den  samme  Dag.  Saa  var 
der  en  anden  Hr.  Bent  Billes  Datter,  som  hed  Dorothea,  som  og  blev 
syg  strax  udi  de  samme  Dage  og  døde.  Og  den  samme  Tid  til  Lav- 
rids Knobs  Bryllup,  der  vare  Torben,  Eggert  og  Anders  Bille  til  samme 
Bryllup.  Hvilket  forskrevne  Fru  Gundel  haver  vidnet  for  os.  paa 
hendes  Sjæls  Salighed,  som  skrevet  staar,  det  vidne  vi  etc.»  Origin. 
paa  Papir    med    13   paatrykte  Segl  i   Danske  Adels   Breve    Fase.   4.   29. 

')    Danske  Adels  Breve  4.  94. 

hed  tilfalde  Svigersønnerne  og  deres,  hende  nu  saa  fremmede 
Slægt.  Men  eet  kunde  hun  gjøre,  trække  Sagen  i  Lang- 
drag, bruge  alle  mulige  juridiske  Kneb  og  Finesser  for  at 
faa  den  endelige  Afgjørelse  udsat;  og  det  lykkedes  hende, 
som  vi  ovenfor  have  set  Hun  kunde  i  alle  Tilfælde  gaa  i 
sin  Grav  med  den  glade  Bevidsthed,  at  endnu  havde  Bent 
og  hans  Broder  trods  alle  deres  Stævninger  og  trods  Kon- 
gens kraftige  Hjælp  ikke  faaet  Skiftet  bragt  i  Stand. ^) 

Ikke  bedre  var  Forholdet  til  den  Slægt,  Fru  Ermegaard 
ved  sit  første  Giftermaal  havde  været  knyttet  til.  Her  var 
det  naturligvis  ogsaa  Arveinteresser,  der  satte  ondt  Blod  og 
som  en  rød  Traad  skulde  sno  sig  gjennem  flere  Slægtleds 
Historie.  Med  stor  Kjærlighed  omfattede  Ermegaard  Frille'-) 
sine  to  Døtre  af  første  Ægteskab,  Ingeborg  og  Anna.  Efter 
deres  Faders  Død  og  efter  at  deres  naturlige  og  lovlige 
Værge,  Morfaderen  Eggert  Frille,  var  draget  i  Landflygtig- 
hed, stode  de  unge  Piger  i  Ordets  egentlige  Forstand  værge- 
løse. Deres  Værge  efter  Loven  var  deres  ældste  Farbroder 
Aage  Axelsen  paa  Varberg  og  Hjuleberg  i  Halland;  men 
ogsaa  han  var  ramt  af  den  store  Forfølgelse,  som  overgik 
Slægten  i  Christiern  I's  Tid,  og  Børnenes  Stedfader,  som 
efter  Loven  ikke  kunde  være  Værge  for  sine  Stedbørn,  blev 
da  den,  som  i  Forening  med  Moderen  kom  til  at  varetage 
deres  Interesser  i  Danmark.  Til  en  vis  Grad  gjorde  han 
det  med  Fynd  og  Klem,  Pantesummen  for  Tranekjær  fik 
han  udbetalt,  og  Ordrup  reddede  han  med  Anvendelse  af 
alle  mulige  Prokuratorkneb.  Men  han  benyttede  ogsaa 
Lejligheden  til  samtidig  at  redde,  hvad  der  reddes  kunde, 
for  sig  selv  og  sine  egne  Børn.  Da  saaledes  Tranekjær  blev 
indløst,  tog  Fru  Ermegaard  først  Halvdelen  af  Guldet  for 
sin  Part  som  Arving  efter  Philip  Axelsen,  og  derpaa  ordnede 


')    Se  forøvrigt  ovfr.   S.   205. 

^)    Som   bekjendt   bevarede   Hustruerne   i   den  Tid  deres  Slægtnavn   og  bare 
aldriir  Ægtefællens  Navn. 

Bent  Bille  det  saa  snildt,  at  hans  egne  Børn  skulde  arve 
sammen  med  Halvsøsteren  Ingeborg  efter  dennes  Søskende 
(som  da  vare  døde),  Broder  Broderlod,  Søster  Søsterlod,  og 
—  som  Ingeborg  senere  udtrykte  sig,  da  hun  var  kommen 
til  Skjæls  Aar  og  Alder  —  «det  tyktes  mig  ikke  at  være 
aldeles  ret,   da  deres  I-'adcr  og  Moder  levede  endnu ». 

Da  Axelsønnerne  senere  havde  indgaaet  Forlig  med 
Kongen  1472,  sendtes  de  unge  Piger  op  til  Sverig,  hvor  de 
bleve  opfostrede  hos  Farbroderen  Erik  Axelsen  paa  Lagno^). 
Anna  døde  forinden  hun  kom  til  at  ægte  den  —  os  forøvrigt 
ubekjendte  —  svenske  Herremand,  til  hvis  Brud  hun  var 
udset;  Ingeborg  blev,  som  allerede  omtalt,  i  Aaret  1474  gift 
med  den  gamle  Riddersmand  Gustav  Karlsson  (Gumsehufvud), 
Karl  Knutssons  Svoger.  Hvad  der  derimod  ikke  er  bekjendt, 
er,  at  denne  Hædersmand,  som  «sit  Riddernavn  med  Ære 
bar, »  allerede  tidligere  var  optraadt  som  Frier  i  den  samme 
Slægt,  hvor  han  nu  hentede  sin  Brud.  1466  havde  han 
sendt  følgende  Frierbrev  til  Hr.  Aage  Axelsens  Hustru  Fru 
Mærete: 

« Venlig  og  kjærlig  Hilsen  altid  sendt  med  Gud,  kjære 
Søster  og  synderlig  gode  Ven.  Som  jeg  formoder,  da  lader 
Hr.  Aage  Axelsen  Eder  vel  forstaa,  hvorledes  hans  Brødre, 
Hr.  Aage,  Hr.  Iver  og  Hr,  Lavrids  Axelsønner  og  jeg  have 
ham  tilskrevet  om  Eders  kjære  Datter  Jomfru  Ingeborg. 
Kjære  Søster,  jeg  beder  Eder  kjærlig,  at  I  vilde  være  mig 
velvillig  i  det  Ærinde  og  at  I  ville  fly  det  saa,  at  fornævnte 
Eders  kjære  Datter  vil  annamme  det  Guld,  som  jeg  nu  hende 
sender  med  Eders  Broder  Hr.  Stephan  for  et  «Fæstninga 
ffåa»  og  for  en  kjærlig  Gave.  Er  Eder  det  til  Vilje,  da  skal 
med  Guds  Hjælp  Eder,  hende  eller  nogle  Eders  Venner  det 


')  Styffe,  Bidrag  til  Skand.  Hist.  III.  S.  CCXLII.  Optegnelse  af  Anders 
Bille:  <Hr.  Erik  Axelsen  skrev  min  Moder  til,  at  hun  vilde  sende 
min  Halvsøster  Anna  til  Sverig,  han  vilde  gifte  hende  der».  Geh. 
Arch.  Personalia.     Frille. 

aldrig  fortryde.  Herom  beviser  Eder,  kjaere  Søster,  som  min 
Tro  er  baade  til  Hr.  Aage  og  til  Eder.  Hermed  befaler 
jeg  Eder  den  almægtige  Gud.  Skrevet  i  Nykoping,  Lør- 
dagen næst  efter  St.   Mikkels  Dag,  under  mit  Indsegh^). 

Men  en  anseligere  Frier  var  samtidig  traadt  op  og  tog 
hurtig  Luven  fra  Hr.  Gustav.  Det  var  ingen  ringere  end 
Kong  Karls  Søstersøn ,  den  senere  saa  navnkundige  Sten 
Sture,  og  for  ham  maatte  Gustav  Karlsson  trække  sig  tilbage 
for  først  langt  senere  at  faa  Erstatning  for  sine  skuffede  For- 
haabninger  i  et  lykkeligt  Ægteskab  med  den  første  Ingeborgs 
Søskendebarn  af  samme  Navn"-).  De  boede  paa  Ekholm  i 
Upland. 

Fru  Ingeborg  og  hendes  Moder  førte  en  levende  Brev- 
vexling  med  hinanden,  og  den  unge  Frue  paa  Ekholm  synes 
at  have  bevaret  en  varm  og  hjærtelig  Følelse  for  sit  Barn- 
domshjem. Ikke  nok  med,  at  hun  altid  sender  sine  Søskende 
de  stereotype  »tusinde  gode  Nætter, »  ogsaa  andre  sikkert 
mere  velkomne  Gaver,  som  smukke  Heste,  Graaskind  og 
andre  kostbare  Skind  fra  Norrland,  vare  Vidnesbyrd  om 
hendes  venlige  Sindelag.  Men  med  hele  sit  Hjærte  var  hun 
dog  knyttet  til  sin  Faders  Slægt,  og  vi  kunne  forstaa,  hvor 
pinlig  berørt  hun  maatte  være  af  det  næsten  fjendtlige  For- 
hold, som  Stedfaderens  smaalige  og  selviske  Rethaveri  frem- 
kaldte mellem  de  to  Slægter.  Vi  have  allerede  ovenfor 
(S.  237)  fremdraget  den  karakteristiske  Strid  mellem  Bent 
Bille  og  Lavrids  Axelsen  og  dennes  Enke  om  Pantesummen 
i  Ordrup.  Den  stakkels  Ingeborg  klager  stadig  i  sine  Breve 
over  disse  Forhold.  «Kjære  Moder, >  skriver  hun,  »beder 
jeg  Eder,  at  I  raader  min  Fader  til,  at  han  lader  dem  faa 
sin  Betaling  i  gode  Rede,  ellers  frygter  jeg  for,  at  der  vorder 
ondt  udaf  mellem  min  Faderbroder,    Hr.  Iver,    og  ham,    thi 


^)    Orig.    i   Danske  Adels  Breve   57.    18. 

')    Sien  Stures  Frierbreve  af  6te  Oktober   1466  i  StyfFe,  Bidrag  t.  Skandi- 
naviens Hist.  III.    172,  og  i  Møller,  Bidrag  t.  Hallands  Hist.  I.  328 — 29. 

jeg  haver  hørt  saa  meget  derom »  ^).  Iver  Axelsen  var  ikke 
en  Mand  at  spøge  med.  Allerede  tidligere  havde  Bent  to 
Gange  været  paa  Kant  med  ham  :  første  Gang,  da  han  lod 
sig  tildele  Værgemaalet  for  Ivers  Datter,  hans  egen  Søster- 
datter, og  erobrede  hele  hendes  retmæssige  Arv  efter  Mor- 
faderen; anden  Gang,  da  han  paa  ny  drog  Fordel  af  Axel- 
sonnernes  Landflygtighed  og  tog  noget  Gods  i  Ramsø  Her- 
red fra  Oluf  Axelsens  Enke,  Fru  Anna  af  Vallø.  Da  havde 
han  faaet  følgende  skarpe  Skrivelse  fra  Iver:  « Haver  jeg 
formærket,  at  Hr.  Sten  (Sture)  haver  nogen  Ugunst  til  Eder, 
synderlig  af  den  Grund,  at  I  gjør  min  Soster  Fru  Anna 
aabenbar  Uret  og  stor  Forfang  for  det,  som  Guds  og  hendes 
er,  og  I  har  aldeles  ingen  Ret  eller  Skjæl  dertil,  det  veed 
Hr.  Sten  og  mange  Dannemænd  vel;  thi  han  hørte,  at  min 
Broder  Hr.  Aage  stod  i  Kalmar  og  gjorde  sin  Ret  derpaa, 
at  I  havde  og  har  ingen  Ret  til  at  tale  eller  dele  derpaa. 
Derfor  beder  jeg  og  raader  Eder,  at  I,  hvis  I  endnu  ikke 
har  ladt  det  af,  opgiver  det  nu,  saafremt  I  ikke  ville  ud- 
kaste Eder  med  Hr.  Sten  og  flere  Venner  og  tage  der 
mere  Skade  udi,   end   I  nogen  Sinde  kunne   oprette*-'). 

Men  Bent  Bille  lod  sig  ikke  afskrække  af  Trusler;  ubøn- 
hørlig gik  han  sin  Vej  fremad  og  tog  alt,  hvad  han  med 
eller  uden  Ret  kunde  tvinge  sig  til.  Lavrids  Axelsens  Ar- 
vinger fik  ikke  de  Penge,  som  vistnok  tilkom  dem  med 
Rette,  Ingeborg  Philipsdatter  blev  afspist  med  et  mundtligt 
Løfte  om  at  arve  en  Datterlod  i  hans   «Kjøbegods,  Bygning 


*)    Danske  Adels  Breve   57.   31. 

^)  Iver  Axelsen  til  Bent  Bille,  Vadstena  30.  Marts  1475.  Danske  Adels 
Breve  57.  26.  Af  dette  interessante  Brev  hidsættes  endnu  følgende 
kulturhistoriske  Bidrag:  »Beder  jeg  Eder  kjærlig  om,  at  naar  der  løber 
noget  Skib  fra  Kjøge  til  Gulland,  at  I  da  ville  sende  did  et  eller  to 
Par  Agerhøns  levende,  saa  at  om  Skibet  ikke  kommer  ind  i  Slots- 
havnen,  de  da  slippe  andetsteds  løs,  hvor  de  forst  havnede,  saa  at 
nogle  af  mine  Tjenere  paa  Landet  saa  derpaa;  det  vil  jeg  med  Eder 
gjerne  forskylde.« 

Og  Møllegods»,  Iver  Axelsens  Arvinger  fik  aldrig  Lod  og 
Del  i  Arven  efter  Torben  Bille  og  Fru  Anna  paa  Vallø  gik 
i  sin  Grav  uden  at  faa  sit  Gods  i  Ramsø  Herred  tilbage. 
For  en  stor  Del  var  vel  Aarsagen  den,  at  de  gode  Herrer 
og  Damer  af  Axelsønnernes  Slægt  aldrig  turde  lade  de 
Originaldokumenter,  hvorpaa  de  støttede  deres  Krav,  komme 
ned  til  Danmark.  Lavrids  Axelsen  og  hans  Hustru  ville 
kun  sende  Vidisser,  Fru  Anna  og  hendes  Søn  undskylde  sig 
med,  at  Dokumenterne  ligge  paa  Gulland,  Gustav  Karlsson 
ømmer  sig  Gang  efter  Gang  for  at  sende  Pantebrevene  paa 
Tranekjær  ned  til  Danmark.  Mod  saadanne  Modstandere 
kunde  Bent  Bille  let  føre  sine  Fordringer  igjennem,  og  naar 
Stævningsdagene  vare  omme  og  Aar  og  Dag  var  gaaet,  uden 
at  Modparten  havde  ført  sit  gyldige  Bevis,  bragte  han  Byttet 
hjem  ^). 

Efter  et  mere  end  tiaarigt  Ægteskab  med  Gustav  Karls- 
son blev  den  nu  henved  trediveaarige  Fru  Ligeborg  Enke 
1486  og  giftede  sig  paany  efter  Enkeaarets  Udløb,  den  30te 
Septbr.  1487  paa  Follnas  med  Erik  Trolle,  Avid  Trolles  Søn 
til  Bergqvara.  Denne  gamle  berømte  Æt  stammede  oprindelig 
fra  Danmark.  Arvid  Trolle  og  hans  Fader  Birger  havde 
været  Karl  Knutssons  trofaste  Venner.  Efterat  Arvid  1466 
havde  indgaaet  et  nyt  Ægteskab  med  Iver  Axelsens  Datter, 
sluttede  han  sig  nær  til  sin  Svigerfader,  og  da  denne  senere 
blev  angrebet  og  styrtet  af  Sverigs  Rigsforstander  Sten 
Sture,  blev  Arvid  Trolle  den  vigtigste  Leder  af  Unionspar- 
tiet  i  Sverig.  Sønnen  Erik  fulgte  i  Faderens  Fodspor,  og 
Fru  Ingeborg  havde  saaledes  den  ejendommelige  Skæbne  i 
sine  to  Ægteskaber  at  blive  knyttet  til  Mænd,  der  stod 
som  de  skarpeste  Modsætninger,  Gustav  Karlsson  som  Re- 
præsentant   for    den    gamle    Karl   Knutsson'ske   Tid    med    sit 


*)  Aktstykker  i  Striden  nielleni  Fru  Anna  af  Vallø  og  Bent  Bille  findes 
i  Geh.  Arch.  Voss.  Danmark,  Fase.  8.  iS.,  i  Danske  Adels  Breve 
4.   78.   og  i  Langebeks  Diplomatår.    16.   Febr.    1528. 

brændende  Had  til  Danmark,  Erik  Trolle  som  Repræsentant 
for  det  energiske  Oppositions-  og  Unionsparti,  som  senere 
skulde  faa  sin  mest  udprægede  Høvding  i  Fru  Ingeborgs  og 
Erik  Trolles  Son:  Upsalas  Ærkebiskop  Gustav  Trolle.  At 
Moderen  har  sin  Part  med  i  de  Følelser,  som  hendes  Hus- 
bond og  Søn  nærede  for  Danmark,  tør  ikke  betvivles.  For 
saa  vidt  har  Fru  Ingeborg  sin  berettigede  Plads  i   Historien. 

Under  disse  Forhold  er  det  let  forstaaeligt,  at  det  unge 
Ægtepar  knyttede  sig  nær  til  Billerne  paa  Søholm.  Derfor 
fandt  vi  ogsaa  Erik  Trolle  og  Ingeborg  som  Deltagere  i  det 
festlige  Julegilde  1490,  og  derfor  spore  vi  ogsaa  nu  en  Række 
Forsøg  paa  at  udjævne  de  Stridigheder  med  Thotterne,  som 
saa  længe  maa  have  forbitret  Fru  Ermegaards  og  hendes 
Datters  Liv.  Det  var  dog  først  efter  den  strænge  Herr  Bent 
Billes  Død,  at  Slægtens  kvindelige  Medlemmer  ret  kunde 
komme  til  at  udfolde  deres  diplomatiske  Talenter. 

Lavrids  Axelsen  havde  efterladt  sig  en  Søn,  Axel,  og  tre 
Døtre:  Anna,  Margrethe  og  Ingeborg.  Døtrene  bleve  opdragne 
hos  deres  Mosters  Son,  den  bekjendte  Niels  Bosen  Grip  paa 
Vinås  i  Sødermanland,  der  ligesom  Arvid  Trolle  var  en  af 
Unionspartiets  ledende  Mænd.  Allerede  før  Bent  Billes  Død 
havde  Ingeborg  Thott  foreslaaet  et  Giftermaal  mellem  Hans 
Bille,  Bents  ældste  Søn,  og  Jomfru  Anna.  Bent  synes  ikke 
at  have  gjort  væsentlige  Indvendinger  imod  dette  Parti,  han 
døde  imidlertid,  forinden  Damerne  havde  foretaget  de  ind- 
ledende Skridt.  Jomfru  Anna  var  intet  daarligt  Parti.  Vel 
havde  Folkevittigheden  i  Sverig  sunget  om   hendes  Fader: 

«Fastan    han    var   en   riddare   from, 
likval   med   Kapp  till  Sverige  han  kom, 
hans  håfvor  de   voro   icke   måiigai, 

men  Hr.  Lavrids  havde  dog  inden  sin  Død  bragt  sine  Af- 
færer i  Orden  igjen;  i  Sverig  ejede  han  Gaarden  Årsta  i 
Sodermanland,  og  efter  Forliget  med  Christiern  I  havde  han 
atter  faaet  sin  smukke  Ejendom  Næsbyholm  paa  Sjælland 
I  17 

tilbage.  Lavrids  Axelsen  kom  aldrig  til  Danmark.  Næsby- 
holm forfaldt,  Bygningerne  vare  næsten  faldefærdige,  thi 
Bornenes  Værge  i  Danmark,  deres  Fætter  Bent  Aagesen 
Thott,  synes  ikke  at  at  have  taget  sig  synderlig  af  deres 
Anliggender.  Det  var  en  stadig  Kilde  til  Ærgrelse  for  den 
praktiske  Fru  Ermegaard   og  hendes  Datter. 

Næppe  var  Bent  Bille  død,  før  Fru  Ingeborg  og  Erik 
Trolle  drog  over  til  Vinås  for  at  tale  med  Niels  Bosen  om 
Giftermaalet.  Denne  synes  at  have  taget  temmelig  kold- 
sindig mod  Tilbudet;  ja  hvis  Lavrids  Axelsens  Børn  kunde 
faa  den  Sum  Guld,  som  stod  i  Ordrup,  kunde  der  maaske 
være  Tale  om  et  velvilligt  Svar.  Men  forøvrigt  havde  alle- 
rede Jørgen  Eriksen  (Rosenkrands)  meldt  sig  som  Bejler  til  Jom- 
fru Anna,  og  der  var  mange,  som  talte  hans  Sag,  deriblandt 
især  Bent  Aagesen.  Derfor  paaminder  Fru  Ingeborg  sin 
Moder  om  endelig  ikke  at  røbe  deres  Plan  for  nogen,  som 
kom  oppe  fra  Sverig;  hun  lover,  at  hun  vil  gjore  alt,  hvad 
der  staar  i  hendes  Magt,  hun  kjender  ingen  bedre  Mage  til 
sin  Broder  hverken  i  Sverig  eller  i  Danmark,  men  Moderen 
maa  ogsaa  love  at  være  imødekommende  med  Pengene. 
Det  var  i  Juni  Maaned  1494,  at  Fru  Ingeborg  underrettede 
sin  Moder  om,  hvad  hun  havde  udrettet.  I  Oktober  Maa- 
ned samme  Aar  stod  Sagerne  allerede  noget  bedre.  Ved 
Mikkelsdagstid  havde  hun  paa  ny,  denne  Gang  sammen  med 
sin  Svigerfader  Arvid  Trolle,  talt  med  Niels  Bosen  paa  Foll- 
nas.  Han  stod  endnu  bestandig  paa,  at  Pengene  skulde 
udbetales,  men  havde  forøvrigt  vist  sig  meget  velvillig  og 
lovet,  at  han  og  hans  Venner  gjerne  skulde  være  betænkte 
paa  at  give  gode  Svar.  Ved  St.  Hansdagstid  næste  Aar 
skulde  der  holdes  et  Møde  i  Kalmar,  der  vilde  Niels  Bosen 
komme,  og  han  ønskede  derfor  gjerne,  at  Fru  Ermegaard 
og  Hans  Bille  skulde  møde  ham  der  og  gjøre  en  endelig 
Aftale.  Fru  Ingeborg  lover,  at  ogsaa  hun  vil  møde  der, 
men  forøvrigt  beder  hun  Moderen  «fullelig»  at  aabne  sit 
Hjerte  for    hendes    gamle  Svigerfader  Arvid  Trolle,    som  nu 

drager  ned  til  Danmark  i  Rigets  Anliggender.  Ham  kan 
hun  med  Tryghed  betro  sig  til  om  den  Sum  Guld,  thi  han 
er  baade  hende  og  hendes  Søn  velvillig  stemt. 

Fru  Ingeborg  lod  sig  imidlertid  ikke  nøje  med  at  spille 
Forsyn  og  Kirsten  Giftekniv  for  sin  ene  Halvbroder,  hun 
havde  ogsaa  et  godt  Parti  i  Sigte  for  sin  anden  Halvbroder 
Torben.  Vi  lade  hende  tale  med  hendes  egne  Ord.  «Ttem 
kjære  Moder,  rørte  jeg  og  til  min  Fader  Arvid  Trolle  om 
min  Broder  Torben  og  hans  Datter  Christine,  og  fornam  jeg, 
at  han  fik  en  god  Vilje  til  Torben,  da  han  var  nede  hos 
Hr.  Laxmand.  Haver  1  der  nogen  Vilje  til,  da  taler  nu  selv 
til  ham ;  og  er  hun  en  ganske  dejlig  Menneske  og  har  Gods 
nok  og  god  Slægt,  som  I  det  vel  veed.  Og  tror  jeg  med 
Guds  Hjælp,  at  det  sker,  om  man  vil  hende  forsee  i  Dan- 
mark.» 

Med  denne  sidste  Plan  hav^de  Fru  Ingeborg  nu  intet 
Held,  desto  bedre  derimod  med  den  første.  Arvid  Trolle 
kom  ned  til  Danmark  i  Begyndelsen  af  1495.  Han  havde 
ogsaa  egne  Interesser  at  varetage.  Sin  Hustrus  og  Datters 
Krav  paa  x^rven  efter  Torben  Bille  skulde  han  paatale,  og 
han  havde  ogsaa  faaet  det  noget  ubehagelige  Hverv  fra  sin 
Svigerdatter  at  paase,  at  ogsaa  hun  fik,  hvad  der  tilkom 
hende  efter  Bent  Bille.  Men  den  gamle  Statsmand  har  for- 
staaet  at  bringe  alt  i  Orden.  Sin  Hustrus  Krav  overdrog 
han  Oluf  Stigsen  at  paatale,  og  denne  har  vist  med  Glæde 
grebet  Lejligheden  til  at  paaføre  Billerne  nogle  ubehagelige 
Processer^).  Sit  egentlige  Hverv  udførte  Arvid  Trolle  med 
stort  Held  og  Dygtighed. 


1495,  Tirsdagen  f.  Palme  Søndag,  paa  Bollerup,  befuldmægtiger  Arvid 
Trolle  Oluf  Stigsen  <ind  at  dele  og  op  at  bære  alle  de  Gods,  som 
Hr.  Iver  Axelsen,  min  Hustrus  Fader,  tilfaldt  i  Arv  med  sin  Datter, 
som  han  havde  med  Fru  Marine,  Hr.  Torben  Billes  Datter,  som  mig 
og    min    Hustru    Beate    Iversdatters    Barn    af   Rette    er  nu  tilkommen   i 

17* 

Sagen  var  nemlig  ikke  saa  let.  Bent  Aagesen  var 
Formynder,  og  han  maatte  skubbes  til  Side,  thi  han  begun- 
stigede jo  Jørgen  Eriksen.  Det  kunde  nu  ingen  anden  end 
Kongen  gjøre;  men  Kong  Hans  var  som  sædvanlig  Billernes 
gode  Ven.  Han  tog  Værgemaalet  fra  Bent  Aagesen  og  over- 
drog det  til  ingen  anden  end  —  Hans  Bille.  Naturligvis 
har  Fru  Ermegaard  og  hendes  Sønner  givet  efter  med  Hen- 
syn til  Pengene  for  Ordrup  —  de  bleve  jo  nu  tildels  i  Fa- 
milien. Arvid  Trolle  kunde  rejse  hjem  til  Svigerdatteren  med 
det  glade  Budskab,  at  alle  Hindringer  vare  ryddede  af  Vejen. 
I  Løbet  af  Sommeren  finde  vi  Erik  Trolle  og  hans  Hustru 
samt  Niels  Bosen  paa  Rejsen  ned  til  Kalmar  med  den  unge 
Anna  Lavridsdatter.  I  Kalmar  traf  de  Fru  Ermegaard,  led- 
saget af  sin  Svoger,  Sten  Bille,  og  sin  Svigersøn,  Henrik 
Knudsen  Gyldenstjerne.  Her  bleve  de  endelige  Aftaler  trufne, 
og  Fru  Ermegaard  kunde  nu  føre  sin  tilkommende  Svigerdatter 
med  sig  hjem  til  Danmark.  I  Kjøbenhavn  mødtes  de  to  unge 
Mennesker,  som  ikke  vare  helt  fremmede  for  hinanden,  thi 
Hans  Bille  havde  besøgt  sin  Søster  paa  Ekholm  og  har  der 
utvivlsomt  truffet  sin  tilkommende  Hustru.  Med  Kongens  Til- 
ladelse —  thi  ogsaa  den  maatte  til  i  dette  Tilfælde  —  i 
Hr.  Laxmands  og  mange  gode  Venners  Nærværelse  fæstede 
Værgen  sin  Myndling  som  Brud,  og  Fru  Ermegaard  lovede 
at  holde  deres   «Hæ'dersdag»    næste  Sommer. 

« Tykkes  det  mig  vel  at  være  af  alt  Hjærte  at  saa  er, 
saa  og  deslige  flere  Venner  her   i  Landet,    Gud    være    Lov, 


A;v.»  Brevet  er  beseglet  af  lir.  Povl  Laxmand,  Hofmester,  Hr.  Eskil 
Gøye,  Marsk,  Christiern  vati  Haffn  paa  Aalholm,  Hr.  Oluf  Esbjørnsen, 
Kannik  i  Lund,  og  Giævert  Krabbe,  Væbner.  Orig.  med  alle  Segl 
bevarede,  i  Geli.  Arch.  Voss.  Adelen  i  Danmark  i6.  lo.  Det  er  sand 
synligvis  i  den  Anledning,  at  Sten  PJille  26.  Oktbr.  1496  paa  Sjællands- 
far Landsthing  lod  give  sig  Vidne  for,  «at  Salget  af  Abrahamstrup  med 
de  deri  indeholdte  Bestemmelser  aldrig  havde  været  paatalt  eller  Gjen- 
stand    for   nogen  Strid.«      Wegener,   Abrahamstrup   T.   41 — 2. 

at  begges  deres  Kjærlighed  og  Vilje  drog  over  ens  etc.»') 
skriver  Brudens  kjærlige  Fosterfader  Niels  Bosen  i  sit  knu- 
drede, men  hjærtelige  Sprog.  Meget  stod  der  endnu  til- 
bage, inden  Brylluppet  kunde  finde  Sted,  mange  Forberedelser, 
i  hvis  Detailler  de  omhyggelige  Damer  have  tilladt  os  at 
trænge  ind.  Fru  Frmegaard  tog  strax  fat  paa  at  bygge  og 
restaurere  paa  Næsbyholm.  Her  skulde  jo  de  unge  Folk 
bo.  Alt  hvad  den  unge  Brud  skulde  have  til  sit  Bryllup 
skulde  kjøbes  i  Danmark,  «det  findes  jo  bedre  der  end  her» 
skriver  Niels  Bosen.  Men  Fru  Ingeborg  lod  dog  ikke  Mo- 
deren besørge  det  hele  selv.  « Overlagen  sender  jeg  Eder 
hermed  med  Hans  Lavridsen,  Gud  give  det  Eder  vel  be- 
hage. Sølvet  og  Foderet  sender  jeg  Eder  fremdeles  med 
Mandrup. »  Ogsaa  Hestene  agter  hun  og  Niels  Bosen  at 
sende  fra  Sverig  ned  til  Næsbyholm.  Men  Klæde  og  Flojei, 
det  maa  Fru  Ermegaard  skaffe  i  Danmark.  Den  unge  Brud- 
gom agtede  at  «ride»  op  til  Sverig  ved  Vintertid  for  at 
hilse  paa  sin  —  Søster,  som  det  skrives,  men  desværre 
rasede  der  netop  en  af  de  i  den  Tid  saa  sædvanlige  pest- 
agtige Sygdomme,  og  han  er  formodentlig  derfor  ikke  kom- 
met afsted  -). 

I  Sommeren  1496  stod  Brylluppet,  men  hvor  og  naar 
have  vi  desværre  ingen  Efterretning  om.  Vi  kunne  følge  de 
unge  Folk  til  Dørtærsklen  af  deres  Lykke,  men  længere 
ikke,  og  vi  møde  dem  forst  igjen  i  Sorgens  Stund,  da  Hans 
Bille  efter  to  Aars  Ægteskab  maa  følge  sin  unge  Hustru  og 
sit  nyfødte  Barn  til  Graven.  Sandsynligvis  har  Hans  Bille  i 
disse   Aar    boet    paa    Næsbyholm,    han    skriver    sig    senere 


^)     etc.   hører  med  i  Brevet. 

*)  Fremstillingen  i  Texten  er  efter  følgende  Breve  :  Ingeborg  Philipsdatter 
til  Fru  Ermegaard,  Stockh.  26.  Juni  1494,  Samme  til  Samme,  Ekholm, 
28.  Oktober  1494,  Samme  til  Arvid  Trolle,  Ekholm,  28.  Oktober  (1494), 
Samme  til  Fru  Ermegaard,  Lagnø,  2  December  1495,  Niels  Bosen  i 
Winas  til  Fru  Ermegaard,  15.  December  1495.  Danske  Ade'.s  Breve 
57.    29 — 31.;  4.   64.;   Top.  Saml.   p.   Papir,  Næsbyholm    i. 

til  denne  Gaard  ^).  Anna  Lavridsdatter  blev  sandsynligvis 
begravet  i  Antvorskov.  I  sit  Testament  skjænkede  hun 
Klostret  1  Læst  Korn  i  Gods,  som  Niels  Bosen  Grip  og 
den  afdødes  to  Svogre,  Jens  Ulfsson  Roos  og  Christiern 
Bengtsson  Oxenstjerna  samme  Aar  lovede  at  erstatte  Klostret 
med  500  Mark  Penge  inden  to  Aar.  Men  dette  Løfte  blev 
ikke  holdt,  hvorfor  Broderen  Axel  Lavridsen  1504  lovede  at 
give  Klostret  600  Mark  eller  i  Mangel  heraf  to  Gaarde  i 
Svallerup-).  Hans  Bille  har  formodentlig  afhændet  sin  Arve- 
part (en  Femtedel)  i  Næsbyholm  til  Axel  Lavridsen,  thi  han 
omtales  ikke  under  de  ejendommelige  Begivenheder,  der 
senere  bragte  Næsbyholm  ud  af  Thotternes  Besiddelse. 

Kort  før  eller  efter  Anna  Lavridsdatter  døde  ogsaa  hen- 
des Kusine  og  trofaste  Veninde,  der  saa  tappert  havde  virket 
for  hendes  Ægteskab,  Ingeborg  Thott.  Paa  en  Udflugt  fra 
Ekholm  over  Mælaren  til  Lagno,  hendes  Svigerfaders  Ejendom, 
sprang  Fartøjet,  hvori  hun  befandt  sig  med  sit  yngste  Barn, 
læk.  Fruen  sad  selv  ved  Roret  og  befalede  strax  Mand- 
skabet at  kaste  Lasten  overbord,  men  Folkene  erklærede, 
at  det  var  for  sent,  og  for  mulig  at  bjærge  sit  Barn  bandt 
hun  en  Dug  omkring  sig  og  Barnet.  Men  inden  der  kunde 
komme  Hjælp,  vare  baade  hun  og  Mandskabet  druknede. 
Hendes  ældste  Søn  Gustav  Trolle  undgik  Døden  ved  et  rent 
Tilfælde.  Ved  Ankomsten  til  Strængnæs  havde  han  truffet 
sin  Lærer  Mester  Christian  og  bad  derfor  sin  Moder  om  at 
faa  Lov  til  at  gaa  over  i  hans  Baad.  Efter  Fortællingen 
skal  Fru  Ingeborg  være  bleven  vred  herover,  have  rusket 
Drengen  i  Haaret  og  smidt  ham  over  i  Mester  Christians 
Baad  med  det  Udraab:  '<Vil  Du  saa  gjerne  blive  hos  ham, 
saa   pak  Dig  afsted  ;^.     Forøvrigt  synes  Fru  Ingeborg  selv  at 


^)  Hans  Bille  i  Næsby  forsegler  4.  Septbr.  1500  til  Vitterlighed  Johan  Oxes 
Skjødebrev  til  sin  Moder  Fru  Inger  paa  Gods  i  Skaane.  Orig.  i  Dipl. 
Arn.  Magn.   Fase.    7.  37. 

'')    Archivregistraturer  IV.    144,  88  -  90. 

have  været  Skyld  i  Ulykken,  maaske  ved  at  have  fyldt 
Baaden  for  stærkt  med  Teglsten,  thi  Mandskabet  raabte  til 
hende:  «!  skal  staa  os  til  Ansvar  for  Gud,  at  I  har  forraadt 
vort  Liv».  ^) 

Fru  Ermegaard  boede  i  sin  Enkestand  paa  Søholm, 
hendes  Svigermoder,  Fru  Cecilie,  paa  Egede,  naar  hun  da 
ikke  var  i  sin  Embedsstilling  som  Overhofmesterinde  ved 
Dronning  Christines  Hof.  De  to  rige  og  højt  ansete  Damer 
vare  endnu  i  deres  Alderdom  raske  og  rørige,  ivrige  i  Vare- 
tagelsen af  deres  Pligter,  kraftige  Støtter  for  deres  Børn  og 
Børnebørn.  Fru  Cecilie  kunde  endnu  1499  deltage  i  Dron- 
ningens Kroningsrejse  til  Stockholm,  men  efter  Tilbage- 
komsten herfra  trak  hun  sig  tilbage  fra  sin  anstrængende 
Virksomhed  og  levede  fra  nu  af  paa  Egede,  hvor  hun  døde 
1503,  vistnok  over  80  Aar  gammel,  efter  at  have  overlevet 
sin  Husbond  i  henved  40  Aar.-)  Hun  blev  begravet  ved 
sin  Mands  Side  i  Antvorskov  Klosterkirke,  til  hvilken  hun 
skjænkede  en  Gaard  i  Ostorp,  samt  en  forgyldt  Kalk  og 
Disk  til  det  Alter,  foran  hvilket  hendes  Grav  var.  Prioren 
fik  2  rhinske  Gylden,  Præsterne  ved  Kirken  15  lybske  Mark, 
hver  «Ringedegn»  6  Skilling  og  hver  Præst  i  Slagelse  6 
Skilling  for  Vigilier  og  Messer;  ligesaa  alle  Præsterne  i  Ros- 
kilde 12  (Mark)  for  V'igilier  og  Messer.  I  sit  Testament, 
som  hun  befalede  sine  Sønner  Peder  og  Sten  Bille  samt. 
Sønnesønnen  Hans  Bille  og  hendes  Sognepræst  i  Egede, 
Hr.  Oluf,  at  fuldføre,  betænkte  hun  ikke  mindre  end  25  sjæl- 
landske Klostre  med  Gaver,  de  fleste  til  et  Beløb  af  2  Pund 
Korn  (c.  6  Tønder),  halv  Rug,  halv  Byg,  eller  3  Mark  dansk, 
endvidere  100  Par  Sko  og  100  Par  Hoser  til  Fattigfolk  for- 
uden 01  og  Brød    o^  Flæsk   til  Badstuerne    for   fattige    Folk 


^)  Moller,  Hallands  Historia  I.  380 — 81.  Det  sidste  Brev  fra  hende  er 
dateret  Lagnø,  4.   Decbr.    1495;   ^^  ovenfor  S.  261,    Anm.   2. 

^)  Dr.  Christines  Regnskabsbøger  i  Geh.  Aren.  1500  nævnes  en  anden 
Frue  som  Overhofmesterinde. 

i  Kjøbenhavn  og  Slagelse.  Særlig  betænkte  hun  sin  egen 
Sognekirke  Egede,  ligesom  Præsten  og  Degnen  der,  samt 
alle  Kirker,  Præster  og  Degne  i  Faxe  Herred.  Endelig 
overdrog  hun  sine  Arvinger  at  lønne  hendes  « Fodsvende  og 
daglige  Hjon»,  som  de  vilde  svare  for  Gud.  ^)  Hendes  store 
Ejendomme  bleve  delte  imellem,  alle  hendes  Arvinger  ved 
Skiftet  i  Næstved  den  23de  Juli  1507.  Det  store,  spredt- 
liggende  Gods  i  Fyn,  Laaland,  Sjælland  og  Skaane  gav  en 
aarlig  Indtægt,  der  beløb  sig  til  571  Td.  Byg,  217  Td.  Rug, 
79  Td.  Havre,  26  Td.  Smør,  foruden  Smaaredsel,  og  des- 
uden c.  24  Mark  lødig,  c.  16  Mark  lybsk  og  c.  180  Mark 
Penge.  Omsat  i  Korn,  som  dengang  betaltes  med  8  .>  Tøn- 
den, bliver  hele  Indtægten  af  Fru  Cecilies  Jordegods  c.  2000 
Td.  Korn.  Heri  er  ikke  iberegnet  hendes  Parter  i  Hoved- 
gaardene,  af  hvilke  utvivlsomt  AUindemagle,  som  ovenfor 
omtalt,  havde  et  meget  .stort  Jordtilliggende.  Det  spredt- 
liggende  Gods  blev  delt  i  Hge  Parter  mellem  hendes  Ar- 
vinger paa  samme  Maade  som  ved  Skiftet  efter  Torben  Bille 
(se  ovfr.  S.  202).  Parterne  i  Hovedgaardene  bleve  efterhaan- 
den  indløste  af  enkelte  Arvinger  fra  de  andre:  Sten  Bille 
og  hans  Arvinger  indløste  AUindemagle,  Peder  Bille  Svan- 
holm,  Bents  Sønner:  Anders  Bille  Søholm,  Hans  Bille  Egede, 
og  Inger  Billes  Søn  Johan  Oxe  Nielstrup.  ^)  . 

Fru  Erjnegaard  overlevede  ikke  længe  sin  Svigermoder. 
I  Løbet  af  Aaret  1503  maa  ogsaa  hun  være  død.  Forinden 
sin    Død    havde    hun    været    Vidne    til    højst    mærkelige    og 


')    Kirkehistor.   Saml.   3.  Række   I.   553 — 54. 

^)  Skiftebrevet  efter  Fru  Cecilie  er  dateret  Næstved,  23.  Juli  1507.  Voss. 
Baarse  Herred  77.  En  stor  Del  af  Brevet  er  ødelagt,  men  af  det  be- 
varede Stykke  (Peder  Billes  Part)  og  af  senere  Skifter,  hvor  Arven 
efter  Fru  Cecilie  omtales,  kan  hele  Arven  beregnes.  Allerede  20. 
April  1506  havde  man  foretaget  Fordelingen  af  Fru  Cecilies  Part  i 
Allinde.  D.  Ad.  Br.  4.  23.  19.  Maj  1490  havtle  Fru  Cecilie  over- 
draget sin  Part  i  Svanholm  til  Peter  Bille  mod  Vederlag  i  en  Gaard  i 
Ringsted  H.   Voss.    Svanholm  6  og  Ringsted  Herred    113. 


EDEr.    JERNSKJÆG.  26$ 

skæbnesvangre  politiske  Begivenheder,  hvori  liendes  Sønner 
havde  taget  Del,  og  hvorom  vi  i  det  følgende  nærmere 
skulle  berette.  Hendes  ældste  Søn  Hans  havde  giftet  siS 
paa  ny,  denne  Gang  med  Inger  Rønnov,  en  Datter  af  den 
1494  afdøde  ansete  Rigsraad  Korfits  Rønnov  til  Faareveile, 
der  havde  været  Lensmand  paa  Jungshoved  i  Sjælland. 
Korfits  Rønnov  var  Brodersøn  af  Marsken  Klavs  Rønnov, 
hvis  Datter,  som  allerede  omtalt,  var  gift  med  Hans  Billes 
Farbroder  Sten  Bille.  Dette  nye  Ægteskab  har  derfor  været 
vel  set  i  Slægten.  Med  hvilke  Følelser  Fru  Ermegaard  der- 
imod har  hilset  sin  næstældste  Søn  Torbens  Fæstemø  og 
Hustru,  Jomfru  P2del  Mikkelsdatter  Jernskjægs  Indtrædelse  i 
Familien,  turde  være  et  omtvistet  Spørgsmaal.  De  for 
Haanden  værende  Kilder  give  os  ikke  Midler  i  Hænde  til 
at  dømme   derom. 

Edel  Mikkelsdatter  Jernskjæg  hørte,  til  en  i  tidligere 
Tider  anset  Slægt,  hvis  berømteste  Mand  var  Peder  Nielsen 
Jernskjæg,  bekjendt  som  en  tapper  Kriger  fra  Valdemar 
Atterdags  Dage.  Men  allerede  i  Midten  af  det  15de  Aarhun- 
drede  var  Slægten  i  stærk  Tilbagegang.  Jomfru  Edels  Fader- 
fader Anders  Pedersen  var  Broder  til  Roskilde  Bispen  Jens 
Pedersen  og  af  ham  forlenet  med  Ellingc  Gaard  (nu  Løven- 
borg) i  Sjælland.  Hendes  Fader  Mikkel  Andersen  havde 
arvet  Forleningen;  hans  første  Hustru  Margrethe,  Edels 
Moder,  hørte  til  en  ikke  længere  anset  Slægt  Hendes 
Fader,  Anders  Jepsen  af  Særslev,  havde  solgt  sin 
Gaard  i  denne  By  paa  Sjælland  til  Kirken,  og  desuden  til 
gamle  Torben  Bille  alt  sit  Fædrenegods  i  Skippinge  Her- 
red ^),  og  var  derpaa  flyttet  over  til  Jylland  til  Særslev  paa 
Mors,  maaskee  for  at  bevare  sit  Navn  uforandret.  Ogsaa 
hans  Forfædre  havde  engang  været  store  Folk,  men  af  den 
fordums  Herlighed  var  intet  mere  tilbage.  Senere  havde 
Mikkel  Andersen  efter  sin  første  Hustrus  Død   <jiftet  sigf  med 


')    Dok.   af    I.   Septbr.    1469   i   Top.   Saml.   p.   Papir.      Skippinge   Nr.  i. 

en  Guldsmeds  Datter  i  Næstved,  hvad  der  ikke  skulde 
hæve  Familiens  Anseelse.  Han  havde  to  Sønner,  der  begge 
bleve  satte  i  Kloster,  hvad  der  utvivlsomt  tyder  hen  paa,  at 
der  intet  var  at  arve  efter  Faderen.  Jomfru  Edel  havde 
derimod  ingen  Tilbøjelighed  for  Klosterlivet,  hun  søgte  og 
fandt  Ansættelse  ved  Hoffet  og  allerede  1496  nævnes  hun 
som  en  af  Dronning  Christines  Jomfruer.  Disse  vare  8  i 
Tallet  og  synes  alle  at  have  tilhørt  Landets  fornemme 
Slægter,  saaledes  nævnes  Jfr.  Anna  Sehested  og  to  Jomfruer 
Anna  Bild,  som  til  Skjelnemærker  havde  Tilnavnene:  store 
og  lille.  Det  har  sikkert  været  et  meget  muntert  og  om- 
skiftende Liv,  de  til  Hoffet  knyttede  Damer  have  ført: 
altid  paa  Rejse  fra  Slot  til  Slot,  Vinter  og  Sommer,  til  Hest 
og  i  Karmen.  Lønnen  var  ikke  stor,  om  de  overhovedet 
have  modtaget  anden  Erstatning  end  det  frie  Ophold  og  — • 
som  det  af  Regnskaberne  fremgaar  —  et  Stykke  «Leydisk» 
om  Aaret,  det  vil  sige  et  Stykke  Klæde  fra  Leyden,  der 
ansaas  for  at  være  af  den   fineste  og  bedste  Sort. 

Alle  disse  unge  Damer  stode  under  Overhofmesterinden 
Fru  Cecilies  Opsyn,  og  den  gamle  Frues  Sønnesønner  have 
da  utvivlsomt  haft  rig  Anledning  til  at  lære  Hoffrøkenerne 
at  kjende.  Og  her  er  det  da,  at  den  unge  Torben  Bille, 
der  ligesom  sin  Broder  Hans  var  kongelig  Hofsinde,  har 
forelsket  sig  i  den  skjønne  Jomfru  Edel,  hvis  eneste  Rigdom 
var  hendes  smukke  Ansigt,  thi  Gods  og  Guld  kunde  hun 
ikke  medbringe  sin  lykkelige  Bejler.  Allerede  denne  mislige 
Omstændighed  maa  i  høj  Grad  have  svækket  hendes  til- 
kommende Svigermoder,  Fru  Ermegaards  Interesse  for  det 
Valg,  hendes  Søn  havde  gjort.  Men  endnu  pinligere  maa 
det  have  været  for  hende  og  den  stolte  Slægt,  at  Rygtet 
vidste  vidt  og  bredt  at  berette  om  det  Forhold,  hvori  Edel 
Mikkelsdatter  stod  til  Kong  Hans.  Allerede  1499,  ^^  Kong 
Hans  og  Dronning  Christine  efter  Sverigs  Erobring  drog  op 
til  Stockholm,  ledsagede  af  et  glimrende  Følge,  vakte  det  stor 
Opmærksomhed,     at     den    unge    Hofdame    stadig    færdedes 

sammen  med  Kongen.  Den  svenske  Rimkrønnike  har  skildret 
Forholdet  paa  følgende  naive  Maade,  idet  den  indfører 
Kongen  selv   fortællende: 

cjag  sampnade  åter  inina  Man, 

Och  drog  så  in  til  Swerige  igen, 

Min   Drottning  Chirstin   folgde  och  thå; 

Jungfru  Eddela  giorde  och  så. 

Altid  skulle  hon  åka  med  mig  i   Sliida; 

Thet  giorde  jag  for  lust  och  glade, 

Hon   kunde  val  skampta  med  sin   ord, 

Och  Trirning   kasta  ofver  Tafvelbord.* 

Den  poetiske  Iklædning  giver  Forholdet  en  vis  uskyldig 
Karakter.  Langt  skarpere  Anklage  retter  derimod  det  svenske 
Rigsraad  imod  Kong  Hans,  da  han  faa  Aar  efter  (Foraaret 
1501)  drog  bort  fra  Sverig  og  efterlod  sin  Hustru  i  Stock- 
holm for  at  forsvare  denne  Stad  imod  de  svenske  Oprørere: 
«Da  Kong  Hans  drog  ud  af  Riget,  da  lod  han  sin  ædle 
højbaarne  Fyrstinde  blive  her  tilbage  i  stor  Nød,  og  førte 
med  sig  herfra  en  løs  Person,  som  han  allerede  tilforn  havde 
bragt  med  sig  ind  i  Landet,  sin  Hustru  til  stor  Haan,  saa 
at  vi  alle  ynkedes  over,  at  den  ædle  Fyrstinde  skulde  lide 
saadan  Haan  og  Beskæmmelse v  ^).  At  det  er  Jomfru  Edel, 
Svenskerne  sigte  til  ved  Omtalen  af  «den  løse  Person »,  frem- 
gaar  af  de  Udtalelser  om  hende  fra  en  lidt  senere  Tid,  som 
siden  skulle  meddeles.  Kort  efter  Hjemkomsten  fra  denne 
Rejse  i  Efteraaret  1501  har  sandsynligvis  Brylluppet  fundet 
Sted  mellem  Torben  Bille  og  Edel  Mikkelsdatter.  Det  unge 
Ægtepar  tog  Bolig  paa  Abrahamstrup,  som  Torben  havde 
faaet  i  Forlening  af  Kongen.  Fru  Ermegaards  Forhold  til 
sin  Søn  efter  denne  Begivenhed  synes  dog  at  have  været 
særdeles  venligt  og  kjærligt.  Der  er  kun  bevaret  eet  Vid- 
nesbyrd   herom,    men    det    er    ogsaa    fyldestgjørende    til    Op- 


')   Det    svenske    Rigsraad    til    Hertug    Magnus    i    Mecklenburg,    Stockholm, 
II.   Novbr.    1 501.      Styffe,  Bidrag  t.   Skand.  Hist.    IV.    283  —  86. 

lysning  af  Forholdet  mellem  Moder  og  Søn,  om  det  end 
paa  den  anden  Side  viser,  at  de  unge  Ægtefolk  paa  Abra- 
hamstrup  allerede  i  deres  Ægteskabs  første  Aar  have  haft 
Sammenstød,  som  gjorde  Moderens  Mellemkomst  nødvendig. 
Den  13de  April  1503  skriver  Torben  Bille  følgende  Brev 
til  sin  Moder: 

«Sønlig  kjærlig  Hilsen  sendt  altid  med  Gud.  Beder  jeg 
Eder  kjærligen,  kjære  Moder,  at  jeg  maa  vist  slaa  min  Lid 
til  de  200  Mark,  I  lovede  mig  i  Kjøge  alsenest  8  Dage 
eller  14  Dage  næst  efter  Paaske.  Item  kjære  Moder,  beder 
jeg  Eder  kjærligen,  at  I  flyr  det  saa,  at  Fynboen  bliver  hos 
mig  enten  med  det  gode  eller  med  det  onde,  og  lover,  at 
I  ville  skrive  for  ham  til  Edlæ,  min  Hustru,  at  hun  skal  tale 
hans  bedste  til  mig.  Det  er  min  kjærlige  Bøn  til  Eder. 
Beder  jeg  Eder  kjærligen,  at  I  ville  vel  gjøre  og  umage 
Eder  hid  til  Edlæ  det  snareste  T  kunne,  som  I  loved  mig. 
Hermed  befaler  jeg  Eder  Gud.     Abrahamstrup,  Skjærtorsdag 

Hvem  den  i  Brevet  under  Navnet  « Fynboen*  omtalte 
Person  er,  vide  vi  desværre  ikke;  men  det  lyder  dog  højst 
mærkeligt,  at  Torben  Bille  beder  sin  Moder  om  at  opfordre 
hans  Hustru  til  at  lægge  et  godt  Ord  ind  hos  ham  for  en 
Person,  hvem  Torben  selv  ønsker  skal  blive  hos  ham  «med 
det  gode  eller  onde».  Det  kunde  synes,  som  om  Edel  først 
havde  faaet  ham  imod  hans  Vilje  til  at  afskedige  eller  tjærne 
denne  Person,  og  at  han  senere  har  angret  det,  men  har 
manglet  Kraft  til  at  sætte  sin  Vilje  igjennem.  Derfor  skal 
denne  lille  Intrigue  spilles,  og  Moderen  gaa  i  Ilden  forat 
omstemme  den  lille  bestemte  Frue.  Opfordringen  til  Fru 
Ermegaard  om  hurtigst  muligt  at  komme  til  Fru  Edel  paa 
Abrahamstrup,  tyder  paa,  at  den  unge  Frue  ventede  sin 
Nedkomst.      Ved    saadan    Lejlighed    plejede    altid    Moderen 


')  Egenhændigt  Brev   i   Danske   Adels  Breve  4.    119.    Trykt  hos  Wegener. 
Abrahamstrup   S.   45. 

eller  Svigermoderen  at  være  til  Stede  for  at  kunne  staa  bi 
med  Hjælp  og  Raad.  —  Det  blev  sidste  Gang,  at  Fru 
Ermegaard  kunde  hjælpe  sin  Søn.  Inden  Aarets  Udgang 
\ar  hun  død,  thi  allerede  den  23de  Juni  1504  afholdt  hendes 
Børn  et  foreløbigt  Skifte  efter  hende  i  Odense,  hvor  man 
vedtog  at  mødes  til  et  kjærligt  og  venligt  Frændemøde  paa 
Søholm  den  28de  Oktober  samme  Aar  for  at  skifte  Arven 
efter  baade  Faderen  og  Moderen  M. 


Peder  Bille  til  S  van  holm  og  Anna  Gyldenstjerne. 

Medens  Historien  har  nok  at  fortælle  om  Bent  Bille  og 
hans  Hustru,  veed  den  kun  lidt  at  berette  om  Peder  Bille 
og  Anna  Gyldenstjerne.  P'orgjæves  spejde  vi  i  Rigsraader- 
nes,  Riddernes  og  Lensmændenes  Rækker,  Peder  Billes  Navn 
findes  ikke  dér,  ja  selv  blandt  de  thingsøgende  Adelsmænd, 
som  paa  Land.sthinget  optræde  som  Dommere  og  Vidner, 
finde  vi  kun  sjælden  hans  Navn.  Stille  og  tilbagetrukket 
lever  han  og  hans  Hustru  paa  Svanholm.  Det  er  forgjæves 
at  spørge  om  Grunden  til  denne  mærkelige  Tilbageholden- 
hed hos  en  Mand,  hvis  nærmeste  Slægtninge,  Brodre  og 
Svogre,  med  Liv  og  Lyst  toge  Del  i  det  politiske  og  offent- 
lige Liv,  saa  meget  mærkeligere ,  som  der  netop  hos  alle 
hans  Sønner  meget  tidlig  spores  en  Virksomhedstrang,  der 
hurtig  bringer  dem  frem  i  første  Række  blandt  Rigets  ledende 
Mænd.  Har  end  saaledes  Peder  Bille  ikke  taget  nogen  Del 
i  Statslivet,  bliver  det  dog  nødvendigt  at  samle  de  faa  og 
spredte  Efterretninger  om  ham  og  hans  Hus,  for  at  kunne 
kaste  et  Blik  indenfor  det  Hjem,  hvorfra  saa  navnkundige 
og  dygtige  Sønner  ere  udgaaede. 

Det  er  Peder  Bille,  som    først  har  gjort  Svanholm  til  et 


^)  Danske  Adels   Breve  4.    110  — 11 1. 

Hjem  for  Billeætten.  Gamle  Torben  Bille  boede  i  Alminde 
lighed  paa  Abrahamstrup  eller  Allindemagle;  jævnlig  har 
han  vel  besøgt  sin  nye  Ejendom,  men  sit  Hjem  har  han  ikke 
haft  der.  Sønnen  derimod  flytter  derind  med  sin  unge 
Hustru,  Datteren  af  den  i  vor  Historie  saa  bekj endte  smukke 
Knud  Gyldenstjerne,  hvis  Kjærlighed  den  unge  Enkedronning 
Dorothea  siges  at  have  eftertragtet,  og  paa  Svanholm  finde 
vi  dem  bosatte  til  deres  Død.  Peder  Bille  indløser  med  store 
Ofre  Moderens,  Brødrenes  og  Søstrenes  Parter  i  Gaarden  og 
ved  Skiftet  efter  Faderen  lader  han  sig  tildele  Gods,  der 
støder  umiddelbart  op  til  hans  Ejendom.  Med  Rette  kan  han 
derfor  betragtes  som  den  oprindelige  Grundlægger  af  denne 
gamle  Slægtejendom,  som  efter  halvandet  Hundredaars  For- 
løb gik  ud  af  Ættens  Besiddelse,  men  atter  i  dette  Aar- 
hundrede  er  blevet  et  Hjem  for  hans  Efterkommere. 

Alle  de  Efterretninger,  som  ere  bevarede  om  Peder 
Bille,  knytte  sig  næsten  udelukkende  til  Svanholm,  som  han 
med  Kraft  og  under  Tiden  med  Hensynsløshed  værner  mod 
alle  Indgreb  fra  fremmed  Side.  Strax  efter  sin  Tiltrædelse 
af  Godset  indvikledes  han  i  en  heftig  Strid  med  Roskilde 
Domkapitel  og  dets  juridiske  Repræsentant,  Ærkedegnen 
Tets  Rosengaard.  Striden  drejede  sig  som  altid  i  hine 
Tider  om  paastaaede  Rettigheder  over  Naboens  Ejendomme, 
hvis  Berettigelse  eller  Mangel  paa  Berettigelse  det  nu  er 
umuligt  at  afgjøre.  Fra  gamle  Dage,  særlig  fra  den  sorte 
Døds  Tid,  henlaa  endnu  mange  Gaarde  med  tilliggende 
Marker  og  Græsgange  udyrkede.  Grændserne  mellem  disse, 
som  Ejerne  af  Mangel  paa  Arbejdskræfter  ofte  lod  henligge 
udyrkede,  og  de  bebyggede  Gaarde  vare  ofte  højst  ube- 
stemte, og  Spørgsmaalet  om,  hvor  Grændserne  oprindelig 
havde  været,  og  om  ikke  senere  Ejere  havde  opført  ulovlige 
Hegn  og  derved  gjort  Indgreb  i  Naboernes  Ret,  hørte  til 
de  hyppigst  forekommende  Retssager  paa  Herredsthingene. 
I  Almindelighed  udvalgtes  et  I2  Mands  Vidne,  bestaaende 
af  de  ældste  Mænd,  der  kunde  huske  langt  tilbage  i  Tiden, 

Og  af  deres  Skjon  og  mere  eller  mindre  gode  Hukommelse 
afhang  sædvanlig  Sagens  Udfald,  hvis  man  da  ikke  foretrak 
at  lade  kyndige  Mænd  foretage  en  ny  Indhegning.  Ærke- 
degnen  paastod  nu,  at  Peder  Bille  havde  gjort  Indgreb  i 
hans  og  Kirkens  Ret  til  Græsning  af  Kvæg  paa  Ulstrups, 
Klæpstrups,  Krogstrups  og  Kimmerslevs  og  andre  Græsgange, 
som  laa.  til  øde  Gaarde  og  «skjød»  ind  paa  ovennævnte 
Marker  (særlig  nævnes  Ravnstrups  Mark).  En  Dag  havde 
han  ladet  alt  Ærkedegnens  Kvæg  og  hans  Øxne  drive  ud 
af  Engen  og  ind  i  sin  egen  Fold  under  Paaskud  af,  at  han 
han  havde  fundet  dem  græssende  paa  sin  egen  Vang.  «Da» 
fortsætter  Erkedegnen  i  sit  Klageskrift  —  « satte  jeg  ham 
mit  Plovjærn  i  Pant,  som  han  endnu  har,  og  dertil  maatte 
min  Embedsmand  «forburlc»  (løskjøbe.?)  dem  ud,  der  kom 
ind,  eller  saa  megen  Havre,  som  Peder  Bille  da  opgav». 
Forgjæves  klagede  Ærkedegnens  Embedsmand  paa  Herreds- 
thinget  og  begjærede  et  Syn  over  den  Skade,  som  Kvæget 
havde  anrettet.  Peder  Bille  svarede  kun,  at  han  ikke  vilde 
lade  sit  Græs  trampe  ned.  Da  endelig  Kvæget  kom  ud  af 
Folden,  var  det  saa  udmagret  og  ødelagt,  at  den  «fejreste» 
Oxe  strax  styrtede  død  om  og  at  fire  andre  døde  kort  efter. 
Heller  ikke  denne  Skade  vilde  Peder  Bille  erstatte,  lige  saa 
lidt  som  han  vilde  give  Møde  paa  Herredsthinget  eller  lade 
Sagen  afgjore  af  fælleds  Venner. 

Ærkedegnen  synes  nu  at  have  ladet  opføre  et  Stengjærde 
mellem  Kimmerslev's  og  Bonderups  Marker,  men  Peder  Bille 
klagede  strax  paa  Herredsthinget,  og  et  12  Mands  Vidne 
erklærede  derpaa,  at  det  var  et  ulovligt  Hegn,  og  at  hverken 
den  hellige  Kirke  eller  Hr.  Tets  havde  nogen  Ret  til  den 
Grund,  hvorpaa  Gjærdet  var  opført,  den  tilhørte  alene  Peder 
Bille  og  laa  paa  Svanholms  Grund.  Støttet  paa  denne  Er- 
klæring gjorde  den  unge  Adelsmand  et  nyt  Angreb  paa 
Ærkedegnen.  Paa  Skuldelev  Gade  lod  han  uden  videre  Om- 
stændigheder optage  en  Del  Kvæg,  som  tilhørte  Ærkedegnens 
Tjenere  og  som  havde  græsset  paa  de  omtalte  Marker,   drev 

dem  ind  i  sin  Fold  paa  Svanholm,  og  paa  ny  maatte  Ærke- 
degnen  gaa  ind  paa  enten  at  holde  sit  Kvæg  borte  fra 
Markerne  eller  betale  Peder  Bille  for  Græsningen.  Fra  nu 
af  tillod  Peder  Bille  alle  Egnens  Bønder  mod  Betaling  at 
lade  deres  Kvæg  græsse  paa  Markerne  og  betragtede  disse 
som  sin  Ejendom.  Men  Ærkedegnen  klagede  til  Kongen, 
og  denne  udnævnte  en  Kommission  til  at  dømme  i  Sagen. 
Den  bestod  af  Abbeden  i  Ringsted,  Rigets  Kansler,  Hr.  Jep 
Jensen  Sparre,  Landsdommeren  i  Sjælland,  Hr.  Henrik  Mejn- 
strup  og  Hr.  David  Qvitzow  af  Ryde.  Samtidig  klagede  Hr. 
Johan  Oxe,  Jep  Jensen  Ravensberg  og  Mogens  Hack  lige- 
ledes over,  at  Peder  Bille  var  gaaet  dem  for  nær  i  deres 
Ret  til  Græsning  paa  Kimmerslev  Maik,  og  ogsaa  deres 
Klager  henvistes  til  den  samme  Kommission.  Vi  kjende 
ikke  den  Dom,  som  de  nævnte  Herrer  fældede,  men  det 
synes  dog  ikke,  at  Peder  Bille  har  trukket  det  korteste  Straa. 
I  alle  Tilfælde  maatte  nogle  Bønder  fra  Skuldelev  og  andre 
omliggende  Byer  Aaret  efter  staa  ham  til  Regnskab  paa 
Horns  Herredsthing,  fordi  de  ikke  havde  betalt  ham  Leje 
af  Græsning  paa  Kimmerslev  Mark,  og  det  følgende  Aar  fik 
han  et  nyt  Thingsvidne  om,  at  Skibby  Mænd  havde  «stenet, 
stablet  og  gravet»  et  Markeskjel  mellem  Skibby  Mark  og 
Krogstrups  Old  uden  nogen  Thingsdom  og  uden  at  andre 
end  de  selv  havde  været  til  Stede,  hverken  Riddersmænds- 
mænd  eller  jordegne  Bønder.^) 

Ogsaa  med  en  anden  af  Kirkens  fornemme  Mænd, 
Abbed  Oluf  af  Sorø,  havde  Peder  Bille  og  hans  Hustru  en  Strid, 
som  først  fandt  sin  Afgjørelse  \'ed  kongelig  Retterthingsdom. 
Han  havde  i  Leje  af  Sorø  Kloster  3   Gaarde  i  Ferslev  og  2 


')  Ærkedegnens  Klageskrift  og  Kongens  Befaling  findes  i  Afskrifier  i 
Langebeks  Diplomat,  c.  1472.  Horns  Herreds  Thingsvidne  af  12. 
Oktober  1469.  Top.  Saml.  p.  Papir.  Bonderup  Nr.  i.  Samme 
Herreds  Thingsvidner  af  3.  Febr.  1474  og  23.  April  1475  ''  D.  A. 
Breve  4.  74  og  Top.  Saml.  p.  Papir.  Skibby  Xr.  2,  jvfr.  Krogstrup 
Nr.    I    og  Skibby  Nr.   3. 

Gaarde  i  Dalby.  To  af  Fæstebønderne  i  Ferslev  —  med  de 
mærkelige  Navne  Jep  Hjørdreng  og  Oluf  Vilkind  —  vilde 
ikke  indbetale  deres  Afgift  til  ham,  idet  de  erklærede,  at 
Abbed  Oluf  i  Sorø  havde  forbudt  dem  at  svare  Afgiften  til 
nogen  anden  end  ham  selv  paa  Klostrets  Vegne.  Peder 
Bille  jog  nu  de  to  Fæstere  ud  af  deres  Gaarde,  og  Abbeden 
klagede  derpaa  mærkelig  nok  til  Enkedronning  Dorothea. 
Enkedronningen  ejede  dengang  Abrahamstrup,  om  som  Pante- 
len  eller  Livgeding  er  uvist.  Jævnlig  har  hun  vel  opholdt 
sig  paa  denne  sin  Ejendom,  som  hun  lod  bestyre  af  en 
Foged ,  og  den  unge  Frue  paa  Svanholm  har  formodentlig 
haft  den  Ære  i  sit  Hjem  at  modtage  den  højbaarne  Dame, 
som  sagdes  at  have  elsket  hendes  Fader.  Under  et  saadant 
Besøg  er  det  vel,  at  hun  —  efter  Peder  Billes  Sigende  — 
« forpligtede  ham»  til  at  staa  Abbeden  til  Rette  for  Kongen 
og  Raadet,  ligesom  hun  søgte  at  formilde  Fru  Anna,  som 
var  heftig  opbragt  paa  Abbeden,  fordi  denne  havde  opført 
sig  uhøfligt  imod  hende  (for  det  «hoffmodh»  Abbed  Oluf 
lod  gjøre  Per  Billes  Husfru).  Den  i8de  Juli  1489  gav  Peder 
Bille  Møde  paa  Kjøbenhavns  Raadhus  i  Overværelse  af 
Kongen  og  en  Del  af  Raadet,  hvoriblandt  hans  Brødre  Bent 
og  Sten.  Da  Abbeden  havde  ladet  vente  paa  sig  i  4  Dage 
uden  at  give  Møde,  blev  Godset  tildømt  Peder  Bille,  og  han 
fik  Ret  til  at  kræve  Erstatning  for  det  Tab,  han  havde  lidt^). 
Til  Svanholm  knyttede  der  sig  fra  gammel  Tid  Ret  til 
at  drive  Marsvinsfangst  og  have  et  Marsvinssætte  nordenfor 
Kyndby  under  K}-nnebjerg  ved  »Sjelørna.  Denne  Rettighed 
blev  imidlertid  bestridt  Peder  Bille  af  Ejeren  af  Kyndby, 
Johan  Jepsen  Ravensberg.  I  den  Anledning  fældede  Høveds- 
manden paa  Abrahamstrup,  Henrik  Friis,  paa  Horns  Herred.s- 
thing  den  Dom,  at  Retten  til  Marsvinsfangsten  tilhørte  Peder 
Bille  og  havde  tilhørt  Svanholm,  saa  langt  Vidnerne  kunde 
mindes   eller   spørge.      Det   er    denne  Dom,    som    er   under- 


')     Horns  Herred  67   og  68.      Top.   Saml.   p.   Papir.      Ferslev   Nr.    I — 3. 
1  '  iS 

skrevet  af  de  ovenfor  S.  195  nævnte,  to  Adelsmænd,  Herluf 
Pedersen  Gøye  og  Lars  Bille  i  Gjerlev,  hvis  Navne  ere 
knyttede  til  Lisbet  Torbensdatters  Minde  ^). 

Med  den  tidligere  Foged  paa  Abrahanistrup,  Jep  Jensen, 
havde  Peder  Bille  ogsaa  haft  en  lille  Konflikt,  som  dog  ikke 
synes  at  have  haft  nogen  alvorlig  Karakter.  Jep  Jensen 
havde  forbudt  ham  at  fiske  i  den  nye  Sø,  som  han  havde 
ladet  dæmme  mellem  Skibby  Mark  og  «011en»  (muligvis 
Krogstrup  Old).  Peder  Bille  tog  senere  Vidne  paa,  at  han 
havde  svaret  Jep  Jensen,  at  han  vilde  holde  op  at  fiske  deri, 
naar  Lensmanden  med  Loven  kunde  bevise,  at  han  ingen 
Ret  havde  dertil'-). 

Med  Undtagelse  af  disse  Processer,  som  alle  angaa 
Svanholms  Rettigheder,  finde  vi  ikke  Peder  Billes  Navn 
knyttet  til  nogen  Retssag  af  Betydning.  Aldrig  møde  vi 
ham  i  Strid  med  nogen  af  sin  Slægt,  tværtimod  synes  han 
at  have  været  en  Støtte  for  de  fjærnere  Led  af  Familien, 
og  efter  Bent  Billes  Død  betragtes  han  ogsaa  som  Slægtens 
Hoved.  Det  er  saaledes  ham,  der  paataler  Bent  Pedersen 
Billes  Drab  og  indkræver  og  udbetaler  Bøderne.  Han  var 
utvivlsomt  en  mild  og  fredsommelig  Mand;  et  Vidnesbyrd 
om  hans  venlige  Sindelag  ligeoverfor  sine  Undergivne  frem- 
lyser af  det  Brev,  hvori  han  giver  en  af  sine  Bønder,  som 
er  født  paa  hans  Gods,   fri  for  Vornedpligten^). 


')     Wegener,  Abrahamstrup   S.   37 — 39. 

^)    Horns  Herreds  Thingsvidne    af  23.   April    1475.      Top.   Saml.   p.  Papir. 
Skibby  Nr.    I. 

^)  "i^S  Pser  Bille,  a  wabn,  paa  Svanholm  gør  vitterlicht  met  thette  myt 
obne  breff,  at  thenne  breffwisære  Jens  Staffenszen  haffwer  giort  i  mynæ 
nøyæ  oc  mynne  tor  thet  han  er  fød  oc  baaren  paa  myt  gotz  i  Wens- 
løff.  Thi  lader  ieg  hanum  qwit  oc  frii,  ledigh  oc  løes,  at  fare  oc 
wære  eftther  syn  eghenn  wilyæ  oc  samtyckæ  indhenlandz  oc  wthenlandz, 
købstæd  eller  landsby  for  meg,  myn  husfrwe  oc  begges  wore  arffwinghæ 
oc  alle  andræ,  som  paa  kunne  tale  i  then  sag  met  ræthæ.  Tiil  witnes- 
byrd  etc  Screffuit  paa  Svanholm,  then  torsdagh  nest  fore  dom.  Ro 
l^ationem.a      Orig.   i   Voss.   Horns   Urd.   4. 

Ægteskabet  blev  velsignet  med  mange  Børn.  Af  13 
Børn  naaede  alle  Myndighedsalderen  og  overlevede  deres 
Fader,  maaske  med  Undtagelse  af  den  æld.ste,  Torben,  som 
kun  kjendes  fra  Slægtebøgerne  og  dér  siges  at  være  død 
ugift,  samt  Sønnen  Hartvig,  om  hvem  det  samme  siges. 
Den  næstældste  Søn  var  Knud,  Stamfaderen  for  den  nu- 
levende Bille-Brahe-Æt,  derefter  fulgte  Ove,  den  senere  be- 
rømte Biskop  i  Aarhus,  Sidsel,  gift  med  Hr.  Jørgen  Pansberg 
til  Harrested,  Hilleborg,  gift  med  Hr.  Lavrids  Skinkel  til 
Egeskov,  Maren,  gift  med  Hr.  Jakob  Lykke  til  Østergaard, 
alle  tre  indflydelsesrige  Mæmd,  Riddere  og  Rigsraader,  Erik, 
der  døde  15 19  som  Lensmand  i  Holbæk,  Sophie,  der  blev 
Abbedisse  i  Roskilde  Kloster,  Margrethe,  der  døde  ugift, 
Karen,  der  var  gift  med  Lavrids  Mogensen  Løvenbalk  til 
Tjele,  Eske  Bille,  Danmarks  Riges  Hofmester  og  Slægtens 
mest  fremragende  Personlighed,  samt  Mogens  Bille,  Rigsraad 
og  Lensmand  paa  Koldinghus.  Rækkefølgen  er  ikke  ganske 
sikker,  det  tør  formodes,  at  Mogens  var  ældre  end  Eske,  da 
han  allerede    1502   foretog  en  Jerusalemsrejse. 

Det  var  en  stor  Flok  Børn  at  opdrage  og  forsørge,  og 
vi  kunne  forstaa,  at  Peder  Bille  har  concentreret  hele  sin 
Kraft  paa  denne  Opgave.  Han  ejede  jo  kun  Svanholm  og 
en  Del  Strøgods  i  Fyn,  Sjælland  og  Skaane.  Det  var  derfor 
i  den  bestemte  Hensigt  at  oprette  en  Hovedgaard  for  en  af 
sine  mange  Sønner,  at  han  1499  l^jøbte  Kjærsgaard  i  Brende- 
rup  Sogn  i  Fyn,  som  den  Gang  kun  var  en  Bondegaard,  af 
sin  Slægtning  Henrik  Knudsen  Gyldenstjerne.  Den  blev  ogsaa 
senere  Stamgods  fo.-  Knud  Bille  \l 

Af  Døtrene  døde  Sidsel  i  Aaret  1504.  Hendes  Ægte- 
fælle, Jørgen  Parsberg,  skiftede  strax  med  Svigerfaderen.  I 
Skiftebrevet  hedder  det:  Jeg,  Jørgen  Parsberg  til  Harrested, 
Ridder,  gjør  vitterligt,  at  jeg  haver  siddet  over  et  venligt 
Skifte    med    min  kjærc   Hustrus  Fader,    Peder  Bille    af  Svan- 


']  Danske  Herregaarde,   Kjærsgaard. 

i8* 

holm,  efter  min  kjære  Hustrus  Død,  Cecilie,  i  saa  Maade, 
at  Peder  Bille  skal  igjen  have  alle  min  Hustrus  skaarne 
Klæder,  som  hun  til  mig  førte,  og  de  med,  jeg  hende  siden 
givet  haver,  og  alle  de  Klenodier,  som  hun  til  mig  førte,  og 
et  Guldspæn,  som  min  kjære  Hustru  «lade»  til  min  kjære 
Moder  Fru  Anna,  som  hun  endnu  i  Værge  havde;  dertil  skal 
jeg  give  Peder  Bille  200  Mark  danske  Penge.  Derimod 
skal  jeg,  Jørgen  Parsberg,  nyde  og  beholde  Pantegods, 
Kjøbstadgods,  Møllegods  etc.  og  udrede  hendes  Testamente^). 
Peder  Bille  døde  1508;  den  sidste  Efterretning,  vi  have 
om  ham,  er  det  Brev,  hvorved  han  frigav  Bonden  Jens 
Steffensen.  Han  blev  begravet  i  Antvorskov  Klosterkirke, 
hvor  hans  Hustru  satte  en  Mindesten  over  ham  -).  Af  Lig- 
stenen ses,  at  hun  ogsaa  selv  havde  tænkt  at  hvile  i  samme 
Grav,  thi  hendes  Navn  er  ogsaa  nævnet  derpaa.  Dog  skete 
det  ikke  saa;  hun  overlevede  sin  Mand  i  13  Aar  og  døde  i 
Odense,  hvor  hun  blev  begravet  i  St.  Hans  Kirke  ^).  For- 
inden sin  Død  havde  Peder  Bille  den  Glæde  at  se  alle  sine 
Sønner  i  høje  Stillinger  og  som  ansete  og  indflydelsesrige 
Mænd.  Slutningen  af  hans  Levetid  falder  netop  i  den  Periode, 
hvor  hans  Slægt  tog  et  mægtigt  Opsving,  den  bevægede  og 
højst  interessante  Tid,  da  Kong  Hans  anspændte  Folkets 
Kræfter  til  det  yderste  for  at  hævde  den  knyttede,  men 
atter  brudte  Union. 


3- 
Kong  Hans's  Tidsalder. 

De    store  Mærkepunkter    i    Folkenes  politiske  Liv    pleje 
ofte    at    danne  Vendepunkter    i    de    store    Slægters    Historie. 


^)  Dateret  Kjøbenhavn   21.  April    1504.     Orig.   i  Gjældsbreve.    P'asc.  20.  16. 
^)  Mindesmærker  fra  Antvorskov. 

^)  Jvfr.    det    uhjemlede    Sagn    om    hende    i   Vedel-Simonsen,    Odense    Byes 
Historie   3.   Hefte   S.    151 — 52. 


KONG    HANS    OG    SVERIG.  I'J'J 

Kræfter  og  Evner,  for  livilke  der  under  jævne  og  rolige 
Forhold  ikke  have  været  tilstrækkelig  Anvendelse,  komme 
nu  til  Udvikling,  store  Opgaver  stilles,  og  en  rig  Virksomhed 
venter  de  Slægter,  som  i  det  givne  Øjeblik  besidde  de  for- 
nødne aandelige  og  materielle  Kræfter  til  at  kunne  gaa  i 
Spidsen  for  Udviklingen. 

Et  saadant  Vendepunkt  i  Billernes  Historie  er  Kong 
Hans's  Tidsalder.  Efter  en  mere  end  2  5aarig  Fredstilstand 
tage  Begivenhederne  pludselig  Fart.  Sverigs  Erobring  1497, 
Nederlaget  i  Ditmarsken,  Oprøret  i  Sverig  og  den  paafølgende 
Kamp  med  Svenskerne  og  Hansestæ^derne  opfylde  den  sidste 
Halvdel  af  Kong  Hans's  Regjering.  I  en  saa  begivenhedsrig 
Tid  bliver  der  Brug  for  alle  Dygtigheder  paa  Krigens  og 
Diplomatiens  Omraader  og  Billeætten  talte  netop  da  en  stor 
Skare  af  unge,  ærgjerrige  Mænd,  der  stode  i  Begreb  med 
at  træde  ud  af  Ynglingeaarene.  En  fremragende  Mand  af 
den  gamle  Slægt,  Hr.  Sten  Bille,  staar  endnu  i  sin  fulde 
Kraft,  og  omkring  ham  gruppere  sig  Slægtens  yngre  Med- 
lemmer, hans  tre  Brodersønner  fra  Søholm,  5  Brodersønner 
fra  Svanholm  og  hans  egne  to  Sønner,  Klavs  og  Torben, 
som  alle  netop  paa  denne  Tid  træde  ind  i  det  offentlige  Liv. 

Gjenoprettelsen  af  Unionen  er  det  centrale  i  Kong  Hans's 
Politik.  Fra  Begyndelsen  af  sin  Regjering  har  han  haft  dette 
Maal  for  Øje,  og  med  Seighed  og  Konsekvens,  præget  tillige 
af  Besindighed,  har  han  kæmpet  for  at  naa  det.  Han  havde 
1483  i  den  saakaldte  Kalmar  Reces  indrømmet  det  svenske 
Rigsraad  alt,  hvad  det  fordrede  for  at  hylde  ham  som  Konge; 
men  ikke  desto  mindre  maatte  han  se  Haabet  om  at  gjen- 
vinde  den  tredje  af  de  nordiske  Kroner  skudt  ud  i  en  usikker 
Fremtid.  Hans  kloge  Modstander,  Sten  Sture,  forstod  med 
stor  Dygtighed  at  modarbejde  en  Plan,  hvis  Opfyldelse  paa 
ny  vilde  berøve  Sverig  en  Del  af  dets  Selvstændighed  og 
Frihed.  Støttet  af  den  svenske  Almue  og  en  Del  af  Raadet 
herskede  Sten  Sture  i  Sverig  med  kongelig  Myndighed,  dog 
uden   —   som  sin  Forgænger  — •  at  bære  Kongenavnet.    Men 

netop  den  Hensynsløshed  og  Kraft,  hvormed  han  hævdede 
Kronens  Interesser  og  i  Lighed  med  den  i  Europa  herskende 
politiske  Strømning  søgte  at  unddrage  Adelen  Bestyrelsen 
af  Kronens  Len,  maatte  nødvendigvis  fremkalde  Misstemning 
indenfor  det  svenske  Aristokratis  Rækker.  Herfra  udgik  da 
ogsaa  den  Bevægelse,  som  styrtede  Sten  Sture  fra  Magten, 
og  i  denne  hemmelige  Understroms  Forbindelser  med  det 
danske  Aristokrati  ligger  Forklaringen  til  de  Begivenheder, 
som  bragte  Kong  Hans  paa  Sverigs  Trone  ^). 

I  den  skibyske  Krønnike  fortælles  følgende:  xAar  1493 
begyndte  Sten  Sture,  Sverigs  Rigsforstander,  at  øve  Tyranni 
mod  nogle  af  Rigets  Gejstlige  og  Verdslige,  idet  han  røvede 
fra  dem  og  paalagde  hidtil  ukjendte  Skatter  og  Byrder. 
Overmodig  ytrede  han,  at  han  vilde  prøve,  om  det  var  sandt, 
hvad  man  sagde,  at  den,  som  øvede  Vold  mod  Kirkens 
Gods  og  Rettigheder,  ogsaa  fik  Hævnen  at  føle, » -)  Forfatteren 
af  Krønniken,  den  bekjendte  Karmelitermunk  Povl  Helgesen, 
har  her  været  vel  underrettet.  Paa  et  Rigsraadsmøde  i  Tålge 
ved  Midsommertid  1493  var  Striden  mellem  Rigsforstanderen 
og  Rigsraadet  kommet  til  Udbrud.  Sten  Sture  truede  med 
at  nedlægge  Regeringen,  men  lod  sig  dog  overtale  til  at  blive. 
Man  skiltes  som  hemmelige  Fjender,  og  det  følgende  Aar 
sluttede  den  største  Del  af  Rigsraadet  (6  gejstlige  og  21 
verdslige)  et  indbyrdes  Forbund  til  Opretholdelsen  af  deres 
truede  Interesser  og  særlig  rettet  mod  Sten  Sture,  der  fik 
at  vide,  at  hvis  han  ikke,  som  han  havde  lovet,  fulgte  deres 
Raad,   «da  skal  Gud  vide,  at  det  skal  være  os  højlig  imod». 

Blandt  Hovedlederne  af  denne  Sammensværgelse  træffe 


')  Jeg  henviser  angaaende  Skildringen  af  Kong  Hans's  Tid  til  Aliens, 
Paludan-Mullers  og  Styffes  store  Værker.  De  forskjellige  Opfattelser 
af  Tiden  og  Personlighederne,  som  komme  frem  hos  danske  og  svenske 
P'orfattere,  ere  blevne  jævnførte  af  Palmen,  Sten  Stures  Strid  med 
Konung  Hans,  Helsingfors  1883,  som  har  søgt  at  skifte  Ret  mellem 
de   stridende  Parter. 

'■*)    Rordam,  Mon.  Hist.  Dan.   I.   20. 

vi  de  os  vel  bekjendte  Mænd  af  Trolleslæ<^ten:  Arvid  og 
Erik  Trolle  samt  Arvids  Svigersøn,  Niels  Bosen  Grip.  Ved 
sit  Giftermaal  med  Iver  Axelsens  Datter  var  Arvid  Trolle 
bleven  draget  med  ind  i  Axelsønnernes  Interesser  og  Planer. 
Nu  var  det  jo  det  ejendommelige  ved  Axelsønnernes  og 
særlig  Iver  Axelsens  politiske  Stilling,  at  de  aldrig  fuld- 
stændig mistede  Forbindelsen  med  Danmark,  hvor  stæ-rkt  de 
end  efter  Bruddet  med  Kong  Christiern  I  bleve  knyttede  til 
Sverig.  Da  Iver  Axelsen  senere  brød  med  Sten  Sture  og 
endog  hemmelig  agiterede  for  at  faa  sin  Svigersøn  Arvid  Trolle 
valgt  til  Rigsforstander  i  Sverig,  maatte  han  til  sidst  søge 
Hjælpen  i  Danmark.  Gulland  kom  atter  i  Kong  Hans's 
Hænder  til  stor  Harme  for  Sten  Sture  og  Svenskerne,  og 
Hr.  Iver  drog  tilbage  til  sine  Besiddelser  i  Danmark,  hvor 
han  døde  1489.  Ligesom  Arvid  Trolle  arvede  sin  Sviger- 
faders danske  Ejendomme,  Lillø  i  Skaane,  Knabstrup  i  Sjæl- 
land m.  m.,  tog  han  ogsaa  dennes  politiske  Ideer  i  Arv. 
Fra  den  Tid  finde  vi  Arvid  Trolle  i  levende  og  intim  Be- 
røring med  de  ledende  Mænd  i  det  danske  Aristokrati:  med 
Bent  og  Sten  Bille,  med  Oluf  Stigsen  Krognos,  Eskil  Gøye, 
Danmarks  Riges  Marsk,  men  fremfor  alle  med  Rigshov- 
mesteren  Povl  Laxmand.  Fra  1489  færdes  han  næsten  hvert 
Aar  i  private  eller  offentlige  Anliggender  i  Danmark.  Han 
er  stadig  Medlem  af  de  svenske  Gesandtskaber,  som  forhandle 
med  de  danske  Rigsraader  om  Gjenoprettelsen  af  Unionen. 
Efter  Sammensværgelsen  i  Avgust  1494  drog  han  ned  til 
Danmark,  hvor  han  opholdt  sig  fra  Decbr.  1 494  til  Maj  1495, 
og  det  er  vistnok  ham,  hvem  Sten  Sture  sigtede  til  med  sin 
skarpe  Ytring,  at  Rigsraadets  Sendebud  stod  udenfor  den 
danske  Konges  Dør.  Arvid  Trolle  har  saaledes  uden  Tvivl 
været  en  af  Hovedlederne  af  det  svenske  Rigsraads  Opposition 
mod  Sten  Sture,  og  han  drog  sin  Søn  og  Svigersøn  med 
sig.  De  udgjorde  Grundstammen,  et  Slags  Triumvirat,  i  den 
Opposition,  som  lidt  efter  lidt  undergravede  Sten  Stures  Stil- 
ling.   Det  kan  vel  ikke  nægtes,  at  personlige  Interesser  have 

indvirket  paa  disse  Mænds  politiske  Opfattelse,  men  det  ligger 
dog  heller  ikke  saa  fjærnt  at  formode,  at  det  venskabelige 
Forhold  til  den  danske  Adel  og  den  danske  Konge,  som 
Ægteskabsforbindelser  og  politisk  Berøring  havde  fremkaldt, 
har  kunnet  bibringe  dem  et  større  Syn  paa  Forholdene  og 
et  andet  Blik  for  Unionens  Betydning  end  det  af  Sten  Sture 
repræsenterede  særlig  svenske. 

Trollerne  vare  dog  ikke  saa  betydelige  Mænd,  at  deres 
Navne,  selv  i  Forening  med  andre  svenske  Unionsvenner, 
skulde  kunne  give  fast  Fundament  for  et  saa  stort  Fore- 
tagende som  at  styrte  den  folkeyndede  og  tapre  Sten  Sture. 
Først  da  Svante  Nielsen  Sture,  Stens  Fættersøn,  og  Ærke- 
biskop Jakob  Ulfsson  aabent  sluttede  sig  til  Oppositions- 
partiet, indtraadte  den  Vending  i  Forholdene  i  Sverig,  som 
gav  Kong  Hans  de  bedste  Udsigter  til  med  Vaabenmagt  at 
kunne  naa  sit  Maal.  Under  saa  heldige  Auspicier  begyndte 
det  store  Felttog  1497,  da  den  danske  Hær,  som  maaske 
vel  rundelig  anslaas  til  c.  30,000  Mand,  rykkede  ind  i  Sverig, 
hvor  Arvid  Trolle  var  den  første  Mand,  der  sluttede  sig  til 
de  Danske.  Den  21de  Maj  mødtes  han  med  Povl  Laxmand 
og  Eskil  Gø}'e  i  Lyckeby  (i  Bleking),  hvor  man  gav  hin- 
anden edelige  Lofter  og  Forsikringer  om  at  holde  Kalmar 
Reces,  og  hvor  Arvid  paa  egne,  Søns  og  Svigersøns  Vegne 
lovede,  at  de  aldrig  mere  vilde  anerkjende  Sten  Sture  som 
Rigsforstander. 

Det  kan  ikke  her  være  Opgaven  at  give  en  Fremstilling 
af  de  store  Begivenheder,  som  nu  i  Løbet  af  kort  Tid  for- 
andrede Nordens  Udseende.  Vi  have  kun  villet  fremhæve 
den  Betydning  for  Udviklingen  af  disse  nye  Forhold,  som 
en  til  Billeætten  saa  nær  knyttet  Slægt  har  haft.  Det  er 
tilladt  at  se  mere  end  en  Tilfældighed  i  Ægteskabsforbindelser, 
som  gaa  jævnsides  med  politiske  Begivenheder,  der  forandre 
Historiens  Gang.  Forhandlingerne  mellem  Arvid  Trolle  og 
Sten  Bille  og  Fru  Ermegaard  om  hendes  Sønners  Giftermaal 
med  svenske  Adelsdamer,  staa  i  nøje  Forbindelse  med  For- 

handlingerne  mellem  Arvåd  Trolle  og  Povl  Laxmand  om 
Forbund  mod  Sten  Sture.  Ikke  alene  føres  de  samtidig 
(Foraaret  1495)  og  finde  deres  Afslutning  paa  det  store 
Møde  i  Kalmar  i  Juli  og  Avgust  1495,  men  Hovedpersonerne 
i  Forhandlingerne  paa  begge  Sider  ere  de  samme:  Arvid 
Trolle  og  Niels  Bosen,  Sten  Bille  og  Povl  Laxmand.  Den 
sidste  gav  Trolovelsen  et  vist  politisk  Præg.  I  Povl  Lax- 
mands  Overværelse,  hedder  det,  fæstede  Hans  Bille  sin 
Brud.  Kong  Hans's  personlige  Indgriben  i  denne  Sag  have 
vi  tidligere  omtalt  og  kunne  endnu  tilføje,  at  Hans  Bille  den 
26de  Decbr.  1494  paa  Helsingborg  Slot  fik  Kongens  Be- 
skjærmelsesbrev  for  sig  og  sine  Ejendomme,  saa  længe  han 
færdedes  med  Kongen  i  Skaane.  Det  var  netop  i  de  samme 
Dage,  at  Arvid  Trolle  forhandlede  med  Kongen  om  Op- 
fyldelsen af  Kalmar  Reces  ^). 

Toget  til  Sverig  1497  ^^  beskrevet  i  en  samtidig  Vise, 
som  nu  kun  findes  bevaret  i  et  Haandskrift,  der  har  tilhørt 
Sten  Klavsen  Bille.  Med  Undtagelse  af  denne  Beretning, 
som  trods  sin  poetiske  Iklædning  indeholder  mange  karak- 
teristiske og  sikkert  paalidelige  Efterretninger,  findes  der  saa 
godt  som  ingen  Oplysninger  fra  dansk  Side  om  dette  Felt- 
tog. Visen  og  enkelte  Aktstykker  nævne  nogle  af  Togets 
Hovedledere,  og  svenske  Dokumenter  sætte  os  i  Stand  til 
at  følge  Hærens  Bevægelser  i  de  store  Hovedtræk  og  at 
lære  Felttogets  Resultater  at  kjende.  Derimod  kjende  vi 
kun  yderst  faa  Navne  paa  Deltagere  i  dette  store  Tog,  som 
utvivlsomt  har  været  den  første  Lære  i  Krigskunsten  for 
mange  af  Datidens  unge  Adelsmænd.  Tyge  Krabbe,  den 
senere  berømte  Rigsmarsk,  som  dengang  var  en  ung  Mand 
paa  23  Aar,  har  fortalt  os  i  sine  desværre  ufuldendte  Me- 
moirer, at  han  fulgte  med  Kongen  til  Kalmar  og  vare  vi 
elleve  lige  klædte  at  rejse  med  hans  Naade,  hvoraf  jeg  var 
een.»    Blandt  disse  Hofsinder  har  der  vel  ogsaa  været  nogle 


^)    Orig.   1   Danske  Adels  Breve  4.    123. 

Medlemmer  af  Billeætten,  maaske  Torben  og  Anders  Bille. 
Hans  Bille,  som  fem  Aar  efter  var  krigserfaren  nok  til  at 
kunne  blive  stillet  i  Spidsen  for  den  Undsætningshær,  som 
sendtes  op  til  Dronning  Christine  i  Stockholm,  har  formodent- 
lig ogsaa  deltaget  i  Felttoget.  Han  havde  endnu  1495  tjent 
som  kongelig  Hofsinde,  men  efter  sit  Giftermaal  var  han 
traadt  ud  af  Tjenesten,  og  1497  kaldes  han  Kongens  «Mand  og 
Tjener ».  Kort  før  Kong  Hans  drog  med  Hæren  over  Land 
til  Kalmar,  var  Hans  Bille  i  Kjøbenhavn  og  fik  Tilladelse 
til  at  udføre  tre  Læster  Korn.  Men  hermed  ophøre  alle 
Efterretninger  om  ham  og  hans  Brødre  i  dette  og  de  følgende 
Aar,  de  sædvanlige  og  stadig  tilbagevendende  Retstrætter, 
Thingsvidner  etc.  forstumme  aldeles,  og  fra  Krigsskuepladsen 
kommer  heller  ingen  Oplysninger,  thi  Billerne  beklædte  endnu 
ikke  saa  overordnede  Poster  i  Hæren  eller  betroedes  saa 
ansvarsfulde  Hverv,  at  deres  Navne  af  den  Grund  skulde 
blive  dragne  frem  af  den  store  Hob.  Aarene  1497 — 1501 
ere  da  for  saa  vidt  et  tomt  Blad  i  Billeættens  Historie,  saa 
meget  beklageligere  som  netop  disse  Aars  Historie  skulde 
kunne  give  os  Nøglen  til  den  følgende  Tids  mærkelige  Be- 
givenheder ^). 

Den  nu  nogle  og  tresindstyvaarige  Sten  Bille  op- 
holdt sig  under  Krigen  i  Skaane,  i  hvilken  Landsdel  han 
var  Landsdommer,  Han  havde  deltaget  i  de  foregaaende 
Aars  Forhandlinger  med  de  Svenske  og  har  formodentlig  i 
Følge  sin  Alder  og  Stilling  været  en  af  de  Rigsraader,  hvem 
Landets  Styrelse  var  overdraget  i  Kongens  Fraværelse.  Der- 
imod indlagde  de  Billers  Svoger  Henrik  Knudsen  Gylden- 
stjerne  sig   stor  Ære    og  Anseelse   paa  Toget.     Han  var  en 


')  Visen  er  trykt  i  Danske  Ma_?.  3.  Række  II.  143 — 54  af  Paludan- 
Miiller.  I  Stedet  for  den  i  Vers  15  nævnte  »Niels  Pors»  skal  læses 
»Niels  Bosen«.  I  Vers  22,  5te  Linje  skal  «liaffue»  rettes  til  »heffne«. 
Tyge  Krabbes  Optegnelser  ere  trykte  i  Heise,  Familien  Rosenkrantzes 
Historie  II.  Dok.  S.  9 — 11.  Kong  Hans's  Tilladelse  til  Hans  Bille, 
dat.  Kjøbenhavn,  6.  Juli    1497.     Kgl.  aabne  Breve  i  Geh.  Arch. 

af  Anførerne  for  den  Hærafdelint^,  der  fra  Kalmar  sendtes 
til  Undsætning  for  de  svenske  Rigsraader,  der  vare  inde- 
sluttede af  Sten  Sture  paa  Ærkebispens  faste  Borg  Ståket. 
Hvervet  blev  heldigt  ført  til  Ende,  og  Hæren  drog  derpaa 
mod  Stockholm,  hvor  Sten  Sture  havde  indesluttet  sig.  Den 
ovenfor  omtalte  Vise  finder  Anledning  til  særlig  at  dvæle 
ved  Henrik  Knudsens  Bedrifter  i  Slaget  ved  Rotebro.  Da 
det  meldes  Anførerne,  at  Dalekarlene  rykke  frem  til  Und- 
sætning for  de  i  Stockholm  indesluttede,  samles  Krigsraadet: 

«Tlu   ginge  y  Raadt  y  Same   stundt 

Serdeliss  thi   høffdynge  varre 

thi  funde  Rætt  paa  Saa  gott  ett  fundt 

thi   ville   Ey   lenger  Sparre 

Her  Hendrick   Kromedige   .Suaridt  melt   Sell   (?) 

vy   ville  her  ey  lenger   tøft'iie 

Her  Hendrick  Knudszen  handt   suaridt   inett   skell 

vy  ville  gott   Euentyr  prøffue*. 

En  Del    af   den    danske  Hær   drager   derpaa  mod  Dale 
karlene  og  Kampen  begynder: 

«Her  Hendrick   hånd   var  iher  mett  y   blant 

Thet  kand  Jeg  well  beuisse 

Hanss   Griss  ')  ogsaa,   then   Edelig  mand 

mand   maa   tern   ærre   och  prisse 

Att   tlie   vorre   Riddere  bode   to 

Thett  vorre   they   full   vell  værde 

thy  thiente  Theriss  herre  mett  traa 

thy  bønder  thet  saare  kiærde*. 

Henrik  Knudsen  har  da  ogsaa  overværet  Kongens  Kroning 
i  Stockholm  og  den  store  Fest,  hvor  saa  mange  af  Sverigs 
fornemste  Ædlinge  hædredes  med  Ridderslaget,  som  siden 
Christiern  I's  Tid  ikke  havde  været  uddelt  i  Sverrig.  Frem- 
for alle  belønnedes  Trolleætten :  baade  Arvid,  hans  Søn  og 
Svigersøn  fik  saa  vel  Riddertitlen  som  store  Len  og  Værdig- 
heder. 


')  Høvedsmand   paa  Korsør   Slot. 

I  Januar  1498  vendte  Kong  Hans  tilbage  til  Danmark. 
Efter  et  længere  Ophold  i  Hertugdømmerne  samledes  han  i 
Slutningen  af  April  i  Kjøbenhavn  med  det  danske  Rigsraad, 
og  herfra  bekræftede  han  det  allerede  i  Stockholm  udstedte 
almindelige  Amnestibrev  til  Svenskerne.  Blandt  Rigsraaderne, 
som  den  7de  Maj  have  hængt  deres  Segl  under  dette  Brev, 
finde  vi  Hr.  Sten  Bille  som  den  første  efter  Rigshovmesteren 
og  Marsken ;  ogsaa  Henrik  Knudsen  har  forseglet  dette  Brev. 
Efter  de  med  det  svenske  Rigsraad  trufne  Aftaler  skulde 
Kong  Hans  have  været  i  Sverig  inden  St.  Hans  Dag  tillige 
m.ed  sin  Hustru  og  Søn,  men  af  ukjendte  Grunde  blev  Be- 
søget opsat  til  det  følgende  Aar.  I  November  Maaned  var 
Kongen  og  Dronningen  i  Kjøbenhavn  sysselsat  med  For- 
beredelser til  Rejsen  til  Sverig.  Dronningen  skulde  ledsages 
af  sine  Hotjomfruer,  og  det  var  maaske  i  den  Anledning,  at 
hun  den  5te  November  tilskrev  Peder  Billes  Nabo  paa  Kind- 
holm, Erik  Jepsen  Ravensberg,  et  skarpt  Brev,  hvori  hun 
opfordrede  ham  til  at  indbetale  til  Peder  Bille,  paa  hendes 
Jomfru  Anne  Sehesteds  Vegne,  20  Mark,  som  Erik  Jepsen 
forrige  Aar  paa  Toget  til  Sverig  havde  laant  af  Jomfru 
Annas  Broder  Hans  Sehested  ^).  I  December  drog  Kongen 
over  til  Skaane  og  Halland,  besøgte  Varberg  og  Bahus  og 
drog  derpaa  med  sin  Hustru  til  Stockholm,  hvortil  han  an- 
kom de  første  Dage  i  Februar.  Det  var  paa  denne  Rejse, 
at  Rygtet  vidste  meget  at  fortælle  om  Kong  Hans's  Kjærlig- 
hedsforbindelse  med  Jomfru  Edel  Mikkelsdatter.  I  For- 
sommeren kom  den  unge  Hertug  Christiern  op  til  Stockholm, 
hvor  han  den  22de  Juni  1499  hyldedes  som  sin  Faders 
Efterfølger,  hvorpaa  Kongen  og  Dronningen  drog  tilbage  til 
Danmark,  medens  Hertug  Christiern  endnu  opholdt  sig  nogen 
Tid  i  Sverig. 

Vi  ere  ikke  i  Stand  til  at  følge  Billernes  P'orhold  til 
Kong  Hans  i  disse  Aar,   lige  saa  lidt  som  vi  vide  noget  om, 


')  Danske  Kongers   Hist.   Fase.   2.      Dr.   Christines   IJreve    12. 

hvorvidt  en  eller  flere  af  Slægten  skulde  skulde  have  deltaget 
i  Kampen  mod  Ditmarskerne  Februar  1500.  Det  forfærdelige 
Nederlag,  der  her  ramte  Kongen  og  hans  Broder,  blev  det 
kritiske  Moment  i  Kong  Hans's  Regering.  Dets  Virkninger 
sporedes  saa  vel  i  Sverrig,  hvor  Oprørspartiet  paa  ny  rejste 
Uafhængighedskampen,  som  i  Danmark,  hvor  Nederlaget 
gav  Anledning  til  megen  Kritik  og  ond  Omtale.  I  Januar 
Maaned  1501  maatte  Kongen  drage  op  til  Sverig  for  mulig 
ved  sin  personlige  Nærværelse  at  hindre  Opstandens  Udbrud. 
Det  lykkedes  ham,  som  bekjendt,  ikke;  efterladende  Dronning 
Christine  i  Stockholm  vendte  han  selv  tilbage  til  Danmark  i 
Avgust  Maaned  for  at  udruste  en  Hær  til  Dronningens  Und- 
sætning, men  naaede  først  tilbage  til  Kjøbenhavn  i  Slutningen 
af  September. 

Det  var  paa  denne  Rejse,  at  Jomfru  Edel  Mikkelsdatter 
paa  ny  havde  paadraget  sig  almindelig  Omtale  paa  Grund 
af  sit  venskabelige  Forhold  til  Kongen.  Hun  fulgte  med 
Kongen  tilbage,  og  kort  efter  Hjemkomsten  maa  hun  være 
bleven  gift  med  Torben  Bille.  Det  vil  altid  blive  en  Gaade, 
hvorledes  dette  Ægteskab  er  kommet  i  Stand  og  hvad  der 
har  bevæget  den  storættede  og  rige  unge  Adelsmand  til  at 
gifte  sig  med  en  Kvinde,  med  hvem  Rygtet  allerede  havde 
faret  saa  ilde.  Naar  det  fortælles,  at  Kongen  gav  hende 
Sandholt  Hovedgaard  i  Fyn  og  andet  Gods  i  Medgift,  beror 
dette  imidlertid  paa  en  Misforstaaelse,  Torben  Bille  kjobte 
dette  Gods  af  Kronen  efter  Povl  Laxmands  Drab  og  senere 
Domfældelse.  Man  kan  altsaa  ikke  af  denne  Omstændighed 
slutte  sig  til  egennyttige  Bevæggrunde  fra  Torben  Billes 
Side.  En  anden  Sag  er  det  derimod,  at  efter  Edels  og 
Torbens  Giftermaal  indtræder  der  en  paafaldende  Interesse 
fra  Kongens  Side  lige  overfor  Billeætten.  Skyldes  denne 
Interesse  og  deraf  flydende  Begunstigelser  Fru  Edel,  eller 
kan  der  paavises  andre  Bevæggrunde?  Vi  skulle  som  Svar 
herpaa  lade  Begivenhederne  selv  tale. 

Vinteren   1501  — 1502    var    en  travl  og  bevæget  Tid   her 

i  Landet.  Sverig  var  i  Oprør,  Dronningen  indelukket  i 
Stockholm  med  en  Skare  af  danske  og  tyske  Ledsagere,  i 
Norge  slog  Bevægelsen  ud  i  lyse  Luer,  da  Knud  Alfsen 
i  Begyndelsen  af  Februar  1502  faldt  ind  i  Landet,  Forholdet 
til  Hansestæderne  var  yderlig  forviklet  og  blev  det  endnu 
mere,  da  Kong  Hans  forbød  Sejlads  og  Handel  paa  Sverig. 
Det  kommende  Aar  vilde  lægge  Beslag  paa  alle  Kræfter  for 
at  kunne  afværge  den  truende  Fare.  Og  midt  under  saa 
store  Farer  for  Landet  stod  Rigets  to  mægtigste  Mænd, 
Ærkebiskop  Birger  af  Lund  og  Rigshovmesteren  Povl  Lax- 
mand,  i  aaben  Strid  med  hinanden.  Da  Kongen  strax  efter 
sin  Hjemkomst  i  Septbr.  1501  sammenkaldte  Rigsraadet  til 
Møde  i  Kjøbenhavn,  nægtede  Ærkebispen  at  komme  per- 
sonlig til  Stede,  og  rettede,  i  Stedet  for  at  møde,  de  alvor- 
ligste Anklager  ej  alene  mod  Rigshovmesteren,  men  ogsaa 
mod  andre  Medlemmer  af  det  skaanske  Rigsraad,  Oluf 
Stigsen  og  Niels  Hack.  De  havde  baade  overfaldet  hans 
Tjenere,  haanet  og  forulæmpet  ham  selv,  og  tillige  været  i 
Samraad  om  at  lægge  Planer  mod  Kongen.  Efter  hans 
Anklage  skulde  Oluf  Stigsen  og  Povl  Laxmand  i  Februar 
Manned  1500,  kort  efter  Nederlaget  i  Ditmarsken,  med  flere 
andre  have  været  sammen  paa  Sølvesborg,  Povl  Laxmands 
Len,  og  dér  «talt  paa  Kongens  argeste  og  værste»,  samt  ind- 
gaaet  et  Forbund  og  hemmeligt  Samfund,  som  Ærkebispen  i 
Embeds  Medfør  maatte  anklage  dem  for.  Oluf  Stigsen 
maatte  med  tre  Tyltered  fralægge  sig  Ærkebispens  Beskyld- 
ninger, men  Mistanken  kan  ikke  helt  være  blevet  udryddet 
herved,  og  denne  Anklage  danner  ligesom  et  Forspil  til 
Povl  Laxmands  tragiske  Endeligt.  ^) 

Kong  Hans's  Sind  var  mistænksomt,  han  har  følt  sin 
Tillid  til  sine  gamle  Raadgivere  vakle  og  har  utvivlsomt 
søgt    og    fundet    en  Støtte    i    de    nye   Mænd,    som   omkring 


^)  Weibull,  Samlingar  till  de  skånska  landskapens  hist.  och  beskrifning  II.  4-S, 
Brasch,  Gamle  Ejere  af  Bregentved  II,  552. 

Aaret  1500  træde  ind  i  Rigsraadet.  Omtrent  ved  denne 
Tid,  lidt  for  og  lidt  senere,  blive  alle  Bispestolene  ledige, 
med  Undtagelse  af  Børglum,  og  iblandt  de  Mænd,  som  nu 
bleve  valgte,  finde  vi  Kongens  mest  betroede  Raadgivere  i 
de  følgende  Aar.  Først  og  fremmest  de  borgerlig  fødte, 
Ærkebiskop  Birger  og  Biskop  Jens  Andersen  Beldenak.  der- 
næst Roskilde -Bispen,  Johan  Jepsen  Ravensberg,  af  den  paa 
Kindholm  bosatte  Slægt,  der  ligeledes  under  Kongerne  Hans 
og  Christiern  II  vinder  stor  Indflydelse  ved  Hove.  Men  ogsaa 
blandt  de  verdslige  Medlemmer  af  Raadet  træffe  vi  i  Aarene 
omkring  1500  en  hel  Stab  af  nye  Mænd.  Rigsraaderne  fra 
Kong  Christiern  den  I's  Tid  og  Kong  Hans's  unge  Dage  do 
bort  eller  træde,  som  Erik  Ottesen  Rosenkrands,  tilbage  fra 
den  politiske  Skueplads  og  give  Plads  for  yngre  Kræfter. 
Blandt  disse  træffe  vi  Billeætten  stærkt  repræsenteret:  1501 
eller  1502  træder  Hans  Bille  ind  i  Raadet  samtidig  med 
Peder  Billes  Svigersøn  Jørgen  Parsberg,  og  det  følgende  Aar 
1503  Torben  Bille.  Naar  vi  erindre,  at  der  allerede  tidligere 
sad  to  Medlemmer  af  Slægten  i  Raadet,  de  Kong  Hans 
særdeles  hengivne  Mænd,  Sten  Bille  og  Henrik  Knudsen 
Gyldenstjerne,  vil  det  være  klart,  at  Valget  af  disse  nye 
Mænd  ikke  er  tilfældigt.  Kongens  personlige  Indflydelse 
over  for  Raadet  maatte  under  disse  Forhold  stige. 

Hvilke  Modsætninger  der  har  hersket  indenfor  Raadet, 
have  vi  ingen  positive  Efterretninger  om;  men  det  ligger 
nær  at  formode,  at  Forholdet  til  Sverig  har  været  Tyngde- 
punktet. Da  Anklagen  senere  rejstes  mod  den  myrdede  Povl 
Laxmand,  lød  den  jo  netop  paa,  at  han  havde  staaet  i  hem- 
melig Forbindelse  med  det  svenske  Rigsraad  og  sendt  Bud 
og  Breve  til  Sverig.  Men  tillige  hedder  det,  at  han  havde  brugt 
ærerørige  Udtrjk  om  sin  Konge  og  kaldt  ham  en  for  Riget 
skadelig  Regent;  man  mindes  her  uvilkaarlig  den  Klage, 
som  Ærkebispen  rejste  mod  Oluf  Stigsen  og  som  ogsaa  var 
myntet  paa  Rigshovmesteren. 

Billernes  Stilling  var  saaledes  givet  af  sig  selv;    Tilslut- 

ning  til  Kongens  Politik  var  Kilden  til  deres  Magt  og 
L^kke. 

Og  allerede  nu  begynder  den  gyldne  Regn:  Hans  Bille 
forlenes  c.  1504  med  Skjoldenæs,  og  Torben  Bille,  Fru 
Edels  særlig  af  Kongen  begunstigede  Ægtefælle,  faar  allerede 
1502  sin  Farfaders  gamle  Len  Abrahamstrup  og  samtidig 
det  store  Vordingborg  Len. 

Vinteren  1501  — 1502  gik  hen  med  Forberedelser  til 
Toget,  som  skulde  bringe  Dronning  Christine  Undsætning, 
og  med  Udrustningen  af  Tropper  til  Norge.  Som  et  Mod- 
stykke til  den  krigerske  Tummel,  som  overalt  lød,  møde  vi 
ogsaa  de  festlige  Forberedelser  til  den  unge  Kongedatter, 
Elisabeths  Bryllupsrejse  til  Brandenburg.  Ledsaget  af  en 
stolt  Skare  af  danske  Adelsmænd  og  af  Fruer  og  Frøkener 
fejrede  hun  den   lode  iVpril    1502  sit  Bryllup  i  Stendal. 

Omtrent  samtidig  hermed  vare  Rustningerne  til  Ende, 
og  i  April  Maaned  kunde  endelig  Undsætningsflaaden,  30 
Skibe  stærk,  stikke  i  Søen.  Kongen  drog  selv  med  Flaaden, 
der  kommanderedes  af  Povl  Laxmand,  Niels  Bosen  Grip, 
der  forrige  Aar  var  fulgt  med  Kongen  ned  fra  Sverig,  Jørgen 
Parsberg,  Jørgen  Rud  og  Hans  Bille.  ^)  Forinden  Afrejsen 
havde  Kongen  den  17de  April  stiftet  en  Messe  i  Lunde 
Domkirke,  hvor  der  skulde  bedes  for,  at  Kongen  maatte  «vel 
ende  denne  Rejse  og  fri  sin  kjære  Hustru  af  deres  Uvenners 
Hænder».  Men  hvorfor  drog  Kongen  da  saa  sent  af  Sted, 
som  i  Slutningen  af  April,  da  Farvandet  forlængst  maa  have 
været  frit.  Har  Opbudet  ikke  mødt  i  rette  Tid  eller  havde 
Rygtet  Ret,  som  vidste  at  fortælle,  at  Kongen  paa  ny  var 
hildet  i  den  skjønne  Fru  Edels  Garn  og  ikke  kunde  løsrive 
sig  fra  hendes  Selskab?  Hans  Nærværelse  paa  Vordingborg 
kan  konstateres,  thi  herfra  var  det,  at  han  den  13de  Marts 
udnævnte  Anførerne  for  Flaaden;  men  det  har  dog  kun 
været   et  flygtigt  Besøg,    forinden    han    ledsagede   sin  Datter 


^)  Jahn,  Unionshistorie   S.    579 — 80. 

paa  Rejsen  til  Holsten;  thi  en  halv  Snes  Dage  efter  var 
han  allerede  i  Segeberg,  og  her  opholdt  han  sig  indtil  Be- 
gyndelsen af  April.  I  Midten  af  denne  Maaned  var  han  i 
Kjøbenhavn,  og  kort  efter  har  Flaaden  lettet  Anker  og  sat 
Kursen  mod  Stockholm. 

Men  hvad  nu  end  Grunden  til  Forsinkelsen  har  været, 
den  blev  skæbnesvanger  for  Togets  Udgang.  Tre  Dage  før 
Kongen  kom  til  Stockholm,  havde  hans  Kustru,  tvunget  af 
Hungersnød  og  af  Fjendens  netop  i  den  sidste  Tid  gjentagne 
haardnakkede  Storme,  maattet  overgive  Slottet.  Fra  dets 
Mure  vejede  den  svenske  Fane,  og  med  Sorg  i  Hjærtet  og 
harmfuld  i  Sind  maatte  Kongen  vende  hjem.  Ved  Kalmar 
skiltes  han  fra  den  største  Del  af  Flaaden  og  sejlede  med 
nogle  faa  Skibe  i  Forvejen  til  Kjøbenhavn. 

Medens  Hans  Bille  paa  dette  Tog  ikke  har  kunnet  finde 
nogen  Anledning  til  at  udmærke  sig,  fattigt  som  Toget  var 
paa  Begivenheder,  fik  derimod  hans  Broder  Anders  Bille 
Lejlighed  til  at  lære  Krigen  at  kjende  paa  nært  Hold.  I 
Februar  Maaned  var  Knud  Alfsen  og  den  tapre  svenske 
Befalingsmand  i  Vestergotland,  Aage  Hansen  af  Slægten 
Nat  og  Dag,  faldet  ind  i  Norge.  Det  lykkedes  dem  at 
erobre  hele  den  sydlige  Del  af  Landet,  og  snart  var  Bahus 
Slot  det  eneste  Støttepunkt  for  de  Danskes  Magt  i  disse 
Egne.  Slottet  holdtes  besat  af  Henrik  Krummedige,  men 
truedes  snart  af  en  overlegen  Hær  af  svenske  Bønder  og 
Ryttere  under  Aage  Hansens  Befaling.  Her  maatte  der 
handles  hurtig  og  kraftig.  Medens  Kongen  selv  førte  en 
Undsætningshær  til  Stockholm,  overdrog  han  sin  Søn  Ud- 
rustningen af  en  lignende  til  Bahus.  Med  den  Energi,  som 
fra  Ungdommens  første  Aar  kjendetegnede  den  unge  Kong 
Christiern,  bleve  Rustningerne  udførte;  Mandskab  fra  Kjøb- 
stæderne  med  deres  Skibe  samledes  sandsynligvis  i  Helsing- 
borg, hvor  ogsaa  Adelens  Ledingsudbud  og  enkelte  fremmede 
Lejetropper  mødte.  I  Forening  med  den  2 i-aarige  Kongesøn 
førte  to  andre  unge  Mænd,  der  ogsaa  nu  skulde  tjene  deres 
I  19 


290  KAMPEN    VED    ELFSBORG. 

Sporer,  Kommandoen  over  Hæren.  Otto  Rud  var  Høveds- 
mand for  Fodfolket  og  Anders  Rille  Chef  for  «Arkeliet»  eller 
Artilleriet. 

Strax  efter  Kong  Hans'  Hjemkomst  til  Kjøbenhavn  i 
Midten  af  Juni  afsejlede  den  unge  Kong  Christiern;  Bahus 
blev  lykkelig  undsat,  og  den  svenske  Fæstning  Elfsborg,  hvor 
Erik  Gyldenstjerne  førte  Kommandocii,  overgav  sig  strax. 
Stor  var  Glæden  over  denne  lykkelige  Begyndelse,  men  tor 
stor  var  Tilliden  til,  at  nu  var  det  værste  overstaaet.  Kongen 
tog  Ophold  paa  Slottet  med  en  Del  af  Hæren,  medens 
Resten  blev  tilbage  i  Lejren  udenfor  Slottet  under  Otto  Ruds 
og  Anders  Billes  Kommando  uden  tilstrækkeligt  Vagthold. 
Men  næppe  to  Mil  derfra  stod  den  svenske  Hær  under  Aage 
Hansens  Anførsel.  Ved  Efterretningen  om  hvad  der  var 
passeret  ved  Elfsborg,  besluttede  han  endnu  samme  Nat  at 
tage   Slottet  tilbage  ved   et  dristigt  coup   de  main. 

Han  ilede  i  Forvejen  med  Rytteriet,  naaede  i  den  tid- 
lige Morgenstund,  uden  at  blive  opdaget,  den  danske  Lejr, 
hvor  Vagterne  netop  vare  blevne  trukne  tilbage.  Anders 
Billes  Fætter,  den  unge  Hofsinde  Knud  Pedersen  Gylden- 
stjerne, som  i  den  tidlige  Morgenstund  var  gaaet  udenfor 
Lejren,  var  den  første,  der  af  en  tililende  Bonde  fik  Under- 
retning om  den  truende  Fare.  Men  da  var  det  allerede 
for  sent;  thi  Aage  Hansen  ankom  i  samme  Øjeblik  med  sine 
Ryttere.  Efter  at  han  paa  ægte  ridderlig  Vis  havde  ladet 
blæse  Allarm  —  «det  sømmer  sig  ikke  at  overfalde  en 
Kongesøn  sovende*  sagde  han  —  gav  han  Befaling  til  An- 
greb paa  Lejren.  Overalt  bleve  de  overraskede  og  søvn- 
drukne Krigsmænd  nedhuggede.  Aage  Hansen  trængte  selv 
ind  i  det  Telt,  hvor  Otto  Rud  og  Hans  Bille  sov.  Medens 
Otto  Rud  kæmpede  med  F"jenderne  og  blev  alvorlig  saaret, 
lykkedes  det  Anders  Bille  at  slippe  bort  og  ile  hen  til  sit 
Artilleri.  Ogsaa  Otto  Rud  kom  ud  af  Teltet,  fik  samlet  sit 
Fodfolk,  og  da  samtidig  Kong  Christiern  fra  Slottet  gjorde 
et  Anfald    paa   de    nu  rundt  omkring  i  Lejren  .spredte  Sven- 


ANDKRS    BILLK    OG    OTTO    RUD.  2ijl 

skere,  maatte  disse  trække  sig  tilbage.  Imidlertid  ankom 
det  svenske  Fodfolk,  og  Kampen  begyndte  paa  ny  med 
rasende  Heftighed.  Men  nu  havde  den  danske  Hær  For- 
delen, thi  det  var  lykkedes  —  sandsynligvis  Anders  Bille  — • 
at  bringe  Skytset  fra  Skibene  op  til  Lejren,  og  det  nu  for- 
øgede Artilleri  tilføjede  Fjenderne  saa  betydelige  Tab,  at 
de  maatte  trække  sig  tilbage.  Angrebet  var  saaledes  mis- 
lykket, men  det  havde  tilføjet  de  Danske  store  Tab,  og  kort 
efter  drog  Kongen  bort  efter  at  have  ladet  stikke  Ild  paa 
alle  fire  Hjørner  af  Slottet  Efterat  have  forstærket  Besæt- 
ningen paa  Bahus  og  derpaa  foretaget  et  Indfald  i  Vester- 
gotland,  hvor  Fæstningen  Ore.sten  erobredes  og  nedbrændtes, 
vendte  Kong  Christiern  tilbage  til  Halland.  I  Begyndelsen 
af  Avgust  fik  Krigsfolket  Hjemlov,  og  hermed  var  dette 
hurtige  og  heldige  Tog  til  Ende. 

For  Anders  Bille  fik  Toget  dog  et  Efterspil,  som  skaffede 
ham  mange  bitre  Timer.  Han  og  Otto  Rud  havde  indtil 
da  været  gode  Venner.  Det  vidner  saaledes  om  et  ven- 
skabeligt Sindelag,  at  Anders  Bille  i  Januar  1502  gik  i 
Borgen  for  Otto  Rud  og  Hans  Pogvisk  for  et  Laan  paa 
750  Mark  lybsk  hos  Fru  Anna  Brockdorf.  ^)  Under  Felt- 
toget havde  de  trolig  fulgtes  ad ,  og  hin  skæbnesvangre  Nat 
havde  de,  som  det  udtrykkeligt  fortælles,  sovet  i  Telt  sammen. 
Men  under  Kampen,  da  Otto  Rud  var  i  alvorlig  Fare  for 
at  blive  slaaet  ihjæl,  havde  Anders  Bille  kun  tænkt  paa  sin 
egen  Redning  og  havde  ikke  staaet  last  og  brast  med  sin 
Kampfælle.  Herover  klagede  senere  Otto  Rud  højlydt  og 
vel  ogsaa  med  Rette.  Anders  Bille  forsvarede  sig  imidlertid 
med,  at  han  forst  og  fremmest  maatte  tænke  paa  sin  Pligt 
som  Chef  for  Artilleriet  og  saa  hurtig  som  muligt  sørge  for 
at  redde  dette.  Naturligvis  blev  denne  Strid  en  celebre 
Sag-  den  tapre  Otto  Rud,  om  hvis  Bedrifter  man  snart  hørte 
saa  megen  Tale,  har  vel  haft  Sympatien  paa  sin  Side.     For- 


')  Orig.   i  Geh.  Arch.  Gjældsbreve  og  Kvitteringer  1400 — 1650.      Fase.  3  a. 

gjæves  søgte  gjensidige  Slægt  og  Venner  at  bringe  en  For- 
soning til  Veje  imellem  de  to  gamle  Venner,  og  tilsidst 
maatte  Kongen  sige  det  afgjørende  Ord.  Fire  Aar  efter, 
den  Ilte  Septbr.  1506,  mødtes  Anders  Bille  og  Otto  Rud 
paa  Kjøbenhavns  Slot  og  her  fældede  Kong  Hans  følgende 
Æresdo7n: 

Vi ,  Hans  etc.  gjøre  vitterligt ,  at  Aar  efter  Guds  Byrd 
1506,  S.  Marcelli  papæ  og  martyris  Dag,  her  paa  vort  Slot 
Kjøbenhavn,  nærværende  os  elskelige  renlivet  Mand,  Hr. 
Henrik,  Abbed  i  Esrom  Kloster,  Torben  Bille,  Væbner,  vore 
Mænd  og  Raad,  Hr.  Anders  Muus,  Provst  i  Viborg,  Hr. 
Niels  Gjedde,  Ridder,  vor  Hofsinde,  Oluf  Daa,  vor  Mand 
og  Tjener,  med  flere  gode  Mænd  var  for  os  skikket  os 
elskelige  Anders  Bille  og  Otto  Rud,  vore  Mænd  og  Tjenere, 
om  nogle  Ord  og  Tale,  som  Otto  Rud  skulde  have  talet 
og  haft  paa  Anders  Bille,  saa  at  han  ikke  skulde  haft  sig 
tilbørlig  mod  Otto  Rud,  den  Tid  fornævnte  Anders  Bille 
og  Otto  Rud  vare  skikkede  med  vor  kjære  Søn  for  Ellins- 
borg  mod  vore  og  Rigens  Fjender,  de  Svenske,  og  mente 
fornævnte  Anders  Bille,  at  samme  Ord  og  Tale,  som  Otto 
Rud  i  saa  Maade  haver  haft  om  ham,  skulde  være  hans 
Ære  anrørende.  Da  have  vi  det  nu  med  fornævnte  vore 
elskelige  Raad  og  gode  Mænd  gransket,  overvejet  og  for- 
faret, saa  at  fornævnte  Anders  Bille  haver  haft  sig  efter  vor 
og  vor  kjære  Søns  Befaling  paa  fornævnte  Rejse  ærlig,  trolig 
og  vel,  som  ham  af  Ære  og  Rette  burde  at  gjøre  og  ej 
anderledes,  det  ham  eller  hans  Ære  kan  være  anrørendes 
eller  til  Forfang  i  nogen  Maade,  og  funde  vi  fornævnte 
Anders  Bille  derom  aldeles  «orsage»  (sagesløs).  Givet  Aar, 
Dag  og  Sted,  som  forskrevet  staar».^) 

Sommeren  1502  er  mærkelig  ved  de  to  store  Volds- 
handlinger:   Rigshovmesteren  Povl  Laxmands  og  den  norske 


')   Orig.   i   Geh.  Arch.   Reg.   69.      Fase.    16.      Vedel   Simonsen,    Ruderne  I. 
132-33- 

Adelsmand  Knud  Alfsens  Drab.  Af  disse  Begivenheder 
staar  særlig  Knud  Alfsens  Drab  ikke  i  tjærneste  Berøring 
med  eller  fik  nogensomhelst  Betydning  for  den  Slægt,  hvis 
Historie  her  skildres.  Drabet  paa  Povl  Laxmand  berører 
heller  ikke  direkte  Billernes  Historie,  men  det  blev  udført 
Uge  efter  Tilendebringelsen  af  det  Tog,  hvor  han  og  Hans 
Bille  havde  været  Hovedanførere,  Hans  Bille  kom  ind  i 
Rigsraadet  antagelig  umiddelbart  før  Drabet  og  var  en  af  de 
Rigsraader,  der  senere  fældede  Dommen  over  Povl  Laxmand, 
og  endelig  var  Rigshovmesteren  og  den  gamle  Sten  Bille 
ret  nøje  knyttede  til  hinanden  ^),  saa  at  det  vel  kan  forsvares 
ogsaa  at  give  en  Skildring  af  denne  mærkelige  og  endnu  i 
sine  Aarsager  uopklarede  Begivenhed  Plads  i  Billernes 
Historie. 

Den  Storm,  som  Ærkebiskop  Birger  havde  rejst  imod 
Rigshovmesteren  og  hans  skaanske  Venner,  .syntes  efter 
Rigsraadsmødet  i  Oktober  1501  at  have  fordelt  sig.  Povl 
Laxmand  fik  endog  det  ærefulde  Hverv  at  være  Chef  for 
Undsætningsflaaden  til  Stockholm.  Det  mislykkede  Udfald 
af  Toget  kan  vel  nok  have  fremkaldt  Bebrejdelser  og  en  let 
forklarlig  Misfornøjelse  fra  Kongens  Side,  men  de  syntes 
dog  at  være  skiltes  i  Venskabelighed  fra  hinanden,  da 
Kongen  fra  Kalmar  ilede  forud  til  Kjøbenhavn,  medens 
Rigshovmesteren  og  de  øvrige  Anførere  foreløbig  tøvede  i 
Kalmar,  hvor  Povl  Laxmands  Svigersøn  var  Befalingsmand, 
for  at  proviantere  Slottet.  I  Sølvesborg  forlod  Rigshov- 
mesteren Flaaden,  han  var,  som  han  skrev  til  Kongen  den 
13de  Juni,  ikke  vel  til  pas,  m^en  vilde  ufortøvet  komme  til 
Kjøbenhavn,  naar  han  atter  var  bleven  rask.     Flaaden  sejlede 


')  Sten  Billes  Navn  findes  som  Vidne  under  en  Række  af  de  talrige  Gods- 
transactioner,  som  Povl  Laxmand  udførte;  vi  skulle  her  kun  nævne,  at 
han  har  forseglet  to  Breve  fra  Aaret  1502  af  9.  Febr.,  dat.  Lund,  og 
af  3.  April,  dat.  Kjøbenhavn.  Copibogen  Nr.  293  Fol.  i  Univ.  Biblio- 
thekets  Arn.  Magn.  Saml.  S.  47,  og  Voss.  Saml.  i  Geh.  Arch.  Lynge — 
Kronborg  Hrd.   34. 

i  Forvejen  og  maa  være  naaet  til  Kjøbenhavn  et  Par  Dage 
efter.  De  paa  Flaaden  værende  Anførere  og  Rigsraader 
havde  Ordre  til  mundtlig  at  meddele  Kongen  forskjellige 
Underretninger  om,  hvad  der  var  foregaaet  i  Kalmar  ^).  Blandt 
disse  Anførere  vare  selvfølgelig  ogsaa  Hans  Bille  og  Niels 
Bosen  Grip,  den  sidste  nu  en  landflygtig  Mand  ligesom 
hans  Svigerfader  Arvid  Trolle,  der  nu  boede  paa  sin  Hustrus 
Ejendom  Lillø  i  Skaane,  efter  at  hans  svenske  Gaarde  vare 
opbrændte. 

I  de  samme  Dage  kom  Lensmanden  paa  Ørum  Slot, 
Ebbe  Strangesen,  tilligemed  sin  Ven  Adelsmanden  Bjørn 
Andersen  (Bjørn)  til  Kjøbenhavn.  De  havde  deltaget  i  Toget 
til  Stockholm,  men  i  Kalmar  havde  de  forladt  Hæren  og 
vare  over  Land  dragne  til  Kjøbenhavn.  Ebbe  Strangesen 
var  bekjendt  for  sit  heftige,  uregerlige  Sind.  At  han  har 
haft  en  Strid  med  Rigshovmesteren  paa  Tilbagevejen,  tør 
vel  anses  for  overvejende  sandsynligt  efter  hvad  der  siden 
skete,  og  mulig  har  han  taget  sig  selv  Orlov  uden  Povl 
Laxmands  Samtykke.  I  dennes  Brev  til  Kongen  forekommer 
en  Ytring,  som  kunde  tyde  hen  paa  noget  saadant.  Laxmand 
fortæller  nemlig,  at  der  er  Folk,  som  forlade  Flaaden  uden 
Tilladelse,  og  føjer  til:  «Det  Folk,  som  Eders  Naade  finder 
optegnet  i  dette  Skrift,  dem  har  jeg  givet  Orlov;  dersom 
andre  ville  beraabe  sig  paa  mig,  da  gjøre  de  det  uden 
Hjemmel  eller  Tilladelse*. 

Den  22de  Juni  var  Povl  Laxmand  i  Kjøbenhavn.  Hans 
første  Besøg  gjaldt  naturligvis  Kongen,  og  der  forlyder  intet 
om,  at  denne  har  modtaget  ham  unaadigt.  Da  han  gik  til- 
bage fra  Slottet  og  var  kommet  over  Højbro,  mødte  han 
Ebbe  Strangesen  og  Bjørn  Andersen.  De  to  « Staldbrødre* 
—    som    de    kalde    sig.    selv  —  havde    den    Dag  « spist    og 


« Eders  Naades  Raad  som  paahørtc,  kan  vel  undervise  E.  N.  der  noget 
af,»  skriver  Povl  Laxmand.  Brevet  er  trykt  i  Aarsb.  fra  Geh.  Arch. 
IV.   308. 

drukket*  sammen,  og  Vinen  har  sandsynligvis  gjort  Ebbes 
Sind  endnu  mere  ophidset  mod  Rigshovmesteren.  Strax  da 
de  mødtes,  droge  begge  deres  Værger  og  huggede  løs  paa 
hinanden.  Bjørn  Andersen  vilde  lægge  sig  imellem,  men 
maatte  snart  værge  sig  selv,  og  i  denne  Kamp  er  det  da, 
at  Rigshovmesteren  blev  dødelig  saaret  og  derpaa  kastet  i 
Vandet  med  det  haanlige  Tilraab:  «Du  hedder  Laxmand, 
Du  har  hjemme  i  Vandet,  svøm  nu!»  Drabsmændene  flygtede 
bort  og  kom   lykkelig  i  Behold  til  deres  Hjem  ^). 

Endnu  den  Dag  i  Dag  hviler  der  en  Skygge  af  Mis- 
tanke paa  Kong  Hans  som  den,  der  direkte  eller  indirekte 
har  foranlediget  Povl  Laxmands  Drab.  Næppe  en  Maaned 
efter  rejste  Kongen  jo  Anklagen  for  Majestætsforbrydelse 
og  Landsforræderi  mod  den  døde  Rigshovmester,  og  det 
laa  da  nær  saa  vel  for  Samtiden  som  Eftertiden  at  knytte 
en  vis  Kausalforbindelse  mellem  de  to  Begivenheder.  Af 
den  ovennævnte  Fremstilling  vil  det  imidlertid  ses,  at  Drabet 
utvivlsomt  skyldes  en  personlig  Tvist  mellem  de  to  Mænd, 
der  ere  Hovedpersonerne  i  dette  sørgelige  Drama.  Dette 
fremgaar  end  yderligere  af  et  hidtil  ikke  kjendt  Aktstykke. 
Det  er  et  Brev  fra  Ebbe  Strangesens  Hustru,  Kirstine  Bryske, 
skrevet  fire  Maaneder  efter  Povl  Laxmands  Drab  og  rettet 
til  Henrik  Krummedige.  Hun  skildrer  først  heri  den  Sorg 
og  Frygt,  hun  har  for  Ebbe  « efter  slig  en  Skade,  som  han 
nu  er  kommet  udi»,  og  ønsker,  at  han  saa  hurtig  som  muligt 
maa  faa  Sagen  bragt  til  Ende.  Hun  antyder,  at  der  er 
Folk,  som  gjerne  ville  forhale  Afgjørelsen,  men  det  kan  ikke 
være  Ebbes  Venner.  Derfor  ønsker  hun,  at  Henrik  Krum- 
medige  skal    møde    hende    og  Ebbe   paa  Fyn   og    aftale   det 


')  Laxmands  Drab  er  ofte  fremstillet,  vi  skulle  kun  henvise  til  de  bekjendte 
Fremstillinger  af  Kolderup-Rosenvinge  i  Historisk  Tidsskrift  III,  Allen, 
Paludan-Møller  og  Brasch,  Gamle  Ejere  af  Bregentved.  Fremstillingen 
ovenfor  afviger  i  enkelte  Punkter  fra  de  nævnte  Forfatteres  og  støtter 
sig  hovedsagelig  paa  det  af  Prof.  Kr.  Erslev  i  Danske  Mag.  4.  Række 
VI.   2S7 — 88  fremdragne  Aktstykke. 

fornødne.  Thi,  skriver  hun,  «er  I  den,  som  jeg  tiltror  frem 
for  nogen  at  tale  Ebbes  Bedste  baade  til  min  Herres  Naade 
og  til  Hr.  Laxmands  Venner. •>->  Det  skulde  sikkert  ikke 
have  været  nødvendigt  at  tale  Ebbes  Sag  for  Kongen,  naar 
denne  selv  havde  staaet  bag  ved  hele  Katastrofen. 

Henrik  Krummedige  var  den  rette  Mand  til  at  bringe 
en  slig  Sag  i  Orden.  Han  havde  selv  et  Drab  paa  sin 
Samvittighed  og  det  af  en  endnu  mere  graverende  Be- 
skaffenhed. Imod  givet  Lejde  havde  han  ombord  paa  sit 
eget  Skib  dræbt  Knud  Alfsen,  da  denne  kom  for  at  under- 
handle med  ham  om  Fred.  Han  havde  strax  skaffet  sig  et 
lovligt  Vidnesbyrd  for  sin  Handlings  Berettigelse,  thi  —  er- 
klærede Tylvten  —  Knud  Alfsen  havde  selv  villet  overtræde 
Lejdet  og  var  kun  blevet  forekommet;  Hr.  Henrik  havde  endog 
faaet  Kongens  egen  Billigelse:  «Du  har  vist  Dig  som  en  tro 
Dannemand».  Næppe  en  M.'aned  efter,  at  Kirstine  Bryske 
havde  skrevet  sit  Brev  til  Henrik  Krummedige,  blev  Povl 
Laxmands  Sag  afgjort.  Den  8de  November  1502  fældede 
Rigsraadet  —  blandt  hvis  Medlemmer  vi  træffe  Sten  Bille 
som  Nr.  i  af  de  verdslige  Raadsherrer,  Henrik  Knudsen  og 
Jørgen  Parsberg,  samt  Hans  Bille  som  den  sidste  i  Rækken 
og  derfor  den  yngste  —  Dommen  over  den  døde  Mand  og 
tilkjendte  Kongen  alt  Hr.  Povl  Laxmands  Gods,  Jord  og 
Løsøre  i  Erstatning  for  den  Skade  han  havde  gjort  Kongen 
ved  I  °  at  ophidse  det  svenske  Rigsraad  til  Ulydighed  mod 
Kongen,  2  "^  at  sende  hemmelige  Bud  til  Kongens  Fjender  i 
Stockholm  og  3  "  at  kalde  Kongen  en  for  Danmarks  Rige 
skadelig  Herre  og  Konge.  I  den  sidste  Ytring  spore  vi  en 
Gjenlyd  af  Ærkebiskop  Birgers  Klager  mod  Povl  Laxmand 
det  foregaaende  Aar,  og  i  Ærkebispen  har  vi  utvivlsomt 
den  Mand,  som  har  faået  sat  Rettergangen  i  Scene,  ligesom 
den  snilde  Jens  Andersen  Beldenak  har  været  den,  der  har 
angivet  Maaden,  hvorpaa  den  skulde  føres.  Men  med  denne 
Dom  var  ogsaa  Ebbe  Strangesens  Handling  retfærdiggjort, 
og  Kongen  har  vel  ogsaa  kunnet  kalde  ham  ligesom  Henrik 

Krummedige,  «en  tro  Dannemand«.  Tre  Dage  efter  finde 
vi  Ebbe  Strangesen  optaget  i  Rigsraadet,  Drabsmanden  ind- 
tog den  Dræbtes  Plads.  Men  disse  F'orhold  kunne  ikke 
betragtes  fra  et  moderne  moralsk  Synspunkt.  Er  det,  som 
alt  tyder  hen  paa,  saa,  at  Povl  Laxmand  og  Ebbe  Strangesen 
som  gamle  Fjender  møde  hinanden  paa  Højbro  og  der,  som 
det  hedder,  «skiftede  Hug»^),  da  var  det  ikke,  som  det  altid 
siges,  et  lumskeligt  Snigmord,  men  den  blodige  Afgjørelse  af 
et  personligt  Mellemværende,  som  Datidens  Historie  frembyder 
saa  mange  Exempler  paa.  Det  kriminelle  laa  i,  at  Værgerne 
vare  dragne  paa  Slottets  fredhellige  Grund,  og  derfor  var  det 
nødvendigt  at  tale  Ebbes  Sag  hos  Kongen.  Vi  se  endvidere,  at 
der  endnu  i  Oktober  Maaned  har  været  Tale  om  en  mindelig 
Overenskomst  mellem  Ebbe  Strangesen  og  Hr.  Laxmands 
Venner  angaaende  Bøderne  for  Drabet.  Pifter  Rigsraadets  Dom 
har  ogsaa  dette  været  ufornødent,  der  var  ingen  længere,  der 
kunde  eller  turde  optræde  paa  Povl  Laxmands  Vegne  -). 

Povl  Laxmands  Død  og  Domfældelse  blev  en  Kilde  til 
Velstand  for  hans  mange  Fjender.  Rigshovmesteren  havde 
jo  været  Landets  rigeste  Mand,  han  havde  ejet  5  Hoved- 
gaarde med  dertil  hørende  14  Møller  og  900  Bøndergaarde. 
Al  denne  Herlighed  inddroges  nu  under  Kronen,  og  Kongen 
solgte  eller  bortskjænkede  Godset.  Blandt  dem,  der  bleve 
berigede  med  Rigshovmesterens  møjsommeligt  sammen- 
skrabede Gods,  træfife  vi  først  og  fremmest  hans  afsagte 
Fjender:  Ærkebiskop  Birger,  der  fik  Aagerup  Hovedgaard  i 
Skaane,  og  Biskop  Jens  Andersen,  der  fik  hans  Gaard  i 
Kjøbenhavn ;  endvidere  Henrik  Krummedige,  der  kjøbte  det 
prægtige  Herresæde  Valden  i  Halland,  der  senere  fra  ham 
gik  i  Arv   til    hans  Datter  Sofie,    Eske  Billes  Hustru;    en  af 


')  I  Rigsraadets  Erklæring  angaaende  Bjørn  Andersens  Deltagelse  i  Drabet 
hedder  det  udtrykkeligt,  at  Ebbe  Strangesen  og  Povl  Laxmand  « mødtes 
og  skiftede  Hug  sammens,  «de  begyndte  strax  at  slaa  paa  hverandre«. 

')  Jeg  har  ovenfor  kun  omtalt  .Sagen  i  sine  Hovedtræk,  men  agter  ved 
Lejlighed  at  gjøre   den   til  Gjenstand  for  en   nærmere  Udvikling. 

Laxmands  gamle  Tjenere,  Christiern  Andersen,  der  mulig 
har  kunnet  fremføre  nogle  Vidnesbyrd  imod  sin  fordums 
Herre,  forlenedes  med  Asserbo  Slot,  og  endelig  træffe  vi 
mellem  disse  begunstigede  ogsaa  Edel  Mikkelsdatters  Hus- 
bond, Torben  Bille.  1 503  kjøbte  han  af  Kongen  en  Gaard 
i  Korsør,  som  Povl  Laxmand  havde  ejet,  og  samtidig  dennes 
Hovedgaarde  Sandholt  og  Arreskov  i  Fyn  med  alt  tilliggende 
Gods.  For  hvilken  Pris  Torben  Bille  har  kjøbt  disse  Gaarde, 
vides  ikke,  men  det  tør  vel  antages,  at  han  er  kommet 
billigt  dertil;  de  nævnte  Gaarde  hørte  med  til  det  Gods, 
som  han  i  sit  Testamente  bestemte  skulde  tilhøre  hans 
Hustru  efter  hans  Død,  saa  længe  hun  levede  og  uden  hans 
Arvingers  Indsigelse.  Heri  siger  han  udtrykkelig,  at  han 
har  kjøbt  disse  Ejendomme,  efter  at  han  havde  faaet  hende 
til  Hustru^).  Kort  efter,  c.  1503,  blev  ogsaa  Torben  Bille, 
som  ovenfor  omtalt,   Medlem   af  Rigsraadet. 

I  de  følgende  Aar  finde  vi  de  to  Brødre  Hans  og 
Torben,  tilligemed  deres  Farbroder  Sten  sysselsatte  med 
Rigets  Sager.  Som  Medlemmer  af  Rigets  Raad  have  de 
taget  levende  Del  i  alle  de  vigtige  Begivenheder,  som  op- 
fylde de  sidste  ti,  saa  bevægede  Aar  af  Kong  Hans's  Re- 
gering. Da  Sten  Sture  efter  Opfordring  af  Liibeckerne  og 
nordtyske  Fyrster  endelig  besluttede  sig  til  at  sende  Dron- 
ning Christine  tilbage  til  Danmark,  var  Sten  Bille  en  af  de 
skaanske  Raadsherrer,  som  den  8de  September  fra  Aahus 
udstedte  Lejdebreve  for  de  Svenske,  som  fulgte  Dronning 
Christine  til  Grændsen.  Han  har  utvivlsomt  ogsaa  ledsaget 
den  unge  Kong  Christiern,  da  denne  paa  Hallands  Grændse 
i  Slutningen  af  Aaret  modtog  sin  Moder,  som  han  ikke  havde 
set  i  henved  tre  Aar  ^).  Dronning  Christines  Tilbagekomst 
til  Danmark  gav  Anledning  til  fornyede  Underhandlinger 
med   Sverig,   hvor  imidlertid   Sten   Sture  i  Slutningen  af  1503 


*)  Danske  ArcLivregistraturer  IV.   227.      Wegener,   Abrahamstruii   I.   47. 
^)  Hadorph,   Sw.   Rimkronike  S.   386 — 87. 

var  død  og  Svante  Nielsson  Sture  derpaa  valgt  til  Rigsfor- 
stander. Den  20de  Januar  1504  har  Sten  Bille  været  samlet 
med  det  skaanske  Rigsraad,  blandt  hvis  Medlemmer  han 
stadig  optræder  som  den  første  efter  Ærkebispen  i  Lund, 
og  derfra  udstedt  Lejdebrev  for  Hemming  Gad  med  to 
svenske  Rigsraader  til  at  komme  til  et  Møde  i  Halmstad 
med  det  danske  Rigsraad  og  derfra  uhindret  begive  sig  til 
Kongen  og  tilbage  igjen  ^).  Samtidig  ønskede  Kongen,  at 
de  skaanske  Rigsraader  skulde  komme  over  til  Kjøbenhavn, 
hvor  det  sjællandske  Rigsraad  var  forsamlet  til  vigtige  Raad- 
slagninger  med  Kongen  om  de  svenske  Anliggender.  Men 
den  strænge  Vinter  forbød  dem  at  komme  over  fra  Malmø, 
hvor  de  tøvede  i  fire  Nætter,  til  Kjøbenhavn,  og  selv  fra 
Helsingborg  kunde  et  Bud  ikke  naa  over  til  Sjælland  -). 
Kongen  gjorde  sig  paa  den  Tid  megen  Umage  for  at  vinde 
indflydelsesrige  svenske  Rigsraader  for  sig,  saaledes  den 
tapre  Aage  Hansen  og  Hr.  Ture  Jonsen  Roos.  Den  sidste 
fik  blandt  andet  Kongens  og  Dronningens  Brev  paa  noget 
Gods  i  Skaane  og  Halland,  som  Sten  Bille  havde  faaet  i 
Befaling.  Det  hedder  nemlig  i  Brevet:  « endog  at  Hr.  Sten 
Bille,  Landsdommer  i  Skaane,  har  i  Befaling  af  vor  kjære 
Hene  Husbonde  samme  Gods  at  annamme  til  sig,  dog  skal 
det  være  fornævnte  Hr.  Ture  Jonsen,  Fru  Birgitte  (Erik 
Ottesen  Rosenkrands'  Enke)  og  Hr.  Tures  Børn  til  gode 
og  Bistand*^).  Det  er  formodentlig  noget  af  Povl  Laxmands 
Gods,  thi  dette  benyttedes  stadig  af  Kongen  som  Lokke- 
middel. Det  med  det  svenske  Rigsraads  Sendebud  aftalte 
Møde  fandt  endelig  Sled  i  Kjøbenhavn  i  Begyndelsen  af 
Maj  1504,  og  den  i8de  Maj  sluttedes  her  en  Vaabenstilstand  paa 
et  Aar  (fra  17de  Juni  1504  til  iste  Juli  1505)^  ligeledes  af- 
taltes et  Møde  mellem  alle  tre  Rigers  Raad  i  Kalmar  14  Dage 


')  Hadorph,  a.   .St.     S.   3S7— 88. 

')   Aarsbereln.   fra   Geh.   Arch.   IV.    31  I  — 12. 

')  Danske   Magazin  4.   Række  V.   Si. 

før  St.  Hans  Dag  1505  for  at  slutte  en  endelig  Fred  og  bi- 
lægge al  Strid  og  Tvedragt  mellem  Rigerne.  Overenskomsten 
besegledes  af  Rigsraadet,  blandt  hvilke  nævnes  Sten  Bille, 
samt  Hans  og  Torben  Bille.  Det  er  første  Gang,  at  Torben 
Bille  forsegler  som  Rigsraad,  han  er  dog  sandsynligvis  ind- 
traadt  i  Rigsraadet  allerede  1503.  I  Overenskomsten  nævnes 
særlig  Billernes  gode  Ven,  den  landflygtige  Svensker  Niels 
Bosen  Grip,  der  1502  var  fulgt  med  Kongen  tilbage  til 
Danmark  og  nu  blev  forlenet  med  Borgholm  Slot  paa  Oland. 
Erik  Trolle  var  derimod  forblevet  i  Sverig,  hvor  han  i  de 
følgende  Aar  spillede  en  vigtig  Rolle  som  Unionsven  ^). 

I  dette  og  det  følgende  Aar  træde  endnu  tre  af  Bille- 
ættens yngre  Medlemmer  ind  i  Lensmændenes  Række. 
Den  19de  Juni  1504  forlenes  Peder  Billes  Søn  Erik  Bille 
med  Næsby  hoved  Slof  paa  Fyn,  som  hørte  til  Dronning 
Christines  Livgeding-).  I  Begyndelsen  af  det  følgende  Aar 
aftræder  Sten  Bille  Gladsaxe  Len,  som  derpaa  overdrages 
til  Eriks  Broder  Knud  Bille,  og  endelig  bliver  omtrent 
samtidig  Anders  Bille  forlenet  med  Stegehus  og  Møen  efter 
Jørgen  Ruds  Død.  Han  maatte  udbetale  Jørgen  Ruds  Enke, 
Christine  Eriksdatter  Rosenkrands  2000  Mark  danske  Penge 
for  det  Pant,  hendes  afdøde  Husbond  og  hun  havde  i  Stege 
Slot  og  Len.  Den  3dje  April  1505  overgav  Fru  Christine 
Slotsloven  til  Anders  Bille  og  overleverede  ham  hele  Slots- 
inventariet.  Det  var  en  vigtig  og  ansvarsfuld  Post,  som  her 
overdroges  den  unge  28aarige  kongelige  Hofsinde,  og  i  denne 
Stilling  skulde  Anders  Bille  snart  lægge  betydelige  Evner 
for  Dagen,  da  nogle  Aar  efter  Krigen  med  Hansestæderne 
udbrød^).  Endnu  et  Medlem  af  den  yngre  Slægt  begynder 
i  disse  Aar  sin  glimrende  Løbebane:  Ove  Bille,  Peder  Billes 
Søn.     Han    var    1499    traadt    ind    i    Kongens    Kancelli,    den 


')    Hadorph,  a.  St.   S.  390 — 95. 
*)    Danske  Mag.  4.  R.   V.  85,  88. 

^)    Aktstykkerne    ang.     Slege    findes    i    Geh.    .\rch.    Top.    Sam],    p.    Papir. 
Stege   I — 6. 

sikre  Vej  til  Opnaaelsen  af  et  af  Landets  Bispedømmer. 
Biskop  Johannes  af  Roskilde  havde  1501  overdraget  ham 
Kanonikatet  «de  Rota»  i  Roskilde  Domkirke,  han  var  nu 
Sekretær  i  Kancelliet  og  skulde  snart  opnaa  Kanslerværdig- 
heden ^). 

Aaret  1504  gik  hen  uden  mærkelige  Begivenheder,  og 
Tiden  nærmede  sig  til  det  store  Møde  i  Kalmar.  Kong 
Hans  nærede  ikke  længer  store  Forhaabninger  om,  at  det 
skulde  komme  til  Fred  med  Sverig,  hvor  Svante  Sture  nødig 
vilde  opgive  den  Magt,  han  saa  nylig  havde  faaet  i  Hæn- 
derne. Kongen  udrustede  derfor  en  betydelig  Flaade,  ind- 
kaldte alle  Lensmændene  og  Opbud  fra  Stæderne,  og  i  Be- 
gyndelsen af  Juni  styrede  en  af  de  prægtigste  Flaader, 
henved  60  Skibe  stærk,  som  endnu  var  sejlet  ud  fra  de 
danske  Havne,  Kursen  til  Kalmar.  Kongen  var  selv  om- 
bord, ledsaget  af  sin  Svigersøn,  Kurfyrst  Joachim  af  Branden- 
burg, som  var  mødt  med  124  Svende,  to  Hertuger  af 
Mecklenburg  og  et  Sendebud  fra  hans  Søstersøn,  Kong 
Jakob  IV  af  Skotland.  Iblandt  Anførerne  paa  denne  Flaade 
træffe  vi  baade  Hans  og  Torben  Bille,  Anders  Bille  synes 
derimod  ikke  at  have  været  med  paa  Toget.  Hans  Bille 
kommanderede  paa  Skibet  Barbara,  paa  hvilket  Kongen  selv 
var  ombord.  Torben  Bille  havde  Anførsel  over  de  engelske 
Skibe* ,  hvorved  utvivlsomt  forstaas  Skibe,  som  Kongen  havde 
kjøbt  i  England.  Torben  havde  selv  24  Svende  i  Følge, 
Udbuddet  fra  hans  to  Len.  lait  beløb  Krigsstyrken  sig  til 
ca.  3000  Mand,  en  efter  Datidens  Forhold  betydelig  Styrke, 
saa  meget  mere  som  den  jo  ikke  var  beregnet  paa  Krig, 
men  kun  paa  at  imponere  Svenskerne").  Forgjæves  ventede 
man    imidlertid    paa    Svante  Sture    og    det   svenske  Rigsraad, 


^)    jN'ye  danske   Mag.   I.    198. 

*)  Se  Fortegnelsen  over  Kong  Han's  Krigsstyrke  ved  Kalmar  hos  Styffe, 
Bidrag  t.  Skandinav.  Hist.  IV.  46 — 49.  At  Kongen  selv  var  ombord 
paa  Barbara,  ftemgaar  af,  at  Kongens  egne  Skytter  nævnes  blandt 
Besætningen. 


302 


KALMAR    DOM. 


Dagene  gik  og  ingen  mødte,  ja  der  kom  ej  engang  Bud  for 
at  angive  Grunden  til  Udeblivelsen.  Da  den  største  Del  af 
den  til  Mødet  bestemte  Tid  var  forløben,  samledes  de  to 
Rigers  Raad  til  Afgjørelsen  af  Mellemværendet  med  de 
Svenske,  og  efter  at  de  nødvendige  Formaliteter  vare  iagt- 
tagne, fældede  Raadet  den  iste  Juli  den  uRvnkundige  Kalmar 
Dom,  ved  hvilken  Svante  Sture  og  9  Medlemmer  af  det 
svenske  Raad  erklæredes  som  Oprørere  og  Majestæts- 
forbrydere  for  «at  have  mistet  Ære,  Frihed  og  Privilegier  og 
Naader,  som  de  nogen  Tid  haft  have  eller  have  kunde  af 
nogen  Herre  eller  Konge. »  Endvidere  kjendtes  Kongen 
berettiget  til  paa  ny  «at  indsættes  i  sit  Rige  Sverig*  samt 
Dronningen  til  at  nyde  sin  « Morgengave*  i  Sverig;  alt  de 
oprørskes  Gods,  deriblandt  den  afdøde  Sten  Stures,  erklæredes 
for  forbrudt  til  Kronen.  Baade  Hans  og  Torben  Bille  have 
som  Rigsraader  hængt  deres  Segl  under  denne  Dom,  Sten 
Bille  var  derimod  ikke  til  Stede  ved  Mødet,  hvorimod  Ove 
Bille  i  Forening  med  Tyge  Vincentius  Lunge  have  forseglet 
til  Vitterlighed^).  Det  kan  ogsaa  her  tilføjes,  at  Billernes 
nære  Slægtning,  Arvid  Trolles  Søn,  Jakob  Trolle,  blev  for- 
lenet med  Kalmar  Slot,  som  nu  blev  en  meget  ansvarsfuld 
Post,  da  Kampen  i  Norden  i  de  følgende  Aar  særlig  kom 
til  at  dreje  sig  om   denne  vigtige  militære  Position. 

Hermed  var  Broen  afbrudt  for  en  fredelig  Overens- 
komst med  Sverig;  Krigen  udbrød  strax  og  fortsattes  fra 
1506 — /jop.  Det  var  ikke  en  Krig,  som  udmærkede  sig  ved 
store  Feltslag,  men  den  førtes  overalt  i  Norden  med  smaa 
Overfald  og  Kaperier,  en  Slags  Guerillakrig,  der  ikke  førte 
til  endelige  Afgjørelser,  men  pinte  og  udmattede  begge  de 
krigsførende  Parter. 

Enhver  kjender  Navnene  paa  de  danske  Søhelte,  som  i 


^)  Hvitfeldt  S.  1053 — 54,  1056.  Om  Kalmardomnien  jvfr.  Paludan- 
Mullers  ypperlige  Fremstilling  i  De  første  Konger  af  den  oldenborgske 
Slægt  S.   207  —  14. 

denne  Krig  gjorde  deres  Navne  frygtede  af  Fjenderne  saa 
vel  ved  deres  Tapperhed,  som  ved  den  Grumhed,  hvormed 
de  optraadte;  Otto  Rud,  Søren  Norby  og  Jens  Holgersen 
Ulfsand  ere  de  mest  bekjendte.  Til  disse  slutter  sig  —  om 
end  i  anden  Række  —  ogsaa  Anders  Bille.  Hans  Navn  er 
ikke  i  denne  Krig  knyttet  til  nogen  særlig  Heltedaad,  og 
lians  Virksomhed  afbrydes  henimod  Slutningeri  af  Krigen  af 
en  blodig  Voldshandling,  der  paadrog  ham  Kongens  Vrede 
og  skaffede  ham  selv  megen  Fortræd.  Men  som  dristig 
Sømand  har  ogsaa  han  deltaget  med  Liv  og  Lyst  i  Fejden, 
medens  hans  to  Brødre  synes  at  have  siddet  hjemme  paa 
deres  Forleninger  og  kun  deltaget  i  Rigsraadets  Forhandlinger 
samt  ledsaget  Kongen  paa  hans  Møder  med  Liibeckerne  og 
de  Svenske^).  Hans  Bille,  hvem  vi  hidtil  jævnlig  have 
truffet  som  Krigsmand,  har  formodentlig  i  disse  Aar  giftet 
sig  paa  ny  og  foretrukket  Hjemmets  Glæder  for  Krigens 
Strabadser,  og  Torben  Bille  har  i  sit  Hjem  ligeledes  haft 
Glæder  og  tillige  Bekymringer,  der  have  hindret  ham  i  at 
udfolde  nogen  særlig  Kraft  og  Energi. 

Aaret  1506  hengik  uden  større  Krigsforetagender  fra  de 
Danskes  Side  Jens  Holgersen  var  tidlig  i  Søen,  men  havde 
dette  Aar  ikke  videre  Held  med  sig.  Anders  Bille  synes 
dette  Aar  at  have  været  hjemme,  han  var  netop  paa  denne 
Tid  bleven  trolovet  med  Oluf  Stigsens  Datter  Pernille.  Det 
er  ret  mærkeligt,  at  denne  Forbindelse  kom  i  Stand;  Oluf 
Stigsen  var  ikke  Billerne  god;  men  det  er  rimeligt,  at  For- 
lovelsen forst  er  bleven  forkyndt  efter  Oluf  Stigsens  i  Slut- 
ningen af  1505  indtrufne  Død.  Hans  Enke  Anne  Movrids- 
datter  Gyldenstjerne  fik  nemlig  strax  en  alvorlig  Proces  paa 
Halsen  med  sin  Stifdatter  og  Svigersøn  Tyge  Brahe  og  har 
derfor  trængt  til  en  kraftig  og  dygtig  Mand  til  Stotte. 
Anders  Billes  Navn  var  allerede  saa  anset,  at  hun  ikke 
kunde  vente  nogen  bedre   Svigersøn.     Pernille   var  imidlertid 


')    Jvfr.   Danske   Mag.  4.   K.   IL   281, 


304  ANDERS    BILLE    OG    PERNILLE    KROGNOS. 

endnu  for  ung  til  at  indtræde  i  Ægtestanden,  og  Anders 
Bille  maatte  vente  halvtredje  Aar,  inden  Ægteskabet  kom  i 
Stand.  Han  fik  dog  strax  en  Trøst  for  denne  Udsættelse, 
idet  Fru  Anne  Movridsdatter,  sandsynligvis  paa  selve  Tro- 
lovelsesdagen ,  hvor  blandt  andre  ogsaa  gamle  Hr.  Sten 
Bille  og  Anders'  Broder  Hans  Bille  vare  nærværende,  for- 
lenede ham  med  sin  egen  Fædrenegaard  Markiegaard  i 
Skaane.  Det  hedder  i  det  den  23de  Marts  udstedte  For- 
lenin gsbrev,  at  Anders  Bille  «skal  nyde  og  bruge  Gaarden, 
indtil  Gud  føjer  det  saa,  at  han  fanger  min  Datter  Pernille 
til  sig  i  Ægteskab,  og  da  skal  han  annamme  hendes  rette 
fædrene.  Efter  Brylluppet  skal  han  beholde  Gaarden  i  to 
samfulde  Aar,  paa  det  han  skal  være  mig  des  ydermere  til 
Kjærlighed,  Vilje  og  Bestand.  >•  Selv  om  Pernille  døde  før 
Ægteskabet,  skulde  han  alligevel  beholde  Gaarden  to  Aar  fra 
hendes  Dødsdag  at  regne.  Hun  fandt  det  til  Slutning  nød- 
vendigt at  tilføje  et  Forbud  mod,  at  hendes  Arvinger  gjorde 
Anders  Bille  nogen  Hindring  « fordi  han  saa  bruger  og  i 
sit  Værge  haver  haft  fornævnte  Markie  Gaard  og  Gods,  thi 
jeg  haver  det  gjort  af  kjærligt  Laan  og  aldrig  derpaa 
annammet  Penge  eller  Sølv  eller  noget  Værd  1  nogen 
Maade»  ^).  Anders  Bille  paatog  sig  herved  en  Slags  Be- 
skyttelse for  sin  Svigermoder  og  sin  Forlovede,  men  han 
kunde  ogsaa  med  Glæde  paatage  sig  det,  thi  Frøken  Per- 
nille besad  foruden  andre  fortrinlige  Egenskaber  den  i  hans 
Øjne  vistnok  fortrinligste,  at  være  en  af  Danmarks  rigeste 
Arvinger.  At  han  trolig  opfyldte  sin  Forpligtelse  ligeoverfor 
sin  Svigermoder,   er  der  mange  Vidnesbyrd  om. 

Man  mærker  tydelig,  at  Aaret  1506  ikke  var  noget 
stærkt  bevæget  Krigsaar,  thi  Kilderne  til  Billernes  Historie 
flyde  ret  rigeligt  dette  Aar.  Det  ene  Møde  afløser  det 
andet,    der    skiftes    i  Allinde    efter    Fru  Cecilie,    man    ordner 


^)    Conc.    i    Danske    Adels     Breve    5,    14.      Udt.   i   Brasch,    Bregentved    S. 
1 1 1  — 12. 

Bøderne  for  Bent  Pedersen  Billes  Død,  og  Hans  Bille  stævner 
Henrik  Krummedige  til  Møde  i  Anledning  af  en  Arvesag^). 
Endelig  deltage  næsten  alle  Slægtens  Medlemmer  i  det 
store  Møde,  som  Kong  Hans  i  Begyndelsen  af  Jimi  afholdt 
i  Kiel  med  Liibeckerne  og  Hertug  Frederik.  Kongen  havde 
faaet  Smag  for  ved  slige  Lejligheder  at  optræde  med  en 
Kraftudfoldelse,  som  kunde  virke  imponerende.  Alle  Lens- 
mænd bleve  tilsagte,  deres  Følge  skulde  være  saa  talrigt 
som  muligt.  Dragten ,  som  Følget  skulde  bære ,  blev  fore- 
skrevet; denne  Gang  skulde  Graat  med  Gult  i  være  Hoved- 
farven. Iblandt  dem,  som  den  30te  Maj  skulde  mode  ved 
Laalands  Albue  og  have  Kost  og  Spisning  med  indtil 
Mikkelsdag,  nævnes  Hr.  Sten  Bille  med  16  Mand,  Hans 
Bille  med  10,  Torben  og  Anders  hver  med  hver  8,  Gregers 
Jepsen  Ulfstand  med  4,  Henrik  Knudsen  med  16  Mand.  I 
Begyndelsen  af  Juni  fandt  Mødet  i  Kiel  Sted ;  talrige  nord- 
tyske Fyrster,  Henrik  af  Braunschweig,  Joachim  af  Branden- 
burg, Magnus  af  Lauenburg,  Henrik  af  Lyneburg,  Henrik  af 
iMecklenburg  og  Kongens  Broder  Hertug  Frederik  vare  til 
Stede.  Alle  disse  Fyrster  vare  Liabeckernes  Fjender,  og  det 
maa  have  været  ubehageligt  for  de  lybske  Sendebud  at 
færdes  mellem  de  hovmodige  Adelsmænd,  der  ved  alle 
Lejligheder  haanede  og  spottede  dem,  fremfor  alle  Kong 
Hans's  Søkapitainer,  der  pralede  med  de  kostbare  Herme- 
linsdragter,  de  havde  taget  paa  de  kaprede  lybske  Skibe. 
Selvfølgelig  undlod  Liibeckerne  ikke  til  Gjengjæld  at  sende 
en    hvas    Pil    ud    imod    Kong    Hans.      Naar    Kongen    var    i 


^)  sKjære  Hr.  Henrik.  Som  Eder  vel  fortænker,  at  I  lovede  mig  i 
Kalmar,  at  mine  Søskende  og  jeg  skulde  være  i  Fællig  med  Eder  til 
Heellod,  som  vi  i  Fjor  vare,  thi  heder  jeg  Eder  kjærligen,  at  I  under- 
viser denne  Eders  Svend  Oluf  Jensen  om,  hvorfor  det  ikke  tilforn  er 
bestilt;  jeg  vil  bestille  det  saa,  at  der  skal  komme  gode  Karle  at  drage 
paa  mine  Søskendes  og  mine  Vegne.  Hermed  Eder  Gud  befalendes. 
Malmø,  S.  Mathei  ap.  Dag  ('^'9)  1506.*  Orig.  i  Danske  Ad.  Breve 
4.    128. 

Raadssalen,  fortalte  de,  havde  han  siddende  ved  sin  ene 
Side  en  Frue  og  ved  den  anden  en  Jomfru;  men  det  var 
efter  Folks  Sigende  ikke  andet  end  to  Skjøger^).  Sigtede 
mon  Liibeckerne  hermed  til  Fru  Edel,  hvem  Hemming  Gad 
omtrent  paa  samme  Tid  med  rene  Ord  kaldte  ved  det 
samme  hæslige  Navn?  Kort  efter  Mødet  besøgte  Kongen 
Fru  Edel  paa  Sandholt  i  Fyn,  og  det  kan  Jo  være  muligt, 
at,  hun  har  været  med  i  Kiel  og  at  Kongen  har  ledsaget  hende 
til  hendes  Hjem").  Resultatet  af  Mødet  var  et  fordelagtigt 
Forlig  for  Kong  Hans  og  en  Aftale  om  et  nyt  Møde  til 
næste  Aar  i  Nykjøbing  paa  Falster,  hvor  den  endelige  Fred 
skulde  sluttes.  Den  7de  Juli  1507  kom  Freden  i  Nykjøbing 
i  Stand,  hvorved  Liibeckerne  forpligtede  sig  til  at  afbryde 
al  Forbindelse  med  Sverig,  indtil  de  havde  formaaet  dette 
Land  til  at  underkaste  sig  Kong  Hans;  Sten,  Hans  og  Torben 
Bille  have  sat  deres  Segl  under  dette  Forlige). 

I  Aaret  1507  knytter  Interessen  sig  særlig  til  den  danske 
Flaades  Foretagender.  Den  23de  Oktober  1506  havde 
Svenskerne  under  Hemming  Gads  Anførsel  erobret  Kalmar 
Stad,  men  Slottet,  hvor  Joachim  Trolle  førte  Befalingen, 
holdt  sig  tappert  mod  deres  Angreb.  Det  var  en  af  den 
danske  Flaades  vigtigste  Opgaver  i  de  følgende  Aar  at 
undsætte  Slottet  med  Folk  og  Levnetsmidler,  og  det  lykkedes 
ogsaa.  Æren  herfor  tilkommer  vel  væsentligst  Jens  Holgersen 
Ulfstand,  den  djærve  Lensmand  paa  Gulland,  men  Anders 
Bille  deler  Æren  med  ham.  Tidlig  paa  Foraaret  var  han  i 
Søen,  og  allerede  i  Midten  af  April  laa  den  danske  Flaade 
i  Kalmar  Sund  under  Jens  Holgersens  og  Anders  Billes 
Befaling.  Den  bestod  af  4  store  « Fløjskibe »,  deriblandt 
«Snakahaffnena ,   et    Skib,    som    Sten    Sture    i  sin  Tid    havde 


')    Allen,   De   tre  nord.   Rigers  Hist.   I.   372  —  74. 
'')    Zeitschr.   d.   Vereins   f.   Liibeck.   Gesch.    I.    145. 
=;    Hvitfelt  S.    1068. 

foræret  Kongen,  to  snraii  Jagter,  og  en  Del  Smaaskibe,  ialt  15, 
der  x'are  stillede  af  de  gejstlige  Herrer  paa  Sjælland.  Kalmar 
Slot  blev  forsynet  med  Levnetsmidler,  man  foretog  Land- 
gange hist  og  her  til  stor  Ærgrelse  for  Hemming  Gad,  der 
ikke  kunde  hindre  det  med  sin  ringe  Besætning.  «Jeg  og 
de  gode  Mænd,»  skriver  han  i  sit  ejendommelige  energiske 
Sprog,  «æde  baade  Lever  og  Lunge  i  os,  vi  have  intet  at 
udrette  noget  med  og  de  fare  skinbarligen  frem  lige  for 
Næsen  af  os^).»  Efter  Provianteringen  af  Slottet  sejlede  en 
Del  af  Flaaden  nord  paa  gjennem  Kalmar  Sund,  og  i  Be- 
gyndelsen af  Maj  gjordes  Landgang  i  Stockholm.s  Skjær- 
gaard.  Herfra  gik  Toget  over  til  den  finske  Bugt,  hvor 
over  50  Handelsskibe  bleve  kaprede,  og  endelig  sejlede  ni 
Skibe  til  Aalandsøerne,  erobrede  Kastelholm  Slot  den  20de 
Juli  og  afbrændte  ^s  af  Øens  Gaarde,  medens  Resten  maatte 
betale  en  stor  Brandskat.  Det  berettes  senere  af  Svaning, 
at  Severin  Norby  havde  Anførselen  over  den  sejrrige  Flaade, 
men  det  er  rimeligere  at  antage,  at  Jens  Holgersen  og 
Anders  Bille  have  udført  denne  Bedrift;  thi  disse  to  Mænd 
nævnes  stadig  dette  Aar  som  Anforere  for  Flaaden,  medens 
Severin  Norby  ikke  findes  nævnt  i  nogen  samtidig  Kilde 
fra  dette  Aar.  I  Avgust  laa  Anders  Bille  med  sine  Skibe 
under  Gulland,  og  her  fik  han  Meddelelse  fra  Niels  Bosen 
paa  Borgholm  om,  at  de  Svenske  havde  samJet  en  betydelig 
Troppestyrke  for  at  erobre  og  storme  Kalmar  Slot.  Det  er 
formodentlig  saaledes  ogsaa  Anders  Bille,  der  i  Begyndelsen 
af  Septbr.  paa  ny  viser  sig  ved  Kalmar  med  sine  Skibe.  I 
Midten  af  Maaneden  kom  Jens  Holgersen  til  med  7  Skibe, 
og  der  kæmpedes  i  de  følgende  Dage  med  de  Svenske  i 
Kalmar  Stad.  Herfra  drog  en  Del  af  Flaaden  til  Solves- 
borg  og  samledes  atter  med  Jens  Holgersen  i  Begyndelsen 
af    Oktober.       I    Slutningen    af    Maaneden     sejlede    Flaaden 


')    Styffe,   a.   St.   V.    171.      Handl.    ror.   Skand.   Hist.   XX.    124. 

hjem;     Jens     Holgersen    var    i     Midten    af    November     paa 
Galland  ij. 

Resultatet  af  dette  Togt,  som  havde  varet  fra  April  til 
November,  var  ikke  ret  betydeligt.  Det  var  lykkedes  at 
forstærke  Kalmar  og  erobre  Aalandsøerne,  og  forskjellige  Steder 
langs  Kysten  vare  blevne  plyndrede;  rigtignok  havde  Hemming 
Gad  i  Kalmar  Stad  modstaaet  alle  Forsøg  paa  at  tage 
Staden,  men  Flaaden  havde  til  Gjengjæld  bibragt  Sverig  et 
betydeligt  Tab  ved  at  hindre  al  Handel  og  opbringe  en 
Mængde  Skibe.  Byttet  var  stort,  og  efter  Tidens  Skik  og 
Brug  deltes  det  mellem  Kongen,  Skibsførerne  og  Mand- 
skabet. ;\nders  Bille  kom  i  den  Anledning  i  Strid  med 
Jens  Holgersen  angaaende  Delingen  af  noget  Byttegods ;  den 
sidste  mente,  at  Anders  Bille,  som  havde  solgt  et  Par  tagne 
Skibe  med  deres  Indhold  i  Kjøbenhavn,  havde  beregnet 
ham  og  hans  Folk  for  lidt.  Hvem  der  havde  Ret ,  vides 
ikke,  men  Jens  Holgersen  sendte  imidlertid  en  Høvedsmand 
til  Kjøbenhavn  for  at  gjøre  sine  Fordringer  lige  over  for 
Anders  Bille  gjældende'-). 


')  Efter  Styffe,  a.  St.  V.,  Indledningen  og  forskj.  Aktstykker  i  Handl, 
ror.  Sk.  Hist.  XX  og  Grønblad,  Nya  kållor  till  Finlands  Medeltidshist. 
Brevene  fra   1507. 

'■')  sSoni  Eders  Naade  vel  fortænker,  at  E.  N.  skrev  mig  til  i  Foraaret, 
at  mit  Folk  skulde  følge  Anders  Bille,  og  hvad  de  fik  skulde  »bytes« 
i  Kjøbenhavn,  og  jeg  og  mit  Folk  skulde  faa  derudaf,  hvad  os  burde 
have;  efter  E.  N.'s  Skrivelse  rettede  jeg  mig  efter,  og  det  Skib,  som 
Anders  Bille  og  mit  Folk  tog  til  Paaske,  der  var  udi:  9  Læster  Mjød, 
3  Læster  Tjære,  11  smaa  Hundred  Klapholt  og  340  Stkr.  Kabelgarn 
foruden  andet  Smaaplok,  som  solgt  var  for  8  Mark,  og  saa  dertil 
Skibet.  Og  var  udi  en  anden  Skude,  som  de  og  finge,  .  .  .  Jern  og  to 
Kister  her  paa  Havet.  Mit  Folk  annammede  105^2  Mark;  haabes  mig, 
at  E.  N.  flyr  mig  og  mit  Folk,  hvad  os  bør  at  have  derudaf  og  ant- 
vorde  det  denne  Brevviser  Niels  Vinther,  og  beder  jeg  E.  N.  ydmyge- 
ligst,  at  E.  N.  vilde  værdes  til  at  skrive  mig  her  et  .Svar  paa  igjen 
med  denne  Brevviser.  Kjære  Herre ,  som  E.  N.  rører  i  E.  N.'s 
Skrivelse,  at  Anders  Bille  haver  fornøjet  mit  Folk  for  det  Gods,  de 
toge    tilhobe,    da    sender    jeg    den    samme    Svend    til  E.   X.,    som    var 

Efter  sin  Hjemkomst  opholdt  Anders  Bille  sig  paa  sit 
Len,  Stege  Slot  paa  Møen,  og  her  besøgte  Kong  Hans  ham 
den  20de  Decbr,  ^)  Ved  Juletid  plejede  Kong  Hans  i 
Almindelighed  at  opholde  sig  hos  Torben  Bille  og  Fru 
Edel  paa  Vordingborg,  og  Anders  Bille  er  formodenlig  fulgt 
med  Kongen  og  har  aflagt  et  Besøg  hos  sin  Broder  og 
Svigerinde.  Han  var  nemlig  i  Kongens  Følge,  da  denne  i 
de  første  Dage  af  Januar  1508  drog  over  til  Skaane.  Man 
ventede  almindelig,  at  de  Svenske  denne  Vinter  vilde  gjøre 
et  Indfald  i  Skaane,  og  Kong  Hans  havde  derfor  samlet  en 
Del  Folk,  hvormed  han  selv  vilde  laigge  sig  i  Vinterkvarter 
i  denne  Landsdel.  Hellig  tre  Kongers  Aften  var  lian  i 
Helsingborg,  hvor  Ærkebispen,  Rigsraadet  og  den  skaanske 
Adel  med  et  talrigt  Følge  havde  givet  Møde.  Næsten  alle 
Medlemmer  af  Billeslægten  vare  til  Stede,  alle  i  Følge 
kongelig  Befaling  med  deres  væbnede  Svende.  Kun  Anders 
Bille  var  ikke  tilkaldt  som.  Lensmand,  han  var  blevet  ud- 
nævnt til  Fodermarsk  og  fulgte  i  denne  Egenskab  med 
Kongen  paa  hans  Rejse.  Iblandt  de  tilstedeværende  var 
ogsaa  den  gamle  Rigsraad  Niels  Hack  fra  Hackeberga  i 
Skaane,  en  af  Ærkebiskop  Birgers  hadskeste  Fjender.  Mellem, 
ham  og  Anders  Bille  opstod    der   den  8de  Januar    en    heftig 


Høvedsmand  paa  mit  Skib,  og  som  annammede  Pengene  af  Anders  Bille, 
han  kan  ydermere  undervise  E.  N.,  hvad  Penge  han  fik  og  hvad 
<dedinge>  han  gjorde  med  Anders  Bille.  Jeg  veed  der  ikke  mere 
udaf,  uden  som  de  sige  for  mig.  Kjære  n.  H.,  værdes  E.  N.  at  vide, 
at  mig  var  sagt,  at  E.  N.'s  Folk  sagde  den  Tid,  de  kom  til  Kjøben- 
havn,  at  de  løbe  herfra  for  Spisning  og  Felallie.  For  Spisnings  Skyld 
havde  de  ikke  gjort  behov  at  løbe  herfra,  havde  de  ellers  villet  blive 
her,  jeg  vilde  vel  fundet  Raad  dertil  udaf  saadan  Spisning,  som  her 
falder  paa  Laudet,  ehvo  jeg  havde  pyntet  det;  men  skaansk  Sild  eller 
Kabelliav   falder  her   ikke   paa  Landet     og  var  det   mig  højt    nok   imod, 

at    de    vare    aflobne    før   jeg    kom    hjem Visborg,    den    Søndag 

næst    efter     S.     Mortens    Dag     (''^n}     1507. »      Geh.   Arch.       Indkomne 
Breve   til  Danske  Kancelli. 
^)    Paludan,   Møens  Beskrivelse   II.      289 — 90. 

Trætte,  uvist  af  hvilken  Aar.sag,  og  Anders  Billes  Hidsighed 
løb  i  den  Grad  af  med  ham,  at  han  drog  sit  Værge  og 
dræbte  Niels  Hack.  M 

Om  Motiverne  til  denne  Handling  har  det  ikke  været 
muligt  at  finde  nogensomhelst  Oplysning.  Hvor  nær  det 
end  ligger,  at  stille  Povl  Laxmands  og  Niels  Hacks  Drab 
sammen  og  drage  Sammenligninger  mellem  de  to  Mænds 
senere  Skjæbne,  som  myrdede  to  saa  højstaaende  Rigets 
Mænd,  saa  kan  det  dog  kun  blive  den  maaske  rent  til- 
fældige ydre  Lighed  vi  opdage.  At  sætte  Ærkebispen  i 
Forbindelse  med  Drabet  —  det  skete  jo  i  hans  og  Kongens 
Nærværelse  —  er  der  ikke  mindste  Anledning  til;  at  Ebbe 
Strangesen  og  Anders  Bille  hurtig  opnaa  Kongens  Tilgivelse 
og  atter  komm.e  til  Ære  og  Værdighed,  er  kun  et  Bevis 
for,  at  den  moralske  Maalestok  den  Gang  var  en  anden  end 
nu.  Sandsynligvis  skyldtes  denne  Ulykke  gammelt  Fjend- 
skab og  ustyrlig  Heftighed.  Hvor  mange  Exempler  frem- 
byde ikke  Datidens  Historie  paa  slige  Begivenheder,  og 
Voldsmændene  nyde  bagefter,  naar  de  have  forliget  sig  med 
den  Dræbtes  Slægt  og  betalt  Bøden  for  Drabet,  den  samme 
Anseelse  hos  Samtiden.  «At  komme  for  Skade »  var  det 
betegnende  Udtryk,  som  m,\n  anvendte  i  slige  Tilfælde;  det 
antyder  en  vis  Medynk,  Cn  let  Beklagelse,  men  ingen  For- 
dømmelse. -) 

I  dette  Tilfælde  —  ligesom  i  Ebbe  Strangesens  —  kom 
dog  den  mislige  Omstændighed  til,  at  Drabet  var  fore- 
gaaet  i  selve  Kongens  Gaard.  Det  var  en  Krænkelse  af 
Kongens  Husfred,  som  allerede  i  og  for  sig  kunde  straffes 
med  Døden.  Anders  Bille  maatte  da  skyndsomst  flygte  bort 
ra  Hoffet,    fulgt  af  Kongens  Unaade.     Foreløbig   synes   han 


*)  Eo  ipso  anno  Dn.  1508.  feria  2.  post  Epiphaniam  cæditur  Helsing- 
burgi  Nicolaus  Hack  ab  Andrea  Bilde,  præsentibus  tum  in  arce  Rege 
ipso  et  Archiepiscopo  cum  aliis  nonnidlis  regni  proceribus».  Rørdam, 
Monumenta  2.   k.   II.    18 1. 

')     -Smlgn.    Brasch,    Bregentved  S.    113 — 1 14. 

dog  at  have  holdt  sig  skjult  paa  Sjælland,  muligvis  paa 
Abrahamstrup,  hvor  han  vides  at  have  opholdt  sig  i  Februar.  ^) 
Den  15de  April  finde  vi  ham  paa  Vordingborg,  atter  denne 
Gang  hos  Broderen  Torben  og  Fru  Edel.  -)  Han  har  mulig 
paakaldt  dennes  Intervention  hos  Kongen,  dog  uden  Held; 
thi  kort  efter  maatte  han  forlade  Landet.  Han  drog  nu 
ned  til  Brandenburg  til  Kongens  Datter  Elisabeth,  og  her 
lykkedes  det  ham  at  faa  Kurfyrsten  til  at  tale  hans  Sag  hos 
den  fornærmede  Konge.  Allerede  i  Avgust  Maaned  var 
Sagen  bragt  i  Orden.  Den  15de  Avgust  udstedte  Kurfyrsten 
et  Vidnesbyrd  for  Anders  Bille,  hvori  han  erklærede,  at 
han  paa  dennes  Opfordring  var  gaaet  i  Forbøn  for  ham  hos 
Kong  Hans,  og  at  denne  igjen  havde  taget  ham  tilNaade.^) 
Saaledes  kunde  Anders  Bille  nu  atter  vende  hjem,  thi 
Kurfyrstens  Brev  maatte  vel  have  samme  Betydning  som  et 
Slags  kongeligt  Lejdebrev.  I  September  Maaned  var  han 
hjemme,  men  hans  Stilling  var  dog  alt  andet  end  sikker, 
saa  længe  han  endnu  ikke  havde  Kongens  eget  Brev  eller 
var  udsonet  med  den  dræbtes  Slægt.  Fra  Skaane  var  han 
saa  godt  som  udelukket,  her  vilde  han  ufejlbarlig  være 
bleven  dræbt,  hvis  han  havde  vist  sig.  Slægten  Hack  var 
en  gammel  og  anset  Slægt  med  talrige  Forbindelser  blandt 
den  skaanske  Adel.  Værgemaalet  for  den  afdødes  Børn 
havde  Henrik  Krummedige  overtaget,  en  Mand,  hvis  tidligere 
Gjerninger  viste,  at  han  ikke  var  bange  for  at  benytte  sig 
af  de  voldsomste  Midler.  Et  Brev  fra  Anders  Billes  Svoger, 
Henrik  Knudsen,  oplyser  om  Situationen.  Anders  Bille  havde 
hidtil  opkrævet  Landgildet  af  Søsterens  Ejendomme  i  Skaane. 
Nu  spørger  Svogeren  ham,  om  det  ogsaa  er  hans  Vilje  og 
Lejlighed    at    gjøre    det   i   Aar;    i    bekræftende  Fald  tilbyder 


^)  Johan  Oxes  Mageskiftebrev  med  Peder  Bille,  dat.  Abrahamstrup,  25 
Februar,  forseglet  af  Torben  og  Anders  Bille.  Geh.  Arch.  Voss 
Horns  Hrd.   23. 

')    Wegener,   Abrahamstrup   S.  46 — 47. 

^)    Aarsberetn.   fra  Geh.   Arch.  I.   68. 

han  at  lade  sine  Svende  ride  samnnen  med  hans  der  i  Landet^). 
Hvor  pinlig  maa  ikke  disse  Forhold  have  været  for  Anders 
Billes  Trolovede  Pernille  Krognos  og  hans  Svigermoder,  der 
havde  deres  Hjem  og  Slægt  i  denne  Egn.  Trolovelsestiden 
var  nu  til  Ende,  men  Brylluppet  kunde  ikke  fejres,  som  Skik 
og  Brug  var,  i  Brudens  Hjemstavn,  og  desuden  hvilede  endnu 
Kirkens  Band  over  Anders  Bille.  For  dette  maatte  han  først 
løses,  og  det  har  utvivlsomt  været  en  af  hans  første  Hand- 
linger efter  hans  Hjemkomst  at  underkaste  sig  den  ydmygende 
Kirkebod.  «Iført  en  Bodfærdigs  simple  ensfarvede  uldne 
Dragt,  blottet  for  ethvert  Smykke  og  uden  Vaaben  eller 
Værge,  maatte  han  ydmyg  indfinde  sig  udenfor  Kirkedøren, 
staa  aabenbar  Skrifte,  og  efter  at  have  bekjendt  sin  Synd 
modtage  Afløsning  med  Tilsagn  om  Gjenoptagelse  i  Kirkens 
Skjød,  naar  han  udførte  de  strænge  Bodsøvelser,  som  i  slige 
Tilfælde  paalagdes  -).  Efter  Udsoningen  med  Kirken  kunde 
Brylluppet  fastslaas,  og  Advent  Søndag,  den  3dje  December, 
blev  bestemt  til  Fuldbyrdelsen  af  den  hellige  Flandling^). 
Den  nævnte  Dag  .stod  Brylluppet  paa  Stege  Slot  hos  Anders 
Bille,  men  det  fejler  ikke,  at  der  jo  har  hvilet  en  tung  og 
tr3'kket  Stemning  over  Brudeparret  og  Gjæsterne.  Som  en 
truende  Uvejrsky  svævede  den  endnu  uafgjorte  Sone  med 
den  Dræbtes  Slægt  over  de  Unges  Hoved. 

Med  Kongen  var  Anders  Bille  dog  allerede  forinden 
kommet  paa  en  venskabelig  Fod.  Den  5te  November  havde 
han  været  i  Kjøbenhavn  og  faaet  afgjort  et  Pengemellem- 
værende med  Kong  Hans,  som  endnu  henstod  uafgjort  fra 
det    forrige    Aar,    da   Kalmar    Slot    blev    undsat^).       Endnu 


^)  Henrik  Knudsen  til  Anders  Bille,  Dorninge,  9.  Septbr.  150S.  Orig.  i 
Danske  Adels  Breve   5.    13. 

=*)    Allen,  a.   St.   IV.    i.   S.    160—61. 

')    Brasch,   Bregentved   S.    114 — 15. 

*)  «Vi  lians  etc.  gjør  vitterligt,  at  os  elsk.  Anders  Bille,  vor  Embeds- 
mand paa  Stege,  haver  nu  gjort  os  god  Rede  og  Regnskab  for,  hvor 
han    haver    ladet    og    udgivet    de    200  Mark,    som    han    til  vort  Behov 

tydeligere  Bevis  paa  Kongens  Naade  var  det,  nt  Anders 
Bille  den  30te  Novbr.,  tre  Dage  før  Brylluppet  i  Stege,  havde 
Æren  af  Kongens  Besøg  paa  sin  Gaard  Søholm^).  Som 
sædvanlig  tilbragte  Kongen  atter  dette  Aar  Julen  paa  Vording- 
borg, og  herfra  modtog  Anders  Bille  flere  kongelige  Skrivelser 
angaaende  Udrustninger  til  det  paatænkte  Tog  mod  Sverig 
næste  Foraar.  Den  endelige  Udsoning  med  Kongen  fandt 
Sted  i  Marts   1509,   idet  Kongen  da  udstedte  følgende  Brev: 

sVi  Hans  etc.  gjøre  vitterligt,  at  vi  for  højbaarne  Fyrste 
og  Fyrstindes  Markgreve  Joachim  udi  Brandenburg  og  hans 
Husfrues,  vor  kjære  Datters  Vilje  og  Bøns  Skyld  have  givet 
os  elsk.  Anders  Bille,  vor  Mand  og  Tjener  og  Embedsmand 
paa  Stege,  vort  Venskab  for  den  Sag,  som  han  kom  i  Skade 
for  og  ihjæl  slog  Niels  Hack,  og  haver  han  tilsagt  os,  at 
han  selv  skal  fordrage  sig  med  den  Dødes  Venner.  Givet 
paa  vort  Slot  Kjøbenhavn,  Tirsdagen  næst  efter  Midfaste 
Søndag  Aar  etc.  1509,  under  vort  Signet.  Dominus  rex 
per  se»~). 

Det  følgende  Aar  begyndte  Retsforfølgningen  mod  Anders 
Bille  fra  Niels  Hacks  Arvingers  Side,  men  Krigsbegivenhederne 
i  de  følgende  Aar  lagde  saa  stærkt  Beslag  paa  alles  Tid  og 
Kræfter,  at  det  ikke  kom  til  nogen  x^fgjørelse,  saa  længe 
Kong  Hans  levede. 

Denne  Ulykke  havde  hindret  Anders  Bille  i  at  deltage 
i  Søkrigen  1508;  om  hans  Brødres  og  Fætres  Deltagelse 
heri  forlyder  heller  intet.  Derimod  have  de  overværet  de 
store    Fredsmøder    med    Svenskerne    i    Kjøbenhavn    i    April 


laante  af  Jens  Holgersen  nu,  som  Kalmar  Slot  undsai  vorde,  og  hvad 
han  nu  haver  deraf  igjen,  har  han  ladet  vor  Skriver  M.  Anders  Glob 
fornoje  til  gode  Rede.  Thi  lade  vi  osv.  Kjøbenhavn  Slot,  5.  Novbr. 
1508.2'      Orig.   i   Danske  Adels  Breve   5.    15. 

^)  Danske  Mag.   3.   Række   II.    147. 

')  Danske  Adels  Ereve  5.  17.  Brasch,  Bregentved  S.  115.  Tilføjelsen 
Dominus  rex  per  se,  betegner,  at  Kongen  selv  har  beliandlet  Sagen  og 
ikke  ladet  sig  den  foredrage.      (Relalor). 

Maaned  og  i  Varberg  i  Juni  Maaned.  De  havde  haft  den 
Ærgrelse,  at  deres  gode  Ven  Niels  Bosen  var  bleven  for- 
trængt fra  sin  Forlening  af  Kong  Hans's  Yndling  Otto  Rud, 
og  Niels  Bosen  var  derpaa  atter  gaaet  over  til  Sverig,  hvor 
han  i  det  følgende  Aar  var  en  af  Kong  Hans's  ivrigste  Mod- 
standere. Ingen  troede  paa  Freden,  og  Kongen  traf  store 
Forberedelser  til  at  kunne  bring'e  en  tilstrækkelig  Styrke  paa 
Benene  til  Foraaret  i  509.  Anders  Bille  og  alle  Lensmændene 
fik  Brev  om  at  ruste  det  ledingspligtige  Mandskab  i  sit  Len 
med  Harnisk,  Værge  og  Kost  for  fire  Maaneder  og  at  mode 
med  saa  mange  Skibe,  som  han  kunde  opdrive,  8  Dage  før 
Pinse  i  Kjøbenhavn^).  Ogsaa  Hans,  Torben  og  Knud  Bille 
skulde  selv  møde  med  deres  Mandskab,  den  gamle  Hr.  Sten 
fik  derimod  Lov  til  selv  at  blive  hjemme'-).  Anders  Bille 
skulde  tillige  lade  smede  saa  mange  Dalepile,  som  han  kunde 
overkomme  at  faa  færdige^).  Det  saa  jo  alt  meget  truende 
ud,  men  ikke  desto  mindre  blev  der  i  Januar  i  ^09  sluttet 
en  Vaabenstilstand,  som  skulde  vare  til  St.  Hansdag,  paa 
hvilken  Tid  et  nyt  Møde  skulde  afholdes  i  Malmø.  Men 
som  sædvanlig  udebleve  Svenskerne,  og  da  Stilstanden  var 
til  Ende,  sejlede  den  danske  Flaade  under  Jens  Holgersen 
og  Otto  Rud  ud,  og  efter  at  have  plyndret  og  hærjet  fle^^e 
Steder  paa  den  svenske  Kyst,  angreb  de  Natten  mellem  den 
2den  og  3dje  Avgust  Finlands  Hovedstad  Aabo,  der  blev 
saa  grundig  plyndret,  at  Mindet  herom  levede  i  lange  Tider 
og  endnu  oprippedes  af  Gustav  Vasa,  naar  han  vilde  hidse 
Svenskerne  mod  de  Danske  *).  Paa  dette  Tog  har  muligvis 
nogle  af  Anders  Billes  Svende  været  med,  thi  den  3dje  Juni 
havde  han  faaet  Befaling  til  strax  at  sende  5  Mand  med 
Harnisk,  Værge  og  Spisning  indtil  St.  Mikkels  Dag  til  Kjøben- 


')  Jahn,   Unionshistorie   S.    5S1 — 82. 

^)  Danske  Mag.  4.   Række  II.     159 — 61. 

')  Kong    Hans    til    Anders    Bille.      Vordingborg    i.  Jan.    1 509.      Orig.   kgl. 

Missiver. 
*)   Om   denne  Begivenhed   se   Allen   I.  428 — 30. 

havn,  hvor  de  skulde  gaa  ombord  paa  Kongens  Skibe  «at 
bhve  imod  vore  og  Rigens  Fjender*  ').  Anders  Bille  har 
derimod  ikke  selv  været  med  paa  Toget;  i  Slutningen  af 
Juli  fik  han  Tilladelse  til  at  forlade  Stege  Slot  for  at  over- 
være et  iMøde,  han  havde  aftalt  med  Predbjørn  Podebusk  i 
Skaane.  Hr.  Predbjørn  giftede  sig  nemlig  paa  den  Tid  med 
hans  Svigermoder,  Fru  Anne  Gyldenstjerne,  og  vigtige  Arve- 
interesser vare  her  at  varetage'-). 

Kampen  i  Aabo  var  den  sidste  Krigsbegivenhed  i  denne 
langvarige  Fejde,  thi  den  17de  Avgust  1509  kom  Freden  i 
Stand  i  Kjøbenhavn,  hvor  de  svenske  Sendebud  indvilgede  i, 
at  Sverig  betalte  Kong  Hans  og  Dronning  Christine  aarlig 
13,000  Mark.  Det  var  Fredspartiet  i  det  svenske  Rigsraad 
med  Erik  Trolle  i  Spidsen,  der  havde  faaet  Overtaget  over 
Svante  Sture  og  Hemming  Gad.  Erik  Trolle  underhandlede 
selv  i  Kjøbenhavn,  hvor  han  atter  traf  sammen  med  sine 
Svogre  Hans  og  Torben  Bille,  der  tillige  med  Sten  Bille 
deltoge  i   Forhandlingerne'^). 


Endnu  førend  denne  Krig  var  endt,  truedes  Norden  af 
en  endnu  farligere  og  blodigere  Krig.  Kun  nødtvungen  var 
Ltibeck  gaaet  ind  paa  Freden  i  Nykjøbing  1507,  som  lagde 
en  saa  trykkende  Hæmsko  paa  dens  Handel.  Kjobmændene 
vilde  og  kunde  ikke  længer  finde  sig  i  at  være  afspærrede 
fra  Handelen  paa  Sverig.  I  Foraaret  1509  havde  de  erklæret 
sig  løste  fra  Recessen  i  Nykjøbing,  og  i  Løbet  af  Sommeren 
forefaldt  Krigsbegivenheder,  uden  at  der  endnu  var  erklæret 


')   Brevet,   nat.   Nyborg  Slot,  3dje  Juni    1509.      Orig.    kgl.    Missiver. 

*)   Kgl.   Missiver    til    Anders    Bille,    Kjøbenhavn,    29.  Juli    1509.       Orig.   i 

Top.   Saml.   paa  Papir,   Stege   5. 
^)  Hadorph,  S.  419—22,  Hvitfeldt  S.    1069 — 70. 

Krig.  Al  Handel  med  Liibeck  blev  forbudt,  og  Sildefiskeriet 
i  Sundet  standsede.  Blandt  dem,  der  strax  søgte  at  drage 
Fordel  af  Forholdene,  var  Anders  Bille,  der  af  Kongen  be- 
gjærede  og  fik  Tilladelse  for  Borgere  og  Bønder  paa  Moen 
til  i  det  kommende  Efteraar  at  sejle  til  Falsterbo  og  anden- 
steds under  Skaane  og  drive  HandeP).  Om  Efteraaret  løb 
en  statelig  Flaade  ud  fra  Liibeck  bestemt  til  Sverig,  den 
kom  forbi  Møen ,  hvorfra  der  synes  at  have  været  nogen 
Forbindelse  med  de  lybske  Skibe,  thi  Anders  Bille  skaffede 
sig  det  følgende  Aar  et  Vidne  paa,  at  hans  Svende  ikke 
havde  tvunget  nogle  Karle,  som  klagede  derover,  til  at  sejle 
ud  til  de  lybske  Skibe-).  Flaaden  hærjede  paa  Bornholm, 
forsøgte  derpaa  Landgang  paa  Gulland,  hvor  den  dog  af- 
vistes af  Peder  Billes  Svigersøn  Lavrids  Skinkel,  der  samme 
Sommer  havde  afløst  Jens  Holgersen  Ulfstand  som  Befalings- 
mand paa  Visborg ^).  I  Oktober  naaede  den  Sverig,  hvor 
den  hurtig  bragte  Liv  og  Bevægelse  i  det  danskfjendtlige 
Parti. 

Ved  Efterretningen  om  den  lybske  Flaades  Angreb  og 
Plyndringer  besluttede  Kong  Hans  at  tilføje  Liibeckerne  et 
føleligt  Slag,  medens  deres  Flaade  var  borte.  Under  Søren 
Norbys  Anførsel  landede  en  dansk  Hær  i  Nærheden  af 
Travemunde  og  vakte  Skræk  og  Rædsel  i  Liibeck.  Kongen 
fulgte  selv  efter  med  Hovedhæren.  Den  21de  Oktober  1509 
var  han  paa  Nykjøbing  Slot,  hvorfra  han  sendte  Anders 
Bille  en  indtrængende  Skrivelse  om  at  møde  strax  samme 
Aften  eller  senest  næste  Dags  Middag  med  saa  mange  Svende 
han  havde  rede,  Resten  skulde  komme  bag  efter  ^).     I  Begyn- 


')   Kongebrev  af  29.  Juli   1509   i  Top.  Saml.  p.   Papir.     Stege  5. 

'■')  Vidne   af  Stege  liorgere   af  6.   Marts  15  lo  i   Danske  Adels  Breve   5.  18. 

•')  Lavrids   Skinkels  Brev  hos   Styffe,  a.   St.   V.   372—74. 

*)  <Vor  Gunst  tilforn,  Kjære  Anders.  Vi  bede  Dig  og  endelig  ville,  at 
Du  giver  Dig  strax  ufortøvet  hid  over  til  os,  saa  at  Du  visselig  est 
her  hos  os  i  Aften  eller  i  Morgen  inden  Middag  ad  seneste,  og  tag 
da  Dine  Svende  med  Dig,   som  nu  rede  ere  med  deres  Heste.     Hvilke 

(lelsen  af  November  var  hele  Hæren  samlet.  Men  det  blev 
kun  et  kortvarigt  Felttog.  Hertug  Frederik  og  Stænderne  i 
Hertugdømmerne  erklærede  sig  neutrale,  og  da  man  snart 
kunde  vente  den  lybske  F'laade  hjem  fra  Sverig,  afskedigede 
Kongen  Lejetropperne  og  drog  med  sit  I.edingsmandskab 
tilbage  til  Danmark.  Den  2den  December  var  Kong  Hans  i 
Nyborg,  hvorfra  han  udstedte  Indbydelse  til  et  Rigsraads- 
møde  i  Kalundborg  i  Marts  Maaned    1510^). 

Skjønt  Liibeckerne  forst  udstedte  deres  Krigserklæring 
den  2ide  April  15 10,  sværmede  deres  Kapere  allerede  langt 
tidligere  omkring  paa  de  danske  Farvande  og  anrettede  be- 
tydelig Skade.  I  Maj  Maaned  løb  endelig  Flaaden  ud  fra 
Liibeck.  Dens  første  Besøg  gjaldt  Møen.  Liibeckerne 
skulle  være  gaaede  i  Land  ved  Borre  By,  som  dengang  laa 
ved  en  lille,  endnu  for  Fartøjer  sejlbar  Fjord.  Efter  i  Bund 
og  Grund  at  have  ødelagt  den  lille  By,  som  nu  er  en  ubetydelig 
Landsby,  og  plyndret  i  Omegnen,  ankom  de  Natten  mellem  den 
30te  Maj  og  iste  Juni  til  Stege.  Stege  var  da  en  velbe- 
fæstet By;  den  store  af  Valdemar  Atterdag  byggede  Borg 
dannede  et  Led  med  i  Fæstningsværkerne  og  beskyttede 
Byen  mod  Søsiden.  Indenfor  Stadens  Mure  havde  en  stor 
Del  af  Landbefolkningen  søgt  Tilflugt,  og  medens  Liibeckerne 
plyndrede  det  aabne  Land,  havde  Anders  Bille  truffet  alle 
Foranstaltninger  til  at  møde  et  Angreb  af  dem  med  størst 
mulig  Kraft.  De  lybske  Knægte  under  Anførsel  af  Gert 
Stolterbole  synes  ikke  at  have  ventet  stor  Modstand  af 
Stege  Borgere.  Men  heri  bleve  de  skuffede.  Den  iste  Juni 
stormede    de    Staden,     det    lykkedes    dem    at    komme    over 

flere  Dine  Svende,  du  vil  have  med  Dig  og  ikke  ere  rede,  dem  lader 
komme  efter  Dig,  og  tag  r)ine  egne  Heste  og  Harnisk  strax  med  Dig. 
Her  forlade  vi  os  visseligen  til,  at  Du  her  ingen  Forsømmelse  tager, 
thi  at  os  her  paa  stor  Magt  ligger.  Befalende  Dig  Gud.  Nykjøbing 
Slot,  de  elleve  Tusind  Jomfruers  Dag  1509.«  Orig.  kgl.  Missiver. 
^)  Kongebrev  til  Henrik  Krummedige,  Embedsmand  paa  Laholm,  Nyborg 
2.  Decbr.      Orig.   kgl.   Missiver. 

Gravene  op  paa  Volden ;  men  under  den  haardnakkede  Kamp 
ilede  alle  vaabenføre  Mænd  til  det  truede  Punkt,  selv  Kvinder, 
fortælles  det,  mødte  med  kogende  V^and  og  flydende  Tjære, 
medens  Bøssekugler,  Pile,  Kastespyd  og  Stene  regnede  ned 
over  dem.  Gert  Stolterbole,  som  modig  gik  i  Spidsen,  blev 
dødelig  saaret,  og  Anførerens  Fald  gav  Signalet  til  en  vild 
Flugt.  Nu  aabnedes  Byens  Porte  og  under  Anders  Billes 
Anførsel  forfulgte  Borgerne  og  Slottets  bevæbnede  Svende 
de  flygtende  Fjender.  I  P'ølge  det  lokale  Sagn  skulle  de 
have  indhentet  dem  ved  Højby  (nu  Nyborre)  og  slaget  dem 
ved  de  saakaldte  Mandshøje,  der  siges  at  være  opkaldte 
efter  denne  Kamp.  Til  Slutning  styrtede  Liibeckerne  sig  i 
Havet  og  vadede  ud,  indtil  Baadene  fra  deres  Skibe  kunde 
tage  dem  op'). 

Det  modige  Forsvar  af  Stege  har  sikret  Anders  Bille 
et  smukt  Eftermæle  som  Kriger.  Kong  Hans,  der  altid  viste 
sin  Taknemmelighed  ligeoverfor  sine  tapre  Krigere,  ydede 
strax  ham  og  de  kjække  Borgere  sin  Anerkj endelse  for  deres 
modige  Daad.  I  Midten  af  Juli  drog  han  selv  over  til  Stege-), 
og  Anders  Bille  har  nu  utvivlsomt  set  den  sidste  Rest  af 
Kongens  Unaade  forsvinde.  Frygten  for,  at  Fjenden  atter 
skulde  hjemsøge  Øen,  nødvendiggjorde  kraftige  Forsvars- 
anstalter,  og  Anders  Bille  har  derfor  ikke  kunnet  forlade  sit 
Len,  saa  længe  Krigen  varede.  Hans  Hustru  har  i  denne 
farefulde  Tid  sikkert  ikke  opholdt  sig  paa  et  saa  udsat 
Sted,  men  søgt  Ly  indenfor  Klostrets  Mure.  Herpaa  tyder 
det  hen ,  at  hun  netop  i  Krigsaaret  1 5 1 1  lod  sig  optage  i 
St.  Antonii  Orden  og  af  Forstanderen  for  St.  Antonii  Kloster 
i  Præstø    fik  Tilsagn    om    at    blive    delagtig    i    alle    de    gode 


')   Svaning,     Chron.    Joh.    regis    L.   1.   3,    Paludan,     Møens    Beskrivelse    I. 

281—82,  Allen,  a.   .St.  S.   520 — 21. 
^)  To  kongelige   Breve    daterede    15de   og    i6de  Juli   i   Orig.   kgl.   Missiver. 

Gjerninger,  der  øvedes  i  Ordenens  365  Klostre,  og  i  den 
Aflad,   som   Paverne  havde  tillagt  disse  Klostre^) 

Søkrigen  med  Hansestæderne  1510  og  151 1  danner, 
som  bekjendt,  et  Vendepunkt  i  Danmarks  Krigshistorie.  I 
disse  Aar  lægges  Grunden  til  den  store  Rigsjiaade,  som  fra 
nu  af  skulde  afløse  den  tidligere  I^edingsflaade,  og  Jens 
Holgersens  og  Severin  Norbys  store  Bedrifter  i  Kampen  med 
Liibeckerne  gjorde  Flaaden  til  Nationens  Stolthed.  Kong 
Plans  har  den  uvisnelige  Fortjeneste  at  have  skabt  denne 
Flaade.  Med  utrættelig  Energi  arbejdede  han  lige  til  sin 
Død  paa  Rygningen  og  Udrustningen  af  de  store  Krigsskibe, 
hvis  Mage  man  hidtil  ikke  havde  set  i  Østersøen.  I  Kjøben- 
havn  var  Flaadens  Hovedværft,  og  Lensmanden  her  havde 
Overopsynet  med  Flaadebygningen.  Fra  Aaret  15 10  be- 
klædtes   denne    vigtige  og  ansvarsfulde  Post  af  Esge   Bille""). 

Esge  Bille,  Peder  Billes  Søn,  var  født  ca.  1480.  Om 
hans  Ungdom  vides  intet,  hans  Navn  forekommer  ikke  i 
noget  Aktstykke  før  hans  Tiltrædelse  af  Posten  som  Lens- 
mand i  Kjebenhavn  15 10.  Men  at  man  netop  valgte  ham 
til  en  saa  ansvarsfuld  Post  i  en  saa  alvorlig  Tid,  tyder  hen 
paa,  at  han  allerede  da  maa  have  haft  et  anset  Navn.  Han 
kom  ikke  til  personlig  at  tage  Del  i  Krigen.  Hans  Hoved- 
virksomhed blev  —  som  omtalt  —  at  tilsee  Flaadens  Ud- 
rustning, at  sørge  for  dens  Aftakling,  naar  Søkrigen  var 
forbi,  at  ordne  og  fordele  det  gjorte  Bytte  m.  m.  En 
Mængde  kongelige  Befalinger  til  Eske  Bille  fra  Aarene 
1 5 10 — 12  ere  endnu  bevarede  og  vidne  om  den  utrættelige 
Udholdenhed ,  hvormed  Kongen  bar  Omsorg  for  selv  de 
mindste  Detailler^). 


')     KirkehisL    .Saml.   II.    104  —  105. 

')    Jvfr.   om   Flaaden  i  Kong  Hans's  Tid   Allen   a.    St.   I.   S.    560 — 63'. 

')  Som  Exempel  kan  anføres  følgende  Brev  fra  Kong  Hans  til  Eske  Bille 
af  30.  Septbr.  151 1  :  «Vi  bede  Dig,  at  Du  skriver  os  til,  hvor  mange 
Byssestokke,  Du  behøver  til  Kartover,  Slanger  og  Jernbosser  til  von 
vort   Behov,   og   hvor   mange   af  hvert  Slags   og   hvor   store,   tykke,   lange 


320  ESGE    BILLE    LENSMAND    I    KJØBENHAVN. 

Kort  efter  Nederlaget  paa  Møen  var  den  lybske  Flaade 
sejlet  op  i  Sundet;  den  danske  Flaade  var  endnu  for  ringe 
til  at  kunne  maale  sig  med  den  lybske,  men  der  var  truffet 
saa  gode  Forsvarsforanstaltninger,  at  Liibeckerne  intet  Sted 
kunde  gjøre  Landgang,  og  Flaaden  sejlede  derpaa  tilbage 
til  Trave.  Nu  stak  de  danske  Udliggere  i  Søen  og  op- 
bragte adskillige  lybske  Handelsskibe.  Tre  af  disse  bleve 
forte  til  Kjøbenhavn,  og  da  Kongen  formodede ,  at  der 
fandtes  noget  Sølv  ombord  paa  et  af  de  tagne  Skibe,  fik 
Eske  Bille  Befaling  til  at  undersøge  alt  Godset  og  ikke 
fordele  Byttet  mellem  Mandskabet,  før  Kongen  selv  kom  til 
Kjøbenhavn  ^). 

I  Begyndelsen  af  Juli  viste  atter  Liibeckerne  sig  i  Søen, 
36  Skibe  stærke,  hærjede  Bornholm  og  forenede  sig  derpaa 
med  den  svenske  Flaade  i  Kalmar.  I  Sverig  havde  Krigs- 
partiet nemlig  paa  ny  faaet  Overhaand ,  og  Kong  Hans 
maatte  nu  værge  sig  mod  Angreb  baade  fra  Nord  og  Syd^). 
Han  ilede  strax  til  Kjøbenhavn  og  udnævnte  Henrik  Krumme- 
dige  til  Høvedsmand  for  Flaaden.  Fra  Holland  havde 
Kongen  nylig  modtaget  Kanoner,  Bøsser  og  Takkelage,  som 
Eske  Bille  fik  Ordre  til  at  lade  bringe  ombord  paa  en 
Jagt,  der  skulde  føre  det  til  Sønderborg,  hvor  man  netop 
byggede   et   nyt    stort    Skib^).     Imidlertid    var    den    forenede 


og  brede  de  være  skulle.  Og  have  vi  tilskrevet  M.  Hans,  vor  Skib- 
bygger  der  udi  Kjøbenhavn,  at  han  skal  skrive  os  til  hvor  mange, 
hvor  store,  tykke,  lange  og  brede  cbordt«  vi  behove  til  et  Skib 
Karaffwelen  paa  300  Læster,  og  dertil  med  hvor  store,  lange  og  brede 
Bjælkerne  derudi  være  skulle,  og  desligest  hvor  stort  og  hvor  meget 
Indholtet  være  skal.  Og  have  vi  derpaa  intet  Svar  fanget  af  ham, 
bede  vi  Dig,  at  Du  forfarer  Lejligheden  derom  med  forne.  M.  Hans 
og  beskikker  det  saa,  at   vi   nu  strax   fange  der  Besked  paa.'' 

*).  Breve  fra  Kong  Hans  dat.,  Kjøge  15.  og  16.  Juli  1510.  Eske  Billes 
Svar  dat.    18.  Juli.     Orig.  kgl.   Missiver  og  Danske  Kongers  Hist.  3. 

*)    Det  svenske   Opsigelsesbrev  er  dat.   9.   Avgust    15 10.      Regesta  Dipl. 

^)  Kg.  Hans  til  Eske  Bille,  Kjøbenhavn,  6.  Avg.  15 19.  Danske  Adels 
Breve    1.    i. 


SØKRIGEN     151  I.  321 

lybsk-sven.ske  Flaade  gaaet  i  Land  paa  Lolland,  hvor  Rødby, 
Nakskov  og  Halsted  Kloster  gik  op  i  Luer.  Kong  Hans 
ilede  hurtig  den  betrængte  Landsdel  til  Hjælp,  selv  gik  han 
i  Land  paa  Falster^),  medens  Flaaden  under  Henrik 
Krummedige  tilføjede  de  lybske  Landsknægte  et  foleligt 
Nederlag  ved  Nakskov.  Liibeckerne  sejlede  derpaa  tilbage 
til  Trave,  og  der  var  foreløbig  atter  Ro  i  de  danske  Far- 
vande. I  Slutningen  af  Oktober  gik  den  danske  Flaade  i 
Havn,  og  Eske  Bille  skulde  nu  sørge  for  Aftaklingen.  «Vi 
bede  Eder,»  skriver  Kongen  til  Eske  og  Slotsskriveren  Hr. 
Anders,  <at  I  tilsee,  at  det  Takkel  og  Tov,  som  findes  paa 
vore  Skibe,  der  nu  ere  indkomne  til  Kjøbenhavn,  bliver  vel 
forvaret,  og  at  I  tilskikke  en  Skipper  paa  hvert  Skib,  som 
kan  tage  Skibet  og  de  Takkel  og  Tov,  som  derpaa  ere,  i 
Forvaring,  samt  vide  at  gjøre  Rede  derfor  og  have  dem 
færdige  til  F^oraaret,  naar  det  gjøres  behov >  -). 

I  Vintertiden  arbejdedes  der  af  al  Kraft  paa  Flaaden 
og  med  saa  godt  Resultat,  at  Kongen  i  Foraaret  15  11  kunde 
lade  en  Flaade  paa  20  store  Skibe  gaa  i  Søen^j.  I  Slut- 
ningen af  Marts  fik  Eske  Bille  Ordre  til  at  befale  Jørgen 
Kock  at  holde  sine  Skibe  sammen  og  « gjøre  sit  bedste  , 
indtil  den  øvrige  Flaade  kom  i  Søen.  Han  skulde  sende  et 
Bud  til  Flensborg,  hvor  Kongen  da  vilde  give  dem  nærmere 
Ordre,  hvor  efter  de  skulde  rette  sig'*).  Det  lykkedes  strax 
at  opsnappe  to  fjendtlige  Skibe,   af  hvis  Gods  Kongen  eftet 


'■)    Kg.     Hans    til    Eske    Bille,    Nykjøbing,    17.    Avgust    1510.       Orig.    kgl. 
Missiver. 

*)    Kg.   Hans    til    Eske    Bille,    Kallundborg   Slot,   4.   Novbr.    15 10.      D.   Ad. 
Br.    7.  2. 

3)    Allen,  a.  St.   I.    565. 

*)  Kg.  Hans  til  Eske  Bille,  Rudgaardt,  23.  Marts  1511.  Orig.  kgl. 
Missiver.  Denne  Jørgen  Kock  var  ikke,  som  det  jævnlig  siges,  den 
senere  bekjendte  Jørgen  Mønter  i  Malmø.  Han  havde  150S  og  1509 
været  i  Slotsloven  paa  Kalmar,  blev  derpaa  anvendt  i  Krigen  mod 
Liibeckerne,  men  var  død  25.  Febr.  1512,  da  hans  Enke  Mette  fik 
Kongens  Brev  paa  hans  Gods.  Orig.  kgl.  Missiver. 
I  21 

Sædvane  lagde  Beslag  paa  sin  Part^).  I  Slutningen  af  April 
kom  Kongen  atter  til  Kjøbenhavn,  Jens  Holgersen  udnævntes 
til  Flaadens  Befalingsmand,  og  i  Maj  begyndte  det  Togt, 
som  skulde  skaffe  Jens  Holgersen  saa  stor  Berømmelse  og 
blive  den  danske  Flaades  første  store  Bedrift.  Kong  Hans 
opholdt  sig  hele  Sommeren  dels  paa  Vordingborg,  dels  paa 
Lolland  og  Falster  for  at  være  Krigsskuepladsen  saa  nær 
som  muligt-,  den  unge  Kong  Christiern  færdedes  ogsaa  her 
paa  samme  Tid ,  og  sandsynligvis  har  en  stor  Del  af  den 
danske  Landmagt  været  samlet  paa  de  sydhge  Øer  for  at 
afværge  mulige  Angreb.  Torben  Bille  havde  dette  Aar  en 
Kommando,  men  om  hans  Virksomhed  forlyder  intet ^).  Det 
var  en  travl  Tid  for  Eske  Bille.  Næsten  daglig  kom 
kongelige  Breve  med  Ordrer,  som  strax  skulde  udføres. 
Vaaben  og  Vogne  skulde  afsendes  til  Hæren,  Breve  skikkes 
til  Jens  Holgersen  «ufortøvet»,  til  Tyge  Krabbe  paa  Helsing- 
borg og  Raadet  i  Skaane,  der  stadig  underhandlede  med 
Svenskerne,  Ammunition  og  Proviant  til  Fæstningerne,  Kabel- 
tov til  Flaaden,  o.  s.  v. 

Efterat  Jens  Holgersen  i  Maj  og  Juni  havde  hærjet 
Nordtysklands  Kyster  og  truet  Liibeck ,  Stralsund,  Wismar 
og  Rostock,  kom  en  Del  af  Flaaden  den  iste  Juli  tilbage 
paa  Kjøbenhavns  Rhed.  Men  den  utaalmodige  Konge  lod 
den  ingen  Ro.  Allerede  2den  Juli  fik  Eske  Bille  Befaling 
til  strax  at  lade  alle  de  for  Haanden  værende  Skibe  løbe 
til  Gedsor  og  forene  sig  med  Jens  Holgersen;  en  særlig 
Befaling  blev  givet  til  Klavs  Bille,  ogsaa  kaldet  Norby; 
han  skulde  begive  sig  i  Land  til  Kongen,  der  ønskede 
at  tale  med  ham^).  I  Juli  Maaned  løb  endelig  den 
lybske    Flaade    i    Søen.     Efter    i    nogen   Tid    at   have   ventet 


')    Samme  til  Samme.     Flensborg,    i.  April    151 1.     Orig.  kgl.  Missiver. 
^)    Kg.    Hans    befaler    23.    Juni    fra    Vordingborg    Eske    Bille    at    lade    de 

Skibe,  som  Torben  Bille  paa  Kongens  Befaling  sender  til   Kjøbenhavn, 

med  Kalksten.     Orig.  kgl.   Missiver. 
^)    Breve  af   l.   og  2.  Juli.      Orig.   kgl.   Missiver. 

paa  Stralsunderne,  sejlede  den  over  til  Bornholm  i  den  Tro, 
at  den  danske  Flaade  ikke  mere  vilde  komme  i  Søen. 
Dette  var  dog  en  Fejlretning.  Jens  Holgersen  sejlede  dem 
dristig  i  Møde,  og  den  9de  Avgust  stod  det  store  Søslag 
under  Bornholm,  hvor  den  danske  Flaade  for  første  Gang 
tog  Kampen  op  med  en  jævnstor  lybsk  Flaade.  Der  stredes 
hele  Dagen,  og  først  Natten  skilte  de  kæmpende  Flaader. 
En  Del  af  de  danske  Skibe  gik  til  Grønsund,  hvorhen  Eske 
Bille  fik  Ordre  til  at  sende  alle  de  Skuder,  som  laa  ved 
Kjøbenhavn  med  Fetalie,  saa  hurtig  som  muligt;  «er  det 
saa, »  skriver  Kongen,  ^at  de  ikke  have  Bør  at  komme  ud 
med,  da  gjor  Din  yderste  Flid  dertil,  at  de  faa  nogle  af 
Byen,  der  kunne  hjælpe  dem  at  ro  dem  ud  med  Skuderne >/  ^). 
Den  danske  Flaade  var  fra  nu  af  Herre  paa  Søen;  forfulgte 
af  Jens  Holgersen  styrede  Liibeckerne  hjem,  og  Krigen  var 
endt  for  dette  Aar. 

Til  Lands  blev  Krigen  ført  med  afvexlende  Lykke; 
Kalmar  og  Borgholm  Slotte  maatte  strax  overgive  sig  til 
Svenskerne,  da  der  ingen  Undsætning  kunde  komme  fra 
Danmark.  Men  i  Skaane  og  Vestergotland  førte  de  Danske 
en  heldig  Krig,  som  dog  ikke  skal  omtales  her,  da  ingen  af 
Billerne  synes  at  have.  taget  Del  deri.  Fredspartiet  i  Sverig 
havde  imidlertid  atter  faaet  Vind  i  Sejlene,  og  da  Svante 
Sture  den  2den  Januar  1512  pludselig  døde,  vare  Hindringerne 
for  en  fredelig  Overenskomst  ryddede  af  Vejen.  Fredsværket 
kunde  atter  begynde,  og  i  dette  tog  Sten  og  Hans  Bille 
levende  Del.  Hr.  Sten  havde  med  Bekymring  set,  at  Krigen 
med  Sverig  brød  ud  igjen.  I  Forening  med  Ærkebispen  og 
Tønne  Parsberg  havde  han  i  Juli  Maaned  1510  opfordret 
Kongen  til  at  frigive  nogle  tagne  svenske  Skibe  og  erstatte 
det  derpaa  værende  Gods,  «paa  det  at  Brøsten  skulde 
ej     findes     hos     os,     at    Recessen    skal    jo     gjøres     fuldt >-). 


*)    Kg.    Hans     til    Eske    Bille,     Nykjøbing     ii.    Avg.     151 1.       Orig.    kgl. 

Missiver. 
')    Brev  af   13.  Juli    15 10.      Danske  Kongers  Hist.    3. 

Men  da  stod  Krigens  Udbrud  ikke  længer  til  at  hindre. 
Med  Glæde  har  han  sikkert  nu  set,  at  Forholdene  vare 
gunstige  for  Stridens  Bilæggelse.  Baade  han  og  Hans  Bille 
vare  til  Stede  ved  Mødet  i  Halmstad  Februar  15 12  i  For- 
ening med  Ærkebispen,  Tyge  Krabbe,  Henrik  Krummedige 
og  Tønne  Parsberg.  Her  ordnede  man  i  Hovedsagen  Freds- 
betingelserne med  Sverig  samtidig  med,  at  Kong  Hans  selv 
i  Flensborg  aftalte  de  væsentligste  Punkter  med  Liibeckerne. 
Den  endelige  Afgjørelse  fandt  Sted  paa  det  store  Møde  i 
Malmø  i  Slutningen  af  April.  Her  sluttedes  den  23de  April 
1 5 12  de  to  gunstige  Fredstraktater  med  Sverig  og  Liibeck, 
som  atter  sikrede  Freden  i  Norden.  Af  de  danske  Rigs- 
raader  have  Sten  Bille  underskrevet  som  den  første  af  de 
verdslige  Raader,  Hans  og  Torben  Bille  som  de  sidste  i 
Rækken  ^) 

Den  10-aarige  Krig  var  saaledes  til  Ende.  Den  havde 
selvfølgelig  optaget  alles  Tid  og  Kræfter,  hvad  der  fremgaar 
af  den  næsten  fuldstændige  Mangel  paa  Oplysninger  om 
Billernes  private  Forhold  i  disse  Aar.  Med  Undtagelse  af 
de  nødvendige  Skiftesamlinger  efter  Fruerne  Cecilie  og 
Ermegaard  findes  der  nu  kun  Meddelelser  om  nogle  Mage- 
skifter mellem  Billerne  indbyrdes,  især  efter  Peder  Billes 
Død  1508.  Hans  Sønner  mageskiftede  med  deres  Farbroder 
Sten  og  deres  Fætre  Knud  og  Axel  Gyldenstjerne  to  Gaarde 
i  Ebbeskov  og  Klippinge  mod  disses  Part  i  Englerup  Mølle*). 
Ogsaa  Torben  Bille  og  Anders  Bille  overlod  dem  deres 
Parter  i  samme  Mølle  mod  nogle  Gaarde  i  Tudse  Herred^). 

Desto  mere  Interesse  frembyder  et  samlet  Overblik  over 
Slægtens  offentlige  Virksomhedsomraade  ved  Slutningen  af 
Kong   Hans'   Regering.      Det  vil  af  dette  Overblik    fremgaa, 


1)     Hvitfeldt  S.    1081  —  83.      Aarsberetn.   fra   Geh.   Arch.      IV.      367. 

')     Mageskifterne     ere    daterede    Næstved,    5.    og    8.   April    15 10.      Orig.    i 

Geh.  Arch.   Voss,   Sømme   Hrd.   2   og  Faxe  Hrd.   3   og  4. 
';    Dateret  Kalundborg  4.  Nov.  15 10.  Orig.  i  Geh.  Arch.  Stævns  Hrd.  3  og  4. 

at  denne  Tidsperiode  betegner  det  store  Gjennembrud,  af 
hvilket  Bille-Ætten  fremgik  som  en  af  Landets  i  politisk 
Henseende  mest  indflydelsesrige   Slægter. 

Følgende  store  Len  bestyredes  af  Billerne:  Vesterstad  i 
Skaane  (Sten  Bille),  Skjoldenæs  (Hans  Bille),  Abrahamstrup 
og  X'ordingborg  (Torben  Bille),  Stege  med  Møen  (Anders 
Bille),  Næsbyhoved  (Erik  Bille),  Gladsaxe  i  Skaane  (Knud 
Bille),  Kjøbenhavn  (Eske  Bille),  Holbæk  (Klavs  Bille,  Norby, 
siden  15 12).  I  Rigsraadet  sad  Sten,  Hans  og  Torben  Bille. 
Fra  1506^)  beklæder  Mester  Ove  Bille  Kanslerembedet,  han 
var  tillige  Provst  i  Odense  og  Viborg,  ja,  det  var  endog  paa 
Tale  at  faa  den  unge  Mand  udvalgt  til  Ærkebiskop  efter 
Birger"-).  Den  gamle  Sten  Bille  er  endnu  Landsdommer  i 
Skaane.  Det  maa  tillige  bemærkes,  at  de  fleste  Med- 
lemmer af  Slægten  vare  ganske  unge  Mænd,  fødte  lidt  før 
og  lidt  efter  1480.  Denne  Fremdragen  af  Bille-Ætten  til 
Indflydelse  og  Magt  kan  ikke  være  tilfældig.  Det  skal  senere 
vises,  at  Billerne  i  et  for  Kong  Hans'  Dynasti  afgjørende 
Øjeblik  staa  last  og  brast  med  Kongens  Søn.  Det  kan 
heller  ikke  lades  upaaagtet,  at  der,  som  allerede  ofte  an- 
tydet i  det  foregaaende,  har  bestaaet  store  Modsætninger  i 
politisk  Opfattelse  mellem  Kongedømmet  og  den  danske 
Adel  i  Kong  Hans'  Tid.  Et  betegnende  Træk  er  det,  at 
Kong  Hans  efter  Povl  Laxmands  Drab  og  Eskil  Gøyes  Død 
ikke  finder  Anledning  til  at  besætte  de  saa  vigtige  Embeder, 
Rigshovmesterens  og  Marskens  Det  hænger  utvivlsomt  sam- 
men med  den  Stræben  henimod  kongeligt  Enevælde,  som  er 
ejendommeligt  for  Datidens  Fyrster.  Denne  Stræben  mødte 
her  i  Danmark  fra  Adelens  Side  en  levende  Modstand,  der 
netop  kort  efter  Kongens  Død  fik  et  meget  kraftigt  Udtryk. 
Under  saadanne  Forhold  er  det  forstaaeligt,  at  Kong  Hans  ved 
at  fremdrage  enkelte  Slægter,  ja  endog  ved  at  optage  Uadelige 


')     Se  ndfr.    S.   339. 

■■')    Hist.  Tidsskr.  4.  R.  IV.     72—73. 

i  Rigsraadet  og  skafife  Mænd  af  borgerlig  Herkomst  de 
højeste  gejstlige  Værdigheder  har  sogt  at  skaffe  sig  og  sin  Søn 
en  Støtte  imod  den  misfornøjede  Adel.  At  Bille-Ætten  særlig 
har  været  i  Besiddelse  af  Kong  Hans'  Gunst,  er  utvivlsomt. 
Sjællands  vigtigste  Fæstninger  bestyredes  af  dem,  og  da  Kon- 
gen i  Slutningen  af  1512  forlod  Øen,  overdrog  han  Eske  Bille 
den  øverste  Myndighed  i  hans  Fraværelse  og  gav  ham  Ret  til  at 
opbyde  de  ledingspligtige,  hvis  noget  Angreb  truede  fra  Sverig. 
At  Billerne  til  Gjengjæld  have  følt  sig  stærkt  knyttede  til 
Kong  Hans'  Dynasti,  frembyder  den  følgende  Tids  Historie 
flere  Exempler  paa ;  om  de  have  sympatiseret  med  en 
stærk  enevældig  Kongemagt,  skulde  vi  lade  være  usagt;  der 
foreligger  intet  Vidnesbyrd  derom,  og  Slægten  optræder,  som 
bekjendt,  i  Reformationstiden  —  om  end  under  et  andet 
Dynasti   —  som  Forkæmper  for  Rigsraadsvældet. 

Vi  nærme  os  Slutningen  af  Kong  Hans'  indholdsrige  og 
bevægede  Liv.  Det  staar  dog  tilbage  at  kaste  endnu  et 
Blik  paa  hans  Forhold  til  den  Kvinde,  hvem  Rygtet  erklærede 
for  hans  Elskerinde. 

Spørge  vi  Samtidens  Kilder,  fremtræder  Rygtet  om  Kong 
Hans'  Kjærlighedsforbindelse  til  Fru  Edel  i  bestemt  Form  i 
den  svenske  Rimkrønikes  ovenfor  S.  267  anførte  Beretning 
om  Dronning  Christines  Hofjomfru.  I  Sverig  har  Rygtet 
været  stærkt  udbredt.  Da  man  i  Slutningen  af  Aaret  1 506 
frygtede  for  et  Angreb  paa  de  sydlige  svenske  Provinser, 
beroligede  Aage  Hansen  Svante  Sture  med,  at  Fru  Edel 
« tager  honum  (Kong  Hans)  væll  then  Resen  afif»  ^).  Det 
følgende  Aar  søger  Biskop  Ingemar  af  Wexio  ogsaa  at  be- 
rolige Svante  Sture  med  den  Efterretning,  at  Kong  Hans 
« endnu  er  paa  Vordingborg  hos  Fru  Edel»  ^).  Vi  have 
allerede  tidligere  anført  det  svenske  Rigsraads  officielle 
Skrivelse    til    en    tysk    Fyrste    om    den    '<løse  Person »,    som 


•)     Handl.   ror.   Skand.   Hist.   XX.      76. 
')     Sammesteds   XX.      183 — 86. 

Kong  Hans  liavde  ført  med  sig  til  Sverig  «sin  ædle  Hustru 
til  Forhaanelso).  At  hermed  sigtes  til  Edel  Mikkelsdatter, 
er  vel  sandsynligt,  ligesom  Hemming  Gads  og  den  lybske 
Krønikes  Beretning  om  Kongens  Kjærlighedsforhold  formo- 
■dentlig  har  samme  Adresse.  Et  højst  ejendommeligt  Vidnes- 
byrd foreligger  i  et  Brev  fra  Kong  Hans'  Søstersøn  Jakob  IV 
af  Skotland.  Han  beklager  sig  heri  over,  at  hans  Sendebud 
i  Danmark,  Robert  Forman,  af  ildesindede  Mennesker  er 
blevet  beskyldt  for  at  have  kaldt  de  danske  Kvinder  for 
uhøviske  og  ukydske.  Robert  Forman  erklærer  paa  det  be- 
stemteste, at  sligt  har  han  aldrig  ytret,  og  Kong  Jakob 
fordrer  derfor,  at  Bagvaskeren  skal  bevise  sin  Anklage  eller 
staa  til  Rette  for  sit  Udsagn  ^).  Det  ligger  nær  at  sætte 
denne  ejendommelige  Beskyldning  i  Forbindelse  med  de  om 
Kong  Hans  og  Fru  Edel  udbredte  Rygter,  især  da  Kongen 
tager  sig  saa  ivrigt  af  Sagen. 

Medens  alle  disse  samtidige  Rygter  holde  sig  til  en  vis 
Almindelighed  uden  at  anføre  Detailler,  skildres  Forholdet 
mellem  Kong  Hans  og  Edel  Mikkelsdatter  hos  Hvitfeldt  med 
større  Bredde  og  mere  levende  Farver.  Hundrede  Aar  efter 
ved  man  langt  mere  om  dette  intime  Forhold,  end  Samtidens 
Kilder  lader  ane.  Hvitfeldt  skriver:  « Medens  Dronning 
Christine  nu  var  anholdt  i  Sverig,  begav  sig  Kong  Hans  til 
alle  Haande  Vellyst,  ligesom  han  ikke  havde  været  gift; 
han  hørte  ilde  for  nogle  Fruer  af  Adel,  særdeles  for  Lens- 
mandens Hustru  paa  Vordingborg,  saa  at  det  siges  om  hende, 
at  da  hun  laa  paa  sit  yderste,  skal  hun  have  sagt  til  Kongen, 
at  hun  frygtede,  hun  havde  en  ond  Samvittighed  for  hans 
Skyld.  Kongen  svarede:  «Ædel  var  Du  i  Live,  saa  est  Du 
og  i  Døden »  > 

«Bisperne  og  alle  Mænd  vidste  at  tale  derom.  Engang 
kom  Biskop  Jens  Andersen  Beldenak  til  en  norsk  Herremand 
ved  Navn  Asmund  Ovant,  Kongens  Kammærjunker,   og  sagde 


')     Aarsberelninger  fra   Geh.   Arch.    I.   60 — 61. 

til  ham;  «Vedst  Du  ikke  Asmund,  min  Herre  er  vred  paa 
Dig».  fNej>^  svarede  han.  «Da  raader  jeg  Dig  til,»  sagde 
Bispen,  at  du  gjør  Din  Undskyldnings.  «Hvad  har  jeg  da 
gjort>),  siger  han.  Bispen  svarede:  «Du  skal  have  sagt  om 
Lensmandens  Frue  paa  Vordingborg,  at  Kongen  maatte  ikke 
tro,  at  han  havde  hende  alene,  thi  Otto  Rud  stod  der  saa 
vel  som  han;  nu  i  Aar,  da  Kongen  var  paa  Jagt  i  Vording- 
borg Len,  skal  Otto  have  haft  lige  saa  stor  Omgængelse 
med  hende  som  Kongen». 

&  Denne  fattige  Norbagge  undskyldte  sig  hos  Kongen 
for  den  Snak  og  svor,  at  han  aldrig  havde  sagt  sligt. 
Kongen  vilde  vide  hans  Hjemmelsmand;  han  svarede:  Biskop 
Jens.  Guds  Dros),  siger  Kongen,  «Bispen  er  en  Skalk». 
Dermed  vilde  Bispen  baade  straffe  Kongen  for  hans  onde 
Levnets  Skyld  og  lade  Kongen  vide,  at  han  horte  ilde  for 
sin  Løsagtighed,  saa  og,  at  der  stod  flere  vel  anskrevne  hos 
hende  end  han  alene. »  ^) 

Kong  Hans'  Historieskriver  Svaning,  hvis  Barndom 
falder  i  Christiern  II's  unge  Dage,  og  som  har  skrevet  sin 
Krønike  om  Kong  Hans  c.  1 560,  udtaler  sig  i  Modsætning 
til  Hvitfeldt  med  stor  Forsigtighed:  « Medens  Kong  Hans», 
skriver  han,  « gjorde  Forberedelser  til  at  højtideligholde  sin 
Datters  Bryllup,  begyndte  det  Rygte  almindelig  at  udbrede 
sig,  at  lian  svigtede  sin  lovlige  og  kyske  ægteskabelige 
Kjærlighed  og  havde  hengivet  sig  til  en  anden.  Dette  falske 
og  løgnagtige  Rygte  agtede  han  saa  ringe,  at  han  aldrig 
ansaa  det  for  Umagen  værd  at  modsige  det  eller  søge  at 
rense  sig  derfor,  ligesom  han  hverken  anklagede  eller  straffede 
dem,  som  bleve  beskyldte  for  at  have  udbredt  det.»') 

Af  disse  Vidnesbyrd  fremgaar  det  altsaa  med  Sikkerhed, 
at  der  i  Samtiden  har  verseret  et  almindeligt  udbredt  og 
meget   troet  Rygte    om,    at  Fru  Edel  paa  Vordingborg  stod 


>)    Hvitfeldt  s.    1048. 

^)     Suaningius,   Cronicon  Johannis   Fol.   B   b   v. 

i  særdeles  Gunst  hos  og  havde  Indflydelse  paa  Kong  Hans. 
Det  er  ikke  aldeles  sikkert,  men  dog  ret  sandsynligt,  at  det 
svenske  Rigsraads,  Hemming  Gads  og  den  lybske  Krønikes 
Udtalelser  ere  myntede  paa  hende.  Det  maa  endelig  anses 
for  givet,  at  fremmede  have  fældet  nedsættende  Domme  om 
Datidens  danske  Kvinder;  og  at  Ophavsmanden  til  disse 
Domme  angives  at  være  en  Skotte,  har  tillige  en  ejen- 
dommelig Interesse.  Thi  i  Skotland  opdroges  en  Del  unge 
danske  Adelsmænd,  deriblandt  Torben  Billes  Fætter  Mogens 
Bille,  og  desuden  kjendte  man  her  en  ikke  andet  Steds  om- 
talt Datter  af  Kong  Christiern  I,  hvis  Søn  ogsaa  blev  op- 
draget ved  det  skotske  Hof  og  hvis  Herkomst  er  tvivlsom.'') 
Rygtets  Sandsynlighed  bestyrkes  ogsaa  af  forskjellige 
Kjendsgjerninger.  Vel  tør  man  ikke,  som  det  er  gjort, 
lægge  særlig  Vægt  paa,  at  Kongen  lader  sin  Hustru  blive 
tilbage  i  det  oprørske  Sverrig,  eller  derpaa,  at  Dron- 
ningen efter  sin  Tilbagekomst  til  Danmark  og  efter  sin 
Pilegrimsrejse  til  Wilsnack  tager  Ophold  paa  Næsbyhoved 
Slot  og  kun  yderst  sjælden  har  holdt  Hof  sammen  med 
Kongen.  Det  kunde  tyde  paa  et  spændt  Forhold  imellem 
de  to  Ægtefæller,  men  det  Ixan  ogsaa  have  andre  Aarsager. 
Dronningens  personlige  Nærværelse  i  Sverig  kunde  faa  Be- 
tydning for  de  mange,  som  endnu  holdt  fast  ved  Unionen. 
Den  langvarige  Krig  med  Sverig  og  Hansestæderne  krævede 
Kongens  Nærværelse  paa  mange  forskjellige  Punkter  og  af- 
brød selvfølgelig  Fredens  Sysler  og  Nydelser.  Derimod  har 
man  medRette  gjort  opmærksom  paa-),  atKongen  var  en  hyppig 
Gjæst  paa  Abrahamstrup,  Vordingborg  og  Sandholt;  thi  dette 
forholder  sig  i  Virkeligheden  saa  og  bestyrkes  jo  ogsaa  af 
de  Svenskes  Meddelelser.  Især  er  det  karakteristisk,  atKongen 
jævnlig  tilbringer  den  glade  Juletid  i  Torbens  og  Fru  Edels 
Selskab.     Ofte  sendes  der  Klaret,  Emster  01,  Syltetøjer  m.  m. 


')    Jvfr.   Historisk  Tidsskrift  4.   Række  VI.   98—107. 
^)   Wegener,  Abrahamstrup  I.  43. 

i  den  Anledning  til  Vordingborg,  ja  Lensmanden  paa  Kjø- 
benhavns Slot  faar  endog  Befaling  til  at  sende  kostbare 
Klæder  og  «den  hvide  Kjole,  som  Markus  Skrædders  Søster 
har  syet»,  til  Vordingborg').  Alt  sligt  tyder  jo  hen  paa  en 
usædvanlig  Interesse,  der  har  været  aabenlys  nok  til  at 
fremkalde  og  bestyrke  det  let  levende  Rygte.  Paafaldende 
er  ogsaa  den  Interesse,  Kongen  viser  for  Fru  Edels  Broder, 
Lavrids  Mikkelsen.  Han  var  Kongens  Sekretær  og  blev  paa 
dennes  Anbefaling  Degn  i  Kjøbenhavn  og  Provst  i  Roskilde 
1510  efter  Erik  Walkendorfs  Forflyttelse  til  Trondhjems 
Ærkestift.  Han  døde  senere  i  Paris.-)  Om  Torben  Bille 
selv  kunne  vi  ikke  danne  os  noget  klart  Begreb.  Vi  kjende 
ham  kun  af  det  ene  ovenfor  gjengivne  Brev  til  Moderen, 
der  antyder  en  vis  Svaghed  i  hans  Karakter.  For  Edel  har 
han  utvivlsomt  næret  varme  og  kjærlige  Følelser.  I  Aaret 
1 508  synes  han  at  have  været  alvorlig  syg,  han  overværede 
ikke  det  Rigsraadsmøde  og  de  Forhandlinger  med  de 
Svenske,  som  den  15de — 17de  April  holdtes  i  Kjøbenhavn. 
Derimod  har  han  samme  Dag  udstedt  følgende  Disposition 
til  I'ordel  for  sin  Hustru: 

«Jeg  Torben  Bille,  Høvedsmand  paa  Vordingborg  paa 
vor  naadige  Herres  Vegne,  gjør  alle  vitterligt  med  dette 
mit  aabne  Brev,  at  jeg  haver  undt,  lovet  og  tilsagt  min 
kjære  Hustru  Edele  Nielsdatter  (!),  om  hun  min  Død  over- 
levendes vorder,  at  hun  skal  nyde  og  beholde  i  sin  Livstid 
uden  al  Afgift  kvit  og  fri  uden  alle  mine  Arvingers  Gjensigelse 
i  nogen  Maade  alle  de  Gods,  som  jeg  haver  kjøbt,  siden 
jeg  fik  hende  til  min  Hustru,  som  ere  Sandholt,  Arreskov 
med  alle  deres  Gods  og  rette  Tilliggelse,  og  en  min  Gaard 
liggende  i  Odense  i  Fyn  med  den  min  Gaard,  som  jeg 
kjøbte  i  Kjøbenhavn,  med  alle  deres  rette  Tilliggelse;  og 
tiUige  alle  de  Gods,  som  jeg  herefter  kjøber  eller  panter  efter 


')  Kg.  Hans  t.  Eske  Bille.    Kalundborg,  30.  Septbr.  1511.    Or.  kgl.  Missiver. 
'■')  Top.   Saml.  p.  Papir,  Roskilde  Nr.  94.     Aarsb.  fra  Geh.  I.   37 — 45. 

denne  Dag,  skal  forskrevne  min  Hustru  ogsaa  beholde,  som 
forskrevet  staar.  Dog  skal  Godset  efter  hendes  Død  skiftes 
og  jævnes  hendes  og  mine  Arvinger  imellem,  som  det  sig 
bør  efter  Loven.  Til  Vidnesbyrd  hænger  jeg  mit  Indsegl 
neden  for  dette  mit  aabne  Brev  med  disse  god  Mænds,  som 
jeg  dertil  bedet  haver,  som  ere  Hr.  Henrik  Knudsen,  Ridder, 
Høvedsmand  paa  Torning,  min  kjære  Svoger,  Hans  Bille, 
Høvedsmand  paa  Skjoldenæs,  Anders  Bille,  Høvedsmand  paa 
Stege,  mine  kjære  Brødre,  at  de  ogsaa  hænge  deres  Indsegl 
med  mit  neden  for  dette  mit  aabne  Brev.  Givet  paa  Vording- 
borg, Lørdag  næst  før  Palme  Søndag,  Aar  efter  Guds  Byrd 
1508  »  ^) 

For  saa  vidt  denne  testamentariske  Bestemmelse  virkelig 
er  udstedt  i  gyldig  Form  —  den  findes  nemlig  nu  kun  i  en 
Koncept  eller  Kopi  —  vidner  den  om  Torben  Billes  store 
Omhu  for  at  sikre  sin  Hustrus  Stilling  efter  hans  Død.  Den 
synes  at  antyde,  at  Ægteparret  paa  det  Tidspunkt,  Brevet 
udstedtes,  ingen  lev^ende  Børn  havde.  Der  blev  dog  ingen 
Anvendelse  for  Testamentet,  thi  Torben  Bille  synes  at  have 
overlevet  sin  Hustru,  og  i  alle  Tilfælde  fik  Ægteparret  Børn, 
saa  at  Arvereglerne  nu  vare  givne  i  Følge  Loven.  I  Tids- 
rummet mellem  1508  og  15 12  maa  Fru  Edel  have  født 
mindst  to  Børn,  og  da  den  yngste  af  disse  Børn  fik  Navnet 
Edel,  er  det  rimeligt  at  antage,  at  Moderen  er  dod  kort 
efter  Datterens  Fødsel,  da  denne  ellers  neppe  vilde  have 
faaet  Moderens  Navn. 

I  Aaret  15  12  finde  vi  Torben  Bille  nærværende  i  Malmø 
den  23de  April  ved  Forhandlingerne  med  Liibeck  og  Sverig. 
Faa  Dage  efter  var  Kongen  og  Rigsraadet  i  Kjøbenhavn 
(27de  April).  I  Begyndelsen  af  Maj  (den  4de)  drog  Kongen 
fra  Kjøbenhavn  gjennem  Sydsjælland  til  Falster,   men  vendte 


')  Danske  Adels  Breve  4.  143.  Trykt  efter  en  Afskrift  i  Wegener, 
Abrahamstrup  I.  46 — 47.  IJrevet  er  i  den  nederste  Rand  mutileret, 
der  synes  ikke  Spor  til  Forsegling ;  det  er  altsaa  kun  en  Koncept  eller 
en  Kopi. 

allerede  de  første  Dage  af  Juni  tilbage  til  Kjøbenhavn.  Han 
har  sandsynligvis  baade  paa  Ud-  og  Hjemvejen  besøgt  Vor- 
dingborg, men  det  har  kun  været  kortvarige  Ophold.  I 
Midten  af  Juli  var  det  danske  Rigsraad  paa  ny  samlet  i 
Kjøbenhavn.  For  tredje  Gang  maatte  det  anerkjende  Chri- 
stiern  som  sin  Faders  Efterfølger  ^).  Næsten  alle  Billerne 
vare  til  Stede  i  Kjøbenhavn,  deriblandt  ogsaa  Torben  Bille. 
Den  13de  Juli  har  han  sat  sit  Segl  under  Hyldingsbrevet, 
og  den  15de  Juli  under  Broderen  Anders  Billes  Mageskifte- 
brev  med  Fætrene  fra  S  vanholm.  Fra  Kjøbenhavn  er  han 
taget  hjem  til  Abrahamstrup,  hvor  Kong  Hans  besøgte  ham 
den  25de  Juli.  Denne  Dag  har  Kongen  udstedt  to  Breve 
fra  Abrahamstrup;  i  det  ene  tillader  han,  at  en  Eng,  an- 
gaaende  hvilken  Torben  Bille  havde  faaet  Kongens  Befaling, 
herefter  maatte  ligge  til  Skibby  Præstegaard"-);  i  det  andet 
befaler  han  Eske  Bille  strax  at  sende  Kongens  Tjener  Jep 
Graves  til  Hertug  Christiern  i  Helsingborg^).  Ogsaa  dette 
Besøg  har  kun  været  ganske  kortvarigt,  thi  fire  Dage  efter 
var  Kongen  i  Nyborg,  hvorfra  han  han  har  skrevet  et  For- 
retningsbrev til  Eske  Bille'*). 

Det  var  sidste  Gang,  at  Kong  Hans  besøgte  Torben 
Bille  paa  Abrahamstrup;  i  Avgust  Maaned  døde  Torben  og 
allerede  den  iste  Septbr.  var  Vordingborg  Slot  forlenet  til 
Oluf  Nielsen  Rosenkrans^).  Fru  Edel  maa  være  død  kort 
før,  og  Hans  Bille  overtog  som  ældste  Farbroder  Formynder- 
skabet for  Børnene.  I  sit  Testament  havde  Torben  Bille 
skænket  4  Bøndergaarde  foruden  Povl  Laxmands  Gaard  i 
Korsør    til   Antvorskov  Kloster    «for    Messer   at   holde » "^j.     I 


■)  Allen,  a.  St.  II.   574-75. 

^)  Orig.   i   Gavnø  Archiv.      15arners   Afskrift   i   Univ.    Bibi.   Addit.    177   Fol. 

^)  Wegener,  Abrahamstrup   1.   48 — 49. 

*)  Kg.     Hans    t.    Eske    Bille,    Nyborg    Slot,      den    29.    Juli.       Orig     kgl. 

Missiver. 

')  Suhm,   Samlinger  II,    i.   S.    105 — 106. 

')  Archivregistralurer   IV.   67 — GU. 

Antvorskov  Klosterkirke  blev  han  altsaa  begravet,  og  her 
fandtes  endnu  i  forrige  Aarhundrede  hans  Ligsten.  Paa  den 
læstes  der:  Torbernus  Bille,  occisus^).  Er  det  en  Fejllæs- 
ning af  den,  som  har  indsendt  Fortegnelsen  over  Ligstenene 
i  Antvorskov  til  Pontoppidans  Værk  <sMarmora  Danica  ,  eller 
skulde  der  her  foreligge  et  fra  Graven  selv  hentet  Vidnes- 
byrd om  et  blodigt  Drama,  der  har  gjort  Ende  paa  den  vel 
næppe  40-aarige  unge  Mands  Liv?  Og  hvem  var  i  saa  Til- 
fælde Drabsmanden  ? 

Desværre  er  det  forgjæves  at  søge  at  besvare  disse 
Spørgsmaal;  thi  Ligstenene  i  Antvorskov  Klosterkirke  ere 
forlængst  tilintetgjorte,  og  de  fra  Samtiden  bevarede  Kilde- 
skrifter ere  saa  sparsomme  med  Oplysninger  om  den  Tids 
Menneskers  personlige  Forhold,  at  vi  nu  ikke  engang  tør 
opstille  nogen  Gisning  om  det  mærkelige  Tilfælde,  at  tre 
til  hinanden  saa  nær  knyttede  Personer,  som  Kong  Hans, 
Torben  Bille  og  Fru  Edel,  omtrent  samtidig  forsvinde  fra 
Livets  Skueplads. 

Kong  Hans  besøgte  endnu  engang  dette  Aar  Abraham- 
strup;  den  iite  September  15 12  var  han  for  sidste  Gang 
paa  det  Sted,  hvortil  hans  og  Edels  Navne  altid  ville  være 
knyttede.  Efteraaret  tilbragte  han  med  Rejser  paa  Falster 
og  i  Sydsjælland,  indtil  han  i  Slutningen  af  November  vendte 
tilbage  til  Kjøbenhavn.  Svaning  har  opbevaret  en  Del  Sagn 
og  Rygter  om  hans  sidste  Ophold  i  Kjøbenhavn,  der  til- 
kjendegive  sig  som  Varsler  om  Kongens  nærforestaaende 
Død,  men  nærmest  tyde  hen  paa,  at  der  har  hersket  en  vis 
febrilsk  Uro  i  Sindene.  Det  var  hans  Agt  at  tilbringe  de 
første  Maaneder  af  det  nye  Aar  i  Jylland.  I  Midten  af 
Decbr.  forlod  han  Kjøbenhavn  efter  at  have  overdraget  Eske 
Bille  en  Slags  øverste  Kommando  i  Sjælland.  Han  frygtede 
for,  at  Vinteren  kunde  bringe  et  uventet  Angreb  fra  Sverig 
paa  Skaane,   og  befalede  derfor  Høvedsmændene  i  Sjælland 


*)    Pontoppidan,   Marmora  Danica   I.    143. 

Og  Rigsraadet  der  at  holde  sig  rede  til  at  drage  over  til 
Skaane  med  saa  mange  Svende,  de  kunde  opdrive,  naar 
Eske  Bille  derom  tilskrev  dem  ^).  Blandt  dem,  som 
særlig  fik  Opfordring  til  at  møde,  var  ogsaa  Klavs  Bille, 
der  i  Løbet  af  Sommeren  15 12  var  bleven  udnævnt  til 
Høvedsmand  paa  Holbæk').  Juletiden  tilbragte  Kongen 
paa  Nyborg  og  i  Odense,  hvor  hans  Hustru  sluttede  sig  til 
ham;  endnu  8de  Januar  opholdt  han  sig  i  Odense,  hvorfra 
han  tilskrev  Anders  Bille,  at  Hans  Pogvisk  havde  truet  med, 
at  han  vilde  bortføre  Jomfru  Ida  (Gøye)  af  Klostret.  Anders 
Bille  skulde  derfor  lade  Jomfruen  vel  forvare,  saa  at  hun 
kunde  være  hos  Anders'  Hustru,  indtil  Mogens  Gøye  kom 
over  og  hentede  hende ^).  Nogle  faa  Dage  efter  drog  han. 
ledsaget  af  Dronningen,  Christiern  og  en  Del  Raadsherrer, 
samt  Kansleren  Ove  Bille  over  til  Jylland.  Lige  til  det 
sidste  vare  hans  Tanker  optagne  af  Flaadebygningen.  Brev 
paa  Brev  sender  han  til  Eske  Bille  herom.  Hvis  der  er 
Mangel  paa  lange  Træer  til  det  nye  Skib,  som  er  under 
Bygning  i  Kjøbenhavn,  skulde  Eske  ride  ud  i  Kongeskoven 
i  Stævns  Herred  i  Forening  med  Mester  Hans  Skibbygger 
og  hugge  5  eller  6  Træer.  Han  bliver  ikke  træt  af  at 
minde  om  dette  nye  Skibs  hurtige  Bygning,  der  er  ligesom 
en  febrilsk  Uro  over  Kongen  i  disse  hans  sidste  Dage. 
Endnu  den  6te  Februar  skriver  han  fra  Viborg  til  Eske  Bille 
om    dette    og    andre   Foretagender^).     Paa    Rejsen    gjennem 


')    Kg.    Hans'     Brev    til     Lage    Urne,     Eiskop    i    Roskilde,     og    Raadet    i 

Sjælland.     Khhvn,   Slot,  30.  Novbr.    15 11.     Danske  Kgrs.  Hist.  3. 
*)    Kg.    Hans   til    »Ciaves    Bylæ» ,     Embedsmand      paa   Holbæk.      Kbhvn. 

Slot,  9.  Decbr.    15 12.      Orig.   kgl.   Missiver.    Endnu    13.  Juni    var  Peder 

Nielsen  Høvedsmand  dér.     Orig.  kgl.   Missiver. 
')    Kg.  Hans  til  Eske  Bille,   Nyborg  23.  Dec.    15 12.     Orig.  kgl.   Missiver. 

Kg.    Hans    til    Anders    Bille,    Odense    8.  Januar    1513.     Danske  Adels 

Breve  5.   20. 
*)    Breve   af  23.   Decbr.    1 5 12,   24.  Jan.    15 13,   6.  Febr.  15 13   til   Eske  Bille. 

Orig.  kgl.  Missiver. 

Jylland  styrtede  Kongen  med  Hesten  og  forslog  sig  slemt. 
Ved  sin  Ankomst  til  Aalborg  var  han  syg,  og  den  20de 
Februar  døde  han  i  denne  Stad.  Paa  sit  Dødsleje  anbefalede 
han,  efter  hvad  Hvitfeldt  fortæller,  særlig  Ove  Bille  til  sin 
Søn.  «Han  bad  ham.v  skriver  Hvitfeldt,  «forhandle  med 
Biskop  Ove  Bille,  at  han  fremdeles  vilde  blive  hans  Kansler; 
men,»  sagde  han,  «jeg  tror  næppe,  han  vil  gjøre  det;  bed 
ham  dog  for  min  Skyld,  at  han  bliver  en  Tid  lang,  vil  han 
ikke  for  Din  egen  Skyld,  da  bed  ham  gjøre  det  for  min 
Skylds^).  Det  er  ikke  uden  Interesse,  at  Kong  Hans' sidste 
Breve  og  sidste  Tanker  knytte  sig  paa  den  ene  eller  anden 
Maade  til  Billerne.  Det  havde  været  hans  Ønske  at  knytte 
alle  disse  unge,  dygtige  Mænd  til  sin  Søn,  for  at  denne  i 
dem  kunde  have  en  Støtte  imod  den  Del  af  Adelen, 
som  mulig  vilde  søge  at  indskrænke  den  unge  Konges 
Myndighed.  Dette  Ønske  fik  han  ogsaa  opfyldt,  thi  under 
den  Strid,  som  kort  Tid  efter  Kongens  Død  udbrød  mellem 
Rigsraadet  og  den  unge  Kong  Christiern,  siges  det  udtrykke- 
ligt,  at  ingen  andre  end    ^de  Biller »   støttede  ham-). 


^)  Hvitfeldt  S.  1090.  Skjønt  Hvitfeldt  i  hele  sin  Beretning  om  Kong 
Hans'  sidste  Dage  har  fulgt  Svaning  næsten  ordret ,  er  Beretningen 
om  Ove  Bille  dog  hans  egen  og  kan  vel  henføres  til  Familiesagnene. 
Der  er  dog  intet,  der  taler  imod  det,  det  skulde  da  være,  at  Christiern 
vides  at  have  sat  Pris  paa  Ove  Bille,  og  endog  har  ønsket  ham  ud- 
nævnt til  Ærkebiskop. 

^)    Ture  Jonsson  til  Sten  Sture,    I  o.  April   1 5 13.     Allen,  a.   St.   II.    584. 

III. 
Christiern  II's  Tidsalder. 

Det  stærke  Opsving,  som  Bille-Ætten  under  Kong  Hans' 
Regering  havde  taget  i  politisk  Henseende,  fortsættes  under 
Christiern  II.  De  unge  Mænd,  som  i  Unionskampene  i  Aar- 
hundredets  Begyndelse  havde  høstet  Erfaringer  og  vundet 
Anseelse,  stode  nu  i  deres  fulde  Kraft.  Christiern  II's  Re- 
geringstid lagde  hurtig  fuldt  Beslag  paa  deres  Virksomhed 
og  Evner;  nær  knyttede  til  Kongehuset  kom  de  til  at  tage 
fremragende  Del  i  Tidens  politiske  Begivenheder;  men  heller 
ikke  de  undgik  dog  den  almindelige  Forfølgelse  imod  Adelen, 
som  karakteriserer  Slutningen  af  Christiern  II's  Regering,  og 
vi  finde  da  ogsaa  enkelte  af  Slægtens  Repræsentanter  som 
Deltagere  i  de  store  Begivenheder,  der  medførte  Kongens 
Fald. 

Hovedinteressen  knytter  sig  i  dette  Tidsrum  nærmest  til 
de  to  Brødre  Hans  og  Anders  Bille  samt  først  og  fremmest 
til  deres  to  Fætre  Ove  og  Eske  Bille.  Forinden  vi  gaa  over 
til  at  skildre  disse  Mænds  og  deres  Brødres  Levnetsløb, 
skulle  vi  dog  i  Korthed  give  en  Fremstilling  af  den  indre 
politiske  Stilling  ved  Christiern  II's  Tronbestigelse. 

Omtrent  6  Uger  efter  Kong  Hans'  Død  kunde  den  som 
holdningsløs  Partigænger  bekjendte  svenske  Adelsmand  Ture 
Jonsson  Roos  meddele  den  unge  Sten  Sture  højst  mærkelige 
Efterretninger  fra  Danmark.  En  Del  af  det  jyske  Rigsraad 
—  fortæller  han  —  havde  ved  selve  den  gamle  Konges 
Dødsleje  nægtet  den  unge  Konge  Huldskab  og  Troskab,  ja 
endog  opfordret  Hertug  Frederik  paa  Gottorp  Slot  til  at 
antage    sig   Riget.      «Der    er    stor   Uenighed   i   Landet, »    ud- 

bryder    han,    «de    ere    skiltes    fra    hinanden  i  Fjendskab,    og 
ingen  andre  har  sluttet  sig  til  Kongen  end  de  Biller. ^^) 

Støttet  paa  denne  og  en  senere  Udtalelse  af  Kong 
Frederik  I  efter  hans  Tronbestigelse  har  Allen  søgt  at  be- 
vise, at  der  allerede  i  Aaret  1 5 1 3  har  været  gjort  et  Forsøg 
af  den  jydske  Adel  paa  at  udføre  det,  som  først  lykkedes 
den  i  Aaret  1523,  at  udelukke  Christiern  II  fra  Tronen. 
Rigtignok  har  Paludan- Muller  i  sit  Værk  «De  første  olden- 
borgske Konger*  karakteriseret  dette  som  et  blot  og  bart  Rygte, 
der  savnede  ethvert  fast  Grundlag.  Men  dette  synes  dog 
lidet  rimeligt.  Dels  har  Frederik  I  erklæret,  at  han  efter 
Kong  Hans'  Død  fik  Tilbud  om  at  bestige  den  danske 
Trone,  men  vægrede  sig  ved  at  modtage  Tilbudet;  dels 
vidner  Kong  Christierns  Optræden  i  Tiden  umiddelbart  efter 
Faderens  Død  om,  at  han  selv  har  næret  nogen  Frygt  for 
at  blive  overrumplet.  Endnu  den  22de  Februar  var  han  i 
Aalborg,  men  allerede  den  3dje  Marts  finde  vi  ham  i  Mid- 
delfart, hvorfra  han  underretter  fremmede  Fyrster  om  sin 
Faders  Død,  den  7de  Marts  er  han  i  Odense,  hvor  Kong 
Hans'  Lig  blev  bisat  i  Graabrødrenes  Kirke;  endnu  9de 
Marts  opholder  han  sig  her,  men  gjør  derpaa  en  hurtig 
Rejse  over  til  Sønderjylland,  hvor  han  opholder  sig  dels  paa 
Aabenraa  Slot,  dels  paa  Torning  Slot  hos  Billernes  Svoger 
Henrik  Knudsen  Gyldenstjerne.  Her  overdrager  han  Hen- 
ning Pogwisch  i  sit  Navn  at  modtage  Forleningen  med 
Hertugdømmerne  af  Biskoppen  af  Liibeck,  iler  derpaa  til 
Sjælland,  hvor  han  den  28de  Marts  opholder  sig  paa  Kal- 
lundborg  og  den  31de  Marts  endelig  indfinder  sig  i  Kjøben- 
havn.  Under  denne  Rejse  afgaar  Skrivelse  paa  Skrivelse  til 
Lensmændene  paa  Øerne  og  i  Skaane,  der  ere  prægede  af 
den  Uro,  der  opfyldte  Kongen.  Særlig  Eske  Bille  paa  Kjø- 
benhavns   Slot    modtager   den    ene    Ordre    efter    den    anden. 


')    Brevet,    som    er    dat.   Gælsta,    Sønd.   e.   Quasimodogeniti    ('°/j)    1 5 13    er 
trykt  hos   Allen,   a.   St.   II.    584. 
i-  22 

Gang  paa  Gang  indskærpes  det  ham  at  forvare  Slottet  godt 
og  ikke  tilstede  andre  Adgang  dertil  end  dem,  han  kjender 
fuldtud;  han  skal  skaffe  Proviant  til  Slottet  fra  de  andre 
Fæstninger  paa  Øen,  for  at  Folkene  kunde  blive  samlede 
dér,  indtil  Kongen  selv  kommer;  han  skal  udruste  Skibe  og 
antage  Baadsmænd  til  at  bemande  dem  med  o.  s.  v.,  o.  s.  v. 
Ture  Jonssons  Udtalelse,  at  ingen  andre  end  «de  Biller* 
havde  sluttet  sig  til  Kongen,  kan  selvfølgelig  ikke  opfattes 
bogstaveligt.  Overalt  paa  Øerne  havde  Kongen  trofaste  Til- 
hængere, og  han  havde  fremfor  alt  den  store  Fordel,  at  i 
Følge  hans  tidligere  Hylding  og  Valg  skulde  Rigets  Slotte 
strax  lyde  under  hans  Haand.  Men  Ytringen  er  i  og  for 
sig  højst  oplysende.  Den  viser,  hvorledes  man  i  Alminde- 
lighed opfattede  Bille- Slægten  som  nær  knyttet  til  Konge- 
huset, og  den  viser  ogsaa,  hvilken  Betydning  man  allerede 
tillagde  denne  Slægt.  Utvivlsomt  er  det  da  ogsaa,  at  Bil- 
lerne vare  Kong  Christiern  trofaste  Støtter  og  Raadgivere, 
og  at  de  have  bidraget  deres  til,  at  den  i  Jylland  ulmende 
JMisfornøjelse  ikke  fik  Lov  til  at  udbrede  sig  paa  Øerne. 
Det  er  bekjendt  nok,  at  paa  Mødet  i  Kjøbenhavn  Juni  og 
Juli  1 5 13  blev  Christiern  valgt  til  Konge,  dog  først  efter 
vidtløftige  Forhandlinger  med  Rigsraadet  og  den  menige 
Adel  om  Haandfæstningens  Form  og  Indhold.  Den,  som 
paa  Kongens  Vegne  ledede  disse  vigtige  Forhandlinger,  saa 
vel  de  skriftlige  som  mundtlige,  var  Ove  Bille. 


I. 

Ove   Bille 

som   Kansler  og  Bisp   i   Aarhus  til    1523. 

Peder  Billes  og  Anna  Gyldenstjernes  Søn,  Ove  Bille, 
kan  antages  at  være  født  mellem  1475  og  1480  paa  Svan- 
holm,  snarere  nærmere  mod  det  første  end  det  sidste  Aar. 
Sin  første  Undervisning    har    han    vel  faaet  ved  Universitetet 


OVE    BILLES    UNGDOAL  339 

i  Kjøbenhavn,  hvor  lians  Fætter  Hans  Rille  1485  var  bleven 
indskrevet  som  Student;  dog  herom  vides  intet  sikkert,  da 
der  kun  er  bevaret  Brudstykker  af  den  ældste  Universitets- 
matrikel.  At  han  derpaa  har  rejst  og  studeret  i  Udlandet 
ved  fremmede  Universiteter,  tør  vel  anses  for  givet,  men 
om  hans  Studiers  Beskaffenhed  vide  vi  intet  og  heller  ikke, 
hvor  han  har  erhvervet  sig  Magistergraden.  Ved  Aaret  1500 
var  han  imidlertid  kommet  hjem  igjen,  og  1501  overdrog 
Biskop  Johan  Jepsen  af  Roskilde  ham  det  ved  Magister 
Eske  Broks  Død  ledigblevne  Kanonikat  «de  Rota»  i  Ros- 
kilde Domkirke.  Han  indstilledes  dertil  af  Ridderen  Hr. 
Lage  Brok,  som  havde  Præsentationsretten  dertil.^) 

Allerede  forinden  var  han  traadt  ind  i  Kongens  Kancelli, 
i  hvilket  han,  som  han  selv  siger,  tjente  Kongen  daglig  i 
21  Aar.  Efter  at  have  tjent  som  Sekretær  og  formodenthg 
i  Kraft  af  denne  Stilling  overværet  og  medunderskrevet 
Kalmardommen  af  iste  Juli  1505,  blev  han  det  følgende  Aar 
1506  udnævnt  til  Kongens  Kansler.-)  I  14  Aar  beklædte 
han  denne  Stilling,  som  sikkert  ikke  har  været  noget  ganske 
let  og  behageligt  Hverv  under  Konger  med  Kong  Hans'  og 
Christiern  II's  lunefulde  og  mistænksomme  Sind.  Der  er 
imidlertid  Vidnesbyrd  nok  om,  at  Ove  Bille  her  var  fuld- 
stændig paa  sin  Plads.  Kong  Hans  skal  have  sat  særdeles 
stor  Pris  paa  ham  og  i  varme  Ord  anbefalet  ham  til  sin 
Søn.  Af  de  Ytringer,  der  da  tillægges  den  gamle  Konge, 
skulde  det  synes  at  fremgaa,  at  Ove  Bille  selv  har  ønsket 
at  træde  tilbage  under  den  nye  Konge.  Han  bad  ham 
blive    i    sin   Stilling,    om    ikke    for    hans  Søns  saa    for   hans 


')    Nye   danske   Mag.   I.    198,  jvfr.   Script,   rer.   Dan.   I.    193. 

^)  Danske  Mag.  3.R.I.  166,  Hvitfeldt  S.  1056;  Kong  Hans's  Brevbog,  som  helt 
igennem  er  skrevet  med  Ove  Billes  Haand,  begynder  med  Aaret  1506, 
hvorfor  jeg  antager,  at  O.  B.  allerede  dette  Aar  er  udnævnt  til  Kansler, 
skjønt  han  efter  Dokumenter  forst  kan  paavises  at  have  beklædt  dette 
Embede  1 509.  Jvfr.  de  samlede  Oplysninger  om  Ove  Bille  i  Nye 
Danske  Mag.  I.    194  ff. 

Skyld.  Denne  Bemærkning  stemmer  ikke  godt  overens  med 
den  gode  Mening  om  Ove  Bille,  som  Christiern  II  bevislig 
havde  allerede  i  Faderens  Tid.  Da  Ærkebiskop  Birger  15 12 
formodedes  at  ville  nedlægge  sit  Embede  og  at  ville  anbe- 
fale sin  Kansler,  Hr.  Adser,  til  sin  Efterfølger,  skrev  Chri- 
stiern øjebUkkelig  til  Faderen  herom  og  bad  ham  udtrykkelig 
tænke  paa,  at  O^^e  Bille  var  bedre  skikket  dertil.^)  Brevet 
vidner  om  Christiern  II's  venskabelige  Følelser  lige  overfor 
Ove  Bille,  og  at  disse  bleve  besvarede  af  den  unge,  omtrent 
jævnaldrende  Kansler,  kan  ikke  drages  i  Tvivl,  naar  man  ser 
hen  til  hans  Optræden  imod  Kongen  i  de  trange  Tider,  da 
Oprørerne  styrtede  Christiern  II  fra  Tronen. 

Kanslerembedet,  som  Ove  Bille  i  en  saa  lang  Række 
af  Aar  skulde  ofre  sine  bedste  Kræfter,  var  et  saare  an- 
strængende,  men  tillige  meget  anset,  indflydelsesrigt  og  ind- 
bringende Hverv.  Christiern  II  udfærdigede  senere  nøjagtige 
Instruxer  for  sit  Kancelli  og  sine  Hofembedsmænd,  og  vi 
tør  vel  antage,  at  her  kun  er  nøjere  betegnet,  hvad  der 
allerede  længe  havde  været  Skik  og  Brug.  Kansleren  skulde 
møde  tidlig  om  Morgenen  hos  Kongen,  om  Sommeren  Klok- 
ken 6,  om  Vinteren  Kl.  7.  Han  skulde  ordne  alle  de  ind- 
kommende Sager,  hvoraf  enkelte  mindre  vigtige  kunde  af- 
gjøres  af  ham  selv  i  Forbindelse  med  nogle  af  Rigets  Raader; 
Resten  skulde  han  foredrage  for  Kongen,  modtage  dennes 
Befalinger  og  besørge  dem  udførte  af  Kancelliembedsmændene. 
Fra  Klokken  12 — 3  skulde  han  atter  være  til  Stede  paa  Slottet, 
lede  Forretningerne,  tilsee  sine  Underordnede  og  forhandle 
med  Kongen.  Hele  den  udenlandske  Korrespondance  skulde 
gaa  gjennem  hans  Haand,  og  nøjagtige  Registre  føres  over 
alle  ind-  og  udgaaende  Sager,  saa  vel  indenlandske  som 
udenlandske.  Det  var  saaledes  hele  den  daglige  Forretnings- 
gang, der  paahvilede  Kongens  Kansler,  hvad  enten  den  angik 


*)    Hist.   Tidsskr.   4.  R.   IV.    72  —  73.      «\Vell  ethers  nåde  werdes  at  tencke 
ther  paa  ethers   nådes   cansseler  er  ther  bedre   fallen  ther  tilU. 


OVE    BILLE    SOM    KANSLER.  34I 

indre  Anliggender,  som  Lenssager,  Skattesager  og  Retssager, 
eller  ydre  Anliggender,  som  skriftlige  Forhandlinger  med 
fremmede  Stater,  udenlandske  Sendebuds  Audiens  m.  m. 
Lønnen  bestod  i  Sportler,  idet  der  betaltes  en  vistnok  ube- 
stemt Sum  for  hvert  Brev,  der  udgik  fra  Kancelliet;  det 
indkomne  deltes  imellem  Kansleren  og  Skriverne.  ^)  Foruden 
disse  Indtægter  havde  Kanslerne  sædvanlig  ogsaa  et  eller 
andet  indbringende  Prælatur.  Ove  Bille  var  saaledes  allerede 
1 5 10  Provst  i  Lund  og  15 12  endvidere  Provst  i  Viborg. 
Han  forenede  saaledes  tre  gejstlige  Embeder,  og  maatte 
derfor  efter  de  kanoniske  Regler  skaffe  sig  Pavens  Tilladelse 
dertil,  som  imidlertid  i  slige  Tilfælde  let  erhvervedes 
efter  kongelig  Forbøn.-)  Sine  gejstlige  Embeder  maatte 
han  imidlertid  lade  bestyre  af  «Procuratorer»  eller  Stedfor- 
trædere. Aage  Jepsen  Sparre,  Kannik  og  senere  Ærke- 
bi.skop  i  Lund,  var  Be.styrer  af  Domprovstiet  dér;  om 
Domprovstiet  i  Aarhus,  som  bortgaves  af  Kongen,  vides 
derimod  intet. 

Som  Chef  for  Kancelliet  havde  Ove  Bille  sit  egentlige 
og  sædvanlige  Opholdssted  i  Kjøbenhavn,  om  han  end  ofte 
fulgte  Kongen  paa  dennes  Rejser  rundt  om  i  Riget.  Hans 
Stilling  var  meget  bunden,  han  kunde  ikke  uden  kongelig 
Tilladelse  fjærne  sig  fra  sin  Post.  Han  maatte  saaledes  en- 
gang afsige  en  Indbydelse  fra  sin  Svigerinde,  Eske  Billes 
Hustru,  om  at  komme  over  til  Eliinge  i  Skaane  og  døbe 
hendes  førstefødte  Søn,  da  Kongen  havde  nægtet  ham  Rejse- 
tilladelse, fordi  der  var  fremmede  Gesandter  i  Kjobenliavn, 
som  Kongen  en  af  de  første  Dage  vilde  give  Audiens.  Til 
Gjengjæld  maatte  en  Mand,  der  stadig  havde  Adgang  til 
Kongen,  have  rig  Lejlighed  til  at  udøve  Indflydelse  i   mange 


')    Nye  danske  Mag.   1.   313  — 16. 

^)  Nye  danske  Mag.  I.  199 — 200.  I  et  Brev  fra  Biskop  Nicolaus  1  Aar- 
hus, dat.  Aakier,  11.  Febr  1512,  kaldes  O.  B.  «ecclesiarum  Lundensis 
et  Vibergensis  præpositus».  Orig.  i  Danske  Kgrs.  Hist.  Fase.  3.  Jvfr. 
om  den   pavelige  Dispensation,  Aarsber.  fra  Geheimearch.   I.  49. 

personlige  og  offentlige  Anliggender,  og  der  er  heller  ingen 
Tvivl  om,  at  Ove  Bille  baade  har  besiddet  Evner  og  Vilje 
dertil.  Derom  vidner  talrige  Breve  og  Anmodninger,  som 
angaa  de  mest  forskjellige  Sager  og  ere  skrevne  af  Personer 
i  forskjellige  Stillinger.  Fra  Konger  og  Fyrster  modtog 
han  Breve  om  at  forebringe  Kongen  Sager  af  Vigtighed, 
Sendebud  i  Udlandet  undlade  ikke  at  meddele  ham 
personlig  Resultatet  af  deres  Forhandlinger,  Lensmænd,  som 
ere  i  Forlegenhed,  Adelsmænd,  der  have  Retstrætter  med 
deres  Naboer,  søge  om  hans  Raad  og  Mellemkomst  hos 
Kongen,  i  vigtige  Retssager  henstilles  det  til  ham  at  afsige 
Dommen  o.  s.  v.  M  I  denne  betydningsfulde  Stilling  fik  Ove 
Bille  Anledning  til  at  udvikle  sine  rige  Evner  og  erhverve 
sig  en  Anseelse  som  maaske  ingen  anden  af  Tidens  betyde- 
ligere Mænd. 

Ove  Bille  havde  ledsaget  Kong  Hans  paa  hans  sidste 
Rejse  i  Riget  Vinteren  15 12 — 13  og  han  var  til  Stede  ved 
Kongens  Dødsleje  i  Aalborg.  Han  har  selvfølgelig  ledsaget 
Christiern  II  i  de  første  Maaneder  af  dennes  Regering,  og 
vi  finde  ham  ved  Kongens  Side  i  Kjøbenhavn  den  iite 
April  1513-).  Han  var  allerede  af  Kong  Hans  udnævnt  til 
Medlem  af  Rigsraadet  ^),  derimod  har  han  ikke  som  Rigs- 
raad  forseglet  Kong  Christierns  Haandfæstning.  Dette  hænger 
utvivlsomt  sammen  med  det  Hverv,  som  Kongen  overdrog 
ham,  at  lede  Forhandlingerne  med  Rigsraadet  om  Haand- 
fæstningens  Affattelse.  Aktstykkerne  til  denne  Forhandling 
findes  endnu  og  give  et  godt  Indblik  i  Forretningsgangen 
ved  Haandfæstningernes  Affattelse.  Kansleren  aabnede 
Mødet  i  Kongens  Navn  med  en  Tale,   hvori  Kongen  takkede 


*  Brev  fra  Kong  Jakub  af  Skotland,  1 6.  Juli  1506  i  Epistolæ  regum 
Scotorum  I.  65.  Lage  Urne  til  Ove  Bille,  31.  Marts  1511.  .Aarsb. 
fra  Geheimearch.  VI.  11.  En  Del  utrykte  Breve  meddeles  i  det  føl- 
gende. 

')    Diplomatår.  Norveg.  II.   769. 

•*)    Hist.   Tidsskr.  4.   Række  V.   34,   Anm.   2. 

Rigsraadet,  fordi  det  havde  givet  Møde  og  for  den  Troskab 
det  havde  vist  hans  afdøde  Fader,  samt  bad  om  dets  Hjælp 
til  at  komme  til  Kronen  og  Riget  som  fuldmægtig  Herre 
og  Konge.  Derpaa  begyndte  Forhandlingerne  om  Haand- 
fæstningens  Artikler  og  Ordlyd.  Rigsraadet  stiller  nye, 
skriftlige  Forslag  og  Ændringer  til  den  gamle  Haandfæst- 
ning,  som  Kongen  skriftlig  besvarer,  medens  han  samtidig 
stiller  andre  Forslag.  1  Almindelighed  ere  de  enkelte  Ar- 
tikler kortfattede  og  uden  Motiver,  de  nærmere  Forhandlinger 
foregaa  derfor  mundtlig  mellem  Kansleren  som  Kongens 
Fuldmægtig  og  Ordførere  for  Rigsraadet.  Efterat  Parterne 
ved  gjensidig  Imødekommenhed  ere  blevne  enige,  affattes 
det  endelige  Udkast,  sandsynligvis  af  Kansleren,  og  forsynes 
derpaa  med  Kongens  og  de  tilstedeværende  Rigsraaders 
Segl. 

Forhandlingerne  paa  Herredagen  15 13  fik  en  særegen 
Betydning,  fordi  ogsaa  den  menige  Adel  indgav  Forslag  til 
Rigsraadet  om  Ændringer  i  Haandfæstningen,  og  skal  man 
tro  en  senere  Udtalelse  om  Begivenhederne,  synes  det  endog 
at  være  gaaet  temmelig  tumultuarisk  til.  Kanslerens  Stilling 
ved  slige  Forhandlinger  har  utvivlsomt  været  ret  vanskelig  og 
krævet  en,  om  vi  tor  bruge  det  Udtryk,  vis  parlamentarisk 
Evne  for  at  mægle  imellem  de  ofte  ret  modstridende  Opfat- 
telser. Resultatet  denne  Gang  blev,  som  bekjendt,  en  Haand- 
fæstning,  der  i  fuldt  Maal  gav  Adelen  som  Stand  betragtet 
de  største  Rettigheder  og  en  ejendommelig  Særstilling,  me- 
dens den  paa  den  anden  Side  lod  Kongemagten  gjenvinde 
nogle  af  sine  \ed  Kong  Hans'  Haandfæstning  tabte  Rettig- 
heder. ^)  Hvor  stor  Betydning  man  kan  tillægge  Ove  Bille 
som  Ordfører  for  Kongen  og  Mellemmand  mellem  denne  og 
Rigsraadet,     kan    selvfølgelig    ikke    paavises;     men    vi    tage 


')  Om  Forhandlingerne  se  Allen  I[.  26  ff.  Om  Haandfæstningens  Be- 
tydning jvfr.  Paludan -Muller,  De  forste  Konger  af  den  Oldenborgske 
Slægt   S.   289  ff. 

næppe  fejl  i  at  antage,  at  Haandfæstningen  var  et  fuldt  Ud- 
trv'k  ogsaa  for  hans  og  hans  Slægts  politiske  Anskuelser, 
naar  den  paa  engang  fastslog  Adelens  Standsrettigheder  og 
tillige  værnede  om  Kronens  gamle  Rettigheder. 

I  de  Forhandlinger,  som  gik  forud  for  Beslutningen  om 
Kong  Christierns  Giftermaal  med  Carl  V's  Søster  Isabella, 
har  Ove  Bille  taget  levende  Del.  Han  nævnes  særlig  blandt 
de  Mænd,  med  hvem  Kongen  overvejede  Sagen  allerede  i 
Foraaret  15 13,  og  har  selvfølgelig  ogsaa  været  til  Stede  paa 
Herredagen  i  Viborg  November  15 13,  hvor  den  endelige 
Beslutning  toges  og  Sendebudene  til  Kejserhoffet  udvalgtes. 
I  Forening  med  den  ene  af  Gesandterne,  den  vidtberejste 
sjællandske  Adelsmand  Albert  Jepsen  Ravensberg,  sendtes 
han  i  Januar  Maaned  15 14  over  til  Sønderjylland,  hvor  han 
hos  sin  Slægtning  Henrik  Knudsen  Gyldenstjerne  paa  Tor- 
ning Slot  traf  sammen  med  de  to  andre  Sendebud,  Mogens 
Gøye  og  Biskop  Gotskalk  Ahlefeld  af  Slesvig.  Han  med- 
bragte nye  Instruktioner  fra  Kongen,  om  hvilke  han  for- 
handlede med  Gesandterne  i  Slotsherrens  Overværelse,  og 
som  disse  havde  nogle  Betænkeligheder  ved  at  gaa  ind  paa. 
Særlig  vakte  det  deres  Forbavselse,  at  Kongen,  som  hidtil 
havde  været  bestemt  paa  at  lade  dem  anholde  om  Prinsesse 
Isabellas  Haand,  nu  paalagde  dem  at  skaffe  han  hendes  Sø.ster 
Eleonore,  der  var  berømt  som  en  af  Tidens  store  Skjøn 
heder,  til  Hustru.  Ove  Bille  maatte  love  at  skaffe  dem 
nøjere  Oplysning  om  Kongens  Mening  hermed,  og  Sagen 
blev  da  ogsaa  ordnet  i  Overensstemmelse  med  den  først 
tagne  Beslutning.^) 

Det  var  ingen  Sinecare  at  være  Kong  Christierns  Kansler 
og  Fortrolige.  Næppe  hjemkommen  fra  Sendefærden  til 
Torning  maatte  Ove  Bille  drage  med  Kongen  til  Jylland  og 
derfra  igjen  tilbage  til  Kjøbenhavn,  da  Kongens  Kroningsdag 


^)    Schlegel,    Sainml.    z.    dan.    Gesch.    IT,    4.    .S.    70 — 71,    98 — lOO.       Jvfr. 
Allen  II.    101,    iio — II. 

forestod.  Forinden  denne  højtidelige  Dag  indtraf,  aflagde 
Kong  Christiern  et  kort  Besøg  i  Skaane,  hvor  Ove  Bille  den 
Ilte  Maj  gæstede  sin  Broder  Knud  paa  Gladsaxe.  Allerede 
fem  Dage  efter  var  Kongen  i  Kjøbenhavn,  vistnok  tidligere 
end  formodet;  thi  Ove  Bille  ytrer  i  et  Brev,  at  Kongen  ikke 
vilde  følge  den  oprindelig  lagte  Rejseplan  i  Skaane,  men 
uformodet  havde  opgivet  Rejsen  til  Ystad  og  Trælleborg.  ^) 
I  Slutningen  af  Maj  og  Begyndelsen  af  Juni  samledes  den 
danske  Adel  i  Kjøbenhavn.  Kongens  Kroning  fandt  Sted 
med  stor  Pragt  den  14de  Juni,  og  vi  finde  næsten  hele 
Bille- Slægten  forsamlet  i  Hovedstaden  i  denne  højtidelige 
Anledning.  Baade  Hans  og  Anders  Bille  bleve  slagne  til 
Riddere  ved  Kroningen  ;  derimod  var  Eske  Bille  ikke  til  Stede; 
kort  før  var  han  draget  over  til  sin  nye  Forlening  Hagenskov 
paa  Fyn.  Næppe  var  Kroningen  i  Kjøbenhavn  overstaaet, 
før  Kongen  ilede  til  Norge.  Ogsaa  her  ledsagedes  han  af 
Kansleren,  der  overværede  hans  Kroning  i  Oslo  og  indtil 
Midten  af  Avgust  forblev  i  Norge.  Over  Varberg  gik  Rejsen 
tilbage  til  Kjøbenhavn,  og  herfra  kunde  Ove  Bille  melde 
Fru  Anne,  Henrik  Krummediges  Hustru,  sin  Hjemkomst 
Natten  til  den    29de  Avgust. ") 

Vi  skulle  selvfølgelig  ikke  forfølge  Ove  Billes  Virksom- 
hed fra  Dag  til  Dag;  det  vilde  være  det  samme  som  at 
gjenopfriske  Erindringen  om  alle  de  Begivenheder  af  poli- 
tisk Betydning,  som  foregik  i  Danmark  i  det  Tidsrum,  i 
hvilket  han  beklædte  Stillingen  som  Kongens  Kansler.  Det 
er  desuden  heller  ikke  muligt  at  faa  noget  klart  Begreb  om 
den  personlige  Indflydelse,  han  har  haft  paa  Begivenhedernes 
Gang.  Ove  Billes  store  Erfaring  og  Forretningsdygtighed 
har  Kongen  utvivlsomt  forstaaet  at  drage  Nytte  af.  Men 
meget  tyder  dog  hen  paa,   at  hans  Indflydelse  som  Kongens 


')    Ove  Bille    til    Henrik   Krummedige,     Gladsaxe,     ii.   Maj    15 14.       <Jt-ig.   i 

Kongl.   Bibi.      Ny  kgl.    .Saml.    1301    e.    Fol. 
')    Orig.   i   Ny  kgl.    Saml.    1301    e.   Fol. 

Raadgiver  lidt  efter  lidt  er  dalet  betydeligt.  Christiern  II 
havde  for  meget  af  Selvherskerens  Natur  til  længe  at  kunne 
finde  sig  i  nogen  direkte  Paavirkning,  og  snart  trænge  sig 
jo  frem  i  første  Række  blandt  hans  Raadgivere  Mænd  af 
lav  Herkomst,  som  han  kunde  benytte  som  sine  Haandlangere 
i  langt  højere  Grad  end  de  adelsbaarne  Mænd,  hvis  Tjeneste 
han  havde  taget  i  Arv  efter  sin  Fader.  Ove  Billes  Stilling 
til  Kongen  kan  ikke  være  blevet  uberørt  heraf,  og  han  maa 
tilsidst  have  befundet  sig  mærkelig  ensom  mellem  Kongens 
nærmeste  Omgivelser,  en  Sigbrit,  en  Didrik  Slagheck  og 
andre. 

Interessant  vilde  det  have  været  at  kjende  Ove  Billes 
Opfattelse  af  Kong  Christierns  Forhold  til  Dyveke  og  af 
den  store  Katastrofe  i  Christierns  Liv,  Dyvekes  Død  og 
Torben  Oxes  Henrettelse.  Det  var  Begivenheder,  der  maa 
have  berørt  ham  selv  personlig  i  høj  Grad,  da  Torben  Oxe 
og  dennes  Medanklagede,  Knud  Pedersen  Gyldenstjerne, 
begge  vare  hans  kjødelige  Fætre.  Men  herom  foreligger 
der  kun  faa  og  meget  løse  Efteretninger.  At  en  Mand  af 
Ove  Billes  aabne,  retskafne  og  pletfri  Karakter  har  kunnet 
lade  disse  Forhold  og  Begivenheder  gaa  hen  uden  at  give 
sin  Mening  til  kjende  og  gjøre  .sin  Indflydelse  gjældende, 
er  utænkeligt.  Saa  meget  mere  maa  det  beklages,  at  han 
som  Kongens  første  Tjener  har  været  nødsaget  til  at  lade  sig 
bruge  af  Kongen  som  Skjærmbrædt  i  Forhold,  som  han 
ingenlunde  har  kunnet  billige.  Da  Kejser  Maximilian  i  Aaret 
1 5  16  efter  Christierns  Bryllup  med  hans  Sønnedatter  Isabella 
sendte  Siegmund  von  Herberstain  til  Danmark  for  at  bevæge 
Kongen  til  at  sende  Dyveke  bort,  gav  Christiern  et  koldt 
og  afvisende  mundtlig  Svar,  men  var  ikke  at  bevæge  til 
at  give  Gesandten  et  skriftligt  Svar.  Det  eneste,  denne 
opnaaede,  var  en  lille  Skrivelse  under  Kanslerens  Haand- 
segl.  Hvad  denne  Skrivelse  indeholdt,  vide  vi  ikke;  men 
Ove  Bille  har  naturligvis  kun  kunnet  skrive  efter  sin  Herres 
Diktat,  og  Kong  Christierns  Mening  var  jo  tydelig    nok    ud- 


OVK    BILLES    FORHOLD    TIL    CHRISTIERN'    II.  347 

talt  i  hans  mundtlige  Svar:  han  vilde  ikke  lade  sig  tvinge 
til  at  sende  Dyveke  bort.^) 

Endnu  vanskeligere  var  Ove  Billes  Stilling  i  Sagen  mod 
Torben  Oxe  og  Knud  Gyldenstjerne.  Hvor  slet  en  Karakter 
;' Tben  Oxe  end  synes  at  have  været,  saa  var  dog  Kongens 
Fremgangsmaade  imod  ham  saa  uretfærdig,  at  den  med  Rette 
maatte  vække  Torbens  Standsfællers  og  hans  Slægts  Harme. 
I  Ritrsraadet,  som  frikjendte  Torben  Oxe  for  Kongens  Tiltale 
)g  o!n  hvilket  Christiern  II  skal  have  brugt  den  Ytring: 
» havde  jeg  haft  saa  mange  Frænder  og  Venner  i  Raadet 
som  Torben,  da  havde  jeg  vel  fanget  en  anden  Dom,:>  sad 
dengang  tre  Biller:  Ove,  Hr.  Sten  og  Hans  Bille,  desuden 
dis^e-^  Svogre,  Henrik  Knudsen  Gyldenstjerne  og  Joachim 
Lykke.  Det  er  disse  Frænder,  Kongen  maa  have  sigtet  til 
med  sin  Ytring,  og  der  er  derfor  intet  usandsynligt  i  den 
Efterretning,  som  Hvitfeldt  har  bevaret,  at  Ove  Bille  kort 
efter  Torbens  Henrettelse  gik  til  Kongen  og  sagde,  «at  han 
dermed  havde  gjort  en  ond  Gjerning  og  bragt  sig  alt 
Ridderskabet  paa  Halsens.  Det  er  klart,  at  Ove  Bille 
maatte  længes  efter  at  fritages  for  en  Virksomhed,  som  nu 
havde  mistet  al  Tiltrækning  for  ham  efter  den  Forandring, 
der  var  foregaaet  med  Kf)ngen  efter  Dyvekes  Død.  Hans 
m'.lde  og  mod  Kongehuset  saa  venlige  Sindelag  viste  sig 
dog  deri,  at  han  endnu  i  to  Aar  blev  i  Kongens  Tjeneste; 
Kong  Christiern  selv  bevarede  ogsaa  sit  Venskab  for  ham 
og  bidrog  kraftig  til  at  fore  ham  ind  i  den  nye  Virksomhed, 
son-:  fra  nu  af  skulde  optage  alle  hans  Kræfter  og  i  den 
paafolgende  bevægede  Tid  bringe  ham  en  endnu  større 
;-:^".r._\delse  og  Anseelse,   end   han   for  havde   havt. 

lL;"jennem  det  kongelige  Kancelli  gik  Vejen  til  Rigets 
Bispeseeder.  Skjønt  Kanslerens  Virksomhed  udelukkende 
\zr  af  verdslig  Natur,  beklædtes  Embedet  i  Almindelighed 
:if  er.   gejstlig  Mand,    der  tillige   nød   Indtægterne  af  forskjel- 

■      A'lelung,   Siegmund   v     Herbersiain   S.   35. 

lige  kirkelige  Embeder  uden  dog  at  behøve  at  besørge 
disse  Embedsforretninger  personlig.  Ove  Bille  havde  saa- 
ledes  været  Provst  baade  i  Lund  og  Viborg,  det  sidste 
Embede  havde  han  senere  faaet  pavelig  Tilladelse  til  at 
ombytte  med  Degnedømmet  i  Roskilde.^)  I  Aaret  1520 
ønskede  den  joaarige  Biskop  Niels  Klavsen  af  Aarhus  at 
træde  tilbage  fra  sit  Embede,  og  med  Kongens  Anbefaling 
rejste  Ove  Bille  over  til  ham  i  Foraaret  1520  for  at  forhandle 
med  ham  om  Afstaaelsen  af  Bispedømmet  til  sig.  Sagen 
blev  hurtig  bragt  i  Orden.  Den  gamle  Biskop  forbeholdt 
sig  en  Del  af  Bispestolens  Indtægter,  særlig  Silkeborg  Slot, 
hvor  han  boede  til  sin  Død  1532.  Efter  at  være  valgt  af 
Kapitlet  til  Biskop  fik  Ove  Bille  i  Avgust  Maaned  1520 
pavelig  Bekræftelse  paa  Valget.  Der  er  udstedt  flere  Pave- 
breve i  denne  Anledning.  Først  fritoges  Ove  Bille  for  alle 
kirkelige  Straffe,  Banlysninger  og  andre  gejstlige  Domme, 
som  han  kunde  være  ifaldet,  fordi  han  ikke,  som  de  kirkelige 
Regler  foreskrev,  havde  været  til  Stede  ved  Kapitlerne  og 
bestyret  sine  Embeder.  Dernæst  tillod  Paven  ham  at  lade 
sig  vie  af  hvilken  katholsk  Biskop,  han  vilde,  til  Bisp  i  Aar- 
hus med  Hjælp  af  to  eller  tre  andre  Bisper,  efter  at  han 
havde  aflagt  Ed  efter  den  F'orskrift,  som  Paven  sendte  ham 
i  samme  Brev.  Tillige  skulde  han  sende  Paven  et  skrevet 
Exemplar  af  sin  Edserklæring,  forsynet  med  sit  Segl.  Det 
har  sagtens  været  den  Omstændighed,  at  der  manglede  i 
Øjeblikket  en  indviet  lundisk  Ærkebisp,  der  har  nødt  Ove 
Bille  til  at  tye  til  Paven  og  denne  til  at  udføre  Sagen  paa 
den  her  antydede  Maade.  Eden,  som  han  forpligtede  sig 
til  at  aflægge,  indeholdt  de  sædvanlige  Løfter  om  at  forsvare 
den  hellige  romerske  Stol  mod  alle  Angreb,  at  forfølge  og 
straffe  alle  dens  Fjender,  Kjættere  og  Skismatikere,  at  over- 
holde alle  apostoliske  Regler  osv.  Naar  han  tillige  maatte 
love    at   hjælpe  Pavens  Legater   og  Sendebud    og    staa   dem 


')     Nye  danske   Mag.   I.    203 — 204. 

dem  bi  saa  vel  ved  deres  Ankomst  som  ved  deres  Afrejse,  har 
Paven  ved  dette  Løfte  utvivlsomt  tænkt  paa  den  Behandling, 
Afladskræmmeren  og  Legaten  Arcimboldus  det  foregaaende 
Aar  havde  maattet  døje  i  Danmark.  Tillige  skulde  han  for- 
pligte sig  til  hvert  tredje  Aar  at  besøge  Paven  i  Rom,  men 
for  dette  Løfte  fritog  Paven  ham  endnu  samme  Aar  paa 
Grund  af  den  lange  Rejse  og  de  dermed  forbundne  store 
Udgifter.  Søndagen  den  23de  Oktober  blev  derpaa  Ove  Bille 
højtidelig  indført  i  Aarhus  Domkirke  af  Biskop  Niels  Klavsen. 
Han  fortæller  selv  sin   Moder  herom  i  følgende  Brev: 

« Sønlig,  ydmyg  og  kærlig  Hilsen  tilforn  sendt  med 
Gud.  Kjære  Moder,  takker  jeg  Eder  kjærhg  og  gjerne 
for  moderlig  Kjærlighed  og  for  alt  godt,  I  mig  altid 
gjort  og  bevist  haver,  hvilket  I  skal  finde  mig  velvillig 
til  at  forskylde  med  al  sønlig  Kjærlighed,  som  mig  bør 
at  gjøre.  Kjære  Moder,  maa  I  vide,  at  i  den  hellige 
Trefoldigheds  Navn  efter  den  almægtigste  Guds  Forsyn 
blev  jeg  nu  i  Søndags  indført  i  Aarhus  Domkirke,  og 
har  min  Herre  Bispen  af  Aarhus  antvordet  mig  Aarhus 
Domkirke  og  Bispedømme;  den  almægtige  Gud  og  Hr. 
Sancte  Clemens  og  alle  vore  Patroner  unde  mig  den 
Naade,  at  jeg  maa  saa  forestaa  mit  Embede  og  Regi- 
mente, at  det  maa  vorde  Gud,  Hr.  Sancte  Clemens  til 
Lov,  Hæder  og  Ære  og  den  hellige  Kirke  til  Bestand 
og  mig  til  Lykke,  Glæde  og  Salighed.  Jeg  kan  aldrig 
fuldt  takke  den  almægtigste  Gud,  Hr.  Sancte  Clemens 
og  alle  vore  Patroner  for  deres  Velgjerninger,  de  have 
bevist  mig,  og  deslige  kan  jeg  ikke  fuldt  takke  den 
gode  Herre,  min  Herre  Bispen,  for  de  faderlige  Vel- 
gjerninger, Hans  Naade  mig  gjort  haver. »^) 


Aktstykker  til  Oplysning  om  Ove  Billes  Valg  til  Biskop  i  Aarhus  findes 
i  Nye  danske  Mag.  I.  204 — 209,  Danske  Mag.  3.  Række  I.  163 — 64, 
Ny  kirkehist.    Saml.    VI.    574 — 75. 

Det  er  et  ret  oph'sende  Træk,  at  Christiern  II  efter 
Ove  Billes  Tilbagetræden  lod  Kanslerembedet  staa  ubesat  i 
to  Aar.  Han  var  nu  selv  sin  egen  Kansler  og  lod  alle  For- 
retninger besørge  ved  underordnede  Sekretærer  og  Sknvcre. 
Dette  har  utvivlsomt  tiltalt  ham  mere  end  at  have  en  Mand 
af  Ove  Billes  store  Erfaring  og  Anseelse  som  en  S!ags 
Mentor  ved  sin  Side.  I  sin  nye  Stilling  kunde  Ove  K:V.^ 
dog  ikke  undlade  af  og  til  at  lade  sin  advarende  Røst  hore. 
Da  Oprøret  i  Sverig  1521  bredte  sig  videre  og  videre,  >kre\- 
han  et  Brev  til  Kongen,  hvori  han  indtrængende  opfordrede 
ham  til  at  sende  nye,  dygtige  Høvedsmænd  derop.  «0g  e: 
det  raadeligt,»  skriver  han,  «at  det  raed  det  første  sker  fo: 
Eders  Naades  Bedstes  Skyld,  som  Eders  Naade  selv  vei 
ydermere  kan  betænke,  bedendes  ydmyg,  at  Eders  Naade 
vil  dette  undfaa  i  en  god  Mening  af  mig»^).  Paa  den  anden 
Side  var  Ove  Bille  overordentlig  beredvillig  til  at  yde  sit 
Bidrag  til  de  store  Omkostninger,  som  Kongen  paadrog  sig 
og  Riget  ved  Hverving  af  store  Skarer  af  Lejetropper  til 
Underkuelsen  af  Oprøret  i  Sverig  og  til  Kampen  moc  Lu- 
beckerne.  Allerede  1521  maatte  han  ikke  mindre  end  fire 
Gange  personlig  give  Møde  hos  Kongen  med  væbnede 
Svende  i  et  Antal  fra  20  indtil  30.  Endnu  i  April  Maaned 
1522  beklagede  Kongen,  at  han  paa  Grund  af  « Tidens 
Lejligheds  ikke  kunde  hjemsende  hans  Svende,  der  frem- 
deles maatte  blive  liggende  i  Varberg  paa  Bispens  Bekost- 
ning. -)  Det  var  derfor  kun  rimeligt  Vederlag,  naar  Kongen 
nu  til  Ove  Bille  fornyede  det  Forleningsbrev,  som  han  tid- 
ligere   havde    givet    den    gamle    Biskop   Niels   Klavsen    paa 


^)    Nye  danske  Mag.   I.    165. 

^)    Jvfr.   Danske   Mag.   3.    Række   I.    166    og    et   Brev    fra  Chr.   II.    ul   Ov- 

Bille,    dat.    Kjøbenhavn,     11.    April    1522.      Heri    beder    Kongen    Bispe!-. 

snarest  at    sende  Fetallie,    Klæder  og   Fenge  til   Svendene,     <da  F  Ik  ■ 

bliver   uvilligt,   hvis   de   det  ikke   fangende.'^   vorder».      Langebeks   L'>:'u  - 

matar. 

Hald,  Onsild  o\i  Støvring  Herreder,  for  hvilke  Bispen  havde 
laant  Kongen  4000  rhinske  Gylden  og    1500  Mark. 

Endnu  større  Krav  stilledes  der  til  Ove  Bille,  saa  vel 
som  til  de  andre  Bisper  og  Lensmænd,  i  Aaret  1522.  Det 
var  i  dette  Aar,  at  Kongen  kom  i  Strid  med  LUbeckerne 
samtidig  med,  at  han  maatte  gjøre  Pengeofre  for  at  hindre 
Hertug  Frederik  i  at  slutte  sig  til  Lijbeck.  Ove  Bille  har 
selv  opgivet,  hvor  ofte  han  har  maattet  mode  personlig  eller 
stille  Krigsfolk  til  Rigets  Tjeneste.  I  Juni  Maaned  var  han 
en  af  de  Gesandter,  som  Kong  Christiern  sendte  til  Klostret 
Reinfeld  ved  Lubeck  for  at  underhandle  med  LUbeckerne. 
Han  mødte  her  med  24  Heste  «og  stod  den  Rejse  ham  i 
mange  Penge »,  skriver  han  selv,  utvivlsomt  med  Rette;  thi 
til  Gesandternes  store  Harme  maatte  de  i  8  Dage  ligge  i 
Reinfeld,  uden  at  nogen  Fuldmægtig  fra  Lubeck  værdigede 
at  give  Møde.  Samtidig  havde  han  28  Svende  til  Hest 
liggende  i  Varberg,  hvor  han  maatte  holde  dem  i 
halvandet  Aar  paa  sin  Bekostning.  Da  LUbeckerne  derpaa 
om  Sommeren  faldt  ind  i  Danmark,  hærgede  de  danske 
Kyster  og  afbrændte  Helsingør,  udrustede  han  ligeledes 
14  Karle  til  Hest,  som  bleve  sendte  over  til  Sjælland 
og  Falster.  Og  endelig  sendte  han  ved  Mikkelsdagstid  16 
Mænd  til  Skibs  til  Kjøbenhavn,  hvilke  bleve  overførte  til 
Sverig,  hvorfra  kun  tre  vendte  hjem.  ^) 

Disse  Byrder  faldt  paa  ham  selv  personlig,  og  hvor  store 
de  end  vare,  kunde  de  dog  uden  større  Vanskeligheder 
bæres  af  det  rige  Stift.  Langt  større  Opofrelser  krævede 
Kongen  derimod  af  Gejstlighedens  store  Masse,  Domkapit- 
lerne, Abbeder,  Priorer  og  alle  menige  Præster,  som  i  Følge 
deres  Privilegier  vare  skattefrie.  Han  opfordrede  dem  nemlig 
i  April  1522  til  at  udrede  en  Indkomstskat,  der  beløb  sig 
til  en  Tredjedel  af  Aarets  visse  Indtægter  og  det  samme 
Beløb  af  deres  Løsøre.      For    at  formaa  Gejstligheden    til    at 


')    Danske   Mag.   3.   Række  I.    166,  jvfr.   Allen   III,   2.   .S.   266. 

gaa  ind  paa  denne  store  Byrde,  sendte  Kongen  sine  Sekre- 
tærer rundt  til  Bisperne  med  Opfordring  til  dem  om  at 
sammenkalde  Gejstligheden  i  deres  Stift  og  personlig  faa 
dem  til  at  gaa  ind  paa  hans  Fordring.  Atter  ved  denne 
Lejlighed  viste  Ove  Bille  Kongen  den  største  Imødekommen- 
hed. Paa  et  Møde  i  Aarhus  opfordrede  han  Gejstligheden  i 
indtrængende  Ord  til  at  stotte  Kongen  i  disse  farefulde  og 
vanskelige  Tider,  og  hvor  meget  de  end  beklagede  sig,  ja 
nogle  erklærede  endog,  at  de  havde  saa  lidt  tilovers,  at  de 
knap  kunde  kjøbe  sig  et  Par  nye  Hoser,  saa  maatte  de  dog 
give  efter.  Ove  Bille  havde  vel  fortjent  den  Tak,  Kongen 
sendte  ham   for  hans  Medvirkning  i   denne   Sag.  ^) 

Den  Hengivenhed,  Ove  Bille  vedblev  at  vise  Christiern  II, 
blev  netop  i  det  samme  Aar  sat  paa  en  haard  Prøve,  da 
hans  nærmeste  Slægtninge  ramtes  af  en  haard  Forfølgelse. 
Desto  større  Vidnesbyrd  om  hans  retskafne  Sindelag  er  det, 
at  han  under  de  kort  efter  indtræffende  store  Ulykker  for 
Kongen  i  det  længste  stod  ham  bi  og  gjorde  alt,  hvad  han 
formaaede,  for  at  afværge  det  Slag,  der  berøvede  Christiern  II 
hans  Trone.  Forinden  vi  skildre  disse  Begivenheder,  skulle 
vi  dog  først  følge  hans  Brødres  og  Fætres  Virksomhed  under 
Christiern  II's  Regering. 


2. 
Eske    Bille 

som  Lensmand  paa  Hagenskov  15  14 — 1522. 

Eske  Billes  tidlige  Ungdomshistorie  er  os  fuldstændig 
ubekjendt.  Tør  man  slutte  fra  det  Indtryk  af  Kundskab  og 
Dannelse,  som  hans  Brevvexling  giver,  ligger  det  nær  at 
formode,  at  han  har  tilbragt  nogle  Aar  ved  Kjøbenhavns 
Universitet    os    senere    udvidet    sine  Kundskaber    og    høstet 


^)    Kg.  Chr.   II.    til    Ove  Bille,    11.  April    og    14.  Maj    1522.       Langebeks 
Diplomatår.      Jvfr.   Allen  III,   2.   S.   299  —  300. 

Erfaringer  ved  Rejser  i  fremmede  Lande.  Hans  Svoger 
Henrik  Gyldenstjerne  og  Broderen  Mogens  Bille  rejste  1501 
til  det  hellige  Land,  og  dette  Exempel  kan  let  have  smittet 
den  unge  Eske,  om  han  end  ikke  er  naaet  saa  vidt  omkring 
som  Broderen.  Først  i  Aaret  15 10  møde  vi  ham  som  fuld- 
myndig Mand,  der  i  Forening  med  sine  ældre  Brødre  Ove 
og  Erik  og  som  Fuldmægtig  paa  de  andre  Søskendes 
Vegne  foretager  Mageskifter  med  Fætrene  paa  Timgaard  i 
Jylland  og  paa  Søholm  i  Sjælland.  Samme  Aar  bliver  han 
Lensmand  paa  Kjøbenhavns  Slot,  og  det  lykkes  ham  hurtig 
at  vinde  Kong  Hans'  og  Christiern  II's  Tillid.  Han  viser 
strax  en  ualmindelig  Evne  til  at  lede  og  organisere,  parret 
med  en  hensynsløs  Energi,  der  ikke  viger  tilbage  for  en  ofte 
utidig  Strænghed  ved  Undersøgelsen  af  Misbrug,  der  vel  havde 
til  Maal  at  hævde  og  styrke  Retten,  men  jævnlig  førte  langt 
ud  over  Maalet.  Han  var  en  højst  brugbar  Mand  i  en  Tid, 
der  krævede  en  saa  stærk  Anspændelse  af  alle  Kræfter,  som 
de  sidste  Aar  af  Kong  Hans'  Regering,  og  vi  have  allerede 
vist,  at  denne  Konge  forstod  at  skatte  og  tillige  at  benytte 
ham.  Den  største  Tillid  viste  han  den  unge  højst  tredive- 
aarige  Mand,  da  han  ved  sin  Bortrejse  fra  Sjælland  i  De- 
cember 1 5 12  gjorde  ham  til  en  Slags  øverste  Statholder 
paa  Øen.  En  Række  Breve  til  ham  fra  Kongen  paa  dennes 
sidste  Rejse  vidne  om  Kong  Hans'  Tillid  og  Hengivenhed 
for  ham.  Disse  Følelser  gik  i  Arv  til  Sønnen,  Christiern  II, 
og  Eske  Bille  svigtede  ikke  den  Tillid,  der  blev  vist  ham. 
Kjøbenhavns  Slot  forvarede  han  trofast,  og  han  var  Befalings- 
mand paa  Slottet  under  Forhandlingerne  ørn  Haandfæstningen 
Juni  og  Juli    1 5  13. 

Hvor  stor  politisk  Betydning  end  Stillingen  som  Befalings- 
mand i  Kjobenhavn  kan  have  haft,  var  selve  Lenet  dog  kun 
et  ringe  Len  med  smaa  Indtægter.  Det  er  derfor  ikke  til 
at  undres  over,  at  vi  næppe  et  Aar  efter  Christierns  Tron- 
bestigelse finde  Eske  Bille  som  Lensmand  paa  Hagenskov  i 
Fyn.  Den  iste  Maj  15 14  fik  han  kongeligt  Forleningsbrev 
L  23 

paa  Hagenskov  Slot  og  Len  med  Forpligtelse  til  aarlig  at 
give  Kongen  i  Afgift  700  Mark  danske  Penge,  to  Nætters 
Gjæsteri,  gjøre  Regnskab  for  Oldengjæld  og  Sagefald  i  Lenet, 
hvoraf  han  selv  skulde  have  Halvdelen  og  Kongen  den  anden 
Halvdel;  derimod  skulde  Kongen  ene  beholde,  hvad  Vrag 
der  faldt  i  Lenet.  Han  .skulde  endvidere  —  som  det  hedder 
i  Lensbrevene  —  bygge  og  forbedre  Slottet  og  holde  Godset 
ved  Magt  og  Bønderne  ved  Lov  og  Ret  samt  ej  forhugge 
eller  forhugge  lade  de  Skove,  der  tilligge,  til  Upligt.  To 
Dage  efter  fik  han  Kvittering  for  aflagt  Regnskab  for  Ind- 
tægt og  Udgift  af  Kjøbenhavns  Len,  og  med  sædvanlig 
Ilfærdighed  ilede  Eske  Bille  øjeblikkelig  over  til  sit  nye 
Len.^) 

Hagenskov  Slot,  det  nuværende  Frederiksgave,  laa  om- 
trent halvanden  Mil  sydost  for  Assens  paa  en  Høj  eller 
Banke,  hvoraf  der  endnu  findes  Levninger  i  Frederiksgaves 
Have.  Slottet  er  bekjendt  i  vor  Historie  som  Fængsel  for 
Ærkebiskop  Jakob  Erlandsen.  Det  var  fra  det  15de  Aar- 
hundrede  af  et  kongeligt  Len,  hvortil  laa  det  omliggende 
Baag  Herred.  Blandt  Lensmændene  kan  særlig  mærkes  Ebbe 
Strangesen,  Povl  Laxmands  Drabsmand;  Eske  Billes  umid- 
delbare Forgjænger  var  vistnok  Peder  Lykke.  Lenet  var 
stort  og  indbringende,  om  end  Afgiften  var  ret  betydelig  i 
Forhold  til  andre  Lens  Afgifter.  To  Aar  efter  kunde  Eske 
Bille  staa  sig  ved  at  faa  Forleningsbrevet  fornyet  paa  10  Aar, 
men  denne  Gang  imod  at  betale  800  Mark  danske  Penge  i  aarlig 
Afgift,  holde  4  Heste  i  Borgeleje  og  oven  i  Kjøbet  forpligte 
sig  til  at  opbygge  Kongen  et  Stenhus  dér  paa  Slottet;  Kon- 
gen forbeholdt  sig  Afgjørelse  af,  om  han  selv  eller  Eske 
skulde  opføre  Huset;  i  første  Tilfælde  skulde  Eske  give 
Kongen  «en  redelig  Penning  derfor».-) 


1)    Suhm,    Saml.    II,    2.    S.    S ;    II,    i.   S.    117.      Den    15.    Maj    er  han    til 

Stede  paa  Baag  Herredsting.     Top.  Saml.  p.  Pap.  Hagenskov  3. 
^)    Suhm,  Samlinger  II,  2.  S.  9  og   19. 

Da  Eske  Bille  flyttede  over  til  Hagenskov,  var  han 
allerede  trolovet  med  en  af  Danmarks  rigeste  Arvinger,  Henrik 
Krummediges  og  Anna  Ruds  unge  Datter,  Sofie.  Henrik 
Krummedige  var  en  af  Tidens  mest  fremragende  Mænd :  en 
tapper  Kriger  og  forslagen  Diplomat,  en  hensynsløs  og  gru- 
som Fjende,  men  fremfor  alt  en  stor  Godssamler.  Efter  sin 
Fader,  Hartvig  Krummedige,  havde  han  arvet  uhyre  store 
PLjendomme  i  det  søndenfjældske  Norge,  særlig  Gaarden 
Brunlaug  nær  ved  Laurvig.  Hans  Moder  var  en  Daiter  af 
Anders  Hack  til  Mogenstrup  i  Skaane ;  efter  hende  arvede 
han  Gods  i  Skaane  og  Halland.  Som  norsk  Rigsraad  og 
som  Befalingsmand  først  paa  Aggershus  og  Bahus,  siden  paa 
Laholm  i  Halland  havde  han  haft  rig  Lejlighed  til  at  skaffe 
sig  pohtisk  og  personlig  Indflydelse.  I  Skaane  og  Halland 
erhvervede  han  sig  ved  Kjøb  store  Godser,  først  Vallen  i 
Halland,  siden  Eliinge  i  Skaane  og  endelig  Mogenstrup  i 
samme  Landsdel.  ^)  Sofie  var  eneste  Arving  til  disse  store 
Besiddelser,  der  senere  skulde  gjøre  Eske  Bille  til  en  af 
Landets  største  Godsbesiddere  og  skaffe  ham  Navnet  «Eske 
den  rige*.  Trolovelsen  fandt  sandsynligsvis  Sted  i  de  første 
Maaneder  af  Aaret  15 13,"")  men  Ægteskabet  blev  udsat 
nogle  Aar  paa  Grund  af  Brudens  Ungdom,  og  kan  først 
være   indgaaet    15 16    eller    1517.^)      Det    nye    Stenhus,    som 


^)  Samlede  Efterretninger  om  Henrik  Krummedige  findes  i  Danske  Mag. 
3.  Række   adet  Bind. 

^)  Eskes  Søster  Marine,  Joakim  Lykkes  Hustru  sigter  sandsynligvis  hertil 
i  et  Brev,  dat.  Østrup,  Tamperfredag  (®  2I  1513,  hvori  l>un  skriver: 
<Kjære  Broder,  om  de  andre  Ærinder,  Du  skriver  mig  til  om,  den 
værdige  Trefoldighed  da  unde  mig  den  Glæde,  at  jeg  maatte  spørge 
det,  at  det  maatte  gange  efter  Din  Vilje  baade  udi  de  Maader  og  i 
andre,  da  skal  Du  tro  det  er  Sandingen,  at  jeg  vilde  det  saa  gjerne 
som  nogen  de  Søskende  det  have».  Orig.  i  Danske  Adels  Breve  7.  8. 
Dog  omtaler  Eske  først  i  et  Brev  af  24.  Marts  15 14  Sofie  som  sin 
Trolovede.     Ibid.   7.    10. 

')  Sofie  maa  være  født  c.  1500;  1502  sendtes  hun  som  et  lille  spædt 
Barn  ned    til   Bedsteforældrene    paa  Vedbygaard    (Vedel   Simonsen,    Ru- 

23* 

opbyggedes  paa  Hagenskov,  blev  saaledes  de  unge  Ægtefolks 
første  Hjem.  15 18  fødte  Fru  Sofie  under  Eskes  Fraværelse 
paa  Toget  til  Sverig  15 18  en  Søn,  som  blev  født  hos 
Bedsteforældrene  paa  Ellinge  og  den  31te  Oktober  blev 
opkaldt  efter  Farfaderen.  Ove  Bille  skulde  have  forrettet 
Daaben,  men  maatte  sende  Afbud.  Det  smukke  Brev,  hvori 
Farbroderen  undskylder  sin  Udeblivelse,  lyder  saaledes: 

Venlig  og  kjærlig  Hilsen.  Kjære  Frænke,  synderlig 
gode  Ven,  takker  jeg  Eder  kjærlig  og  gjerne  for  alt 
godt,  som  I  mine  Venner  og  mig  bevist  have,  hvilket 
jeg  gjerne  vil  forskylde,  saa  længe  jeg  lever,  hvor  det 
i  min  Magt  er.  Kjære  Frænke,  maa  I  vide,  at  jeg  vilde 
gjerne  givet  mig  over  til  Ellinge  nu  paa  Søndag  og 
hjulpet  min  Broders  unge  Søn  til  sin  Kristendom,  som 
min  Broder  mig  tilskrev;  og  skrev  jeg  derom  min 
kjære  naadige  Herre  til  med  Mester  Herold  til  Kallund- 
borg,  at  Hans  Naade  vilde  give  mig  Lov.  Da  fik  jeg 
nu  min  Herres  Skrivelse  med  min  Frændes,  Hr.  Henrik 
Krummediges  Bud,  som  kom  ind  fra  min  Herre  fra 
Kallundborg,  at  Hans  Naade  vilde  være  her  med  det 
første  og  at  jeg  skulde  ingensteds  drage,  før  Hans 
Naade  kom  hid,  for  Kongen  af  Frankrigs  Sendebud, 
her  ligger,  og  andre  Sendebud,  her  ligge,  som  Hans 
Naade  nu  strax  forsender  her  af  Landet.  Vil  jeg  dog, 
kjære  Frænke,  have  og  elske  min  kjære  Broders  unge 
Søn  som  min  egen  kjære  Gudsøn;  Gud  unde  ham  at 
leve  og  blive  ham  tækkelig  og  Fader  og  Moder  og  For- 
ældre  og  Venner    til    Glæde,    Lykke    og   Bestand,    som 


derne  I.  67).  Heise  lader  Eskes  og  Sofie  Krummediges  Søn  Peder 
Bille  blive  født  allerede  1514  (Hist.  Tidsskr.  5.  Række  V.  281);  han 
blev  imidlertid  først  født  15 18  (se  nedenfor  anf.  Brev  af  Ove  Bille), 
og  da  Knud  Henriksen  Gyldenstjerne  i  et  Brev  til  Eske  af  25.  Septbr. 
1 5 16  ikke  finder  Anledning  til  at  hilse  Sofie,  formoder  jeg,  at  Ægte- 
skabet først  stiftedes    1517- 

mig  med  Guds  Hjælp  vil  tilhaabes.  Og  takker  jeg 
Eder,  kjære  Frænke,  kjærlig  og  gjerne  for  den  store 
Umage,  som  I  haft  haver  hos  min  Broders  Husfrue  i 
hans  Fraværelse.  Kjære  Frænke,  beder  jeg  Eder  gjerne 
at  I  ville  skrive  mig  til,  hvorledes  min  Frænde,  Hr. 
Henrik,  og  Eder  lider.  Raader  og  byder  over  mig  som 
over  Eders  egen  Broder.  Hermed  Eder  Gud  altid  befalet. 
Haffnie,  vigilia  beatorum  Symonis  et  Jude  aposto- 
loruni    15(18).^) 

Offue  Bilde. 

Udskrift:  Ærlig  og  velbyrdig  Kvinde  P>u  Anne, 
Hr.  Henrik  Krummediges,  sin  kjære  Frænke,  kjærligen 
sendes  det  Brev. 

Det  havde  været  Eske  Billes  Ønske  at  formaa  sine 
Søskende  til  at  udlægge  ham  deres  Parter  i  Svanholm.  I 
Begyndelsen  af  15  13  var  Broderen  Mogens  Bille  vendt  tilbage 
fra  Skotland,  hvor  han  i  nogle  Aar  havde  opholdt  sig  ved 
det  derværende  Hof,  og  Eske  greb  nu  Lejligheden  til  at 
sammenkalde  alle  sine  Medarvinger  til  et  Skiftemøde  i  Næstved 
i  Marts  Maaned  15 14.  Forinden  forhandlede  han  med  sine 
Søskende  enkeltvis,  og  fra  en  enkelt  af  dem,  Marine,  Joakim 
Lykkes  Hustru,  vides  han  at  have  faaet  et  imødekommende 
Svar.-)  Men  som  det  ofte  plejede  at  gaa  paa  hine  Tiders 
Søskendeskifter,  man  kunde  ikke  enes  om  at  overlade  en 
enkelt  Arving  hele  Ejendommen  mod  Udbetaling  af  de 
enkelte  Arveparter.  Resultatet  blev  ogsaa  denne  Gang, 
at    man    maatte    lade    sig     nøje     med     at     « sidde     i     Fællig 


O  Orig.  i  Kgl.  Bibi.  Ny  kgl.  Saml.  1301  e.  Fol.  Aarstallet  er  utydeligt, 
men  det  fremgaar  af  Bemærkningen  om  den  franske  Gesandt,  som  fik 
Afsked  i   Oktober   15 18.     Jvfr.  Allen  II,    567,   Anm.    19. 

')  « Kjære  Broder,  om  Svanholm,  Du  skriver  mig  til,  om  Gud  gav  det 
saa,  at  jeg  kunde  spørge,  at  baade  Du  og  de  andre  mine  Brødre  kunde 
samle  Eder  og  forliges  om  det,  da  skal  min  Del  være  god  at  fange 
derudi».     Østrup,   18.  Febr.    15 13.     Danske  Adels  Breve  7.   8. 

Og  Flæd  ,  som  det  hed,  det  vil  sige  i  Fællesbo  med  hver- 
andre. Det  var  en  Kilde  til  stadig  Ærgrelse  for  den  drif- 
tige og  praktiske  Eske,  men  forgjæves  kæmpede  han  i  en 
Række  af  Aar  for  at  naa  sit  Maal.  Endnu  1529  klager  han 
i  bitre  Ord  over  sine  Brødre,  fordi  de  ikke  have  villet  gaa 
ind  paa  hans  Tilbud,  hvad  der,  som  han  siger,  har  været  til 
stor  Skade  for  dem  og  deres  Børn.  ^)  Da  dette  Haab  glip- 
pede, var  det,  at  han  forlod  Kjøbenhavns  Len  og  drog  over 
til  Fyn,   som  nu  skulde  blive  hans  Hjem  i  femten  Aar. 

Hans  Virksomhed  som  Lensmand  paa  Hagenskov  falder 
i  to  Retninger,  dels  hans  Deltagelse  i  Rigets  almindelige 
Anliggender,  dels  hans  Optræden  som  Embedsmand  lige- 
overfor Bønderne  i  sit  Len.  I  førstnævnte  Henseende  giver 
hans  efterladte  Brevsamling  fortrinlige  Oplysninger  til  Tidens 
almindelige  Historie.  Disse  ere  dog  alle  benyttede  af  Allen  i 
hans  store  Værk  og  skulle  derfor  kun  her  kortelig  berøres. 
Han  var  saaledes  en  af  de  første,  der  fik  paalidelige  Efter- 
retninger om  Resultatet  af  det  danske  Gesandtskabs  Sen- 
delse  til  Kejser  Maximilian  15 14.  Thi  det  var  ham,  som  i 
Slutningen  af  Avgust  fik  Ordre  til  at  modtage  den  hjemven- 
dende Biskop  Gotskalk  af  Slesvig  i  Assens  og  føre  ham 
gjennem  Fyn  over  Nyborg  til  Kallundborg.  -)  Det  kunde 
derfor  heller  ikke  være  nogen  Nyhed  for  ham,  da  Kongen 
tre  Maaneder  efter  meddelte  ham,  at  han  var  bleven  trolovet 
med  Kongen  af  Spaniens  «medelste-'  Datter  og  med  Guds 
Hjælp  ventede  hende  ind  i  Riget  den  følgende  Sommer.^) 
At  Eske  Bille  ogsaa  fik  en  Indbydelse  til  at  overvære 
Brylluppet  og  «gjøre  sig  glad  med  os  og  flere  Herrer  og 
Fyrster,  vore  Venner  og  vore  kjære  Undersaatter»,  var  en 
Selvfølge.      Han  skulde  møde   med    fire  Svende    i    en  Dragt, 


')    Mødet    i    Næstved    den    27.   Marts    15 14    er    omtalt    i    et    Brev    af    24. 

Marts   1 5 14.     Danske  Adels  Breve   7.  8. 
*)    Chr.   Il  til  Eske   Bille.       Kbhvn.,    22.   Avg.    15 14.       Orig.    i    Geh.    Arch. 

Chr.  II.  Fase.  34.    i. 
^)    Samme  til  samme.     Nyborg,  29.  Novbr.    15 14.     Ibid.   Fase.   34.   2. 


ESKE    BILLE    SOM    LENSMAND.  359 

hvis  Monster  Kongen  sendte;  de  skailde  ikke  bære  Glavind 
og  Harnisk,  men  Annbryst.  E.ske  Bille  selv  opfordredes  til 
at  deltage  i  Dystrenden  og  i  de  Turneringer,  hvormed 
Festen  skulde  forherliges.  ^)  Ulykkeligvis  var  den  strænge 
Lensmand  paa  samme  Tid  kommet  i  Strid  med  Loven;  i 
Forening  med  nogle  andre  havde  han  dræbt  eller  ladet  dræbe 
en  Mand  i  Gjelsted  Sogn.  Kort  før  han  rejste  til  Brylluppet, 
havde  han  dog  skaffet  sig  Afløsning  af  Odensebi.spens  Poni- 
tentiarius,  og  i  selve  Bryllupsfestlighederne  kunde  han  deltage 
med  roligt  Sind;  thi  ogsaa  han  var  medindbefattet  i  den 
almindelige  Syndsforladelse,  som  Ærkebispen  af  Lund  paa 
den  allerhelligste  Fader  Pavens  Vegne  lige  efter  Kronings- 
messen  forkyndte  alle,  der  havde  været  til  Stede  ved  Kro- 
ningen og  Messen.'"')  Han  havde  den  Fornøjelse  at  modtage 
Kongeparret  paa  sin  Borg,  da  Christiern  og  Elisabeth  i 
Efteraaret  1515  gjennemrejste  Landet  og  paa  Tilbagevejen 
kom  gjennem  Fyn.^)  Ogsaa  det  følgende  Aar  i  Juli  Maaned 
besøgte  Kongen  ham,  og  ved  denne  Lejlighed  aftaltes  for- 
modentlig de  nærmere  Bestemmelser  ved  hans  nye  Gavebrev 
og  angaaende  Opførelsen  af  en  ny  Hovedbygning  paa  Hagen- 
skov. *) 

Snart  fulgte  nu  den  krigerske,  bevægede  Del  af  Kong 
Christierns  Regering,  hvor  Lensmændenes  og  Folkets  Kræfter 
bleve  anspændte  til  det  yderste.  Som  Lensmand  skulde  Eske 
Bille  indkræve  Landehjælpen  af  Lenet  og  indsende  den  til 
Kongen,  tillige  skulde  han  sende  sine  fire  Svende  med  Har- 
nisk   og    Værge    paa    egen    Kost    og    Tæring     til    Kongens 


')  Samme  til  samme.  Kblivn.  29.  April  og  11.  Maj  15 15.  Ibid.  Fase. 
35-    '    OS  3-     Nielsen,   Kjøbenhavns   Diplomatår.   IV.   341. 

^)    Ann.   f.   nord.   Oldkynd.    1853,   S.  4  —  5,  jvfr.   Allen   II.   222. 

")  Chr.  II.  t.  Eske  Bille.  Kbhvn.,  17.  Sept.  Orig.  i  Geh.  Arch.  "  Chri- 
stiern II.  Fase.  35.  6.  Jvfr.  Vedel  Simonsen,  Odense  Byes  Hist.  II,  i. 
S.    134- 

")  Chr.  II.  til  Eske  Bille.  Kbhvn.,  6.  Juli  15 16.  Orig.  i  Geh.  Arch. 
Christiern   II.   Fase.   37.   3. 

Tjeneste.  15 17  slap  han  selv  fri  for  at  deltage  i  Toget  til 
Sverig,  men  hans  Svende  fik  Ordre  til  at  møde  fra  Kristi 
Himmelfartsdag  til  Mikkelsdag,  og  efter  d«res  Hjemkomsl 
fra  Sverig  maatte  han  paany  sende  dem  til  Skaane  og  Hal- 
land, hvor  de  paa  hans  Bekostning  laa  fra  Mortensdag  og 
Vinteren  over  for  at  afværge  Angreb  fra  Svenskernes  Side 
paa  Grænseprovinserne^).  Allerede  i  Januar  Maaned  15 18 
kom  et  nyt  Opraab  fra  Kongen  til  den  danske  Adel.  Kong 
Christiern  vilde  i  egen  Person  angribe  Sverig  med  al  den 
Magt,  han  kunde  samle ;  Eske  Bille  skulde  møde  med  sine  4 
Svende,  dog  saaledes  at  han  selv  og  en  af  Svendene  skulde 
være  «vel  færdiget  til  Hest  med  saadant  Harnisk  og  Glavind, 
som  det  sig  høver  .  Det  paalagdes  ham  endvidere  at  ud- 
ruste en  Skude  til  Hestene  med  Havre  og  Straafoder.-)  Ved 
Paasketid  mødte  det  indkaldte  Lensmandskab  i  Kjobenhavn; 
men  forinden  Afrejsen  fejredes  den  unge  Prins  Hans'  Daab, 
hvortil  Eske  Bille  ogsaa  havde  modtaget  en  særlig  Ind- 
bydelse, med  Turneringer  og  store  Hoffester,  der  varede  i 
elleve  Dage.  Kongen  selv  deltog  i  Dystrenden  og  lettede 
blandt  andre  ogsaa  Eskes  Broder  Mogens  Bille  af  Sadlen.^) 
I  Juni  Maaned  drog  den  stolte  Hær  og  Flaade  af  Sted  paa 
det  saa  sørgeligt  mislykkede  Tog  til  Stockholm,  hvorfra 
Kongen  kun  medbragte  de  fire  Gidsler,  som  han  forræderisk 
havde  bortført.  I  Midten  af  Oktober  var  Toget  til  Ende, 
I  Eskes  Fraværelse  havde  hans  Hustru  født  den  Søn,  hvis 
Daab  vi  ovenfor  have  omtalt. 

Atter  1 5 19  var  Eske  Bille  og  hans  Svende  opbrudte  til 
Krigen,  som  dette  Aar  førtes  paa  Sverigs  østlige  Kyster  og 
i    Halland    og    Vestergotland,    men    vi    savne    Oplysning    om 


')    Samme   til  S.amme.       Kalundborg,   5.   April    og    22.   Sept.    15 17.       Orig. 

kgl.   Missiver. 
^)    Samme  til   Samme.      Kbhvn.,    17.  Jan.    151S.      Orig.    kgl.   Missiver.      Jvfr. 

Allen  II.     494 — 95. 
3)    Allen   IT.   228—29.      dr-   H.   til  Eske   Hille.       Kbhvn.,   24.   Febr.    15 18. 

Orig.   i   Geh.   Arch.      Christiern   II.   Fase.   39.    17. 

hans  personlige  Deltagelse  deri.  ^)  Det  følgende  Aars  Krigs- 
forberedelser  stillede  selvfølgelig  store  Krav  til  Lensmændene. 
I  April  Maaned  var  Eske  Bille  i  Kjøbenhavn,  hvor  han  fik 
Kvittering  for  1679  Mark  danske,  13  lødig  Mark  Sølv  og 
10  Lod.  som  han  havde  overantvortet  Kongen, -)  Han  hørte 
imidlertid  til  de  Lensmænd,  som  dette  Aar  fik  Lov  til  at 
sidde  hjemme.  Da  Belejringen  af  Stockholm  imidlertig  trak 
i  Langdrag,  drog  Kong  Christiern  i  Juni  Maaned  tilbage  til 
Danmark  for  at  skafie  Penge  og  paaskynde  nye  Udrust- 
ninger og  Tilsendelsen  af  Levnetsmidler  til  Belejringshæren. 
Og  nu  fik  ogsaa  Eske  Bille  Tilsigelse  til  at  give  Møde. 
Han  skulde  være  rede  med  sine  Svende,  naar  Mogens  Gøye 
tilsagde  ham,  samt  sørge  for  Kost  og  Hestefoder  og  eget 
Skib  for  sig  og  dem  indtil  Mortensdag.  ^)  Det  synes  dog, 
som  om  han  slap  for  selv  at  drage  af  Sted.  Thi  den  31te 
Juli  1520  fik  hans  Svend  Kvittering  for  at  have  udbetalt  i 
Lejren  for  Stockholm  Afgiften  af  Hagenskovs  Len  for  det 
løbende  Aar  med  801^2  Mark.*)  Han  var  i  Slutningen  af 
Avgust  hjemme,  da  Dronning  Elisabeth  befalede  ham  at 
sende  en  Del  Malt  og  saltet  Kjød  til  Kjøbenhavn  til  at  for- 
syne Belejringshæren  med.^)  Forøvrigt  havde  han  ogsaa 
vist  Kongen  den  Villighed  at  gaa  i  Kavtion  for  en  stor  Sum 
Penge,  som  Christiern  II.  havde  laant  af  nogle  holstenske 
Adelsmænd ,  og  for  hvilke  en  Del  danske  Adelsmænd 
lovede  at  gaa  i  Borgen  mod  at  faa  Torning  Slot  i  Under- 
pant.^) 

Hermed  ophører  Efterretningerne  om  Eske  Billes  ofi'ent- 
lige    Virksomhed    i    Christiern   II's    Tid;    fra    1521     til     1523 


*)  Samme  til  Samme.     Kbhvn.,   24.   Febr.    15 19.      Orig.   kgl.   Missiver. 

^)  Suhm,   Samlinger  II,    2.   S.   40. 

')  Chr.  II.    til  Eske  Bille.      Kbhvn.,    29.  Juni     1520.       Orig.    i   Geh.   Arch. 

Christiern   II.   Fase.  45.  4. 

*)  Suhm,   Samlinger  II,   2.   S.   41. 

')  Annaler  f.    nord.   Oldkynd.    1855    S.    54. 

*)  Heise,   Fam.   Rosenkrantz's  Hist.   II.   Dipl.   S.  44. 

foreligger  der  intet  Vidnesbyrd  om  Udbetaling  af  Lensaf- 
gifter,  Tilsigelse  til  Møder,  til  at  yde  Nathold  og  Gjæsteri, 
til  at  møde  med  sine  Svende  etc.  Grunden  er  den,  at  Eske 
Bille  var  faldet  i  Kongens  Unaade  og  havde  mistet  sit  Len. 
Fra  det  første  Øjeblik,  vi  møde  Eske  Bille  som  Lens- 
mand, blive  vi  opmærksomme  paa  de  hyppige  kongelige 
Befalinger  til  ham  om  at  vise  Læmpe  og  Skaansel  imod  de 
ham  undergivne  Bønder.  Allerede  Kong  Hans  maatte  ofte 
paaminde  ham  derom.  I  September  15  u  fik  han  Ordre  til 
at  løsgive  en  Bonde,  der  ■5: tilhørte*  Abbeden  i  Sorø  imod 
vederhæftig  Borgen^),  og  i  Februar  Maaned  15 12  fandt 
Kong  Hans  sig  foranlediget  til  at  tilskrive  ham  følgende 
skrappe  Brev : 

«Vor  Gunst  tilforn.  Som  Du  nu  skriver  os  til  om 
noget  Brev,  Du  est  begjærende  til  Almuen  dér  omkring 
i  Kjøbenhavn,  da  sende  vi  Dig  nu  samme  Brev,  bedende 
Dig  og  ville,  at  Du  farer  dér  med  det  læmpeligste,  Du 
kan,  og  «beleffuei>  Almuen  med  gode  Ord,  saa  det 
ganger  læmpeligt  til.»-) 

At  denne  Paamindelse  ikke  har  baaret  synderlig  Frugt, 
vise  flere  Opfordringer  til  Eske  Bille  om  ikke  at  gribe  til 
saa  voldsomme  Forholdsregler  som  at  fejde  paa  Bønder, 
fordi  de  havde  ligget  i  Slagsmaal  med  andre  Kronens  Bønder 
eller  skudt  Dyr  i  Kongens  Skove,  eller  for  lignende  Sager,  men 
at  tiltale  og  forfølge  dem  ad  Rettens  Vej.  Da  Christiern  II 
kom  til  Kjøbenhavn  i  April  Maaned  1513,  maa  Misstemningen 
mod  den  strænge  Lensmand  været  voxet  til  en  betænkelig 
Grad ;  thi  Kongen  maatte  strax  skride  ind  og  sende  Eske 
Bille  følgende   alvorlige  Formaningsbrev: 


^)  Kg.  Hans  til  Eske  Bille.  Kalundborg,  21.  Sept.  1511.  Orig.  kgl. 
Missiver. 

^)  Kg.  Hans  til  Eske  Bille.  Odense,  25.  P"'ebr.  1512.  Orig.  kgl.  Mis- 
siver. Jvfr.   Allen  II.    17. 

«Vor  Gunst  tilforn.  Vi  bede  Dig  og  ville,  at  Du 
altingest  retter  Dig  efter  og  lader  den  menige  Mand, 
fattige  og  rige,  som  udi  Dit  Len  boende  og  bosiddende 
ere,  vederfares  baade  til  Herredsthing  og  andensteds 
det,  lovlig  Skjæl  og  Ret  er,  og  beskikke  Dig  redelig 
og  skjællig  imod  dem,  saa  at  Brøsten  ej  skal  findes  hos 
Dig,  at  Du  derudinden  rammer  og  vider  vort  Bedste, 
som  vi  Dig  tiltro  og  Dig  selv  Magt  paaligger. » ^) 

Som  Lensmand  paa  Hagenskov  fik  Eske  Bille  at  gjøre 
med  en  kraftig  og  stridbar  Bondebefolkning,  og  da  han  selv, 
som  vi  ovenfor  have  set,  ikke  tog  med  blide  Hænder,  hvor 
han  mente  at  være  i  sin  Ret,  maatte  det  snart  komme  til 
Sammenstød  mellem  ham  og  Bønderne.  Det  første  Møde 
paa  Baag  Herredsthing  den  15de  Maj  15 14  løb  dog  ret 
fredeligt  af.  Eske  Bille  adspurgte  Almuen,  om  Sandemændene 
i  Herredet  plejede  at  gjøre  Sandemændsed  og  Tog  til  Lands- 
thinget  eller  til  Baag  Herredsthing,  og  fik  et  Vidne  af  24 
Dannemænd,  at  de  havde  aldrig  hørt  andet  af  Arilds  Tid, 
end  at  Herredets  Sandemænd  altid  havde  gjort  Ed  paa  Baag 
Herredsthing  og  ikke  paa  Landsthinget.  Ligesaa  vidnede 
de  samme  Mænd,  <  at  den  menige  Almue  raabte  alle  med  et 
«Mundhoff»  til  Eske  Bille,  at  han  vilde  vel  gjøre  og  kund- 
gjøre  Kong  Christiern,  at  Hans  Naade  vilde  værdes  til  for 
Guds  Skyld  og  Retfærdighed  og  tilstede,  at  samme  Sande- 
mænd maatte  gjøre  deres  Ed  og  Tog  til  Baag  Herred,  som 
de  tilforn  havde  gjort  af  Arilds  Tid ».-)  Men  Freden  varede 
ikke  længe.  Uden  at  tøve  begyndte  nemlig  Eske  Bille  strax 
efter  sin  Tiltrædelse  af  Lenet  at  paatale  al  Slendrian,  som 
kunde  have  indsneget  sig  under    de    foregaaende  Lensmænd, 


')    Chr.  II.    til    Eske    Bille,     Kbhvn.,     ii.   April    1513.       Orig.    i    Chr.   II. 

33   a-   5-      J'^'f''-   Allen  II.    17. 
^)    Baag    Herredsihings vidne    af    15.    Maj    15 14.       Orig.     i    Top.    Saml.    p. 

Papir.      Hagenskov   3. 

der  synes  hyppig  at  have  skiftet.^)  Hver  Uge  mødte  enten 
han  selv  eller  hans  Skriver  Tønnis  Jensen  paa  Herredsthinget 
og  forlangte  Vidnesbyrd  om  de  Rettigheder,  som  tilkom 
Lensmanden  paa  Hagenskov.  Han  krævede,  hvad  der  ogsaa 
var  hans  Ret,  at  «de  Dannemænd,  Kronens  Tjenere  i  Baag 
Herred, »  skulde  selv  føre  deres  Landgilde,  Smør  og  Penge, 
til  Hagenskov,  som  Sædvane  havde  været  fra  Arilds  Tid.-) 
Han  undersøgte  nøje  alle  Kronens  Adkomstbreve  til  Bønder- 
godset og  paatalte  med  Strænghed,  naar  en  Bonde  uden 
paavislig  Ret  havde  unddraget  sig  sine  Forpligtelser.  Bon- 
den Clement  Andersen  i  Haarby,  som  kun  kunde  beraabe 
sig  paa  et  Adkomstbrev,  der  var  udstedt  af  en  af  de  tidligere 
Lensmænd,  Hans  Johansen,  blev  uden  videre  jaget  ud  af  sin 
Gaard;  Jens  Drud  i  Ebberup,  der  havde  unddraget  Lens- 
manden en  Del  af  hans  Rettigheder,  blev  nødt  til  paany  at 
«age  Hø  om  Høsten,  give  Gjæsteri,  fode  Fornød,  give  Konge- 
skat og  alt  andet,  som  andre  menige  Kronens  Bønder  dér  i 
Byen  skylde*.^)  Find  Pedersen  i  Bukkerup  og  hele  hans 
Slægt  bleve  udviste  af  deres  Gaarde  og  maatte  ved  høje 
Bøder  skaffe  sig  Forlig  med  Lensmanden.  ^)  Muligvis  hid- 
rører det  Drab  paa  Bonden  Mads  Lavridsen  i  Gjelsted  i 
Vends  Herred,  for  hvilket  Eske  Bille  og  hans  Svende  maatte 
skaffe  sig  Afløsning,  ^)  fra  en  lignende  Strid,  hvis  Detailler 
vi  imidlertid   ere  ukjendte  med. 

Særlig   P'orbitrelse   vakte    dog   Eske  Billes   kraftige   Op- 
træden for  at  værne  om  Kronens  Skove.     I  hans  som  i  alle 


')    Siden    1506    findes    tre    Lensmænd    paa  Hagenskov.     Ebbe   Strangesen, 

Christiern  Sommer  og  Peder  Lykke. 
^)    Baag    Herredsthingsvidne    af   31.  Juli     15 14.       Orig.    1    Top.    Saml.    p. 

Papir.     Hagenskov  5. 
^)    Baag  Herredsthingsvidner  af  2ide  Avg.    1514  og   7de  Maj    1515.      Orig. 

i  Top.   Saml.  p.  Papir.     Hagenskov  6  a  og  Danske  Adels  Breve  7.  12. 
*)    Flere    Dokumenter    herom    i    Top.    Saml.     p.     Papir.       Hagenskov     lO, 

Danske  Adels  Breve   7.    14,   Vedel   Simonsen,  Hagenskov  S.   28. 
•'*)  Se  ovfr.  S.  359. 

andre  Lensmænds  Breve  var  der  indfort  et  alvorligt  Paalæg 
om  ikke  «at  forhugge  eller  forhugge  lade  Kronens  Skove  til 
Upligt».  Skovene  vare  Landets  Stolthed,  og  Kongerne, 
særlig  Hans  og  Christiern  II,  værnede  med  den  største  Omhu 
om  deres  Bevarelse.  ^)  I  Kong  Hans'  Tjeneste  maa  Eske 
Bille  have  faaet  aabent  Øje  for  den  store  Mishandling,  Sko- 
vene vare  udsatte  for  paa  Grund  af  Almuens  Letsindighed 
og  Overgreb.  Hvor  ofte  havde  han  ikke  selv  som  Lens- 
mand i  Kjøbenhavn  maattet  rejse  ud  i  Kongeskovene  og 
udpege  de  Træer  til  Fælding,  der  vare  nødvendige  til  Byg- 
ning af  Kongens  Skibe.  Den  Kraft,  hvormed  han  strax  op 
traadte  i  sit  nye  Len,  kan  derfor  kun  tjene  ham  til  Ære. 
I  Forening  med  i6  dertil  udvalgte  Mænd  drog  han  strax 
rundt  i  Herredet  for  at  syne  Skovene.  Paa  Halvøen  Helnæs, 
der  strækker  sig  ud  i  Lille  Bælt,  lod  han  afmærke  64  gamle 
udgaaede  Bøgetræer  samt  mange  Fælder  af  El  og  Lind,  som 
maatte  hugges  «uden  Skovskade v  til  Hjælp  for  den  fattige 
Almue;  thi  denne  havde  jo  i  Følge  gammel  Vedtægt  Ret 
til  at  hugge  i  Kronens  Skove,  hvad  de  havde  Behov  til 
Husbygning,  Plove,  Vogne  etc,  dog  ikke  frugtbærende 
Træer,  som  Eg  og  Bøg,  men  kun  El  og  Lind  Derimod 
var  Skoven  i  Ungersbjerge  ilde  hugget  og  medfaret,  over 
100  grønne  Ege  og  Bøge  vare  afhuggede  siden  sidste  Mik- 
kelsdag, og  en  Bonde  i  Agernæs  havde  forhugget  sin  Skov 
saaledes,  at  han  blev  dømt  fra  Gaarden  og  kun  maatte  blive 
ved  den,  hvis  han  kunde  faa  sin  Husbonds  Minde. ")  Dette 
var  dog  kun  en  Begyndelse ;  Undersøgelsen  af  Skovene  synes 
at  være  bleven  en  sand  Lidenskab  hos  Eske  Bille.  Der 
gaar  ikke  et  Aar,  uden  vi  Gang  paa  Gang  finde  ham  paa 
Skovsyn  og  stadig  med  det  samme  sørgelige  Resultat:  Sko- 
vene vare  forhuggede   «saa  uskjællig,    at  de    ikke    kunde  for- 


')  Jvfr.   Allens  smukke  Skildring  i  hans   store  Værk  IV,    i.   S.   6i — 67. 
^)    Baag    Herredsthingsvidne     af     5.    Juni     15 14.        Top.     Saml.    p.     Papir. 
Hagenskov  4. 

svare  det  enten  for  deres  Husbonde  eller  for  nogen  anden ». 
Under  Tiden  fandtes  det,  at  Bønderne  havde  tiltaget  sig 
Retten  til  Skove,  der  tilhørte  Kronen,  saaledes  Hesleskov  i 
Søllested  Sogn  og  Spynekjær  Skov,  der  naturligvis  fandtes 
yderlig  medtagne.  ^)  Endnu  oftere  hændtes  det,  at  Bønderne 
nægtede  at  betale  Oldengjæld  af  de  Svin,  de  dreve  paa 
Skoven;  men  Eske  Bille  var  lige  saa  utrættelig  i  at  forfølge 
slige  Forseelser  med  høje  Bøder  eller  Udsættelse  af  Gaardene. 
Selv  hvor  han  lod  Naade  gaa  for  Ret,  undlod  han  ikke  at 
afkræve  Overtræderne  yderligere  Forpligtelser.  Saaledes 
maatte  en  Del  Bønder  «med  samlet  Haand»  love  for  to  af 
deres  Medbrødre,  «at  de  vilde  indkomme  for  Kongen,  naar 
Eske  Bille  paaæsker,  her  i  Fyn,  og  staa  til  Rette  for,  hvad 
de  have  forhugget  den  Skov,  som  til  deres  Gaard  ligger, 
hvad  Kongen  derpaa  dømmer. »  Ifald  Eske  skulde  blive 
anklaget  for  Kongen,  fordi  han  ikke  havde  straffet  «disse 
aabenbare  Gjerninger  og  Skader,  som  gjort  er  paa  fornævnte 
Skov,  og  bliver  stævnet  og  kaldet  uden  Lands  herfor »,  da 
skulde  Forloverne  skikke  de  to  Bønder  i  Rette  for  Kongen 
eller  selv  møde  paa  deres  Vegne  og  svare  for  dem  eller 
bøde  20  Øxne.  -) 

At  Eske  Bille  ved  denne  skrappe  Paatale  af  Kronens 
og  Lensmandens  Ret  maatte  paadrage  sig  Almuens  For- 
bitrelse, falder  af  sig  selv.  Men  han  handlede  dog  her  i  saa 
fuld  Overensstemmelse  med  Loven  og  med  Kongens  egne 
Anskuelser,  at  der  ikke  af  den  Grund  kunde  rejses  nogen 
begrundet  Klage  imod  ham.  Et  lille  Træk  viser  dog,  at 
Christiern  II  fulgte  hans  Færd  med  et  vaagent  Øje,  og  det 
burde  have  været  et  Fingerpeg  for  Eske  Bille  om  at  gaa 
lidt  forsigtigere  til  Værks.  Da  Eske  havde  ladet  den  oven- 
for omtalte  Bonde,  Clement  Andersen  i  Haarby,  sætte  ud  af 


')    Vidne  af  3.   Maj    1515.      Top.   Saml.   p.   Papir.      Hagenskov   8. 
^)    Dok.,   dat.    Uagenskov,    10.    Avg.    15 17.      Top.    Saml.   p.   Papir.      Hagen- 
skov   17. 

sin  Gaaid,  fik  han  kort  efter  Kongens  Brev  om  at  befale 
den  nye  Bonde,  hvem  Eske  havde  overdraget  Gaarden,  at 
lade  Clement  beholde  «sin  Herberg«  der  i  Gaarden^).  Men 
Eske  Bille  har  aabenbart  ikke  haft  et  klart  Blik  for  Kongens 
Opfattelse  af  Bøndernes  Tilstand,  thi  han  indviklede  sig 
dybere  og  dybere  i  en  Sag,  som  skulde  bringe  ham  de 
alvorhgste  Bekymringer  og  tilsidst  medføre  Kongens  Unaade 
og  hans  eget  Fald. 

Herredsfogden  i  Baag  Herred,  Lensmandens  nærmeste 
underordnede  Embedsmand,  var  dengang  en  Bonde  ved 
Navn  Hans  Andersen.  Han  boede  i  Bukkerup  og  havde  en 
talrig  og,  som  det  synes,  anset  og  velhavende  Slægt").  Kong 
Christiern  havde  15  13  skænket  ham  en  Gaard  i  Mygind;  men 
Gaardens  tidligere  Ejer,  som  havde  faaet  den  af  Kong  Hans 
i  Lensmandens  Christiern  Sommers  Tid,  paastod,  at  denne 
og  Hans  Andersen  havde  i  forvendt »  ham  Gaarden,  fordi 
han  ikke  vilde  give  dem  «stor  Gunst  og  Gave;  derfor^). 
Hans  Andersen  og  Eske  Bille  arbejdede  i  Begyndelsen  godt 
sammen;  Herredsfogden  optraadte  i  Forening  med  Skriveren 
paa  Hagenskov  Tønnis  Jensen  i  de  fleste  af  de  Sager,  Eske 
Bille  havde  mod  Herredets  Bonder.  Men  i  Aaret  15 18  fik 
Lensmanden  Lejlighed  til  at  undersøge  de  to  iMænds  Forhold 
nærmere,  og  han  kom  da  til  Klarhed  over,  at  de  begge 
havde  været  svigagtige  og  ved  deres  Optræden  paadraget 
ham  selv  ond  Omtale.  Han  lod  dem  derfor  møde  paa 
Hagenskov  den  11  te  Maj  15 18  og  i  flere  Adelsmænds,  Bor- 
geres  og    Bønders    Nærværelse    spurgte   han   dem,    <  om   han 


^)    Chr.   II.   t.   Eske  Bille,    Kbhvn.    I2.    Marts    15 15.       Top.    Saml.    p.   Pap. 

Hagenskov    7. 
^)    Sagen    mellem    Eske    Bille    og    Hans    Andersen    er    indgaaende    og  med 

stor    Skarpsindighed    behandlet    af   Paludan-Muller    i    Ann.   f.   nord.   Old- 

kynd.    1853   S.    3   ff.     En   stor  Del  hidtil  upaaagtede  Dokumenter  i  denne 

Sag  har   det   lykkedes   mig  at   linde. 
^)    Anders  Lavridsen  i  Smerups  Vidnesbyrd,    dat.    Assens,    5.   Marts    15 19. 

Top.   Saml.  p.   Papir.     Hagenskov   20. 

nogensinde  havde  givet  dem  Befaling  til  at  tage  nogen 
Gunst  eller  Gave  af  nogen  dér  i  Lenet,  naar  de  skulde  skrive 
Kongens  Skat,  paa  hans  Vegne  og  Behov,  og  tillige,  om 
han  nogen  Tid  havde  givet  dem  Befaling  til  at  tage  nogen 
Gunst  eller  Gave  til  eget  Behov  af  nogen  Mand».  De  sva- 
rede begge,  «at  han  aldrig  havde  givet  dem  nogen  saadan 
Befaling,  men  hvad  de  havde  taget,  det  havde  de  taget  af 
deres  eget  «Aaraad»  og  vilde  selv  lide  og  undgjælde  der- 
for. Ifald  de  havde  forurettet  nogen  dér  i  Lenet  imod  Lov 
og  Ret,  da  havde  de  gjort  det  paa  deres  eget  '  Aaraad»  og 
Hals  og  ikke  paa  Eske  Billes*  ^).  Kort  efter  drog  Eske 
Bille  ind  paa  Hans  Andersens  Gaard  i  Bukkerup,  opbrød 
hans  Brevæske,  gjennemlæste  Brevene,  tog  derpaa  alle  de 
kongelige  Breve  ud  og  lagde  dem  i  en  Æske,  Resten  gjemtes 
i  et  Skrin,  og  begge  Gjemmer  forsegledes  derpaa  med  Hans 
Andersens  Broders  og  flere  tilstædeværendes  Segl,  inden  de 
bleve  bragte  til  Hagenskov  -).  Her  lod  han  atter  Gjem- 
merne  aabne  i  Overværelse  af  Jens  Bang,  Borgemester  i 
Assens,  og  Hans  Læge,  Byfoged  sammesteds,  der  gjennem- 
læste Brevene  og  paa  ny  lagde  dem  ned  i  Skrinet  samt  for- 
seglede dette  med  deres  SegP). 

Dette  var  Begyndelsen  til  en  Retsforfølgning  mod  Hans 
Andersen,  som  gik  ud  paa  at  vise,  at  han  havde  taget  imod  Gun.st 
og  Gaver  af  Bønderne  paa  Kongens  Vegne  uden  at  give 
Kongen  eller  Lensmanden,  hvad  der  tilkom  dem.  Med  stor 
Ihærdighed  opsøgte  Eske  Bille  en  Række  Klagemaal  imod 
den  utro  Herredsfoged  og  lod  sig  give  Vidnesbyrd  paa 
Herredsthinget  for  deres  Rigtighed.  De  drejede  sig  næsten 
alle  om   Gaver  af  Øxne  og  Køer,    som  Bønderne  vidnede  at 


^)    Orig.  i  Top.  Saml.  p.   Papir.     Hagenskov   12. 

^)    To  Erklæringer   udstedte   af  Las  Hvidh  i  Lagaard,    Lavrids  Andersen  i 

Vitofte,    uden    Datum,    i    Danske    Adels   Breve    33.    61    og   Langebeks 

Diplomatår.    15 18. 
')    Jens  Bangs  og  Hans  Læges    Vidnesbyrd,  dat.  Assens,  30.  Novbr.    15 18. 

Top.   Saml.  p.  Papir.     Hagenskov   15. 

have  maattet  yde  i  Bøder  eller  Afgifter  til  Kongen,  men  som 
de  senere  havde  set  græsse  paa  Hans  Andersens  Marker,  ja 
endog  kunde  bevise,  at  han  atter  havde  solgt  til  andre.  Et 
enkelt  Exempel  maa  være  tilstrækkeligt.  Peder  Andersen  i 
Brydegaard  beretter  saaledes,  at  han  havde  lovet  Kongen  8 
Øxne,  fordi  han  fik  Kongens  Livsbrev  paa  sin  Gaard.  Efter 
kongelig  Befaling  sendte  han  derpaa  de  8  Øxne  til  Hans 
Andersen  i  Bukkerup;  men  denne  sendte  strax  de  tre  tilbage 
med  den  Besked,  at  de  vare  for  smaa,  og  tillige  med  Op- 
fordring til  at  kjøbe  et  Par  smukke  Øxne  af  Lavrids  Peder- 
sen i  Skovgaard,  dem  vilde  han  gjærne  tage  imod.  Peder 
Andersen  svarede  imidlertid,  at  han  ikke  havde  Penge  at 
kjøbe  slige  Øxne  for.  Iblandt  de  5  Øxne,  som  Hans  Ander- 
sen beholdt,  var  der  en  sortbroget  og  rødbroget,  som  Peder 
Andersen  havde  faaet  af  sin  Broder  Morten.  Nu  hændtes 
det,  at  en  Dag  i  Fasten  kom  Peder  Andersens  Drenge 
løbende  hjem  fra  Marken,  hvor  de  vogtede  Svin,  og  sagde: 
«P"aer!  de  to  brogede  Øxne,  I  fik  af  Jeres  Broder,  saa  vi 
nu  blive  drevne  til  Assens*.  Peder  Andersen  tog  da  strax 
sin  Broder  og  sine  Sønner  med  sig  og  gik  til  Assens,  hvor 
de  ganske  rigtig  fandt  de  to  Øxne,  som  Hans  Andersen 
havde  solgt  og  som  nu  bleve  indskibede  nede  ved  Stranden. 
De  ilede  strax  op  til  Borgemesteren  Jens  Bang,  men  da  de 
kom  ned  til  Stranden  igjen,  havde  Skibet  lagt  fra  Broen  og 
der  var  intet  at  gjøre  derved  ^). 

Men  foruden  disse  Sager  havde  Hans  Andersen  paa- 
draget  sig  en  alvorlig  Anklage,  som  fremfor  nogen  anden 
skulde  hidføre  hans  Undergang.  Sagens  Akter  ere  ikke  alle 
til  Stede,  men  Gangen  i  den  synes  at  have  været  følgende. 
Ved  Dom  var  han  tilfunden  at  «give  Lov»  angaaende  Retten 
til  et  Pund  Rug  af  Haarby  Kirke.  I  Forening  med  12 
Venner    og   Frænder   havde    han    aflagt  Ed;    men    da   Kirke- 


Assens  Bythings vidne  af  8.  Decbr.  1512.     Top.   Saml.  p.  Papir.     Bukke- 
rup   I.     Jvfr.   Ann.   f.    nord.    Oldkynd.    1858   S. '5— 8 
L  24 

værgen,  af  hvem  han  erklærede  at  have  faaet  det  omtalte 
Pund  Rug,  afsvor  Sagen  med  en  Tolvmandsed,  blev  der  rejst 
Sag  mod  ham  og  hans  Mededsmænd  for  falsk  Ed.  Tillige 
maatte  en  Del  af  hans  Slægt  og  Venner  gaa  i  Borgen  for 
ham.  Hans  Andersen  og  hans  Venner  begave  sig  nu  per- 
sonlig til  Kong  Christiern  og  anklagede  Eske  Bille  for  ulovlig 
Fremfærd  imod  dem,  og  Kongen  synes  strax  at  ville  have 
Sagen  standset.  Igjennem  Hans  Andersen  selv  lod  han 
Lensmanden  tilsende  et  Brev,  hvis  Indhold  vi  ikke  kjende, 
men  som  foranledigede  Eske  Bille  til  at  tilskrive  Kongen 
følgende  Brev: 

«Min  ydmyge,  tro  Tjeneste,  Eders  Naades  Værdighed 
altid  ydmygelig  forskrevet  med  vor  Herre.  Kjære  naa- 
dige  Herre,  værdes  Eders  Naade  at  vide,  at  mig  er  til 
videndes  vorden,  at  der  er  nogle  af  Hans  Andersens 
Forløftingsmænd  dragne  af  Sted  til  E.  N.  at  kære  paa 
mig.  Da  maa  E.  N.  vide,  at  jeg  ikke  haver  talt  dem 
til  om  Løftet,  siden  jeg  fik  Eders  Naades  sidste  Skri- 
velse, som  Hans  Andersen  mig  sendte  \  ikke  vil  jeg  det 
heller  før  jeg  faar  Eders  Naades  Skrivelse.  Dog  fik  jeg 
nogle  af  samme  Øxne,  førend  jeg  nu  sidst  fik  Eders 
Naades  Skrivelse,  men  jeg  har  ingen  set  af  disse  Mænd, 
som  nu  vilde  kære  paa  mig.  Kjære,  naadige  Herre, 
Sagen  er  den,  at  de  ville  kære  paa  mig,  fordi  jeg,  det 
første  jeg  kom  hjem  «sisten  dags»  af  Eders  Naades 
Rejse,  tog  nogle  Dannemænd  med  mig  og  foer  ud  i 
Eders  Naades  Enemærker,  som  ligge  her  til  Slottet, 
som  er  Bukkerupsholm;  hvilke  Skove  og  Enemærker 
Hans  Andersen  havde  i  Befaling  af  mig  paa  Eders 
Naades  Vegne.  Udi  Bukkerupholm  fandtes  loo  grønne 
Ege  nys  afhuggede  og  fiere,  i  «Havgerne»  fandtes  60 
Ege  nys  afhuggede  og  flere,  og  en  Part  af  disse  For- 
løftingsmænd, som  nu  ere  hos  E.  N.,  have  hugget  somt 

cif  samme  Skov  ^).  Deslige  have  de  ogsaa  skiftet  og 
partet  Eders  Naades  Enemærker,  Højleskov  og  Bukke- 
rupholm,  for  dem  selv  og  Hans  Andersen  af  Bukkerup 
med  dem,  og  dertil  med  fordølges  Eders  Naades  Olden- 
gjæld.  Jeg  vidste  ikke,  at  de  havde  saaledes  skiftet 
og  byttet  Eders  Naades  Enemærker  før  nu.  Nu  «twylerv 
dem  paa,  at  de  skulde  blive  kvitte  ved  deres  Gaarde 
for  slige  Stykker,  de  have  gjort,  E.  N.  uvitterligt,  og 
mene  de  nu  klarlig  at  gaa  slige  Stykker  kvit,  som  de 
nu  gjort  have,  med  aabenbar  Løgn;  thi  jeg  er  ikke  til 
Vedermaalstale  med  dem  for  Eders  Naade.  Beder  jeg 
ydmygelig,  at  E.  N.  vilde  værdes  til  og  lade  alting  op- 
staa  med  hvad  Sager,  de  have  at  rette  for  E.  N.,  og 
ingen  Dom  give  paa  nogen  Sag,  før  jeg  kan  komme  til 
Vedermaalstale  med  dem  for  E.  N.  med  de  Beviser, 
jeg  har  paa  de  samme  Mænd.  Det  skal  med  Guds 
Hjælp  gavne  E.  N.  store  Penge,  naar  E.  N.  faar  Sand- 
heden at  vide,  hvorledes  Hans  Andersen  og  disse  hans 
Staldbrødre,  som  nu  ere  hos  E.  N  ,  og  flere  hans 
Slægtninge  og  Venner  have  i  lang  Tid  regeret  her 
i  Baag  Herred.  Haver  jeg  ogsaa  Eders  Naades  Stæv- 
ning over  Hans  Andersen  og  disse  samme  Mænd,  som 
nu  hos  E.  N.  ere,  at  de  skulde  møde  mig  for  E.  N. 
nogen  Tid  efter  Jul  om  nogle  Sager  og  Skyllinger,  jeg 
haver  dem  til  at  tale  paa  Eders  Naades  Vegne,  at  E. 
N.  vilde  værdes  til  at  lade  det  staa  saa  længe'-].  Kjære 
naadige  Herre,  fornemmer  disse  samme  Mænd  og  vel 
og  flere  af  Hans  Andersens  Slægtninge  og  Venner,  at 
jeg  forstaar,  hvorledes  det  er  ganget  og  faret  med  Eders 
Naades  Enemærker  her  i  Herredet ,  og  med  Eders 
Naades  Gaarde,  her  er  ødelagte,  og  med  Eders  Naades 


')    Herom   findes  der  et  Vidne,    udstedt    af   Baag    Herredsthing    13.    Decbr. 

15 18.      Top.   Saml.   p.   Papir.      Hagenskov    17. 
^)    Her    udelades    et    Stykke,    som    indeholder    en    særlig    Klage    over    en 

af  Forloverne,   som   har  hugget  til  Upligt  i  Lysholt  Skov. 

24* 

Landgilde,  som  er  fordulgt  og  formindsket,  og  at  mange 
falske  Domme  er  ganget  her  til  Thinge,  som  jeg  har 
Bevis  paa.  De  mene,  at  de  skulde  faa  her  stor  Skade 
for,  naar  E.  N.  faar  Sandheden  at  vide,  thi  de  mærke, 
at  jeg  agter  at  tale  derpaa  paa  Eders  Naades  Vegne; 
thi  vare  de  gjærne  af  med  mig,  paa  det  de  maatte  saa 
have  Eders  Naades  Enemærker,  Gaarde,  Jorder,  Sage- 
fald og  anden  Eders  Naades  Rettigheder  borte  til  for- 
gjæves,  E.  N.  og  Kronen  til  stor  Skade,  som  de  hertil 
have  haft.  Hermed  E.  N.  de  hellige  Trefoldighed  tit 
evig  Tid  befalende.  Hagenskov,  Tirsdagen  efter  S.  Lucie 
Dag  (14de  December)    15 18. 

Eders  Naades  tro  Tjener 
Eske  Bille.^) 

Som  man  vil  bemærke,  lægger  Eske  Bille  i  denne  Rede- 
gjørelse  af  sit  Forhold  til  Herredsfogden  særlig  Vægten  paa 
dennes  Overtrædeise  af  de  kongelige  Forbud  mod  at  øde- 
lægge Skovene;  han  antyder  kun,  at  han  ogsaa  har  andre 
Anklagepunkter,  for  hvilke  Hans  Andersen  og  hans  Frænder 
skulle  stævnes  for  Kongens  Domstol  kort  efter  Jul.  For- 
øvrigt giver  han  en  almindelig  Karakteristik  af  Mandens  og 
hans  Slægts  og  Venners  Forhold  til  Lov  og  Ret  i  Herredet. 
Derimod  fremgaar  det  af  Brevet,  at  Eske  Bille  nøje  vil  have 
skjælnet  mellem  de  Sager,  for  hvilke  Hans  Andersen  skulde 
staa  til  Ansvar.  Hvorledes  Sagen  er  ført  videre,  se  vi  os 
ikke  i  Stand  til  at  oplyse ;  vi  møde  den  først  igjen  i  det 
sidste  afgjørende  Moment,  hvor  Dommen  fældes.  Men  Retter- 
gangen maa  have  været  usædvanlig  hurtig,  og  formodentlig 
har  Eske  Bille  ikke  ladet  den  bringe  for  Kongens  Retter- 
thing,  thi  det  var  paa  Herredsthinget  i  Foraaret  15 19,  at 
Hans  Andersen  blev  dømt  og  henrettet.  Eske  Bille  lod 
senere  tage  to  Vidnesbyrd  om,    hvorledes    det   var    gaaet   til 


^)    Orig.   i   Geh.   Arch.   Samling  Chr.   II.   39.    18. 

den  Dag,  Hans  Andersen  blev  lienrettet,  og  efter  disse  Er- 
klæringer er  Sagen  forløbet  paa  følgende  Maade:  Hans  An- 
dersen er  i  Lænker  bleven  ført  til  Thinget.  Her  har  Eske 
Bille  anklaget  ham,  særlig  for  den  ovenomtalte  Sag  angaaende 
et  Pund  Rug  af  Haarby  Kirke  og  for  at  have  taget  imod 
Bestikkelser  af  Jens  Svendsen  i  Saltofte,  der  skulde  bøde  to 
Øxen  til  Kongen.  Da  Kirkeværgen  derpaa  afsvor  Sagen  med 
Tolvmandssed  og  Hans  Andersen  selv  tilstod  sig  skyldig  i  den 
sidstnævnte  Forbrydelse,  forlangte  Eske  Bille  ham  dømt  efter 
Loven.  Dommeren  udnævnte  derpaa  8  uvillige  Mænd  og 
bad  dem  «handtere  Sagen  saa,  at  der  skete  Eske  Bille  Ret 
paa  Kongens  Vegne  og  Hans  Andersen  ingen  Uret,  som  de 
vilde  være  bekjendt  for  Gud  og  forsvare  for  Kongen*. 
Derpaa  blev  Hans  Andersen  dømt  til  Døden  og  strax 
hængt.  ^) 

At  denne  Sag  har  sat  Sindene  i  den  stærkeste  Bevæ- 
gelse, er  klart.  Og  det  maa  betragtes  som  et  Forsøg  paa 
et  Slags  Retfærdiggj oreise,  at  Eske  Bille  kort  efter  fandt  sig 
foranlediget  til  at  kræve  et  Vidnesbyrd  af  Almuen  om  sin 
Embedsførelse.  Dette  skete  paa  Herredsthinget  den  23de 
Maj  1 5 19,  altsaa  lige  efter  Hans  Andersens  Død.  Det  hed- 
der herom:  «Han  skjød  sit  Maal  til  Skjæls,  hvorledes  han 
havde  skikket  sig  i  Herredet  med  Kronens  Bønder  og  Tje- 
nere og  med  den  menige  Almue,  siden  han  først  annammede 
Lenet  og  til  denne  Dag,  og  sagde:  Kan  nogen  Mand,  den 
ene  eller  den  anden,  skylde  mig  med  Rette,  at  jeg  har 
skattet  eller  forurettet  ham  saa  meget  som  en  Hvid,  saa  vil 
jeg  give  ham  en  Skilling  igjen,  inden  jeg  gaar  af  Thinget». 
Derpaa  udnævntes  en  Stokkenævn  af  24  Mænd,  der  gik 
ud  og  raadslog  med  andre  Herredsmænd  og  derefter  vid- 
nede, at  Eske  Bille  havde  skikket  sig  og  faret  med  sine 
Ærinder  i  Herredet  som  en  Dannemand  og  aldrig  beskattet 


')    Baag    Herredsthingsvidner    af    6.  Juni    1519    og    13.  Avg.    1520.     Top. 
Saml.  p.   Papir,   Hagenskov  22  a  og  Bukkerup  2. 

nogen  Mand  med  Urette  for  saa  meget  som  en  Hvid,  saa 
længe  han  havde  været  deres  Herredshøvding.  Det  samme 
vidnede  hele  den  menige  Herredsalmue,  som  var  forsamlet 
paa  Thinge.^) 

I  den  følgende  Tid  fik  Eske  Bille  fuldt  op  at  gjøre  med 
at  indkræve  Bøderne  for  Hans  Andersens  Forbrydelse  og  for 
de  Løfter  og  Eder,  dennes  Venner  og  Slægtninge  havde 
indgaaet  for  ham.  De  sædvanlige  Stævningsbreve  udstedtes, 
men  hele  den  for  hine  Tider  egne  vidtløftige  Exekutionsproces 
med  Inddrivelsen  af  Bøderne  og  selvfølgelige  Hindringer  og 
Lovtrække  rier  fra  Modpartens  Side  trak  Sagen  i  I^angdrag. 
Bøderne,  som  for  Mededsmændene  beløb  sig  til  150  Øxne, 
vare  dog  indbetate  i  Juli  Maaned  15  20;  men  nu  vægrede 
de  sig  ved  at  betale  Procesomkostningerne,  og  selvfølgelig 
maatte  der  paa  ny  Stævninger  og  Indmaninger  til  for  at  bringe 
Sagen  til  Ende.^)  Hovedmanden  for  Modstanden  imod  Eske 
Bille  var  Hans  Andersens  nære  Slægtning,  Bonden  Hans 
Lunde,  en  Mand,  der  senere  i  Grevefejdens  Tid  skulde  er- 
hverve sig  et  Navn  som  Folkefører,  og  han  og  hans  Venner 
fremstode  nu  med  Paastande  om,  at  Hans  Andersen  var 
bleven  uretfærdig  dømt  og  henrettet.  Vi  kjende  ikke  til- 
strækkelig til  Sagens  Detailler  til  at  kunne  afgjøre  med  Vis- 
hed, hvem  der  deri  havde  Ret.  Dog  synes  det,  som  om 
Eske  Bille  har  gaaet  for  hurtig  til  Værks  og  muligvis  ikke 
iagttaget  alle  Lovens  Former.  Det  synes  saaledes  ret 
mærkeligt,  at  han  har  kunnet  undgaa  at  lade  Sagen  komme 
for  Kongens  Retterthing,  hvad  Hans  Andersen  udtrykkelig 
siges  at  have  forlangt.  En  anden  Sag  er  det,  at  Hans  An- 
dersens Forbrydelser  utvivlsomt  have  været  bevislige  nok,  og 
at  Eske  Bille  for  saa  vidt  har  haft  Retten  paa  sin  Side.  I 
alle  Tilfælde  maatte  Eske  Bille    søge  Forlig   med    sine  Mod- 


■)    Ordret  antort  hos  .Allen   IV,    i.   S.    169. 

^)    Aktstykkerne    herom    findes    i   Top.   Saml.   p.   Papir,    Orig.   V.g\.   Missiver 
og  Ann.   f.   nord.   Oldkynd.    1853. 

standere,  og  det  kom  virkelig  i  Januar  Maaned  1521  til  en 
Sammenkomst  mellem  dem  paa  Baag  Herredsthing,  hvor  et 
Stokkevidne  erklærede,  at  Eske  Bille  paa  den  ene  Side  og 
Hans  Lnnde  og  Hans  Andersens  øvrige  Slægtninge  vare 
blevne  venlig  og  vel  forligte  om  Hans  Andersens  Død,  saa 
at  det  skulde  være  en  evig  død,  aftalen  Sag  til  evig  Tid, 
ligervis  som  det  aldrig  gjort  var.  ^) 

Men  næppe  var  Christiern  II  kommet  hjem  fra  Sverig, 
før  Sagen  tog  en  anden  Vending.  Bønderne  fandt  som  altid 
hos  ham  et  villigt  Øre,  han  underkjendte  den  over  Hans 
Andersen  fældede  Dom,  og  den  af  ham  nu  fældede  nye  Dom 
gik  ud  paa,  at  Hans  Andersens  Lig  skulde  nedtages  og  be- 
graves i  indviet  Jord,  og  at  Eske  Bille  og  de  otte  Doms- 
mænd skulde  bøde  til  Frænderne.  Den  15de  Maj  1521 
mødtes  derpaa  begge  Parter  paa  Landsthinget  i  Odense;  men 
Bøndernes  Fordringer  vare  saa  høje,  at  Eske  Bille  ikke 
vilde  gaa  ind  paa  dem,  og  hans  Tilbud  atter  bleve  ikke 
modtagne  af  Hans  Andersens  Frænder.  Sagen  blev  saa 
udsat  i  3  Uger,  inden  hvilken  Tid  den  skulde  endelig 
afgjøres. -) 

Hans  Andersens  Slægtninge  havde  stillet  de  Fordringer, 
at  Eske  Bille  skulde  betale  2000  Mark  og  fire  Stykker  Leysk 
(Klæde  fra  Leyden),  tilbagegive  de  Gaarde,  som  Hans  An- 
dersen havde  haft  i  Værge,  udrede  lOO  Mark  for  hans 
Jordefærd,  6  Pund  Vox,  6  Begængelser,  b  Kirkekor,  sex 
Aarsmesser,  hans  Boeslod  og  tillige  de  Øxne  og  Sagefald, 
Eske  havde  afskattet  Hans  Andersens  Forlovere.  Eske  Bille 
tilbød  derimod  lOO  Mark  Penge,  20  Øxne,  20  Mark  Penge 
for  hans  Jordefærd,  et  Stykke  Leysk,  to  Pund  Vox,  fire 
Kirkekor,  to  Begængelser,  en  Aarsmesse  og  hans  Boeslod, 
samt  lovede  at  ville  yderligere  gjøre,  hvad  gode  Dannemænd 
tilsagde  ham,    og    overhovedet    fuldgjøre   den  Dom,    Kongen 


')  Ann.  f.  nord.  Oldkynd.  1853  S.  17—18. 
^)  Ann.  f.  nord.  Oldkynd.  1853  S.  18—19. 

havde  afsagt.  Man  ser  heraf,  at  Eske  Bille  paa  det  givne 
Tidspunkt  har  maattet  erkjende,  at  den  over  Hans  Ander- 
sen fældede  Dom  var  gaaet  denne  for  nær,  og  at  han  var 
forpligtet  til  at  give  Bøder  derfor.  Der  kan  derfor  heller 
ikke  være  nogen  Tvivl  om,  at  han  virkelig  har  maattet  be- 
tale en  Del  af  disse  Bøder,  hvorom  der  ogsaa  findes  et 
enkelt  Vidnesbyrd. ')  Det  synes  endog,  at  man  med  Magt 
har  villet  tvinge  ham  til  at  betale  de  høje  Bøder,  der  for- 
langtes af  ham;  thi  han  blev  nødsaget  til  at  ty  til  sin  Slægt 
om  Hjælp,  og  fra  Anders  Bille,  der  selv  havde  nydt  godt 
af  sin  Families  Bistand  i  et  lignende  Tilfælde,  fik  han  ogsaa 
Tilsagn  om  Hjælp  med  Løfte  om,  at  Anders  selv  vilde  tale 
med  sin  Broder,  sine  Fættere  og  Svogre  om  at  staa  ham 
bi.  -)  Vi  kunne  imidlertid  ikke  gjøre  Rede  for  Sagens  Ud- 
gang;  muligvis  er  den  blevet  trukken  i  Langdrag;  det  ser 
endog  ud  til,  at  der  har  været  en  Fejde  mellem  Eske  og 
Bønderne,  og  at  den  første  har  været  truet  paa  Livet.  ^)  Den 
følgende  Tids  store  politiske  Begivenheder  forandrede  imid- 
lertid Forholdene  til  Eskes  Fordel.  Thi  der  findes  en  Er- 
klæring af  23de  April  1526,  udstedt  af  5  fynske  Adelsmænd, 
hvori  de  udtale,  at  Kong  Christiern  i  Overværelse  af  flere 
Medlemmer  af  Rigsraadet  havde  afsagt  den  Dom,  at  Eske 
Bille  skulde  være  «kvit  og  aarsage»  for  Hans  Andersens 
Død.  *)  Men  hvornaar  denne  Dom  er  afsagt  og  hvorledes 
dens  Ordlyd  har  været,  vides  ikke.  Paludan -Muller,  der 
har  gjort  hele  denne  Strid  til  Gjenstand  for  en  særdeles 
skarpsindig  Undersøgelse,  formoder,  at  Eske  Bille  «i  Kongens 
højeste  Nød  1523  har  faaet  Sagen  oprippet  og  da  bevirket 
en  tumultuarisk  Erklæring,  at  han  ikke  havde  forset  sig.  »^) 
Midt   under    denne   Strid    havde  Kongen    imidlertid    ført 


')  Vedel  Simonsen,  Hagenskov  S.   31. 

^)  Ann.   f.   nord.   Oldkynd.    1853   S.   21. 

^)  Se  nedenfor  S.  379 

*)  Ann.   f.   nord.   Oldkynd.    1S53   S.    15—16. 

*)  Ibid.   S.   21. 

et  alvorligt  Slag  imod  Eske  Bille.  Herom  har  denne  selv 
givet  følgende  Oplysning  faa  Maaneder  efter  Kongens  Flugt, 
da  han  fremtraadte  for  Rigsraadet  og  erklærede,  '<at  han 
har  Kong  Christierns  aabne  beseglede  Brev,  at  han  skulde 
nyde  og  beholde  Hagenskov  Slot  og  Len  i  lo  samfulde  Aar, 
hvilket  Slot  og  Len  han  og  derefter  havde  udi  fri,  rolig 
Besiddelse  paa  femte  Aar,  indtil  Kong  Christiern  med  Vold 
og  Magt  og  uforbrudt  med  sine  aabne  beseglede  Breve  til 
Lenet  og  Almuen  forbød  dem  at  svare  ham  og  derved  uden 
Dom  og  Ret  udkastede  og  skilte  ham  ved  samme  Slot  og 
Len  og  derover  beskattede  ham  svære  Penge  af  uden  Skyld 
og  Brøde».^)  Dette  maa  være  sket  i  Sommeren  1521,") 
altsaa  samtidig  med,  at  Kongen  underkjendte  den  over  Hans 
Andersen  fældede  Dom.  Sandsynligvis  har  Kongen  beraabt 
sig  paa  den  Bestemmelse  i  Lensbrevet,  at  Lensmanden  «skal 
holde  Bønderne  ved  Lov  og  Ret» ;  men  hans  Adfærd  i 
denne  Sag  er  forøvrigt  kun  et  Udslag  af  den  tjendtlige 
Stemning  imod  Adelen,  hvortil  Christiern  II  i  sine  sidste 
Regeringsaar  havde  ladet  sig  ophidse.  Hvor  det  var  ham 
muligt  at  ramme  en  Lensmand,  betænkte  han  sig  ikke  paa 
at  gaa  til  den  sidste  Yderlighed,  fratage  ham  Lenet  og  ind- 
sætte Regnskabsfogder  og  Skrivere  til  at  bestyre  det.  ^) 
Hagenskov  Len  blev  dog  overgivet  til  en  Adelsmand,  thi 
den  26de  Novbr.  maatte  Eske  Bille  overlevere  Slotsinventariet 
til  Povl  Skinkel  paa  Kongens  Vegne.  ^)  Polv  Skinkel  har 
dog  ikke  beholdt  Lenet  længere  end  til  1 523,  thi  den  28de 
Marts  fik  Jakob  Hardenberg  Forleningsbrev  paa  Baag  Her- 
red imod  700  Marks  Afgift;  dog  omtales  ikke  Hagenskov 
Slot  i  Lensbrevet,   og  det  er  jo   muligt,    at  Herredet    er   lagt 


^j    Rigsraadets     Erklæring    af    9.     Avg.     1523.        Afskr.    i    Ny    kgl.     Saml. 

1301    e.    Fol. 
^)     10    Aars    Brevet    er    udstedt    8.   Septbr.    1516;     spån.    femte   Aars     maa 

altsaa  være  inden   8de   Septbr.    152 1. 
^)    Jvfr.   Erslev,    Konge  og  Lensmand   i   det    i6de  Aarhundrede   S.   38   ff. 
*)    Ann.   f.   nord.   Oldkynd.   S.   20. 

ind    under    Nyborg   Len,    som  Jakob  Hardenberg    bestyrede 
siden    1522. 

Saaledes  var  Eske  Bille  nu  en  hjemløs  Mand.  Hvor  han 
i  de  følgende  Aar  har  opholdt  sig,  er  ikke  klart;  thi  der 
haves  ingen  Breve  fra  ham  i  Tidsrummet  Sommeren  1521 
til  Sommeren  1523.  Hans  Hustru  Sofie  drog  over  til  sine 
Forældre  i  Skaane;  men  ogsaa  her  var  der  Sorg  og  Harme 
imod  Christiern  II.  Thi  Henrik  Krummedige  havde  ligesaa 
lidt  den  Tort  at  blive  berøvet  sine  Forleninger  og  var  for 
Øjeblikket  i  Kongens  højeste  Unaade.  Man  kan  ikke  und- 
lade at  se  en  vis  Forbindelse  imellem  de  to  Stormænds, 
Svigerfaderens  og  Svigersønnens,  Fald ;  de  havde  begge 
været  meget  nær  knyttede  til  hinanden,  og  under  den  hæf- 
tige  Strid,  som  Henrik  Krummedige  havde  haft  med  Eskes 
Fætter  Torben  Oxe  om  Retten  til  Mogenstrup  Gods  i  Skaane, 
og  i  hvilken  Kongen  havde  indtaget  den  samme  vaklende 
Holdning  som  i  Sagen  mellem  Hans  Andersen  og  Eske 
Bille ,  havde  denne  sidste  staaet  Svigerfaderen  bi  med 
Raad  og  Daad.  Henrik  Krummedige  havde  imidlertid  sine 
store  Godser  at  trække  sig  tilbage  til,  hvor  han  rolig  kunde 
afvente  Begivenhedernes  Gang;  Eske  Bille  derimod  stod  nu 
uden  noget  Hjem  og  har  selvfølgelig  maattet  søge  Tilflugt 
hos  Svigerforældrene.  Om  hans  og  Fru  Sofies  vanskelige 
Stilling  i  disse  Aar  foreligger  der  et  Vidnesbyrd  i  en  Skrivelse 
fra  Eskes  Fætter,  Holger  Gregersen  Ulfstand,  Lensmand  paa 
Laholm  Slot  i  Halland  og  Ejer  af  Hickeberg  i  Skaane,  til 
Sofie  Krummedige.  Brevets  ejendommelige  Tone,  den 
u.skrømtede  Velvilje  og  Hjertelighed  imod  Fætteren  og  hans 
Hustru,  det  røber,  berettiger  til  at  give  det  Plads  i  denne 
Familiehistorie.     Det  lyder  saaledes: 

« Venlig  og  kjærlig  Hilsen  nu  og  altid  forsendt  med 
vor  Herre.  Kjære  velbekjendt,  synderlig  gode  Ven,  maa 
I  vide,  at  jeg  tror,  at  det  skal  skøt  (snart)  være  imod 
den    Tid,    at  I  skulle    lægges    i    Barselseng,    den    alsom 

mægtigst  Gud  unde  Eder  en  god  Lykke  at  komme 
vel  over,  Eder  og  os  alle  Venner  til  Glæde. 
Kjære  velbekjendt,  maa  I  vide,  at  her  er  stærke  Tiden 
der  her  oppe,  at  de  lybske  er  i  Sundet,  og  de  af 
Dansken  (Danzig)  skulde  være  sønden  under  Skaane 
Side.  Thi  veed  jeg  ikke,  om  det  er  raadeligt,  at  I 
bliver  noget  Sted  uden  dér,  som  I  er  noget  forvaret. 
Er  det  saa,  at  I  ville  fare  ind  paa  Hickeberg,  da  siger 
jeg  Eder  paa  min  Sjæl  og  Sandingen,  at  al  den  Ro  og 
Mag  og  Mad  og  01,  som  jeg  kan  afstedkomme,  det 
skal  være  Eder  saa  rettelig  vel  undt,  som  I  laa  i  Eders 
eget  Hus ,  saa  sandt  hjælpe  mig  Gud ,  jeg  vil  gjøre 
baade  Eske  og  Eder  det  Skjæl,  jeg  vilde  have  af  Eder. 
Jeg  vil  og  tænke  til  at  fly  Gaarden  med  Bøsser  og 
Værger  og  Krudt,  at  det  skal  være  med  Guds  Hjælp 
uden  Fare  dér,  det  jeg  ikke  andet  kan  tro.  Kjære  vel- 
bekjendt, jeg  haver  spurgt,  at  Eske  er  i  «ylle  vare  hånd 
i  landets  (sic);  da  vilde  jeg  og  have  skrevet  ham  til. 
Er  det  saa,  at  I  tror,  at  det  bliver  ufehgt  der  nede  i 
Landet,  da  farer  der  ind  og  værer  selv  Hustru  og  Hus- 
bond, med  Guds  Hjælp  det  skal  gavne  Eder  baade  om 
Barselkosten  og  andet.  Her  med  100,000  gode  Nætter. 
Gud  unde  mig  at  spørge  gode  Tidender  fra  Eder  og 
alle  vore  Venner.  Maa  I  vide,  kjære  velbekjendt,  at 
Hille  lader  sige  Eder  mange  og  gode  Nætter.  Skrevet 
snarlig  og  vel  nied  min  egen  kostelig  Haandskrift.  A( 
Lageholm,  fredagen  efter  St.  Bartholem.æi  Dag  (29de 
Avgust)   1522.     Beder  ikke  ondt  for  Skriveren. 

Holger  Gregersen. 

Udskrift:      Ærlig   og    velbyrdig   Kvinde    Fru    Sofie, 
Eske  Billes,  kjærligen  sendes  dette  Brev  ^). 


^)    Orig.   i   Danske  Adels  Breve   7.    20. 

Fru  Sofie  har  dog  ikke  benyttet  det  venlige  Tilbud; 
hun  opholdt  sig  i  Oktober  Maaned  1522  hos  Faderen  paa 
Eliinge,   hvor  hun  afventede  sin  Nedkomst^). 

Eske  Bille  var  nu  ved  Begivenhedernes  Magt  tvunget 
ovet  i  den  mod  Kong  Christiern  fjendtlig  sindede  Fraktion 
af  den  danske  Adel.  Oprøret  1523  traf  ogsaa  ham  som  en 
af  de  talrige  misfornøjede,  og  han  blev  da  ogsaa  en  af  dem, 
der  kom  til  at  høste  de  største  og  varigste  Frugter  af  Om- 
væltningen. 


Iblandt  Peder  Billes  og  Anne  Gyldenstjernes  øvrige 
Sønner,  skulle  vi  paa  dette  Tidspunkt  kun  omtale  Erik  Bille. 
Han  døde  nemlig  i  dette  Tidsrum  uden  at  have  spillet  nogen 
betydelig  Rolle  i  det  offentlige  Liv,  og  hans  Slægt  uddøde 
i  første  Led.  Som  allerede  omtalt,  var  han  Dronning  Chri- 
stines Lensmand  paa  Næsbyhoved  fra  Aaret  1504-),  15 10 
mageskifter  han  i  Forening  med  sine  Brødre  med  sine  Fætre 
(se  ovenfor  S.  324);  han  nævnes  her  efter  Ove,  men  før  Eske 
og  Mogens  Bille,  hvad  der  antyder,  at  han  har  været  ældre 
end  disse.  Han  tjente  samtidig  som  Hofsinde  og  nævnes 
som  saadan,  da  han  paa  Valgmødet  i  Kjøbenhavn  15 13  af 
Christiern  II  blev  forlenet  med  Holbæk  Slot  og  Len  med 
Merløse  og  Tudse  Herreder  paa  20  Aar.  I  Lensbrevet  for- 
pligtedes han  til  paa  egen  Bekostning  at  sætte  Spir  paa 
Taarnet  og  gjøre  det  færdigt,  hvorimod  Kongen  skulde  levere 
Mursten  og  Tagsten  dertil.  Han  vedblev  foreløbig  at  tjene 
Kongen  som  Hofsinde;  hvis  han  opgav  denne  Stilling  skulde 


')    Holger  Gregersen   til  Henrik   Krummedige,    Hickeberg,    6.   Oktbr.    1522. 

Han    sender    Hilsener    til    Henriks    Hustru    og    til    Fru    Sofie.        Danske 

Adels  Breve  36.  91. 
^)    Lensbrevet,    dat.    '^e    1504.       Danske    Mag.   4   R.   V.   85,  jvfr.   S.   88   og 

91   Anm. 

han  holde  4  Borgelejeheste  paa  Slottet.  Han  var  gift  med 
Johanne  Sparre,  Datter  af  Rigsraaden  Henrik  Aagesen 
Sparre  til  Hageløse,  der  den  3dje  Juni  15 17  fik  Kongebrev 
om,  at  hun  maatte  beholde  Holbæk  i  Aar  efter  sin  Hus- 
bonds Død,  hvis  denne  skulde  falde  i  Krigen  mod  Sven- 
skerne dette  Aar  ^).  Erik  Bille  kom  dog  lykkelig  hjem  denne 
Gang,  men  i  et  af  de  følgende  Aar  15 18  eller  15 19  maa 
han  være  faldet  i  Krigen;  thi  i  Oktober  15 19  giver  hans 
Enke  som  Indehaver  af  Holbæk  Len  en  Bonde  i  Brætved 
kvit  og  fri  for  en  Sag  angaaende  Blodskam,  for  hvilken 
han  var  sagsøgt").  Fru  Johanne  fik  derpaa  18de  Marts  1520 
Tilladelse  af  Kong  Christiern  til  at  lade  sig  overdrage  af  sin 
hader  det  Pantebrev  paa  Søborg  Slot  og  Len,  som  denne 
havde  faaet  af  Kongen,  og  beholde  Slottet  i  10  Aar  og  der- 
næst saa  længe,  indtil  Pantet  blev  indløst").  1527  overtog 
hendes  Broder  Pantelenet.  Hun  havde  imidlertid  giftet  sig 
anden  Gang  med  Hr.  Aage  Brahe  til  Sirekjøbing,  der  imid- 
lertid allerede  døde  1525,  og  hvem  hun  overlevede  i  43 
Aar,  idet  hun  først  døde  20de  Marts  1568.  Erik  Bille,  som 
blev  begravet  i  Antvorskov  Kloster,  efterlod  sig  to  Børn : 
Sønnen  Hans,  der  døde  ugift,  uvist  naar,  som  Hofjunker,  og 
Datteren  Anne,  der  blev  gift  første  Gang  med  Jens  Nielsen 
Rotfeld  til  Bratskov,  der  døde  1558,  og  anden  Gang  med 
Otto  Emmiksen  til  Stensgaard,  der  var  født  1531  og  altsaa 
sikkert  mere  end  30  Aar  yngre  end  sin  Hustru.  Hun  over- 
levede Moderen  og  døde  først  den    i8de  Avgust   1574*). 


')   Suhm,   Saml.  II,    i.   S.  155. 

^)    Geh.   Arch.   Christ.   II.   66.   9. 

')    Suhm,   Saml.   II,    i.   S.    190  —  91. 

*)    Thiset,   Stamtavler  over   danske  Adelsslægter  II.   202. 

Brødrene  Knud  og  Mogens  Bille,  hvis  Deltagelse  i  Begiven- 
hederne i  Christiern  II's  Tid  kun  er  ringe,  skulle  først  om- 
tales i  det  følgende  Tidsrums  Historie.  Forinden  vi  gaa 
over  til  dette,  skulle  vi  følge  de  to  Brødre,  Hans  og  Anders 
Bille,  Bent  Billes  Sønner,  hvis  Skæbner  vi  ovenfor  under 
Kong  Hans  have  haft  Lejlighed  til  at  skildre. 

3- 
Hans  Bille 

som    Lensmand  paa  Skjoldenæs  til    1522. 

Hans  Bille  var  som  Bent  Billes  ældste  Søn  Slægtens 
første  Repræsentant  og  Hoved  efter  Faderens  Død.  Som 
den  ældste  af  den  yngre  Slægt  er  det  ogsaa  ham,  der  først 
opnaar  Forleninger,  først  bliver  Medlem  af  Rigsraadet  og  endnu 
i  en  meget  ung  Alder  bliver  benyttet  i  Stats-  og  politiske 
Anliggender  mere  end  nogen  af  sine  Brødre  eller  Fættere  i 
Kongerne  Hans'  og  Christiern  II's  Tid.  Han  har  ikke  været 
uden  Kundskaber,  thi  1485  blev  han  indskrevet  ved  Kjøben- 
havns Universitet,  hvor  han  altsaa  har  haft  Lejlighed  til  at 
erhverve  sig  nogen  Dannelse.  Imidlertid  røber  hverken  hans 
Breve  eller  Handlinger  nogen  ejendommelig  Karakter.  I 
Evner  og  Handlekraft  stod  han  langt  tilbage  for  sin  snilde, 
højt  begavede  Broder  Anders  og  for  sine  rigt  udstyrede 
Fætre,  Ove,  Eske  og  Klavs  Bille.  Han  erhvervede  sig  imid- 
lertid i  sit  lange  Liv  den  habile  Dygtighed,  som  Erfaring  og 
mangeaarig  Deltagelse  i  offentlige  Anliggender  kunde  give, 
men  rigtignok  heller  ikke  mere.  Da  Ulykkerne  tilsidst  under 
Grevefejdens  Tid  væltede  sig  ind  over  ham  og  Broderen 
Anders,  forstod  den  sidste  med  beundringsværdig  Smidighed 
at  vinde  Ære  og  Tillid  igjen,  medens  Hans  Bille  maatte  til- 
bringe Resten  af  sit  Liv  i   Glemsel  og  Unaade. 

Hans  Bille  boede  dels  paa  Egede,  som  han  havde  arvet 
efter  sin  Farmoder,  dels  paa  Skjoldenæs  Slot,  hvis  Ruiner 
endnu  ses    i   Nærheden    af   det    nuværende    Skjoldenæsholm. 

Han  havde  efter  sin  første  Hustrus  Død  (se  ovenfor  S.  261), 
giftet  sig  paa  ny  1505  med  Inger  Korfitsdatter  Rønnov. 
Det  følgende  Aar  stod  Kong  Hans  Fadder  til  deres  ældste- 
fødte  Søn,  der  opkaldtes  efter  Farfaderen  ^).  Kongen  viste 
i  det  hele  Hans  Bille  stor  Yndest;  foruden  Skjoldenæs  havde 
han  forlenet  ham  med  Afgifterne  af  Faaborg  og  omliggende 
Øer.  Ogsaa  med  Christiern  II  stod  han  i  Begyndelsen  paa 
den  venskabeligste  Fod.  Han  har  selvfølgelig  som  Rigsraad 
hængt  sit  Segl  under  Haandfæstningen,  ved  Kroningen  blev 
han  slaaet  til  Ridder,  og  kort  efter  udnævntes  han  til  i  For- 
ening med  Ærkebispen  af  Trondhjem,  Erik  Valkendorf,  og 
Rigshovmesteren  Mogens  Gøye  at  afhente  Kongens  Brud  i 
Nederlandene.  At  han  særlig  blev  valgt,  vidner  om,  at  han 
baade  har  besiddet  Sprogkundskaber  og  tillige  har  forstaaet 
at  træde  frem  med  ridderlig  Anstand  og  Værdighed;  thi 
der  lagdes  netop  ved  den  Lejlighed  megen  Vægt  paa,  at  de 
Danske  ikke  skulde  staa  tilbage  i  ydre  Optræden  og  Glans 
for  den  rige  nederlandske  Adel,  der  ikke  var  fri  for  at  be- 
tragte Nordboerne  med  en  vis  Overlegenhed.  Det  taler  til 
Hans  Billes  Fordel  i  saa  Henseende,  at  den  kritiske  Erik 
Valkendorf  satte  ham  til  Befalingsmand  paa  den  unge  Dronnings 
Skib.  Hjemrejsen  \'ar,  som  bekjendt,  alt  andet  end  heldig. 
I  Storm  og  Uvejr  tumledes  Skibene  omkring  paa  Havet  og 
i  den  sørgeligste  Tilstand,  lidende  af  alle  Søsygens  Kvaler 
og  Efterveer,  naaede  Elisabeth  til  Helsingør,  hvorfra  hun 
nogle  Dage  efter  sejlede  henimod  Kjøbenhavn  og  modtoges 
af  sin  Ægtefælle   ved   Hvidøre. 

Hans  Bille  deltog  ligesom  de  fleste  af  sine  Brodre  og 
Fættere  paa  Toget  til  Sverig  15 18.  Det  nævnes  udtrykkelig, 
at  Hans,  Eske,  Ove,  Anders  og  Erik  Bille  vare  til  Stede, 
og  der  er  stor  Rimelighed  for,  at  ogsaa  Mogens  Bille,  der 
deltog  i  Turneringerne  kort  før  Kongens  Afrejse,  og  Klavs 
Stensen  Bille  have  været  med.     De  have  saaledes  overværet 


^)    Geh.   Arch.   Dr.   Christines  Regnskabsbøger. 

eller  deltaget  i  det  uheldige  Slag  ved  Bræ-nuekirke  den  21de 
Juli  1518,  hvor  baade  Svenske  og  Danske  lede  saa  store 
Tab,  og  hvor  formodentlig  Erik  Bille  er  faldet.  I  Begyn- 
delsen af  Avgust  maatte  Belejringen  af  Stockholm  opgives 
paa  Grund  af  Mangel  paa  Levnetsmidler  og  Lejetroppernes 
Mytteri.  Hæren  blev  ført  ombord  paa  Flaaden,  der  sejlede 
ud  gjennem  Skjærgaarden,  hvor  der  jævnlig  gjordes  Land- 
gang og  store  Strækninger  ødelagdes  med  Ild  og  Sværd.  I 
Slutningen  af  Maaneden  aabnede  Christiern  Underhandlinger 
med  Sten  Sture.  Den  28de  Avgust  afsendtes  Niels  Høg, 
Hans  og  Anders  Bille  af  Kongen  med  Fuldmagt  til  at  for- 
handle med  Sten  Sture  om  Kongens  .Overtagelse  af  Rege- 
ringen i  Sverig.  Instruxen  er  undertegnet  af  Ove  Bille 
« efter  Kongens  Befaling  i  Raadets  Nærværelse*.  De  For- 
dringer, Kongen  stillede,  vare  saa  store,  som  om  de  kunde 
være  dikterede  efter  et  vundet  Slag  og  ikke  efter  et  Nederlag 
og  efter  at  have  maattet  opgive  Belejringen  af  Sverigs  Ho- 
vedstad. Underhandlerne  havde  derfor  heller  intet  Held 
med  sig;  efter  lange  Samtaler  frem  og  tilbage,  som  aaben- 
bart  ere  fortsatte  i  flere  Dage,  vedtog  man  endelig  den  12te 
September  Vaabenstilstand  fra  den  14de  September  1518  til 
Juli  Maaned  1520,  samt  et  Møde  mellem  begge  Landes 
Rigsraader  i  Ny  Varberg  den  lode  Juli  1519.^)  Kort  efter 
foreslog  Kongen  Sten  Sture  et  personligt  Møde  ombord  paa 
sit  Skib,  men  Hr.  Sten  vilde  ikke  indlade  sig  paa  en  Sam- 
menkomst, som  alle  hans  Raadgivere  indstændig  fraraadede 
ham.  Kongen  tilbød  nu  selv  at  komme  til  Sten  Sture  imod 
at  der  stilledes  ham  Gidsler.  Herpaa  gik  Hr.  Sten  ind;  en 
Del  af  det  danske  Rigsraad  sejlede  ud  og  modtog  Gidslerne, 
men  Kongen  satte  .strax  Sejl  til  og  førte  Gidslerne  med  sig. 
Om  Hans  Billes  politiske  Virksomhed  under  Kong  Chri- 
stiern er  der  intet  mere  at  berette.  Derimod  blev  ogsaa 
han  Gjenstand    for  Kongens    Forfølgelse    i    x^nledning    af  sin 


')    Danske    Mag.   3.    R.   IL   238—42. 

Optræden  ligeoverfor  Bonderne.  Allerede  fra  15  17  foreligger 
der  en  Klage  over  ham  fra  Abbeden  i  Ringsted,  Peder 
Nielsen,  der  meddeler  Kongen,  at  Klostrets  Tjenere  i  Siger- 
sted have  indgivet  Klage  over  «nogen  Forfang  og  Skade», 
som  Hans  Bille  paa  Skjoldenæs  har  gjort  dem,  hvorfor  han 
beder  Kongen  «skikke»  dem,  hvad  der  er  Lov  og  Ret^). 
Hvorledes  denne  Sag  forløb,  kjende  vi  ikke  noget  til  Men 
omtrent  ved  Aaret  1521  eller  1522  indløb  der  til  Kongen 
et  Brev  med  talrige  Klager.  Brevskriveren  nævner  sig  ikke 
i  Brevet,  men  er  utvivlsomt  vel  kjendt  af  Kongen  eller  af 
Skriverne  i  Kancelliet.  Disse  Klager  vare  rettede  imod 
mange  af  Lensmændene,  og  blandt  dem  forekommer  ogsaa  en 
meget  vidtløftig  og  detailleret  Klage  over  Hans  Billes  Op- 
træden imod  Skjoldenæs  Lens  Bønder.  Vi  skulle  anføre  en 
Del  af  de  Forbrydelser,  for  hvilke  Hans  Bille  sigtedes  og 
som  ansaas  af  Kongen  for  at  være  saa  store,  at  de  beret- 
tigede ham  til  at  fratage  Hans  Bille  Lenet. 

Jens  Arildsen  klager  over,  at  Hans  Bille  førte  ham  af 
Broby  og  til  Skovsgaard,  efter  at  han  kun  havde  siddet  en 
Vinter  i  Broby,  og  beskattede  ham  10  Mark  for  en  Td. 
Smør,  som  han  havde  udgivet.  En  anden  Bonde  havde 
lovet  Hans  Bille  et  Stykke  Deventersk  (Klæde),  hvis  han 
vilde  «fri  ham  ud  af  Hr.  Mads  Eriksens*  og  ind  paa  Kronens 
Gods.  Skjont  Hr.  Hans  ikke  opfyldte  sit  Løfte,  maatte  Bon- 
den dog  betale  ham  i  Par  Øxne  og  4  Td.  Havre  og  i  Td. 
Smør  i  Stedet  for  Klædet.  Mads  Jul  klager  over,  at  han, 
efter  at  han  kun  havde  siddet  en  Maaned  paa  sin  Gaard, 
blev  truet  med  at  blive  kastet  ud,  hvis  han  ikke  vilde  give 
Hr.  Hans  Bille  to  Gylden  og  en  Sølvske.  Jens  Tuesen  blev 
ført  af  sin  Gaard  og  ind  paa  en  øde  Gaard;  han  maatte  give 
fire  Mark  for  at  faa  sin  Gaard  igjen.  En  Mand,  som  for  20 
Aar  siden  havde  besvangret  en  Kvinde,  maatte  nu  betale   20 


Abbeden    til  Kg.   Chr.   II.      Ringsted,    25de    Juni    15 17.       Top.   Saml.   p. 

Papir.      Ringsted   Kloster  7. 

Mark  og  blev  oven  i  Kjøbet  voldgjæstet.  Flere  Klager  gaa 
ud  paa,  at  Hans  Bille  havde  modtaget  Penge,  undertiden 
endog  ret  betydelige  Summer,  for  at  skaffe  Folk  deres  Ret 
og  Oprejsning  for  lidt  Skade,  men  havde  undladt  at  opf^'lde 
sine  Løfter.  Brevskriveren  selv  havde  maattet  bøde  20  Gylden, 
fordi  han  havde  sendt  en  Karl  og  ikke  selv  var  kommet  til 
Hovarbejde  paa  Egede;  hans  Broder  havde  faaet  en  Hest 
redet  ihjæl  af  Hr.  Hans'  Foged,  en  anden  Slægtning  havde 
maattet  betale  40  Mark  og  i  Par  Øxne,  fordi  han  havde 
skudt  en  Hjort,  som  plejede  at  løbe  ind  i  hans  Kaalhave, 
etc.   etc.  ^). 

Det  er  sandsynligvis  disse  Klager,  der  have  bevæget 
Kongen  til  at  fratage  Hans  Bille  Skjoldenæs.  1522  havde 
en  kongelig  Skriver  Bestyrelsen  deraf  og  aflagde  Regnskab 
til  Kongen.  Hans  Bille,  Kongehusets  trofaste  Ven,  var  saa- 
ledes  ogsaa  tvunget  over  i  Kong  Christierns  Fjenders 
Rækker,  og  han  blev  ogsaa  en  af  dem,  der  tidligst  sluttede 
sig  til  Opstanden. 


4- 

Anders  Bille 

som  Lensmand  paa  Stege  til    1533- 

Anders  Bille,  Bent  Billes  og  Ermegaard  Frilles  yngste 
Søn,  hvis  Virksomhed  under  Kong  Hans's  Regering  vi  oven- 
for (S.  289 — 92,  308 — 19)  have  skildret,  var  født  den  4de 
April  1477.  Efter  Faderens  Død  1494  blev  der  strax  fore- 
taget Skifte  paa  Iversnæs  hos  Svogeren  Henrik  Knudsen 
Gyldenstjerne;  men  som  I7aarig  umyndig  og  den,  der  (som 
han  ved  en  senere  Lejlighed  udtrykker  sig)  «vidste  mindst 
om  vor  Arv  og  Skifte*,  kunde  Anders  Bille  ikke  strax  selv 
overtage    sin    Arvepart.      I    5    Aar    sad  Moderen    inde    med 


^)    Orig.   i   Geh.   Arch.   Chr.   II,    69.    12. 

hans  fædrene  Arv,  og  han  hjalp  hende,  som  han  senere 
roste  sig  af,  med  at  bestyre  hendes  og  sine  egne  Ejendomme.^) 
Hans  af  Naturen  rige  Evner  og  store  Sans  for  praktisk  Virk 
somhed  kunde  kun  øges  og  skærpes  under  Moderens  Paa- 
virkning;  men  de  mindre  heldige  Træk  i  hans  Karakter, 
Selviskhed  og  Tvetydighed,  fandt  ikke  nogen  Modvægt  i 
en  Opdragelse,  som  blev  ledet  af  Eggert  Frilles  Datter. 
Naar  vi  senere  se  Anders  Bille  i  sit  Livs  afgørende  Øjeblikke 
indtage  en  uklar  og  tvetydig  Holdning,  uden  faste  Stand- 
punkter, bærende  Kappen  paa  begge  Skuldre,  med  det  eneste 
Maal  saa  vidt  muligt  at  sikre  sin  Person  og  sit  Mammon, 
spore  vi  heri  en  Arv  efter  hans  højtbegavede,  men  lidet 
karakterfaste  Morfader.  Ligesom  denne  manglede  han  San- 
sen for  og  Evnen  til  under  tvivlsomme  Forhold  at  træffe 
det  rette  Valg.  Derfor  førtes  han  stadig  ind  i  mislige  Situa- 
tioner, som  han  dog  med  vidunderlig  Smidighed  forstod  at 
rede  sig  ud  af,  saa  at  det  stadig  lykkedes  ham  at  vinde 
den  tabte  Tillid  tilbage. 

Indtil  Moderens  Død  1504  boede  han  paa  Søholm  i 
Stævns  Herred.  Ved  de  foreløbige  Skifter  efter  Fru  Erme- 
gaard  i  Odense  og  paa  Søholm,  Juni  og  Oktober  1504,  til- 
faldt der  ham  en  Del  spredtliggende  Gaarde  paa  Langeland, 
i  Fyn  og  i  Skaane ;  efter  Faderen  havde  han  faaet  Gods  i 
Sjælland,  og  hans  Bestræbelser  gik  nu  ud  paa  at  erhverve 
sine  Brødres  og  sin  Søsters  Parter  i  Søholm.  Dette  lykke- 
des ham  først  henved  Aaret  1530,  men  fra  c.  15 14  skriver 
han  sig  til  Søholm,  som  han  sandsynligvis  har  bestyret  siden 
Moderens  Død.  Her  byggede  han,  kjøbte,  pantede  og 
mageskiftede  sig  Gods  til,  saa  at  Godset,  da  Anders  Bille 
efter  det  store  Skifte  1527  i  Aaret  1529  erhvervede  sig 
kongeligt  Dombrev  paa  Søholm,  bestod  af  2  Hovedgaarde 
JSøholm  og  Frøslevgaard)   2  Møller  (Holtug  og  Hvine),  7  be- 


')     Indlæg    og    Optegnelse    af    Anders    Bille     i    en    Arvestrid    med    Gylden- 
stjernerne paa  Iversnæs.      D.  Ad.  Br.  5.  8. 

byggede  og  4  ode  Gaardsæder,  90  bebyggede  og  4  øde 
Gaarde,  i  Bol,  i  Hus  og  et  Fiskerleje  med  et  ode  Bygge- 
sted.^) 

Søholm  blev  saaledes  x'\nders  Billes  og  hans  Hustrus 
egentlige  Hjemsted,  men  hyppigst  have  de  dog  haft  deres 
Opholdssted  paa  Stege  Slot,  som  Anders  Bille  forlenedes 
med  af  Kong  Hans,  efter  at  have  udbetalt  Jørgen  Ruds 
Enke,  Christine  Eriksdatter  Rosenkrans,  Pantesummen  2000 
Mark  Penge.  Den  3dje  April  1505  modtog  han  Slotsloven 
og  Inventariet  paa  Slottet^),  og  hermed  begynder  hans  Virk- 
somhed som  Lensmand  paa  Stege  med  Møns  to  Herreder 
som  Tilliggende,  hvor  han  herskede  som  en  Konge  til  sin 
Død  1555  med  Undtagelse  af  Aarene  1536 — 40,  da  Greve- 
fejden og  dens  Følger  berøvede  ham  al  offentlig  Virksom- 
hed. Hans  aarlige  Afgift  af  Lenet  var  kun  400  Mark  foruden 
den  Pantesum,    han    havde    indestaaende   deri,    og  som    1 529 


')  Stævns  Herredsthings  Vidne  af  !0.  Dec.  1528,  at  Hr.  Per  Nielsen,  Hr. 
Anders  Billes  Kapellan  og  Foged  paa  Søholm,  fremkaldte  alle  hans 
Tjenere  i  Stævns  Herred  og  adspurgte  dem  om  deres  Landgilde.  Or. 
i  Top.  S.  p.  Pap.  Søholm  59.  Kongebrev,  at  Hr.  Anders  Billes  Bud 
mødte  med  et  fjerde  kgl.  Dombrev  paa  Søholm  Hovedgaard  og  Gods. 
Ibid.  Søholm  60.  15.  Juli  1512  og  13.  Juli  1518  tilmageskifter  Anders 
Bille  sig  Gods  i  Frøslev,  henholdsvis  af  sine  Fætlre,  Ove,  Erik,  Eske 
og  Mogens,  og  af  sin  B.oder  Hans  paa  Broderen  Torbens  Børns  Vegne. 
Or.   i  Voss,   Stævns   Hrd.   4  og  i   D.    Ad.   Br.  4.    132. 

^)  Inventariet  bestod  af:  100  Sider  Flæsk,  112  Faare-  og  Lammekroppe, 
7  Kokroppe,  i  Td.  ferske  Sild,  i  Td.  Smør,  2  Td.  Mel,  I ',2  Læst 
Uanskøl,  (i  Læst  i  Herrekjælderen,  \2  Læst  i  Spisekjælderen),  i  Td. 
Tydskøl,  4  Td.  god  Mjød,  80  Gaasekroppe,  i  Haandkværn,  3  Brygger- 
kar,  I  Bryggerpande,  7  Gryder,  3  Kjedler,  (den  største  paa  ',2  Td.), 
I  Rist,  I  Bradspid,  i  Bradjærn,  i  god  Tinkande,  12  Herrefade,  10 
store  og  smaa  Stobe,  4  Tinkander,  i  Smørvægt,  2  gode  Duge,  i  Bænke- 
dyne, 6  nye  Hynder,  i  Herre  Seng,  i  anden  Seng,  i  Bøsse  og  i  Otting 
fuld  af  Pulver  (Krudt).  Paa  Ladegaarden  fandtes  12  Køer,  4  Kalve, 
20  Faar,  20  Lam,  20  gamle  Svin,  20  Grise,  2  Vognheste,  i  Vogn,  33 
Pd.  Rug  og  7  Skpr.  Sæd.  Paa  Loftet  fandtes  i  Pd.  Hvede,  2  Læster 
I^yg  o?   J   Læst  Havre.     Or.  i  Top.   S.  p.  Pap.  Stege  2. 

blev  forhøjet  med  looo  Mark.  De  tidligere  Lensmænd 
havde  kun  i  Ny  og  Næ  opholdt  sig  i  deres  Forlening,  men 
Anders  Bille  varetog  med  Kraft  og  Dygtighed  sit  Hverv. 
Han  lod  strax  foretage  et  Syn  over  Kronens  Skove  paa 
Møn.  Resultatet  heraf  var,  at  Grønved  Skov  og  Nørre  Skov 
vare  meget  ilde  medfarne  i  Jørgens  Ruds  Tid,  mange  Bøge 
vare  «dødhugne»  og  de  fleste  medtagne  af  « gammelt  Hug 
og  nytJ>.  Derimod  vare  Klinteskov  og  Hovedskov  ved  Ulfs- 
hale  «ved  deres  Velmagt«  og  de  Skove  i  «Fellighs»,  som 
Mogens  Gøye  for  6  Aar  siden  havde  skiftet  ind  til  Kronen, 
betydelig  forbedrede.  ^) 

Anders  Billes  Virksomhed  paa  Møn  har  hos  alle  Historie- 
skrivere fundet  stor  Berømmelse,  og  med  Rette  Hans  tapre 
Forsvar  af  Stege  mod  Liibeckernes  Angreb  1511,  hans  Om- 
sorg for  Stege  Slots  Befæstning-),  hans  Varetagelse  af  Bor- 
gernes og  Bøndernes  Interesse  gennem  Erhvervelse  af  Konge- 
breve til  Fordel  for  deres  Handel  og  Næring,  endelig  en 
skrap  Ov'crholdelse  af  Lov  og  Ret  har  sikret  ham  et  Ry  for 
Kraft  og  Dygtighed,  som  ikke  er  ufortjent.  Det  kunde  dog 
ikke  undgaaes,  at  der  ogsaa  opstod  Misfornøjelse  imod  ham 
især  hos  Borgerne  i  Stege,  og  denne  skulde  senere  i  Greve- 
fejden faa  et  for  ham  meget  føleligt  Udslag.  Han  havde 
jævnlig  Retstrætter  med  snart  en,  snart  en  anden  af  Borgerne, 
dels  om  Retten  til  Gaarde,  hvori  han  havde  erhvervet  sig 
Pant,  dels  om  Vold  og  Overlast,  som  hans  Svende  skulde 
have  udøvet.  1509  klages  der  saaledes  over,  at  han  havde 
ladet  sine  Svende  drage  en  Mand  med  Vold  og  Magt  ud 
af  Kirken,  og  det  følgende  Aar  synes  der  at  have  været 
Mytteri   blandt  Borgerne  i  Stege,   hvis  Borgemester  fik  Ordre 


')  Synsforretningen  er  dat.  Stege,  7.  April  1505.  Or.  i  Top.  S.  p.  Pap. 
Stege  3  b. 

^)  1 5 10  lod  han  bygge  en  Vold  omkring  Stege  Slot.  Kgbrev  til  Bøn- 
derne paa  Møn,  25.  Maj   15 10.  Top.  S.  p.  Pap.  Stege  8. 

til  at  møde  og  staa  til  Ansvar  for  Kongen.^)  Dog  faar  man 
i  det  hele  Indtryk  af,  at  Anders  Bille  har  forstaaet  at  skifte 
Ret  og  Skjel  lige,  naar  han  blot  ikke  selv  var  Part  i  og 
havde  Interesse  i  Sagen;  thi  i  saa  Tilfælde  var  han  ikke  let 
at  komme  til  Rette  med.  Jævnlig  træffer  man  Breve,  hvori 
vedkommende  give  Anders  Bille  Pant  i  deres  Ejendomme 
mod  Forpligtelse  til  at  overlade  ham  disse,  hvis  Pante- 
summen ikke  skulde  være  tilbagebetalt  14  Dage  efter 
den  fastsatte  Termin  -).  Ja  der  findes  endog  et  Exempel 
paa,  at  en  af  hans  Jævnbyrdige,  Adelsmanden  Ejler  Bryske 
til  Dallund,  maatte  love  at  betale  den  ham  laante  Sum 
med  det  dobbelte  Beløb,  hvis  ikke  Laanet  var  tilbage- 
betalt paa  den  fastsatte  Forfaldsdag.  Ejler  Bryske  indbe- 
rettede Sagen  til  Kongen,  hvorover  Anders  Bille  følte  sig 
hojlig  krænket.'^)  En  ganske  karakteristisk  Sag  er  følgende. 
Kronbonden  og  Skovfogden  Jens  Hvid  af  Hjelm  (Damsholte 
Sogn  paa  Møn)  var  bleven  sat  i  Stege  Taarn,  fordi  han 
havde  solgt  af  Kronens  Skove  (Grønved)  180  Læs  grøn  Bøg 
til  egen  Fordel.  Hans  Slægtninge  tillige  med  to  Borgemestre 
i  Stege  mødte  den  19de  Januar  15 17  i  Slottets  Borgestue 
og  bad  Anders  Bille  om  at  give  Jens  Hvid  sit  Venskab 
igjen.  Efterat  denne  var  hentet  ned  fra  Taarnet,  bad  alle 
Hr.  Anders  om  «for  Guds  Skyld »  at  tage  af  hans  Gods  og 
Penge  for  denne  hans  Forseelse;  men  Hr.  Anders  svarede 
nej,  «han  vilde  ikke  tage  hans  Gods  eller  give  ham  sit  Ven- 
skab, at  man  ikke  skulde  sige,  at  han  vilde  beskatte  Jens 
Hvid  Penge  af  med  Jern  eller  Taarnet»;  Sagen  vilde  han 
bringe  ind   for  Kongen,  for  Lands-  eller  Herredsthinget,  hvor 


')     Dok.   af  8.   Juni    1509.      Or.   i  Top.   S.   p.   Pap.    Stege   80.      Kgebrev    af 

21.  Marts    15TO  til  Anders  Bille.     Ibid.   Stege  45. 
')     Markvard    Skades    Forpligtelsesbrev    t.    Anders  Bille,    Stege,     10.   Sept. 

15 1 5.      Or.   i  D.   Ad.   Br.    5.   30. 
^)     Ejler   Bryskes   Gjældsbrev   t.   Anders  Bille,    Kbhvn.,   22.   Juli    15 15.      Or. 

i    D.   Ad.    Br.     11.    92.      Anders    Bille    t.   Chr.   II.    11.    Nov.     1515.      D. 

Saml.    76   a. 

Jens  Hvid  helst  vilde  møde,  og  dér  skulde  han  tiltales  for 
ulovlig  Skovhugst.  «Da  bad  Jens  Hvid  atter  meget  for  sig 
og  lovede  at  tjene  Hr.  Anders  bestandig,  om  han  fik  beholde 
Livet,  og  de  andre  bad  med  ham».  Nu  gav  Anders  Bille 
efter  og  forlangte  i  Erstatning  et  Stykke  sort  «Leydisk» 
(Klæde  fra  Leyden)  og  24  lødige  Mark,  de  andre  bød  ham 
Klædet  og  20  lødige  Mark.  Efter  nogen  Prutten  enedes 
man  da  om,  at  Jens  Hvid  skulde  betale  Klædet  og  22  Mark. 
Nogle  Maaneder  efter  bevidnede  Jens  Hvid,  at  Kontrakten 
var  sluttet  med  hans  fri  Vilje  og  Samtykke  for  ikke  at 
komme  til  at  staa  til  Rette  for  ulovlig  Skovhugst,  og  han 
forpligtede  sig  til  aldrig  at  tiltale  Hr.  Anders  for  samme 
Penge  og  Klæde,  da  han  havde  betalt  det  for  sin  Brødes 
Skyld.  1) 

P'ra  en  mere  uegennyttig  Side  viste  Anders  Bille  sig 
ligeoverfor  nogle  jydske  Fiskere,  som  imod  Forpligtelse  til 
at  betale  Baadepenge  havde  Ret  til  at  sælge  deres  F'isk  ved 
«Judelejet»  udenfor  Brynnehøje  Fiskerleje,  men  som  af  en 
eller  anden  Grund  vare  blevne  fornærmede  paa  Anders  Bille 
og  ikke  vilde  betale  deres  Baadepenge,  men  lovede,  «at  han 
skulde  fange  blodige  Negle  derover ».  Da  Jyderne  endelig 
gik  i  sig  selv  og  betalte  Pengene,  tilgav  Anders  Bille  dem 
og  erklærede  sig  fuldkommen  tilfreds.-) 

1 5 10  og  1522  blev  Møn  haardt  hjemsøgt  af  Liibeckerne, 
der  hærjede  og  plyndrede  Landet  saa  grundigt,  at  Befolk- 
ningen ikke  kunde  udrede  Skatter  og  Afgifter.  Der  fandtes 
paa  Møn  15 19  c.  550  Bondefamilier,  der  vare  i  Stand  til  at 
betale  den  i  Løbet  af  15 18  inddrevne  Fetalieskat.  ^)  Men 
tre  Aar  efter  klagede  Borgemestre  og  Raad  i  Stege  til 
Kongen  over,  at  de  vare  saa  « udtærede »,  at  de  ikke  kunde 
underholde  de   350  Landsknægte,  som  han  havde  lagt  der  i 


')    Or.  i  Top.   S.  p.  Pap.  Stege    13  og   14. 

^)     Stege   Bythingsvidne  of   i.    Oktbr.    15 14.      Or.   i  Top.  S.   p.  Pap.   Møn  i. 

^)     D.   Ad.  Br.   5.   41,  jvfr.   Allen  III,    i.      S.    10  og  362. 

Byen;  thi,  sige  de,  «der  kom  ingen  Torvedag  ^/2  Pd.  Korn 
paa  Markedet,  fordi  Landet  er  mere  end  Halvdelen  brændt 
af  Fjender  og  Skalke,  og  Almuen  har  intet  fanget  til  Fiskeri, 
som  de  kunde  have  at  bjærge  sig  med;  mange  ere  nu  saa 
forarmede,  at  de  ville  rømme  af  Byen  for  Armod.*  ^)  Selv- 
følgelig havde  Anders  Bille  ogsaa  lidt  et  stort  Tab,  især  da 
Bønderne  ikke  vare  i  Stand  til  at  udrede  deres  Afgifter. 
I  sin  Beretning  til  Kongen  fortæller  han,  at  han  nu  kun  har 
i  Kornrente  2  Læster  Byg  til  Slottet,  at  der  er  brændt  for 
ham  over  500  Mark  Rente  der  paa  Landet,  og  at  mange 
af  Bønderne  ere  bortrømte,  saa  at  Lenet  først  sent  vil  kunne 
komme  til  Kræfter.  Han  ønskede  derfor,  at  Kongen  skulde 
forlene  ham  med  Baarse  Herred  i  Sjælland;  men  Christiern  II, 
som  dog  den  Gang  søgte  at  imødekomme  saa  mange  af 
sine  Tilhængere  som  muligt,  da  Oproret  i  Jylland  var  udbrudt, 
vilde  kun  indrømme  ham  Lenet  kvit  og  frit  saa  længe, 
indtil  Anders  Bille  atter  havde  oprettet  sin  Skade.  Fndnu 
efter  Kongens  Bortrejse  fra  Kjøbenhavn  indsendte  Anders 
Bille  en  ny  Opfordring  til  Christiern  II  om  at  imødekomme 
hans   Ønske,  skjønt  naturligvis  nu  uden  Virkning.  -) 

Anders  Bille  var  en  Mand,  der  stadig  forstod  at  henlede 
Opmærksomheden  paa  sig.  Fra  hans  første  Optræden  i 
Krigen  1502,  da  Otto  Rud  anklagede  ham  for  Fejghed,  og 
lige  til  Grevefejdens  Tid,  da  hans  Navn  var  paa  alles  Læber, 
foreligger  der  en  Række  af  Vidnesbyrd  om  hans  Deltagelse 
i  Tidens  store  Begivenheder.  I  sin  Ungdom  vandt  han  sig 
et  Navn  som  Kriger,  senere  udmærkede  han  sig  som  en  snild 
og  hensynsløs  Diplomat.  Med  Chri.stiern  II  stod  han  paa  en 
venskabelig  Fod,  og  der  foreligger  ikke  fra  Kongens  Side 
et  eneste  Skridt  mod  ham,   der  kunde  tyde  hen  paa  Misfor- 


^)     Or.  i  Top.  S.  p.  Pap.  Møn  2. 

^)  Chr.  II.  t.  Anders  Bille,  Kbhvn.  4.  April  1523.  Or.  i  Top.  S.  p.  Pap. 
Stege  20.  Christiern  Winter,  kgl.  Sekretær,  t.  A.  B.,  Kbhvn.  12.  April 
1523.  Saml.  Chr.  II.  50.  3.  Anders  Bille  t.  Chr.  II.,  Kbhvn.  30. 
April   1523.     Top.  S.  p.  Pap.   Møn  3. 

nøjeise  med  hans  Virksomhed,  saaledes  som  med  Eske  og 
Hans  Billes.  Ved  Kroningen  i  Kjøbenhavn  den  ilte  Juni 
1 5 14  eller  muligvis  i  Oslo  (29de  Juli  samme  Aar)  blev  han 
slaaet  til  Ridder.^)  Han  deltog  i  Toget  til  Sverig  15 18  og 
var  en  af  de  Underhandlere,  som  med  Sten  Sture  afsluttede 
Vaabenstilstanden  den  12te  September.  Derimod  deltog  han 
ikke  i  det  store  Tog  1520;  han  hørte  til  de  Lensmænd,  som 
fik  Befaling  til  at  blive  hjemme  og  værge  Landet  mod 
mulige  Angreb  fra  Liibeckerne.  Han  var  tilligemed  Eske 
Bille  blandt  Forloverne  for  de  store  Laan  paa  17,200  Mark 
og  39,000  Mark  lybsk,  som  Christiern  II  i  Januar  13 19  og 
1520  lod  optage  hos  en  Del  slesvigske  og  holstenske  Adels- 
mænd. Da  Kongen  aldrig  tilbagebetalte  Laanet,  kom  Anders 
og  Eske  i  en  vanskelig  Stilling  lige  overfor  Laanyderne,  som 
senere  skal  omtales.'-^) 

Man  har  udtalt  den  Formodning,  at  Anders  Bille  skulde 
være  bleven  optaget  i  Rigsraadet  af  Christiern  II.  Som  Be- 
vis herfor  anfores  et  af  Kongen  den  lode  August  udstedt 
Brev,  hvori  han  kaldes  «vor  Mand,  Raad  og  Embedsmand 
paa  Stege».^)  Beviset  taber  dog  en  Del  af  sin  Betydning 
derved,  at  Brevet  ikke  er  udstedt  til  Anders  Bille,  men  til 
Indbyggerne  paa  Møn,  som  faa  Befaling  til  at  indlevere 
deres  Skatter  og  Afgifter  til  Hr.  A.  B.,  vor  Mand  og  Raad 
etc.  ^)  Betegnelsen  forekommer  inden  i  Brevet  og  ikke  som 
Udskrift,  hvilket  sidste  vilde  have  haft  nogen,  dog  ikke  af- 
gjørende  Betydning.  Det  svækkes  ogsaa  af  den  Omstæn- 
dighed,   at   der  saa  vel    fra  Aaret    1522    efter    lode  August, 


'}  Endnu  i  Breve  udstedte  i  Kjbhvn.  i.  Juli  1 5 14  benævnes  han  velbyrdig- 
Svend;  fra  den  følgende  Tid  indtil  4.  Febr.  1515  foreligger  der  intet 
Brev  til  A.  B.,  men  1  ét  sidstnævnte  Dag  udstedt  Brev  kaldes  han 
Hr.   A.   B. 

^)     Allen   III,    1.   S.   8  — 10.      Heise,   Fam.   Rosenkranlz,   Diplom.   S.  44. 

^)  Bricka  i  Hist.  Tidsskrift  4.  R.  V.  52  fl",  jvfr.  Heises  Modbemærkning 
smstds.   5.   R.   I.   553. 

*)     Or.   i  Rigsark.   Top.   S.   p.   Pap.   Stege   53. 

som  fra  den  første  Halvdel  af  Aaret  1523  findes  talrige  saa 
vel  af  Christiern  II.  og  Frederik  I.  som  af  kongelige  Sekre- 
tærer og  selve  Rigsraadet  udstedte  Breve  til  Anders  Bille, 
hvori  han  kun  benævnes  « Embedsmand  paa  Stege ».^)  Særlig 
ere  Breve  fra  Rigsraadsmedlemmerne  i  Juni  1523  af  afgjørende 
Betydning;  disse  vilde  utvivlsomt  ikke  have  undladt  at  kalde 
ham  Raad,  hvis  han  allerede  af  Christiern  II.  var  bleven 
udnævnt  dertil.  -)  Vi  maa  saaledes  antage,  at  han  først  er 
kommet  ind  i  Raadet  i  Frederik  I. 's  Tid,  og  vi  skulle  senere 
fremstille,  under  hvilke  Omstændigheder  og  paa  hvilken  Tid 
dette  er  sket. 

Paa  Valgrigsdagen  i  Kjøbenhavn  Juli  15 13  lykkedes  det 
Anders  Bille  at  komme  til  Forlig  med  Niels  Hacks  Arvinger 
angaaende  Sonen  for  Drabet.  ^)  I  Følge  Loven  vare  Drabs- 
mandens Slægtninge  forpligtede  til  at  udrede  de  to  Tredje- 
dele af  Bøden,  og  det  var  derfor  naturligt,  at  disse  forhand- 
lede og  aftalte  Bødens  Størrelse  med  den  Dræbtes  Slægt. 
Vi  finde  derfor  ogsaa  Repræsentanterne  for  de  3  Grene  af 
Billeslægten  tillige  med  Repræsentanter  for  de  paa  Kvinde- 
linjen beslægtede  Familier  afgjøre  Sagen  paa  Anders  Billes 
Vegne  med  Henrik  Krummedige,  Knud  Gøye  og  Anders 
Hack,  den  Dræbtes  Søn  og  nærmeste  Frænder.  Det  er 
sandsynligvis  Henrik  Krummedige,  der  paa  disses  Vegne  har 
ledet  Forhandlingerne,  og  ham  skyldes  det  utvivlsomt,  at 
Bøden    blev    skruet    op    til    en    Størrelse,    hvortil    der    ikke 


')  Saaledes  af  4.  og  12.  April  1523  fra  Chr.  II.  og  Sekretæren  Christiern 
Winter,  Top.  S.  p.  Pap.  Stege  20,  Saral.  Chr.  II.  50.  3,  og  af  I.  og 
4.    Juni     1523     fra    PVederik    I.        Rigsark.    D.    Kg.    Hist.     10.    39,     34 

og  43- 

^)  Breve  af  i.  og  4.  Juni  fra  5  Rigsraader  (Ove  og  Hans  Bille,  Tyge 
Krabbe,  Knud  Henriksen  og  Lavrids  Skinkel)  t.  A.  Bille  »nobili  viro 
ae  strenuo  militi,  cognato  et  amico  nostro  sincerrimo».  D.  Ad.  Br.  5. 
44 — 45i  samt  et  Brev  fra  Ove  Bille  af  10.  Juni  1523  med  samme  Ud- 
skrift.    Ny   kgl.   Saml.    1301    e   Fol. 

^)     Om   Drabet  se   ovenfor  S.   309 — 10. 

kjendes  Mage  i  vor  Historie.  Den  26de  Juli  15 13  tilsagde 
Sten  Bille,  Niels  Høg,  Tyge  Krabbe,  Axel  Brahe,  Hans 
Bille,  Knud  Bille,  Johan  Oxe  og  Holger  Gregersen  Ulfstand 
de  ovennævnte  tre  Mænd,  paa  Anders  Billes  Vegne,  i  «Bod, 
Wander  og  Høffskhed  for  ærlig  og  velbyrdig  Mand  Niels 
Hacks  Død»,  3500  Mark  i  tre  Terminer,  den  sidste  Mikkels- 
dag 1 5 14,  endvidere  3  Læster  Korn  Jordegods,  «som  godt 
er  for  sit  Landgilde*,  og  i  « Høviskhed*  et  Klenodie  til  en 
Værdi,  som  skulde  bestemmes  af  6  Venner  paa  hver  Side. 
Denne  Sum  forpligtede  de  sig  og  Arvinger  til  at  indbetale 
til  de  fastsatte  Terminer.  ^) 

De  3,500  Mark  repræsentere  en  Værdi  af  7000  Tdr. 
Rug,  som  dengang  betaltes  med  8  o  Tønden.  Ved  3  Læster 
Korn  Jordegods,  som  godt  er  for  sit  Landgilde,  forstaas  3 
Gange  288  Skæpper  Uds?rdshartkorn,  beregnet  paa  den 
sædvanlige  Maade,  at  der  for  hver  Skæppe  Landgilde,  Bon- 
den har  at  svare,  skal  leveres  ham  3  Skæpper  Kornsæds- 
Land.  Altsaa  skulde  Anders  Bille  udlægge  saa  meget 
Jordegods,  som  ydede  1  Læst  =  288  Skæpper  Landgilde- 
korn, d.  e.  efter  skaansk  og  sjællandsk  Maal,  Tønden  å  6 
Skæpper,  =  48  Tdr.  hart  Landgildekorn.  Og  det  skulde 
være  bebygget,  ikke  øde  Bondegods  i  fuld  Drift,  saa  at  det 
virkelig  kunde  svare  den  Landgilde,  hvortil  det  taxeredes. 
Klenodiet  vurderedes  til  en  Sum  af  lOO  ungerske  Gylden, 
o :   200  Lod   Sølv. 

Som  det  af  Brevet  fremgaar,  forpligtede  Brevudstederne 
sig  og  Arvinger  til  at  udbetale  hele  Summen  paa  Anders 
Billes  Vegne.  Efter  Loven  skulde  han,  som  ovenfor  omtalt, 
have  betalt  en  Tredjedel,  forinden  Slægtningene  fuldgjorde 
deres  F"orpligtelse.  Har  han  gjort  dette,  saa  maatte  oven- 
nævnte Bøde  forhøjes  med  en  Tredjedel;  men  dette  er  ikke 
Tilfældet,  og  det  synes  virkelig,  at  der  her  har  foreligget  et 
Tilfælde,    hvor    Slægten    har    været    forpligtet    til    at    udrede 


')     Danske   Mag.   3.   Række   II.    148. 

hele  Bøden.  Der  findes  nemlig  en  Fortegnelse,  udarbejdet 
af  Anders  Bille  selv,  over  alle  Bidragyderne  med  Angivelse 
af,  hvad  hver  enkelt  havde  tilsagt  ham  at  udrede.  Paa 
denne  Liste  staar  Farbroderen  Sten  og  Anders'  Søster  Karine 
opførte  med  de  største  Beløb,  henholdsvis  250  og  200  Mark, 
dernæst  Broderen  Hans  samt  den  afdøde  Broder  Torbens 
Børn  med  ^  -2  Læst  Korn  hver.  Derefter  følge  Fætrene 
(Kansleren  Ove  Bille  med  180  Mark,  Knud  Bille,  Johan  og 
Torben  Oxe  samt  Tyge  Krabbe  og  Lavrids  Grubbe  med 
150  Mark  hver).  De  øvrige  Slægtninge  opføres  med  Summer, 
der  variere  mellem  100  og  50  Mark.  Hele  den  indkomne 
Sum  beløber  sig  til  3,130  Mark,  1  Læst  Korn  og  3  Pd.  Korn. 
Men  desuden  har  Anders  Bille  med  sin  sædvanlige  Omsigt 
optegnet  Navnene  paa  dem,  der  nok  havde  lovet  ham 
Bidrag,  men  ikke  opfyldt  deres  Forpligtelse.  Det  ses  saa- 
ledes,  at  Slægten  har  skullet  udrede  hele  Summen,  som  er 
bleven  paalignet  den,  men  at  Anders  Bille  har  maattet  staa 
inde  for  Betalingen  og  har  udredet  de  resterende  Summer, 
der  løb  op  til  370  Mark  og  Klenodiet.  Det  sidste  vides 
han  at  have  udredet  med  100  ungerske  Gylden  i534  til 
Holger  Ulfstand,  der  var  gift  med  Lene  Hacksdatter.  Man 
faar  herved  Indtrykket  af,  at  Drabet  paa  Niels  Hack  har 
været  en  Handling,  der  betragtedes  som  vedkommende  hele 
Slægten,  muligvis  en  Hævn,  i  alle  Tilfælde  en  Gjærning, 
som  ikke  tyngede  Anders  Billes  Samvittighed  eller  berøvede 
ham  Slægtens  Venskab  og  Agtelse.  ^) 

De  to  første  Udbetalinger  skete  i  betimelig  Tid;  deri- 
mod bleve  de  resterende  Summer  først  udbetalte  15 18  og 
1 5 19,  hvad  der  selvfølgelig  fremkaldte  Misfornøjelse  og  sta- 
dige Manebreve.  Henrik  Krummedige  viste  sig  ganske 
medgjørlig;  han  frasagde  sig  senere  P'ormynderskabet  for 
de  umyndige  Børn.  Anders  Hack  var  derimod  meget  utaal- 
modig  og  lod  ingen  Lejlighed   gaa  forbi  til  at  minde  Anders 


')     Lisien  findes  i  Rigsark.   Personalhist.   Samling.      Bille. 

Bille  om  hans  Forpligtelse.  I  Januar  Maaned  15 19  kunde 
endelig  Anders  i^ille  se  hele  denne  besværlige  Sag  endt; 
den  9de  Januar  overleverede  han  alle  Kvitteringerne  for  de 
udgivne  Penge  til  Anders  Hack,  der  igjen  udstedte  en  Er- 
klæring til  Anders  Bille  om,  at  de  3,500  Mark  vare  «fuld- 
gjorte»  i  alle  Maader.  ^)  Allerede  den  iste  Juli  15 14  havde 
Anders  Bille  faaet  Kvittering  for  Udleveringen  af  3  Læster 
Korn  i  Skaane-);  da  Henrik  Krummedige  og  Anders  Hack 
imidlertid  klagede  over,  at  «de  ikke  vare  saa  gode,  som  de 
burde  være»,  tilbød  Anders  Bille  at  lade  Sagen  afgjore  af 
fælles  Venner.  Naar  Johan  Bjørnsen  af  Nielstrup  blandt 
Bidragyderne  staar  opført  med  3  Pd.  Korn,  er  dette  maaske 
det  Beløb,  som.  Anders  Bille  har  maattet  udrede,  for  at  Jorde- 
godset kunde   være    «saa  godt,   som   det  burde  være».^) 

Anders  Billes  Ægteskab  med  Pernille  Olufsdatter  Krog- 
nos  fejredes,  som  ovenfor  omtalt,  paa  Stegehus  den  3dje 
Decbr.  150S.  Aaret  efter  giftede  hans  Svigermoder  sig  med 
Hr.  Predbjorn  Podebusk  til  Vosborg  i  Jylland,  en  stridbar  og 
rænkefuld,  men  klog  og  dristig  Herre,  der  kom  til  at  spille 
en  vigtig  Rolle  i  Danmarks  Historie  som  en  af  Hovedmæn- 
dene for  Oprøret  mod  Christiern  II.  Med  Anders  Billes 
Fader  havde  han  i  sin  Tid  fort  en  haardnakket  og  hensynsløs 
Strid  om  Ringe  Mølle  i  Fyn,  der  endog  havde  udartet  til 
Haandgribeligheder,  og  det  varede  heller  ikke  længe,  inden 
han   og  Anders  Bille  ragede  uklar    med    hinanden.      Allerede 


')  Danske  Mag.  3.  R.  II.  148 — 49.  Anders  Hr.cks  Erklæring  i  Rigsark. 
Reg.   69,   Adelen   i   Danmark,   Bille  4. 

")  Orig.  i  Rigsark.  Sverig,  Reg.  51.  Skaanske  uvisse  Gaarde  og  Gods. 
44. 

')  Brevvexling  mellem  Anders  Bille  og  Henrik  Krummedige  i  D.  Ad.  Br. 
36.  78 — 80.  Conc.  til  Johan  Bjørnsens  Brev  til  Anders  Bille,  dat.  første 
Lørdag  i  Faste,  uden  Aar,  hvori  han  erklærer  at  være  A.  B.  dette 
Beløb  »pligtig  paa  Kjøns  Vegne  til  Hjælp  og  Trøst  for  den  store 
Skade,  som  lir.  Anders  udi  kom  desværre  for  Kiels  Hacks  Død». 
D.   Ad.   Br.   5.   6. 

i  Sommeren  1509  har  der  været  et  Sammenstød  imellem 
dem^).  151 1  tiltalte  Predbjørn  Podebusk  Anders  Bille  paa 
Lunde  Landsthing  og-  forlangte,  at  han  skulde  udlevere  Mar- 
kie  Gaard  og  Gods,  hvilket  hans  Svigermoder  kun  havde 
givet  ham  «som  et  venligt  Laan  til  en  Tid».  Anders  Bille 
mødte  ikke  selv,  men  hans  Fuldmægtig  Hans  Mogensen, 
Vikar  i  Kjøbenhavn,  fremlagde  en  kongelig  Vidisse  af  et 
Brev,  hvorved  Fru  Ane  Gyldenstjerne  forlenede  ham  med 
Markie  Gaard  og  Gods  i  Skaane  for  Livstid.  Landsdom- 
meren, Hr.  Sten  Bille,  og  de  øvrige  Dommere  erklærede, 
at  Sagen  «for  Tvivlsmaals  Skyld »  burde  indankes  for  Kon- 
gen. -)  Sagens  Udfald  var  vistnok  til  Gunst  for  Anders  Bille, 
der  i  alt  Fald  15 13  besad  Gaarden^).  Men  det  følgende 
Aar  kom  det  til  et  Forlig,  hvorved  Predbjørn  Podebusk  paa 
sin  Hustrus  Vegne  udlagde  Anders  Bille  en  Del  Gods  i 
Skaane,  som  denne  skulde  beholde  for  Livstid  uden  Afgift, 
«og,»  hedder  det,  «skal  fornævnte  Gaards  og  Godses  Rente 
aldrig  regnes  Anders  Bille  eller  Arvinger  udi  noget  Skifte 
eller  Opbebærelse  til  denne  Dag  og  ej  hvad  han  deraf  op- 
bærendes  vorder  i  hans  Livstid,  for  den  Vilje  og  Kjærlighed 
han  beviste  os,  da  han  oplod  os  det  Brev,  min  Hustru  havde 
givet  ham  paa  Markie  Gaard  og  Gods,  som  hun  ham  givet 
havde,  før  han  hendes  Datter  i  Senge  fik.»^)  Gyldigheden 
af  denne  Overdragelse  vilde  Fru  Anes  Arvinger  senere  ikke 
anerkjende,  fordi  de  ikke  havde  givet  deres  Samtykke  dertil 
og  Predbjørn  Podebusk  som  sin  Hustrus  Lavværge  havde 
handlet  paa    egen  Haand.     En    kongelig  Retterthingsdom    af 


')  Kgbrev  til  Anders  Bille  af  29.  Juli  1509;  han  faar  Tilladelse  til  at  for- 
lade Stege  for  at  besøge  det  Møde  med  Hr.  Predbjørn  Podebusk. 
Or.   i  Top.    S.   p.   Pap.      Stege    5. 

*)     hunde  Landsthings   Dom    af  10.    Maj    151 1.       Or.  i  D.   Ad.   Br.   51.  48. 

')  Stege  Bythings  Vidne  af  8.  Avg.  15 13  om  en  Tyv,  der  havde  stjaalet 
35  Mark  fra  Anders  Bille  paa  dennes  Gaard  Markie.  Or.  i  Top.  S. 
p.   Pap.      Stege    10. 

*)    Dok.  af  29.  Juni    15 14.      Kopi   i  D.  Ad.  Br.   51.  83. 

5te  Avgust  1545  kjendte  dog  Livsbrevet  ved  Magt,  fordi 
Fru  Ane  selv  havde  forlenet  ham  dermed  og  tillige  havde 
overlevet  sin  anden   Husbond  ^) 

Ved  Skiftet  efter  Fru  Pernilles  Fader,  som  afholdtes 
paa  Bollerup  den  19de  Maj  15 15,  tilfaldt  Krapperup  Gaard 
og  Gods,  der  vurderedes  til  2  Læster  Korn,  de  to  Søstre 
Pernille  og  Jfr.  Ane  Olufsdatter -).  Da  denne  15 17  giftede 
sig  med  sin  Stedbroder,  Klavs  Podebusk,  mageskiftede  Anders 
Bille  sin  Hustrus  Part  i  Krapperup  mod  tilsvarende  Gods  i 
Skaane  ^).  Foruden  denne  Part  havde  han  faaet  andre  be- 
tydelige Ejendomme  i  de  skaanske  Provinser,  ^)  og  da  han 
tiUige  efter  sin  Fader  havde  arvet  Gods  i  denne  Landsdel, 
kunde  han  ogsaa  henregnes  til  Skaanes  betydeligere  Gods- 
ejere. Dog  søgte  han  ikke  her  som  paa  Sjælland  at  samle 
et  større  Godskomplex. 


5- 
Sten  Bille  til  Allinde  og  Lyngsgaard. 

Landsdommer  i   Skaane.      (c.    1446 — c.    1520.) 

Sten  Bille,  Torben  Billes  og  Fru  Sidsel  Lunges  yngste 
Søn,  overlevede  alle  sine  Søskende.  Han  var  født  c.  1446 
og  bar  foruden  Navnet  Sten  ogsaa  Navnet  Basse  efter  sin 
Mormoders  Broder,  Hr.  Sten  Basse.  °)  I  Anvendelsen  af 
disse  Navne  var  han  meget  inkonsekvent.  I  det  første 
Dokument,    hvori    hans    Navn    optræder    (1469),    kaldes    han 


^)    Brasch,   Bregentved  S.    126 — 27. 

')    Ibid  S.    117. 

')     Mageskiftebrevet  dat.   Kbhvn.    26.   April    15 18.      Afskr.   i  Ny   kgk  Saml. 

1 30 1   e.  Fol. 
*)     15 12  afholdtes  Skifte  i  Lund  mellem  Predbjørn  Podebusk,  Tyge  Brahe, 

og  Anders  Bille  efter  Oluf  Stisens   første  Hustru,   Fru   Gertrud,    dennes 

Søn   Hr.  Knud  Trudsen  Hase    samt    Jfr.  Ingeborg  Olufsdatter    og    Stig 

Olsen.     Or.   i  Skaanske  Jordebøger  96   a.    i. 
^)     Se   ovfr.   S.    179   og  S.   242. 

« Basse  Bille >\  men  3  Aar  efter  kalder  han  sig  i  Dokumenter, 
udstedte  samme  Dag,  baade  Sten  og  Basse  Bille.  Ja  saa 
usikker  er  Betegnelsen,  at  man  endog  i  samme  Brev  kan 
finde  begge  Navne.  ^)  Endelig  fremtræder  som  en  tredje 
Variant  Navnet  Sten  Basse-),  som,  hvis  Sagnet  om  Navnets 
Adoption  efter  gamle  Hr.  Sten  Basse  er  sandt,  utvivlsomt 
maa  være  den  rette  Betegnelse  Men  denne  er  yderst  .sjældent 
anvendt,  og  ligesom  for  at  berove  den  al  Betydning,  har  Hr. 
Sten  i  sit  Segl  Navnet  Sten  Bille.  Efter  1487  ere  de  to 
Basse- Varianter  konsekvent  bortkastede,  og  fra  nu  af  fore- 
kommer kun  Navnet  Sten  Bille.  Lyskander  har  i  sit  Rim- 
værk vidtløftig  dvælet  ved  Hr  Stens  Snildhed  ved  at  bevare 
Billle-Navnet: 

"Tir.   Sten  hed  hånd,   en   Bille  goud, 

Som   Basse   Bille  sig  kalde  loud, 

De  Bille  til  gaffn  og  goude. 

Hans   Morfader^)  vaar  en   Basse  from, 

Den  slegt  vaar  wde  og   moxen  om, 

Saa  nødigt  lod  de  den   falde; 

Thi  bunde   de  met  Hr.   Sten   en  pagt, 

Sit  mørne  folck   til  ære  oc  agt 

Skulle   hånd  sig  en  Basse  kalde. 

Min   Billelig  æth  (suared   hånd  der  paa) 

Den   vil   ieg  ingenlund   stande  fra, 

Der  lil   kand  ingen   mig  trenge. 

Det  Billelig  woben   oc   ferne  skiold 

Del   fører  ieg  som   en  ridder  bold 

Aidt  til   min  ydderste  ende. 

Dog   vil  ieg  ære  mit  mørne   bloud 

Oc  føre   det   naffn   som   en   ridder  goud 

Oc  lade   mig   Basse   kalde. 

Der  paa  gaffue   de  hannem  guld   oc   søU, 

Arffue  oc   eye   oc   breffue  der  til, 

Det   monne  ham   vel  befalde. 


')    Rigsark.   Voss.  Horns  Herred  66. 

^)    Kolderup  Rosenvinge,   GI.  danske  Domme  I.   20  og  flere  Steder. 

')     Heri  fejler  L.,   det   var  hans   Moders   Morbroder. 

Hånd  tog  det  naufifn  '),  lod  wobenet  staa, 

Oc  altid  derefter  sig  skriffue  laa : 

Sten   Bille,   som   kaldes  Basse. 

Oc  fulde   saa  ferne  oc   mørne  æth; 

Men    Hille  naffn   blev  aldrig  forgæth, 

Hånd   kunde  det   listelig  passe.  »^) 

Men  Ly.skander  har  dog  ikke  kjendt  Sagens  rette 
Sammenhæng,  naar  han  siger,  at  Hr.  Sten  altid  skrev  sig 
Sten  Bille,  som  kaldes  Basse,  og  lod  sig  nøje  med  at  føre 
Billevaabnet;  i  Virkeligheden  har  han  aldrig  benyttet  denne 
Navnebetegnelse,  og  Bassenavnet  forsvinder  længe  for  hans 
Død  uden  anden  rimelig  Grund  end  den,  at  han  hverken 
har  haft  Lyst  eller  F'orpligtelse  til  at  benytte  det. 

Sten  Bille  fik  ved  Skiftet  1492  Allindemagle^j  Hoved- 
gaard  med  tilliggende  Gods  i  Sognet  og  en  Del  spredt- 
liggende  Gods  i  Sjælland,  Fyn  og  Skaane.  Men  allerede 
langt  tidligere  havde  han  mageskiftet  sine  Parter  i  de  andre 
Hovedgaarde,  Svanholm  og  Søholm,  med  sine  Brødre  mod 
disses  Parter  i  Allindeinagle.  Lignende  Transaktioner  har 
han  efter  al  Sandsynlighed  truffet  med  Søstrene,  og  1492 
maa  han  antages  at  have  været  Enebesidder  af  Slægtens 
gamle  Hovedgaard. 

I  nogle  Aar  skriver  han  sig  til  Krapperup^)  i  Skaane, 
hvori  han  havde  Part  ved  sit  Giftermaal  med  Eline  Krognos. 
Med  denne  sin  første  Hustru  havde  han  6  Børn,  som  alle 
døde  tidlig,  men  hvoraf  nogle  dog  maa  have  overlevet 
Moderen,  der  var  død  før  1477,  siden  Sten  Bille  kunde  tage 
Arv  og  Lod  efter  sin  Hustru.  I  Skiftet  efter  Stig  Olufsen 
Krognos  fik  han  udbetalt   1000  rh.   Gylden    for    sine  Parter  i 


')     En  Variant  har  vislnok  rigtigere  go  ud  s. 

^)     Klavs    Lyskander,    Billeslægtens    Rimkrønike,    udg.    af    H     F.   Rørdam, 

S.    13—14- 
■*)     Saaledes   kaldes  den  i  Skiftebrevet,    men  ellers    sædvanlig    kun  Allinde. 
*)     Saaledes     '^  s     1476,     efter    en    Orig.    i    Gavnø    Arkiv,    og    ^' s     1477, 

Langebeks   Diplomatår. 
I.  26 

Hovedgaardene  og  udlagt  betydeligt  Gods  i  Skaane.  I 
Modsætning  til  Broderen  Bent  synes  han  at  have  staaet  paa 
en  fortrolig  Fod  med  sin  afdøde  Hustrus  Moder  og  Broder, 
og  heri  maa  vel  Grunden  søges  til,  at  han  bosatte  sig  i 
Skaane,  hvor  han  omtrent  1490  blev  forlenet  med  Gladsaxe 
Len,^)  og  hvor  han  ved  Arv,  Kjøb  og  Mageskifte  samlede 
et  større  Godskomplex,  hvoraf  han  oprettede  Hovedgaarden 
Lyngsgaard.  Iblandt  de  ham  udlagte  Gaarde  efter  Stig 
Olufsen  forekommer  ogsaa  en  Gaard,  Longsgaarden  kaldet, 
som  i  Afgift  ydede  i  Td.  Smør,  og  hvortil  han  henlagde 
Gods,  saa  at  han  fra  1510  næsten  udenlukkende  skriver  sig 
til  Lyngsgaard").  Her  har  han  formodentlig  opslaaet  sin 
Bolig,  efterat  han    1504  havde  fratraadt  Gladsaxe  Len. 

Til  Skaane  er  hele  hans  Virksomhed  knyttet;  fra  c. 
1495  beklæder  han  her  Embedet  som  Landsdommer,  hvilket 
han  vides  at  have  bestyret  lige  til  15 16,  da  han,  sandsynlig- 
vis paa  Grund  af  Alderdom,  resignerede  dette  Embede^). 
Forinden  han  modtog  dette  hæderlige  Hverv,  havde  han 
gjort  sig  bekjendt  som  Lovkyndig,  da  han  i  Sommeren  1492 
sendtes  til  Gulland  for  i  Forening  med  Rigshovmesteren 
Povl  Laxmand,  Biskop  Niels  Glob  i  Viborg  og  den  ansete 
Rigsraad  Niels  Høg  at  stifte  Forlig  mellem  Lensmanden 
Jens  Holgersen  og  Almuen  paa  Gulland.  Ved  samme  Lej- 
lighed stadfæstede,  gjennemsaa  og  forbedrede  Udsendingene 


')  8.  Juni  1490  skriver  han  sig  til  Ciladsaxe,  da  han  mægler  Forlig 
mellem  Abbeden  i  Tommerup  Kloster  og  Fru  Ingeborg  Holgersdatter. 
Rigsark.   Reg.    51.      (Registranten  S.   495.) 

*)  8.  April  1 5 10  i  Mageskiftebrevet  med  Brodersønnerne  paa  Svanholm. 
Rigsark.   Voss.   Sømme  Hrd.   2. 

^)  Allerede  18.  Januar  1494  fungerer  han  paa  Lunde  Landsthing  paa 
Landsthingsdommerens  Vegne.  Registr.  t.  Reg.  5'i  ^-  37-  Som 
Landsthingsdommer  nævnes  han  første  Gang  26.  Octobr.  1496  (Wege- 
ner, Abrahamstrup  S.  41 — 42),  sidste  Gang  6.  Marts  1516  (Suhm,  Nye 
Saml.  II.  3,  S.    154). 

den  gamle  Gullands  Lov  ^).  Den  af  Sendebudene  afgivne 
Beretning  vidner  om  megen  Retfærdighedsfølelse  og  billig 
Hensyntagen  til  Almuens  Klager  over  den  haarde  Lensmand, 
hvad  der  vel  ogsaa  var  en  politisk  Nødvendighed,  da  Sten 
Sture  og  Iver  Axelsøn  paa  hin  Tid  kastede  lystne  Blikke 
efter  den  rige  0,  og  mange  Gullændere  sagdes  at  staa  i 
hemmelig  Forbindelse  med   Svenskerne. 

Sten  Billes  Ry  for  Upartiskhed  og  Maadehold  berettiger 
til  at  antage,  at  han  har  haft  en  væsentlig  Del  i  det  heldige 
Udfald  af  denne  Mægling.  De  samme  Egenskaber  kom  han 
til  at  lægge  for  Dagen  dels  i  sin  Virksomhed  som  Lands- 
dommer, hvorom  der  foreligger  talrige  Vidnesbyrd,  dels  i  de 
næsten  utallige  Forhandlinger,  som  det  blev  hans  Lod  at 
føre  med  de  Svenske.  Ved  Kroningen  1483  var  han  blevet 
Ridder,  og  faa  Aar  efter  —  i  alle  Tilfælde  før  1489 -)  — 
blev  han  optaget  i  Rigsraadet.  F'ra  Aaret  1498  indtager 
han  den  første  Plads  blandt  Rigsraaderne  efter  Rigshov- 
mesteren  og  Marsken.  Hans  Navn  savnes  ikke  i  noget  offent- 
ligt Aktstykke  fra  hin  Tid;  at  fremstille  hans  politiske  Virk- 
somhed vilde  derfor  blive  det  samme  som  atter  at  skildre 
Hovedtrækkene  i  Kong  Hans's  bevægede  Liv.  Vi  henvise 
derfor  til  den  ovenfor  givne  Fremstilling,  hvor  Sten  Billes 
Virksomhed  jævnlig  er  berørt,  og  indskrænke  os  til  her  kun 
at  fremhæve  et  enkelt  Træk.  Det  er  den  Maadeholdets  og 
Billighedens  Tone,  som  gaar  igjennem  de  af  ham  eller  i 
Forening  med  ham  udstedte  Breve,  hvad  enten  han  opfordrer 
det  svenske  Rigsraad  til  ikke  at  gjøre  Opstand  mod  Kong 
Hans,  førend  de  have  indanket  deres  Sag  for  alle  tre  Rigers 
Raad,    eller    han    opfordrer    Kong  Hans   til    at    imødekomme 


')  Om  denne  Sendelse  jvfr.  Danske  Mag.  3.  R.  III.  loi  — 103,  Strelov, 
Den  Guthilandiska  Cronica  S.  236  —  39  og  Schlyter,  Corpus  jucis  Sueo- 
Gotor.   aniiqvi  VII.   219 — 27. 

^)     Schafers  Hanserecesse   II.      Nr.   285. 

de  Svenskes  billige  Fordringer,  «paa  det  at  Brøsten  skulde 
jo  ej  findes  hos  os,  at  Recessen  skal  jo  fuldgjøres.»  \)  Vi 
møde  her  et  Grundtræk  i  hans  Karakter,  som  gjør  ham  til 
en  af  sin  Slægts  nobleste  Personligheder.  I  det  lange  Tids- 
rum, i  hvilket  vi  træffe  hans  Navn  i  Tidens  Historie  (c.  1466 
— 1520),  finde  vi  ikke  et  eneste  Spor  af  de  mindre  heldige 
Egenskaber,  der  klæbe  ved  saa  mange  af  hans  Samtidige, 
—  Gridskhed  efter  Gods  og  Guld,  Haardhed  imod  Under- 
ordnede, Voldsomhed  i  Optræden  og,  sidst  men  ikke  mindst, 
Trættekjærhed.  Og  dog  gaar  hans  Liv  ikke  stille  og  ube- 
mærket hen;  mere  end  maaske  nogen  anden  af  sin  Slægt 
før  ham  har  han  deltaget  i  og  følt  sig  hendraget  til  politisk 
og  anden  offentlig  Virksomhed.  Som  ældste  Repræsentant 
for  sin  Slægt  formaar  han  at  hævde  og  bevare  den  dermed 
følgende  Anseelse,  og  hans  Betydning  som  kyndig  Retslærd, 
erfaren  Politiker  og  retfærdig,  upartisk  Haandhæver  af  Lov 
og  Ret  gjør  ham  skikket  til  at  optræde  som  Mægler  og  Raad- 
giver  i  vanskelige  Sager.  Hans  Liv  frembyder  vel  intet  af 
de  drastiske  Optrin,  hvorpaa  hans  Samtidiges  Liv  er  saa  rigt, 
men  til  Gjengjæld  hviler  der  et  Skjær  af  overlegen  Dyg- 
tighed og  uplettet  Hæderlighed  over  det.  Det  var  kun  et 
ringe  Vederlag  for  ydede  Tjenester,  naar  Christiern  II.  15 14 
skjænkede  ham  Byskatten  i  Lund  for  10  Aar  og  15 17  for- 
lenede ham  med  med  Byfogediet  sammesteds.  I  Lund  ejede 
han  en  Gaard,  og  det  var  formodentlig  i  denne,  at  den  af 
Kongen  mistænkte  og  siden  forfulgte  pavelige  Legat  Arcim- 
bold  boede    1519-). 

Allerede    før    1479    havde    Sten    Bille    indgaaet    et    nyt 


')  Aarsberetn.  fra  Geheimearch.  IV.  299 — 300.  Rigsarch.  Danske  Kongers 
Hist.    3. 

')  Brev  fra  Arcimbold  til  Sigbrit,  dat.  in  curia  1).  Stenonis  Bille,  Lun- 
densis  Diocesis.  Langebeks  Diplomatår,  jvf.  ogsaa  Allen,  III.,  I. 
S.  406 — 407. 


STEN    BILLES    GIFTERMAAL.  405 

Gifterniaal  med  Margrethe  Rønnov,  Datter  af  den  bekjendte 
Rigsmarsk  Klavs  Rønnov  til  Hvidkilde  i  Fyn  ^). 

xHand  (Hr.   Klavs)   gaff  mig  inden   min   fiegerste  tied 
En  Enckemand  baade  mild  og  blid, 
I  Skone   den   Herre   boude» 

lader  Lyskander  Fru  Margrethe  fortælle  i  Rimkrøniken,  og 
han  slutter  Verset  paa  følgende  smukke  og  vist  nok  træffende 
Maade: 

«Vi  leffde  tilsammen  y  mongen   goud  dag, 

Oc  werden  gick   vel   met  alle   wor  sag, 

Sin   Naade   os   Gud   bethede. 

Min   Herre   sad  offuer  ald   Skoneland 

Alt  som  en  fader  for  menige  mand 

Oc   dømde  der  alle   sage, 

Oc  waar  met   Kongen  y  Rigens   Raad 

Oc  styrcked  de  lande  met  wise  daad. 

Sig  selff  til  megen   wmage. 

Gud  øgte  wort  hus  met  børn  oc   bloud, 

Huor  wed   mange  slegter  er  kommen  paa  foud, 

Bode  Skafver  oc  Rosensparre. 

Siden  døde   vi  hen   atf  alderdoras  meen, 

I   Wram  da  huiler  sig  nu  wore  been,  - 

Oc  Sielen   y  Engle  skare. » 

Af  7  Børn  døde  de  3  unge.  Hans  to  efterlevende  Sønner, 
Torben  og  Klavs,  opkaldte  efter  Farfaderen  og  Morfaderen, 
bleve  begge  berømte  Mænd.  Torben  var  den  sidste  Ærke- 
bisp i  Lund  —  den  anden  af  Billeætten,  som  har  beklædt 
denne  høje  Værdighed  — ;  Klavs  erhvervede  sig  et  beromt 
Navn  som  Kriger  og  Statsmand  og  en  af  sin  Tids  rigeste 
Mænd;  allerede  i  Faderens  Levetid  var  han  en  højt  anset 
Mand.     Døtrene,   Birgitte  og  Elline,  bleve    gifte    henholdsvis 


')  I  et  Brev  fra  Gustaf  Karlsson  af  15.  Maj  1479  lil  Fru  Ermegaard 
Frille  beder  han  hende  takke  Basse  Bille  og  Fru  Margrethe  for  deres 
Venlighed  mod  hans  Hustru.     Styffe,  Bidrag  IV.  66 — 67. 


406  STEN    BILLE    TIL    ALLINDE. 

med  Jens  Torbernsen  Rosenspaire  til  Skalholt  og  med  Mov- 
rids  Skave  til  Eskildstrup.  Birgittes  berømte  Søn,  Sten 
Rosensparre,  er  opkaldt  efter  Morfaderen.  Hvilken  af  de 
to  Søstres  Bryllup  det  var,  at  Hr.  Sten  højtideligholdt  Søn- 
dagen før  Mikkels  Dag  15  i6  paa  Lyngsgaard,  kunne  vi  ikke 
angive ;  formodentlig  var  det  den  ældres,  Birgittes  ^). 

Sten  Bille  levede  endnu  21.  Juli  1520,  da  han  var  til 
Stede  paa  Vidskiøfle  for  i  Forening  med  en  Del  andre  af 
Skaanes  ansete  Mænd  at  skille  en  Trætte  mellem  den  ud- 
valgte Ærkebisp  i  Lund,  Jørgen  Skodborg,  og  Tyge  Brahe ^). 
Fra  nu  af  forekommer  hans  Navn  ikke  i  noget  Dokument, 
og  han  er  sandsynligvis  død  kort  efter,  i  en  Alder  af  nogle 
og  halvtjerdssindstyve  Aar.  Med  ham  gik  den  sidste  af  de 
betydelige  Mænd  i  Graven,  som  Christiern  II.  havde  taget 
i  Arv  efter  sin  Fader  og  hvis  Erindringer  og  Erfaringer 
naaede  tilbage  til  Christiern  I. 's  Dage.  Han  er  ogsaa  den 
sidste  af  den  gamle  Billeæt,  hvis  Midtpunkt  han  siden 
Bent  Billes  Død  1493  havde  været.  Med  sin  Hustru,  om 
hvis  Død  vi  mtet  vide,  blev  han  begraven  i  sin  nye  Sogne- 
kirke i  Vram,  tæt  ved  hans  Hovedgaard  Lyngsgaard,  hvor 
han  sædvanlig  boede.  Ingenlunde  havde  han  dog  glemt 
eller  forsømt  sin  gamle  Fædrenegaard  Allindemagle.  Paa 
den  umiddelbart  op  til  den  nu  forsvundne  Gaard  stødende 
Kirke  lod  han  nogle  faa  Aar  før  sin  Død  foretage  omfattende 
Restavrationsarbejder.  Det  gamle  Kor  blev  nedbrudt.  Skibets 
Mure  forlængede  betydelig  imod  Øst,  og  i  det  ny  tilbyggede 
Stykkes  søndre  Ydermur  indsattes  følgende  Indskrift :  iVttUO  blli 
'  Billernes  Vaaben  |  mb  :  X  :  HU  i>ic  ]  Rønnovernes  Vaaben  | 


')  15.  Aug.  1516  bestemme  Sten  Bille,  Axel  Brahe,  Kiiuel  Bille  m.  fl.,  at 
en  Strid  mellem  Anders  Bille  og  Tyge  Brahe  skal  henstaa  indtil  oven- 
.  nævnte  Dag,  «da  Hr.  Sten  Bille  skal  gjøre  sin  Datters  Bryllup  paa 
Lyngsgaard ».     Or.   i  D.  Ad.  Br.   5.   35. 

^)     Langebeks  Diplomatår. 

')    Aarb.  f.  nord.  Oldk.    1885,  S.   75. 

B I  L  L  E  R  N  i:  s  Optræden 

u  n  d  e  r 

Oprøret    mod    Christiern   IT. 

Ligesaa  umiskjendeligt  som  det  er,  at  Billerne  i  Kong 
Hans's  sidste  Regeringsaar  og  ved  Christiern  II. 's  Tronbestigelse 
indtoge  en  fremragende  Stilling  saa  vel  blandt  Kongehusets 
nærmeste  Omgivelser  som  i  Rigsraadet  og  i  Lensmændenes 
Rækker,  ligesaa  utvivlsomt  er  det,  at  det  følgende  Decen- 
nium saa  dem  miste  denne  Prestige.  Ove  Bille  forsvinder 
fra  Kongens  Side,  Torben  Billes  og  gamle  Sten  Billes  Pladser 
i  Rigsraadet  blive  ikke  udfyldte  af  nogen  af  deres  Slægt, 
Eske  og  Hans  Bille  miste  deres  Forleninger,  Erik  Bille  dør, 
og  ingen  af  de  yngre  Medlemmer  af  Slægten  —  Stens  Søn 
Klavs  og  Eskes  Broder  Mogens  —  blive  « forsørgede*  med 
noget  af  Kronens  større  Len.  Med  Undtagelse  af  Ove  Bille, 
hvis  Troskab  mod  Kongehuset  og  Beredvillighed  til  at  under- 
kaste sig  alle  Pligter  og  Ofre  sikrede  ham  Kongens  Hen- 
givenhed, Anders  Bille,  hvis  aandelige  Smidighed  gjorde 
ham  det  let  at  tjene  forskjellige  Herrer,  og  Knud  Bille,  der 
uhindret  fik  Lov  til  at  sidde  paa  Gladsaxe,  stod  den  øvrige 
Slægt  udenfor  Magt  og  Indflydelse,  ja  flere  af  dens  ind- 
flydelsesrigeste Medlemmer  som  Hans  og  Eske  Bille,  og  dens 
nærmeste  Frænder  som  Henrik  Krummedige,  Johan  Oxe,  og 
Tyge  Krabbe,  der  paa  mødrene  Side  var  beslægtet  med 
Billerne,  vare  ramte  af  Kongens  Unaade. 

Dette  hænger  sammen  med  den  store  og  indgribende 
Forandring  i  Lensvæsenet,  som  Christiern  II.  foretog  i  sine 
sidste  Regeringsaar,  og  hvorved  Kronens  Indtægter  forøgedes 
i  samme  Grad  som  Adelens  Indtægter  og  Indflydelse  for- 
mindskedes ^).  Ved  Afsættelsen  af  de  mægtigste  Lensmænd, 
ved  at  inddrage  saa  mange  Len  som  muligt  under  Fadeburet 


')     Erslev,  Konge  og   Lensmand  i  det    i6de  Aarh.   S.   38   ff. 

Og  endelig  ved  at  indsætte  borgerlige  Fogder  eller  ubetyde- 
lige Adelsmænd  paa  Slottene  arbejdede  han  med  sikre 
Skridt  hen  imod  den  kongelige  Enevælde  paa  Lensvæsenets 
Omraade.  Samtidig  omgav  han  sig  med  borgerlige  Raad- 
givere,  sammenkaldte  yderst  sjældent  Rigsraadet  og  trængte 
saaledes  lidt  efter  lidt  Adelen  ud  af  den  indflydelsesrige 
Virksomhed,  den  havde  udøvet  som  Kongens  Raadgivere  og 
Landets  øverste  administrative  Embedsmænd.  Disse  Over- 
greb og  aabenbare  Brud  paa  Haandfæstningen  maatte  vække 
saa  meget  større  Frygt,  som  de  fulgtes  af  tilsvarende  Foran- 
dringer i  den  borgerlige  og  kirkelige  Lovgivning.  Højadelen 
og  Prælaterne  saa  Grunden  vakle  under  deres  Fødder  og 
nærede  efter  Torben  Oxes  Henrettelse  og  efter  hvad  der 
var  forefaldet  i  Sverig  berettiget  Frygt  tor,  at  Christierns  II. 's 
grusomme  og  mistænksomme  Sind  kunde  berede  dem  endnu 
større  Ulykker.  Saaledes  udvikledes  den  Harme  og  det  glø- 
dende Had  til  Christiern  IL,  der  førte  til  den  Sammen- 
sværgelse, som  berøvede  ham  Tronen. 

Som  bekjendt  udgik  Oprøret  mod  Christiern  II.  fra  en 
Del  af  det  jydske  Rigsraad  og  den  nord-  og  vestjydske  Adel. 
Forberedelserne  dertil  maa  være  trufne  i  Løbet  af  Efteraaret 
1522.  Det  var  en  vidt  forgrenet  Sammensværgelse,  hvori 
mange  have  været  indviede,  og  det  er  utænkeligt,  at  det  øst- 
danske Rigsraad  og  Adelen  paa  Øerne  kunne  have  været  fuld- 
stændig uvidende  om,  hvad  deres  Kolleger  i  Jylland  pønsede 
paa.  Intet  skiftligt  Vidnesbyrd  herom  er  imidlertid  naaet 
til  Efterverdenens  Kundskab.  Med  stor  Forsigtighed  undlod 
man  i  hine  Tider  at  betro  sine  hemmelige  Tanker  og  Planer 
til  Papiret,  og  var  .man  dristig  nok  til  at  gjøre  det,  paa- 
lagdes  det  altid  højtideligt  Modtagerne  at  tilintetgjøre  de 
farlige  Vidnesbyrd,  hvad  disse  dog  heldigvis  ikke  altid  efter- 
kom. Kildernes  fuldstændige  Tavshed  kan  dog  ogsaa  være 
et  Vidnesbyrd,  og  det  er  i  saa  Henseende  Opmærksomhed 
værd,  at  saa  vel  Eske  Billes  og  Henrik  Krummediges  som 
Anders  Billes   righoldige   og    vel    bevarede    Arkiver    iagttage 

en  fuldstændig  Tavshed  om  Begivenhederne  fra  Novbr.  1522 
til  April  1523.  I  Eske  Billes  Arkiv  findes  ikke  et  eneste 
Brev  fra  Novbr.  1522  til  August  1.523,  i  Henrik  Krumme- 
diges  kun  et  enkelt  fra  Marts  1523,  og  Anders  Billes  Arkiv 
begynder  først  fra  Midten  af  Marts  1523  at  indeholde  Doku- 
menter af  Betydning.  Naar  man  erindrer,  med  hvilken  Omhu  man 
dengang  bevarede  selv  de  mest  intetsigende  Skrivelser,  tyder 
dette  Hul  hen  paa,  at  man  med  Vilje  har  bragt  alt  af  Vejen, 
som  kunde  kompromittere.  Ingen  i  de  østlige  Landskaber 
kunde  jo  forudsige,  til  hvilken  Side  Vægtskaalen  vilde  helde. 
Vi  kjende  saaledes  intet  til  Billernes  Tanker,  Planer,  Sympa- 
tier, end  sige  Handlinger  i  de  sidste  bevægede  Maaneder  af 
Christiern  II. 's  Regeringstid,  før  i  det  Øjeblik  de  slutte  sig 
til  Oprørspartiet.  Men  naar  vi  blandt  Hoveddeltagerne  i 
den  jydske  Opstand  træffe  4  Mænd,  som  stode  Billeætten 
nær:  Anders  Billes  Hustrus  Stedfader  Predbjørn  Podbusk, 
Eskes  og  hans  Brødres  Svoger  Joachim  Lykke,  Billernes  Næst- 
sødskendebarn  Ove  Vincentsen  Lunge,  samt  Tyge  Krabbe, 
er  der  den  største  Sandsynlighed  for,  at  disse  ogsaa  have 
søgt  Forbindelse  og  Tilslutning  med  deres  misfornøjede 
Frænder  østen  for  Store  Bælt.  Saa  længe  Christiern  II. 
endnu  havde  Magten  paa  Øerne,  kunde  disse  imidlertid  ikke 
røre  sig;  de  havde  jo  ikke  det  kraftige  Tilhold,  som  deres 
Kolleger  og  Slægtninge  i  Jylland  havde  i  Hertug  Frederik 
af  Gottorp. 

Kun  én  Mand  af  Billeætten  har  afgjort  stillet  sig  paa 
Kong  Christierns  Side  og  benyttet  hele  sin  Indflydelse  for 
at  støtte  hans  vaklende  Trone.  Denne  Mand  er  Biskop  Ove 
Bille  i  Aarhus.  At  han  skulde  have  været  fuldstændig  uvi- 
dende om  de  Sammensvornes  Planer,  er  ikke  meget  rimeligt; 
han  indtog  en  saa  fremdragende  Stilling  i  det  jydske  Rigs- 
raad,  at  han  ikke  kan  have  været  ukjendt  med  de  Stem- 
ninger, der  herskede  indenfor  dette;  hans  Svoger  Joachim 
Lykke  var  Deltager  i  Sammensværgelsen  fra  Begyndelsen  af. 
Vi  kunne  være  tilbøjelige  til  at   antage,    at    han    har   nærmet 

sig  den  mere  moderate  Gruppe  blandt  de  misfornøjede, 
repræsenteret  af  Rosenkransernes  Slægt,  der  ønskede  Sigbrits 
Fjærnelse  og  en  Systemforandring^);  thi  ogsaa  for  ham 
maatte  det  Sigbrit'ske  Regimente  og  Kongens  Stræben  efter 
Enevoldsmagt  og  Arveregering  staa  som  Brud  paa  Haand- 
fæstningen.  Men  han  var  en  Lovens  Mand,  hvis  aabne  rede- 
lige Karakter  umuliggjorde  ham  ethvert  ulovligt  Skridt  og 
underfundig  Handling.  Hans  ansete  Navn  undlod  Oprørerne 
dog  ikke  at  benytte  sig  af.  Saa  vel  i  det  af  Oprørspartiet 
den  2 1  de  Decbr.  1522  i  Viborg  udstedte  Kreditiv  til  Mogens 
Munk  paa  hans  Sendefærd  til  Hertug  Frederik,  som  i  Pro- 
klamationen af  20de  Januar  1523  til  Jyllands  Indbyggere 
findes  Ove  Billes  Navn,  men  hans  Segl  findes  ikke  under 
Brevene  —  enten  har  han  ikke  været  til  Stede,  eller  han 
har  nægtet  at  hænge  sit  Segl  for.  Det  var  da  ogsaa  Ove 
Bille,  der  først  sendte  Kongen  Underretning  om  Rigsraadets 
Frafald,  og  det  var  ham,  hvem  Kongen  paalagde  'paa  den 
gode  Tro,  vor  kjære  Herre  Fader  og  vi  altid  have  haft  til 
Eder»,  at  forhandle  med  Oprørerne  paa  hans  Vegne.  Med 
stor  Iver  udførte  Ove  Bille  dette  Hverv.  Han  skrev  strax 
til  de  jydske  Raader  om  Kongens  Redebonhed  til  et  afhjælpe 
deres  Klager.  «  Kjære  Venner, »  skriver  han,  « efter  saadant 
Hans  Naades  gode  og  kjærlige  Tilbud,  paa  det  at  Guds 
Fortørnelse  og  denne  store  Fordærvelse  med  Rov,  Brand  og 
anden  Skade  maa  afslettes,  som  nu  for  Øjne  er,  bede  vi 
Eder  kjærlig  og  raade,  at  I  ville  afstille  al  Forsamling  og 
Oprejsning  og  ej  nogen  Del  foretage  mod  vor  kjæreste, 
naadige  Herre,  saa  længe  der  ydermere  maa  og  kan  nu  med 
det  første  forhandles  og  tales  mellem  Hans  Naade  og  Eder. 
Han  tilbyder  selv  at  ville  paatage  sig  Mæglingen  mellem 
dem  og  Kongen  af  yderste  Formue  og  Magt.  Rigsraadet 
svarede  imødekommende,  og  efter  at  dets  Betingelser,  hvori- 
blandt den  vigtigste   var,    at  Kongen    med    sine  Folk   skulde 

^)    Smlgn.   Heise,   Fain.   Rosenkrantz   S.    127 — 28. 

begive  sig  over  til  Vyn,  var  opfyldt,  mødtes  Ove  Bille  tillige- 
med Rigshovmesteren  Mogens  Gøye  og  Mester  Knud  Henrik- 
sen Gyldenstjerne  —  Ove  Billes  nære  Slægtning  —  med  det 
jydske  Rigsraad  i  Viborg.  Forhandlingerne  førte  imidlertid 
ikke  til  noget  Resultat.  '<De  have  handlet  med  al  List  og 
Læmpe  dem  muligt  var,  men  dog  blev  al  deres  Umage, 
Møje  og  Besvær  forgjæves,»  hedder  det  i  Kongens  Forkla- 
ringsskrift.  Efter  Christierns  fornyede  Opfordring  til  Ove 
Bille  gjorde  han  og  hans  Kolleger  endnu  et  Forsøg.  Den 
2den  Februar  mødtes  de  i  Særsløv  Kirke  nær  ved  Viborg 
med  Oprørerne.  Idet  de  lagde  Hænderne  paa  deres  Bryst, 
erklærede  de  «paa  deres  Conscientie  og  gode  loffue  ,  at 
det  vilde  være  uforsvarligt  at  gjøre  nogen  Modstand,  Frafald 
eller  vise  nogen  Ulydighed  mod  deres  rette  Herre  og  Konge. 
De  opnaaede  derpaa  en  3  Ugers  Stilstand,  og  et  Mode  blev 
aftalt  mellem  Kongen  og  Oprørerne  i  Horsens.  Men  Op- 
rørerne benyttede  Stilstanden  til  at  samle  deres  Tilhængere 
og  kalde  den  jydske  Almue  under  Vaaben.  Ove  Bille  til- 
raadede  derfor  Kongen  at  standse  i  Vejle,  selv  drog  han 
med  de  andre  Underhandlere  til  Horsens,  hvor  han  indtraf 
den  8de  Febr.  om  Aftenen.  Den  følgende  Dag  fandt  de 
endelige  Forhandlinger  Sted.  De  varede  fra  Kl.  7  om 
Morgenen  til  12  Middag  og  skulde  have  været  fortsatte  efter 
Maaltidet.  Men  da  steg  pludselig  de  jydske  Herrer  til  Hest 
under  Paaskud  af,  at  Kongen  marcherede  mod  Horsens  med 
hele  sin  Hær.  Dette  var  Signalet  til  almindeligt  Opbrud; 
alle  med  Undtagelse  af  Mogens  Gøye  begav  sig  hjem  til 
deres  Forleninger,   Ove  Bille  sandsynligvis  til  Aakjær  Slot. 

Hermed  var  Forhandlingernes  Tid  forbi.  Ove  Billes 
Hverv  var  mislykket  og  maatte  mislykkes  paa  Grund  af  den 
indgroede  Mistillid  til  Christiern  II  og  fordi  Oprørerne  allerede 
vare  gaaede  saa  vidt,  at  de  ikke  kunde  vente  nogen  Skaansel 
af  Kongen,  naar  han  atter  sad  fast  i  Sadlen.  En  Tid  fuld 
af  Uro  og  Bekymring  for  Kongens  Tilhængere  i  Jylland 
fulgte  nu.      Ove  Bille   fik  Brev  paa  Brev  om  at  slutte   sig  til 

Oprørspartiet,  men  han  vægrede  sig  saa  længe  som  muligt. 
Tilsidst  begav  han  sig  til  Kolding  Slot,  som  endnu  holdtes 
til  Kong  Christiern  II's  Haand  af  Oluf  Nielsen  Rosenkrans. 
Men  den  13de  Marts  ankom  Hertug  Frederik  med  sin  Hær 
for  Kolding,  og  nu  var  der  ikke  længer  noget  Valg.  Den 
15de  Marts  sendte  Ove  Bille  Kongen  sit  Opsigelsesbrev  og 
underrettede  samtidig  i  bevægede  Ord  Biskop  Lage  Urne  i 
Roskilde  og  Raadet  i  Sjælland  om  dette  Skridt,  som  han 
kun  havde  gjort  for  at  skærme  sit  Stift  og  efterat  man  havde 
truet  ham  paa  Livet.  Fjorten  Dage  efter  var  han  til  Stede 
i  Viborg  og  hyldede  Kong  Frederik.^) 

Efter  at  Ove  Bille  havde  opgivet  Kong  Christierns  Sag, 
fulgte  den  øvrige  Slægt  hans  Exempel,  saa  meget  mere  som 
Christiern  II.  selv  nu  gjorde  alt  for  at  støde  den  fra  sig. 
Han  forlenede  saaledes  Jakob  Hardenberg  med  Eske  Billes 
Len  Baag  Herred,  gav  Skjoldenæs  (Hans  Billes  Len)  til  sin 
trofaste  Tilhænger  Henrik  Gøye  og  imødekom  ikke  Anders 
Billes  Ønske  om  at  forlenes  med  Stævns  eller  Baarse  Herred. 
Vi  finde  da  ogsaa  Hans  Bille  som  den  første  af  de  sjæl- 
landske Raader,  der  hyldede  Frederik  I.  I  Begyndelsen  af 
April  var  han  til  Stede  i  Horsens  som  Udsending  fra  den 
fynske  Adel,  og  han  fulgte  senere  med  den  unge  Hertug 
Christian  til  Fyn  og  med  Kong  Frederiks  Hær  til  Sjælland, 
hvor  han  til  Belønning  for  sin  Iver  for  den  nye  Konges  Sag 
fik  Brev  paa  alt  Henrik  Gøyes  Jordegods  og  tillige  blev 
paa  ny  forlenet  med  Skjoldenæs  Len.-)  Om  Eske  Bille 
forlyder  intet  i  disse  urohge  Tider.  Han  har  sandsynligvis 
opholdt  sig  i  Skaane  hos  sin  Svigerfader  Henrik  Krummedige, 
med  hvem  Kong  Christiern  gjorde  alvorlige  Forsøg  paa  at 
forsone  sig,    og  som  ogsaa  hyldede    ham    paa    ny,    dog    kun 


')  Ang.  Oprøret  henvises  til  Allen,  De  tre  nord.  Rigers  Hist.,  III.  2,  S. 
333  ff.  Behrman,  Clir.  II's  Hist.  II.  190  ff.  Heise  Fam.  Rosenkrantz's 
Hist.   II.    124  ff.     Allen,   Breve  og  Aktst.    S.   30.   46   tT. 

')  Rigsark.  D.  Kgrs.  Hist.  Fase.  10.  54  og  82.  .\llen,  Breve  og  Aktstk. 
I.    70. 

for  kort  Tid  efter  at  hylde  den  nye  Magthaver. ')  Rigeligere 
flyde  Kilderne  til  Anders  Billes  Historie  uuder  Oprørstiden. 
De  give  os  Billedet  af  en  iVland,  der  søger  at  udbytte  en 
vanskelig  Situation  og  sikre  sig  og  sin  personlige  Fordel, 
hvorledes  end  Udfaldet  af  Kampen  mellem  de  stridende 
maatte  blive. 

Som  ovenfor  omtalt  havde  Anders  Bille  forstaaet  at 
bevare  det  gode  Forhold  til  Christiern  II  usvækket.  Særlig 
Tillid  havde  Kongen  dog  aldrig  vist  ham,  og  selv  da  For- 
holdene bleve  nok  saa  vanskelige  for  Christiern  II,  var  han 
dog  ingenlunde  til  Sinds  til  at  kjøbe  sig  Anders  Billes  Tro- 
skab ved  at  imødekomme  hans  Ønsker  om  nye  Forleninger. 
Kort  efter  Kongens  Bortrejse  drog  Hr.  Anders  til  Kjøben- 
havn,  efter  sit  eget  Udsagn  for  at  forsyne  Stege  Slot  med 
Skyts,  Krudt  og  andre  Fornødenheder,  men  vel  i  Virkelig- 
heden for  at  undersøge  Forholdene  paa  nært  Hold.  Herfra 
tilskrev  han  Kong  Christiern  et  Brev  med  fornyede  Opfor- 
dringer til  at  føllene  ham  med  Baarse  Herred  og  med  stærke 
Klager  over  det  ødelagte  Len.  Det  gjør  ham  ondt,  at  han 
skal  besvære  Kongen  netop  i  denne  Tid,  og  han  beder 
denne  om  ikke  at  tage  det  op  i  en  anden  Mening,  end 
Brevet  udviser.  «Gud  véd,  jeg  vil  endnu  gjerne  gjøre  mit 
bedste  som  før  udi  Eders  Naades  Fraværelse  saa  yderlig 
som  Eders  Naade  selv  var  til  Stede  udi  Riget.  >>  Han  beder 
til  Slutning  om,  at  Kongen  vil  lade  ham  vide,  hvor  megen 
Lid  han  skal  sætte  til  de  Tidender,  som  nu  vanke  rundt  i 
Riget,  «Gud  bedre,  det  saa  skal  være.»-)  Man  skimter 
tydelig  bag  de  smukke  Ord  en  Mand,  der  ved  første  Lejlig- 
hed vil  søge  paa  bedste  Maade  at  slippe  ud  af  en  vanskelig 
Situation. 

Denne  Lejlighed  lod  ikke  længe  vente  paa  sig.     Allerede 


')  Breve  af  23.  Febr.,  14.  og  15.  Marts  fra  Kongen  og  Ærkebispen  af 
Lund  til  Henrik  Kr.      Rigsark.   Saml.   Kristiern  II.    50.   4 — 6. 

^)  Anders  Bille  til  Chr.  II,  Kbhvn.,  30.  April.  Or.  1  Top.  S.  p.  Pap. 
Møn   3. 

i  Begyndelsen  af  Marts  havde  det  jydske  Rigsraad  opfordret 
ham  til  at  opsige  Kong  Christiern  Huldskab  og  Troskab  og 
til  at  formaa  saa  mange  af  sine  Standsfæller  i  Skaane  og 
Sjælland  som  muligt  til  at  gjøie  det  samme.  Hans  Hustrus 
Stedfader  Predbjørn  Podebusk  skrev  samtidig  til  ham:  «Tyk- 
kes  mig  og  godt  være,  at  I  gode  Mænd  i  den  Landsende 
tænke  og  et  Sind  dertil;  dersom  I  begynde  noget,  ville  vi 
med  Guds  Hjælp  komme  Eder  snart  til  Hjælp. »  Naar  han 
derpaa  beder  Hr.  Anders  staa  hans  Foged  paa  Bregentved 
bi  med  gode  Raad  og  sørge  for,  at  hans  Breve,  hans 
Gaarde  og  Gods,  ja  endog  hans  Skove  blive  vel  forvarede 
under  denne  »Rej,  som  nu  paa  Færde  er»,  faar  man  Indtryk 
af,  at  Hr.  Anders  ikke  har  været  aldeles  uden  Kjendskab  til 
eller  Sympati  for  sine  Standsfæller  i  Jylland.  ^)  Men  paa  den 
Tid  var  det  ikke  uden  Fare  for  enhver  øst  for  Store  Bælt 
boende  Adelsmand,  hvis  det  opdagedes,  at  han  stod  i  For- 
bindelse med  Oprørerne  i  Jylland.  Da  derfor  Brevene  den 
13de  Marts  ankom  til  Stege,  sammenkaldte  Anders  Bille  strax 
Borgemestrene,  Byfogeden,  Raadmænd,  Sognepræsten  og  Ka- 
pellanen i  Stege  og  lod  i  deres  Overværelse  Bysvenden  bryde 
og  oplæse  de  to  Breve.  Han  vides  heller  ikke  at  have 
besvaret  dem,  og  han  synes  overhovedet  ikke  at  have  stillet 
sig  i  nogen  officiel  Forbindelse  med  den  nye  Konge,  før 
denne  landede  i  Korsør  den   30te  Maj   om   Aftenen. 

I  Kong  Frederiks  Lejr  fandtes  en  stor  Del  af  Anders 
Billes  nærmeste  Frænder  og  Venner,  deriblandt  Ove  og  Hans 
Bille,  Knud  Henriksen  Gyldenstjerne,  Lavrids  Skinkel  og 
Tyge  Krabbe.  Medens  Kongen  allerede  Dagen  efter  sin 
Ankomst  til  Korsør  tilsendte  Anders  Bille  en  alvorlig  og 
truende  Opfordring  til  strax  at  give  Møde  og  aflægge  Hyl- 
ding,  lode  hans  ovennævnte  Frænder  ham  samtidig  forstaa, 
at  han   ingen   Grund   havde  til  at  nære   Bekymringer.     «Hans 


')    D.   R.   R.   til   A.   1!..    Kolding,   feria  2.   p.  Oculi.    Predbjørn    Podebusk   til 
samme,   Mand.   efter  s.   Lucii   dag.      Rigsark,      Chr.   II.   65,   8 — 9. 

Naade  bliver  med  Guds  Hjælp  os  alle  og  Rigens  Indbyggere 
en  gunstig  og  villig  Herre  og  Konge.  I  maa  vel  forsee 
Eder  til  hans  Naades  Gunst  og  alt  godt.»  Anders  Bille 
svarede  hurtigt  og  imødekommende;  thi  allerede  den  4de 
Juni  kunde  hans  Frænder  fra  Antvorskov  af  takke  ham  for 
hans  Svar  og  sende  ham  Kongens  Lejdebrev  baade  paa 
tydsk  og  dansk.  pLnkelte  Betænkeligheder,  han  endnu  kan 
have  næret  ved  saa  hurtig  at  svigte  sin  landflygtige  Konge, 
maatte  bortvejres,  da  Ove  Bille  den  lode  Juni  —  samme 
Dag  Kong  Frederik  ankom  med  Hæren  for  Kjøbenhavn  — 
fra  Serridslev  sendte  ham  en  indstændig  Opfordring  til  at 
møde  ufortøvet  i  Lejren  og  hylde  Kongen.  Det  almindelige 
Frafald  fra  Kong  Christiern  lettede  ogsaa  Anders  Bille  hans 
Overgang  til  den  nye  Konge,  og  ved  S.  Hans  Dags  Tid 
finde  vi  ham  i  Lejren  foran  Kjøbenhavn  som  Kong  Frederiks 
tro  Mand.  Lønnen  herfor  var:  hans  Optagelse  i  Rigsraadet, 
Forlening  med  Stege  By,  som  Christiern  II  havde  frataget 
ham,  og  med  Stævns  Herred  som  Pantelen.  I  September 
Maaned  blev  han  tilforordnet  i  Befalingen  over  Lejren  foran 
Kjøbenhavn,  og  fra  nu  af  spiller  han  en  fremragende  Rolle 
som  Statsmand  og  faar  rig  Anledning  til  at  benytte  sine 
store  Evner  i  Statens  Tjeneste  og  —  til  Fordel  for 
sig   selv.  ^) 


')  Kg.  Fr.  t.  A.  B.,  Korsør  i.  Juni,  Antvorskov  4.  Juni  (Lejdebrev),  D. 
Kgrs.  Hist.  10.  39.  34  og  43.  Raaderne  t.  A.  B.,  i.  og  4.  Juni.  D. 
Ad.  Br.  5.  44 — 45.  Ove  Bille  t.  A.  B.,  ex  oppido  Serresløff,  10.  Juni. 
Ny  kgl.  Saml.  1301  e  Fol.  Anders  Billes  Beretning  om  »hvor  det 
forløb  sig,  da  Kg.  Frederik  kom  her  først  udi  Landet  efter  Kg.  Chri- 
stiern var  uddragen*.  D.  Ad.  Br.  5.  61.  Han  nævnes  første  Gang 
som  Rigsraad  9.  Aug.  1523  i  Rigsraadets  iJom  ang.  Hagenskov  Slot 
og  Len.  Af  samme  Datum  findes  et  Brev  fra  Kg.  Fr.  t.  A.  B.  med 
Udskrift:  vor  Mand  og  Raad,  men  mærkelig  nok  er  «Raad»  atter  ud- 
raderet. I  H)'ldingsbrevet  af  10.  Aug.  nævnes  han  blandt  Rigsraaderne 
som  den  femte  efter  de  paavislig  i  Chr.  II's  Tid  værende  Rigsraader. 
De  fire  foregaaende  ere:  Otte  Krumpen,  Johan  Oxe,  Johan  Urne,  Vin- 
cens  Lunge ;   umiddelljart   efter  ham   følge   de  nyoptagne   skaanske   Med- 


4l6  BILLEÆTTKN     I  523. 

I  Skaane  havde  Tyge  Krabbe  allerede  i  Begyndelsen 
af  Maj  Maaned  virket  for  den  nye  Konges  Sag.  Forholdene 
i  denne  Landsdel  vare  i  Øjeblikket  noget  vanskelige,  idet 
Gustaf  Vasa  havde  sendt  en  Hær  ind  i  Bleking  og  ladet 
sin  Feltherre  Berendt  v,  Mehlen  træde  i  Underhandlinger 
med  den  skaanske  Adel  om  at  hylde  ham  som.  Konge. 
Paa  dennes  Vegne  underhandlede  Klavs  Bille  og  Axel 
Ugerup  med  v.  Mehlen  og  bragte  en  foreløbig  Vaaben- 
hvile  til  S.  Hansdag  i  Stand.  Meningen  var  selvfølgelig 
at  afvente  Kong  Frederiks  Ankomst,  og  det  lykkedes  ogsaa. 
Skaane  slap  denne  Gang  ud  af  Sverigs  Hænder,  og  Adelen 
viste  sig  meget  redebon  til  at  gaa  Kong  Frederik  til 
Haande.  Den  9de  Juli  1523  var  en  Del  af  Skaanes  for- 
nemste Adelsmænd,  deriblandt  Klavs  Bille,  Knud  Bille, 
Henrik  Krummedige  og  hans  Svigersøn  Eske  Bille  samlede 
i  Lejren  foran  Kjøbenhavn,  hvor  de  hyldede  Kongen, 
der  12  Dage  efter  modtog  hele  Landskabets  Hylding  paa 
Lunde  Landsthing. 

Saaledes  havde  nu  hele  Billeslægten  sluttet  sig  til  den 
nye  Konge,  og  blandt  Danmarks  Adelsslægter  var  der 
ingen,  der  høstede  større  Udbytte  af  Tronskiftet  end  den. 
Foruden  Anders  Bille  optoges  strax  Knud  og  Eske  Bille 
i  Rigsraadet,  hvor  Slægten  nu  var  repræsenteret  af  5 
Medlemmer,  foruden  Svogre,  Fættere  og  øvrige  Frænder. 
Ove  Bille  staar  som  Midtpunktet  i  denne  Kreds  med  dens 
udprægede  Sympati  for  Katolicismen  og  Rigsraadsvældet. 
En  gylden  Regn  af  Forleninger,  Hædershverv  og  Begunsti- 
gelser af  enhver  Art  strømmede  ned  over  den  lykkelige 
Slægt,   der  nu  havde  naaet  sit  Kulminationspunkt. 


lemmer  Tyge  og  Axel  Brahe  samt  Holger  Gregersen.  15.  Aiig.  forlenes 
han  med  Stege  By.  Conc.  i  T.  S.  p.  Pap.  Stege  57.  l8.  Sept.  1523 
faar  Oluf  Holgersen  Rosenkrans  Befahng  til  at  tilsee  Stege  Slot  i  An- 
ders  Billes   Fraværelse.      D.    Kgrs.   Hist.    10.  41. 

IV. 

Frederik  I. 's  Tidsalder  og  Reformationen. 


I. 

Ove    Rille 

som   Bisp   i   Aarhus  indiil    1533- 

Kun  nødtvungen  havde  Ove  Bille  hyldet  den  nye 
Hersker,  men  fra  det  Øjeblik  han  havde  tilsagt  denne  Huld- 
skab og  Troskab,  tjente  han  ham  med  den  samme  Rede- 
bonhed og  Hensyn  til  det  almindelige  Tarv,  som  han  havde 
vist  ligeover  for  Christiern  II.  Og  dette  kunde  ikke  i  og 
for  sig  falde  ham  vanskeligt.  Christiern  II. 's  Optræden  mod 
Kirken  havde  været  saadan,  at  man  snarere  forbavses  over 
ikke  at  finde  Ove  Bille  blandt  hans  Modstandere.  Nu  aab- 
nede  der  sig  en  Udsigt  til  at  bringe  alt  paa  den  gamle  Fod 
igjen,  og  hermed  kunde  Ove  Bille  kun  være  tilfreds.  Biskop 
Lage  Urne  i  Roskilde  var  allerede  i  Marts  Maaned  flygtet 
fra  Sjælland  og  havde  begivet  sig  til  Aarhus  Stift,  hvor  han 
opholdt  sig  paa  en  af  Stiftets  Gaarde.  Mellem  ham  og  Ove 
Bille  bestod  fra  gammel  Tid  af  det  venskabeligste  Forhold,  og 
de  to  Prælater,  der  vare  selvskrevne  Førere  for  den  katolske 
Kirke  i  Danmark,  raadsloge  nu  ivrig  om  Midlerne  til  at  bringe 
den  gamle  Kirkeforfatning  paa  Fode  igjen.  ^)  Det  tør  anses 
for  sikkert,  at  de  Bestemmelser  i  Frederik  I. 's  Haandfæstning, 
som  atter  gjengave  den  gamle  Kirke  dens  fulde  Magt  og 
Indflydelse  og  endog  indrømmede  den  nye  Begunstigelser, 
væsentlig  vare   et  Udtryk  for  de  to  Prælaters  Anskuelser. 


')     Rørdam,    Hist.    Kildeskr.     2.   R.    II.    545.      Jvfr.    Muller,    Vita   Lagonis 
Urne   II.   3  —  5. 

Med  den  nye  Konge  kom  Ove  Bilie  hurtig  paa  den 
bedste  Fod.  Kongen  stadfæstede  alle  de  Forleninger,  han 
besad  som  Bisp  i  Aarhus,  og  Ove  Bille  ledsagede  Kongen 
paa  hans  Tog  til  Øerne.  Den  8de  April  red  Bispen  med 
36  Svende  til  Hest  ud  af  Aarhus  og  fulgte  den  unge  Flertug 
Christian  over  til  Odense,  hvor  han  forblev  i  henved  8  Uger, 
indtil  han  den  31te  Maj  om  Aftenen  landede  i  Korsør  med 
Kong  Frederiks  Hær  og  med  den  ankom  til  Kjøbenhavn 
den  9de  Juni,  hvor  han  med  sine  Folk  laa  i  Lejr  indtil 
Midten  af  September.  Han  drog  dcrpaa  tilbage  til  Aarhus, 
medens  26  af  hans  Svende  forbleve  i  Lejren  indtil  14  Dage 
før  Jul.^)  I  December  overværede  han  derpaa  Herredagen 
i  Odense.  I  Midten  af  Marts  Maaned  1524  afholdt  han  i 
Forening  med  et  Par  nærboende  Rigsraader  Mønstring  og 
Vaabensyn  i  Aarhus  Stift.  Den  29de  Marts  drog  han  derpaa 
til  Mødet  i  Hamburg,  hvor  han  i  Forening  med  en  Del 
danske  og  holstenske  Raader  skulde  forhandle  med  de  kejser- 
lige og  Hansestædernes  Gesandter  om  Kong  Christiern  II. 's 
Fordringer.  Den  15de  Maj  —  ved  Pinsetid  —  vendte  han 
tilbage  til  sit  Stift,  men  kun  for  8  Dage  efter  paa  ny  at 
forlade  det,  denne  Gang  for  at  deltage  i  Rigsdagen  i  Kjøben- 
havn, hvor  Kongen  skulde  krones  og  Landets  vigtigste  inden- 
rigske og  udenrigske  Anliggender  afgjøres.  Rigsdagen  varede 
til  ind  i  September,  men  Bispen  kom  ikke  tilbage  til  sit 
Stift  før  den  3dje  November. 

I  Løbet  af  godt  og  vel  I^2  Aar  har  Biskop  Ove  Bille 
saaledes  kun  tilbragt  5  Maaneder  i  sit  Stift,  Resten  af  Tiden 
har  han  været  optaget  af  offentlige  Hverv  og  Statsanliggender. 
For  de  følgende  Aars  Vedkommende  ere  vi  ikke  i  Stand 
til   at    give    saa    fyldige  Oplysninger    om    hans  Virksomheds- 

')  Danske  Mag.  3.  R.  I.  166.  ^'^  3  tildømmes  han  S.  Catharina  Gaard 
og  Hosp.  i  Aarhus,  ",b  faar  har.  Brev  paa  Hads  Herred  og  Endelave 
efter  Biskop  Niels  Klavsens  Dod.  '^7  Stadfæstelse  paa  Forlening  med 
Støvring,  Hald  og  Onsild  Herreder  for  Livstid.  Fr.  I. 's  Registr. 
S.  3,  9,   12. 

omraade,  og  udenrigske  Sendehverv  faldt  jo  heller  ikke 
hvert  Aar  i  Ove  Billes  Lod;  men  de  talrige  Herredage, 
som  Kong  Frederiks  Tidsalder  har  at  opvise,  endvidere  For- 
handlingerne mellem  Raaderne  indbyrdes  i  hver  Landsdel,  de 
forskjellige  og  hyppige  offentlige  Hverv,  som  netop  tildeltes 
Bisperne,  have  i  høj  Grad  lagt  Beslag  paa  disses  Arbejdskraft 
og  vistnok  bevirket,  at  Detaillerne  i  Ledelsen  af  Stiftets 
gejstlige  Anliggender  mere  og  mere  gled  over  i  Hænderne 
paa  Domkapitlerne.  Kirkens  øverste  Styrere  vare  mere 
Statsmænd,  Politikere  og  verdslige  Embedsmænd  end 
Gejstlige. 

At  Ove  Bille  skulde  have  dannet  en  Undtagelse  i  saa 
Henseende  er  ikke  meget  sandsynligt.  Hans  20aarige  Tjeneste 
i  Kancelliet  havde  givet  ham  en  Øvelse  i  og  Sans  for  den 
store  politiske  Virksomhed,  som  maatte  friste  de  Styrende 
til  at  benytte  hans  praktiske  Dygtighed,  og  ham  selv  til 
med  Forkjærlighed  at  kaste  sig  ind  i  den  politi.ske  Strid. 
En  lignende  Virksomhed  havde  ogsaa  Biskop  Lage  Urne  i 
Roskilde  udøvet  før  sin  Indtræden  i  gejstligt  Embede.  Det 
er  derfor  ikke  uden  Grund,  at  man  har  anset  disse  to  Mænd, 
og  særlig  Ove  Bille,  for  de  ledende  Kræfter  i  de  Forhand- 
linger, som  førtes  paa  de  bevægede  Herredage  i  Kong  Fre- 
deriks Regeringstid,  hvor  de  kirkelige  Spørgsmaal  jo  desuden 
spillede  en  alt  andet  overvejende  Rolle.  Det  er  i  alt  Fald 
sikkert,  at  Ove  Bille  paa  Rigsdagen  1533  efter  Frederik  L's 
Død  var  Lederen  af  det  gammelkatolske  Parti,  og  meget 
taler  for,  at  han  allerede  siden  Aaret  1523  har  været  det. 
Som  saadan  maatte  det  være  ham  magtpaaliggende  at  sikre 
sig  en  Majoritet,  eller  i  alt  Fald  et  tro  og  fast  sammensluttet 
Parti  indenfor  Rigsraadet,  hvor  han  kom  til  at  staa  som  den 
naturlige  Modstander  af  Rigshovmesteren  Mogens  Gøye  og 
dennes  Reformationsvenner.  Og  naar  vi  derfor  se  Billerne  i 
disse  Aar  fylkes  i  Rigsraadet  som  en  Falanx,  ligger  det  nær  at 
formode,  at  det  er  hans  Indflydelse,  der  har  kaldt  dem  ind 
i   denne    mægtige  P'orsamling.     Foruden    Brødrene    Knud    og 

27* 

Eske  og  Fætrene  Hans  og  Anders,  indtræde  i  Løbet  af 
Kong  Frederiks  Regering  Fætrene  Klavs  og  Torben  Bille, 
den  sidste  som  udvalgt  Ærkebisp  i  Lund.  Paa  Rigsdagen 
1533  vælges  endelig  Oves  Broder  Mogens  ind  i  Rigsraadet, 
der  nu  talte  8  Medlemmer  af  Slægten  foruden  Svogre  og 
Fætre  paa  mødrene  Side  i  sine  Rækker  Et  skarpt  og  selv- 
bevidst Udtryk  for  denne  Slægtens  store  Indflydelse  skinner 
frem  i  Rigsraadets  Brev  af  13de  Juli  1533  til  Paven,  hvori 
denne  opfordres  til  at  anerkjende  Torben  Billes  Valg  til 
Ærkebisp.  < Sandelig,  helligste  F'ader, ^>  hedder  det  heri,  «den 
nu  udvalgte  Biskops  Slægt  og  Venner,  baade  paa  fædrene 
og  mødrene  Side,  vort  Riges  mægtigste  Mænd,  ville 
ingenlunde  tilstæde,  at  nogen  som  helst  anden,  til  Haan  og 
Spot  for  dem,   stilles  i   Spidsen   for  samme  Kirke».^) 

Med  denne  faste  Støtte  i  Ryggen  er  det,  at  Ove  Bille 
fører  Forhandlingerne  om  de  kirkelige  Spørgsmaal  paa  Herre- 
dagene. Vi  skulle  da  nu  undersøge  hans  egen  Stilling  til 
disse  og  den  Berettigelse  netop  han  havde  til  at  optræde 
som  Kirkens  Leder. 

I  Klageskriftet  mod  Danmarks  Bisper,  som  Christian  III. 
lod  oplæse  paa  Rigsdagen  i  Kjøbenhavn  1536,  hedder  det 
om  Ove  Bille:  « Denne  Biskop  haver  fast  været  Hoved  for 
alt  Papisteri».  I  denne  Udtalelse,  hvortil  der  ikke  som  i 
Anklagerne  mod  de  andre  Bisper  er  knyttet  nogen  Beskyld- 
ning for  uhæderlig  og  det  gejstlige  Embede  krænkende  Op- 
førsel, finder  man  Samtidens  Opfattelse  af  Ove  Billes  Betyd- 
ning som  Kirkens  Leder  kort  og  fyndigt  udtrykt.  Ove  Bille 
var  en  rettroende  Katolik,  fuldt  overbevist  om,  at  Opret- 
holdelsen af  den  gamle  Kirke  og  dennes  retslige  Stilling  i 
Staten  var  en  nødvendig  Betingelse  for  Samfundets  Bestaaen. 
Fast  i  sin  Hævden  af,  hvad  han  ansaa  for  hjemlet  af  Love, 
Haandfæstninger  og  gamle  Sædvaner,  maatte  han  betragte 
Reformatorernes     agitatoriske     Virksomhed     som     Oprør     og 


')     Hist.   Tidsskr.   4.   R.   III.   503. 

Ulydighed  mod  Loven.  Han  besad  vist  nok  ikke  den  for- 
nødne theologiske  Lærdom  til  selv  at  kunne  imødegaa  deres 
Paastande.  Den  eneste  Udtalelse  imod  Luthers  Tilhængere, 
vi  have  fra  hans  Haand,  er  et  Brev  til  Borgerne  i  Randers, 
hvori  han  advarer  dem  imod  den  lutherske  Prædikant  Simon 
Skaaning.  Han  beraaber  sig  heri  paa  gammel  Sædvane  og 
Forfædrenes  Tro,  peger  hen  paa  al  den  Skade  og  Fordær- 
velse, som  Luther  og  hans  Parti  har  fremkaldt  i  andre 
Lande,  men  særlig  henviser  han  —  som  Lovens  Mand  — 
til,  at  det  strider  mod  Kongens  Haandfæstning,  som  hele 
Rigsraadet  har  beseglet.  En  af  Reformatorerne  —  Peder 
Laurenssen  —  siger  da  ogsaa,  at  Lektoren  i  Aarhus,  Christian 
Mus,  «lægger  Vægt  paa  at  fravende  og  hindre  den  gode 
Herre  Bispen,  der  i  sin  enfoldige  Simpelhed  som  i  sit  eget 
Sind  er  dog  en  god  Mand»!^)  Men  han  forstod  at  benytte 
andres  Penne;  han  opfordrede  Johan  Eck  til  at  disputere  med 
de  protestantiske  Theologer,  han  indkaldte  Dr.  Stagefyhr  i 
samme  Hensigt  1530,  og  det  var  under  hans  Ægide,  at 
Povl  Eliesen  fra  Povl  Reffs  Presse  i  Aarhus  lod  udgaa  sine 
veltalende  og  skarpsindige  Forsvarsskrifter  for  den  katolske 
Kirke.  Skjønt  Povl  Eliesen  aldrig  finder  Anledning  til  at 
omtale  Bispen,  tør  vi  dog  antage,  at  hans  Udtalelser  stemme 
overens  med  de  Anskuelser,  Ove  Bille  nærede  i  det  religiøse 
Spørgsmaal.  Det  er  da  ret  betegnende,  at  Povl  Eliesen,  paa 
samme  Tid  han  hævder  den  katolske  Læres  Retmæssighed 
og  forsvarer  Messen  og  Coelibatet,  retter  de  alvorligste  An- 
greb paa  Kirketugten  indenfor  den  romerske  Kirke  og  ikke 
forsømmer  nogen  Lejlighed  til  at  vedgaa,  at  ogsaa  han  var 
en  Modstander  af  Kirkens  V^erdsliggjørelse.  Ove  Bille  maa 
heri  have  kunnet  stemme  overens  med  den  glødende  For- 
kæmper for  den  gamle  Kirke.  Hans  Virksomhed  som  Biskop 
frembyder  intet,  hvorpaa  hans  Modstandere  kunde  støtte 
nogen  Anklage  imod  ham.    I  Klageskriftet  udtales  udtrykkelig, 


')     P.   Laurenssen,   Malnio-Beretningen.   udg.  af  Rørdam,   S.    13. 

at  Kongen  intet  synderligt  veed  at  beskylde  ham  for.  Hans 
personlige  Optræden  staar  i  den  skarpeste  Modsætning  til 
de  fleste  samtidige  Prælaters.  Usædelighed,  Voldsomhed, 
Egenraadighed,  Begjærlighed  efter  Gods  og  Guld,  hovmodig 
Optræden  —  Egenskaber,  som  karakterisere  alle  Tidens 
Prælater  —  laa  fjærnt  fra  ham.  Det  maa  beklages,  at  han 
ikke  personlig  optraadte  for  at  hindre  slige  Udskejelser  fra 
sine  Medbrødres  Side,  i  alt  Fald  vide  vi  intet  om  noget 
Forsøg  af  ham  i  den  Retning,  Hans  Liv  kunde  imidlertid 
være  dem  et  Exempel  til  Efterfølgelse,  og  i  én  Henseende 
vides  han  at  have  gaaet  i  Spidsen  og  virkelig  ogsaa  formaaet 
sine  Standsfæller  til  Indrømmelse. 

En  fremtrædende  Egenskab  hos  Ove  Bille,  der  maatte 
gjøre  ham  særlig  yndet  hos  Kongen,  var  den  Beredvillighed, 
hvormed  han  til  alle  Tider  ofrede  sin  egen  personlige  og 
sit  Stifts  Fordel  til  Bedste  for  det  almindelige  Vel.  Paa 
Herredagen  i  Kolding  Maj  1525  rettede  Kong  Frederik  et 
alvorligt  Angreb  paa  Lensmændene,  idet  han  beskyldte  dem 
for  Forsømmelser  med  Hensyn  til  den  dem  paahvilende 
Ledingspligt  og  endte  med  at  sige,  at  «Kgl.  Mt.  kunde  vel 
formærke,  at  hver  Mand  søgte  sin  egen  Nytte  og  rykkede 
til  sig,  hvad  han  kunde  bekomme*.  Denne  i  al  Almindelighed 
imod  alle  rettede  Klage  fandt  Ove  Bille  det  nødvendigt  at 
imødegaa  for  sit  Vedkommende,  og  han  afgav  da  en  Er- 
klæring, hvori  han  fremstillede,  hvad  han  havde  udredet  af 
sine  Len,  siden  han  1520  blev  Biskop  i  Aarhus.  Af  de  tre 
Herreder,  hvorpaa  han  som  Biskop  Niels  Klavsens  Efterfølger 
i  Bispedømmet  havde  Forleningsbrev  af  Kronen  for  en  Pante- 
sum af  4000  rhinske  Gylden  og  1500  Mark,  havde  han  fra 
1520 — 24  udrustet  aarlig  36  Mand  til  He.st  foruden  et  Orlogs- 
skib; desuden  havde  han  paa  egen  Bekostning  udredet 
Omkostningerne  ved  sin  Gesandtskabsrejse  til  Hamburg  (over 
1300  Mark),  hjulpet  Kong  Frederik  med  18,000  Mark  og 
de  to  sidste  Aar  tillige  med  ^4  af  Bispesædets  Indtægter  og 
^^3    af  Lenenes  Rente.      Udtrykkelig  fremhæver  han,   at  han 

aldrig  havde  begjæret  Slot  eller  Len  af  Kongen,  og  han  beder 
til -Slutningen  denne  overveje,  om  han  ikke  altid  «havde  gjort 
H.  N.  Skjel  for  sig  og  de  Herreder,  han  havde  af  Kronen«. 

Frederik  I.  ydede  ham  da  ogsaa  sin  ubetingede  Aner- 
kjendelse  i  saa  Henseende.  « Takke  vi  lider  kjærligen  for 
Eders  Velvillighed  og  Umage,  som  vi  besynderligen  alle 
Tider  af  Eder  befinder  i  vore  Ærender, v  skriver  Kongen 
1527  til  ham,  og  5  Aar  efter  bevidnede  han  ham  sin  Tak, 
fordi  han  paa  Herredagen  i  Kjøbenhavn  havde  virket  saa 
ivrigt  for,  at  Rigsraadet  skulde  bevilge  den  af  Kongen  krævede 
Sølvskat  af  alle  Kirker  i  Riget.  De  andre  jydske  Bisper 
havde  ikke  været  til  Stæde  i  Kjøbenhavn,  men  det  lykkedes 
Ove  Bille  ved  personlig  Henvendelse  til  hver  enkelt  at  faa 
dem  til  at  gaa  ind  paa  denne  betydelige  Skat,  som  indbragte 
et  meget  stort  Beløb.  Naar  det  gjaldt  at  komme  Staten  til 
Undsætning  med  Kirkens  rige  Midler,  var  han  den  ivrig.ste 
og  mest  uegennyttige  Talsmand  derfor.  Da  Severin  Norby 
rejste  Oprøret  i  Skaane  1525,  var  han  saaledes  den  eneste 
af  alle  Jyllands  og  Fyns  Adelsmænd  og  Prælater,  der  opfyldte 
den  Pligt,  han  skyldte  Riget  som  Helhed,  idet  han  sendte 
sin  vel  udrustede  Krigsjagt  til  Hjælp.  ^) 

Man  har  i  nyere  Tider  bebrejdet  ham,  at  ogsaa  han 
lod  sig  rigelig  betale  for  sin  Beredvillighed  i  saa  Henseende 
ved  at  modtage  store  Forleninger  og  Overdragelser  af  Klostre 
og  Hospitaler.  Dette  beror  dog  paa  en  Misforstaaelse. 
Man  har  overset,  at  det  enten  kun  var  Stadfæstelse  paa 
Forleninger,  der  før  hans  Tid  vare  overdragne  Aarhus  Stift 
som  Erstatning  for  betydelige  Laan,  eller  Overdragelse  til 
Stiftet  og  ikke  til  ham  personlig  af  Klostre  og  Hospitaler, 
som  Munkene  havde  forladt,  og  som  det  maatte  være  ham 
magtpaaliggende  af  kirkelige  Hensyn  at  faa  ind  under  Stiftets 
Styrelse,    for    at  sikre  dem   imod    den    hensynsløse  Riven    til 


')     D.  Mag.  3.  R.  I.    165—68,  jvfr.  Nye  d.  Mag.   V.   30,  II.    149.      Ny  kgl. 
Samling    1301,  e.    Fol.,  Allen   V.    165. 

sig  af  gejstligt  Gods,  som  ved  Reformationens  Udbredelse 
og  Klostrenes  Nedlæggelse  blev  mere  og  mere  almindelig.^) 

Ove  Billes  Uddannelse  i  Kancelliet  maa  dernæst  have 
givet  ham  et  Kjendskab  til  Landets  Lovgivning,  til  Admini- 
strationen og  fremfor  alt  til  Behandlingen  af  de  saglige  og 
politiske  Spørgsmaal  paa  Herredagene  —  kort  sagt,  et  Over- 
blik over  hele  Forretningsgangen  og  et  Personalkjendskab, 
som  ingen  af  hans  Kolleger,  undtagen  maaske  den  1529 
afdøde  Lage  Urne,  besad.  Alle  disse  Egenskaber  i  Forening 
maatte  da  gjøre  ham  til  selvskreven  Leder  for  det  katolske 
Parti.  Hans  nære  Slægtskab  til  Landets  første  Adelsslægter 
maatte  støtte  hans  Autoritet  som  Fører,  og  naar  vi  desuagtet 
se  ham  bukke  under  i  Kampen,  da  skyldes  dette  selvfølgelig 
først  og  fremmest  den  uimodstaaelige  Kraft,  hvormed  den 
nye  Tids  Ideer  trængte  ind  i  Folket.  Men  det  kan  paa  den 
anden  Side  ikke  nægtes,  at  Ove  Bille  savnede  væsentlige 
Betingelser  for  at  kunne  lede  Kampen  under  saa  forvirrede 
Forhold  og  med  saa  hensynsløse  Modstandere.  Han  manglede 
den  djærve  Handlekraft  og  Evnen  til  at  sætte  alt  ind  paa 
ét  Kort.  Et  Overblik  over  Kirkens  Historie  i  dette  Tidsrum 
vil  vise,  at  hvor  skarpe  Modsætningerne  end  ere,  ende 
Stridighederne  dog  altid  med  et  Kompromis,  indtil  Katoli- 
cismens Modstandere  til  Slutning  overhugger  Knuden  med 
Sværdet. 

Da  Rigsraadet  den  3dje  Avgust  1523  fastsatte  den  nye 
Konges  Haandfæstning,  stod  hele  Raadet  fast  og  sammen- 
sluttet om  følgende  Bestemmelse,  der  indfortes  som  den 
første  Artikel  i  Haandfæstningen:  Kongen  stadfæster  og  lover 
ubrødelig  at  overholde  den  hellige  Kirkes  Privilegier,  Fri- 
heder, Statuter  og  gamle  Sædvaner,  samt  aldrig  at  tilstæde 
Luthers  Disciple  at  prædike  imod  den  hellige  Kirke,  Paven 
eller  Romerkirken,   men  at  lade  dem  straffe  paa  Liv  og  Gods. 


')     Helveg,    Den   d.   Kirke  før  Reform.   II.   925,    jvfr.    Hisl.    Tidsskr.    4.    R. 
III.   293,   Anm.   2. 

Herved  haabede  det  katolske  Parti  at  have  sikret  Kirken 
og  bundet  Kongens  Hænder;  men  for  ogsaa  i  Fremtiden  efter 
den  nu  aldrende  Konges  Død  at  have  et  Værn  imod  den 
frygtede  Fare  fra  Lutheranerne,  enedes  Raadet  om,  at  Fre- 
deriks yngre  2aarige  Søn  Hans,  med  Forbigaaelse  af  den 
2oaarige,  protestantisksindede  Hertug  Christian,  skulde  udses 
til  Tronfølger  og  opdrages  i  Danmark.  ^)  Endnu  det  følgende 
Aar  herskede  der  Enighed  om  Religionsspørgsmaalet  indenfor 
Rigsraadet  og  Adelen.  Paa  Kroningsherredagen  1524  indgik 
saavel  Rigsraadet  som  Medlemmer  af  den  udenraadske  Adel 
et  Forbund  mod  den  lutherske  Lære.  Saa  godt  som  hele 
Billeslægten  har  her  med  Haand  og  Mund  forpligtet  sig  til 
at  modarbejde  den  evangeliske  Læres  Fremgang.  Om  Ove 
Billes  Virksomhed  paa  Herredagene  1523  og  1524  er  intet 
særlig  bekjendt.  Men  da  det  er  ham,  som  efter  Frederik  I. 's 
Død  kæmper  for  Hertug  Hans's  Valg  til  Konge,  og  da  det 
er  Billeslægten,  som  under  hans  Ledelse  med  Fasthed  hævder 
Forbundet  af  1524,  tør  det  formodes,  at  han  har  været 
Sjælen  i  de  Forhandlinger,  som  førte  til  dettes  Vedtagelse. 
1525  begynder  den  Splid  indenfor  Rigsraadet  og  Adelen, 
der  skulde  skade  den  katolske  Kirke  i  endnu  højere  Grad 
end  den  reformatoriske  Prædiken.  Samtidig  med  at  mægtige 
Adelsmænd,  som  Rigshofmesteren  Mogens  Gøye  og  Erik 
Banner,  droges  over  til  Lutheranismen,  fremtraadte  den 
menige  udenraadske  Adel  paa  Herredagen  i  Kjøbenhavn  Juli 
1525  med  Fordringer  paa  Kirkens  Gods,  som  grebe  dybt  ind 
i  Kirkens  gamle  Sædvaner.  Kun  adelige  maatte  beklæde 
de  højere,  gejstlige  Embeder  —  Prælaturer  og  Kanonikater, 
—  alle  Herreklostre  skulde  forlenes  til  x^delsmænd,  Jorde- 
gods, som  adelige  Bisper  havde  kjøbt,  skulde  tilfalde  Bisper- 
nes Arvinger,  Jordegods,  som  uadelige  Bisper  havde  kjøbt, 
skulde  tilfalde  Adelen  mod  en  skjellig  Betaling,  og  Prælaterne 
-skulde    opgive    Retten    til    at    oppebære    Bøder    af   Adelens 

')     Allen,   IV.   2,   S.   54. 

Tjenere.  Det  lykkedes  vel  Lage  Urne  og  Ove  Bille  at  slaa 
dette  første  Angreb  fra  Adelens  Side  paa  Kirkens  Rettig- 
heder tilbage,  men  Isen  var  brudt,  og  Prælaterne  maatte  i  de 
følgende  Aar  tilkjøbe  sig  Adelens  Bistand  ved  større  og 
større  Indrømmelser.^) 

I  Aaret  1526  traadte  nemlig  Kong  Frederik  selv  ud  af 
den  tilbagetrukne  Stilling,  han  hidtil  havde  indtaget  i  det 
kirkelige  Spørgsmaal.  Ved  Udstedelsen  af  det  bekjendte 
Beskyttelsesbrev  for  Hans  Tavsen,  ved  Tilsidesættelsen  af 
de  katolske  Fasteregler,  og  ved  at  beskytte  Aage  Sparre  i 
hans  Strid  med  den  af  Paven  indviede  og  af  de  danske 
Bisper  understøttede  Jørgen  Skodborg  om  Ærkesædet  i 
Lund,  viste  han  paa  engang  sit  evangeliske  Sindelag  og  sit 
Ønske  om  selv  at  lede  den  danske  Kirkes  Anliggender.-) 

Paa  Herredagene  i  Odense  Novbr. — Decbr.  1526  og 
Avgust  1527  var  det  Kirkesagen,  der  lagde  Beslag  paa  alles 
Interesse.  Kongen  haabede  at  faa  Bugt  med  Prælaterne  dels 
ved  Forslag,  som  maatte  løsne  den  danske  Kirkes  Forbin- 
delse med  Pavestolen  og  gjøre  Kongen  og  Rigsraadet  til 
Overdommere  i  alle  kirkelige  Spørgsmaal,  dels  ved  at  støtte 
den  menige  Adels  Angreb  paa  Kirkens  Gods.  Prælaterne 
søgte  derimod  at  samle  Rigsraadet  og  Adelen  til  en  fælles 
aggressiv  Optræden  imod  det  lutherske  Parti  og  den  evange- 
lisksindede Konge,  endvidere  at  sikre  sine  Hovedskanser, 
Bispernes  dømmende  Myndighed  og  deres  Magt  til  at  hindre 
den  lutherske  Prædiken,  samt  Tiendepligten.  Forhandlingerne 
paa  disse  Herredage  bleve  førte  skriftlig,  og  Aktstykkerne 
ere    endnu    bevarede    i    temmelig   Fuldstændighed.      Det    er 


')  Pal.  Muller,  Herredagene  i  Odense  1526  og  1527  i  Vidensk.  Selsk. 
Forhandl.  5.  R.  II.  266 — 67.  Det  siges  udtrykkelig  i  et  Brev  fra 
Biskop  Hans  Reff  i  Oslo  til  Ærkebiskop  Oluf  i  Trondlijem  af  20.  Octbr. 
1525,  at  »dette  »onde  Opsæt«  blev  »stillet«  og  kuldkastet  af  Bispen  i 
Sjælland  og  Biskop  Ove  Bille  i  Aarhus«.  Diplomatår.  Norveg.  VII. 
642—50. 

')    Pal.   Mtiller,   a.   St.   S.   269,  jvfr.   Hist.   Tidsskr.   4.   R.   Y.   305    f. 

sandsynligvis  Biskop  Lage  Urne  som  Rigets  øverste  Kansler, 
der  har  ført  Pennen  for  Raadet^);  Ove  Billes  Virksomhed 
kan  dog  ogsaa  spores,  thi  det  var  ham,  som  lod  tage  en 
Transsumpt  af  Kong  Christoffers  Tiendeordning  af  1446,  der 
i  Forening  med  Henvisninger  til  Bondeoprøret  under  denne 
Konge  spillede  en  vis  Rolle  under  Forhandlingerne.-) 

Prælaterne  maatte  gjøre  Front  til  to  Sider:  mod  Kon- 
gen og  mod  den  menige  Adel.  Et  heldigt  Udfald  af  Kam- 
pen kunde  imidlertid  kun  naas  ved  Indrømmelser  til  Adelen, 
og  Prælaterne  vare  ogsaa  villige  hertil.  En  Del  af  de  «onde 
Opsæt»,  som  Lage  Urne  og  Ove  Bille  1525  havde  vidst  at 
forhindre,  bleve  nu  realiserede  efter  en  kort  Modstand. 
Adelen  fik  Ret  til  Jordegods,  som  adelige  og  uadelige  Bisper 
havde  kjøbt  (jvfr.  ovfr.),  og  Adelens  Tjenere  bleve  fritagne 
for  Sagefald  til  Prælaterne.  Herved  opnaaede  Prælaterne 
hele  Rigsraadets  enige  Samvirken  mod  Kongen ;  et  nyt  For- 
bund mod  Lutherdommen  blev  oprettet,  og  i  hæftige  Klage- 
skrifter søgte  man  at  tvinge  Kongen  bort  fra  den  af  ham 
betraadte  Vej  og  til  atter  at  overholde  Haandfæstningens 
Bestemmelser.  Dette  lykkedes  dog  ikke  ganske;  vel  maatte 
Kongen  love  at  beskytte  Kirken  og  haandhæve  dens  Rettig- 
heder, men  han  lod  sig  ikke  aftvinge  noget  Løfte  om  at 
skride  ind  med  Magt  imod  Reformatorerne,  og  i  Tiendesagen 
vandt  Bisperne  kun  en  halv  Sejer,  idet  Almuen  fik  Valget 
imellem  den  af  Kong  Christoffer  paabudte  Tiende  og  de 
hidtil  sædvanlige  Ydelser.  ^) 

Udfaldet  af  dette  første  store  Sammenstød  var  altsaa  et 
Kompromis,  der  kun  tjente  til  at  vise,  hvilke  store  Modsæt- 
ninger der  gjærede  indenfor  selve  de  Styrendes  Rækker. 
Kampen  blev  da  heller  ikke  optaget   paa  ny  i  Kong  Frede- 


')     Se   Pal.   Muller,   a.    St.   S.   300. 
')    Hist.  Tidsskr.  4.  R.   V.   308-309. 

')     Fremstillingen  hviler  paa  Pal.   Mttllers    ofte    nævnte    fortrinlige   Afhand- 
ling  om  Herredagene   i   Odense    1526  og  27. 

riks  Tid;  Odense  Reces  blev  Grundlaget  for  den  katolske 
Kirkes  retslige  Stilling  i  de  følgende  Aar.  Men  fra  Raads- 
kamret  førtes  Striden  ud  i  Landet,  og  det  blev  klart,  at  den 
ogsaa  fra  den  gamle  Kirkes  Forsvareres  Side  maatte  føres 
med  aandelige  Vaaben.  Nu  følger  det  bekjendte  Opraab 
til  Dr.  Johan  Eck  om  at  disputere  med  Luthers  Tilhængere 
i  Danmark,  hvilket  Ove  Bille  og  de  tre  andre  jydske  Bisper 
udstædte  fra  Viborg.  Og  nu  begynder  Povl  Eliesens  Virk- 
somhed som  Skribent.  Det  var  Aarhus,  der  blev  Midtpunktet 
for  Katolicismens  sidste  Stridsmænd  her  i  Danmark,  og  hvor 
ringe  Virkning  de  fra  Povl  Reffs  Trykkeri  i  Aarhus  ud- 
gaaede  Skrifter  end  udøvede,  ere  de  dog  et  Vidnesbyrd  om, 
at  Ove  Bille  har  haft  et  aabent  Blik  for  Nødvendigheden  af 
at  benytte  Aandens  Vaaben.  Det  er  i  Overensstemmelse 
med  denne  Opfattelse,  at  Prælaterne  paa  Rigsdagen  i  Kjø- 
benhavn  bekvemmede  sig  til  skriftlig  og  punktvis  at  imøde- 
gaa  Reformatorernes  Trosbekjendelse.  Men  den  aandelige 
Kamp  sivede  ud  i  Sandet;  thi  med  Undtagelse  af  Lektor 
Povl  besad  den  gamle  Kirke  ingen  Forkæmper  af  Rang  til 
at  tage  det  op  med  Luthers  begejstrede  og  veltalende  Til- 
hængere. 

Ove  Bille  havde  saaledes  hverken  kunnet  formaa  den 
udøvende  Myndighed  (Kongen  og  Rigsraadet)  til  med  Kraft 
at  hindre  den  nye  Læres  Fremgang,  eller  haft  Held  i  sine 
Forsøg  paa  at  kalde  nye  Stridsmænd  frem  til  Kamp  for  den 
gamle  Kirke.  Tilbage  stod  kun,  saa  længe  Frederik  L  levede, 
at  sikre  det  Grundlag  for  Kirkens  Stilling,  som  var  givet  i 
Odense  Reces,  og  at  væ,rne  om  sin  egen  Kirkes  Rettigheder 
og  dens  Gods.  Begge  disse  Opgaver  har  Ove  Bille  søgt  at 
løse  og,  som  det  synes,  med  Held.  Hans  retskafne,  ædle 
Karakter  gjorde  ham  det  muligt  at  samvirke  med  saa  er- 
klærede Modstandere  af  den  gamle  Kirke,  som  Mogens  Gøye 
og  Erik  Banner.  I  Forening  med  dem  dæmper  han  Bonde- 
uroligheder i  Nord-  og  Vestjylland,  og  deres  og  Kongens 
Understøttelse  modtager  han  til  Gjengjæld,   da  Almuen  i  en 

Del  af  hans  Stift  vægrede  sig  ved  at  udrede  Tienden.  ^) 
Hvor  skrapt  han  ønsker  f^ævdelsen  af  Odense  Reces,  viser 
et  af  ham  fremkaldt  Kongebrev  af  15de  Juli  1531,  hvori 
Kongen  befaler,  at  Præstegods,  som  efter  Loven  forbrydes, 
bør  oppebæres  af  Bisperne  og  Prælaterne  og  af  ingen  anden.-) 
Et  Vidnesbyrd  i  samme  Retning  er  hans  Fremdragelse  af 
gamle  Privilegier  for  Kirken  i  Aarhus  og  deres  Stadfæstelse 
af  Kongen.^)  Men  især  fortjener  hans  Bestræbelser  for  at 
hindre  Klostres  Overgang  i  verdslige  Hænder  og  at  samle 
disses  Bestyrelse  i  Bispens  Hænder  Opmærksomhed.  1529 
fik  han  sig  saaledes  overdraget  det  af  Munkene  forladte 
Sortebrødrekloster  i  Aarhus,  1531  Maria  Kloster  paa  Brobjerg 
udenfor  Aarhus,  1532  Voer  Kloster.  Med  Rette  kunde 
Christian  III.  1536  kalde  ham  c  Hovedet  for  alt  Papisteri». 
Ingen  af  Ove  Billes  samtidige  Embedsfæller  i  Danmark  har 
gjort  saa  meget  og  —  vel  at  mærke  —  paa  lovlig  Maade 
for  at  hindre  Katolicismens  Undergang  som  han.  Men 
hans  Bestræbelser  bleve  lammede  af  selve  den  katolske 
Kirkes  øverste  Mænd.  Han  maatte  være  Vidne  til,  at  hans 
Fætter  Torben  Bille  modtog  Ærkesædet  i  Lund  med  den 
Forpligtelse  til  Kongen  ikke  at  hindre  <  det  hellige  Evange- 
liums»  Udbredelse,  ja  at  en  anden  af  hans  Fætre,  Knud 
Gyldenstjerne,  ikke  alene  indgik  den  samme  Forpligtelse  for 
at  blive  Bisp  i  Fyn,  men  endog  bistod  ved  den  evangeliske 
Læres  Udbredelse  i  sit  Stift.  Selv  bevarede  han  dog  Haabet 
om  den  katolske  Kirkes  endelige  Sejer,  og  han  lod  ingen 
Lejlighed  gaa  unyttet  hen  til  at  opfordre  til  at  overholde 
dens  Forskrifter.  Da  hans  gamle  Ven  Henrik  Krummedige 
døde  1530,  skrev  han  saaledes  et  indtrængende  Brev  til  hans 
Enke  Fru  Anna  Rud  om  ikke  at  forglemme  at  oprette    « nogen 


')    Hist.   Tidsskr.  4.   R.   V.   323   ff.,  jvfr.   Fr.   I.'s  Registr.   S.   369. 
2)     Kirkeh.   Saml.   3.   R.   V.   336. 

^)     Fr.   I. 's  Registr.   S.    242    f.,   292   f.,   333,   smlgn.   Kirkeh.   Saml.   3.  R.   V. 
336   f. 

Gudstjeneste  og  Ihukommelse  for  hans  Sjæls  Bestandelse ».^) 
Med  spændt  Opmærksomhed  fulgte  han  ogsaa  Religions- 
stridens  Udvikling  i  Tyskland.  I  et  Brev  til  Eske  Bille, 
hvori  han  meddeler  denne  Efterretninger  om  Rigsdagen  i 
Augsburg  1530,  undlader  han  ikke  at  udtale  Ønsket  om,  at 
der  «dér  maatte  forhandles  og  besluttes  de  Ærinder,  som 
Gud  maa  være  tækkeligen  og  menige  Christendom  til  Gavn 
og  Bestand » .  -) 


2  a. 
Eske    Bille 

som   Lensmand  paa  Hagenskov    1523 — 29. 

Vi  forlode  Eske  Bille,  da  han  i  Aaret  1521  maatte  op- 
give Hagenskov  Len.  Den  i6de  Novbr.  1521  overleverede 
han  Slotsinventariet  paa  Hagenskov  til  Povl  Skriver  paa 
Kongens  Vegne,  ^)  og  fra  nu  af  forsvinder  ethvert  Spor  af 
Eske  Billes  Virksomhed,  indtil  vi  den  9de  Juli  1523  møde 
ham  i  Lejren  foran  Kjøbenhavn,  hvor  han  i  Forening  med 
en  Del  skaanske  Adelsmænd  hyldede  Frederik  I.  Han  har 
sandsynligvis  opholdt  sig  i  disse  to  Aar  paa  sin  Gaard  El- 
iinge i  Skaane,  som  Svigerfaderen,  Henrik  Krummedige, 
havde  skjænket  ham.  Udelukket  fra  al  politisk  og  offentlig 
Virksomhed  har  han  i  sit  Hjem  kunnet  finde  en  sikker  og 
lykkelig  Havn  efter  det  Skibbrud,  han  havde  lidt.  Hans 
Hustru  var  en  af  disse  dygtige  Kvinder,  hvorpaa  det  i6de 
Aarhundrede  var  saa  rigt,  der  forenede  Hjærtets  og  Aandens 


')     Ove   Bille    t.  Fru  Anna  Rud,    Aarhus,    20.   Juni    1530.       Or.    i    N)'   kgl. 

Saml.    1301   e.  Fol. 
^)     Ove  Bille   t.   Eske    Hille,   Aakjær   ^'^5    1530.      Or.   i   Ny  kgl.   Saml.    1301 

e.   Fol. 
•'')     Det  er  en   Fejl,   naar  der  ovenfor   S.   377   efter  Pal.  Mullers  Afhandling 

siges,  at   det  var  d.   26.   Novbr.,    og    at  Inventariet    overdroges    til   Povl 

Skinkel.      Orig.   dat.   Lord.   e.   S.   Martini   Dag  i   D.   Ad.   Br.    7.  48. 

Gaver  med  en  udpræget  Handlekraft.  Ofte  skulde  Eske 
Bille  i  sit  begivenhedsrige  Liv  faa  Lejlighed  til  at  paaskjønne 
sin  trofaste  Hustru,  der  med  samme  Dygtighed  som  han  selv 
varetog  hans  Interesser,  bestyrede  hans  Ejendomme  og  med 
Liv  og  Sjæl  var  optaget  af  sin  Husbonds  store  Virksomhed. 
Særlig  har  han  dog  i  disse  to  Aar  maattet  slutte  sig  nær 
til  hende  og  hendes  Slægt,  hvis  eneste  Arving  hun  var,  og 
for  hvem  han  altsaa  maatte  træde  i  Søns  Sted.  Henrik 
Krummedige  og  hans  Hustru  vides  da  ogsaa  at  have  om- 
fattet ham  med  den  største  Kjærlighed,  og  Eske  Bille  selv 
knyttede  sig  tidlig  til  sine  Svigerforældre,  hvis  Raad  han 
indhentede  i  alle  for  ham  vigtigere  Anliggender,  ligesom 
han  følte  sig  delagtig  i  alle  deres  Anliggender. 

Lige  fra  Trolovelsestiden  er  der  bevaret  Minder  om  det 
smukke  og  kjærlige  Forhold,  som  fandt  Sted  mellem  disse 
til  hinanden  saa  nær  knyttede  Mennesker.  Saaledes  skriver 
Eske  Bille  til  sin  Kjæreste  følgende  Brev,  der  paa  Grund 
af  sin  ejendommelige  Ortografi  og  Udtryksmaade  her  gjen- 
gives  ordret. 

«Myne  evege  velvelige  thyneste  nw  och  ale  dhe 
dage  jeg  lever,  min  hyerte  aldhri  kæreste  jomfifrw 
Sfoffye,  kan  jeg  edher  aldhri  ffoldh  tage  edher  ffor  ale 
dhe  velgernenger,  y  meg  gyorth  haver,  hwelgeth  jeg  vel 
fforskøle  och  ffor  thyne  ale  dhe  dage,  jeg  leffver,  ssom 
meg  bør  ath  gøre  y  modh  myne  hyerte  aldher  kereste; 
kan  jeg  edher  ege  ffoldh  sskreve  dhen  sstore  ssoregh 
och  lengelssche,  jeg  har  vereth  y  sstadh,  sschye  vey 
sskeldhes,  och  beffrøcter  jeg  meg  sstorleg,  ath  thet 
bliver  ege  dher  met  endh,  ffor  godh  vel  onde  meg 
dhen  løge  och  gledhe,  ath  jeg  mote  ffendhe  edher 
ssnarlegh  och  gladh  etc.  Maa  y  vidhe  ffor  ve|3e  thyen- 
dher,  ath  Hans  Poovesg  bleff  rendh  y  hyel  y  Nøborre 
och  gyrode  Claws  Ransscho  eth,  och  er  Henegh  Poo- 
vesgh  och  dhødh,  och  vel  jeg  ege  aff  sstedh  thel  lånte 

Holssten,  ffør  en  edhers  fifadher  har  vereth  poo  thet  modhe 
met  Nels  Hagh.  Men  hyerte  aldher  kærreste,  bedher 
jeg  edher  fifor  althyg,  ath  y  tage  edher  egen  (o:  ingen) 
ssoreg  eldher  tonge  eldher  thwels  moldh  thel  fifor  megh, 
dhy  ath  thet  skal  met  Gus  hyelp  aldher  gors  edher 
bee  hoff;  myn  aldher  kæreste  jomffrw  Sfofifeye,  vel 
Gudh  vnde  meg  myth  lejf,  daa  vel  jeg  meth  Gus  hyelp 
haa  meg  soo  børleg  y  modh  edher,  ath  edher  sskal 
ege  fifor  thøge  ere  vel  gernøger  y  egen  (o:  ingen) 
modhe.  Hadhe  jeg  vel  mange  erende  ath  tale  med 
edher,  ssom  jeg  kan  ege  sskrefve ;  rodher  och  bodher 
over  meg,  ssom  edher  bor  ath  gore  over  edher  aldher 
kæreste.  Her  met  edher  beffalendes  then,  hemel  och 
jordh  har  sskafif,  met  ale  the  helen,  y  hemerege  ere, 
dhe  vere  meg  ssoo  holdh  och  tro  ssom  jeg  er  edher 
fifor  ale  dhe  mendesge  y  alth  verdhen  er,  ssaa  ssand 
hyelpe  meg  Gudh.  Bander  ege  sskreverendh,  om  y 
konde  ege  lese  brefifeth.»  E.  B. 

Erlig  och  velbordhyg  jomffrv  Sfofifeye  Henreyx 
datther  myne  hyerte  aldher  kerreste  kerligh  ssendes 
brefif.  1) 

Lignende  Breve  findes  skrevne  til  Fru  Anna  Rud,  fulde 
af  Løfter  om  sønlig  Kjærlighed  og  Redebonhed  til  at  opfylde 
Svigerforældrenes  Ønsker.  Og  det  var  ikke  blot  tomme 
Løfter.  Da  Henrik  Krummedige  i  Aarene  1512  — 16  førte 
en  alvorlig  Strid  med  Niels  Hack  og  Torben  Oxe  om  sin 
Ret  til  Mogenstrup  Gaard,  en  Strid,  som  en  Tid  lang  endog 
udartede  til  Fejde,  stod  Svigersønnen  ham  trofast  bi.'') 
Torben  Oxe  var,  som  bekjendt.  Eske  Billes  Fætter,  og  det 
har   derfor    sin    Interesse    at    anføre    et   Brev    af  24de  Marts 


')     Egh.   Orig.   i  D.   Ad.   Br.    7.    211. 

^)    Om  denne  Strid  se  D.  Mag.   3.  R.   II.    135  ff. 

1 5 14  fra  Eske  til  Svigermoderen,   livori  han  nærmere  berører 
sin  Slægts   F'orhold   til   Sagen.      Han  skriver: 

«Kjære  Moder,  kan  jeg  ikke  fuldskrive  Eder  til, 
saa  ondt  det  gjør  mig,  at  Torben  Oxe  haver  ført  sig  i 
den  Trætte  med  Hr.  Henrik;  hvilket  han  ikke  haver 
gjort  med  hans  Venners  og  Frænders  Raad,  og  er  det 
dem  alle  led,  saa  mange  som  det  hører.  Kjære  Moder, 
haver  jeg  og  talet  med  Hr.  Niels  Eriksen  (Rosenkrands) 
og  flere  vore  Venner  og  været  deres  gode  Raad  be- 
gjærendes;  da  tykkes  det  dem  alle  bedst  og  godt  være, 
at  min  Fader  skulde  ikke  lade  sig  forhaste,  men  have 
Medlidenhed  paa  nogen  Tid,  kan  han  da  med  bedre 
Læmpe  bekomme  sin  Vilje  enten  med  Rettergang  eller 
i  anden  Maade  efter  slig  Lejlighed,  som  nu  er,  som 
Peder  Størling  Eder  ydermere  undervise  kan.  Kjære 
Moder,  maa  I  vide,  at  der  er  forrammet  et  Møde  at 
staa  udi  Næstved  nu  paa  Søndag  med  mine  Medarvinger; 
formoder  jeg  der  kommer  en  hel  Hob  af  mine  Venner; 
da  vil  jeg  give  dem  til  kjende,  hvorledes  det  er  forlobet 
sig  mellem  Niels  Hack  og  Torben.  Tror  jeg  fuldelig, 
min  Fader  skal  hverken  faa  Raad  eller  Daad,  som  skal 
være  ham  imod,  af  dem.  Og  formoder  jeg  mig,  at  jeg 
vil  være  her  tilbage  igjen  om  fire  eller  fem  Dage;  var 
det  saa,  at  min  Fader  eller  I  vilde  have  mig  over  til 
Eder,  at  han  eller  I  vil  skrive  mig  til,  da  vil  jeg  strax 
komme  over  til  Eder,  og  vil  jeg  aldeles  rette  mig  efter 
Eders  Skrivelse  og  Bud  og  gjøre  alt  det,  i  min  Magt  er, 
og  tildrage  alle  de,  jeg  kan  faa  dertil.  Kjære  Moder, 
beder  jeg  Eder  gjerne,  at  I  tage  Eder  ingen  Græmmelse 
eller  Omhu  til,  thi  jeg  haver  talt  med  vor  naadigste 
Herre,  med  Hr.  Niels  Eriksen  og  med  flere  vore  Ven- 
ner, og  sige  de  alle  saa,  at  Mogenstrup  kan  aldrig 
komme  min  Fader  fra  med  nogen  Rettergang  i  nogen 
I  28 

Maade.      Kjære  Moder,    sender   jeg  Eder  en  Æske  med 
noget  Krudt  (Urter),  soni  min  Moder  sender  Eder. »^) 

I  denne  Sag  havde  Eske  fælles  Interesse  med  sin 
Svigerfader,  saa  at  dette  jo  ogsaa  kan  have  fremmet  hans 
Iver  for  Sagen,  hvilken  forøvrigt  ogsaa  fik  den  forønskede 
Vending,  idet  Mogenstrup  tildømtes  Henrik  Krummedige. 
Men  i  alle  andre  Sager  finde  vi  den  samme  Redebonhed  til 
at  staa  sammen  med  Svigerforældrene,  hvad  enten  det  gjaldt 
om  at  kavere  for  de  mange  Pengelaan,  Hr.  Henrik  maatte 
gjøre  hos  de  holstenske  Finansmænd  paa  Kieler  Omslag, 
eller  det  gjaldt  om  smaa  Opmærksomheder  mod  Sviger- 
moderen, som  f  Ex.  at  sende  hende  Lægemidler  og  gode 
Raad,  naar  hun  var  syg,  eller  at  ledsage  hende,  naar  hun 
paa  sine  Rejser  drog  gjennem  den  eller  de  Landsdele,  hvor 
Eske  havde  hjemme. 

Paa  den  anden  Side  støttede  Svigerforældrene  Eske 
Bille  i  materiel  Henseende.  Eske  besad  jo  ingen  Ejendom 
af  Betydning.  De  Forsøg,  han  allerede  i  Aaret  15 14  gjorde 
paa  at  faa  sine  Søskende  til  at  udlægge  ham  deres  Parter  i 
Svanholm,  mislykkedes  fuldstændig,  og  da  han  senere  gjen- 
optog  dem,  mødte  han  —  hvad  senere  skal  vises  —  den 
samme  haardnakkede  Modstand  fra  enkelte  af  sine  Brødres 
Side.  Han  var  altsaa  væsentlig  henvist  til  at  leve  af  sine 
Forleninger,  og  Udbyttet  af  disse,  særlig  Hagenskov,  var  i 
Christiern  II. 's  Tid  ikke  synderlig  stort  paa  Grund  af  de 
store  Fordringer,  Kongen  stillede  til  Lensmændene.  Da  saa 
endelig  Lenet  blev  ham  berøvet,  led  han  ikke  alene  et  stort 
Pengetab  ^),  men  stod  endog  paa  en  Maade  husvild.  Paa 
denne  Tid    var    det,    at   Henrik  Krummedige   overdrog   ham 


')     Or.   i   D.   Ad.   Br.    7. 

*)  I  et  Brev  fra  hans  Foged  Mats  Fynbo  af  17.  Jan.  1 531  hedder  det: 
»tænker  paa  den  store  Skade,  I  finge  i  Fyn  den  Tid,  I  mistede  Hagen- 
skov og  skilte  Eders  gode  Boskab  ad;  I  skulde  ikke  sætte  sligt  et 
Bo  igjen  med   1000  Gylden.«     Or.  i  D.  Ad.  Br.   7.   143. 

Eliinge  Gaard  og  Gods  i  Skaane,  og  hermed  var  hans 
materielle  Stilling  sikret.  Her  opholdt  han  og  hans  Hustru 
sig  fra  1 521  —  23,  og  selv  efter  at  Eske  paa  ny  havde  faaet 
Hagenskov  i  Forlening,  vedblev  Ellinge  at  være  deres  egent- 
lige Hjem,  ja  Fru  Sofie  synes  endog  at  have  boet  hyppigere 
her  end   paa  Hagenskov. 

Efterat  Kong  Frederik  var  landet  paa  Sjælland,  opfor- 
drede han  strax  Henrik  Krummedige  til  at  gjore  ham 
« Huldskab  og  Mandskab*.  Dette  kunde  ikke  falde  Hr. 
Henrik  vanskeligt,  thi  allerede  den  7de  April  havde  han 
opskrevet  Christiern  II.  Huldskab  og  Troskab.  Imidlertid 
hyldede  han  dog  først  Kongen  den  9de  Juli  i  Lejren  for 
Kjøbenhavn;  men  nu  steg  hans  Stjærne  hurtigt.  Den  følgende 
Dag  fik  han  og  hans  Hustru  kongeligt  Brev  paa  alle  deres 
Godser  og  Len  i  Danmark  og  Norge,  og  i  Avgust  Maaned 
fik  han  det  ærefulde  Hverv  at  rejse  til  Norge  forat  modtage 
Hyldingen  i  Kongens  Navn.  ^) 

Med  denne  kraftige  Støtte  i  Ryggen  og  hjulpet  af  sin 
egen,  nu  saa  indflydelsesrige  Slægt  kunde  Eske  Bille  optræde 
med  Fordring  paa  at  faa  sit  Len  tilbage,  som  Jakob  Harden- 
berg  sad  inde  med.  Efter  Kongens  Befaling  henvistes  Sagen 
til  Rigsraadet,  og  den  9de  Avgust  1523  afsagdes  Dommen 
paa  Kalentehuset  i   Roskilde.     Den  lød  saaledes: 

«Vi  efterskrevne  Lage  Urne  i  Roskilde,  Jens  An- 
dersen i  Odense,  Stygge  Krumpe  i  Børglum,  Ove  Bille 
i  Aarhus,  Jørgen  Friis  i  Viborg,  med  Guds  Naade 
Biskopper,  og  Aage  Jepsen,  Electus  i  Lund,  Tyge 
Krabbe,  D.  R.  Marsk,  Niels  Høg,  Predbjørn  Podebusk, 
Henrik  Krummedige,  Hans  Bille,  Albert  Jepsen,  Anders 
Bille,  Johan  Oxe,  Riddere,  Otte  Holgersen,  Hans  Krafse, 
Oluf  Nielsen  med  flere   gode  Mænd,  D.  R.   Raad,    gjøre 


')  D.  Mag.  3.  R.  II.  250.  Tidsskr.  Nor.  III.  3.  S.  92.  Den  28.  Aug. 
1523  giver  han  sin  Hustru  Fuldmagt  til  at  handle  paa  hans  Vegne  i 
hans  Fraværelse.      Langebeks   Diplomatår. 

28* 


436  DOMMEN    OM    HAGENSKOV. 

alle  vitterligt,  at  1523,  Lørdagen,  som  var  S.  Laurentii 
Aften,  efter  højbaarne  Fyrstes  Hr.  Frederiks,  udvalgt 
Konge  til  Danmark,  hans  Befaling,  vare  vi  her  i  Ros- 
kilde paa  Kalentehuset  forsamlede  at  høre  nogen  Trætte 
og  Sager  imellem  velb.  Mand  Eske  Bille  paa  den  ene 
Side  og  Jakob  Hardenherg  paa  den  anden  Side,  hvilke 
da  begge  i  Rette  efter  Stævning  mødte  vare  om  Hagen- 
skov Slot  og  Len  i  Fyn.  Da  fremgik  fornævnte  Eske 
Bille  berettendes,  at  han  har  Kong  Christierns  aabne 
beseglede  Forleningsbrev,  at  han  skulde  nyde  og  be- 
holde fornævnte  Hagenskov  Slot  og  Len  udi  10  samfulde 
Aar,  hvilket  Slot  og  Len  han  og  derefter  havde  udi  fri, 
rolig  Besiddelse  paa  femte  Aar,  indtil  saa  længe  Kong 
Christiern  med  Vold  og  Magt  og  uforbrudt  med  sine 
aabne  beseglede  Breve  til  Lenet  og  Almuen  forbød  dem 
at  svare  ham,  og  dermed  uden  Dom  og  Ret  kastede  og 
.skilte  ham  ved  samme  Slot  og  Len  og  derover  beskat- 
tede ham  svære  Penge  af  uden  Skyld  og  Brøde.  Deri- 
mod frembar  Jakob  Hardenberg  et  fornævnte  Kong, 
Christierns  Brev,  som  var  givet  nogen  stakket  Tid  før 
han  nu  nylig  af  Riget  bortfor,  lydendes,  at  forskrevne 
Jakob  Hardenberg  skulde  have  Baag  Herred,  som  er 
Lenet  til  fornævnte  Slot,  udi  Forlening  paa  Naade.  Og 
sætte  de  i  Rette  paa  baade  Sider,  hvilket  Brev  som 
burde  at  holdes  vedlige  og  Magt,  og  hvilken  af  dem 
som  burde  med  Rette  at  beholde  fornævnte  Hagenskov 
Slot  og  Len  Da  efter  Tiltale  osv.  funde  vi  saa  af  for 
Rette,  at  fornævnte  Eske  Bille  bør  at  have,  nyde  og 
beholde  fornævnte  Hagenskov  Slot  og  Len  efter  Kong 
Christierns  Forleningsbrevs  Lydelse,  som  Eske  Bille  paa 
Slot  og  Len  har,  efterdi  at  han  med  Vold  og  Magt  var 
kastet  uden  Dom  og  Ret,  havde  det  ej  forbrudt.  Til 
Vidnesbyrd  osv.»  ^) 


»)    En  Af.skrift  i  Ny  kgl.   Saml.  Nr.    1301   e.  Fol. 

Eske  Bille  tiltraadte  strax  Lenet;  allerede  6  Dage  efter 
fik  Almuen  Befaling  til  at  udrede  Landehjælpen  til  ham  i 
Stedet  for  til  Peder  Marsvin,  som  Kongen  tidligere  havde 
befalet  den.  ^)  Men  Lenet  var  aabenbart  skrækkelig  medtaget. 
Der  manglede  alt  paa  Hagenskov  Slot,  Fødevarer,  Sæd  og 
Kreaturer,  og  Eskes  Shegtninge  maatte  komme  ham  til  Hjælp, 
for  atter  at  bringe  det  paa  Fode.  Ove  Bille  sendte  ham 
saaledes  2  Tdr.  Mjød,  2  Tdr.  Smør  og  40  Sider  Flæsk.  I 
Juni  Maaned  det  følgende  Aar  blev  der  optaget  Inventarium, 
og  det  viste  sig,  at  «HerrekjæIderen  >  og  <!:Spisekjælderen» 
nu  vare  ret  vel  forsynede  med  01  og  Mjød,  Smør  og  Flæsk, 
Malt,  Nødde-  og  Faarekroppe.  Af  Sengeklæder  fandtes 
derimod  kun  i  Dyne,  i  Par  Hørgarns  og  2  Par  Blaagarns 
Lagener;  Kjøkkentøjet  var  heller  ikke  i  den  bedste  Orden, 
idet  der  kun  opregnes  2  Gryder,  8  Fade  og  15  Tallerkener. 
Besætningen  var  ogsaa  yderst  ringe,  kun  16  Svin  og  6 
Grise,  14  Køer  og  4  Kvier,  2  «Studlinger»  og  3  «Dyre». 
Man  forstaar,  at  Eske  Bille  foretrak  at  lade  sin  Hustru  for- 
blive paa  Eliinge,  hvorhen  han  vel  ogsaa  selv  jævnlig 
har  styret  Kaasen,  indtil  det  atter  lykkedes  ham  at  bringe 
Lenet  paa  Fode.  -) 

Eske  Billes  Ankomst  til  Hagenskov  blev  sikkert  ikke 
hilset  med  Glæde  af  Bønderne.  De  mindedes  godt  den 
strænge,  nøjeregnende  Herre,  der  ikke  lod  noget  Sløseri  gaa 
upaatalt  hen,  og  de  fik  snart  at  føle,  at  om  end  den  konge- 
lige Unaade  havde  gjort  ham  noget  forsigtigere  i  Valget  af 
Midler,  saa  havde  den  dog  ikke  svækket  hans  Handlekraft. 
Interessen  ved  hans  Lensstyrelse  knytter  sig  paa  ny  til  hans 
Hævden  af  Kronens  Ret  til  Skovene  og  til  hans  Kamp  med 
Herredsfogden  Hans  Andersens  Slægtninge. 

Bønderne  i  Søllested    og  Bukkerup   havde    atter   tiltaget 


i)    Kgbr.   af  '*  s    1523,   Roskilde.      Or.   i   D.   Kg.   Hist.    lO.   32. 
-)     Ove  Bille   til   Eske   B.,    Aarhus   "  j    1523.       Or.   i   Ny    kgl.   Saml.     1301 
e  Fol.      Invenlarfortegnelse   af  2.   Juni    1524  i   D.   Ad.   Br.    7.   28. 

sig  Ret  til  at  hugge  i  Bukkerup  Holme  og  Hesleskov,  end- 
videre ladet  deres  Svin  gaa  paa  Skoven  og  nægtet  at  betale 
Oldengjæld  til  Hagenskov  Slot.  Det  kom  til  Sammenstød 
mellem  dem  og  Lensmandens  Folk,  der  fratog  Bønderne 
deres  Hugst  og  gav  dem  —  som  det  hedder  —  Hug.  De 
paaberaabte  sig  nu  først,  at  den  ansete  Ridder  og  Lensmand 
paa  Nyborg  Slot,  Peder  Lykke,  havde  forbudt  dem  at  give 
Oldensvin  til  Hagenskov.  Men  Peder  Lykke  udstedte  et 
Brev  til  Bønderne,  hvori  han  erklærede,  at  den,  der  havde 
sagt  ham  det  paa,  havde  sagt  ham  «owith»  (Løgn)  paa, 
og  bad  dem  give  Eske  Bille,  hvad  der  tilkom  ham  med 
Rette.  ^)  Imidlertid  havde  Baag  Herreds  Ransnævninger 
dømt  i  Sagen ;  men  Biskop  Jens  Andersen  ansaa  dette  for 
et  Indgreb  i  den  gejstlige  Jurisdiktion  og  søgte  at  bringe 
Sagen  ind  under  «den  hellige  Kirkes  Dom»."-)  Om  dette 
lykkedes,  vide  vi  ikke.  Eske  Bille  var  imidlertid  i  travl 
Virksomhed  med  at  samle  Vidnesbyrd  imod  Bønderne.  Den 
1 8de  December  fik  han  Vidnesbyrd  af  24  Mænd  paa,  at 
Bukkerupholme  og  Hesselskov  altid  havde  været  Kronens 
frie  Enemærker,  og  at  Hans  Andersen  i  Bukkerup  havde 
siddet  4  Uger  i  Hagenskov  Taarn  og  var  siden  bleven  ud- 
løst for  100  Mark  Penge,  fordi  han  havde  givet  Steffen  i 
Voldtofte  en  Eg.  ^)  Den  5te  Marts  1526  fik  han  paa  ny  et 
Thingsvidne  paa,  «at  Per  Andersen,  Foged  paa  Iversnæs, 
fremgik  for  Dommere  og  Dannemænd  og  vidnede,  at  han 
havde  tjent  1 1  Aar  paa  Hagenskov  og  særdeles  Hr.  Hans 
Vakendorf;  da  fulgte  han  Per  Povlsen,  som  da  var  Slotsfoged 
paa  Hagenskov,    til    Bukkerupholme    og    Hesleskov    og    toge 


')  Aab.  Brev  af  Peder  Lykke  til  Bønderne  i  Søllested,  Onsse,  ii  Novbr. 
1525.      Or.   i   D.   Ad.   Br.  45.   31. 

')  Samlinger  t.  Fyns  Hist.  VIII.  121,  S.  Jørgensen  har  i  nævnte  Tids- 
skrift givet  en  Fremstilling  af  Sagen  mellem  Eske  Bille  og  Herreds- 
fogden Hans  Andersen  i  Bukkerup,  som  indeholder  flere  Detailler  end 
Pal.   Miillers  Afhandling. 

')    Top.   .S.   p.  Pap.      Hagenskov. 

der  Oldengjæld,  solgte  Fælder,  ligervis  som  i  andre  Kronens 
Skove,  og  aldrig  kunde  andet  mindes,  end  at  de  vare  Kro- 
nens frie  Enemærkers.  Det  samme  vidnede  8  andre  Mænd.^) 
Bønderne  paa  deres  Side  vilde  heller  ikke  opgive  deres  for- 
mentlige Ret.  Paa  Baag  Herredsthing  stod  den  14de  Maj 
1528  «nogle  af  de  Mænd,  som  det  Ran  overgik,  og  ilskede 
og  kærede,  at  de  maatte  ikke  nyde  deres  Hjemmel  og  Til- 
stand til  den  Skov,  de  fik  i  Bukkerupholme  og  Hesleskov, 
og  sagde,  at  de  vilde  ydermere  klage  og  kære  for  højere 
Dom,  at  de  ikke  maatte  nyde  deres  Hjemmel*.-)  Kort  Tid 
efter  udførte  de  deres  Trudsel.  I  Begyndelsen  af  Juni 
Maaned  1526  holdt  Kongen  Herredag  i  Odense,  og  her 
fremtraadte  baade  Eske  Bille  og  Bønderne  med  deres  Be- 
viser. Lensmanden  støttede  sig  paa  ovennævnte  Vidnesbyrd 
og  Breve  af  tidligere  Lensmænd.  Bønderne  paaberaabte  sig 
et  Brev  af  Kong  Hans,  i  Følge  hvilket  de  og  deres  Arvinger 
maatte  nyde  Bukkerupholme  og  Hesleskov  til  evig  Tid; 
«dog,»  hedder  det,  «lød  samme  Brev  ikke  anderledes,  end 
at  de  skulde  svare  aarlig  deraf  til  Kronen,  som  der 
plejer  af  at  gaa.»  I  Henhold  hertil  faldt  Dommen,  at  da 
Bønderne  ikke  havde  opfyldt  deres  Forpligtelse,  men  nægtet 
at  betale  Oldengjæld,  og  siddet  Lensmanden  overhørig,  fra- 
dømmer Kongen  og  Raadet  dem  Kong  Hans's  Brev  og 
deres  Gods,  og  forbyder  dem  at  bevare  dem  med  samme 
Gaarde,  uden  at  de  kunne  have  det  i  Kongens  Minde.  ^) 
Denne  strænge  Dom  blev  dog  betydelig  mildnet  ved  et 
Kongebrev,  udstedt  Dagen  efter,  hvorved  Bønderne  i  Sølle- 
sted og  Bukkerup  fik  Lov  til  at  beholde  deres  Gaarde  og 
Bøndergods  efter  Kong  Hans's  Brev,  dog  paa  den  Betingelse, 
«.at  de   ikke   hugge    noget    i  Skovene    anderledes    end    andre 


*)    Or.   i  Top.  S.    p.   Pap.  Bukkerupholme    i.      Saml.    t.    Fyns  Hist.   VIII. 

122. 

*)    Or.   i  Top  S.   p.   Pap.  Hagenskov  56.     Anf.   Sted  S.    122. 

■*)    Dom  af   1.  Juni    1526.  Or.   i  Top.    S.   p.  Papir.      Bukkerupholme   2. 


440  STRID    OM    RET    TIL    SKOVENE. 

Kronens  Tjenere  der  i  Byen  gøre,  og  ingen  Skade  gøre 
paa  Oldenskov,  uden  hvad  de  have  Behov  til  deres  egen 
Husbygning,  Plove  og  Vogntømmer  og  Gjærdsel  til  Skjel- 
lighed.  Hvad  Eske  Bille  kan  bevise,  at  de  have  siddet 
overhørige  med  Oldengjæld  eller  andet,  skulde  de  have  i 
Kongens  Minde.  »^) 

Nu  skulde  man  have  ventet,  at  Bønderne  havde  fundet 
sig  i  det  uundgaaelige,  de  havde  jo  faaet  den  højeste  Dom. 
Men  nej,  næppe  6  Uger  efter  Dommens  Afsigelse  vandre 
deres  Svin  atter  i  Skovene,  og  Eske  Bille  maa  paa  ny  tage 
Vidnesbyrd  paa  Tinge  herom.  ^)  Og  Aaret  efter  m.aa  han 
lovsøge  de  samme  Bønder,  over  hvem  han  havde  erhvervet 
Dom,  fordi  de  havde  hugget  i  Kronens  grønne  Skov  og  ikke 
betalt  deres  Oldengjæld.  Med  Rette  er  det  blevet  fremhævet, 
at  først  Udskiftningen  og  Skovenes  forstmæssige  Behandling 
rammede  en  Pæl  gjennem  den  gamle  Formening,  at  Enhver 
havde  en   naturlig  Ret  til  at  benytte  Skovene.^) 

Eske  Bille  fik  saaledes  ikke  Bugt  med  de  selvraadige 
Bønder,  der  ogsaa  paa  andre  Maader  skaffede  ham  Bryderier. 
Det  var  i  disse  Aar,  at  der  hos  hele  Rigets  Bondestand 
viste  sig  Tegn  til  den  oprørske  Stemning,  som  i  Grevens 
Fejde  fik  saa  voldsomt  et  Udslag.  I  Skaane  og  Jylland  stod 
Almuen  gjentagne  Gange  under  Vaaben,  og  særlig  Skaa- 
ningerne  viste  deres  fjendtlige  Sindelag  mod  Adelen  ved  at 
slutte  .sig  til  Søren  Norby.  Bag  ved  disse  Bevægelser 
skimter  man  Christiern  II. 's  Skikkelse,  hans  Udsendinge 
holdt  Almuen  i  stadig  Spænding,  og  Rygter  om  hans  Til- 
bagekomst i  Spidsen  for  en  Hær  virkede  elektriserende  paa 
Masserne.  Ogsaa  i  Fyn  og  særlig  i  Baag  Herred  ventede 
man  med  Længsel  Kongens  Hjemkomst.  Da  Eske  Bille 
1526     spurgte     Bønderne     i    Gangtofte    Sogn,     hvor    mange 


')    Or.  i  D.  Kgrs.  Hist.    11   b.  45.     Fr.   I.'s  Registanter  S.  97. 

^)    Vidne  af   15.   Juli    1526.      Or.   i  T.   S.   p.   Pap.      Hagenskov  39. 

^)    Se  S.  Jørgensens  Bemærkninger  herom  i  Saml.  t.  Fyns  Hist.  VIII.   125. 

Krigsfolk,  de  kunde  stille,  hvis  noget  paakom,  da  rejste 
Anders  Hansen  i  P^gerup  sig  og  svarede,  «at  det  ej  stod 
ham  at  gjøre,  eller  nogen  af  dem,  nogen  Rejsning  eller 
Forsamling  Kong  Christiern  imod  i  nogen  Maade;  thi  Kong 
Christiern  var  hans  rette  Herre  og  Konge,  og  dersom  vi 
det  gjorde,  da  gjør  han  os  alle  æreløse,  naar  han  kommer; 
thi  vi  vide,  at  han  er  nu  paa  Vejen  og  agter  sig  hid  ind  i 
Landet«.  Hans  Olsen  føjede  til,  «at  dersom  Bønderne  og 
Almuen  bliver  forsamlet  her  i  Landet,  skal  der  blive  store 
Hucf  af,  hvem  det  saa  faar».  En  Del  andre  Bønder  næg- 
tede  ogsaa  at  lade  sig  skrive  i  Mandtal,  men  Jens  Andersen 
i  Aborre  opfordrede  dem  dog  til  at  gjore  det,  rigtignok  med 
den  Motivering,  at  han  havde  ladet  skrive  sin  Søn,  men 
denne  skulde  nok  faa  Lov  til  at  blive  siddende  hjemme  i 
hans  Bænk>.  ^) 

Det  var  et  vanskeligt  Folkefærd  at  regere,  de  Bønder 
i  Baag  Herred.  De  unddroge  sig  deres  Forpligtelser,  over- 
traadte  baade  verdslige  og  gejstlige  Love.  En  Bonde  paa 
Helnæs  havde  i  lange  Tider  ikke  betalt  Afgift  af  sin  Jord 
til  Lensmanden,  Synsmænd  vurderede  hans  aarlige  Afgift  til 
V-2  Læst  Korn  (6  Tdr.)  Rug  og  Byg.  En  anden  Bonde 
havde  giftet  sig  med  sit  Søskendebarn,  og  da  han  ikke  vilde 
stille  Borgen  for  sig,  lod  Fogden  paa  Hagenskov,  Niels  Jyde, 
ham  føre  til  Hagenskov  Slot.  Efter  at  de  derpaa  havde 
aftalt  Sagen,  stævnede  Bonden  Fogden  for  Vold  og  Hær- 
værk, og  Sandemændene  gav  ham  Ret.  Mølleren  paa 
Hagenskov  havde  handlet  saa  ilde  med  sin  Mølle,  at  « Slusen 
var  fordærvet,  Kværnerne  og  Møllehuset  saa  medfaret,  at 
ingen  Dannemand  tør  søge  derind  med  sit  Korn».-i  Ube- 
hageligst for  Eske  Bille  var  dog  den  Strid,  han  endnu  be- 
standig maatte  føre   med  Hans  Andersens  Slægt 


')    Annal.   f.   nord.   Oldk.    1853   S.    22—23. 

^)    .Synsforretning    over    en    Gaard    p.    Helnæs    af    1525    ^  %.     T.   S.   p.    P. 

Hagenskov  34.      Kg.  Fr.  I.' s   aabne   Brev  af  1524   '*  9,   Malmø,   D.  Kgrs. 

His:.  Fase.  10.     Baag  Herredsthingsvidne  af  1523    -'  a.      Hagenskov  33. 

Eske  Bille  var,  som  ovenfor  omtalt,  paa  en  eller  anden 
Maade  kommet  til  Overenskomst  med  Slægten  og  havde 
forpligtet  sig  til  at  betale  en  Bøde  —  hvor  stor  denne  var, 
vides  ikke.  Han  har  ogsaa  udbetalt  ikke  ringe  Beløb,  dog 
ikke  hele  Bøden.  ^)  Næppe  var  han  vendt  tilbage  til  sit 
Len,  før  Sagen  kom  paa  Bane  igjen.  Sandsynligvis  har  han 
selv  fremkaldt  den,  thi  den  8de  Januar  1525  befalede  Biskop 
Jens  Andersen  i  Odense  Sognepræsten  i  Flemløse  at  stævne 
Hans  Andersens  Slægtninge  (som  alle  nævnes)  til  at  møde  i 
Odense  for  Bispen  og  flere  gode  Mænd  den  næstfølgende 
8de  Marts  «og  svare  Eske  Bille  om  den  Trætte,  som  dem 
imellem  er  paa  deres  Frænde  Hans  Andersens  Vegne,  sub 
poena  excommunicationis,  da  at  lide  og  undgjælde,  hvad 
Loven  og  Retten  dem  giver  efter  Kongens  Befaling.')  Næppe 
en  Maaned  efter,  at  Bønderne  havde  modtaget  denne  Stæv- 
ning, fik  de  en  ny,  og  denne  Gang  fra  Kongen  selv.  Den 
9de  Februar  tilskriver  Kongen  de  samme  Mænd,  at  Eske  Bille 
havde  berettet  for  ham,  at  han  havde  Tiltale  til  dem  for 
en  uretfærdig  Dom,  de  med  Urette  havde  erhvervet  af  Kong 
Christiern  efter  Hans  Andersens  Død,  «som  lovligen  og  efter 
Loven  blev  rettet  efter  sine  Gjerninger,  som  han  siger  og 
selv  ydermere  berette  kan».  De  faa  derfor  Befaling  til  at 
møde  for  Rigsraadet  i  Aarhus  den  førstkommende  i8de 
Februar  med  deres  Breve  og  Beviser.  ^) 

Sagen  kom  dog  ikke  for  Rigsraadet  denne  Gang,  Tids- 
fristen har  aabenbart  været  for  knap  tilmaalt;  ej  heller  vides 
Biskop  Jens  Andersen  og  « flere  gode  Mænd»  at  have  haft 
Sagen  til  Behandling.  Derimod  anlagde  Bønderne  Sag  imod 
Eske  Billes  Forløftingsmænd  og  vilde  tvinge  dem  til  at 
betale  den  Bøde.  Eske  Bille  havde  lovet  dem.      Paa  Herre- 


')  Jfr.  ovfr.  S.  376.  Saml.  t.  Fyns  Hist.  VIII.  Ii8 — 19,  hvor  S.  Jørgensen 
har  meddelt   en  Del   Kvitteringer  for  Indbetaling  af  Bøder. 

*)    Or.   i   Top.   Saml.   p.   Papir.      Odense    149. 

^)  Kg.  Fr.  I. 's  Brev,  Gottorp  Slot,  ',,2  1525.  Or.  i  D.  Kgrs.  Hist.  11  a. 
1525   Nr.   39. 


ESKE    BILLE    OG    HANS    ANDERSENS    SLÆGT.  443 

dagen  i  Kjøbenhavn  i  August  1525  udvirkede  dog  Eske  Bille 
et  kongeligt  Brev,  i  Følge  hvilket  Sagen  skulde  staa  hen, 
indtil  den  havde  været  for  Kongen  og  Rigsraadet.  Da  Bøn- 
derne ikke  desto  mindre  fortsatte  Processen  imod  hans  For- 
lovere, tilskrev  Kongen  dem  paa  ny  den  Gte  Februar  1526 
fra  Flensborg,  at  de  skulde  lade  F'orloverne  være  udelte  og 
fri;  med  det  allerførste  agtede  Kongen  sig  til  Fyn,  og  vilde 
da  høre  og  dømme  i  Sagen.  Hvis  Eske  Bille  da  tildømtes 
Bøden,  skulde  ogsaa  Forløftningsmændene  være  «i  samme 
Dele  og  under  samme  Forfølgning*   som  Eske.  ^) 

I  Slutningen  af  Maj  ventedes  Kongen  til  Odense.  Det 
maatte  derfor  være  Eske  Bille  magtpaaliggende  at  have  hele 
Sagens  Dokumenter  i  Orden.  Vi  forstaa  nu  Betydningen  af 
det  Vidnesbyrd,  som  Eske  lod  sig  give  den  23de  April 
1526.'-)      Det  lød  saaledes: 

«Vi  efterskrevne  Johan  Bjørnsen,  Ridder,  Laurits 
Skinkel,  Niels  Bild,  Henning  Valkendorf  og  Jørgen 
Henningsen,  Landsdommer  i  Fyn,  gjøre  vitterligt  for 
alle  med  dette  vort  aabne  Brev,  at  vi  nogen  Tid  siden 
forleden  hos  vare  paa  Odense  Raadhus  i  Kong  Chri- 
stierns  egen  Overværelse,  sandelig  hørte  og  saa,  at 
Hans  Andersens  Slægt  og  Venner  af  Bukkerup  tiltalede 
ærlig  og  velbyrdig  Mand  Eske  Bille,  for  at  han  skulde 
have  ladet  rettet  og  hængt  samme  Hans  Andersen  imod 
Loven  med  Uret.  Da  til  Stede  vare  ærlige  og  velbyr- 
dige Mænd  Hr.  Mogens  Gøye,  Hr.  Hans  Bille,  Hr.  Tielluf 
Eriksen,  Riddere,  Jørgen  Marsvin,  D.  R.  Kansler,  og 
Jens  Stisen,  Landsdommer  i  Fyen,  med  flere  Danmarks 
Raad  og  gode  Mænd ;  og  Eske  Biile  i  Rette  gik  med 
fornævnte     Hans     Andersens     Samfrænder     og     Venner 


')    Or.   i  D.   Kgrs.   Hisl.   Fase.    1 1    b.  44. 

^)    Baade  Pal.   Muller    a.   St.    .S.    15 — 16,    som    aftrykker    Vidnesbyrdet,    og 

S.    Jørgensen,    a.     St.    VIII.     122    have    ikke    kjendt    den    foregaaende 

Procedure. 

derom.  Da  efter  Breve  og  Bevisninger,  som  da  til  Stede 
vare,  besynderlig  efter  Kong  Christierns  egen  Dom  og 
fuldmyndig  Befaling,  som  derom  før  dømt  og  gjort  var, 
da  blev  og  var  fornævnte  Eske  Bille  samme  Tid  kvit 
og  aarsage  dømt  for  samme  Sag  i  alle  Maader.  Det 
vidne  vi  fornævnte  med  vor  Besegling  nedenpaa  dette 
vort  aabne  Brev.     Odense,   die  beati  Georgii  martyris.>  ^) 

Det  var  paa  den  i  Juni  1526  afholdte  Herredag  i 
Odense,  at  Eske  Billes  Sag  med  Bønderne  i  Søllested  og 
Bukkerup  kom  til  endelig  Afgjørelse.  Sandsynligvis  er  der 
ogsaa  her  fældet  Dom  i  Sagen  mellem  ham  og  Hans  An- 
dersens Slægtninge,  thi  fra  nu  af  forstummer  enhver  Efter- 
retning om  denne  Sag.  At  den  er  faldet  ud  til  Fordel  for 
ham,  tør  der  vel  ingen  Tvivl  være  om.  Dels  findes  der  i 
hans  Arkiv    intet    Vidnesbyrd    for    Modtagelse    af    udbetalte 


'')  Pal.  Muller  har  a.  St.  S.  1 6  vidtløftig  udtalt  sig  imod  dette  Aktstykkes 
Retsgyldighed.  Det  er  efter  hans  Mening  «et  ensidigt  kun  i  den  ene 
Parts  Interesse  udstedt  Testimoniums.  Det  sidste  er  sandt,  men  det 
vil  et  forlangt  Testimonium  jo  oftest  blive.  Han  mener  dernæst,  at 
Vidnesbyrdet  er  overllødigt,  hvis  en  formelig  Dom  var  afsagt  og  ført 
til  Protokols,  eller  en  Domsakt  udfærdiget.  Hertil  kan  svares,  at  det 
først  efter  denne  Tid  blev  Skik  at  indfore  Domme  i  Protokoller,  og- 
at  den  beskrevne  Dom,  som  Eske  Bille  utvivlsomt  maa  have  forskaffet 
sig,  kan  være  frakommet  ham.  Det  sidste  bestyrkes  af  den  Omstæn- 
dighed, at  hans  Arkiv  intet  Dokument  indeholder  fra  den  Tid,  hvori 
Dommen  maa  være  fældet,  og  altsaa  for  disse  Par  Aar  (c.  1522  —  23) 
maa  være  ødelagt.  Endelig  sporger  P.  M. :  Hvorledes  har  Klagen 
lydt.^  hvad  har  Dommen  gaaet  ud  paa?  Herpaa  Svarer  Vidnesbyrdet 
tydeligt,  at  Klagen  gjaldt  Hans  Andersens  Henrettelse,  og  at  Dommen 
erklærede  ham  angerløs  i  saa  Henseende.  Det  forekommer  mig  derfor 
klart,  at  Vidnesbyrdet  udtaler,  at  Kong  Christiern  har  fældet  ikke 
alene  én,  men  to  for  Eske  Bille  frikjendende  Domme  i  Hans  Andersens 
^ag,  og  at  dets  Beviskraft  ikke  kan  omtvistes,  fordi  Kongen  vides 
1 52 1  at  have  fældet  en  for  E.  Bille  højst  ugunstig  Dom.  At  der  over- 
hovedel her  skulde  forehgge  et  Falsum,  vilde  være  fuldstændig  utænkeligt 
ved  en   Betragtning   af  E.    Billes    Karakter. 

Bøder  efter  denne  ]3ag,  dels  vare  Dommerne  Mænd,  der 
maatte  se  paa  Sagen  med  samme  Øjne  som  han.  Men  blandt 
Bønderne  herskede  en  dump  Misfornøjelse,  og  da  senere  Forhol- 
dene under  Grevefejden  udviklede  sig  til  Gunst  for  dem,  vare 
Bønderne  i  Baag  Herred  de  frenmieligste  i  Fyn,  og  det  var 
en  af  Hans  Andersens  Fræncier,  Bonden  Hans  Lunde,  der 
væsentlig  bidrog  til,  at  Hagenskov  Slot  blev  erobret  af 
Grev  Christoffers  Folk. 

Eske  Bille  var  en  driftig  og  praktisk  Mand.  Hans 
Styrelse  af  Lenet  synes  ogsaa  at  have  været  mønsterværdig.  I 
Aareti525  indsendte  han,  i  Følge  kongelig  Befaling,*)  Opgivelse 
af  Lenets  Indtægter,  og  meddelte  tillige,  at  han  havde  for- 
bedret det  med  henved  2  Læster  Korn.  Han  tilføjer  derpaa: 
«Item  haver  jeg  og  indtaget  Mark  og  Eng  og  ladet  omdige 
og  grave  (indgrøfte)  Land  \  det  bruges  aarligen  over,  som 
man  ikke  kunde  tilforn. »  Vedel  Simonsen  bemærker  herom, 
at  Eske  Bille  var  den  første,  der  paabegyndte  de  Inddæm- 
ninger fra  Stranden,  som  i  de  senere  Aar  have  tiltaget  saa 
betydeligt  i  Fyen.-)  1527  lik  han  Befaling  til  at  «bygge 
og  forbedre  paa  Hagenskov  Slot,  dersom  Brøst  findes*.^) 
Da    han    netop    dette   Aar    havde    sin    Hustru    hos    sig    paa 


')  »Vider,  at  vort  elsk.  Rigets  Raad  haver  givet  os  til  kjende  og  beklaget, 
at  af  Kronens  Len  over  alt  Riget  ej  gjøres  den  tilbørlige  og  fuld- 
kommelige Tjeneste,  som  der  vel  burde  af  at  gives,  udi  vor  og  Rig- 
sens  mærkelige  Ærende  og  Rejser,  og  at  somme,  som  Kronens  Len 
udi  Værge  og  Forlening  haver,  gj«re  fast  over  deres  Formue  ydermere 
end  Kronens  Len  vel  lide  og  taale  kunne;  thi  bede  vi  Eder  etc,  al 
I  tage  med  Eder  til  Kjøbenhavn  til  første  Herredag,  der  stande  skal 
S.  Jacobi  Dag  næstk.,  alle  Jordebøger  og  Regisler  paa  alle  Tilliggelser, 
Rente  og  Afgift,  som  I  aarligen  have  at  opbære  af  de  Len,  I  af  os 
og  Kronen  udi  Forlening  have,  derpaa  vi  med  samme  vort  elsk.  R.  R. 
samme  Tid  kunne  vide  at  gjøre  en  Skikkelse,  hvad  I  deraf  os  og 
Riget  for  Tjeneste  gjøre  skulle.  Gottorp,  Hellig  Trefoldigheds  Sondag 
("  b)    1526. »      Or.   i  D.   Kgrs.   Hist.    ir  a.   Nr.   37. 

^)    Vedel  Simonsen,   Hagenskov   .S.   33  —  34. 

^)    Kongebrev,   dat.   Hundbæk,   8.   Sept.    1527.      Danske  Saml.   Nr.    376. 

Hagenskov,  og  i  det  hele  synes  at  have  indrettet  sig  paa 
at  blive  der  i  længere  Tid,  har  han  formodentlig  efterkom- 
met den  kongelige  Befaling.  Han  anede  ikke,  at  han  allerede 
Aaret  efter  skulde  forflyttes  til  en  langt  større  og  rigere 
Virksomhed. 

Som  alle  Lensmænd  var  Eske  Bille  ogsaa  Kjøbmand. 
Han  havde  direkte  Handelsforbindelser  med  Herman  Høyer 
i  Husum  og  den  bekjendte  rige  Patricier  og  Borgemester  i 
LUbeck,  Thomas  v.  Wickeden,  der  afkjøbte  ham  hans  Korn, 
Malt  og  Øxne.  1526  solgte  han  saaledes  16  Læster  Malt 
(Læsten  å  36  Tdr.)  for  19  Mk.  lybsk  Læsten,  og  4  Læster 
Havre  (Læsten  å  60  Tdr.)  for  16  Mk.  Læsten.  For  Øxne 
opnaaede  han  30  Mk.  Parret.  Korrespondancen  med  disse 
Mænd  drejede  sig  imidlertid  ikke  alene  om  Handelsanlig- 
gender;  den  bidrog  ogsaa  til  at  bringe  et  frisk  Pust  fra 
fremmede  Lande,  idet  Kjøbmændene  sendte  alle  Haande 
politiske  Nyheder  fra  Tyskland  og  Italien.  Thomas  v.  Wick- 
eden kunde  fra  Liibeck  tilsende  ham  tyske  og  romerske 
Flyveblade,  især  vare  de  sidste  velkomne  i  den  strængt 
katolske  og  religiøse  Eske  Billes  Hjem,  og  de  bleve  da 
sædvanlig  oversendte  til  Broderen  i  Aarhus,  der  ogsaa  spej- 
dede efter  alle  Haande  Efterretninger  fra  de  kejserlige  og 
pavelige  Hoffer. 


')  Hermen  Høyer  til  Eske  Bille.  Husum,  "s  1526.  «Yck  wedt  yn  yn 
sunderheit  nene  lydinck  to  scrifen,  men  de  knechte,  de  west  wart 
leghen,  syn  ynt  lånt  to  Gelleren,  vnde  yd  segghent  ys  dar,  dat  de 
swarte  bawr  hebben  des  keysers  broder  ytlyk  hundert  knechte  aff 
slaghen;  yck  hape  se  hebben  dar  so  vel  to  dunde,  dat  se  vnsz  vor- 
gheten».  Or.  i  D.  Ad.  Br.  7.  44.  Th.  v.  Wickeden  t.  E.  B.,  Liibeck, 
^^/lo  1527:  «der  romerschen  tydinge  schickt  ick  juwer  leue  ein  geprente 
vnd  bitte  I.  E.  L.  dathsulue  minem  gnedigen  herren  van  Arhuszen 
wille  mithdeilen.»  Or.  i  D.  Ad.  Br.  7.  47.  Eske  Bille  til  Fru  Anna 
Rud,  Hagenskov  '*/3  1528:  «Maa  I  vide,  at  jeg  haver  solgt  mine  og 
Eders  Øxne  for  30  Mk.  Parret,  og  skal  samme  Kjøbmand  annamme 
Øxne  her  for  Slottet,  og  jeg  skal  ikke  koste  Told  eller  Tærine  paa 
dem.»      Or.  i  D.  Ad.  Br.   7.  50. 

I  Begyndelsen  af  P'rederik  I. 's  Regering  fik  Eske  Rille 
flere  vigtige  Hverv  at  udfore.  Efterat  være  bleven  optaget 
i  Rigsraadet  (Avgust  1523)  deltog  han  som  en  af  de  øverste 
Befalingsmænd  i  Belejringen  af  Kjøbenhavn,  og  han  var  en 
af  de  Mænd,  der  forhandlede  med  Henrik  Gøye  om  Over- 
givelsen af  Staden.  Vi  finde  ham  til  Stede  paa  Rigsdagene 
og  Herredagene,  støttende  sin  Broder  Oves  Kamp  imod 
Luthers  Tilhængere.  Han  drages  personlig  ind  i  Tidens 
store  Begivenheder,  da  Kongen  og  Rigsraadet  i  Juli  Maaned 
1524  overdrog  ham  det  vigtige  Hverv  at  forhandle  med 
Søren  Nørby  om   Overgivelsen   af  Gulland. 

I  Aarhundreder  havde  Gulland  været  et  Tvistens  Æble 
mellem  Danmark  og  Sverig.  Paa  Grund  af  dets  isolerede 
Beliggenhed  havde  dristige  Mænd  i  lange  Tider  her  kunnet 
hævde  en  næsten  uafhængig  Stilling.  Vi  minde  om  Erik 
af  Pommern,  « Gullændernes  Konge*,  og  Iver  Axelssøn  Thot. 
Søren  Nørby  var  nu  traadt  i  deres  Fodspor.  Vel  holdt  han 
Slottet  og  Øen  til  Kong  Christierns  Haand,  men  Forholdene 
gav  ham  en  fuldtud  selvstændig  Stilling.  Fra  alle  Sider 
havde  man  Opmærksomheden  henvendt  paa  ham.  Liibeckerne 
frygtede  hans  hurtigsejlende  Skibe,  der  opsnappede  deres 
Handelsfartøjer,  Gustav  Vasa  opfordrede  ham  til  at  overgive 
Øen  til  Sverig,  og  da  han  afslog  dette,  udrustede  Gustav 
en  Hær  paa  8000  Mand,  som  under  Anførsel  af  Berendt  v. 
Mehlen  i  Begyndelsen  af  Maj   landede  paa  Gulland. 

Da  Hensigten  med  de  svenske  Rustninger  var  bleven 
bekjendt  i  Danmark,  knyttede  det  danske  Rigsraad  strax 
Underhandlinger  med  Nørby  for  at  faa  ham  til  at  overdrage 
Øen  til  Danmark.  Søren  Nørby  svarede,  at  hvis  Kong  Chri- 
stiern  vilde  løse  ham  fra  hans  Troskabsed,  var  han  villig  til 
at  hylde  Kong  Frederik.  Det  svenske  Angreb  kom  imid- 
lertid, inden  Svaret  fra  Kong  Christiern  var  indløbet,  og 
tvunget  af  Nøden  kastede  Norby  sig  i  Danmarks  Arme. 
I  Juni  1524  indtraf  hans  Fodermarsk  Otto  Andersen  Ulfeldt 
i  Danmark,  og  der  blev  nu  sluttet  en  Overenskomst,  i  Følge 

hvilken  Søren  Norby  blev  Kong  P'rederiks  Statholder  paa 
Gulland. 

Det  var  altsaa  nu  ikke  Christiern  IL,  som  Gustav  Vasa 
angreb,  men  selve  det  danske  Rige,  og  da  han  uden  at 
bekymre  sig  om  disse  forandrede  Forhold  fortsatte  Angrebet, 
besluttede  Kong  Frederik  og  Rigsraadet  at  optræde  med 
større  Kraft.  Gesandter  afgik  til  Gustav  Vasa  for  at  opfordre 
ham  til  at  trække  sine  Tropper  tilbage  fra  Gulland,  og  Eske 
Bille  og  Markvard  Tidemand  afsendtes  til  Søren  Norby  med 
Løfter  om  snarlig  Undsætning,  hvis  Kong  Gustav  ikke  vilde 
trække  sine  Tropper  bort  fra  Gulland.  I  modsat  Tilfælde 
skulde  de  formaa  Norby  til  at  begive  sig  til  Kjøbenhavn 
med  de  Landsknægte,   der  kunde  undværes  paa  Visborg. 

I  Sandhed  en  vanskelig  Opgave,  der  her  var  stillet 
Eske  Bille!  Han  skulde  være  det  synlige  Vidne  for  Besæt- 
ningen og  den  svenske  Anfører  om,  at  Gulland  nu  tilhørte 
Kong  Frederik,  og  det  uden  at  han  havde  hverken  Penge 
eller  Soldater  til  at  hævde  sin  Stilling.  Endnu  vanskeligere 
vilde  det  blive  at  formaa  den  snilde  Søren  Norby  til  at 
begive  sig  ud  af  sin  faste  Borg  og  ned  til  Danmark.  Han 
kunde  ane,  at  naar  han  først  var  dernede,  vilde  Konge  og 
Rigsraad  gjøre  alt  for  at  hindre,  at  Kong  Christierns  tro 
Ven  atter  fik  Lejlighed  til  at  indtage  en  uafhængig  og 
truende  Stilling.  Paa  Forhaand  kunde  man  sige  sig  selv,  at 
en  saadan  Opgave  maatte  mislykkes,  og  den  fik,  som  det 
følgende  vil  vise,  ogsaa  et  bedrøveligt  Udfald. 

Den  8de  Juli  udstedte  Kong  Frederik  Pas  for  Eske 
Bille,  «som  i  Kongens  og  Rigens  Ærinder  rejser  til  Gulland 
og  tilbago).  Endnu  13de  Juli  var  Eske  dog  i  Kjøbenhavn 
paa  Tokkeskifte  med  sine  Søskende,  og  mulig  har  han 
endnu  den  21de  Juli  været  i  Kjøbenhavn,  da  han  har  hængt 
sit  Segl  under  Rigsraadets  Bevilling  af  den  saakaldte  Konge- 
skat. Den  28de  Juli  ankom  han  til  Visby,  hvor  han  blev 
modtaget  med  Jubel  af  Besætningen  og  af  Søren  Norby. 
Under  stadige  Kampe  med  den  svenske  Hær,  der  forgjæves 

Søgte  at  overrumple  Byen  og  den  faste  Borg,  var  Tiden 
gaaet  hen.  Nu  haabede  alle,  at  den  svenske  Anfører  hurtigst 
mulig  vilde  trække  sine  Tropper  bort,  naar  de  danske  Sende- 
bud underrettede  ham  om   de  forandrede  Forhold. 

Berendt  v.  Mehlen  var  imidlertid  ikke  til  Sinds  at  op- 
hæve Belejringen.  Han  betonede  i  en  Skrivelse  til  Eske 
Bille  stærkt,  at  han  ikke  vidste  af,  at  der  var  noget  Fjend- 
skab mellem  Kongerne  af  Danmark  og  Sverig,  og  forundrede 
sig  højlig  over,  at  Eske  Bille  ikke  var  landet  i  Vestergarn 
Havn,  hvor  den  svenske  Fiaade  laa,  frem  for  at  gaa  til 
Visby.  Da  Eske  Bille  ønskede  Lejde  for  at  forhandle  med 
ham,  erklærede  han  dette  for  fuldstændig  unyttigt  mellem 
saa  gode  Venner,  men  gik  dog  endelig  ind  derpaa,  da  Eske 
paa  ny  forlangte  det  af  Hensyn  til  Krigsfolket.  Det  kom 
da  til  et  Møde  mellem  de  danske  Sendebud,  tillige  med  den 
fra  Danmark  medtagne  Høvedsmand  Sebastian  Frølich,  og 
Berend  v.  Mehlen  i  den  svenske  Lejr.  Forgjæves  opfordrede 
de  denne  til  at  hæve  Belejringen  eller  slutte  en  \^iaben- 
stilstand,  indtil  der  indløb  Efterretning  om  Udfaldet  af  Mødet 
mellem  de  danske  Gesandter  og  Kong  Gustav.  Han  afslog 
begge  Dele,  og  med  uforrettet  Sag  vendte  Sendebudene 
tilbage  til  Visborg. 

Nu  var  det  klart,  at  der  maatte  skaffes  Undsætning  saa 
vel  med  Tropper  som  med  Penge  fra  Danmark.  Eske  Bille 
sendte  da  ogsaa  den  3dje  August  Underretning  herom  til 
Danmark  og  forlangte,  at  der  øjeblikkelig  skulde  sendes 
Krudt,  Fødemidler  og  2 — 300  Knægte.  Søren  Norby  var 
ærgerlig  over,  at  han  ikke  havde  faaet  anden  Hjælp  end 
«Blæk  og  Papir »,  og  krævede  baade  Krigsfornødenheder  og 
26,700  Mark  til  at  lønne  Soldaterne  med.  Men  fra  Rege- 
ringen i  Kjøbenhavn  kom  intet  Svar.  Hele  August  Maaned 
hengik  i  denne  pinlige  Situation  for  Eske  Bille.  Ogsaa  han 
blev  utaalmodig.  I  sine  Breve  til  sin  Hustru  og  Svigermoder 
beder  han  dem  indstændig  om  at  opfordre  Henrik  Krumme- 
dige  og  Anders  Bille  til  at  sørge  for,  at  han  hurtigst  mulig 
I.  29 

faar  Svar.  Han  kan  ikke  drage  bort  fra  Visborg,  skriver 
han,  thi  i  saa  Fald  ville  alle  Landsknægtene  blive  uvillige^ 
faar  han  ikke  snart  Bud  fra  Danmark,  frygter  han  for,  at 
Kongen  aldrig  faar  Slottet  og  Byen  i  sine  Hænder.  En 
Lykke  var  det,  at  Berendt  v.  Mehlen  ikke  kunde  foretage 
en  Generalstorm,  fordi  hans  Knægte  nægtede  at  slaas,  før 
de  havde  faaet  deres  Betaling.  Penge  var  dengang  Hoved- 
faktoren i  Krigsførelsen. 

Saaledes  hengik  August  Maaned.  Forholdet  mellem 
Eske  og  Søren  Norby  var  trods  dennes  Misstemning  mod 
den  danske  Regering  meget  godt.  «Kan  jeg  aldrig  fuld 
takke  Hr.  Søren,  fordi  han  farer  vel  med  mig»,  skriver  Eske 
til  sin  Hustru.  Aarsagen  tii  Regeringens  vedvarende  Tavs- 
hed erfarede  han  den  26de  Avgust  paa  et  Møde  med  Berendt 
v.  Mehlen.  Dennes  Broder  Henrik  var,  tillige  med  flere 
svenske  Sendebud,  ankommet  til  Gulland  og  medbragte  Efter- 
retning om  Forhandlingerne  i  Jonkoping  mellem  Kong  Gustav 
og  de  danske  Sendebud.  Kongen  var  gaaet  ind  paa  at 
møde  den  danske  Konge  i  Malmø  den  iste  September,  dog 
kun  paa  den  Betingelse,  at  de  Danske  i  Mellemtiden  afbrød 
al  Forbindelse  med  Søren  Norby.  Her  laa  altsaa  Grunden 
til  Udeblivelsen  af  enhver  Underretning  fra  Danmark.  Og 
nu  blev  Faren  særlig  truende.  Det  maatte  være  Gustav  Vasa 
i  høj  Grad  magtpaaliggende,  at  Visborg  var  i  hans  Hænder 
inden  Mødet  i  Malmø,  og  hans  Sendebud  havde  utvivlsomt 
det  Hverv  at  paaskynde  Belejringen.  Hver  Dag  kunde  man 
altsaa  vente  en  Hovedstorm  af  den  stærke  svenske  Hær. 
At  denne  ikke  fandt  Sted,  skyldtes  utvivlsomt  hemmelige 
Forhandlinger  mellem  Eske  Bille,  Søren  Norby  og  Berendt 
v.  Mehlen.  Der  udviklede  sig  senere  det  venskabeligste 
Forhold  mellem  Hr.  Søren  og  Hr.  Berendt,  hvilken  sidste 
stod  Fadder  til  et  af  Søren  Norbys  uægte  Børn,  og  Gustav 
har  ogsaa  senere  udtalt,  at  v.  Mehlen  havde  handlet  som  en 
Forræder,  da  han  var  paa  Gulland.  Noget  faktisk  Vidnesbyrd 
herom  er  dog  aldrig  fremkommet. 

Gullands  Skæbne  skulde  nu  afgjøres  paa  Mødet  i  Malmø 
den  iste  September  1524.  Store  Interesser  stode  her  paa 
Spil.  Det  drejede  sig  ikke  alene  om  Gulland,  men  ogsaa 
om  Bleking  og  Vigen  (Bahus  Len),  som  Gustav  Vasa  havde 
bemægtiget  sig  1523,  og  det  endte  med  et  trist  Nederlag  for 
Gustavs  Politik.  Bleking  maatte  han  strax  afstaa,  Spørgs- 
maalet  om,  hvem  Vigen  med  Rette  tilhørte,  skulde  henskydes 
til  Voldgiftskjendelse  af  Liibeckerne,  disse  Kong  Frederiks 
gode  Venner,  og  paa  Gulland  endelig,  som  han  eftertragtede 
saa  stærkt,  skulde  alle  Stridigheder  strax  ophøre,  og  Spørgs- 
maalet  om  dets  Stilling  skulde  ligeledes  henvises  til  Liibecker- 
nes  Kjendelse.  Hvis  Gustavs  Krigsmagt  den  iste  September 
havde  indtaget  Visborg  Slot,  skulde  dette  forblive  i  hans 
Værge,  indtil  Kjendelsen  var  afsagt;  blev  det  indtaget  efter 
den  iste  September,  skulde  det  uden  Vægring  overgives  til 
Kong  Frederik.  Derimod  forpligtede  denne  sig  til  strax  at 
tilbagekalde  Søren  Norby  og  forlene  Gulland  og  Visborg 
til  en  hæderlig  og  redelig  dansk  Mand.  Søren  Norby  skulde 
altsaa  være  Ofret,  trods  alle  de  gode  Tilsagn,  man  havde 
givet  ham. 

Det  vanskelige  Hverv  at  overbringe  dette  Budskab  til 
Søren  Norby  og  det  endnu  vanskeligere  at  faa  ham  lokket 
ned  til  Danmark,  uden  at  han  fattede  Mistanke,  overdroges 
den  snilde  Anders  Bille  og  Mikkel  Brokkenhus.  Deres  In- 
strux  gik  ud  paa,  at  de  skulde  iværksætte  Malmørecessens 
Bestemmelser,  formaa  baade  Berendt  v.  Mehlen  og  Søren 
Norby  til  at  forlade  Gulland  med  deres  Krigsfolk,  samt  til- 
sige Norby  3  —  4000  Mark  til  at  lønne  Krigsfolket  med. 
Deres  Ankomst  til  Visborg  vakte  stor  Glæde  hos  Eske  Bille, 
der  nu  modtog  de  første  Efterretninger  og  Skrivelser  fra  sit 
Hjem  siden  sin  Afrejse.  Hans  egentlige  Hverv  var  nu  til 
Ende,  idet  Hr.  Anders  og  Mikkel  Brokkenhus  skulde  bringe 
de  gullandske  Anliggender  til  Afslutning.  Han  forblev  dog 
paa  Visborg  og  deltog  i  de  følgende  Forhandlinger ;  men 
Ansvaret    for,    hvad    der    nu   skete,    paahviler   dog   væsentlig 

29* 

Anders  Bille,  der  havde  Hovedledelsen.  Det  lykkedes  hurtig 
at  faa  en  Overenskomst  bragt  til  Veje  med  de  samtidig 
indtrufne  svenske  Befuldmægtigede,  Lars  Siggeson  Sparre  og 
Jost  Qwadnitz.  Baade  v.  Mehlen  og  Norby  skulde  forlade 
Gulland,  og  Visborg  overgives  til  Kong  Frederiks  Haand. 
De  to  Befalingsmænd  forpligtede  sig  personlig  til  at  udføre 
Overenskomsten,  c  uden  vor  Herre  vil  kaste  Sot  og  Sygdom 
paa  os»,  og  hængte  deres  Segl  under  Brevet,  v.  Mehlen 
opfyldte  ogsaa  sin  Forpligtelse,  den  5te  Oktober  brød  han 
op  fra  Visby  og  drog  til  Vestergarn,  hvorfra  han  sejlede 
med  Hæren  til  Kalmar.  Spørgsmaalet  var  nu,  om  de  danske 
Sendebud  ogsaa  kunde  faa  Søren  Norby  til  at  opfylde  sit 
Løfte. 

I  et  Brev,  som  Eske  Bille  den  8de  Oktober  skrev  til 
sin  Hustru,  melder  han  denne,  at  han  og  de  andre  Befuld- 
mægtigede ville  vende  hjem,  saa  snart  der  kommer  Brev 
fra  Kong  Frederik.  Han  beder  hende  opfordre  sin  Fader, 
Henrik  Krummedige,  til  at  sørge  for,  at  de  forlangte  Skibe 
hurtigst  mulig  maa  blive  afsendte,  og  tilføjer:  «Hr.  Søren 
kommer  strax  med. »  Alt  syntes  saaledes  at  skulle  gaa  efter 
Ønske.  Da  indtraf  en  Begivenhed,  som  forandrede  hele 
Forholdet.  Søren  Norby  har  selv  givet  en  Beretning  herom, 
som   vi  skulle  gjengive  i  sine  Hovedtræk. 

Efterat  have  fortalt,  at  Sendebudene  vare  komne  til 
ham  for  at  afslutte  «et  falskt  Forbund«,  siger  han:  «Medens 
Hr.  Anders,  Eske  Bille  og  Mikkel  Brockenhus  talte  og  for- 
handlede med  mig,  fulde  af  Løgn  og  Bedrageri,  uddelte 
Sebastian  Frølich  Penge  til  mine  Folk  og  opfordrede  dem 
til  at  svigte  mig  og  tage  mig  til  Fange,  for  at  de  kunde 
faa  Gulland  og  Slottet  i  deres  Hænder.  Da  jeg  nogle  Dage 
efter  mønstrede  mine  Folk  udenfor  Visborg  Slot,  erklærede 
Knægtene,  at  de  ikke  vilde  tjene  mig  længere,  de  kjendte 
nu  en  anden  Herre,  som  de  hellere  vilde  tjene ».  Trods 
hans  Opfordring  til  dem  om  at  holde  deres  Ed,  traadte  om- 
trent  800  Mand   ud    af  Rækkerne;    næppe    300  Mand    bleve 

tilbage  hos  ham  foruden  150  Mand,  han  havde  ladet  blive 
tilbage  paa  Slottet  forat  bevogte  dette  og  de  danske  Herrer. 
De  800  grebe  endog  deres  Spyd  og  rykkede  i  Slagorden 
frem  imod  ham.  Kun  30  af  hans  Drabanter  sluttede  sig 
om  ham,  Resten  gik  over  til  Fjenden.  Da  greb  Søren 
Norby  Fanen,  og  da  Knægtene  saa  ham  holde  det  Banner, 
de  havde  svoret  Troskab,  vendte  de  om  og  droge  ind  i 
Staden,  som  de  besatte  i  de  danske  Herrers  Navn,  og 
lukkede  alle  Portene.  En  Del  ilede  op  til  Slottet  for  at  ind- 
tage det  og  —  som  Norby  siger  —  baade  leve  og  dø  med 
de  Danske.  Men  Porten  blev  lukket,  saa  at  de  ikke  kunde 
komme  ind.  Søren  Norby  var  nu  selv  lukket  ude  fra  Slottet, 
men  raadsnild  som  altid,  ilede  han  med  sine  Svende  uden  om 
Stadens  Mure  og  naaede  saaledes  hen  til  det  højtliggende 
Slot,  som  de  besteg  paa  den  Maade,  at  den  ene  kravlede 
op  paa  den  andens  Skulder,  og  ved  Hjælp  af  Spyd  og  lange 
Stænger  hjalp  de  hinanden  op  over  Muren. 

Da  Søren  Norby  var  kommet  ind  paa  Slottet,  besatte 
han  alle  Indgangene,  rettede  sit  Skyts  mod  Staden  og  begav 
sig  ind  til  de  danske  Herrer.  « Havde  jeg  villet  slaa  alle 
de  danske  Herrer  ihjæl,  hvis  mine  Folk  ikke  havde  sat  sig 
derimod.  Jeg  tog  nu  de  tre  Herrer,  lukkede  dem  inde  i  et 
Kammer;  men  Sebastian  Frølich  gav  jeg  en  paa  Øret  og 
lod  ham  sætte  i  Taarnet.  Da  fandt  jeg  under  hans  Arm 
indenfor  Frakken  Hertug  Frederiks  og  de  Danskes  Hoved- 
banner, som  han  havde  villet  føre  ud  blandt  mine  Folk, 
Jeg  tog  det  fra  ham  og  har  det  endnu  den  Dag  i  Dag 
hos  mig. » 

De  oprørske  Knægte  i  Staden  sendte  nu  Bud  til  ham 
og  forlangte  og  fik  Lejde  for  6  af  dem  til  at  komme  op  paa 
Slottet.  Disse  opfordrede  Søren  Norby  til  at  sende  de  tre 
danske  Herrer  og  Sebastian  Frolich  ned  til  Visby,  «og  skulde 
disse  siden  leve  og  dø  hos  dem  og  holde  Staden  til  Hertug 
Frederiks  og  de  Danskes  Haand.  Men  jeg  svarede  dem,  at 
om  de    havde  Halen    i  Staden,    saa    havde  jeg  Hovedet  paa 

Slottet;  ikke  heller  kunde  det  nogen  Sinde  falde  mig  ind  at 
udlevere  de  danske  Herrer,  som  havde  handlet  saa  forræderisk 
imod  mig.  De  (Borgerne  og  Knægtene)  kunde  nu  gjøre, 
hvad  de  vilde. »  Et  Møde  blev  derpaa  aftalt  til  den  næste 
Dag.  Men  Søren  Norby  lod  imidlertid  sende  Bud  efter  alle 
de  Ryttere,  han  havde  liggende  paa  Landet,  og  omtrent  150 
indtraf  i  Løbet  af  Natten.  Nu  var  han  den  .stærke.  Den 
følgende  Dag  drog  han,  ledsaget  af  de  danske  Herrer  og 
Sebastian  Frølich  og  medtagende  sme  Ryttere,  til  Mødet,  som 
holdtes  paa  en  Slette  udenfor  Byen.  Og  nu  faldt  Knægtene 
til  Føje,  svor  ham  atter  Troskab  og  droge  tilbage  med  ham 
paa  Slottet.  De  danske  Herrer  tillod  han  derpaa  at  drage 
bort  med  deres  Penge  og  Gods. 

Det  var  en  kjedelig  og  lidet  værdig  Situation,  hvori 
Anders  og  Eske  Bille  vare  komne-  men  den  var  velfortjent, 
hvis  man  kan  fæste  Lid  til  Søren  Norbys  Beretning.  De 
opfordrede  ham  endnu  engang  til  at  følge  med  dem  til  Kjø- 
benhavn,  saaledes  som  han  havde  lovet.  Men  Norby,  som 
mærkede,  at  der  var  Uraad  paa  Færde,  vidste  at  sno  sig 
fra  dem  paa  en  snild  Maade.  Man  havde  nemlig  forsømt 
at  medgive  Anders  Bille  et  Sikkerhedsbrev  til  Krigsfolket, 
hvori  dette  fritoges  for  alt  Ansvar  for,  hvad  der  var  sket 
i  denne  Fejde,  og  da  Folkene  derfor  nægtede  at  begive  sig 
til  Danmnrk,  før  et  saadant  Brev  var  indtruffet,  og  ikke  lode 
sig  bevæge  af  de  danske  Herrers  Opfordringer  og  I>øfter, 
erklærede  Norby,  at  han  ikke  kunde  forlade  sine  Folk.  Over- 
listede paa  alle  Punkter  maatte  Sendebudene  den  26de  Ok- 
tober skuffede  og  misfornøjede  forlade  Gulland.  Fra  Kalmar 
underrettede  de  Gustav  Vasa  om  Søren  Norbys  « Forræderi »; 
de  droge  derpaa  ad  Landevejen  og  besøgte  under  Vejs  Fru 
Sofie  Krummedige  paa  EUinge,  hvem  Eske  havde  givet  Be- 
faling til  at  lade  noget  Vin  «absvelen>:'  (afsvale.^),  for  at  han 
kunde  byde  sine  Gjæster  Velkommen.  Vel  bifaldt  Kong 
Frederik    sine    Sendebuds    Fremfærd,    men   at  Resultatet   var 

ligt  Nul,  kunde  ikke  skjules.    Søren  Norby   sad    atter    fast    i 
Sadlen  og  begyndte  paa  ny  sit  gamle  Fribytterliv.  ^) 

Det  følgende  Aar  skulde  Eske  Bille  atter  stifte  Bekjendt- 
skab  med  Hr.  Søren.  Bondeoprøret  i  Skaane  ramte  ogsaa 
ham  føleligt,  idet  hans  Gaard  Ellinge  blev  ødelagt  af  Bønderne. 
Eskes  Foged  havde  sendt  4  <; Dannemænds  til  Søren  Norby 
med  Bøn  om,  at  Gaarden  maatte  blive  skaanet.  Hr.  Søren 
lovede  ogsaa  spaa  sin  Dannesvendsdømme»,  at  den  skulde 
være  urørt  i  14  Dage,  indtil  Eskes  Bud  kunde  komme  til  ham 
og  tinge  for  Gaarden.  Men  3  Dage  efter  kom  der  4  å  500 
Bønder  til  Gaarden;  de  sloge  alle  Dørene  ind  og  borttoge, 
hvad  der  fandtes  af  Mad  og  01.  Fogden  maatte  skjule  sig 
et  helt  Døgn  «i  det  nye  Mag»,  ellers  var  han  bleven  dræbt. 
Derpaa  afbrændte  Bønderne  Hovedgaarden,  medens  derimod 
Avlsgaarden  fik  Lov  at  staa.  Fogden  glæder  sig  i  et  Brev 
af  31te  Juli  til  Eske  over,  at  <;  Ymperne  gro  allesammen,  og 
Valdnødtræerne  gro ;  altsammen  er  vel  ved  Magt  og  Humle- 
gaarden  desligeste,  og  Gaarden  er  og  aldeles  vel  ved  Magt 
undtagen  2  Senge,  som  Bønderne  sloge  i  Stykkers-.  Ligeledes 
var  det  lykkedes  ham  at  redde  Eskes  Klæder  og  Kister  med 
Undtagelse  af  én;  al  Kvæget  var  tilstede  undtagen  3  Par 
Øxne,  af  hvilke  han  oven  i  Kjøbet  vidste,  hvor  de  to  vare. 
Derimod  vare  hans  Heste  tagne  og  tillige  alt  Korn,  Havre, 
Kjød,  Flæsk,  Sild  etc.  Kjedler  og  Gryder  havde  Fogden 
ført  ud  i  «den  østre  Sø»;  men  det  var  røbet  for  Hr.  Sørens 
Folk,  som  havde  fisket  det  op  og  ført  det  til  Lund,  hvor 
heldigvis  alt  endnu  fandtes  undtagen  2  Gryder.     Man  ser  af 


')  Allen  IV,  2.  s.  424 — 47.  Breve  fra  Eske  Bille  til  hans  Hustru  og 
Svigermoder,  Visborg,  ^  s,  -^,s  (2  Breve)  og  ^10  1524  i  D.  Ad.  Br. 
7.  23,  22,  26  og  24.  Eske  Bille,  Markv.  Tidemand  og  Sebastian  Frolich 
t.  Bernh.  v.  Mehlen,  Wysby,  freitag  n.  s.  Marientag  (^^'s).  Conc.  i  D. 
Ad.  Br.  7.  25.  Bernh.  v.  Mehlen  til  Eske  Bille,  Lejren  for  Visby,  ^^/s- 
D.  Ad.  Br.  46.  76.  B.  v.  Mehlens  Lejdebrev  til  E.  Bille,  ^''/s.  D.  Kgrs. 
Hist.  Fase.  10.  Søren  Norbys  Beretning  hos  Ekdahl,  Chnstiern  II. 's 
Arkiv   I.   97   ff. 

hans  Brev,  at  alle  Egnens  Bønder  sluttede  sig  til  Opstanden 
og  nægtede  at  hjælpe  ham  med  at  føre  Boskabet  bort  fra 
Gaarden.  ^) 

Da  Opstanden  var  dæmpet,  høstede  Eske  Bille  ogsaa 
sit  Udbytte  af  Sejren.  Han  fik  Ejendomsbrev  paa  2  Gaarde, 
som  havde  tilhørt  Niels  Brahe,  Soren  Norbys  gode  Ven,  og 
vare  ham  pantsatte,  og  tillige  en  Gaard  i  Pant,  som  laa  lige 
ved  Ellinge,  og  som  Per  Knutsson,  der  havde  opgivet  Aahus 
Slot,  var  Arving  til,  ligesom  de  Bønder,  som  havde  plyndret 
Ellinge,  bleve  straffede  med  høje  Bøder.  ^) 

De  følgende  Aar  hengik  uden  større  indholdsrige  Be- 
givenheder for  Eske  Bille.  Da  modtog  han  i  Oktober  Maaned 
1528  følgende  Brev  fra  Kong  Frederik: 

«Kjære  Eske,  bede  vi  Eder  kjærligen,  at  I  med  det 
aller  første  give  Eder  personlig  til  os  med  de  Forlenings- 
breve  og  andre  Breve,  som  I  have  af  os  og  vore  frem- 
farne  Konger  udi  Danmark  paa  vort  Slot  Hagenskov. 
Vi  ville  gjøre  med  Eder  en  Handel  derom,  som  Eder 
«belevet»  skal  være.  Flensborg  Slot,  Mand.  n.  e.  s. 
Luce  evang.  Dag  (^^'10)   I528.»^) 

Eske  opholdt  sig  netop  i  denne  Maaned  paa  Ellinge  og 
kunde  derfor  først  saa  sent  besvare  Kongens  Brev,  at  Kongen 
blev  utaalmodig  og  sendte  ham  en  ny  Opfordring*).  Hurtig 
ilede  han  til  Gottorp,  og  efter  Forhandlinger  frem  og  tilbage 
udstedte  Kongen  den  23de  December  1528  følgende  aabne 
Brev: 

«Vi  Fr.  etc.  gjøre  alle  vitterligt,  at  vi  have  lovet 
og   tilsagt    os    elsk.  E.ske  Bille    etc,    at    han    nu  Paaske 

»)    Fgd.    p.  Ellinge   til   Eske  Bille,    Ellinge,    ^^  -    1525.      Or.  1   D.  Ad.   Br. 

7.  30- 
-)    Kong   Fr.   I.'s  Registranter  S.   89  og  94.      D.   Mag.   4.   R.   IV.    345. 
')     Or.   i  D.   Kgrs.   Hist.   Fase.    11    b.    1528  Nr.   2. 
*)    Dateret  Sønderborg  Slot,   ^^lo   1528.     Ibid.  Nr.  4. 

næstkommende  skal  annamme  vort  og  Norges  Krones 
Slot  Bergenhus  og  det  beholde  udi  Forlening  af  os  paa 
Regnskab;  og  dersom  der  kommer  nogen  Hinder  derpaa, 
saa  det  ikke  ske  kan,  da  have  vi  lovet  og  tilsagt  etc. 
fornævnte  Eske  Bille  etc.  at  forlene  ham  med  et  af 
vore  og  Kronens  Slotte  i  vort  Rige  Danmark,  der  saa 
godt  og  bedre  være  skal,  paa  Regnskab,  saa  ham  skal 
nøjes.  X  ^) 

Hermed  vare  de  Forhandlinger  indledede,  der  skulde 
føre  Eske  Bille  ind  i  en  rig  og  storartet  Virksomhed,  stille 
hans  Evner  og  Karakter  paa  den  strængeste  Prøve  og  knytte 
hans  Navn  til  et  af  de  begivenhedsrigeste  Tidsrum  i  Nordens 
Historie. 


b.     Eske    Bille 

som  Lensmand  paa  Bergenhus    1529  —  34. 

Eske  Billes  Forgænger  som  Lensmand  i  Bergen  var 
hans  nære  Slægtning  Vmcents  Lioige,  Dr.  Vincents,  som  han 
kaldtes,  fordi  han  i  Udlandet  havde  taget  den  juridiske 
Doktorgrad.  Denne  højtbegavede,  ærgjerrige  unge  Mand 
havde  i  Norge  fundet  rig  Lejlighed  til  at  tilfredsstille  sin 
Ærelyst  og  Magtsyge.  Norge  havde  i  hine  Dage  et  ilde 
Ry  paa  sig.  Gustav  Vasa  kaldte  det  'en  Røverrede:  og 
Frederik  I.  et  »Tilflugtssted  for  fortvivlede  Mennesker*.  Det 
er  bekjendt  nok,  at  Landet  i  Unionstiden  mere  og  mere 
havde  mistet  sin  Selvstændighed.  Dets  Stormandsslægter 
stode  paa  Nippet  til  at  uddø,  dets  Rigsraad  havde  ingen 
Indflydelse,  danske  Adelsmænd  beklædte  de  vigtigste  Poster 
i  Landet,  og  hanseatiske  Kjobmænd  beherskede  dets  Handel. 
Vincents    Lunge,    som     1523    blev   sendt    op    til    Norge   som 


')    Langebeks  Diplomatår.   ^^12    1528. 

Lensmand  i  Bergen  og  Statholder  i  det  nordentjeldske  Norge, 
fattede  da  den  dristige  Plan  at  puste  nyt  Liv  i  de  gamle 
Former,  vække  Nationalitetsfølelsen  og  skaffe  det  norske 
Rigsraad  den  samme  indflydelsesrige  Stilling  i  Norge,  som 
det  danske  havde  i  Danmark.  Ved  sit  Giftermaal  med  Mar- 
grethe Gyldenløve,  en  Datter  af  den  norske  Rigshovmester 
Niels  Henriksen  Gyldenløve  og  den  rige  Fru  Inger  til  Østraad, 
blev  han  indlemmet  i  den  norske  Adel;  selv  følte  han  sig 
som  indfødt  Nordmand  og  udfoldede  nu  en  betydelig  Energi 
for  at  samle  alle  Kræfter  om  det  Maal,  at  bevare  Norges 
Selvstændighed.  I  Begyndelsen  havde  han  Lykken  med 
sig;  den  af  Frederik  I.  underskrevne,  af  Vincents  Lunge  til 
Danmark  førte,  Haandfæstning  indeholdt  flere  Bestemmelser 
til  Betryggelse  for  Norges  frie  Kaar.  Da  blev  han  imidlertid 
stærkt  kompromitteret  ved  den  Hjælp,  han  og  hans  Sviger- 
moder havde  ydet  den  svenske  Æventyrer,  Daljunkeren 
kaldet,  der  var  optraadt  under  Sturernes  elskede  Navn  i 
Dalarne  og  havde  forsøgt  at  styrte  Gustav  Vasa.  Da  dette 
mislykkedes,  var  han  flygtet  til  Norge,  hvor  Vincents  Lunge 
tog  sig  af  ham,  troede  med  en  fast  ubegribelig  Lettroenhed 
paa  hans  Udsagn  og  fik  ham  forlovet  med  sin  Svigerinde. 
Støttet  fra  Norge  gjorde  den  falske  Sture  et  nyt  ligesaa  uheldigt 
Forsøg  som  tidligere  paa  at  styrte  Gustav  Vasa.  Men  nu 
krævede  denne  Straf  over  Daljunkerens  Hjælpere  i  Norge, 
og  Frederik  I.  var  nødsaget  til  at  tage  Hensyn  til  Gustavs 
Klager  over  Vincents  og  Fru  Inger.  De  maatte  sende  Dal- 
junkeren ned  til  Danmark  (han  undflyede  dog  under  Vejs), 
og  Hr.  Vincents  selv  blev  den  17de  Oktober  1528  afskediget 
fra  sin  Post  som  Lensmand  og  Statholder  og  maatte  love 
Kongen  paa  sin  Ære  og  Redelighed  at  overlevere  Slotsloven 
næste  Paaske  til  den,  hvem  Kongen  vilde  overantvorde 
Slottet.  Skjønt  han  beholdt  andre  betydelige  Len  i  Norge 
og  sit  Sæde  i  det  norske  Rigsraad,  var  dog  Grundvolden  for 
lians   store    Indflydelse   i   Norge    rokket,    og   den  Mand,    der 

skulde  blive  Arvetager  efter  ham,  maatte  tage  et  ganske  andet 
politisk  Sigte  end  Hr.  Vincents. 

Denne  Opblussen  af  norsk  Selvstændighedspolitik  havde 
selvfølgelig  ikke  været  velset  i  Danmark.  En  af  Hovedmod- 
standerne mod  denne  var  Eskes  Svigerfader  Henrik  Krumme- 
dige.  Det  var  ham,  der  1523  havde  bragt  det  søndenfjeldske 
Norge  til  at  underkaste  sig  Frederik  I.,  og  i  Modsætning  til 
Vincents  Lunge  havde  han  gjort  alt  for  at  sikre  Bevarelsen 
af  de  Baand,  som  knyttede  Norge  til  Danmark.^)  Han  var 
en  af  Norges  største  Lensmænd,  besad  selv  store  Godser  i 
dette  Land  og  var  i  høj  Grad  yndet  af  Almuen,  som  han  i 
Modsætning  til  saa  mange  af  sine  Standsfæller  behandlede 
med  Læmpe  og  Venlighed.  En  saadan  Mand  maatte  Vin- 
cents Lunge  have  skubbet  til  Side  for  selv  at  faa  Plads,  og 
det  var  ogsaa  lykkedes  ham.  Det  norske  Rigsraad  fratog 
ham  1524  alle  hans  Len  og  klagede  til  Kong  Frederik  over 
ham,  beskyldte  ham  for  Uredelighed  og  Uretfærdighed  og 
erklærede,  at  det  ikke  vilde  tillade  ham  at  forblive  i  Norges 
Rigsraad,  ja  end  ikke  at  blive  boende  i  Landet.  Paa  Ribe 
Slot  kom  det  til  et  hæftigt  Optrin  mellem  Eskes  Svigerfader 
og  Vincents  Lunge,  der  var  Overbringeren  af  det  norske 
Rigsraads  Brev  og  vel  den  egentlige  Ophavsmand  dertil. 
Den  gamle  Krigsmand  erklærede  de  norske  Rigsraader  for 
Forrædere  og  lovede  Hr.  Vincents,  at  han  ikke  uplukket 
skulde  komme  over  Hallands  Aas.  Han  sendte  Vincents 
Lunge  Fejdebreve  og  rensede  sig  med  24  Adelsmænds  Ed 
for  de  af  Nordmændene  mod  ham  rejste  Klager.  Men  sine 
norske  Len  fik  han  ikke  tilbage,  saa  længe  Hr.  Vincents  sad 
paa  Bergenhus.  Kong  Frederik  greb  ikke  kraftig  ind  til 
Fordel  for  ham,  ligesom  han  i  det  hele  lod  Tingene  i  Norge 
gaa  sin  Gang,  indtil  Forholdene  i  Danmark  gav  ham  friere 
Hænder  til  at  øve  et  kraftigt  Tryk  paa  de  norske  Forhold. 
Begyndelsen    hertil    skete    allerede    i     1527,    da    den    norske 

Ridder  Hr.  Olaf  Galle  blev  afsat  fra  sin  Post  som  Lensmand 
paa  Aggershus  og  erstattet  af  Eske  Billes  Fætter,  Mogens 
Gyldenstjerne.  Kort  før  var  en  anden  af  Eske  Billes  Fætre, 
Klavs  Bille,  blevet  Lensmand  paa  Bahus  Slot,  og  da  nu 
endelig  Eske  selv  blev  udset  til  Befalingsmand  i  Bergenhus, 
vare  Norges  tre  Hovedfæstninger  i  de  tre  danske  Fætteres 
Haand.  Vincents  Lunges  stolte  Planer  vare  kuldkastede, 
den  gamle  Henrik  Krummedige  havde  faaet  Oprejsning  for 
den  Forsmædelse,  han  havde  lidt.  Samme  Dag,  Hr.  Vincents 
maatte  love  at  opgive  Slotsloven  paa  Bergenhus,  fik  Hr. 
Henrik  flere  af  sine  norske  Len  tilbage. 

At  Valget  til  Høvedsmand  paa  Bergenshus  faldt  paa 
Eske  Bille,  synes  at  have  vakt  almindelig  Overraskelse,  og 
ikke  mindst  kom  det  uventet  paa  ham  selv  og  hans  Sviger- 
fader. Den  almindelige  Mening  var  den,  at  Mogens  Gylden- 
stjerne, der  paa  Aggershus  havde  vist  sig  som  en  særdeles 
tro  og  paalidehg  Mand,  skulde  have  haft  Bergenhus.  Biskop 
Anders  Mus  i  Oslo,  en  god  Ven  af  Henrik  Krummedige  og 
Eske,  mente,  at  i  saa  Tilfælde  kunde  der  blive  Plads  for 
Eske  paa  Aggershus  og  anbefalede  ham  ivrig  hos  Kongen 
til  denne  Post.  Det  samme  formaaede  han  Mogens  Gylden- 
stjerne til  at  gjøre,  uden  at  nogen  af  Parterne  havde  Anelse 
om,  at  Kongen  allerede  havde  kastet  sine  Øjne  paa  Eske  til 
den  Post,  Hr.  Mogens  selv  attraaede.  Baade  Bispen  og 
Mogens  Gyldenstjerne  begave  sig  ned  til  Danmark  i  Januar 
Maaned  1529,  men  kom  for  sent  til  at  indvirke  paa  Sagens 
Gang.  ^)  Man  spørger  uvilkaarligt,  hvem  der  har  ledet  Kon- 
gens Tanke  hen  paa  Eske.  Muligvis  er  det  Anders  Bille, 
der  havde  en  saa  vigtig  Stemme  i  Raadet  i  Kong  Frederiks 
Tid.  I  de  samme  Dage,  da  Hr.  Vincents  opgav  Slottet, 
befandt  han  sig  i  Flensborg  hos  Kongen,  tilligemed  Tyge 
Krabbe  og  Ove  Vincentsen  Lunge,  der  begge  vare  Vincents 
nærmeste    Slægtninge    og    ivrige    Forsvarere,    samt    Mogens 


^)    Anders  Mus  t.  E.  B.,   Oslo   *"/i2    1528.     Rigsark.   Chr.   II.   54  a  2. 

Gøye,  der  synes  at  have  staaet  udenfor  hele  Sagen,  og  Hr. 
Hans  Krafse.')  Det  hgger  ogsaa  nær  at  gjætte  paa  den 
indflydelsesrige  tyske  Kansler,  Wulfgang  v.  Utenhof,  der  var 
og  til  det  sidste  vedblev  at  være  Eskes  gode  Ven.  Vi  .skulle 
endelig  som  den  sidste  og  maaske  væsentligste  Støtte  for 
Eske  Bille  nævne  hans  Hustrus  nære  Slægtning  paa  mødrene 
Side,  den  ansete  Oluf  Holgersen  Rosenkrands  paa  Vallø,  der 
i  alle  Tilfælde  overværede  de  foreløbige  Aftaler  mellem 
Kongen  og  Eske  i  December  Maaned  1528  og  senere  gjorde 
sit  bedste  for  at  stemme  Rigshovmesteren  Mogens  Gøye 
gunstig  for  Valget  af  Eske.  Hvorom  alting  er,  bliver  Valget 
i  alt  Fald  et  Vidnesbyrd  om  den  Tillid,  man  nærede  til 
Eske  Bille  ved  at  anse  ham  for  skikket  til  at  overtage  en 
saa  vigtig  og  ledende  Post  som  Styrelsen  af  det  norden- 
fjeldske  Norge. 

Efter  sin  Hjemkomst  fra  Holsten  til  Hagenskov  meldte 
Eske  Bille  strax  sin  Svigerfader,  hvad  der  havde  været  paa 
Tale  mellem  ham  og  Kongen,  og  udbad  sig  hans  Raad  i 
denne  vigtige  Sag.  Kongen  havde  ønsket  hurtigt  og  endeligt 
Svar  og  tillige  befalet  ham  at  holde  Sagen  hemmelig;  Sviger- 
faderen maa  derfor  svare  ham  strax,  thi  han  vil  rette  sig 
fuldstændig  efter  hvad  denne  tilraader  ham.  Svaret  kom 
da  ogsaa  øjeblikkeligt.  Hr.  Henrik  var  begejstret  ved  Tanken 
om  at  se  sin  Svigersøn  afløse  den  forhadte  Vincents  Lunge. 
I  sit  Svar  beskriver  han  Kongsgaarden  i  Bergen  med  de  mest 
tillokkende  Udtryk.  «Der  er  meget  ferskt  Vand  inde,  og  salt 
Vand  kan  ham  ikke  formenes  (tilføjer  han  humoristisk);  Slottet 
er  vel  bygget  af  Mur,  det  staar  vel  at  holde  og  er  meget 
fast.  Jeg  veed  intet  Sted,  hvor  mian  lettere  kan  komme  til 
Spisning  til  en  lang  Belejring  end  dér;  thi  der  er  Malt  og 
Mel  nok  paa  Bryggen,  Aar  og  Dag  kommer  der  Skibe,  og 
Smør  faar  man  dér   nok    af,    og    alle  Haande  Spæk   og  Fisk 


')    Brev    fra   Jørgen  Kok    til    Henrik  Krummedige,    Flensborg,    ^^  lo    1528. 

er  der  altid  nok  til  Fangs;  og  alt  det  bedste  baade  Spisning 
og  Klenodier  og  andet,  hvad  paa  Bryggen  og  i  Bergen  er, 
det  kommer  alt  ind  paa  Gaarden,  om  noget  paakommer. » 
Men  Eske  maa  skynde  sig  med  at  faa  Sagen  afgjort,  thi 
Mogens  Gyldenstjerne  og  Mikkel  Blik  ere  paa  Vejen  til 
Kongen,  og  Rygtet  gaar,  at  Mogens  vil  bytte  Aggershus  for 
Bergen  og  give  Mikkel  Blik  Aggershus.  Samtidig  skrev  den 
livlige  gamle  Mand  et  Brev  til  Datteren  i  samme  Anledning. 
Hun  skal  tilraade  sin  Mand  paa  det  kraftigste  at  modtage 
Bergenhus  «mest  for  Haanheds  Skyld,  efter  det  er  ham  til- 
sagt*. Men  forøvrigt  kjender  han  ikke  noget  Sted  i  Norge 
eller  Danmark,  hvor  han  hellere  vilde  være,  end  i  Bergen. 
Stod  det  ham  til  Buds,  da  tog  han  det  strax,  «dér  er  man 
altid  fri  for  de  Svenske,  og  hele  Bergen  skal  blive  fordærvet, 
før  Slottet  skader».  Han  slutter  med  at  sige:  «Raad  Eske, 
at  han  tager  ingen  Snak  eller  sød  Tale  for  det  Bud  om 
Bergens  Slot  og  gjør  en  fuld  Ende  paa  det  strax,  før  Hr. 
Mogens  kommer  til  vor  naadige  Herre. »  To  Dage  efter 
sendte  han  paa  ny  nogle  opmuntrende  Ord  til  Svigersønnen 
for  at  bortvejre  selv  den  mindste  Vaklen  fra  dennes  Side. 
«I  skal  snart  fornemme,  naar  I  komme  dér,  hvad  norske  Len 
ere  bedre  til  Fordel  end  danske, »  skriver  den  i  norske  For- 
hold saa  vel  bevandrede  Herre.-') 

Samtidig  underrettede  Eske  Bille  Mogens  Gøye  om 
Kongens  Tilbud  og  sendte  ham  tillige  et  Anbefalingsbrev  for 
sig  fra  Oluf  Rosenkrands.  Mogens  Gøye  svarede,  at  han 
kunde  være  sikker  paa,  at  Kongen  vilde  holde  sit  Løfte; 
selv  kunde  han  ikke  strax  begive  sig  til  Kongen  og  virke 
for  Sagen,  men  naar  han  i  Begyndelsen  af  Februar  kom  ned 
til  Kongen,  skulde  han  gjøre  alt,  hvad  der  kunde  tjene  Eske 
til   «Bedste  og  Bestand*. 

Midt  i  den  almindeliee  Glæde  over  Eskes  Forfremmelse 


')    Diplomatår.  Norveg.   XI.   562  —  70. 

lød  der  dog  én  advarende  og  mismodig  Stemme.  Det  var 
Eskes  Svigermoder,  Anna  Rud.  Skjønt  ogsaa  hun  tnaatte 
tilraade  ham  at  modtage  det  ærefulde  Tilbud,  da  hun  — 
som  hun  skriver  —  hørte  hver  Mand  sige,  at  det  var  et 
fast  Slot  og  godt  Len,  kunde  hun  dog  ikke  tilbageholde  sine 
Bekymringer.  «Mig  gruer  saare,»  skriver  hun  til  Datteren, 
«at  Du  skal  saa  langt  op  i  Landet;  Gud  give,  Din  Fader 
og  jeg  kunde  faa  noget  der  i  Landet,  vi  kunde  sidde  livsfrit 
paa,  da  vilde  vi  gjerne  være  der  hos  Dig.»  Jo  nærmere 
Adskillelsens  Stund  kom,  desto  mere  opfyldtes  hun  af  bange 
Anelser,  og  da  hun  endelig  maatte  give  Afkald  paa  sine 
kjære  Børn,  var  hendes  Tanke  udelukkende  henvendt  paa 
atter  at  formaa  dem  til   at  vende  tilbage  til  Danmark. 

Eske  Bille  fik  nu  en  travl  Tid  med  at  bringe  Forhand- 
lingerne med  Kongen  til  Ende  og  en  endnu  travlere  med  at 
ordne  sine  private  Forhold,  inden  han  forlod  Landet.  I  Slut- 
ningen af  Januar  1529  drog  han  over  til  Gottorp,  uden  Van- 
skelighed fra  nogen  Side  blev  Sagen  ført  til  Ende,  Kongen 
holdt,  som  Mogens  Gøye  havde  sagt,  sit  Ord  og  udstedte 
den  6te  Februar  og  følgende  Dag  en  Del  aabne  Breve  til 
Almuen  og  Fogderne  i  de  til  Bergenhus  liggende  Len,  hvori 
han  befalede  dem  at  adlyde  den  nye  Lensherre,  ligesom 
Besætningen  paa  det  kongelige  Krigsskib  Hamborgerbarken 
fik  Ordre  til  at  adlyde  Eske  Bille  og  være  rede  til  at  stikke 
i  Søen,  naar  han  befalede  det.  ^)  Ved  Paasketid  forlod  han 
Hagenskov  Slot  med  sin  Hustru,  der  drog  over  til  Sjælland, 
hvor  hun  mødtes  med  Moderen  i  Roskilde,  og  derfra  til 
EUinge.  Hun  var  højt  frugtsommelig  og  skulde  her  afvente 
sin  Nedkomst.  Eske  Bille  selv  skulde  sørge  for  Udrustning 
til  sit  forestaaende  Togt ;  Johan  Urne,  Lensmanden  paa  Kjø- 
benhavn  Slot,  skulde  forsyne  ham  med  Levnedsmidler  og 
Krudt.  Men  Johan  Urne  var  ikke  meget  villig  dertil,  da 
han  havde  fuldt  op    om  Ørene    med   at   udruste    den  Flaade, 

som  ved  Sommertid  skulde  føre  Kong  Frederik  op  til  Norge, 
hvor  efter  Bestemmelsen  Kroningen  skulde  finde  Sted.  Spydig 
bemærkede  han,  at  Kjøbenhavn  havde  lige  saa  stor  Betydning 
for  Kongen  som  Bergenhus;  «før  skulde  Bergen  altid  bespise 
Kjøbenhavn,  og  Kjøbenhavn  ikke  Bergen,  men  jeg  kan  tro, 
at  det  skal  være  nu,  som  kongelig  Majestæt  vil  have».^) 
Der  maatte  gjentagne  Kongebreve  til,  for  at  faa  ham  til  at 
fremskynde  Udrustningen,  og  dog  fik  Eske  Bille  ikke  alt, 
hvad  der  var  ham  tilsagt.  Det  kneb  med  rede  Penge  for 
Eske,  og,  som  sædvanhgt,  var  det  ikke  muligt  at  faa  Kongen 
i  Tale  paa  dette  Punkt.  Eske  ønskede  2  å  300  Gylden  til 
Laans  og  tiUige  Erstatning  for  den  Bygning,  han  havde  op- 
ført paa  Hagenskov.  Men  Kongen  vægrede  sig  ved  at  betale 
ham  strax,  ja  end  ikke  300  Mark,  som  Eske  havde  forstrakt 
ham  med  under  Belejringen  1523,  kunde  han  faa.-)  Dog 
det  var  Bagateller,  som  Eske  med  sine  rige  Svigerforældre 
i  Ryggen  vel  kom  ud  over.  De  hjalp  ham  med  at  bygge 
et  nyt  Skib,  som  skulde  folge  med  ham  til  Bergen,  de  paa- 
toge sig  som  sædvanlig  Omsorgen  for  hans  Børn,  der  efter 
Tidens  Skik  opdroges  hos  Bedsteforældrene,  og  de  skaffede 
ham  ogsaa  de  fornødne  Pengemidler.  Til  Gjengjæld  benyt- 
tede han  sin  Indflydelse  hos  Kongen  til  deres  Fordel.  Henrik 
Krummedige  fik  Løfte  om  at  tilbagefaa  alle  sine  norske 
Len^),  og  Kongen  tilskjødede  ham  Pederstrup  i  Sønderhal- 
land,  som  havde  tilhørt  den  henrettede  Niels  Brahe. 

Der  var  dog  én  Sag,  der  fremfor  alle  laa  Eske  Bille 
paa  Hjertet.  Det  var,  at  faa  Skiftet  efter  Forældrene  og 
særlig  Overdragelsen  til  sig  af  Svanholm  bragt  til  en  endelig 
Afgjørelse  inden  sin  Afrejse.  Efter  Moderens  Død  1521 
skulde  der  have  været  afholdt  Skifte,  men  det  blev  udsat, 
og  da  Ove  Bille  i  September   1523   paa  ny   indvarslede    alle 

Søskende  til  et  Mode  hos  sig  i  Aarhus,  kom  der  Forhindringer 
for  Knud  Bille.  ^)  Endelig  samledes  dog  alle  Arvingerne  paa 
Kroningsrigsdagen  i  Kjøbenhavn  i  Juli  Maaned  1524,  men  Re- 
sultaterne af  Forhandlingerne  blev  kun  et  foreløbigt,  ikke  noget 
endeligt  Skifte.     Det  herom  udstedte  Dokument  lød  saaledes : 

«Vi  Ove  Bille,  Bisp  i  Aarhus,  Menrik  Aagesen  til 
Hagestad  (o:  Hageløs)  paa  min  Datters  og  Erik  Billes 
Børns  Vegne,  Joakim  Lykke  til  Østrup,  Laurids  Skinkel 
til  Egeskov,  Knud  Bille  til  Gladsaxe,  Eske  Bille  til 
Hagenskov,  Mogens  Bille  til  Svanholm  og  Mogens 
Lavridsen,  Brødre,  Søskende,  Samfrænder  og  rette 
Arvinger  efter  hæderlige  og  velbyrdige  Mand  Peder 
Bille  og  hans  Husfru,  Fru  Anne,  hvis  Sjæle  Gud  naade, 
nu  forsamlede  her  i  Kjøbenhavn,  gjøre  alle  vitterligt, 
at  vi  nu  have  siddet  over  et  venligt  Søskendeskifte  i 
saa  Maade,  at  vi  have  gjort  mellem  os  et  Tokkeskifte, 
udsat  og  parteret  fornævnte  Peder  Billes  og  Fru  Annes 
Gods  i  Sjælland,  Fyn  og  Jylland  liggende  imellem 
os  paa  Register  og  Skrifter,  og  hver  haver  annammet 
til  sig  en  besynderlig  Skrift  paa  den  Del  og  Part, 
som  ham  er  tilskiftet  og  tokket,  og  skal  hver  beholde, 
nyde  og  bruge  eftersom  saadanne  Skrifter,  der  hver  af 
os  haver  annammet,  udvise,  saa  længe  at  Lejligheden 
begiver  sig  saa,  at  vi  kunne  forsamles  igjen  og  gjøre 
en  endelig  Ende  derpaa.  Og  hvilke  Skove,  store  og 
smaa,  som  findes  til  samme  Gods,  skulle  her  forinden 
stande  og  blive  os  alle   til  Gode.      Derpaa    forpligte    vi 


')  Ove  Bille  skriver  ^^,9  1523  til  Eske  Bille:  tSom  Du  skriver  om  det 
Møde,  som  skulde  nu  været  mellem  vore  Medarvinger  om  det  Skifte 
og  Arv,  som  os  imellem  er,  da  formodede  vi  visselig,  at  vore.  Brødre 
skulde  været  herover  siden;  men  vi  formærke,  at  Knud  Bille  kan  ikke 
hertil  komme  hid  over  for  den  Lejlighed,  som  sig  begiver  i  Skaane 
mellem  Malmø  By  og  Landsens  Indbyggere,  s  Or.  1  Ny  kgl.  Saml. 
1 301  e  Fol. 
I.  30 

OS  med  dette  samme  vort  Brev  at  komme  tilsammen  og 
ville  besøge  et  venligt  Møde  her  i  Kjøbenhavn  eller 
andensteds  inden  S.  Mikkels  Dag  et  Aar  næstkommende, 
hvor  som  min  Herre  Bispen  af  Aarhus  vorder  os  til- 
skrivendes, og  da  gjøre  en  endelig  Ende  paa  samme 
Skifte;  og  skal  dette  samme  Tokkeskifte,  som  nu  er 
gjort,  ikke  komme  da  eller  nu  nogen  af  os  til  Skade 
eller  Brøst  i  nogen  Maade.  Til  Vidnesbyrd  etc.  Kjø- 
benhavn, Onsdagen  næst  efter  S.  Ketilli  confessoris 
Dag  (13de  Juli)   I524.»i) 

Det  i  Brevet  omtalte  «endelige»  Skiftemøde,  der  skulde 
afholdes  i  Aarhus,  blev  først  udsat  til  Mortensdag  1525  og 
senere,  paa  Grund  af  Forhindringer  fra  Biskop  Ove  Billes 
Side,  til  Midfaste  Tid  15  26-).  Om  det  da  blev  afholdt, 
vides  ikke;  i  alle  Tilfælde  blev  intet  afgjort,  thi  i  Maj  Maaned 
1528  var  et  nyt  Skiftemøde  indvarslet  i  Kjøbenhavn,  til 
hvilket  Joachim  Lykke  gav  Eske  Bille  og  Lavrids  Skinkel 
Fuldmagt  til  at  handle  paa  hans  og  hans  Børns  Vegne. •^) 
Ogsaa  dette  Møde  forløb  uden  noget  endeligt  Resultat. 
Eske  Bille  mødte  en  haardnakket  Modstand  fra  sine  Brødre, 
Knuds  og  Mogens'  Side,  der  begge  ligesom  han  synes  at  have 
ønsket  sig  Svanholm  udlagt.  Nu,  da  Afrejsen  til  Norge 
stundede  til,  vilde  Eske  have  Sagen  afgjort.  Han  forhand- 
lede særskilt  med  sine  Brødre  og  Svogre,  og  efter  hans  eget 
Sigende  fik  han  ogsaa  deres  Indvilligelse.  Der  blev  aftalt 
et  Aløde  hos  Biskop  Ove  i  Aarhus  i  Begyndelsen  af  Marts 
1529.  At  Udsigterne  dog  ikke  vare  gunstige,  fremlyser  af  et 
Brev  fra  Fætren  Torben  Bille,  Ærkedegn  i  Lund,  til  Eske 
Bille,   hvori  han  ytrer:    «Jeg  forfarer  af  Eders  Skrivelse,  at  I 


')    Or.  i  Danske  Selskabs  Papirer.     Opt.   o.  Parterne  i  D.  Ad.   Br.  6. 

2)    Ove  Bille    t.    Eske  Bille,    Egisgaard    ^lo    1525.      Or.    i    Ny   kgl.  Saml. 

1301    e   Fol. 
^)    Fuldmagtsbrev,  dat.   Østrup,   *',5    1528.     D.   Ad.   Br.  45.  32. 

skulle  være  til  Møde  med  Eders  Medarvinger;  da  hører  jeg 
gjerne,  at  samme  Møde  skal  være  i  min  Herre  Bispens 
Overværelse  udi  Aars ;  thi  jeg  veed,  at  1  af  hans  Naade 
gode  Raad  og  ingen  onde  fangendes  vorde,  saa  mig  haabes 
I  blive  siddende  udi  Vilje,  Venskab  og  Kjærlighed,  som 
Søskende  bør  at  gjøre.»^)  Men  det  var,  som  om  alle  onde 
Magter  skulde  sammensværge  sig  for  at  hindre  Gjennem- 
førelsen  af  Eskes  Yndlingsplan.  Biskop  Ove,  som  opholdt 
sig  paa  Aakjær  Slot,  blev  syg  og  kunde  ikke  begive  sig  til 
Aarhus,  men  ønskede  Mødet  udsat  til  8  Dage  efter  Paaske, 
i  Begyndelsen  af  April.  ^)  Eske  ses  at  have  besøgt  Ove 
Bille  paa  Aakjær  Slot  de  fønste  Dage  af  Marts ^^),  og  det 
var  ogsaa  hans  Mening  under  alle  Omstændigheder  at  give 
Møde  hos  Biskop  Ove  i  Begyndelsen  af  April.  Men  nu 
kunde  Knud  Bille  ikke  møde,  og  Sagens  Afgjørelse  blev  da 
henskudt  til  Herredagen  i  Kjøbenhavn  i  Maj  Maaned  1529.^) 
Men  saa  længe  kunde  Eske  Bille  ikke  vente;  Kongen  op- 
fordrede ham  indtrængende  til  hurtigst  mulig  at  rejse  op  til 
Norge;  han  maatte  derfor  lade  sig  nøje  med  at  samles  med 
nogle  af  sine  Søskende  paa  Hagenskov  og  i  Odense,  hvilke 
ogsaa  lovede  at  udlægge  ham  deres  Parter  i  Svanholm. 
Han  overgav  derpaa  sin  Svigerfader  Henrik  Krummedige 
paa  hans  Vegne  at  forhandle  med  Brødrene.  Men,  som  det 
var  at  vente,  gik  Herredagen  over,  uden  at  der  blev  rørt 
ved  Sagen,  og  i  bitre  Ord  beklagede  Eske  sig  senere  for 
Biskop  Ove  over,  at  Brødrene  saaledes  havde  svigtet  ham. 
Hovedskylden  lægger  han  paa  Mogens  Bille,  der  vel  ogsaa 
har  været  den  vanskeligste  at   komme    til  Rette    med.      Det 


')    Torben    Bille    l.    Eske    Bille,    Lund    '°,2    1529.       Or.    i    Ny    kgl.   Saml. 

1 30 1    e  Fol. 
^)    Ove  Bille  t.   Eske  Bille.      Aakjær,   -  3    1529.      Smstds. 
*)    Eske  Bille  t.   sin  Husliu.      Aakjær,   *  3    1529.      Or.   i  D.   Ad.   Br.    7.  S8. 
'')    Johanne  Henriksdatter   Sparre    t.   Eske  Bille.      Søborg,    '"  3    1529.       Or. 

i  D.   Ad.   Br.    7.   251. 

var   i   alle   Tilfælde    først    efter    hans  Død,    at  Eske    fik    sin 
Vilje  med  Hensyn  til   Svanholm.^) 

Da  det  rygtedes,  at  Eske  Bille  skulde  forflyttes  til 
Bergen,  Nordens  største  og  rigeste  Handelsstad,  blev  han 
overlæsset  med  Anmodninger  af  forskjeUig  Art.  Hanseatiske 
Kjøbmænd  bad  ham  om  at  skaffe  deres  Sønner  Ansættelse 
hos  dygtige  og  ansete  Kjøbmænd  i  Bergen,  «ikke  ved  Hoffet 
eller  i  Sadlen » ;  Jørgen  Kock  i  Malmø  foreslog  ham  Opret- 
telsen af  et  Slags  Handelskompagniskab,  saaledes  at  Jørgen 
skulde  hvert  Foraar  sende  ham  Mel,  Malt  og  Flæsk  imod 
at  faa  Fisk  i  Bytte.  Den  snilde  Kjøbmand  vilde  give  det 
Udseende  af,   at  han  kun  handlede  af  Patriotisme.     «I  skulle 


^)  Eske  Bille  skriver  fra  Bergen,  den  31.  August  1529  til  Ove  Bille: 
«Haver  jeg  og  forfaret,  siden  jeg  hid  kom,  at  den  Handel  og  Tale, 
som  var  imellem  E.  N.  og  flere  af  vore  Søskende  og  Medarvinger  om 
vort  Fædrene  Gods  Svanholm  og  Arv,  at  nogen  af  vore  Slægt  og  Ven- 
ner skulde  møde  paa  Svanholm  og  gjøre  det  dér  til  en  endelig  Ende 
om  Gaard  og  Gods,  hvilket  jeg  og  haver  forfaret  udi  Sandhed,  at  efter 
alles  vor  Vedtægt  og  Samtykke,  som  da  tilstede  var  baade  i  Odense 
og  paa  Hagenskov,  er  nederlagt  og  aldeles  forladt;  hvilket  mig  storlig 
forundrer,  at  vi  saa  skulle  sidde  i  slig  en  Fællig  og  Fled  med  hver- 
andre, som  vi  her  til  Dags  gjort  haver,  os  og  vore  Børn  til  Skade  og 
Fordærv.  Kjære  Broder,  thi  beder  jeg  E.  N.  ydmygelig,  at  E.  N.  vil 
værdes  til  for  alles  vort  Bedste  og  Bestands  Skyld  at  hjælpe  og  raade 
derudi,  at  vi  dermed  maatte  komme  til  en  endelig  Ende,  og  hver 
maatte  vide  sit.  Kjære  Broder,  skete  det  saa,  det  Gud  forbyde,  at 
nogen  af  vores  Brødre  eller  Søstre  afginge,  da  havde  min  Broder  Mo- 
gens at  handle  og  tale  med  fremmede  Folk,  som  han  nu  haver  sine 
Brødre  og  Søstre  (^at  handle  med).  Hvad  Bestand  dér  vil  følge  med, 
det  forstaar  E.  N.  vel  bedre  end  jeg  kan  skrive.  Kjære  Broder,  uden 
al  Tvivl  har  E.  N.  vel  tidt  hørt,  at  Regnskab  er  ingen  Betaling.  Thi 
beder  jeg  E.  N.  ydmygelig  gjerne,  at  for  al  den  gode  Tro  og  Love, 
jeg  har  til  E.  N.,  at  E.  N.  vil  værdes  til  og  være  mig  behjælpelig  med 
mine  Brødre  og  Medarvinger,  at  jeg  dér  maatte  komme  til  en  endelig 
Ende  med  og  besynderlig  om  Svanholm,  og  E.  N.  vil  værdes  at 
ramme  og  vide  mit  Bedste  derudi.  Og  er  der  nogen  af  dem,  naar  de 
ville  sige  Sandhed,  at  hver  af  dem  haver  lovet  mig  sin  Part.  i  Or.  i 
Ny  kgl.   Saml.    1301    e   Fol. 

vide,»  skriver  han,  <i  Sandhed,  at  jeg  dette  ikke  agter  for 
den  store  Fordel,  jeg  venter  mig  deraf,  men.  Gud  veed  det, 
mere  for  Landets  Forbedring  og  Bestand,  fordi  her  er  dyrt 
Kjøb  paa  tør  Fisk.»  Kongens  tyske  Kansler  ønskede,  at 
han  skulde  sende  ham  Losseskind,  og  Anmodninger  af  lig- 
nende Art  strømmede?  ind  fra  alle  Kanter.  ^)  Ogsaa  alvorlige 
og  i  høj  Grad  indviklede  Sager  fik  han  allerede  nu  kongelig 
Befaling  til  at  afgive  sit  Skjøn  om.  Imellem  Vincents  Lunge 
paa  Fru  Ingers  Vegne  og  Otte  Holgersen  Rosenkrans's 
Børn  verserede  en  meget  indviklet  og  bitter  Arvestrid,  som 
han  strax  efter  sin  Ankomst  til  Bergen  skulde  undersøge. 
En  gammel  og  meget  alvorlig  Trætte  mellem  de  hanseatiske 
Kjøbmænd  paa  Bryggen  og  de  skotske  Kjobmænd  i  Bergen 
angaaende  et  Overfald  paa  disse  sidste  i  Aaret  1523  ventede 
ogsaa  paa  hans  Mellemkomst,  ligesom  en  Klage  fra  Kjøb- 
mænd  i  Amsterdam  over  Vincents  Lunge,  der  havde  frataget 
dem  Skibe  og  Skyts.  Alt  tydede  paa,  at  hans  Embeds- 
gjerning  skulde  blive  en  tornefuld  Vej  og  lægge  Beslag  paa 
al  hans  Energi  og  Retsfølelse.  Hans  i  norske  Forhold  saa 
bevandrede  Svigerfader  gav  ham  et  godt  Raad  med  paa 
Vejen,  som  ikke  syntes  ilde  anbragt  netop  paa  Eske.  «Beder 
jeg  Dig,  kjære  Datter, »  skriver  han,  «at  Du  raader  altid  Eske 
til  det  bedste,  og  at  han  holder  Venskab  med  alle  og  sær- 
deles med  de  Bisper,  uden  at  han  nødes  til  med  Urette,  og 
at  han  haver  Naade  over  fattig  Almue,  om  de  komme  for 
Brøde,  da  tør  Eder  intet  tvivle,  at  det  gaar  Eder  og  Eders 
Børn  vel  baade  til  Liv  og  Sjæl  -).  I  Begyndelsen  af  Maj 
lettede  Hamborgerbarken  Ankret  og  styrede  ad  Bergen  til. 
Fra  « Barken »  har  Eske  Bille  den  9de  Maj  sendt  sin  Hustru 
en  Afskedshilsen-^). 

Den    17de  Maj    1529  ankom   Eske  Bille  til  Bergen.     Han 


^)    Jvfr.   som  Exempler  Dipl.   Norveg.   X.   passim. 
')    Norsk  hist.   Tidsskr.  III.    2S8. 
^)    Dipl.   Norveg.  XI.   582   f. 

var  ikke  uforberedt  paa,  at  der  mulig  ventede  ham  Vanske- 
ligheder ved  Ordningen  af  Mellemværendet  med  Vincents 
Lunge.  Hans  Svoger  Joakim  Lykke,  hvis  Søn  Niels  kort 
før  var  bleven  gift  med  Vincents's  Svigerinde  EUine,  skrev 
ham  til,  at  Hr.  Vincents  havde  « siddet  paa  Nyborg  i  Niels 
Lykkes  Bryllup*  og  dér  sagt,  at  han  ikke  vilde  overlade 
Eske  Bergen.^)  Et  sligt  Praleri  var  ikke  noget  usædvanligt 
i  Vincents  Lunges  Mund,  og  Eske  har  formodentlig  ikke 
agtet  synderligt  derpaa.  Hans  Anelser  gik  i  en  anden  og, 
som  det  viste  sig,  rigtig  Retning.  Dagen  før  sin  Afrejse 
skrev  han  til  Kongen  og  beklagede,  at  han  kun  havde  faaet 
ringe  Levnetsmidler  og  Krigsfornødenheder  udleveret  af  Johan 
Urne.-j  Han  frygtede  for,  at  han  paa  Kongens  Vegne 
skulde  komme  i  stor  Gjæld,  thi  han  ventede  kun  et  daarligt 
Inventarium,  og  «Gud  forbyde,  at  han  skulde  komme  til 
at  kjøbe  Varer  hos  Kjøbmændene  paa  Bryggen».^)  Hans 
Frygt  viste  sig  begrundet.  Vincents  Lunge  gjorde  vel  ingen 
Vanskeligheder  ved  at  overlevere  Slottet  til  ham  den  .-^.ode 
Maj,  men  Inventariet  paa  Bergenhus  var  i  den  sletteste  Til- 
stand.*) Forgjæves  gjorde  han  Indvendinger  og  forestillede 
Vincents  Lunge,  at  det  Inventarium,  han  overdrog  ham,  ikke 
paa  langt  nær  kunde  sammenlignes  med  det,  han  havde  mod- 
taget ved  s  i  n  Tiltrædelse  af  Slottet.  Hr.  Vincents  svarede 
kun,  at  han  i  Forvejen  havde  tilskrevet  Kongen,  hvor  meget 
han  vilde  efterlade  paa  Slottet.  Lige  saa  uvillig  viste  han  sig 
til  at  efterkomme  Kongens  Befaling  om  at  udlevere  det 
Skyts  og  Krudt,  han  havde  taget  fra  Hollænderne;  han  havde 


')    Dipl.   Norveg.   IX.   621. 

'■")    Han    fik    i    Halvkartove,     1    Halvslange,    2    Falkonetter,    50   Jernkloder, 

2  Sk.  Bly,    ',2  Læst,    i    Fjerding    Køniekrudt,    200  Sider   Flæsk    og    2 

Td.   Ærter. 
^)    Udat.   Brev    i    Eske   Hilles   Kopibog    for    Aaret    1529.      Rigsark.    Norske 

Samlinger. 
■*)     Fort.   over  Inventariet  i   Dipl    Norveg.   VI.    741 — 43. 

gjort  det  paa  egen  Risiko  og  intet  af,  hvad  han  havde  taget, 
fandtes  paa  Slottet.  ^)  Selv  flyttede  han  ned  til  Nonneseter 
Kloster  i  Bergen,  som  Kongen  havde  skjænket  ham,  og  som 
efter  ham  blev  kaldet  Lungergaarden.  Eske  Bille  havde 
saaledes  faaet  denne  urolige  og  ærgjerrige  Mand  i  sin  umid- 
delbare Nærhed. 

Kn  anden  og  endnu  større  Vanskelighed  beredte  denne 
snilde  og  tvetydige  Mand  Eske  Bille.  Han  vilde  ikke  ud- 
levere Jordbogen  til  Bergenhus,  uden  hvilken  Eske  ikke 
vilde  have  Midler  til  at  indkræve  Kronens  visse  Rente  af 
Lenet.  I  Overværelse  af  Lagmanden  i  Bergen  erklærede 
han,  at  han  aldrig  havde  haft  nogen  Jordebog,  som  han 
kunde  vejlede  sig  efter,  og  havde  derfor  maattet  benytte  de 
Registre  og  Regnskaber,    som  Fogderne    havde    indleveret.-) 

Følgerne  af  disse  Trakasserier  fra  Vincents  Lunges  Side 
viste  sig  snart.  Beholdningerne  paa  Slottet  vare  hurtig  op 
brugte,  en  Del  af  Maltet  var  endog  saa  fordærvet,  at  det 
frembragte  dødelige  Sygdomme  blandt  Besætningen.  Eske 
Bille  maatte  forlange  Undsætning  fra  Danmark,  men  fik,  som 
sædvanligt,  hverken  hurtigt  Svar  eller  Hjælp  fra  Regeringen 
i  Kjøbenhavn,  der  fulgte  det  Princip  at  lade  Lensmændene 
i  Norge  sørge  for  sig  selv.  Da  han  tillige  intet  fik  fra 
Lenene,  af  hvilke  nogle  af  de  vigtigste  (deriblandt  Sogn) 
vare  tagne  fra  Slottet  og  givne  til  Vincents  Lunge  og  andre, 
maatte  han  ty  til  Kjøbmændene  paa  Bryggen.  I  Avgust 
Maaned  1529  havde  han  allerede  gjort  for  3000  Mark  Gjæld 
hos  disse.  Ingen  Under  derfor,  at  han  blev  utaalmodig. 
Den  19de  Avgust  skrev  han  paa  ny  til  Kongen,  at  Tilstan- 
den var  aldeles  utaalelig,  og  forlangte,  at  de  fra  Slottet  tagne 
Len,  særlig  Sogn,  maatte  igjen  lægges  til  Bergenhus,  indtil 
Hr.   Vincents  havde  fyldestgjort  Inventariet,   endvidere  indbe- 


')    Eske   Bille  til  Fr.  I.    ",5    1529.      Or.   i   Indk.   Breve  til   D.   Kancelli. 
^)    Et  af  flere  Borgere    i   Bergen    udstedt  Vidnesbyrd    herom    af    '•''s    1529. 
Langebeks  Diplomatår. 

talt  alle  Oppebørsler  fra  det  lobende  Aar  og  tillige  de  3000 
Marks  Gjæld,  som  Eske  havde  gjort.  Med  de  smaa  Len 
var  han  ude  af  Stand  til  at  holde  Slottet  længere.  ^) 

Eskes  Beklagelser  synes  endelig  at  have  gjort  Indtryk 
i  Kjøbenhavn.  Mogens  Gøye  forsikrede  ham,  at  han  havde 
forebragt  hans  Klager  for  Kongen,  og  at  denne  var  villig  til 
at  hjælpe  ham.  Men  det  Brev,  som  Kongen  samtidig  af- 
sendte til  ham,  var  just  ikke  videre  imødekommende.  Han 
kunde  hverken  faa  Krudt  eller  Levnedsmidler,  «I  maa  selv 
finde  Raad  dertil  og  bekoste  det  for  vore  Penge  og  skrive 
det  i  vort  Regnskab ».  Med  Sogn  maa  han  ikke  befatte  sig, 
for  han  faar  Skrivelse  fra  Vincents.  Derimod  lovede  Kon- 
gen, at  han  vilde  skrive  til  denne  om  Inventariet  og  Jorde- 
bogen.-) Eske  Bille  havde  saaledes  faaet  carte  blanche  til 
at  gjøre  Gjæld  paa  Kongens  Vegne,  og  han  benyttede  sig 
ogsaa  deraf.  Da  han  1531  aflagde  Kongen  Regnskab,  var 
Gjælden  naaet  op  til  henved  7600  Mark.-^)  At  dette  hverken 
var  til  Fordel  for  ham  eller  Kongen,  siger  sig  selv. 

Efter  Tidens  Skik  kunde  man  have  ventet,  at  Eskes  og 
Vincents'  Strid  vilde  have  givet  Anledning  til  voldsomme 
Optrin.  At  dette  ikke  skete  hverken  nu  eller  senere,  da 
Forholdet  imellem  dem  blev  endnu  mere  tilspidset,  skyldtes 
dels  Eskes  Besindighed,  dels  den  Omstændighed,  at  Vincents 
Lunge  og  hans  Svigermoder  Fru  Inger  paa  den  Tid  vare 
blevne  indviklede  i  en  alvorlig  Fejde  med  Ærkebiskop  Olaf 
i  Trondhjem.  ^)  Denne  Prælat,  Norges  sidste  katolske  Ærke- 
biskop, havde  hidtil  virket  i  god  Forening  med  Vincents 
Lunge  i  dennes  Bestræbelser  for  at  gjenoprejse  Norges  Selv- 


^)    Breve  af  ^  e,    '*/6,   "^'s   og  ^',8    1529,   i  Eske  Billes  Kopibog. 

*)    iMogens  Gøye  t.  E.  B.     Kbhvn ,  %   1529.     D.  Ad.  Br.  23.  61.     DipL 

Norveg.   IX.   648 — 50. 
^)    Norske  Rigsregistranter  I.   27. 
*)    Om  Vincents  Lunge  og  Fru  Inger  henvises    engang    for    alle    til   Daaes 

bekjendte  Afhandling,  Eru  Inger  Ottesdattter  og  hendes  Døtre,  i  Norsk 

hist.  Tidsskrifts  3dje  Bind. 

stændighed.  Men  da  lir.  Vincents  begj'ndte  at  .slutte  sig 
til  den  lutherske  Lære,  ophidsedes  den  katolske  Prælat  imod 
ham;  os  ubekjendte  Personer  pustede  til  Ilden,  og  just  paa  den 
Tid,  Eske  kom  til  Bergen,  var  Fejden  brudt  ud.  Ærkebispen 
havde  bemægtiget  sig  Hr.  Vincents'  tidligere  Len  Finmarken, 
og  Fru  Inger  kom  som  en  P'lygtning  til  Bergen  efter  at  have 
mistet  alle  sine  Ejendomme  i  Trondhjems  Stift.  Ærkebis- 
pens Krigsskibe  vare  samtidig  i  Søen  og  opsnappede  et  af 
Vincents  Lunges  Skibe,  der  var  paa  Tilbagerejsen  fra  Hol- 
land til  Norge.  Den  tagne  Prise  blev  ført  ind  til  Bergen, 
og  saaledes  kunde  Eske  ikke  undgaa  at  blive  draget  med 
ind  i  Striden,  saa  meget  mere  som  det  tagne  Skib  mentes 
at  tilhøre  Kongen,  skjønt  Vincents  selv  erklærede  det 
modsatte. 

Eske  Bille  var  dog  altfor  forsigtig  til  at  blande  sig  for 
dybt  ind  i  denne  Privatfejde  mellem  norske  Stormænd. 
Hans  Hverv  bestod  væsentligst  i  at  tale  beroligende  Ord  og 
især  at  formaa  Ærkebispen  til  at  lade  Kongen  og  det  norske 
Rigsraad  afgive  deres  Kjendelse  i  Sagen  mellem  ham  og 
Hr.  Vincents.  Denne  ønskede  det  samme  og  afgav  det 
Løfte  til  Eske  Bille  og  den  danske  Adelsmand  Niels  Jepsen 
Bryske,  der  havde  fulgt  Eske  til  Bergen,  at  han  vilde  ud- 
sætte P^ejden,  indtil  Striden  havde  været  forelagt  Kongen 
og  Raadet.  Han  begav  sig  derpaa  i  Begyndelsen  af  Juni 
med  sin  Hustru  til  Oslo,  hvorhen  Kongen  ventedes  i  Juli ; 
men  Ærkebispen  vilde  ikke  vide  af  noget  Forlig,  han  vilde 
—  som  han  skrev  til  Eske  —  «være  paa  Hr.  Vincents,  og 
Fru  Ingers  Argeste  og  Værste,  saa  m.eget  han  kunde ».  Deri- 
mod lovede  han,  at  Kongen  ikke  skulde  lide  nogen  Skade 
derved;  han  vilde  sørge  for,  at  Afgifterne  af  de  af  ham  be- 
satte Len  bleve  rigtig  indbetalte. 

Imidlertid  stundede  det  kongelige  Besøg  i  Norge  til; 
men  i  sidste  Øjeblik  fik  Kongen  Forhindringer  og  sendte  i 
Stedet  for,  sin  Søn,  Hertug  Christian,  med  en  Flaade  paa 
14  Skibe  til  Oslo,   for  at  —   som  det  siges  —  pleje  Lov  og 

Ret  Og  tillige  for  at  faa  ham  hyldet  som  Tronfølger.  1 
Begyndelsen  af  Juli  ankom  han  til  Norge,  ledsaget  af  mange 
danske  Adelsmænd,  fremfor  alle  af  Henrik  Krummedige,  der 
nu  havde  faaet  kongelige  Breve  paa  alle  sine  norske  For- 
leninger,  og  hvis  Indflydelse  nu  atter  var  paa  sit  Højde- 
punkt. 

I  Oslo  skulde  nu  alle  de  indviklede  norske  Sager  af- 
gjøres,  Retsstridigheder  og  Fejder  bilægges,  og  Landets 
Fremtid  bestemmes  ved  Tronfølgervalget.  Men  til  Afgjørel- 
sen  af  disse  Anliggender  var  Ærkebispens  Nærværelse  nød- 
vendig, og  han  havde  endnu  ikke  vist  noget  Tegn  til  at 
ville  komme.  I  Midten  af  Juni  havde  Eske  Bille  kunnet 
meddele,  at  hverken  Ærkebispen  eller  de  andre  Bisper  vilde 
besøge  Henedagen  i  Oslo,  og  han  havde  derfor  fraraadet 
Kongen  at  ofre  «Kost,  Tæring  eller  Pengespild  derpaa.»^) 
Men  Underretningen  herom  kom  for  sent  til  Danmark,  og 
Hertug  Christian  skrev  derfor,  kort  efter  sin  Ankomst  til 
Oslo,  til  Eske  Bille,  at  hvis  han  mærkede,  at  Ærkebispen 
vilde  undslaa  sig  for  at  møde,  skulde  han  skaffe  ham  nøj- 
agtigt at  vide,  hvad  hemmelig  Grund  han  havde  dertil.^) 
Kort  efter  kom  Ærkebispen  selv  rejsende  ned  til  Bergen, 
hvor  samtidig  Bispen  af  Stavanger  indtraf,  og  Eske  undlod 
da  ikke  at  tilskynde  de  gejstlige  Herrer  til  at  besøge  Herre- 
dagen. Begge  svarede  ham  yderst  imødekommende,^)  men 
da  det  kom  til  Stykket,  droge  de  hver  hjem  til  sit,  og 
Herredagen  i  Oslo  forlob  altsaa  uden  noget  Resultat  af  Be- 
tydning. Det  var  et  Øjeblik  paa  Tale,  at  Hertug  Christian 
skulde  begive  sig  til  Bergen,  hvad  der  for  Eske  Bille  vilde 
have  været  et  højst  ubehageligt  Besøg  paa  Grund  af  de  der- 
med forbundne,  store  Udgifter.  Vincents  Lunge  arbejdede 
ivrig  derpaa,    men    Henrik  Krummedige    forpurrede  sandsyn- 


')    Eske   Bille  til   Fr.   I.    '- e    1529.     Eske   Billes   Kopibog    1529. 

^)    Hert.   Chr.   t.   E.   B.      Aggershus,    14  v.   ^'/r.      Langebeks  Diplomatår. 

3)    Eske  Bille  t.  Ove  Bille   "s    1529.     Ny  kgl.  Saml.    1301   e.  Fol. 

ligvis  hele  denne  Plan.  Striden  mellem  Ærkebispen  og  Hr. 
Vincents  blev  altsaa  ikke  afgjort  her,  der  blev  afsendt  nogle 
fornemme  norske  Herrer  til  Trondhjem  for  at  bilægge  den, 
men  der  kom  intet  Resultat  ud  deraf.  Vincents  Lunge  drog 
tilbage  til  Bergen,  hvor  han  opholdt  sig  en  Del  af  Vinteren, 
og  som  det  synes  omgikkes  ret  venskabeligt  med  Eske,  der 
i  Slutningen  af  Aaret  havde  haft  den  Glæde  at  se  sin  Hustru 
lykkelig  og  vel  ankomme  til   Bergen. 

Den  9de  Juli  1529  havde  Fru  Sofie  paa  Ellinge  i  Skaane 
født  en  Datter,  «et  skjønt  Barn»,  skrev  Mormoderen  til 
Svigersønnen.  Hun  havde  været  meget  syg,  Døden  nær, 
efter  hendes  Moders  Sigende.  Men  næppe  var  hun  kommet 
til  Kræfter,  før  hun  tænkte  paa  at  drage  op  til  Bergen.  Hun 
medtog  sin  næstældste  Søn  Hartvig  og  den  unge  Jomfru 
Karine  Lykke,  en  Søsterdatter  af  Eske  og  Sø.ster  til  Vincents 
Lunges  Svoger  Niels  Lykke,  og  i  Midten  af  September  gik 
Rejsen  for  sig.  I  Varberg  traf  hun  sin  Fader,  som  var  paa 
Tilbagerejsen  fra  Norge  og  skulde  følge  Kongesønnen  tilbage 
til  Gottorp.  Paa  Vejen  besøgte  hun  sin  Mands  Fætter,  Hr. 
Klavs  Bille  paa  Bahus,  men  blev  der  kun  een  Nat,  hvad 
der  forundrede  hendes  Moder  i  høj  Grad,  «at  Hr.  Klavs 
vilde  lade  Dig  saa  snart  fra  sig».  Over  Marstrand  gik 
Rejsen  til  Oslo,  hvor  Eske  Billes  Skib  med  36  « Hofmænds 
ventede  paa  hende,  og  herfra  sønden  om  Norge  forbi  Kap 
Lindesnæs.  I  Slutningen  af  Oktober  naaede  hun  Bergen,  og 
Kongsgaarden  her  blev  i  den  følgende  Vinter  det  selskabe- 
lige Midtpunkt  for  en  hel  Kreds  af  fornemme  Norske  og 
Dan.ske.  Fru  Inger  og  hendes  Døtre  opholdt  sig  her  tillige- 
med Vmcents  Lunge  og  Hustru,  samt  Svogeren  Niels  Lykke 
og  dennes  Hustru  samt  en  Søster  Helvig.  Imellem  Niels 
Lykke  og  Fru  Sofie  havde  der  været  nogen  Spænding,  som 
Faderen,  den  gamle  Joakim  Lykke,  havde  bedt  Eske  om 
at  hæve.  Forholdet  imellem  Damerne  var  særdeles  venskabe- 
ligt; de  kaldte  hinanden  Søstre,  sendte  hinanden  Gaver,  ud- 
vexlede  Breve  og  mildnede  og  udglattede  vel  de  Rivninger, 

som  selvfølgelig  maatte  komme  frem  mellem  Eske  og  Hr. 
Vincents.  I  Januar  Maaned  1530  drog  imidlertid  Niels  Lykke 
med  Hustru  og  Søster  nord  over  til  Trondhjem  for  at  for- 
søge, hvad  han  kunde  udrette  hos  Ærkebispen.  Efter  lange 
Forhandlinger  lykkedes  det  ham  at  oprette  et  Forlig  mellem 
ham  og  Hr.  Vincents.  Paa  det  Tidspunkt,  da  dette  lykkedes^ 
havde  ogsaa  Vincents  Lunge  forladt  Bergen.  I  Februar 
havde  han  indskibet  sig  paa  en  lille  Jagt  og  var  sejlet  ned 
til  Danmark  —  med  hvilke  Planer  og  Forhaabninger  skulle 
vi  srrax  faa  at  se.  ^)  Fru  Inger  og  hendes  Døtre  rejste  kort 
efter  tilbage  til  Østraat,  medens  Niels  Lykke  bosatte  sig 
paa  Kongsgaarden  Fosen. 

I  Marts  Maaned  1530  døde  Eskes  Svigerfader,  Henrik 
Krummedige  paa  Mogenstrup  Gaard  i  Skaane.  Det  sidste 
Aar  havde  været  et  af  de  lykkeligste  i  hans  bevægede  Liv. 
Han  havde  set  sin  Fjende  Vincents  Lunge  ydmyget,  havde 
opnaaet  at  faa  alle  sine  norske  Len  tilbage  og  været  Hertug 
Christians  højre  Haand  paa  dennes  Tog  til  Norge.  Størst 
Glæde  havde  dog  Svigersønnens  nye  Stilling  i  dette  Land 
skaffet  ham.  Hans  Breve  strømme  over  af  Lovtaler  over 
hans  Dygtighed  og  den  Anseelse,  han  nyder  baade  hos 
Kongen,  Prinsen  og  Inbyggerne  i  hans  Len.  Han  havde 
været  Eskes  bedste  Talsmand  hos  Kongen  og  med  sin  rige 
Erfaring  kunnet  give  ham  mange  nyttige  og  kloge  Raad. 
Under  Besøgene  i  Oslo  tilskyndede  han  Eske  til  at  sende 
baade  Kongen  og  Hertug  Christian  hyppige  Underretninger 
om  Forholdene.  «Jeg  veed,»  skriver  han,  «at  de  vide,  at  I 
skriver  dem  Sandheden  til,  og  det  stole  de  paa  og  længes 
fast  efter  Eders  Skrivelse  og  Tidende.*  Alle  de  Breve,  han 
sender    Hertugen,    sender    denne    strax   til    Faderen,    og   det 


^)  J%'fr.  Dipl.  Norveg.  XI.  6lo~ii.  Fra  Oslo  skriver  han  -^s  1530  et 
Brev  til  Eske  Bille,  hvori  han  udtaler  sin  Glæde  over,  al  det  ikke 
hidtil  er  kommet  til  Forlig  med  Ærkebispen.  Or.  i  D.  Ad.  Br.  7. 
64. 

samme    gjør    Faderen    igjen.       Han    bor   sende    Hertugen   saa 
meget  Fisk,    han   kan    undvære;    senere   kan  han  jo   « ramme 
det    igjen*    i  sit  Regnskab.     Med  Ærkebispen  bør  han  stille 
sig  paa  venskabelig  Fod,  thi   «det  findes  ikke  alt,  som  Doc- 
toren    (Vincents  Lunge)   skriver*.^)      Eske   fulgte   hans  Raad 
og   vedligeholdt   en   levende   skriftlig  Forbindelse   ikke  alene 
med   Kongen ,    hvem    han    opfordrede    til    ikke    at   stole   paa 
Rygter  fra  Norge,    før  de  vare  blevne  bekræftede  af  ham"-), 
men   ogsaa  med  de  indflydelsesrigeste  danske  og  holstenske 
Stormænd.      Iblandt   dem,    som    hyppigst   forekomme  i  hans 
Korrespondance,    skulle    her    nævnes:     Mogens    Gøye,    Tyge 
Krabbe,   Johan  Ftiis,    Knud   Gyldenstjerne,    Kongens  Kansler 
Klavs  Grjodsen    og  Rentemesteren    Anders    Glob,    endvidere 
den    tyske    Kansler    v.    Utenhof    og   Johan    Rantzow.      Han 
havde  rig  Lejlighed  til  at  gjore  sig  gode  Venner  med   disse 
Stormænd  ved  at  sende  dem   Gaver  i  Fisk,    Hvalspæk,  kost- 
bare Skind  og  deslige  norske  Produkter,  som  vare  velkomne 
i  de  rige  danske  og  holstenske  Stormænds  Familier.     Ogsaa 
med  Ærkebiskop  Olaf  i  Trondhjem    stod  han  stedse  paa  en 
venskabelig   Fod,    og   Fru  Sofie   fandt  jævnlig  Anledning   til 
at   glæde    den    gamle  Herre   ved    at   sende   ham  syltede  Val- 
nødder  og    Kirsebær    og   det   paa   hin   Tid   opfundne   Læge- 
middel  «Aqua  vitæ»,    som   rostes   for   sin   vidunderlige  Virk- 
ning i  alle  mulige  Sygdomstilfælde. 

Henrik  Krummediges  pludselige  Død  (han  var  kun  nogle 
og  tredsindstyve  x^ar  gammel)  maatte  selvfølgelig  fremkalde 
alvorlige  Bekymringer  hos  Eske  og  hans  Hustru.  Hvorledes 
skulde  den  gamle  Fru  Anna  Rud,  der  var  syg  og  skrøbelig, 
kunne  klare  alle  de  indviklede  Formuesforhold  efter  Mandens 
Død,  og  hvorledes  skulde  det  gaa  med  de  store  norske  Len, 
som  Hr.  Henrik  nys  havde  gjenerhvervet,  og  hvorom  der 
naturHgvis    vilde    blive    en    glubende   Jagt?     Det    Spørgsmaal 


')    Dipl.  Norveg.  IX.  634—36. 
')    Eske  Billes   Kopibog    1529. 

maatte  da  trænge  sig  paa,  om  det  ikke  var  klogest  at  op- 
give Bergenhus  og  atter  søge  tilbage  til  Danmark.  Allerede 
for  Hr.  Henriks  Død  synes  Eske  at  have  haft  slige  Planer, 
men  det  Len,  han  eftertragtede  —  uvist  hvilket  — ,  fik  en 
anden  ^),  og  han  maatte  vente,  at  Kongen  ikke  gjerne  vilde 
give  ham  Afsked  fra  hans  betroede  Post.  Just  paa  samme 
Tid  havde  Kong  Frederik  givet  ham  et  særligt  Bevis  paa 
sin  Tillid  ved  at  paalægge  ham  og  Ærkebiskop  Olaf  at  være 
Kongens  Repræsentanter  i  Norge;  de  .skulde  hjælpe  enhver 
til  Lov  og  Ret,  og  i  Tilfælde  af  fjendtligt  Angreb  paa  Riget 
skulde  alle  Indbyggerne  rette  sig  efter  deres  Befalinger.-) 
Store  Foretagender  vare  allerede  paatænkte,  saaledes  fremfor 
alt  Nedrivningen  af  den  gamle  Apostelkirke  og  af  Bispe- 
gaarden  i  Bergen,  i  den  Hensigt  at  sikre  Kongsgaarden,  som 
let  kunde  angribes  fra  disse  Bygninger.  Man  kunde  vente 
megen  Modstand  og  ilde  Omtale  ved  dette  Foretagende, 
som  derfor  maatte  udføres  paa  en  paa  engang  bestemt  og 
dog  hensynsfuld  Maade.  Eske  Bille  havde  allerede  i  Striden 
mellem  Ærkebispen  og  Hr.  Vincents  vist,  at  han  besad  disse 
Egenskaber,  og  kun  nødig  vilde  derfor  Kongen  skilles  ved 
ham  paa  denne  ansvarsfulde  Post. 

Hertil  kom,  at  de  ydre  politiske  Forhold  vare  alt  andet 
end  sikre.  Kong  Christierns  Rustninger  i  Holland  vakte  en 
stedse  større  Opmærksomhed  i  Norden;  man  vidste  ikke, 
hvor  Slaget  skulde  ramme,  men  man  frygtede,  at  Norge 
skulde  blive  det  nærmeste  Angrebspunkt.  Heri  bestyrkedes 
man,  da  det  i  Vinteren  1529 — 30  rygtedes,  at  Ærkebiskop 
Olaf  havde  haft  sine  Sendebud  i  Holland.  Da  Niels  Lykke 
i  Januar  15  30  drog  op  til  Ærkebispen,  havde  han  ogsaa  det 
Hverv  at  undersøge  Sagens  Sammenhæng,  og  de  Meddelelser, 
han   fra  Trondhjem   kunde   sende  Eske  Bille,    vare  alt  andet 


')    Jvfr.    Fru    Anna    Ruds    Bemærkninger    herom    i    et    Brev    af   *  4     1530« 

D.   Mag.   3.   K.   II.   275  —  76. 
^)    Brev  til  Norge  af  '^2    1530.      Dipl.   Norv.    IX.   663  —  64. 

end  beroligende.  Han  havde  fundet  den  gamle  Herre  aldeles 
»fortvivlet  og  forbistret*  af  al  den  Løgn  og  de  Trusler, 
han  havde  faaet  baade  fra  Ind-  og  Udlandet.  Men  nu  mente 
dog  Niels  Lykke,  at  man  kunde  stole  paa  ham,  thi  han  havde 
offentlig  paa  Raadhuset  i  Trondhjem  og  paa  Lagtinget  er- 
klæret, at  alt  var  Løgn,  hvad  der  var  bleven  paasagt  ham, 
og  at  han  vilde  vedblive  som  altid  at  være  Kongens  tro 
Mand.  ^)  E.ske  Bille  har  dog  ikke  kunnet  lade  sig  berolige 
af  Niels  Lykkes  tillidsfulde  Ord  og  maatte  have  dobbelt 
Grund  til  at  være  paa  sin  Post. 

Imidlertid  drev  F'aren  for  et  Angreb  af  Christiern  II. 
denne  Gang  over,  og  da  Eske  Bille  stadig  bestormedes  med 
•indstændige  Opfordringer  fra  sin  Svigermoder  og  sine  Slægt- 
ninge i  Danmark,  endog  Ove  Bille,  om  hurtigst  muligt  at 
komme  ned  til  Danmark  og  varetage  sine  Sager'),  besluttede 
han  endelig  at  imødekomme  deres  Ønsker.  Hans  Hustru 
ventede  tillige  sin  Nedkomst,  der  efter  Svigermoderens  Ønske 
helst  burde  finde  Sted  i  Danmark,  hvor  man  kunde  gjøre 
Regning  paa  Bistand  af  den  ved  alle  fornemme  Damers 
Barselfærd  uundværlige  Fru  Kir.stine  Drefeld;  og  Fru  Anna 
Rud  maatte  kæmpe  en  haard  Kamp  om  sin  Mands  norske 
Len,  af  hvilke  hun  kun  havde  faaet  sikkert  Løfte  paa  Nume- 
dals  Len  baade  norden-  og  søndenfjælds.-^)  Hvad  der  ende- 
hg  bragte  ham  til  at  bryde  overtværs  og  paaskynde  sin  Rejse 
var  den  Efterretning,  at  Rygtet  gik  i  Danmark,  at  Vincents 
Lunge  skulde  have  Bergenhus  igjen.  Vel  blev  det  kort  efter 
meddelt  ham,  at  det  var  Vincents  Lunge  selv,  der  havde 
udbredt  dette  Rygte,  men  saa  meget  mere  nødvendigt  blev 
det  ham  at  undersøge  paa  nært  Hold,  hvorledes  Sagerne 
stode.     Han    ønskede    ogsaa    at   faa   sit  Mellemværende  med 


^)    Dipl.   Norveg.   IX.   665  —  67,   670—72. 

^)    Brevene  fra  Fru  Anna  Rud  i   Vedel  Simonsen:   Ruderne  I.    175  ff-     Ove 

B.   t.   E.   B.,   Aakjær   ^'/s    1530.      Ny  kgl.   Saml.    1301    e.  Fol. 
')    Dipl.   Norv.   XII.    562. 

Hr.  Vincents  angaaende  Inventariet  og  Jordebogen  endelig 
ordnet,  og  optog  i  den  Anledning  før  sin  Afrejse  Vidnes- 
byrd om  den  slette  Tilstand,  hvori  Bergenhus  havde  befundet 
sig,  da  Vincents  overleverede  ham  det.  ^)  Den  19de  eller 
20de  August  sejlede  han  med  sin  Hustru  paa  en  Jagt  fra 
Bergen.  Som  øverste  Befalingsmænd  paa  Slottet,  der  nylig 
havde  faaet  en  Forstærkning  af  36  Landsknægte,  indsatte 
han  Mikkel  v.  Braunsberg  og  Truels  Jude 

Vincents  Lunge  havde  imidlertid  tilbragt  hele  Foraaret 
og  Sommeren  i  Danmark  med  at  paavirke  Kong  Frederik 
og  Raadet  til  sin  Fordel.  Kongen  havde  vist  sin  Misfor- 
nøjelse med  hans  Optræden  i  Norge  ved,  uvist  naar,  at  fra- 
tage ham  Forleningen  af  Sogn,  ligesom  Eske  Bille  paa 
Kongens  Befaling  havde  lagt  Beslag  paa  en  stor  Del  ham 
tilhørende  Fisk  til  et  Beløb  af  600  Mark.  Nu  vendtes  Stem- 
ningen atter  til  Gunst  for  ham;  paa  ny  fik  han  Forlening 
paa  Sogn  i  10  Aar  og  dertil  Vardøhus  og  Jemteland,  og 
med  dette  Udbytte  rejste  han  ad  Landevejen  tilbage  til 
Bergen  i  August  Maaned.  Han  ankom  den  31te  August  til 
Bergen,  og  efter  at  have  erfaret,  at  Eske  var  rejst  ned  til 
Danmark,  skred  han  strax  til  at  udføre  en  Plan,  som  han 
maaske  allerede  havde  forberedt  i  Danmark,  da  han  lod  ud- 
sprede det  Rygte,  at  Kongen  havde  forlenet  ham  med  Bergen- 
hus,  og  indbildte  selve  Kongen,  at  Eske  havde  anmodet 
ham  (Vincents)  at  forebringe  hans  Ønske  om  at  blive  af 
med  sin  Forlening.  Han  stævnede  strax  Medlemmerne  af 
Slotsloven  paa  Bergenhus  til  at  møde  den  følgende  Dags 
Morgen  Kl,  8  i  Graabrødre  Kloster.  Samtidig  ankom  der 
imidlertid  et  Brev  fra  Eske  Bille,  uvist  af  hvilket  Indhold, 
som  foranledigede  Høvedsmændene  til  strax  at  kalde  Lag- 
manden og  Raadet  i  Bergen  op  paa  Slottet,  hvor  disse  og 
Besætningen  lovede  at  ville  holde  den  Ed,  de  havde  svoret 
Eske  ved  hans  Afrejse.    Derpaa  begave  de  sig  til  Graabrødre 


^)  Dipl.  Norveg.  X.  651. 

Kloster,  hvor  Hr.  Vincents  mødte  og  gav  dem  til  Kjende, 
at  Kongen  havde  givet  ham  lo  Aars  Brev  paa  Bergenhus 
med  underliggende  Len,  hvilket  han  dog  ikke  vilde  lade 
dem  høre.  Derimod  lod  han  strax  oplæse  et  Brev  paa  Sogn, 
samt  angav  at  have  faact  lignende  paa  Jemteland  og  Vardø- 
hus.  Han  spurgte  dernæst  Befalingsmændene,  om  de  vilde 
opgive  Slotsloven  til  ham,  og  da  disse  vægrede  sig,  fortalte 
han,  at  han  havde  et  Brev  med  fra  Kongen  til  Eske,  der 
indeholdt  Kongens  Befaling  hertil,  og  at  Kong  Frederik  vilde 
kræve  Slotsloven  af  Eske  Bille,  naar  denne  kom  til  Danmark 
og  overdrage  den  til  en  Riddersmand  paa  Hr.  Vincents' 
Vegne.  Han  spurgte  dem  derpaa,  om  de  i  saa  Tilfælde 
vilde  oplade  ham  Slottet,  men  fik  til  Svar,  at  de  kun  vilde 
oplade  den  i  Eskes  egne  Hænder.  Hr.  Vincents  blev  nu 
utaalmodig  og  ytrede,  at  Eske  selv  havde  opfordret  ham  til 
at  hjælpe  ham  med  at  blive  af  micd  Bergenhus,  fordi  han 
ikke  kunde  taale  Luften  dér  og  endog  havde  skrevet  til  Kongen 
derom;  «thi  maa  han  vel  have  lovet  Eder,  hvad  han  love 
vil  og  løftet  sin  Haand  udi  Vejret;  hvis  han  kommer  her 
tilbage,  da  vil  jeg  give  Eder  denne;  I  erindre  vel  nok,  hvor- 
ledes Jørgen  Skriver  (Christiern  II's  Lensmand  paa  Slottet) 
lovede  at  komme  igjen».  Men  han  fik  stadig  det  samme 
Svar,  og  heller  intet  bedre,  da  han  opfordrede  dem  til  at 
kalde  Eskes  Fogeder  i  Sogn  og  Jemteland  tilbage.  Han 
truede  dem  da  tilsidst  med,  at  han  nok  skulde  vide  Raad 
til  at  sætte  sin  Vilje  igjennem. 

Imidlertid  var  Eske  Bille  sejlet  syd  over,  men  Storm 
og  hans  Hustrus  betænkelige  Tilstand  tvang  ham  til  at  vende 
om.  Paa  Vejen  hjem  modtog  han  Brev  fra  sine  Befalings- 
mænd, der  underrettede  ham  om,  hvad  der  var  forefaldet, 
og  tillige  bade  ham  om  at  sende  saa  mange  danske  Knægte, 
han  kunde  undvære,  da  de  ikke  trøstede  sig  til  at  holde 
Lenene  imod  Hr.  Vincents'  Overgreb.  Da  han  kom  til 
Bergen,  vistnok  til  stor  og  ubehagelig  Overraskelse  for  Vin- 
cents Lunge,  modtog  han  Besøg  af  to  Udsendinge  fra  denne, 

der  opfordrede  ham  til  at  overgive  Slottet.  Nu  havde  imid- 
lertid Hr.  Vincents  nedstemt  Tonen.  Han  beraabte  sig  ikke 
længere  paa  Kongelig  Majestæts  Breve,  men  kun  paa,  at 
Kongen  «med  Haand  og  Mund»  havde  lovet  ham  Slottet, 
og  bad  Eske  om  at  sende  to  Befuldmægtigede  med  Slots- 
loven  ned  til  Danmark.  Eske  svarede  blot,  at  han  havde 
faaet  Slotsloven  af  Kongen  og  ikke  vilde  opgive  den  til 
nogen  «for  Blæk  og  Papir»,  før  han  selv  personlig  havde 
overdraget  den  i  Kongens  egne  Hænder.  Han  underrettede 
derpaa  Kongen  om  Forholdene,  lovede  selv  at  komme  ned 
til  Danmark  næste  Foraar,  men  tilraadede  indstændig  Kongen, 
hvis  det  virkelig  var  hans  Agt  at  fratage  ham  Slottet,  da 
kun  at  overdrage  det  til  en  Mand,  som  var  «jordfast2>  i  Dan- 
mark og  vederhæftig.  Han  beklagede  tillige,  at  Kongen 
atter  havde  taget  Sogn  fra  Slottet  og  skjænket  Vincents 
Lunge  de  Fisk,  han  i  sin  Tid  havde  taget  fra  hans  Foged. 
Han  var  nu  kommet  i  saa  stor  Gjæld  til  Kjøbmændene  paa 
Bryggen,  at  hverken  han  eller  Lenet  kunde  bære  dette  Tab. 
Imidlertid  havde  Hr.  Vincents  ogsaa  ladet  høre  fra  sig. 
I  Skrivelsen  til  Kongen  og  den  danske  Kansler  mindede  han 
om,  hvad  Kongen  havde  lovet  ham  i  flere  danske  Adels- 
mænds Nærværelse  paa  Slottet  i  Kjøbenhavn,  og  angav 
endog,  at  han  havde  faaet  Slottet  imod  Løfte  om  en  aarlig 
Afgift  af  1000  Mark,  det  halve  Sagefald,  200  Voger  Raas- 
skjær,  samt  at  holde  et  godt  Orlogsskib  til  Kongens  Tjeneste. 
Han  fortæller  dernæst  om  sit  mislykkede  Forsøg  paa  at  faa 
Landsknægtene  til  at  opgive  Slottet  og  beder  derfor  Kongen 
at  fratage  Eske  Bille  Lenet  og  overdrage  det  til  en  eller 
anden  Riddersmand,  helst  Peder  Hansen  Litle,  til  Vincents 
Lunges  Haand.  Dette  Brev  er  helt  igjennem  skrevet  i  den 
sikreste  og  mest  afgjørende  Tone,  som  om  der  ingen  Tvivl 
kunde  være  om,  at  han  havde  handlet  efter  Kongens  Be- 
faling. Ligesaa  selvsikker  er  Tonen  i  et  Brev,  han  samtidig 
afsendte  til  M.  Klavs  Gjordsen,  Kongens  Kansler,  hvori  han 
lover    denne    store   Penge    for    at   skaffe    ham   Kongens   Brev 

paa  Slottet  og  beder  ham  indstændig  at  sørge  for,  at  ikke 
«min  Handel  skal  gaa  tilbage,  som  Kongl.  Majestæt  mig 
baade  med  Haand  og  Mund  tilsagt  haver».  Ikke  for  Halv- 
delen af,  hvad  han  ejer,  vilde  han,  at  denne  « Handel »  skulde 
gaa  tilbage,  thi  det  vilde  være  til  stor  Skam  og  Foragt  for 
ham,  da  menig  Mand  « havde  Munden  fuld  deraf,  at  jeg 
skulde  have  Slottet,    længe  før  jeg  kom  hjem  fra  Danmark ». 

Havde  man  kun  disse  Breve  fra  Vincents  Lunge  om 
denne  Sag,  maatte  man  tro,  at  han  havde  været  i  sin  gode 
Ret,  da  han  forlangte  Slottet  tilbage,  skjønt  der  altid  vilde 
være  noget  uforstaaeligt  ved,  at  han  ikke  medførte  et  konge- 
ligt Brev,  der  kunde  give  hans  Fordring  Kraft.  Men  nu 
træffer  det  sig  saa,  at  der  er  bevaret  et  Brev  fra  Kong  Frede- 
rik til  Hr.  Vincents'  gode  Ven,  Tyge  Krabbe,  skrevet  umid- 
delbart efter,  at  Kongen  havde  modtaget  Beretningerne  fra 
Eske  Bille  og  dennes  Befalingsmænd  paa  Bergenhus.  Han 
skriver  heri:  «Forundrer  os  storligen,  at  han  (V.  L.)  saadant 
tager  sig  til,  og  kunne  ikke  vide,  hvad  hans  Agt  og  Mening 
er  eller  af  hvem,  han  det  haver,  at  han  saadant  begynder, 
efterdi  at  han  saadant  haver  gjort  uden  vor  Vilje  og 
Vidende  og  uden  al  vor  Befaling ».  Han  ønsker  Tyge 
Krabbes  Raad  i  denne  Sag;  selv  mener  han,  at  Vincents 
Lunge  efter  denne  Optræden  ikke  længere  kan  beholde  de 
Len,  han  har.  Til  Eske  Bille  skrev  han  samme  Dag,  at  han 
aldrig  havde  tænkt  paa  at  fratage  ham  Lenet.  Hvad  Vine. 
Lunge  havde  gjort  og  sagt  derom,  var  Kongen  ubevidst. 
Kansleren  Klavs  Gjordsen  underrettede  samtidig  Eske  Bille 
om,  at  han  havde  forhandlet  hans  Sag  hos  Kongen,  og  at 
denne  aldrig  vilde  overlade  nogen  anden  Bergenhus,  saa  længe 
Eske  ønskede  at  beholde  det.  ^) 

Sammenhængen  i  denne  mystiske  Sag  er  vel  den,  at 
Vincents  Lunge    under  sit  Ophold  i  Danmark  har  forhandlet 


')    Dipl.   Norveg.   XII.   567—79,   582—83.     Pal.   Muller,   Grevens  Feide   II. 

med  Kongen  om  Gjenerh verveisen  af  Bergenhus,  under  For- 
udsætning af,  at  Eske  Bille  ønskede  at  fratræde  det.  Kongen 
har  formodentlig  i  saa  Fald  givet  ham  Løfte  derom ,  og  da 
han  nu  ved  sin  Tilbagekomst  til  Bergen  fandt  Reden  tom, 
har  han  tænkt  at  kunne  gjøre  et  dristigt  Kup,  som  han  med 
sin  smidige  Pen  og  Tale  nok  skulde  kunne  være  i  Stand 
til  at  forsvare,  hvis  det  lykkedes.  Nu  høstede  nan  kun  Skam 
og  Skade  deraf;  Kongen  var  forbitret  over  Misbruget  af  hans 
Ord,  og  den  menige  Mand,  hvis  Spot  han  frygtede,  har  vel 
ikke  undladt  at  gotte  sig  over  det  Nederlag,  han  havde  lidt. 
Han  synes  at  være  forbleven  Vinteren  over  paa  Lunger- 
gaarden  i  Bergen ,  hvor  ubehageligt  Naboskabet  med  Eske 
Bille  end  maatte  være.  Eskes  Slægtninge  i  Danmark  und- 
lode  ikke  at  sende  stadige  Advarsler  til  denne  om  at  vogte 
sig  for  den  rænkefulde  og  kloge  Mand.  Fru  Anna  Rud 
svævede  i  en  stadig  Ængstelse  for,  at  Vincents  skulde  over- 
liste Eske,  men  dennes  Fasthed  og  klare  Omdømme  var  et 
Skjold,  som  Hr.  Vincents  ikke  kunde  gjennembryde. 

Eske  Billes  Rejse  til  Danmark  var  denne  Gang  bleven 
hindret,  men  ingenlunde  derfor  opgivet.  Han  havde  altfor 
mange  personlige  og  Lensinteresser  at  varetage  i  Danmark, 
der  kun  kunde  afgjøres  ved  hans  egen  Nærværelse.  En 
Rejse  derned  var  en  bydende  Nødvendighed,  og  han  be- 
sluttede derfor  at  rejse  tidlig  paa  Foraaret  1531,  saa  at  han 
atter  kunde  være  tilbage  i  August  Maaned.  Vinteren  forløb 
rolig,  men  uhyggelige  Rygter  om  Ærkebispens  Forbindelser 
med  den  landflygtige  Konge  holdt  Sindene  i  stadig  Be- 
vægelse. Kongsgaarden  i  Bergen  var  mere  og  mere  —  især 
siden  Christiern  II. 's  Ophold  i  Nederlandene  —  blevet  et 
Punkt  af  særlig  militær  Betydning  for  Bevarelsen  af  Herre- 
dømmet over  det  nordlige  Norge.  Dets  Befæstning  var 
derfor  en  Hovedopgave  for  det  i6de  Aarhundredes  Lens- 
mænd i  Bergen.  Allerede  Kong  Christiern  II's  betroede 
Mand,  Jørgen  Hansen,  der  nu  færdedes  med  sin  Herre  i 
Landflygtigheden,  havde  paabegyndt  stærke  Befæstningsanlæg; 

ogsaa  Vincents  Lunge  havde  haft  Blik  for  disses  Betydning, 
men    det    var    dog    først    Eske    Bille,    der    med    stor    Energi 
gjennemførte  de  Anstalter,   der  skulde  sikre  Slottet.     En  Del 
store  Bygninger,    Kirke   og  Klostre,    laa   i    dets  umiddelbare 
Nærhed,  og  fra  deres  Taarne  kunde  Kongsgaarden  beskydes 
med    de   nu    saa    forbedrede  Ildvaaben.      Den   berømteste  af 
disse    Kirker    var    Apostelkirken,    Norges    skjønneste    Kirke. 
Allerede   Vincents  Lunge    havde   ladet   den    rømme    og   bort- 
taget alle  dens  Klenodier  og  Kostbarheder,  der  senere  bleve 
nedsendte  til  Danmark.      De  to  Kristkirker,    hvoraf  den  ene 
var  Bergens  Domkirke,  laa  ogsaa  her  paa  Holmen,  tilligemed 
Bispegaarden   og   et   Sortebrødrekloster,    der   dog   allerede    i 
Vincents  Lunges  Tid  var  nedbrændt  og  ikke  senere  opbygget. 
Alle    disse   Kirker    indeholdt    talrige    Minder    fra  Norges    be- 
rømmelige  Historie,    i    Kristkirken    hvilede    dets  Konger,    og 
Apostelkirken    havde   været   særlig   knyttet  til  Kongsgaarden 
som    et   kongeligt  Kapel.      Alle    disse  Bygninger    maatte    nu 
af  militære  Hensyn    enten    fjærnes   eller  indlemmes  i  Befæst- 
ningsanlægene.     Eske    Bille    valgte    den    første    Fremgangs- 
maade,    der    har    skaffet    ham    et    ilde    Xavn    i    Norge    som 
« Kirkebryderen ».     Det  bør  dog  hertil  bemærkes,   hvad  ogsaa 
nyere    Forfattere    have    fremhævet^),    at   det   var   en    militær 
Nødvendighed   og   at   « Sandsen   og  Agtelsen   for    de  skjønne 
Bygninger,    Fædrene  havde  opført,    var  næsten  forsvunden«. 
Det   kan   tilføjes,    at   han  handlede  efter  Befaling  af  Kongen 
og  under  Samraad   med  Bispen  og  Kapitlet  i  Stavanger,  samt 
at  ingen  Stemme  i  Samtiden  synes  at  have  løftet  sig  derimod. 
Strax    efter   sin  Tiltrædelse   af  Lenet,    havde  Eske  Bille 
paabegyndt  Befæstningsanlæg  ved  at  udbedre  og  forhøje  det 
gamle    Taarn    paa    Slottet.-)      I    Aaret    1530 — 31     foretoges 
derpaa  Nedriveisen  af  Apostelkirken,  hvis  Sten  bleve  solgte. 


')    Daae    1    Norsk    Hist.    Tidsskr.    HL    og    Yngvar    Nielsen    i  Bergens  Hist. 

Og  Pengene  derfor  anvendte  til  Indkjøb  af  Skyts  og  Ammuni- 
tion. ^)  Derpaa  kom  Turen  til  Domkirken.  Allerede  i  Ok- 
tober 1529  fik  Eske  Fuldmagt  af  Kongen  til  at  forhandle 
med  Bispen  og  Kapitlet  angaaende  dens  Nedriveise,  i  Til- 
fælde af  at  dens  Beliggenhed  var  farlig  for  Slottet.-)  For- 
handlingerne herom  trak  imidlertid  i  Langdrag  og  først  i 
Februar  1531  kom  det  til  en  Overenskomst,  i  Følge  hvilken 
Bispen  og  Kapitlet  gave  deres  Indvilgelse  dertil  imod  at  er- 
holde Munkelivs  Nonnekloster  til  Domkirke.  Nonnerne  skulde 
til  Erstatning  have  Allehelgens  Kirke  i  Bergen  med  en  til- 
liggende Gaard,  men  de  forlode  alle  —  med  Undtagelse  af 
Abbedissen  og  fem  Søstre  —  Klostret  og  vilde  ikke  mod- 
tage Tilbudet.  I  April  1530  gik  endelig  Biskop  Olaf  af 
Bergen  ogsaa  ind  paa  at  lade  sin  Bispegaard  nedrive  til 
Borgens  Forsvar,  og  saaledes  havde  Eske  Bille  faaet  alle 
Hindringer  ryddet  af  Vejen  for  Kongsgaardens  tidssvarende 
Befæstning  inden  sin  Afrejse  til  Danmark.^) 

Disse  Angreb  paa  Kirker  og  Klostre  maa  ingenlunde 
betragtes  som  Vidnesbyrd  om,  at  Eske  Bille  havde  sluttet  sig 
til  den  lutherske  Lære.  Tværtimod,  han  vedblev  til  det 
sidste  at  være  den  gamle  Lære  tro.  Han,  Ove  Billes  Broder, 
behøvede  ingen  Paamindélser,  saaledes  som  han  fik  strax 
efter  at  han  var  kommet  til  Bergen  fra  Bispen  af  Stavanger, 
om  at  holde  «den  fordømte  Vantro  og  Lutheri»  ude  af 
Stiftet.'')  Da  Frederik  I.  1529  sendte  to  lutherske  Præster 
til  Bergen,  opfordrede  han  særlig  Eske  Bille  til  ikke  at  lægge 
dem  Hindringer  i  Vejen.  ^)  Han  kunde  saaledes  ikke  direkte 
træde  op  imod  Udbredelsen  af  den  evangeliske  Lære,  men 
han  fremmede  den  ikke,  og  paa  mange  Maader  støttede  han 


')    Nielsen,    Bergens    Hist.    S.    277.       Jvfr.    om    Stenenes   Anvendelse   Dipl. 

•*)    Dipl.  Norveg.   II.   808. 
»)    Smstds.   VIII.   621—22. 

den  gamle  Læres  Tilhængere.  Saaledes  takker  Bispen  af 
Stavanger  ham,  fordi  han  understøttede  Franciskanermunkene 
i  Bergen,  og  Ærkebispen  fandt  særlig  Anledning  til  at  takke 
ham,  fordi  han,  «som  en  kristen  Herre  og  Dannemand*, 
havde  tilbagegivet  Kapitlet  i  Bergen  nogle  hellige  Kar  og 
Messeklæder.  ^)  Selv  udtaler  han  sig  i  et  Brev  til  Ærke- 
bispen, hvori  han  omtaler  de  paa  Rigsdagen  i  Køln  1531 
plejede  Forhandlinger  i  Religionssager,  saaledes:  «Gud  al- 
mægtigste unde,  at  det  maatte  komme  til  en  god  Enighed, 
og  Had,  Avind  og  Usamdrægtighed  maatte  afstilles  og  neder- 
lægges  og  Kjærlighed  kristne  Mennesker  imellem  maatte 
deraf  formeres,  den  menige  Kristendom  til  Nytte  og  Bestand »-), 
Ord,  der  minde  om  Broderen  Oves  Stil,  og  næsten  ordret 
forekomme  i  Breve  fra  denne.  Nogen  original  Tænker  var 
Eske  Bille  ikke;  hans  Styrke  laa  i  hans  aabne,  faste  Karakter 
og  klare,  praktiske  Blik.  Disse  Egenskaber  i  Forening  med 
hans  religiøse  Overbevisning  gjorde  ham  det  muligt  at  sam- 
virke med  Ærkebispen.  Han  gjorde  sit  bedste  for  at  holde 
denne  tilbage  fra  den  farlige  Vej ,  han  havde  betraadt  ved 
sine  hemmelige  Forbindelser  med  Christiern  II.,  der  ikke 
kunde  blive  skjulte  for  Eske.  Da  Kong  Frederik  derfor  i 
Begyndelsen  af  1531  indbød  det  norske  Rigsraad  til  en  fælleds 
dansk-norsk  Herredag  i  Kjøbenhavn  ved  S.  Hans  Dags  Tid, 
opfordrede  han  indstændig  Ærkebispen  til  at  give  Møde. 
Denne  lovede  det  ogsaa,  men  en  stærk  Ildebrand  i  Trond- 
hjem,  der  ødelagde  Domkirken  og  en  stor  Del  af  Staden, 
var  ham  et  velkomment  Paaskud  til  at  afsige  Mødet,  og  han 
lod  sig  ikke  bevæge,  hvor  meget  end  Eske  Bille  tilskyndede 
ham  med  Løfter  om,  at  han  « vilde  kunne  fremme  al  sin 
Vilje  hos  Kongen  og  Rigsraadet».^) 

I    Begyndelsen    af  Juni    1531    rejste   Eske   Bille    ned    til 


^)    D.   Ad.   Br.    7.   226.      Dipl.   Norveg.   XII.   653  —  54. 

*)    Dipl.  Norveg.  XI.  629—32. 

^)    Samlinger  til  det  norske  Folks  og  Sprogs  Hist.   I.   60 — 61. 

Danmark,  medtagende  sin  Hustru,  som  i  Oktober  Maaned 
havde  født  en  Søn,  der  fik  Navn  efter  Morfaderen:  Henrik 
Krummedige  Bille,  og  sine  Børn.  Hans  Hjemkomst  blev 
hilset  med  Glæde  af  alle  hans  Slægtninge  og  Venner,  særlig 
af  hans  gamle  Svigermoder,  der  i  Brev  paa  Brev  havde 
klaget  over  alle  de  Vanskeligheder,  der  beredtes  hende  efter 
hendes  Husbonds  Død.  Hun  ønskede  Skiftet  opgjort  mellem 
dem  og  fremfor  alt,  at  Eske  og  Hustru  overtoge  alle  de 
norske  Ejendomme  og  Len,  som  det  var  hende  umuligt  at 
bestyre.  Hun  var  skrøbelig,  blev  syg  hver  Gang  hun  «kjørte 
i  Marken»,  havde  Bryderier  med  utro  Fogeder  og  upaalidelige 
Skyldnere.  Hun  længtes  saa  inderligt  efter  sine  Børn,  og  nu 
fik  hun  endelig  den  Glæde  at  kunne  samles  med  dem  igjen. 
Fru  Sofie  drog  op  til  Vallen  og  Ellinge,  hvor  hun  var  sam- 
men med  Moderen  og  alle  sine  Børn,  medens  Eske  færdedes 
rundt  om  i  Riget,  snart  paa  Herredagen  i  Kjøbenhavn,  hvor- 
fra Kongen  af  forskjellige  Grunde  udeblev,  snart  i  Fyn,  hvor 
han  traf  Kongen  i  Nyborg,  snart  paa  Gottorp  Slot,  hvor  han 
aflagde  Regnskab  og  gav  Beretning  om  Forholdene  i  Norge. 
En  stor  Mængde  Kongebreve  vidne  om  Udbyttet  af  hans 
Rejse.  Den  12te  August  fik  han  Livsbrev  paa  Frihed  for 
Leding  og  al  kongelig  Tynge  for  alle  sine  Tjenere  i  Norge, 
som  han  havde  arvet  efter  sin  Hustrus  Fader  Henrik  Krumme- 
dige;  endvidere  den  i6de  August  Lensbrev  paa  de  to  Nume- 
dals  Len  efter  Svigermoderens  Død,  samt  Forleningsbrev 
paa  Topdals  Laxefiskeri.  ^)  For  at  sikre  sin  Svigermoder 
lod  han  sig  beskikke  til  Værge  for  hende,  og  udvirkede  et 
Kongebrev,  hvorved  det  forbødes  alle  og  enhver  at  «dele» 
paa  hans  eget  eller  det  Gods,  han  havde  i  Værge  og  For- 
svar for  Svigermoderen,  saa  længe  han  var  i  Kongens  Tje- 
neste i  Norge.")  For  Ærkebispen  udvirkede  han  forskjellige 
kongelige    Begunstigelser    og    rostes    af  Bispen    i    Stavanger, 


*)    Norske  Rigsregistranter  I.   26 — 28. 

*)    Kgbr.  af  ^lo   1531.     D.  Ad.  Br.   7.   136. 

fordi  han  havde  «baaret  Ærkebispens  Navn  og  Rygte  som 
en  ærhg  from  Mand».^)  Ogsaa  en  anden  norsk  Stormand, 
Johan  Krukov,  der  havde  udbedt  sig  hans  Hjælp  hos  Kongen, 
understøttede  han  til  Opnaaelsen  af  hans  Ønsker.-)  Endehg 
fik  han  aabent  kongeUgt  Brev  til  Norges  Indbyggere  om,  at 
Kongen  havde  befalet  ham  at  give  dem  nogle  mærkelige 
Hverv  og  Ærinder  til  Kjende  paa  Kongens  Vegne,  ligesom 
han    fik  Fuldmagt   til    at    forhandle    med  Ærkebiskop   Olaf.  ^) 

Samtidig  med  Eske  Bille  var  ogsaa  Fru  Inger  Rømers- 
datter  og  alle  hendes  danske  Svigersønner,  Vincents  Lunge, 
Niels  Lykke  og  Erik  Ugerup,  i  Danmark.  I  Kjøbenhavn 
mødtes  disse  Mænd  og  Eske  med  alle  deres  Venner  og 
Slægtninge,  og  det  fejler  ikke,  at  der  er  blevet  anvendt 
megen  Flid  paa  at  forsone  Eske  og  Vincents  Lunge.  Ogsaa 
her  have  Kvinderne  ligesom  1529  i  Bergen  udøvet  en  stille, 
men  maaske  des  virksommere  Indflydelse  for  at  dæmpe  Fjend- 
skabet, og  skjønt  det  endnu  den  3dje  August  kunde  skrives 
til  Norge,  at  de  endnu  ikke  vare  forligte^),  saa  varede  det 
dog  ikke  mere  end  3  Uger,  inden  Eske  kunde  tilskrive 
Kongen,  at  han  nu  var  forsonet  med  Hr.  Vincents,  og  tillige 
bede  Kongen  om  at  afkvitte  denne  600  Mark  i  hans  Regn- 
skab i  Erstatning  for  den  Ladning  Fisk,  som  Eske  i  sin  Tid 
havde  ladet  arrestere  paa  Kongens  Vegne  og  senere  afsat. "") 
Forligets  Betingelser  kjende  vi  ikke,  men  fra  nu  af  vare  Eske 
og  Hr.  Vincents  gode  Venner,  og  de  kort  efter  følgende 
Begivenheder  i  Norge  bragte  dem  til  at  staa  fast  sluttede 
sammen  til  Værn  mod  fælleds  Fjender. 

Endnu  ved  Midsommertide  nærede  man  ingen  Frygt  for 
Angreb  fra  Christiern  II.      Men  i  Begyndelsen  af  September 


■)    Dipl.  Norveg.  XI.  634,  VIII.   676. 

^)    Johan  Kruckhoff  t.   E.   B.,   Sødrem   V's    1531.      Rigsark.   Chr.  II.    54  a  8. 

Norske  Rigsregistr.   I.   28. 
')    D.   Ad.   Br.    7.    130,    152. 
*)    Dipl.  Norveg.   VIII.   676. 
5)    Dipl.   Norveg.   IX.   688—89. 

1 53 1  fik  man  Efterretninger  om  de  store  Udrustninger,  han 
havde  foretaget  i  Nederlandene,  og  skjønt  man  endnu  ikke 
kjendte  deres  Maal,  maatte  man  sige  sig  selv,  at  Havet  fra 
nu  af  vilde  blive  usikkert  at  befare.  De  norske  Stormænd 
med  Undtagelse  af  Niels  Lykke,  der  blev  tilbage  i  Danmark, 
maatte  derfor  paaskynde  deres  Rejse  hjem,  og  Eske  Bille 
fik  det  Raad  af  Rentemesteren  Anders  Glob  at  drage  over 
Land  til  Norge  paa  Grund  af  Frygten  for  Christiern  II.  ^) 
Den  19de  September  var  Eske  Bille  paa  Vallen  i  Nord- 
halland -),  hvor  han  og  hans  Hustru  toge  Afsked  med  Sviger- 
moderen og  alle  deres  Børn,  som  bleve  efterladte  til  hendes 
Omsorg,  en  Uge  efter  var  han  paa  Bahus  Slot  hos  Klavs 
Bille,  hvorfra  han  tilskrev  Ærkebispen  om  forskjellige  Lens- 
sager,  Kongen  havde  overdraget  ham  at  forhandle  med  ham 
om.  ^)  Da  nu  alle  Slags  Rygter  surrede  i  Luften,  da  man 
vidste  at  fortælle  om  Gustav  Trolles  Ophold  hos  Ærkebiskop 
Olaf,  ja  endog  om,  at  denne  i  Løbet  af  Sommeren  havde 
været  i  Nederlandene  hos  Kong  Christiern*)  (hvad  der  var 
usandt),  maa  Eske  Bille  have  ilet  med  at  komme  hjem  til 
Bergen.  Fra  Bahus  advarede  han  i  ovennævnte  Brev  Ærke- 
bispen mod  Gustav  Trolle.  Hvornaar  han  naaede  hjem, 
vides  ikke,  Vincents  Lunge  og  hans  Slægtninge  vare  allerede 
hjemkomne  i  de  første  Dage  af  Oktober. 

Det  var  paa  høje  Tid,  thi  næppe  14  Dage  efter  lettede 
Kong  Christierns  Flaade  Anker  og  sejlede  til  Norge.  Storm 
og  Uvejr  forslog  en  Del  af  hans  Skibe,  men  i  Begyndelsen 
af  November  landsatte  han  dog  den  største  Del  af  sine  Folk 
ved  Oslo,  og  begyndte  Belejringen  af  Aggershus,  der  tappert 
forsvaredes  af  Eskes  Fætter  Mogens  Gyldenstjerne.  I  Løbet 
af  faa  Uger  sluttede  alle  Bisper  og  Lensmænd  i  det  sønden- 


^)    Dipl.  Norveg.  V.   787. 

^)    Han    udsteder  nævnte  Dag  en   F"uldiiiagt  for  sin  Tjener  Niels   Berildsen 

paa  Vallen.      Or.   i   D.   Ad.   Br.    7.    166. 
^)    Dipl.  Norveg.  VII.   739  —  41. 
*)    Dipl.  Norveg.  IX.  692 — 93. 

^ældske  Norge  sig  til  Kongen,  meden.s  samtidig  Ærkebiskop 
Olaf  i  Trondhjem  aflagde  Hyldingsed  til  Gustav  Trolle  paa 
Kongens  Vegne.  ^) 

I  Bergen  troede  man  endnu  i  Begyndelsen  af  December, 
at  Angrebet  gjaldt  Danmark.  «l)et  gjælder  Danmark  først», 
skriver  Vincents  Lunge,  <  og  saa  Sverig;  han  mener  alt  at 
ville  faa  Norge  med  et  Stykke  Papir».")  Det  varede  dog 
ikke  længe,  inden  denne  tillidsfulde  Stemning  maatte  for- 
svinde ligeoverfor  den  alvorlige  Fare,  som  nu  ogsaa  truede 
Vestnorge.  Kong  Christiern  rettede  nemlig  strax  sit  Blik 
paa  Erobringen  af  Bergen.  Vel  kun  for  en  Forms  Skyld 
sendte  han  den  26de  November  en  Opfordring  til  Eske  Bille 
om  at  erklære  sig  for  Ven  eller  Fjende;  han  maatte  jo  vide, 
hvor  nær  denne  og  hele  hans  Slægt  havde  sluttet  sig  til  det 
nye  Kongehus.  Fra  to  Sider  truedes  Bergen.  Ærkebiskop 
Olaf,  der  var  draget  ned  til  Oslo,  hvor  han  i  Slutningen  af 
December  havde  en  Sammenkomst  med  Kongen,  skulde  fejde 
paa  alle  dennes  Fjender,  særlig  Fru  Inger  og  hendes  Sviger- 
sønner. Efter  sin  Tilbagekomst  indtog  han  deres  Len,  fangede 
Fru  Inger  og  hendes  Datter  EUine,  plyndrede  og  hærgede 
hele  Landet  til  lidt  nord  for  Bergen,  hvor  Bispens  Gaard 
Ask  blev  brændt,  fordi  han  holdt  med  Kong  Frederik.  Syd 
fra  trængte  Jørgen  Hansen,  den  tidligere  Befalingsmand  paa 
Bergenshus,  frem  med  en  lille  Flaade^);  hans  Folk  besatte 
Stavanger,  hvis  Biskop  maatte  slutte  sig  til  dem,  dræbte 
Eskes  Fogder  og  Svende,  og  nærmede  sig  Bergen.  Jørgen 
Hansen  selv  gik  som  Sendebud  til  Kejseren  for  at  skaffe 
Hjælp. 

Først    i  Midten    af  Januar    synes    man    i  Bergen    at    have 


*)  Om  disse  og  følgende  Begivenheder  henvises  fremfor  Alle  til  Heise, 
Kristiern  II.   i  Norge.     Kbhvn.    1877. 

=)    Dipl.  Norveg.  VIIL   6S3. 

')  Jørgen  Hansen  sender  fra  Tonsberg  '"/i  1532  K.  Chr.'s  Breve  til  Eske 
Bille,  og  tilføjer  «det  skal  være  Eder  svært  at  staa  H.  N.  imod,  efterdi 
hele  Landet   er  ham   tilfaldet. »      D.    Kongers  Hist.  Fase.    I2. 

været  fuldstændig  klar  over  den  farlige  Stilling,  hvori  man 
befandt  sig.  Eske  havde  sendt  Ilbud  til  Ærkebispen,  men 
Budet  vendte  tilbage  med  den  Efterretning,  at  Ærkebispen 
var  draget  til  Kong  Christiern.  ^)  I  Bergen  opholdt  sig  Vin- 
cents Lunge.  Han  havde  særlig  Grund  til  Frygt,  thi  hans 
to  Dødsfjender,  Kong  Christiern  og  Ærkebispen,  havde  nu 
Magten,  og  talrige  Breve  vidne  om,  at  de  ikke  vilde  have 
ladet  ham  slippe  med  Livet,  hvis  han  var  faldet  i  deres 
Vold.  Efter  Aftale  med  Eske  forlod  han  derfor  Lunge- 
gaarden  og  begav  sig  med  Hustru  og  Svigerinde  samt  en 
Del  « Hofmænd »  til  en  afsides  liggende  Vig  i  Hardanger- 
fjorden,  hvorfra  han  udsendte  smaa  Fartøjer,  der  skulde  tage 
Kampen  op  med  Ærkebispens  Skibe.  Hans  Børn,  tilligemed 
Niels  Lykkes,  bleve  i  Bergen  under  Tilsyn  af  Fru  Sofie. 
Eske  selv  forberedte  alt  til  Forsvar.  Allerede  i  Januar  havde 
han  opfordret  Bispen  af  Bergen  til  at  befæste  Munkeliv 
Kloster,  for  at  der  ikke  derfra  skulde  ske  noget  Angreb  paa 
Kongsgaarden.  Nu  udsendte  han  nogle  Skibe  under  Anførsel 
af  Sti  Bagge,  som  dog  maatte  trække  sig  tilbage  for  Over- 
magten efter  at  have  mistet  mange  Folk.-)  Med  Glæde 
modtog  han  derfor  et  Tilbud  fra  den  ansete  norske  Rigs- 
raad  Johan  Kruckov  om  Hjælp  til  Forsvaret.'')  Det  gjordes 
ogsaa  højst  nødvendigt.  Stemningen  i  Bergen  var  højst 
upaalidelig.  Borgerne  erklærede,  at  de  ikke  vilde  yde  nogen 
Hjælp,  før  Tyskerne,  Skomagerne,  Skrædderne  og  Guld- 
smedene vilde  gjøre  det,  Kjøbmændene  paa  Bryggen  for- 
handlede  Ærkebispens  Varer,    og  Eske    kom    endog    i  Strid 


^)  I  et  Brev  af  "  2  til  Johan  Kruckov  skriver  Eske,  at  han  først  for  8 
Dage  siden  erfarede,  at  Ærkebispen  var  faldet  fra  Kong  Frederik. 
D.  Kgrs.  Hist.  Fase.  12.  Smstds.  Breve  fra  Eske  til  Ove  Bille,  Johan 
Rant7,ov  og  Kg.  Frederik  om  Ærkebispens  Holdning,  dat.  7  —  9  Febr. 
153^- 

')    Eske  Bille   til   K.   Fr.   I.    '-'/a    1532.      D.   Kgrs.   Hist.    12. 

*)  Johan  Kruckov  t.  Eske  Bille,  Sudrem  ^,2.  Eskes  .Svar  '  2.  D.  Kgrs. 
Hist.    12. 

iTied  dem  i  Anledning  af  et  Skib,  som  hans  Folk  havde 
taget,  og  hvori  der  fandtes  Varer,  der  tilhørte  Ærkebispen 
eller  hans  Tilhængere.  Han  havde  kun  faa  Landsknægte 
og  Skibe,  og  det  er  et  Spørgsmaal,  om  han  virkelig  vilde 
have  kunnet  forsvare  sig,  hvis  Christiern  II. 's  Tilhængere 
havde  foretaget  et  alvorligt  Angreb  paa  Bergen.  Men  saa 
vidt  kom  det  ikke,  og  snart  indtraf  Hjælp  fra  Danmark.  I 
Slutningen  af  April  Maaned  ankom  Otto  Stigsen  med  2 
Jagter  og  en  Del  Landsknægte,  og  nu  besluttede  Eske  at 
gaa  angrebsvis  til  Værks  mod  Ærkebispen.  Han  afsendte 
Otto  Stigsen  tilhgemed  Lagmanden  i  Stavanger  Niels  Klavsen 
og  den  danske  Adelsmand  Thord  Rød  til  Trondhjem.  Og 
nu  kom  Gjengjældelsens  Dag.  Under  Rov  og  Plyndring  paa 
Kysterne  naaede  de  i  Begyndelsen  af  Juni  Trondhjem,  hvor 
Bispegaarden  blev  brændt,  medens  Byen  brandskattedes. 
Ærkebispen  maatte  indeslutte  sig  i  sin  stærke  Fæstning 
Stenviksholm,  Fru  Inger  og  hendes  Datter  bleve  befriede, 
og  med  rigt  Bytte  vendte  den  lille  Flaade  i  Slutningen  af 
Juni  tilbage  til  Bergen.^) 

Paa  denne  Tid  var  al  Fare  fra  Christiern  II.  forbi,  skjont 
man  endnu  ikke  kunde  have  fuld  Vished  herom  i  Bergen. 
Den  3dje  Juli  beseglede  Kong  Christiern  den  ulykkebringende 
Kontrakt,  der  skulde  føre  til  hans  livsvarige  Fangenskab. 
Den  8de  Juli  skrev  Jesper  Brochmann  til  Eske  Bille:  ^  Gud 
haver  synderlig  virket  og  drevet  denne  Handel,  vi  føre  vor 
Fjende  hjem  med  os.  Gud  give  fremdeles  en  god  Ende 
paa  alle  Ting».-)  Kort  efter  ankom  Niels  Lykke,  der  som 
kongelig  Kommissær  havde  taget  væsentlig  Del  i  Forhand- 
lingerne med  Christiern  IL,  til  Bergen.  I  Forening  med 
Vincents  Lunge  skulde  han  tvinge  Ærkebispen  til  Lydighed, 
og   de    to  Svogre    ilede   strax   mod  Nord    og    fuldførte  deres 


*)    Heise,    Kristiern    II.    i    Norge    S.    6S  — 69.       Norsk    hist.    Tidsskr.    III. 

307—308. 
^)    Or.   i   D.   Kgrs.   Hist.    12. 

Mission,  som  det  ikke  her  er  Lejligheden  at  skildre.  ^)  Niels 
Lykkes  Hustru  døde  i  Løbet  af  Sommeren  i  Bergen,  og  deres 
Børn  bleve  nu  ogsaa  stillede  under  Tilsyn  og  Pleje  af  den 
fortræfifelige  Fru  Sofie,  der  af  sine  egne  Børn  kun  havde  den 
yngste  Søn  Henrik  hos  sig.  Alt  var  nu  saaledes  bragt  til 
Ro  i  Bergen.  Kun  nogle  Efterdønninger  fra  Krigen,  be- 
staaende  i  Kiv  og  Strid  mellem  Eskes  Folk  angaaende  De- 
lingen af  Byttet,  mærkedes  endnu,  og  Kong  Frederik  maatte 
udstede  et  alvorligt  Brev  til  Krigsfolket  for  at  berolige  Sindene. 
Eske  selv  modtog  Kongens  Tak  for  den  Troskab  og  gode 
Tjeneste,  han  havde  vist  under  Fejden  med  Christiern  II."-), 
der  jo  ogsaa  havde  bragt  ham  ikke  alene  store  Bekymringer 
og  Vanskeligheder,  men  ogsaa  store  Udgifter.  Desværre 
viste  Kongen  sig  som  sædvanlig  utilgængelig,  naar  Talen 
var  om  Penge.  Rentemesteren  Anders  Glob,  der  kjendte 
sin  Herre  ud  og  ind,  raadede  derfor  Eske  Bille  at  gjøre  sig 
betalt  af  de  Penge,  som  vare  indkomne  ved  Brandskatningen 
af  Trondhjem,  «thi  jeg  giver  Eder  til  Kjende,  at  kongl.  Maje- 
stæt er  ganske  ilde  tilfreds  med  at  betale  saadanne  Penge, 
som  Hans  Naade  saaledes  skyldig  bliver  paa  Hans  Naades 
Slotte  og  Len».^) 

Til  Bergenhus  laa  i  Eske  Billes  Tid  følgende  Len:  i) 
Helgeland,  delt  i  4  Fogderier:  Rødø,  Senjen,  Salten  og  Stegen, 
samt  Lofoten  og  Vesteraalen;  2)  Nordhordeland  og  Sønd- 
fjord,  der  dannede  i  Fogderi;  3)  Sondhordeland;  4)  Fjordene 
og  Karmsund;  5)  Jæderen  og  Dalerne.  Hertil  kom  endnu  de 
to  Byer  Bergen  og  Stavanger,  der  særskilt  indleverede  deres 
Afgifter.  Den  aarlige  Indtægt  af  disse  Len  kan  ikke  angives. 
Der  haves  et  Regnskab,  aflagt  af  Eske  Bille  1531;  men  det 
er   for  2  Aar   og   desuden    med    den  udtrykkelige  Angivelse, 


')    Om  Niels  Lykkes  Liv  og  Personlighed  henvises   t-il  Heise,  Kristiern  II. 

i  Norge,  S.   59 — 62,   142. 
')    Dipl.  Norveg.   IX.   728. 
')    Anders  Glob  t.  Eske  Bille,   Kbhvn.   ^'9   1532.     Or.  i  D.  Ad.  Br.  24.  48. 

at  han  ikke  havde  faaet  noget  vist  Regnskab  af  Helgeland 
for  det  første  Aar.  Indtægterne  bestode  væsentlig  af  Fisk 
(Roskjær),  Sæl-  og  Hvalspæk,  Talg,  Skind  og  Huder.  I  rede 
Penge  indkom  kun  faa  —  for  de  2  Aar  1529—31  386^2  Mk., 
foruden  Ledingspenge  af  Stavanger  150  Mk.  og  forskjellige 
Grundleje-  og  Midsommerpenge  i  Bergen  samt  Leding  af 
Bryggen  og  af  Byen  ialt  354  Mk.  Af  Korn  var  der  kun 
indkommet  i  de  2  Aar  370  Tdr.  Havre,  af  Smør  4  Læster 
og  4  Tdr.  Eske  Bille  havde  Lenet  som  Regnskabsien,  det 
vil  sige,  han  skulde  gjøre  Regnskab  for  Indtægter  og  Ud- 
gifter og  indbetale  det  overskydende  til  Kongen.  Han  nød 
en  fast  Løn,  hvis  Størrelse  vi  imidlertid  ikke  kunne  angive. 
Det  maatte  derfor  være  af  Vigtighed,  at  Slottet  forsynedes 
med  de  nødvendige  Fødemidler  saa  billigt  som  muligt.  Eske 
Bille  ønskede  derfor  direkte  Tilførsler  fra  Danmark,  og  da. 
han  —  som  ovenfor  omtalt  —  ikke  kunde  opnaa  dette,  saa 
meget  mere  som  Høsten  i  disse  Aar  var  mislykket  i  Dan- 
mark og  Priserne  derfor  saa  høje,  som  man  ikke  i  mange 
Aar  havde  kjendt  dem,  blev  han  nødsaget  til  at  kjøbe  hos 
Kjøbmændene  paa  Bryggen,  og  hans  eller  rettere  Kongens 
Gjæld  til  dem  var  derfor  løbet  betydeligt  op. 

Hertil  kom  Udgifterne  ved  de  store  Bygningsarbejder, 
som  han  lod  foretage  paa  Kongsgaarden,  og  ved  Nedbryd- 
ningen af  Kirkerne  og  Bispegaarden,  hvor  dog  Salget  af 
Stenene  muligvis  har  dækket  Udgifterne.  Eske  Bille  har  selv 
givet  en  Oversigt  over  de  Forandringer  og  Udvidelser  ved 
Befæstningen  af  Kongsgaarden,  han  lod  foretage.  Da  dette 
Aktstykke  ikke  hidtil  foreligger  trykt,  skulle  vi  give  et  Ud- 
drag af  de  vigtigste  Poster. 

Arbejdsstyrken  bestod  af  30 — 60  Mand  om  Dagen,. 
Tømrere,  Murere,  Kalkslagere  og  andre  Arbejdsfolk,  der  fik 
Dagløn;  desuden  af  en  Del  saakaldte  Hjælpefolk,  der  ud- 
gjordes af  Borgerne  i  Bergen,  Nordlandsfarere  og  «Garpe- 
koner»  (de  tyske  Kjøbmænds  Mætresser),  der  fik  Kost.  Han 
lod    først    alle    Skyttegabene    forsyne    med    dobbelte    Storm- 

skjolde  samt  tilmure  de  Skyttegab,  der  laa  nede  ved  Jorden 
og  i  Kjælderne  langs  med  Søen.  Dernæst  bleve  Fange- 
taarnene  udbedrede  og  et  Stakit  opbygget  rundt  om  Slottet. 
Det  vigtigste  Arbejde  var  dog  Fuldførelsen  af  det  Taarn,  som 
Jørgen  Skriver,  Christiern  II. 's  Lensmand  paa  Bergenhus, 
havde  paabegyndt;  Loftet  heri  blev  gjort  saa  stærkt,  at  det 
kunde  bære  en  Kartove  og  «mere  Skyts,  som  man  derpaa 
kan  sætte».  Taarnet  blev  tillige  forsynet  med  en  stor  Trappe, 
ad  hvilken  Kartoven  kunde  føres  derhen,  hvor  den  skulde 
bruges.  Ogsaa  Kongshallen,  «den  store  Sal»,  blev  indrettet 
til  Befæstning  og  forsynet  med  en  Slange  og  en  Kartove, 
hvormed  man  kunde  beherske  «Vaagen»  (Havnen).  Det 
nederste  Rum  blev  forsynet  med  Skillerum  og  Døre,  samt 
brolagt,  saa  at  det  kunde  benyttes  som  Kjælder.  Søporten 
blev  forsynet  med  et  «Kiffuenes»,  sandsynligvis  et  Faldgitter, 
og  nogle  Vognborge  paa  Hjul  og  med  Stakit  bleve  indrettede 
til  at  stille  op  indenfor  Muren,  hvis  der  skulde  blive  skudt 
Breche.  Endvidere  bleve  Broerne  over  Gravene  opbyggede 
af  nyt  eller  reparerede.  Brønde  rensede  og  nygravede,  en  ny 
Badstue  indrettet,  Gaarden  brolagt  «for  Skjørbug,  Stank  og 
anden  Forgift,  som  kunde  paakomme »,  endelig  Slottet  for- 
synet med  Ammunition  af  alle  Slags.  Eske  havde  endvidere 
bygget  4  Jagter,  af  hvilke  han  selv  benyttede  den  ene, 
medens  de  andre  benyttedes  i  Kongens  Ærinder.  Til  Slut- 
ning skal  endnu  nævnes  en  Skrue  til  at  skrue  Fisk  med, 
hvorom  Eske  Bille  med  en  vis  Selvfølelse  siger,  at  en  saa- 
dan  «kunde  aldrig  nogen  Lensmand  tilforn  afstedkomme». 
Med  Rette  paaminder  han  Kongen  om ,  at  Slottet  desuden 
bør  «bemandes  og  bespises* ,  for  at  han  ikke,  hvis  noget 
paakom,  skulde  være  udsat  for  at  miste  «et  stort  Hjørne  af 
hele  dette  Kongerige*. 

Besætningen  og  hele  Befolkningen  paa  Slottet  bestod 
af  følgende  Personer,  som  stadig  fik  deres  Kost  paa  Slottet. 
Først  Slotsherren  selv,  der  havde  5  Karle  til  sin  Opvartning, 
hvoraf  den    ene   havde  Nøglen  til  hans  egen  Kjælder  og  en 

anden  huggede  Ved  til  lians  egen  Stue,  og  Fru  Sofie,  der 
havde  en  Jomfru  (Eskes  Søsterdatter  Karine  I.ykke),  en  Karl 
og  3  Piger.  Deres  nærmeste  Omgivelser  vare  Kapellanen, 
den  danskfødte  Peder  Skriver,  der  førte  den  danske  Korre- 
spondance, og  den  tyske  Skriver.  Til  Skriverne  regnedes 
ogsaa  Skrædderen,  der  havde  sin  Bolig  i  den  gamle 
Badstue  og  en  Svend  til  Medhjælp.  Besætningen  bestod  af 
3  Bøsseskyttcr,  hvoriblandt  den  meget  omtalte  Hans  Prydtz, 
der  berømmes  for  den  Kunst,  hvormed  han  fik  nedrevet  det 
store  Taarn  paa  Kristkirken,  samt  60  Landsknægte  med  deres 
Høvedsmand  Mikkel  v.  Brunsberg,  og  en  Gaardfoged.  End- 
videre fandtes  der  i  Kjøkkenet,  Bryggerset  og  Kjælderen  2 
Kokke,  2  Kokkedrenge,  i  Stuekone,  3  Bryggere,  3  Bagere, 
3  Smede  og  2  Kjældersvende.  Endelig  nævnes  i  Tolder, 
I  Portner,  2  Vægtere  og  2  Mollerkarle,  samt  4  Baadsmænd, 
7  Skovkarle  og  en  Mestermand.  Jævnlig  maatte  ogsaa  Fog- 
derne i  Lenene  beværtes;  de  4  F'ogeder  i  de  sydlige  Len 
siges  at  komme  til  og  fra  «som  Lejligheden  begiver  sig»,  og 
havde  i  Almindelighed  4  Mand  med  sig.  De  4  nordlandske 
Fogeder  kom  derimod  kun  om  Sommeren,  men  bleve  da 
ogsaa  paa  Slottet  henved  6  Uger.  ^) 

Med  Familien  Lunge  paa  Lungegaarden  vedligeholdtes 
trods  Rivningerne  mellem  Eske  og  Vincents  et  tilsyneladende 
venskabeligt  Forhold.  Med  Undtagelse  af  Tiden  kort  efter 
Vincents  Lunges  Forsøg  paa  at  bemægtige  sig  Slottet,  i 
hvilken  Omgangen  sandsynligvis  har  været  brudt,  finde  vi 
talrige  Vidnesbyrd  om  Fortrolighed  og  Hjærtelighed  mellem 
de  to  Familier.  Svogeren  Niels  Lykke  gjorde  alt  for  at 
bane  Vejen  herfor.  Hans  Talent  som  Mægler  baade  i  pri- 
vate og  politiske  Forhold  var  ikke  ringe,  og  hans  Mellem- 
komst spores  ved  alle  Lejligheder.    Særlig  efter  at  Udsoningen 


')    Fortegnelse  over  Lenene  og  deres  Indtægter,   Eske  Billes  Beretning  om, 
hvad    han  har  ladet   bygge  paa  Kongsgaarden ,    samt  Fortegnelsen  over 
Slotsfolket  findes  alle   i  D.   Kgrs.   Hist.   Fase.    1 1  B. 
I.  32 

mellem  Eske  og  Vincents  havde  fundet  Sted,  blev  Forholdet 
meget  intimt.  Baade  Vincents'  og  Niels  Lykkes  Børn  be- 
troedes til  Fru  Sofies  Omsorg,  og  i  Vinteren  1532  —  33,  da 
Hr.  Vincents  og  hans  Hustru  begave  sig  til  Jemteland,  førtes 
en  livlig  Korrespondance  imellem  de  to  Familier,  i  hvilken 
vi  bestandig  møde  overstrømmende  Taksigelser  for  den  « store 
Ære  og  Dyd,  kjærlig  Tilsyn  og  mangfoldig  Elskning,  som 
Du  (Fru  Sofie)  bevist  haver  og  ideligen  bevist  haver  og  ide- 
lig beviser  baade  mig  og  mine  smaa  Børn ,  hvilket  Du  skal 
baade  af  Hu  og  Hjærte  finde  mig  velvillig  til  at  forskylde 
af  min  yderste  Magt  og  Formue.  Thi,  kjære  Sofie,  al  min 
Trøst  og  Lid  er  nu  til  Dig  om  de  fattige  smaa  Børn  og 
ligervis,  som  jeg  havde  en  kjødelig  Søster  i  Dig  i  alle 
Maader».')  Ogsaa  Fru  Inger  paa  Østraat  og  hendes  Datter 
Lucie  vare  jævnlige  Gjæster  paa  Bergenhus,  og  efter  deres 
Ophold  i  Danmark  Sommeren  1531  havde  Damerne  talrige 
Tilknytningspunkter  i  fælleds  Bekjendte  og  Venner,  om  hvis 
Forhold  man  korresponderede  med  levende  Interesse,  særlig 
naar  det  gjaldt  Trolovelser  og  Giftermaal.-)  Man  sendte 
hinanden  Gaver:  Vin,  Frugter,  01,  kostbare  Skind  og  lig- 
nende. Vincents  Lunge  havde  saaledes  ladet  brygge  en  ny 
Slags  01  med  det  vidtløftige  Navn  « Sogne  Bastert  Ham- 
borger Øls,  <;paa  hvilket  Fro.st  ganske  og  aldeles  ingen 
Skade  haver  gjort».  Hans  Hustru  sendte  engang  Sofie 
Krummedige  en  levende  Hare  og  en  tam  Due,  og  Vincents, 
der  ledsagede  Gaven  med  et  Brev,  tilføjer  herom  følgende 
malende  Beskrivelse  af  Jagten  og  Naturen  i  Norge:  «naar 
hun  en  anden  Tid  med  Hunde  og  Høg  udi  Jagt  ridendes 
vorder,  forhaabes  hende  det  at  forbedre  skulle.  Disse  høje, 
farlige,  svare  og  ufarbare  Bjærge  og  Khpper  borttage  hendes 
Hunde  deres  cLuf»   og  Haren  slipper  bort,  man  veed  ej  hvor- 


')    Margrethe  Nielsdatter  Gyldenlove    til  Fru  Sofie,    Østraad  '/i    1533.     D. 

Ad.  Br.   7.    198. 
■•')    Dipl.  Norveg.  XI.  679. 

hen>.^)  Men  Hr.  Vincents  var  ogsaa  sin  Tids  fortrinligste 
Brevskriver,  der  altid  vidste  at  finde  rammende  og  karak- 
teristiske Udtryk  for  sin  Tanke. 

Blandt  Omgangsvennerne  i  Bergens  Nærhed  møde  vi 
jævnlig  Jfr.  Magdalena  Olufsdatter  paa  Hatteberg  i  Hardanger. 
Hun  hørte  til  Slægten  Bagge,  var  en  rig  og  fornem  Dame, 
uagtet  hun  i  sine  Breve  altid  kalder  sig  « Eders  fattige  Ven». 
Jævnlig  var  hun  Gjæst  paa  Bergenhus,  og  da  Fru  Sofie  havde 
født  en  Søn,  blev  hun  indbudt  til  at  staa  Fadder  til  Drengen. 
Det  var  midt  i  Vintertiden,  og  den  gamle  Dame  turde  ikke 
vove  sig  ud  i  den  strænge  Vinterkulde,  da  hun  ikke  var  vel 
tilpas,  ellers  « vilde  hun  gjerne  være  kommet,  var  det  end 
tusind  Gange  saa  langt  som  det  er».  Hun  sendte  sin  lille 
Gudsøn  en  Ring  til  « Amindelse »,  men  lovede  at  forbedre 
denne  Gave.  Hun  holdt  ogsaa  Ord  og  skjænkede  ham  senere 
en  Gaard  i  Bergen,  som  hendes  afdøde  Moder  havde  givet 
til  et  Alter  i  den  nu  nedbrudte  Korskirke  til  Messers  Af- 
holdelse.^) 

Eske  Bille  var  imidlertid  ikke  tilfreds  i  Bergen.  Altfor 
mange  Interesser  havde  han  nu  at  varetage  i  Danmark,  hvor- 
fra han  og  Hustru  ogsaa  fik  idelige  Opfordringer  til  at  vende 
hjem.  Svigermoderen  blev  stedse  svagere  og  svagere,  og 
hendes  Længsel  efter  Børnene  selvfølgelig  stærkere  og  stærkere. 
Hun  fortaber  sig  stedse  i  Klager  over  sin  elendige  Tilstand; 
ager  hun  én  Dag,  er  hun  syg  i  to  Dage,  Godset  har  siden 
hendes  Mands  Død  lidt  for  mere  end  looo  Mark  Skade. 
Fra  Januar  1533  ophøre  hendes  Breve;  kort  efter  døde  hun, 
og  der  maatte  saaledes  være  al  Grund  for  Eske  til  at  styre 
Kursen  hjem.  Hertil  kom,  at  Eske  Bille  ikke  trivedes  i  den 
bergensiske  Luft.  Det  omtales,  at  han  ikke  kunde  udholde 
Luften,  at  han  var  «skrøbelig»,  hans  Ben  var  angrebet  af  en 
eller  anden  Sygdom ,  for  hvilken  han  søgte  Lægedom  i  Lii- 
beck;    Fru   Inger    paa   Østraat    sendte    ham    saaledes    engang 


')    D.   Ad.   Br.   7.    105,    171.      Dipl.   Xorveg.   I.    789. 

en  Salve  til  hans  syge  Ben.  I  Foraaret  1533  besluttede  han 
sig  da  ogsaa  til  at  opgive  sin  Forlening.  Hele  Norge  var 
nu  bragt  til  Ro,  han  havde  endog  faaet  foreløbigt  bilagt  den 
i  mange  Aar  herskende  Strid  mellem  Tyskerne  paa  Bryggen 
og  Skotterne  i  Bergen;  i  Bevidsthed  om  de  Fortjenester, 
han  havde  indlagt  sig  ved  sin  besindige  og  faste  Optræden, 
der  havde  gjort  ham  afholdt  hos  alle,  troede  han  nu  med 
Ære  at  kunne  trække  sig  tilbage  fra  sin  ansvarsfulde  og 
besværlige  Post.  Den  17de  April  1533  sendte  han  derfor 
Mikkel  v.  Brunsberg  til  Holsten  for  at  overlevere  Slotsloven 
til  Frederik  I.  Til  Efterfølger  havde  han  udset  Mogens 
Gøyes  Son,  Albert  Gøye,  med  Forbigaaelse  af  Vincents 
Lunge,  for  hvem  Tyge  Krabbe  interesserede  sig  i  høj  Grad 
og  havde  gjort  alt  for  at  formaa  Eske  Bille  til  at  anbefale 
ham.  Men  denne  blev  sin  Grundsætning  tro,  at  Norges  Len 
kun  burde  betros  til  « vederhæftige  og  i  Danmark  jordfaste 
Mænd»,  og  Vincents  Lunges  Karakter  og  Handlemaade  var 
ham  altfor  godt  bekjendt,  til  at  han  skulde  kunne  overvinde 
sig  til  at  anbefale  ham  som  sin  Eftermand.  Mikkel  v.  Bruns- 
berg sejlede  først  til  Liibeck,  hvis  Borgemestre  og  Raad  ud- 
stedte Pas  og  Lejdebrev  for  hans  Herre  med  sine  Tjenere 
at  udføre  deres  Hverv  og  Forretninger  i  Staden  og  dens 
Gebet.  Ved  Ankomsten  hertil  erfarede  Brunsberg,  at  Kong 
Frederik  var  død  paa  Gottorp  den  lode  April  1533.  Han 
overleverede  derpaa  Eskes  Skrivelse  til  Mogens  Gøye  og 
Ove  Bille,  der  foreløbig  opfordrede  Eske  til  at  forblive  paa 
sin  Post,  indtil  Rigsraadet,  som  var  indvarslet  til  Møde  i 
Kjøbenhavn  i  Juni  Maaned,  kunde  give  ham  Svar.  Ogsaa 
disse  ønskede,  at  Albert  Gøye  skulde  blive  hans  Eftermand, 
dog  med  den  særlige  Motivering,  at  han,  som  var  blevet  tro- 
lovet med  en  af  Otte  Holgersen  Rosenkrans's  Døtre,  og  med 
hende  havde  faaet  alt  hans  Arvegods  i  Norge,  kunde  be- 
tragtes som  en   indfødt  norsk  Riddersmand. ') 

')    Ann.     f.     nord.     Oldk.     1S53     S.    29 — ^32.       Heise,    Fam.    Rosenkrantz'b 
Hist.   II.      Diplom.    132 — 34. 

Disse  Efterretninger  maatte  gjøre  Eske  Bille  klar  over, 
at  han  maatte  forblive  paa  sin  Post  under  de  Begivenheder, 
som  nu  efter  Kongens  Død  vilde  udvikle  sig  i  Danmark 
og  Norge.  Hans  Nærværelse  her  gjordes  saa  meget  mere 
nødvendig,  som  det  var  let  at  forudse,  at  det  Parti,  som 
ønskede  Norges  Selvstændighed  og  Uafhængighed  af  Dan- 
mark og  det  danske  Rigsraad,  paa  ny  vilde  rejse  Hovedet. 
Hvor  vigtige  personlige  Interesser  han  end  havde  at  varetage 
i  Danmark,  sejrede  dog  hans  Pligtfølelse.  Vi  skulle  senere 
se,  hvilke  Følger  det  fik  for  ham  og  hans  Familie 


Knud    Bille,    Lensmand   p.   Gladsaxe  (til    1533) 

og 
Mogens    Bille,    Lensmand  p.  Kokiinghus  (til  1533). 

Knud  Bille  maa  —  som  opkaldt  efter  Morfaderen  — 
have  været  den  næstældste  af  Peder  Billes  og  Ane  Gylden- 
stjernes  Sønner.  Vi  møde  ham  første  Gang,  da  han  1505 
blev  forlenet  med  Gladsaxe  Len  i  Skaane,  som  hans  Far- 
broder Sten  hidtil  havde  haft.  Under  alle  den  følgende 
Tids  Omskiftelser  beholdt  han  dette  Len  uanfægtet  og  skriver 
sig  altid  til  Gladsaxe.  Han  havde  først  Lenet  samt  By- 
skatten  af  Cimbrishamn  og  Fogediet  sammesteds  paa  20  Aar 
imod  aarlig  at  give  300  Mark  samt  Halvdelen  af  Sagefald 
og  Oldengjæld.  1523  fik  han  det  paa  samme  Vilkaar  for 
Livstid,  men  fratraadte  det  dog  allerede  1543,  12  Aar  før 
sin  Død.  1532  havde  Birger  Jensen  Ulfstand  faaet  Vente- 
brev derpaa  efter  Knud  Billes  Død,  men  det  blev  dog  ikke 
ham,  men   Herluf  Trolle,   der  fik  Lenet  efter  Hr.   Knud.  M 


^)    Frederik  I. 's  Registranter  S.  14.    Erslev,  Danmarks  Len  og  Lensmænd,  S.  6. 

Gladsaxe  var  en  gammel  Herregaard,  der  paa  Dronning 
Margrethes  Tid  var  kommet  i  Kronens  Besiddelse.  Den  laa 
paa  et  Højdedrag  i  Nærheden  af  Cimbrishamn  i  det  sydost- 
Uge  Skaane.  Til  Slottet  laa  det  nord  for,  langs  med  Øster- 
søen liggende  Albo  Herred.  ^)  Her  henlevede  Stamfaderen 
for  den  nulevende  Bille-Brahe-Æt  Størstedelen  af  sit  Liv. 
Vi  kjende  ikke  stort  andet  til  hans  Bestyrelse  af  Lenet,  end 
hvad  vi  erfare  gjennem  Kvitteringerne  for  de  aarlig  indbetalte 
Afgifter.  Dog  kan  det  bemærkes,  at  Kong  Christiein  IL 
opholdt  sig  paa  Gladsaxe  i  Maj  15 14,  da  han  afgjorde  en 
alvorlig  Strid,  der  var  opstaaet  mellem  Bønderne  i  de  nær- 
liggende Ingelstad-  og  Jerrestedherreder  angaaende  Brugs-  og 
Ejendomsretten  til  en  Del  Skove.  Knud  Bille  selv  var  ind- 
viklet i  disse  Stridigheder,  thi  kort  efter  Kongens  Bortrejse 
maatte  han  sende  en  Bonde  til  Kjøbenhavn,  der  havde 
« gjort  Oprejsning  paa  Kongens  og  gode  Mænds  Skove,  som 
her  nu  tit  gjort  er».  En  Del  af  Bondens  Staldbrødre,  der 
havde  holdt  sig  skjult,  medens  Kongen  opholdt  sig  paa 
Gaarden ,  havde  nu  rottet  sig  sammen  igjen,  og  han  mente 
derfor  ikke  at  kunne  beholde  Bonden  paa  Gaarden,  da  hans 
Venner  vilde  udløse  ham  med  det  gode  eller  onde,  hvad 
de  end  skulde  vove  derpaa."") 

Knud  Bille  blev  1523  optaget  i  Rigsraadet  og  ved 
Kroningen  1524  slaaet  til  Ridder.^)  Han  sluttede  sig  i  et 
og  alt  til  sin  Broder  Ove,  var  en  ivrig  Tilhænger  af  Katoli- 
cismen og  Rigsraadsvældet,  men  synes  ikke  personlig  at  have 
øvet  nogen  Indflydelse.  Han  traadte  i  Skygge  ikke  alene 
for  sine  Brødre  Ove  o^  Eske,  men  ogsaa  for  de  dygtige  og 
energiske  Medlemmer  af  det  skaanske  Rigsraad:  Henrik 
Krummedige,    Tyge    Krabbe,    Albert   Ravensberg,    og    hans 


')    D.    Kgrs.   Hist.  Fase.    10.   Nr.    19. 

2)    Allen,    IV.    I.    S.   64—65.      To    Breve    fra    Knud  Bille    til    K.    Chr.    II., 

dat.  Gladsaxe,   20.  og  23.   .Maj    1514.     Saml.  Chr.   II.  34.  6  —  7. 
^)    Han  nævnes  allerede  som  Rigsraad  den  9de  Juli    1523,  da  han  i  Lejren 

for  Kjøbenhavn  hyldede  Frederik  I.     D.  Kgrs.  Hist.  Fase.  10.  Nr.  14  a. 

Naboer  Ulfstanderne  paa  Glimminge.  Han  kom  derfor  heller 
ikke  til  at  spille  nogen  betydelig  Rolle  i  sin  Tids  Historie, 
og  benyttedes  hverken  som  Diplomat  eller  Krigsmand.  Han 
var  to  Gange  gift,  først  med  Dorte  Olufsdatter  Daa,  der  døde 
1 5 12  og  efterlod  ham  en  Søn,  Peder,  der  døde  ganske  ung-, 
anden  Gang  giftede  han  sig  med  Birgitte  Markvardsdatter 
Rønnov,  en  Kusine  til  hans  Farbroder  Stens  Hustru.  Bryl- 
luppet stod  i  Svenborg  den  23de  September  1515^),  og 
paa  Gladsaxe  fødte  hans  Hustru  ham  7  Børn,  Tvillingerne 
Erik  og  Hilleborg  1520,  Sten,  fra  hvem  Bille-Braherne  ned- 
stamme, 1522,  Lisbet  1524,  samt  Peder,  der  formodentlig 
var  den  ældste,  Anne  og  Sofie.  Hans  anden  Hustru  var  død 
før  29de  Juli  1528;  thi  nævnte  Dag  tilskrev  Knud  Bille  sin 
Svigerinde  Sofie  Krummedige  et  Brev,  hvori  han  beklager, 
at  han  ikke  kan  skjænke  hende  de  « fletter*  (Fletninger  eller 
Fryndser),  som  hans  Hustru,  hvis  Sjæl  Gud  naade,  ejede. 
De  vare  blevne  borte  i  hans  « Foliebod«  den  Tid  det  Oprør 
var,  hvori  han  mistede  saa  meget  af  sit  Gods. '')  Hermed 
hentyder  Knud  Bille  til  Bondeoprøret  og  Søren  Norbys  Op- 
stand 1525.  I  Marts  Maaned  nævnte  Aar  blev  nemlig  Glad- 
saxe opbrændt  af  Bønderne,  der  tillige  grebe  Knud  Billes 
Hustru  og  førte  hende  til  Aahus.^)  Muligvis  er  det  Følgerne 
af  denne  Overlast,  der  have  voldt  hendes  Død.  Knud  Bille 
sad  senere  i  den  Domstol,  der  dømte  en  af  Opstandens 
Hovedledere,  Adelsmanden  Niels  Brahe,  til  Døden;  han 
deltog  ogsaa  i  den  sidste  afgjørende  Kamp,  da  Søren  Norby 
for  stedse  blev  fordrevet  fra  Norden,  og  han  fik  Erstatning 
for  sit  under  Oprøret  lidte  Tab,  da  Kongen  den  iste  August 
1526  skjænkede  ham  6  Gaarde  og  en  Mølle,  der  havde 
tilhørt  Niels  Brahe.  ^) 


^)  Egter  Brockenhus'es  Antegnelser  S.    13. 

^)  Dat.    Gladsa.'ie,   =^'7    1528.      D.   Ad.   Br.   7.   49. 

^)  Heise,  Fam.   Rosenkrantz  Diplomatår.   S.   64. 

"*)  Frederik  I.'s  Registranter  S.  72,    106.     Gustaf  I.'s  Registratur  III.  41 1-I2. 

Knud  Bille  stod  i  venskabeligt  Forhold  til  sine  Søskende^ 
ogsaa  til  Eske,  uagtet  han,  saavidt  man  kan  skjønne,  støttede 
Broderen  Mogens  i  dennes  Bestræbelser  for  at  hindre  Eske 
i  at  erhverve  Svanholm.  Et  lille  Brev  fra  ham  vidner  om, 
hvilken  Forsigtighed  man  i  hine  Tider  maatte  iagttage  ved 
Benyttelsen  af  Arvegodset,  naar  dette  henstod  uskiftet  mellem 
Søskendene.  Han  meddeler  nemlig  Eske,  at  han  har  talt 
med  sine  Brødre  og  Søstre  om  «den  Lejlighed,  som  sig  be- 
giver med  min  Husfru  Beritte,  og  var  jeg  begjærendes  af 
dem,  at  de  vilde  tilstæde,  at  hun  maatte  blive  paa  Svan- 
holm indtil  saa  længe,  at  Gud  vilde,  at  vor  Herre  vilde  føje 
det  anderledes  med  hende ».  Han  beder  derfor  Broderen 
indrømme  dette,  og  tilføjer  karakteristisk:  «og  maa  Du  vide, 
at  det  er  ikke  gjort  i  nogen  anden  Mening  end  den,  som 
god  er,  og  ej  Dig  eller  nogen  af  mine  Søskende  til  Hov- 
mod eller  Argelist  i  nogen  Maade».^)  Da  Eske  drog  til 
Bergenhus,  overdrog  han  Broderen  et  Slags  Tilsyn  og  Værge- 
maal  for  sit  Gods  og  sine  Børn,  og  Knuds  egne  Børn  op- 
droges ogsaa  sammen  med  Eskes  hos  Fru  Anna  Rud  paa 
Vallen.  Med  denne  Dame  stod  han  paa  den  venskabeligste 
Fod,  og  i  sine  Breve  titulerer  han  hende  kjære  Anne  og 
med  det  fortrolige   «Du».-} 

Broderen  Mogens  Bille  siges  allerede  1502  at  have 
foretaget  en  Pilegrimsrejse  sammen  med  Morbroderen  Henrik 
Knudsen  Gyldenstjerne  til  Jerusalem.^)  Hvis  der  lier  ikke 
foreligger  en  Forvexling  med  en  anden  Mogens,  f.  Ex.  Mo- 
gens Gøye,  maa  han  paa  den  Tid  have  været  meget  ung, 
ja  endog  fuldstændig  Barn.  Thi  fra  Aaret  1504  opdrages 
han    i  Skotland    sammen  med   Christoffer  eller  Christiern,    en 


*)    Ex  Odense,  die   s.   Anne,   uden  Aar.      Or.   i   D.   Ad.    Rr.    7.    236. 

=")    Knud  B.   til  Fru  Anna,   Gladsaxe   ^'/lo    1530.      Or.  i  D.  Ad.  Br.  36,   259. 

Ahne   Matzdatter   til    Sofie   Krummedige.     Uden  Datum.     Or.    i  D.  Ad. 

Br.    7.   284. 
^)    Rohricht    u.    Meisner,    Deutsche    Pilgerreiseii    S.   344.       Jvfr.    om    andre 

danske   Pilegrimme   Allen  IV.    I.   S.    157 — 59. 

Søn  af  Elisabeth,  der  kalder  sig  Kong  Christierns  (I.)  Datter.  ^) 
Han  opdroges  her  ved  det  skotske  Hof,  der  jo  var  nær  be- 
slægtet med  det  danske  Kongehus  og  stod  i  livlig  politisk 
og  venskabelig  Berøring  med  dette.  I  Begyndelsen  af  yXaret 
15 13  vendte  han  tilbage  til  Danmark.  Kong  Jakob  havde 
overdraget  ham  nogle  politiske  Hverv,  han  skulde  foredrage 
for  den  danske  Konge.  Han  roser  ham  for  hans  Troskab 
og  Tavshed,  omtaler,  at  han  er  blevet  opdraget  sammen 
med  en  Del  skotske,  adelige  Ynglinge,  og  medgiver  ham 
tillige  Anbefalingsskrivelser  til  Dronningen  og  til  Broderen 
Ove  Bille.-)  Ved  sin  Hjemkomst  fandt  han  Forholdene  for- 
andret: Kong  Hans  var  død  og  Christiein  II.  havde,  støttet 
af  Billerne,  besteget  Tronen.  Han  blev  nu  i  Hjemmet,  sand- 
synligvis i  det  Haab,  at  hans  indflydelsesrige  Slægt  skulde 
skaffe  ham  indbringende  Stillinger  og  Hædershverv  i  Dan- 
mark. Men  heraf  blev  der  foreløbig  intet,  og  vi  træffe  ikke 
Mogens  Billes  Navn  i  Historien  før  7  Aar  efter,  da  han  del- 
tog i  Toget  mod  Sverig  og  den  6te  Marts  1520  var  tilstede 
i  Upsala  ved  Overenskomsten  mellem  den  danske  Hærs  An- 
førere og  det  svenske  Rigsraad.  Han  overværede  Blodbadet 
i  Stockholm  den  8de  November,  thi  4  Dage  efter  gav  Kongen 
ham  Forleningsbrev  paa  den  i  Aaret  15 16  afdøde  svenske 
Adelsmand  Sten  Christiernsen  Oxenstjernes  Gods  i  Danmark.^) 
Sandsynligvis  er  han  ogsaa  bleven  benaadet  med  Ridder- 
slaget ved  Kroningen  i  Stockholm  ligesom  Fætteren  Klavs  Bille. 
Mogens  Bille  hørte  ogsaa  til  dem ,  som  ved  det  nye 
Kongehus's  Tiltræden  blev  « forsørget*  med  Kronens  Len. 
Foreløbig  maatte  han  dog  lade  sig  nøje  med  det  lille  Len 
Gjelstrupgaard  i  Ods  Herred,    hvoraf  endnu  Voldstedet  ses 


')    Hist.   Tidsskr.    5.   R.   V.   94. 

^)    Epistolæ    regum    Scotoruni    I.    168 — 74.       Aarsberetn.    fra  Geheimearch. 

I.    67.       Becker,    De    rebus    inter    Daniæ    Gallorum    .Scotiæque    reges    a 

1511  —  14  actis.     S.   Si— 85. 
^^    Hadorph,    Bilagor    t.   Sw.   Rimkrøniken  S.   437.       Suhm,    Nye  Saml.    IL 

3—4,   S.    178.     Jvfr.   Allen  II.    562,  Anm.   63. 

i  Gjelstrup  By,  i  Egebjerg  Sogn  i  en  nu  tilgroet  Sø.  ^)  Kort 
efter  hjemførte  han  her  sin  Brud,  Sofie  Gøye,  Datter  af  Rigs- 
hovmesteren  Mogens  Gøye.  Deres  Bryllup  stod  den  31te 
Januar  1524  samtidig  og  maaske  endog  sammen  med  Fætteren 
Klavs  Billes  Bryllup  med  Lisbet  Ulfstand.-) 

Mogens  Bille  skriver  sig  i  Almindelighed  til  Svanholm, 
saaledes  i  Tokkeskiftet  mellem  ham  og  hans  Søskende  den 
13de  Juli  1524.  Han  har  dog  aldrig  ejet  Gaarden,  thi,  som 
allerede  bemærket,  enedes  man  ikke  i  hans  Levetid  om, 
hvem  der  skulde  udløse  Brødrenes  og  Søstrenes  Parter.  Ved 
sit  Giftermaal  med  den  rige  Mogens  Gøyes  Datter,  har  han 
sandsynligvis  haft  Midler  til  at  udløse  Parterne,  ligesom  Eske 
havde  faaet  det  ved  sit  Giftermaal.  Den  ene  undte  ikke 
den  anden  Slægtens  gamle  Fædrenegaard,  og  Spørgsmaalet 
henstod  saaledes  uløst,  til  Mogens  var  død.  At  han  heiler 
ikke  har  kunnet  bo  paa  Gaarden,  fremgaar  af  det  ovenfor 
anførte  Brev  fra  Knud  Bille.  Naar  der  under  saadanne  For- 
hold, som  de  i  Brevet  anførte,  skulde  indhentes  saa  mange 
Tilladelser,  for  at  Fru  Birgitte  kunde  finde  et  Fristed  her 
under  sin  Sygdom  og  efter  at  hendes  Ægtefælles  Gaard  var 
brændt,  er  der  ingen  gyldig  Grund  til  at  tro,  at  Mogens 
Bille  og  Hustru  have  boet  paa  Gaarden.  Det  varede  heller 
ikke  længe,  inden  Hr.  Mogens  kunde  ombytte  det  tarvelige 
Gjelstrup  med  en  større  og  prægtigere  Bolig.  1526  blev 
han  nemlig  forlenet  med  Nykjøbing  Slot  paa  Falster.  Kon- 
gen og  Rigsraadet  havde  den  29de  Avgust  1525  henlagt 
dette  Slot  tilligemed  Aalholm  og  Ravnsborg  til  Livgeding 
for  Dronning  Sofie.  Efter  Udstedelsen  af  Brevet  drog  Kon- 
gen fra  Kjøbenhavn  til  Nykjøbing,  hvorhen  Mogens  Bille 
fulgte   ham.      Thi    den    iite    September   gav   han   herfra   Hr. 


')    Frederik   I. 's  Registr.   S.    14. 

*)    Anders    Bille    fortæller,    at    han    har    været    tilstede    ved    begges    deres 
Bryllup.      D.   Ad.   Br.    5.   61. 

Mogens  et  Forleningsbrev  paa  lO  Aar  paa  Gjelstrup.  T  Maj 
Maaned  1526  overdrog  Kong  Frederik  ham  Nykjøbing 
Slot  og  forbedrede  denne  Forlening  ved  2  Maaneder  efter 
at  lægge  Gedser  Gaard  og  Len,  som  Lavrids  Knob  havde, 
til  Nykjøbing  Slot.  ^) 

Disse  Begunstigelser  skulde  imidlertid  blive  en  Kilde 
til  Sorg  og  Ulykke  for  Mogens  Bille.  Hans  Forgænger  i 
Nykjøbing  havde  været  Jørgen  von  der  Wisch,  en  holstensk 
Adelsmand  af  en  meget  bekjendt  og  rig  Slægt.  Sandsynlig- 
vis har  det  krænket  og  ærgret  denne  Mand  og  hans  Slægt, 
at  Mogens  Bille  havde  fortrængt  ham  fra  hans  Forlening,  og 
saaledes  kan  det  forklares,  at  det  paa  Nykjøbing  Slot  kom 
til  et  heftigt  Sammenstød  mellem  Hr.  Mogens  og  Jørgens 
Slægtning  Hartvig  v.  d.  Wisch,  ved  hvilket  Mogens  Bille  blev, 
som  det  hedder,  «saaledes  hugget  og  hamlet»,  at  han  aldrig 
forvandt  Følgerne.  Da  Overfaldet  eller  Sammenstødet  — ■ 
hvad  man  nu  kan  kalde  det  —  var  foregaaet  paa  hans  eget 
Slot,  maa  Drabsmanden  være  bleven  grebet  og  holdt  fast. 
Mogens  Bille  lod  strax  sammenkalde  et  Mode  af  sine  nær- 
meste Frænder  og  Venner,  og  den  12te  Marts  1527  udstedte 
15  Adelsmænd,  blandt  hvilke  vi  af  Billerne  dog  kun  træffe 
Anders  Bille,  paa  Nykjøbing  Slot  en  Erklæring,  hvori  de  til- 
raade  Hr.  Mogens  at  lade  Hartvig  v.  d.  Wisch  føre  for 
Landsthinget  og  der  lade  ham  straffe  efter  Loven  og  Haand- 
fæstningen.  Dernæst  forpligtede  de  sig  til  at  staa  last  og 
brast  med  Hr.  Mogens,  dersom  v.  d.  Wisch's  Slægt  og 
Venner  i  den  Anledning  vilde  forfølge  ham  med  Rettergang 
eller  Fejde.  Hvis  nogen  af  dem  svigtede  den  fælleds  Sag, 
skulde  han  kaldes  en  lovlos  og  æreløs  Mand.-) 

I  Følge  denne  Erklæring  maa  v.  d  Wisch  være  bleven 
anklaget  paa  Landsthinget  for  forræderisk  Overfald  paa  Mo- 


')    D.   Kgrs.   Hist.   Fase.    Ha.    1525.    53—54- 

^)    Or.   i  Rigsark.  Adelen  i  Danmark   Fase.    16,  Nr.    5,    og  i   D.   Ad. 
136.     Tr.  i  Orion,  Kvarlalsskrifl  I.   233 — 36. 

gens  Bille.  Vi  kjende  ikke  Sagens  Udfald,  men  der  er 
meget,  der  taler  for,  at  v.  d.  Wisch  kort  efter  enten  maa 
være  faldet  som  Offer  for  en  Blodhævn  eller  være  bleven 
dømt  til  at  miste  Livet.  I  Begyndelsen  af  1529  var  han 
nemlig  død,  og  Fejden  mellem  Billerne  og  hans  Slægtninge 
havde  da  allerede  længe  været  i  fuld  Gang.  Sandsynligvis 
har  Sagen  været  ført  for  Rigsraadet  paa  Herredagen  i  Odense 
August  1527.  Thi  under  denne  forlangte  og  fik  Mogens 
Bille  et  Vidnesbyrd  om  sin  Optræden  i  Krigen  mod  Sverig 
1520,  der  synes  at  være  fremkaldt  af  og  et  Led  med  i  Pro- 
cessen mod  V.  d.  Wisch.  Den  19de  August  lod  nemlig 
Mogens  Bille  «aabenbar  spørge  sig  for  her  i  Odense  i  vor 
naadige  Herres  Bispens  Borgestue,  over  menig  Borgebord^ 
om  der  var  nogen  Dannemand  eller  Dannesvend,  fattig  eller 
rig,  der  vidste,  hvorledes  han  havde  skikket  sig  i  Sverig 
eller  andetsteds  imod  Rigets  Fjender.  Dertil  svarede  ærlig 
og  velbyrdig  Svend  Jens  Daa  og  Oluf  Skytte  og  Severin 
Jude  med  mange  flere  Dannesvende,  som  med  havde  været 
i  Sverig  og  andetsteds  imod  Rigets  Fjender  med  fornævnte 
Hr.  Mogens  Bille,  at  de  aldrig  havde  andet  set  eller  hørt 
om  fornævnte  Mogens  Bille,  end  han  haver  altid  stillet  sig 
baade  imod  Fjenden  og  i  andre  Maader  ærlig  og  vel,  som 
en  ærlig  og  oprigtig  Ridder  og  Riddermandsmand  burde  at 
gjøre,  og  kan  ingen  ham  andet  paasige  med  nogen  Skjæl 
og  Ret  i  nogen  Maade».^) 

Der  udbrød  nu  en  Fejde  mellem  v.  d.  Wischernes  mæg- 
tige og  ansete  Slægt  i  Slesvig  og  Holsten  og  Billerne  med 
deres  Frænder  og  Venner.  Kongen  søgte  at  bilægge  den, 
idet  han  befalede  den  holstenske  Marsk,  hans  højtbetroede 
Mand,  Melchior  Rantzau  at  mægle  mellem  Slægterne.  Dette 
mislykkedes  imidlertid,  og  et  nyt  Forsøg,  som  Kongen  lod 
sin  Son   Hertug  Christian  gjøre   i  Foraaret   1529,    havde   ikke 


>)    Or.    i    D.    Ad.    Br.     6.     137.       Begyndelsen    tr.    i    D.    Mag.    3.    R.    III. 
236—37- 

bedre  Udfald.  Ingen  af  Billerne  kunde  komme  ned  til  Got- 
torp, uden  at  Kongen  først  befalede  v.  d.  Wischcrne  at  ud- 
stede Lejdebrev  for  dem.  Endnu  1531,  da  Eske  Bille  var 
i  Danmark,  forlangte  han  et  saadant,  før  han  rejste  til  Got- 
torp. Og  at  Striden  ikke  blev  bilagt  i  Mogens  Billes  Leve- 
tid, fremgaar  af,  at  denne  lige  til  sin  Død  15^7  nærede 
stadig  Frygt  for  Overfald  fra  sine  Fjenders  Side,  og  da  han, 
efter  at  være  bleven  berøvet  sit  Len  1536,  syg  og  elendig 
tog  Ophold  i  St.  Jørgens  Hospital  udenfor  Kolding,  beholdt 
han  alle  sine  Folk  og  Svende  hos  sig,  fordi  han,  som  For- 
standeren for  Hospitalet  skrev  til  Eske  Bille,  altid  « befryg- 
tede sig,  at  de  v.  d.  Wischer  skulde  gjøre  ham  Overfald, 
fordi  han  laa  der  i  en  aaben   Gaard».^) 

Jørgen  v.  d.  Wisch  havde  faaet  Aalholm  Slot  i  For- 
lening  1526,  og  var  saaledes  Nabo  til  Mogens  Bille.  Heri 
maa  man  vel  søge  Grunden  til,  at  Hr.  Mogens  kun  forblev 
et  Aar  som  Befalingsmand  paa  Nykjøbing  Slot.  Paa  oven- 
nævnte Herredag  i  Odense,  i  August  Maaned  1527,  enedes 
Holger  Rosenkrans,  Lensmand  paa  Koldinghus,  og  Mogens 
Bille  om  at  bytte  Len.  Hr.  Mogens  drog  altsaa  til  Kolding- 
hus og  Holger  Rosenkrans  til  Nykjøbing.  Den  8de  Sep- 
tember fik  den  sidstnævnte  Kongens  Følgebrev  til  Nykjøbing 
Len,  den  12te  og  13de  November  udleverede  de  gjensidig 
Inventariet  til  hinanden,  og  den  30te  November  kvitterede 
Rentemesteren  Anders  Glob  Hr.  Mogens  for  Regnskabs- 
aflæggelse af  Lenet  i  Tidsrummet  fra  Trinitatis  Søndag  (-'  5) 


^)  K.  Fr.  t.  Hart.  Chr.  dat.  Nyborg,  "4  1529.  Afskr.  i  Voss'  Saml.  i 
Rigsark.  F.  VII.  11.  Af  dette  Brev  fremgaar,  at  Hartwig  v.  d.  Wisch 
da  var  død.  Lejdebrev  f.  Eske  Bille,  Gottorp  ^"1  1529.  D.  Kgrs. 
Hist.  uh.  1529.  17a.  K.  Fr.  t.  Eske  Bille,  Gottorp,  2*; 7  1531.  Or. 
i  D.  Ad.  Br.  24.  7.  Kongen  meddeler,  at  v.  d.  Wischerne  ikke  for 
Øjeblikket  ere  saa  ved  Haanden,  at  han  kan  forhandle  med  dem  om 
Lejdet.  —  Hans  Knudsen,  Forst.  f.  St.  Jørgens  Hosp.,  til  Eske  Bille, 
Ribe,   "  ji    1547.      Or.   i   D.   Ad.   Br.   6.    163. 

1526,  da  han  først  fik  det,  og  til  Mortens  Dag  1527,  da 
han  opgav  det.^) 

Koldinghus  Len  var  et  af  Landets  største  Len.  Under 
det  laa  4^/2  Herreder:  Brusk,  Jerlev,  Holmans,  Tørrild  og 
Halvdelen  af  Andst  Herred.  Mogens  Bille  fik  endvidere 
henlagt  dertil  Nørre  og  Øster  Herreder.  Hertil  kom,  at 
Koldinghus  med  sit  store,  prægtige  og  velbefæstede  Slot 
var  et  jævnligt  Opholdssted  for  Kongerne  paa  deres  Rejser 
fra  Hertugdømmerne  til  Kongeriget.  Inventarielisten  beskriver 
Kongens  Seng  i  «vor  kæreste  naadigste  Herres  Stue»,  der 
altid  stod  opredt  med  Dyner,  Lagen  og  et  niirnbergsk 
Sengeklæde;  tillige  Kongens  Smaasvendes  Seng,  «der  altid 
ligge  for  Hans  Naades  Sengs.  Slottet  var  derfor  altid  vel- 
forsynet og  Holger  Rosenkrans  havde  efterladt  det  i  bedste 
Stand.  Her  opholdt  Mogens  Bille  og  Fru  Sofie  sig  under 
de  følgende  Aars  mærkelige  Tildragelser,  og  hans  Stilling 
samt  mægtige  Familieforbindelser  (Mogens  Gøye  og  Ove  Bille) 
—  maaske  mere  end  hans  Evner  —  førte  ham  senere  frem 
til  vigtige  Æresposter  og  Stillinger.  I  Kong  Frederiks  Tid 
blev  han  endnu  ikke  synderlig  anvendt  og  opnaaede  f.  Ex. 
ikke  Rigsraadsværdigheden.  Derimod  var  han  Medlem  af 
den  Kommission,  som  1531  ved  Efterretningen  om  Chri- 
stiern  IL's  Angreb  blev  nedsat  til  at  tilse  Udrustningen  i 
Nørrejylland  og  pleje  Retten.  Hermed  hænger  det  maaske 
ogsaa  sammen,  at  han  det  følgende  Aar  fik  Befaling  til  at 
stævne  de  « mange  tvivlsomme  Love  i  Rette »,  som  vare  ud- 
givne i  Kolding  Len.  Han  fik  senere  det  Vidnesbyrd  af 
Almuen,  at  han  havde  været  dem  en  «eragtig»  Lensmand, 
og  at  de  takkede  ham  for  al  Ære  og  godt."") 

Jævnlig    besøgte   han    sit  Fædrenehjem    og  droges  hertil 


')    Heise,   Fam.  Rosenkrantz,   Diplom.  S.  75  —  78.      Anders  Globs  Kvittering, 

dat.   Kbhvn.   '"/n    1527   1   D.   Ad.   Br.   24.    5. 
')    Nye  d.  Mag.  V[.    130.  134.      K.  Fr.  I. 's  Registr.  S.  472.      Nielsen,    Gamle 

jydske  Thingsvidner  S.  48 — 49. 

af  Ønsket  om  at  erhverve  sig  Svanholm.  Han  skriver  sig" 
altid  til  denne  Gaard,  og  et  Vidnesbyrd  om,  hvor  levende 
dette  Ønske  var  hos  ham,  er  det,  at  han  1529  forpagtede 
alle  Antvorskov  Klosters  Gaarde  i  Horns  Herred  imod  at 
betale  Klostret  Kornrenten  og  udrede  4  Marsvin  aarlig.  Der- 
imod skulde  han  selv  have  al  Smaaredsel  frit  i  5  Aar.  ^) 
Eske  Billes  uvenlige  Stemning  imod  Broderen  er  ovenfor 
omtalt.  Det  bør  dog  tilføjes,  at  Mogens  Bille  søgte  at  be- 
vare et  tilsyneladende  venskabeligt  Forhold  med  Broderen 
og  Svigerinden.  Han  tilbyder  Fru  Sofie  at  være  hendes 
Bud,  naar  hun  har  noget  at  afgjøre  i  Jylland,  og  beder  hende 
betragte  ham  som  en  kjødelig  Broder.  -)  Ogsaa  til  Eske 
skrev  han  venlige  og  hjærtelige  Breve,  og  senere  under  hans 
stedse  tiltagende  Sygdom  udviklede  der  sig  det  venskabe- 
ligste Forhold  mellem  de  to  Brødre  og  Svigerinder.  Sofie 
Krummedige  sendte  ham  aqva  vitæ,  Urter,  Skjorter,  trøstede 
ham  i  hans  Sygdom  og  opfordrede  ham  til  ikke  ^at  tage 
sig  for  megen  Sorg  eller  Græmmelse  til,  men  være  ved  det 
letteste  Sind».^)  Dette  Raad  har  han  utvivlsomt  trængt  til, 
thi  baade  han  og  hans  Hustru  vare  stedse  svagelige,  deres 
Ægteskab  forblev  barnløst,  og  andre  tunge  Sorger  ramte 
dem  —   som    vi    senere   skulle   se  —  paa  deres  sidste  Dage. 


4- 
Anders  Bille. 

Lensmand  paa  Stege  (til    1533). 

Frederik  I. 's  Tidsalder  er  Glansperioden  i  Anders  Billes 
Liv.     Han    udfolder  i  disse    10  Aar  en   rastløs  Virksomhed  i 


')    Dok.   af  '''s    1529   i   Horns   Herred   5.      Archivregistraturer  IV.    169. 

^)    Mogens    Bille    til    Fru    Sofie    Krummedige,    Haftnie,     ^°;6    1529.       Dipl. 

Norveg.  XI.   594. 
')    Udat.   Brev  i  D.   Ad.   Br.    7.   287. 

Statens  Tjeneste,  medens  han  paa  samme  Tid  aldrig  taber 
sine  egne  Interesser  af  Syne.  I  høj  Gunst  hos  Kongen  ind- 
tager han  under  dennes  hyppige  Fraværelse  fra  Riget  en 
Slags  Statholderstilling  paa  Sjælland.  I  Rigsraadet  er  han 
en  af  det  katolske  Partis  Førere,  men  savner  paa  samme 
Tid  ikke  Blik  for  de  Fordele  Kirkens  Opløsning  kan  bringe 
ham  og  hans  Standsfæller.  1  denne  mærkelige  Overgangs 
periode  i  Danmarks  Historie,  hvor  den  gamle  og  den  nye 
Tid  uophørlig  prøve  Kræfter  med  hinanden ,  hvor  Mellem- 
standpunkter opstaa  og  atter  forgaa,  hvor  politiske  og  person- 
lige Interesser  uophørlig  indvikles  i  hverandre,  møde  vi 
overalt  Anders  Billes  smidige  Skikkelse. 

Ved  S.  Hansdags  Tid  1523  havde  han  hyldet  Kong  Fre- 
derik i  Lejren  foran  Kjøbenhavn  (se  ovfr.  S.  415),  og  Kongen 
fandt  det  formaalstjenligt  at  beholde  den  med  Forholdene  i 
Kjøbenhavn  saa  velbekjendte  Mand  i  Lejren.  Efter  et  kort 
Ophold  i  Stege  vendte  han  derfor  tilbage  til  Hæren,  medens 
samtidig  Kommandoen  paa  Stege  Slot  overdroges  Oluf 
Holgersen  Rosenkrans  og  Klavs  Eggertsen  Ulfeld  til  Elme- 
lunde. Anders  Bille  medførte  to  Jagter,  smaa  Krigsfartojer, 
der  i  de  følgende  Maaneder  tumlede  sig  lystigt  med  Kjøben- 
havnernes  og  Malmøboernes  Krigsskibe.  En  af  deres  Be- 
drifter er  ret  karakteristisk  for  Tidens  Opfattelse  af  Folke- 
retten i  Krigstid.  To  Skibe  med  Proviant  til  Belejringshæren 
bleve  opsnappede  af  Malmøboerne,  men  atter  tilbageerobrede 
af  Anders  Billes  Fartøjer.  Disse  førte  Proviantskibene  til 
Kjøge  og  solgte  dér  baade  Fartøjerne  og  Provianten  som 
god  Bytte.  Da  der  senere  rejstes  Tiltale  imod  Anders  Bille 
for  denne  Fremgang-smaade ,  dømte  Kongen  ham  sagesløs. 
Forøvrigt  blev  den  ene  af  hans  Jagter  taget  af  Kjøben- 
havnerne,  og  efter  sit  eget  Udsagn  led  han  stort  Tab  ved 
Byttedelingen,  idet  han  udbetalte  Kongen  dennes  Part  af 
Byttet  i  gode  Penge,  medens  han  selv  kun  havde  faaet  en 
ringe  Del  af  det,  der  var  indkommet  ved  Salget,  og  det 
endda    kun    i    Christiern  II. 's    daarlige    Mønt,    de    saakaldte 

Klippinger,  da  Borgemesteren  i  Kjøge,    der  havde  forestaaet 
Salget,  var  død  uden  at  have  betalt  ham  hele  Summen.  ^) 

Imidlertid  færdedes  Andens  Bille  selv  ved  Kjøbenhavn 
som  en  af  Befalingsmændene  i  Lejren.  Overanførselen  var, 
som  bekjendt,  betroet  til  Johan  Rantzau,  uagtet  den  unge 
Hertug  Christian  befandt  sig  i  Lejren  og  bar  den  stolte 
Titel  af  »øverste  Felthovedsmand  over  kgl.  Mts.  Krigsfolk*. 
Anders  Bille  var  utvivlsom  nidkjær  i  sin  nye  Tjeneste.  I 
alle  Tilfælde  viste  han  megen,  ja  for  megen  Tjenstiver,  da 
han  i  Forening  med  Grev  Johan  af  Høya  udsendtes  for  at 
straffe  de  oprørske  Bønder  i  Sjælland.  I  14  Dage  droge  de 
omkring  fra  Herred  til  Herred  og  toge  blodig  Hævn  over 
den  modvillige  Almue.  De  kom  ogsaa  til  Stævns  Herred, 
som  Anders  Bille  nylig  havde  faaet  i  Panteforlening,  og 
Bønderne  her  maatte  betale  høje  Bøder.  Hr.  Anders  beholdt 
selv  de  inddrevne  Bøder  og  fik  saaledes  mere  end  fuld  Dæk- 
ning for  den  Sum,  han  havde  betalt  Kongen  for  Pantet.  Dette 
ejendommelige  Forsøg  paa  at  faa  sine  udlagte  Penge  ind 
igjen  med  Renter,  blev  dog  ikke  godkjendt  af  Kong  Frederik. 
Allerede  en  Maaned  efter,  paa  Herredagen  i  Odense  Decbr. 
1523,  klagede  Kongen  over  dette  Indgreb  i  hans  Rettigheder 
—  thi  Beskatningen  var  foretaget  uden  hans  Befaling  —  og 
krævede  Summen  indbetalt  i  Rentekamret.  Rigsraadet 
svarede,  at  Hr.  Anders  Bille  selv  maatte  svare  for,  hvad  han 
havde  gjort.  Hvorledes  Sagen  blev  ordnet,  turde  fremgaa 
af  følgende  Oplysninger.  I  Novbr.  Maaned  1523  udbetalte 
Anders  Bille  c.  700  Mark  (i  Td.  Rug  kostede  dengang  12  /o), 
mod  Pantet  i  Stævns  Herred;  men  det  følgende  Aar  i  Septbr. 
Maaned  udstædte  Kongen  Pantebrev  til  ham  i  samme  Herred 
paa  c.  7000  Mark.  Dette  store  Beløb,  som  aldeles  ikke 
modsvarede  den  Værdi,    Herredet  repræsenterede  som  Pant, 


^)  Anders   Billes   Optegn,  i   I).  Ad.  Br.  5.  61.  Jvfr.  ovfr.  S.   415,    Amn.  I,    og 
Nielsen,   Kjøbenhavns  Hist.  TI,   73,   Anm.   i.  'V'a  1524  kvitterer  K.  Fr.  I. 
Anders  Bille  for  sin  Part  af  Byttet.      Or.  i  D.  Kgrs.  Hist.  Fase.  10. 
I.  33 

kan  kun  forklares  derved,  at  Anders  Bille  har  indbetalt  Kongen 
de  fra  Bønderne  inddrevne  Bøder.  Skjønt  Indtægterne  af 
Herredet  ikke  kunde  erstatte  Renten  af  den  ovennævnte 
betydelige  Sum  (c.  9000  Tdr.  Rug),  har  Anders  Bille  dog 
gjort  en  god  Forretning  med  Kronen,  forudsat  at  Pantebrevets 
Bestemmelse  om,  at  han  skulde  beholde  Lenet,  indtil  Kongen 
indløste  Pantet,  er  blevet  opfyldt.  Det  maatte  være  af  Interesse 
for  Hr.  Anders  at  faa  det  indløst  saa  hurtig  som  muligt,  og 
nu  ses  det  virkeligt,  at  Johan  Urne,  Lensmand  paa  Kjøben- 
havns Slot,  paa  Kronens  Vegne  har  indløst  det  i  Aaret  1527. 
I  Begyndelsen  af  det  følgende  Aar  var  der  nemlig  en  Rets- 
strid  mellem  ham  og  Anders  Bille  angaaende  nogle  Afgifter 
af  Herredet,  som  faldt  ud  til  Fordel  for  sidstnævnte;  men 
da  vi  ikke  have  Indløsningsbrevet,  kunne  vi  ikke  se,  om  Hr. 
Anders  virkelig  har  faaet  sig  hele  Beløbet  udlagt.^). 

Anders  Bille  deltog  selvfølgelig  i  Forhandlingerne  an- 
gaaende Kjøbenhavns  Overgivelse,  og  efter  at  denne  havde 
fundet  Sted,  var  han  i  Forening  med  Lage  Urne,  Mogens 
Gøye,  Hans  Bille  og  Oluf  Rosenkrans  kongelig  Statholder  i 
Sjælland.-)  Han  forblev  i  Kjøbenhavn  indtil  Kongen  selv 
ved  Pinsetid  1524  kom  til  Hovedstaden,  og  i  den  nu  afholdte 
Kroningsrigsdag  finde  vi  ham  som  Deltager  i  alle  de  vigtige 
Statshandlinger,   som   her  fandt  deres  Afgjørelse. 

I  Slutningen  af  Avgust  fulgte  han  med  Kongen  over 
til  Malmø  og  deltog  i  det  store  Møde  med  Kong  Gustav 
og  de  vendiske  Stæders  Sendebud.  Den  svenske  Krønike- 
skriver Peder  Swart  har  bevaret  en  karakteristisk  Anekdote 
om  Anders  Billes  Optræden  ved  dette  Møde.  Der  blev 
ivrig  disputeret  om  Gullands  Forhold  til  Danmark  og  Sverig, 
og  Gustav  selv  tog  levende  Del  i  Debatten.      Da,    fortæller 


')     Ny  danske   Mag.  V.  13,  18.    Anders   Billes  ovennævnte  Beretning.    Heri. 

Chr.'s  Kv.  t.  A.  B.,   dat.  Lejren   f.  Kbhvn.,   ■*,  1 1  1523.    Kgl.  aabne   Breve. 

Frederik  I. 's  Registranter  S.  51.   Dok.  af  -°  2  1528   i  Top.  S.  p.  Pap.   Store 

Heddinge    i. 
'')    D.  Mag.  4.   R.   IV.   240—41. 

Peder  Swart,  « rejste  en  gammel  dansk  Ridder  ved  Navn  Hr. 
Anders  Bille  sig,  gik  frem  midt  for  alle  Herrerne  (Mødet 
holdtes  i  Malmø  Hovedkirke)  og  bad  om  Lov  til  at  tale  et 
Sandheds  Ord  i  Sagerne.  Da  Kongerne  og  alle  havde  bi- 
faldet det,  sagde  han:  I  gode  Konger  og  alle  I  andre  gode 
Herrer,  dersom  I  ville  være  ærlige,  saa  niaa  I  ogsaa  er- 
kjende,  at  I  slet  Intet  vide  om  de  gamle  Sager  og  fremfor 
alt  om  Gulland,  som  I  tale  saa  meget  om.  I  ere  alle  for 
det  meste  ganske  unge  Mænd,  som  hverken  kunne  tænke 
eller  vide  noget  langt  tilbage  i  Tiden.  Vor  kjære  naadige 
Herre  Kong  Frederik  har  ikke  været  her  i  Landet,  men 
altid  opholdt  sig  i  sin  lune  Rede  («behagelige  nåste»)  Land 
to  Holsten,  derfor  kan  hans  Naade  kun  vide  lidet  eller  intet 
derom.  Hvad  Kong  Gustav  angaar,  saa  kan  han  heller  ikke 
vide  meget,  efterdi  han  er  en  ganske  ung  Mand.  Derfor 
maa  jeg  sige  for  sandt,  at  her  er  ikke  mere  end  to  Mænd 
til  Stede,  som  vide  ret  Besked  om  Tingen,  og  det  er  Hr. 
Thure  (den  svenske  Rigshovmester,  som  Peder  Swart  be- 
skylder for  at  være  bleven  underkjøbt  af  de  Danske  til  ikke 
at  udtale  sig  kraftig  nok  til  Gunst  for  de  Svenskes  For- 
dringer paa  Gulland)  og  jeg.  Da  stod  Kong  Gustav  op  og 
svarede  ham  strax  paa  Stedet:  Hvad  er  det  I  siger,  kjære 
Hr.  Anders  Bille?  Og  hvad  vil  I  bevise  dermed?  Er  der 
ikke  et  gammelt  Ord,  der  siger,  at  en  ung  kan  jo  spørge 
saa  langt  tilbage,  som  en  gammel  kan  tænke  eller  huske? 
Dette  Svar  gjorde  Hr.  Anders  saa  forbløffet,  at  han  ikke 
vidste,  hvad  han  mere  skulde  sige».^)  Det  var  første,  men 
blev  ikke  sidste  Gang,  at  Kong  Gustav  stoppede  Munden 
paa  Hr.  Anders  Bille.  Henved  20  Aar  efter,  paa  Mødet  i 
Brømsebro  1541,  foregik  en  lignende  Scene-  mundrappe  vare 
de  begge,  og  med  Venskabet  dem  imellem,  var  det  ikke 
synderlig  bevendt,  om  end  Kong  Gustav  ved  given  Lejlig- 
hed kunde  vise  Hr.  Anders  smaa  Opmærksomheder.     Anders 

')    P.   Swart,   Guslaf  I. 's   Krønika,   udg.   af  G.   E.    Klemming,   S.   94. 

Billes  gode  Ven  og  Slægtning  Gustav  Trolle  var  jo  Kong 
Gustavs  arge  Fjende,  og  den  stolte  danske  Adelsmand  har 
vistnok  aldrig  ret  kunnet  bekvemme  sig  til  at  respektere 
Kongen  i  sin  fordums  Ligemand. 

Anders  Billes  Kjendskab  til  Gullands  Forhold  har  dog 
betydet  noget  mere  i  Kong  Frederiks  end  i  Gustavs  Øjne; 
thi  lige  fra  Mødet  i  Malmø  drog  han  paa  sin  ovenfor  S.  45  i 
omtalte  Sendefærd  til  Visby,  hvis  Resultat  dog  ikke  var  saa 
godt,  som  Anders  Bille  selv  havde  ventet.  Foruden  det 
store  Uheld,  da  Søren  Norby  overlistede  ham,  havde  han 
ogsaa  haft  mindre  Uheld,  som  han  senere  fandt  Grund  til 
at  beklage  sig  over.  Saaledes  havde  han  forstrakt  Hr.  Søren 
med  1200  Mark,  og  da  han  mærkede,  at  denne  ikke  vilde 
følge  med  ham  til  Danmark,  forlangte  han  Pengene  tilbage. 
Men  nu  kunde  Søren  Norby  kun  betale  ham  med  sine  egne 
elendige  Penge,  han  havde  ladet  mønte  paa  Gulland ^),  og 
da  Anders  ikke  vilde  modtage  disse,  maatte  han  finde  sig  i 
at  tage  alle  Haande  Kræmmervarer  i  Bytte,  og  oven  i  Kjøbet 
tage  det  for  3  Penninge,  som  ikke  var  i  Penning  værd.-) 
Endvidere  havde  han  den  Tort,  at  Søren  Norby  lod  udsprede 
det  Rygte  om  ham,  at  han  ved  Nattetid  havde  ladet  fratage  Hr. 
Søren  nogle  Heste,  som  græssede  paa  den  lille  0  Vestergarn- 
holm  ved  Gulland,  og  tillige  beskyldte  ham  for,  at  han  havde 
handlet  som  en  Forræder  imod  ham  paa  Gulland  og  fore- 
bragt ham  falske  Hverv,  som  Kong  Frederik  aldrig  havde 
befalet  ham.  Da  Søren  Norby  det  følgende  Aar  maatte 
overgive  sig  i  Landskrone,  var  Anders  Bille  dér  til  Stede 
og  forlangte  strax  en  Erklæring  af  ham.  En  saadan  fik  han 
ogsaa,  men  da  den  kun  gik  ud  paa,  at  Hr.  Anders  ikke 
havde  frataget  ham  de  omtalte  Heste,  bragte  Anders  Bille 
Sagen  for  Kongen.  Den  lode  Avgust  1525  tiltalte  han  i 
Kongens    og    Rigsraadets    Nærværelse    Søren    Norby    for    at 


')    Anders   Bille  tilføjer   <soni   kaldtes   Skaaflr>. 
')    Anders  Billes  Beretning  i   D.   Ad.   Br.    5.   61. 

have  fremført  disse  ærerørige  Beskyldninger  imod  ham,  og 
nu  maatte  Hr.  Søren  udstæde  en  ny  Erklæring,  hvori  han 
udtalte:  «at  han  ikke  vidste  andet  om  bemeldte  Anders  Bille, 
end  at  han  var  en  ærlig  og  from  Ridder,  og  at  han  kun 
havde  forhandlet  med  ham,  hvad  han  havde  i  Befaling  at 
forhandle  med  ham  om,  samt  at  Hr.  Anders  heller  ikke 
havde  taget  eller  ført  nogle  Heste  bort  dér  fra  Landet,  men 
at  han  takkede  ham  for  alt  godt  osv. » ^) 

Den  26de  Oktober  rejste  han  fra  Gulland;  i  Kalmar 
kjøbte  han  6  smaa  sKlipperev  (svenske  Heste)  og  red  der- 
paa  gjennem  Landet  til  sit  Hjem.  Den  15de  Novbr.  kom 
han  til  Stege,  men  rejste  strax  efter  med  Eske  Bille  til  Got- 
torp for  at  forebringe  Kongen  Resultatet  af  sin  Rejse.  Denne 
udtalte,  som  anført,  sin  Tilfredshed  dermed,  og  Anders  Bille 
kunde  saaledes  atter  vende  tilbage  til  sin  Forlening.  Næppe 
hjemkommen  modtog  han  den  højst  ubehagelige  Efterretning, 
at  Otte  Holgersen  Rosenkrans  havde  indmanet  ham  som  en 
af  Kavtionisterne  for  det  store  Laan,  Kong  Christiern  15 19 
havde  gjort  hos  Hr.  Otte  Holgersen,  til  et  ridderligt  Indlager 
i  Kiel.  Herved  forstodes,  at  han  skulde  forblive  paa  egen 
Bekostning  i  et  bestemt  anvist  Hus  i  Kiel,  indtil  Summen 
med  Renter  var  betalt.  Strax  efter  Jul  maatte  han  da  afsted 
paa  ny;  men  Indlageret  blev  dog  ikke  af  lang  Varighed, 
thi  Kong  Frederik,  der  —  som  Anders  Bille  udtrykker  sig  — 
«havde  lovet  Danmarks  Indbyggere  at  holde  dem  alle  de 
Løfter  skadesløse,  som  vi  havde  lovet  for  Kong  Christiern  (II), 
og  derfor  gave  Danmarks  Indbyggere  vor  naadige  Herre 
100,000  Gyldens,  lod  sin  Kansler  Wolfg.  v.  Utenhof  forhandle 
med  Hr.  Otte  Holgersen  om,  at  Anders  Bille  maatte  fritages 
for  sit  Indlager.  Dette  var  for  Øjeblikket  saa  meget  mere 
nødvendigt,  som  Anders  Bille  paa  Rigsraadets  Vegne  skulde 
forhandle  med  Kongen.  I  Slutningen  af  Januar  1525  var 
han  da  ogsaa  paa  Gottorp  Slot,   hvor  han  forebragte  Kongen 


')    Or.   i  D.   Kgrs.   Hist.    Fase.    ii  a.    1525.   Nr.  45   og  47. 

sine  Hverv  og  den  iste  Febr.  modtog  dennes  Svar  gjennem 
den  danske  Kansler  Klavs  Gjordsen.  Det  synes  imidlertid, 
som  om  han  har  maattet  betale  Otte  Holgersen  looo  Mark; 
thi  denne  Sum  laante  han  hos  den  holstenske  Adelsmand 
Jørgen  von  der  Wisch.  Hans  Søster  Karen,  Henrik  Gylden- 
stjernes Enke,  kavtionerede  for  ham  og  blev  det  følgende 
Aar  i  denne  Anledning  indmanet  til  Kiel.  Sine  Udgifter  paa 
denne  Rejse  fordrede  han  sig  senere  erstattet  af  Kongen, 
henholdende  sig  til  Kongens  ovenfor  omtalte  Løfte/") 

De  Forhandlinger,  Anders  Bille  førte  med  Kongen,  have 
sandsynligvis  angaaet  Søren  Norby.  Man  nærede  netop  i 
de  samme  Dage  den  største  Frygt  for  et  Angreb  fra  denne 
dristige  Mand,  og  det  skulde  ogsaa  snart  blive  til  Virkelig- 
hed. Næppe  en  Maaned  efter  landede  hans  Hær  i  Skaane. 
En  af  Hovedanførerne  for  denne  var  Adelsmanden  Otte 
Stisen,  Broder  til  Anders  Billes  Husfoged  paa  Stege,  Hans 
Stisen.  Denne  havde  det  foregaaende  Aar  været  med  sin 
Herre  paa  Gulland,  og  det  er  ikke  for  dristigt  at  antage,  at 
den  upaalidelige  Otte  Stisen,  der  altid  var  rede  til  at  svigte 
den  Sag,  han  tjente,  har  ladet  Broderen  tilflyde  Meddelelser 
om  Søren  Norbys  Foretagende.  Anders  Bille  med  hele  den 
sjællandske  Adel  saa  roligt  paa,  at  Skaane  i  Løbet  af  Marts 
og  Begyndelsen  af  April  blev  hærget  og  odelagt  af  de  op- 
rørske Bønder,  og  det  var  først,  da  Johan  Rantzau  med  nogle 
hundrede  Mand  i  April  Maaned  kom  over  til  Sjælland,  at 
denne  Landsdels  Adel  fandt  for  godt  at  understøtte  deres 
Standsfæller  i  Skaane.  I  Slutningen  af  Marts  var  Anders 
Bille  i  Kjøbenhavn,  men  først  den  23de  April  drog  han  med 
14  Heste    over   til   Skaane,    hvor   han   sandsynligvis    har   del 


')  Anders  Billes  Bereining.  D.  Ad.  Br.  5.  6i.  Fr.  I.  t.  A.  B.,  Gottorp 
^^)  1525.  Samme  t.  Nic.  Gortze,  Gottorp  '/2  1525.  Sammes  Kvit- 
tering til  A.  B.  for  Landehjælp  af  Stævns  Herred  m.  m. ,  Gottorp  '/2 
1525.  Or.  i  D.  Kgrs.  Hist.  Fase.  1 1  a.  1525.  Nr.  36,  25,  56.  Jvfr. 
Heise,  Fam.  Rosenkrantz  II.  136.  Karine  Hillesdatter  t.  Eske  Bille, 
Kiel  "/i    1526.     Or.   i  D.  Ad.   Br.   7.  41. 

taget  i  Kampene  ved  Lund  og  Brunktoftelund.  Det  var 
efter  det  sidste  Slag,  at  Bønderne  udleverede  Otte  Stisen. 
Anders  Bille  holdt  sin  beskyttende  Haand  over  ham ,  og 
efter  at  han  først  i  et  Forhør  havde  aabenbaret  alle  Søren 
Norbys  Hemmeligheder,  førtes  han  i  Fængsel  paa  Kjøben- 
havns Slot.  Det  lykkedes  Anders  Bille  at  faa  Kongen  til 
at  tilgive  ham,  og  Hr.  Anders  kunde  endog  udlevere  alt  det 
fra  ham  tagne  Gods,  Penge  og  Klæder  til  Broderen,  Hans 
Stisen,  paa  Otte  Stisens  Vegne.  Anders  Bille  var  til  Stede 
under  Belejringen  af  Landskrone,  indtil  Forliget  var  sluttet 
med  Søren  Norby.  Dagen  efter,  den  29de  Juni,  vendte  han 
atter  tilbage  til  Sjælland.  I  sin  Beretning  om  hvad  han  har 
udført  i  Kong  Frederiks  Tid,  skriver  han,  at  hvis  han  ikke 
havde  haft  Len  af  Kronen,  havde  han  ikke  behøvet  at  blive 
der  saa  længe.  Hans  Udgifter  paa  dette  Tog  beløb  sig  til 
435   Mark.  \^ 

I  de  to  Aar,  som  vare  hengaaede  siden  Anders  Bille 
hyldede  Kong  Frederik,  havde  han  været  i  uafbrudt  Virk- 
somhed. Nu  kunde  han  atter  vende  tilbage  til  Stege  og 
Søholm,  og  det  følgende  Aar  synes  han  at  have  henlevet  i 
fuldstændig  Ro.  Da  fik  han  og  hans  Hustru  i  Marts  Maaned 
1526  Opfordring  fra  Kong  Frederik  til  at  ledsage  hans  Datter 
Dorothea  paa  dennes  Bryllupsrejse  til  Konigsberg.  3  Uger 
før   S.    Hans  Dag    skulde    han    indfinde    sig    med    12    af  sine 


^)  Om  Otte  Stisen,  se  Allen  V.  14—15,  66—68.  Norsk  hist.  Tidsskr.  III. 
306 — 307.  Hans  Stisen  kalder  sig  i  et  Brev  af  ^^  s  1524  til  Anders 
Bille  »Eders  Tjener>.  D.  Kgrs.  Hist.  Fase.  2.  30.  ^^/b  1525  antvorder 
Hr.  Hans  Varder,  Søren  Norbys  Kapellan,  Anders  Bille  i  Landskrone 
50  Lod  Sølv,  20  Stkr.  Guld  (deraf  1 1  paa  en  Snor),  en  Knægts  Degen, 
beslaget  med  Sølv,  en  sort  Damaskes  Kjortel,  en  rød  Damaskes  Trøje, 
en  rød  Bonet  af  engelsk  Uld,  samt  et  Guldspan ,  som  tilhørte  Otte 
Stisen,  til  Povl  Stisens  Behov.  Or.  i  D.  Ad.  Br.  5.  52.  '^/y  1525 
kvitterer  Hans  Stisen,  Væbner,  paa  Søholm  Anders  Bille  for  Mod- 
tagelsen af  ovennævnte  Effekter  paa  sin  Broder  Povls  Vegne.  Or.  i 
D.  Ad.  Br.  56.  124.  Hans  Stisen  forekommer  som  Byfgd.  p.  Stege 
Slot  lige  til    1534,   da  han   dræbes  af  Borgerne. 

Svende  i  Kjøbenhavn,  og  han  fik  særlig  Paalæg  om  at  med- 
tage sine  bedste  Klæder  og  Klenodier.  Fru  Pernille  tildeltes 
det  Hædershverv  at  følge  Prinsessen  som  Hofmesterinde,  og 
ogsaa  hun  skulde  medtage  sine  ^statelige  Klæder,  Kjæder, 
Halsbaand  og  andre  Smykker ».^)  I  Februar  Maaned  havde 
Kongen  sluttet  Ægteskabskontrakten  med  den  nu  protestan- 
tiske Hertug  af  Preussen.  Ægteskabet  havde  vakt  stor  For- 
bitrelse hos  det  katolske  Parti  i  Danmark  og  Hertugdøm- 
merne, men  den  indflydelsesrige  tyske  Kansler  Utenhof  og 
Johan  Rantzau  havde  vidst  at  overvinde  alle  Hindringer. 
Den  førstnævnte  kunde  endog  senere  meddele  Hertugen,  at 
de  danske  Adelsmænd,  som  havde  modsat  sig  Ægteskabet, 
nu  vare  vundne  derfor.  -)  Foruden  Anders  Bille  og  Hustru 
deltoge  ogsaa  af  Danske  den  belevne  og  højtdannede  Albert 
Jepsen  Ravensberg  samt  Anders'  Fætter  Knud  Henriksen 
Gyldenstjerne  i  Brudetoget;  endvidere  Holstenerne  Johan 
Rantzau,  Wulf  Pogvisk  og  Henning  Sehested.  Hertug  Chri- 
stian og  Mogens  Gøye  skulde  have  ført  Toget,  men  maatte 
blive  hjemme  paa  Grund  af  Frygt  for  Angreb  fra  Christiern  II. 
Den  22de  Juni  1526  afsejlede  Flaaden  fra  Kjøbenhavns  Red, 
og  paa  Slottet  Fischhausen  nær  ved  Konigsberg  modtog 
Hertug  Albrecht  sin  Brud.  Opholdet  i  Preussen  var  kun 
kortvarigt.  Allerede  den  6te  Juli  brød  man  op,  paa  Tilbage- 
rejsen aflagdes  et  Besøg  i  Danzig  og  paa  det  berømte 
Marienburg  Slot,  som  de  Danske  havde  ønsket  at  bese. 
Hertugen  havde  i  den  Anledning  befalet  sin  Skatmester  at 
vise  dem  al  mulig  Opmærksomhed,  tilstæde  dem  Adgang  til 
Slottet  og  gjøre  dem  bekjendt  med  Lokaliteterne  der.  Den 
3dje  August  vare  de  atter  i  Kjøbenhavn,  hvor  de  over- 
leverede Hertuginde  Dorotheas  Livgedingsbrev  i  Kongens 
egne  Hænder.  Anders  Billes  Udgifter  paa  denne  Rejse  har 
han  opgivet  at  være   130  Gylden   (c.  400  Mark).  ^) 


')    Danske  Mag.  VI.    189 — 90. 
')    Neue  preusz.  Provincialblatter  XII.   27  —  28. 

^)    Allen  V.   243 — 45.      Hist.  Tidsskr.  4.  R.  VI.    178  —  83.      Neue    preusz. 
Provincialbl.   XII.    29.      Fr.  I.'s  Registr.   S.    106. 

I  de  samme  Dage,  Hr.  Anders  og  hans  Medbrødre  hjem- 
kom  fra  Konigsberg,  herskede  der  stor  Uro  og  Frygt  i  Dan- 
mark. Fra  Tyskland  meldtes,  at  Kong  Christiern  havde  taget 
store  Hobe  af  Landsknægte  i  sin  Tjeneste  og  forberedte  et 
Angreb  paa  Landet  syd  fra.  Samtidig  var  Søren  Norby  paa 
Spil.  Han  skulde  have  deltaget  i  Toget  til  Konigsberg,  men 
havde  under  alle  Haande  Paaskud  nægtet  at  støde  til  Flaaden 
med  sit  Skib.  Kort  før  Flaaden  sejlede  fra  Kjøbenhavn 
havde  han  underrettet  Kongen  herom  og  samtidig  meddelt, 
at  han  med  flere  Skibe  og  700  Mand  agtede  at  angribe  Kong 
Gustav,  der  paa  mange  Maader  havde  drillet  og  .skadet  ham. 
Han  udførte  sit  Forsæt,  de  svenske  Kyster  bleve  hærgede, 
og  Søren  Norby  spillede  for  sidste  Gang  sin  gamle  Rolle 
som  Herre  paa  Østersøens  Vover.  Samtidig  viste  Skipper 
Klement,  Kong  Christierns  tro  Tilhænger,  sig  i  de  danske 
Farvande,  og  det  var  nu  klart,  at  et  stort  kombineret  An- 
greb truede  Kong  Frederik  og  hans  Throne.  Det  var  derfor 
paa  høje  Tid,  at  den  danske  Flaade  vendte  hjem  fra  Konigs- 
berg. Medens  den  .skaan.ske  Adel  under  Tyge  Krabbes  og 
Klavs  Billes  Befaling  drog  mod  Sylvesborg  og  Aahus,  Søren 
Norbys  Forleninger,  sejlede  Flaaden  ud  for  at  opsøge  Søren 
Norby.  Den  24de  August  stod  det  .store  Søslag,  som  af- 
gjorde Søren  Norbys  Skæbne  og  for  stedse  fordrev  ham  fra 
Norden.  ^) 

Under  disse  truende  Forhold  var  Anders  Bille  forblevet 
i  Kjøbenhavn.  Den  19de  August  har  han  her  beseglet  Kon- 
gens Brev  til  Aage  Jepsen  Sparre  paa  Lunde  Stift.  Efter 
Søslaget,  om  hvis  nærmere  Omstændigheder  vi  mangle  Under- 
retning, drog  han  over  til  Stege,  og  herfra  kunde  han  den 
7de  September  meddele  Kong  Frederik,  at  han  havde  gjort 
sine  Skibe  færdige  til  at  forfølge  to  af  Søren  Norbys  Jagter, 
der  vare  løbne  ind  ved  Ulvshale,  men  havde  opgivet  det, 
da  de  strax  vare  sejlede  ud  i  Østersøen  igjen.     Han  advarede 


*)    Jvfr.   Bilager  til   Gustaf  I. 's   Registratur  III.   390  ff. 

tillige  Kongen  mod  Skipper  Klement,  der  efter  hans  Mening 
tænkte  paa  at  opsnappe  Kongen  og  hans  Følge,  naar  denne 
fra  Kalundborg  vilde  sejle  over  Bæltet.^)  Stege  Slot  var  et 
ikke  uvigtigt  Punkt,  som  det  derfor  gjaldt  om  at  holde  godt 
bevogtet.  Borgerne  i  Byen  nærede  intet  venligt  Sindelag 
mod  Hr.  Anders,  og  der  var  endog  dem,  der  tænkte  at 
kunne  udbytte  dette  til  at  foretage  et  uventet  Angreb  paa 
Slottet.  En  af  Christiern  II. 's  Tilhængere  foreslog  kort  efter 
Søren  Norbys  Nederlag  at  sende  nogle  Skibe  til  Stege, 
Borgerne  ville  da  strax  rejse  sig,  «og  skulde  Hr.  Anders 
Bille  da  have  fuldt  lidet  Rum  i  Stege »,  skriver  han  til 
Kongen.-)  Heraf  blev  dog  intet,  men  det  blev  dog  nød- 
vendigt i  de  følgende  Aar  at  sikre  Slottet  ved  at  udbedre 
og  befæste  det.  Bønderne  paa  Møn  fik  derfor  1527  Ordre 
til  at  føre  hver  3  Læs  Ved  til  Slottets  Teglovn,  «efterdi 
Kongen  har  befalet  Hr.  Anders  at  bygge  og  forbedre  paa 
Slottet. » ^) 

Anders  Bille  blev  i  dette  Aar  paa  ny  mindet  om  sine 
Forpligtelser  som  Kavtionist  for  Kong  Christierns  Gjæld. 
Fra  to  holstenske  Adelsmænd,  Klavs  v.  Alefeld  og  Siverd 
V.  d.  Wisch,  modtog  han  Stævning  til  at  indfinde  sig  Hellig- 
trekongers  Dag  1527  i  Kiel  til  et  ridderligt  Indlager  i  Arendt 
Kolves  Hus,  indtil  han  havde  betalt  6000  Mark  Hovedstol 
og  360  Mk.  i  Rente.  Han  var  til  Stede  paa  Herredagen  i 
Odense  Decbr.  1526,  og  i  Slutningen  af  Januar  1527  finde 
vi  ham  paa  Gottorp  hos  Kong  Frederik.  Indlageret  kan 
altsaa  ikke  have  været  af  lang  Varighed.'*)  Udgifterne  paa 
denne  Rejse,  ligesom   i    1526,    da  Otte   Holgersen   indmanede 


')    Langebeks  Diplomatår.   ",'9    1526. 

^)    Allen,   Breve  og   Aktst.   I.   451. 

*)    Brev  af  ''12    1527.      Or.   i  Top.   S.   p    Pap.    Stege  26. 

*)    Breve    af  "S's    og   3°  10    1526    i  Saml.   Chr.   II.    54  a  4,    og  i  D.   Ad.   Br. 

5.    55.       Jvfr.   Allen  III,    I.   S.   361,    Anm.   6.       ^'1    1527    under   K.   Fr. 

And.    Bille    2    Bønder,    som    ere    fødte    paa    Kronens   Gods.       D.   Kgrs. 

Hist.   Fase.    1 1  a.    1527.   2. 

ham,   fordrede  han  sig  erstattede  af  Kongen,  i  Henhold  til  det 
af  Kong  Frederik  tidligere  givne  Løfte.  ^) 

Efter  Søren  Norbys  Flugt  fulgte  en  forholdsvis  rolig  Tid, 
der  først  afbrødes,  da  Christiern  II.  ved  sin  Overgang  til 
Katolicismen  skafifede  sig  Kejserens  Hjælp  til  Gjenerobring 
af  sit  Rige.  Man  maatte  dog  stadig  være  forberedt  paa  at 
møde  eventuelle  Angreb,  og  under  Kongens  hyppige  Fra- 
værelse fra  Riget  var  det  derfor  nødvendigt  at  koncentrere 
Myndigheden  i  de  enkelte  Landskaber  i  enkelte  Mænds 
Hænder.  I  Sjælland  var  det  Anders  Bille,  hvem  man  be- 
troede Overledelsen.  I  August  1527  blev  han  udnævnt  til 
« øverste  Høvedsmand  i  Sjælland,  om  noget  paakommer. » '-) 
Denne  overordnede  Stilling  synes  han  at  have  indtaget  lige 
til  Kongens  Død  1533,  om  han  end  til  Tider  har  maattet 
dele  den  dels  med  Oluf  Rosenkrans,  dels  med  Henrik  Gøye.^) 
Talrige  og  vigtige  Hverv  kom  nu  til  at  lægge  Beslag  paa 
hans  Tid  og  Kraft.  Han  skulde  hvert  Aar  holde  Mønstring 
over  Adelens  Rustning  i  Sjælland,  og  han  havde  blandt  andet 
Overtilsynet  med  Udredelsen  af  den  store  Sølvskat  af  alle 
Kirkerne  i  Aarene  1531  —  32,  hvorved  indkom  over  i  Million 
Kroner  i  vore  Penge.*)  Han  indtog  en  lignende  Stilling  i 
Sjælland  som  Tyge  Krabbe  i  Skaane  og  Mogens  Gøye  i 
Jylland,  og  opholdt  sig  derfor  nu  sjældnere  paa  det  afsides 
liggende  Stege,  som  styredes  af  Husfogeden  Hans  Stisen. 
Det  hænger  utvivlsomt  sammen  med  denne  Forandring  i  hans 
Stilling,  at  han  i  disse  Aar  erhvervede  sig  Laasebrev  paa 
sin  gamle  Fædrenegaard  Søholm.  Den  3dje  Juni  1527  af- 
holdtes det  endelige  Skifte  mellem  ham  og  hans  Søskende 
i  Næstved,    hvorved    alle  Faderens    og  Moderens   spredt  lig- 


')    Han    forlangte   200   Gylden.       And.    B.'s   Beretning    i   D.   Ad.    Er.    5.    61. 

=>)    Vidensk.   Selsk.   Skr.    5.   R.  II.   327. 

')    Heise,   Fam.   Rosenkrantz,   Diplomatår.   S.    129. 

*)    Kgbr.   af  ^*  7    1528   ang.   Mønstringen  for  3   Aar,   i   D.  Kgrs.  Hist.  Fase. 

II  b,    1528,  Nr.  8.      Xy  kirkehist.   Saml.   IV.   32,   35—40,  43.      Saml.'  t. 

Fyns  Hist.   og  Top.  VII.  304 — 305. 

gende  Ejendomme  bleve  delte  mellem  Anders  og  Hans  Bille, 
Fru  Karen  Bille,  Henrik  Gyldenstjernes  Enke,  og  Torben 
Billes  Datter  Edel,  der  var  bleven  gift  med  Jakob  Harden- 
berg  til  Hvedholm.  ^)  Søholm  omtales  ikke  i  Skiftebrevet, 
thi  Anders  Bille  havde  allerede  tidligere  udbetalt  sine  Sø- 
skende deres  Parter.  I  Aaret  1524  havde  han  saaledes  ud- 
betalt Hans  Bille  paa  Torben  Billes  Datters  Vegne  looo 
Mark  for  «den  Anpart  i  Bygning  i  Søholms  Hovedgaard, 
som  hende  tilfalden  var  efter  hendes  Fader,  og  som  begges 
vore  Samfrænder  og  forskrevne  Barns  fædrene  og  mødrene 
Frænder,  min  Broder  Hr  Anders  Bille  og  mig  imellem  gjort 
og  forligt  haver  om  samme  Bygning*  -)  1529  erhvervede 
han  sig  da  ogsaa  kongeligt  Dombrev  paa  Søholm  Hoved- 
gaard og  Gods.  De  Gaarde,  som  Forældrene  havde  ejet  i 
Kjøbenhavn,  Kjøge  og  Odense,  bleve  udlagte  henholdsvis 
Anders  og  Hans  Bille  samt  Jakob  Hardenberg. 

Alt  syntes  saaledes  at  være  i  bedste  Orden  med  Hen- 
syn til  Skiftet.  Da  optraadte  i  Juli  og  August  Maaned  1530 
baade  Jakob  Hardenberg  og  Fru  Karen  Bille  med  Paastand 
om,  at  de  vare  blevne  forurettede  ved  Skiftet.  De  begrun- 
dede deres  Klage  derpaa,  at  Anders  Bille  havde  taget 
Arv  efter  sine  Særsøskende,  Bent  Billes  og  Fru  Ermegaards 
Børn  af  første  Ægteskab,  uagtet  han  først  var  født  efter  disse 
Børns  Død,  Fru  Karen  tog  derfor  Gjenbrev  mod  Anders 
Billes  Laasebrev  paa  Søholm,  og  Jakob  Hardenberg  frem- 
lagde et  Vidnesbyrd  af  Mænd,  der  havde  været  til  Stede 
ved  hans  Bryllup,  om,  at  Anders  Bille  den  anden  Bryllups- 
dag havde  lovet  at  ville  gjøre  ham  Fyldest,  dersom  han 
ikke  havde  faaet  Fyldest  i  Søholm.  Ogsaa  Broderen  Hans 
Bille   støttede  Søsteren    og  Broderdatteren.^)      Herimod  ind- 


*)    Skiftebrevet  i  Rigsark.      Stævns  Herred. 

^)    Hans  Billes  Kvitt.   t.   A.   B.,   Kbhvn.    "^/e    1524.      Afskr.   i  Ny  Kgl.  Saml. 

1301  e.   Fol. 
3)    K.   Fr.   I.'s    aabne  Breve    af  '°h    og   "s    1530    »   ^-  ^d.   Br.   31.    51    og 

D.   Kgs.   Hist.    Fase.    tia    1525.  Nr.    55. 


STRIU    OM     ARVESKIFTET.  $2$ 

vendte  nu  Anders  Bille  med  Rette,  at  der  paa  det  foreløbige 
Skifte  aldrig  var  rejst  Indvendinger  imod  hans  Ret  til  Arv 
efter  hans  Stedsøskende,  og  henviste  til,  <  at  Hr.  Henrik 
Gyldenstjerne  og  Torben  Bille  vare  vel  saa  vise  og  forstan- 
dige, at  dersom  de  havde  vidst,  at  de  havde  Ret  til  mere 
Arv  end  jeg,  da  skulde  de  «nøwe»  have  undt  mig  at  gaa 
lige  i  Skifte  med  dem>. .  Han  kunde  ogsaa  fremlægge  et 
Vidnesbyrd  af  den  gamle  Fru  Gundel,  som  nu  boede  i  Næst- 
ved, om,  at  han  havde  været  til  Stede  ved  Lavrids  Knobs 
Bryllup,  under  hvilket  Bent  Billes  Datter  af  første  Ægteskab 
blev  syg  og  døde  ^)  Sagen  blev  henvist  til  Afgjørelse  af 
Samfrænder,  og  disse  dømte  den  13de  JuU  1531,  at  Hr.  Hans 
Bille  og  Fru  Karen  maatte  bevise  deres  Paastande  med 
«Brev  og  Indsegl  eller  og  skjellige  levende  Mænds  Røst, 
før  de  kunde  faa  nogen  Arv  ud  fra  Hr.  Anders  Bille  efter 
samme  Særsøskende  og  imod  Søskendeskifte  og  beseglede 
Breve».-)  Jakob  Hardenberg  og  Hans  Bille  fandt  det  for- 
nuftigst at  forlige  sig  med  Anders  Bille  paa  Grundlag  af  de 
bestaaende  Forhold,  men  Gyldenstjernerne  vilde  ikke  give 
tabt,  og  der  udviklede  sig  i  de  følgende  Aar  en  meget  al- 
vorlig Strid,  særlig  mellem  Knud  Gyldenstjerne,  Bisp  i  P'yn, 
og  Anders  Bille.  Kløften  mellem  de  to  Slægter  udvidedes 
end  mere,  da  Anders  Billes  Datter  Klara  blev  trolovet  med 
Henrik  Rosenkrans  faa  Dage  efter,  at  dennes  Trolovelse  med 
Margrethe  Gyldenstjerne,  Knuds  Sø.ster,  var  blevet  hævet. 
Kongen  søgte  forgjæves  at  bilægge  Striden.    Endnu  ved  Juletid 

1532  omtaler  Anders  Billes  Søn  Bent,  der  studerede  i  Paris, 
Fjendskabet  mellem  Faderen  og  Knud  Gyldenstjerne  og  beder 
Moderen  underrette  ham,  om  de  ere  forligte.     I  Marts  Maaned 

1533  kom  det  endelig  til  en  Udsoning.  Anders  Bille  synes 
at  have  gjort  det  første   Skridt.      Han    rejste  over  til  Sorup, 


')    Optegnelser  af  Anders  Bille   i   D.   Ad.   Br.   5.   8.       Fru   Gundels   Vidnes- 
byrd er  trykt  ovfr.   S.  251. 
')    Mag.   f.   dansk  Adelshist.   I.   41—42. 

Bispens  Gaard  paa  Lolland,  men  traf  ikke  Knud  Gylden- 
stjerne. Isen  var  imidlertid  brudt;  Bispen  skrev  nu  et  ven- 
ligt Brev  til  Hr.  Anders,  hvori  han  beklagede,  at  denne  var 
rejst  forgjæves.  Begges  Fætre,  Johan  Oxe  og  Knud  Pedersen 
Gyldenstjerne,  mæglede  derpaa  et  Forlig,  hvori  de  gjensidig 
lovede  aldrig  at  ville  lade  sig  bevæge  til  Strid  med  hinanden 
og  tilsagde  hinanden  Bistand  mod  enhver,  som  vilde  fejde 
paa  dem.  ^) 

I  August  1528  var  Anders  Bille  (i  Forening  med  Bispen 
i  Vendsyssel,  Holger  og  Trud  Uifstand  samt  Hans  Krafse) 
Kongens  Befuldmægtigede  paa  Mødet  i  Lødese  med  Kong 
Gustav  og  det  svenske  Rigsraad.  Det  var  atter  Spørgs- 
maalet  om,  hvem  Gulland  med  Rette  tilhørte,  der  var  Hoved- 
gjenstand  for  Debatten  mellem  Kongen  og  Hr.  Anders.  Man 
kom  ikke  til  noget  Resultat,  fik  kun  Lejlighed  til  at  sige 
hinanden  nogle  Ubehageligheder,  og  udsatte  derpaa  Af- 
gjørelsen  til  et  følgende  Møde.  Hr.  Anders  maa  dog  have 
forstaaet  at  vinde  Kongen,  thi  han,  som  var  en  driftig  Handels- 
mand og  drev  en  stor  Forretning  med  Kjøbmænd  i  Liibeck, 
Rostock,  Wismar,  Stralsund  og  Danzig,  fik  Kongens  Tilladelse 
til  at  udvide  sine  Handelsforbindelser  til  Stockholm  og  andre 
svenske  Kjøbstæder.  -) 

Et  positivt  Resultat  kunde  Sendebudene  dog  medbringe 
fra  Mødet.  Kong  Gustav  var  gaaet  ind  paa  et  gjensidigt 
Forsvarsforbund  mod  Kong  Christiern,  den  fælles  Fjende, 
som  alle  frygtede.  Intet  Aar  gik  hen,  uden  at  Rygtet  vidste 
at  berette  om  hans  farlige  Planer;  men  først  fra  Aaret  1530 
begyndte  disse  at  antage  bestemte  Former.     Kejser  Karl  V. 


')    Jakob    Hardenbergs    Forlig    med    Anders    Bille,    dat.   Kbhvn.    '"s    1532. 

Or.    i    D.    Ad.    Br.    5.    81.       De    mellem   A.   B.    og   Knud  Gyldenstjerne 

vexlede  Breve    i  Anledning  af  Forliget  ere   dat.    -'3,    '^/a   og  ^^,'3    1533- 

Or.  i  Top.   Saml.  p.  Pap.     Odense   158  —  59. 
')    Kong  Gustaf  I. 's  Registratur  V.    141 — 42.     Om  hans  Handelsforbindelser 

med   Kjøbmænd  i   de  tyske  Stæder  foreligger  der  en  Masse  Oplysninger 

1   D.   Ad.   Br.    5. 

havde  endt  sine  Krige  mod  Frankrig,  og  Christiern  II.  havde 
faaet  Løfte  om  hans  Hjælp  til  Gjenerobringen  af  sit  tabte 
Rige.  Nu  var  der  virkelig  Fare  paa  Færde,  og  alle  Kræfter 
maatte  anspændes  for  at  kunne  møde  «den  umilde  Mand», 
som  Anders  Billes  Svigermoder  kaldte  Kong  Christiern. 
Først  og  fremmest  maatte  Penge  skaffes  til  Veje,  og  i  Juli 
1530  bevilgede  derfor  Prælater  og  Adel  Kong  Frederik  et 
Laan  paa  over  80,000  Mark,  for  hvilket  de  fik  Pant  i  deres 
Len.  Disse  nye  Pantebreve  indeholdt  den  mærkelige  Be- 
stemmelse, at  selv  om  Panthaverne  forbrød  sig  mod  Kongen 
eller  Kronen  (o:  førte  Avindskjold  mod  deres  fædrene  Rige), 
skulde  Pantet  derfor  ikke  være  forbrudt.  Ved  denne  Lej- 
lighed blev  Anders  Bille  taxeret  for  looo  Mark,  Biskop 
Ove  for  4000,  Hans  Bille  for  500,  Knud  Bille  for  300  og 
Klavs  Bille  for  100  Mark.  Pengene  skulde  dog  først  ind- 
betales, naar  Faren  var  overhængende.  ^)  Dette  Øjeblik  ind- 
traf i  Sommeren  153 1,  da  Kong  Christiern  i  Ostfriesland  ud- 
rustede den  store  Flaade,  der  skulde  gjøre  Landgang  i 
Danmark  eller  Norge  —  ingen  vidste  hvor.  En  almindelig 
Skræk  betog  alle.  Kong  Frederik  turde  ikke  forlade  Got- 
torp. Først  frygtede  han  for  Angreb  syd  fra  og  senere  for, 
at  Kong  Christierns  Flaade  skulde  spærre  Overgangen  over 
Bæltet.  I  Danmark  maatte  derfor  hver  Landsdel  selv  sørge 
for  Forsvaret. 

Medens  Tyge  Krabbe,  Rigets  Marsk,  ledede  Forsvars- 
anstalterne  i  Skaane,  havde  Anders  Bille  i  Forening  med 
Oluf  Rosenkrans  og  Knud  Rud  Overbefalingen  i  Sjælland.-) 
Allerede  i  September  Maaned  1531   havde  de  samlet  Adelens 


')  Herom  se  Heises  Opsats  i  Danske  Mag.  4.  R.  VI.  S.  1  ff.  Anders 
Bille  fik  ikke  Pengene  indbetalt  i  rette  Tid,  men  fik  senere  Befaling 
til  at  betale  dem  til  Anders  Glob  til  Krigsfolkets  Lønning.  Forsikrings- 
brevet  til  A.  Bille,  dat.  Kbhvn.  '^'12  1 531.  Or.  i  T.  S.  p.  Pap.  Stege 
29.      Jvfr.   om   Laanet  ogsaa  Erslev,  Konge  og  Lensmand  S.   68. 

'■')  Heise  har  i  Fam.  Rosenkrantz's  Historie  S.  186 — 190  givet  en  detail- 
leret Fremstilling  af  Forholdene    1531—32,  hvortil  henvises. 

Og  Kjøbstædernes  Udbud;  deres  Hovedkvarter  var  først  i 
Antvorskov,  senere  i  Kjøge  og  Roskilde.  Af  de  tre  Over- 
anførere var  Anders  Bille  den  mest  krigserfarne.  Medens 
Oluf  Rosenkrans  synes  at  have  opfattet  Stillingen  temmelig 
koldblodige),  var  Anders  Bille  fuld  af  Uro  og  Spænding. 
Fra  Søholm  tilskrev  han  den  12te  Oktober  Hans  Stisen, 
Niels  Jude  og  Oluf  Smed,  hvem  han  havde  betroet  Befalingen 
paa  Stege  Slot,  at  han  havde  faaet  sikker  Underretning  fra 
Kong  Frederik  om,  at  «Kong  Christiern  er  visseligen  ven- 
tendes hid  ind  i  Riget,  og  kan  vel  ske,  at  han  agter  sig  did 
(til  Stege)  fremfor  noget  andet  Sted».  Han  giver  dem  derfor 
de  mest  detaillerede  Forskrifter,  hvorledes  de  skulle  for- 
berede Forsvaret  af  Slottet,  og  meddeler,  at  han  sender 
Sivert  Grubbe  til  dem  som  Befalingsmand  i  hans  Fraværelse. 
Er  der  Forrædere  i  Byen  eller  paa  Landet,  skulle  de  strax 
fængsle  dem."-) 

I  November  begave  Overanforerne  sig  til  Kjøbenhavn; 
her  indfandt  ogsaa  Rigsraader  fra  de  andre  Landsdele  sig, 
og  man  traf  nu  Foranstaltninger  til  at  afhjælpe  den  store 
Mangel  paa  Penge.  Det  blev  atter  Kirken,  der  maatte  skaffe 
de  nødvendige  Midler  til  Veje;  alle  Kirkers  Klenodier,  Kalke 
og  Monstranser,  alt  deres  Sølv  skulde  indsendes  til  Kjøben- 
havn  for  at  udmøntes  i  Penge.  Anders  Bille  og  Oluf  Rosen- 
krans skulde  modtage  det  og  senere  aflægge  Regnskab 
for  dets  Benyttelse.  Imidlertid  indtraf  i  December  Maaned 
Etterretninger  fra  Norge,  der  viste,  at  Kong  Christierns  An- 
greb gjaldt  Norge,  og  skjønt  en  Del  af  hans  Styrke  sam- 
tidig var  landet  i  Bahus  Len  nær  ved  Hallands  Grænser, 
var  dog  Faren  for  Angreb  paa  Kjøbenhavn  og  de  danske 
Øer  foreløbig  fjærnet.  I  Januar  1532  opholdt  derfor  Anders 
Bille   sig   paa  Søholm,    og   blev  saaledes  ikke  Vidne  til  Ud- 


^)    Se  Heise,  a.  St.  S.    187. 

')    Anders  Bille    t.  Slotsloven   p.   Stege,    Søholm   ^'jio    1531.      D.   Ad.  Br. 
5.  66. 

bruddet  af  den  alvorlige  Soldatertumult,  der  i  denne  Maaned 
fandt  Sled  i  Kjøbenhavn,  og  som  hans  Medbefalingsmand 
Oluf  Rosenkrans  havde  stor  Møje  med  at  dæmpe.  Han  har  dog 
sandsynligvis  begivet  sig  til  Kjøbenhavn  i  denne  Anledning; 
thi  fra  Søholm  opfordrede  han  den  23de  Januar  Lensmanden 
paa  Vordingborg  Henrik  Gøye  til  strax  at  komme  til  Kjø- 
benhavn med  sine  Svende  og  tillige  medbringe  alt  det  Kirke- 
sølv, han  havde  oppebaaret  af  Kirkerne  i  sit  Len  til  at  be- 
tale Knægtene  deres  Sold^).  Joachim  Rønnov  fraraadede  dog 
at  sende  Adelens  Udbud  til  Kjøbenhavn,  da  det  let  vilde 
kunne  komme  til  Strid  mellem  dem  og  Landsknægtene  og 
Borgerne,  det  gjaldt  først  og  fremmest  om  at  skaffe  Lands- 
knægtene Pengene,  og  dette  Raad  blev  fulgt.  Fra  Mønt- 
mesteren i  Malmø  sendtes  efter  Haanden  hvad  der  blev  ud- 
møntet af  Kirkesølvet,  og  saaledes  stilledes  Bevægelsen  blandt 
Krigsfolket.  Da  Kong  Frederik  endelig  i  Marts  Maaned  kom 
til  Kjøbenhavn,  var  Oprøret  dæmpet. 

I  de  følgende  Maaneder  var  hele  Billeslægten,  med 
Undtagelse  af  Eske  Bille,  samlet  i  Kjøbenhavn.  Byen  var 
fuld  af  Krigsfolk,  Flaaden  udrustedes,  som  skulde  sendes 
op  til  Norge,  Sendebud  fra  Hansestæderne,  Nederlandene, 
Frankrig  og  Sverig  forhandlede  med  Kongen  og  Rigsraadet, 
og  fra  Norge  indløb  der  stadig  Efterretninger,  som  lød  gun- 
stigere og  gunstigere  for  Kong  Frederik.  Da  den  danske 
Flaade  den  24de  Juli  sejlede  ind  paa  Kjøbenhavns  Red,  med- 
bringende den  ulykkelige  Christiern  IL,  var  al  Frygt  og  Fare 
forbi.  Det  gjaldt  nu  kun  om  at  finde  Udvej  til  at  omgaa 
det  Lejde,  Knud  Gylden.stjerne  havde  givet  Kongen.  I  de 
Forhandlinger,  som  herom  førtes  med  de  lybske  og  svenske 
Sendebud,  spillede  Anders  Bille  en  Hovedrolle.  I  Forening 
med  Tyge  Krabbe  foreslaar  han  at  bryde  Lejdet  og  sætte 
Kong  Christiern  i  Forvaring  paa  Sønderborg  Slot.  Det  er 
ham,  der  paatager  sig  det  lidet  behagelige  Hverv   at  under- 


')    Kbhvns.   Diplomater  IV.   466—67. 

rette  Kong  Christiern  om,  at  han  ikke  kan  faa  Farbroderen 
i  Tale,  og  det  er  ham,  som  paa  tysk  og  dansk  i  Helligaands- 
kirken  udvikler  for  de  fremmede  Gesandter  Nødvendigheden 
af,  at  man  nu  benytter  sig  af  det  gunstige  Øjeblik  og  for 
bestandig  gjør  Ende  paa  Christiern  II  's  skumle  Planer.  At 
Anders  Bille  gjorde  sig  til  Talsmand  herfor,  kaster  en  mørk 
Skygge  paa  hans  Karakter.  Det  var  hans  Fætter  og  Ven, 
Knud  Pedersen  Gyldenstjerne  til  Tim,  der  i  Sønderborg  rev 
den  gyldne  Vlies  af  Kong  Christierns  Hals  og  trak  ham  i 
Skægget.  Det  var  hans  Søstersøn,  Slægtning  af  samme  Navn, 
Bispen  i  Fyn,  der  anviste  de  Veje,  ad  hvilke  man  kunde  finde 
Undskyldning  for  at  bryde  det  Lejde ,  han  selv  havde  givet 
Kong  Christiern,  og  som  lod  sig  henrive  til  den  usømmelige 
Ytring:  «Man  giver  saa  mangen  Portner  Brød,  man  kan  da 
ogsaa  give  Kong  Christiern  Brød  og  holde  ham  i  Forvaring.* 
Anders  Bille  var  en  af  de  8  danske  og  holstenske  Raader, 
ligeoverfor  hvem  Kong  Frederik  og  Hertug  Christian  forplig- 
tede sig  til  aldrig   at   løslade    Kong  Christiern^). 

Anders  Bille  vedblev  at  beholde  Høvedsmandsposten 
paa  Sjælland;  da  Oluf  Rosenkrans  i  Sommeren  1532  blev 
Hertug  Hans'  Hofmester,  udnævntes  Henrik  Gøye  12te  Jan. 
1533  til  hans  Medbefalingsmand.  Hr.  Anders  havde  det 
Uheld  '<ved  en  Fejltagelse*  («jeg  tog  miste »)  at  bryde  det 
Brev,  som  Kongen  herom  havde  tilskrevet  hans  nye  Kollega. 
Han  bevidner  paa  det  højtideligste,  at  han  ikke  har  gjort 
det  med  Vilje  og  først  opdagede  Fejltagelsen,  da  han  havde 
læst  Brevet^).     Man  kan  tro  det,  om   man  vil. 

Ved  Slutningen  af  Frederik  I. 's  Regering  stod  altsaa 
Anders  Bille  i  den  højeste  Agt  og  Anseelse.  Han  var  et 
af  de  mest  indflydelsesrige  Medlemmer  af  Rigsraadet,  hvad 
Forhandlingerne  med  Christiern  II.   havde  godtgjort;  han  var 


*)    Jvfr.    Heise,   Christiern   II.   i  Norge  og  Waitz   Wullenwever  S.   356   ff. 
*)    A.    B.    l.    Henrik   Gøye,    Barestad    "/2    I533-    Or.    i   Adelen    i    Danmark 

Fase.    16.   Bille  8.     Jvnf.  Hist.  Tidsskr.  4.  R.   III.   251    og  Heise,    Fam. 

Rosenkrantz,  Diplomats  S.   129 — 30. 

Øverstbefalende  paa  Sjælland,  nær  knyttet  til  de  verdslige 
Ledere  af  det  katolske  Parti,  Tyge  Krabbe  og  Oluf  Rosen- 
krans. Uagtet  sit  udpræget  katolske  Sindelag  havde  han 
vidst  at  bevare  et  godt  Forhold  til  den  evangeliske  Konge. 
Da  Klostrene  bleve  ophævede,  lykkedes  det  ham  at  faa  det 
rige  Dalby  Kloster  i  Skaane  i  Forlening.  Han  stod  sig  og- 
saa  godt  med  de  gejstlige  Stormænd.  Joachim  Røraov  for- 
lenede ham  med  Bispetienden  af  Fanefjord  Sogn  paa  Møen, 
Abbeden  i  Skovkloster  forlenede  ham  med  en  Del  Gaarde  i 
Sjælland  og  Falster,  og  Jørgen  Friis,  Bisp  i  Viborg,  gav 
hans  Søn  Bent  Løfte  om  det  før.ste  ledigblivende  Kannike- 
dømme  ved  Viborg  Domkirke.  Hans  Hustru  og  Svigermoder 
vare  strængt  katolske  Kvinder.  « Flyer  Messer  og  Gudstjene- 
ster op  igjen,  og  Processioner,  at  den  evige  Gud  vil  hjælpe 
os  fra  den  umilde  Mand,>^  skriver  Fru  Ane  Movridsdatter  til 
Anders  Bille  under  Herredagen  i  Kjøbenhavn  April  1532. 
Med  Povl  Eliesen  stod  Anders  Bille  i  venskabelig  Forbin- 
delse, ligesom  med  Frands  Vormordsen,  inden  denne  var 
traadt  over  til  Luthers  Lære.  1528  dedicerede  den  sidst- 
nævnte Anders  Bille  og  Hustru  sin  Oversættelse  af  Psalmerne, 
som  han  havde  foretaget  efter  deres  indstændige  Opfordring 
og  med  Hjælp  af  Povl  Eliesen.  Naar  Mogens  Gøye  af  et  Brev 
fra  Anders  Bille  tager  Anledning  til  at  udtale,  at  han  ikke 
vil  sætte  nogen  af  sine  Børn  til  Skolen  i  den  Hensigt,  «at  de 
skulde  komme  udi  den  gejstlige  Stand,  hvor  sligt  Nederfald 
dagligen  tager  og  ydermere  gjøre  vil,»  kan  man  sikkert  sige, 
at  han  ikke  heri  har  truffet  Anders  Billes  Mening.  Tvært- 
imod, han  sendte  sine  Døtre  i  Klostrene  for  at  undervises 
af  Nonnerne,  han  sendte  sin  Søn  Bent  til  Paris  for  at  studere 
Theologi,  og  at  han  benyttede  sin  Indflydelse  til  at  skaffe 
denne  Søn  det  ene  gejstlige  Prælatur  efter  det  andet.  Han 
regnedes  da  ogsaa  til  en  af  Katolicismens  bedste  Støtter,  og 
da  Hertug  Albrecht  af  Mecklenburg  under  Interregnet  efter 
Kong  Frederiks  Død  den  10de  April  1533  mente  Lejligheden 
gunstig  til  at  spekulere  i  den   danske  Krone,   var  Anders  Bille 

en  af  de  Rigsraader,  hvem  han  opfordrede  til  at  træde  ind 
i  et  hemmeligt  katolsk  Forbund  og  at  modsætte  sig  Hertug 
Christians  Valg  til  dansk  Konge  ^). 


5- 
Hans   Bille 

til  Egede,  Lensmand  paa  Skjoldenæs  (1532 — 33.) 

Hans  Bille  var,  som  vi  allerede  have  set,  den  første 
sjællandske  Adelsmand,  der  sluttede  sig  til  Kong  Frederik, 
og  han  fik  selvfølgelig  sit  tabte  Len,  Skjoldenæsholm,  tilbage. 
Det  fortaltes,  at  han  ogsaa  havde  faaet  Brev  paa  alt  Henrik 
Gøyes  Gods  i  Sjælland;  men  noget  sikkert  vides  ikke  herom, 
og    efter  Henrik    Gøyes    senere    Udsoning   med   Kongen    har 


')  Om  Anders  Billes  Forlening  med  Dalby  Kloster  se  Hist.  Tidsskr.  4.  R. 
III.  498 — 99,  smlgn.  Frederik  I.'s  Registranter  S.  277  —  78.  '^/s  1530 
overlader  Henrik  Jensen,  Provst  i  Dalby,  Klostret  til  A.  B.  mod  en 
aarlig  Afgift  af  32  Mark.  Or.  p.  Perg.  i  Rigsark,  Saml.  Chr.  II.  54  a  9. 
Inventar  over  Dalby  Kloster  i  Wieselgreen ,  De  claustris  Sveo-Gothicis 
I.  50.  ^^;ii  1529  forlener  Joachim  Rønnov  A.  B.  med  Fanefjords  Bispe- 
tiende. Paludan,  Møens  Beskriv.  II.  306.  Rasmus  Daa,  Abbed  i  Skov- 
kloster, forlener  A.  B.  ■*/2  1526  med  Klostrets  Tjenere  i  Faxinge  og 
Oregaard  (Beltringe  S.  Baarse  Herred)  samt  '^/i  1529  med  en  Del 
Gods  i  Sjælland  og  Falster,  Or.  i  Top.  S.  p.  Pap.  Faxinge  I.,  Skov- 
kloster 5  og  7,  D.  Ad.  Br.  5.  78.  '/?  1532  udstæder  Jørgen  Friis, 
Biskop  i  Viborg,  et  aabent  Brev,  at  han  til  Løn  for  de  Tjenester,  An- 
ders Bille  har  gjort  Viborg  Domkirke,  og  for  det  gode  Haab ,  han  har 
om  hans  Søn  Bent,  at  han  skal  blive  ved  den  hellige  Kirke  og  en  af 
dens  Personer,  giver  forn.  Bent  Ventebrev  paa  et  Kannikedømme.  Or. 
i  D.  Ad.  Br.  5.  72.  Hans  Svigermoders  Brev,  dat.  Bistrup  ®/4  1532. 
D.  Ad.  Br.  5.  9.  Frands  Vormordsens  Dedication,  Kbhv.  ^'/i  1 528, 
i  Dan.  Bibi.  III.  77.  Mogens  Gøye  til  A.  B.,  Avnsbjerg  '/i  1530.  Rør- 
dam, Kbhvns.  Univ.  Hist.  I.  27.  Om  Døtrenes  Klosterundervisning  se 
Brasch,  Bregentved  S.  119 — 20.  Bent  Billes  Studeringer  i  Paris  se  Dan- 
ske Mag.  4.  R.  IV.  347.  Hert.  Albr.  af  Mecklenburgs  Brev  t.  A.  B  , 
Schwerin   '*/4    1534  i  Danske  Mag.  II.    100 — 102. 

han  da  i  alt  Fald  mistet  det  igjen,  uden  at  der  forlyder 
noget  om ,  at  han  paa  anden  Maade  har  faaet  Erstatning. 
Skjoldenæs  Len  fik  han  paa  Afgift  mod  at  udrede  300  Mark 
aarlig  og  Halvdelen  af  de  uvisse  Indtægter  (Sagefald  m.  m.). 
1526  fik  han  imidlertid  Lenet  frit  for  Livstid  og  1531  — 
som  ovenfor  anført  —  Pant  i  det  for  500  Mark.  1529  sikrede 
han  sin  ældste  Søn  Lenet  efter  Faderens  Død  i  6  Aar.  Han 
kom  ikke  bedre  ud  af  det  med  Bønderne  i  Kong  Frederiks 
end  i  Kong  Christians  Tid ;  men  nu  vare  Forholdene  for- 
andrede, og  han  risikerede  ikke  at  miste  sit  Len  af  den 
Grund.  Efter  Niels  Brahes  Fald  fik  han  Brev  paa  alle  den- 
nes Ejendomme  i  Sjælland.  Forøvrigt  var  han  et  flittigt 
Medlem  af  Rigsraadet;  han  fulgte  sin  Fætter  Oves  kirkelige 
Politik  i  et  og  alt,  og  hans  rige  Erfaring  gav  ham  en  vis 
Anseelse ,  der  undertiden  affødte  enkelte  Æreshverv.  Saa- 
ledes  var  han  1523  en  af  de  4  Statholdere  i  Sjælland,  og 
1 53 1  en  af  Regeringskommissærerne  med  den  særlige  Op- 
gave at  forestaa  Retsplejen.  Ligesom  Broderen  Anders  fær- 
dedes han  meget  i  Kjøbenhavn,  hvis  Borgere  synes  at  have 
vist  flere  af  Billerne  —  saaledes  Eske,  Anders  og  Hans  — 
særlig  Tillid.  Det  var  da  ogsaa  kun  Gjengjæld,  naar  han 
og  Anders  Bille  anbefalede  Borgernes  Anmodning  til  Kongen 
om  at  skjænke  dem  Serridslev  By. 

Hans  huslige  Forhold  ere  os  saa  godt  som  ukj endte. 
Han  boede  afvexlende  paa  Egede  og  Skjoldenæs  og  havde 
i  sit  andet  Ægteskab  med  Inger  Rønnov  8  Børn,  paa  hvilke 
Fru  Anne  Movridsdatters  Ytring  til  Anders  Bille  fandt  en  pas- 
sende Anvendelse:  4 Ægteskaber  ere  nu  sjældne  her  i  Verden*. 
Thi   ingen   af  alle  disse  nu  voxne   Børn   giftede  sig. 


534  TORBEN    BILLE. 

6. 

Sten  Bille  til  Lyngsgaards  Sønner  til    1533. 

(i. 

Torben   Bille,  Ærkebisp  i  Lund. 

Sten  Bille  til  Lyngsgaards  to  Sønner,  Torben  og  Klavs, 
frembyde  den  Mærkelighed,  at  den  ældre  efter  Farfaderen 
opkaldte  Søn  træder  ind  i  den  gejstlige  Stand,  medens  den 
yngre,  efter  Morfaderen  Klavs  Rønnov  opkaldte  Søn  arver 
Familieejendommene  og  fører  Slægtens  Navn  videre.  Sten 
Bille  var  en  religiøs  anlagt  og  tillige  kundskabsrig  Mand; 
den  bekjendte  svenske  Biskop  Hans  Brask  omtaler  saaledes 
en  Ytring  af  ham  til  Dr.  Anders  i  Helsingør,  at  de  Danske 
og  Norske  vare  ældre  i  Christendommen  end  de  Svenske^). 
Han  har  utvivlsomt  ønsket,  at  en  af  hans  Sønner  skulde  blive 
Gejstlig,  og  han  har  vel  ogsaa  haft  det  rette  Blik  for,  hvilke 
Udsigter  til  Magt  og  Rigdom  den  gejstlige  Stand  frembød 
for  en  Mand  af  højadelig  Slægt,  naar  han  netop  lod  sin 
ældste  Son  vælge  denne  Vej  til  Ros  og  Magt.  Torben  har 
studeret  i  Udlandet  og  her  erhvervet  Magistergraden.  1507 
var  han  Kannik  i  Lunds  Domkapitel,  og  15 19  havde  han 
opnaaet  Dekanværdigheden.  Samtidig  hermed  fungerede  han 
imidlertid  som  Sekretær  i  Kongens  Kancelli,  og  ved  Ærke- 
biskop Birgers  Død  den  10de  Decbr.  15 19  opholdt  han  sig 
som  tjenestegjørende  kongelig  Sekretær  i  Kjøbenhavn.  Bispe- 
valget gav  som  bekjendt  Anledning  til  Strid  mellem  Kongen 
og  Kapitlet;  dette  valgte,  trods  Kongens  Befaling  til  at  ud- 
sætte Valget  indtil  videre,  Aage  Sparre  til  Ærkebisp;  men 
Kongen  sendte  som  Svar  herpaa  Diderik  Slagheck  med  nogle 
Ryttere,  som  skulde  indkvarteres  hos  Kapitelsmedlemmerne, 
over  til  Lund ,  og  Kapitlet  maatte  nu  udskrive  sine  Med- 
lemmer til  et  nyt  Valg,  der  fandt  Sted  den   5te  Januar   1520 


')    Guslaf  I. 's   Registratur  III.  421 — 24. 

Og  efter  Kongens  Ønske  faldt  paa  hans  meget  betroede 
Sekretær,  Jørgen  Skodborg.  Torben  Bille  synes  ikke  at 
have  været  til  Stede  ved  noget  af  Valgene.  I  Skrivelser  af 
2ide  December  15 19  erkjender  han  at  være  kaldet  til  Del- 
tagelse i  Valget ,  samtykker  i  at  dette  sker ,  men  beklager 
paa  Grund  af  »lovligt  F'orfald  >  ikke  selv  at  kunne  være  til 
Stede.  Hans  dobbelte  Stilling  som  Sekretær  hos  Kongen 
og  Dekan  i  Kapitlet  har  sandsynligvis  været  det  lovlige  For- 
fald, som  hindrede  ham  i  at  opfylde  sin  Pligt  ^). 

Imidlertid  oprandt  der  trange  og  alvorlige  Tider  for 
Lunde  Domkapitel.  Kongen  krævede,  at  Stiftet  skulde  til- 
bagegive Kronen  Bornholm  og  de  Herreder,  det  besad  i 
Skaane,  tillige  med  Kjøbstaden  og  Slottet  Aahus.  Da  baade 
Ærkebispen  og  Kapitlet  afslog  dette  og  endog  nægtede  at 
forelægge  Stiftets  Adkomstbreve,  faldt  Jørgen  Skodborg  i 
Unaade;  Kongen  indsatte  Diderik  Slaghek  til  Ærkebisp,  og 
efter  dennes  Henrettelse,  den  24de  Januar  1522,  satte  han 
sin  Vilje  igjennem  med  Magt.  Domherrerne  bleve  kaldte  til 
Kjøbenhavn,  kastede  i  Fængsel  og  tvungne  til  at  overdrage 
Kronen  Bornholm  og  Aahus.  Torben  Bille,  som  den  22de 
Januar  fra  Kjøbenhavn  af  havde  tilskrevet  Kapitlet,  at  han 
paa  Grund  af  Upasselighed  ikke  kunde  komme  over  til  Lund, 
var  ogsaa  blandt  dem,  som  kastedes  i  Fængsel,  og  han  har 
fra  Fængslet  underskrevet  en  Opfordring  til  sine  i  Lund 
tilbageblevne  Kolleger  om  at  gaa  ind  paa  Kongens  For- 
langende. Derpaa  gjennemførte  Kongen  Valget  af  Udlæn- 
dingen Johan  Veze  til  Ærkebisp  i  Lund,  men  det  er  be- 
kjendt  nok,  at  Kong  Christierns  Overgreb  ved  denne  Lejlighed 


')  1507  Kannik  i  Lund,  se  D.  Ad.  Br.  lo,  67.  Breve  af  21de  og  22de 
Decbr.  15 19  fra  Torben  Bille  til  Kapitlet,  dat.  Kjøbenhavn,  i  Lunde 
Kapitels  Registrant.  Afskr.  i  Ny  kgl.  Saml.  725  d.  Fol.  S.  271.  I 
disse  Breve  kalder  T.  B  sig  Dekan  i  Lund,  og  det  kan  saaledés  ikke 
være  rigtigt,  naar  Allen  III,  2.  S.  68  siger,  at  Aage  Jepsen  Sparre 
var  Dekan.  Allerede  1518  var  T.  H.  kgl.  Sekretær,  og  han  var  det 
endnu   22de   April    1520.      Suhm,   Samlinger  II,    i.    S.    192 — 93. 

vakte  Gejstlighedens  højeste  Forbitrelse  og  særlig  bidrog  til, 
at  Prælaterne  sluttede  sig  til  Opstanden   1523^). 

I  de  følgende  Aar  høre  vi  ikke  Torben  Bille  synderlig 
omtale.  Vi  vide  kun ,  at  han  med  de  øvrige  Domherrer  i 
Lund,  efter  Johan  Vezes  Bortrejse  med  Kong  Christiern,  paa 
ny  valgte  Aage  Sparre  til  Ærkebisp  i  Lund  og  hævdede 
hans  Valg  imod  den  af  Kong  Frederik  I.  støttede  Jørgen 
Skodborg.  1526  lod  dog  Kong  Frederik  Jørgen  Skodborgs 
Sag  falde,  men  Aage  Sparre  kunde  ikke  opnaa  pavelig 
Bekræftelse,  og  da  den  gamle  Mand  trættedes  i  den  stadige 
Kamp  med  Reformatorerne,  hvis  Hovedkvarter,  Malmø,  netop 
laa  i  hans  Stift ,  modnedes  den  Tanke  hos  ham  ,  at  over- 
drage Styrelsen  af  Stiftet  til  en  yngre  og  kraftigere  Mand. 
To  Mænd  kunde  særlig  komme  paa  Tale:  Domprovsten 
Klavs  Urne  og  Dekanen  Torben  Bille.  Den  førstnævnte 
roses  af  Reformatoren  Peder  Laurenssen  for  sin  Fromhed  og 
Lærdom ;  men  netop  den  gode  Omtale,  han  faar  af  Reforma- 
toren, kan  have  været  hindrende  for  hans  Valg  til  Ærkebisp, 
og  Torben  Bille,  om  hvis  ivrige  katolske  Sindelag  ingen  af 
Kapitlets  Medlemmer  har  kunnet  været  uvidende,  gik  af  med 
Sejren.  I  Sommeren  1532  rejste  Torben  Bille  over  til  Kjø- 
benhavn  for  at  forhandle  med  Kongen  om  Valget.  Støttet 
af  sin  mægtige  Slægt  og  begunstiget  af  de  daværende  vanske- 
lige politiske  Forhold  (Christiern  II.  i  Norge) ,  lykkedes  det 
ham  at  træffe  en  Overenskomst  med  Kong  Frederik,  som  i 
visse  Henseender  var  gunstigere  end  de  Forpligtelser,  Knud 
Gyldenstjerne,  Joachim  Rønnov  og  Oluf  Munk  havde  maattet 
gaa  ind  paa  for  at  opnaa  Odense,  Roskilde  og  Ribe  Stifter. 
Vel  maatte  han  love  «at  ville  og  skulle  udi  Lunde  Stift  lade 
prædike  det  sande  Guds  Ord,  det  hellige  Evangelium  rent 
og  klart,  som  det  med  den  hellige  Skrift  skriftligen  udtydes 
og  bevises    kan,    den    almægtigste  Gud   til  Lov   og  Ære    og 


')    Torben  Bille  t.  Kapitlet   i  Lund,   Kbhviv    22.   Jan.    1522.      Ny  kgl.  Saml. 
725    d.   Fol.,   S.    275.     Jvfr.    Allen    III,   2.   S.    227. 

kristne  Mennesker  til  deres  Sjæles  Saligheds  Bestand,  og  ej 
med  Vold  og  Uret  overfalde  dem,  som  det  hellige  Evange- 
lium prædike,  som  foranskrevet  staar,  besynderlig  udi  Malmø 
og  andre  Hans  Naades  Kjøbstæder,  og  ej  med  Vold  og  Uret 
hindre  Præster  paa  deres  Giftermaal,  om  der  er  nogle,  som 
dem  gifte  ville  og  faa  ægte  Hustruer*  •,  endvidere  love  at 
være  Kongen  huld  og  tro,  ramme  hans  og  hans  Børns  Bedste 
og  ikke  staa  Kong  Christiern  bi  i  nogen  Maade.  Derimod 
savnes  de  vigtige  Bestemmelser,  som  fandtes  i  Joachim  Røn- 
novs  og  Oluf  Munks  Reverser,  at  de  navnlig  skulde  ramme 
den  af  Kongens  Høms  Bedste,  som  blev  udvalgt  til  Konge 
i  Danmark,  og  endvidere  anerkjende  Kongen  og  Raadet  som 
øverste  Værneting  for  de  Fripræster,  over  hvilke  de  havde 
noget  at  klage.  Forpligtelsen  var  altsaa  et  Kompromis, 
hvorved  Kongen  paa  sin  Side  søgte  at  sikre  sine  evangeliske 
Venner  mod  den  ivrige  Katolik  og  hans  indflydelsesrige 
Venner  i  Lunde  Domkapitel,  medens  Torben  Bille  holdt  sig 
en  Udvej  aaben  til  efter  Kongens  Død  at  gaa  frem  med 
Strænghed  mod  sine  Modstandere.  Hans  Broder  Klavs,  hans 
Fætter  Anders  og  hans  «kjære  Frænde  >  Tyge  Krabbe,  alle 
strænge  Katoliker,  gik  i  Borgen  for  at  han  vilde  holde  sine 
Forpligtelser,  og  lovede  i  modsat  Fald  at  staa  til  Rette 
derfor  ^). 

Nu  kunde  Valget  foregaa,  og  den  27de  Juli  1532  sam- 
ledes da  ogsaa  den  gamle  Ærkebisp  med  sine  Domherrer  i 
Kapitelshuset  i  Lund  og  erklærede,  at  han  paa  Grund  af 
Alder  og  Skrøbelighed  og  med  Kong  Frederiks  og  Kapitlets 
Samtykke  overdrog  sin  Ret  til  Stiftet  til  Dekanen  Torben 
Bille,  hvem  han  udnævnte  til  sin  Coadjutor  og  Efterfølger. 
Dog  forbeholdt  han  sig  sin  Ret  til  Stiftet,  hvis  Torben  Bille 


')  Torben  Billes  Revers  til  K.  Fr.  I.,  dat.  Kbhvn. ,  Mand.  e.  s.  Knud 
Konges  Dag  o:  15de  Juli,  er  trykt  i  Rørdams  Udg.  af  Malmøbogen 
S.  XLV — XLVI.  Om  Reversets  Betydning  jvfr.  de  oplysende  Bemærk- 
ninger hos  Heise,  Herredagen  i  Kjøbenhavn  1533  i  Hist.  Tidsskr.  4.  R. 
III.   305—307. 

skulde  dø  eller  ønske  at  træde  tilbage,  og  fik  til  Underhold, 
saa  længe  han  levede,  Indtægterne  af  Froste  Herred,  to 
Klostre  i  Lund  og  Bosie  samt  Hæglinge  Sogn  med  al  konge- 
lig og  ærkebiskoppelig  Rettighed.  I  et  Brev  af  samme 
Datum  til  Pave  Klemens  tilmeldte  Kapitlet  denne  Valget  og 
bad  om  Torben  Billes  Konfirmation,  idet  det  tilføjede,  at 
den  gamle  Ærkebisp  formodede,  at  han  selv  havde  haft 
Udsigt  til  at  opnaa  pavelig  Konfirmation,  og  tillige  frem- 
hævede Nødvendigheden  af  Pavens  Indvilligelse  i  Valget  paa 
Grund  af  de  vanskelige  Forhold ,  som  det  stadig  mere  og 
mere  om  sig  gribende  Kjætteri  fremkaldte  i  Stiftet.  Torben 
Bille  udnævnte  tillige  tre  Prokuratorer,  som  skulde  forhandle 
med  Pavehoffet  angaaende  Konfirmationen  ^).  Udsigten  til 
at  opnaa  et  gunstigt  Resultat  i  Rom  var  kun  ringe.  Ikke 
mindre  end  tre  Mænd  kunde  med  større  eller  mindre  Ret 
opstille  deres  Fordringer  paa  Stiftet:  Kardinal  Paolo  de  Cesis, 
hvem  Paven  allerede  1520  havde  tildelt  Stiftet,  Jørgen  Skod- 
borg, som  havde  udbetalt  Kardinalen  en  Pengesum  og  der- 
paa  havde  faaet  Pavens  Bekræftelse,  samt  endelig  Johan 
Veze,  der  ikke  havde  renonceret  paa  sin  Ret,  uagtet  han 
ligeledes  havde  faaet  Pavens  Brev  paa  Roskilde  Stift,  og  som 
desuden  havde  kraftige  og  formaaende  Talsmænd  blandt  de 
katolske  Fyrster.  Torben  Billes  Fuldmægtiges  Anstrængelser 
i  Rom  vare  derfor  forgjæves,  og  en  ny  Skrivelse  fra  Aage 
Sparre  til  Kardinal  de  Cesis  af  lode  November  1532  havde 
ikke  den  forønskede  Virkning-).  Dette  hindrede  dog  ikke 
Torben  Bille  i  at  overtage  Styrelsen  af  Stiftet.  Saaledes 
overdrog  han  allerede  24de  August  1532  Knud  Sparre  Godset 
til  Højby  Kirke  i  Baarse  Herred:  i  December  Maaned  traf 
han  nogle  Foranstaltninger  med  Hensyn  til  Væsby  Kirke, 
og    iste    April    1533    forlenede   han    Ejler  Rønnov   og  Hustru 


')    Rørdam,   Hist.   Kildeskr.    2.    R.    II.    389—98;    jvfr.   Hist.   Tidsskr.    4.   R. 

III.   504. 
=■)    Rørdam,   Hist.    Kildeskr.    2.   R.   II.   398—99. 

med  Lunde  Sædes  Len,  Gods  og  Tjenere  i  «Stinchelsiø»  i 
Sjælland^).  Uden  Penge  kunde  intet  udrettes  i  Rom,  og  det 
var  derfor  en  velkommen  Gave,  da  Aage  Sparre  den  5te 
Marts  1533  overdrog  Torben  Bille  hvad  der  var  tilbage  af 
de  5000  Dukater,  han  havde  staaende  i  Fuggernes  Bank  i 
Rom  og  i  Liibeck,  til  at  anvende  til  Opnaaelsen  af  Konfirma- 
tionen i  Rom.  Til  Gjengjæld  lovede  Torben  Bille  at  holde 
Aage  Sparre  og  Lunde  Stift  skadesløs  for  M.  Jørgen  Skod- 
borgs, Kardinal  de  Cesis  og  andres  Fordringer  paa  Stiftet^). 
Torben  Bille  opnaaede  dog  aldrig  den  pavelige  Bekræftelse 
paa  sin  Værdighed ,  og  da  han  i  de  af  Kapitlet  og  Ærke- 
bispen udstedte  Breve  altid  benævnes  Coadjutor  og  eventuel 
Successor,  samt  da  Aage  Sparre  tillige  ses  selv  efter  sin 
Tilbagetræden  at  have  udøvet  ærkebiskoppelige  Forretninger^), 
har  der  sandsynligvis  bestaaet  et  Slags  Condominium  imellem 
dem,  ihvorvel  Torben  Bille  i  de  følgende  Aar  udadtil  op- 
træder som  Stiftets  rette  Indehaver. 

Af  det  katolske  Parti  hilsedes  Torben  Billes,  Ove  Billes 
Fætters,  Overtagelse  af  Landets  højeste  gejstlige  Embede 
med  Glæde.  Han  .synes  at  have  været  en  lidet  overlegen 
Personlighed  med  væsentlig  verdslige  Interesser,  og  som  i 
alle  politiske  og  kirkelige  Spørgsmaal  fulgte  i  sin  Fætters 
Kjølvand.  Af  de  Evangeliske  skulde  han  snart  gjøre  sig 
forhadt  paa  Grund  af  sin  voldsomme  Optræden  imod  Refor- 
matorerne i  Lunde  Stift,  og  fra  en  af  hans  Jævnlige  fore- 
kommer der  strax  i  Begyndelsen  af  hans  Embedsvirksomhed 
en  karakteristisk  Ytring  om  ham,  som  tillige  giver  et  Vidnes- 
byrd om   det  Had,    som  selv  Laiidets  fornemste  Adelsmænd 


^)    Or.    paa  Papir   i  Rigsark.  Regisir.    12,    Nr.    26.       Ny    kgl.   Saml.   725  d. 

Fol.   S.    171.      Hist.  Tidsskr.  4.   R.   III.    505. 
')    Rørdam,    Hist.    Kildeskr.   2.   R.   II.   400 — 401.      Hist.  Tidsskr.  4.  R.   III. 

504—505. 
')    .Se  Brev  af   12.  Decbr.    1532,   hvorved  en  Del  Adelsmænd  i   Lunde  Stift 

tilsikrer  Gejstligheden   dens  tidligere  Indkomster  af  Almuen.      Ny  kirkeh. 

Saml.   II.   697. 

nærede  imod  de  rige  og  overmodige  Bisper.  Den  bekjendte 
Rigsraad  Peder  Lykke  skriver  nemlig  den  28de  Januar  1533 
til  Anders  Bille  følgende:  «Maa  I  vide,  kjære  Hr.  Anders, 
at  Electus  M.  Torben  Bille  lod  i  Aar  med  sin  Magt  tage 
fra  mig  det  Fiskerleje  paa  Barsebæk,  Penge,  Sild  og  hvad 
anden  Rettighed,  jeg  skulde  have  dér,  som  de  gode  Mænd 
have  nydt,  der  have  haft  Barsebæk  Gaard  før  mig,  hvilket 
mig  tykkes  at  være  ganske  stor  Uret.  De  ere  ikke  andet 
end  Ridd  ersmændsmænd,  saa  vel  som  vi  ere,  og 
strax  de  faa  Magt,  skal  de  strax  tage  fra  os  imod 
en  skreven  Lov,  at  hver  Mand  bør  at  tale  sig  til 
Rette.  Kjære  Hr.  Anders,  saa  giver  jeg  Eder  det  kjær- 
ligen  til  Kjende  og  vil  ydermere  kære  derpaa  for  vor  naadige 
Herre  og  Danmarks  Raad  og  alle  mine  Venner,  til  saa  længe 
jeg  faar  dér  en  Husvalelse  for.  >  Hans  Klager  fandt  Med- 
hold hos  Rigsraadet,  der  paa  Herredagen  1533  tilkjendte 
ham  Fiskerlejet^). 


b. 

Klavs  Bille 

t.  Lyngsgaard,   Lensmand  paa   Bahus  til    1533. 

Klavs  Bille,  Sten  Billes  og  Margrete  Rønnovs  yngre 
Søn,  er  opkaldt  efter  Morfaderen,  Marsken  Klavs  Rønnov. 
Hans  Fødselsaar  er  ukjendt,  men  da  han  allerede  1520  blev 
slaaet  til  Ridder,  tør  han  antages  at  være  født  ca.  1490. 
Hans  Navn  forekommer  første  Gang  i  et  Brev  af  23de  Au- 
gust 15 17,  hvor  han  optræder  som  Befuldmægtiget  i  en  Strid 
mellem  Niels  Brahe  til  Vandaas  og  Ærkebisp  Birger  paa 
den  førstnævntes  Vegne.  To  Aar  efter  fik  han  Ventebrev 
paa  Vesterstad    Len    efter   Faderens   Død,    og    det   følgende 


')    Saml.   l.   Fyens  Hist.  \'II.   305  —  307.      Hist.   Tidsskr.  4.  R.  III.  507 — 509. 

Aar  kom  han  til  at  tage  fremragende  Del  i  Christiern  II. 's 
Felttog  i  Sverig.  Han  var  til  Stede  i  Upsala  den  6te  Marts 
1520  ved  Overenskomsten  med  det  svenske  Rigsraad,  og 
efter  Indtagelsen  af  Stockholm  laa  han  i  Slotsloven  dér  som 
en  af  de  øverste  Befalingsmænd.  Efter  Kroningen  i  Stock- 
holm blev  han  —  sammen  med  Otto  Krumpen,  Søren  Norby, 
Mogens  Gyldenstjerne  og  Niels  Lykke  —  slaaet  til  Ridder 
af  Christiern  IL,  og  i  Følge  svenske  Beretninger  skal  han 
have  gaaet  Kongen  til  Haande  ved  Blodbadet  i  Stockholm 
ligesom  sin  Fætter  Niels  Lykke  I  den  af  Gustav  Vasa  for- 
fattede Smædekrønnike,  som  udkom  1558,  faar  han  følgende 
slette  Skudsmaal : 

'Her  Claes  Hille  then  gamble  raåff 
Holt  sigh  i   Sweriige  tå  fast  gåff. 
Han  kunde  ock  wal  bade  liuge  och   waske 
Han  luskede   mykit   the  Swenskes   taske 
Nar  the  til  doden   monne  gå, 
Ther  han  them   låt   theris  huffuud  affslå. 
Han   h51t  sigh   som   en  bodel  wed  lijke, 
Thet  lofford  haffuer  han   i   Sweriges  rijke. 
Han  war  i   sin   tijd   en   gammel   Papist, 
Han   får   nepligen   lotl   medh  Jesu   Christ. 
Sijn   odygd  haffuer  han  ey  welet  latet, 
Vten   christelig  lårdom  oc   Gudzord  forhatet. 
lian  holt  fast  aff  sijn   Biscopz  slåcht 
Mykit  ondt  haffuer  han   ther  met  opwåcht. 
Han  war  alt   aff  thet    Phariseerske  bloodh 
Han   blilTuer  råt   aldrig  the   Christne  godh. » 

At  Klavs  Bille  har  spillet  en  Rolle  med  ved  det  stock- 
holmske Blodbad,  er  sandt.  I  Forening  med  Søren  Norby 
fængslede  han  om  Eftermiddagen  den  7de  November  de 
svenske  Adelsmænd  og  Bisper,  som  skulde  henrettes  den 
følgende  Dag.  Men  han  har  selvfølgelig  kun  udført  de 
Ordrer,  som  bleve  ham  givne  af  Kongen,  og  den  Bitterhed, 
hvormed  Kong  Gustav  omtaler  ham  i  Krøniken,  skyldes 
utvivlsomt  ikke  saa  meget  hans  Optræden  under  Blodbadet, 
som  den  Energi,  hvormed  Klavs  Bille  langt  senere  optraadte 

imod  Overgreb  fra  Kong  Gustavs  og  de  Svenskes  Side. 
Kongen  har  da  grebet  denne  Lejlighed  til  at  give  sit  hade- 
fulde Sindelag  imod  Klavs  Bille  som  forøvrigt  mod  alle  mere 
fremragende  danske  Mænd  Luft.  Hans  ondskabsfulde  Ytringer 
om  Klavs  Bille  kunne  derfor  heller  ikke  have  nogen  Bevis- 
kraft, ligesaa  lidt  som,  naar  han  et  andet  Sted  i  samme 
Krønnike,  hvor  han  ophidser  Normændene  imod  de  Danske, 
atter  griber  Lejligheden  til  at  give  Klavs  Bille  et  Hib: 

«På  Bogehws  satt  then   onde  Bille 
The  Norske  monde  honora  litet  gille. 
Han  skrapade  them  theris   stoff  ifrå 
Jagh  troor  the   skola  icke   mykit  formå«  '). 

Efter  Faderens  Død  arvede  Klavs  Bille  Lyngsgaard  og 
Allinde  samt  overtog  dennes  Len  Vesterstad  i  Fers  Herred 
og  Nederby  i  Ingelstad  Herred.  Han  synes  ogsaa  en  Tid 
at  have  haft  Lykaa  Len  i  Bleking,  Grænselenet  mod  Sverig, 
som  de  Svenske  besatte  ved  deres  Angreb  paa  Danmark  i 
Foraaret  1523.  Han  havde  ogsaa  noget  Gods  i  Værge,  som 
tilhørte  den  svenske  Adelsmand  Peder  Turesen  Roos,  men 
var  inddraget  af  Kong  Hans.  Dette  maatte  han  dog  alle- 
rede opgive  1523,  ligesom  Lykaa  Len,  der  blev  overdraget 
Hans  Skovgaard  1524.  Han  indtog  saaledes  en  anset  Stil- 
ling blandt  den  østdanske  Adel,  da  Revolutionen  1523  og 
Gustav  Vasas  Angreb  paa  de  skaanske  Provinser  fandt  Sted. 
Som  Befuldmægtiget  for  det  skaanske  Raad  afsluttede  han 
og  Axel  Ugerup  den  12te  Maj  1523  i  Aahus  en  Vaaben- 
stilstand  til  S.  Hansdag  med  den  svenske  Befalingsmand 
Berend  von  Melen  og  afværgede  derved  Faren  for  Landets 
Erobring  af  Svenskerne"-).  Den  9de  Juli  hyldede  han  i  Lejren 
foran  Kjobenhavn  Kong  Frederik,  Dagen  før  havde  han  faaet 
kongeligt  Ejendomsbrev  paa  en  Gaard  i  Landskrone.       Hans 


')    Genswar    på    then    danske    Croneke,    Stocholm    1558    (Kleniings  Udg.\ 

Fn.,  Gv. 
^)    Gustaf  I. 's   Registratur   I.     Jvfr.  Boeszoermeny,   Danzigs  Theilnahme  a.  d. 

Kriege  gegen   Chr.   II.   III.    il  —  12. 

diplomatiske  Evner  bleve  strax  paaskjønnede  og  udbyttede 
af  den  nye  Regering.  I  Sommeren  1523  sendtes  han  og 
Wulff  V.  der  Wisch  til  Gulland  for  at  formaa  Søren  Norby 
til  at  svigte  Christiern  II. 's  Sag.  Klavs  Bille  og  Norby  vare 
gamle  Krigskammerater,  og  han  opnaaede  ogsaa,  at  Søren 
Norby  lovede  at  underkaste  sig,  naar  Kjøbenhavn  havde 
overgivet  sig^).  Men  Hr.  Søren  holdt  som  bekjendt  ikke  sit 
Ord,  og  da  Klavs  Bille  og  han  næste  Gang  traf  sammen, 
var  det  for  at  prøve  Sværdenes  Leg. 

Imidlertid  havde  Klavs  Bille  giftet  sig.  Den  31te  Januar 
1524  holdt  han  sit  Bryllup  med  Lisbet  Ulfstand,  Datter  af 
den  berømte  Søhelt  Jens  Holgersen  Ulfstand  til  Glimminge, 
der  var  død  1523 -).  Brylluppet  stod  paa  Lyngsgaard  hos 
selve  Brudgommen;  thi  begge  Brudens  Forældre  vare  døde 
og  ingen  af  hendes  Brødre  endnu  myndige.  Et  Par  Aar  før 
havde  Jens  Holgersen  holdt  to  af  sine  ældre  Døtres  Bryllup 
—  Sidsels  og  Kristenses  —  paa  samme  Tid  i  Ystad  med 
Knud  Pedersen  Gyldenstjerne  og  Tønne  Tønnesen  Viffert^). 
Lisbet  Ulfstand  havde  arvet  sin  Faders  udmærkede  Egen- 
skaber og  blev  Hr.  Klavs  en  dygtig  og  trofast  Hustru.  Om 
deres  lykkelige  Ægteskab  har  Lyskander  i  sin  Rimkrønike 
skrevet  nogle  smukke  og  varmtfølte  Vers,  til  hvilke  vi  senere 
skulle  komme  tilbage.  De  nygifte  toge  Ophold  paa  Lyngs- 
gaard, hvor  Fru  Lisbet  den  28de  Februar  1525  fødte  sin 
ældste  Datter  ?vlargrete  Bille. 

Netop  i  de  samme  Dage  landede  Søren  Norbys  Hær  i 
Skaane,   hans  Befalingsmand  Otte  Stisen  erobrede  Aahus  med 


^)  Allen  IV,  2.  S.  400.  Jvfr.  Boeszoermeny,  Danzigs  Theilnahme  etc. 
III.    19. 

^)  Ejler  Brokkenhus's  Kalenderantegnelser  S.  14  og  Corn.  Hanisforts 
Optegnelser  i   Saml.   t.   Fyen.s  Hist.   VIII.   238. 

•")  I  et  Brev,  dat.  Glimminge,  S.  Thomas  Aften  (^"12),  men  Aarstallet  er 
ulæseligt,  indbyder  Jens  Holgersen  Hr.  Henrik  Krummedige  til  at  over- 
være to  af  hans  Døtres  Bryllup,  som  han  agier  at  afholde  i  Ystad 
Søndag  efter  20de  Dag  Jul.     Or.  i  D.  Ad.  Br.   53.  45. 

den  hosliggende  Borg,  og  fra  dette  faste  Punkt  som  Centrum 
udbredte  Oprøret  sig  over  hele  Skaane  og  Bleking  Klavs 
Bille  maatte  forlade  sin  Hustru  og  sit  nyfødte  Barn  og  i 
Forening  med  Tyge  Krabbe  samle,  hvad  der  fandtes  af 
Landsknægte  og  vaabenføre  Mænd  og  føre  disse  imod 
Fjenden.  Allerede  den  9de  Marts  havde  de  lejret  sig  om- 
kring Aahus,  og  to  Dage  efter  førte  Klavs  Rille  500  Lands- 
knægte imod  de  skaanske  Bønder,  som  bleve  slagne  paa 
Flugt.  Han  var  imidlertid  ikke  i  Stand  til  at  holde  de  tøjles- 
løse Landsknægte  i  Tømme,  der  plyndrede  den  aabne  By 
Sølvisborg  og  dræbte  alle  Indbyggerne.  Efter  en  hel  Maaneds 
forgjæves  Belejring  af  Aahus  maatte  Tyge  Krabbe  og  Klavs 
Bille  trække  sig  tilbage,  forfulgte  af  Søren  Norby.  En  Del 
af  Tropperne  trak  sig  ind  i  Malmø,  Klavs  Bille  og  hans 
Fænnike  Landsknægte  maatte  først  tye  til  Landskrone  og 
senere,  da  Søren  Norby  nærmede  sig,  ogsaa  forlade  denne 
By  og  begive  sig  til  Helsingborg.  Og  nu  gik  det  ud  over 
det  rige,  aabne  Land  og  dets  mange  Adelsgaarde.  Vi  have 
allerede  omtalt,  hvorledes  Gladsaxe  blev  brændt,  og  Knud 
Billes  Hustru  her  fik  sin  Helsot.  Nu  gik  ogsaa  Billernes 
gamle  Herresæde,  Lyngbygaard,  som  ejedes  af  Knud  Peder- 
sen Gyldenstjerne  og  Sidsel  Ulfstand,  op  i  Luer,  ligesaa 
Eliinge,  Eske  Billes  Gaard,  Bollerup,  Mourits  Olsen  Krognos' 
Gaard,  og  det  stærke  Lillø.  Som  Tyge  Krabbe  skrev  til 
Kong  Frederik:  'med  faa  Ord,  alle  gode  Mænds  Gaarde 
her  i  Landet  ere  brændte  og  røvede  undtagen  Hickeberg  og 
Glimminge  og  den  Forræder  Niels  Brahes  Gaard. »  Lisbet 
Ulfstand  og  hendes  lille  Datter  have  sandsynligvis  søgt  Til- 
flugt paa  det  stærke,  uindtagelige  Glimminge,  thi  ogsaa 
Lyngsgaard  var  gaaet  op  i  Luer.  En  Hoben  Bønder  med 
en  « forløben*  Munk  i  Spidsen  havde  afbrændt  Gaarden  og 
borttaget  alt,  hvad  Klavs  Bille  havde.  Da  Lykken  senere 
vendte  sig,  fik  Hr.  Klavs  Hævn.  Den  9de  Juni  skrive  Rigs- 
raaderne  i  Lejren  foran  Landskrone  til  Kong  Frederik:  « For- 
mode  vi,    at   Hr.    Klavs  Bille   lader   brænde   samme  Munk    i 

Dag  udaf  de  samme  Stumper,  som  bleve  ubrændte  af  Gaarden.» 
Da  var  Søren  Norbys  Lykkestjerne  dalet;  den  28de  April 
og  4de  Maj  havde  Johan  Rantzau  og  Tyge  Krabbe  over- 
vundet Bønderne  i  Slagene  ved  Lund  og  Brunktoftelund . 
Lyskander  fortæller  i  sit  Rimværk,  at  Klavs  Bille  deltog  i 
Slaget  ved  Lund,  hvad  der  rimeligvis  er  sandt.  Han  var  lige- 
ledes med  at  undertegne  Forliget  med  Søren  Norby  i  Lands- 
krone  den  27de  Juni,  og  da  Sejrherrerne  senere  delte  Byttet, 
fik  Hr.  Klavs  ogsaa  sin  Del  og  det  endog  en  meget  rigelig 
Del.  Den  8de  December  1525  fik  han  nemlig  kongeligt 
Ejendomsbrev  paa  Niels  Brahes  Ejendom  Vandaas  i  Gjønge 
Herred,  og  tillige  paa  Sponge  Mølle  og  4  Gaarde  i  Vandaas 
By.  Kongen  skjænkede  Hr.  Klavs  i  Læst  Korn  i  disse 
Ejendomme,  for  Resten  betalte  han  84  Mark.  Da  Kongen 
1528  gav  Jens  Holgersens  Arvinger  Ejendomsbrev  paa  det 
Gods,  Jens  Holgersen  havde  haft  i  Pant  af  Niels  Brahe, 
overtog  Klavs  Bille  en  stor  Del  deraf  som  Arvepart'). 

I  de  følgende  Aar  har  Klavs  Bille  haft  travlt  m.ed  at 
gjenopbygge  Lyngsgaard.  Han  synes  ikke  strax  at  have 
taget  Bolig  paa  Vandaas,  ligesaa  lidt  som  paa  Allinde,  thi 
hans  Hustru  fødte  den  29de  April  1526  en  Datter,  Beate, 
paa  Skarhult,  Hr.  Klavs'  Svogers,  Jens  Torbensen  Rosen- 
sparres Gaard,  som  laa  i  Frosta  Herred  i  Malmøhus  Len. 
Senere  flyttede  han  dog  til  Vandaas,  thi  her  fødtes  hans 
ældste  Søn  Sten  den  14de  November  1527,  og  denne  Ejen- 
dom blev  nu  Billernes  Slægtgaard,  hvor  senere  baade  Sten 
og  dennes  Søn  Anders  Bille  opsloge  deres  Hjem.  Klavs  Bille 
skulde  dog  snart  forlade  den  Landsdel,  hvor  han  og  hans 
Slægt  havde  sin  egentlige  Rod,  og  hvor  han  i  Forening 
med  Tyge  Krabbe  havde  haft  saa  stor  en  Indflydelse.  Han 
længtes  efter  en  større  Virksomhed  som  Lensmand  end  den. 


^)  Allen  V,  15  — 19,  Rørdam,  Hist.  Kildeskr.  I,  i.  S.  60 — 61,  Heise,  Fam. 
Rosenkrantz's  Hist.,  Diplom.  S.  67,  Frederik  I. 's  Registranter  S.  93  og 
183,  Danske  Kongers  Hist.   Fase.    Ii    a,  Nr.    12   og   59. 

de  ubetydelige  skaanske  Len,  han  besad,  kunde  skaffe  ham. 
Allerede  længe  havde  han  haft  sin  Opmærksomhed  henvendt 
paa  Bahus  Len  og  Slot,  denne  vigtige  norske  Fæstning, 
som  beherskede  Gøtaelven  og  dannede  Bindeledet  mellem 
Danmark  og  Norge,  medens  den  samtidig  var  en  stadig 
Trusel  imod  Sverig.  Lenet  indehavdes  siden  1522  af  Hans 
Eriksen,  en  norsk  Adelsmand,  der  1523  havde  faaet  sit  Lens- 
brev  fornyet  paa  4  Aar,  Dette  udløb  altsaa  i  Aaret  1527, 
og  Klavs  Bille  havde  derfor  faaet  Kongens  Løfte  om  at  faa 
Brev  paa  Lenet,  naar  Hans  Eriksen  fratraadte  det.  I  Be- 
gyndelsen af  1527  erfarede  han  imidlertid,  at  Henrik  Krumme- 
dige,  som  i  sin  Tid  havde  været  Lensmand  paa  Bahus,  vilde 
benytte  sin  Indflydelse  til  at  skaffe  Hans  Eriksen  Fornyelses- 
brev  paa  Lenet.  Han  skrev  ham  derfor  til  og  bad  ham  om 
«ikke  at  være  ham  i  denne  Sag  under  Øjnene »,  men  raade 
ham  det  bedste  han  kunde  ^).  Det  lykkedes  ham  ogsaa  at 
sætte  sit  Ønske  igjennem  Den  21de  August  1527  fik  Hr. 
Klavs  Bille  Brev  paa  Bahus  i  10  Aar,  mod  at  svare  den 
samme  Afgift,  som  gaves  deraf  i  Kong  Hans'  Tid  og  gjøre 
Regnskab  for  Strandvrag,  som  faldt  i  Lenet  ■).  Han  maatte 
til  Gjengjæld  opgive  Nederby  Len,  som  Oluf  Holgersen 
Ulfstand  fik  Livsbrev  paa^). 

Bahus  Slot  var  en  af  de  stærkeste  Fæstninger  i  Norden 
og  er  aldrig  blevet  indtaget  af  nogen  Fjende.  Den  laa  to 
Mile  nord  for  den  svenske  Fæstning  Elfsborg  paa  en  Holm 
midt  i  Gøtaelv,  netop  paa  det  Punkt,  hvor  Elven  deler  sig 
i  2  Arme,  der  omslutte  Øen  Hisingen.  Oprindelig  anlagt 
1308  af  Kong  Hakon  V.  som  en  almindelig  Træbygning, 
var  det  senere  blevet  udvidet  og  forstærket,  og  var  nu  en 
mægtig  Borg,  omgivet  af  Mure,  i  hvis  Hjørner  der  var  an- 
lagt Taarne.     Den  beherskede  Elvens  øvre  Løb  og  var  saa- 


')    Klavs    Bille    til    Henrik    Kruniinedige,    Lynxgor,    onsd.    s.   Dorolhee  Dag 

{^li).      Or.   i   Sv.  Jordebøger   51a.   3. 
*)    Norske  Rigsregistr.   I.    12. 
^)  Frederik  I.'s  Regisir.    S.    13 1. 

ledes  en  utaalelig  Hindring  for  Svenskernes  Sejlads  paa 
Elven,  deres  eneste  Adgang  til  Kattegattet.  Befalingsmanden 
her  havde  det  i  sin  Magt  at  fortrædige  den  svenske  Handel, 
og  vi  kunne  derfor  forstaa  det  fjendtlige  Sindelag,  Kong 
Gustav  senere  nærede  mod  Klavs  Bille,  der  viste  sig  alt  andet 
end  hensynsfuld  ligeoverfor  hans  Undersaatter.  Slottet  var 
forøvrigt  paa  den  Tid  forfaldent,  og  Hr.  Klavs  maatte  anvende 
store  Summer  for  at  bringe  det  i  god  Forsvarsstand').  Til 
Slottet  laa  en  Landstrækning,  som  indbefattede  Halvøen 
mellem  Gøtaelv  og  den  Vig  af  Kattegattet,  som  skjærer  sig 
ind  til  Staden  Uddevalla  Det  nord  herfor  liggende  Kyst- 
land indtil  Svinesundet  kaldes  Vigen  og  hørte  i  den  senere 
Unionstid  ind  under  Bahus,  men  1524  havde  Gustav  Vasa 
erobret  Vigen  og  fastholdt  sin  Ret  hertil  i  adskillige  Aar 
trods  talrige  Indsigelser  fra  dansk  Side.  Her  var  altsaa  et 
Strid-spunkt,  som  strax  maatte  fremkalde  et  fjendtligt  Forhold 
mellem  den  nye  Lensmand  og  den  svenske  Konge,  og  i 
flere  Aar  skulde  Spørgsmaalet  om,  hvem  Vigen  med  Rette 
tilhørte,   sætte  ondt  Blod   mellem  Nabofolkene"). 

Allerede  i  Begyndelsen  af  1529  fandt  Gustav  Vasa  An- 
ledning til  at  klage  over  Klavs  Bille,  fordi  denne  vilde  lade 
de  Markeder,  som  plejede  at  holdes  i  Lødese,  afholde  paa 
den  norske  Side  af  Elven,  saa  at  Tolden  af  Varerne  kunde 
betales  i  Bahus  i  Stedet  for  paa  Elfsborg.  De  svenske  Rigs- 
raader  i  Vestergøtland  fik  derfor  Befaling  til  at  forhandle 
med  Klavs  Bille   og   faa   ham    til    at   afstaa    fra    sit  Forsæt^). 


*)  "Der  er  faldet  5  svare  Stykker  ned  af  Muren  siden  jeg  fik  det,  og 
haver  jeg  ladet  bygge  der  mere  paa  i  disse  2  Aar  end  der  har  været 
bygget  tilforn  i  20  Aar,  og  dertil  ladet  opført  al  min  Renie ,  jeg  har 
her  i  Danmark,;  skriver  Klavs  Bille  ^^,'10  1530  til  Kong  Frederik. 
Dipl.  Norveg.  XII.   579 — 81 

')  Om  Bahus  se  Styffe,  Skandinavien  under  Unionstiden  S.  355  —  57-  Allen 
I,  269 — 70  jvfr.  IV,  2.  S.  575,  Anm.  50.  En  Afbildning  af  Bahus  findes 
hos  Vaupell,   Den   nordiske  Syvaarskrig  S.   61. 

')    Gustav  Vasa  til  Rigsraadet,   26 — 28.  Febr.  1529.      Gustaf  I. 's  Reg.  VI.  5. 

Vi  høre  ikke  oftere  Tale  om  denne  Sag,  som  muligvis  er 
død  hen  af  sig  selv.  Det  følgende  Aar  deltog  Klavs  Bille  i 
Forhandlingerne  i  Varberg  med  de  svenske  Sendebud  om 
Vigen,  hvor  det  bestemtes,  at  Sverig  endnu  i  6  Aar  skulde 
beholde  Vigen ,  men  derefter  skulde  det  falde  tilbage  til 
Norges  Krone.  Forinden  disse  Aar  endnu  vare  udløbne,  kom 
det  dog  til  en  Overenskomst  med  Kong  Gustav.  Det  var 
Klavs  Bille,  som  bragte  denne  i  Stand.  Den  7de  April 
1532  havde  han  faaet  sit  Lensbrev  paa  Bahus  fornyet  paa 
tre  Aar,  i  hvilke  han  ikke  skulde  betale  nogen  Afgift,  men 
kun  forpligte  sig  til  at  bespise  Slottet.  Efter  de  tre  Aars 
Forløb  skulde  han  have  Slottet  paa  Livstid  imod  at  give 
I  Læst  Smør  aarlig.  Men  dernæst  hedder  det  i  Lens- 
brevet:  Kan  Kongen  det  saa  forhandle,  at  han  kan  igjen 
komme  til  sit  og  Kronens  Len  Vigen,  da  skal  Hr.  Klavs 
Bille  ogsaa  faa  dette  for  Livstid  med  al  kongelig  Rente  og 
Rettighed,  Bondegods  og  Krongods  mod  500  Mark  danske  i 
aarlig  Afgift^).  Klavs  Bille  drog  kort  efter  op  til  Kong  Gustav, 
hvem  han  traf  paa  Svartsjø  Slot  i  Sødermanland.  Gustav 
Vasa  viste  sig  villig  til  at  forhandle  paa  Grundlag  af  en 
Erstatningssum  for  de  Aar,  han  endnu  havde  Ret  til  at  be- 
holde Vigen.  Den  i6de  Maj  kom  derpaa  et  Forlig  i  Stand, 
i  Følge  hvilket  Kongen  afstod  Vigen  til  « Danmarks  Krone* 
imod  en  Sum  af  1200  rhinske  Gylden,  som  Klavs  Bille  skulde 
betale  14  Dage  efter  Hellig  tre  Kongers  Dag  til  Herman 
Sijkman  i  Liibeck.  Vigen  kom  saaledes  atter  ind  under  Ba- 
hus Len ,  og  Indbyggerne  fik  Befaling  til  at  udlægge  Hr. 
Klavs  Bille  deres  aarlige  Afgifter,  som  de  »efter  Norges  be- 
skrevne Lov»  vare  pligtige  at  udrede.  Klavs  Bille  fik  Pant 
i  Lenet  for  de  1200  rhinske  Gylden,  han  havde  udbetalt 
Kong  Gustav^).  At  denne  Sag  gik  saa  let  fra  Haanden,  skyld- 
tes den  fælles  Fare,    som   truede  begge  de  nordiske  Konger 


')    Norske  Rigsregistranter  I.  33. 

^)    Gustaf  I.'s  Registratur  VIII.   76—79,   374 — 75,   smlgn.   S.   216. 

ved  Christiern  II. 's  Indfald  i  Norge  og  det  Angreb,  han  kort 
før  havde  rettet  paa  Vigen.  Tillige  stod  Gustav  Vasa  sanm- 
tidig  i  spændt  Forhold  til  Liibeck,  og  det  var  ham  da  klart, 
at  Venskab  med  Danmark  maatte  han  have,  skulde  han  end 
ofre  noget. 

De  gunstige  Vilkaar,  paa  hvilke  Klavs  Bille  i  April  1532 
havde  faaet  Forleningsbrevet  paa  Bahus  fornyet ,  skyldtes 
utvivlsomt  den  Dygtighed ,  hvormed  han  havde  ledet  For- 
svaret af  sit  Len  og  sin  Borg  mod  Christiern  II.  Allerede 
i  Begyndelsen  af  November  1531  havde  Kong  Christierns 
Tropper  vist  sig  i  Vigen  og  Bahus  Len,  og  det  regnede 
med  Opfordringer  til  Klavs  Bille  om  at  slutte  sig  til  hans 
fordums  Herre.  Gustav  Trolle  havde  tidligere  (i  August 
1530)  sendt  ham  indtrængende  Skrivelser,  affattede  i  en  Tone, 
som  skulde  give  det  Udseende  af,  at  Klavs  Bille  stod  i 
hemmelig  Forstaaelse  med  ham  og  Kong  Christiern.  Hr. 
Klavs  sendte  imidlertid  Brevene  til  Frederik  I.  og  afværgede 
derved  enhver  Mistanke  fra  sig^).  Nu  begyndte  det  samme 
Spil.  De  landflygtige  Svenskere  Thure  Jonsson  og  Biskop 
Magnus  af  Skara,  opfordrede  ham  til  at  overgive  Bahus,  men 
fik  følgende  for  Klavs  Billes  Skrivemaade  karakteristiske  Svar: 

«Hilsen  efter  Tidens  Lejlighed.  Maa  Du  vide  Thure 
Jonsson,  at  jeg  fik  igaar  Din  Skrivelse  med  nogle  løsagtige 
Ord  og  Tale,  hvormed  Du  agtede  at  bedrage  mig  for  min 
Ære  og  Lempe,  og  besmitte  min  Redelighed,  Ed  og  Ære, 
og  gjøre  mig  til  en  saadan  løsagtig  og  besmittet  Mand,  som 
Du  selv  er,  hvilket  Gud  skal  Dig  forbyde,  som  bevarer  alle 
ærlige  Mænds  Samvittighed.  Imod  mangen  bedragelig  Tale, 
som  Dit  Brev  indeholder,  da  bekjender  jeg  mig  af  Guds 
Forsyn  at  være  Dig  for  god  at  give  Dig  andre  og  bedre 
Svar  end  som  dette  Dit  Brev  formelder;  thi  Du  har  saa  tidt 
vendt  og  slidt  Din  Kappe,  at  hun  er  nu  saa  jammerlig  slidt 
paa  begge  Sider,    at    hun    ikke  vil  tjene  blandt  nogen  ærlig 


Dipl.   Norveg.   XII.    564 — 67,    579—81. 

Mands  Klædebon.  Intet  mere  paa  denne  Tid,  uden  jeg  be- 
faler Dig  den,  som  Gud  Fader  befalede  den  Mand,  som  for- 
raadte  hans  eneste  Søn.  Af  Bahus,  Søndagen  før  Vor  Frue 
Dag  (19  11)   i53i»')- 

I  Begyndelsen  af  December  samledes  Kong  Christierns 
Tropper  i  Konghelle,  en  halv  Mil  vest  for  Bahus,  under  An- 
førsel af  Kort  Pfenning.  En  Del  af  Indbyggerne  i  Marstrand 
og  Konghelle  flygtede  op  paa  Bahus  Slot ,  som  hurtig  var 
blevet  forsynet  med  Levnetsmidler,  saa  at  den  kunde  ud- 
holde en  længere  Belejring.  En  Del  Kvinder,  som  ikke  havde 
forlangt  Lejde,  bleve  tagne  til  Fange  af  Kort  Pfenning,  der 
dog  efter  sit  eget  Sigende  holdt  dem  «i  Dyd  ogÆre».  Han 
indledede  derpaa  Forhandlinger  med  Klavs  Bille,  der  havde 
ladet  Vindebroen  til  Slottet  afbrænde  og  saaledes  tilkjende- 
gav,  at  han  vilde  holde  Slottet  til  det  yderste.  Enkelte 
Møder  mellem  Bille  og  Christiern  II's  Befalingsmand  synes 
at  være  blevne  holdte,  men  selvfølgelig  uden  Resultat,  Der- 
imod erobredes  den  svenske  Fæstning  i  Vigen  Karlsborg  af 
nogle  fra  Norge  udsendte  Tropper,  der  senere  sluttede  sig 
til  Hovedstyrken  i  Konghelle.  Klavs  Bille  havde  imidlertid 
ogsaa  faaet  Undsætning  fra  Danmark,  og  han  var,  som  Fætte- 
ren Trud  Ulfstaad  paa  Varberg,  med  hvem  han  i  denne 
Farens  Stund  vedligeholdt  næsten  daglig  Forbindelse,  skriver, 
«ved  et  frit  Mod.»  En  svensk  Styrke,  som  laa  i  det  nærliggende 
Nylødese,  tilbød  at  yde  ham  al  den  Hjælp,  han  ønskede; 
«men,»  skriver  Ulfstand  stolt,  «han  tager  ingen  af  deres  Hjælp 
ind  mere  end  de  Bud,  der  ganger  dem  imellem. »  Dog  fik 
han  ved  Hjælp  af  de  Svenske  30  Læs  Hø  bragt  ind  paa 
Borgen,  hvad  der  var  ham  til  stor  Hjælp,  da  han  havde 
mange  Heste  og  Køer  derinde.  Mærkelig  nok  vovede  Fjen- 
den ikke  et  Angreb,  men  i  Slutningen  af  Januar  1532  ankom 
Kong  Christiern  selv  til  Konghelle,  hvor  der  nu  var  4,500 
Mand    samlede,    en    Styrke,    som    nok    kunde    vække    bange 

^)     Gustaf  I.   Regislratur   VIII.    559      60. 

Anelser  hos  Besætningen  paa  Bahus.  Den  25de  Januar  af- 
sendte Christiern  II.  en  Opfordring  til  Klavs  Bille  om  ufortøvet 
at  opgive  Slottet  med  Trusel  om  den  haardeste  Straf,  hvis  han 
ikke  adlød.  I  de  følgende  Dage  er  der  sandsynligvis  under- 
handlet for  at  trække  Tiden  ud,  indtil  de  fra  Danmark  dag- 
lig ventede  For.stærkninger  ankom.  Thi  den  30te  og  31te 
Januar  udvexles  der  Lejdebreve  for  Klavs  Bille  og  Gustav 
Trolle  til  en  Sammenkomst  ved  Høgebro,  om  hvis  Forløb 
vi  imidlertid  ere  uden  Underretning.  Men  snart  afbrødes  alle 
Forhandlinger,  da  Hjælpen  fra  Danmark  indtraf  De  forenede 
Svenske  og  Danske  gik  nu  angrebsvis  tilværks,  men  bleve 
kastede  tilbage  fra  Konghelle.  Ikke  bedre  Held  havde  Kong 
Christiern,  da  han  forsøgte  et  Angreb  paa  Nylødese.  Sand- 
synligvis har  han  ogsaa  forsøgt  et  Angreb  paa  Bahus,  men 
lidt  efter  lidt  hendøde  Kampen,  og  ugunstige  Efterretninger 
fra  Norge  tvang  Christiern  II.  til  i  Slutningen  af  Februar  at 
ile  tilbage  til  Aggershus  med  hele  sin  Styrke.  Al  Fare  for 
Bahus  var  nu  forsvundet,  og  Klavs  Bille  kunde  atter  aande  frit^). 
Klavs  Bille  var  i  Slutningen  af  Frederik  I. 's  Regerings- 
tid blevet  Medlem  af  saavel  Norges  som  Danmarks  Raad. 
Allerede  1530  ved  Mødet  i  Varberg  nævnes  han  som  Rigs- 
raad,  men  det  er  ikke  klart,  om  der  paa  dette  Sted  menes 
det  norske  eller  danske  Rigsraad.  En  lignende  Dobbelt- 
stilling indtog  Eske  Bille,  og  de  to  Fættre  maa  i  det  Hele 
taget  betragtes  som  Hovedstøtterne  for  det  Parti,  der  ønskede 
Norges  og  Danmarks  fuldstændige  Forening.  Klavs  Bille  fik 
da  ogsaa  i  August  1532  det  vanskelige  Hverv  at  pacificere 
Norge.  I  Forening  med  Fætteren  Trud  Ulfstand  og  den 
norske  Bisp  Hans  Refif  sendtes  han  som  kongelig  Kommis- 
sær til  Norge  med  ubegrænset  Fuldmagt  til  «at  handle,  tale 
og  beslutte  med  Norges  Riges  Raad,  Bisper,   Prælater,  Rid- 


')  Dlpl.  Norveg.  XIL  596 — 605.  Jvfr.  Heise,  Christiern  IL  i  Norge,  S. 
30 — 35.  Kong  Frederik  siger  udtrykkeligt,  at  Aggershus  og  Bahus  er 
blevet  «mit  gewaltt  belegerit  ved  angangen>.  Aktst.  til  Grevens 
Fejde  II.  2. 

dere,  Riddermændsmænd,  Kjøbstadmænd,  Bønder  og  menige 
Almue  i  Norges  Rige  bosiddende,  om  Forbund,  Fred  og 
Enighed,  disse  Riger  hertil  imellem  været  haver  og  herefter 
at  blive  skulle  til  evindelig  Tid»^).  Efter  en  tidligere  Fuld- 
magt af  Kong  Frederik  havde  allerede  Vincents  Lunge  og 
Niels  Lykke  med  væbnet  Haand  tvunget  Ærkebispen  af 
Trondhjem  til  at  hylde  Kongen.  De  nye  Kommissærer, 
som  ankom  til  Trondhjem  i  Slutningen  af  Novbr.  1532, 
afgjorde  Sagerne  med  de  kompromitterede  norske  Stormænd 
saaledes ,  at  disse  maatte  udrede  betydelige  Bøder  (Ærke- 
bispen 15,000  Lod  og  Bisp  Mogens  af  Hammar  2,500  Lod 
Sølv),  og  det  i  Trondhjem  forsamlede  norske  Rigsraad  be- 
kræfte de  Forbund,  som  fra  gammel  Tid  af  havde  bestaaet 
mellem  Danmark  og  Norge,  samt  henstille  al  videre  Forhand- 
ling om  begge  Rigers  «Fred,  Endrægtighed  og  Bestands  til 
et  fælles  dansk  norsk  Rigsraadmøde.  Med  denne  Forbundsakt 
vendte  Kommissærerne  i  Begyndelsen  af  Aaret  1533  tilbage 
til  Danmark.  I  Januar  og  Februar  synes  en  Del  af  det 
skaanske  og  sjællandske  Rigsraad  at  have  været  samlet  dels 
i  Kjøbenhavn,  dels  i  Lund,  for  hvilke  Klavs  Bille  og  Trud 
Ulfstand  have  forelagt  Resultatet  af  deres  Sendelse.  Men 
først  i  April  begave  de  sig  med  Forbundsakten  til  Kong 
Frederik  paa  Gottorp.  De  traf  ham  paa  Dødslejet,  og  det 
blev  dem,  hvem  det  i  Forening  med  Sekretæren  Johan  Friis 
blev  overdraget  at  bringe  Budskabet  om  Kongens  Død  til 
det  danske  Rigsraad  og  overlevere  Skrivelser  fra  Enkedron- 
ningen og  Hertug  Christian  til  Raadet,  hvori  de  bade  dette 
om  at  mindes  den  afdøde  Konges  Velgjerninger  imod  Dan- 
marks Rige  og  lade  hans  Efterladte  nyde  Godt  af  disse 
hans  Fortjenester'-). 


^)    Norske  .Samlinger  II.  241 — 42. 

^)  Jvfr.  Pal.  Muller,  Grevens  Fejde  II.  34—40,  94 — 96.  Hist.  Tidsskr. 
4.  R.  III.  248 — 51.  5.  Febr.  1533  ere  forsamlede  i  Lund:  Torben, 
Klavs,  Hans,  Anders,  Knud  Bille,  I  (olger  og  Trud  Ulfstand,  alle  Med- 
lemmer af  Rigsraadet.     Top.   .S.   p.   Pap.   Fultofte   2. 

V. 

Herredagen  i  Kjebenhavn  1533 

og- 

Grevens  Fejde, 

Kong  Frederiks  Død  den  lode  April  1533  paa  Gottorp 
Slot  indtraf  i  et  for  Riget  yderst  ugunstigt  Øjeblik.  De  vig- 
tigste indre  og  ydre  politiske  Sager:  Tronfølgerspørgsmaalet, 
det  kirkelige  Spørgsmaal,  Forholdet  til  Norge,  til  Liibeck  og 
Nederlandene  henstode  uafgjorte.  Alle  disse  Sager  skulde 
have  været  behandlede  paa  en  af  Kongen  til  den  8de  Juni 
indkaldt  Herredag  i  Nyborg.  Men  nu  stod  Riget  uden  Hoved, 
og  alt  var  henvist  til  Rigsraadet,  af  hvis  Beslutninger  Dan- 
marks Skæbne  i  en  uoverskuelig  F'remtid  skulde  afhænge. 
Denne  mægtige  Forsamling,  der  nu  talte  henved  50  Med- 
lemmer, havde  i  Kong  Frederiks  Tid  udvidet  sin  allerede  i 
Forvejen  store  Indflydelse  paa  Rigets  Anliggender,  men  ingen- 
sinde havde  Ansvaret  hvilet  saa  tungt  paa  dens  Skuldre  som 
nu.  Med  spændt  Forventning  maatte  alle  imødese  det  Tids- 
punkt, da  Herredagen,  som  blev  indkaldt  til  Midsommerdag, 
gav  Møde  i  Kjøbenhavn.  Det  skulde  nu  vise  sig,  hvilken 
Statsmandsdygtighed  Rigsraadet  sad   inde   med. 

Ingen  Slægt  var  paa  denne  Tid  saa  talrigt  repræsenteret 
i  Rigsraadet  som  Billerne  og  deres  Frænder. 

Med  Svogre  og  Fætre  besatte  den  14  Pladser  i  Raadet, 
og  alle  —  med  Undtagelse  af  Biskop  Knud  Gyldenstjerne 
—  stode  samlede  i  en  Falanx  om  Biskop  Ove  Billes  gammel- 
katolske Politik.  Partiet  var  yderligere  blevet  styrket  ved, 
at  Torben  Bille  1532  havde  opnaaet  Ærkebispeværdigheden. 
Herved  var  et  af  dets  Medlemmer  blevet  —  som  Klage- 
skriftet mod  Bisperne  udsiger  —  '<det  største  og  principale 
Hoved  for  Rigens  Raad,  og  alt  Regimentet  og  Rigens  Han- 
del   haver    mest   hængt    ind    paa  hannem. »     At  han  kun  var 

«electus»,  idet  hans  Valg  endnu  ikke  var  anerkjendt  af 
Paven,  har  ikke  kunnet  hindre  ham  i  at  indtage  sin  Plads 
som  Formand  i  Raadet.  Der  er  da  ogsaa  flere  Vidnesbyrd 
om,  at  Torben  Bille  i  Begyndelsen  af  Interregnet  har  ind- 
taget den  Stilling,  der  tilkom  ham.  Hans  Navn  nævnes 
først  i  de  af  Rigsraadet  udstædte  Breve  til  Norge,  hvorved 
Kongens  Død  tilmeldes  Ærkebispen  i  Trondhjem  og  det 
norske  Folk.  Bispen  af  Slesvig  tilskriver  særlig  ham,  at  han 
ikke  kan  møde  paa  Herredagen.  I  Rigsraadets  Brev  af 
13de  Juli  1533  til  Paven  angaaende  Bekræftelse  af  Torben 
Billes  Valg  hedder  det  udtrykkelig,  at  Lunde  Kirkes  Over- 
hoved «efter  gammel  Sædvane  har  Rigets  Styrelse  (mode- 
ramen)  i  sin  Haand,  naar  Tronen,  som  nu,  er  ledig».  Efter 
Herredagen  synes  han  derimod  fuldstændig  at  være  traadt  i 
Skygge  for  Storkansleren  Joachim  Rønnow,  og  kun  rent  for- 
melt nævnes  hans  Navn  i  Spidsen  for  Rigsraadet  i  konge- 
lige Dombreve,    udstædte    af  Rigens  Kansler  Niels  Arenfeld. 

Billerne  i  Sjælland  og  Skaane  vare  forsamlede  i  Kjø- 
benhavn  i  Slutningen  af  April  Maaned  1533  til  et  Rigsraads- 
møde,  under  hvilket  Anders  Bille  havde  den  Sorg  at  miste 
sin  Hustru,  der  Natten  mellem  den  26de  og  27de  April  døde 
under  et  Besøg  hos  sin  Datter  Ermegaard,  der  var  gift  med 
Jørgen  Podebusk,  Lensmand  paa  Svenstrup  ved  Kjøge.  Om- 
trent samtidig  samledes  det  jydske  Rigsraad  i  Karup,  hvor 
det  udnævnte  4  Befalingsmænd,  deriblandt  Mogens  Bille, 
til  at  værge  Landet  under  dets  Fraværelse  paa  Herredagen 
i  Kjøbenhavn.  Ove  Bille  havde  personlige  Sammenkomster 
paa  Aakjær  Slot  med  Mogens  Gøye  den  22de  og  28de  Maj. 
Umiddelbart  efter  det  sidste  Møde  drog  han  over  til  Kjøben- 
havn, hvor  Herredagen  i  Følge  Ove  Billes  egne  Ord  skulde 
aabnes  Pinsedag  (1.  Juni)^). 

En  saa  tilspidset  Situation  som  den,  under  hvilken  Rigs- 
raadet  i    Juni    og  Juli    Maaned    1533    skulde    træffe    sine    Af- 


')    Heise,    Fani.    Kosenkrantz,    Diplom.    .S.    13; 

gjørelser,  kjender  vor  Historie  ikke.  Kampen  mellem  Reli- 
gionspartierne,  den  gærende  Uro  og  Misfornøjelse  hos  Al- 
muen, Foreningen  med  Norge  og  Hertugdømmerne,  det  vig- 
tige politiske  Spørgsmaal  om  Danmarks  Stilling  til  Liibecks 
og  Hollændernes  Kamp  om  Østersøhandelen,  alle  disse  for- 
skjelligartede  Spørgsmaal  krævede  nu  deres  Afgjørelse  og 
alle  mundede  de  ud  i  det  ene  store:  Kongevalget.  Hertug 
Christians  Valg  betød  den  evangeli.ske  Sags  Sejr,  nøje  po- 
litisk Forening  med  Hertugdømmerne  og  Tilslutning  til  Hol- 
lænderne, med  hvilke  Hertug  Christians  dygtige  Raadgiver, 
Melchior  Rantzau,  allerede  havde  truffet  Aftaler.  Valgte  man 
derimod  den  unge  Hertug  Hans,  som  opdroges  i  Danmark 
og  i  Følge  tidligere  Udtalelser  af  Rigsraadet  kunde  gjøre 
sig  grundet  Haab  om  Tronen,  vilde  Afgjørelsen  af  alle  ydre 
og  indre  politiske  Spørgsmaal  udelukkende  ligge  i  Rigs- 
raadets  Haand.  Dettes  Sammensætning  borgede  i  saa  Til- 
fælde for,  at  Katolicismen  vilde  blive  værnet,  den  holstenske 
Indflydelse  udelukket,  Foreningen  med  Norge  bevaret,  og 
den  politiske  og  religiøse  Udvikling  i  det  hele  ikke  tage  en 
saa  brat  og  hovedkulds  Vending,  som  ellers  stod  at  be- 
frygte. 

I  denne  Slægthistorie,  hvor  der  selvfølgelig  ikke  kan 
være  Tale  om  en  detailleret  Indgaaen  paa  og  Bedømmelse 
af  Fortidens  store  politiske  Begivenheder,  maa  vi  paa  dette 
Punkt  henvise  til  de  af  Paludan-Miiller  og  særlig  af  Heise 
(Hist.  Tidsskr.  3.  Række  IV.)  med  saa  stor  Udførlighed  og 
Skarpsindighed  givne  Fremstillinger  af  den  religiøse  og  po- 
litiske Kamp,  der  udviklede  sig  paa  Herredagen  i533  og 
fortsattes  samt  afsluttedes  i  den  mindeværdige  Grevens  P'ejde. 
Men  da  Billeættens  Stilling  til  denne  Strid  blev  af  den  mest 
indgribende  Betydning  saa  vel  for  Danmarks  Historie  i  de 
følgende  Aar  som  for  dens  egen  politiske  og  sociale  Stil- 
ling, vil  det  være  nødvendigt  at  søge  at  paapege  de  Syns- 
punkter, som  bleve  bestemmende  for  dens  Optræden. 

Slægtens    Magtstilling    1    dette    Øjeblik   var    aldeles    ene- 

staaende;  den  finder  intet  Sidestykke  i  Samtiden  og  kan 
kun  sammenlignes  med  de  7  Axelsønners  i  Unionstiden.  Et 
stærkt  Sammenhold,  Enighed  i  politiske  og  religiøse  Spørgs- 
maal  og  fremfor  alt  fast  Fod  og  stor  Indflydelse  i  begge 
Unionens  Lande  dannede  Grundlaget  for  dens  Magt. 

Med  stor  Kløgt  og  Forudseenhed  havde  Slægten  under 
Frederik  I.  arbejdet  hen  imod  det  Maal  at  være  stærk  nok 
til  ved  Kongens  Død  at  gjennemføre  sine  politiske  Idealer: 
Katolicismens  Styrkelse  og  Bevarelse  af  Unionen  med  Norge. 
Torben  Billes  Valg  til  Ærkebiskop  og  deraf  følgende  Rigs- 
forstanderskab under  Interregnet,  Eske  og  Klavs  Billes  le- 
dende Stilling  i  det  norden-  og  søndenfjældske  Norge,  Ove 
Billes  Førerskab  i  den  gammelkatolske  Lejr,  endelig  Anders 
og  Mogens  Billes  militære  Stillinger  som  Høvedsmænd  i 
Sjælland  og  Jylland  ere  alle  Led  i  en  Kjæde  af  Bestræbel- 
ser for  at  naa  ovennævnte  Maal.  Nu  stod  Øjeblikket  for 
Døren,   da  man  ventede  at  høste  Frugten. 

Rigsraadets  Forhandlinger  indlededes  den  8de  Juni  med 
Forelæggelsen  af  de  Punkter,  som  Raadet  skulde  overveje 
og  tage  Beslutning  om.  Denne  saakaldte  »Fremstillings  er 
affattet  i  stræng  hierarkisk  Aand,  idet  den  opfordrer  Rigs- 
raadet  til  at  sørge  for,  at  Kirker,  Klostre,  Gudshuse  og  Guds 
Lov,  Ære  og  Tjeneste  komme  til  deres  Magt  og  rette 
Skikkelse  igjen,  samt  nærmere  udvikler  det  gammelkatolske 
Partis  Program.  Den  politiske  Del  af  Fremstillingen  inde- 
holder ligeledes  et  Program,  Kongevalget  .stilles  i  første 
Række  •,  men  der  henvises  udtrykkelig  og  med  fuld  Ret  til 
Nødvendigheden  af  det  norske  Rigsraads  Deltagelse  i  Val- 
get og  den  deraf  følgende  Udsættelse  af  Kongevalget,  indtil 
Normændene  kunne  give  Møde.  Om  Regeringens  Førelse  i 
denne  Mellemtid  er  Fremstillingen  ikke  uden  Vejledning. 
Der  bør  gjøres  en  god  Skikkelse  og  godt  Regimente*  over 
hele  Riget,  hedder  det,  og  Rigsraadet  opfordres  til  at  an- 
mode   Enkedronningen    om    at    begive    sig    ind    i   Riget    og 

« hjælpe  at  raade  og  daade  med  Danmarks  Raad  og  Rigets 
Gavn  og  Bedste »  ^).  At  der  herved  sigtes  til  Dannelsen  af 
en  Centralstyrelse  under  det  eventuelle  Interregnum,  synes 
umiskjendeligt.  Helt  igjennem  bærer  dette  Aktstykke  Ind- 
trykket af  at  være  forfattet  af  en  Gejstlig")  og  af  en  i  Re- 
geringssager  særlig  kyndig  Mand,  og  Formodningen  om,  at 
den  er  udgaaet  fra  Ove  Billes  Kancelli,  vinder  lierved  i 
Styrke.  Af  alle  Danmarks  Prælater  havde  ingen  saa  grun- 
digt et  Indblik  i  disse  som  han. 

Forhandlingerne  i  Rigsraadet  synes  at  være  førte  med 
stor  Lidenskab.  Mægtige  Interesser  stode  paa  begge  Sider 
paa  Spil.  De  evangelisk  sindede  Rigsraader  med  Mogens 
Gøye  og  Erik  Banner  i  Spidsen,  understøttede  af  en  Del  af 
den  udenraadske  Adel  og  af  Borgerne  i  Kjøbenhavn,  kræ- 
vede et  øjeblikkeligt  Kongevalg.  Til  dem  sluttede  sig  en- 
kelte katolske  Rigsraader,  saaledes  Oluf  Rosenkrans,  Hov- 
mester for  den  unge  Hertug  Hans.  Direkte  og  samtidige 
Efterretninger  om  disse  FJebatter  ere  ikke  komne  til  os,  saa 
at  vi  ikke  ere  i  Stand  til  at  bedømme  de  Argumenter,  der 
fra  begge  Sider  førtes  i  Marken.  Kun  saa  meget  turde 
være  sikkert,  at  de  fra  Eske  Bille  i  Norge  indløbne  Efter- 
retninger have  lagt  et  afgjørende  Lod  i  Vægtskaalen.  Thi 
her  paatænkte  man  —  efter  Eskes  Formodning  —  at  fore- 
tage et  særskilt  Kongevalg,  hvis  det  danske  Rigsraad  alene, 
uden  at  tage  Normændene  med  paa  Raad,  afgjorde  Konge- 
valget. For  Ove  Bille,  der  stadig  stod  i  livlig  Korrespon- 
dance med  Broderen  om  de  politiske  Forhold  i  Norge,  maa 
dette  Hensyn  have  været  afgjørende,  og  der  er  Grund  til  at 
formode,  at  Klavs  Bille,  der  selv  for  nylig  havde  lært  de 
norske  Forhold    at    kjende    paa    nært  Hold,    har  støttet  ham. 


^)    Denne   Artikel  i  Fremstillingen   synes  ikke  tilstrækkelig  paaagtet  af  Heise 
eller  af  Paludan-Miiller. 

')    I  Slutningen    hedder  det:    »Beder    ot;    kjærlig  begjærer  Rigens  Prælater 
paa  deres   egne  og  den  menige  gejstlige   Stats   Vegne  etc.« 

Hensynet  til  Norge  synes  saaledes,  som  det  ogsaa  stadig 
hævdes  i  de  officielle  Aktstykker,  at  have  været  det  af- 
gjørende  Moment,  og  Udsættelsen  af  Kongevalget  til  St. 
Hansdag  1534,  hvilket  Rigsraadet  tilmældte  Normændene 
den  1 8de  Juni,  skyldes  i  saa  Tilfælde  væsentligst  Billerne^). 
Udsættelsen  af  Kongevalget  fik  siden  Skylden  for  alle 
de  Ulykker,  der  ramte  Landet  i  de  følgende  tre  Aar,  og  det 
sejrende  evangeliske  Parti  undlod  ikke  at  rette  Anklagen 
herfor  direkte  mod  de  Mænd,  der  havde  hindret  Valget.  I 
Klageskriftet  mod  Bisperne  1536  hedder  det:  «Først,  hvor 
uskikkelig  Bisperne  efter  Kong  Frederiks  Død  ere  omgangne 
med  Kaar  og  Udvælgelse,  og  hvorledes  de  som  de  øverste 
Hoveder  og  Regenter  have  draget  til  dem  deres  Brødre  og 
andre  deres  Venner  og  Rigens  Raad,  og  samme  Kaar  og 
Udvælgelse  udsat  til  deres  Fordel  og  ingen  Konge  kaaret 
og  udvalgt,  men  have  forbundet  dem  med  hverandre,  at  de 
ingen  Konge  den  Tid  kejse  eller  kaare  vilde,  men  vilde  selv 
regere  over  Riget,  og  efter  deres  Lejlighed  holde  det  til 
dem  selv,  og  vilde  derfor  afværge  al  indenlandsk  og  uden- 
landsk Vold  og  Magt  —  saadant  vide  vi  alt  ved  deres  Breve 
og  Segl  at  bevise,  endskjønt  vi  ogsaa  selv  vide,  at  nogle 
af  Rigens  Raad  ikke  haver  samtykt  heri.  men  Bisperne  alene 
med  deres  Tilhængere  haver  væiet  de  højeste,  som  have 
drevet  dette  Spil,  hvoraf  dette  Oprør  mest  er  kommet. » 
Ærkebiskop  Torben  Bille  bebrejdes  det  først  og  fremmest, 
at  han,  hvis  Pligt  det  havde  været  at  formaa  Riget  til  strax 
at  vælge  en  Konge,  ikke  alene  ikke  har  fremmet  denne 
Sag,  men  «haver  det  af  sin  højeste  Formue  hindret,  og 
ganske  ilde  forestaaet  Riget  udi  sin  Tid   og  Administration* ; 

')  J^S  underkjender  selvfølgelig;  ikke  den  Rolle,  Joachim  Rønnow  kan 
have  spillet  ved  den  Lejlighed,  men  hans  Personlighed  var  ikke 
af  den  Slags,  der  bliver  Midtpunktet  for  et  Parti,  og  alle  de  Ukvems- 
ord og  ubesindige  Handlinger,  der  i  Klageskriftet  mod  Bisperne  lægges 
ham  til  Last,  antyde  ogsaa,  at  han  har  været  stærkere  i  Ord  end  i 
Handling.     Han  forseglede  ikke  engang  Recessen  af  4de  Juli. 

«.saa  er  han  og  en  ret  principal  Aarsag  til  hele  Krigen  og 
Oprøret,  hvilket  han  vel  maatte  have  kunnet  forekomme  og 
afvende,  og  med  Rette  være  pligtig  og  skyldig  at  gjøre  det>/. 
Mindre  haard  lyder  Anklagen  mod  Ove  Bille:  « Denne  Bi- 
skop haver  fast  været  Hovedet  for  alt  Papisteri  og  haver 
for  Pavens  og  hans  egen  Modvilligheds  Skyld  hindret  Kon- 
gens Kaar  og  Udvælgelse«,  «han  har  af  de  andre  Bisper 
ladet  sig  lede  og  føre  fra  den  rette  Vej,  saa  han  ikke  har 
agtet  og  besindet  Rigets  menige  Nytte,    Gavn  og  Velfærd». 

Af  et  Partiskrift,  der  ikke  engang  finder  Anledning  til 
at  berøre  det  Hovedsynspunkt,  som  Modstanderne  selv  have 
angivet  som  det,  der  væsentligst  har  ledet  deres  Handle 
maade,  kan  man  ikke  vente  en  retfærdig  og  uvillig  Be- 
tragtningsmaade.  Det  bør  derfor  fremhæves,  at  med  Und- 
tagelse af  de  Udtryk,  som  tillægges  Joachim  Rønnow, 
fremfører  selve  Klageskriftet  intet  Bevis  for,  at  det  katolske 
Parti  har  udsat  Valget  for  selv  at  regere  over  Riget  og,  som 
det  siges,    «holde  det  til  dem  selv>^. 

Men  Ulykken  var,  at  det  ikke  lykkedes  at  faa  dannet 
en  fast  Centralstyrelse  under  Interregnet.  Vi  have  oven- 
for paapeget,  at  <■< Fremstillingen  *s  Forfatter  eller  Forfattere 
mulig  have  tænkt  sig  en  saadan  med  Enkedronningen  som 
Midtpunkt.  At  man  har  henvendt  sig  til  hende  derom,  frem- 
gaar  af  hendes  egen  Skrivelse  til  Rigsraadet,  afsendt  med  de 
holstenske  Gesandter,  som  indtraf  i  Kjøbenhavn  under  Herre- 
dagen. I  denne  Skrivelse  hedder  det:  'Deslige  hendes 
Naade  undskylder  sig  ikke  paa  denne  Tid  at  kunne  komme 
ind  i  Riget  efter  Danmarks  Raads  Skrivelse*.  Man  kunde 
da  have  valgt  en  Rigsforstander ;  men  den  Mand,  som  i 
Følge  sin  Anseelse  og  Stilling  maatte  have  været  selvskreven 
dertil,  Rigshovmesteren  Mogens  Goye,  havde  det  katolske 
Parti  stødt  fra  sig  ved  sin  hensynsløse  Optræden  i  det  reli- 
giøse Spørgsmaal.  Paa  dette  Punkt  kan  der  rettes  en  be- 
rettiget Klage  imod  det  katolske  Flertal  i  Rigsraadet  I  sin 
Forbitrelse    mod    det    stadig   voxende    evangeliske  Parti,    der 

talte  saa  fremragende  Medlemmer  a<"  Rigsraadet  som  Mogens 
Gøye  og  Erik  Banner,  og,  saavidt  det  skjønnes,  ogsaa  havde 
talrige  Venner  blandt  den  menige  Adel  foruden  i  Borger- 
standens store  Masse,  gjennemførte  det  ved  Beslutningerne  af 
3dje  og  4de  Juli  1533  en  saa  fuldstændig  Reaktion  i  kirke- 
lig Henseende  og  en  saa  vilkaarlig  Behandling  af  sine  Mod- 
standere, at  intet  Forlig  var  muligt.  At  Billerne  have  haft 
en  væsentlig  Skyld  heri,  fremgaar  af,  at  vi  finde  dem  sam- 
lede i  Trup  og  rede  til  at  give  deres  Stemme  og  Segl  til 
de  videstgaaende  Skridt  i  denne  Retning,  saaledes  Dommen 
over  Hans  Tausen  og  Udstedelsen  af  Enighedsbrevet  af  14de 
Juli,  ved  hvilket  alle  Bisperne  (undtagen  Knud  Gyllenstjerne) 
og  Billerne  endog  forpligtede  sig  til  ikke  at  vælge  nogen 
Konge  uden  hele  Rigsraadets  Samtykke.  Det  var  et  tve- 
ægget Vaaben,  der  ramte  dem  selv  lige  saa  haardt,  som  det 
var  tiltænkt  Modstanderne.  Thi  dette  Brev  blev  Grundlaget 
for  de  Anklager,  der  1536  rejstes  mod  dem,  og  som  kostede 
Bisperne  deres  Embeder  og  Billerne  deres  Plads  i  Rigs- 
raadet. Allerede  forinden  havde  Mogens  Gøye  og  Erik 
Banner  med  deres  Tilhængere  hemmelig  forladt  Kjøbenhavn, 
idet  de  nedlagde  Protest  imod  Rigsraadets  Handlemaade. 
Herredagen  var  sprængt,  og  kun  Bisperne  og  Billerne  med 
deres  nærmeste  Tilhængere  holdt  ud  til  henimod  Slutningen 
af  Juli  Maaned. 

I  det  ofte  nævnte  Klageskrift  mod  Bisperne  hedder  det: 
«Have  de  og  samme  Tid  (1533)  i  Kjøbenhavn  delt,  byttet 
og  partet  meste  Delen  af  alt  Riget,  alle  Kronens  Slotte  og 
Len  imellem  dem,  at  beholde  deres  Livstid,  en  Part  paa 
nogle  Aar,  en  Part  paa  deres  Børn  forbrevet  og  forskrevet 
....  og  er  blevet  rygtet  overalt  i  Kjøbenhavns  Stad,  at 
man  ikke  kunde  faa  saa  meget  Vox  til  Kjøbs  for  Penge, 
som  Rigets  Raad  havde  behov  til  deres  Forseglinger.*  Skjønt 
denne  Beskyldning  maa  anses  for  at  være  i  høj  Grad  over- 
dreven, kan  det  dog  ikke  nægtes,  at  den  —  taget  i  noget 
videre    Omfang    —    for    Billernes   Vedkommende    har    noget 

paa  sig.  Vi  kunne  anføre  en  Række  af  Udtalelser  og  Be- 
gunstigelser fra  Herredagen  til  Fordel  for  Slægten.  Først  og 
fremmest  det  katolske  Flertals  Skrivelse  til  Paven  angaaende 
Bekræftelse  af  Torben  Billes  Valg  med  dens  saa  karak- 
teristiske Fremhæven  af  Slægtens  Betydning  (se  ovfr.  S.  420) 
og  de  —  som  Heise  siger  —  næsten  truende  Udtryk,  hvori 
Begjæringen  bliver  fremsat.  Dernæst  Mogens  Billes  Op- 
tagelse i  Rigsraadet,  hvorved  nu  alle  4  Brødre  fra  Svanholm 
vare  blevne  Medlemmer  af  denne  mægtige  Forsamling.  Det 
er  ofte  paapeget,  at  Rigsraadet  her  begik  et  Overgreb  ved 
at  tiltage  sig  kongelig  Myndighed,  og  Klageskriftet  undlader 
da  heller  ikke  at  revse  det  med  skarpe  Ord. 

Endelig  møde  vi  paa  denne  Herredag  Anders  Bille  i 
sit  rette  Element.  Om  hans  personlige  Deltagelse  i  For- 
handlingerne og  Begivenhederne  vide  vi  kun,  at  han  i  For- 
ening med  Tyge  Krabbe  benyttedes  som  Underhandler  med 
de  lybske  Sendebud.  Men  hans  veltalende  Røst  har  sikkert 
jævnlig  ladet  sig  høre  i  disse  bevægede  Dage,  og  han  for- 
stod at  skaffe  sig  F^ordele  og  Begunstigelser  af  forskjellig 
Art.  At  han  er  optraadt  som  Modstander  af  « Propositionen.) s 
Forslag  om,  eit  Herreklostrene  atter  skulde  tilbagegives  Kir- 
ken, er  en  Selvfølge.  Og  han  naaede  ogsaa,  som  bekjendt, 
at  hindre  dette,  ligesom  han  fik  Rigsraadets  Stadfæstelse  paa 
sit  Forleningsbrev  paa  Dalby  Kloster.  Mere  graverende  og 
overensstemmende  med  Klageskriftets  Ord  er  det,  at  han 
fik  Rigsraadet  til  3t  overdrage  sig  Kallehave  By  i  « Værn  og 
Forsvar>  •,  thi  Kallehave  havde  hidtil  ligget  til  Vordingborg 
Slot,  og  ved  dets  Overdragelse  til  Anders  Bille  berøvede 
man  altsaa  Kronen  en  Del  af  dens  Indtægter.  Mogens  Gøye, 
som  ikke  havde  beseglet  dette  Brev,  fandt  kort  efter  An- 
ledning til  at  give  Hr.  Anders  en  hvas  Reprimande,  som 
utvivlsomt  hentyder  til  denne  Sag.  Den  iste  August  1533 
skriver  han  til  ham: 

«Som  I  og  skrive,  at  den  Tolder  der  paa  Landet  (Møn) 
har  nu  i  nogle  Aar  krænket  Kronens  Frihed,  Rente  og 
I.  36 

Rettighed,  begjærendes  derudi  mit  gode  Raad,  efterdi  I  stedse 
har  formærket  mig  som  den ,  der  altid  vil  haandhæve  og 
forsvare  Kronens  Frihed,  thi,  kjære  Hr.  Anders,  veed  jeg  i 
den  Sag  ikke  andet  end  at  baade  I,  jeg  og  enhver,  som 
har  Kronens  Len,  er  pligtig  til  at  forsvare  og  ved  Magt 
holde  Kronens  Ret,  Rente  og  Rettighed,  og  ej  tilstæde,  at 
den  udi  nogen  Maade  krænkes;  thi  vore  Forældre,  vi  og 
vore  Venner  have  nydt  og  nyde  endnu  daglig  meget  godt 
af  Kronens  Len,  og  derfor  vil  jeg  for  min  Part  (saa  vel  her- 
efter som  til  denne  Dag)  forsvare  og  beskytte  Kronens  Ret 
og  Rettighed,  at  den  ikke  skal  forkrænkes  i  nogle  af  de 
Len,  jeg  nu  har  af  Kronen  og  Riget,  saa  længe  indtil  Gud 
giver  os  en  Herre  og  Konge  igjen,  som  selv  kan  forsvare 
og  beskytte  Kronens  Ret  og  Rettighed,  forhaabende  og 
ikke  tvivlende  paa,  at  I  og  vorder  dertil  tænkendes, 
som  I  er  pligtig  og  I  ville  og  kunne  forsvare ». 

Katolicismen  havde  atter  faaet  Vind  i  Sejlene,  og  Hr. 
Anders  var  Mand  for  at  benytte  sig  af  det  gunstige  Øjeblik. 
Hans  Søn  Bent,  der  studerede  Theologi  i  Paris  og  snart 
kunde  ventes  hjem^),  skulde  ved  sin  Hjemkomst  strax  finde 
Vejen  banet  for  sig.  Allerede  1532  havde  Biskop  Jørgen 
Friis  lovet  ham  det  første  ledige  Kannikedømme  i  Viborg, 
men  dette  blev  ikke  til  noget,  og  paa  Herredagen  1533  for- 
maaede  han  da  sin  gode  Ven  Anders  Glob,  Provst  i  Odense 
og  Degn  i  Bergen,  til  at  udvælge  Bent  til  sin  «aandelige 
Søn»  og  Arving  til  Degnedømmet  i  Bergen.  Baade  Ove  og 
Torben  Bille  sendte  deres  bedste  Anbefalinger  for  den  unge 
Mand  til  Ærkebiskop  Oluf  i  Trondhjem  og  Bispen  i  Bergen; 
men  der  var  mange  Hunde  om  det  Ben,  og  Bent  naaede 
kun  at  faa  Løftebrev.  Det  var  derfor  en  glædelig  Begiven- 
hed   for  Anders  Bille,    da    han    i  Oktober   1533    fik  Brev  fra 


')  I  Ian  var  endnu  ikke  vendt  hjem,  som  Heise  i  Hist.  Tidsskr.  4.  R.  III. 
403  mener;  Anders  Bille  skriver  om  ham  '"7  1533,  at  han  nu  er  i 
Paris  og  studerer.     Dipl.   Norveg.   XII.   673 — 74. 

sin  Fætter  Ove  om,  at  denne  havde  skjænket  Sønnen  et 
ledigtblevet  Kannikedøinme  ved  Aarhus  Domkirke. 

Herredagen  i  Kjøbenhavn  1533  er  Kulminationspunktet 
i  Slægtens  Historie:  dens  religiøse  og  politiske  Syns- 
punkter vare  gaaede  af  med  Sejren ,  Begunstigelser  af 
forskjellig  Art  vare  regnede  ned  over  den,  dens  Indflydelse 
i  Rigsraadet  yderligere  forøget.  Men  det  blev  en  dyrekjøbt 
Sejer,  vundet,  som  den  var,  gjennem  en  Kamp  mod  de  Ret- 
ninger i  Tiden,  som  bare  Livsspiren  i  sig.  Om  Billernes 
oprigtige  katolske  Sindelag  kan  der  imidlertid  ikke  næres 
Tvivl.  Lige  fra  Ove  og  Eske  til  Klavs  og  Mogens  vare  de 
alle  som  en  overbeviste  om  den  gamle  Tros  og  den  aristo- 
kratiske Regeringsforms  Fortrin  og  Fjender  af  den  demo- 
kratiske Retning,  som  bar  Reformationen  frem  paa  sine 
stærke  Vinger.  Vi  skulle  senere  for  de  enkeltes  V^edkom- 
mende  fremføre  Vidnesbyrd  herom;  her  maa  det  være  nok 
at  anføre  en  Udtalelse  af  Peder  Billes  Børn,  Søskendene  fra 
Svanholm,  der  fremkom  flere  Aar  efter  Reformationens  Ind- 
førelse under  en  Arvestrid  med  Gyldenstjernerne  om  Retten 
til  en  Del  Gods,  som  begge  Slægters  fælles  Forfædre  havde 
skjænket  til  Kirker  og  Klostre  til  Sjælemessers  Afholdelse. 
«Saafremt»  —  sige  de  —  « fornævnte  Guds  Lov  og  Tjeneste 
maatte  herefter  blive  udi  sin  Magt,  som  den  af  vore  døde 
og  afgangne  Forældre  stiftet  og  funderet  er,  da  kjende  Gud, 
at  vi  saa  det  ganske  gjerne»,  og  senere  tilføje  de:  « Haver 
Gud  det  saa  forset,  at  den  gamle  Skikkelse,  Kirker  og  Klo- 
stre, Guds  Lov  og  Tjeneste,  maa  herefter  igjen  opkomme, 
som  den  funderet  og  skikket  er,  da  ville  vi  være  velvillige 
til,  at  hvad  vi  have  og  os  tilkommer  af  fornævnte  Gods, 
maa  og  skal  komme  til  Guds  Lov  og  Tjeneste,  som  vore 
kjære  Forældre  det  skikket  og  gjort  have»^). 

Det  er  ikke  fuldt  oplyst,  hvor  længe  Herredagen  varede. 
Sandsynligvis    er    den    opløst    den     17de    Juli,     men    enkelte 


')    Or.   i   Rigsark,   Personalhist.      Saml.    I.      1523— 1600.      Bille. 

Medlemmer  af  Rigsraadet  bleve  dog  endnu  nogen  Tid  i 
Kjøbenhavn,  og  hvis  et  2i{  Knud  Bille  skrevet  Brev  til  Eske 
Bille  om  Hans  Tavsens  Proces  er  rigtig  dateret,  vare  han 
og  Ove  Bille  endnu  den  28de  Juli  i  Staden,  men  paatænkte 
forøvrigt  begge  at  rejse  derfra  den  følgende  Dag.  Klavs 
Bille  var  tidligere  draget  bort,  thi  den  26de  Juli  besøgte 
han  Tyge  Krabbe  paa  Vegholm  i  Skaane  og  var  da  paa 
Rejsen  til  Norge,  hvor  han  skulde  overvære  et  Rigsraads- 
møde  i  Bud   i  Romsdalen^). 

Efter  Herredagens  Opløsning  fandtes  der  ikke  længer 
noget  fælles  Midtpunkt  for  Landets  Styrelse.  De  udenrigske 
Affærer  synes  at  være  blevne  varetagne  med  næsten  uind- 
skrænket Myndighed  af  Joachim  Rønnow  som  Storkansler, 
og  den  militære  Overledelse  var,  som  i  Kong  Frederiks 
sidste  Regeringsaar,  overdraget  til  enkelte  Rigsraader:  Tyge 
Krabbe  i  Skaane,  Anders  Bille  i  Sjælland,  og  4  Raader, 
blandt  hvilke  Mogens  Bille,  i  Jylland.  Vi  møde  enkelte  Spor 
til,  at  kongelige  Dombreve  udstædtes  i  hele  Rigsraadets 
Navn'^),  og  da  med  Torben  Billes  Navn  i  Spidsen,  men  for- 
øvrigt foreligger  saa  godt  som  intet  Vidnesbyrd  om  Rigets 
indre  Styrelse  under  Interregnet.  Det  synes,  som  om  man 
har  villet  erstatte  Mangelen  af  Centralstyrelse  ved  Afholdelsen 
af  hyppige  provinsielle  Rigsraadsmøder.  For  Østdanmarks 
Vedkommende  vides  saadanne  at  være  afholdte  i  Slutningen 
af  September  1533  og  i  Februar  1534  i  Helsingør^),  og  lig- 
nende   maa    selvfølgelig    være    aflioldte    i  Jylland.     Af  større 


')    Dipl.    Norveg.   XIII.   665—66. 

*)  Jvfr.  Hist.  Tidsskr.  4.  R.  III.  513—14.  Det  her  anførte  Vidnesbyrd 
om,  at  Rigsraadet  den  29de  Juli  15 33  var  i  Slagelse,  holder  ikke  Stik. 
Thi  Brevet  er  kun  et  af  de  sædvanlige  i  den  øverste  Regerings- 
myndigheds Navn  udslædte  Breve  af  Rigens  Kansler,  hvilke  ikke  ere 
Pevis  for,  at  Rigsraadet  selv  var  til  Stede  ved  deres  Udstedelse  (teste 
Nicolao  Arenfeld).     Jvfr.   ovfr.   S.   554. 

^)  Dipl.  Norveg.  VII.  757 — 58.  O.  Nielsen,  Kjøbenhavns  Diplomatår. 
II.   243. 

Betydning  var  Herredagen  i  Odense  i  November  1533,  der 
kan  betragtes  som  en  Fortsættelse  af  Herredagen  i  Kjøben- 
havn.  Af  Billerne  vare  her  til  Stede:  Ove,  Klavs  og  Mo- 
gens Bille  \  derimod  savnes  Torben,.  Anders,  Knud  og  Hans. 
Vigtigere  var  det  dog,  at  det  evangeliske  Parti  ikke  havde 
givet  Møde.  Hverken  Mogens  Gøye,  Erik  Banner  eller 
nogen  af  deres  politiske  Venner  have  beseglet  Rigsraadets 
Lejdebrev  til  Ærkebiskop  Oluf  og  det  norske  Rigsraad.  En 
uheldsvanger  Splittelse  herskede  saaledes  bestandig  indenfor 
Raadet,  og  det  tør  maaske  betragtes  som  et  Forsøg  fra 
Flertallets  Side  paa  atter  at  vinde  Mindretallet,  at  man  netop 
valgte  særlig  udprægede  Medlemmer  af  dette  (Mogens  Gøye, 
Erik  Banner,  Erik  Krummedige)  til  i  Forening  med  blandt 
andre  Ove  og  Mogens  Bille  at  overbringe  Hertug  Christians 
Fuldmægtige  i  Kolding  Forbundsbrevene  af  20de  November, 
hvorved  Hertugdømmerne  og  Riget  sluttede  sig  sammen  imod 
fælles  ydre  Fjender^). 

Imidlertid  nærmede  Tidspunktet  sig,  da  det  store  dansk- 
norske Fællesmøde  i  Kjøbenhavn  skulde  tage  Bestemmelse 
om  Kongevalget.  Rundt  om  i  Europa  havde  man  Opmærk- 
somheden henvendt  paa  Danmark  Kejser  Karl  og  hans 
Raadgivere  fulgte  Forholdene  i  Danmark  med  den  mest 
levende  Interesse,  tyske  Fyrster  haabede  som  sædvanlig  at 
faa  anbragt  deres  yngre  Sønner  paa  en  ledig  Kongetrone, 
selv  i  England  hørte  man  Tale  om  Spaadomme  om,  hvem 
der.  skulde  være  Konge  i  Danmark.  Hertug  Albrecht  af 
Mecklenburg,  der  var  gift  med  Christiern  II. s  Søsterdatter, 
sendte  Brev  paa  Brev  til  indflydelsesrige  danske  Stormænd, 
som  Torben,  Anders  og  Ove  Bille,  Joachim  Rønnow  og  Otte 
Krumpen,    om    at    holde   fast    ved   den  katolske  Tro,    og  op- 


^)  Dipl.  Norveg.  XIII.  493.  Nye  danske  Mag.  II.  255--56.  Mødet  i  Odense 
varede  i  det  mindste  til  25de  November  (Pal. -Muller,  Grevens  Feide  I. 
129);  Torben  Bille  udstæder  26.  Nov.  et  Brev  i  Sofde  (i  FærS  Herred) 
og  kan  saaledes  ikke  have  været  til  Stede  1  Odense.  Ny  kgl.  Saml. 
725   d.   Fol.   282. 

fordrede  dem  til  at  bevæge  Rigsraadet  til  at  indtræde  i  et 
hemmeligt  Forbund  med  de  tyske  Kurfyrster  til  Værn  for 
den  gamle  Religion,  og  at  modsætte  sig  Hertug  Christians 
Valg  til  Konge  ^).  x\t  Stemningen  i  Danmark  ogsaa  har 
gaaet  højt,  tyde  flere  Tegn  paa.  Henrik  Rosenkrans  paa 
Gulland  skriver  til  sin  Svigerfader  Anders  Bille:  «Rygtet 
gaar,  at  somme  vil  have  den  ene  til  Konge,  somme  den 
anden.  Kjære  Fader,  det  er  paa  Tide  at  betænke  det  vel, 
hvad  man  gjør  og  handler  i  den  Sag,  thi  der  følger  efter 
stort  Had,  Skade  og  Fordærv.)  Man  vidste  og  at  fortælle, 
at  Mogens  Gøye  og  Erik  Banner  paa  et  Jagtparti  ved  Kol- 
ding havde  truffet  sammen  med  Hertug  Christian,  som  i 
denne  Vinter  jævnlig  opholdt  sig  paa  Haderslev,  og  hvad 
dér  var  bleven  forhandlet,  kunde  man  jo  nok  gætte. 

Ove  Bille  synes  at  have  været  Midtpunktet  for  alle  om 
Kongevalget  førte  Forhandlinger.  Til  ham  sendte  den  gamle 
Biskop  af  Fyn,  Jens  Andersen  Beldenak,  som  den  Gang  op- 
holdt sig  i  Liibeck,  sin  mærkelige  Udtalelse  om  det  danske 
Rigsraads  «frie  Kaar^  (Valg),  som  han  endog  tilspidsede  i 
den  vovede  Sætning,  at  Rigsraadet  havde  Ret  til  at  und- 
lade at  vælge  nogen  Konge.  Disse  Udtalelser  sendte  Ove 
Bille  til  Anders  Bille,  med  hvem  han  i  det  hele  stod  i  liv- 
lig Forbindelse  under  Interregnet.  Særlig  til  ham  henvendte 
Hertug  Albrecht  sig  med  sine  ovenfor  anførte  Planer,  og 
Joachim  Rønnow  henviste  Hertugen  i  sit  Svar  paa  dennes 
Brev  til,  hvad  Aarhusbispen  vilde  svare  ham.  Ove  Billes 
egne  Anskuelser  træde  tydeligt  frem  i  to  Breve,  han  med 
faa  Dages  Mellemrum  (i  Maj  Maaned  1534)  tilsendte  Hertug 
Albrecht  og  den  unge  Hertug  Hans.  I  Brevet  til  den  først- 
nævnte udtaler  han,  at  han  vil  forebringe  Hertugens  Forslag 
for  Rigsraadet,  og  at  han  ikke  tvivler  om,  at  dette  vil  være 
rede  til  at  forhandle  om  disse  saa  «paatrængende  vigtige  og 
nyttige »   Hverv.     Vigtigst    er    dog   Brevet  til  Hertug  Hans,    i 


')    Danske   Mag.    IL    loo — 102. 

hvilket  han  giver  Hertugen  Løfte  om  at  opnaa  den  danske 
Krone.  Heri  hedder  det:  «Vi  bede  Eders  Naade  kjærhg 
og  ydmygehg  raade,  at  E.  N.  skikker  sig  imod  den  al- 
mægtige Gud,  den  hellige  Kirke  og  Danmarks  Raad  etc, 
som  en  kristen  Fyrste,  at  Eders  Naades  fyrstelige  Rygte  og 
Ord  udi  hver  Mands  Mund  til  alt  godt  og  dydigt  siges  og 
forkyndes  kan.  Hvilket  vi  raade  E.  N.  udi  en  god  Agt  og 
Mening,  og  skal  det  næst  Guds  Hjælp  give  en  stor  Aarsag 
til  E.  Naades  Velfærd,  Bedste  og  Fremgang  udi  Fremtiden, 
som  vi  have  befalet  vor  Broder  Knud  Bille  ydermere  at 
sige  og  undervise  E.  N.» 

Vi  se  heraf,  at  det  har  været  Ove  Billes  og  med  ham 
det  katolske  Flertals  Mening  at  anbefale  Hertug  Hans's  Valg 
til  Konge  i  Danmark  og  Norge.  At  dette  vilde  være  lyk- 
kedes, tør  der  vel  ingen  Tvivl  være  om.  I  Maj  Maaned 
1534  har  der  formodentlig  været  afholdt  Møder  i  Jylland 
mellem  betroede  Mænd  fra  forskjellige  Dele  af  Landet^). 
Men  hvilke  Planer  og  Forhaabninger  der  end  har  været  i 
Gærde,  saa  strandede  alt  paa  de  uforudsete  Begivenheder, 
som  i  Løbet  af  faa  Uger  skulde  gjøre  Danmark  til  Skue- 
plads for  den  vildeste  Kamptummel,  Landet  nogensinde  havde 
gjennemgaaet. 

Beslutningerne  paa  Herredagen  1533,  som  gjengave 
Bisperne  deres  Jurisdictionsmyndighed  og  indrømmede  dem 
Ret  til  at  beskikke  Præster  i  deres  Stifter,  vare  bragte  til  Ud- 
førelse med  stor  Kraft  af  enkelte  Prælater.  Fra  Aarhus  Stift 
forlyder  intet,  derimod  er  det  bekjendt,  at  Bispen  i  Viborg, 
Jørgen  Friis,  gik  frem  med  stor  Strænghed  mod  de  evan- 
geliske Prædikanter,  og  Torben  Bille  i  Lund  synes  ikke  at 
have  givet  ham  noget  efter  i  saa  Henseende.  Allerede  paa 
Herredagen  i  Kjøbenhavn  skal  Ærkebispen  offentlig  i  « Bor- 
gernes og  den  menige  Mands  Nærværelse »   have  udstædt  et 


')    *^/5    '534  er  Joachim  Rønnow  paa  Kallø  hos  Erik  Banner,  og  samtidu 
er   Knud   Bille  hos   Broderen   i  Aarhus. 


568  OPRØR    I    2kL\LMØ. 

Anathema  over  alle  evangeliske  Prædikanter^),  og  efter  hans 
Hjemkomst  fra  Herredagen  begyndte  Forfølgelserne.  Præ- 
sterne i  Helsingborg,  Landskrone  og  Trælleborg  bleve  af- 
satte fra  deres  Embeder,  og  Malmø  Borgere  fik  strænge  Be- 
falinger fra  Ærkebispen  og  Tyge  Krabbe  til  at  bortsende 
deres  Prædikanter.  Da  de  nægtede  at  gjøre  dette,  svarede 
man  dem,  at  hvis  de  ikke  vilde  tro  paa  den  katolske  Kirke, 
skulde  de  ligesom  Jøderne  blive  skilte  fra  Land  og  Rige. 
Deres  haardnakkede  Vægring  benyttede  Torben  Bille  til  at 
skride  ind  mod  Lutheranerne  ad  retslig  Vej.  I  Følge  Bor- 
gernes Klageskrift  forfulgte  han  dem  med  ^verdslige  Retter», 
indsatte  en  Dommer,  som  paa  Torben  Billes  Befaling  er- 
klærede Borgerne  for  overbeviste  Kjættere,  og  lod  endelig 
paa  Lunde  Landsthing  «hugge  Freden v  af  alle  evangeliske 
Prædikanter  og  af  alle  Kjøbstæder,  som  ikke  vilde  opgive 
deres  Præster.  Dette  Skridt  benyttedes  snildt  af  Borger- 
standens Førere.  Den  29de  Maj  1534  bemægtigede  Borgerne 
i  Malmø  med  Jørgen  Kock  i  Spidsen  sig  Malmø  Slot  under 
det  udtrykkelige  Paaskud,  at  Ærkebispen  ellers  vilde  have 
kunnet  benytte  sig  af  Slottet  til  at  gjøre  sig  til  Herre  over 
Byen  og  straffe  dem  paa  Livet.  ><  Hellere  end  at  lade  os 
tvinge  og  trænge  fra  vore  Prædikanter »,  sige  de,  « ville  vi 
miste  baade  Liv  og  Gods»-). 

Efterretningen  om  Oprøret  i  Malmø  vakte  stor  Bestyr- 
telse. Rygter  —  som  dog  bleve  modsagte  af  Raadet  i 
Malmø  —  fortalte,  at  Borgerne  havde  udsendt  60  Ryttere, 
som  skulde  fange  Ærkebispen  og  Hr.  Axel  Brahe.  Tyge 
Krabbe  rejste  strax  over  til  Sjælland  og  forhandlede  med 
Joachim  Rønnow;  det  af  Rigsraadet  opbudte  Mandskab,  der 
skulde  komme  Hertug  Christian  til  Hjælp  mod  Grev  Chri- 
stoffer   af  Oldenburg,    som    1  Slutningen    af  Maj    havde    gjort 


')    Rørdam,   Hist.  Kildeskr.  I.   163. 

^)    Laurenssen,    Malmøbogen.     Indl.     S.     XLVII — LX.     Danske    Saml.    I. 
374-83.     Hist.  Tidsskr.   4.  R.  IV.  436—45- 

Indfald  i  Holsten,  stansedes  i  Korsør.  Anders  Bille,  hvis 
Børn  holdtes  i  Forvaring  i  Malmø,  og  hvis  gode  Ven  Ærke- 
bisp Gustav  Trolle  var  bleven  fængslet  af  Borgerne  tillige 
med  flere  danske  Adelsmænd,  sendte  Skrivelser  og  Sende- 
bud til  Malmø.  Jørgen  Kock  forstod  imidlertid  at  berolige 
ham  ved  en  af  de  snilde  Skrivelser,  hvori  han  var  en  Me- 
ster. Dog  har  Hr.  Anders  vel  nok  anet,  at  der  bagved 
Paaskudet  om  de  religiøse  Forfølgelser  laa  politiske  Planer 
og  fremfor  alt  hemmelige  Forbindelser  med  Liibeckerne  og 
Grev  Christoffer.  Vi  savne  imidlertid  Underretning  om,  hvad 
Anders  Bille  som  øverste  Befalingsmand  paa  Sjælland  har 
foretaget  sig  for  at  modvirke  Bevægelsen.  Han  forblev,  som 
det  synes,  roligt  paa  Stege,  og  rimeligt  er  det,  at  han  be- 
tragtede Oprøret  i  Malmø  som  en  det  sjællandske  Rigsraad 
uvedkommende  Sag.  Manglerne  ved  den  uheldige  Administra- 
tion under  Interregnet  traadte  her  klart  for  Dagen.  Den 
kostbare  Tid  gik  hen,  uden  at  der  udrettedes  noget  til  Sjæl- 
lands  Forsvar  ^). 

Imidlertid  havde  de  politiske  Forhold  udviklet  sig  med 
rivende  Hurtighed.  I  Marts  1534  sluttede  Liibeck  Stilstand 
med  Hollænderne,  og  dets  geniale,  men  dumdristige  Borge- 
mester, Jiirgen  Wullenwever,  bragte  nu  de  Planer  til  Ud- 
førelse, som  efter  hans  Mening  atter  skulde  give  den  gamle 
Hansestad  Herredømmet  over  Østersøen.  Hemmelige  For- 
bindelser med  Borgerstandens  Ledere  i  Danmark,  Jørgen  Kock 
og  Ambrosius  Bogbinder,  sikrede  Liabeckerne  en  gunstig 
Modtagelse  i  Danmark,  og  P'orbundet  med  Grev  Christoffer 
af  Oldenburg  og  senere  med  Hertug  Albrecht  af  Mecklen- 
burg  gav  det  Udseende  af,  at  man  tilsigtede  Christiern  II.s 
Gjenindsættelse,  medens  Li-ibecks  virkelige  Hensigt  kun  var 
at  naa  sit  store  Maal:  Østersøherredømmet  og  Gjenoprettel- 
sen  af  dets  politiske  Indflydelse  i  de  tre  nordiske  Riger. 

*)  Pal.  Muller,  Aktst.  I.  82—84,  II.  15  —  16.  Bgm.  og  Raad  i  Malmø  til 
Anders  Bille,  Mand.  n.  e.  corp.  Christi  ("  k).  De  tilbagesende  Hr.  An- 
ders's Tjener,    Hr.   Peder,    med   Svar  paa  dennes  Hverv.    D.  Ad.  Br.  597- 

I  Maj  Maaned  opfordrede  Grev  Christoffer  Hertug  Chri- 
stian og  det  danske  Rigsraad  til  at  løslade  Kong  Christiern 
og  kort  efter  faldt  han  ind  i  Holsten.  Oprøret  i  Malmø  og 
Angrebet  paa  Holsten  staa  utvivlsomt  i  Forbindelse  med  hin- 
anden, og  der  hørte  ikke  megen  politisk  Skarpsindighed  til 
at  se,  hvorhen  disse  Begivenheder  vilde  føre.  Det  var  klart, 
at  Herredagen  ikke  kunde  finde  Sted  til  den  fastsatte  Tid, 
lybske  Skibe  hindrede  allerede  Samkvemmet  mellem  de  for- 
skjellige  Landsdele.  I  Jylland  holdtes  derfor  et  Rigsraads- 
møde  i  Rye  i  Begyndelsen  af  Juni,  hvori  Ove  Bille  deltog, 
og  hvor  der  blev  forhandlet  om  og  givet  Svar  paa  det  Hverv, 
som  Hertug  Christians  Sendebud  overbragte  Raadet.  Paa 
Øerne  spore  vi  derimod  intet  Tegn  til  fælles  Sammen- 
komster mellem  Rigsraaderne;  hver  Rigsraad  sad  paa  sin 
Forlening  og  afventede  den  truende  Storm.  Og  denne  kom. 
Den  19de  Juni  afsejlede  Grev  Christoffer  fra  Travemiinde 
med  den  lybske  Flaade.  Natten  mellem  den  20de  og  21de 
var  Flaaden  under  Møen,  hvor  Anders  Bille  fra  Stege  Slot 
underrettede  Joachim  Rønnow  om  Skibenes  Antal  og  udtalte 
sin  Frygt  for,  at  Angrebet  gjaldt  Møen,  som  Liibeckerne 
fra  gammel  Tid  af  havde  et  godt  Øje  til.  Men  heri  tog 
han  fejl.  Den  21de  Juni  om  Eftermiddagen  laa  Flaaden 
udenfor  Dragør,  og  den  22de  landsattes  Hæren  ved  Skovs- 
hoved. Jørgen  Kock,  Ambrosius  Bogbinder  og  Gustav  Trolle 
sluttede  sig  strax  til  Greven.  Saaledes  var  «Grevens  Fejde* 
begyndt,  og  det  bliver  nu  vor  Opgave  at  skildre  de  Om- 
skiftelser, som  skulde  give  Billernes  stolte  Slægt  et  haand- 
gribeligt  Bevis  paa  Lykkens   Foranderlighed. 


Anders  Bille  var  den  første,  der  iagttog  den  lybske 
Flaades  Ankomst  Som  øverste  Befalingsmand  havde  det 
været    hans  Pligt    at    ile    over    til  Sjælland    og   samle  alle  de 

paa  øen  for  Haanden  værende  Stridskræfter.  Han  lod  sig 
imidlertid  nøje  med  at  befale  Axel  Gøye  øjeblikkelig  at 
sende  Krigsfolket  til  Kjøbenhavn.  Selv  forblev  han  paa 
Stege  Slot  i  den  Tanke,  at  Liibeckerne  vilde  vende  om  og 
angribe  Møen,  muligvis  ogsaa  af  Frygt  for,  at  Stege  Bor- 
geres fjendtlige  Stemning  imod  ham  skulde  komme  til  Ud- 
brud, hvis  han  hovedkulds  forlod  sin  Forlening.  Denne 
Tøven  blev  imidlertid  skæbnesvanger  saa  vel  for  ham  selv 
som  for  Forsvaret  af  Sjælland.  Her  manglede  fuldstændig 
Overledelse,  det  pludselige  Angreb  lammede  alles  Handle- 
kraft, og  Grev  Christoffer  kunde  uden  at  møde  nogen  Hin- 
dring strax  marchere  tværs  igjennem  Øen  først  til  Roskilde 
og  siden  til  Kjøge,  hvor  han  ankom  den  24de  Juni.  Her- 
fra udsendte  han  Strejfkorps,  som  skulde  underkaste  sig  de 
Adeliges  Borge,  og  et  saadant,  ført  af  ham  selv,  lagde  sig 
udenfor  Søholm. 

Anders  Bille  havde  imidlertid,  uvist  naar,  begivet  sig 
paa  Vejen  til  Kjøbenhavn,  efterat  have  overgivet  Befalingen 
paa  Stege  Slot  til  4  Adelsmænd  og  4  Borgere.  Han  efter- 
lod sine  Børn,  deriblandt  Klara,  som  var  forlovet  med  Hen- 
rik Rosenkrans,  paa  Slottet.  Næppe  var  han  bortdraget,  før 
Slotsfogden,  Hans  Stisen,  blev  lokket  ned  i  Byen  og  her 
overfaldet  og  dræbt.  To  Adelsmænd,  som  fulgte  ham, 
maatte  haardt  saarede  flygte  tilbage  til  Slottet,  forfulgte  af 
Borgerne.  Ved  Forræderi  fra  de  Borgeres  Side.  hvem  An- 
ders Bille  havde  betroet  Slotsloven,  aabnedes  Slottets  Porte. 
Den  vilde,  ophidsede  Mængde  trængte  ind  i  Borgen,  røvede 
hvad  der  fandtes  af  Kostbarheder,  tog  Jomfru  Klara  og  to 
andre  adelige  Damer  til  Fange  og  sendte  disse  tillige  med  de 
øvrige  adelige  Fanger  til  Grev  Christoffer  efter  først  at  have 
frataget  dem  deres  Klæder  og  Klenodier.  Slottet  blev  ned- 
brudt og  hvad  der  fandtes  af  Kvæg,  Korn  og  Fødevarer 
paa  Slottet,  blev  fordelt  mellem  Borgerne,  der  med  Hen- 
rykkelse greb  Lejligheden  til  at  hævne  sig  paa  Anders  Bille, 

hvis    vidtdrevne    Kjøbmandsforretninger     og    strænge    Regi- 
mente havde   gjort  ham  saa  forhadt^). 

Det  var  aabenbart  Anders  Billes  Hensigt  at  naa  ind  til 
Kjøbenhavn  og  overtage  Befalingen  her.  Han  nærede  store 
Forhaabninger  om,  at  hans  Indflydelse  hos  Borgerne  i  Kjø- 
benhavn skulde  kunne  bringe  dem  til  at  holde  Stand.  Joa- 
chim Rønnow  havde  sendt  Brev  paa  Brev  til  ham,  Baade 
laa  beredte,  som  skulde  bringe  dem  Underretning  om,  naar 
han  nærmede  sig,  for  at  de  da  kunde  rykke  ham  til  Und- 
sætning. Men  han  fandt  Vejen  spærret.  I  Sundet  laa  de 
lybske  Skibe,  med  rivende  Fart  havde  Grevens  Folk  besat 
hele  det  østlige  Sjælland,  og  Anders  Bille  havde  ikke  andet 
at  gjøre  end  at  søge  Tilflugt  paa  sin  Fædrenegaard,  Søholm. 
Her  udholdt  han  nogle  Dages  Belejring,  men  da  Greven 
havde  ladet  hente  Skyts  fra  Skibene  og  dermed  beskød  Slot- 
tet, saa  at  en  Del  af  Muren  var  i  Færd  med  at  styrte  sam- 
men, kom  det  til  Underhandlinger  mellem  Greven  og  An- 
ders Bille.  Det  var  Gustav  Trolle,  Anders  Billes  Søstersøn, 
der  ved  denne  Lejlighed  kom  til  at  spille  en  Hovedrolle, 
og  vi  skulle  derfor  et  Øjeblik  dvæle  ved  denne  mærkelige 
Mands  Livsførelse,  der  har  grebet  saa  forunderligt  ind  i  Nor- 
dens Historie  i  dette  Tidsrums  mest  afgjørende  Momenter. 
I  Aaret  1522  var  Gustav  Trolle  draget  ned  til  Danmark,  da 
Opstanden  i  Sverrig  paany  havde  berøvet  ham  hans  gejst- 
lige Virksomhed.  I  Danmark  fandt  han  en  trofast  Støtte 
hos  Billerne,  særlig  Anders  og  Hans  Bille,  og  selv  efter 
Revolutionen  1523  havde  han  ingen  Vanskelighed  ved  at 
finde  sig  tilrette  i  sin  Moders  Hjemstavn.  Han  nød  den 
store  Ære  at  krone  Frederik  I.,  og  saavel  Kongen  som  hans 
Slægtninge    søgte    at  bevæge  Gustav  Vasa  til  at  tillade  ham 


■)  Om  Stege  Slots  Erobring  se  Hvidtfeldt  S.  1422,  Heise,  Fam.  Rosen- 
krantz,  Diplom.  S.  154,  Danske  Mag.  4.  R.  VI.  178.  Slotsfogdens 
Ug  blev  liggende  tre  Dage  paa  Gaden.  Baade  1528  og  1532  nærede 
Anders  Bille  Frygt  for,  al  Borgerne  i  Stege  skulde  begaa  Forræderi 
imod    ham. 

at  vende  tilbage  til  Sverrig.  Men  den  urolige  og  ustadige 
Mand  med  det  vilde  Sind,  der  —  for  at  bruge  Povl  Elie- 
sens  Udtryk  —  aandede  Død  og  Fordærvelse  mod  alle, 
hvem  han  vilde  det  ilde,  foretrak  at  bygge  sin  Fremtid  paa 
Christiern  II. s  usikre  Skæbne.  Trods  Advarsler  og  Raad 
fra  sin  Slægts  Side  drog  han  ned  til  Nederlandene  og  vir- 
kede senere  som  Christiern  II. s  Kommissær  for  dennes 
Sag  i  Norge.  Men  Ulykken  fulgte  ham;  med  Christiern  II. 
maatte  han  overgive  sig  til  Knud  Gyldenstjerne,  og  efter  sin 
Ankomst  til  Danmark  blev  han  indsat  i  Kjøbenhavns  Slots- 
taarn.  Selv  nu  viste  Anders  Bille  sig  som  hans  sande  Ven, 
idet  han  udvirkede  Tilladelse  for  ham  til  at  komme  ud  af 
Taarnet  imod  at  forpligte  sig  til  at  blive  indenfor  Slottets 
Porte  og  i  alt  underkaste  sig  Slotsherrens,  Johan  Urnes  Be- 
falinger. Efter  Frederik  I. s  Død  fik  han  sin  fulde  Frihed, 
idet  Anders  og  Hans  Bille  samt  Klavs  og  Knud  Bille  tillige- 
med Oluf  Rosenkrans  og  Johan  Bjørnsen  den  24de  April 
1533  gil^  '  Borgen  for,  at  han  ikke  uden  Rigsraadets  Sam- 
tykke forlod  Danmark  og  ej  -  argede »  ind  paa  Riget  og  dets 
Indbyggere.  Paa  Herredagen  1533  var  han  til  Stede,  og 
ligeledes  her  gik  Anders  Bille  i  Borgen  for  ham,  da  han 
lovede  ikke  at  ville  stemple  noget  imod  Kong  Gustav. 
Sandsynligvis  har  han  under  Interregnet  været  Anders  Billes 
Gæst;  da  Jørgen  Mønter  lod  ham  fængsle  i  Malmø  i  Maj 
1534,  lovede  Borgemesteren  udtrykkelig  Anders  Bille,  at 
Gustav  Trolle  ingen  Skade  skulde  lide.  Og  dette  kunde  den 
snu  Borgemester  saa  meget  lettere  love,  thi  hvad  enten  nu 
Gustav  Trolle  før  Oprøret  i  Malmø  eller  først  under  sit  Op- 
hold i  Jørgen  Mønters  Hus  er  blevet  indviet  i  dennes  Pla- 
ner, saa  meget  er  vist,  at  han  beredvillig  sluttede  sig  til  den 
demokratiske  Bevægelse  og  var  den  første,  der  stødte  til 
Grev  Christoffer,  da  denne  landede  i  Sjælland.  Med  ham 
fulgte  han  til  Roskilde,  hvor  Greven  lod  ham  udraabe  til 
Biskop,  og  senere  til  Kjøge,  og  saaledes  finde  vi  ham  i  Lej- 
ren   foran    Søholm,    beredt    til    at    række    sin    Slægtning    en 

hjælpsom  Haand.  Ved  hans  Mæghng  tilvejebragtes  den  4de 
Juli  en  Overenskomst,  der  for  bestandig  satte  en  Plet  paa 
Anders  Billes  Navn.  Nævnte  Dag  tilsagde  han  Grev  Chri- 
stoffer « Huldskab,  Mandskab  og  tro  Tjeneste«  og  den  føl- 
gende Dag  gav  denne  ham  tilbage  Halvdelen  af  det  Gods, 
som  Stege  Borgere  havde  røvet  fra  ham  og  som  var  til- 
faldet Greven.  Hans  Godser  og  Ejendomme  tilsikredes  ham, 
og  i  Stedet  for  Stege  fik  han  Vordingborg  til  Len,  frit, 
uden  at  betale  Afgift,  imod  at  tjene  med  12  Heste  eller 
lige  saa  mange  Karle  til  Skibs.  Forliget  besegledes  ved  et 
Festmaaltid,  som  samme  Aften  afholdtes  i  Grevens  Lejr^). 
Da  Jørgen  Wullenvi^ever  i  Januar  1536  blev  underkastet 
et  pinligt  Forhør,  lod  Kong  Christian  gjennem  Melchior 
Rantzau  stille  ham  følgende  Spørgsmaaal  til  Besvarelse: 
«Blev  Hr.  Anders  Bille  ved  Grevens  Ankomst  til  Danmark 
overfaldet  med  Vold  og  Magt  og  uforvarende,  eller  har  han 
staaet  i  hemmelig  Forbindelse  med  Greven,  Jørgen  Mønter, 
Ambrosius  Bogbinder  eller  nogen  anden  om,  at  man  saa- 
ledes  «per  qwantzweise >.-  skulde  overfalde  ham » -).  Desværre 
kjendes  Svaret  herpaa  ikke,  eller  muligvis  har  Wullenwever 
slet  ikke  afgivet  noget  Svar.  Spørgsmaalet  viser  imidlertid, 
at  det  maa  have  været  en  udbredt  Tro,  at  Anders  Bille  har 
været  Medvider  i  Sammensværgelsen,  og  at  den  nye  Tin- 
genes Orden  hverken  kom  ham  uventet  eller  var  ham  ukjær. 
Vi    mangle    imidlertid    fuldstændig  Midler  til  at  afsige  nogen 


^)  Om  Søholms  Belejring  og  Overgivelse  se  Waitz,  Wullenwever  II. 
326 — 29;  Heise,  Fam.  Rosenkrantz,  Diplom.  S.  155,  Hvitfeldt  S.  1420. 
Rørdam,  Hist.  Kildeskr.  2.  R.  II.  215,  Pal.  Muller,  Aktst.  I.  loi.  Ny 
danske  Mag.  V.  127 — 29.  Om  Gustav  Trolle  se  Ekdahl,  Chr.  II. s 
Arkiv  S.  1655  —  56.  Danske  Saml.  2.  R.  II.  352—54,  Hist.  Tidsskr. 
4.  R.  II.  501.  Vidisse  af  Gustav  Trolles  Brev  til  Anders  Bille  af 
'11  1522,  udst.  i  Kjøbenhavn  ",'7  1532.  Ny  kgl.  Saml.  1301  e.  Fol. 
Anders  B.  t.  G.  Tr.,  Stege  '^4  1528.  D.  Ad.  Br.  57—65.  Gustav 
Trolles    Forpligtelsesbrev    til    A.   B.    og    M.    Anders    Glob,    Kbhvn.    "9 

»)     1532.      D.    Ad.   Br.    57.   61. 
Waitz,   Wullenwever   II.   487. 

Kjendelse  i  denne  Sag.  Hans  venskabelige  F"orhold  til  Gu- 
stav Trolle,  Jørgen  Mønter  og  de  andre  tvetydige  Mænd, 
der  førte  hele  denne  Sag  ii^jennem,  saaledes  ikke  mindst  den 
bekjendte  Æventyrer,  Bernhard  v.  Mehlen,  med  hvem  han 
stod  i  intim  Krevvexling,  hans  omfattende  Handelsforbindel- 
ser i  Hansestæderne  og  den  hurtige,  uventede  Maade,  hvor- 
paa  han,  Overgeneralen  paa  Sjælland,  underkastede  sig  de 
nye  Forhold  og  med  Liv  og  Sjæl  virkede  for  Grevens  Sag, 
maatte  nødvendigvis  fremkalde  en  Mistanke  som  den  oven- 
nævnte. Men  vi  behøve  paa  den  anden  Side  ikke  at  stikke 
Sonden  saa  dybt  i  Anders  Billes  Karakter  for  at  finde  Egen- 
skaber hos  ham,  der  let  kunne  give  en  anden  Forklaring  af 
hans  holdningsløse  og  svage  Optræden,  da  Faren  truede. 
Povl  Eliesen  bruger  følgende  hvasse  Udtryk  om  de  mange 
Adelsmænd,  der  uden  Modstand  hyldede  Grev  Christoffer: 
«Hos  alle  regerede  een  Herskerinde,  Havesygen,  hos  Edens 
Afkrævere,  for  at  de  kunde  vinde  Herredømmet,  hos  Eds- 
aflæggerne,  for  at  de  ikke  skulde  miste  Herredømmet,  ja 
for  ikke  at  sætte  Gaard  eller  Gods  til,  vare  de  rede  til  at 
sværge  paa,  hvad  det  skulde  være,  hvor  ubillige  Betingel- 
serne end  varev  ^).  Karmelitermunken  har  utvivlsomt  truffet 
Hovedet  paa  Sømmet,  og  Udtrykkene  passe,  som  om  der 
med  dem  kunde  være  tænkt  paa  Anders  Bille.  Gridskhed 
efter  Gods  og  Guld  med  Tilsidesættelse  af  moralske  Hensyn 
var  et  Grundtræk  i  hans  Karakter.  Og  i  dette  Øjeblik 
truedes  han  for  anden  Gang  i  sit  Liv  af  en  fuldstændig  Ruin : 
Stege  Slot  nedbrudt  og  Søholm  truet  af  samme  Skæbne  — 
det  var  fuldgyldige  Grunde  for  ham  til  at  lytte  til  Gustav 
Trolles  Overtalelser  og  at  svigte  den  Sag,  han  selv  var  sat 
til  at  være  Bannerfører  for. 

Der  mangler  imidlertid  ikke  Antydninger  til,  at  han, 
Manden  med  de  mange  Udveje  og  de  store  Tanker  om  sig 
selv,    har   troet   sig    i  Stand    til    at    beherske   Forholdene   og 

')    Skibykroniken,   Heises   Oversættelse  S.    184. 

føre  dem  ind  i  en  anden  Gænge.  Hans  Svigersøn,  Henrik 
Rosenkrans  paa  Gulland,  som  gjennem  Anders  Bille  havde 
faaet  Grevens  Lejdebrev  til  at  komme  til  Kjøbenhavn  inden 
Mortens  Dag,  udtaler  følgende  Opfattelse  af  Svigerfaderens 
Opfordring  og  Handlemaade:  «0g  kan  jeg  ingenlunde  for- 
tænke Hr.  Anders  Bille  heri,  saaledes  som  hans  Stilling  var, 
og  har  han  utv^ivlsomt  gjort  det  i  den  Tanke,  at  Fjenden 
ikke  i  Mellemtiden  skulde  angribe  denne  Egn  (Gulland). 
Imidlertid  har  Hr.  Anders  et  vaagent  Øje  med  deres  Fore- 
tagender, skjønt  de  ikke  tiltro  ham  sligt,  og  han  har  særlige 
Anslag  for,  som  er  til  Rigets  Gavn  og  Bedste,  men  som 
jeg  nu  ikke  skriftlig  tør  meddele»^).  Vi  træffe  utvivlsomt 
Sandheden  nærmest,  naar  vi  formode,  at  han  af  Frygt  for 
at  miste  Gods  og  Guld  blev  Grevens  Mand,  men  at  han  for 
sig  selv  og  for  andre  har  besmykket  sit  Frafald  dermed,  at 
han  med  sin  Snildhed  og  diplomatiske  Kløgt  skulde  kunne 
faa  Magten  over  Grev  Christoffer  og  benytte  denne  til  at 
gjennemføre  sine  Planer.  Heri  tog  han  nu  ikke  heit  fejl, 
men  han  undlod  at  tage  andre  Faktorer  med  i  Beregning, 
som  til  Slutning  skulde  bHve  de  afgjørende  og  tilføje  Hr. 
Anders  et  knusende  Nederlag. 

Anders  Bille  var  den  første  danske  Stormand,  der  hyl- 
dede Grev  Christoffer.  Det  er  aabenbart  ham,  der  over- 
beviste Greven  om  Nytten  af  at  faa  de  sjællandske  og 
skaanske  Stormænd  over  paa  sin  Side  og  fik  ham  til  at 
betale  disses  Overgang  paa  samme  rigelige  Maade  som  ham 
selv.  Grevens  demokratiske  Raadgivere,  Jørgen  Mønter  og 
Ambrosius  Bogbinder,  traadte  nu  i  Baggrunden,  og  Be- 
vægelsen fik  til  Dels  et  andet  Præg  end  oprindelig  paatænkt. 
Inden  Udgangen  af  Juli  havde  Stormændene  paa  Sjælland 
og  Smaaøerne  hyldet  Greven  og  faaet  nye  og  bedre  For- 
leninger  ♦^il  Løn  for  deres  Tilslutning.  Anders  Billes  Mté- 
virkning  hertil  spores  overalt ;  Johan  Urne  paa  Kjøbenhavns 


^)    Heise,  Fam.   Rosenkrantz,  Diplom.   S.    154. 

Slot  forhandler  med  Greven  gjennem  ham,  ligeledes  Broderen, 
Hans  Bille  paa  Skjoldenæs,  Knud  Pedersen  Gyldenstjerne 
paa  Nykjøbing  Slot,  Johan  Oxe  paa  Ravnsborg,  Fru  Anna 
Meinstrup  paa  Sæbygaard  i  Løve  Herred  og  flere.  Inden 
Juli  Maaneds  Udgang  var  Greven  omgivet  af  en  Skare  Stor- 
mænd, der  som  « Rigets  Raad  nu  forsamlet  i  Kjøbenhavn« 
fører  Forhandlinger  med  Skaanes  og  Jyllands  Rigsraad  om 
Tilslutning  til  Grev  Christoffer. 

Med  Rigsraadet  i  Skaane  var  Anders  Bille  allerede  faa 
Dage  efter  Søholms  Overgivelse  traadt  i  Berøring.  Den 
skaanske  Adel  havde  først  tænkt  at  forsvare  Landet,  og 
det  var  ogsaa  lykkedes  at  samle  Adelsopbudet  i  Lands- 
krone.  Adelen  i  Sydskaane  havde  den  26de  eller  27de  Juni 
forenet  sig  med  Ærkebiskop  Torhen  Billes  Lensmænd. 
Denne  var  endnu  den  28de  Juni  i  Lund,  hvor  han  udstædte 
Befalinger  om  Forholdsregler  til  at  forsvare  Byen  og  Lunde- 
gaard  i  hans  Fraværelse.  I  Begyndelsen  af  Juli  finde  vi 
baade  Torben,  Knud  og  Klavs  Bille  i  Landskrone,  hvorfra  de 
i  Forening  med  de  øvrige  skaanske  Rigsraader  den  lode 
Juli  sendte  Anders  Bille  Léjdebrev  til  at  underhandle  med 
dem  paa  Grevens  Vegne.  Indledningsordene  i  det  til  Hr. 
Anders  rettede  Brev:  (Hilsen  efter  Tidens  Lejlighed*  minder 
om  Klavs  Billes  Hilsen  til  Forræderen  Ture  lonsson  (ovfr.  S.  549) 
og  synes  ikke  at  antyde  nogen  særlig  velvillig  Stemning.  Da 
man  tillige  véd,  at  Skaaningerne  i  Løbet  af  Juli  Maaned 
have  sluttet  sig  til  det  af  det  jydske  Rigsraad  i  Ry  Kirke 
foretagne  Valg  af  Hertug  Christian  til  Danmarks  Konge, 
spørger  man  uvilkaarlig,  hvilke  overbevisende  Grunde  An- 
ders Bille  har  kunnet  fremføre  for  at  faa  dem  til  at  følge 
hans  Exempel  og  hylde  Grev  Christoffer.  Thi  dette  lod  ikke 
længe  vente  paa  sig.  Den  24de  Juli  udbad  Raadet  i  Skaane 
sig  Lejdebrev  for  dets  Sendebud,  mellem  hvilke  Knud  Bille 
var,  til  en  Sammenkomst  med  Greven  i  Kjøbenhavn,  og  allerede 
6  Dage  efter  var  man  saa  vidt,  at  Tyge  Krabbe  i  Forening 
med  Sendebudene  havde  hyldet  Greven,  der  lovede  Til- 
I-  37 

givelse  for  alt,  hvad  der  var  gjort  Kong  Christiern  II.  imod, 
og  særlig  indrømmede  Ærkebisp  Torben  Bille  og  Ka- 
pitlet i  Lund  alle  Friheder  og  Rettigheder.  Kort  efter 
drog  Greven  over  til  Skaane,  hvor  Hyldingen  fandt  Sted 
paa  Libors  Høj  den  lode  August.  Alle  Lensmænd  beholdt 
deres  Forleninger,  saaledes  ogsaa  Knud  Bille  Gladsaxe. 
Klavs  Bille  har  som  norsk  Rigsraad  ikke  deltaget  i  Hyl- 
dingen ;  han  var  forinden  draget  tilbage  til  Bahus,  hvor  han 
afventede  Begivenhedernes  Gang.  Vincents  Lunge,  der  fra 
Norge  var  kommet  ned  til  Danmark  og  havde  været  til 
Stede  i  Landskrone  den  lode  Juli,  vendte  tilbage  til  Norge. 
I  sit  kraftige  Sprog  udtrykte  han  sin  Harme  over  sine  Lands- 
mænds Færd :  «Levede  nu  de  gode,  ærlige,  trofaste  Oldinge, 
Danmarks  Riges  Raads  fremfarne  Ædlinge,  da  skulde  de  hel- 
lere anden  Gang  ville  gaa  i  Døden  end  fordrage  slig  en 
Forhandling  imod  og  i  deres  Fædrelands^). 

Anders  Bille  var  nu  en  mægtig  og  indflydelsesrig  Per- 
sonlighed, hvis  Gunst  og  Medhjælp  blev  søgt  af  Høje  og 
Lave.  Kurfyrst  Johan  Frederik  af  Sachsen  overdrog  Bern- 
hard V.  Mehlen  at  sende  Otte  Stisen  til  Danmark  for  at  for- 
handle med  Hr.  Anders  om  Kurfyrstens  mulige  Valg  til 
Konge;  hans  Kolleger  og  Standsfæller  søgte  hans  Bistand  til 
at  opnaa  Forleninger  og  andre  Begunstigelser,  hans  Slægt- 
ninge overdroge  ham  Forsvaret  for  deres  Ejendomme  for  at 
sikre  disse  imod  Ødelæggelse  og  Plyndring.  Selv  benyttede 
han  Lejligheden  til  at  skaffe  sin  kjære  Søn  Bent  Bille,  der 
var  kommet  hjem  fra  Paris,  Degnedømmet  i  Kjøbenhavn, 
og  til  at  faa  Stege  Borgere  strængt  straffede  for  deres 
Forræderi,  ja  Greven  fornyede  endog  hans  Forleningsbrev 
paa  Stege  Slot  og  Møn.  En  stærk  Følelse  af  hans  Be- 
tydning   og     Indflydelse    skinner     gjennem    det    Brev,    hvori 


')  Pal.  Muller,  Aktst.  I.  94  —  95,  II.  34 — 35-  Nye  danske  Mag.  V.  127— 
133.  Danske  Mag.  III.  73 — 74.  Torben  Bille  til  Kapitlet  i  Lund  om 
Stadens  Forsvar  i  Ny  kgl.  Saml.  725  d.  Fol.  2S3,  Nr.  830.  Vincents 
Lunge  til  Eske  Bille,  Lungegaard  ^/lo   I534-     D.  Ad.  Br.  8.   66. 

han  opfordrer  det  jydske  Rigsraad  til  at  sende  Udsen- 
dinge til  Sjælland  og  undrer  sig  over,  at  det  tager  denne 
Sag  saa  let^). 


Den  2den  Juli  1534  sejlede  en  Jagt,  kommende  nord 
fra,  forbi  Helsingør  og  Krogens  Slot  og  styrede  Kursen  mod 
Kjøbenhavn.  Ombord  befandt  Eske  Bille  sig  med  sin  Hu- 
stru, to  Børn,  Jomfru  Helvig  Lykke  og  nogle  af  sine  Svende. 
Ingen  af  dem  anede,  hvad  der  var  foregaaet  i  Danmark  i 
Løbet  af  de  sidste  8  Dage,  og  det  vakte  derfor  heller  ingen 
Mistanke  hos  dem,  at  et  mellem  Helsingør  og  Helsingborg 
liggende  lybsk  Skib  satte  Sejl  til  og  fulgte  efter  dem.  I  Nær- 
heden af  Kjøbenhavn  —  efter  Sigende  ved  St.  Anne  Bro  — 
blev  Skibet  anholdt  af  de  lybske  Udliggere,  som  vare  statione- 
rede her,  og  til  sin  store  Forbavselse  erfarede  Eske  Bille,  at 
han  og  hans  Følge  nu  vare  Fanger.  Forgjæves  foreviste  han 
det  Lejdebrev,  han  forrige  Aar  havde  faaet  af  Liibeckerne, 
det  blev  erklæret  for  forældet,  og  ligesaa  lidt  nyttede  det, 
at  han  beraabte  sig  paa  sin  Stilling  som  norsk  Lensmand  og 
at  han  var  kommet  i  god  Tro ;  han  maatte  finde  sig  i  at 
blive  erklæret  for  Krigsfange  og  hans  Skib  og  Gods  for 
Krigsbytte'-). 

Eske  Bille  var  imod  sit  Ønske  blevet  paa  sin  Post  i 
Norge  efter  Frederik  I. s  Død.  Rigsraadet  havde  fra  Herre- 
dagen i  Kjøbenhavn  indstændig  opfordret  ham  til  at  be- 
holde Bergens  Slotslov,  indtil  Kongevalget  havde  fundet  Sted, 
og  hans  Nærværelse  her  gjordes  ogsaa  nødvendig.  Han 
havde  meddelt  det  danske  Rigsraad  sin  Frygt  for,  at  Ærke- 
bispen og  dennes  Tilhængere  skulde  benytte  Lejligheden  til 
at   iværksætte  et    særligt   norsk   Kongevalg,    og    det   blev   nu 


')    Waitz,    WuUenwever    II.    297 — 98.      Nye    danske    Mag.    V.    133.      PaL 

Muller,    Aktst.   II.   41 — 42.      D.   Ad.   Br.   24.    13. 
')    Waitz,    WuUenwever  II.    327.      Udat.   Concept  i   D.   Ad.   Br.   8.   3. 

hans  og  de  andre  dansk-norske  Lensmænds  Opgave  at  hin- 
dre dette.  Da  Ærkebispen  sammenkaldte  det  norske  Rigs- 
raad  til  et  Møde  i  Bud  i  Romsdalen,  bad  Eske  ham  om  at 
aflyse  dette  og  i  Stedet  for  indlyse  et  Rigsmøde  til  næste 
Foraar,  for  at  de  norske  Rigsraader  i  Forening  kunde  drage 
derfra  ned  til  Valgrigsdagen.  Samtidig  anbefalede  han  Albert 
Gøye  som  sin  Efterfølger  i  Bergen  og  forkyndte,  at  han  selv 
i  Løbet  af  Sommeren  vilde  drage  ned  til  Kjøbenhavn  for  at 
varetage  sine  personlige  Interesser.  Heraf  blev  dog  intet. 
Ærkebispen  vilde  ikke  opgive  det  allerede  fastsatte  Møde, 
der  ogsaa  fandt  Sted  i  Slutningen  af  August  og  Begyndel- 
sen af  September  1534.  Klavs  Bille  var  ligeledes  til  Stede 
her,  og  det  lykkedes  at  faa  vedtaget  en  Beslutning  om,  at 
Normændene  skulde  møde  paa  Valgrigsdagen  i  Kjøbenhavn; 
endvidere  besluttedes  det,  at  alle  Norges  Slotte  skulde  hol- 
des til  det  norske  Rigsraads  Haand  og  at  de  nuværende 
Lensindehavere  skulde  beholde  deres  Len,  indtil  Konge- 
valget havde  fundet  Sted.  Eske  Bille  var  altsaa  nu  det 
norske  Rigsraads  Lensmand  og  han  synes  selv  at  være  blevet 
optaget  i  Raadet  paa  Mødet  i  Bud.  I  det  følgende  Efteraar 
høre  vi  intet  om  Eske  Bille;  det  skyldes  sandsynligvis  et 
alvorligt  Sygdomsanfald,  hvoraf  han  først  var  kommet  til 
Kræfter  ved  Juletid  1534.  Derimod  var  han  i  Løbet  af  For- 
aaret  1534  ivrig  sysselsat  med  at  skaffe  Ærkebispen,  der 
begyndte  at  angre  sit  Løfte  om  at  give  Møde  i  Kjøben- 
havn, alle  mulige  Garantier  for,  at  han  sikkert  kunde  møde. 
Mogens  Gøye  og  flere  andre  Rigsraader  havde  ikke  beseglet 
det  almindelige  Lejdebrev,  der  var  givet  hele  det  norske 
Rigsraad;  men  Eske  Bille  skaffede  selvfølgelig  med  Lethed 
deres  Indvilgelse  til  Veje,  skjønt  Mogens  Gøye  og  Ove 
Bille  ikke  undlode  at  udtale  deres  Forundring  over  Ærke- 
bispens Mistænksomhed.  Ikke  desto  mindie  fandt  denne 
Anledning  til  i  sidste  Øjeblik  at  undslaa  sig  for  at  drage 
ned  til  Danmark,  og  Eske  Bille  fik  derfor  Fuldma>Tt  til  som 
«Ambassat  og  Sendingebud»   at  handle  paa  Ærkebispens  og 

de  andre  nordenfjældske  Raaders  Vegne,  ligesom  Mogens 
Gøye  og  Ove  Bille  fik  disses  Fuldmagt  i  samme  Anledning, 
for  at  Kongevalget  ikke  af  den  Grund  skulde  hindres.  Den 
6te  Juni  sendte  Eske  sin  Tjener,  Peder  Skriver,  ned  til  Dan- 
mark med  særlige  Hverv,  han  skulde  forebringe  Rigsraadet, 
og  efterat  han  den  23de  Juni  havde  overdraget  Befalingen 
paa  Bergenhus  til  sine  betroede  Mænd,  Thord  Roed,  Stig 
Bagge  og  flere,  afsejlede  han  den  følgende  Dag  fra  Bergen 
og  ankom,  som  ovenfor  sagt,  den  2den  Juli  paa  Kjøben- 
havns Red,  hvor  han  først  erfarede  de  Omvæltninger,  der 
havde  fundet  Sted,  og  til  sin  Sorg  maatte  skjønne,  at  der 
ikke  mere  kunde  være  Tale  om  Herredag  og  fælles  Konge- 
valg'). 

Med  Førerne  for  de  lybske  Skibe.  Jost  Kysel  og  Hen- 
rik Adermann,  traf  Eske  Bille  den  Overenskomst,  at  han  og 
hans  Familie  indtil  videre  skulde  opholde  sig  i  Malmø,  hvor 
Eske  ejede  to  Gaarde,  mod  Løfte  om  at  indstille  sig,  naar 
det  fordredes.  Forinden  sin  Afrejse  til  Malmø  begav  Eske 
sig  til  Grev  Christoffer  i  Kjøge,  og  her  traf  han  sin  Fætter, 
Anders  Bille.  De  to  Slægtninge  synes  ikke  hidtil  at  have 
staaet  paa  nogen  særlig  fortrolig  Fod  med  hinanden,  men 
de  fælles  Ulykker  knyttede  dem  nu  sammen,  og  Anders 
Bille  paatog  sig  Forsvaret  af  alt  Eskes  og  hans  Hustrus 
Gods  i  Sjælland.  Det  synes,  som  om  Hr.  Anders's  vid- 
underlige Overtalelsesevner  har  virket  paa  den  ellers  saa 
karakterfaste  Eske  Bille.  Thi  paa  anden  Maade  kan  det 
ikke  forklares,  at  denne  sluttede  sig  til  Hans  og  Anders 
Bille  i  deres  Opfordring  til  Fætteren  Knud  Pedersen  Gylden- 
stjerne   om  at   overgive  Nykjøbing  Slot    til  Grev  Christoffer. 

^)  Annaler  f.  nord.  Oldk.  1853  ^-  32—36.  Dipl.  Norveg.  VI.  757 — 58,  X. 
687 — 94,  699 — 701.  Niels  Lykke  lil  Fru  Sofie  om  Søstren  Helvig. 
Or.  i  D.  Ad.  Br.  8.  62.  Mogens  Gøye  til  E.  B.,  Skanderborg  '"5 
1534.  Or.  i  D.  Ad.  Br.  23.  165.  Heise,  Fam.  Rosenkrantz,  Dipl. 
S.  144 — 45.  Eske  Billes  Anbefalingsskr.  f.  Peder  Skriver,  Bergenhus 
*/6    1534.      Conc.    i   D.   Ad.   Br.   8.   37 

Der  er  nemlig  intet  Vidnesbyrd  om,  at  Eske  Bille  ^)  har  hyl- 
det Greven  paa  Christiern  II. s  Vegne,  og  den  forsigtige  og 
kloge  Mand  aflioldt  sig  i  det  hele  taget  under  sit  følgende 
ufrivillige  Ophold  i  Danmark  fra  ethvert  Skridt,  der  kunde 
kompromittere  ham.  Skydende  sig  ind  under  sin  Stilling 
som  norsk  Lensmand  og  Rigsraad,  indtog  han  en  fuldstændig 
neutral  Holdning.  Han  nægtede  saaledes  at  lade  sin  Svende 
slutte  sig  til  de  andre  skaanske  Herrers  Opbud  imod  Sven- 
skerne under  det  Paaskud,  at  han  ikke  vilde  være  Aarsag 
til  en  Fejde  mellem  Sverig  og  Norge  ^). 

Fra  Kjøge  begav  Eske  Bille  sig  tilbage  til  Skibene  paa 
Reden,  og  herfra  sendte  han  den  13de  Juli  Skrivelser  til 
Raadet  i  Liibeck,  en  Del  af  hans  Handelsvenner  samme- 
steds og  til  den  gamle  Biskop  i  Odense,  Jens  Andersen 
Beldenak,  der  i  Liibeck  havde  fundet  Ly  efter  et  stormfuldt  og 
bevæget  Liv.  Han  beraabte  sig  paa  Raadets  Lejdebrev  og 
krævede,  at  man  strax  skulde  give  Befaling  til  at  løslade 
ham  og  udlevere  hans  Gods.  Fra  Reden  begav  han  sig  til 
Malmø,  medens  Fru  Sofie  foreløbig  blev  tilbage  paa  Sjæl- 
land og  ved  Anders  Billes  Hjælp  fik  Lejde  af  Grev  Chri- 
stoffer til  at  rejse,  hvor  hun  vilde  i  Landet.  I  det  hele 
viste  Greven  Eske  Bille  store  Begunstigelser,  idet  han  ud- 
stædte  Beskærmelsesbreve  for  ham  og  alt  hans  Gods  i  Sjæl- 
land, Skaane  og  Halland,  og  tillod  ham  og  hans  Hustru  at 
beholde  alt  det  Kvæ^g  og  Gods,  de  havde  staaende  i  Vor 
Frue  Kloster  i  Roskilde,  som  den  afdøde  Fru  Anne  Rud 
havde  haft  i  Forlening^). 

I  Malmø  havde  Eske  Bille  den  Glæde  at  samles  med 
sine  Sønner   Peder  og  Jørgen  Bille.     Den  førstnævnte,  der 


')  Holger  Ulfstand  udtaler  i  et  Brev  til  Fru  Sofie  (Engelholm  */i2  I534)i 
at  Eske  ikke  har  hyldel  nogen  anden  Herre  siden  Kong  Frederik. 
D.   Ad.   Br.    58.    130. 

^^  Ann.  f.  n.  Oldk.  1853  S.  38.  Eske  Bille  til  Fru  Sofie,  Aalholm  */n 
1534.     Conc.   i   D.  Ad.  Br.  8.   45. 

^)    Annal.  f.  nord.  Oldk.    1853   S.  38—41.     Nye  danske  Mag.  V.    130. 

nu  var  17  Aar  gammel,  opdroges  hos  Lensmanden  paa 
Malmøhus,  Mogens  Gyldenstjerne,  der  var  blevet  taget  til 
Fange  af  Jørgen  Kock  d.  29de  Maj  1534.  Begge  Sønnerne 
opholdt  sig  nu  i  dennes  Hus  tillige  med  Sønner  af  Knud  og 
Anders  Bille,  der  alle  opdroges  af  den  bekjendte  Reforma- 
tor og  Skolemand  Frands  Vormordsen.  Malmø  var  endnu 
den  eneste  Stad  i  Skaane,  der  havde  hyldet  Grev  Christoffer, 
medens  den  skaanske  Adel  endnu  stod  under  Vaaben  for  at  af- 
værge Liibeckernes  Angreb.  En  Del  af  Eske  Billes  Svende, 
som  havde  faaet  Tilladelse  til  at  opholde  sig  paa  hans  Ejen- 
domme i  Skaane  og  Halland,  bleve  paa  Vejen  dertil  fængs- 
lede af  Tyge  Krabbe  og  fik  først  deres  Frihed  igjen,  efterat 
Skaaningerne  vare  gaaede  over  til  Greven.  Fra  Malmø 
vedligeholdt  Eske  Bille  stadig  Brevvexling  med  sin  Hustru, 
der  opholdt  sig  i  Kjøbenhavn,  efterat  Staden  den  24de  Juli 
var  gaaet  over  til  Greven.  Hun  skulde  udbetale  og  ind- 
kassere Penge,  forhandle  med  Skipperne  om  Udleveringen 
af  hendes  Klæder,  være  hans  Bud  hos  Greven,  Anders  Bille 
eller  Oluf  Rosenkrans^),  og  særlig  sørge  for,  at  to  Kister 
med  Breve  og  Registre,  som  Eske  havde  ført  med  sig  fra 
Bergen,  bleve  vel  forvarede  og  ikke  opbrudte  af  Liibeckerne. 
Da  det  skaanske  og  sjællandske  Raad  i  Slutningen  af  Juli 
vare  samlede  i  Kjøbenhavn,  nærede  Eske  et  Øjeblik  Haab 
om,  at  han  ved  dets  Mægling  skulde  kunne  opnaa  sin  Fri- 
hed. Men  det  lykkedes  ikke  Fru  Sofie  at  faa  noget  Svar 
af  Raadet,  hvad  der  forøvrigt  heller  ikke  kunde  ventes,  da 
Eske  jo  var  Liibeckernes  og  ikke  Grev  Christoffers  Fange. 
Fra  Liibeck  indløb  der  imidlertid  i  Begyndelsen  af  August 
Svar  paa  hans  Anmodninger.  Raadet  tillod  ham  at  opholde 
sig,  hvor  han  vilde,  paa  sine  Godser  i  Skaane  og  Halland, 
men  han   maatte  forpligte  sig  til  paa  Opfordring  øjeblikkelig 


')  I,  Brev  af  ^/s  1534  skriver  Eske  Bille:  »Haver  jeg  hørt,  al  Hr.  Oluf 
Nielsen  er  ventendes  til  Byen  (Kjbhvn.)».  Oluf  Rosenkrans  synes  saa- 
ledes  paa  denne  Tid  at  have  sluttet  sig  til  Greven.  Jvfr.  Heise,  Fam. 
Rosenkrantz  II.   211. 

at  indstille  sig  som  Fange  i  Liibeck.  Den  /de  August  ud- 
stædte  derpaa  Jost  Kusel  Pas  og  Lejdebrev  for  ham,  og 
samme  Dag  kaldte  han  sin  Hustru  tilbage  fra  Kjøbenhavn, 
hvor  der  paa  den  Tid  herskede  megen  Sygdom.  Biskop 
Jens  Andersen  havde  tilraadet  ham  at  begive  sig  personlig 
til  Liibeck,  «en  Stad  imod  Vold»,  siger  Bispen,  <  derfor  sker 
Eder  ingen  Uret»,  Men  Eske  fulgte  ikke  hans  Raad.  I 
Midten  af  August  begav  han  sig  med  sin  Hustru  og  sine  Børn 
først  til  Eliinge  og  Mogenstrup,  hvor  han  traf  sammen  med 
sin  Broder  Knud  Bille  og  Axel  Brahe,  og  senere  til  Vallen  i 
Halland.  Her  opholdt  han  sig  i  Ro  de  to  følgende  Maaneder, 
forøvrigt  lidende  af  sin  gamle  Sygdom.  Han  opgav  ikke 
Haabet  om  at  blive  løst  fra  sin  Forpligtelse  om  at  møde  i 
Liibeck,  og  fik  endog  Grev  Christoffer  til  at  intercedere  for 
sig.  Men  Forholdenes  Udvikling  i  Løbet  af  Efteraaret  med- 
førte, at  hans  Person  fik  en  Betydning  for  Lubeckerne,  som 
den  ikke  havde  haft  før,  og  han  maatte  da  sande,  at  han 
havde  gjort  klogere  i  at  følge  Bispens  Raad  paa  et  Tids- 
punkt, hvor  han  lettere  vilde  have  kunnet  opnaa  Overens- 
komst med  Magthaverne  i  Hansestaden  ^). 

Billerne  i  Øst-Danmark  havde  nu  alle  sluttet  sig  til  Gre- 
ven, kun  Klavs  Bille  gjorde  en  Undtagelse.  Denne  ener- 
giske og  karakterfaste  Mand  havde  ikke  ladet  sig  rokke  i 
sin  Pligt  af  Hensyn  til  personlig  Fordel  eller  Tab.  Og  dog 
stod  saa  godt  som  hele  hans  Velfærd  paa  Spil.  Allinde  i 
Sjælland,    Ljungsgaard    i  Skaane,    hans  Hustrus  Arv,    alt  var 


')  Jvfr.  i  det  hele  Pal.  Mullers  Afhandling  om  Eske  Billes  Fangenskab  i 
Ann.  f.  nord.  Oldk.  1853.  I  D.  Ad.  Br.  Fase.  8  findes  talrige  Breve 
fra  og  til  Eske  Bille  og  hans  Hustru  fra  Slutningen  af  Juli  og  Be- 
gyndelsen af  August.  Axel  Brahe  til  Eske  B.,  Krogholm  '®/s  i534- 
D.  Ad.  Br.  10.  143.  Knud  B.  til  E.  B.,  Gladsaxe  '^/e,  '^'9  og  '^/9. 
ibid.  8.  29,  30  og  36.  Holger  Ulfstand  til  E.  B.,  Laholm,  ^''/g  1534, 
ibid  9.  254.  Ligeledes  mellem  Fru  Sofie  og  hendes  kvindelige  Slægt- 
ninge vexledes  mange  Breve  i  disse  Maaneder.  Anna  Olufsdatter  til 
Fru  Sofie,  Krapperup  ^a  1534,  'hid.  8.  26.  Lene  Hackisdatter  til 
samme,  Harrested  '^a    1534,  ibid.   31.  4. 

hjemfaldet  til  Plyndring  eller  Brandskatning,  naar  han  ikke 
fulgte  sine  Standsfæller.  Ikke  desto  mindre  undlod  han  at 
hylde  Greven,  og  som  Lensmand  paa  det  uindtagelige  Bahus 
og  som  norsk  Rigsraad  indtog  han  en  uafhængig  Stilling, 
hvor  han  snart  skulde  komme  til  at  spille  en  vigtig  politisk 
Rolle  og  blive  Hertug  Christians  vigtigste  Støtte  i  disse  Egne. 
I  Jylland  havde  Forholdene  imidlertid  taget  en  anden 
Vending.  Skarpere  end  i  nogen  anden  Landsdel  stode  her 
de  religiøse  og  politiske  Modsætninger  imod  hinanden.  Mogens 
Gøye  og  Erik  Banner  med  Størstedelen  af  den  menige  Adel, 
og  Ove  Bille  med  de  haardhalsede  jydske  Bisper  og  Rigs- 
raader  skulde  udkæmpe  Striden  om  Kongevalget  og  Religio- 
nen. Mærkeligt  nok  synes  det  personlige  venskabelige  For- 
hold mellem  Mogens  Gøye  og  Ove  Bille  aldrig  at  være 
bleven  afbrudt  trods  politiske  og  religiøse  Modsætninger,  et 
Vidnesbyrd  om  de  to  Føreres  overlegne  Personligheder  og 
Fædrelandskjærlighed.  I  Begyndelsen  af  Juni  1534  havde  det 
jydske  Rigsraad  været  samlet  i  Ry  ved  Himmelbjærget  i  An- 
ledning af  Grev  Christoffers  Indfald  i  Holsten.  Ved  Efterret- 
ningen om  Grevens  Angreb  paa  Sjælland  sammenkaldtes  paa 
ny  et  Rigsraadsmøde  i  Ry  den  4de  Juli.  Men  denne  Gang 
mødte  tillige  store  Skarer  af  den  menige  Adel,  og  da  Forhand- 
lingerne om  Kongevalget  trak  ud  paa  Grund  af  Bispernes 
Modstand  mod  Hertug  Christians  Valg,  fandt  det  bekjendte 
Optrin  Sted,  hvorved  Bisperne  bleve  tvungne  til  at  give  efter. 
Om  Ove  Bille  fortælles  det,  at  han  «med  grædende  Taarer* 
indvilgede  i  Kongevalget,  og  man  forstaar  de  F'ølelser,  der 
i  dette  Øjeblik  overvældede  ham,  da  han  saa  nær  ved  Maalet 
saae  alle  sine  Forhaabninger  og  Planer  styrte  sammen  og  nu 
kunde  forudse  den  Sags  Nederlag,  han  havde  viet  alle  sine 
Kræfter.  Han  blev  dog  skaanet  for  den  Ydmygelse,  der 
overgik  hans  Kollega  Styge  Krumpen,  der  med  Mogens  Gøye 
og  to  andre  blev  valgt  til  at  overbringe  Hertug  Christian 
Meddelelsen  om  Valget.  Da  Hertugen  i  Slutningen  af  Juli 
kom  til  Jylland,   drog  Ove  Bille  til  Kolding,   hvor  han  sammen 

med  Broderen  Mogens  Bille  sluttede  sig  til  den  nye  Konge, 
hvem  han  fra  nu  af  tjente  med  samme  Redebonhed  som  de 
tidligere  Konger.  I  Forening  med  Mogens  Gøye  blev  han 
udnævnt  til  Statholder  i  Nørrejylland,  og  alle  Forsøg  fra 
Anders  Billes  og  andres  Side  paa  at  formaa  ham  til  at 
knytte  Forbindelser  med  Greven  strandede.  Mogens  Bille,  hvis 
Stilling  som  Svigersøn  af  Mogens  Gøye  og  Broder  til  Ove 
Bille  maa  have  frembudt  store  Vanskeligheder,  beholdt  sin 
Post  som  Lensmand  paa  det  vigtige  Kolding  Slot.  Der  haves 
et  Vidnesbyrd  af  30te  Juh  1534,  udstædt  af  Bønderne  i  et  af 
de  ham  underlagte  Herreder,  hvori  det  hedder,  at  Mogens 
Bille  havde  været  deres  Lensmand  som  ceragtig  Dannemand 
og  at  de  takkede  ham  for  alt  godt  og  gjerne  vilde  være 
den  gode  Herre  og  Danmarks  Raad  lydig*.  En  Del  af 
Udbetalingerne  af  Sold  til  Hertug  Christians  Krigsfolk  gik 
igjennem  hans  Hænder^). 

Den  Tilstand  var  nu  indtraadt  i  Danmark,  som  Vincents 
Lunge  saa  træffende  skildrer:  «Det  er  nu  en  ganske  sælsom 
og  underlig  Verden,  vi  leve  i,  som  Faderen  er  imod  Sønnen, 
Sønnen  mod  Faderen,  Broder  mod  Broder,  og  saa  fremdeles 
den  ene  Slægt  og  Blodsforvandt  imod  den  anden  .  .  .»^). 
Mogens  Gøyes  Søn  Axel  førte  Grev  Christoffers  Rytteri  paa 
Toget  imod  Fyn  i  August  Maaned,  hvor  saa  mange  danske 
Adelsmænd  bleve  fangne  eller  dræbte,  Knud  Billes  Svende 
deltoge  i  det  samme  Tog  imod  Broderen  Mogens's  Krigsfolk, 
Mogens  Gyldenstjerne  stod  i  den  modsatte  Lejr  af  Broderen 
Anders  Gyldenstjerne,  paa  Nyborg  Slot  toges  til  Fange  en 
Søn  af  Hans  Bille,  medens  Faderen  sad  i  Grevens  Raad,  og 
saa  fremdeles.  Landets  Søndersplittelse  var  indtraadt,  og  et 
almindeligt  «sauve  qui  peut»  blev  alles  Løsen.  Forgjæves 
spejdede  man  efter  Holdepunkter,   der  kunde  antyde,  hvilken 

')  Om  Mogens  Bille    se    Nielsen,    Gamle  jydske  Thingsvidner    S.  48 — 49. 

En    Del    Gjældsbreve    i    Rigsarkivet,     Samling    Gjældsbreve    Fase.    21. 

Jvfr.   iøvrigt  Pal.   Muller,   Grevens  Feide   I. 
'')  D.  Ad.  Br.  8.  66. 

Sag  der  vilde  blive  den  sejrende.  Fyns  Erobring  af  de 
grevelige  og  den  jydske  Adels  Nederlag  ved  Svenstrup  i 
Oktober  Maaned  vidnede  om  den  Kraft,  Folkebevægelsen 
havde  udviklet.  Men  snart  indtraadte  Omslaget:  Johan 
Rantzaus  Indtrængen  i  Jylland  og  Gustav  Vasas  Angreb  paa 
de  skaanske  Provinser  maatte  atter  giøre  dem  vaklende, 
der  havde  sluttet  sig  til  Grev  Christoffer,  og  nye  Forhold 
indtræde,  der  faa  en  afgjørende  Indflydelse  paa  de  Mænds 
Skæbne,  vi  i   dette  Værk  skulle  skildre. 

Anders  Bille  var  ved  sin  hurtige  Overgang  blevet  Grev 
Christoffers  fornemste  Raadgiver.  Han  havde  hyldet  denne 
i  Christiern  II. 's  Navn,  men  han  var  sikkert  nøje  underrettet 
om,  at  Liibeckerne  ikke  tænkte  paa  at  sætte  Christiern  II. 
paa  Tronen,  men  tværtimod  havde  forbeholdt  denne  et 
hæderligt  Fangenskab  i  Liibeck,  hvis  det  lykkedes  Greven 
at  befri  ham.  At  Grev  Christoffer  i  saa  Tilfælde  ogsaa 
vilde  vedblive  at  være  Rigsforstander  i  Danmark  og  sandsyn- 
ligvis efter  Kongens  Død  bestige  Tronen,  var  at  forudse,  og 
det  er  vel  denne  Mulighed  Anders  Bille  havde  i  Sigte,  naar 
han  —  som  det  synes  —  saa  energisk  støttede  Greven. 
Desværre  er  der  nu  atter  en  Løkke  i  Anders  Billes  Arkiv 
ligesom  for  Aaret  1523.  Det  synes,  som  om  han  senere, 
da  Ulykkerne  styrtede  ind  over  ham,  har  fundet  Lejlighed 
til  at  fjerne  ethvert  kompromitterende  Vidnesbyrd  om  sit 
personlige  Forhold  til  Greven.  Men  vi  vide  dog  fra  andre 
Sider  tilstrækkeligt  om  hans  Optræden  i  disse  Maaneder  til 
at  kunne  karakterisere  hans  Færd.  Ham  skyldtes  det  utvivl- 
somt, at  Greven  væsentligst  støttede  sig  til  Rigsraadet,  der 
vedblev  at  fungere  paa  samme  Maade  som  under  en  regel- 
mæssig valgt  Konge.  Det  var  saaledes  Rigsraadet,  der  paa 
Herremødet  i  Kjøbenhavn  i  Oktober  1534  bevilgede  Grev 
Christoffer  Penge  til  Fortsættelsen  af  Krigen  og  særlig  Sølv 
og  Klenodier  fra  Kirker  og  Klostre.  Anders  Bille  maatte  for 
sit  Vedkommende  indsende  Klenodier  fra  Dalby  Kloster,  og 
Torben  Bille  maatte  love  at  udrede    12,000  Mark.     «En  Ven 

i  Kjøbenhavn»  skriver  udtrykkelig  til  Klavs  Bille,  at  Greven 
«ikke  vil  aflægge  al  Øvrighed,  baade  gejstlig  Stat  og  verds- 
lig* ^),  og  det  var  Følelsen  heraf,  der  gjorde  Anders  Bille 
og  hans  Standsfæller  til  Grevens  Forbundsfæller  og  for- 
maaede  dem  til  at  søge  at  knytte  Underhandlinger  med  det 
jydske  og  det  norske  Rigsraad  om  en  Udjævning  af  Stridig- 
hederne og  for  det  sidstes  Vedkommende  om  Anerkjendelse 
af  Grev  Christoffer  som  Rigsforstander.  Anders  Bille  har 
især  virket  i  denne  Retning.  Herom  vidner  den  fra  Herre- 
dagen i  Kjøbenhavn  udsendte  Skrivelse  til  Ove  Bille,  Mogens 
Gøye  og  Erik  Banner,  hvori  han  undrer  sig  over,  at  de  ikke 
have  besvaret  de  østdanske  Raaders  Opfordring  til  Under- 
handlinger. Denne  Skrivelse  har  uden  Tvivl  baaret  Frugt, 
thi  det  kan  kun  have  været  efter  stedfundne  Forhandlinger 
mellem  Raaderne  indbyrdes,  at  det  lykkedes  at  formaa  Hertug 
Christian  og  Grev  Christoffer  til  at  gaa  ind  paa  et  personligt 
Møde.  Anders  Bille  ledsagede  Greven  til  denne  Sammen- 
komst, der  fandt  Sted  paa  Koldinghus  i  December  Maaned, 
men  som  bekjendt  endte  med  et  flagrant  Brud.  Kort  før 
havde  Hertug  Christian  for  Hertugdømmernes  Vedkommende 
endt  Krigen  med  Liibeck  ved  Stockelsdorperfreden,  der  gav 
begge  Parter  frie  Hænder  til  at  fortsætte  Kampen  om  Dan- 
mark, og  samtidig  med  Mødet  paa  Koldinghus  sejrede  Johan 
Rantzau  ved  Aalborg.  Underhandlingernes  Tid  var  forbi,  og 
Sværdet  maatte  nu  afgjøre,  hvem  der  skulde  blive  Konge  i 
Danmark. 

Julen  1534  tilbragte  Anders  Bille  paa  Søholm  i  sine 
Børns  Kreds.  Truende  Uvejrsskyer  trak  op  fra  alle  Sider. 
Grevens  nøje  Tilslutning  til  Rigsraadet  og  Adelen  havde 
været  en  Torn  i  Øjet  paa  Folkepartiet  i  Kjøbenhavn  og 
Malmø  og  vakte  tillige  Mistanke  hos  Liibeckerne.  Man 
beskyldte  ham  for  at  lade  sig  føre  bag  Lyset  af  de  snedige 
Raadsherrer,  der  kun  tænkte  paa,   hvorledes  de  bedst  skulde 

faa  ham  ud  af  Riget  igjen.  I  Liibeck  fattede  man  derfor 
nye  Planer;  Hertug  Albrecht  af  Mecklenburg  opfordredes  til 
at  overtage  Regeringen  i  Danmark,  og  allerede  i  Oktober 
udkastede  man  i  Hansestaden  den  Plan,  som  først  kom  til 
Udførelse  tre  Maaneder  senere,  at  fængsle  de  danske  Rigs- 
raader.  De  Hjælpetropper,  som  i  December  Maaned  under 
Anførsel  af  Bastian  v.  Jessen  og  Markus  Meyer  sendtes  til 
Danmark,  betragtedes  derfor  med  Mistro  saa  vel  af  Grev 
Christoffer  som  af  de  danske.  Forholdene  i  Øst-Danmark 
vare  nu  saa  indviklede  og  Knuden  saaledes  strammet,  at 
Afgjørelsen  ikke  længe  kunde  lade  vente  paa  sig.  Det  blev 
Skaaningerne,  som  overhuggede  Knuden,  og  derved  reddede 
sig  selv,  medens  de  lod  deres  Venner  i  Sjælland  i  Stikken. 
Skaaningerne  havde  i  Begyndelsen  af  Grevens  Fejde 
haft  en  forholdsvis  rolig  Tid  Ingen  Bondebevægelse,  ingen 
Occupation  af  fremmede  Tropper  havde  foruroliget  de  skaanske 
Adelsmænd,  der  rolig  havde  siddet  paa  deres  Forleninger 
og  afventet  Begivenhedernes  Gang,  efterat  de  havde  sluttet 
sig  til  Grev  Christoffer.  Paa  Herremødet  i  Kjøbenhavn 
Oktober  1534  vare  de  mødte  under  Ledelse  af  Tyge  Krabbe 
og  Torhen  Bille  og  havde  her  maattet  forpligte  sig  til  at 
udrede  store  Summer  til  Krigens  Førelse.  Knud  Bille  paa 
Gladsaxe  havde  ikke  overværet  Mødet,  da  han  var  alvorlig 
syg  den  største  Del  af  Efteraaret.  Fra  sin  Svigerinde  Fru 
Sofie  fik  han  Lægemidler  tilsendte,  men  uden  Virkning.  Midt 
under  sin  Sygdom  blev  han  opskræmmet  ved  Efterretningen 
om,  at  Grev  Christoffer  vilde  inddrage  de  Parter  i  Svanholm 
Gaard  og  Gods,  som  tilhørte  de  Arvinger,  der  ikke 
havde  hyldet  ham,  altsaa  Oves,  Mogens's,  Eskes  og  de  gifte 
Søstres  Parter.  Han  skrev  strax  til  Anders  Bille  og  bad 
ham  om  at  formaa  Greven  til  at  lade  Sagen  .staa  hen,  ind- 
til han  selv  var  blevet  saa  rask,  at  han  kunde  komme  over 
til  Kjøbenhavn  og  forhandle  med  Greven  «at  der  ej  skulde 
komme  Ulve  i  vor  Faaresti*-.  Men  hans  Sygdom  vedvarede, 
og    først   i   Midten   af  December   var    han    saa    rask,    at   han 

atter  kunde  begive  sig  bort  fra  Gladsaxe^).  Han  overdrog 
derfor  Eske  Bille  at  varetage  deres  fælles  Interesser.  I 
Midten  af  Oktober  havde  denne  modtaget  en  stræng  Op- 
fordring fra  Raadet  i  Liibeck  til  at  indfinde  sig  i  Ltibeck 
og  holde  sit  Fængselsløfte.  Denne  Indmaning  krydsedes 
med  en  af  Grev  Christoffer  afsendt  Skrivelse  til  Liibeckerne, 
hvori  han  opfordrede  dem  til  at  tillade  Eske  Bille  at  for- 
bhve  i  Danmark,  men  Eske  afventede  ikke  Svaret  og 
afrejste  i  Midten  af  Oktober.  Han  var  til  Stede  i  Kjøben- 
havn  under  Herredagen,  og  tog  derfra  over  Tryggevælde  og 
Vordingborg  til  Nielstrup  paa  Laaland,  hvor  han  opholdt  sig 
hos  sin  Fætter  Johan  Oxe  fra  den  iste  til  4de  November. 
Han  tilbragte  derpaa  nogle  Dage  paa  Aalholm  Slot,  hvor 
han  afventede  yderligere  Besked  fra  Raadet  i  Liibeck,  til 
hvem  han  havde  sendt  sin  Svend  Berndt  Koffart,  og  tillige 
Lejdebrev  og  Pas  fra  Hertug  Christian,  som  dengang  be- 
lejrede Liibeck.  Her  modtog  han  Raadets  Svar,  der  lød 
paa,  at  han  foreløbig  skulde  begive  sig  til  Rostock,  og 
efterat  han  ogsaa  havde  faaet  Lejdebrev  fra  Hertug  Christian, 
begav  han  sig  til  Gedsergaard  paa  Falster  og  derfra  med 
Skib  til  Rostock,  hvor  han  ankom  den  20de  November. 
Gjennem  talrige  detaillerede  Skrivelser  havde  han  instrueret 
Fru  Sofie  om  alle  de  Regler,  hun  skulde  iagttage  ved 
Gaardens  Bestyrelse,  Børnenes  Opdragelse,  Forholdet  til 
Greven,  Vallens  Befæstning  o.  s.  v.  I  Rostock  forblev  han 
til  den  8de  December  og  boede  her  hos  Borgemesteren  Hr. 
Henrik  Boldewan.  Den  ansete  Befalingsmand  paa  Bergenhus, 
der  havde  talrige  Forbindelser  med  Hansekjøbmændene, 
modtoges  overalt  med  Velvillie,  og  hans  Fangenskab  maa 
ikke  opfattes  med  Nutidens  Begreber  om  Fængsel.  Han 
havde  frit  Lov  til  at  bevæge  sig,  hvor  han  vilde,  naar  han 
ikke    overtraadte   sit   Løfte   om   ikke    at   forlade    Byen.     Det 


1)  Knud  B.  t.  Eske  B.,  Gladsaxe  '^/s    1534,  og  til  Fru  Sofie,  Eliinge  '«/n. 
D.  Ad.  Br.  8.  36  og  54. 

lykkedes  ham  her  at  udvirke  Tilladelse  til,  at  hans  Svende, 
som  paa  Vejen  til  Liibeck  vare  blevne  opholdte  af  Modvind, 
maatte  forblive  i  Danmark.  Den  8de  December  rejste  han 
i  Følge  med  lybske  Sendebud  til  Lubeck,  Han  erfarede 
her,  at  han  vilde  have  gjort  klogest  i  at  afvente  Liibeckernes 
Svar  paa  Grev  Christoffers  Anmodning.  Dette  havde  nemlig 
været  imødekommende  og  indrømmet  Eske  Tilladelse  til 
indtil  videre  at  forblive  i  Danmark.  Nu,  da  han  alligevel 
var  kommet,  var  man  vel  tilfreds.  Den  mægtige  dansk- 
norske Stormand  kunde  afgive  en  god  Gissel  paa  et  Tids- 
punkt, da  Liibeckerne  selv  sendte  flere  af  deres  vigtigste 
og  betydeligste  Mænd,  som  Markus  Meyer  og  Jørgen 
Wullenwever,  til  Danmark.  Eske  Billes  —  i  Breve  til  Hu- 
struen —  bestandig  udtalte  Forhaabninger  om  hurtig  at 
komme  løs  gik  derfor  ikke  i  Opfyldelse^). 

Omtrent  paa  samme  Tid  som  Eske  Bille  forlod  Vallen, 
rykkede  svenske  Tropper  ind  i  Halland  i  Følge  en  mellem 
Kong  Gustav  og  Hertug  Christian  sluttet  Aftale.  Og  nu 
indtraadte  en  for  de  skaanske  Adelsmænd  yderst  vanskelig 
Situation.  Halmstad  overgav  sig  til  Svenskerne,  der  derpaa 
belejrede  Trud  Ulfstand  paa  Varberg.  Hele  den  skaanske 
og  sjællandske  Adel  samledes  derfor  ved  Engelborg  i 
Skaane,  men  da  Greven  kun  kunde  sende  dem  en  Fænnike 
Landsknægte  til  Hjælp,  vovede  de  ikke  at  angribe  Svenskerne, 
ligesom  disse  paa  deres  Side  heller  ikke  kunde  tænke  paa 
at  rykke  længere  syd  paa,  før  de  havde  faaet  Undsætning 
af  Landsknægte  fra  Hertug  Christian  i  Jylland.  Fru  Sofie, 
hvis  Gaard  Vallen  laa  i  Sydhalland,  var  derfor  vanskelig 
stillet,  da  hun  opfordredes  til  at  stille  lo  Heste  mod  de 
Svenske.  Dette  nægtede  hun  efter  Samraad  med  sin  Hus- 
bond for  ikke  —  som  Eske  skriver  —  at  give  Anledning 
til  Ufred  mellem  Sverig  og  Norge.  Hun  vedligeholdt  For- 
bindelse   baade    med    de    Svenskes    Anførere,    der    udstædte 

Beskyttelsesbreve  for  hendes  og  Eskes  Ejendomme'),  og  med 
Befalingsmændene  i  Lejren  ved  Engelholm ,  hendes  gode 
Venner  og  Slægtninge,  Holger  Ulfstand  og  Knud  Pedersen 
Gyldenstjerne.  De  imellem  hende  og  dem  vexlede  Breve 
bære  tydelig  Vidnesbyrd  om,  at  de  skaanske  Adelsmænd 
begyndte  at  belave  sig  paa  at  udnytte  Situationen  til  ved 
første  gunstige  Lejlighed  at  forlade  Grevens  Parti  og  slutte 
sig  til  Hertug  Christian.  Lejligheden  kom,  da  de  fra  Liibeck 
afsendte  Tropper  landede  i  Danmark.  Forvirringen  naaede 
da  Toppunktet,  idet  Grev  Christoffer  frygtede  for,  at  de 
skulde  benyttes  til  at  fratage  ham  Ledelsen  af  Foretagendet. 
Holger  Gregersen  Ulfstand  skriver  herom  til  Fru  Sofie: 
«Maa  I  vide,  at  igaar  fik  Knud  Pedersen  (Gyldenstjerne) 
min  Herre  Grevens  Bud,  at  der  ventes  nogle  Landsknægte 
fra  Tyskland  her  ind  til  Søs  at  straffe  og  nederlægge  os 
her  i  disse  Lande,  som  ere  gaaede  min  Herres  Naade  til 
Haande  paa  Kong  Christierns  Vegne,  derfor  skulde  Knud 
have  god  Varetægt  paa  Krogen  og  lade  holde  Strandvagt. 
Saa  formærker  jeg,  at  dersom  de  Svenske  ikke  kan  slaa  os 
nok,  da  faa  vi  Hug  nok  paa  den  anden  Side.  Gud  unde  os 
en  god  Ende  paa  denne  farlige  Tid«-).  Knud  Bille,  som 
ikke  havde  været  til  Stede  i  Lejren,  fik  nu  Brev  om  at  give 
Møde;  han  begav  sig  strax  afsted  trods  sin  Sygdom,  og 
var  den  i8de  Decbr.  paa  Ellinge,  hvorfra  han  agtede  sig  til 
Engelholm.  Da  havde  de  skaanske  Adelsmænd  allerede 
knyttet  de  Forbindelser  med  de  svenske  Anførere,  som  førte 
til  deres  endelige  Frafald. 

Forbindelsesleddet  mellem  Skaaningerne  og  Svenskerne 
var  utvivlsomt  Klavs  Bille  paa  Bahus.  Han  havde  ikke 
hyldet  Greven,  men  var  heller  ikke  afgjort  traadt  over  paa 
Hertug  Christians  Parti.     At    han  dog  mest  hældede  til  den 


^)   Sophie  Krummedige    t.   Holger  Ulfstand,   Vallen,    * /12    1534-      t)r.    i  D. 

Ad.  Br,  8.    16. 

sidstnævntes  Side  fremgaar  af  en  Ytring  af  den  norske  Biskop 
Hans  Reff,  der  besøgte  ham  i  November  Maaned.  «Hr. 
Klavs  er  endnu  ubevaret  baade  med  Hertug  Christian  og 
med  Greven,  dog  er  han  mere  Hertugen  tilfalden,  som  vel 
og  Ret  er>^  ^).  Med  sine  Venner  paa  Sjælland  og  i  Skaane 
stod  han  i  stadig  Forbindelse,  og  det  vides  saaledes,  at 
Knud  Gyldenstjerne  hemmelig  sendte  ham  Kopier  af  Grev 
Christoffers  Breve  for  at  underrette  ham  om  Sagernes  Stilling-). 
I  November  Maaned  knyttede  han  Forbindelse  med  Anføreren 
for  de  svenske  Tropper  i  Nørrehalland,  Johan  Tureson  Roos, 
og  denne  kunde  den  13de  December  underrette  Ove  Bille 
og  Mogens  Gøye  om,  at  Hr.  Klavs  var  villig  til  at  under- 
støtte ham  med  Raad  og  Daad  paa  Hertug  Christians  Vegne, 
og  at  han,  hvis  han  opfordredes  af  Hertugen,  vilde  ledsage 
Svenskerne  paa  deres  forehavende  Tog  mod  Skaane^).  I 
December  Maaned  belejrede  de  Svenske  Varberg,  hvor  Klavs 
Billes  Fætter  Trud  Gregersen  Ulfstand  førte  Befalingen.  Hr. 
Klavs  indfandt  sig  i  Lejren  og  forhandlede  personlig  med 
sin  Fætter  om  Overgivelsen  af  Slottet  til  de  Svenske  *). 
Han  syntes  nu  altsaa  definitivt  at  være  traadt  ud  af  sin 
tilbageholdne  Stilling  og,  som  Svenskerne  sagde,  fast  paa 
den  Side,  som  han  burde.  Hertug  Christians  Mand  i-.  Imid- 
lertid forklarer  han  selv  i  et  Erev  til  Ærkebiskop  Oluf,  at 
han  kun  har  forhandlet  med  Svenskerne  for  at  hindre  dem  i 
at  angribe  hans  Len,  og  at  han  ogsaa  havde  faaet  deres 
Brev  paa,  at  de  vilde  lade  ham  være  uangrebet.  Til  Gjen- 
gjæld  havde  han  maattet  give  dem  Forsikring  om  ikke  at 
ville  angribe  dem,  naar  de  rykkede  syd  paa^).  Den  hele 
Sandhed  har  han  dog  ikke  udtalt  til  den  tvetydige  Ærke- 
biskop,   og  den  Rolle,    han  efter  Skaaningernes  Overgang  til 


■)  Dipl.  Norveg.  VIII.   770. 

')  Nye  danske  Mag.  V.    144—45.     P^l-   MiiHer,  Grevens  Feide  I.   303. 

*)  Pal.  Muller,  Aktst.  I.  252  f. 

*)  Gustaf  I's  Registratur  IX.   386—88. 

Svenskerne  kom  til  at  spille,  tyder  hen  paa,  at  Johan  Tureson 
havde  Ret  i  at  karakterisere  ham  som  Hertugens  Mand^). 

Den  ydre  Anledning  til  den  skaanske  Adels  Frafald  fra 
Grevens  Sag  var  de  nye  Hjælpetroppers  Ankomst  til  Dan- 
mark og  en  af  Grev  Christoffers  Anføreres,  den  raa  og  vold- 
somme Bastian  v.  Jessens  Optræden  imod  Torben  Bille. 
Den  17de  December  havde  den  skaanske  Adel  opløst  Lejren 
ved  Engelholm  og  var  draget  sydpaa  henimod  Landskrone. 
Denne  tilbagegaaende  Bevægelse  har  formodentlig  fremkaldt 
Mistanke  om  Forræderi  hos  Bastian  v.  Jessen.  Med  sine 
Ryttere  drog  han  til  Lund,  efterladende  Fodfolket  i  Lands- 
krone.  Paa  Vejen  mødte  han  Ærkebiskop  Torben  Bille, 
der  var  undervejs  til  et  af  sine  befæstede  Slotte.  Den  intet 
fjendtligt  anende  Ærkebiskop  blev  anholdt  og  ført  til  Helsing- 
borg, hvor  han  indsattes  i  Sortebrødreklostret.  Hr.  Bastian 
skal  have  skrevet  til  Tyskland,  at  han  havde  fanget  en  Fugl, 
der  skulde  erstatte  ham  alt,  hvad  han  havde  udlagt,  og  gjøre 
ham  til  en  rig  Mand'-).  Om  Natten  vendte  han  tilbage  til 
Landskrone  i  den  Tanke  at  fange  de  skaanske  Adelsmænd, 
som  han  ligeledes  regnede  for  godt  Bytte,  og  af  hvem  han 
kunde  vente  store  Løsepenge.  Men  Adelen  havde  fattet 
Mistanke,  og  i  Stedet  for  at  gaa  til  Landskrone  red  den 
østerpaa  ind  i  Landet  til  Væ.  Her  sluttede  blandt  andre 
Knud  Bille  sig  til  den.  Af  et  Brev  fra  Kong  Gustav  synes 
det,  som  om  Knud  ogsaa,  ligesom  Arvid  Ugerup  i  Bleking, 
allerede  i  Efteraaret  havde  paatænkt  at  falde  fra  Greven^). 
Herom  vides  dog  intet  sikkert.  En  af  Klavs  Billes  Svende 
var  i  disse  Dage  i  sin  Herres  Ærinde  i  Skaane;  han  har 
sandsynligvis  skullet  underrette  dem  om,  at  2000  Lands- 
knægte ventedes  at  komme  fra  Jylland  til  Svenskernes  Und- 


')  Fru  Sofie  skriver  til  Oluf  Rosenkrans  i  Decbr.  Maaned,  at  Kl.  Bille  er 
hos  de  Svenske  med  60  Heste.  Se  Olufs  Skriv.  t.  Fru  Sofie,  "/12 
1534.     Heise,  Fam.  Rosenkrantz,  Dipl.  S.    165  —  66. 

')  Danske  Mag.  V.  311  — 12. 

^)   Gustaf  I's  Registr.   IX.   313—15. 

sætning.  Holger  Ulfstands  ovenanførte  Ord,  at  de  kunde 
t  vente  Hug«  fra  begge  Sider,  syntes  nu  at  skulle  gaa  i  Op- 
fyldelse, og  de  skaanske  Herrer  saa  da  ingen  anden  Udvej 
end  at  slutte  sig  til  Svenskerne.  Juleaften  1534  foretog  de 
det  afgjørende  Skridt,  idet  de  sendte  Befuldmægtigede  til 
Johan  Tureson  og  paa  vi.sse  Betingelser  lovede  at  slutte  sig 
til  den  svenske  Hær.  Efter  at  have  sendt  Axel  Gøye  med 
Opsigelsesbrev  til  Grev  Christoffer,  rykkede  de  gjennem 
Gønge  Herred  nordpaa  for  at  forene  sig  med  Svenskerne, 
hvis  ringe  Styrke  nu  følte  sig  stærk  nok  til  at  foretage  en 
fremadgaaende  Bevægelse,  der  ledte  til  det  berømte  Slag  ved 
Helsingborg  den  12te  og  13de  Januar,  hvor  Tyge  Krabbes 
Forræderi  afgjorte.  Kampen  til  de  forenede  Dansk-Svenskes 
Fordel.  Knud  Bille  og  hans  Fætter  Hans  Billes  Søn  Bent 
Bille  have  forseglet  Fuldmagten  for  Sendebudene  til  Johan 
Tureson  og  formodentlig  ogsaa  deltaget  i  Kampen.  Torben 
Bille,  der  af  Tyge  Krabbe  var  taget  ud  af  Fængslet,  har 
fra  Helsingborg  Slot  kunnet  være  Vidne  til  den  Forvirring, 
Hr.  Tyges  Kanoner  fremkaldte  i  den  lybske  Hær.  Skaa- 
ningerne  hyldede  nu  Hertug  Christian  og  modtoge  hans  Tak, 
fordi  de  havde  bragt  Landet  ind  under  ham. 


Den  skaanske  Adels  Frafald  og  Tyge  Krabbes  For- 
ræderi vakte  den  største  Forbitrelse  i  Kjøbenhavn.  Her 
opholdt  sig  WuUenwever  og  Sendebud  fra  Hertug  Albrecht 
af  Mecklenburg,  og  da  Jørgen  Kock  efter  Nederlaget  ved 
Helsingborg  kom  til  Staden,  besluttede  man  straks  at  udføre 
den  forlængst  fattede  Plan  at  fængsle  de  danske  Rigsraader. 
Grev  Christoffer  maatte,  hvor  nødig  han  end  vilde,  give 
efter  for  Folkestemningen,  og  i  Midten  af  Januar  1535  be- 
gyndte da  den  store  «Adelsjagt&,  da  Borgere  og  Soldater 
gjennemstrejfede  Sjælland   og   Smaaøerne,    plyndrede    Herre- 

38* 

gaardene  og  førte  Rigsraader  og  andre  Adelsmænd  til  Kjøben- 
havn. 

Anders  Bille  finde  vi  den  i8de  Januar  i  Kjøbenhavn. 
Om  han  frivillig  har  begivet  sig  til  Staden  i  Henhold  til  en 
Befaling  af  lode  Januar  fra  Grev  Christoffer,  eller  om  han, 
som  Jørgen  Kock  siger,  er  ført  til  Hovedstaden  som  Fange, 
tr  ikls-e  ganske  klart.  Sandsynligheden  taler  dog  for  den 
første  Antagelse.  Greven  havde  nemlig  udtrykkelig  lovet 
ham  at  holde  Slottet  aabent  for  ham,  naar  han  i  Forvejen 
lod  et  Bud  melde  ham  sin  Ankomst,  og  nogle  Dage  efter 
udstædte  Greven  tillige  et  Beskærmelsesbrev  for  Hr.  Anders, 
hans  Familie,  Gods  og  Tjenere,  hvori  han  særlig  betonede, 
at  Anders  Bille  siden  Overgivelsen  af  Søholm  ikke  havde 
vist  ham  andet  end  Troskab,  og  at  han  nu  personlig  var 
mødt  hos  Greven  med  sine  Svende  og  Heste  i  Rigets 
Tjeneste.  Dette  Brev  er  udstædt  den  23de  Januar,  og  han 
var  altsaa  den  Dag  endnu  ikke  fangen.  Man  nærede  dog 
stærk  Mistanke  til  ham,  og  efter  eget  Sigende  blev  han  saa 
skarpt  bevogtet,  at  han  ikke  kunde  skrive  til  nogen  af  sine 
Venner.  Der  fattedes  kun  et  ydre  Paaskud  til  at  fængsle 
Grev  Christoffers  mest  betroede  Mand,  og  dette  fik  man 
snart.  Hans  gode  Ven  Johan  Friis,  der,  forinden  det  store 
Omslag  fandt  Sted,  havde  faaet  Grevens  Tilladelse  til  at 
rejse  til  Wittenberg,  opholdt  sig  foreløbig  paa  Søholm,  men 
skulde  nu  ogsaa  have  været  ført  til  Kjøbenhavn.  Det  lyk- 
kedes ham  imidlertid  at  slippe  bort  til  Skibs  fra  Søholm,  og 
nu  beskyldte  man  Anders  Bille  for  at  have  staaet  i  Ledtog 
med  ham  og  ladet  ham  hjælpe  bort.  Af  den  Grund,  siger 
Hr.  Anders  selv,  blev  han  indespærret  i  et  Kammer  paa 
Slottet  i  Kjøbenhavn^). 


')  Jvfr.  Ann.  f.  nord.  Oldk.  S.  90  ff.  Anders  Billes  Brev  til  Johan  Friis, 
Luptz,  Lørd.  e.  Sønd.  Lætare  CU)  1536:  <I  har  uden  Tvivl  hørt  og 
forfaret,  hvorledes  det  er  gaaet  mig,  siden  jeg  talte  med  Eder  etc. 
Havde  jeg  vidst,  at  ^Iwæni  havde  været  saa  kort,  havde  (det)  ikke 
skullet  ske    mig    uforskyldt,    jeg    havde    vel    fundet    gode    Raad    dertil. 

Anders  Billes  Indespærring  varede  3  Uger.  Gjennem 
forskjellige  Mellemmænd  søgte  han  at  formaa  Grev  Chri- 
stoffer til  at  indrømme  ham  en  personlig  Sammenkomst,  men 
det  lykkedes  ham  først  at  faa  Greven  i  Tale,  efter  at  han 
i  en  Skrivelse  indtrængende  havde  mindet  om  sin  Skyld- 
frihed og  sin  Iver  i  hans  Tjeneste.  Mødet  førte  til  en  Over- 
enskomst, i  Følge  hvilken  Hr.  Anders  kom  ud  af  Arresten, 
men  lovede  indtil  videre  at  forblive  i  Kjøbenhavn.  Som 
Betaling  for  sin  Frihed  forpligtede  han  sig  til  at  give  Greven 
Søholm  i  Pant,  dog  paa  den  Betingelse,  at  hans  Søn  Bent, 
der  sammen  med  Faderen  var  bleven  holdt  tilbage  i  Kjøben- 
havn, skulde  følge  med  Grevens  Folk  til  Gaarden  og  paasee, 
at  alt  hvad  der  fandtes  paa  Gaarden  blev  vel  forvaret,  og  at 
Hr.  Anders  og  hans  Børn  fik  Betaling  for,  hvad  Krigsfolket 
fortærede  der.  Greven  sendte  derpaa  Bastian  v.  Jessen, 
der  for  et  Par  Maaneder  siden  havde  taget  Ærkebiskop 
Torben   Bille    til   Fange,    med    nogle  Soldater  til   Søholm. 

Paa  Søholm  befandt  sig  dengang  Anders  Billes  Datter 
Fru  Ermegaard  tillige  med  hans  yngre  Børn,  deriblandt 
Klara,  der  var  forlovet  med  Henrik  Rosenkrans.  Be- 
falingsmand paa  Slottet  var  den  meget  betroede  Foged  Oluf 
Svenske.  De  raa  Gæster,  som  Fru  Ermegaard  fik  i  Ind- 
kvartering, viste  strax  deres  sande  Sindelag.  Alt  hvad  der 
fandtes  paa  Gaarden  af  Skyts,  Krudt,  Vaaben  og  Heste  blev 
sendt    bort,    og    nogle  Kister    med    Breve,    Sølv,    Penge    og 


Som  vor  Aftale  var,  da  vi  skiltes  sidst,  at  jeg  skulde  skrive  Eder  til 
om  de  Ærender,  som  I  vel  vide,  da  maa  I  vide,  at  jeg  var  saa  vel 
vogtet  af  gode  Mænd,  som  jeg  omgikkes  med,  at  jeg  kunde  hverken 
skrive  Eder  eller  nogle  andre  Venner  til,  men  Gud  véd,  at  det  var 
mig  haardt  bebrejdet,  at  1  var  paa  min  Gaard,  men  især  at  I  kom 
derfra  til  Skibs;  det  maatte  intet  andet  være,  end  det  skulde  være 
"bestongeth^  Værk  mellem  Eder  og  mig;  men  hvorledes  derom  er, 
vide  I  vel  selv,  at  deres  Mening  ikke  var  Ret,  men  I  har  uden  Tvivl 
ikke  forglemt,  hvad  Tale  der  var  os  imellem,  j  Kone.  i  Anders  Billes 
Arkiv. 

Klenodier  var  et  velkomment  Bytte  for  den  begærlige 
Hr.  Bastian.  Han  havde  paa  ny  fanget  en  Fugl,  der  kunde 
fylde  hans  tomme  Lommer.  Det  synes,  som  om  Bent  Bille, 
der  var  fulgt  med  ham  til  Søholm,  har  fundet  Lejlighed  til 
at  redde  nogle  Penge,  thi  han  var  paa  Vejen  til  Kjøbenhavn 
med  350  Mark  og  28  Gylden,  da  Hr.  Bastian  indhentede 
ham  i  Kjøge  og  berøvede  ham  den  sidste  Rest  af  Faderens 
Penge.  Endelig  truede  Bastian  med  at  føre  bort  fra  Gaarden 
alt  Bohave  og  alle  Kreaturer  —  intet  uden  de  nøgne  Vægge 
og  Joi-den  skulde  blive  tilbage  paa  Søholm. 

Fru  Ermegaard  var  en  modig  og  foretagsom  Kvinde. 
Hun  begav  sig  strax  til  Kjøbenhavn  og  meddelte  sin  Fader 
de  sørgelige  Nyheder.  Forgjæves  klagede  Anders  Bille  til 
Greven,  forgjæves  fik  han  en  Del  Borgere  i  Kjøbenhavn  til 
at  forestille  denne,  hvilken  Uret  der  var  overgaaet  ham,  for- 
gjæves bad  han  om,  at  i  det  mindste  de  Penge  og  Klenodier 
maatte  skaffes  til  Veje,  som  han  havde  haft  i  Forvaring  for 
Fru  Mette,  Johan  Oxes  Enke.  Greven  indrømmede  ham  vel 
en  Samtale  paa  Kjøbenhavns  Slot,  hvori  han  lovede  at  holde 
sine  Løfter  til  ham.  Men  det  var  falske  Ord,  thi  samme 
Nat  lod  han  ham  atter  gribe  i  hans  Bolig  i  Kjøbenhavn  og 
føre  over  til  Malmø.     Dette  skete  den    13de  Marts   1535. 

Allerede  tidligere  havde  Greven  berøvet  ham  hans  For- 
leninger  Vordingborg  og  Stege.  Med  Rette  kunde  Anders 
Bille  klage  over,  at  han  ikke  havde  beholdt  andet  tilbage 
end  «den  blotteste  Jorden ».  Selv  hans  Breve  havde  man 
frataget  ham  og  ført  til  Kjøbenhavns  Slot,  hvorfra  de  siden 
vandrede  med  Greven  til  Tyskland.  Og  ligesom  han  mistede 
alt  sit  Gods  paa  Sjælland,  gik  ogsaa  alt  tabt  hvad  han  ejede 
i  Malmø.  Borgerne  her,  klagede  han  senere,  havde  imod 
Tro  og  Love  plyndret  ham  for  alt,  hvad  han  havde  ladet 
indføre  1  deres  Stad  i  Fejdens  Tid. 

Som  det  gik  Anders  Bille,  gik  det  ogsaa  de  fleste 
andre  sjællandske  Herrer,  der  havde  Sæde  i  Rigsraadet. 
Broderen  Hans  Bille  og  Anders's  Søn  Bent  holdtes    begge 

fængslede  i  Kjøbenhavn ;  men  forøvrigt  kjende  vi  kun  lidet 
til  deres  Tilstand  under  Fangenskabet^),  førend  det  i  Slut- 
ningen af  Aaret  1535  blev  besluttet  at  sende  de  12  fængs- 
lede Adelsniænd  til  Mecklenburg.  Grev  Christoffer  og  Hertug 
Albrecht  ønskede  at  benytte  dem  som  Gisler,  der  kunde 
skaffe  dem  taalelige  Vilkaar,  hvis  Krigen  skulde  gaa  dem 
imod,  og  hertil  var  der  paa  det  givne  Tidspunkt  al  Udsigt. 
Den  26de  Januar  1536  førtes  da  Anders  Bille  til  Kjøben- 
havn, -og  kort  Tid  efter  afsejlede  han  og  de  øvrige  Adels- 
mænd, deriblandt  Hans  og  Bent  Bille,  som  det  synes  i  to 
Hold,  til  Mecklenburg,  hvor  der  i  Forvejen  var  beredt  dem 
Ophold  paa  Slottene  Liibtz  og  Neustadt,  to  gamle  Fange- 
taarne,  hvoraf  der  endnu  findes  velbevarede  Levninger.  De 
skulde  behandles  godt,  men  ikke  have  Tilladelse  til  at  be- 
væge sig  udenfor  Borgen  ej  heller  til  at  skrive  til  nogen. 
Den  sidste  Bestemmelse  synes  dog  ikke  at  være  bleven 
overholdt,  thi  Hr.  Anders,  der  var  en  flittig  Brevskriver, 
har  opsat  talrige,  endnu  bevarede  Koncepter  til  Breve,  rettede 
til  Grev  Christoffer,  Ove  Bille,  Johan  Friis,  Fogeden  Oluf 
Svenske  og  flere  andre,  fulde  af  Klager  over  den  Tort,  der 
var  overgaaet  ham,  og  over  de  store  uforskyldte  Tab,  han 
havde  lidt.  Og  det  maa  ogsaa  indrømmes,  at  han  mindst 
af  alle  kunde  have  ventet  en  saadan  Medfart  af  Grev  Chri- 
stoffer. Thi  derom  kan  der  ikke  tvivles,  at  han  jo  med 
den  største  Iver  har  varetaget  Grevens  Interesser  og  at 
der  ikke  findes  Spor  til,  at  han  lige  overfor  ham  har 
pønset  paa  Forræderi.  Ikke  desto  mindre  maa  det  be- 
tragtes som  en  Nemesis,  der  ramte  de  to  Brødre,  Anders 
og  Hans  Bille.  Disse  ivrige  Tilhængere  af  Katolicismen  og 
den  gamle  Tids  Statsskik  havde  af  selviske  Grunde  sluttet 
sig    til    en    Bevægelse,    hvis    inderste  Kjærne    var    dem    saa 


')  ^*/*  1535  skriver  Verner  Parsberg  til  Fra  Sofie,  at  Knud  Pedersen  paa 
Grund  af  Sygdom  har  faaet  Tilladelse  til  at  bo  hos  en  Borger  i  Malmø, 
men  at  de  andre  gode  Mænd  endnu  sidde  i  Fangetaarnet.  Or.  i  Ad. 
Br.  51.  4. 

fremmed,  og  hvis  Sejr  vilde  have  undergravet  Grundvolden 
i  den  Samfundsbygning,  de  selv  mere  end  nogen  anden 
havde  værnet  om.  Dristig  havde  de  vovet  Ridtet  paa  den 
usadlede  Hest,  hvis  Løb  de  ikke  kunde  standse.  Og  nu 
laa  de  kastede  til  Jorden,  forladte  og  haanede  af  Venner  og 
Fjender,  medens  deres  Sag  var  redningsløst  fortabt,  hvad 
enten  det  ene  eller  det  andet  Parti  sejrede  ^). 

Fangerne  i  Mecklenburg  bleve  først  indsatte  paa  Slottet 
Liibtz,  hvor  Anders  Bille  endnu  befandt  sig  i  Begyndelsen 
af  April  1536.  Senere  blev  han  og  Broderen  tilligemed  tre 
andre  Lidelsesfæller  indsatte  paa  Neustadt,  hvor  de  forbleve, 
indtil  Kjøbenhavn  havde  overgivet  sig  til  Christian  III"). 


Gunstigere  havde  Forholdet  stillet  sig  for  de  Mænd  af 
Slægten,  hvem  en  heldig  Skæbne  eller  eget  Valg  i  rette  Tid 
havde  ført  over  paa  det  sejrende  Partis  Side. 

Kun  nødtvungne  havde  Ove  og  Mogens  Bille  sluttet 
sig  til  Kongevalget  i  Ry,  men  da  Skridtet  var  gjort,  finde 
vi  dem  begge  fra  den  Tid  af  i  Virksomhed  for  Kongens 
Sag.  Ove  Bille  tiUigemed  Biskop  Knud  Gyldenstjerne  og  9 
andre  Riddere  vare  Gisler  for  Grev  Christoffer  under  dennes 
Sammenkomst  med  Hertug  Christian  i  Decbr.  1534^);  men 
forøvrigt  kjende   vi    kun    lidet  til  oplysende  Enkeltheder  om 


^)  Ann.  f.  nord.  Oldk.  1853  S.  90  ff.  Rørdam,  Hist.  Kildeskr.  2.  R.  II. 
220,  223.  Breve  skrevne  af  Anders  Bille  paa  Liibtz  ^^s  og  '/4  1536 
findes  i  Koncept  i  Rigsarkivet,  Personalhist.  Samling,  Bille,  og  i  Anders 
Billes  Arkiv. 

^)  Fangerne  maatte  selv  betale  deres  Underhold  i  Fængslet.  1543  sendte 
Gert  Reuter  og  Henrik  Carstens  en  Regning  til  Anders  Bille  over 
hvad  de  have  sendt  ham,  medens  han  var  i  Fængsel  i  Mecklenburg. 
D.  Ad.  Br.  5.    193. 

3)  Anne  Glob  t.  Fru  Sofie,    Vallø,   '';i2    1534.     D.  Ad.  Br.  8.  43. 

deres  Virksomhed  før  i  Begyndelsen  af  Aaret  1535  (jvfr.  S. 
585  f.)^).  Efterat  Opstanden  i  Vendsyssel  var  knust,  kom 
Hertug  Christian  til  Nørrejylland  i  Slutningen  af  Februar  og 
modtog  den  8de  Marts  en  ny  Hylding  af  Jyllands  Stænder 
i  Viborg.  Her  har  formodentlig  Ove  Bille  som  en  af  Jyllands 
Statholdere  været  til  Stede,  og  samme  Dag  paalagdes  den 
store  Sølvskat,  som  skulde  indbetales  af  Høje  og  Lave  til 
Krigsfolkets  Lønning.  Det  af  Mogens  Bille  forfattede  Regn- 
skab over  Sølvskatten  i  Koldinghus  Len  viser,  at  der  alene 
fra  dette  Len  indkom  1535^  1536  6900' '2  Lod  Sølv  og 
fra  Øster-  og  Nørreherred  1943  Lod.  I  de  kongelige 
Registraturer  findes  ogsaa  Kvitteringer  udstædte  til  Ove 
Bille  og  Fru  Sofie  Gøye,  Mogens  Billes  Hustru,  for  enkelte 
mindre  Summer;  saaledes  indbetalte  den  sidstnævnte  200 
Mark  paa  Tvilum  Klosters  Vegne,  som  hun  havde  i  For- 
lening -). 

Forøvrigt  optoges  hele  Interessen  nu  af  Forberedelserne 
til  den  kongelige  Hærs  Overgang  til  Fyn  og  af  Udrustninger 
til  Forstærkning  af  Hæren  i  Skaane.  Allerede  i  den  anden 
Halvdel  af  Marts  Maaned  landede  Johan  Rantzau  i  Fyn  og 
et  Troppekorps  paa  2000  Mand  i  Skaane.  Begge  Steder 
kunde  man  nu  gaa  angrebsvis  til  Værks;  men  Hæren  i  Fyn 
trængte  stadig  til  nye  Forstærkninger,  og  Ove  Bille  fik  saa- 
ledes Befaling  til  at  lade  alle  Hofsinder  fra  Jylland  drage 
over  til  Fyn.  Aarhus  var  nemlig  Samlingspladsen  for  det  af 
Adelen  i  Jylland  udredte  Opbud,  og  herfra  dirigeredes  den 
samlede  Styrke  til  de  Steder,  hvor  Forstærkninger  gjordes 
nødvendig.  I  Midten  af  Maj  frygtede  Kongen  imidlertid  for 
et  Angreb    paa   Hertugdømmerne    syd    fra    eller    paa  Jylland 

')   Der  findes   Breve   fra  Ove   til  Eske   Bille,    udstædte   ^\i    i    Egisgaard  og 

'/3    i  Randers,    samt  fra    Mogens    B.    t.   E.    B.,  udstædt    '^,2    i    Kolding. 

Rørdam,   Hist.   Kildeskr.   I.  443 — 45   og   D.   Ad.   Br.   8.     119. 
^)   D.   Mag.   3.    R.   V.    25.      Kirkehist.   Saml.   3.   R.   V.   337.      Mogens   Billes 

Regnskab     i     D.    Ad.     Br.    6.    142;     jvfr.    Pal. -Muller,     Grevens     Feide 

fra  en  tysk  Havn.  Det  jydske  Opbud  fik  derfor  Ordre  til 
at  forblive  i  Horsens  indtil  videre,  og  det  kom  saaledes 
ikke  til  at  deltage  i  den  afgjørende  Kamp  ved  Øxnebjerg 
den  Ilte  Juni,  som  alene  udkæmpedes  af  Johan  Rantzaus 
tyske  Landsknægte  og  Ryttere.  Vi  vide,  at  Ove  Bille 
samme  Dag  opholdt  sig  paa  Silkeborg  Slot^). 

Efter  Sejren  ved  Øxnebjerg  og  den  faa  Dage  efter 
heldig  udførte  Ødelæggelse  af  den  lybske  Flaade  i  Svenborg 
Sund,  kunde  den  kongelige  Hær  forberede  Overgangen  til 
Sjælland.  I  Midten  af  Juli  fandt  denne  Sted,  den  17de  var 
Kong  Christian  i  Kjøge  og  den  24de  Juli  begyndte  Belej- 
ringen af  Kjøbenhavn. 

Sjælland  blev  nu  behandlet  som  et  erobret  Land,  og  alle, 
der  havde  sluttet  sig  til  Greven  og  endnu  ikke  hyldet  Kong 
Christian,  som  Oprørere.  Deres  Len  og  Ejendomme  be- 
tragtedes som  forbrudte  og  gaves  til  Sejrherrens  Tilhængere. 
Saaledes  Billernes  Len  Skjoldenæs,  Vordingborg  og  Stege 
til  Melchior  Rantzau,  Hans  Urne  og  Albert  Gøye,  Dalby 
Kloster  i  Skaane  til  Hr.  Henrik  Jensen,  ja  Abbeden  af 
Skovklo.ster  fik  endog  en  Opfordring,  der  lød  som  en  Be- 
faling, til  at  unde  Jørgen  Venstermand  den  Rente  af  Klo.strets 
Gods  i  Laaland  og  Falster,  som  Anders  Bille  før  havde 
haft.  Ogsaa  deres  private  Ejendomme  betragtedes  som 
hjemfaldne  til  Kronen;  paa  anden  Maade  kan  det  nemlig 
ikke  forklares,  at  Sigvard  Grubbe  fik  Kongens  Følgebrev  til 
Anders  Billes  Gaard  Søholm  og  Hans  Billes  Gaard  Egede 
med  alt  tilliggende  Gods-).  Dette  synes  saa  meget  mærke- 
ligere, som  Hans  Billes  Sønner  Torben  og  Bent  strax  havde 
sluttet  sig  til  Kongen  og  tjente  i  Belejringshæren  for  Kjøben- 
havn. Men  foreløbig  herskede  den  strenge  Retfærdighed,  og 
der  blev  intet  Hensyn  taget  til  Mænd,  der,  uagtet  de  nu  be- 
handledes som  Fjender  af  Grev  Christoffer,  dog  tidligere  havde 


')  Dipl.  Norveg.   XI.   705 — 706. 
^)  D.  Mag.  3.  R.  V.  145—46- 

fremmet  hans  Sag  efter  bedste  Evne  og  nu  ikke  havde 
fundet  Lejhghed  til  at  skifte  Parti  i  rette  Tid,  saaledes  som 
Adelen  i  Skaane. 

I  Skaane  havde  man  efter  Tilslutningen  til  Hertug  Christian 
med  Længsel  imødeset  Ankomsten  af  Hjælpetropper  fra 
Jylland.  I  Lund  dannede  den  skaanske  Adel  en  Lejr,  og 
herfra  befuldmægtigede  den  i  Midten  af  Februar  Ove  Lunge, 
Klavs  Bille  og  Iver  Jul  til  at  forhandle  med  Kong  Gustav 
om  Hjælp  og  særlig  om  at  sende  den  svenske  Flaade  ned 
til  Sundet  for  derved  at  hindre  Forbindelsen  m.ellem  Sjælland 
og  Skaane.  Klavs  Bille,  der  efter  Slaget  ved  Helsingborg 
var  kommet  ned  til  Skaane  fra  Råhus,  var  den  rette  Mand 
til  disse  Forhandlinger.  Ingen  har  stærkere  end  han  betonet 
Nødvendigheden  af  de  tre  Rigers  Sammenhold  og  fælles 
Kamp  imod  Liibeckerne^),  og  hans  Stilling  paa  Grænsen, 
hvor  de  tre  Riger  stødte  sammen,  har  ogsaa  naturlig  bragt 
ham  til  at  indtage  en  Førers  Stilling  saa  vel  i  Skaane  som  i 
Norge.  I  Jønkøping  traf  han  den  svenske  Konge.  Personligt 
Venskab  bestod  der  ikke  mellem  de  to  Mænd,  og  For- 
holdene skulde  snart  stille  dem  lige  overfor  hinanden  som 
bitre  Fjender;  men  foreløbig  maatte  Kong  Gustav  indse  det 
begrundede  i  den  skaanske  Adels  Forslag.  Klavs  Bille  vendte 
derfor  allerede  i  Begyndelsen  af  Marts  tilbage  med  gunstige 
Svar,  og  Gustav  Vasa  viste  i  den  følgende  Tid  den  største 
Beredvillighed  til  at  staa  last  og  brast  med  Danmark. 

Fra  Lejren  i  Lund,  hvor  vi  jævnlig  finde  Ærkebiskop 
Torben  Bille  og  Knud  Bille  nærværende,  førtes  en  stadig 
Guerillakrig  med  Borgerne  i  Malmø  og  Landskrone  og  de 
dér  liggende  Krigsfolk.  Især  vare  Malmøboerne  uforsagte 
Angribere.  '<De  Malmøs  Mænd»,  skriver  Eske  Billes  Foged 
paa  Mogenstrup,  '^<ride  ud  om  Natten  og  tage  Gengærder 
og  andet,  hvad  de  kunne  overkomme,  og  berømme  dé  dem 
af,    at   de    have  meget  Folk   og    ere  vel  forstærkede,  saa  de 

ville  slaas  med  dem,  som  ere  i  Lund,  naar  dem  tykkes^)*. 
Borgere  fra  Landskrone  afbrændte  Gjedsholm,  og  ved  Værø 
i  Halland  landede  nogle  dristige  Krigsfolk  og  satte  Ild  paa 
en  af  Fru  Ingeborg  Podebuskes  Gaarde'-).  Men  efterat  Kong 
Christians  Hjælpetropper  den  17de  Marts  vare  komne  til 
Skaane,  kunde  man  skride  ti!  Angreb  paa  Malmø  og  Lands- 
krone,  saa  meget  mere  som  de  Kongeliges  Angreb  paa  Fyn 
nødsagede  Grev  Christoffer  til  at  drage  den  største  Del  af  Be- 
sætningen bort  fra  de  to  Byer.  Begejstret  skriver  Holger 
Ulfstand  til  Fru  Sofie  Krummedige  paa  Vallen  den  3dje 
April:  «Vi  have  faaet  stor  Hjælp,  6  Fænniker  Landsknægte 
og  6  Fænniker  Ryttere,  vi  skulle  nu  straffe  vore  Fjender, » 
og  tre  Uger  efter  kunde  Verner  Parsberg  meddele  Fruen 
paa  Vallen,  at  hun  nu  rolig  kunde  drage  ned  til  Eliinge, 
uden  at  frygte  for  Overfald;  han  selv  lovede  at  møde  hende 
i  Rønneberg,  og  Movrits  Olsen  paa  Krapperup  ventede 
sikkert  Besøg  af  hende  inden  8  Dage. 

Den  modige  Frue  betænkte  sig  ikke  paa  at  følge  Op- 
fordringen. Hun  havde  haft  en  ansvarsfuld  Stilhng  i  den 
forløbne  Vinter.  Efter  Eskes  Bortrejse  havde  hun  selv  be- 
givet sig  over  til  Sjælland  for  at  pleje  sin  Morsøster  Sofie 
Rud  paa  Tersløse,  der  var  bleven  alvorlig  syg.  I  Begyndelsen 
af  December  1534  var  hun  atter  vendt  tilbage  til  Vallen, 
indenfor  hvis  Mure  hun  følte  sig  sikker,  medens  Krigen  i 
Skaane  og  Halland  fandt  Sted.  Eskes  Drabanter  havde 
forøget  Besætningen  her,  og  Borgen  betragtedes  som  et 
godt  Tilflugtsted  i  den  urolige  Tid.  Foruden  sine  egne 
Børn  havde  hun  ogsaa  i  Pleje  Knud  Billes  Søn  Sten  og 
hans  Datter  Lisbet,  Tyge  Krabbes  Søn  Erik,  og  flere  Adels- 
damer fra  Skaane  og  Halland  opholdt  sig  hos  hende  Vinteren 
over.      Med   Eske   Bille   havde  hun  kunnet    vedligeholde    en 


')  Søverin  Porsk  f.  Fru  Sofie,  Mogenstrup  ^/s  1535.    Or.  i  D.  Ad.  Br.  8.  25. 
^)  Tyge    Krabbe    t.  Fru  Sofie,    Helsingborg    '*;3  og   '*  3.     D.  Ad.    Br.   35. 
70  og  74. 


ESKK    BILLE    I    LUBECK.  60$ 

levende  Brevvexling.  Hans  Skrivelser  røbede  den  bedste 
Tillid  til  Fremtiden.  Han  blev  behandlet  af  Lilbeckerne 
med  stor  Hensynsfuldhed  og  fik  endog  Raadets  Tilladelse 
til  at  lade  sin  Hustru  og  sine  Børn  komme  over  til  sig  i 
Lubeck.  Der  blev  udstædt  Lejdebrev  for  dem,  ja,  Eske 
sendte  endog  sin  Svend  Berndt  Koffart  med  Joachim  Wullen- 
wever  i  Foraaret  1535  til  Danmark  for  at  føre  hans  F'amilie 
over  til  Lubeck.  Men  Wullenwever  og  Magthaverne  i  Kjøben- 
havn  synes  at  have  sat  sig  imod  Opfyldelsen  af  hans  Ønske, 
og  gjentagne  Forestillinger  af  Eske  til  Wullenwever  nyttede 
intet.  Fru  Sofie  havde  imidlertid  ikke  opgivet  Haabet,  og 
det  var  formentlig  i  den  Hensigt,  at  hun  de  første  Dage  af 
Maj  forlod  Vallen  og  begav  sig  ned  til  Skaane.  Hun  op- 
holdt sig  her  for  det  meste  paa  Eliinge  og  Mogenstrup,  men 
besøgte  ogsaa  sin  Svoger  Knud  Bille,  med  hvem  hun  den 
iste  Juni  paa  Gladsaxe  opgjorde  et  Pengemellemværende, 
der  længe  havde  henstaaet.  Hun  har  formodentlig  været 
med  ham  i  Lund,  da  Kong  Christian  den  i8de  August  blev 
hyldet  paa  Libors  Høj  af  den  skaanske  Adel,  og  har  kunnet 
deltage  i  den  Banket,  som  afsluttede  den  højtidelige  Be- 
givenhed. 

P'ra  Skaane  rejste  Fru  Sofie  over  til  Sjælland,  hvor  hun 
forblev  hele  September  og  Oktober  Maaned.  Her  traf  hun 
sammen  med  sine  Svogre  Ove  og  Mogens  Bille.  Den  sidst- 
nævnte var  fulgt  med  sin  Svigerfader  Mogens  Gøye  over  til 
Sjælland  i  de  sidste  Dage  af  August.  Han  kunde  meddele 
hende  glædelige  Efterretninger  fra  Eske  Bille,  da  han  den 
22de  August  havde  haft  en  Sammenkomst  med  Joachim 
Wullenwevers  Broder  Johan  i  Nærheden  af  Haderslev.  Eske 
havde  bedet  denne  meddele  sine  Slægtninge,  «at  han  lider 
vel,  at  han  maa  gaa  i  Kirke,  ud  paa  Gaden  og  til  Gæst, 
hvor  han  lyster ».  Fru  Sofie  havde  nemlig  haft  Grund  til 
store  Bekymringer  for  sin  Husbond.  Hun  kan  ikke  have 
været  uvidende  om  et  i  Norge  udbredt  Rygte,  der  fortalte, 
at  Eske  Bille  var  blevet  fængslet  af  Lubeckerne,  just  som  han 

havde  faaet  sin  Frihed  og  ledsaget  af  de  fornemste  Raader 
i  Staden  havde  begivet  sig  ombord  paa  et  Skib,  der  skulde 
afsejle  til  Bergen.  Man  havde  nemlig  fundet  nogle  Breve 
hos  en  Brevbærer  fra  Eske,  hvori  han  underrettede  Hertug 
Christian  og  Kong  Gustav  om,  hvor  stor  den  lybske 
Flaade  var  og  naar  den  vilde  udløbe^).  Skjønt  dette 
Rygte  nu  sikkert  havde  overdrevet,  laa  der  dog  noget  til 
Grund  derfor.  Onsdag  før  Pinse  (den  I2te  Maj)  1535  have 
en  Del  Bergenfarere  erklæret  for  Raadet  i  Liibeck,  at  Eske 
Bille  « intet  har  indskibet  eller  indskibe  ladet  til  (Bergen)  og 
ikke  heller  har  opfordret  eller  ladet  opfordre  dem  til  at 
lade  ham  sejle  med  dem.«  Dette  blev  indskrevet  i  Stads- 
bogen  i  Liibeck'^).  Man  ser  heraf,  at  Eske  har  været  mis- 
tænkt for  at  ville  benytte  sin  Frihed  til  at  give  Stadens 
Fjender  Underretninger  eller  til  hemmelig  at  begive  sig  bort 
fra  Staden. 

En  ligesaa  ubehagelig  Sigtelse  var  imidlertid  frem- 
kommet mod  ham  ved  de  Fredsunderhandlinger,  som  i  Juli 
og  August  Maaned  førtes  i  Oldeslo  og  Reinfeld  mellem 
Liibeckerne  og  Kong  Christian.  Liibecks  Syndicus  Dr.  Johan 
Oldendorp  havde  her  i  Gesandternes  Nærværelse  sagt,  at 
Eske  meget  vel  kunde  være  blevet  fri  for  det  Løfte,  han 
havde  gjort  Liibeck,  da  de  indmanede  ham  til  deres  Stad  fra 
hans  Gaard  Vallen;  men  han  havde  ikke  villet  og  var  saaledes 
selv  Skyld  i  sit  Fangenskab.  Denne  ærekrænkende  Sigtelse 
fik  Eske  siden  det  lybske  Raad  til  at  erklære  for  fuldstændig 
usand  og  blottet  for  enhver  Berettigelse;  men  man  kunde 
dog  frygte  for,  at  den  havde  fremkaldt  en  Mistanke  hos 
Kong  Christian  om,  at  Eske  Bille  ikke  havde  handlet  i 
Overensstemmelse  med  Ærens  Love,  og  det  maatte  derfor 
glæde  Fru  Sofie,  da  hun  gjennem  Brev  fra  Ove  Bille  blev 
beroliget  i  saa  Henseende.      Bispen  skrev,    at   han  gjentagne 

Gange  personlig  og  ved  Bud  og  Brev  havde  fremstillet 
Eskes  Sag  for  Kongen,  og  at  denne  stadig  havde  givet  gode 
og  gunstige  Svar,  som  viste,  at  der  ingen  Mistanke  næredes 
mod  ham,  og  at  Kongen  vilde  virke  for  hans  Frigivelse  fra 
Fangenskabet. 

I  Løbet  af  Sommeren  havde  imidlertid  Forholdene  for- 
andret sig  i  Liibeck.  Krigspartiet  var  blevet  styrtet,  og 
med  de  nye  Magthavere,  deriblandt  Borgemestrene  Niels 
Brømse  og  Joachim  Gercken,  stod  Eske  paa  den  bedste 
Fod.  Hindringerne  for  hans  Løsladelse  vare  saaledes 
fjernede^),  og  den  5te  November  1535  fik  han  sin  Frihed 
efter  først  at  have  lovet  Raadet  ikke  at  ville  hævne  sit 
Fængsel.  De  praktiske  Kjøbmænd  grebe  ogsaa  Lejligheden 
til  at  forinaa  Eske  til  at  skaffe  dem  nogle  Fordele  for  deres 
Handel  paa  Bergen^). 

Fra  Liibeck  begav  Eske  Bille  sig  i  Midten  af  November 
Maaned  til  Danmark;  han  rejste  gjennem  Hertugdømmerne 
og  besøgte  Kong  Christian  paa  Tørning  Slot.  Uden 
Betænkning  lovede  han  Kongen  at  virke  for  hans  Sag  i 
Norge,  men  han  aflagde,  trods  Kongens  indtrængende  Op- 
fordring, ikke  nogen  Hyldingsed,  og  stod  saaledes  endnu  i 
den  temmelig  uafhængige  Stilling,  han  havde  indtaget  siden 
Kong  Frederiks  Død.  Han  aflagde  derpaa  et  Besøg  paa 
Koldinghus  hos  sin  Broder  Mogens,  der  i  Slutningen  af 
Oktober  Maaned  var  vendt  tilbage  ti!  Jylland,  efter  at  have 
faaet  kongeligt  Brev  paa  alt  det  Gods,  der  var  frataget  ham 
i  Sjælland.  Hr.  Mogens  har  jævnlig  opholdt  sig  paa  Svan- 
holm,  hvorfra  flere  Breve  til  Fru  Sofie  ere  adresserede.    Over 


')  D.  20.  Oktober  1535  skriver  Fru  .Sofie  fra  Roskilde  til  Eske,  at  hun 
glæder  sig  over,  at  Liibeckerne  have  lovet  ham  hans  Frihed.  D.  Ad, 
Br.   8.   73. 

*)  Ann.  f.  nord.  Oldk.  1853  S.  48 — 53.  ',11  1535  skriver  Eske  Bille 
fra  Liibeck  t.  Borgemestrene  i  de  vendiske  Stæder  om  Oldendorps 
Bagvaskelser,  og  sender  dem  det  lybske  Raads  Vidnesbyrd  om  hans 
Fængsel.      Conc.   i   D.  Ad.   Br.   8.    1 14. 

Fyn  naaede  Eske  til  Roskilde,  hvor  han  havde  den  Glæde 
at  træfife  sammen  med  sin  Broder  Ove,  der  i  November 
Maaned  var  kommen  over  til  Sjælland  og  i  Forening  med 
Mogens  Gøye  og  Joachim  Rønnow  dannede  et  Slags  Re- 
geringsraad,  der  i  Kongens  Fraværelse  styrede  de  indre  An- 
liggender paa  Øen  og  særlig  skulde  drage  Omsorg  for 
Hærens  Forplejning  og  Inddrivelsen  af  de  paalagte  Skatter. 
I  Roskilde  har  han  formodentlig  ogsaa  truffet  sin  Hustru,  og 
med  hende  ankom  han  til  Vallen  den  iste  December^). 
Omgiven  af  sine  Børn,  af  hvilke  dog  de  tre  ældste  Sønner, 
Peder,  Jørgen  og  Hartvig,  vare  sendte  uden  Lands,  tilbragte 
han  her  henved  tre  Uger  i  Hjemmets  Kreds  og  forberedte 
sig  til  den  vanskelige  og  farefulde  Opgave,  der  var  blevet 
stillet  ham,  at  bringe  Orden  i  de  norske  Forhold.  Den  2ode 
December  drog  han  med  sin  Hustru  fra  Vallen,  besøgte  den 
svenske  Befalingsmand  paa  Elfsborg,  Severin  Kiil,  og  ankom 
i  Slutningen  af  Maaneden  til  Aggershus"). 


I  Norge  gik  som  sædvanlig  den  politiske  Strid  Haand 
i  Haand  med  personlige  Rivninger.  Striden  om  Kongevalget 
knyttedes  sammen  med  den  bitreste  Tvist  mellem  de  ledende 
Personer  og  førtes  derfor  med  en  blodig  Fanatisme.  De  to 
gamle  Fjender  Vincents  Lunge  og  Ærkebiskop  Olaf  af 
Trondhjem  vare  Hoveddrivfjedrene  i  den  politiske  og  per- 
sonlige Kamp.  Hr.  Vincents,  der  i  Eskes  Fraværelse  paany 
havde  gjort  et  frugtesløst  Forsøg  paa  at  komme  i  Besiddelse 


^)  20de  Oktober  er  Fru  Sofie  i  Roskilde,  og  25de  Oktober  beder  Fru 
Karen  Rosengaard  paa  Selsø  hende  om  at  besøge  sig.  D.  Ad.  Br.  8. 
93  og  52.    181. 

af  Bergenhiis,  var  draget  ned  til  Oslo,  og  i  Forening  med 
de  søndenfjældske  Rigsraader  arbejdede  han  paa  en  hurtig 
Tilknytning  til  det  danske  Adelsparti,  der  havde  hyldet  Kong 
Christian  III.  Heri  støttedes  han  af  Klavs  Bille,  der  i  ind- 
trængende Ord  tilraadede  Ærkebiskop  Olaf  at  tiltræde  Valget 
i  Tide  og  derved  sikre  Norges  Rige  Anerkjendelsen  af  dets 
gamle  Rettigheder^).  De  søndenfjældske  Raader  erklærede 
sig  i  Maj  Maaned  villige  til  at  antage  Christian  III  til  Konge 
med  Forbehold  af  deres  frie  Valgret  og  af  Rigets  Privilegier. 
Klavs  Bille  tiltraadte  den  følgende  Maaned  denne  af  Vincents 
Lunge  redigerede  Erklæring-),  men  Ærkebispen  indtog  en 
afventende  Holdning,  og  trods  gjentagne  Forhandlinger  stod 
Sagen  hen  i  det  uvisse,  indtil  Kong  Christian  i  Oktober 
Maaned  besluttede  at  faa  en  Ende  paa  Sagen.  Han  kaldte 
Klavs  Bille  ned  til  Lejren  ved  Kjøbenhavn  og  formaaede 
ham  til  i  Forening  med  Vincents  Lunge  og  Bispen  af  Oslo 
at  begive  sig  ind  i  selve  Løvens  Hule,  at  drage  op  til 
Trondhjem  og  sætte  Ærkebispen  Kniven  paa  Struben.  Be- 
tegnende er  det,  at  Kongen  selv  bad  Biskop  Hans  at  følge 
med  Klavs  Bille  til  Trondhjem,  for  at  —  som  han  siger  —  «vi 
kunne  have  nogle  Venner  indenfor  Døren,  naar  Hr.  Klavs 
bliver  vist  udenfor -^)».  At  det  var  et  farefuldt  Foretagende, 
var  let  at  forudse.  Den  gamle  Forbitrelse  mellem  Hr.  Vincents 
og  Ærkebispen  var  paa  den  Tid  paa  ny  blusset  op.  Vincents 
Lunges  Svoger,  Niels  Lykke,  hvis  Hustru  var  død,  havde 
indladt  sig  i  et  Kjærlighedsforhold  med  sin  Svigerinde  Lucie. 
Hun  havde  født  et  Barn,  og  den  krænkede  Slægt  tænkte 
nu  kun  paa  Hævn  over  Forbryderen,  der  ved  Kirkens  og 
Landets  Love  var  hindret  i  at  gjøre  sin  Uret  god  igjen  ved 
at  ægte  sin  Svigerinde.  Men  Ærkebispen  saa  af  politiske 
Grunde   med    andre  Øjne   paa  Niels   Lykkes  Sag,    og   skjønt 


')  Dipl.  Norv.     X.   743—45- 

^)  Pal.-Miiller,   Aktst.   II.    102— 103. 

han  selvfølgelig  ikke  kunde  billige  hans  Handlemaade,  holdt 
han  dog  en  Tid  lang  sin  beskyttende  Haand  over  ham.  Et 
Sammenstød  mellem  de  to  mægtigste  Mænd  i  Norge  kunde 
saaledes  befrygtes,  og  Vincents  Lunge  gjorde  sit  Bedste  for 
at  mistænkeliggjøre  Ærkebispen  hos  Kong  Christian.  At 
Eske  Bille  efter  sit  Fangenskabs  Ophør  fik  Kongens  Be- 
faling til  at  deltage  i  Mødet  i  Trondhjem,  har  utvivlsomt 
været  foranlediget  af  Kongens  Ønske  om  at  lægge  en  Dæmper 
paa  de  ophidsede  Gemytter.  Eske  havde  altid  indtaget  en 
mæglende  Stilling  i  de  norske  Stridigheder,  og  han  gjorde 
nu  ogsaa  sit  Bedste  ved  fra  Vallen  at  sende  Kongen  Afskrift 
af  det  Fuldmagtsbrev.  som  Ærkebispen  havde  medgivet  ham, 
da  han  drog  ned  til  den  paatænkte  Valgrigsdag  i  Kjøben- 
havn  Juni   1534. 

Den  lode  December  1535  droge  Klavs  Bille  og  Vincents 
Lunge  med  Biskop  Hans  Refif  til  Trondhjem,  hvorhen  de  naaede 
i  Juledagene.  Forhandlingerne  syntes  straks  at  skulle  føre 
til  et  gunstigt  Resultat;  Ærkebispen  var  imødekommende  og 
lovede  at  anerkjende  Kongens  Valg  samt  at  gaa  ind  paa 
dennes  Fordring  om  en  almindelig  Landeskat.  Luidlertid 
var  en  Del  af  Almuen  strømmet  til  Byen  i  Anledning  af  et 
til  den  3dje  Januar  sammenkaldt  Folkemøde.  Her  kom  det 
til  tumultuariske  Optrin.  Modstanderne  af  Kongevalget  og 
den  nye  Landeskat  ophidsede  Mængden  ved  ildfulde  Taler, 
Ærkebispen  kunde  eller  vilde  ikke  dæmpe  Bevægelsen,  og 
Mødet  endte  med,  at  Folkemassen  stormede  til  Herberget, 
hvor  de  kongelige  Sendebud  havde  taget  Ophold.  Vincents 
Lunge  blev  myrdet,  og  Klavs  Bille  med  Bispen  af  Oslo 
førtes  fængslede  til  Klostret  paa  Tuterøen.  Ærkebispen, 
der  samtidig  havde  ført  hemmelig  Brevvexling  med  Kejser 
Karl  og  Frederik  af  Pfalz,  Christiern  II. 's  Svigersøn,  kastede 
Masken  eller  lod  sig  rive  med  af  Begivenhederne.  Han 
maatte  nu  optræde  som  Modstander  af  Foreningen  med 
Danmark  og  som  Tilhænger  af  de  Fordringer,  Christiern  II.'s 

Slægt  i  Tydskland  gjorde  paa  de  nordiske  Riger.  Krigs- 
tilstanden var  atter  indtraadt  i  Norge. 

Eske  Bille  var  imidlertid  draget  ad  Søvejen  til  Trond- 
hjem,  og  for  anden  Gang  skulde  han  falde  i  et  uforskyldt 
Fangenskab.  Ærkebispen  havde  udsendt  et  Skib,  der  skulde 
passe  ham  op,  og  dette  lykkedes.  Snart  delte  Eske  og 
hans  Hustru  Fangenskab  med  Fætteren  Hr.  Klavs  paa  den 
lille  0  i  Trondhjemsfjord.  Hans  Svende  bleve  anbragte  hos 
Borgere  i  Trondhjem  og  forøvrigt  behandlede  godt^),  ligesom 
Tilfældet  var  med  Fangerne  paa  Tuterøen.  Tre  Maaneder 
hengik,  inden  der  indtraadte  nogen  Forandring  i  deres  Stilling. 
I  Mellemtiden  havde  Ærkebispen  søgt  at  rejse  Folket. 
Hans  Udsendinge  holdt  Thing  med  Almuen  og  bevægede 
den  til  at  gaa  Pfalzgreven  til  Haande,  og  fra  Trondhjem  ud- 
sendtes Krigsfolk  for  at  indtage  Hovedslottene  Bergenhus  og 
Aggershus.  Men  begge  Steder  strandede  Forsøget  paa  Be- 
falingsmændenes Energi.  Paa  Bergenhus  overlistede  Eske 
Billes  tro  Mand  Thord  Rod  Ærkebispens  Udsending  Chri- 
stoffer Trondsen  og  tog  ham  til  Fange,  og  fra  Aggershus 
blev  Einar  Tjeld  vist  tilbage  af  Erik  Gyllenstjerne  med 
stort  Tab. 

Ærkebispens  Forsøg  var  mislykket;  i  Slutningen  af  Marts 
naaede  de  ulykkelige  Tidender  Trondhjem,  og  Ærkebispen 
havde  nu  Valget  mellem  at  fortsætte  den  fortvivlede  Kamp 
i  Haab  om  Hjælp  fra  Nederlandene  eller  at  søge  Forlig  med 
de  fangne  norske  Stormænd.  Han  valgte  det  sidste,  og  et 
ForUg  kom  hurtig  i  Stand.  Ærkebispen  lovede  at  ville  aner- 
kjende  Kong  Christian  III.  og  faa  ham  valgt  til  Norges  Konge, 
hvis  Kongen  vilde  tilgive  ham  alt,  hvad  han  havde  forset  sig 
imod  ham.  Billerne  gav  til  Gjengjæld  Ærkebispen  fri  for  Til- 
tale i  Anledning  af  deres  Fængsling  og  lovede  at  holde 
deres  Slotte  til  Norges  Krones,  Ærkebispens  og  Rigsraadets 


')  Hans  V.   Holte  t.   Fru   Sofie   Krummedige.     rrondhjem  {^\-i    1536).    Dipl. 

Haand  samt  forpligtede  sig  til  ikke  at  vælge  nogen  anden 
til  Konge  end  den,  Rigsraadet  vilde  have.  Tillige  gav  Hr. 
Klavs  Løfte  om  at  tale  Ærkebispens  Sag  hos  Kongen  og 
at  arbejde  paa  en  fredelig  Udjævning  af  Striden,  ligesom 
Eske  forpligtede  sig  til  at  frigive  den  fangne  Christoffer 
Trondsen^). 

Havde  det  alene  gjaldt  om  at  slippe  løs  af  Fængslet, 
var  denne  Overenskomst  god  nok  for  Billerne.  Men  det 
Hverv,  de  havde  paataget  sig  at  udføre,  var  ingenlunde 
sket  Fyldest  herved.  Der  var  kun  aabnet  Ærkebispen  en 
ny  Udvej  til  at  trække  Sagen  i  Langdrag,  og  Billerne  selv 
vare  bundne  ved  deres  Løfte  om  at  holde  Slottene  til  Norges 
Rigsraads  Haand,  indtil  et  samdrægtigt  Valg  havde  fundet 
Sted.  En  anden  Sag  var  det,  at  de,  efter  at  være  komne 
fri,  ikke  længer  følte  sig  bundne  ved  dette  halvt  aftvungne 
Løfte.  Klavs  Bille  fastholdt  sin  tidligere  afgivne  Hylding  til 
Kong  Christian,  og  Eske  Bille  var  næppe  hjemkommen  til 
Bergen,  før  han  erklærede  sig  for  «den  unge  Kong  Christian ». 
Hvorledes  begge  søgte  at  forsvare  deres  Handlemaade,  skulle 
vi  senere  se.  Her  maa  det  være  nok  at  fremhæve,  at  deres 
Sendelse  var  mislykket. 


Vi  vende  atter  tilbage  til  Danmark,  hvor  en  streng 
Vinter  havde  tillagt  alle  Farvandene  og  hvor  Isen  endnu  i 
Marts  Maaned  laa  i  Alen  tyk.  Efter  de  hurtige  Sejrvindinger 
i  Juni  og  Juli  Maaned  1535  havde  Krigen  slæbt  sig  lang- 
sommelig hen,  med  Belejringer  af  Kjøbenhavn,  Malmø  og 
Landskrone,  og  de  befæstede  Slotte  Krogen,  Kallundborg, 
Varberg  o.sv.     Efterhaanden  svandt  Modstandernes  Antal  ind: 


»)  Pal.  Muller,    Aktstykker  II.      257  —  59.       Dipl.    Norv.  VII.    777    f.    XI. 
734—36. 

Landskrona  maatte  overgive  sig  i  Oktober,  Krogen  og  Kal- 
lundborg  i  Januar  og  Februar,  men  endnu  i  Foraaret  laa 
Belejringshæren  udenfor  Malmø  og  Varberg,  ikke  at  tale  om 
Kjøbenhavn,  der  med  Spænding  imødesaa  den  Hjælp,  der 
var  lovet  fra  det  burgundiskc  Mof.  Samtidig  førtes  Freds- 
underhandlinger  i  Hamburg  mellem  Christian  III.  og  Lii- 
beckerne,  der  nu  atter  styredes  af  det  gamle  Raad,  som 
WuUenwever  havde  styrtet.  En  Fred  kom  i  Stand,  og  Be- 
vægelsespartiet  i  Danmark  var  henvist  til  sig  selv. 

Medens  Kong  Christian  fra  Slutningen  af  Oktober  1535 
til  Begyndelsen  af  Marts  1536  opholdt  sig  i  Hertugdømmerne, 
lededes  Regeringen  i  Danmark  af  det  ovenfor  omtalte  Re- 
geringsraad,  i  hvilket  Ove  Bille  førte  Forsædet.  Vi  se  atter 
her  et  Vidnesbyrd  om  den  Tillid,  denne  fremragende 
Mand  har  indgydt,  og  om  den  administrative  Dygtighed, 
hvoraf  han  maa  have  været  i  Besiddelse.  Han,  som 
havde  været  Leder  af  det  katolske  Parti  og  som  havde 
arbejdet  med  Haand  og  Mund  imod  Hertug  Christians  Valg, 
blev  ikke  desto  mindre  den,  hvem  den  nye  Konge  betroede 
Ledelsen  af  Rigets  indre  Anliggender.  Og  atter  her  møde 
vi  hos  Ove  Bille  dette  Grundtræk  i  hans  Karakter,  Evnen 
til  at  stille  sine  personlige  og  Stands-Interesser  under  Hensynet 
til  det  almene  Bedste.  Nu,  da  Hertug  Christians  Valg  til 
Danmarks  Konge  var  en  afgjort  Kjendsgjerning,  maatte  i 
hans  Øjne  Modstanderne  betragtes  som  Oprørere.  Og  endnu 
havde  den  unge  Konge  ikke  ladet  sine  reformatoriske  Planer 
skimte  frem;  mulig  har  da  Ove  Bille  haabet  ved  sin  person- 
lige Indflydelse  at  kunne  lægge  en  Dæmper  paa  den  Re- 
volution i  kirkelig  Retning,  som  alle  maatte  forudse  vilde 
bryde  frem,  naar  Kampen  var  endt. 

Hele  Vinteren  1535—36  finde  vi  Ove  Bille  i  Roskilde^) 
sysselsat    med    Regeringsanliggender"),    og     han    forblev    paa 

*)   iste    December    er  han    i    Roskilde.      Jvfr.   Brevene    hos   Rørdam,    Hist. 

Sjælland,  efter  at  Kongen  i  Marts  Maaned  var  kommet 
der  over.  Ved  Paasketid,  da  Malmø  overgav  sig,  fulgte 
han  med  Kongen  fra  Roskilde  til  Helsingør,  hvorfra  han  i 
Begyndelsen  af  Maj  gjorde  en  lille  Udflugt  op  til  Eske  Billes 
Gaard  Vallen,  for  —  som  han  udtaler  i  et  Brev  til 
Broderen  —  at  vise  Tjenerne  og  Bønderne  paa  Gaarden, 
at  Eske  og  hans  Hustru  ikke  vare  venneløse  trods  den  store 
Modgang  og  Sorg,  de  havde  lidt.  Paa  Vallen  opholdt  han 
sig  den  Gang  i  8  Dage,  og  her  fik  han  Bud  fra  Lisbet  Ulfs- 
tand, at  Eske  og  Hustru  vare  blevne  frigivne,  hvorover  han 
glædedes  meget.  Han  lod  strax  Kongen,  som  da  opholdt  sig 
paa  Esrom,  underrette  derom  ved  et  Bud.  Fogden  paa  Gaarden, 
Niels  Berelsen,  udtalte  sig  med  stor  Fryd  om  dette  Besøg: 
Bispen  havde  været  rundt  omkring  paa  Ejendommen  og 
fundet  alt  i  Orden;  med  Børnene  færdedes  han  tidlig  og 
silde.  Den  lille  Henrik  Bille,  som  kun  var  6  Aar  gammel, 
havde  maattet  age  for  ham  til  Kirken  i  Bispens  egen  Vogn, 
og  hans  Naade  -  skriver  Fogden  —  vilde  hverken  gaa  i 
Kirke  eller  sætte  sig  til  Bords,  uden  at  ogsaa  Henrik  og 
den  lille  Margrete  Bille  med  Plejesøstren  Jfr.  Lisbet  Bille, 
Knuds  Datter,  maatte  gjøre  det  samme.  Han  havde  ogsaa 
lovet  at  skaffe  Henrik  en  god  Skolemester,  og  til  Afsked 
havde  han  givet  hvert  af  Børnene  en  lille  Pengesum.  Man 
ser,  at  den  ærværdige  Prælat  og  Statsmand  ogsaa  havde 
et  barnligt,  kjærligt  Sind,  og  man  lærer  maaske  heraf,  at  den 
ofte  noget  kolde  Brevstil  i  hans  Korrespondance  kun  har  været 
en  ydre  Skal,  der  dækkede  over  et  varmt  og  hjærteligt  Sind  ^). 
Efter  sin  Tilbagekomst  fra  Vallen  tog  Bispen  atter  Op- 
hold i  Roskilde;  med  stor  Deltagelse  fulgte  han  Eskes  Færd 
i  Norge,  stadig  rede  med  gode  Raad  og  Paamindelser.  Efter 
Kjøbenhavns  Overgivelse  begav  han  sig  ind  i  Staden,  han 
har  formodentlig   overværet  Grev  Christoffers  Ydmygelse  og 


')  Rørdam,    Hist.    Kildeskr.     L    454 — 59.      Niels    Berelsen    t.    Eske    Bille, 
Vallen,   11.  og   12.  Maj    1536.      D.  Ad.  Br.   8.    168  og  212. 

det  højtidelige  Indtog  i  Hovedstaden  den  6te  August  1536. 
Samme  Dag  sammenkaldtes  ved  et  kongeligt  Brev  en  Rigs- 
dag at  møde   i   Kjøbenhavn  den    15de  Oktober. 


I  dette  afgjørende  Øjeblik,  da  den  blodige  Kamp,  som 
i  to  Aar  havde  søndersplittet  Danmark,  stillet  Slægt  mod 
Slægt  og  Broder  mod  Broder,  var  afsluttet,  skulle  vi  kaste 
et  Blik  over  den  mægtige  Æts  Tilstand,  som  vi  ved  Tron- 
skiftet for  tre  Aar  siden  saa  indtage  en  Magtstilling  som 
ingen  anden  Slægt  i  Landet.  Tilsyneladende  havde  den  i 
i  sin  Helhed  klaret  Skærene.  Torben  Bille  sad  som  Ærke- 
bisp i  Lund,  Ove  Bille  som  Bisp  i  Aarhus,  Eske  og  Klavs 
havde  atter  optaget  deres  betydningsfulde  Virksomhed  i 
Norge,  Knud  Bille  sad  stadig  som  Lensmand  paa  Gladsaxe, 
og  Mogens  Bille  bestyrede  endnu  Koldinghus,  skjønt  hans 
stedse  tiltagende  Sygdom  vanskeliggjorde  ham  Hvervet  og 
inden  Aarets  Slutning  tvang  ham  til  at  fratræde  Lenet. 
Kun  Brødrene  Anders  og  Hans  Bille  havde  Skæbnen  ramt 
med  sit  tungeste  Slag.  Endnu  sade  de  i  det  meklenburgske 
Fangetaarn,  og  den  Betingelse  i  Overenskomsten  mellem 
Kong  Christian  og  Grev  Christoffer,  der  bestemte,  at  de 
og  de  andre  Fanger  i  Meklenburg  skulde  udleveres  til 
Kongen,  gav  dem  kun  Udsigt  til  at  ombytte  Fængslet  med 
et  nyt  Fangenskab,  hvis  de  ikke  i  et  og  alt  vilde  gaa  ind 
paa  de  Betingelser,  Kongen  maatte  anse  for  nødvendige. 
Hvorledes  disse  vilde  blive,  var  let  at  forudse,  efter  at  Kong 
Christian  faa  Dage  efter  Kjøbenhavns  Overgivelse  med  sine 
Krigsøversters  og  Soldaters  Hjælp  havde  omstyrtet  Rigets 
Forfatning.  Med  denne  sank  ogsaa  Billeættens  politiske 
Magt  og  Betydning  i  Gruset.  \ 

Kjøbenhavn  var  i  disse  Dage  opfyldt  af  Krigsfolk,  baade 
fremmede,  især  tydske,  Lejesvende  og  dansk  Adelsopbud. 
En  Del  af  Rigsraadets  Medlemmer,  særlig  fra  Skaane,  havde 
ligeledes    indfundet    sig    i    Staden.      Blandt    disse    træffe    vi 

Ærkebiskop  Torben  Bille  og  Knud  Bille  tillige  med  deres 
Fætre  Trud  og  Holger  Ulfstand,  ikke  at  tale  om  Rigsmarsken 
Tyge  Krabbe.  Flertallet  af  de  tilstedeværende  Rigsraader 
hørte  til  Bispepartiet,  og  det  tør  vel  anses  for  sand- 
synligt, at  det  strax  indenfor  Rigsraadet  er  kommet  til 
Forhandlinger  om  Affattelsen  af  den  nye  Haandfæstning.  At 
det  nu  gjaldt  om  at  sikre  den  katolske  Kirkes  og  Bispernes 
Stilling  lige  overfor  den  unge  evangeliske  Konge,  maatte 
være  klart  for  alle  Tilhængerne  af  den  gamle  Statsskik. 
Naar  derfor  Kongen  i  et  Brev  udtaler,  at  han  strax  efter 
Kjøbenhavns  Overgivelse  havde  mærket,  at  Rigsraaderne  og 
Bisperne  paa  ny  begyndte  at  spinde  Rænker,  sigtes  herved 
utvivlsomt  til  slige  Forhandlinger  indenfor  Rigsraadet.  For 
dette  gjaldt  det  imidlertid  om  at  udsætte  Afgjørelsen,  indtil 
Hæren  var  aftakket,  for  Kongen  derimod  om  at  handle  saa 
hurtigt  som  muligt.  En  Herredag  og  Rigsdag  var  allerede 
den  6te  August  bleven  indvarslet  til  Møde  i  Kjøbenhavn  den 
15de  Oktober,  men  saa  længe  kunde  Hæren  ikke  holdes  samlet 
paa  Grund  af  de  store  Udgifter  til  den.  Paatrængende  nød- 
vendigt var  det  derfor  strax  at  skaffe  Midler  til  Veje  til  at 
udrede  Sold  til  Hæren,  men  her  modtes  Kongen  af  en 
sejg  Modstand  hos  de  gejstlige  og  verdslige  Herrer.  Saa- 
ledes  kom  den  Plan  til  Modenhed,  som  allerede  længe 
havde  gæret  hos  Kongen  og  hans  tydske  Raadgivere,  ved 
et  dristigt  Kup  at  knække  Rigsraadets  Magt,  endnu  inden 
Herredagen  var  traadt  sammen.  Det  var  oprindelig  Hen- 
sigten at  fængsle  hele  Rigsraadet  —  baade  dettes  verdshge 
og  gejstlige  Medlemmer,  —  men  denne  Plan  blev  dog  hindret 
ved  Forestillinger  af  forskjellige  danske  og  tydske  Raader. 
Den  Ilte  August  om  Aftenen  sammenkaldte  Kongen  sine 
Krigsøverster  til  et  Møde  paa  Slottet,  og  her  blev  det  be- 
.sluttet  endnu  samme  Nat  at  fængsle  de  Bisper,  som  havde 
indfundet  sig  i  Staden,  at  besætte  Byens  Porte  med  Vagt 
og  at  holde  Staden  lukket  i  tre  Dage.  Udførelsen  af  denne 
Beslutning    blev   strax    iværksat,    og  Kongens   fornemste    hol- 

stenske  Raad,  Melchior  Rantzau,  begav  sig  med  en  Deling 
Soldater  til  Ærkebiskop  Torben  Billes  Bolig  paa  Østergade. 
Ærkebispen  havde  samme  Dag  været  til  Gjæstebud  hos 
Joachim  Rønnow,  godvillig  fulgte  han  med  Rantzau  op  til 
Slottet,  hvor  han  sattes  i  P'orvaring  i  det  blaa  Taarn.  Her 
fik  han  kort  efter  Selskab  af  Biskop  Oluf  Munk  i  Ribe  og 
den  følgende  Dag  af  Joachim  Rønnow,  der  forgjæves  havde 
søgt  at  unddrage  sig  Fængsling  ved  at  skjule  sig  paa  Loftet 
i  Bispegaarden  ^). 

Ove  Bille  blev  derimod  ikke  fængslet.  Han  havde  i 
det  forløbne  Aar  tjent  Kongen  med  saa  stor  Troskab  og 
Flid,  ja  havde  endog  —  hvis  Hvitfeldt  staar  til  Troende  — 
sendt  Kongen  hele  sit  Forraad  af  Sølv  til  Betaling  af  Solden, 
at  man  nøjedes  med  at  kalde  ham  op  paa  Slottet  den  føl- 
gende Morgen  Kl.  8  for  at  overvære  det  Rigsraadsmøde, 
som  Kongen  havde  sammenkaldt.  Om  dette  Møde  skriver 
en  af  Kongens  Tilhængere:  <Med  dem,  som  ville  stemme 
med  Kongen  og  Krigsøversterne,  har  det  ingen  Nød;  den, 
der  modsætter  sig,  vil  blive  taget  ved  Hovedet.  Jeg  tror 
dog,  at  de  ville  krybe  til  Korset.  >  Han  fik  Ret.  Samme 
Dag  have  Rigsraadets  verdslige  Medlemmer  givet  deres  Minde 
til,  at  <Daimiarks  Riges  Regimente  efter  denne  Dag  ikke 
skal  afhænge  af  Ærkebispen  eller  andre  Bisper,  men  være 
og  blive  hos  kgl.  Mt.  og  Hans  Naades  Efterkommere  og 
hos  det  verdslige  Danmarks  Riges  Raad  og  deres  Efter- 
kommere*.  De  katolske  Medlemmer  af  Rigsraadet  maatte 
udstæde  særlige  Forpligtelsesbreve  til  Kongen.  At  Knud 
Bille  hørte  til  disses  Tal,  er  indlysende-). 

Ove  Bille  har  selvfølgelig  ikke  kunnet  godkjende  denne 
Rigsraadsbeslutning,  hvorved  den  katolske  Kirkes  Dødsdom 
fældedes.     Foreløbig    undlod    Kongen    dog    at    lægge   Haand 


')  Rørdam,    Hist.    Kildeskr.      I.      200—203.        Norsk    hist.    Tidsskr.      III. 

475-77. 
^)  Rørdam,     Hist.    Kildeskr.     I.     208 — 211. 

paa  ham ;  han  skal  endog  personlig  have  udtalt  for  Almuen 
i  Kjøbenhavn,  at  han  aldrig  vilde  glemme  Bispen  den  Tro- 
skab og  Velvilje,  han  havde  bevist  hans  Fader  og  ham, 
særlig  i  Fejdens  Tid.  Ove  Bille  fik  da  Tilladelse  til  at  drage 
til  Roskilde  eller  Sorø,  hvor  han  vilde.  Imidlertid  skred 
Kongen  videre  paa  den  af  ham  betraadte  Vej.  De  fængslede 
Bisper  bleve  satte  i  Forvaring  paa  forskjellige  Slotte,  saaledes 
kom  Torben  Bille  til  Vordingborg  og  Joachim  Rønnov  til 
Krogen.  Samtidig  udsendtes  der  Befalingsmænd  fra  Kjø- 
benhavn, der  skulde  indtage  Bispernes  befæstede  Slotte. 
Allerede  den  15de  August  vare  de  ærkebiskoppelige  Gaarde 
Lundegaard  og  Flyginge  i  Kongens  Hænder,  og  et  nøjagtigt 
Inventarium  blev  optaget  over  Gaardenes  Besætning  og  Indbo. 
Til  Aarhus  Stift  sendtes  Johan  Rantzau,  Erik  Banner  og 
Peder  Ebbesen  Galt.  Medens  Slotsloven  paa  de  andre  Bispe- 
slotte strax  skulde  gaa  over  til  Kongens  Haand,  stilledes  her 
kun  den  Fordring,  at  Befalingsmændene  skulde  overgive 
Slottene  og  derpaa  modtage  dem  igjen  til  Kongens  og 
Bispens  Haand.  Denne  betydningsfulde  Indrømmelse  blev 
dog  ikke  modtaget  af  Ove  Bille.  Hans  Befalingsmand  paa 
Silkeborg  Slot,  Hans  Stygge  (Rosenkrans),  kundgjorde  ham 
den  24de  August  Kongens  Betingelser  og  Fordringer.  Bispen 
skrev  derpaa  til  Kongen  og  bad  ham  betænke,  at  han  havde 
modtaget  Slotsloven  af  Aarhus  Domkapitel  og  aflagt  Ed  paa 
at  ville  holde  den  til  Kirkens  Haand ;  han  vilde  altsaa  blive 
en  Meneder,  hvis  han  gik  ind  paa  Kongens  Fordringer,  og 
han  bad  derfor  Kongen  befri  ham  for  denne  Tort  i  Betragtning 
af  den  gode  Tjeneste,  han  altid  havde  vi.st  ham  og  Dan- 
marks Konger.  Ove  Bille  har  utvivlsomt  skrevet  dette  Brev 
under  Indtrykket  af  en  Beretning,  han  i  de  samme  Dage 
havde  modtaget  fra  den  kongelige  Sekretær  Jesper  Broch- 
mand om  en  Samtale,  denne  havde  haft  med  Kongen.  Kong 
Christian  havde  spurgt  Brochmand,  om  Bispen  nu  var  noget 
bedre  tilfreds.  Hertil  havde  Brochmand  svaret,  at  Ove  Bille 
gjerne    vilde    skikke    sig    efter    Kongens  Vilje.      «Da  sagde 

H.  N.,  at  E.  N.  skal  intet  vorde  at  skade  og  aldeles  intet 
skulde  miste  ikke  saa  meget  som  en  Fereken,  og  E.  N.  ikke 
heller  skulde  tages  fra  til  en  Pendinge,  men  skulde  beholde 
den  Del,  E.  N.  haver,  og  dersom  E.  N.  ikke  havde  der  nok 
udi,  da  vilde  han  give  E.  N.  mere  til  af  sit,  og  vilde  handle 
med  E.  N.  som  en  Fader. »  Efter  alt  at  dømme  har  Kongen 
ønsket  at  behandle  Ove  Bille  saa  lemfældigt  som  muligt; 
men  i  Hovedspørgsmaalet,  Opgivelsen  af  Bispernes  verdslige 
Magt,  kunde  han  ikke  give  efter.  I  Klageskriftet  mod 
Bisperne  fremhæver  han  udtrykkeligt,  at  han  ikke  vilde  have 
skredet  ind  mod  Bispen,  hvis  denne  ikke  —  som  han  siger 
—  med  Vold  og  Magt  havde  villet  forholde  ham  Silkeborg. 
Dog  selv  nu  optraadte  han  paa  den  lempeligste  Maade 
imod  Ove  Bille,  med  hvem  han  selv  har  ført  personlige 
Forhandlinger  under  sit  Ophold  i  Ro.skilde  i  Begyndelsen  af 
September.  To  af  Billes  gode  Venner,  Oluf  Rosenkrans  og 
Johan  Friis,  fik  Befaling  til  at  forebringe  ham  Kongens  ende- 
lige Beslutning,  m.en  tillige  tilsige  ham  Kongens  uforandrede 
Gunst  og  give  ham  Løfte  om  rigelig  Erstatning.  Den  lode 
September  1536  blev  Ove  Bille  derpaa  anholdt  i  Roskilde 
og  ført  til  Dragsholm  Slot  som  Fange.  Han  behandledes 
med  stor  Lemfældighed  og  havde  frit  Lov  til  at  bevæge  sig 
indenfor  Slottets  Mure ;  men  Kongens  Frygt  for,  at  han  — 
som  det  hedder  i  Klageskriftet  —  ikke  vilde  være  tilfreds, 
uden  at  han  fik  sin  Vilje,  og  derfor  vilde  lægge  Kongen 
Hindringer  i  Vejen  for  den  »Reformation  og  Ordinanss-,  som 
paatænktes,  gjorde  det  nødvendigt  at  fastholde  ham  indtil 
videre.  De  biskoppelige  Slotte  bleve  imidlertid  foreløbig 
holdte  baade  til  Kongens  og  Bispens  Haand,  og  det  var 
ogsaa  en  almindelig  udbredt  Mening,  at  Ove  Bille  vilde  faa 
Lov  til  at  beholde  sit  Stift.  Hvor  fejlagtig  denne  var,  skulde 
dog  snart  vise  sig^). 


Hvitfeldt    S.    1487—88.      Nye    danske    Mag.    II.     150  —  52.      Grundtvig, 
Meddelelser  fra  Rentekammerarcliivet   1872    S.  11 — 20.     Rordam,  Hist. 

I  Slutningen  af  Oktober  aabnedes  den  berømte  Rigsdag 
i  Kjøbenhavn,  der  skulde  lægge  Grundvolden  for  en  ny 
Statsorden,  en  ny  Kirke  og  nye  Sanifundstilstande  i  Dan- 
mark. Henved  1200  Adelsmænd,  Borgere  og  Bønder  havde 
givet  Møde,  men  ingen  Gejstlig  var  indkaldt  til  Mødet,  og 
af  det  stolte  Rigsraad,  som  før  Fejden  havde  talt  omtrent 
50  Medlemmer,  var  der  nu  kun  19  til  Stede.  Af  de  øvrige 
vare  en  Del  døde  i  Fejdens  Tid,  enkelte  —  som  Eske  Bille 
og  hans  Svoger  Joachim  Lykke  —  vare  forhindrede  i  at 
give  Møde,  men  Størsteparten  var  dog  udelukket  af  Raadet, 
hvad  enten  den  nu  havde  forskyldt  dette  ved  sin  Optræden 
under  Fejden  eller  ved  at  nægte  at  underskrive  Reverset  af 
1 2te  August  om  Bispernes  Fængsling.  Af  Billerne  havde 
kun  indfundet  sig  Klavs  og  Knud  Bille,  den  sørgelige  Rest 
af  den  Falanx,  der  1533  havde  staaet  tæt  sammen  om  Ove 
Bille  og  støttet  hans  Politik.  Eske  var  i  Norge,  Ove  og 
Torben  i  Fængsel,  Hans  og  Anders  fastholdte  af  Kongen  i 
Haderslev,  Mogens  var  syg  og  sengeliggende  paa  Koldinghus 
og    formodentlig    ogsaa    allerede    nu    udelukket    af  Raadet^). 


Kilileskr.  I.  183 — 84  og  S.  432  (den  her  anførte  Datum:  lo.  Sept. 
anser  jeg  for  riglig,  da  den  stammer  direkte  fra  Ove  Bille  selv.  Hvit- 
feldt  har:  2.  Septbr.).  Mogens  Bille  skriver  ",io  1536  fra  Kolding- 
hus til  Eske  B. :  « Om  Tidender  at  skrive  Eder  til  herud  af  Landet,  da 
har  det  fast  underligt  begivet  sig  her  udi  Riget,  siden  jeg  sidst  talte 
med  Eder,  og  er  det  uden  Tvivl  som  I  vel  hørt  og  forfaret  haver, 
hvorledes  det  sig  begivet  haver  med  Bisperne  her  udi  Riget.  Gud 
have  Lov,  da  har  min  Broder  Bispen  endnu  her  til  Dags  ingen  haard 
Forhindring  haft  til  denne  Dag,  men  alle  hans  Hovedgaarde  ere  an- 
nammede ind  til  vor  naadige  Herre.s  og  min  Broder  Bispens  Haand  til 
denne  tilkommende  Herredag,  som  nu  stande  skal  i  Kjøbenhavn.*  Or. 
i  U.  Ad.  Br.  8.  269.  Utenhofers  Udtalelse  om  Kongens  velvillige 
Stemning  imod  Ove  Bille,  se  Hist.  Tidsskr.  4.  R.  VL  247 — 48. 
^)  Jvfr.  1  det  hele  Heise  1  Hist.  Tidsskr.  4.  R.  III.  470 — 72.  Naar 
Heise  støtter  sin  Argumentation  om  Rigsraadernes  Udelukkelse  derpaa, 
at  de  kun  som  Adelsmænd  have  underskrevet  Recessen  af  30.  Oktbr., 
inaa    det    dog    hertil  bemærkes,    at  Joachim    Lykke    1537    nævnes    som 

Ved  Reverset  af  12.  August  havde  en  Del  af  Rigsraatiet  for- 
pligtet sig  til  at  følge  Kongen  paa  hans  reformatoriske  Bane. 
Modstandere  af  denne  Sag  maatte  finde  sig  i  at  træde  ud  af 
Rigsraadet.  Uden  Modstand  gjennemførtes  saaledes  de  store 
Ændringer  i  Danmarks  Statsret,  som  Pal.  Muller  kort  og 
træffende  sammenfatter  i  følgende  Udtryk:  Den  gamle  Kirkes 
Fald,  Biskopsmagtens  Afskaffelse,  al  Magt  i  Stat  og  Kirke 
lagt  i  Kongens  og  et  verdsligt  Raads  Haand,  Kongemagten 
styrket,  Kronens  Arvelighed  halv  indført,  Rigsraadets  Magt 
lige  overfor  Kongen  indskrænket,  Norge  indlemmet  i  Dan- 
marks Rige.  «Her  har  været  sware  handel»  paa  Færde, 
som  jeg  nogen  Tid  haver  kunnet  mindes,  som  Du  og  vil 
spørge  kunne  i  Fremtiden,  >^  skriver  Knud  Bille  under  Rigs- 
dagen til  Eske  Bille.  Vi  kjende  imidlertid  intet  til  Forhand- 
lingernes Gang;  muligvis  har  alt  været  aftalt  i  Forvejen 
mellem  Kongen  og  Rigsraadet,  thi  de  nye  Statsakter  kunde 
allerede  bringes  i  endelig  Form  faa  Dage  efter  Rigsdagens 
Aabning.  Kongen  har  derpaa  tilgivet  Ridderskabet  og 
Adelen  dens  Optræden  under  Fejden,  hvorefter  Tyge  Krabbe 
med  blottet  Hoved  traadte  frem  og  paa  Standens  Vegne 
takkede  Kongen  for  hans  Mildhed^). 


Rigsraad  (D.  Mag.  3.  R.  VI.  128).  Han  maa  altsaa  have  været  for- 
hindret i  at  møde  i  Oktober  1536.  Hvad  Mogens  Bille  angaar,  turde 
det  fremhæves,  at  han  i  Begyndelsen  af  Oktober  ventedes  til  Sjælland 
(.-lofie  Gøye  t.  Mogens  Bille,  Jungshoved,  ^/jo  1536,  D.  Ad.  Br.  22, 
113);  "/lo  1536  skriver  han  imidlertid  til  Eske  Bille,  at  han  er  saa 
syg,  at  han  ikke  kan  fjerne  sig  en  Fjerdingvej  eller  et  Pileskud  fra 
Slottet.  D.  Ad.  Br.  8.  269. 
')  Pal.  Muller,  De  første  Konger  af  den  oldenborgske  Slægt.  S.  628. 
Hist.  Tidsskr.  4.  R.  III.  469—72.  Knud  Bille  til  Eske  B.,  Kbhvn. 
^'/i2  1536.  D.  Ad.  Br.  8.  200.  Wulff  Gyler  skriver  ^'l2  fra  Danzig 
til  Hertug  Albrecht  af  Preussen:  «In  Denmargken  sein  schvvedische 
gesanten  auch  e.  f.  g.  rethe  fiir  wenig  tagen  noch  zur  stett  gewesen. 
Vnd  K.  Mt.  zu  Denmarcken  haben  als  hie  richterlich  mit  dem  reichs 
rat,  adell  vnd  ritterschaft  vffentliche  beredinge  vnd  anzeis^unge  vieler 
geschener  dinge  gehabt,    doch  dem  adel,    riiterschaft,    souiU    dere   auch 

M^d  Vedtagelsen  af  Bispedømmernes  Nedlæggelse  og 
den  evangeliske  Kirkes  Indførelse  var  Ove  Billes  Rolle  ud- 
spillet. Fra  Dragsholm  havde  han  i  indtrængende  Ord 
mindet  Rigsraadet  om  den  trofaste  Tjeneste,  han  altid  havde 
vist  Danmarks  Konger,  og  paakaldt  dets  Intervention  hos 
Kongen.  Han  fremhæver  i  denne  Skrivelse,  at  Kongen  altid 
havde  lovet  ham,  at  han  maatte  beholde  sit  Bispedømme 
for  Livstid,  og  kræver  nu,  at  han  skal  holde  sit  Løfte.  Dog 
lover  han  at  ville  vedblive  at  være  Kongens  tro  Mand  og 
Tjener,  selv  om  Stiftet  bliver  ham  frataget,  men  ønsker  sna- 
rest at  komme  ud  af  sit  Fængsel  paa  Grund  af  sit  svage 
Helbred.  Dette  sidste  Ønske  blev  opfyldt.  Juleaften  1536 
sejlede  han  fra  Korsør  til  Nyborg,  hvor  han  fik  Ordre  til  at 
afvente  Kongens  Tilbagekomst  fra  Holsten.  I  Nyborg  kunde 
han  bevæge  sig  frit,  hvor  han  vilde;  han  havde  sin  Kansler, 
den  meget  betroede  Hans  Henriksen,  hos  sig,  og  tillige  — 
som  det  udtrykkehg  bemærkes  —  sin  Kok.  Paa  Kongens  Vegne 
førte  Johan  Friis  Forhandlinger  med  ham,  og  saalænge  disse 
stod  paa,  blev  der  ikke  foretaget  nogen  Forandring  med 
Bestyrelsen  af  Stiftets  Ejendomme.  Men,  som  Hvitfeldt 
siger,  alle  Bisperne  skulde  skæres  over  en  Kam,  og  hvor 
mange  personlig  venlige  Udtalelser  end  Kongen  lod  falde, 
naar  Talen  var  om  Biskop  Ove,  saa  kunde  han  dog  ikke 
vige  et  Haarsbred  fra  sin  allerede  fastslaaede  Politik.  Ove 
Bille  synes  ligeledes  en  Tid  lang  haardnakket  at  have  fast- 
holdt, sin  Paastand  om  Opfyldelsen  af  det  kongelige  Løfte, 
og  Kong  Christian  fandt  det  da  klogt  at  paakalde  Broderen 

ihm  reichs  rat  allen  misgefallen,  furzvviehen  vnd  furgeben  haben,  woruff 
her  Tugke  Krabbe  fiir  allen  der  erst  gewesen,  der  bioses  haupdes  ko. 
Mti.  gar  demutigen  —  als  sein  art  —  gedangkt,  wie  er  auch  der  erst 
gewesen,  als  offenbar,  der  in  Schonen  one  allen  zuangk  adir  not  den 
graffen  von  Altenpurg  geschwuren,  den  selben  graffen  auch  dohin  be- 
redet, das  er  sich  lies  den  koniglichen  tittell  zuleggen,  hinwiderumb 
ist  er  auch  der  erst  gewesen,  der  sich  kegen  den  graffen  vnd  seinen 
aigdt  gehalten,  wie  daz  ahm  tage.«     Statsarkivet  i  Konigsberg. 

Eskes  Intervention  hos  Bispen,  idet  han  bad  ham»  om  at 
tilraade  ham  «at  lade  Folk  raade  med  sig  og  følge  gode 
Venners  Raad».  Eske  Bille,  som  havde  opfordret  sine  gode 
Venner  Johan  Friis  og  Oluf  Rosenkrans  til  at  tale  sin  Broders 
Bedste  hos  Kongen,  har  da  formodentlig  tilraadet  Ove  Bille 
at  vise  Eftergivenhed,  og  da  Kongen  endelig  —  som  det 
synes  —  i  Maj  Maaned  lod  Bispedømmets  Ejendomme  ind- 
drage linder  Kronen,  faldt  Biskop  Ove  til  Føje.  Den  iste 
Juni  1537  afsluttede  han  med  Johan  Friis  paa  Kongens  Vegne 
paa  Nyborg  Slot  en  Kontrakt,  hvorved  han  godkjendte  Rigs- 
dagens Beslutninger  og  til  Erstatning  modtog  Skovkloster  i 
Forlening  for  Livstid.  Alt,  hvad  der  tilhørte  ham  personlig 
og  fandtes  paa  Bispedømmets  Gaarde,  skulde  udleveres  ham, 
og  tillige  skulde  alle  hans  Fogeder  gjøre  ham  Regnskab  for 
Stiftets  Indtægter  indtil  den  Dag,  han  var  bleven  paagrebet. 
Fra  Skovkloster  sendte  han  derpaa  den  lode  August  Kongen 
sit  Forpligtelsesbrev,  forseglet  af  de  Mænd,  som  gik  i  Borgen 
for  hans  loyale  Overholdelse  deraf.  Han  undertegner  sig 
heri  «Eders  Majestæts  ydmyge  tro  Mand  og  Tjener^^  og 
lover  at  tjene  Kongen  tro  og  villige). 

I  Klageskriftet  mod  Danmarks  Bisper  drager  Kong  Chri- 
stian stærkt  til  Felts  mod  Ærkebiskop  Torben  Bille.  Det 
bebrejdes  ham,  at  han,  som  efter  Kong  Frederiks  Død  var 
Rigets  Hoved,  har  hindret  Kongevalget,  at  han  ikke  har  halt 
Magt  og  Indflydelse  over  sine  Lydbisper,  at  han  har  bidraget 
til  at  fremme  Ufreden  i  Riget,  at  han  har  forfulgt  de  evan- 
geliske Prædikanter,  lyst  Band  over  Borgerne  i  skaanske 
Kjøbstæder,  at  han  har  holdt  «en  arm  Mand  og  Prædikanter« 
i  Fængsel  i  7  (?)  Aar  og  kun  løsladt  ham  imod  en  Kavtion 
paa   500  lødige  Mark  og  Løfte  om  aldrig    at   klage  og  kære 


')  Rørdam,  Hist.  Kildeskr.  I.  24S  — 56,  732—39-  Pal.  Miiller,  Aktst.  II. 
309  —  10.  Nye  danske  Mag.  I.  237—39,  II.  153-54.  D.  Mag.  3.  R. 
I.  168—69,  VI.  133.  Knud  Rud  til  Eske  Bille,  Korsør  '"/i  1537. 
D.  Ad,  Br.    8.    324.     Dipl.  Norv.    XI.     745. 

paa  sit  fængsel,  og  endelig  at  han  har  ladet  besætte  alle 
Adgange  til  Malmø  Stad,  forbudt  al  Udførsel  af  og  Indførsel 
til  Staden  og  gjort  Borgerne  fredløse.  Efter  hvad  vi  kjende 
til  Torben  Bille,  mangler  en  Del  af  disse  Klager  ikke  Beret- 
tigelse. Han  savnede  derhos  i  høj  Grad  aandelig  Myndighed 
og  formaaede  ingensinde  at  hævde  den  betydelige  Stilling, 
hvormed  Familiekoteriet  havde  beklædt  ham.  I  Tidens  store 
Rivninger  lader  han  sig  viljeløs  rive  med  af  kraftigere  Ka- 
rakterer, og  intet  Øjeblik  ses  han  at  have  gjort  selv  det 
mindste  Forsøg  paa  at  lede  Strømmen  ind  i  et  andet  Leje 
eller  at  spille  en  selvstændig  Førers  Rolle.  Medens  alle 
med  dyb  Deltagelse  fulgte  den  retsindige  Ove  Billes  for- 
gjæves  Kamp  mod  Tidens  Strøm,  fremkaldte  Torben  Billes 
Fald  ingen  Beklagelse.  Ingen  rakte  ham  en  hjælpsom  Haand, 
da  han  som  Fange  først  paa  Vordingborg  senere  paa  Ny- 
kjøbing  Slot  afventede  sin  Skæbne.  Paa  sidstnævnte  Slot 
underskrev  han  den  8de  August  1537  det  ham  af  Kongen 
forelagte  Forpligtelsesbrev,  hvori  han  godkjendte  den  nye 
Tingenes  Orden.  Nogle  Maaneder  efter  fik  han  Livsbrev 
paa  Bosjø  Kloster  i  Skaane  med  noget  tilliggende  Gods 
imod  at  underholde  Klosterjomfruerne  efter  deres  Stand. 
Her  og  i  Lund,  hvor  han  paa  ny  var  traadt  ind  i  sin  gamle 
Værdighed  som  Degn  i  Kapitlet,  tilbragte  han  Resten  af  sit 
Liv  i  stille  Uvirksomhed^). 

Billeættens  to  mægtige  gejstlige  Stormænd  vare  styrtede; 
men  Rigsdagen  i  Kjøbenhavn  havde  ogsaa  været  Vidne  til 
den  dybe  Ydmygelse,  der  var  overgaaet  to  af  Slægtens 
verdslige  Stormænd:  Hans  og  Anders  Bille. 

I  Overenskomsten  mellem  Kong  Christian  III  paa  den 
ene  og  Grev  Chri.stoffer  og  Hertug  Albrecht  af  Meklenburg 
paa  den  anden  Side  var  det  bestemt,  at  de  i  Meklenburg 
fangne  danske  Rigsraader  og  Adelsmænd    skulde    løsgives    i 


')  Rørdam,    Ilist.   Kildeskr.    I.     161—64,    224 — 27.      Erslev    og    Mollerup, 
Danske  Kancelliregistranter   1535 — 50.     S.    57. 

Kongens  Hænder  uden  Løsepenge  eller  nogen  Forpligtelse. 
Til  Sikkerhed  maatte  Greven  og  Hertugen  stille  12  Gisler. 
Den  13de  August  1536  ankom  Hertugen  til  Slottet  Liiptz, 
og  den  følgende  Morgen  forkyndte  han  Fangerne  deres  Fri- 
givelse af  deres  nuværende  Fængsel.  Det  maatte  staa  dem 
klart,  at  Bestemmelsen  om,  at  de  skulde  udleveres  til  Kongens 
Haand,  tydede  hen  paa,  at  Kong  Christian  vilde  gjøre  dem 
ansvarlige  for  deres  Overgang  til  Grev  Christoffer.  De  for- 
langte og  fik  derfor  4  Dage  efter  i  Graabrødreklostret  i 
Giistrow  en  Erklæring  af  Grev  Christoffer,  hvori  han  løste 
dem  fra  den  Ed,  de  havde  svoret  ham  paa  Kong  Christierns 
Vegne,  og  bevidnede,  at  de  havde  tjent  ham  ærlig  og  rede- 
lig, som  det  anstod  ærekjære  Adelsmænd.  Tillige  erklærede 
de  selv,  at  de  havde  hyldet  Greven,  førend  Christian  III  var 
bleven  Konge  i  Danmark,  ja  førend  nogen  kunde  vente,  at 
han  skulde  blive  det.  For  øvrigt  vare  de  rede  til  at  staa 
den  gamle  Kong  Christiern  (II)  til  Rette,  hvis  denne  kom 
paa  fri  Fod  og  forlangte  Dom  over  dem. 

Disse  Erklæringer  havde  uden  Tvivl  til  Hensigt  at  klare 
Retsspørgsmaalet  lige  overfor  den  nye  Konge.  Fangernes 
Standpunkt  var  det,  at  de  ikke  kunde  siges  at  have  ført 
Avindskjold  imod  deres  rette  Konge  og  Herre,  fordi  de 
havde  hyldet  en  anden,  førend  Hertug  Christian  var  valgt 
til  Konge.  Og  selv  efter  at  det  jydske  Raad  havde  hyldet 
ham,  stod  det  jo  efter  deres  Mening  det  sjællandske  og 
skaanske  Raad  frit  for  at  underkjende  dette  Valg.  Men  de 
glemte,  at  hele  Rigsraadet  i  Frederik  I. s  Tid  havde  for- 
pligtet sig  til  at  vælge  én  af  dennes  Sønner,  naar  Tronen 
blev  ledig.  Derfor  kunde  dette  deres  Standpunkt  ikke  holdes 
lige  overfor  Kong  Christian.  Han  maatte  betragte  dem  som 
Oprørere  imod  sig  og  sin  Slægt,  og  da  de  den  24de  August 
kom  til  Hamburg,  hvor  Udvekslingen  skulde  foregaa,  mødte 
Lensmanden  paa  Segeberg,  Godske  Rantzow,  dem  her  med 
den  Erklæring  fra  Kongen,  at  de  skulde  give  Haandløfte  og 
I.  40 

love  at  forblive  i  Fængsel  i  Segeberg,  indtil  Kongen  gav 
dem  nærmere  Besked. 

Dette  Budskab  satte  Fangerne  i  den  største  Forbavselse. 
De  havde  ventet  strax  at  kunne  begive  sig  ind  i  Riget,  og 
nu  truedes  de  med  et  nyt  Fængsel.  De  nægtede  foreløbig 
at  give  noget  Løfte  og  forbleve  i  Hamburg,  hvorfra  de 
nogen  Tid  efter  skreve  til  Kongen  og  bade  om  Lejde  til  at 
stædes  for  ham  og  forsvare  sig  imod  dem,  som  havde  Til- 
tale til  dem.  Anders  Bille  skrev  særskilt  et  indtrængende  Brev 
til  Johan  Friis,  hvori  han  udtalte  sin  og  Fangernes  Glæde  over 
Kongens  Sejr  og  deres  Skuffelse  over  den  uventede  Mod- 
gang, de  nu  havde  mødt.  «Jeg  befrygter, »  skriver  han,  «at 
vi  ere  bagtalte  for  Ko.  Mt.  af  dem,  som  før  have  ført  os  og 
menige  Rigens  Indbyggere  den  Skade  paa.»  Herved  sigtede 
han  til  Malmøs  Borgemester  Jørgen  Mynter,  der  nu  havde 
indsmigret  sig  hos  Kongen  og  oplyst  denne  om  alle  de 
hemmelige  Raad  og  Anslag,  der  havde  været  paa  Færde. 
At  Anders  Bille  ikke  er  blevet  glemt,  tør  man  være  over- 
bevist om;  imod  ham  havde  jo  Kongen  særlig  Mistanke,  da 
han  lod  WuUenwever  under  Torturen  udspørge  om  Hr.  An- 
ders's Optræden  i  Begyndelsen  af  Grevefejden.  Efterat 
have  modtaget  kongeligt  Lejdebrev  (af  14de  Septbr.)  mødte 
derpaa  alle  de  fangne  Adelsmænd  i  Rendsborg  Søndagen 
den  24de  Septbr.  Det  viste  sig  nu,  at  Kongen  vilde  lade 
al  Tiltale  fare  imod  de  8  Adelsmænd  imod  Løfte  om  God- 
kjendelse  af  Religionsforandringen.  Derimod  forlangte  han, 
at  Anders  og  Hans  Bille,  Otto  Krumpen  og  Johan  Urne 
skulde  staa  til  Rette  for  Kongen  og  Rigsraadet  og  lide  Dom 
for  den  Tiltale,  han  havde  imod  dem.  Under  de  givne 
Forhold  var  der  ikke  andet  at  gjøre  end  at  gaa  ind  paa 
Kongens  Betingelser,  og  medens  de  8  Adelsmænd,  efterat 
have  udstædt  Forpligtelsesbreve,  vendte  tilbage  til  deres 
Hjem,  maatte  de  andre  begive  sig  til  Haderslev,  hvor  de 
holdtes  indmanede,   indtil  Rettergangen  kunde  finde  Sted. 

Om    Grunden    til    den    strænge    Fremfærd    imod    de  fire 

Rigsraader  mangle  vi  sikker  Underretning.  Det  tør  imidlertid 
formodes,  at  der  fra  Forhøret  over  WuUenwever  og  fra  den 
troløse  Jørgen  Mynters  Angivelser  maa  være  fremkommet 
kompromitterende  Vidnesbyrd  om  deres  Forbindelser  med 
Grev  Christoffer  og  Liibeckerne  inden  Grevens  Ankomst  til 
Danmark  (jvfr.  ovfr.  S.  574).  Den  ved  Hoffet  herskende 
fjendtlige  Stemning  imod  dem  fremgaar  deraf,  at  først  efter 
at  deres  Slægt  og  Venner  smed  alle  de  Fruer  og  Jomfruers, 
som  vare  forsamlede  i  Kjøbenhavn,  havde  gjort  Forbøn 
for  dem  hos  Kong  Chri.stian,  frafaldt  denne  Tiltalen  imod 
dem  og  tillod  dem  at  komme  til  Kjøbenhavn.  6  Rigs- 
raader, deriblandt  Knud  og  Klavs  Bille,  maatte  gaa  i 
Borgen  for,  at  de  vilde  forblive  i  en  kjøbenhavnsk  Borgers 
Hus,  indtil  de  havde  gaaet  ind  paa  Kongens  Fordringer. 
I  Slutningen  af  November  ankom  de  til  Kjøbenhavn,  og  i 
Begyndelsen  af  December  maatte  de  underskrive  For- 
pligtelsesbreve  til  Kongen  af  til  Dels  samme  Indhold  som 
de  andre  fangne  Adelsmænds,  men  med  den  yderligere 
Skærpelse,  at  de  oplod  til  Kongen  alle  de  Len  og  Pant, 
som  de  havde  haft  af  Kronen  og  Kirken.  At  de  alle  fore- 
løbig udelukkedes  af  Rigsraadet,   følger  af  sig  selv^). 

«Med  hvad  Ret,»  siger  Paludan -Muller,  « betragtede 
Kongen  de  i  Mecklenburg  fangne  Adelsmænd  som  For- 
brydere, der  kun  under  visse  Betingelser  fik  Tilladelse  til 
at  komme  ind  i  deres  Fædreland  igjen.f"  At  afpresse  dem 
uden  Lov  og  Dom  deres  Ejendom,  deres  Pant,  er  en  noget 
tyrkisk  Behandlingsmaade,»  og  han  slutter  med  den  Paastand, 
at  den  formelle  Ret  var  ganske  imod  Kongen  i  hans  Behand- 
ling af  disse  Adelsmænd.     Tilvisse    var    det   en  haard  Straf, 


')  Ann.  f.  nord.  Oldk.  1853  S.  112  ff.  Anders  Bille  t.  Johan  Friis,  Ham- 
burg ^8,9  1536.  Kone.  i  Anders  Billes  Arkiv.  K.  Chr.'s  Lejdebrev, 
Aabenraa,  ^^,9  1536.  Sammes  aabne  Brev  om,  at  Fangerne  maa  komme 
til  Kbhvn.  ^n  1536.  D.  Kgrs.  Hist.  16.  Rørdam,  Hist.  Kildeskr. 
I.    211 — 218. 

der  overgik  disse  i  Forvejen  saa  dybt  bøjede  Mænd,  hvis 
Ejendomme  vare  i  Bund  og  Grund  ødelagte,  og  hvis  lange 
Fangenskab  havde  forværret  deres  i  Forvejen  allerede  saa 
vanskelige  Stilling.  Men  det  maa  dog  imod  Pal-Mullers 
Udtalelser  udtrykkelig  fremhæves,  at  det  havde  staaet  dem 
frit  for  —  som  det  hedder  i  de  af  dem  udstædte  Reverser 
—  «at  lide  Dom  og  Rettergang  for  hvad  Tiltale,  Kongelig 
Majestæt  kunde  have  til  dems,  men  at  de  fandt  det  besvær- 
ligt at  gaa  i  Rettergang  med  Kongen  om,  hvad  de  havde 
forbrudt  i  Fejdens  Tid.  Heri  ligger,  at  de  have  frygtet  Ud- 
faldet af  en  saadan  Rettergang  og  selv  fundet  det  raadeligt 
at  modtage  Tilgivelse  paa  de  af  Kongen  foreslaaede  Betin- 
gelser, fremfor  at  udsætte  sig  for  en  Domskjendelse,  der 
maaske  kunde  have  givet  dem  endnu  haardere  Vilkaar.  Nu 
kunde  de  dog  vende  tilbage  til  deres  Hus  og  Hjem,  og  Frem- 
tiden kunde  maaske  atter  under  rolige  Forhold  stille  sig 
gunstigere  for  dem  og  tillade  dem  at  gjenoprette  de  store 
Tab,  de  havde  lidt.  Men  foreløbigt  var  Slaget  tabt,  og  det 
maa  siges,  at  Billeætten  fremfor  alle  andre  Slægter  gik  ud 
af  Grevefejden  med  knækkede  Vinger.  Dens  Magtstilling 
var  ikke  alene  rokket,  men  fuldstændig  knust  under  Ruinerne 
af  den  gamle  Samfundsbygning.  Kun  eet  Lyspunkt  for 
Slægten  var  at  skimte.  Det  kom  fra  Norge,  hvor  Eske  Bille 
med  Kraft  og  Klogskab  havde  kæmpet  imod  Ærkebiskop 
Olaf  af  Trondhjem  og  sikret  Kong  Christian  Herredømmet 
over  det  nordlige  og  vestlige  Norge. 


I  Begyndelsen  af  Maj  Maaned  1536  vare  Eske  Bille  og 
Hustru  atter  paa  Bergenhus  efter  to  Aars  Fraværelse.  Hans 
trofaste  og  dygtige  Befalingsmænd,  Thord  Roed  og  Stig 
Bagge,  havde  intet  Øjeblik  vaklet  i  deres  Troskab  mod  deres 

Herre,  men  kraftig  afværget  alle  Forsøg  paa  at  overrumple 
Slottet.  Nu  overtog  Eske  selv  Bestyrelsen  og  dermed  den 
vanskeligste  Opgave,  der  endnu  havde  været  stillet  ham. 
Ved  Forliget  med  Ærkebispen  var  han  forpligtet  til  at  holde 
Slottet  til  det  norske  Rigsraads  Haand,  men  fra  Danmark 
modtog  han  advarende  Ord  fra  sine  Brødre  og  Slægtninge, 
der  paamindede  ham  om  Kongens  og  Rigsraadets  Ønsker 
om,  at  han  skulde  holde  det  til  Kong  Christians  Haand. 
Biskop  Ove  tilskrev  ham:  « Siden  Du  var  hos  vor  naadige 
Herre,  have  vi  formærket,  at  det  ligger  Hans  Naade  og  flere 
Danmarks  Riges  Raader  stærkt  paa  Sinde,  at  Du  ikke  vilde 
oplade  Bergenhus  Slotslov  til  vor  naadige  Herre  og  hylde 
H.  N.,  førend  Du  rejste  op.  efterdi  at  Kr.  Klavs  Bille  og 
Christoffer  (o:  Erik)  Gyllenstjerne  baade  have  svoret  og  over- 
antvordet  begge  deres  Slotslove  til  Hans  Xaades  Haand. » 
Ja  han  truedes  endog  med  at  blive  berøvet  al  sin  Arv  og 
Ejendom,  hvis  han  ikke  kom  ned  til  Danmark  og  hyldede 
Kongen. 

At  Eske  Bille  var  i  en  pinlig  Forlegenhed,  fremgaar  af 
de  mange  Skrivelser,  han  strax  lod  udfærdige  til  de  andre 
norske  Rigsraader,  hvori  han  udbad  sig  deres  Raad.  For- 
inden han  fik  deres  Svar,  havde  han  dog  allerede  tattet  sin 
Beslutning.  At  overdrage  Slotsloven  paa  Bergenhus  til  Kong 
Christian,  forbød  hans  Ære  ham,  saa  længe  han  endnu  var 
bundet  ved  Beslutningerne  paa  Herredagen  i  Bud  1534  og 
ikke  havde  hele  det  norske  Rigsraads  Samtykke  dertil.  Men 
ingen  kunde  anklage  ham  for  Brud  paa  Tro  og  Love,  fordi 
han,  ligesom  de  søndenfjældske  Raader,  ja  som  selve  Ærke- 
bispen tidligere  havde  gjort,  hyldede  Kong  Christian.  Plan 
underrettede  Ærkebispen  om,  at  han  vilde  hylde  Kong 
Christian,  og  at  han  derfor  maatte  fratræde  Bergenhus,  hvis 
Ærkebispem  og  Norges  samlede  Rigsraad  ikke  vilde  befale 
ham  at  holde  det  til  Kong  Christians  Haand.  Det  samme  Bud, 
som  skulde  bringe  Ærkebispen  denne  Skrivelse,  skulde  efter 
at  have  modtaget  hans  Svar  begive  sig    til    de  andre  norske 

Rigsraader  og  forlange  deres  Indvilgelse  hertil.  8  Dage 
efter  sendte  han  derpaa  sine  tro  Mænd  Stig  Bagge,  Mikkel 
V,  Brunsberg  og  Bernt  von  Koffarde  til  Kong  Christian.  I 
den  Instruktion,  han  medgav  dem,  fremstiller  han  sin  Op- 
fattelse af  Forholdene  i  Norge.  Med  særlig  Vægt  fremhæver 
han,  at  i  Følge  Kong  Frederiks  Haandfæstning  skulde  alle 
Slotslove  holdes  til  Rigsraadets  Haand,  indtil  en  ny  Konge 
vælges.  Derfor  kan  han  ikke  gaa  ind  paa  Kongens  Ønsker, 
men  han  har  medgivet  sine  Sendebud  Fuldmagt  til  at  tilsige 
Kongen  Huldskab  og  Troskab  paa  hans  Vegne,  og  han  vil 
værge  Slottet  imod  hvert  Forsøg  af  fremmede  Magter  paa 
at  fravende  Kongen  og  Riget  det.  Forøvrigt  tilraader  han 
fremfor  alt  at  forhandle  venskabeligt  med  Ærkebispen,  hvis 
Adfærd  han  søger  at  fremstille  i  saa  mildt  et  Lys  som 
muligt. 

Denne  Stilling  frembød  ikke  faa  Vanskeligheder;  men 
Eske  Bille  har  utvivlsomt  bedømt  de  norske  Forhold  rigtigt. 
Han  kunde  sige  sig  selv,  at  Ærkebispen  og  de  øvrige  norske 
Raader  aldrig  vilde  kunne  enes  om  at  vælge  nogen  anden 
Befalingsmand  paa  Bergenhus.  I  Danmark  var  man  ogsaa 
foreløbig  tilfreds  med  Situationen-,  man  lovede  at  sende  Fuld- 
mægtige {Klavs  Bille  og  Trud  Ulfstand)  til  Norge  for  at 
forhandle  med  Ærkebispen  og  Rigsraadet  paa  et  til  den 
29de  Juli  i  Bergen  fastsat  Herremode,  hvor  Kongevalget 
skulde  afgjøres.  Kongen  bevidnede  Eske  Bille  sin  Taknem- 
lighed og  overdrog  ham  Vincents  Lunges  og  den  ligeledes 
i  Trondhjem  dræbte  Niels  Lykkes  nordenfjældske  Len. 
Men  Sendebudene  kom  ikke  afsted,  fordi  man  frygtede 
for,  at  de  skulde  blive  opsnappede  af  den  fra  Nederlandene 
ventede    Undsætningsflaade    til  Kjøbenhavn^),    og    de    norske 

')  Anders  Pedersen  t.  Eske  Bille,  Hahus  ■^^8  1536.  .Kjære  Eske,  iblandt 
anden  Tale  adspurgte  jeg  Hr.  Klavs,  for  hvad  Aarsag  den  Herredag  til 
Bergen  ikke  gik  for  sig;  da  sagde  han,  det  blev  opsat  for  nogle  Skibe 
skulde  kommet  af  Vesterleden  ind  1  Sundet,  dog  mener  han,  at  Skibene 
skulle  i  Fremtiden  komme  til  Bergen. »      Or.  i  D.   Ad.   Br.    8.     272. 

Stormænd  mødte  heller  ikke  i  Bergen  til  den  fastsatte  Tid. 
Alt  stod  saaledes  hen  i  det  uvisse,  saa  meget  mere  som 
Ærkebispen  havde  svaret  Eske  Bille,  at  han  hverken  vilde 
overlade  ham  Bergenhus  til  Kong  Christians  Haand  eller 
modtage  Slottet  tilbage  og  overdrage  det  til  en  anden  Be- 
falingsmand. De  øvrige  Rigsraader  indvilgede  til  Dels  i 
Eskes  Forlangende,  men  deres  Erklæringer  indløb  først  sent 
paa  Aaret,  og  da  havde  Stillingen  paa  ny  forandret  sig  efter 
Kjøbenhavns  Overgivelse,  og  efter  at  det  var  blevet  oplyst, 
at  Ærkebispen  atter  havde  indledet  Forbindelser  med  Pfalz- 
greven  og  det  burgundiske  Hus.  Nu  maatte  den  norske 
Prælat  betragtes  som  en  Fjende.  Underhandlingernes  Tid 
var  forbi,  og  den  iste  September  afgik  en  lille  Flaade  fra 
Kjøbenhavn,  som  førte  c.  200  Mand  til  Bergen  til  Eskes 
Undsætning. 

Allerede  i  Løbet  af  Sommeren  havde  Eske  Bille  virket 
for  Kongens  Sag  i  det  vestlige  Norge,  idet  han  havde  for- 
maaet  de  herværende  mest  indflydelsesrige  Mænd  til  i  For- 
ening med  ham  at  sende  Hyldingsbreve  til  Kong  Christian. 
Nu  optraadte  han  som  Ærkebispens  Fjende,  inddrev  den  af 
Rigsraadet  i  Trondhjem  bevilgede  Skat  over  hele  Vestlandet 
og  forberedte  et  Tog  imod  selve  Trondhjem.  Efterretningen 
om,  at  Ærkebispen  havde  faaet  4  store  Krigsskibe  sendte  til 
Hjælp  fra  Nederlandene,  bragte  ham  dog  til  at  opsætte  det 
paatænkte  Tog  indtil  Foraaret.  Imidlertid  holdt  l:an  sine 
Tropper  samlede  i  Bergen,  hvor  de  laa  i  Kvarter  hos  Bor- 
gerne i  Byen,  og  han  lod  her  udstæde  en  Del  Krigsartikler 
for  Soldaterne'). 

Til  Rigsdagen  i  Kjøbenhavn  havde  Eske  Bille  sendt  sin 
Skriver  Anders,  der  tillige  med  Eskes  betroede  Foged  paa 
Vallen,  Niels  Berelsen,  skulde  overbringe  Kongen  en  Gave  af 


')  Eske  B.s  Krigsartikler  af  -^/;o  1536  i  Danske  Mag.  V.  355  —  59.  Jvfr. 
smstds.  S.  12 — 16  Kong  Chr.  III.s  Skibsar. ikler  dat.  Rosk.  19  1536 
for  det  til  Norge  sendte  Krigsfolk,  der  ligge  til  Grund  for  Eske  Billes. 

2,500  danske  Mark.  De  skulde  tillige  overgive  Kongen  for- 
skjellige  Breve  angaaende  Ærkebispen,  der  havde  indtaget 
Vincents  Lunges  og  Niels  Lykkes  Len,  og  endelig  medbragte 
de  et  Brev  om  Bergenhus  Slotslov,  hvis  Ordlyd  ikke 
kjendes,  men  om  hvilket  vi  underrettes  gjennem  følgende 
Udtalelse  i  Kongens  Svar:  «Som  I  og  skrive  om  Slotsloven 
til  Bergenhus,  da  har  os  elskelige  Biskop  Hans  Reff  af  Oslo 
beseglet  det  Brev,  som  I  sendte  os,  og  siger  Hr.  Klavs  Bille, 
at  han  har  sagt  Norges  Riges  Raad  op  ikke  at  ville  være  i 
Norges  Riges  Raad  længere,  hvorfor  han  og  undslaar  sig  for 
at  besegle  samme  Brev.  Vi  sende  Eder  og  samme  Brev 
igjen  med  dette  Eders  Bud,  og  have  vi  skrevet  Hr.  Gude 
Galle  samt  og  Erik  Ugerup  til,  at  de  ogsaa  ville  forsegle 
samme  Brev.  Vi  forlade  os  dog  aldeles  paa  Eder  og  tvivle 
ikke  paa,  at  I  vil  holde  os  Slotsloven  til  Bergenhus  til  tro 
Haand  som  en  tro,  ærlig  og  oprigtig  Mand.»  At  det  her 
omtalte  Brev  er  et  af  Eske  Bille  i  det  norske  Rigsraads  Navn 
udfærdiget  Dokument,  hvori  dette  overdrager  ham  at  holde 
Slottet  til  Kong  Christians  Haand,  turde  være  givet.  Efter 
at  have  faaet  Underskrifterne  og  Beseglingen  i  Orden,  har 
han  endelig  i  Marts  Maaned  1537  overtaget  Slotsloven  til 
Kongens  Haand.  Kong  Christian  kunde  altsaa  nu  betragte 
ham    som  sin  Mand^). 

Nogen  Misstemning  synes  der  dog  at  have  hersket  ved 
Hoffet  imod  Eske  Bille  paa  Grund  af  hans  stærke  Hævden 
af  det  norske  Rigsraads  Magt  over  Slotslovene.  Saadanne 
Smaating,  som  at  Kongen  hverken  vilde  modtage  Anders 
Skriver  eller  Niels  Berelsen,  men  gav  dem  Ordre  til  at  ud- 
levere Pengegaven  til  sin  Kammersvend,  at  den  ene  Dag 
efter  den  anden  gik,  uden  at  Kongen  vilde  give  dem  Svar, 
at  nye  Sendebud,  som  Eske  senere  sendte  til  Kongen,   ikke 


')  Chr.  III.  t.  Eske  Bille,  Kbhvn.  '"/n  1536.  Rørdam,  Hist.  Kildeskr. 
1.  248—50.  Samme  t.  Samme,  Vestervig  Kl.  'i4  iS37-  Pal.  Miiller, 
Aktsl.    II.    308—10. 

kunde  faa  noget  endeligt  Svar,  men  kun  Henvisning  til,  hvad 
kongelige  Sendebud  senere  vilde  forebringe  Eske,  tyde  hen 
paa,  at  der  har  hersket  en  skarp  Uoverensstemmelse  mellem 
Konge  og  Lensmand  om,  hvad  der  var  Lov  og  Ret  i  Norge. 
Og  dette  bliver  næsten  til  Vished,  naar  vi  betragte  de  Be- 
stemmelser, om  Norge,  som  Kongens  Haandfæstning  kom  til 
at  indeholde.  «Vi  love,»  hedder  det  heri,  «at  dersom  Gud  det 
saa  forset  har,  at  vi  samme  Norges  Rige  eller  noget  dets 
Ledemod,  Slotte,  Lande  eller  Syssel,  som  dertil  høre,  kan 
erobre  eller  bekomme  under  vor  Lydighed,  da  skal  det  herefter 
være  og  blive  under  Danmarks  Krone  ligesom  et  af  de  andre 
Lande  Jylland,  Fyn,  Sjælland  eller  Skaane,  og  herefter  ikke 
være  eller  hedde  et  Kongerige  for  sig,  men  et  Ledemod  af 
Danmarks  Rige  og  under  Danmarks  Krone  til  evig  Tid.»  Dette 
betød  Ophævelsen  af  det  norske  Rigsraad,  af  Norges  Riges 
Selvstændighed,  og  hertil  kunde  Eske  Bille  ikke  yde  sin 
Haandsrækning  ^). 

I  Løbet  af  Foraaret  havde  Eske  Bille  udsendt  en  mindre 
Styrke  under  Thord  Roed  for  at  inddrage  Niels  Lykkes  Len, 
Søndmør,  Nordmør  og  Romsdal,  som  Ærkebispen  havde 
besat.  Men  VanskeHgheden  ved  at  udrede  Solden  til  de  i 
Bergen  forblevne  Tropper  hindrede  ham  i  at  støtte  Thord 
Roed,  der  i  Marts  vendte  tilbage  til  Bergen.  I  Løbet  af 
Maaneden  havde  han  dog  bragt  alt  i  Orden;  under  Anførsel 
af  Roed  og  Adelsmanden  Jens  Splid  afsejlede  en  vel  udrustet 
Flaade  til  Trondhjem  i  de  første  Dage  af  April.  Da  havde 
allerede  Ærkebiskoppen  opgivet  al  Modstand;  den  iste  April 
havde  han  forladt  Trondhjem  og  var  med  en  Del  af  sine 
Tilhængere  afrejst  til  Nederlandene.  Forsvaret  af  sin  be- 
fæstede Borg  Stenvigsholm  havde  han  betroet  til  sin  Ærke- 
degn  Hr.  Knud  Pedersen  og  nogle  underordnede  Befalings- 
mænd.    Allerede   24de   April  laa  Flaaden  fra  Bergen  udenfor 

')  Rørdam,    Hist.    Kildeskr.    I.    251—52,   734—36. 

Stenvigsholm,  og  efter  hen  ved  4  Ugers  Belejring  overgav 
Besætningen  Slottet  til  Thord  Roed  den   i8de  Maj   1537. 

I  Begyndelsen  af  Maj  var  Eske  draget  fra  Bergen  med 
flere  fra  Danmark  komne  Skibe  for  at  slutte  sig  til  sine  Tropper; 
Fru  Sofie  bestyrede  Slottet  i  hans  Fraværelse.  Opholdt  af 
Modvind  naaede  han  dog  først  i  Slutningen  af  Maaneden  til 
Trondhjemsfjord,  hvor  han  erfarede  Stenvigsholms  Overgivelse. 
Det  blev  ikke  ham,  der  kom  til  at  udføre  den  danske 
Regerings  Beslutninger  om  Ordningen  af  de  norske  Forhold. 
I  Trondhjem  traf  han  i  Begyndelsen  af  Juni  den  kongelige 
Kommissær,  hans  egen  Fætter,  Trud  Ulfstand,  der  nu  i  For- 
ening m.ed  Befalingsmanden  for  de  danske  Hjælpetropper, 
Christoffer  Hvitfeldt,  overtog  Styrelsen.  Den  9de  Juni  kunde 
han  meddele  Fru  Sofie,  at  han  havde  fuldendt  sit  Hverv 
og  kunde  afrejse,  saa  snart  Vinden  blev  gunstig;  og  i  Slut- 
ningen af  Juni  var  han  atter  tilbage  i  Bergen^). 

Se  vi  tilbage  paa  Eske  Billes  Virksomhed  i  Norge,  vil 
det  ikke  undgaa  Ens  Opmærksomhed,  at  Grundlaget  for  hele 
hans  Optræden  har  været  en  stræng  og  loyal  Opfyldelse  af 
sine  Pligter  lige  overfor  det  norske  Rige.  Paa  intet  Punkt 
har  han,  selv  under  de  vanskeligste  P'orhold,  givet  en  Tøddel 
efter  for  Tilskyndelser  og  Opfordringer  til  at  vige  ud  fra 
den  Linje,  han  havde  afstukket.  Skarpest  træder  hans  loyale 
Handlemaade  frem,  da  han  i  Sommeren  og  Efteraaret  med 
Kraft  hævder  sin  Opfattelse  af  det  norske  Rigsraads  Ret  til 
at  raade  over  Slotslovene.  Men  ved  Siden  heraf  fremtræder 
et  Maadehold  og  Besindighed,  der  skarpt  kontrasterer  imod 


')  Jvfr.  i  det  hele  Pal.  Mullers  Fremstilling  af  Eske  Billes  Forhold  i  Norge 
i  Grevens  Fejde  II.  388 — 408.  Følgende  Breve  kunne  endnu  anføres : 
Knud  Rud  beder  '"/j  1537  E.  B.  betale  dem  af  hans  Knægte,  som  ligge 
1  Bergen,  deres  Sold.  D.  Ad.  Br.  8.  324.  Thord  Roed  m.  fl.  t.  E.  B., 
Stensund  '34.  Dipl.  Norveg.  XII.  713—14.  Eske  Bille  t.  Fru  Sofie. 
Oldersund  '^'5  og  ''  5,  Herø  ^^s,  Trondhjem  ^'6.  D.  A.  Br.  56.  136, 
8.  282,  242,  235.  Trud  Ulfstand  t.  E.  Bille,  Trondhjem,  ",5  1537. 
Smstds.   58.    121.     Jvfr.  Vedel  Simonsen,  Ruderne  II.    119 — 20. 

den  Hensynsløshed  lige  overfor  den  bestaaende  Retsorden, 
der  karakteriserer  Regeringen  og  Stormændene.  Gang  paa 
Gang  har  han  prædiket  Skaansomhed  og  Eftergivenhed,  hvor 
meget  end  den  Troløshed,  der  blev  vist  ham,  kunde  have 
bragt  hans  Sind  ud  af  Ligevægt.  Med  Rette  har  derfor 
Grevefejdens  berømte  Historieskriver  sat  ham  det  smukke 
Eftermæle:  Gjennem  en  Række  af  besynderlige  Omskiftninger 
har  han  med  Klogskab.  Mod  og  Udholdenhed  gjort  sin 
Gjerning  og  ført  sin  Sag  til  Sejer. 

Ofte  havde  han  ønsket  at  vende  tilbage  til  Danmark, 
hvorhen  saa  mange  personlige  Interesser  kaldte  ham.  Nu 
var  Timen  kommen.  I  det  nye  Norge  var  der  ingen  Plads 
for  ham ;  selv  kunde  han  ikke  ønske  at  tage  personlig  Del 
i  Gjennemførelsen  af  Haandfæstningens  Bestemmelser,  og  den 
danske  Regering  har  heller  ikke  ønsket  hans  Forbliven  her 
længere,  hvor  megen  Taknemlighed  og  hvor  mange  Gunst- 
bevisninger end  Kongen  lod  ham  blive  til  Del  for  hans  kraftige 
og  heldige  Virksomhed.  Med  den  danske  Flaade,  som  havde 
bragt  Norge  til  Lydighed,  vendte  han  og  hans  Hustru  i  Juli 
Maaned  1537  tilbage  til  Danmark,  hilset  med  Glæde  og  For- 
ventning af  deres  talrige  Slægtninge  og  Venner,  der  trængte 
til  hans  kraftige  og  kyndige  Bistand.  Men  ogsaa  nye  Forhold 
ventede  ham;  et  stort  Dagsværk  skulde  han  endnu  udføre  — 
han  skulde  bygge  med  paa  det  nye  Danmark,  der  rejste  sig 
paa  det  gamle  omstyrtede  Samfunds  Ruiner. 


VI. 

Billeætten  under  Christian  III.  og  Frederik  II.  indtil 
Den   nordiske  Syvaarskrig  (1536 — 1563). 


Christian  III. 's  Tidsalder  frembyder  som  alle  Overgangs- 
tider en  forunderlig  Blanding  af  gammelt  og  nyt.  Paa  alle 
Livets  Omraader  søgte  det  nye  at  fortrænge  det  gamle.  I 
Kirken  og  Skolen,  i  Statens  indre  og  ydre  Anliggender,  i 
det  daglige  Livs  Sædvaner  arbejdede  nye  Ideer  sig  frem, 
medens  den  gamle  Tids  Anskuelser  og  Sædvaner  kæmpede 
en  haardnakket  Kamp  for  deres  Tilværelse.  Man  kunde 
ikke  saaledes  paa  engang  ved  et  Magtbud  tvinge  et  helt 
Foiks  gjennem  Aarhundreder  fortsatte  aandelige  Liv  ind  i 
et  andet  Spor.  Der  krævedes  imidlertid  en  høj  Grad  af 
aandelig  Elasticitet  hos  den  gamle  Tids  Mænd  til  at  ordne 
sig  ind  under  de  nye  Forhold.  Mange  gik  det  vel  let  nok 
for,  naar  de  enten  som  Anders  Bille  besad  den  nødvendige 
Smidighed  til  at  begynde  forfra  igjen  og  bygge  deres  Hus  op 
paa  ny,  eller  naar  de  i  Udsigten  til  Forøgelse  af  deres  verds- 
lige Midler,  som  Kirkegodsets  Inddragelse  og  Tilbage- 
giveisen af  det  af  Forfædrene  til  Kirken  skjænkede  Gods 
førte  med  sig,  fandt  en  Erstatning  for,  hvad  de  i  andre 
Henseender  havde  maattet  give  Atkald  paa.  De  færreste 
vare    vel    de,    der    forstod    at    bevare   deres  Selvstændighed, 

medens  de  samtidig  ikke  skyede  at  lægge  Haand  og  Kraft  i 
det  store  Nydannelsesarbejde,  som  Tiden   krævede. 

Billeætten  frembyder  F'^xempler  paa  Mænd  af  alle 
disse  Retninger.  Vi  have  skildret  disse  Mænds  Ungdoms- 
og  Manddomsgjerning,  da  deres  og  Fædrelandets  Historie 
vare  knyttede  saa  nøje  sammen,  at  de  ikke  kunne  skilles 
fra  hinanden.  Endnu  staar  tilbage  at  betragte  Afslutningen 
af  deres  indholdsrige  Liv-  og  da  de  fleste  af  dem  først  afgik 
ved  Døden  i  de  sidste  Aar  af  Christian  III. 's  Regering,  laa 
der  endnu  en  stor  og  betydningsfuld  Virksomhed  for  dem  at 
udføre.  Men  Slægten  optræder  ikke  længere  som  et  mægtigt 
Parti,  af  hvis  Beslutninger  Landets  Fremtid  afhænger.  Under 
Kongemagtens  stærke  Stigen  i  Christian  III. 's  første  Re- 
geringsaar  omdannedes  de  forhen  saa  uafhængige  og  stolte 
Lensmænd  til  pligttro  og  underdanige  Embedsmænd.  Deres 
Virksomhed  er  derfor  nu  kun  et  Led  af  Landets  Historie; 
hvor  stor  og  udstrakt  den  end  kan  være,  griber  den  dog  kun 
ind  hist  og  her,  udfyldende  og  tjenende,  men  ikke  selv- 
stændig  og  bestemmende. 


MOGENS    BILLE    (f     1 538)    Og    SOFIE    GØYE    (f     1537). 

Hr.  Mogens  og  hans  Hustru  havde  under  Grevefejden 
for  det  meste  opholdt  sig  paa  Koldinghus.  I  Efteraaret  1535 
havde  han  dog,  som  ovenfor  omtalt,  begivet  sig  over  til 
Sjælland  for  at  varetage  sine  Interesser.  Her  bestyrede  han 
endnu  det  lille  Gjelstrup  Len,  og  paa  Svanholm  havde  han 
en  Foged,  Søren  Sivertsen,  der  i  hans  Fraværelse  forvaltede 
Gaarden.  Hvorledes  Besiddelsesforholdene  paa  Svanholm 
vare  ordnede,  vide  vi  ikke.  Kun  saa  meget  er  sikkert,  at 
han  ikke  var  Eneejer  af  Gaarden.  De  grevelige  havde 
aabenbart  huseret  slemt  paa  Svanholm;  iblandt  andet 
havde  de,  som  overalt  hvor  de  bleve  Herrer,  borttaget  Brev- 
kisterne.     Kong   Christian    befalede    derfor,    at  Mogens  Bille 

skulde  have  alt  det  Gods  tilbage,  som  var  blevet  frataget 
ham.  Men  Brevkisterne  befandt  sig  i  Kjøbenhavn,  i  den 
grevelige  Partigænger  Otte  Andersen  Ulfeldts  Værge,  og 
Hr.  Mogens  bad  derfor  Fru  Sofie  Krummedige  at  formaa 
Oluf  Rosenkrans  til  at  tale  med  Otte  Andersen  om  Tilbage- 
givelsen  deraf.  Om  det  lykkedes  at  faa  dem  tilbage,  skulle 
vi  ikke  kunne  sige.  Det  synes  ikke  meget  rimeligt,  thi  der 
findes  ikke  bevaret  mange  Dokumenter  til  Svanholms  ældre 
Historie^). 

Medens  Hr.  Mogens  opholdt  sig  paa  Svanholm  i  Oktober 
Maaned,  synes  han  allerede  at  være  blevet  angrebet  af  den 
Sygdom,  som  fra  nu  af  ikke  skulde  forlade  ham,  men  lægge 
ham  i  en  tidlig  Grav.  Han  takker  nemlig  i  en  Skrivelse, 
dateret  ^Svanholm  den  i8de  Oktober,  sin  lægejcyndige  Sviger- 
inde for  Tilsendelsen  af  nogle  helbredende  Urter.  Og  da 
han  i  November  Maaned  vendte  hjem  til  Koldinghus,  tog 
Sygdommen  Overhaand.  Efter  Eskes  Besøg  i  November 
Maaned  kunde  han  ikke  mere  forlade  Slottet.  « Siden  jeg 
sidst  talte  med  Eder»,  skriver  han  den  13de  Oktober  1536 
til  Broderen,  «har  jeg  ikke  været  en  Fjerdingvej  eller  Pile- 
skud her  fra  Slottet  for  min  Sygdom  og  Skrøbelighed.* 
Heri  laa  Grunden  til,  at  han  ikke  mødte  paa  Rigsdagen 
1536,  og  heri  maa  man  vel  ogsaa  søge  Aarsagen  til,  at  han 
mistede  Koldinghus  Len,  Allerede  i  Marts  Maaned  1536 
nævnes  Kaj  Rantzow  som  Befalingsmand  paa  Slottet,  men 
Mogens  Bille  fratraadte  dog  først  Lenet  ved  Mikkelsdagstid 
1536,  og  han  forblev  boende  paa  Slottet,  indtil  han  i  For- 
aaret  1537  flyttede  ind  paa  St.  Jørgens  Hospital  i  Kolding 
med  sine  Svende,  Heste  og  sin  øvrige  Husstand.  Forstanderen 
af  Hospitalet,  Hans  Knudsen,  paatog  sig  Plejen   af  den  syge 


')  M.  B.  t.  S.  Kr.,  Svanholm  "10  1535.  D.  .\d.  Br.  8.  99.  Den  "  t 
1536  kjøbte  M.  B.  af  Sorø  Kloster  5  Gaarde  i  Horns  Herred.  Or.  ni. 
Segl  i  Voss.     Horns  Herred  6. 

Mand,  der  stadig  maatte  holde  Sengen  ^).  Hr.  Mogens' 
Hustru  Sofie  Gøye  var  nemlig  ogsaa  blevet  ramt  af  en  uhel- 
bredelig Sygdom. 

Som  bekjendt  er  Sofie  Geyes  Navn  paa  en  saare  haanende 
og  nedsættende  Maade  af  Skibykrønikens  Forfatter  Povl 
Helgesen  bragt  i  Forbindelse  med  Roskildebispen  Joachim 
Rønnov.  Han  fortæller,  at  Hans  Tavsen  efter  den  over  ham 
paa  Herredagen  1533  fældede  Dom  søgte  Tilflugt  hos  Mogens 
Gøye  og  «ved  dennes  og  hans  Datter  Sofies  Mellemkomst, 
hvem  Bispen  havde  fattet  Kjærlighed  tiP)»,  fik  Tilladelse 
til  at  vende  tilbage  til  Kjøbenhavn.  Han  tilføjer,  at  det 
lykkedes  først  at  opnaa  Joachim  Rønnovs  Indvilligelse  hertil 
«ved  nærgaaende  og  indtrængende  Forestillinger  af  begge, 
baade  af  Faderen  og  Datteren  ^)».  At  Rønnov  har  været 
forelsket  i  Fru  Sofie,  kan  vel  ingen  modbevise.  Hun 
havde  Havelsegaard  i  Forlening  af  Bispen  mod  en  Afgift  af 
10  lødige  Mark.  Men  hvis  dette  skulde  være  et  Vidnesbyrd 
for  hans  varme  Følelser  imod  hende,  maa  hun  finde  sig  i 
at  dele  Æren  med  mange  andre  Fruer  og  Jomfruer.  Thi 
det  kvindelige  Element  er  talrigt  repræsenteret  blandt  Ros- 
kilde Stifts  Lenshavere  i  Joachim  Rønnovs  Tid^),  At  det 
ikke  har  gjort  noget  Skaar  i  Mogens  Billes  og  Sofie  Gøyes 
ægteskabelige  Forhold,  viser  den  Brevvexling,  som  førtes 
mellem  Ægteparret,  da  Fru  Sofie  i  Efteraaret  1536  var 
taget   over   til    Sjælland    for    at   raadspørge    en   kyndig  Læge 

')  Hr.  Mogens  Billes  Regnskab,  som  Sti  Pors  paa  hans  Vegne  «gjordt 
haver«  af  Koldinghus  Slot  og  Len  og  af  Nørre-  og  Øster  Herred  i  5 
samfulde  Aar  fra   1533 — 1536  ad  Mikkelsdag.      D.  Ad.   Br.   6.    142. 

*)   «filia  eb  episcopo  adamata. » 

')  Efter  Datteren  stod  der  oprindelig  i  Haandskriftet  den  Skjøge-v,  men 
Ordet  synes  overstreget  at  Forfatteren  selv.  Ogsaa  Sofies  Navn  er 
overstreget  i  Haandskriftet,  men  ikke  af  Forfatteren;  thi  Hans  Hen- 
riksen, Ove  Billes  Kansler,  der  har  forfattet  et  Udtog  af  Krøniken, 
har  ogsaa  Navnet  Sofie.  Jvfr.  i  det  hele  Heises  Udg.  af  Skiby- 
krøniken  S.   165  og  Hist.  Tidskr.  4.  R.  III.  464. 

^)  Knudsen,  Joachim  Rønnow  S.    190 — 193. 

om  sin  Sygdom.  Efterat  dette  Forsøg  nemlig  var  mislykket, 
tog  hun  Ophold  hos  sin  Søster  Pernille  paa  Jungshoved  Slot 
og  herfra  udbad  hun  sig  sin  Mands  Tilladelse  til  at  drage 
over  til  Stettin  og  konsulere  en  derboende  bekjendt  Læge. 
Mogens  Billes  Svar  er  saa  hjerteligt  og  giver  et  saa  smukt 
Indblik  i  hans  Karakter  og  i  hans  Forhold  til  Hustruen,  at 
vi  her  skulle  gjengive  hans  Brev  ordret: 

«Kjære  Sofie.  Fik  jeg  nu  i  disse  Dage  Din  Skrivelse 
med  Jørgen  Nielsen;  og  som  Du  skriver  mig  til,  at  Din 
Sygdom  og  Skrøbelighed  er  saa  stor,  at  Du  ikke  gider 
skrive  mig  til,  saa  har  Jørgen  Nielsen  givet  mig  tilkjende 
Din  Sygdom  og  Lejlighed,  hvilket  Du  har  befalet  ham  at 
sige  mig.  Da  vorde  Gud  almægtigste  Din  Hjælp  og  Trøst 
i  Din  Sygdom  og  Skrøbelighed,  og  raader  jeg  dig  og  beder, 
som  jeg  Dig  pligtig  er,  at  Du  haardelig  giver  Dig  ind  til 
Gud  almægtigste,  og  han  vorde  din  Hjælp  baade  til  Sjæl 
og  Liv  og  Velfærd.  Kjære  Sofie,  som  Du  lader  give  mig 
tilkjende  med  Jørgen  Nielsen,  at  Du  havde  forfaret,  at  der 
skulde  være  en  Doktor  i  Stettin,  som  skulde  have  hjulpet 
andre  gode  Kvinder  i  slig  Sygdom,  som  Du  haver,  og  at 
Du  agter  at  give  dig  over  til  Stettin  til  fornævnte  Doktor; 
kjære  Sofie  og  kjære  Hustru,  saa  raader  jeg  Dig  fuldkom- 
melig, at  Du  bespørger  Dig  enten  udi  Stettin  eller  andre 
Steder  udi  Tyskland,  hvor  slig  Doktor  er  eller  Arste,  som 
kan  hjelpe  Dig;  og  raad  og  daad  med  Din  Fader  og  flere 
af  Dine  Venner,  før  Du  giver  Dig  af  Landet  udi  fremmed 
Egn  fra  mig  og  fra  flere  af  Dine  Venner,  som  ikke  forlade 
Dig  i  Din  Sygdom  og  Skrøbelighed.  Og  vedst  Du  ikke, 
hvad  det  haver  at  være  udi  fremmed  Land  fra  Slægt  og 
Venner.  Om  Du  selv  est  det  begjærendes  at  give  Dig  ud 
af  Landet  om  Hjælp  til  Dit  Helbred,  det  kjende  Gud  at  jeg 
det  gjerne  samtykke  vil,  og  vil  jeg  ikke  spare  derpaa  Guld 
eller  Penge  eller  den  Del,  jeg  afsted  kan  komme.  Saa 
beder  jeg  Dig,  at  Du  strax  med  det  allerførste  handler  med 
Din  Søster  Fru  Mette,    at  Du    kan   bekomme   100  Gylden  af 


MOGENS    BILLKS    UREV    TIL    SOFIE     GØYE.  64I 

hende,  om  Din  Lejlighed  begiver  sig  saa,  at  Du  giver  Dig 
ud  af  Landet.  Jeg  vilde  gjøre  hende  Forvaring  derfor  og 
holde  hende  uden  al  Skade.  Kjære  Sofie  og  kjære  Hustru, 
saa  maa  Du  vide,  at  Guld  og  Joachimsdalere  ere  ikke  vel 
at  bekomme  her  udi  Landet  for  den  Lejligheds  Skyld,  som 
sig  her  har  begivet  nu  i  denne  Tid,  før  end  i  Foraaret,  at 
man  kan  da  bekomme  slig  Mønt.  Thi  handl  med  Din 
Søster  Fru  Mette  med  det  allerførste,  og  vil  jeg  med  Guds 
Hjælp  tiltænke  om  Guld  og  det,  Du  behov  haver,  om  Du 
giver  Dig  ud  af  Landet,  saa  Du  ingen  Brøst  skal  have.  Og 
vil  jeg  gjøre  dig  det  Skjel,  som  jeg  Gud  lovet  haver  og 
som  mig  bor  at  gjøre,  kjende  Gud,  at  dersom  Du  var  der, 
hvor  jeg  er,  saa  skulde  Dig  ingen  Brøst  være  for  nogen 
Del,  som  jeg  kunde  afsted  komme.  Og  kjende  Gud,  at  det 
er  mig  ganske  ledt,  at  Dig  ikke  vederfares,  som  Dig  burde 
at  gjøre  dér,  som  Du  est.  Kjære  Hustru  og  kjære  Sofie, 
beder  jeg  Dig  og  raader  som  tilforn,  at  Du  ingen  Græm- 
melse eller  Sorg  tager  Dig  til,  og  stil  alt  udi  Guds  Hænder; 
og  naar  Du  vedst  Din  Faders  Vilje  og  flere  af  Dine  Venners, 
saa  lad  mig  strax  fange  Din  Skrivelse  derom,  da  vil  jeg  saa 
skikke  mig  derudi,  som  mig  bør  at  gjøre.  Og  har  jeg 
skrevet  min  Foged  Søren  Sivertsen  til  at  skikke  Dig  Penge, 
naar  Du  ham  tilsiger.  Kjære  Hustru  og  kjære  Sofie,  Gud 
almægtigste  unde  mig  at  spørge  Din  Helbredelse  og  Velfærd, 
og  var  min  Lejlighed  saa,  at  jeg  noget  Steds  kunde  færdes 
eller  drage,  da  vilde  jeg  jeg  selv  ydermere  tale  med  Dig, 
end  jeg  nu  kan  skrive.  Saa  vil  jeg  hermed  have  Dig  Gud 
almægtigste  befalet.  Skrevet  paa  Kolding,  anden  sancte 
Dionysii  Dag  (^'Vio)   iS.36. 

Mogens  Biildhe.     Ridder^). » 

Sofie  Gøye,   hvis  Sygdom  bestod  deri,   at  hendes  Legeme 

^)  Or.   i  D.  Ad.  Br.   6.   141.    Sofies   Brev  er  dateret  Jungshoved,   ^/lo  1536. 
Or.  i  D.  Ad.  Br.   22.    113. 
I.  41 

svulmede  op  « henved  saa  stor  som  en  Halvtønde »,  skriver 
Broderen  til  Sofie  Krummedige  ^),  rejste  med  sine  Jomfruer 
i  Slutningen  af  Aaret  over  til  Tydskland.  Men  her  døde 
hun  i  Stettin  i  Marts  Maaned.  Hun  blev  begravet  i  S.  Otten 
Kirke  i  Stettin,  hvorfra  hendes  Søster  Birgitte  senere  for- 
gjæves  søgte  at  faa  hendes  Lig  ført  til  Danmark^). 

Mogens  Billes  Sygdom  forværredes  under  disse  Om- 
stændigheder- Hans  Søsterdatter  Marine  Løvenbalk  og 
hendes  Mand  Erik  Skram  tog  da  til  Kolding  og  plejede 
deres  syge  Morbroder,  Hans  Sygdom  slog  sig  paa  Hovedet, 
og  Fru  Marine  maatte  fjærne  alle  Knive  og  Vaaben,  for  at 
han  ikke  skulde  gjøre  en  Ulykke  paa  sig  selv,  Ogsaa  hans 
Søsterdøtre  fra  Egeskov,  Jomfruerne  Skinkel,  der  havde 
mistet  deres  Moder  den  iste  September  1536,  besøgte  ham 
paa  Koldinghus  og  fandt  hans  Tilstand  meget  elendig.  «Han 
formaar  sig  nu  ganske  lidet* ,  skrive  de  til  Eske  Bille.  Det 
blev  først  bedre,  da  Eske  kom  ned  til  Danmark.  Han  rejste 
strax  over  til  Broderen,  forsynet  med  Tidens  Universalmiddel 
imod  alle  Sygdomme,  det  vidunderlige  Aquavitæ.  Han 
trøstede  og  beroligede  ham,  gav  ham  gode  diætetiske  Raad 
og  paatog  sig  Besørgelsen  af  de  mange  Forretnings-  og 
Pengesager,  som  utvivlsomt  har  pint  den  stakkels  syge  Mand. 
Først  og  fremmest  gjaldt  det  om  at  faa  Lensregnskabet  op- 
gjort. Dette  vidtløftige  Regnskab,  der  ogsaa  omfattede 
Sølvskatten  1534 — 35,  var  ikke  opgjort  siden  1531.  Det  var 
derfor  et  Lettelsens  Suk,  der  undslap  Hr,  Mogens,  da  han  i 
November  Maaned  .sendte  Eske  sin  Tak  for  hans  Opgjørelse 
med  den  kongelige  Rentemester  Anders  Glob:    «Takker  jeg 


^)  Albert  Gøye  til  S.  Kr,    Kbhvn.  Vi    1537-     Or.   i  D.  Ad.  Br.  8.  283. 

*)  S.  t.  S.,  Kbhvn.  ^"/s  1537;  Søren  Persen  til  samme,  Mogenstrup  *,j 
1537:  <Hr.  Mogens  Bille  er  død,  og  hans  Hustru  Sofie  døde  i  Stralsund, 
saa  der  var  ej  mere  end  en  Dag  imellem  begge  deres  Død»,  Niels 
Berelsen  t.  Eske  Bille,  Vallen  ^/s  1537:  «Fru  Sofies  Jomfruer,  som 
hende  førte  af  Landet,  ere  tilbage  komne«.  Or.  i  D.  Ad.  Br.  8.  284, 
285   og  278.     Becker,  Herluf  Trolle  og  Birgitte  Gøye  S,  9. 

den  alsommægtigste  Gud,  at  jeg  er  kommen  saa  vel  til  Ende 
med  det».  Men  dernæst  var  der  en  meget  vigtig  Sag,  som 
Hr.  Mogens'  Arvinger  absolut  maatte  sørge  for  at  faa  bragt 
i  Orden  inden  hans  Død:  Arven  efter  Fru  Sofie.  Den 
nøjeregnende  Knud  Bille  paamindede  Eske  om  hemmelig  at 
tale  med  Broderen  og  formaa  ham  til  at  «tale  paa  den  Arv, 
som  ham  er  tilfalden  efter  sin  kjære  Hustru  Sofie,  hvis  Sjæl 
Gud  naade,  at  han  ikke  forsømmer  med  det  første  at  lade 
æske  til  Tinge  alle  de  Steder,  hvor  han  kan  tænke,  at 
samme  hans  Anpart  er  falden,  at  det  ikke  skulde  forglemmes 
ham  i  hans  store  Sygdom. »  Eske  Bille  forsømte  ikke  denne 
vigtige  Opgave,  og  i  mange  Aar  derefter  blev  Sofie  Gøyes 
Arv  et  Stridsspørgsmaal  imellem  de  to  Slægter  Bille  og 
Gøye.  Arven  efter  den  barnløse  Hr.  Mogens  vinkede  alle- 
rede i  det  fjerne  og  fordoblede  Interessen  for  ham  og  hans 
Sager.  Det  var  derfor  heller  ikke  for  Broderens  Skyld,  at 
Knud  tillige  gav  Eske  det  Hverv  at  paaminde  Hr.  Mogens 
om,  at  han  ikke  holdt  saa  mange  Folk  hos  sig  paa  St. 
Jørgens  Gaard.  Har  Eske  ønsket  det  samme,  er  det  dog 
ikke  lykkedes  ham  at  overtale  Broderen.  Thi  denne  nærede 
en  stadig  Frygt  for,  at  v.  d.  Wischerne  skulde  overfalde  ham 
i  den  aabne  Gaard,  hvori  han  nu  boede,  og  følte  sig  kun 
tryg,  naar  han  var  omgivet  af  sine  bevæbnede  Svende. 
Derimod  efterkom  han  Broderens  diætetiske  Raad,  og  snart 
kunde  han  sidde  oppe  i  sin  Seng,  og  havde  Lyst  til  Mad 
og  Drikke.  I  Slutningen  af  Aaret  udtalte  endog  Hans 
Knudsen  Haab  om  hans  Helbredelse,  thi,  skriver  han  til 
Eske,  «hans  Ben  og  flere  af  hans  Lemmer  begynde  at 
skalle  og  klø,  hvilket  jeg  haaber  næst  Guds  Hjælp  skal 
være  en  Begyndelse  og  en  Trøst  til  hans  Sundhed  igjen.s> 
Selv  udtalte  han,  at  hans  Sygdom  og  Skrøbelighed  ikke 
længere  var  ham  saa  tung  at  bære  som  før,  og  i  Marts 
Maaned  var  han  kommen  saa  vidt,  at  han  besluttede  at 
drage  over  til  Svanholm.  Den  26de  Marts  sejlede  han  med 
sit  Skib  fra  Kolding.     I  Begyndelsen  var  Vinden  god,   men 

41* 

efter  et  Par  Dages  Forløb  blev  Vejret  ugunstigt,  de  maatte 
krydse  frem  og  tilbage  i  Farvandet  mellem  Samsø  og  Ebel- 
toftvig; det  ublide  Vejrlig  forværrede  Hr.  Mogens'  Sygdom, 
og  den  5te  April  1538  om  Aftenen  Kl.  6  døde  han  ombord 
i  sit  Skib  i  Ebeltoft  Vig.  Der  gik  strax  Bud  til  Erik  Banners 
Hustru  Fru  Margrethe  Gyldenstjerne  paa  Kalø,  som  gjerne 
ydede  sin  Slægtning  den  sidste  Tjeneste.  Ove  Billes  Kansler 
Hans  Henriksen,  som  tilfældig  opholdt  sig  i  Aarhus,  blev 
ogsaa  hidkaldt,  og  den  følgende  Søndag  førtes  Hr.  Mogens' 
Lig  til  Aarhus,  hvor  han  Mandagen  den  8de  April  blev  be- 
gravet i  Aarhus  Domkirke  i  Overværelse  af  sin  Fætter  Hr. 
Knud  Gyldenstjerne  og  Hustru,  af  Fru  Margrethe  Gylden- 
stjerne og  hendes  Folk  samt  Kjeld  Krabbe  og  Hans  Hen- 
riksen, Ove  Billes  Tjenere.  Efter  Begravelsen  førte  Hans 
Knudsen  Skibet  til  Svanholm,  hvor  alt  Hr.  Mogens'  Gods 
og  Efterladenskaber  blev  udskibet  og  dernæst  forseglet  og 
registreret.  Den  trofaste  Hospitalsforstander  begav  sig  derpaa 
til  Biskop  Ove  i  Skovkloster,  der  med  stor  Deltagelse  havde 
fulgt  Broderens  Sygdom,  og  underrettede  endelig  Eske,  som 
dengang  var  i  Frankrig,  om  Mogens  Billes  Død.  Et  stort 
Arbejde  forestod  nu  Brødrene.  Det  var  ikke  alene  Skiftet 
efter  den  afdøde  Broder,  men  den  endelige  Opgjørelse  og 
Fordeling  af  Arven  efter  Forældrene,  som  havde  henstaaet 
i  det  usikre,  saa  længe   Mogens  Bille  levede^). 

Den  1 5de  Juli  1537  havde  Mogens  Bille  paa  S.  Jørgens 
Gaard  i  Kolding  oprettet  sit  Testament.  Heri  viser  han 
sig  som  en  troende  Katolik.  Med  rige  Gaver  betænkte  han 
S.  Klara  og  Graabrødre  Klostrene  i  Roskilde  og  Odense, 
men  disse  Gaver  kom  ikke  de  nu  ophævede  Klostre  tilgode, 
med  Undtagelse  af  S.   Klara  Kloster  i  Roskilde.    Han   havde 


')  Talrige  Breve  fra  Mogens  H.  t.  Eske  B.  og  Sofie  Kr.  i  D.  Ad.  Br.  8. 
Knud  B.  t.  Eske  B.  Ilalmsia-l  'S  1537,  ibid.  8.  318.  Hans  Knudsen 
t.  E.  B.  Kolding  ^]2  1537  og  '^4  1538,  ibid.  8.  258  og  9.  61. 
Rørdam,  Hist.   KiMe-kr      I.  477 — 80. 

ligeledes  bestemt,  at  han  vilde  begraves  i  St.  Hans  Kloster 
i  Odense  foran  det  af  hans  Moder  stiftede  Alter;  Klostret 
betænktes  derfor  med  lOO  Mark  danske  og  tillige  med  hans 
Rustning  og  hans  Stridshingst  med  Sadel  og  Bidsel.  Men 
hans  sidste  Ønske  kunde  ikke  opfyldes,  S.  Mans  Kloster  var 
blevet  Sædet  for  Kongens  Lensmand,  og  Kirkens  Kapeller 
vare  bortfaldne  med  de  Stiftelser,  hvortil  de  hørte.  Med 
stor  Omhu  betænkte  han  alle  sine  Brødre,  Søstre  og 
Søsterbørn,  sine  Tjenere  og  sin  Broder  Oves  Tjenere,  sine 
Fogeder  og  Bønder,  sin  Sognekirke  i  Krogstrup  og  Præsten 
sammesteds.  Til  Exekutorer  udvalgte  han  Ove  og  Knud 
Bille,  Erik  Skram  og  sin  Søsterdatter  Marine  Løvenbalk. 
Testamentet  blev  ogsaa  overholdt;  endnu  findes  Anmærk- 
ninger ved  'de  enkelte  Poster,  som  vise,  at  alle  med  Und- 
tagelse af  Gaverne  til  de  gejstlige  Stiftelser  ere  komne  i  de 
rette  Hænder.  Gaven  til  Lejerstedet  i  S.  Hans  Kloster  blev 
fordelt  mellem  Domkirken  og  Kapitlet  i  Odense.  Biskop 
Ove  gav  Afkald  paa  Broderens  '<bedste  Hest,  som  kaldes 
Brun  Hoilst  med  Sadel  og  Bidsel.  Derimod  tog  han 
imod  Hr.  Mogens'  Guldkjæde,  ligesom  Eske  fik  hans  Signet 
og  Fru  Sofie  en  lille  Guldring,  der  havde  siddet  paa  hans 
venstre  Haands  lille  F"inger.  De  øvrige  Gaver  bestod  i 
Penge,  Korn  og  Fritagelse  for  at  svare  Landgilde  helt  eller 
delvis  det  første  Aar  ^). 


OVE  BILLE  (t   1555) 

efter 

Reformationen. 

De  ved  Reformationen  forandrede  Tidsforhold  træde 
skarpt  for  Dagen  i  Betragtningen  af  Bilieættens  to  frem- 
ragende    Gejstliges     Liv     efter     Reformationens    Indførelse. 

')  Danske  Mag.    VI.    50 — 54.      En    kort    Udskrift   paa   lir.    Mogens    Billes 
Testament   i  D.   Ad.   Br.   6,    147. 

Fjærnede  fra  Deltagelse  i  Tidens  politiske  Handlinger  for- 
svinde deres  Navne  fra  Samtidens  Statsakter,  og  kun  det 
heldige  Tilfælde,  at  Eske  Billes  Arkiv  er  blevet  bevaret, 
skyldes  det,  at  vi  kunne  følge  Ove  Billes  private  Liv  fra 
1537  til  hans  Død.  Torben  Billes  er  derimod  saa  godt  som 
skjult  for  os. 

Af  de  talrige  Breve  fra  og  om  Ove  Bille,  som  Eskes 
Arkiv  har  indeholdt,  fremlyser  den  dybe  Veneration,  hvormed 
Slægten  har  omfattet  den  fordum  saa  mægtige  og  ind- 
flydelsesrige Stormand.  Hans  Ydmygelse  føltes  af  dem  alle 
som  en  ufortjent  Krænkelse.  Han  betragtedes  som  en 
detroniseret  Fyrste,  og  man  gjorde  alt  for  dog  i  det  mindste 
at  bevare  de  ydre  Ærbødighedsformer,  hvormed  man  i  hans 
Velmagtsdage  havde  hædret  ham.  Som  fordum  tituleredes 
han  ikke  alene  med  den  høje  katolskgejstlige  Rangtiltale: 
Eders  Naade,  men  ogsaa  i  Brevudskrifterne  med  sin  gamle 
Værdighed  Biskop  af  Aarhus.  Med  den  kjærligste  Omhu 
værnede  man  om  hans  Helbred  og  søgte  at  sikre  hans 
økonomiske  Uafhængighed.  I  sit  Exil  paa  Skovkloster  var 
han  omgivet  af  en  hel  HUe  Hofstat.  I  tidligere  Tider  havde 
mange  unge  Adelsmænd  tjent  i  hans  Gaard,  saaledes  blandt 
andre  Søhelten  Peder  Skram  og  den  unge  Svante  Sture, 
Rigsforstanderen  Sten  Sture  d.  yngres  Søn.  Ogsaa  nu  — 
om  end  i  mindre  Maalestok  —  træffe  vi  Adelsmænd  i  hans 
Tjeneste,  saaledes  hans  gamle  Tjener  og  Fortrohge  Kjeld 
Krabbe,  Jens  og  Christiern  Jul  og  et  Medlem  af  Slægten 
Skinkel.  Hans  Kancelli  bestyredes  af  hans  tidligere  Kansler, 
Hr.  Hans  Henriksen,  og  3  Skrivere :  Erik,  Lavrids  og  Knud, 
besørgede  de  daglige  Forretninger.  En  Kapellan,  Hr.  Hans, 
forestod  Gudstjenesten.  To  Kammersvende  og  en  Karl 
havde  han  til  .sin  daglige  Opvartning.  5  Svende  ledsagede 
ham  paa  hans  Rejser,  og  naar  han  kjørte  ud  havde  han  en 
Løber  foran  sin  Vogn.  Hertil  kom  et  talrigt  Personale  i 
Kjøkkenet  (2  Kokke  og  i  Kokkedreng),  i  Bryggerset,  Bage- 
riet,   Kjælderen    og  Stalden,    samt    endelig    den    kvindelige 

Besætning,  der  styredes  af  Anna  Olufsdatter  og  bestod  af 
en  Fadeburskvinde  med  hendes  Pige,  samt  en  Mælkedeje 
(Mejerske)  og  hendes  Piger.  En  Underfoged,  en  Portner  og 
en  Skovfoged  afsluttede  Tallet  paa  Bispens  Omgivelser,  der 
i  alt  bestod  af  henved  40  Personer^). 

Først  og  fremmest  gjaldt  det  om  at  sikre  Ove  Bille  et 
—  som  Tiden  kaldte  det  —  « ærligt  Underhold*  paa  sine 
gamle  Dage.  Vel  havde  Kongen  anvist  ham  Skovkloster  til 
Opholdsted  og  forlenet  ham  med  det  tilliggende  Gods 
afgiftsfrit  paa  Livstid.  Men  betydelige  Udgifter  vare  dog 
forbundne  med  denne  Gave;  thi  Abbeden  og  Klosterbrødrene 
skulde  underholdes  af  Klostrets  Indtægter.  At  Indtægterne 
under  disse  Omstændigheder  ikke  kunde  strække  til,  er  ikke 
til  at  undres  over.  Et  lille  Vidnesbyrd  herom  finde  vi  i  et 
Brev  fra  Begyndelsen  af  1538,  hvori  Ove  Bille  klager  over, 
at  hans  Svende  Jens  Jul  og  Skinkel,  der  havde  faaet  Ind- 
bydelse til  at  følge  Albert  Gøye,  da  han  skulde  ride  ud  og 
modtage  sin  unge  Brud,  vare  saa  daarligt  forsynede  med 
Klæder,  at  de  ikke  kunde  møde  i  en  saa  fin  Forsamling 
«enten  os  eller  dem  til  Ære» ").  Der  var  allerede  Tale  om, 
at  Bispen  skulde  flytte  over  til  Skaane  og  bo  paa  en  af 
Eskes  Gaarde,  da  Mogens  Billes  Død  og  Arven  efter  ham 
forbedrede  hans  økonomiske  Stilling.  I  Aaret  1538  vare  han 
og  Knud  Bille  —  under  Eskes  Fraværelse  i  Udlandet  — 
stærkt  optagne  af  Skiftet  efter  Broderen,  og  Ove  Bille  op- 
holdt sig  i  den  Anledning  af  og  til  paa  Svanholm.  Han 
afslog  derfor  gjentagne  Opfordringer  fra  Sofie  Krummedige 
til  at  tage  Ophold  paa  en  af  hendes  Gaarde,  uagtet  en 
smitsom  Sygdom  herskede  paa  Skovkloster. 

Kongen  havde  imidlertid  stadig  givet  Løfter  om,  at 
Biskop    Ove   skulde  faa  fuld  Erstatning  for,    hvad  han  havde 


^)   Oplysninger    herom    ere    hentede    fra    talrige    Breve    og     fra    Ove    Billes 

Testaraent. 
^)  Ove    B.    t.    Eske    B.,    Skovkloster    ^2     1538.       Or.    i    Ny    Kgl.    Saml. 

1301   e.  Fol. 

mistet.  Det  var  sikkert  et  ubetænksomt  Løfte,  thi  Aarhus 
Stifts  Indtægter  beløb  sig  til  over  8000  Tdr.  Korn,  og  Tiden 
gik  da  ogsaa  hen,  uden  at  Løftet  blev  opfyldt.  De  Tilbud, 
som  Kongen  gjorde,  mente  Bispen  ikke  at  kunne  modtage, 
og  med  en  for  ham  aldeles  usædvanlig  Bitterhed  skriver  han 
til  Eske:  «Saa  veed  Du  vel  selv,  hvilke  gode  Løfter  og 
Tilsagn  der  har  været  givet  baade  Dig,  os  og  flere  af  vore 
Venner,  og  hvad  Gavn  og  Profit  derefter  fulgte.  Kjære 
Broder,  thi  ville  vi  endnu  som  tilforn  befale  den  Sag  i  Guds 
Vold  og  Hans  kongelige  Majestæts  Haand  i  det  Haab,  at 
Hans  Naade  dog  med  Tiden  anser  og  betænker  vor  villige 
Tjeneste«  ^). 

Da  Eske  Bille  i  Efteraaret  1538  vendte  tilbage  fra  sin 
Gesandtskabsrejse  i  Udlandet,  tog  han  sig  med  vanlig  Energi 
af  sin  Broders  økonomiske  Forhold.  Han  opnaaede  ogsaa, 
at  Kongen  overdrog  Ove  Bille  Tølløse  Gaard  og  By  for 
Livstid  tillige  med  Byerne  Ubberup,  Kvarmløse  og  Vallingerød. 
Godset  havde  tidligere  tilhørt  Roskilde  Stift,  og  Indtægterne 
deraf  beløb  sig  til  c.  160  Tdr.  Byg,  65  Tdr.  Rug,  40  Tdr. 
Havre,  1V2  Td.  Smør,  10  Sider  Flæsk,  foruden  4  Køer  samt 
Faar,  Lam,  Gjæs  og  Høns.  Følgebrevet  til  Bønderne  er 
udstædt  den  9de  December  1538,  men  Forleningsbrevet  først 
den  25de  Novbr.  1546.  Det  samme  Forhold  fandt  Sted 
med  Hensyn  til  Forleningen  med  Skovkloster,  som  Ove 
Bille  paavislig  har  haft  lige  siden  1537,  skjønt  Lensbrevet 
først  er  dateret  den  3dje  December   1540''). 

Dette  blev  ikke  det  eneste  Bevis  paa  Kongens  venlige 
Stemning  imod  Bispen.  Fra  Aaret  1540  af  skulde  Lens- 
manden paa  Vordingborg  aarlig  udlevere  ham  4  Læster  Korn 
(80  Tdr.  Rug  og  96  Tdr.  Byg)  til  hans  Underhold.  .  1 544 
fik  han  endvidere  Forleningsbrev  paa    Egebjerggaard    i    Ods 


')  Rordam,  Hist.   Kildeskr.  I.  471. 

^)   Danske   Mag.  4   K.   IV.   325—26.     Kancelliregisiranter  1535  —  50  S.  154. 
Rørdam,  a.  St.    I.   739—40. 

Herred  at  nyde  afgiftsfrit  paa  Livstid.  Endelig  fik  han  1552 
Gjelstrup  Len  i  Ods  Herred,  som  Mogens  Bille  havde  haft^). 
Man  tør  vel  saaledes  sige,  at  Kongen  har  opfyldt  en  Del 
af  sit  Løfte  til  Ove  Bille.  Indkomsterne  af  disse  afgiftsfri 
Len  maa  have  været  fuldt  tilstrækkelige  til  at  skaffe  ham 
det  «ærlige  Underhold»  paa  hans  gamle  Dage,  som  Riget 
og  Kronen  ogsaa  vare  ham  skyldige  paa  Grund  af  de 
Tjenester,  han  havde  vist  dem,  og  den  store  Virksomhed  i 
Statens  Tjeneste,  han  havde  udfoldet. 

Eske  Bille  havde  i  Forening  med  Kansleren  Johan  Friis 
stedse  varetaget  Broderens  Interesser  hos  Kongen.  Selv 
viste  Eske  sit  broderlige  Sindelag  paa  en  i  Sandhed  kongelig 
Maade,  da  han  efter  Mogens  Billes  Død  trods  haardnakket 
Modstand  fra  Knud  Billes  Side  endelig  havde  naaet  sit 
gamle  Maal,  at  komme  i  Besiddelse  af  Fædrenegaarden 
Svanholm.  Ove  Bille  havde  trofast  hjulpet  ham  i  hans  Be- 
stræbelser herfor  —  hvad  senere  nærmere  skal  omtales  — 
og  af  Taknemlighed  udstædte  Eske  Bille  den  4de  December 
1540  (Dagen  efter  at  Kongen  havde  udstædt  Forlenings- 
brevet  paa  Skovkloster)  følgende  Dokument: 

«Jeg  Eske  Bille  til  Svanholm,  Ridder,  gjør  alle  vitterligt, 
at  for  den  store  mangfoldige  Velgjerning  og  broderlige 
Kjærlighed,  som  min  kjære  Broder  Biskop  Ove  Bille  min 
kjære  Husfrue,  hvis  Sjæl  Gud  naade,  mig  og  mine  Børn  altid 
udi  mange  Maader  haver  gjort  og  bevist,  har  jeg  undt  og 
forlenet  Hans  Naade  med  min  fædrene  Gaard  Svanholm  med 
alle  Gaarde,  Gods  etc,  med  saa  mange  mine  Gaarde  og 
Godser  mit  eget  Arv  og  Eje  dér  udi  Horns  Herred  liggendes, 
og  som  jeg  hidtil  til  fornævnte  Svanholm  haft  haver,  at  have, 
nyde  og  beholde   for  et  kjærligt  Laan,   frit  og  kvit  udi  Hans 

')  Danske  Mag.  3.  R.  I.  169 — 71,  4  K.  I.  32  og  IV.  325.  Kancelli- 
registranter 1535 — 50  S.  273  og  1351  —  55  S.  196,  207.  Ove  Bille  takker 
''*if,  1540  fra  Skovkl.  Eske  B.  ug  Joh.  Fnis  for  deres  t  Umage,  I 
havde  at  forhandle  samme  vore  Ærinder  hos  v.  n.  Herrei.  Or.  i  Ny 
kgl.   Saml.    1301   e.  Fol. 

Naades  Livstid  i  rolig  Hævd  og  Brug  for  mig  og  alle  mine 
Børn,  saa  længe  H.  N.  lever;  og  maa  og  skal  H.  N.  samme 
Gaard  annamme,  naar  og  paa  hvilken  Tid  og  Dag  H.  N. 
selv  tykkes.  Men  naar  Gud  almægtigst  det  saa  forset  haver, 
at  H.  N.  dør  og  afgaar,  da  skal  samme  Gaard  og  Gods 
med  al  dens  rette  Tilliggelse  uhindret  igjen  komme  til  mig 
og  mine  kjære  Børn  og  Arvinger.  Til  ydermere  Vidnesbyrd 
har  jeg  med  min  fri  Vilje  og  velberaad  Hu  hængt  mit  Ind- 
segl  neden  for  dette  mit  aabne  Brev,  kjærligen  tilbedende 
ærlige  velbyrdige  Mænd  Klavs  Daa  til  Ravnstrup  og  Hans 
Villumsen,  Forstander  til  Gavnø  Kloster,  samme  Brev  med 
mig  at  forsegle.  Datum  Skovkloster,  S.  Barbare  virginis  Dag 
(f'i2)  i54o')». 

Ove  Bille  overlevede  Eske,  og  efter  dennes  Død  for- 
nyede Sønnen  Peder  Bille  Forleningsbrevet  paa  Svanholm 
og  to  Gaarde  i  Løve  Herred  den  27de  Februar   1552^) 

18  Aar  henlevede  Ove  Bille  paa  Skovkloster.  Sjælden 
forlod  han  dette  sit  nye  Hjem  og  da  kun  for  at  aflægge  et 
kort  Besøg  hos  sine  Venner  paa  Svanholm  og  Vallen,  hos 
Anders  Bille  paa  Søholm  eller  Oluf  Rosenkrans  paa  Vallø, 
eller  paa  Tølløsegaard  midt  i  sin  Slægts  gamle  Hjemstavn 
Merløse  Herred.  Kun  én  Gang  har  han  af  alvorlige  tvingende 
Grunde  maattet  forlade  Skovkloster  for  længere  Tid.  Det 
var  i  Foraaret  1539,  da  Danmark  truedes  med  Angreb  baade 
fra  Kong  Gustav  i  Sverig  og  fra  Kejser  Carl  V.,  der  under- 
støttede Christiern  IL 's  Svigersøn  Pfalzgreven.  Store  Troppe- 
masser vare  samlede  syd  for  Elben,  Kong  Gustav  havde 
udrustet  baade  sin  Hær  og  Flaade,  og  i  Holland  laa  efter 
Sigende  en  stor  Flaade  rede  til  at  afgaa  til  Danmark.  Her 
var  man  selvfølgelig  ængstelig  ved  de  truende  Udsigter  til 
Krig;  Hær  og  Flaade  sattes  paa  Krigsfod,  og  Kongen  drog 
selv  til  Hertugdømmerne  for  at  værge   Grænsen.     Man  fryg- 


*)  Kopi  i  Ny  kgl.  Saml.     1301   e.  FoL 
')  Or.  i  Rigsark.  Voss.     Svanholm    14. 

tede  imidlertid  ikke  alene  de  ydre  Fjender;  ogsaa  mod  de 
mange  i  Landet  selv,  som  ansaas  for  at  være  Tilhængere  af 
den  katolske  Religion  og  mentes  gjerne  at  ville  have  Bisperne 
indsatte  igjen  i  deres  gamle  Værdighed,  nærede  man  en  — 
vistnok  noget  ugrundet  Frygt.  Aaret  før  havde  man  ymtet 
om  «et  stort  Forræderi*  i  Danmark  og  udmalet  Følgerne, 
hvis  blot  én  var  forhaanden,  som  vilde  straffe  og  plage 
Holstenerne,  indlemme  Slesvig  i  Riget  og  gjenindsætte 
Bisperne').  Nu  syntes  der  at  være  Fare  paa  Færde,  thi 
Pfalzgreven,  som  kom  med  Kejserens  Hjælp,  vilde  utvivlsomt 
søge  Støtte  hos  Katolikerne  i  Danmark.  Det  gjaldt  derfor 
om  at  sikre  sig  imod,  at  de  katolske  Bisper  paany 
kom  frem.  Joachim  Rønnow,  der  sad  fængslet  paa  Drags- 
holm, skulde  flyttes  til  et  fastere  Forvaringssted'),  og  lige 
overfor  Ove  og  Torben  Bille  tog  Slægten  saadanne  For- 
holdsregler, at  man  maa  formode,  at  den  har  næret  Frygt 
for  deres  personlige  Sikkerhed.  Det  besluttedes  nemlig,  at 
Ove  skulde  begive  sig  til  Vallen  og  Torben  Bille  til  sin 
Broder  Klavs  Billes  Borg  Vanaas.  Paa  disse  to  efter  Da- 
tidens Fordringer  stærke  Slotte  kunde  de  være  i  Sikkerhed 
under  en  eventuel  Invasion  ikke  alene  for  Vold  af  Fjenderne, 
men  ogsaa  for  Overgreb  fra  Kongens  og  hans  holstenske 
Raadgiveres  Side,  idet  Brødrene  paa  en  vis  Maade  overtoge 
Ansvaret  for  deres  Personer  og  deres  Handlinger. 

I  Begyndelsen  af  Marts  Maaned  1539  kom  Eske  Bille 
med  sin  Hustru  til  Sjælland.  Han  skulde  i  Forening  med 
Preusseren  Ji.irgen  Klingenbeck  overtage  Statholderposten  i 
Kjøbenhavn  og  dermed  Forsvaret  af  Østdanmark  under  en 
eventuel  Krig.  Han  mødtes  derpaa  med  sine  Brødre  Ove 
og  Knud  paa  Svanholm,  og  endnu  paa  dette  Tidspunkt 
synes    der   ikke    at    have   været   Tale    om    nogen    Frygt   for 


^)  Hist.  Tidskrift.    4.  R.  VI.  272,  294. 

^)   Statholderne    i  Kbhvn.    t.    Chr.   III.     Kbhvn.    ^*'4     1539.    Kone.   i    Eske 
Billes  Arkiv. 


652  OVE    BILLE    DRAGER    TIL    VALLEN. 

Bispens  Sikkerhed.  Men  den  3dje  April  opfordrede  Ove 
Bille  indtrængende  Eske  til  at  komme  til  Skovkloster  og 
tale  med  ham.  Bispen ,  vilde  «for  Aarsagers  Skyld »  ikke 
møde  Broderen  1  Roskilde,  men  bad  ham  om,  uagtet  Eske 
havde  faaet  Kongens  Befaling  til  strax  at  begive  sig  til  Kjøben- 
havn,  «for  mærkelige  Aarsagers  Skyld,  vi  ikke  nu  skrive 
kunne:  ,  strax  at  komme  til  sig.  «Her  siges  mange  mærke- 
lige Tidender,  den  alsommægtigste  Gud  bevare  alle  danske 
Mænd  vel»,  skriver  Kjeld  Krabbe  Dagen  efter  til  Eske  fra 
Skovkloster.  Den  iste  Maj  finde  vi  dernæst  Ove  Bille  i 
Helsingør.  Herfra  melder  han  sin  Svigerinde  paa  Vallen  sin 
Ankomst  en  af  de  første  Dage;  « Efter  vore  Brødres  og  flere 
vore  borne  Venners  Raad  og  Samtykke  agte  vi  i  den  hellige 
Trefoldigheds  Navn  at  give  os  her  fra  udi  Morgen  til  Skaane 
og  siden  tale  med  Hr.  Tyge  (Krabbe),  vor  kjære  Frænde, 
og  derefter  strax  at  komme  til  Eder,  skjønt  det  ikke  kan 
ske  uden  vore  kjære  Brødres  og  Eders  store  Umage,  Kost 
og  Besvær ».  At  der  samtidig  har  været  ført  Forhandlinger 
med  Kongen  om  Ove  Billes  Person,  fremgaar  af  et  Brev  fra 
Knud  Bille  til  Eske,  hvori  han  ønsker  at  vide,  om  Eske  har 
faaet  Svar  fra  Kongen  paa  den  Skrivelse,  «vi  skreve  Hans 
Naade  til  om   vor  Broder  Bispen*. 

Den  $te  Maj  indtraf  Ove  Bille  paa  Vallen.  I  Helsingør 
havde  han  faaet  Underretning  om,  at  Kong  Gustav  kun 
havde  rustet  til  Selvforsvar  og  ikke  til  Angreb  paa  Danmark. 
Ligesaa  havde  Eske  tilskrevet  ham,  at  Kongen  ikke  længere 
nærede  nogen  Frygt  for  Angreb  denne  Sommer.  Bispen 
mente  derfor,  at  det  ikke  var  nødvendigt,  at  han  blev  lig- 
gende paa  Vallen,  Eske  og  hans  Hustru  til  Besvær;  men, 
tilføjer  han  i  sit  Brev  herom  til  E.ske,  « efter  den  LejHghed, 
som  begiver  sig  med  os,  hverken  ville  eller  kunne  vi  rejse 
herfra,  førend  vi  derom  faa  Din  Erklæring  og  gode  Raad». 
Klavs  Bille  havde  besøgt  ham  paa  Vallen,  og,  skriver  han, 
« forfarede  vi  af  ham,  at  han  havde  været  paa  Vanaas  og  be- 
redt alt  til  hans  Broders  [Torben  Billes)  Komme,    som   efter 

hans  og  hans  Venners  Raad  skal  ligge  og  paa  nogen  Tid 
blive  dér;  saa  har  hans  Venner  lige  saadan  Anslag  og  Me- 
ning om  ham,  som  Du  og  andre  vore  Venner  have  om  os.» 

Krigsfaren  trak  over  denne  Gang,  som  saa  ofte  siden, 
uden  at  slaa  ned,  og  Biskop  Ove  vendte  tilbage  igjen  til 
Skovkloster,  efterat  han  under  sit  Ophold  paa  Vallen  havde 
haft  den  store  Sorg  at  se  sin  Svigerinde  afgaa  ved  Døden. 
Men  at  Forholdet  til  Kongen  ikke  strax  blev  klaret,  derom 
vidner  en  Skrivelse  fra  Jiirgen  Klingenbeck  til  Eske,  hvori  han 
beklager,  at  han  paa  Grund  af  Tidens  Knaphed  ikke  har  kunnet 
forebringe  Kongen  den  bevidste  Sag  angaaende  Bispen; 
men  om  kort  Tid  vilde  Kongen  komme  til  Kjøbenhavn  og 
Sagen  vilde  da  kunne  blive  ordnet.  Om  Resultatet  af  disse 
Forhandlinger  foreligger  imidlertid  intet  ^). 

Ligesom  Ove  Bille  i  sine  Velmagtsdage  havde  været 
det  ledende  Midtpunkt  i  et  mægtigt  politisk  Parti,  saaledes 
blev  han  og  hans  Hjem  nu  et  Midtpunkt  for  hele  hans 
store  Slægt.  Intet  af  Betydning  indenfor  Slægten  kunde 
foretages,  uden  at  man  først  havde  indhentet  hans  Raad. 
Selv  omfattede  han  alle  sine  ældre  og  yngre  Slægtninge 
med  levende  Sympati,  altid  virksom  med  Raad  og  Vejledning, 
hvad  enten  det  gjaldt  vigtige  økonomiske  Interesser  eller 
Ungdommens  Studeringer  og  Giftermaal.  Et  særligt  varmt 
Forhold  bestod  mellem  ham,  Eske  og  Sofie  Krummedige. 
Vi  skulle  senere  se,  med  hvilken  Omsigt  han  gjennemførte 
Eskes  Yndlingstanke,  Erhvervelsen  af  Svanholm,  og  med 
hvilken  Besindighed  og  Klogskab  han  ledede  Eske  under 
dennes  bitre  Arvestrid  med  Gøyerne  om  Arven  efter  Mogens 


^)  Om  Krigsfaren  Foraaret  1539  se  Danske  Mag.  3.  R.  VI.  passim.  Breve 
fra  Ove  Bille  t.  E.  1!.  og  Fru  Sofie,  dat.  Skovkloster  ^  3,  Svanholm 
'*/3,  Skovkloster  ^4,  Helsingør  ^/s,  Vallen  ",5  og  '*,s  1539;  Kjeld 
Krabbe  t.  E.  B.,  Skovkloster  *U  1539,  alle  1  Ny  kgl.  Saml.  1301  e.  Fol. 
Knud  Bille  t.  E.  B.,  Gladsa.xe  ^'5  1539  og  [.  Klingenbeck  t.  E.  B., 
Copenhagen  '.7   1539,  i  D.  Ad.   Br.  7.    199  og  9.    loi. 

Bille  og  Sofie  Gøye.  Samtidig  forstod  han  at  bevare  det 
broderlige  Forhold  til  Knud  Bille,  uagtet  han  modarbejdede 
ham  i  hans  Strid  med  Eske  om  Svanholm.  Knud  besøgte 
ham  stadig  paa  Skovkloster,  naar  han  som  Medlem  af  Rigs- 
raadet  kom  til  Sjælland,  og  under  et  Ophold  hos  Broderen 
blev  han  ramt  af  det  Sygdomstilfælde,  der  medførte  hans  Død. 
Af  Søstrene  synes  han  at  have  været  særlig  knyttet  til 
Hilleborg,  der  var  gift  med  Lavrids  Skinkel  til  Egeskov,  som 
døde  1533.  Han  havde  den  Sorg  at  miste  hende  allerede 
1536,  da  hun  var  draget  over  til  ham  i  Roskilde  for  at 
trøste  ham  efter  hans  Fald.  Han  lod  hende  begrave  i 
Roskilde  Domkirke^).  For  hendes  Børn  var  han  en  trofast 
Ven;  jævnlig  sendte  han  sin  Kansler  over  til  Egeskov  for  at 
varetage  deres  Interesser,  en  Slægtning  af  dem  var  optaget  i 
hans  Husstand,  og  Døtrenes  Forsørgelse  ved  gode  Giftermaal 
laa  ham  varmt  paa  Hjerte.  Hilleborg  Skinkel  blev  saaledes 
ved  hans  Medvirkning  gift  med  Klavs  Daa  til  Ravnstrup,  en 
god  Ven  og  Slægtning  af  Billerne.  Ogsaa  Søsterdøtrene  fra 
Østrup  i  Jylland,  Joachim  Lykkes  Børn,  omfattede  han  med 
levende  Interesse,  og  flere  Breve  vidne  om  hans  Harme  over 
den  Mangel  paa  faderlig  Omhu,  den  gamle  Hr.  Joachim 
viste,  da  han  lod  Eske  og  Hustru  paatage  sig  Udgifterne 
ved   Karen   Lykkes    Giftermaal   med   Erik  Krabbe^). 

Selvfølgelig  var  det  dog  Eskes  og  hans  Families  Vel- 
færd, der  særlig  laa  ham  paa  Hjerte.  Under  et  Besøg  i 
Roskilde  Efteraaret  1538  blev  Sofie  Krummedige  alvorlig 
syg.  Herom  skriver  Ove  Bille  i  Januar  1539  til  Eske: 
«Kjende  Gud,  at  vi  ikke  uden  stor  Sorg  og  Drøvelse  været 
har,  siden  Du  rejste  fra  os,  og  vi  saadan  Din  kjære  Husfrues 
Lejlighed  forfarede. »  Eske  bør  lægge  alt  i  Guds  Haand 
og  fremfor  alt  «med  alle  Midler,  Ord  og  Lempe  og  Under- 
visning opholde  hende,   at  hun  ikke  bekymrer  eller  græmmer 


')  Rørdam,  Hist.  Kildeskr.    I.   737. 

^)  Jvfr.  Lund,   Danmarks  Historie  X.  46 — 67. 

sig.»  Hvilken  fin  Følelse  og  kjærlig  Omhu  aander  ikke  ud 
af  disse  Ord.  Han  tilføjer:  <Vi  have  bespurgt  os,  siden  vi 
hendes  Lejlighed  forstod,  at  baade  her  udi  Landet  og  mange 
andre  Steder  i  Aar  har  mange  ærlige  Dannekvinder  veder- 
fares og  hændes  lige  saadan  Brøst  og  ere  dog  komne 
til  Deres  Helbred  igjen,  og,  som  os  er  foresagt,  da  brugte 
de  Bade  dertib  ^).  Da  Fru  Sofie  under  hans  Ophold  paa 
Vallen  i  Maj  1539  ramtes  af  den  samme  Sygdom  som  Aaret 
før,  tilraadede  han  indstændig  Eske,  at  lade  sin  Hustru 
komme  til  sig  og  stedse  være  hos  sig.  Og  da  Sygdommen 
tog  Overhaand,  sendte  han  Ilbud  efter  Broderen  og  var  selv 
til  Stede  ved  hendes  Dødsleje.  For  hendes  Børn  var  han 
som  en  Fader.  Peder  Bille,  Eskes  førstefødte  Søn,  var  hans 
Gudsøn.  Han  fulgte  derfor  med  dobbelt  Interesse  den  unge 
Mands  Færden  under  hans  Ophold  i  Udlandet,  understøttede 
ham  og  var  hans  Talsmand  hos  den  strænge,  noget  nøje- 
seende Fader,  naar  Peder  Bille  trængte  til  Penge.  Særlig 
synes  dog  den  gamle  ensomme  Mand  at  have  interesseret 
sig  for  de  Unges  Giftermaal.  Det  var  vel  ikke  saa  meget 
deres  Hjerteanligender,  der  sysselsatte  Bispen,  som  den 
praktiske  Side  af  Sagen  —  at  Børnene  stiftede  rige  og  an- 
sete Forbindelser.  Saaledes  arbejdede  han  med  Iver  for 
Peder  og  Henrik  Billes  Forlovelse  med  Birgitte  og  Karen 
Rosenkrans,  Oluf  Rosenkrans  til  Valløs  og  Ide  Munks  rige 
Døtre.  Det  var  ham,  som  tilraadede  Hr.  Oluf  at  vælge  til 
Bortfæstning  af  sin  I2aarige  Datter  Birgitte  «det  Tegn,  som 
er  virgo  og  paa  Danske  kaldes  Jomfru,  som  falder  den 
Tirsdag  og  Onsdag  næst  før  Palmesøndag*.  Han  henviser 
til  et  Skrift  af  den  lærde  Mand  Doktor  Carion,  som  siger, 
at  dette  Tegn  er  godt  til  «at  afvænne  smaa  Børn,  item  at 
bygge  og  fæste  sig  en  Jomfru  udi  Ægteskab,  men  dog 
være  hende  ubevaret  i  samme  Tegn*.      Han   lovede   selv    at 


^)  Ove  B.  t.  E.  B.  og   Sofie   Kr.     Skovkloster    ^i     1539.      Or.    i  Ny  kgl. 
Saml.   1301   e.  Fol. 

overvære  den  højtidelige  Bortfæstning,  som  foregik  paa  Vallø 
ved  Paasketid  1542.  Han  viste  herved  sin  faderlige  Kjær- 
lighed til  Peder  Bille,  da  han  ellers  altid  nægtede  at  være 
til  Stede  ved  store  «Værtskaber» ;  saaledes  afslog  han  Eskes 
Indbydelse  baade  til  Karen  Lykkes  og  Anne  Billes  Brylluper. 
Efter  Eskes  Død  var  Peder  Bille  den,  der  i  hans  sidste 
Leveaar  stod  ham  nærmest. 

At  en  Mand  med  et  saa  udpræget  katolsk  Sindelag 
som  Ove  Bille,  hvis  hele  Virksomhed  havde  været  en  Kamp 
for  den  gamle  Kirkeorden,  ikke  kunde  finde  sig  tilrette 
under  det  nye  kirkelige  Regimente,  vil  enhver  let  kunne 
forstaa.  At  han  maaske  ogsaa  har  næret  Haab  om  at  se 
den  gamle  Lære  paa  ny  rejse  sig  og  vinde  Sejr,  turde  blandt 
andet  fremgaa  af  den  ovenfor  S.  563  anførte  Ytring  af  ham 
og  hans  Søskende:  « Haver  Gud  det  saa  forset,  at  den  gamle 
Skikkelse,  Kirker  og  Klostre,  Guds  Lov  og  Tjeneste,  maa 
herefter  igjen  opkomme,  som  den  funderet  og  skikket  er>\ 
ville  de  være  villige  til  at  tilbagegive  Kirken  det  Gods,  som 
de  nu  have  faaet  tilbage  ved  Kirkegodsets  Inddragelse.  Et 
Vidnesbyrd  herom  finde  vi  ogsaa  i  hans  indstændige  Op- 
fordring til  Eske  i  Begyndelsen  af  1539  ^^"^  \kke  at  lade 
sine  Sønner  studere  i  Tyskland  men  ved  de  katolske 
Universiteter  i  Paris  eller  Løwen'),  Eske  fulgte  ikke  denne 
Gang  hans  Raad,  idet  han  sendte  sin  Søn  Hartvig  netop  til 
Wittenberg;  men  senere  sendte  han  dog  Henrik  Bille  til 
Frankrig,  og  det  er  maaske  ogsaa  efter  Tilskyndelse  af 
Biskop  Ove,  at  Klavs  Bille  lod  begge  sine  Sønner  studere 
i  Paris.  Men  efterhaanden  som  den  evangeliske  Lære  voxede 
sig  fast  i   Landet,   maatte  Ove  Bille  selvfølgelig  opgive  ethvert 

')  «Vi  raade  Dig  for  adskillig  Lejligheds  Skyld,  at  Du  ikke  forsender 
Dine   Sønner    af  Riget  inden  paa   Foraaret,   at  dersom  Du  vil  have  dem 

'  til  Studium,  da  raader  vi  Dig,  at  Du  enten  forsender  dem  til  Paris 
eller  og  til  Løwen,  og  at  de  ville  komme  til  os,  førend  de  komme 
af  Riget,  de  skulle  i  alle  Maade  være  os  velkomne .5  O.  B.  t.  E.  B. 
^1    1539.     Or.   i  Ny  kgl.   Saml.    1301   e.   l'ol. 

Haab  om  Katolicismens  Sejr.  Selv  indenfor  Klostret,  hvor 
dog  saa  meget  endnu  mindede  om  den  gamle  Tro,  hvor 
Munkeløfterne  krævedes  overholdte,  Ordensdragten  bevaredes 
—  om  Munkene  end  havde  maattet  opgive  Tonsuren  —  og 
hvor  mange  katolske  Kirkeskikke  hemmelig  holdtes  i  Ære, 
trængte  Luthers  Lære  ubønhørlig  ind.  Den  energiske  sjæl- 
landske Biskop  Peder  Palladius  undlod  ikke  paa  sine  Visitats- 
rejser  ogsaa  at  tilse  Klostrene.  Guds  Ord  skulde  jo  prædikes 
her,  ligesom  i  Landets  andre  Kirker,  efter  Kirkeordinansen. 
Som  Lensmand  paa  Skovkloster  skulde  Ove  Bille  paasee,  at 
alt  gik  i  Klostret,  som  det  burde,  og  han  maa  herigjennem 
være  kommet  i  hyppig  Berøring  med  Biskop  Peder.  Et 
venskabeligt  P'orhold  mellem  dem  indtraadte ;  af  et  Brev 
af  1552  fra  Ove  Bille  til  Kongen  fremgaar  det,  at  Peder 
Palladius  har  anvendt  sin  Indflydelse  ved  Hove  til  Bedste 
for  ham.  Ove  Bille  skriver  nemlig,  at  han  af  et  Brev  fra 
Dr.  Peder  Superintendent  har  erfaret,  «at  han  har  givet  E.  N. 
Højmægtighed  tilkjende  mine  Vilkaar  og  Lejlighed,  som  nu 
med  mig  begives  paa  min  Alderdom,  og  at  E.  N.  kgl.  Mt. 
har  dem  gunstelig  annammet  og  anset ».  Iblandt  andet  har 
Dr.  Peder  skrevet,  «at  E.  K.  M.  er  tilneget  ydermere  mig 
at  forsee,  nu  forladt  hos  Verden,  og  at  jeg  derfor  skulde 
selv  udvælge  og  begjære  noget  af  E.  N.  kgl.  Mt.,  hvor  mig 
tykkes  her  udi  Landet  belejligt,  da  vilde  E.  N.  gunstelig 
mig  det  unde  og  forlene ».  Han  udbeder  sig  derfor  Gjelstrup 
Len,  og,  som  ovenfor  omtalt,  fik  han  det  ogsaa  ^). 

Det  fortrolige  Forhold  til  Peder  Palladius  medførte  ogsaa 
et  Omslag  i  Ove  Billes  religiøse  Anskuelser.  Inden  sin  Død 
vides  han  at  være  gaaet  over  til  den  evangeliske  Tro.  Den 
iste  Januar  1555  sender  Peder  Palladius  ham  en  trykt  Nyt- 
aarshilsen,  hvoraf  Begyndelsen  lyder  saaledes:  Matth.  XXV. 
Omni  habenti  dabihir.    Clarissimo  et  piissimo  viro  et  domino, 


^)   D.    Mag.    3.    R.    I.     169.       Kancelliets     Brevbøger     1551 — 55     S.     197 
og  207. 
L  42 

do77iino  Avoni  Bille  episcopo  vero  ad  Christum  converso, 
stremilarn  hane  fro  læfo  ajini  novi  auspicio  Petrus  Palla- 
dius  mittit.  Ogsaa  hans  Kansler,  Hans  Henriksen,  skriver, 
at  han  døde  ^.ad  vera?n  et  pur  am  evangelii  doctrinam  in 
sen  ectu  te  conversus » )  ^ 

Om  Ove  Billes  Virksomhed  som  Lensmand  paa  Skov- 
kloster, Tølløse,  Egebjerggaard  og  Gjelstrup  foreligger  der 
kun  enkelte  Vidnesbyrd.  De  vise  imidlertid,  at  han  med 
Kraft  varetog  de  ham  underlagte  Lens  Interesser,  vaagede 
over,  at  intet  af  deres  Gods  blev  formindsket,  og  her,  som 
i  sin  øvrige  Livsvandel,  har  han  da  ogsaa  sat  sig  et  uplettet 
Minde.  Hans  Navn  vil,  ved  Siden  af  Peder  Lykkes,  altid 
nævnes  blandt  Danmarks  ypperste  katolske  Gejstliges. 

Ove  Bille  havde  jævnlig  været  syg  og  sengeliggende. 
Allerede  som  Biskop  i  Aarhus  havde  han  været  angrebet  af 
Sygdom  i  Benene.  Senere  slog  andre  Alderdomsskrøbelig- 
heder  sig  til.  Saa  længe  Sofie  Krummedige  levede,  sendte 
hun  ham  Urter  og  Lægemidler.  Senere  konsulerede  han 
Kongens  Livlæge,  Dr.  Capiten,  der  foreskrev  ham  forskjellige 
Ting,  der  hjalp  ham.  Han  bar  altid  hos  sig  en  Bøsse  med 
« Præservativer  som  ere  ferske  og  gode»,  skriver  han  1550 
til  Peder  Bille.  Men  Aarene  krævede  deres  Ret,  og  den  lode 
April  1555  døde  han  paa  Skovkloster.  Han  blev  begravet 
i  Antvorskov  Kloster  som  den  sidste  af  sin  Slægt,  der  hviler 
i  dette  Billernes  gamle  Mausoleum").  Kong  Christian  viste 
sin  Slægts  gamle  Tjener  den  sidste  Ære,  idet  han  trods  en 
alvorlig  Sygdom  i  sit  Ben  fulgte  hans  Baare  til  Graven. 
Paa  den  over  Ove  Bille  lagte  Gravsten  fremstilles  han  i 
biskoppelig  Dragt,   støttende    sig   til  Krumstaven   i    sin  højre 


*)  Pontoppidan,  Ann.  eccl.  dan.  II.  480.  Heiberg  anfører  i  sin  Biografi 
af  Peder  Palladius  Fortegnelsen  over  dennes  trykte  Skrifter  (Theol. 
Tidsskr.  IV.  166):  Et  Nylaarsønske  til  Ove  Bille  1555.  Decla- 
ratio  verb.  Esaiæ  9.  Puer  natus  est  nobis  etc.  Paa  et  Folio  Blad. 
Det  er  ikke  lykkedes  mig  at  finde  dette. 

')  Rørdam,  Hist.  Kildeskr.  I.  435. 

Haand,  medens  han  i  den  venstre  holder  Bibelen,  hvori  han 
læser  med  et  eftertænksomt  og  mildt  Udtryk.  Paa  begge 
Sider  af  Billedet  findes  hans  fædrene  og  mødrene  Ahne- 
vaaben,  og  Stenen  bærer  følgende  Indskrift:  Sepultus  hic 
reuerendus  in  Christo  Pater  Dominus  Avo  Bilde,  filius 
Petri  Bilde  de  Suanholm  quondam  Episcopus  Arhusiensis 
obiit  A.  D.  MDL  V  eius  anima  in  pace  requic^cat. 
Stenen  er  ikke  bevaret,  men  Arkivtegneren  Abildgaard  har 
i  forrige  Aarhundrede  udført  en  Tegning  deraf,  som  er  aftrykt 
i  Nye  Danske  JMagazins  første  Bind  Side  193  og  i  Mindes- 
mærker fra  Antvorskov. 

Ove    Bille    efterlod    sig    en    ret  anselig  Formue.     Af  for- 
skjellige    Mageskifter    med    Eske    Bille    fremgaar,    at  han  har 
besiddet    en    Del    Jordegods.      Hvorledes    dette     er    fordelt 
mellem  Arvingerne,   mangle  vi  Midler  til  at  konstatere.     Der- 
imod   yder    hans    Testament    et     vigtigt     Bidrag    til    Værd- 
sættelsen af  hans  Formue  i  rede  Penge  og  Klenodier.     Med 
stor  Omhu  har  han  i  sit  sidste  Leveaar  redigeret  dette  Akt- 
tykke, der  er  delt  i  to  Afsnit:     i)  Extract  af  mit  Testament 
paa    Guld,    Daler    og    Pendinge,    som    jeg    Ove   Bille    haver 
givet    fattige  Folk,    ad    pia    loca,    og   mine    egne  Tjenere, 
dateret   Skovkloster   21de  Maj    1554,  og:     2)  Extract  af  mit 
Te.stament  pro  rige  cognatis  et  amicis,  dat.  iite  Juli  1554. 
Den  samlede  Sum,  hvorover  han  har  disponeret  til  Gaver  til 
Fattige  og  Rige,  Slægtninge  og  Venner,  Kirker  og  Hospitaler, 
beløber  sig  til  —  fraregnet  Klæder  og  Viktualier: 
313  Guldgylden. 
328  rhinske  Gylden. 
39  ungerske  Gylden. 
19  Nobler. 
I  Engelot. 
640  Daler. 
1 160  Mk.  Pendinge. 
13  Sølvstobe  (Bægre). 
3  Sølvskaale. 

2  Gobeletter  (Bægre). 

3  Guldkjæder. 

6  Guldringe  og  en  Signetring. 
I   Guldske. 

Omsat  i  Mark  Pendinge  ville  ovennævnte  Pengesummer 
beløbe  sig  til  ca.  S400  Mk.  (i  Td.  Korn  =  I2  /3).  Men 
hertil  kommer  Værdien  af  Klenodierne,  af  hvilke  Ove  selv 
havde  arvet  en  Del,  saaledes  efter  Kong  Hans,  Biskop  Lage 
Urne,  Eske  og  Mogens  Bille.  Af  et  Inventarium  over  Anders 
Billes  Sølv  fremgaar,  at  det  Sølvbæger  med  Laag,  som 
han  arvede  efter  Ove  Bille,  vejede  63^2  Lod^).  De  andre 
Sølvbægere  have  utvivlsomt  ikke  været  ringere  i  Værdi. 

Igjennem  Gavebrevets  Poster  faa  vi  ligesom  en  Afspejling 
af  Hovedpunkterne  i  Ove  Billes  Liv.  Vi  se  hans  Virksomhed  og 
Interesser,  hans  Slægt  og  Venner  kort  alt,  hvad  der  var  ham 
kjært  i  Livet,  ligesom  passere  Revue  for  os.  Fra  den  lille 
Sognekirke  til  Svanholm,  Krogstrup  Kirke,  hvor  han  vel 
selv  var  døbt,  føres  vi  over  Roskilde  Domkirke,  i  hvis 
Kapitel  han  havde  indtaget  en  fremragende  Plads,  til  Aarhus 
Bispesæde.  Til  Domkirken,  Kannikerne,  Præsterne,  Skolen 
og  de  fattige  i  Aarhus  skjænkede  han  betydelige  Penge- 
summer og  desuden  særlig  til  Kirken  to  Sølvkors.  Over 
Skovkloster  og  Næstved,  hvis  Abbed,  Munke,  Præster,  Kirker 
og  Fattigfolk  betænkes  efter  en  mindre  Maalestok,  føres  vi 
endelig  til  hans  « Lejersted »  i  Antvorskov  Kloster,  og  her 
udfoldes  atter  en  rig  Gavmildhed.  Klostret  faar  Gods  og 
Penge,  S.  Nicolai  Alter  i  Klosterkirken  Bispens  Kalk  og 
Disk,  en  rød  Fløjels  Hage  og  Messedragt  samt  Ove  Billes 
Fløjels  Kjortel.  Prior,  Munke,  Præster  og  de  fattige  i  Slagelse 
betænkes  ligeledes  rigeligt  Et  Blik  paa  den  Række  af 
Mænd  og  Kvinder,  som  nævnes  i  Testamentet,  viser,  at  Ove 
Bille  var  den  sidste  af  Søskendene  fra  Svanholm.  Det  blev 
da    Brødre-    og    Søstrebørnene,    der    kom    til    at    nyde    godt 

')   D.   Ad.    Br.   6.    183. 

af  hans  Gavmildhrd,  og  først  og  fremmest  Brødrene  fra 
Svanholm,  Eskes  <>g  Sofies  Børn.  Til  dem  skjænkes  «det 
forgyldte  Stob  med  Laag,  gjort  af  Kong  Hans»  (Peder  Bille), 
«Sølvstoben  gjort  af  Hans's  Signet  og  Sekret*  (Jørgen  Bille), 
Guldkjæden  med  Guldkorset,  hvori  var  fremstillet  Kristi  Kors- 
fæstelse (Peder  Bille),  og  til  alle  Eskes  Sønner  i  Forening 
den  Guldkjæde,  deres  Fader  havde  skjænket  ham.  Ogsaa 
alle  de  andre  Brodersønner  fra  Svanholm  og  Kjærsgaard 
fik  hver  et  Sølvstob,  medens  Døtrene  og  Svigersønnerne 
begavedes  med  Pen^^e.  Af  den  gamle  Slægt  levede  endnu 
Anders  Bille  og  Khivs  Bille.  Medens  den  førstnævnte  og 
hans  Hustru  modtoge  kostbare  Gaver  i  Sølvbægre  (et  hvidt 
Stob  med  Laag),  Gobeletter  (sniaa  Drikkebægre),  Ringe  og 
Penge,  nævnes  ikke  Klavs  Bille  og  hans  Sønner  i  Testa- 
mentet. Derimod  fik  hans  Døtre  en  lille  Pengesum.  Det 
vilde  blive  for  vidtløftigt  her  at  nævne  alle,  som  Ove  Bille 
havde  erindret  ved  Fordelingen  af  sit  Gods  og  Guld.  Det 
skal  dertor  kun  til  Slutning  omtales,  at  han  skjænkede 
Kongen,  Dronningen  og  den  unge  Hertug  Frederik  hver  et 
Sølvstob,  Kansleren  Johan  Friis  en  Guldring  med  en  stor 
Safir,  samt  endelig  Dr.  Peder  Palladius  i  Nobel  og  4  rhinske 
Gylden.  Der  klinger  ^jennem  disse  sidstnævnte  Gaver  lige- 
som en  Forsoningens  Stemme  til  de  Mænd,  der  havde  knust 
den  Aandsretning,  for  hvilken  Ove  Bille  have  været  den 
ihærdigste  og  nobleste  l'^orkæmper  ^) 


KNUD  BILLE  til  Gladsaxe  (j   1543)   og  Efterkommere. 

(Lindved-   og  Kjærsgaard-Linjerne.) 

Knud  Bille  gik  uskadt  ud  af  Grevens  Fejde,  under 
hvilken  han  havde  spillet  en  ret  passiv  Rolle.  Først 
havde    Sygdom    hindret   ham    i    at   indtage  den  Plads,    der  i 

*)  Nye  danske  Mag.   L  241 — 248. 

Følge  hans  Alder  og  Rigsraadsværdighed  tilkom  ham  blandt 
den  skaanske  Adel,  og  da  han  endelig  indtraf  paa  Skue- 
pladsen i  det  afgjørende  Vendepunkt,  da  Adelen  ved  Nyt- 
aarstid  1535  opsagde  Grev  Christoffer  Huldskab  og  Troskab, 
var  Ledelsen  gaaet  over  i  andres  Hænder.  Om  hans  Virk- 
somhed i  Fejden  forlyder  ikke  meget.  I  Forening  med 
Joachim  Trolle  modtog  han  i  Begyndelsen  af  Marts  Hylding 
paa  Hertug  Christians  Vegne  af  Almuen  i  ØstSkaane  ^). 
Senere  laa  han  i  Lejr  dels  i  Lund,  dels  foran  Malmø, 
og  endelig  finde  vi  ham,  som  ovenfor  omtalt,  i  Kjøben- 
havn  hin  12te  Avgust  1536,  da  han  med  sine  Fæller 
i  Rigsraadet  maatte  underskrive  Katolicismens  Dødsdom. 
Han  overværede  selvfølgelig  Rigsdagen  i  Kjøbenhavn  1536. 
Herfra  tilskrev  han  den  I2te  December  sin  Broder  Eske, 
at  han  nu  i  henved  7  Uger  havde  ligget  i  Kjøben- 
havn og  forgjæves  bestræbt  sig  for  at  faa  tilendebragt 
de  Hverv,  Broderen  havde  paalagt  ham  at  udføre  hos 
Kongen,  paa  Grund  af  de  «sware  Handel«,  der  havde  været 
paa  Færde.  Han  beklager  Ove  Billes  Skæbne  og  frygter 
for,  at  Sorgen  over  Søsteren  Hilleborgs  Død  og  al  den 
Modgang,  Bispen  havde  haft  paa  sine  gamle  Dage,  «skal 
korte  fast  paa  hans  Helbred  »*^).  Ved  Kroningsrigsdagen 
Sommeren  1537  var  han  atter  i  Kjøbenhavn  og  blev  her  ud- 
valgt til  Kommissær  paa  det  forestaaende  Møde  med  svenske 
Sendebud  i  Halmstad,  der  skulde  afgjøre  Tvisten  om  de 
Godser  i  Danmark,  Kong  Hans  1 506  havde  berøvet  den 
svenske  Adel.  Lnidlertid  kom  Eske  Bille  til  Danmark,  og 
Mogens  Billes  kort  efter  paafulgte  Dod  1538  aabnede  ogsaa 
Knud  en  Udsigt  til  at  komme  i  Besiddelse  af  Svanholm. 
Hvad    vi    kjende    til    ham    i    hans    sidste    Leveaar,     hænger 

')  Dok.  herom  udstædle  af  Herredsfogeden  Anders  Aagesen  i  Lister 
Herred  '3  og  af  Hrdsfgd.  i  Gønge  og  Bregne  Herreder  ^,3  1535-  Or.  i 
D.  K.  Hist.  Fase.  16,  15  — 16.  Fuldmagt  og  Hverv  i  Snø})ohm, 
Skånes  beskrifning  I.  35 — 36. 

^)  D.  Ad.  Br.  8.   200. 

næsten  udelukkende  sammen  med  hans  Bestræbelser  for  at 
hindre  Eske  i  at  blive  Ejer  af  Fædrenegaarden.  Men  da 
dette  Forhold  vil  blive  særlig  behandlet  i  Eske  Billes  Biografi, 
skulle  vi  her  kun  omtale,  at  han  til  Slutning  maatte  bøje 
sig  for  den  Modstand,  der  fra  den  øvrige  Families  Side 
rejstes  mod  ham,  og  endelig  1540  mageskifte  sin  Part  i 
Svanholm  med  Eske.  Forøvrigt  stod  han  last  og  brast  med 
Broderen  i  dennes  Arvestrid  med  Gøyerne  efter  Mogens 
Billes  Død  og  i  andre  Familieanliggender,  og  det  gode 
Sammenhold  mellem  Brødrene,  som  var  en  nedarvet  Tradition 
i  Billeslægten,  blev  ingensinde  alvorlig  forstyrret  ved  Striden 
om  Svanholm. 

Knud  Bille  ejede  Kjærsgaard  i  Fyn,  til  hvilken  han 
efterhaanden  havde  samlet  en  Del  Gods,  men  han  opholdt 
sig  til  Stadighed  paa  Gladsaxe.  1540  fik  han  desuden  nogle 
Gaarde  i  Skaane  i  Pant  af  Kongen  for  et  Laan  paa  400 
Daler.  Han  var  jævnlig  plaget  af  Sygdom,  som  overhovedet 
synes  at  have  været  en  hyppig  Gjæst  hos  Brødrene  paa 
Svanholm.  Ogsaa  han  søgte  og  fandt  Raad  hos  Sofie 
Krummedige,  men  i  Sommeren  1540  blev  han  saa  haardt 
angrebet,  at  man  frygtede  hans  Liv.  Han  kom  sig  dog  saa 
vidt,  at  han  den  27de  Avgust  kunde  møde  personlig  paa 
Mogenstrup  og  afslutte  Skiftet  med  Eske.  Men  senere  tog 
Sygdommen  atter  Overhaand.  I  Februar  1541  takker  han 
Eske  for  tilsendte  Lægemidler  og  tilføjer  mistrøstig:  « Dersom 
det  ej  hjælper,  takker  jeg  dig  alligevel  for  Dine  gode 
broderlige  Raad  og  Kjærlighed »  ^).  Da  han  i  Maj  1542  be- 
søgte Ove  Bille  paa  Skovkloster,  blev  han  saa  syg,  at  man 
atter  frygtede  for,  at  han  skulde  dø.  Bispen  skriver  herom 
til  Eske:  «Give  vi  Dig  kjærlig  tilkjende,  at  paa  5te  Uge 
siden  kom  vor  Broder  Knud  Bille  hid  til  os  og  var  meget 
syg  og  skrøbelig,  saa  haver  han  og  siden  været  meste 
Delen;    men   nu    ved   8  Dage    haver    han   stedse   holdet  ved 


')  Kn.  B.  t.  E.  B.     Gladsaxe  ^2    1541.     Or.  i  D.  Ad.  Br.  9,   161. 

Sengen,  og  sige  de,  der  hannem  omgaas,  at  han  næppe- 
ligen  udgaar  af  denne  Sygdom,  Gud  almægtigste  være 
hans  Hjælp  og  Trøst ».  Bispen  har  derfor  kaldt  begge  hans 
Sønner  Erik  og  Sten  over  til  Skovkloster,  «thi  det  var  ikke 
godt,  at  ingen  af  dem  var  til  Stede  og  kunde  give  sig  til 
Gaarden  Gladsaxe,  om  hans  Hoved,  det  Gud  forbyde,  noget 
tilkommer;  de  kunne  faa  den  Skade  derover,  som  de  i  lang 
Tid  ej  forvinde  skulle*.  Eske  bør  staa  dem  bi  med  gode 
Raad  og  særlig  udvirke  hos  Kongen,  at  en  af  dem  faar 
Lenet,  hvis  Faderen  dør;  thi  denne  havde  laant  Kongen  en 
stor  Sum  Penge,  for  hvilken  han  hverken  havde  Sikkerhed 
i  Gods  eller  Len').  Han  naaede  dog  hjem  til  Gladsaxe-), 
men  døde  her  i  Begyndelsen  af  1543  og  blev  begravet  i 
Gladsaxe  Kirke  ^). 

Knud  Bille  efterlod  sig  2  Sønner,  Erik  og  Sten,  samt 
4  Døtre,  Hilleborg,  der  blev  gift  med  Lavrids  Grubbe  til 
Alslev,  Anne  og  Sofie,  der  døde  ugifte  henholdsvis  i  Maribo 
Kloster  og  S.  Klara  Kloster  i  Roskilde,  samt  Lisbet,  der 
ægtede  jens  Markvardsen  Rodsten.  Anne  opdroges  1537 
hos  Jomfru  Anne  Nielsdatter  Sparre  i  Odense.  Lisbet  var 
i  Huset  hos  Sofie  Krummedige  fra  1536—1538.  Knud  Bille 
takker  iste  November  1537  sin  Svigerinde  for  hendes  Omhu 
for  Datteren.  Hun  har  bedet  ham  om  at  sende  Datteren 
«hvad  hun  skal  have,  at  hun  kunde  siden  følge  Dig  blandt 
Folk»;  men  da  der  paa  hans  Egn  intet  findes  til  Salgs  og 
han    heller    ikke    har    Forstand    paa,    hvad    hun    skal    bruge. 


')  Ove  B.  t.  E.  B.,  Skovkloster  ^b  1542.  Or.  i  Ny  kgl.  -Saml.  1301 
e.  Fol. 

^)  Han  fik  Befaling  til  at  sende  3  Heste  af  sit  Len  paa  Tog  til  Sverig 
"/j2   1542.     D.  Mag.     3.  R.  VI.  357. 

')  18.  Febr.  1543  var  han  død,  i  Følge  et  Mageskiftebrev  mellem 
Ove  og  Eske  Bille  af  denne  Dag,  hvori  O.  B.  kalder  ham  «vor  afdøde 
Broder«.  Or.  i  Ny  kgl.  Saml.  1301  e.  Fol.  I  Følge  Brunius  Skånes 
Konsthist.  S.  690  findes  i  Gladsaxe  Kirke  Ligsten  over  «Knud  Bille  af 
Gladsaxe,  død  15161,     Aarstallet  er  selvfølgelig  læst  forkert. 

beder  han  Fru  Sofie  at  afkræve  Niels  Berelsen  (Eskes  Foged 
paa  Vallen),  loo  Mark,  som  denne  skylder  ham,  og  selv 
kjøbe  til  Datteren,  hvad  hun  behøver^).  Det  følgende  Aar 
sendtes  hun  til  Jomfru  Karen  Hansdatter  (sandsynligvis  i  et 
af  Roskilde  Jomfruklostre),  som  havde  lovet  at  undervise 
hende'-).  Siden  blev  hun,  uvist  naar,  gift  med  Jens  Rodsten, 
og  døde  i  Aaret   i6oi,    jy  Aar  gammel. 

Den  fra  Knud  Bille  udgaaende  Gren  af  Ætten  deler  sig 
i  to  Linjer:  Lindved  Linjen  og  Kjærsgaard  Linjen.  Af 
Brødrene  var  Erik  Bille  den  ældste.  Født  1520  paa  Glad- 
saxe, har  han  mulig  opholdt  sig  nogle  Aar  i  Udlandet,  thi 
Faderen  nævner  ham  i  et  Brev  af  3dje  Februar  1541  som 
hjemkommet.  Efter  Faderens  Død  giftede  han  sig  1544 
med  Karen  Marsvin  Pedersdatter  til  Lindved  i  Odense  Herred, 
og  denne  Gaard  blev  siden  hans  Ejendom,  til  hvilken  han 
sædvanlig  skriver  sig^).  Hans  Hustru  døde  allerede  25de 
Oktober  1548,  men  to  Aar  efter  giftede  han  sig  paa  ny, 
denne  Gang  med  den  20aarige  Gedske  Brockenhus,  Datter 
af  Mikkel  Brockenhus  til  Bramstrup  og  Karen  Lykke,  hvorved 
han  blev  Svoger  til  den  bekjendte  Feltherre  fra  Syvaars- 
krigen,  Frands  Brockenhus.  1554  forlenedes  han  med  Salling 
Herred,  som  han  fik  i  Pant  for  2000  Daler;  1361  indløste 
han  tillige  den  Part  af  Herredet,  som  Jakob  Reventlow  havde 
i  Pant,  og  1559  fi^  h^'^  Pantet  end  yderligere  forhøjet  med 
500  Daler*).  Fra  nu  af  er  han  ligesom  Broderen  Sten 
knyttet  til  Fyn,  og  1557  mageskifter  han  til  Fætteren  Peder 
Bille    til    Svanholm  Arvegods    i    Horns    Herred    mod  Gods  i 

»)   Or.   i   D.   Ad.   Br.   8.   315. 

^)  Magdalene  Brahe  t.  Sofie  Krutnmedige,  Boserup  "^^  5  38.  Or.  i  D.  Ad. 
Br.    10.   87. 

')  Hvorledes  han  1557  kunde  skrives  ^til  Tersløsc'  (i  Sjælland),  -er  mig 
ubekjendt.  Frands  Brockenhus  kvitterer  *",5  1557  Erik  Bille  til  Ters- 
løse  og  Hans  Barnekov  for  4000  Daler  til  Nyborgs  Befæstning.  Or.  i 
D.  Ad.  Br.    II.   23. 

^)  Erslev,    Danmarks    Lenvæsen    S.    36.      Registre    o.    a.    Lande    ^/a    1559' 

Fyn  (Vends  Herred »)M.  Som  Lensmand  i  Salling  Herred 
maatte  han  1556  rejse  Anklage  mod  sin  Fætter  Frands  Billes 
Svigermoder,  Sofie  Lykke,  Joachim  Hardenbergs  Enke  paa 
Sandholt,  der  havde  overtraadt  Recessen  af  1536  ved  at 
have  opkjøbt  og  ladet  udføre  af  Landet  et  stort  Antal  Øxne, 
ikke  mindre  end  1042  Stykker,  som  hun  ikke  selv  havde 
ladet  staldfodre.  Erik  Bille  førte  Sagen  imod  hende  gjennem 
alle  Instanser,  og  ved  kongelig  Retterthingsdom  af  14de 
Januar  1557  dømtes  hun  til  at  have  forbrudt  til  Kronen  saa 
mange  Øxne,  som  hun  imod  Recessen  havde  udført.  Kongen 
var  meget  forbitret  paa  hende,  men  paa  Dronningens  og  Prins 
Frederiks  Forbøn  lod  han  sig  bevæge  til  et  Forlig,  hvorved  han 
opgav  sin  Ret  til  at  inddrage  Fru  Sofies  Gods,  imod  at  hendes 
Svigersønner  udbetalte  til  ham  6260  Daler  for  Øxnene  og 
til  Erik  Bille  300  Daler  i  Kost  og  Tæring^).  Det  var  efter 
hans  TndstilHng,  at  Kongen  1560  bifaldt,  at  Salhng  Herreds- 
thing  skulde  holdes  ved  Hillerslev  Kirkegaard^).  Forøvrigt 
maatte  han  som  Lensmand  jævnlig  ledsage  fyrstelige  Personer 
(Enkedronning  Sofie,  Hertugerne  Adolf  og  Hans),  der  over 
Assens  rejste  til  Kjøbenhavn,  og  selv  fulgte  han  i  Februar 
1555  Dronning  Dorothea  og  Hertug  Frederik  til  en  Bryllups- 
fest i  Wismar,  ligesom  han  1561  i  April  ledsagede  Kong 
Frederik  paa  hans  Rejse  til  Holsten. 

I  Marts  Maaned  1563,  da  Krigen  med  Sverig  stod  for 
Døren,  blev  han  udnævnt  til  Skibschef,  og  den  følgende 
Maaned  til  Proviantmester  i  Fyn.  Han  kom  af  ukjendte 
Grunde  ikke  til  at  deltage  i  Krigen  1563,  hvorimod  han 
det  følgende  Aar  synes  at  have  været  Skibshøvedsmand.  I 
1565  har  han  deltaget  i  Krigen  som  Befalingsmand  i  Hæren; 
thi  i  Juni  Maaned  har  hans  Hustru  med  flere  andre  Adels- 
damer  besøgt    ham    i    Halmstad.      Han    deltog   i  Slaget    ved 


')   Or.   dat.   Kbhvn.,   ^^5    i557.      Arkivet  paa  Svanholm. 

*)  Bricka,  Kancelliets   Brevbøger    1556 — 60  S.   33,  63,   77,    106.     Kolderup 

Rosenvinge,   Gamle  danske   Domme  II.    163^ — 71. 
';  Bricka,  a.  S:.    S.  427. 

Svartcraa,  men  hermed  ender  ogsaa  hans  Virksomhed  som 
Ofiticer^).  Fra  1567  til  1568  havde  han  tillige  Odcnsegaard 
med  5  underliggende  Herreder  i  Forlening  og  var  saaledes 
nu  Fyns  mægtigste  Lensmand.  Han  laante  25  de  Juni 
1568  Kongen  looo  Daler,  men  allerede  20de  Septbr. 
samme  Aar  fik  han  Kongens  Befaling  til  at  overgive  Lenet 
til  Erik  Rosenkrans,  hvem  Kongen  ogsaa  havde  tilladt  at 
indløse  Salling  Herred  fra  ham'-).  Fra  nu  af  høre  vi  intet 
om  Erik  Bille,  førend  han  den  jdje  Juni  1573  døde  og  den 
22de  Juli  blev  begravet  i  Vor  Frue  Kirke  i  Odense.^) 

Erik  Billes  Hustru,  Gedske  Brockenhus  overlevede  sin 
Ægtefælle  i  26  Aar.  1580  tilmageskiftede  hun  sig  af  Kronen 
Rynkebygaard  i  Renge  Sogn,  Gudme  Herred,  og  her  tilbragte 
hun  sine  sidste  Aar*).  Hun  døde  paa  Korsør  Slot  den  lode 
Septbr.  1599  og  blev  begravet  ved  sin  Mands  Side  den 
22de  Septbr.  Over  deres  Grav  lod  den  ugifte  Datter  Sofie, 
der  havde  været  blandt  Dronning  Sofies  Jomfruer,  161 8  op- 
rejse et  Epitafium.  Deres  Sønner  Mogeiis''  og  Oves  Historie 
er  skildret  i  dette  Værks  2den  Del  S  450  og  459  ff.  Her 
skal  derfor  kun  nævnes  Sønnerne  Knud  og  Peder  Bille. 
Den  førstnævnte  skrev  sig  dels  til  Lindved,  dels  til  Flintholm. 
Han  giftede  sig  1578  med  Birgitte  Eriksdatter  Banner,  Enke 
efter  den    1564    afdøde  Klaus  Bryske^).      1580   mageskiftede 

')  Tegn.  o.  a.  L.  '^3,  '^4,  "s  1563,  2^  3,  '/s  1564.  Christoffer  Gøye 
t.  Birg.  Bølle,  Halmstad  '*s  1565:  Maa  Du  vide,  at  Anne  Oxe  og 
Margrethe,  Erik  Rosenkranses,  og  Maren  Bille  og  Gyesse,  Erik  Billes, 
og  Mette,  Morten  Krabbes,  ligge  her  endnu  i  Byen  og  ville  nu  drage 
tilbage  igjen>.     Or.   i   D.  Ad.   Br.   22,   55.     D.  Mag.  3.  R.   II  95. 

')  Tegn.  o.  a.  L.  -'5  1567,  "  ^^  Js/^^  10 ,_  2«;^_  i/^^  j^gg^  j^f^.  Kirke- 
hist.  Saml.  3.  R.   IV.  431 — 33. 

')   Ejler  Brockenhus's  Antegnelser  S.   35. 

^)  Laursen,  Kronens  Skjøder  S.  232.  Jacob  Madsens  Visitatsbog  S. 
174,   201. 

^)  Ejler  Brockenhus's  Antegnelser  S.  43.  19.  Septbr.  1578  indbyder  han 
Fru  Birgitte  Bølle  til  sit  Bryllup  i  Svenborg  den  2den  Novbr.  Top. 
Saml.  p.  Papir  Lindved   i. 

han  med  Kronen  noget  af  sin  Hustrus  Gods  i  Jylland  mod 
Gods  i  Fyn  og  tog  derpaa  Ophold  paa  Flintholm,  hvorfra 
han  1582  tilskjødede  Erik  Lykke  sit  Arvegods  i  Salling 
Herred^).  Begge  Ægtefællerne  døde  samme  Aar  1592  og 
hgge  begravne  i  Flintholm>s  Sognekirke  Hundstrup  Kirke. 
Deres  Ægteskab  var  barnløst. 

Peder  Eriksen  Bille  skrev  sig  til  Haastrup  i  Salling 
Herred.  Han  tjente  1579  ^o™  Hofjunker,  var  ugift  og  levede 
endnu   1586"'). 

Kjærsgaards  Linjens  Stamfader  er  Sten  Bille  Knudsen. 
Det  er  kun  faa  og  spredte  Efterretninger,  vi  have  kunnet 
samle  om  denne  Mand,  der  blev  Stamfader  for  den  greve- 
lige Slægt  Bille-Brahe.  Sten  Bille  fødtes  12te  Marts  1522 
paa  Gladsaxe.  Han  opdroges  tilligemed  Fætteren  Jørgen 
Bille  Eskesen  af  Reformatoren  Frands  Vormordsen  i  Malmø. 
Under  Grevefejden  opholdt  han  sig  hos  Sofie  Krummedige 
paa  Vallen,  1540  nævner  Ove  Bille  ham  i  Anledning  af  en 
af  Knud  Billes  Heste,  som  han  fra  Paaskemarkedet  i  Ros- 
kilde havde  ført  til  Skovkloster.  Han  og  Broderen  bleve 
hjemkaldte  til  Faderens  Dødsleje,  formodentlig  fra  Kjærs- 
gaard, som  denne  har  ladet  dem  bestyre.  Ove  og  Eske 
Bille  anstrengte  sig  forgjæves  for  at  skaffe  en  af  Brødrene 
Forlening  paa  Gladsaxe.  Sten  Bille  bosatte  sig  da  paa 
Kjærsgaard,  til  hvilken  Gaard  han  nævnes  13de  Januar  1550, 
da  han  forseglede  den  fynske  Adels  Forpligtelsesbrev.  Han 
giftede  sig  1552  med  Helvig  Ulfeld  Hartvigsdatter  til 
Højbygaard  i  Lolland.  Brylluppet  overværedes  blandt  andre 
af  Fætrene  fra  Svanholm.  Da  Sten  Bille  ikke  overtog  Be- 
styrelsen af  noget  Len,  forekommer  hans  Navn  yderst 
sjælden  i  officielle  Aktstykker.  Vi  finde  ham  til  Stede 
paa    Herredage,    overtage  Synsforretninger    over    Skove    og 


')  Laursen,    Kronens    Skjøder    S.    43.    Dombog    No.    35     for    Aar     1632, 

Fol.   639. 
')  Tegn.  o.  a.  L.    1583   ^'',  a.     Laursen,   Kronens  Skjøder  S.  302. 

Gaarde  og  lignende  Forretninger.  Men  intet  offentligt  Stats- 
hverv  har  været  ham  overdraget.  I  Syvaarskrigen  nævnes 
hans  Navn  intet  Steds,  derimod  laante  han  Kongen  i8de 
August  1567  3333  Daler,  hvad  der  tyder  paa,  at  han  var 
en  velhavende  Mand.  Ved  gjentagne  Mageskifter  med 
Kronen  lagde  han  betydeligt  Gods  til  Kjærsgaard,  og  han 
nævnes  da  ogsaa  som  den  første  af  de  fynske  Adelsmænd 
ved  Lenshyldingen  i  Odense  i  Maj  1580.  Han  døde  paa 
Kjærsgaard  den  21de  Oktobr.  1590  og  begravedes  den  2den 
December  i  Brenderup  Kirke.  Helvig  Ulfeld  døde  lige- 
ledes paa  Kjærsgaard  23de  Juni  1601  og  begravedes  i 
Brenderup  den  4de  August.  Deres  Efterkommeres  Historie 
er  skildret  i  Bille-Ættens   2den  DeP). 

Og  deres  Børn  til    1563 

I  Juli  Maaned  1537  vendte  Eske  Bille  og  hans  Hustru 
tilbage  til  Danmark.  De  bosatte  sig  paa  Vallen  i  Halland, 
Sofie  Krummediges  Fædrenehjem,  og  den  gamle  Borg,  hvor 
Eskes  Hustru  havde  tilbragt  sine  Barndoms-  og  Ungdomsaar, 
og  hvor  hun  under  Grevefejden  havde  fundet  et  sikkert  Til- 
flugtssted, blev  nu  snart  et  Samlingspunkt  for  Slægten  og 
den  store  Vennekreds,   der  var  knyttet  til  Eske  og  Fru  Sofie. 

')  Frands  Vormordsen  t.  Eske  Bille,  Malmø  ^^jio  34.  Knud  B.  t.  Fru 
Sofie  Kr.,  Ellinge  ^^12  1534.  D.  A.t.  Br.  8.  48  og  54.  Ove  B.  t.  E. 
B.  '",6  1540,  ^'6  1542  Og  ■"'3  1543.  Ny  kgl.  Saml.  1301  e.  Fol. 
Peder  Severinsen  t.  Peder  Bille  '■'e  1552.  Han  beder  ham  raaaføre 
sig  nicd  sine  Brødre  og  Svogre,  «som  komme  til  Stede  til  Stens 
Bryllupi.  D.  Ad.  Br.  6.  28  K.  Fr.  II's  Gjældsbr.  t.  Sten  B.  t.  Kjærs- 
gaard, Kbhvn.  '^8  1567.  Cijældsbr.  og  Kvitteringer.  Laursen,  Kronens 
Skjøder  S.  187,  200  og  304.  Saml.  t  Fyens  Hist.  VIII.  145.  Ny 
kirkehist.  Saml.  Vf.  753.  D.  Samlinger  2.  R.  V.  66  og  Eiler  Brocken- 
hus'   Antegnelser  S.   97. 

Denne  fortræffelige  Kvinde  besad  alle  de  udmærkede  Egen- 
skaber, der  prydede  hin  Tids  Kvinder.  Handledygtig  og 
praktisk  erfaren  i  alle  Livets  Forhold,  styrede  hun  under  sin 
Mands  hyppige  Fraværelse  det  store  Hjem  og  de  mange 
fra  hendes  Forældre  arvede  Godser,  Vallen  og  Pederstrup 
i  Halland,  Mogenstrup  og  EUinge  i  Skaane,  Brunlaug  i  Norge, 
Forleninger  og  spredte  Ejendomme,  og  samtidig  knyttede 
hun  gjennem  en  vidtstrakt  Brevvexling  unge  og  gamle  Venner 
til  sig.  Med  moderlig  Kjærlighed  omfattede  hun  de  unge 
Mænd  og  Kvinder,  der  havde  modtaget  hendes  Vejledning 
i  de  første  Ungdomsaar,  og  aldrig  svigtede  hun  dem. 
Munter  og  spøgefuld  forstod  hun  at  gaa  ind  paa  Ungdommens 
Tanker  og  Følelser;  derom  vidner  den  utvungne  Tone,  som 
er  Kjendemærket  i  de  mange  endnu  bevarede  Breve  til 
hende,  og  som  danner  en  skarp  Modsætning  til  den  forretnings- 
mæssige, alvorlige  Stil,  der  gaar  gjennem  hendes  Husbonds 
Brevvexling.  «Kjære  Sofie »,  skriver  Albert  Gøye,  «som  Du 
undskylder  Dig  i  Din  Skrivelse,  at  jeg  skal  ikke  fortænke 
Dig  Din  skæmtelige  Mening,  da  forhaaber  jeg,  at  den  Ernst- 
aftighed  skal  ikke  endnu  findes  hos  Dig  eller  mig,  at  vi 
jo  den  vilde  bruge  og  lade  i  vor  Skrivelse  og  Tale».  En 
anden  Gang  skriver  han:  «Kan  Du  ikke  fuldt  tro,  hvor  ondt 
Din  Modgang  gjør  mig,  hvilken  jeg  har  forstandet  i  Din 
Skrivelse,  at  den  Kniv  er  søndergangen  for  Dig,  som  jeg 
gav  Dig.  Kjære  Sofie,  saa  kan  jeg  ingenlunde  lide,  at  Du 
skal  tage  Dig  den  Sorg  saa  nær,  thi  sender  jeg  Dig  tre 
andre  Knive,  som  ere  Søskende  ved  den  samme,  og  beder 
Dig  gjerne,  at  Du  vil  tage  dem  for  godt;  thi  Skallerne  ere 
ikke  af  Kanelbark,  som  den  anden  var,  dog  skal  Du  fange 
et  Par,  der  bedre  skal  være,  det  første  mig  stædes  Bud  til 
Stockholm,  saa  længe  behjælper  Du  Dig  vel  med  denne  »^). 
Helt  overgiven  skriver  Ove  Billes  Sekretær  Kjeld  Krabbe 
til   hende    fra  Skovkloster:      « Lader  menige   Konventsbrødre 

1)  Kbhvn.   '/i   og  '"'':»   1537.     Or.  i  D.  Ad.  Br.  8,  283  og  284. 

sige  Eder,  Eske  Bille  og  det  gode  Selskab  allesammen  (paa 
Gunderslev  ved  Nytaarstid  1538)  mange  gode  Nætter  med 
en  Skaal  ud  at  drikke,  med  et  Ærinde  af  en  Vise,  som 
hedder:  «Saa  vide  da  fløj  de  Falke  to»,  og  lader  Abbeden 
besynderlig  sige  Karen  Lykkesdatter  saa  mange  gode  Nætter 
som  der  er  «syngy^  (?)  i  en  Storkerede  og  Fjedre  i  en 
Kattehale :  —  maaske  en  fin  Hentydning  til  hendes  fore- 
staaende  Ægteskab  med  Erik  Krabbe  ^).  En  vis  forsoren  Humor 
kommer  frem  hos  den  ærværdige  Abbed  Henrik  Christiernsen 
i  Sorø,  idet  han  roser  hendes  Søn  Hartvig  for  hans  Dyd  og 
gode  Nemme:  « Skulde  vi  giftes  i  Aar»,  skriver  han  ironisk, 
<og  bliver  vort  første  Barn  ikke  saa  godt,  da  give  Gud,  at 
han  maa  blive  hængt  i  en  Galge  og  Moderen  hudstrøgen. 
I  kan  aldrig  tro,  saa  saare  dyre  Kvinder  tage  paa  at  vorde 
i  disse  Egne,  siden  Munke  og  Præster  begyndte  at  gifte 
sig.  Kunde  I  fly  os  en  god,  renlig  Kvinde  paa  den  Side, 
da  sige  vi  hende  til  paa  Tro  og  Love,  at  hun  aldrig  skal 
faa  Hæder  og  Ære  længere  end  hun  kommer  i  vor  Værge, 
det  skal  hun  have  for  det  første  «forsy  fæ»  (!),  ihvad  hun  faar 
til  Morgengave-)*.  Med  lignende  Galgenhumor  udtrykker 
Klavs  Daa  til  Ravnstrup  sig,  da  han  var  bleven  alvorlig  syg 
efter  et  lystigt  Bryllupsgilde  paa  Gunderslev:  «Veed  jeg 
aldrig,  hvad  jeg  har  forbrudt  imod  vor  Herre,  at  han  vil 
lade  mig  ligge  saa  og  plages  mere  end  en  anden,  uden  det 
var  saa  fat,  at  jeg  haver  sneget  mig  til  min  Moder  udi 
Søvne  og  brugt  Ukyskhed  med  hende,  og  det  veed  jeg  ikke, 
om  jeg  haver  gjort,  thi  det  er  en  god  Stund  siden  vi  laa  i 
Hus  sammen.  Jeg  maa  vel  sige,  at  jeg  har  betalt  den 
Glæde,  jeg  fik  til  Bryllupet,  uden  al  Skæmt;  og  det  havde 
heller  ikke  gjordts  behov,  at  Du  havde  sendt  de  Joachims- 
dalere  hid  og  gjordt  Dig  slig  Umage;  thi  jeg  havde  dem 
ikke    behov,    for  jeg   drikker    ikke    nu    saa    gjerne,    som  jeg 


')  Skovkloster,  "ji    1538.     D.  Ad.  Br.   35,   121 

')  Sorø  'iii    1531.     Rigsarkivet.    Personalh.  Samling. 

plejede  at  gjøre*  ^).  Fint  og  ridderligt  udtrykker  derimod 
den  unge  lærde  Erik  Krabbe,  Karen  Lykkes  Fæstemand 
og  Fru  Sofies  Plejesøn,  sig.  Han  spørger,  om  hun  og  Eske 
ikke  snart  ville  se  »hvorledes  os  fattige  danske  Mænd  lider. 
Jeg  tror  ikke,  vi  ere  endnu  aldeles  plat  forglemte,  fordi  jeg 
tror  ikke,  at  en  god  Moder  kan  forglemme  sin  kjære  Søn; 
alligevel  hun  er  ham  langt  afleden  fra  ham,  kan  dog 
aldrig  hendes  moderlige  Hjærte  forvænnes».  <.<Ich  weis  ein 
frau  ehrentreich  und  from»  skriver  han  begejstret  neden 
under  Brevet ■). 

En  stor  Børneflok  omgav  Eske  Bille  og  Sofie  Krumme- 
dige.  De  havde  i  alt  13  Børn,  hvoraf  dog  5  døde  som 
ganske  smaa,  uden  at  vi  kjende  deres  Navne.  Af  de  øvrige 
døde  Movrids,  inden  han  blev  voksen;  han  nævnes  sidste 
Gang  i  Januar  1533  og  synes  stadig  at  have  været  en  svag 
og  sygelig  Dreng.  4  Sønner  og  3  Døtre  vare  altsaa  tilbage 
da  Forældrene  vendte  hjem  fra  Norge.  Efter  Tidens  Skik 
havde  de  fleste  af  Børnene  været  borte  fra  Hjemmet.  Saa 
længe  Mormoderen  Anna  Krummedige  levede,  opdroges 
Børnene  selvfølgelig  hos  hende.  Men  efter  hendes  Død 
bleve  de  spredte  for  alle  Vinde,  kun  under  Grevefejden 
havde  Fru  Sofie  samlet  dem  alle  om  sig  paa  Vallen.  Den 
ældste  Søn  Peder  opholdt  sig  nu  ved  Landgreven  af  Hessens 
Hof,  Hartvig  og  Jørgen  studerede  siden  Sommeren  1535 
i  Leipzig,  den  ældste  Datter  Anne  var  sendt  til  Klostret  i 
Preetz,  den  Saarige  Hilleborg  opholdt  sig  dels  hos  Johanne 
Sparre,  Erik  Billes  Enke,  paa  Hageløse,  dels  hos  sin  Far- 
søster Hilleborg  Skinkels  paa  Egeskov ;  men  efter  dennes 
Død  blev  hun  til  stor  Sorg  for  Jomfruerne  Skinkel  hentet 
tilbage  til  Vallen.  Her  opdroges  hun  sammen  med  sine 
to  yngre  Søskende  Henrik  og  Margrethe  af  den  brave  Niels 
'  Berelsen,    der    aldrig    forsømmer    at    meddele    Forældrene    i 


')  Ravnstrup  "2    1538.     Or.  i  D.  Ad.  Br.    12,   55. 
=)  Hvidkilde  ^9   1536.     Or.   1  D.  Ad.    Er.  35,    100. 

Norge,  at  Børnene  ere  raske  og  ikke  engang  «have  taget 
et  Hovedværki*,  siden  de  rejste,  og  af  Anne  Madsdatter,  der 
i  sine  Breve  til  Fru  Sofie  er  fuld  af  Begejstring  over  Børnene. 
«Kan  jeg  aldrig  fuldt  skrive,  hvor  smukke  de  ere»,  udbryder 
hun,  og  med  samme  Beundring  fortæller  hun,  hvorledes  den 
7aarige  Henrik  « lille »  og  Erik  Gyldenstjerne  drak  saa  længe 
Eskes  og  Fru  Sofies  Skaal,  at  ingen  kunde  gaa  fra  hinanden. 
Dette  indbragte  hende  dog  en  skarp  Reprimande  fra  Sofie 
Krummedige,  men  hun  blev  ikke  Svar  skyldig.  «Som  I 
skriver  om  Henrik  Bille  (her  kaldes  han  ikke  «lille>^),  at  jeg 
ikke  skal  vænne  ham  til  for  stor  Drik,  da  maa  I  vide,  at 
han  ikke  nu  drikker  mere,  end  han  gjorde,  da  I  selv  var 
til  Stede ».  Forøvrigt  var  samme  Henrik  en  rask  og  kvik 
lille  Dreng.  «Maa  I  vide»,  skriver  samme  Anne  Madsdatter, 
«at  Henrik  lille  gjøres  nu  en  stor  Karl  (han  var  8  Aar),  og 
lader  han  sige  Eder,  at  hvis  I  ikke  kommer  snart  ned,  da 
vil  han  gjøre  sig  færdig  med  4  Heste  og  ride  op  til  Eder  med 
det  snarestes.  Selv  skriver  den  lille  Fyr  nok  saa  drabeligt 
til  sin  Moder:  « Undrer  mig  storligt  paa,  hvi  I  haver  intet 
skrevet  mig  til,  siden  I  kom  til  Norge.  Kjære  Moder,  maa 
I  og  vide,  at  jeg  er  vel  « færdig*  med  en  skjøn  Ganger  og 
beder  jeg  Eder  gjerne,  at  I  ville  bede  min  kjære  Fader,  at 
han  vilde  lade  slaa  mig  et  godt  Kyrads,  at  jeg  kunde  blive 
vel  «færdigi>,  naar  Gud  vil,  I  kunde  komme  til  Danmark; 
thi  jeg  har  dog  .stor  Hu  paa  at  ride  i  Kongens  Gaard,  om 
Gud  vil»  ^). 

Datteren  Anne  Bille  kunne  vi  følge  gjennem  hele  hendes 
Barndom.  Først  var  hun  i  Pleje  hos  Mormoderen,  som  ikke 
kunde  afsee  hende  og  tog  hende  med  paa  sine  Rejser  til 
Herredagene  og  paa  Besøg  hos  Venner  og  Slægtninge. 
1532  kom  hun  i  Vor  Frue  Kloster  i  Roskilde  og  nød  Under- 
visning af  en  af  Klosterjomfruerne,  Sidsel  Bosdatter.  Under 
Grevefejden   var    hun    først   paa  Vallen;   men    da  Forældrene 

^)  Brevene  i  D.  Ad.  Br.  Fase.  7  og  8. 

droge  op  til  Norge  Decbr.  1535,  kom  hun  til  Fru  Karen  Bille, 
Henrik  Gyldenstjernes  Enke  paa  Iversnæs.  For  at  fuldende 
hendes  Uddannelse  drog  Fru  Karen  selv  med  hende  ned  til 
Jomfruklostret  i  Preetz  i  Holsten  i  Maj  1536,  og  her  forblev 
hun,  til  Forældrene  hentede  hende  hjem  i  Slutningen  af  1537. 
I  smaa  Breve  til  Forældrene  udtrykker  hun  sin  Taknemlighed 
over,  hvad  de  gjøre  for  hende.  «Skal  I  vide,  at  jeg  vil  lære 
det  allerbedste  Gud  giver  mig  «Understandelse»  til,  med 
Guds  Hjælp  skulle  I  «stædhe»  det  vel,  ihvad  I  koster  paa 
mig»,  skriver  hun  fra  Klostret  i  Roskilde,  idet  hun  tillige 
beder  Moderen  ikke  «tage  til  Mistykke,  fordi  jeg  haver 
skrevet  ilde»  —  Brevet  er  da  ogsaa  fuldt  af  Rettelser 
og  Klatter.  I  Preetz  lærte  hun  at  tale  og  skrive  Plattysk, 
og  hendes  paa  Tysk  skrevne  Breve  ere  Mønstre  paa  Pen- 
hed; ingen  Rettelser,  fortrinlig  Haandskrift,  saa  at  man  kunde 
nære  Mistanke  om  et  fromt  Bedrag  fra  de  gode  Jomfruers 
Side,  hvis  ikke  alle  Brevene  vare  skrevne  med  den  samme 
Haandskrift.  Hun  længtes  imidlertid  efter  Forældre  og 
Søskende  og  vilde  gjerne  ud  af  Klostret.  Næppe  hjem- 
kommen derfra  blev  hun  forlovet  med  Jens  Brahe  til  Vid- 
skøfle^). 

Efter  sin  Hjemkomst  fra  Norge  havde  Sofie  Krumme- 
dige  sine  Børn  hos  sig  med  Undtagelse  af  Sønnerne,  som 
vare  i  Udlandet.  Hun,  der  saa  trofast  havde  fulgt  sin  Ægte- 
fælle og  gjerne  havde  delt  Fangenskabet  i  Liibeck  med 
ham,  maatte  derimod  i  sine  sidste  Leveaar  ret  hyppig  føle 
Savnet  af  ham.  Thi  Eske  Billes  betydelige  Evner  og  kraftige 
Personlighed  bleve  hurtig  tagne  i  Brug  af  den  nye  Konge. 
Strax  efter  sin  Hjemkomst  besøgte  han  sine  Brødre  Ove  og 
Mogens  paa  Skovkloster  og  Koldinghus,  og  med  Bedrøvelse 
saa  han  den  dybe  Ulykke  og  Sorg,  der  havde  ramt  dem 
begge.      Det   blev   hans   Opgave   at   hjælpe   og  retlede,    og, 


')  Oplysningerne  om  Anne  Bille    ere   hentede    fra    talrige  Breve  i  D.  Ad. 
Br.  Fase.   7  og  8. 

som  vi  allerede  have  set,  opfyldte  han  sine  broderlige 
Pligter  i  fuldeste  Maal.  Ved  Kongens  Kroning  i  Kjøbenhavn 
Avgust  1537  blev  han  Ridder,  og  i  Oktober  Maaned  led- 
sagede han  Kongen  paa  dennes  Rejse  i  Skaane.  Han  fulgte 
med  tilbage  til  Kjøbenhavn,  hvorfra  han  atter  drog  over 
til  Skaane  med  Fuldmagt  og  Instrux  til  at  forhandle  med 
det  skaanske  Raad  om  Befæstningen  af  Malmø  og  Inddri\elsc 
af  Sølvskatten  i  de  skaanske  Provinser.  Forholdene  havde 
endnu  ikke  fæstnet  sig  efter  den  ulykkelige  Borgerkrig,  og 
Nøden  og  Elendigheden  var  stor.  Holger  Ulfstand  paa 
Laholm  skriver  herom  til  Eske:  «Kjende  Gud,  her  er  Ynk 
og  Nød  nok  at  gjøre  paa  Stakkarle  for  denne  Skat, 
at  Gud  maa  sig  forbarme  derover;  jeg  kan  dog  ikke  andet 
gjøre  dertil,  Skatten  skal  jo  ud,  endog  han  gaar  ud  med 
Klander  og  Haardhed».  En  vis  Jens  Olsen  i  Varberg  klager 
over,  at  han  ikke  kan  betale  Skatten,  fordi  Ryttere  og  Skalke 
have  taget  alt  fra  ham,  men  han  vil  sætte  sin  Gaard,  der 
giver  8  Mark  i  Rente,  i  Pant,  thi  Penge  har  han  ikke.  Ved 
Nytaarstid  finde  vi  Eske  og  hans  Hustru  som  Gjæster  paa 
Gunderslevholm,  hvor  Mogens  Gøye  fejrede  sin  Søns  Eskils 
Bryllup  med  Pernille  Gyldenstjerne.  Her  traf  de  sammen 
med  Rosenkranser  fra  Vallø  og  Braher  fra  Vidskøfle,  og 
ved  denne  Lejlighed  gjordes  de  forberedende  Skridt  til  to 
Trolovelser,  nemlig  Peder  Billes  med  Birgitte  Rosenkrans  og 
Anne  Billes  med  Jens  Brahe.  Et  Besøg  paa  Skovkloster 
afsluttede  den  korte  Fornøjelsesrejse,  som  forøvrigt  endte  med, 
at  Sofie  Krummedige  fik  en  Benskade.  I  Slutningen  af 
Februar  vendte  Fru  Sofie  tilbage  til  Vallen,  medens  Eske 
Bille  paa  Kongens  Opfordring  rej.ste  til  Neumiinster  for  at 
følge  Kongen  til  et  Møde  med  de  tyske  protestantiske 
Fyrster  i  Brunsvig.  Det  gjaldt  en  nærmere  Sammenslutning 
af  alle  Protestanter  imod  Kejseren  og  tillige  Oprettelsen  af 
et  Forbund  med  Kong  Frands  af  Frankrig,  med  hvem  Christian 
III.  allerede  det  foregaaende  Aar  havde  ført  Forhandlinger 
gjennem  sin  Sekretær  Peder  Svave.    Kongen  ledsagedes  paa 

denne  vigtige  politiske  Rejse  desuden  af  Mogens  Gøye, 
Johan  Friis,  Ove  Lunge,  Axel  Brahe,  Erik  Banner,  Knud 
Gyldenstjerne,  alle  Medlemmer  af  Danmarks  Raad,  foruden 
en  stor  Mængde  Lensmænd  med  deres  Følge  ^). 

Eske  Bille,  som  endnu  den  26de  Februar  tilskrev  sin 
Hustru  et  Brev  fra  Korsør,  var  den  15de  Marts  paa  Gottorp 
Slot  og  den  19de  Marts  i  Neumiinster.  Det  var  et  pragt- 
fuldt Optog,  som  en  af  de  følgende  Dage  bevægede  sig 
herfra  og  til  Brunsvig.  En  Samtidig  fortæller  herom:  »Kongen 
og  Dronningen  kom  til  Brunsvig  med  500  Heste,  27  Karme 
og  Rustvogne,  alle  hans  Folk  og  Vogne  overklædte  med 
rød  og  gul  Farve.  Om  ham  og  Dronningen  gik  42  Drabanter 
med  lange  Hellebarder  og  klædte  i  sort  Fløjel.  Foran  red 
9  Trompetere  og  medfølgende  Kjedeltrommer.  Derefter 
Kongen  og  den  unge  Hertug  Hans  af  Holsten.  Siden  fulgte 
Dronningen  og  hendes  Søster  Elisabeth  med  mange  af  de 
bedste  af  Danmarks  og  Holstens  Raad,  Fruer  og  Jomfruer, 
alle  vel  og  overvættes  udstafferede.  Da  han  kom  frem  imod 
Byen,  da  lod  de  Brunsvigere  udrede  900  veludrustede  Ryttere 
i  blanke  Harnisker,  hvilke  med  al  Ære  undfinge  og  led- 
sagede   den     ganske    Skare     udi    Byen   til    deres    forordnede 


»)  D.  Mag.  V.  5  —  6  3.  R.  VI  189—91.  Eske  B.  t.  Sofie  Kr.,  Herridsvad 
8/10  og  Helsingør  '"/lo  37.  D.  Ad.  Br.  8.  338,  295,  335.  Chr.  III.'s  Fuld- 
magt for  E.  K.  at  forhandle  med  Raadet  i  Skaane,  Kbhv.  'Vio  153?. 
Or.  i  E.  Billes  Arkiv.  Holger  Ulfstand  t.  E.  B.  Laholm  ^*/io  1537.  Or.  i 
D.  Ad.  Br.  58.  159.  Jens  Olsen  t.  E.  B.,  Varhjerg  '/u  1537.  ibid.  8. 
275.  Idde  Munksdatter  t.  E.  B.  Vallø  */i  1538.  ibid.  47.  22.  Kjeld 
Krabbe  t.  E.  B  ,  Skovkl.,  ",i  1538.  ibid.  35.  121.  Mogens  Bille  til- 
raader  E  B.  at  trolove  sin  Datter  med  Jens  Brahe  Kolding  ^°!i  1538. 
Lund,  D.  og  N.s  Historie  IX.  I20— 21.  Ove  B.  t.  E.  B.  Skovkl.  ^'2 
1538.  Indbydelse  til  at  tilbringe  nogle  Dage  hos  ham,  naar  de  drage 
fra  Gunderslev.  Ny  kgl.  Saml.  1301  e.  Fol.  Klavs  Daa  t.  Sof.  Kr. 
Ravnstrup  '^ii  1538.  D.  Ad.  Br.  12.55.  Breve  fra  Idde  Munks- 
datter  og  (31uf  Rosenkrans  t.  Sof.  Kr.  og  E.  B.,  13.  og  20.  Pebr.  1538. 
Heise,  Kam.  Rosenkrantz,  Dii>lom.  S.  178 — 80.  Sofie  Podebusk  t.  Sof. 
Kr.  Kbhvn.  »'  ,  153S.  Or.  i  D.  Ad.  Br.  51.  loo.  E.  B.  t.  Sof.  Kr., 
Korsør   '*/»    1538.    ibid.   9    42. 

Herberger.*  Indtoget  skete  den  28de  Marts,  og  de  følgende 
Dage  førte.s  Forhandlinger  med  Fyrsterne  af  det  schmal- 
kaldiske  Forbund,  som  førte  til  Christian  III. 's  Optagelse  i 
dette.  Dernæst  udvalgtes  Gesandter,  der  skulde  gaa  til 
Frankrig  og  afslutte  Forbund  med  Kong  Frands.  Eske  Bille  og 
Peder  Svave  overtoge  Hvervet  som  Repræsentanter  for  Kongen 
af  Danmark.  Endnu  den  i6de  April  var  Eske  Bille  i  Bruns- 
vig, hvorfra  han  underretter  sin  Hustru  om,  at  han  ^  er  udi 
kongelig  Majestæts  og  Rigets  Ærinde  behindret,  saa  at 
jeg  ikke  saa  hastig  kan  komme  hjem,  som  jeg  havde  agtet; 
thi  beder  jeg  Dig,  at  Du  tager  Dig  ingen  Sorg  eller  Græm- 
melse for,  thi  her  er  ingen  Fare  paa  Hænder,  og  har  K.  Mt. 
lovet  og  tilsagt,  at  han  vil  betænke  mig  saa,  at  min  tro 
Tjeneste  ikke  skal  blive  glemt. »  Axel  Brahe  har  lovet  at 
staa  hende  bi  med  Raad  og  Daad.  Han  tilbagesender 
endvidere  de  Klenodier  og  Klæder,  han  har  haft  med  sig^). 
I  Brunsvig  havde  Eske  Bille  den  Glæde  at  træffe  sin 
Søn  Peder  Bille,  der  var  i  Landgreven  af  Hessens  Følge. 
Sammen  med  ham  ankom  han  til  Kassel  den  22de  April. 
Her  forblev  han  i  14  Dage,  meget  veltilfreds  med  den  Mod- 
tagelse, han  havde  faaet  ved  Hoffet.  «Kan  jeg  ikke  sige 
Dig  nuj-,  skriver  han  den  8de  Maj  til  sin  Hustru,  «den  store 
Ære,  som  Landgreven  og  hans  Raad  haver  nu  gjort  os  her, 
og  agter  jeg  nu  i  Morgen  at  drage  herfra  med  et  godt 
Selskab'.  I  Forening  med  Gesandterne  fra  det  schmal- 
kaldiske  Forbund  ankom  Eske  Bille  og  Peder  Svave  til 
Langres  den  iste  Juni.  Udsigterne  til  at  naa  et  gunstigt 
Resultat  vare  ikke  synderlig  store  paa  det  givne  Tidspunkt. 


')  Kancelliregistranter  1535 — 1550  S.  61.  Dipl.  Norveg.  XII.  734. 
•  Krag  og  Stephanius,  Christian  III. 's  Historie  I.  180 — -87.  Bernt  Kouart 
tilskriver  Sof.  Kr.  fra  Liibeck  '^/4  1538  om  Mødet  i  Brunsvig:  han 
nævner  de  tilstedeværende  P'yrster  og  Sendebud,  deriblandt  fra  <de 
sassen  stedde,  die  VII  ondde  soeuentych»  (Hentydning  til  Vald. 
Atterdags  Spot).  Or.  i  D.  Ad.  Er.  9.  73.  E.  B.  t.  Sof.  Kr.,  Brunsvig 
'^/4    1538.  ibid.  9.   22.      Aarsberetn.   fra  Geheimearch.   IV.   98 — 103. 

Kong  Frands  befandt  sig  dengang  i  Nizza,  hvor  han  ved 
Pavens  Mægling  sluttede  en  loaarig  Stilstand  med  Kejseren. 
Det  store  Gesandtskab  fra  de  protestantiske  Fyrster  kom 
saaledes  noget  ubelejligt;  man  vilde  først  lade  en  under- 
ordnet Embedsmand,  Guvernøren  i  Toulouse,  give  dem 
Svar  paa  deres  Ærinde,  men  da  de  bestemt  krævede  at 
forhandle  med  Kongen  selv,  fik  de  Befaling  til  at  rejse  til 
Lyon.  Herfra  sendtes  de  til  Avignon,  hvor  de  forgjæves 
ventede  i  3  Dage,  raaatte  derpaa  rejse  til  Marseille,  og  her 
lykkedes  det  dem  efter  8  Dages  Forløb  at  blive  stædet  for 
Kong  Frands.  Efter  foreløbige  Forhandlinger  fulgte  de  senere 
efter  Kongen  til  Tarascon,  Grevernes  af  Provences  gamle 
Residens.  Her  mødtes  de  af  den  danske  Adelsmand  Jørgen 
Lykke,  der  i  Fortrolighed  meddelte  dem,  at  Kongen  den 
følgende  Dag  vilde  mødes  med  Kejseren  i  Aigues  mortes.  Denne 
Efterretning  nedslog  fuldstændig  Gesandternes  Mod,  saa 
meget  mere  som  de  franske  Underhandlere  holdt  dem  hen 
med  Undskyldninger  og  tomme  Ord.  De  fik  nu  Ordre 
til  at  afvente  Kongens  Ankomst  i  Lyon,  og  herfra  er  der 
bevaret  en  Skrivelse  fra  Eske  Bille  til  hans  Hustru  af  22de 
Juli,  der  sætter  En  ind  i  Situationen.  «Maa  Du  vide,  at  jeg 
er  karsk  og  helbredt,  og  at  mine  Stalbrødre  og  jeg  kom  K. 
Mt.  af  Frankrig  til  Ords  udi  Marseille  den  næste  Mandag 
efter  S.  Hans  Dag,  og  har  H.  N.  beskikket  os  hid  tilbage 
igjen  til  Lyon  for  nogle  mærkelige  Aarsagers  Skyld  her  at 
afvente  H.  N.'s  Ankomst  og  her  at  fange  vor  Afsked.  Maa 
Du  vide,  at  vi  i  Dag  have  faaet  visse  Tidender,  at  Kongen 
kommer  hid  inden  lo  eller  12  Dage,  og  have  paa  ny  faaet 
visse  Tidender  og  Bud,  at  vi  her  visselig  faa  vor  Afsked, 
saa  at  vi  med  Guds  Hjælp  hen  om  14  Dage  kunne  være 
paa  Hjemvejen.  Thi  beder  jeg  Dig  gjerne,  at  Du  tager  Dig 
ingen  Sorg  og  Græmmelse  til,  thi  vi  ere  nu  komne  tilbage 
igjen  vel  70  Mil  ud  af  et  Land,  som  hedder  Provence,  som 
der  er  den  største  Hede  og  Lugt  udi,  som  her  nogen  Steds 
falder    udi    disse   Lande-    thi    med    Guds   Hjælp   har   det   nu 

ingen  Nød  og  er  uden  al  Fare».  Eskes  Haab  om  hurtig 
Afslutning  af  Forhandlingerne  gik  ikke  i  Opfyldelse.  Kong 
Frands  rejste  strax  bort  fra  Lyon  uden  at  lade  Gesandterne 
personlig  komme  for  sig,  og  da  Præsidenten  i  Paris  i  Kongens 
Navn  gav  dem  et  undvigende  Svar,  maatte  de  paa  ny  rejse 
efter  Kongen,  som  opholdt  sig  i  Moulins.  Her  lykkedes 
det  dem  endelig  at  faa  ham  i  Tale,  men  hans  Svar  var  kun, 
at  han  vilde  holde  fast  ved  det  gamle  Venskab  med  de 
protestantiske  Fyrster,  og  at  han  var  rede  til  at  vise  dem  al 
god  Tjeneste.  Om  Forbund  og  Pengehjælp  kunde  man  ikke 
enes.  Den  I2te  August  fik  Gesandterne  deres  Afsked.  I 
Begyndelsen  af  September  var  Eske  atter  i  Kassel,  og  i 
Slutningen  af  samme  Maaned  vendte  han  hjem  til  Danmark^). 
Det  var  paa  Tide,  at  Eske  vendte  hjem,  thi  hans  Nær- 
værelse i  Hjemmet  gjordes  i  høj  Grad  nødvendig.  Man 
undrer  og  til  Dels  forarger  sig  ofte  over  den  store  politiske 
Magt,  Datidens  Adelsmænd  sad  inde  med,  men  man  vurderer 
paa  den  anden  Side  ikke  tilstrækkeligt  den  Tilsidesættelse 
af  egne  Interesser,  der  nødvendigvis  maatte  være  forbunden 
med  deres  Virksomhed  i  Statens  Tjeneste.  Ofte  fjernede  i 
Aarevis  fra  deres  Hjem  og  Ejendomme,  maatte  de  overlade 
Bestyrelsen  af  disse  til  Fogeder,  hvis  Paalidelighed  ret 
jævnlig  kunde  drages  i  Tvivl.  Sjælden  fik  de  Lejlighed  til 
at  tilsee  deres  Godser,  forbedre  Driften  og  i  det  enkelte 
vaage  over  deres  Undergivnes  Arbejde.  Eske  Bille  er  et 
fremtrædende  Exempel  paa  en  saadan  Adelsmand.  Skjønt 
en   af  Danmarks    største  Godsbesiddere,    havde    han    tilbragt 


')  Peder  Bille  t.  Sof.  Kr.,  Brunsvig  '^m  1538.  Or.  i  D.  Ad.  Br.  9.  10. 
E.  B.  t.  Axel  Brahe,  Kassel  ^-,'4,  ibid.  9.  72.  Feder  B.  t.  Sof.  Kr., 
Kassel  ^°U,  ibid.  9.  6.  E.  B.  t.  Sof.  Kr.,  Kassel  -ji,  ibid.  9.  33. 
Aarsberetn.  fra  Gelieimearch.  IV.  106 — 129.  Krag  og  Stephanius, .  Chr. 
III.  I.  S.  187  —  92.  E.  B.  t.  Sof.  Kr.,  Leon  "/j  1538.  Or.  i  E.  Billes 
Arkiv.  Peder  Bille  t.  Sof.  Kr.,  Kassel  ^c.  1538.  D.  Ad.  Br.  9.  9. 
Samme  t.  E.  B.,  Kassel  "/,.  og  '*  9,  ibid.  9.  7  og  11.  Ove  Billet. 
Sof.  Kr.  Skovkl.   ^',9   1538.     Or.  i  Ny  Kgl.  Saml.   1301   e.  Fol. 

7  Aar  i  Norge,  og  i  dette  lange  Tidsrum  havde  han  kun  i 
ny  og  næ  personHg  kunnet  varetage  sine  egne  Interesser. 
Næppe  hjemvendt  til  Danmark,  maatte  han  paa  ny  og  senere 
Gang  efter  Gang  i  Statsanliggender  indenlands  og  udenlands 
forlade  sit  Hjem,  og  det  blev  næsten  betragtet  som  en  alvorlig 
Forsømmelse,  naar  han  af  og  til  forlod  sin  Post  for  at  tilsee 
sine  Ejendomme.  Eske  Bille  besad  imidlertid  en  fortrinlig 
Evne  til  at  kunne  organisere  Arbejdet  for  sine  Undergivne. 
Selv  fra  Udlandet  sender  han  de  mest  detaillerede  Forskrifter 
angaaende  Pengesager,  Bygningsarbejder,  Indkjøb  af  Varer 
og  deslige.  Strax  efter  sin  Hjemkomst  fra  Norge  havde  han 
sat  betydelige  Arbejder  i  Gang.  Vallen  skulde  befæ.stes 
stærkere,  i  Halmstad  og  Kjøbenhavn  skulde  opføres  store 
Bygninger,  med  Tyge  Krabbe  forhandledes  om  Kjøb  af 
Bavelse  i  Sjælland,  og  paa  Mogenstrup  blev  Hovedbygningen 
indrettet  efter  Tidens  Fordringer.  Om  alt  dette  gives  nu 
indgaaende  Ordre  i  Breve  til  Sofie  Krummedige:  Gaar 
Kjøbet  af  Bavelse  i  Orden,  skal  Anders  Skriver  sendes  til 
Liibeck  efter  Penge;  paa  Vallen  skal  der  sørges  for  at  pille 
Ris  og  skjære  Tørv,  for  at  Volden  kan  blive  saa  stærk  som 
mulig;  to  murede  Render  skulle  lægges  fra  Borgestuen 
gjennem  Gaarden  og  under  Volden,  for  at  Vand  og  Skarn 
«kan  have  sit  Løb»;  i  Tønde  Karudser  skal  sættes  i  Mogen- 
strup Sø;  fra  Liibeck  sender  han  en  « Voldmester »  og  20 
Gravere  til  at  bygge  Murene  om  Vallen;  selv  udarbejder 
han  og  sender  Tegningerne  til  Huset  i  Halmstad;  han  be- 
ordrer, hvor  meget  Salt,  Sild,  Tømmer,  Humle,  Vin  og  Øl 
der  skal  kjøbes,  «for  at  holde  Gaardene  op  med  i  Vinter*. 
I  Lyon  tager  han  Bestemmelse  om,  hvad  der  skal  kjøbes 
ind  til  en  Hr.  Lavrids'  Bryllup,  som  han  agter  at  holde  paa 
EUinge,  naar  han  kommer  hjem,  etc.  etc.  Det  var  Fru 
Sofie,  der  skulde  sørge  for,  at  alle  disse  Befalinger  bleve 
efterkomne;  men  hun,  som  hidtil  havde  været  Sjælen  i 
Hjemmet,  blev  i  Løbet  af  Sommeren  alvorlig  syg.  I  For- 
sommeren   finde    vi  hende  i  travl  Virksomhed :    snart  er  hun 

paa  Ellinge,  snart  paa  Mogenstrup  og  Svanholm,  snart  som 
cBrudetæmmerske*  hos  Tyge  Krabbes  paa  Vegholm,  eller 
i  Besøg  hos  Braherne  paa  Krogholm;  men  at  man  allerede 
da  nærede  Bekymring  for  hende,  fremgaar  af  et  Brev  af 
23de  Juni  1538  fra  Erik  Bølle  paa  Tersløse,  der  var  gift  med 
hendes  Morsøster  Sofie  Rud.  Han  beder  nemlig  Eske  Bille 
ikke  <tage  sig  nogen  Græmmelse  for  Sofie  —  hun  er  vel 
Græmmelse  værd*  tilføjer  han,  idet  han  haaber,  at  Gud  ikke 
vil  forlade  hende.  Men  i  September  ønskede  Fru  Sofie,  at 
hendes  Morsøster  skulde  komme  over  til  hende,  og  hun 
gjorde  det  ogsaa,  skjønt  det  faldt  hende  meget  ubekvemt. 
«Gud  være  lovet«,  skriver  Erik  Bølle  til  Eske,  «at  I  er  selv 
vel  hjemkommet«.  Sofie  havde  nemlig  atter  født  et  Barn,  og 
hendes  Helbredstilstand  v.u-  alt  andet  end  beroligende.  Efter 
at  have  aflagt  Beretning  for  Kongen  om  Udfaldet  af  Sende- 
færden i  Frankrig  ilede  derfor  Eske  til  Vallen,  hvor  han 
opholdt  sig  til  henimod  Midten  af  November  Maaned.  Da 
fik  han  paa  ny  kongelig  Tilsigelse  om  ufortøvet  at  begive 
sig ,  til  Kjøbenhavn,  og  den  21de  finde  vi  ham  paa  Slottet 
her  deltagende  i  Forhandlinger  om  de  Hverv,  som  skulde 
medgives  Klavs  Bille  og  Trud  Ulfstand  til  Norge,  og  i  For- 
handlinger med  Almuen  i  Blekinge  om  Sejladsen.  Det  lyk- 
kedes ham  samtidig  at  faa  opgjort  sit  Lensregnskab  for 
den  Tid,  han  havde  haft  Bergen.  Den  30de  November  fik 
han  kongelig  Kvittering  for  hvad  Guld,  Sølv,  Penge,  Kvæg, 
Fetalje,  Landehjælp,  Brandskat,  Bytte  og  Gjengjærd,  som 
han  havde  oppebaaret,  siden  han  fik  Bergenhus  i  Forvaring, 
ligeledes  frikjendtes  han  for  at  .staa  til  Ansvar  for  det  Bytte, 
hans  Svende  i  Krigens  Tid  havde  taget  fra  Ærkebispens 
Tilhængere  i  Nordlandene.  At  det  var  ham,  der  gjennem- 
førte,  at  Ove  Bille  fik  Tølløse  for  Livstid  (den  9de  December), 
tør  der  heller  ikke  være  nogen  Tvivl  om.  Efterretninger 
fra  Hjemmet  kaldte  ham  atter  tilbage  til  Vallen. 

«Kjære   Broder >,   skriver  Sofie  Rud    til  ham,   « beder  jeg 
Dig  gjerne,  at  Du  ikke  vil   tøve  for  længe,  førend  Du  giver 

Dig  hjem  til  Sofie,  thi  hun  er  meget  skrøbelig  og  frygter 
saare  for  sit  Liv».  Eske  Bille  havde  netop  været  paa 
Vallø,  for  at  tale  med  Oluf  Rosenkrans  om  at  skaffe  en 
«berygtet»  og  over  hele  Jylland  navnkundig  Præst  Peder 
Rødhoved  over  til  sin  Hustru.  Men  Oluf  Rosenkrans  frygtede 
for,  at  man  skulde  beskylde  dem  for  at  ville  »bruge  Trold- 
dom med  ham»,  ligesom  man  havde  gjort  ved  Otte  Gylden- 
stjerne og  hans  Moder,  skjønt  de  aldrig  havde  tænkt  paa 
sligt.  P^ske  burde  derfor  tale  med  Johan  Friis  og  helst 
med  selve  Kongen  om  Sagen  «for  disse  Prædikanters  Skyld, 
at  de  ikke  skulde  bruge  Ske  derover  og  sige,  at  man 
brugte  Guds  Ord  unyttigt«.  Oluf  Rosenkrans  talte  senere 
med  Johan  Friis,  men  det  synes  ikke,  at  den  vidtberømte 
<Maaler  og  Signer*  Hr.  Peder  Rødhoved  kom  Fru  Sofie 
til  Hjælp.  Det  gik  op  og  ned  med  hendes  Sygdom,  snart 
trøstede  hendes  kvindelige  Slægtninge  hende  med,  «at  det 
ogsaa  en  Tid  var  gaaet  dem  «sælsynt»  nok,  men  det  blev 
dog  Gud  være  lovet  godt»,  snart  var  hun  saa  rask,  at  hun 
kunde  træff'e  Forberedelser  til  Karen  Lykkes  og  Erik  Krabbes 
forestaaende  Bryllup^). 

Lige  siden  1529,  da  Eske  Bille  drog  til  Norge,  havde 
Karen  Lykke  opholdt  sig  i  deres  Hus.  Under  Grevefejden, 
da  ogsaa  Erik  Krabbe,  Tyge  Krabbes  ældste  Søn,  gjæstede 
Vallen,  vare  de  to  unge  bleve  trolovede,  men  Karen  Lykkes 
Fader,  Joachim  Lykke  paa  Østrup,  viste  sig  alt  andet  end 
villig    til    at    udrede    Omkostningerne    ved    deres    Bryllup-). 


')  Breve  fra  Erik  Bølle  t.  E.  B.,  Tersløse  "/s  og  «/io    1538.     D.   Ad.  Br. 

10.  11  og  16.  Chr.  III.  t.  E.  B.  Kbhvn.  'Vu  1538.  KviUans  for 
Regnskabet  af  Bergenhus  ^°  n  1538.  Norske  Samlinger  i  Rigs- 
arkivet. Jens  Brahe  til  Fru  Sofie  Kr.,  Byrdynge,  ^12  1538.  D.  Ad. 
Br.    10.      Vedel    Simonsen,    Ruderne,    II.    23 — 24.      Heise,  Rosenkrantz, 

11.  I,  Diplom.  S.  185  — 188.  Anne  Rosenkrans  til  Sof.  Kr.,  Vegholm 
"/12  1538.  D.  Ad.  Br.  9.  24.  Sofie  Kr.  t.  E.  B.,  Vallen  "*/i2  1538. 
ibid.  9.  49. 

^)  Troels  Lund  har  i  sin  Danmarks    og  Norges    Historie  X.  givet  en   for- 
nøjelig Skildring  af  den  gamle  Hr.  Joachims  seje  Modstand. 

Da  Eske  vendte  hjem  fra  Frankrig,  greb  han  imidlertid 
Sagen  saa  kraftig  fat,  at  Hr.  Joachim  tilsidst  maatte  sende 
baade  Penge  og  Klæder  til  Datteren.  Han  ønskede,  at  Bryl- 
luppet .skulde  holdes  ved  hans  Hustrus  Kirkegang,  og  paa- 
tænkte ligeledes,  at  Karen  Lykkes  Broder  Iver  Lykke,  der 
ved  hans  og  Hustrus  Initiativ  var  blevet  forlovet  med  Tyge 
Krabbes  Datter  Olivia,  Enke  efter  Erik  Gyldenstjerne,  skulde 
giftes  samtidig.  Men  han  fandt  en  uventet  Modstand  hos 
de  to  unge  Mænd.  Erik  Krabbe  undskyldte  sig  med,  at 
han  havde  et  «ubesørget»  Hus,  men  han  vilde  arbejde  denne 
Vinter  paa  at  kunne  være  parat  til  Foraaret.  Gamle  Tyge 
Krabbe  undskyldte  baade  sin  Søn  og  sin  Svigersøn,  fordi 
de  denne  Vinter  vare  hindrede,  og  bad  Eske  om  ikke  at 
tage  dem  det  ilde  op.  Det  lykkedes  heller  ikke  Axel  Brahe 
og  Oluf  Rosenkrans,  hvem  Eske  Bille  havde  faaet  til  per- 
sonlig at  gjøre  deres  Indflydelse  gjældende  hos  Tyge  og  Erik 
Krabbe,  at  udrette  noget.  Først  da  Eske  næsten  med  Magt 
havde  tvunget  Joachim  Lykke  til  at  lukke  op  for  Penge- 
pungen, kom  der  Vind  i  Sejlene,  og  nu  kunde  man  paa 
Vallen  træffe  alle  Forberedelser  til  den  forestaaende  Højtids- 
fest.  Den  4de  Januar  1539  kunde  Fru  Sofie  meddele  .sin 
Husbond,  at  Peder  Jensen  var  ankommet  med  1^2  Td.  Vild- 
bradt,  en  Rosinkurv  og  nogle  andre  (!)  Urter,  i  Td.  med 
Klæde,  ^-j  Læst  tysk  01,  ^2  Stk.  rødt  Leydisk  (Klæde  fra 
Lejden),  5  Tdr.  Mel,  6  Tdr.  Tvebakker,  2  Tdr.  Æbler  og 
I  Td.  Pærer.  Af  en  omrejsende  Bissekræmmer,  en  Skotte, 
havde  hun  kjøbt  en  Del  Varer,  som  hun  havde  betalt,  hvor- 
imod Karen  Lykke  kun  havde  givet  ham  sin  Haandskrift 
paa. det,  hun  havde  kjøbt,  hvilket  Eske  Bille  derfor  maatte 
betale  med  de  fra  Hr.  Joachim  ankomne  Penge.  I  Januar 
kom  Eske  derpaa  hjem,  og  den  følgende  Maaned  fej- 
redes Karen  Lykkes  og  Erik  Krabbes  Bryllup  paa  Vallen. 
Sofie  Krummedige  var  da  saa  rask,  at  hun  kunde  følge  med 
Eske  over  til  Kjøbenhavn  i  Marts  Maaned.  Han  skulde 
overtage  Posten  som  Statholder  paa  JCbhvns.  Slot  i  Forening 

med  Preusseren  Jiirgen  Klingenbeck,  og  en  urolig  Tid  forestod 
paa  Grund  af  Frygten  for  Angreb  fra  Kejseren  og  Pfalz- 
greven  (se  ovenfor  S.  652).  Fru  Sofie  vendte  i  April  Maaned 
tilbage  til  Vallen,  og  her  var  det,  at  hun,  som  tidligere 
fortalt,  modtog  sin  Svoger  Ove  Bille.  Ved  sin  Ankomst 
den  5te  Maj  traf  han  hende  og  Datteren  Anne  Bille  raske 
og  fornøjede.  Men  nogle  Dage  efter  blev  hun  syg,  og  det 
var  da,  at  Ove  skrev  det  indtrængende  Brev  til  Eske,  om 
ikke  at  forlade  sin  Hustru  saa  hyppig,  men  enten  selv  komme 
til  hende  elier  lade  hende  komme  til  sig.  Eske  rejste  strax 
til  Vallen  og  kom  formodentlig  tidsnok  til  at  være  til 
Stede  ved  sin  Hustrus  Dødsleje  i  Slutningen  af  Maj.  Hendes 
Død  vakte  stor  og  almindelig  Deltagelse.  Oluf  Rosenkrans 
skrev  Eske  Bille  et  smukt  Trøstebrev  til,  ligesaa  hans 
trofaste  Ven  Johan  Friis  og  hans  Kollega  i  Kjøbenhavn, 
Jiirgen  Klingenbeck.  Ogsaa  Kong  Christian  sendte  ham 
nogle  deltagende  Ord  og  fritog  ham  for  at  møde  paa  Herre- 
dagen i  Odense  i  Juni  Maaned.  En  Trøst  for  ham  i  disse 
tunge  Dage  var  det,  at  han  havde  sin  Broder  Ove  hos  sig; 
men  lang  Tid  skulde  hengaa,  inden  Eske  Bille  forvandt  det 
Slag.  der  havde  ramt  ham.  Af  hans  før  saa  travle  Virk- 
somhed er  der  intet  Spor  i  de  første  Maaneder  efter  hendes 
Død,  og  endnu  i  Oktober  skriver  Sofies  Morbroder  Knud 
Rud  til  ham:  «Som  Du  nu  giver  skriftlig  tilkjende,  at  for 
slig  Din  Sorg,  som  Dig  tilkommen  er  (desværre),  kan  Du 
ikke  betænke  at  skrive  mig  eller  andre  Venner  til,  saa 
behøver  Du  ikke  at  undskylde  Dig  hos  mig,  thi  jeg  kjender 
Din  Sorg  vel,  Gud  husvale  Dig».  Fru  Sofie  blev  begravet 
i  Vaaxtorps  Sognekirke  i  Nærheden  af  Vallen,  hvor  Eske 
Bille  lod  lægge  en  Gravsten   over  hendes  Hvilested^). 


')  Erik   Krabbe    t.    E.    B.,    Kbhvn.    '^m   1538.    D.  Ad.   Br.  35.    loi.  Tyge 
Krabbe  t.  E.  B.,  Vegholm   "/lo,  ibid.  35.   59.    Axel  Brahe  t.  E.  B.,   Krog- 


SVANHOLM.  685 

Paa  Svanholms  Hovedbygning,  hvori  en  Del  af  den 
ældre  Gaards  nedre  Partier  synes  at  være  bevarede,  findes 
indmuret  i  den  vestre  Ende  af  nordre  Fløj  en  i  Relief  ind- 
huggen  Granitsten  (4  Fod  4V4  Tommer  bred  og  3  Fod  høj). 
Midterpartiet  fremstiller  Gud  Fader,  holdende  Sønnens  af- 
sjælede Legeme  over  sit  Skjød,  og  den  hellig  Aand  som 
en  Due  svævende  over  Faderens  højre  Skulder.  Paa  en 
Bue  over  den,  som  bæres  af  tvende  Søjler,  staar  følgende  Ind- 
skrift: Gottes.  wordt.  blift.  in.  ewigheidt.  Esaie.  IM.  XL. 
Til  venstre  for  Treenigheden  er  fremstillet  en  i  en  Kjæde 
fra  Buen  oven  over  nedhængende  Tavle,  hvorpaa  staar: 

Eske  Bilde  ridder 
Peder  Bildz  Søn 
Her(re)  aff  Suanhol(m) 
Da(n)markz  ho(f)mester. 

Neden  under  ses  Billernes  Vaaben.  Til  højre  ses  en  lignende 
Tavle    med    Krummedigernes  Vaaben  og   følgende  Indskrift: 


holm  ^',10,  ibid.  lo,  144.  Sof.  Kr.  t.  E.  B.,  Vallen  *  ]  1539.  ibid.  9, 
120.  Eske  Bille  er  '*-"^,2  1539  paa  Vallen,  ibid.  9,  113  og  10,  154.  Ove 
B.  t.  E.  B.,  Skovkl.  "^  3  1539.  Ny  kgl.  Saml.  1301  e.  Fol.  Johan 
Friis  t.  E.  B.,  Odense  *  e  1539:  »Kjære  Eske  synderlig  gode  Ven, 
Din  Sorg  og  Vedermod,  kjende  Gud,  er  mig  trolig  led,  og  vil  jeg 
raade  Dig  paa  Din  Velfærd,  at  Du  stiller  Dit  Sind  tilfreds,  saa  at  Du 
ikke  fortørner  den  almægtige  Gud  og  ikke  heller  fordærver  Din  egen 
Sundhed  og  Helbred.  Dersom  det  kunde  noget  hjælpe,  da  var  det 
vel  din  Sag,  som  Du  og  Dine  Børn  og  flere  Eders  Venner  maatte 
sørge  for;  efterdi  det  intet  kan  hjælpe  Dig,  saa  giv  Dig  tilfreds  med 
den  Del,  som  den  almægtige  Gud  haver  gjort;  han  uden  Tvivl  vil 
husvale  Dig  og  Dine  Børn  efter  sin  gode  Vlje«.  D.  Ad.  Br.  14.  27. 
Chr.  III.  t.  E.  B.,  Odense  's  1539.  E.  billes  .^rkiv.  J.  Klingenbeck 
t.  E.  B.,  Kbhvn.  '/t  i 539-  ibd.  Heise,  Rosenkrantz  II,  i.  Diplom. 
S.  189.  Knud  Rud  t.  E.  B.,  Korsør  '^lo.  D.  Ad.  Br.  9.  117. 
Torben  Bille  t.  E.  B.,  Bosjø  *^  9  1539.  il>id.  9.  131.  Han  giver 
Eske  Underretning  om  den  Ligsten,  han  efter  Eskes  Ønske  har  ladet 
forfærdige. 

Frue  Sophie 

Her  He(n)rick  Krv 

med'gz  dotter. 

Forneden  paa  Stenen  staar  paa  et  Baand: 
Anno  1549 

Denne  Sten  har  oprindelig  siddet  over  Porten  til  en 
ældre  Hovedbygning  paa  Svanholm,  men  blev  ved  Opførelsen 
af  den  nye  Hovedbygning  i  forrige  Aarhundrede  flyttet  til 
sin  nuværende  Plads.  Den  vidner  for  Efterverdenen  om  den 
utrættelige  Energi,  hvormed  Eske  Bille  tilkæmpede  sig  Be- 
siddelsen af  sin  gamle  Fædrenegaard ;  men  naar  den  tillige 
bærer  Sofie  Krummediges  Navn,  er  dette  kun  at  betragte 
som  et  Vidnesbyrd  om  den  kjærlige  Erindring,  hvori  Fru 
Sofie  levede  hos  sin  Husbond.  Hun  opnaaede  ikke  selv  at 
fiytte  Hjemmet  til  sin  Ægtefælles  Barndomshjem. 

Efterat  Eske  Bille  ved  sin  Embedsvirksomhed  i  Norge 
havde  maattet  give  Afkald  paa  at  gjennemføre  sin  Kamp 
for  Svanholm,  stod  Spørgsmaalet  om  Besiddelsesforholdet 
hen  i  det  uvisse  indtil  Mogens  Billes  Død.  Eske  Bille  havde 
dog  i  Mellemtiden  forberedt  alt  til  at  staa  fuldt  rustet,  naar 
Spørgsmaalet  atter  blev  brændende,  idet  han  havde  truffet 
foreløbige  Aftaler  med  flere  af  Medarvingerne,  sin  Søster 
Hilleborg,  Svogeren  Joachim  Lykke  og  mulig  Biskop  Ove. 
Da  nu  Mogens  Bille  døde  1538,  befandt  Eske  sig  i  Udlandet, 
og  Knud  og  Ove  Bille  paatog  sig  derfor  som  Testament- 
exekutorer  den  foreløbige  Ordning  af  hans  Testament.  De 
afskedigede  hans  mange  Tjenere,  registrerede  hans  Ejendele, 
ordnede  Bestyrelsen  af  Svanholm  og  afventede  derpaa  Eskes 
Tilbagekomst^).      «Vi    formode,    at    vor    Broder    Eske    Bille 


^)  "Aar  1538,  Onsd.  e.  Cantate  vare  vi  Ove  Bille  og  Knud  Bille  paa 
Svanholm  at  overse  hvad  Gods  vor  Broder  Mogens  Bille,  hvis  Sjæl 
Gud  naade,  havde  ladet  indføre  paa  Svanholm  og  der  paa  samme  Tid 
fandtes  til  Stede >.  Af  Penge  var  der  ialt  1543  Mk.  5  /5;  Klæderne 
vurderet  til  356  Daler.  Fortegnelsen  over  Bohavet,  Rustninger  og 
Vaaben    har    kulturhistorisk  Interesse.      Or.  i   D.  Ad.   Br.   6.    145 — 146. 

saadan  vor  Bestilling  ikke  ilde  skal  behage »,   ytrer  Ove  Bille 
i  et  Brev   til  Sofie  Krummedige.      Næppe    var  Erik  kommet 
hjem   i  Begyndelsen    af  Oktober    1538,    før    der   indvarsledes 
et   Møde    mellem    Brødrene   paa   Svanholm.      Men    det    blev 
ikke  til  noget  paa  Grund  af  Fru  Sofies  Sygdom.    Knud  Bille 
var   meget   misfornøjet   herover;    thi  Bønderne    klagede  over, 
at    de    ikke   kunde    blive    af  med    deres    Landgilde,    og    Hr. 
Mogens'  kostbare  Klæder  laa  og  bleve  fordærvede.    Imidlertid 
havde  Ove  Bille    søgt   at  bevæge  Medarvingerne  til  at  over- 
lade  Eske    deres    Parter   i    Svanholm    og   havde   ogsaa  mod- 
taget    gunstige     Svar.      Kun    Knud    Bille    og    Fru    Johanne 
Sparre,    Erik    Billes    Enke,    viste    sig    vanskelige    at    komme 
til  Rette    med.     Bispen   raadede    derfor  Eske   til    at  tage    op 
til    Gladsaxe    «og    udi    alle    Maade    livsale   vor   Broder   Knud 
med    Handel   og    Ord»,    samt   til  personlig  at  forhandle  med 
Johanne  Sparre.     Om  Eske  har   fulgt  Broderens    Raad,    vide 
vi    ikke;    men   i  Marts    Maaned    1539    kom    det   til    et    Møde 
mellem    de    tre   Brødre    paa    Svanholm,    som    dog    imidlertid 
ikke  førte  til  noget  Resultat.    Eske  forhandlede  da  enkeltvis 
med  Medarvingerne;  Joachim  Lykke  kom  han  hurtig  til  Rette 
med,    ligeledes  med  Erik  Skram,  der  med  sin  Hustru  Marine 
Løvenbalks   Samtykke    den    6te    Maj    1539   mageskiftede    sin 
Svigermoders   Søsterpart   i    Svanholm    og    erkjendte    at    have 
faaet  fuldt  Vederlag.    Søsterdøtrene  paa  Egeskov  vare  ogsaa 
villige  til  at  komme  ham  i  Møde,   og  Sagen  med  dem  skulde 
have   været    bragt   i    Orden    paa   Herredagen    i    Odense   Juni 
1539;    men    da    Eske    paa    Grund    af  sin    Hustrus    Død    ikke 
kunde  møde  personlig,  blev  Afgjørelsen  udsat;  baade  Søstrene 
og    deres  Formynder  Johan    Friis    erklærede  sig  dog  rede  til 
at  afgjøre  Sagen  efter  Eskes  Ønske.    Johannes  Sparres  Svar 
kjendes  ikke,  men  Biskop  Ove  holdt   sig   derimod   —  uagtet 
sin  bestemte  Tilslutning  til  Broderen  —  forsigtig  tilbage    og 
vilde    ikke    bringe   Mageskiftet   i  Stand    uden    paa    et  Fælles- 
møde mellem  de  tre  Brødre.    I  Juli   Maaned  1539  vare  disse 
paa  ny  samlede  paa  Svanholm  uden  at  komme  til  et  endeligt 


688  ESKE    BILLE    ERHVERVER    SVANHOLM. 

Resultat,  men  det  synes  dog,  som  om  Eske  strax  efter  har 
taget  Svanholm  i  Besiddelse;  han  havde  jo  ogsaa  nu  de 
fleste  Parter  i  Gaarden,  og  han  skriver  sig  fra  den  Tid  altid 
til  Svanholm. 

Under  disse  Omstændigheder  blev  det  vanskeligt  for 
Knud  Bille  at  fortsætte  Modstanden  mod  Broderens  Be- 
stræbelser. Men  at  det  gik  ham  nær  til  Hjertet,  fremgaar 
af  en  Skrivelse  fra  Hilleborg  Tinhus  (Skinkel)  til  Eske  Bille, 
hvori  hun  udtaler,  at  hun  frygter  for  Knud  Billes  Uvilje  over, 
at  hun  og  Søstrene  have  mageskiftet  med  Eske,  «og  be- 
frygter jeg  mig,  at  vi  sent  skulde  faa  hans  Venskab  derfor 
igjen».  Erik  Skram  og  hans  Hustru  vare  ogsaa  meget 
ængstelige  for  deres  Morbroders  Vrede  og  bade  indstændig 
om,  at  deres  foreløbige  Indvilgelse  ikke  maatte  komme  ham 
for  Øre.  Ove  Bille  raadede  og  formanede,  og  da  Knud 
Bille  blev  alvorlig  syg  i  Aaret  1540,  opfordrede  han  Eske 
til  at  imødekomme  Broderen  saa  meget  som  muligt,  «thi 
kommer  der  ham  noget  til,  da  blev  det  siden  saa  meget 
vanskeligere  baade  for  Dig  og  Dine  Børn».  I  August  1540 
sendte  Eske  da  en  betroet  Tjener,  Oluf  Trudsen,  til  Glad- 
saxe med  et  Udkast  til  Mageskiftebrev.  Knud  Bille  svarede, 
at  han  altid  vilde  handle  med  ham  som  en  god,  kjærlig  og 
kristelig  Broder,  men  der  var  forskjellige  Artikler  i  Brevet, 
han  ikke  kunde  gaa  ind  paa,  og  han  vilde  desuden  have  sine 
Broderlodder  i  Vejrmøllen  ved  Svanholm  og  i  Ordrup.  Han  var 
imidlertid  nu  saa  rask,  at  han  kunde  komme  over  til  Herre- 
dagen, og  vilde  da  møde  Brødrene  i  Roskilde;  thi  kun 
sammen  med  Ove  Bille  vilde  han  indlade  sig  paa  en  endelig 
Afgjørelse.  Forøvrigt  skulde  han  nok  sørge  for,  at  hvad 
der  foreløbig  var  aftalt  mellem  dem,  skulde  staa  ved  Magt, 
selv  om  han  døde,  og  at  der  ikke  af  den  Grund  skulde 
komme  Splid  og  Trætte  mellem  hans  Arvinger  og  Eske. 
Mødet  kom  endelig  i  Stand,  dog  ikke  i  Roskilde  men  paa 
Mogenstrup,  og  her  mageskiftede  Knud  den  29de  August 
1540    sin   Part   i    Svanholm   til   Eske    mod   6    Gaarde,    dels   i 

Baag  Herred  i  Fyn,  dels  i  Tudse  Herred  i  Sjælland.  Ove 
Bille  har  vel  samtidig  afstaaet  sin  Part,  men  hans  Brev 
herom  haves  ikke.  Faa  Maaneder  efter  var  det,  at  Eske 
Bille  overdrog  Bispen  Svanholm  «som  et  frit  kjærligt  Laan» 
paa  Livstid,  og  det  tør  vel  betragtes  som  mere  end  en 
Formodning,  at  denne  store  Gave  var  en  Tak  for  den  Hjælp, 
Broderen  havde  ydet  ham^). 

Havde  de  to  Brødre  Knud  og  Eske  staaet  skarpt  imod 
hinanden  i  denne  pinlige  Arvestrid,  hvor  begge  i  Grunden 
havde  samme  Ret  og  Krav,  stode  de  derimod  last  og  brast 
sammen  i  en  langvarig  og  bitter  Strid  med  Mogens  Gøye 
og  hans  Sønner  om  Arven  efter  Mogens  Billes  Hustru,  og 
begge  døde  uden  at  se  Sagen  bragt  til  en  endelig  Afslutning. 
Mogens  Gøye  var  en  af  Danmarks  rigeste  Adelsmænd,  han 
ejede  7  Hovedgaarde  foruden  talrigt  Strøgods,  havde  store 
Forleninger  og  en  for  den  Tid  betydelig  Formue  i  rede 
Penge.  Sofie  Gøye  var  en  Datter  af  hans  første  Ægteskab 
med  Fru  Mette  Bydelsbach,  der  døde  15 13,  hvorpaa  han 
faa  Aar  efter  sig  giftede  med  Margrethe  Sture.  Han  havde 
ikke  desto  mindre  efter  sit  andet  Giftermaal  siddet  i  et  saa- 
kaldet  «tiende  Fælled »  (stiltiende  Fællesbo)  med  sine  Børn 
af  første  Ægteskab,  og  han  havde  kun  udlagt  Fru  Sofie  ringere 
Parter  af  hendes  Arv  ved  hendes  Giftermaal  og  kort  før  hendes 
Død.  Da  Sofie  Gøye  døde  barnløs  før  Faderen  og  denne 
altsaa  var  Medarving  efter  hende,  blev  Arvespørgsmaalet 
meget  indviklet.  Hertil  kom,  at  Lovene  i  de  forskjellige 
Landsdele  indeholdt  afvigende  Bestemmelser  med  Hensyn  til 
til  Arv  af  Kjøbejord.  Medens  Jydske  Lov  (I.  6)  udtalte,  at 
Børnenes  Andel  i  Kjøbejord  ikke  skulde  udlægges  dem  efter 
Moderens  Død,  men  først  naar  Faderen  tillige  var  død,  inde- 
holdt  Skaanske  og   Sjællandske   Lov    ingen  saadan    Bestem- 

')  Mageskiftebrevene   findes  i   Arkivet  paa  Svanholm.      Talrige   Breve  ved- 
rørende Striden  om   Svanholm  i  D.  Ad.  Br.  Fase.   9  og  i  Ny  kgl.  Saml. 
1301    e.   Fol.      Søstrene  Skinkel  t.   E.    B.,    Juelskov   '*/*    1539   og  Høne- 
borg ^^/lo  (1540),    ibid.   56.    145   og   144.    Jvfr.  D.    Mag.  3.  R.  VI.  183. 
I.  ^4 

melse.  Mogens  Bille  og  efter  hans  Død  hans  Arvinger 
mente  sig  nu  berettigede  til  hele  Fru  Sofies  Arv  efter  hendes 
Moder  saa  vel  i  Penge  og  Klenodier  som  i  Jordegods,  end- 
videre til  den  Rente,  som  Mogens  Gøye  havde  oppebaaret 
af  sin  Datters  Part  i  Fællesboet  efter  Moderen  baade  før 
hun  blev  gift  og  efter  hendes  Giftermaal  indtil  hendes  Død ; 
endelig  til  Fru  Sofies  Part  af  det  store  Pant,  som  Mogens  Gøye 
havde  i  Tordrup  Len  i  Jylland  tillige  med  al  Renten  deraf, 
indtil  hun  døde^). 

I  Aaret  1540  toge  Eske  og  Knud  Bille,  som  paa  egne 
og  Medarvingers  Vegne  førte  Sagen,  Spørgsmaalet  om  Arven 
efter  Fra  Sofie  frem.  I  en  Skrivelse  til  Mogens  Gøye  paa- 
talte de  Sagen,  men  fik  kun  et  undvigende  Svar,  og  efter 
at  de  i  en  ny  Skrivelse  havde  opstillet  deres  Krav,  svarede 
Mogens  Gøye,  at  da  han  aldrig  havde  faaet  nogen  Lod 
eller  Del  i  det  Løsøre  og  Boskab,  som  fandtes  paa  Koldinghus 
og  Svanholm  efter  Fru  Sofies  Død,  fandt  han,  at  han  havde 
mere  Grund  til  Klage  end  de  havde.  Forøvrigt  var  han 
rede  til  at  staa  dem  til  Rette  efter  Loven,  og  da  han  selv 
var  syg,  indbød  han  dem  til  et  Møde  i  Jylland.  Til  Slut- 
ning føjede  han  den  Bemærkning  til  i  sit  Brev,  at  Sagen 
forekom  ham  ikke  den  Møje  og  Bekostning  værd").  At 
Billerne  ikke  delte  denne  Opfattelse  af  Sagen,  forstaar  sig 
selv;  men  det  bør  dog  ikke  udelades,  at  Ove  Bille,  inden 
han  sluttede  sig  til  sine  Brødre,  fandt  Anledning  til  at  frem- 
komme med  nogle  advarende  Ord.  I  et  Brev  af  8de  Juni 
1 541  skriver  han  følgende:  «Kjære  Broder,  som  Du  og 
skriver,  at  Erik  Banner  lovede  Dig  at  ville  give  Hr.  Mogens 
Gøye  tilkjende,  hvad  Tiltale  vor  Broder  og  Du  haver  til 
ham,    saa   sagde    vi  Dig    sidst   vor  Vilje    og  Mening   derom, 


J 


^)  D.  Ad.  Br.  6.    148  og   150. 

')  Kn.  og  Eske  B.  t.  Mog.  Gøye,  Ugerup  ^^In  1540.  Kn.  B.  t.  E.  B., 
Gladsaxe  ^2  1541,  Mog.  Gøye  t.  Kn.  og  E.  B.,  Tordrup  ^,4  1541, 
='^'4  1541  og  Skanderborg  ^/s  1541,  D.  Ad.  Br.  9.  161,  158,  155 
og  22.    103. 

hvor  vidt  vi  agter  at  slaa  os  udi  den  Sag,  raadende  Dig  og 
vor  Broder  endnu  kjærligen,  paa  Eders  egen  gode  Forbed- 
ring, at  derom  visseligen  og  vel  beraade  Eder  tilforn  med  de 
bedste,  der  iblandt  Forstand  have,  om  der  skal  stande  noget 
at  hente  eller  ej,  anseende,  at  Hr.  Mogens  siger  og  beklager 
sig,  at  hans  afgangne  Datter,  som  vor  Broder  havde,  hvis 
Sjæl  Gud  naade,  lod  ingen  Løsøre,  Guld,  Sølv  eller  Penge 
ej  heller  Boskab  efter  sig,  befrygtende,  at  før  end  Eder  skal 
noget  tilfindes,  da  skal  Eder  og  os  forelægges  med  Kjøns-Ed 
at  igjenhente  og  tilstæde  for  alt  hvad  Klæder,  Sølv,  Penge 
og  andet,  som  vi  skiftede  imellem  os  efter  samme  vor  Broder. 
Saa  er  vel  efter  samme  Lejlighed  at  betænke,  at  der  vil 
følge  mere  Skade  udaf  end  Frugt  og  Profit.  Ikke  vide  vi 
heller,  om  I  kan  tage  Lod  udi  Pantegodset,  hvilket  vi  raade 
Eder  begge  udi  den  bedste  Agt  og  Mening,  vi  ere  Eder 
pligtige.  Gud  give,  I  ellers  kunde  nyde  det  saa  meget  godt, 
som  vi  saa  det  gjerne».  I  en  Efterskrift  tilføjer  han:  «Kjære 
Broder,  dersom  Du  og  vor  Broder  endelig  blive  til  Sinds  at 
ville  skrive  Hr.  Mogens  Gøye  til  om  den  Arv  efter  hans 
Datter,  da  raade  vi  Eder  og  kjærligen  bede,  at  I  først 
takke  ham  gjerne  og  byde  Eder  til  Vilje  med  ham  for  hans 
skriftlige  Tilbud,  han  Eder  tilforn  haver  gjort  om  samme  Arv^), 
og  give  ham  derhos  tilkjende,  at  I  ikke  ville  gange  af  Eders 
borne  Venners  Raad  og  Undervisning  udi  samme  Ærinde, 
og  bespørge  Eder  fuldt  vel  tilforn,  som  forskrevet  stander, 
hvad  heller  der  stander  noget  at  vinde  eller  ej»^). 

Ingen  af  Parterne  synes  imidlertid  at  have  været  til- 
bøjelig til  at  komme  den  anden  i  Møde,  og  Sagen  gik  derfor 
til  Kongens  Retterthing,  hvor  der  den  2den  December  1542 
fældedes  følgende  Dom:  «Fru  Sofie  bør  efter  Loven  en 
Søsterpart  i  alt  Kjøbegods,  som  Hr.  Mogens  Gøye  kjøbte 
den  Tid,    Fru   Mette    og   han   vare   tilsammen,   sammeledes  i 


')  Dette  Tilbud  kjendes  ikke. 

*)  Or.  i  Ny  kgl.  Saml.  1301   e.  Fol. 

Guld,  Sølv,  Penge  og  alt  andet  Løsøre,  som  Hr.  Mogens 
havde,  da  hendes  Moder,  Fru  Mette,  døde,  og  hvad  som 
Hr.  Mogens  Bille  er  med  Rette  tilfalden  i  fornævnte  Løsøre 
og  Kjøbejord,  bør  Hr.  Mogens  Gøye  at  stande  Hr.  Mogens 
Billes  Arvinger  til  Rette  for  efter  12  Samfrænders  Sigelse; 
men  udi  den  Kjøbejord,  som  Hr.  Mogens  Gøye  har  kjøbt, 
siden  Fru  Mette  døde,  bør  Fru  Sofie  ingen  Lod  eller  Del 
have,   efterdi   Fru  Sofie  ikke  overlevede  sin  Fader*^). 

Dommens  Udførelse  trak  imidlertid  ud  \  gjentagne  Konge- 
breve —  først  af  29de  April,  senere  af  7de  November  1543 
—  til  Mogens  Gøye  om  at  møde  paa  førstkommende  Herre- 
dage og  afgjøre  Sagen  med  Samfrænder  bleve  paa  Grund 
af  Mogens  Gøyes  Sygdom  ikke  efterkomne,  og  efter  hans 
Død  1544  blev  Sagen  taget  frem  paa  ny.  Imidlertid  døde 
ogsaa  Knud  Bille,  og  Eske  paatog  sig  nu  at  føre  Sagen  paa 
alle  Medarvingers  Vegne.  Ove  Bille  sluttede  sig  nu  ogsaa  i 
denne  Sag  til  sin  Broder,  idet  han  befuldmægtigede  ham  til 
paa  sine  Vegne  at  forfølge  Sagen.  Det  kom  endelig  til  et 
Møde  i  Kjøbenhavn  i  Midten  af  Maj  1547,  hvor  Peder  Oxe 
og  Herluf  Trolle  paa  Gøyernes  Vegne  udlagde  Billerne  i  Hr. 
Eskes  Overværelse  Sofie  Gøyes  Arv  efter  hendes  Moder. 
Vurderet  i  Penge  løb  Godset  op  til  en  Sum  af  2213  Daler 
3^.2  Mk.  4^2  /j,  medens  den  rørlige  Arv  (Boskab,  Klæder,  Kle- 
nodier etc.)  beløb  sig  til  607  Daler  ^  2  Mk.  i  /^  og  2  Pendinge. 
Men  Eske  Bille  var  ikke  tilfreds.stillet  hermed.  Han  mente, 
at  Mogens  Billes  Arvinger  ogsaa  kunde  gjøre  Fordring  paa 
Part  i  alt,  hvad  Hr.  Mogens  Gøye  havde  erhvervet  efter  sit 
andet  Giftermaal,  i  Kraft  af,  at  han  til  Forøgelse  af  sin 
Ejendom  ogsaa  havde  benyttet  den  Del  af  sin  Datters  Sofies 
Arv,  som  han  ikke  have  udlagt  hende.  Herom  udtalte  en 
ny  Retterthingsdom  af  14de  December  1547  kun,  at  Mogens 
Gøyes  Arvinger  .skulde  fyldestgjøre  Dommen  af  1542  inden 
6  Ugers  Forløb.     8   Dage  efter  mødtes   Parterne   paa    ny   for 

■      1)  D.  Ad.  br.  6.  158. 

Retterthinget,  hvor  Byrge  Trolle  paa  Mogens  Gøyes  Arv- 
ingers Vegne  tilbød  at  fuldgjøre  Dommen.  Retterthinget  er- 
klærede derpaa,  at  «efterdi  samme  Sag  er  nu  tvende  Gange 
inddømt  til  12  Samfrænder,  da  bør  den  derhos  at  blive  og 
Eske  Bille  og  Medarvinger  samt  Hr.  Mogens  Gøyes  Arvinger 
for  samme  deres  Samfrænder  at  være  til  Læg  og  Regnskab 
med  hverandre  om  samme  Arv  efter  Dommens  Lydelse;  og 
hvis  det  findes,  at  Fru  Sofie  ikke  har  faaet  Fyldest  i  samme 
Arv  efter  sin  Moder,  skulle  Mogens  Gøyes  Arvinger  gjøre 
Mogens  Billes  Arvinger  Fyldest  efter  Dommen»^). 

Det  syntes  saaledes,  som  om  Mogens  Gøyes  Arvinger 
skulde  beholde  Overtaget;  thi  Dommen  af  1342  udtalte  jo 
udtrykkelig,  at  Sofie  Gøye  ingen  Lod  eller  Del  burde  have 
i  den  Kjøbejord,  hendes  Fader  havde  erhvervet  efter,  at  hans 
første  Hustru  var  død.  Da  fremlagde  imidlertid  Ove  Bille 
i  en  direkte  Henvendelse  til  Kongen  sin  og  Medarvingers 
Opfattelse  af  Retsspørgsmaalet,  I  dette  klare  og  velskrevne 
Indlæg  fremstiller  han  først  Sagens  Udvikling,  saaledes  som 
det  ovenfor  er  blevet  paavist,  og  resumerer  derefter  sit 
Standpunkt  i  følgende  Ord:  «Efterdi,  naadige  Konge,  at 
Hr.  Mogens  Gøye  sad  inde  med  Fru  Sofies  mødrene  Gods 
og  ikke  udskiftede  hende  fra  sig,  da  hun  blev  givet  i  Mænds 
Værge,  efter  Loven;  sammeledes  efterdi  Hr.  Mogens  Gøye 
giftede  sig  igjen  og  ikke  udskiftede  hende  fra  sig  eller  og 
sagde  sig  af  Fled  og  Fælled  efter  Loven  inden  6  Uger  efter, 
at  han  tog  en  anden  Adelkone,  tykkes  os  efter  Loven,  at 
hvad  han  imidlertid  og  siden  lagde  sig  tilgode  enten  udi 
Kjøb  eller  udi  Pant,  Løsøre  eller  andet  burde  at  komme 
Fru  Sofie  saa  vel  tilgode  som  andre  Hr.  Mogens'  og  Fru 
Mettes  Børn»    « efterdi  han  brugte  samme  Fru  Sofies  Arv  til 

*)  Kongebreve    af    '^^j*  og    'n    1543   i  D.    Ad.  Br.    6.    149    og  168:     Ove 

Billes  Fuldmagt  for  E.    B.  af  '",2    1545  og  "  12    1546.     Or.  i  Ny  Kgl. 

Saml.    1301    e.    Fol.      Retterthingsdommene    af    '  12    og   "  12  1547    i  D- 
Ad.  Br.  6.    159  og   157. 

Kjøb  Og  Pant  til  hans  og  Fru  Mettes  Børns  Gavn  og  Gode»^). 
Dette  havde  til  Følge,  at  Kongen  befalede  Mogens  Gøyes 
Arvinger  at  møde  i  Kolding  den  24de  August  1548  og 
svare  Hr.  Eske  Bille  paa  hans  Fordringer  efter  deres  Fader.  Her 
afgjordes  da  endelig  Sagen  ved  Dom  af  25de  August  1548. 
I  Henhold  til  Jydske  Lovs  ovenfor  anførte  Bestemmelse  og 
efterdi  Fru  Sofie  døde  barnløs  før  Faderen,  der  altsaa  arvede 
hende,  fældedes  den  Kjendelse,  at  Mogens  Billes  Arvinger 
ingen  Lod  eller  Del  burde  have  i  Arve-  eller  Kjøbejord, 
saa  vidt  Jydske  Lov  rækker,  men  derimod  burde  Mogens 
Gøyes  Arvinger  udlægge  dem  Frugt  og  Oppebørsel  af  den 
Jord,  Mogens  Gøye  havde  kjøbt  i  sit  første  Ægteskab, 
saa  vidt  Sjællandske  ogSkaanske  Lov  rækker.  Tillige 
tilpligtedes  de  at  udrede  Sofie  Gøyes  Part  af  Oppebørsel 
og  Rente  af  det  store  Tordrups  Pant  i  Jylland  (med  4  Her- 
reder) og  af  alt  hendes  Mødrenegods,  som  Mogens  Gøye 
havde  «indeholdt  i  et  stiltiende  Fælledsskab»,  og  som  ikke 
allerede  var  hende  udlagt,  til  hendes  Dødsdag,  samt  gjøre 
Dommen  Fyldest  efter  12  Samfrænders  Tykke  ^).  Dommen 
indeholder  baade  en  Indskrænkning  og  en  Udvidelse  af 
Dommen  af  1542,  idet  den  paa  den  ene  Side  begrændser 
Arven  med  Hensyn  til  Kjøbejord^)  til  sjællandsk  og  skaansk 
Jord,  men  paa  den  anden  Side  anerkjender  Berettigelsen  til  at 
oppebære  Renten  af  Pant  og  Mødrenegods  indtil  Fru  Sofies 
Dødsdag.  Derimod  omtales  ikke  den  i  Ove  Billes  Indlæg  paa- 
talte Ret  til  Arv  i,  hvad  Moge  s  Gøye  havde  kjøbt  og  pantet 
efter  sin  første  Hustrus  Død,  uden  forsaavidt  den  benægter, 
at  Sofie  Gøye  kunde  være  Arving  efter  sin  Fader. 

Selvfølgelig  trak  Udførelsen  af  Dommen  i  Langdrag.    Den 
1 2te    Maj    1550   finde  vi    en    Del   af   Arvingerne    og   alle    12 

')   Kone.   i   Rigsarkivet.      (Oprindelig  i  Ny  Kgl.   Saml.      1301    e.    Fol.) 

*)  D.    Ad.    Br.    6.     165    og  9.   216.       Kolderup    Rosenvinge,      GI.    danske 

Domme  I.    iio — 12. 
*)  I   Dommen    af    1542    hedder    det     ^en   Part    i  alt  Kjøbejord,    som    Hr. 

Mogens  Gøye  kjøbte«  etc. 

Samfrænder  forsamlede  i  Helliggesthus  i  Kjøbenhavn,  hvor 
Repræsentanter  for  Mogens  Gøyes  Arvinger  lovede  at  give 
alle  Medarvingerne  og  tillige  Fru  Margrethe  Stures  Arvinger 
Varsel  om  at  mødes  med  Eske  Bille  og  Medarvinger  i 
Kjøbenhavn  paa  den  førstkommende  Herredag.  Peder  Oxe 
lovede  særskilt  at  ville  forhandle  med  Albert  Gøye  om  Bi- 
læggelsen af  den  langvarige  Arvestrid').  Men  Herredagen 
forløb,  uden  at  det  kom  til  en  Afslutning,  og  det  følgende 
Aar  ligeledes.  Imidlertid  døde  Eske  Bille  1552  efter  paa 
ny  at  have  indstævnet  Mogens  Gøyes  Arvinger  for  Kongens 
Retterthing.  Det  sidste  Ord,  vi  kjende  i  den  Sag,  er  en 
Skrivelse  fra  Ove  Billes  Kansler  Hans  Henriksen,  hvori  denne 
skriver,  at  da  Stævningen  kun  lød  paa  Eske  alene,  vilde  ingen 
nu  møde  i  Retten,  da  den  var  død,  som  skulde  forfølge 
Sagen.  Derimod  tilraader  han,  at  Peder  Bille  sidst  paa 
Herredagen  skulde  tage  ny  Stævning  over  dem,  «at  de  ikke 
skulde  mene,  at  samme  Sag  skulde  saa  aldeles  nederlægges* -). 
Vi  tør  formode,  at  Sagen  nu  er  blevet  afgjort  i  Henhold  til 
den  i  1548  fældede  Dom  efter  Samfrændernes  Sigelse,  men 
Vidnesbyrd  derom  haves  ikke. 

Eske  Bille  havde,  som  det  af  denne  Strid  fremgaar, 
utvivlsomt  et  Hang  til  at  søge  sin  Ret  efter  Lovens  yderste 
Grænse  og  undertiden  fortolkende  denne  paa  en  ret  spids- 
findig Maade.  Vi  finde  ham  i  hans  senere  Aar  indviklet 
i  mange,  og  som  det  synes,  ret  tvivlsomme  Retssager,  hvor 
Broderen  Ove  jævnlig  optræder  som  Mægler.  Vi  kunne 
ikke  her  gaa  ind  paa  disse  Retsstridigheder,  saa  meget  mere 
som  vi  i  de  fleste  Tilfælde  ikke  kjende  Udfaldet  af  dem. 
De  give  forsaavidt  et  mindre  tiltalende  Billede  af  ham  end 
det,  der  fremkommer  gjennemi  Skildringen  af  hans  offentlige 
og  politiske  Virksomhed,  hvoraf  vi  nu  skulle  give  et  kort 
Omrids;  men  vi  maa  paa  den  anden  Side    erindre,    at  ingen 


^)  D.    Ad.  Br.  6.    154  og  49.  23;    jvfr.  9.  239,  241,  243—44. 
^j  Rørdam,  Hist.  Kildeskrifter  I.  488—89. 

af  Tidens  mere  bekjendte  Mænd  mangler  denne  Skyggeside, 
og  at  den  hænger  nøje  sammen  med  den  stærkt  udprægede 
Sans  for  Livets  praktiske  Krav,  der  var  ejendommelig  for 
hele  det  Slægtled,  hvortil  Eske  Bille  hørte. 


Eske  Billes  Rigdom  gjorde  ham  til  en  uafhængig  Mand. 
Naar  han  desuagtet  ofrede  sig  ganske  for  Statens  Tjeneste, 
skyldes  dette  utvivlsomt  en  ualmindelig  Virksomhedstrang 
hos  ham  og  medfødte  Evner  til  at  lede  og  organisere.  Han 
modtog  ikke  Løn  for  sit  Arbejde  i  Forleninger  og  andre 
kongelige  Begunstigelser.  Med  Undtagelse  af  Vor  Frue 
Kloster  i  Roskilde,  S.  Peders  Nonnekloster  i  Lund  og  fra 
Aaret  1547  tillige  Halmstad  Herred,  har  han  ikke  bestyret 
noget  større  dansk  Len  siden  sin  Hjemkomst  fra  Norge.  Man  har 
sammenlignet  ham  med  Enevoldstidens  første  Gehejmeraader; 
men  det  maa  dog  hertil  bemærkes,  at  han  var  mere  Rigets 
end  Kongens  første  Tjener.  I  Forening  med  Mænd  som 
Johan  Friis,  Oluf  Rosenkrans  og  Mogens  Gøye  har  han 
dannet  en  gavnlig  Modvægt  mod  den  tyske  Strømning,  der 
gjorde  sig  saa  stærkt  gjældende  i  Kong  Christian  III. 's  første 
Regeringsaar,  og  mere  end  nogen  anden  har  maaske  han 
haft  Kraft  og  Indflydelse  til  at  begrænse  den.  At  hans  uaf- 
hængige Stilling  har  bidraget  til  at  give  ham  den  Indflydelse, 
han  vitterlig  hurtig  opnaaede,  er  rimehgt  og  naturhgt;  men 
det  Held  og  den  Dygtighed,  hvormed  han  udførte  de 
politiske  Hverv,  der  betroedes  ham,  har  sikkert  mægtigt 
bidraget  til  at  hæve  ham  op  til  den  høje  Stilling,  som  til- 
sidst  kronede  hans  Virksomhed. 

Eske  Billes  Virksomhed  efter  1537  falder  paa  to  Om- 
raader,  dels  som  Statsmand  og  Politiker,  dels  som  Statholder 
i  Kjøbenhavn  og  Rigshofmester.  Efter  sin  første  Gesandt- 
skabsrejse  til  Frankrig  og  under  de  truende  Forhold  i  For- 
aaret   1539  kaldtes  han  til  at  overtage  den  vigtige  Post  som 


j 

Statholder  (ikke  Lensmand)  i  Kjøbenhavn.  Jævnsides  ham 
stod  afvexlende  Oluf  Rosenkrans  og  Johan  Friis  eller  Knud 
Rud,  tillige  Jiirgen  Klingenbeck,  en  fra  Hertugen  af 
Preussen  til  sin  Svoger  sendt  Mand,  der  under  Grevefejden 
og  paa  Rigsdagene  1536  og  1537  havde  haft  Lejlighed  til 
som  Sendebud  fra  Preussen  til  det  danske  Hof  at  lære  For- 
holdene her  at  kjende  og  nu  skulde  staa  Kongen  bi  med 
Raad  og  Daad.  Den  Mistænksomhed  imod  den  danske 
Adel,  som  præger  de  første  Aar  af  Christian  IIL's  Regering, 
ledede  til,  at  danske  Lensmænd  og  Statholdere  paa  de 
vigtigere  Slotte  fik  tilforordnet  Holstenere  og  Tyskere  i 
Befalingen.  At  et  sligt  Forhold  maatte  fremkalde  Rivninger  og 
et  dybt  Had  til  Tyskerne  er  forstaaeligt.  Man  kunde  vel 
til  Nød  finde  sig  i  at  se  tyske  Sekretærer  og  holstenske 
Adelsmænd  fungere  som  diplomatiske  Underhandlere  mellem 
Kongen  og  fremmede  Fyrster,  men  ingenlunde  i  at  se  Ud- 
lændinge trænge  sig  ind  i  Lenenes  Styrelse  og  udøve  Kontrol 
og  et  Slags  Polititilsyn  med  danske  Lensmænd.  Klingenbeck 
har  senere  til  Hertug  Albrecht  af  Preussen  beklaget  sig  over 
den  Modstand  og  Uvilje,  han  fandt  i  Danmark  mod  de  Tyske, 
og  over,  at  man  ikke  vilde  følge  hans  Raad  og  Anvisninger. 
Af  den  Skrivelse,  hvori  han  tager  Afsked  med  Eske  Bille 
og  lover,  at  han  vil  bevare  fælles  Hemmeligheder,  som 
deres  Statholderskab  har  ført  med  sig,  fremgaar,  at  For- 
holdet imellem  dem  har  frembudt  forskjellige  Vanskeligheder, 
Imod  sin  Vilje,  skriver  han,  havde  han  maattet  tage  det 
kongelige  Segl  til  sig,  og  da  han  saaledes  havde  maattet 
forsegle  baade  med  dette  og  sit  eget  Segl  alle  de  danske 
Skrivelser,  der  vare  udgaaede  fra  Statholderne,  uden  at  have 
forstaaet  deres  Indhold,  fraskriver  han  sig  alt  Ansvar  for 
disse,  og  særlig  for  den  Forskrivning,  de  have  maattet  give 
Sander  Leyel,  Tolder    i  Helsingør,    for  en   Ladning    Krudt ^). 


*)   «Und    nach    dem    ich    vber    meinen    willen    eucli    bewust    das    koniglich 
secret    zu    mir    nemen    mussen,    des  ich    auch,     Gott    weis  es,    villieber 

Sofie  Krummediges  Død  foranledigede,  at  Eske  Bille  i 
længere  Tid  maatte  forlade  Kjøbenhavn,  og  paa  Herredagen 
i  Kjøbenhavn  i  Oktober  1539  fratraadte  han  Statholder- 
skabet samtidig  med,  at  Jiirgen  Klingenbeck  paa  Foran- 
ledning af  Rigsraadet  maatte  forlade  Danmark.  Tre  Dage 
efter,  at  Klingenbeck  havde  tilskrevet  Eske  Bille  om  sin 
Fratræden,  udnævntes  Anders  Bille  til  øverste  Statholder 
i  Kjøbenhavn^). 

I  de  følgende  Aar  anvendtes  Eske  Bille  udelukkende  i 
politiske  Hverv.  I  Januar  og  Februar  1540  opholdt  han  sig 
hos  Kongen  i  Holsten,  og  herfra  sendtes  han  i  Marts  Maaned 
med  Peder  Svave  til  Nederlandene  for  at  afslutte  en  etaarig 
Stilstand  med  Kejseren,  Efter  lykkelig  tilendebragt  Hverv 
vendte  han  og  Svave,  der  var  gift  med  en  Slægtning  af 
ham,  Eline  Skave,  Datterdatter  af  Sten  Bille,  tilbage  til 
Danmark").  Det  følgende  Aar  gjæstede  han  og  Svave 
tillige  med  Erik  Krabbe  paa  ny  Frankrig  med  det  Hverv  at 
slutte  et  Forbund  med  Kong  Frands,  som  skulde  danne  en 
Modvægt  mod  de  af  Kejser  Karl  V.  støttede  pfalziske  og 
lothringske    Fordringer    paa    Danmark.      Paa    et    Møde    med 


vertrag  gehabt,  ist  vnder  demselben  allerley,  also  auch  vnder  eurem, 
meinem  vnd  anderer  petschirn  dennischer  schriflen  ausgangen,  die  ich 
nit  verstanden,  vnd  doch  vf  eur  aller  guten  vertrawen,  daran  ich  auch 
nie  gezweyfelt  vnd  noch  nit,  wil  ich  mich  vorsehen,  dar  mir  soUche 
alle  begangen  handlung  ohne  verleyung  oder  nachsage,  vnd  sonderlich 
dy  mit  verfertigte  verschreibung  des  puluers  gegen  Zander  Leyell,  die 
ich  hiemit  cassire:.  Copenhagen  '®/]o  1539-  Or.  i  Eske  Billes  Arkiv. 
Jvfr.  Heise  i  Hist.  Tidsskr.  4.  R.    VI.   292—95. 

*)  Danske  Kongers  Hist.     Fase.    19. 

*)  Chr.  III.  til  Hert.  af  Preussen  '^3  1540.  Auslånd.  Reg.  ^^4  og  ^/s 
1540  er  E.  B.  i  .\msterdam.  Dipl.  Norveg.  X.  770 — 72  og  Norske 
Saml.  i  Rigsark.  I  Midten  af  Maj  er  han  i  Danmark.  Jens  Lauridsen 
t.  E.  B.  Kbhvn.  ''5  1540.  D.  Ad.  Br.  9.  142.  Jvfr.  Rørdam,  Hist. 
Kildeskr.  1.  484—85.  Johan  Ranlzaus  Kvittans  t.  E.  B.  for  loo  Daler, 
Haderslev,  ",5  40.  D.  Ad.  Br.  52.  45.  Krag  og  Stefanius,  Chr.  III.'s 
Hist.  I.  211 — 13.     Sandvig,  Peder  Svaves  Levnet  S.  20 — 21. 

Kejseren  i  Regensburg  i  Sommeren  1541  havde  de  konge- 
lige Gesandter  kun  kunnet  opnaa  en  Forlængelse  af  Stil- 
standen paa  tre  Maaneder,  og  det  var  under  Indtrykket 
heraf,  at  Kongen  den  24de  Juli  hidkaldte  Eske  Bille  at 
møde  i  Malmø  den  følgende  Dag  «tidlig  inden  Klokken 
6».  T  Løbet  af  August  og  September  udfærdigedes  Instruk- 
tioner og  Anbefalingsbreve  for  ham,  Peder  Svave  og  Erik 
Krabbe  til  Kongen  af  Frankrig,  og  ledsagede  af  dennes 
Sendebud,  Jørgen  Lykke,  der  havde  overbragt  Christian  III. 
den  franske  Konges  Orden,  droge  de  i  Slutningen  af  Septbr. 
over  Hamburg  og  Harburg  til  Diisseldorf.  Herfra  gik  Rejsen 
over  Trier,  gjennem  Lothringen  til  Bourgogne,  hvor  de  er- 
farede, at  de  kunde  m.øde  Kong  Frands  i  Dijon,  og  derfor 
lode  sig  sye  Klæder  efter  fransk  Mønster  i  Chaumont.  Da 
de  kom  til  Dijon,  var  Kongen  imidlertid  bortrejst  Dagen  før, 
og  de  fik  derfor  Ordre  til  at  begive  sig  til  Melun.  Den  15de 
November  stædedes  de  for  Kong  Frands  i  Fontainebleaus 
gamle  berømte  Slot,  og  i  de  følgende  14  Dage  førtes  For- 
handlingerne, der  afsluttedes  den  29de  November  med  et 
Forbund,  hvorved  begge  Parter  tilsikrede  hinanden  Hjælp  i 
Krigstilfælde  med  Skibe  og  Tropper.  Underhandlingerne  ere 
ikke  uden  Interesse.  De  danske  Gesandter  ønskede,  at  den 
franske  Kansler  skulde  forelægge  et  Grundlag  for  For- 
handlingerne: Kong  Frands,  sagde  de,  var  jo  baade  ældre, 
klogere,  mægtigere  og  mere  erfaren  end  deres  Konge.  Men 
Kansleren  svarede  smilende  hertil,  at  de  jo  kom  som  Venner 
til  Venner  og  ikke  som  Overvundne  til  Sejrherrer;  det  var 
derfor  ikke  andet  end  skyldig  Høflighed,  at  de  som  Gjæster 
og  Gesandter  fik  den  Ære  at  sige  det  første  Ord.  Skridt 
for  Skridt  lode  de  sig  nøde  til  endelig  at  forelægge  den 
første  i  almindelige  Udtryk  holdte  Artikel  i  deres  Instrux. 
Derpaa  atter  beskedne  Udtalelser  om  deres  Konges  Under- 
legenhed og  fornyet  Smilen  og  Komplimenter  fra  den  franske 
Kansler,  der  udtalte,  at  dersom  de  ikke  havde  andet  at 
forebringe,    var   det    ikke    nødvendigt    at    fortsætte    Forhånd- 

Ungerne,  thi  hans  Konge  var  fuldstændig  enig  med  den 
danske  Konge  om  alt,  hvad  de  hidtil  havde  forebragt.  Nu 
traadte  de  danske  Gesandter  til  Side,  og  efter  i  Stilhed  at 
have  raadført  sig  med  hinanden  bleve  de  enige  om  at  fore- 
lægge deres  Specialinstrux.  Nogle  Dage  efter  fremkom 
derpaa  den  franske  Konges  Udkast  til  Forbund,  og  under 
Forhandlingerne  om  den  endelige  Udfærdigelse  drejede 
Striden  sig  væsentligst  om  Størrelsen  af  den  Hjælp,  man 
gjensidigt  skulde  yde  hinanden.  De  danske  tilbød  lOOO 
Mand,  6  Skibe  i  3  Maaneder,  og  Sundets  Spærring,  og 
forlangte  fra  fransk  Side  2000  Mand  og  1 2  Skibe  i  6  Maaneder. 
Kansleren  krævede  derimod  Ligestillethed  for  begge  Parter 
med  Hensyn  til  Troppernes  og  Skibenes  Antal,  hvortil  de 
danske  svarede,  at  Sundets  Spærring  krævede  betydelige 
Ofre  fra  deres  Konges  Side.  Der  viste  sig  nu  en  sørgelig 
Mangel  paa  geografisk  Kundskab  hos  de  franske  Stormænd, 
idet  Sundets  og  Østersøens  Beliggenhed  var  dem  fuldstændig 
ubekjendt,  og  deres  Uvidenhed  kulminerede,  da  den  franske 
Admiral,  efterat  have  modtaget  et  Kursus  i  Geografi  af  de 
danske  Gesandter,  ilede  hen  imod  dem  og  heftigt  udraabte: 
I  forlange,  at  den  allerkristeligste  Konge  skal  understøtte 
Eder  med  det  dobbelte  Antal  Skibe  og  Soldater  i  6  Maaneder; 
det  er  et  højst  ubilligt  Forlangende  og,  hvad  værre  er,  det 
lader  sig  umuligt  udføre.  Tænk  dog  paa,  hvilken  Tid  det 
vil  tage,  inden  vore  Skibe  kunne  naa  over  til  Danmark,  og 
dersom  de  saa  skulde  blive  6  Maaneder  hos  Eder,  hvor 
Havet  er  dækket  med  Is,  vil  Vinteren  komme  og  hindre 
dem  i  at  naa  hjem  igjen  før  næste  Foraar.  De  danske  Ge- 
sandter svarede  tørt  hertil:  Ishavet  ligger  jo  70  Mil  fra  os, 
og  skjønt  Vinteren  er  strængere  hos  os  end  her,  hændes 
det  dog  yderst  sjældent,  at  Havet  lukkes  af  Isen,  og  vore 
erfarne  Sømænd  kunne  befare  det  ligesaa  godt  om  Vinteren 
som  om  Sommeren.  «Med  aaben  Mund»,  siger  Peder  Svave 
i  sin  Beretning,  hørte  de  franske  Stormænd  paa  denne  For- 
klaring, og  efter  vidtløftig  Talen   frem  og  tilbage  enedes  man 

endelig  om  4  i  Stedet  for  6  Maaneder.  Forøvrigt  vistes  der 
Gesandterne,  der  mødte  med  et  Følge  af  30  Personer,  stor 
Opmærksomhed  af  det  franske  Hof,  og  et  smukt  Resultat 
kronede  ogsaa  Underhandlingerne,  idet  de  danske  gjennem- 
førte  deres  Forslag.  Det  var  væsentlig  Peder  Svave  der 
forte  Ordet;  Eske  Bille,  der  ikke  var  det  latinske  Sprog 
mægtig,  underhandlede  særskilt  med  den  franske  Sekretær, 
Tyskeren  Weisinger,  med  hvem  han  stod  paa  en  fortrolig 
Fod.  Da  Gesandterne  endelig  modtoge  deres  Afsked,  havde 
de  Audiens  hos  Kong  Frands's  Søster,  Dronning  Mar- 
guerite af  Navarra,  der  udtalte  sine  venskabelige  Følelser 
lige  overfor  deres  Konge.  L^edsagede  til  Grænsen  af  en 
fransk  Eskorte,  droge  de  derpaa  i  December  Maaned  over 
Trier  og  Diisseldorf,  hvor  Eske  Bille  traf  sammen  med  sin 
Søn  Peder  Bille,  og  naaede  i  Januar  1542  tilbage  til  Dan- 
mark^). 

1542  bev  et  af  de  uroligste  Aar  i  Christiern  III. 's 
Regeringstidl  Striden  med  Kejseren  og  Christian  II. 's  Slægt 
antog  en  stedse  skarpere  Karakter,  alle  Mæglingsforsøg 
strandede,  Sundet  blev  spærret  for  Hollænderne,  og  da  Krigen 
mellem  Frankrig  og  Kejseren  paa  ny  dette  Aar  brød  løs, 
sendte  man  Hjælpetropper  til  Kong  Frands  i  Henhold  til 
Forbundet.  At  Krigen  stod  for  Døren,  derom  næredes  ingen 
Tvivl,  og  dette  Aar  blev  da  i  indre  Henseende  et  Forsoningens 
Aar.  Rigsraadet  bevilgede  en  stor  Skat  paa  Adelen  til 
Krigsomkostninger,  Prins  Frederik  hyldedes  paa  Viborg  Thing 
som  sin  Faders  Efterfølger,  og  Adelen  maatte  stille  et  større 
Antal  Ryttere   til  Krigstjeneste    end    før.      Til  Gjengjæld  op- 


^)  Aarsberetninger  fra  Geheimearch.  IV.  171—220.  Chr.  III.  t.  E.  B., 
Malmø  ^*,7  1 541.  Or.  i  E.  Billes  Arkiv.  Anbefalingsskr.  for  E.  B. 
og  P.  Svave  til  Heri.  af  Cleve,  Kbhvn.,  ^,s  1541.  Ausl.  Registrant. 
E.  B.,  P.  Svave  og  E.  Krabbe  t.  Chr.  III.,  Dusseldorf  ^'10.  D.  Kon- 
gers Hist.  Fase.  20.  Will.  Faget  t.  Hern-ik  VIII.  om  Gesandternes 
Modtagelse  ved  del  franske  Hof  (^Eske  Bille  kaldes  her  Hans  Bille), 
Malmø   ^'11    1541.      State  papers.      Henry  VIII.   vol.  VIII.   635—39. 

hørte  fra  nu  af  den  tyske  Indvandring  og  Indflydelse.  At 
Eske  Billes  Raad  er  blevet  paakaldt,  fremgaar  af  en  ind- 
trængende Skrivelse  fra  Kongen  til  ham  af  14de  Maj  1542 
om  ufortøvet  at  komme  over  til  Aarhus  i  Pinseugen.  Skuder 
og  Baade  skulde  holdes  rede  ved  Færgestederne,  for  at 
han  uden  Forsinkelse  kunde  naa  at  komme  i  rette  Tid. 
Han  var  da  ogsaa  til  Stede  ved  Prinsens  Hylding  den  4de 
Juni,  ligesom  paa  Herredagen  i  Kjøbenhavn  i  November 
samme  Aar,  hvor  han  paa  ny  overtog  Statholderposten  paa 
Kjøbenhavns  Slot.  Herfra  kaldtes  han  i  April  Maaned  1543 
til  Itzeho,  hvor  han  fik  Befaling  til  at  følge  med  Johan 
Rantzow  og  Peder  Svave  til  et  Møde  i  Kampen  med  neder- 
landske Gesandter.  Mødet  forløb  uden  Resultat,  da  Regent- 
inden af  Nederlandene  kun  ønskede  disse  og  ikke  Kejserens 
andre  Lande  optagne  i  Stilstanden^).  Krigen  stod  saaledes 
for  Døren,  og  Eske  Bille  fik  efter  sin  Hjemkomst  en  travl 
Tid.  En  stor  dansk  Flaade  udrustedes  under  Mogens  Gylden- 
stjernes Anførsel,  efterat  Kongen  i  et  Manifest  havde  erklæret 
Kejseren  Krig,  Sundet  spærredes  for  Hollænderne  og  Adelens 
Opbud  samledes  tillige  med  talrige  tyske  Landsknægte  paa 
begge  Sider  af  Sundet.  Hele  Udrustningen  og  Ledelsen 
gik  igjennem  Statholderskabet  i  Kjøbenhavn,  hvorfra  Breve 
og  Befalinger  udgik  til  Flaaden  og  til  Lensmændene.  Indtil 
Efteraaret  1544  vedvarede  denne  Krigstilstand,  uden  at  det 
kom  til  alvorlige  Sammenstød*).  Da  bragte  Freden  i  Speier 
en  Afslutning  paa  det  fjendtlige  Forhold  til  Kejseren;  den 
hilstes  med  Jubel  baade  i  Danmark  og  Nederlandene,  hvis 
Handel  havde  lidt  stor  Skade  ved  Sundets  Spærring. 

Eske   Bille   forblev    ogsaa    efter   Freden    i    sin   betroede 


^)  D.  Mag.    VI.    51.      Register    van    Charters    etc.    in  het  oude  Archief  v. 

Kampen    III.   41 — 42.      Krag   og   Stefanius,    Chr.    III. 's    Hist.     I.   262. 

Brevet  af  ^^/s    1542  i  E.  Billes  Arkiv. 
')  Breve  fra  Mogens  Gyldenstjerne,  Jesper  Friis  og  Peder  Hansen  t.  E.  B. 

om    Flaadens    Tog   1543    findes  i  D.  Ad.    Br.    21.   252,    14.   22,   9.    180 

og  i  Aarsberetn.   fra  Geheimearch.  IV.  239 — 40. 

Stilling  som  Statholder  i  Kjøbenhavn,  hvilken  gav  ham  nok 
at  tage  vare-,  thi  de  følgende  Aars  pfalz-lothringske  < Prak- 
tikers bragte  jævnlig  Uro  i  Gemytterne  og  fremkaldte  stadig 
Flaadeudrustninger  og  Samling  af  Tropper.  Vi  kunne  ikke 
her  nærmere  gaa  ind  paa  den  betydelige  Virksomhed,  Eske 
Bille  udfoldede,  skjønt  hans  Arkiv  for  denne  Periode  inde- 
holder særdeles  vigtige  Bidrag  til  Danmarks  Historie.  Det 
var  en  Tid,  som  frembød  flere  indbildte  end  virkelige  Farer, 
men  den  stadige  Uro  nødvendiggjorte  en  stor  Paapasselighed 
og  Omsigt.  Kjøbenhavn  var  dengang  som  nu  Danmarks 
Hjerte,  her  strømmede  alle  Rygter  og  Efterretninger  til,  herfra 
udgik  alle  de  Traade,  som  knyttede  Rigets  Dele  sammen, 
og  det  er  forstaaeligt,  at  under  Kongens  hyppige  Fraværelse 
hvilede  et  stort  Ansvar  paa  Statholderen.  Den  omhyggelig 
bevarede  Brevvexling  mellem  Eske  Bille  og  Kongen  bærer 
Vidne  om  den  stadig  større  og  større  Tillid,  der  vistes  ham. 
Hyppig  kaldes  han  til  Kongen  personlig  —  ilig,  ilig,  ilig, 
hedder  det  uden  paa  Brevene  —  for  at  give  sit  Raad,  og 
der  undes  ham  knap  Tid  til  for  en  kort  Stund  at  forlade 
sin  Post  og  se  til  sine  skaanske  Ejendomme. 

Snart  er  det  Udrustning  af  Flaade  og  Tropper,'  snart 
Tilsyn  med  Lensmændenes  Regnskaber,  snart  personlige 
Forhandlinger  med  Adelen  om  Laan  paa  Kongens  Vegne, 
snart  Udrustning  af  Handelsskibe  til  Spanien  og  Portugal, 
snart  Forhandlinger  med  franske,  skotske,  lybske  eller 
svenske  Sendebud,  og  sidst,  men  ikke  mindst,  Afgjørelsen 
af  norske  P""orhold,  som  Eske  kjendte  bedre  end  nogen 
anden  Dansk,  der  lægge  Beslag  paa  hans  Tid  og  Kraft  ^). 
Da  han  endelig  i  Aaret  1547  overtager  Posten  som  Dan- 
marks   Riges     Hofmester^),     der     havde     staaet    ledig    siden 


')  Vi  maa  her  give  Afkald  paa  at  skildre  den  heldige  Indflydelse,  han  ud- 
øvede i  Forholdet  til  Norge  efter    1537. 

')  Han  nævnes  første  Gang  D.  R.  H.  ^'  g  1547.  Kirkeh.  Saml.  2.  R- 
VI.  277.  I  et  Brev  af  '*/6  1547  fra  Sander  Leyel  kaldes  han  Marsk. 
D.  Ad.  Br.   9.   209. 


704  ESKE    BILLE    RIGSHOFMESTER     1547- 

Mogens  Gøyes  Død  1544,  er  det  kun  Titelen  og  Navnet  og 
den  øverste  Plads  i  Raadet,  der  ere  nye;  thi  Virksomheden, 
Arbejdet  og  Ansvaret  havde  han  alt  længe  siddet  inde  med. 
1549  (26de  November)  blev  han  Statholder  i  Sjælland^),  og 
i  hans  senere  Aar  havde  han  tillige  Myndighed  til  at  sammen- 
kalde Rigsraadet  i  Øst-Danmark  til  Raadslagning  under  sin 
Ledelse,  naar  Kongen  var  i  Jylland  eller  Holsten^).  Han  var 
ligeledes  en  Støtte  for  Kongen  i  Finansanliggender.  Selv 
har  han  Gang  efter  Gang  laant  Kongen  betydelige  Penge- 
summer (1540,  1000  Daler,  1541,  1000  Daler,  1545,  1200 
Daler,  1550,  2000  Daler,  155 1,  lOOO  Daler),  og  han  virkede 
tillige  som  Mellemmand  mellem  Adelen  og  Kongen,  naar 
dennne  ønskede  at  rejse  større  Laan  eller  at  faa  Afbetalings- 
terminen  udsat.  I  November  1548  beder  Christian  III.  ham 
at  faa  Adelen  i  Øst -Danmark  til  at  lade  Laanet  henstaa 
endnu  et  Aar  uden  Rente,  og  tilføjer:  «I  tør  ikke  forsamle 
Adelen  tilsammen  om  samme  vore  Ærinder  at  forhandle, 
men  enten  mundtlig  med  hver  især  eller  og  med  Eders 
Skrivelse  dér  hos  dem  forhandle  efter  Plders  eget  gode 
Tykke  og  som  Eder  tykkes  raadelig  at  være»^). 

Efter  Sofie  Krummediges  Død  var  Eske  Billes  Hjem 
paa  en  Maade  opløst.  Sønnerne  opholdt  sig  nu  alle  i  Ud- 
landet og  Døtrene  bleve  gifte  eller  satte  i  Huset  hos  Slægt- 
ninge. Anne  holdt  Bryllup  i  Slutningen  af  1540  med  Jens 
Brahe,  og  Bryllupet  stod  hos  Svigerfaderen  Axel  Brahe  paa 
Krogholm  ^).  Hilleborg  var  i  Huset  hos  Klavs  Daa  og  Hustru 
paa  Ravnstrup,  hvorfra  hun  1 544  optoges  blandt  Dronning 
Dorotheas  Jomfruer^).     Margrethe  havde  et  Hjem  hos  Knud 

')  D.   Mag.  4-   K.   [V.  371. 

^)  Ibid.  4.  R.  VI.  250  f. 

*)   Chr.  III.  t.  E.  B.,  Kolding  ";,,    1548.     Or.  i  E.  Billes  .A.rkiv. 

*)  Det  var  sandsynligvis  i  denne  Anledning,    at  E.  Bille    hos  Johan  Stutte 

bestilte    en    «besperter>    Vogn,     uden    <■  Spærklæder«.      D.    Ad.    Br.    9. 

143-  144.     Jvfr.  Troels  Lund,  D.  og  N.'s  Hist.  I.    164—66. 
*)  Dr.   Dorothea  t.   E.   B.,   Kb.   ^'/n    1544.      Or.   i  D.  Kgrs.   Hist.   Fase.  26. 

Rud,  Lensmand  paa  Korsør  Slot.  Eskes  og  Sofie  Krumme- 
diges  gamle  Hjem  stod  nu  øde  og  forladt,  kun  en  enkelt 
Gang  besøgt  af  Ove  Bille,  der  i  et  lille  muntert  Brev 
melder  ham  sin  Ankomst  dertil,  og  fortsætter :  «Give  vi  Dig 
kjærlig  tilkjende,  at  vi  sende  Dig  nu  af  Guds  og  Dit  eget 
to  Raabukke,  som  nu  nylig  i  Dag  bedede  og  tagne  ere  her 
udi  Gaardens  Dyrehave,  bedendes  Dig  gjerne,  at  Du  vil 
tage  dit  eget  til  Takke*  ^).  Derimod  opholdt  Eske  sig  af 
og  til  paa  Mogenstrup,  som  han  lod  opbygge  og  rigt  mon- 
tere"), ligesom  paa  Svanholm,  hvor  vi  træfife  ham  nærværende 
et  Par  Gange  om  Aaret.  Men  det  var  kun  korte  og  flygtige 
Besøg.  Kjøbenhavns  Slot  var  hans  faste  Opholdsted.  Her, 
hvor  han  for  en  Menneskealder  siden  under  Kong  Hans 
havde  begyndt  sin  Løbebane  som  Lensmand,  skulde  han 
afslutte  den  som  Statholder  og  Rigshofmester.  Ligesom 
han  dengang  ledede  Dannelsen  af  Kong  Hans'  Rigsflaade, 
saaledes  havde  han  ogsaa  nu  et  Overtilsyn  med  Bygningen 
af  den  nye  Flaade  under  Kong  Christian  III.  Talrige  Breve 
i  hans  Arkiv  give  Oplysning  herom.  Store  Byggeforetagender 
paa  og  ved  Slottet  (^saaledes  Tøjhuset)  foretoges  under  hans 
Tilsyn,    ligesom    Befæstningsarbejder   paa    Slottet   og  omkring 


1)  Ove  B.  t.  E.  B.,  Vallen   =^9   1547.     Or.  i  Ny  Kgl.  Saml.    1301   e.  Fol. 

=*)  Rørdam,  Hist.  Kildeskr.  I.  484—85.  Jens  Lavridsen  t.  E.  B.,  Kb.  '"/s 
1540,  og  Niels  Persen  t.  E.  B.,  Mogenstrup  '^,9  1547.  <Om  Maleren 
maa  I  vide,  at  han  har  forbedret  det  Hjortegevir,  som  Kongen  gav 
Eder,  saa  at  det  er  nu  med  25  Takker,  og  de  andre  ere  og  forbedrede 
med  de  alier  fleste  Ender,  der  kan  være  paa,  og  ere  de  Renshorn  op- 
satte efter  Eders  Befaling  og  ikke  til  fæste,  saa  man  kan  tage  dem 
af  igjen.  Og  i  Skorstenene  haver  han  udstunget  de  smaa  Dyr  og  sat 
et  stort  Dyr  i  Stedet  igen  paa  hver.  Om  Snedkeren  maa  I  vide,  at 
han  har  gjort  Karnapeme  rede  og  Skrin  og  Eders  Kiste  og  foret  den 
med  den  Cypresse  Kiste,  og  har  han  af  de  Cypresser  igjen,  saa  at  I 
kan  fore  end  en  Kiste  med.  Nu  arbejder  han  paa  de  vælske  Bækken  og 
Knapen  til  Panelet,  og  har  han  gjort  5  Hjortehoveder  m.  m.>  Or.  i  D. 
Ad.  Br.  9.  142  og  112. 
I-  45 

Byen  paabegyndtes  i  hans  Tid  ^).  Et  Værelse  paa  Slottet 
kaldtes  endnu  lang  Tid  efter  hans  Død  «Hr.  Eskes  Kammers, 
et  Vidnesbyrd  om,  hvorledes  hans  Personlighed  har  præget 
sig  i  den  almene  Bevidsthed'-).  Det  samme  var  Tilfældet  i 
Norge,  hvor  en  Lensmand  mange  Aar  efter  siger:  Det  er 
ikke  nu  nær  som  det  var  i  Eskes  Tid^).  En  stræng  Spar- 
sommelighed gaar  gjennem  hans  offentlige  som  private  Liv. 
Paa  hans  Initiativ  afskaffedes  saaledes  de  I2  Drabanter,  som 
plejede  at  staa  Vagt  i  Slotsporten^),  og  med  Omsigt  ledede 
han  blandt  andet  Salget  af  gamle  Orlogsskibe  og  begrænsede 
Udgifterne  til  Hofholdningen.  Paa  den  anden  Side  var  han 
plettet  af  sin  Tids  Overtro,  der  gav  sig  Luft  i  den  gru- 
somme Forfølgelse  af  Kvinder,  som  anklagedes  for  Trolddom. 
Selv  ledede  han  Undersøgelserne  og  iværksatte  Dødsdommene, 
og  var  han  ikke  ivrig  nok,  tilskyndedes  han  endog  af 
Dronningen.  Den  9de  Juli  1548  skriver  saaledes  Dronning 
Dorothea  til  ham  fra  Roskilde:  « Vider,  at  vi  for  Drøvelse, 
som  vi  for  vor  Herre  og  Husbond  havde,  da  vi  drog  fra 
Kjøbenhavn,  glemte  at  forhandle  med  højbaarne  vor  kjære 
Husbond  om  de  Troldkvinder,  som  her  udi  Byen  sigtede 
ere  for  Trolddom,  at  de  jo  skulde  faa  deres  fortjente  Løn. 
Thi  begjære  vi  og  ville,  at  I  forhandle  det  saa  med  vor 
kjære  Husbond,  at  de  maatte  faa  deres  fortjente  Løn  for 
deres  Gjerninger,  at  dersom  H.  N.  ikke  er  saa  vel  tilpas, 
naar  H.  K.  Mt.  kommer  hid  til  Byen,  at  I  da  fly  det  saa, 
at  der  vorder  nogen  tilsatte,  som  samme  Sag  til  Ende 
handle  kanM. 


1)  Ogsaa  Befæstningen  af  Malmø,  som  foretoges  af  Mogens  Gyldensljerne, 

fik  Eske  Bille  jævnlig  Ordre  til  at   tilsee. 
^)  Hist.   Tidsskr.   5     R.  II.   602—603. 
')  Dipl.  Norveg.   VI.   798—99. 

*)  Chr.  III.  t.  E.  B.,   Kolding  '^2    1545.   Or.  i  E.  Billes  Arkiv. 
')  D.    Mag.    3.    R.    I.    53—67,    smlgn.    S.    326.      Dr.   Dorotheas    Brev  i    E. 

Billes  Arkiv. 

Jævnlig  havde  Eske  Bille,  som  ovenfor  omtalt,  været 
plaget  af  Sygdom.  1549  blev  han  angrebet  af  «den  nye 
Sygdom*  (sandsynligvis  Kopper)  og  laa  for  Døden,  men  han 
blev  atter  rask.  I  Slutningen  af  Aaret  1550  var  han  atter 
alvorlig  syg;  han  varetog  ikke  destomindre  sine  Forretninger, 
men  Sygdommen  tog  Overhaand,  og  da  han  i  September 
1551  paa  Mogenstrup  blev  angrebet  af  en  Byld  i  Hal'^en, 
maatte  han  opgive  at  besøge  det  af  ham  selv  sammenkaldte 
Rigsraadsmøde  i  Kjøbenhavn.  Den  30te  November  gjorde 
han  sit  Testament  paa  Mogenstrup;  der  maa  imidlertid  være 
indtraadt  en  Bedring,  thi  han  naaede  i  Decbr.  over  til 
Kjøbenhavn.  Her  tog  Sygdommen  imidlertid  en  afgjørende 
Vending,  Sønnerne  hidkaldtes  til  Faderens  Dødsleje,  og  Tors- 
dagen den  Ilte  Februar  Kl.  9  om  Aftenen  døde  Hr.  Eske.  5 
Dage  efter  begravedes  han  i  Helligaands  Kirken  i  Kjøben- 
havn, hvor  et  Epitafium  og  en  Ligsten  i  Koret  indtil 
Branden  1728  bevarede  hans  Navn  til  Efterverdenen.  Sjæl- 
lands Biskop,  Peder  Palladius,  holdt  Ligtalen  over  ham.  Af 
denne  haves  kun  et  Udtog,  men  dette  er  dog  tilstrækkehgt 
til,  at  man  deraf  kan  se  den  Opfattelse,  Samtiden  havde  af  ham. 
«Alle»,  siger  han,  jvide,  at  han  var  den  første  af  Landets 
Stormænd,  Kongens  højre  Haand,  Danmarks  sande  Lys». 
Hans  Klogskab,  Troskab,  Fredskjærlighed  og  værdige  Op- 
træden fremhæves.  «Skjønt  opdraget  i  den  katolske  Religion 
forfulgte  han  ikke  den  sande  Læres  Tilhængere,  men  som 
en  alvorlig  tænkende  Mand  skiftede  han  heller  ikke  strax 
eller  hurtig  Religion.  Gjerne  hørte  han  Guds  Ord  i  denne 
Kirke  (Helligaandskirken),  men  først,  da  Korset  blev  lagt  paa 
ham,  modtog  han  Ordet  og  blev  en  sand  Christen.  Jeg  har 
levet  som  en  Fortabt,  sagde  han,  og  dette  hder  jeg  for  min 
Synds  og  Ondskabs  Skyld.  For  14  Dage  siden  kommunicerede 
han,  og  i  Søndags  8  Dage  tog  han  Afsked  med  sine  Sønner.» 
Hans  Taalmodighed  i  at  bære  sin  haarde  Sygdom  be- 
undres, og  Bispen  slutter  med  disse  Ord :     Vi  have  hørt,  at 

4S* 

denne  gyldne  Ridder  ledsagede  sin  Konge  i  Krigen  og  for- 
fulgte og  nedslog  Rigets  Fjender,  nu  høre  vi,  at  denne  ædle 
Guds  Ridder  fulgte  Jesus  Christus  i  Aandens  Kamp  mod 
Synden,  Satan  og  Døden  ^). 

Eske  Billes  Livsgjerning  indtager  en  saa  betydningsfuld 
Plads  i  Fremstillingen  af  Slægtens  Historie,  og  der  har  saa 
ofte  været  Anledning  til  at  fremhæve  hans  Evner  og  Egen- 
skaber, at  hans  Personlighed  turde  staa  i  et  klart  Lys,  uden 
at  det  gjøres  nødvendigt  at  drage  de  enkelte  Karaktertræk. 
Kun  saa  meget  skal  derfor  her  til  Slutning  fremhæves,  at 
Grundfundamentet  i  hans  Personlighed  ikke  maa  søges  i 
glimrende  og  ejendommelige  Evner,  men  i  den  stærke  Vilje, 
det  klare  Omdømme  og  den  udprægede  Sans  for  Orden  og 
Ret.  Disse  Egenskaber  kunde  føre  til  en  vis  halsstarrig  Fast- 
holden af  Paastande  og  Meninger,  men  aldrig  til  bevidst 
Omgaaen  af  Sandhed  og  Ret.  Derfor  kunne  vi  roligt  tilbage- 
vise en  løs  Beskyldning  for  Bestikkelse,  der  dukker  frem  i 
Tidens  Akter  uden  Vidnesbyrd  og  uden  Resultat^).  Med  et 
uplettet  Skjold  og  Rygte  gik  han  i  Graven,  og  han  indtager 


')  Om  hans  Sygdom  se  Breve  af  '"  n,  ^"12  1550,  'S,  ^^9,  "/la  51,  samt 
'°]  52  i  Eske  Billes  Arkiv.  Testament  i  D.  Mag.  IV.  241 — 44.  Hans 
Død,  Rørdam,  Hist.  Kildeskr.  I.  382,  435.  Gravskrift  og  Epitafium  hos 
Resen,  Inscript.  Hafn.  S.  120,  124,  jvfr.  Mollerup,  Helligaandskirken  i 
Kbhvn.  S.  9.    Peter  Palladius'  Ligtale    i  Ny  Kirkeh.  Saml.  I.    686 — 88. 

')  I  et  Brev,  dat.  Hagenskov  '^s  1547  til  Erik  Banner  skrives:  «Som  I 
byder  mig  til  paa  Hr.  Eske  Billes  Vegne,  at  I  have  forfaret,  at  Jørgen 
Urne  skulde  have  siddet  paa  Slottet  hos  mig  og  sagt,  at  der  skulde 
være  nogle  af  Danmarks  Raad,  som  have  Aarspenge  af  Kejseren,  og 
besynderlig  navngivet  Hr.  Eske  Bille,  saa  er  det  i  Sandhed,  at  han  var 
her  paa  Slottet  hos  mig;  da  havde  han  mange  unyttige  Ord,  hvilke 
overværendes  vare  og  hørte  først  en  Riddermandsmand,  som  var  Otte 
Rud,  siden  Mester  Robert,  K.  Mt.'s  Wundarst,  og  en  anden  Badskær 
af  Ribe,  som  hedder  Dines ;  hvad  Ord  og  Tale  han  havde  paa  den 
Tid,  det  vil  jeg  vel  bestaa,  naar  den  Tid  kommer,  og  hvem  som  vil 
spørge  fornævnte  Otte  Rud,  da  skal  han  vel  vide  saa  meget  deraf  som  jeg; 
der  var  ingen  besynderlig  navngivet,  som  jeg  hørte,  enten  Hr.  Eske 
eller  nogen«.      Or.   i  D.  Ad.  Br.   2.  8. 

Hæderspladsen  i  den  ældre  Slægts  Historie  ved  Siden  af 
Peder  Lykke,  Torben  Bille  og  Ove  Bille. 

Han  kaldtes  af  Samtiden  «den  rige*.  Et  Blik  paa  hans 
Testament  viser,  at  denne  Betegnelse  var  rigtig.  Hans 
Rigdom  skyldtes  dels  den  store  x'\rv,  han  fik  ved  sin  Hustru, 
dels  klog  Anvendelse  deraf  og  en  nøjeregnende  Sparsommelig- 
hed. Foruden  Jordegodset,  som  senere  skal  omtales,  ejede 
han  en  stor  Skat  i  Smykker  og  Kostbarheder.  Jævnlig 
laante  Kongefamilien  hans  Hustrus  kostbare  Smykker,  og 
1548  kjøbte  Kongen  i  Anledning  af  Prinsesse  Annas  Bryllup 
en  Halskjæde  af  ham  til  en  Pris  af  600  Guldgylden  (2400 
Mark)^).  Dette  pragtfulde  Smykke  har  dog  ikke  kunnet 
maale  sig  med  den  Guldkjæde,  han  fi.k  af  Kongen  af  Frank- 
rig. Thi  den  var  saa  vægtig,  at  hver  af  hans  fire  Sønner 
kunde  faa  en  Kjæde  af  den.  Sin  bedste  i  Guldkjæde,  for- 
færdiget af  ungarske »  Guldstykker,  skjænkede  han  imidler- 
tid til  Ove  Bille,  der  atter  senere  testamenterede  den  til 
hans  Sønner.  Alene  disse  Stykker  maa  have  repræsenteret 
en  efter  Tidens  Pengeforhold  kolossal  Formue^).  Men  hertil 
kom  endnu  Værdien  af  forarbejdet  Sølv,  deriblandt  en  Mængde 
Pokaler  og  Bægre,  af  hvilke  det,  han  testamenterede  til 
Kongen,  vejede  200  Lod.  Hans  tre  Svigersønner  fik  hver  et 
Sølvstob,  og  efter  Tidens  Skik  bortskjænkede  han  Penge, 
Guldringe,  Psaltere  etc.  som  Mindegaver  til  fjernere  Slægt- 
ninge og  gamle  Tjenere,  deriblandt  ogsaa  en  Del  af  Ove 
Billes. 

Jordegodsets  Størrelse  lader  sig  ikke  bestemme  i  Enkelt- 
hederne,   da   Skiftebrevene    fra   Eske  Billes  Bo   mangle.      Af 


1)  D.  Mag.  V.  4—5  og  10.  Jvfr.  D.  Ad.  Br.  9.  218  og  et  Brev  af  '^3  1548 
i  Eske  Billes   Arkiv. 

')  jvfr.  om  Smykker  Troels  Lund,  D.'s  og  Norges  Hist.  IV.  213  ff.  I 
Henrik  Krummediges  Arkiv  tindes  en  Fortegnelse  over  hans  Smykker 
(D.  Ad.  Br.  36.  218).  Blandt  disse  fremhæves:  «Den  Kjæde,  Ove 
Mouritsen  gav  mig,  270  Lod,  den  store  Kjæde  140  Lod,  og  et  Kontra- 
fey   af  Guld  af  Kong  Christian.« 

Hovedgaarde  ejede  han :  Brunlaug  i  Norge  ^),  Vallen,  Steninge 
og  Pederstrup  i  Sønderhalland,  Mogenstrup  og  Ellinge  i 
Skaane,  Svanholm  og  Assendrup  (Tybjerg  Herred)  i  Sjæl- 
land. Af  Strøgods  omtales  en  stor  Mængde  Gaarde  i  Vigen 
og  Bahus  Len'-),  desuden  selvfølgelig  i  Skaane  og  Sjælland, 
men  tillige  i  Jylland  (ved  Møgelkjær)  i  Bjerge  Herred^),  det 
sidste  Arv  efter  Ruderne.  Desuden  ejede  han  to  Gaarde  i 
Bergen,  to  i  Malmø,  to  i  Kjøbenhavn,  en  i  Varberg,  Halm- 
stad og  Landskrone. 

Til  at  dele  denne  store  Arv  efterlod  han  sig  4  Sønner 
og  3  Døtre.  Døtrene  vare  alle  gifte  i  Faderens  Levetid: 
Anne  1540  med  Jens  Brahe  til  Vidskiøfte,  Margrethe  1548 
med  Lage  Brok  til  Estrup  og  Vemmetofte  og  Hilleborg 
13de  Oktober  1549  med  Ejler  Krafse  til  Egholm.  Af  Arve- 
godset tilfaldt  der  Hilleborg  Assendrup  Gaard,  Margrethe 
Steninge,  og  Anne  sandsynligvis  Strøgods  i  Skaane  og 
Halland.  Brødrene  fik  hver  sin  Hovedgaard:  Peder  fik 
Svanholm,  Hartvig  Vallen,  Jørgen  Ellinge  og  Henrik  Bille 
Mogenstrup.  Af  disse  Brødres  Historie  skulle  vi  i  det 
følgende  give  korte  Omrids. 


^)   Eske    Billes    Optegnelser    om    Krummedigernes    Ret    til    Brunlauggaard. 

Nye  danske  Mag.  VI.    19  ff. 
')  Tønne   Jensen,    E.    B.'s    Foged    i   Vigen,    modtager    talrige    Kvitteringer 

for  Indbetaling  af  Afgifter. 
*)  En  Indberetning    fra    Knud  Rud    til    K.   Chr.   III.    om    hans  Strid    med 

E.  B.    om    Møgelkjær.     Udat.    D.    Ad.    Br,    7.    246.      Peder   Prip    lover 

^'7    1539  E.  B.    at    forfatte    en   Jordebog    over  Eskes  Gods    i  Jylland. 

Ibid.  9.    108. 

Peder  Bille^)  var  født  i  Midten  af  September  15 18  paa 
Eliinge.  Sine  første  Barndomsaar  tilbragte  han  hos  sin  Mor- 
moder, hvorfra  han  sendtes  til  Ring  Kloster,  hvor  han  op- 
droges sammen  med  sit  Næstsøskendebarn  Karen  Lykke  af 
Jomfru  Mette  Ovesdatter.  Da  han  var  10^2  Aar  gammel, 
mente  Mormoderen  at  han  nu  havde  lært  saa  meget,  som 
han  havde  behov,  inden  han  sattes  i  Lære  hos  en  Adels- 
mand. Hans  Faders  Fætter,  Knud  Pedersen  Gyldenstjerne 
til  Tim,  lovede  da  at  tage  sig  af  ham  som  sin  egen  Son, 
og  i  August  1529  sendtes  han  da  fra  Ring  Kloster  med  det 
Vidnesbyrd  af  Jomfru  Mette,  at  Gud  havde  givet  ham  den 
Gave,  at  alle,  som  omgikkes  ham,  havde  en  «synderlig» 
Kjærlighed  til  ham.  Men  han  var  en  skrøbelig  Dreng,  lidet 
lærenem  og  let  til  Taarerne,  og  han  maatte  fremfor  alt  ikke 
sendes  til  nogen  haard  Mand,  før  han  blev  ældre.  Det  er 
formodentlig  denne  Advarsel,  der  bevirkede,  at  han  ikke 
kom  til  den  strænge  Knud  Gyldenstjærne,  men  blev  sat  i 
Huset  hos  Oluf  Rosenkrans  til  Vallø,  hvis  milde  og  venlige 
Sind  lyser  ud  af  de  mange  fra  ham  bevarede  Breve.  Her 
forblev  han  i  tre  Aar,  idet  han  afvexlende  opholdt  sig  paa 
Vallø  og  paa  Abrahamstrup,  hvor  han  sammen  med  den 
fire  Aar  yngre  Niels  Krabbe  lærte  at  læse  og  skrive  af  en 
Præst.  Han  var  imidlertid  jævnlig  syg  og  Mormoderen  tog 
ham  derfor  ind  til  Kjøbenhavn,  hvor  han  laa  i  Pleje  hos  en 
dygtig  Læge,  som  havde  hjulpet  flere  adelige  Damer  (Fru 
Inger,  Hans  Billes,  og  Fru  Anne  Holgers).  Da  Oluf  Rosen- 
krans 1532  blev  udnævnt  til  Hovmester  for  den  unge  Hertug 
Hans,  kunde  han  ikke  længer  opdrage  Peder  Bille.  Mor- 
moderen tog  ham  da  til  sig,  men  efter  hendes  Død  i  Be- 
gyndelsen    af    1533     blev    han     sendt    til    Mogens    Gylden- 


')  J^g  henviser  engang  for  alle  til  Heises  fyldige  og  indgaaende  Skildring 
af  Peder  Bille  i  Hist.  Tidsskr.  5.  R.  V.  S.  280  ff.  Hvor  jeg  har  haft 
Kilder,  som  Heise  ikke  har  kjendt,  har  jeg  behandlet  og  indflettet  dem ; 
men  i  det  hele  har  jeg  her  anset  mig  berettiget  til  paa  Grundlag  af 
Heises  Fremstilling  at  give  et   kortere  Omrids   af  Peder  Billes  Liv. 

Stjerne,  Lensmand  paa  Malmøhus.  Da  Malmø  Borgere  er- 
obrede Slottet  Maj  1534,  kom  Peder  i  Huset  hos  Jørgen 
Kock,  men  efter  at  Gyldenstjerne  havde  sluttet  sig  til  Grev 
Christoffer,  ses  han  atter  at  have  været  i  Huset  hos  ham; 
thi  Eske  Bille  bad  Hr.  Mogens  ved  sin  Afrejse  til  Liibeck 
i  Novbr  1534  om  «at  holde  Peder  ved  skjellig  Ave,  at  han  ej 
for  meget  haver  sin  egen  Vilje*.^) 

Peder  Bille,  som  i  Opvæksten  synes  at  have  gjenvundet 
sit  Helbred,  var  nu  en  rask  Ungersvend  paa  i6  til  17  Aar, 
og  hans  Moder  fandt  det  da  paa  Tide,  at  sende  ham  uden- 
lands. «Han  haver  Vilje  dertil*  skriver  hun  28de  August 
1535  til  Eske,  «og  er  det  ingen  Gavn  til,  at  han  er  længere 
dér,  hvor  han  er,  thi  han  lærer  intet  ydermere,  end  han  til- 
forn vidste>.  Eske  Bille  indvilgede  heri,  og  i  Slutningen  af 
Aaret  1535  begav  Peder  Bille  sig  til  Rendsborg,  hvor  han 
blev  venlig  modtaget  af  sin  Faders  gamle  Venner,  Kansleren 
Wolfgang  V.  Utenhof  og  Sekretæren  Jesper  Brochmand,  der 
anbefalede  ham  til  Kong  Christian.  Kongen  lovede,  at  han 
maatte  følge  med  til  Hamburg,  hvor  Fredsunderhandlinger 
skulde  finde  Sted  i  Januar  1536.  fian  skulde  bære  Kongens 
Farver  og  lod  sig  i  den  Anledning  forfærdige  en  Hofjunker- 
dragt.  Men  Kongen  opgav  i  sidste  Øjeblik  sin  Rejse  til 
Hamburg,  og  Peder  Bille  fulgte  derfor  med  Kansleren,  der 
anbefalede  ham  til  de  hessiske  Sendebud,  i  hvis  Følge 
han  begav  sig  til  Kassel,  hvor  han  traadte  i  Land- 
grevens Tjeneste.  Her  forblev  han,  med  enkelte  Afbrydelser, 
i  6  Aar.  Han  blev  jævnlig  benyttet  som  Kurér  til  Danmark 
i  politiske  Hverv  til  den  danske  Regering,  og  han  besøgte 
i  Landgrevens  Følge  de  mange  Moder,  som  i  disse  Aar 
fandt  Sted  mellem  de  nordtyske  protestantiske   Fyrster;   han 


')  Vedel  Simonsen,  Ruderne  I.  159 — 62,  171 — 72,  182 — 87,  236 — 40. 
Heise,  Fam.  Rosenkranls,  Diplom.  .S.  8S — 90,  96  —  97,  126,  135 — 36. 
Dipl.  Norv.  X  611 — 12.  D.  Ad.  Br.  7.  107,  109,  151.  148,  153;  8. 
19,   72. 

havde  derved  Lejlighed  til  gjentagne  Gange  at  træffe  sammen 
med  sin  Fader,  først  i  Brunsvig  1539,  senere  1:41  i  Kassel. 
I  Breve  til  Hjemmet  fortæller  han  om  de  politiske  Forhold 
i  Tyskland,  og  man  sporer  gjennem  Brevene,  hvorledes  han 
stadig  udvikles  og  modnes.  Den  oprindelig  ubehjælpsomme 
og  naive  Stil  afløses  af  en  klar  og  forstandig  Fremstilling 
af  Forhold  og  Personer.  Hans  Raadgivere  og  Velyndere 
ved  det  hessiske  Hof  vare  Henning  v.  Scholey,  hvem  han 
skildrer  som  en  Mand,  der  raader  og  leder  Landgreven  efter 
sin  Vilje,  og  Statholderen  i  Kassel,  Sigismund  v.  Bøyneburg, 
hvis  Fætter  Burchardt  paa  Eskes  og  Johan  Friis's  Anbefaling 
fik  Forlening  i  Danmark.^) 

Peder  Bille  havde  imidlertid  Lyst  til  at  forsøge  sig  andensteds, 
og  der  blev  derfor  indledet  Forhandlinger  med  den  fordums 
Ærkebisp  i  Lund,  Johan  Veze,  nu  Kejser  Carl  V.'s  betroede 
Raadgiver  og  Biskop  i  Kostnitz.  Men  Forhandlingerne 
strandede  og  Peder  Bille  vendte  hjem  i  Aaret  1540,  hvor 
han  overværede  sin  Søster  Annes  Bryllup  med  Jens  Brahe. 
Ved  denne  Lejlighed  gjordes  de  indledende  Skridt  til  hans 
egen  Forlovelse  med  den  tiaarige  Birgitte  Olufsdatter  Rosen- 
krans. Eske  Bille  modtog  et  «godt  og  behageligt  Svar»  af 
Hr.  Oluf,  skriver  Ove  Bille,  men  Birgitte  var  endnu  for  ung 
til  at  der  kunde  tænkes  paa  Trolovelse.  Endnu  i  Oktbr. 
1 541  var  Peder  Bille  i  Danmark,  han  tjente  som  Hofsinde  i 
Kongens  Gaard  sammen  med  sin  yngre  Broder  Jørgen;  men 
efter  at  hans  Trolovelse  med  den  nu  I2aarige  Birgitte  var 
bleven  fejret  paa  Vallø  Tirsdag  og  Onsdag  før  Palmesøndag 
(28de  og  29de  Marts)  1542  i  Nærværelse  af  den  talrige  Slægt 
(deriblandt  Ove,  Hans  og  Anders  Bille),  drog  han  paa  ny 
til  Hessen,  hvorfra  han  i  Juli  Maaned  tilskrev  sin  Farbroder 
Ove  et  Brev,    der  viser,    at  han  forberedte  sig  paa  at  drage 


')  D.  Ad.  Br.,  7.  289;  8.  109,  135  —  137,  164;  9.  6—1 1,  36—37, 
95 — 97,  132.  Sigismund  v.  Bøyneburg  t.  E.  B.,  Kassel  '5  1539.  Or. 
i  E.  Billes  Arkiv.     D.  Mag.  VI.    13—16. 

i  Felten.  Han  havde  kjøbt  en  Hest  og  et  «blankt»  Harnisk  til 
80  Gylden.  Den  store  Udgift  trykkede  ham,  han  havde 
endog  maattet  laane  30  Gylden,  og  bad  derfor  Bispen  om  at 
være  ham  behjælpelig  med  at  faa  en  Sum  Penge  af  Faderen. 
Krigstoget  skulde  gjælde  Brunsvig,  og  Peder  Bille  har  altsaa 
deltaget  i  det  bekjendte  Felttog,  hvori  de  protestantiske 
Fyrster  overvandt  og  forjog  Hertug  Henrik  af  Brunsvig, 
Kejserens  eneste  Ven  i  Nordtyskland.  Hermed  var  hans 
Vandretid  til  Ende,  1543  vendte  han  hjem  og  tjente  nu 
atter  et  Par  Aar  som  Hofsinde.  Han  var  nu  tilstrækkelig 
uddannet  til  at  blive  forsørget  med  et  Len,  og  Eske  Bille 
ønskede  ham  derfor  anbragt  paa  Stenvigholm  i  Norge,  som 
Thord  Roed  1545  havde  opgivet.  Fra  Rentemesteren  Joachim 
Beck,  til  hvem  han  havde  henvendt  sig  i  dette  Anliggende, 
fik  han   følgende  karakteristiske  Svar: 

«Jeg  fik  Eders  Skrivelse  i  Land  to  Holsten,  at  Thord 
Roed  ikke  vilde  beholde  Stenvigholm  længere.  Saa  raadslog 
Johan  Friis  og  jeg  derom  paa  Peder  Billes  Vegne  og  be- 
sindede hans  Gavn  og  Lempe  og  talte  med  ham  selv  og 
hørte  hans  egen  Mening  derom.  Da  besindede  vi,  at  Chri- 
stoffer Hvitfeldt  havde  faaet  de  bedste  Len  fra  Stenvigholm, 
og  at  der  stander  en  ringe  Tak  at  fortjene  og  end  ringere 
Fordel,  og  at  Peder  Billes  Vilkaar  her  i  Riget  næst  Guds 
Hjælp  daglig  forbedres  hos  hans  Venner,  og  faldt  det  ikke 
heller  ham  selv  i  Sinde  at  drage  til  Norge,  derfor  slog  vi 
det  Anslag  ud,  og  sagde  vi  min  Herre,  at  I  havde  skrevet 
om  Peder  Bille.  Da  mente  Hans  Naade,  at  det  var  Skade 
at  sætte  ham  der  hen  ud  i  Verdens  Ende  fra  godt  Folk. 
Og  er  H.  N.  ham  en  gunstig  Konge,  og  maa  I  vel  forlade 
Eder  til,  at  han  faar  Hjælp  og  Forlening,  naar  hans  Tid 
kommer  og  det  falder,  som  han  kan  have  Hjælp  af». 

Hr.  Joachim  havde  Ret,  thi  halvandet  Aar  efter  fik  den 
nu  29aarige  unge  Mand  det  store  Helsingborg  Len  som 
Regnskabsien  efter  Peder  Skram.  Med  ungdommelig  Iver 
tog    han    fat    paa  Istandsættelsen    af  det   temmelig  forfaldne 

Slot,  men  han  kan  ikke  være  naaet  langt,  thi  Aaret  efter 
fik  Peder  Skram  det  tilbage,  medens  Peder  Bille  forflyttedes 
til  Aarhus  som  Stiftslensmand.  Der  synes  at  have  hersket 
nogen  Misstemning  mellem  de  to  Lensmænd,  thi  Peder  Bille 
mødte  ikke  paa  Koldinghus  efter  Kongens  Tilsigelse  for  at 
overlevere  Peder  Skram  Slotsloven.  Peder  Skram  maatte 
drage  bort  fra  Kolding  uden  at  have  faaet  Sagen  bragt  i 
Orden,  og  Peder  Bille  mødte  kort  efter  paa  Herredsthingene 
under  Helsingborg  Len  og  lod  sig  give  Vidnesbyrd  af  Al- 
muen om,  at  han  havde  holdt  dem  ved  Lov  og  Ret,  og  at 
han  ikke  havde  ladet  noget  af  Kronens  Jord  komme  ind 
under  nogen  Riddersmand  eller  nogen  anden  Mand  ^).  Peder 
Bille  holdt  kort  efter  (i  Efteraaret  1548)  Bryllup  med  Bir- 
gitte Rosenkrans.  Han  fritoges  i  den  Anledning  for  at  følge 
med  Dronning  Dorothea  og  Prinsesse  Anna  til  dennes  Bryl- 
lup med  Kurfyrsten  af  Sachsen.  Hans  Omkostninger  til 
Bryllupet  beløb  sig  til  572V2  Daler  og  7  Lod  Sølv  foruden 
omtrent  2  Læster  Korn,  over  3  Læster  Malt,  c.  5  Læster 
Havre,  60  Sider  Hæsk,  12  Svin,  i  Td.  Svedsker  og  3  Tdr. 
Lyneborger  Salt. ") 

Peder  Bille  havde  saaledes  faaet  Bestyrelsen  af  sin  Far- 
broders Bispedømme.  Paa  Aarhusgaard  henlevede  han  6 
lykkelige  Aar  med  sin  unge  Hustru.  Hans  Virksomhed  var 
som  de  andre  Lensmænds;  talrige  Hverv  af  den  mest  for- 
skjellige  Art  tilfaldt  det  ham  at  ordne,  og  han  erhvervede 
sig   i   disse  Aar    stor    praktisk  Øvelse    og   tillige    dyrekjøbte 


')  D.  Ad.  Br.  7.  217;  9.  102,  137,  151,  156:  12.  59 — 60.  Peder  B.  t. 
Ove  B.,  Hijser  (.-),  ^'/t  1542.  Or.  i  Ny  kgl.  Saml.  i30ie  Fol.  Peder 
B.'sGjældsbrevt. Klavs  Sestede,  Ribe  ^',9 — ''z  10  1542.  Rigsarkivet.  Gjælds- 
breve  og  Kvitteringer.  Joachim  Beck  t.  Eske  B.,  Roskilde,  (c.  ";n) 
1545.  Or.  i  E.  B.s  Arkiv.  D.  Mag.  4.  R.  II.  90  og  IV.  335. 
Syn  udstedt  af  P.  Bille  og  nogle  Borgere  i  Helsingborg  over  Slottet 
og  Teglladen.  Or.  i  D.  Ad.  Br.  6.  11.  Chr,  III.  t.  E.  B.,  Koldinghus 
*^/io  1548.  Or.  i  E.  B.'s  Arkiv.  Ludgude  og  Bjerre  Herredsthings 
vidner  af  '''/ii   og   '"  n    1548.      Or.   i   D.  Ad.   Br.   6.    12   og   27. 

')  Anders   Skriver  t.   Peder  B.  Aarhusgaard  ^^12    1550.      D.  Ad.   Br.   6.   20. 

Erfaringer  i  Lensstyrelsen,  der  i  disse  Aar  bragtes  ind  i 
nye  Spor,  der  ikke  altid  tiltalte  de  myndige  og  selvraadige 
Herremænd.  Ogsaa  han  modtog  nu  og  senere  kongelige 
Tilrettevisninger,  ja  endog  Trusler  om  at  have  sit  Len  for- 
brudt, hvis  han  ikke  rettede  sig  efter  Kongens  Anordninger. 
Noget  Skaar  i  den  kongelige  Gunst  synes  han  dog  ikke 
derfor  at  have  lidt.  Kancellibrevene  vare  formodentlig  ofte 
strængere  i  Formen  end  i  Indholdet. 

Imidlertid  var  der  indtruffet  store  Forandringer  i  hans 
personlige  Forhold.  Efter  Faderens  Død  arvede  han 
Svanholm,  som  vel  foreløbig  vedblev  at  være  forlenet  til 
Ove  Bille,  men  hvor  han  dog  ses  strax  at  have  paabegyndt 
større  Byggeforetagender^).  Hans  Svigerfader  var  død  1545, 
men  forst  efter  hans  Svigerinde  Karen  Rosenkrans's  Død 
1553,  der  senere  skal  omtales,  foretoges  Skiftet,  hvorved 
Birgitte  Rosenkrans  og  Peder  Bille  fik  den  østlige  Del  af 
Hovedgaarden  Vallø  med  tilliggende  Gods  (Øster- Vallø), 
medens  Mette  Rosenkrans  og  Sten  Rosensparre  fik  Vester 
Vallø.  ^)  Hans  personlige  Interesser  vare  saaledes  knyttede 
til  Sjælland,  og  han  lod  sig  derfor  forflytte  til  Holbæk  som 
Lensmand  1554.  Efter  et  Aars  Forløb  opgav  han  imidler- 
tid Holbæk  og  fik  Tureby  Len,  hvor  han  forblev  indtil  sin 
Død  1580,  1556  udnævntes  han  derpaa  til  Rigsraad  og 
kom  snart  til  at  indtage  en  fremragende  Plads,  idet  han  her 
benyttedes  i  forskjellige  Hverv.  Mest  bekjendt  er  hans  Sende- 
færd til  Rusland  og  Lifland    1558— 1559. 

Imidlertid    var    Christian   III.    død    i.  Jan.    1559.      Peder 


')  Peder  .Severinsen  t.  P.  B.,  Kbhvn.  '^e  1555.  tHans  Skriver  har  be- 
kommet en  Tømmermand  i  Lund,  selv  sjette,  som  skal  hugge  Eder 
det  «Sperre>  paa  Svanholm*.  Mursten  bør  skaffes  fra  Jylland,  <at 
samme  Arbejde  ikke  skal  nu  »halffskuatit«  blive  standendes,  Eder  og 
andre  til  Spot  og  Skade>.     Or.  i  D.  Ad.  Br.  6.   28. 

^)  Idde  Munk  t.  Valløs  Brev  af  '^n  1554,  at  hun  vil  møde  med  sine 
Svigersønner  3dje  Pinsedag  og  udtage  de  Breve,  som  tilkomme  hver  af 
dem  i  Henhold  til  Skiftet.     Or.  i  D.   Ad.  Br.  47.  40. 

Bille  vendte  tidsnok  tilbage  til  at  kunne  overvære  Frederik 
II. 's  Kroning.  Under  den  nye  Konge  blev  han,  efter  i  kort 
Tid  at  have  været  forlenet  med  S.  Klara  Kloster  i  Roskilde, 
1 561  udnævnt  til  Stiftlensmand  over  Sjællands  Stift  og  for- 
lenet med  Roskildegaard.  Men  ved  Siden  heraf  havde  han 
ogsaa  militære  Hverv.  Han  var  Mønstringsherre  i  Sjælland 
og  siden  1559  Arkelimester,  hvorved  Omsorgen  for  Tøj- 
huset og  Artilleriet  paahvilede  ham.  Disse  mangeartede  Op- 
gaver —  diplomatiske,  militære,  civile  og  gejstlige  —  ud- 
førte han  med  Dygtighed,  og  han  indtog  saaledes  en  sær- 
deles fremragende  Plads  blandt  Landets  Adelsmænd,  da  Syv- 
aarskrigen  udbrød  og  lagde  Beslag  paa  hans  Evner  og 
Kræfter. 


Jørgen  Bille  var  den  næst  ældste  af  Eske  Billes  Sønner; 
hans  Fødselsaar  kjendes  ikke.  Ogsaa  han  opdroges  hos 
Mormoderen,  der  i  Marts  1528  fik  Opfordring  fra  Eske  til 
at  sætte  ham  i  Skole.  ^)  Dette  skete  dog  ikke,  og  endnu 
Aaret  efter,  da  Eske  rejste  til  Norge,  var  han  ikke  naaet 
saa  vidt.  Thi  Fru  Sofie  fik  da  Ordre  til  at  sætte  ham  i 
Skole  et  Sted  i  Danmark,  da  der  ikke  fandtes  nogen  god 
Skole  i  Bergen.  Nu  blev  det  til  Alvor;  Morfaderen  fulgte 
ham  i  egen  høje  Person  over  til  Sjælland,  hvor  han  i  Sorte- 
brødreklostret  i  Næstved  skulde  lære  at  læse  og  skrive  af 
Lektor  Rasmus.  Et  Par  Maaneder  efter  var  han  naaet  saa  vidt, 
at  han  kunde  'tjene  til  Messe »  (være  Kordreng)  i  Klostret, 
og  Forældrene  kunde  jævnlig  glæde  sig  ved  at  modtage 
smaa  Breve  fra  ham.  Han  voxede  sig  imidlertid  stor  og 
stærk,   skriver  Mormoderen,    men    med    Lærdommen    gik    det 

')  D.  Ad.   Br.    7.    50. 

kun  smaat,  og  da  Anne  Rud  i  Foraaret  1532  tog  ham  hjem 
til  sig,  klagede  hun  over,  at  han  saa  godt  som  intet  havde 
lært.  Nu  forsøgte  Kapellanen  paa  Mogenstrup  sin  Kunst 
paa  ham,  og  den  kjærlige  Mormoder  havde  det  bedste  Haab 
om.  at  det  vilde  gaa  godt  fremad  med  ham.  Men  Under- 
visningen i  Hjemmet  blev  afbrudt  ved  vVnne  Ruds  Død,  i) 
og  Knud  Bille,  som  nu  overtog  Formynderskabet  for  Børnene 
i  Forældrenes  Fraværelse,  sendte  ham  derpaa  i  Skole  hos 
Lektor  Frands  Vormordsen  i  Malmø.  Men  da  der  udbrød 
Pest  i  Byen,  tog  Knud  Bille  ham  med  sig  til  Gladsaxe,  hvor 
en  Kapellan  skulde  sørge  for,  at  han  ikke  glemte,  hvad  han 
havde  lært.-)  Han  kom  imidlertid  atter  tilbage  til  Malmø, 
hvor  han  var  i  Huset  hos  Jørgen  Mynter,  da  Oprøret  1534 
udbrød.  Efter  Forældrenes  Hjemkomst  fulgte  han  med 
Moderen  til  Vallen,  men  dette  lange  Friluftsliv  havde  ikke 
været  til  Gavn  for  den  unge  Jørgen.  Faderen  mente,  at  han 
trængte  betydelig  til  at  komme  under  Tvang,  og  skrev  til 
Frands  Vormordsen  om  atter  at  tage  sig  af  ham.  Men  der 
kom  Hindringer  i  Vejen,  og  han  forblev  paa  Vallen  under 
Moderens  Opsigt.  Ved  sin  Afrejse  til  Liibeck  1534  skrev 
Eske  Bille  et  alvorligt  Formaningsbrev  til  ham : 

« Faderlig  Hilsen.  Maa  Du  vide  Jørgen,  at  jeg  haver 
befalet  Din  Moder,  at  hun  skal  holde  Dig  til  fremdeles  at 
lære  Latin,  som  Du  begyndt  haver.  Thi  beder  jeg,  at  Du 
est  hende  og  sammeledes  hvilken  hun  Dig  tilsættendes  vorder 
hørig  og  lydig,  og  at  Du  læser  over  og  tager  Din  Tingest 
vel  tilvare  og  ikke  gjør  Skalkhed,  saafremt  Du  vil  nogen 
Tid  have  godt  af  mig  udi  Dine  Dage.  Thi  Du  ser  vel  selv, 
at  den  som  intet  godt  kan  eller  haver  lært,  han  er  forsmaaet 


*)  Dipl.  Norv.  IX.  626,  XI.  589.  Vedel  Simonsen,  Ruderne  I.  172,  187, 
239,  247.  D.  Ad.  Br.  7.  134.  Heise,  Fam.  Rosenkrantz,  Diplom. 
S.    135. 

2)  Ad.  Br.  8.    I. 

af  hver  Mand.     Ret  Dig    derefter,    om  Du    vil   have   godt  af 
mig  eller  af  Din   Moder  igen.     Befalendes  Dig  Gud.» 

Eske  Bille.  ^) 
Medens  Jørgen  Bille  saaledes  allerede  havde  et  mindre 
godt  Lov  paa  sig,  var  hans  yngre  Broder  Hartvig  Bille 
naaet  godt  freinad  paa  Lærdommens  trange  Vej.  Han 
havde  været  i  Bergen  med  sire  Forældre  fra  1529 — 31,  men 
da  disse  i  sidstnævnte  Aar  vendte  tilbage  til  Danmark,  satte 
de  ham  i  Skole  hos  den  ansete  Abbed  Henrik  Christiernsen 
i  Sorø.  Han  viste  her  et  godt  Nemme,  og  Abbeden  satte 
—  som  ovenfor  fortalt  —  megen  Pris  paa  ham.  Der  var 
Tale  om,  at  han  skulde  have  fulgt  med  Oluf  Rosenkrans  til  Ny- 
borg og  læst  Latin  sammen  med  den  unge  Hertug  Hans, 
thi,  skriver  Anne  Rud,  hertil  tjener  ingen  anden  (af  Brødrene) 
end  Hartvig.-)  Dette  skete  dog  ikke;  han  forblev  i  Sorø, 
indtil  Faderen  i  Sommeren  1535  sendte  ham  til  Leipzig. 
Han  ankom  hertil  i  Midten  af  Juli  og  tingedes-  i  Kost  hos 
en  Kjøbmand,  Mikkel  Puffler,  medens  Hr.  Magister  Wolf- 
gang Meurer  blev  hans  Lærer.  Kort  efter  besluttede  Eske, 
at  ogsaa  Jørgen  skulde  sendes  til  Leipzig,  og  under  Led- 
sagelse af  Tjeneren  Berendt  v.  Koffart  og  med  to  smaa 
Heste  (<!:Klippere»)  afrejste  Jørgen  i  Begyndelsen  af  Sep- 
tember 1535.  De  to  Brødre  maatte  imidlertid  paa  ingen 
Maade  bo  eller  læse  sammen,  for  at  Jørgen  ikke  skulde 
smitte  Hartvig,  og  Jørgen  blev  derfor  sat  i  Huset  hos  Pufflers 
Svigersøn  Ulrik  Mordeisen  og  fik  til  Lærer  Magister  Jørgen 
Musthler,  en  Svabe  fra  Ottingen  «aus  dem  Ryesz».  For- 
skjellen  mellem  de  to  Brødre  antydes  paa  en  ganske  pudsig 
Maade  i  de  Breve,  hvorved  de  tilmelde  Faderen  deres  An- 
komst til  Leipzig.  Medens  den  redelige  Hartvig  i  jævne, 
barnlige  danske  Ord  lover,  at  han  «med  Guds  Hjælp  vil 
tænke    paa    de  Artikler,    som   I   have    givet    mig    beskrevet, 


\  D.  Ad.  Br.  8.   21—22. 

^)  Vedel     Simonsen,     Ruderne     I.     i6l,     170,      239,     247.      Heise,    a.    St., 
-S.    126,    135. 

sidst  jeg  var  hos  Eder»,  lader  Jørgen  sin  Præceptor  diktere 
sig  et  Brev,  der  i  det  korrekteste  og  zirligste  Tysk  udtrykker 
hans  gode  Forsætter.  Et  lille  Indskud  røber  imidlertid  den 
virkelige  Forfatter:  « Ingen  har  hidtil  været  hos  min  Lærer*, 
lader  han  Eleven  fortælle,  «uden  at  han  foruden  hans  skyldige 
Løn  har  givet  ham  en  lille  Gave;^  og  den  brave  Mand 
griber  derefter  Lejligheden  til  at  rose  sig  selv  i  høje  Toner,  x) 

I  en  Række  af  Breve  fra  Sønnerne,  Lærerne  og  Vær- 
terne sættes  vi  ind  i  de  ofte  meget  vanskelige  Forhold,  Op- 
dragelsen og  Undervisningen  af  to  saa  unge  Mennesker  ijernt 
fra  Hjemmet  maatte  føre  med  sig.  Trods  alle  Forsikringer 
om  den  Omhu  og  Paapasselighed,  Hr.  og  Fru  Puffer  følte 
sig  forpligtede  til  at  vise  deres  Myndling,  spillede  Fortjenesten 
en  alt  andet  overvejende  Rolle,  og  udeblev  Betalingen, 
40  Gylden  aarlig  for  Kost  og  Logi.  —  hvad  der  under 
de  urolige  Forhold  ret  jævnlig  kunde  hænde  —  gik  de  unge 
Mennesker  for  Lud  og  koldt  Vand  og  manglede  endog  de 
nødvendige  Klædningsstykker.  Saaledes  klager  Hartvig  over, 
at  han  hverken  har  Hoser  eller  Skjorter,  i  i^  ^  ^^^  ^^^  ^^^ 
kun  haft  2  Skjorter. 

Igjennem  sin  Kommissionær  i  Liibeck,  Henrik  Schepping, 
lod  Eske  sende  Penge  til  Leipzig.  Kost,  Logis  og  Under- 
visning beløb  sig  til  c.  70  Gylden  aarlig  for  hver,  men  for 
Klæder  og  Lommepenge  maatte  Værterne  staa  i  Forskud,  og 
det  holdt  ofte  haardt  at  faa  de  udlagte  Penge  fra  Hr.  Eske. 
Kanniken  Jon  Turesen  fra  Skaane,  der  studerede  i  Leipzig, 
lovede  i  Efteraaret  1536  Eske  Bille  at  tage  sig  af  de  unge 
Mennesker-);  men  efter  hans  Bortrejse  fra  Lejpzig  gik  det 
atter  galt.  Wolfgang  v.  Utenhof,  der  i  Vinteren  1536— 1537 
opholdt  sig  i  Sachsen  og  paa  Gjennemrejse  gjennem  Leipzig 
lod    dem    komme    til    sig,    giver    et   mørkt  Billede    af  deres 


')  Saa    godt    som    alle    Brevene    fra    Sønnerne    i    Udlandet    og    fra    deres 
■  Værter    og  Lærere    findes  i  D.  Ad.  Br.  Fase.    8    og   9.     Faa   disse    er 
Fremstillingen  bygget. 
')  Ny  kirkehist.  Saml.  IV.   75 — 76. 

Tilstand.  Skjønt  deres  Værter  ere  brave  Folk,  blive  de  dog 
ikke  holdte,  som  de  burde.  Der  er  intet  Tilsyn  med  dem, 
de  ere  nu  for  store  til  at  løbe  omkring  paa  Gaden  og  gjøre 
Optøjer,  hvorved  de  let  kunne  blive  slaaede  fordærvet. 
Brødrene  bør  være  sammen,  og  han  tilbyder  derfor  Eske 
at  anvise  dem  et  bedre  Logis,  som  de  endog  ville  kunne 
faa  for  20  Gylden  aarlig.  ^)  Jørgen  og  Hartvig  kom  nu 
virkelig  i  samme  Kost,  men  saa  døde  Fru  Puffler,  hvem 
Hartvig  skildrer  som  «erger  den  irgend  ein  bøser  geist»,  og 
den  gamle  /oaarige  Hr.  Puffler  giftede  sig  —  til  Hartvigs 
Forbavselse  —  med  en  Dame  paa  50  Aar:  «?v'Iusz  er  nicht 
ein  grosz  lust  haben  zu  ein  weib»,  skriver  han  til  Moderen. 
I  det  nye  Hjem  passede  ikke  de  unge  Mennesker,  hvis  Sener 
nu  begyndte  at  voxe,  som  Utenhofer  skriver,  der  atter  be- 
søgte dem  i  Foraaret  1538.^)  Længere  end  til  Mikkelsdag 
1538  vilde  Puffler  ikke  beholde  dem,  og  Eske  greb  da  An- 
ledning til  at  lade  dem  begge  komme  hjem.  I  Oktober 
finde  vi  dem  i  Liibeck,  hvor  de  blive  gjæstfrit  modtagne  af 
Eskes  mange  gode  V^enner  1  Hansestaden. 

Studeringerne  synes  ikke  at  have  bragt  stort  Udbytte  for 
Jørgens  Vedkommende.  Selv  klager  han  ov^er,  at  han  aldeles 
ikke  kan  komme  ud  af  det  med  Latinen,  og  Læreren  giver 
ham  ogsaa  daarlige  Vidnesbyrd  i  saa  Henseende.  Derimod 
faar  han  Ros  for  den  Lethed,  hvormed  han  tilegnede  sig  det 
tyske  Sprog,  hvad  Hartvig,  der  var  en  dygtig  Latiner, 
havde  større  Vanskelighed  ved.  Det  havde  ogsaa  vist  sig 
umuligt  at  holde  de  to  Brødre  fra  hinanden,  og  Hr.  Puffler 
mente,  at  Hartvig  var  gaaet  meget  tilbage,  siden  Jørgen  var 
kommet  til  Leipzig.  Forøvrigt  vare  de  jævnlig  syge.  Hartvig 
fik  strax  efter  sin  Ankomt  til  Leipzig  Kopperne,  og  Jørgen 
var  i  lang  Tid  saa  syg,  at  Lægen  maatte  se  til  ham  to 
Gange  daglig.     Det  stadige  Omkvæd    i    deres  Breve  er  Mis- 


')   Brevet  er  dateret   ^',5    1537-      Or.   i   E.   B.'s  Arkiv. 
"")  Hist.  Tidsskr.  4,  R.  V.  280—81. 

I.  46 

fornøjelse  med  deres  Ophold  og  Ønsker  om  atter  at  komme 
hjem. 

I  Vinteren  1538 — 39  opholdt  da  begge  Sønnerne  sig  i 
Hjemmet.  Det  var  klart ,  at  Jørgen  duede  ikke  til  Stude- 
ringerne ,  men  om  Hartvig  havde  Forældrene  de  bedste 
Forhaabninger,  og  paa  ny  maatte  han  afsted  til  Tyskland. 
Denne  Gang  gik  Rejsen  til  Wittenberg,  skjønt  Biskop  Ove 
helst  havde  set  ham  havne  ved  et  af  de  katolske  Universi- 
teter. Anbefalet  til  den  sachsiske  Raad  Basilius  Thenner  fik 
han  hurtig  en  dygtig  Lærer,  og  med  stor  Energi  tog  han 
fat  paa  Studier.  «Her  i  Wittenberg  kan  man  lære  mere  i 
ét  Aar  end  i  Leipzig  i  to  og  tre  Aai*,  og  begejstret  men 
tillige  beskedent  udbryder  han:  «Jeg  har  aldrig  før  vidst, 
hvilken  Betydning  det  har,  at  En  veed  mere  end  en  anden; 
ja,  jeg  veed  det  jo  rigtignok  ikke  endnu,  men  jeg  haaber, 
at  jeg  snart  skal  faa  det  at  vide».  I  Mester  Hans  Svaning, 
der  opholdt  .sig  i  Wittenberg,  fandt  han  en  trofast  Støtte, 
der  ofte  besøgte  ham  og  talte  med  ham.  Da  han  kort 
efter  rejste  bort,  følte  Hartvig  sig  saa  ensom.  Hertil  kom, 
at  det  som  sædvanlig  var  knebent  baade  med  Klæder  og 
Mad.  Indstændig  bad  han  om,  at  Henrik  Schepping  maatte 
sende  ham  fra  Liibeck  noget  Smør  og  Ost,  saa  at  han  kunde 
faa  noget  «frisk»  at  spise;  thi  hvad  han  fik,  var  til  at  «kre- 
pere»  af.  Og  med  Klæderne  gik  det  saa  nogenlunde,  saa 
længe  hans  Landsmand  Erik  Eriksen  vilde  laane  ham  sin 
Kappe;  men  da  Erik  havde  forlangt  denne  tilbage,  havde 
han  kun  en  gammel  Kappe,  som  forlængst  var  gaaet  af 
Mode,  og  som  han  skammede  sig  over  at  gaa  med.  Det 
var  Fru  Sofie,  der  fik  disse  Hjerteudgydelser  tilsendte;  da 
hun  var  død,  standsede  Brevvexlingen,  og  vi  høre  først 
Hartvig  omtale  igjen,  da  han  som  Hofsinde  i  Aaret  1545 
færdedes  i  Flensborg  hos  Kongen. 

Jørgen  Bille  havde  imidlertid  forsøgt  sin  Lykke  som 
Krigsmand.  I  Efteraaret  1539  drog  han  bort,  uvist  hvorhen, 
men   1541   var  han  dog  atter  hjemme  og  tjente  som  Hofsinde. 

Det  følgende  Aar  finde  vi  ham  i  Tjeneste  hos  Fyrsten  af 
Kleve,  fra  hvem  han  skiltes  uden  at  have  faaet  sin  Løn. 
I  Oktober  1543  laa  han  alvorlig  syg  i  Bremen  i  et  Herberge 
i  Pelzers  Strasze  hos  Konrad  v.  Ramel  og  maatte  paakalde 
Faderens  Assistance  med  Penge  ^).  Hjemkommen  til  Dan- 
mark tjente  han  atter  som  Hofsinde  og  deltog  i  Brudetoget 
til  Sachsen.  1548  havde  han  endnu  Befaling  over  Hof- 
sinderne  i  Aalborg,  men  det  følgende  Aar  forlenedes  han 
med  Gavnø  Kloster,  hvorfra  han  1552  forflyttedes  til 
Bækkeskov  Kloster  i  Skaane.  Her  ejede  han  Ellinge  Gaard 
og  tillige  en  stor  Del  Strøgods,  han  havde  faaet  med  sin 
Hustru  Margrethe  Brok,  Datter  af  den  f534  i  Slaget  ved 
Svenstrup  faldne  Niels  Brok  til  Estrup  og  Vemmetofte  og 
Jytte  Podebusk,  der  havde  giftet  sig  anden  Gang  med  Knud 
Gyldenstjerne  til  Aagaard.  Margrethe  havde  kun  een  Broder, 
Lave  Brok,  der  —  som  allerede  omtalt  —  var  gift  med 
Jørgen  Billes  Søster  Margrethe.  En  stor  Arv  tilfaldt  saa- 
ledes  Jørgen  Bille,  der  allerede  1 545  havde  trolovet  sig  med 
Margrethe  Brok").  Jørgen  Bille  spiller  ikke  nogen  Rolle  i 
politisk  Henseende ,  før  Syvaarskrigen  udbrød.  Da  skulde 
han  ogsaa  ligesom  Broderen  indlægge  sig  Fortjeneste  af 
Fædrelandet. 

Hartvig  Bille,  der  i  Aarene  1545 — 52  hyppig  findes 
nævnt  blandt  Hofsinderne,  fik  efter  Faderens  Død  dennes 
Len  Halmstad  Herred  i  Pant  for  ca.  2600  Daler.  1557  ind- 
løste han  for  looo  Gylden  Elieholm  Slot  i  Skaane,  som 
han  dog  opgav  1561,  efterat  han  1560  var  bleven  forlenet 
med  Aahus  Slot  i  Skaane  og  Villands  Herred  mod  500 
Daler  i  aarlig  Afgift.  I  denne  Stilling  kom  ogsaa  han  til 
at  tage  vigtig  Del  i  Syvaarskrigen.     Han  boede  paa  Fædrene- 


')  Jacob  Sparre   t.   E.   B.,   S  vanholm   ^lo   1539.      Or.   i   D.   Ad.   Br.    56.   60. 

Peder  B.   t.   E.   B.   ibid.  9.    156.     Jørgen   B.    t.  E.  B.,   Bremen,   '  lo    1543. 

ibid.   9.    173. 
^)   Lund,    D.'s    og   N.'s   Hist.    IX.   205 — 206.      Brasch,    Vemmetoftes    Hist., 

I.    239  ff. 

gaarden  Vallen,  men  giftede  sig  ikke.  I  offentlige  Hverv 
anvendtes  han  kun  sjælden.  1554  fulgte  han  med  Dronning 
Dorothea  til  Vismar,  men  ellers  levede  han  temmelig  ube- 
mærket og  stille.     Hans  personlige  Forhold  kjende  vi  ikke. 

Det  samme  kan  til  Dels  siges  om  den  yngste  af  Brø- 
drene Henrik  Krwnmedige  Bille.  Han  var  født  i  Oktober 
1530  paa  Bergenhus.  Med  Forældrene  vendte  han  fire  Aar 
gammel  tilbage  til  Danmark.  Paa  Vallen  tilbragte  han  sine 
Barndomsaar,  og  vi  have  ovenfor  S.  614  og  673  meddelt 
nogle  Smaatræk  om  ham.  14  Aar  gammel  blev  han  ind- 
skrevet ved  Universitetet  i  Leipzig,  og  senere  sendtes  han 
med  sin  Lærer,  Mester  Lavrids  Ipsen,  Søstersøn  af  Ove  Billes 
Kansler,  Hans  Henriksen,  til  Frankrig,  hvor  han  opholdt  sig 
flere  Aar  i  Angers.  Det  var  under  hans  Fraværelse  i  Ud- 
landet, at  Eske  og  Ove  Bille  med  den  største  Ihærdighed 
arbejdede  paa  at  faa  en  Forlovelse  bragt  i  Stand  mellem 
ham  og  den  unge  Karen  Rosenkrans,  Oluf  Rosenkrans' 
yngste  Datter  (f.  1536).  Eske  Bille  paastod,  at  han  og  Oluf 
Rosenkrans,  der  døde  1545,  havde  aftalt  denne  Forbindelse, 
og  samtidig  med  at  Peder  Bille  og  Birgitte  Rosenkrans' 
Bryllup  forberedtes,  mindede  han  Fru  Ide  Munk  om  Løftet 
og  krævede ,  at  Trolovelsen  nu  skulde  finde  Sted.  Hun 
svarede  først  mundtlig  og  senere  skriftlig,  at  hun  ikke  vilde 
bortgive  Datteren,  saa  længe  hun  endnu  var  umyndig.  Hun 
skulde  selv  have  Lov  til  at  bestemme,  hvem  hun  vilde  have. 
Forøvrigt  vilde  hun  ikke  holde  Eske  eller  hans  Søn  hen 
med  Ord  og  Talemaader,  for  at  Henrik  ikke  skulde  forsømme 
sin  Lykke  hos  en  anden,  med  hvem  han  kunde  være  bedre 
tjent  end  med  Karen.  Dette  var  saa  godt  som  et  Afslag, 
men  Eske  Bille  lod  sig  ikke  saaledes  tilbagevise.  Paa 
Grundlag  af  Faderens  Løfte  henvendte  han  sig  —  eller 
lod  sin  Søn  og  Erik  Krabbe  henvende  sig  —  til  alle  Karens 
Slægtninge,  Morfader,  Farbrødre  og  fjernere  Slægtninge,  og 
fra  dem  alle  modtog  han  god  Fortrøstning.  Med  denne 
kraftige    Støtte   i    Ryggen    erklærede    han    i  et  Brev  til  Chri- 

Stoffer  Rosenkrans,  at  han  nu  «for  adskillige  mærkelige  Aar- 
sagers  Skyld  ikke  kunde  afstaa  eller  samme  Tale  saa  for- 
lade ,  endskjønt  den  ærlige  Kvinde  Fru  Ide  finder  sig  der- 
udi  besværet*.  Han  forlangte  derfor  et  endeligt  Svar  paa 
sit  Forslag.  Men  Fru  Ide  satte  sig  med  Hænder  og  Fødder 
imod  denne  Forbindelse.  At  Karens  Ungdom  kun  var  et 
Paaskud,  er  utvivlsomt;  thi  paa  den  Tid,  det  sidste  Brev 
skreves,  var  hun  14  å  15  Aar  gammel,  og  Fru  Ide  havde 
ikke  gjort  Indvendinger,  da  Birgitte  blev  trolovet  i  samme 
Alder.  Der  stod  selvfølgelig  en  anden  i  Baggrunden,  der 
gjorde  Henrik  Bille  Rangen  stridig.  Hvem  denne  var,  vide 
vi  ikke ;  men  den  stakkels  Henrik  nede  i  Angers  kunde 
hverken  «æde  eller  drikke  >  af  Sorg  og  Jalousie.  Han  var 
dog  saa  forsigtig  ikke  at  kjøbe  et  Smykke  i  Frankrig,  som 
Faderen  havde  befalet  ham  at  sende  Jomfru  Karen.  Der- 
imod tænkte  han  paa  at  drage  til  Italien,  men  Pest,  Sygdom 
og  Krig  hindrede  denne  Plan.  Imidlertid  fortsatte  Eske 
Bille  sit  Felttog  imod  Fru  Ide  Munk,  og  den  tapre  Kvinde 
stod  ganske  alene  imod  ham,  Svigersønnerne,  Onklerne, 
Bedstefaderen  og  hele  Familien.  Tilsidst  slyngede  Hr.  Eske 
i  sin  Harme  et  frygteligt  Vaaben  ud  imod  hende,  som 
imidlertid  ikke  synes  at  have  ramt.  Han  bad  nemlig  sin 
Søn  Peder  og  Erik  Krabbe  opfordre  Christofter  Rosenkrans 
til  at  true  Fru  Ide  med  «at  gjore  hende  arveløs  eller  med 
andre  saadanne  haarde  Ord>  hvis  hun  ikke  vilde  bøje  sig. 
Dette  var  sandsynligvis  Hr.  Eskes  sidste  Ord  i  denne  Sag; 
kort  efter  blev  han  ramt  af  den  Sygdom,  der  lagde  ham  i 
Graven.  Henrik  Bille  vendte  hjem  fra  Paris  i  Aaret  1553; 
hvad  han  selv  personlig  vilde  have  kunnet  udrette  ligeoverfor 
Fru  Ide  og  Jomfru  Karen,  vide  vi  ikke.  Thi  kort  eftei 
hans  Hjemkomst  døde  Karen  Rosenkrans,  efter  Sagnet  midt 
i  en  Dans.  Henrik  Bille  bosatte  sig  nu  paa  Mogenstrup, 
men  hans  Navn  forekommer  efter  den  Tid  ikke  i  noget 
Aktstykke.     Han  blev  siden  gift  med  Christence  Holgersdatter 

Ulfstand  og  døde  1559.  Hans  Hustru  fødte  efter  hans  Død 
en  Søn,   der  blev  opkaldt  efter  ham.  ^) 

Henrik  Bille  Henriksen  nævnes  i  Aarene  1582 — 92 
jævnlig  i  Registranterne  som  nærværende  ved  Fester  ved 
Hove  eller  som  tilsagt  til  at  følge  Kongen  paa  Rejser. 
Hans  Navn  er  ogsaa  knyttet  til  en  Begivenhed,  som  karak- 
teriserer Tidens  Sæder.  Imellem  Biskop  Niels  Hvid  i  Lund 
og  Slægten  Ulfstand,  hvilken  Henrik  Bille  tilhørte  paa 
Mødrenesiden,  havde  der  været  Strid  angaaende  Gregers 
Jepsen  Ulfstands  Ligsten  i  Lunde  Domkirke,  som  Bispen 
havde  kjøbt  af  Kirkeværgerne  i  Lund  og  ladet  sønderbryde. 
Denne  Strid  var  imidlertid  blevet  jævnet  ved  Kongens  Mæg- 
ling; men  en  lærd  Præst  i  Skaane  ved  Navn  Mester  Jakob 
Nielsen  i  Skurup,  der  havde  et  personligt  Mellemværende 
med  Bispen,  havde  i  et  Smædedigt  haanet  Niels  Hvid  og 
beskyldt  ham  for  at  have  stjaalet  Stenen,  En  Aften  sad 
Præsten  i  Selskab  med  Henrik  Bille  og  Aage  Ugerup,  der 
begge  synes  at  have  været  drukne.  Nidvisen  blev  sungen, 
og  hele  Selskabet,  iberegnet  Adelsmændenes  Svende,  begav 
sig  hen  til  Biskoppens  Hus,  hvor  de  dundrede  paa  Porten, 
og  hvor  Præsten  paa  ny  synes  at  have  givet  Visen  til  bedste. 
Ophidsede  af  Bispens  Tjenestepige,  der  udskjæidte  dem  for 
Gadedrenge,  Strædebissere  og  Samkjøbere,  begyndte  Svendene 
at  kaste  Stene  ind  i  Huset,  rive  Tagstene  ned  og  bruge 
Ukvemsord  mod  Bispen  og  hans  Hustru.  Præsten  kom  til 
at  undgjælde  med  Livet  for  denne  Spas,  medens  de  unge 
Herremænd  synes  at  være  slupne  fri   for  Tiltale. 

Henrik  Bille  fik  1591  Vinstrupgaard  i  Flakkebjerg 
Herred  i  Forlening  mod  300  Dalers  aarlig  Afgift.  Han  var 
gift    med  Christence   Korfitsdatter  Vififert.       Bryllupet    stod  i 


')  Se  Hist.  Tidsskr.  5.  R.  V.  286 — 88,  og  Brevene  i  Heise,  Fam.  Rosenkr. 
Diplomatariet.  Kone.  til  et  Brev  fra  Ove  og  Eske  Bille  til  Christ. 
Rosenkrans,  Kbhvn.  "^lo  1550  i  Ny  kyl.  Saml.  1301  e.  Fol.  Jvfr. 
ogsaa  Troels  Lunds  Fremstilling  i  ofte  nævnte  Værk  X.  63  ff. 
Kirkehist.  Saml.  VI.  71. 

Malmø  den  yde  Septbr.  1589.  Han  døde  allerede  1593  paa 
Mogenstrup  og  begravedes  i  sin  Sognekirke.  Hans  eneste 
Søn,  Eske  Bille,  døde  12  Aar  gammel  den  17de  Septbr. 
1602  af  Pest  og  blev  begravet  i  Vor  Frue  Kirke  i  Kjoben- 
havn.  Hans  Enke  giftede  sig  med  Rigsraad  Breide  Rantzow. 
Hendes  Søn  Frands  Rantzow,  Christian  IV's  Svigersøn,  døde 
1632   «som  Fæstemand*.^)   — 


5- 
HANS  BILLE  t.  Egcde  (f   1542), 

og 
EFTERKOMMERE    (eGEDE    LINJEN). 

I  34  Aar  havde  Hans  Bille  siddet  i  Rigsraadet,  da 
Begivenhederne  i  1536  berøvede  ham  hans  Sæde  i  denne 
Forsamling.  Han  forsvinder  hermed  fuldstændig  fra  den 
politiske  Skueplads,  og  i  det  private  Liv  nævnes  hans  Navn 
kun  yderst  sjældent.  Han  var  dog  indbudt  med  Hustru  og 
Døtre  til  Kroningen  i  Kjøbenhavn  1537  og  overværede  den 
ogsaa.  Men  herefter  henlevede  han  sine  sidste  Dage  i 
Stilhed  paa  Egede.  Man  har  formodet,  at  der  foregik  en 
Del  Forandringer  med  Egede  i  Hans  Billes  Tid.  Saaledes 
kom  det  Gaarden  underliggende  Bøndergods  til  at  udgjøre 
et  eget  Birk,  og  han  erhvervede  en  Rettighed  til  Kirken, 
der  hidtil  havde  ligget  under  Tureby  Len.  Men  hans  Arkiv 
er  ikke  bevaret,  og  vi  ere  derfor  ikke  i  Stand  til  at  følge 
hans  Virksomhed  paa  dette  Omraade.  Han  døde  31de  Ok- 
tober 1542  og  begravedes  i  sin  Sognekirke  med  sin  Hustru 
Inger   Rønnov,    der    døde    19.    Novbr.    1548.      Arkivtegneren 


\1  Jvfr.  Thiset,  Stamtavler  o.  danske  Adelsslægter  II.  225.  D.  Mag.  3.  R. 
III.  151,  158.  Ejler  Brokkenhus's  Ant.  S.  53,  89.  Suhm,  Saml. 
II,  3.  S.  33.  Danske  Saml.  2.  R.  V.  65.  Kirkehist.  Saml.  VIII.  328. 
Kbhvns.  Diplomatår.  VI.  61,].  Tegneiser  ^'1  1582,  ';i  og  ^*/2  15S3, 
^^,    ^/i,   ^'/5    1586. 

Søren  Abildgaard  har  aftegnet  Ligstenen,  der  fremstiller  Hr. 
Hans  iført  Rustning  og  støttende  sig  til  et  mægtigt  Sværd, 
medens  hans  Hustru,  klædt  i  Enkedragt  med  et  sørgmodigt 
Udtryk  folder  Hænderne.  Døtrene  rejste  et  Epitafium  over 
Forældrene,  og  en  vis  Steffen  Andersen  tolkede  i  et  Sørge- 
digt  paa  Latin  deres  Sorg  over  Tabet.  Hans  Bille  traadte 
hele  sit  Liv  igjennem  i  Skygge  for  sin  begavede  Broder 
Anders  Bille,  trods  den  betydelige  Aldersforskjel;  Mangel  af 
Kilder  til  hans  Livs  Historie  umuliggjør  imidlertid  en  nær- 
mere Karakteristik  af  ham.  Han  efterlod  sig  tre  Sønner, 
Torben,  Bent  og  Jørgen,  samt  to  Døtre  Ermegaard  og 
Birgitte,  hvis  Historie  vi  i  det  følgende  skulle  skildre  under  ét. 
Det  er  en  væsentlig  Mangel  ved  vort  Kjendskab  til 
Fortidens  Mennesker,  at  vi  saa  ofte  kun  lære  dem  at  kjende 
fra  Livets  kontrære  Side.  Vidnesbyrdene  herom  har  man 
omhyggelig  bevaret  i  Form  af  Gjældsbreve,  Kavtioner,  For- 
pligtelser, Domme  etc.  etc,  og  med  disse  Uvederhæftig- 
hedens Stempler  gaar  Personen  saa  over  til  Efterverdenen. 
Sønnerne  fra  Egede  ere  i  rigeligt  Maal  forsynede  med  disse 
Attributer.  Den  ældste,  Torben  Bille^),  sendtes  tidlig  til 
Udlandet  og  har  maaske  studeret  ved  et  eller  andet  Uni- 
versitet i  Tyskland,  thi  Fætteren  Bent  Bille  fra  Søholm 
beder  udtrykkelig  fra  Paris  sin  Moder  om  at  faa  at  vide, 
hvad  Torben  synes  om  hans  Bøger.  Men  det  eneste  Ud- 
bytte, vi  kjende  af  hans  Studier,  er  en  ubetalt  Regning  fra 
Høvedsmanden  i  Schweydnitz,  Bernhard  v.  Melen,  hvilken 
denne  var  ubeskeden  nok  til  at  sende  til  selve  det  samlede 
Rigsraad.  Dette  var  før  1534;  under  Grevens  Fejde  tjente 
han  i  den  kongelige  Hær  foran  Kjøbenhavn.  I  de  følgende 
Aar   drog    han  i   fremmed  Krigstjeneste,    og    synes    at    have 


^)  Slægtebøgerne  have,  som  det  synes,  forvexlet  ham  med  Fætteren  fra 
Søholm,  Torben  Andersen,  og  iblandt  andet  henført  hans  Krigs- 
bedrifter i  Udlandet  til  denne.  Det  er  ofte  vanskeligt  at  skjelne  de 
to  Torben'er  fra  hinanden,  og  jeg  er  ingenlunde  ganske  sikker  paa,  at 
det  er  lykkedes  mig. 

været  baade  i  Lifland,  Preussen  og  Brandenburg.  1543  var 
han  hjemkommet,  thi  da  havde  han  Kommandoen  over  en 
Fænnike  Landsknægte,  der  var  lagt  i  Kvarter  i  Stege  til 
stor  Besvær  for  Borgerne.  Fra  nu  af  hobede  sig  imidlertid 
Gjenvordigheder  op  for  ham.  Slægtebøgerne  fortælle, 
at  han  havde  tjent  med  stor  »Reputation »  i  fremmed 
Krigstjeneste,  selv  holdt  hvervede  Folk,  men  ingen  Betaling 
faaet,  hvorfor  han  senere  maatte  sælge  alt  sit  Gods.  Om 
hans  Udgifter  i  fremmed  Krigstjeneste  foreligger  intet 
skriftligt  Vidnesbyrd,  men  det  stemmer  godt  med  hvad  vi 
ellers  vide  om  ham.  Saa  meget  er  sikkert,  at  han  i  Ud- 
landet har  været  ubesindig  nok  til  at  kavtionere  for  en  vis 
Laurits  Pedersen,  der  skulde  udrede  Mandebod  for  Drab 
paa  en  Hans  von  Bartenschleuen  i  brandenburgsk  Tjeneste. 
Da  Betalingen  udeblev,  maatte  Torben  Bille  gaa  i  Indlager 
i  Kiel.  Her  finde  vi  ham  fra  Decbr.  1543  og  hele  to  Aar 
igjennem  i  den  største  Forlegenhed.  Hans  Fladers  gamle 
Ven  Rigsraaden  Peder  Ebbesen  (Galt)  laante  ham  1000 
Mark  imod  Kavtion  af  fonskjellige  gode  Venner,  hvem  han 
maatte  stille  tilfreds  ved  Pantsætning  af  forventet  Arv  efter 
Faderen.  Han  bad  Farbroderen  Anders  Bille  om  at  repræsen- 
tere ham  paa  Skiftet,  hvad  denne  nødig  vilde,  men  dog 
lovede  at  gjøre  under  visse  Betingelser,  der  selvfølgelig  ikke 
vare  til  Fordel  for  Brodersønnen.  Men  de  lOOO  Mark  for- 
slog ikke,  og  han  solgte  da  14  Gaarde  fra  Egede  Gods  til 
Joachim  Beck.  Hans  Søstre  maatte  senere  kjøbe  dem  til- 
bage for  1230  Daler  og  2  Gaarde  i  Flakkebjerg  Herred, 
da  Gaardene  sansynligvis  ikke  kunde  undværes  fra  Godset. 
I  det  hele  taget  handlede  baade  han  og  Broderen  Bent 
Bille,  hvem  vi  kun  kjende  som  Hofsinde  i  Aarene  I535 
— 1546  og  som  hyppig  Laansøger  hos  Anders  Bille  og 
Peder  Oxe,  paa  den  mest  hensynsløse  Maade  med  deres 
Arveparter  i  Egede.  Skjønt  de  havde  givet  Søstrene  Løfte 
og  Brev  paa,  at  de  ikke  vilde  afhænde  Parterne  til  andre 
end  dem,  fik  dog  baade  Peder  Oxe  og  Hans  Barnekov  lokket 

dem  til  at  love  eller  sælge  dem  Parter  i  Egede,  og  under 
den  deraf  opstaaede  Retstrætte  gik  Hans  Barnekov,  hvem 
Svogeren  Peder  Oxe  havde  overdraget  sine  Rettigheder,  af 
med  Sejren.  Halvdelen  af  Egede  tilfaldt  saaledes  Barnekov. 
Torben  Bille  kom  imidlertid  i  Aaret  1546  ud  af  Indlageret, 
men  hans  Stilling  forbedredes  ikke  derfor.  Endnu  tilbage- 
stod Summer  hos  Kreditorerne  i  Holsten  og  Brandenburg, 
og  skjønt  Kongen  ret  jævnlig  intervenerede  til  Fordel  for 
ham,  kom  han  ikke  til  noget  endeligt  Resultat,  da  han  synes 
at  have  vægret  sig  ved  at  møde  i  Brandenburg  og  forhandle 
personlig  med  Kreditorerne.  Deraf  stadige  Forlegenheder; 
snart  laaner  han  hos  Jørgen  Gyldenstjerne,  snart  hos  Peder 
Bille,  snart  hos  Hans  Rantzov,  og  tilsidst  ernærer  han  sig 
som  Handelsmand,  idet  han  med  et  Skib  fører  Varer  fra 
Danmark  til  Liibeck.  Men  ogsaa  her  ramme  Kreditorerne 
ham;  en  skjønne  Dag  lægge  de  Beslag  paa  Skib  og  Ladning 
i  Liibeck.  Forgjæves  klager  Torben  Bille  i  afmægtig  Harme 
til  Kongen,  og  forgjæves  beder  han  Anders  Bille  om  Hjælp, 
«for  at  de  (holstenske  Kreditorer)  skulde  komme  til  at  be- 
klage, at  de  have  haft  at  gjøre  med  en  Bille ».  Han  kan 
ikke  afryste  disse  ubehagelige  Burrer,  og  tilsidst  bosætter 
han  sig  i  Næstved,  hvor  ogsaa  Broderen  Bent  havde  fundet 
et  Asyl  i  sine  Gjenvordigheder.  Medens  Bent  forsvinder 
c.  1559  —  det  sidste  Vidnesbyrd  om  hans  Tilværelse  er  en 
Stævning  for  Gjæld  af  en  Borgerske  i  Næstved  —  lykkes 
det  Torben,  der  var  en  foretagsom  og  vistnok  ganske  brug- 
bar Mand,  at  bevare  Kongens  Gunst.  Han  faar  jævnlig  Til- 
ladelse til  at  udføre  Korn,  Kjød  og  Øxne  af  Riget,  hvad 
der  vidner  om,  at  han  stadig  har  fortsat  sin  Handelsbedrift, 
og  endelig  kulminerer  hans  Lykke,  da  han  iS57  bliver  for- 
lenet med  en  lille  Gaard  udenfor  Næstved,  Grimstrup,  som 
en  Borger  i  denne  By  havde  haft  i  Forlening.  Fra  Ung- 
dommen havde  hans  Hu  imidlertid  staaet  til  krigersk  Gjer- 
ning,  og  da  han  nu  var  en  erfaren  Sømand,  kaldtes  han 
jævnlig    som    Skibshøvedsmand    til   Kjøbenhavn.     Men    først 

da  Krigen  med  Sverig  udbrod  1563,  kom  han  paa  sin  rette 
Hylde.  Han  fik  strax  i  Begyndelsen  af  Krigen  Fribytter- 
brev, og  senere  finde  vi  ham  som  Chef  paa  et  kongeligt 
Krigsskib,  med  hvilket  han  i  1565  maatte  søge  Tilflugt  i  en 
pommersk  Havn.  Men  Krigen  bragte  ham  ikke  noget 
materielt  Udbytte ;  det  sidste,  vi  høre  om  ham?  findes  i  en 
kongelig  Skrivelse  af  24de  Marts  1577,  hvorved  der  tilstaas 
ham  en  aarlig  Understøttelse  af  i  Læst  Rug,  1  Læst  Byg 
og  2  Tdr.  Smør  fra  Malmøhus.  Han  levede  dog  endnu 
1580,  da  han  nævnes  i  Hyldingsbrevet  til  den  unge  Kong 
Christian,  og  skrev  sig  da  til  Spannerup  (Spannarp  i  Halland). 
Medens  Brødrene  fra  Egede  (Jorgen  nævnes  ikke  efter 
1546)  ødede  deres  Arv  og  maatte  fægte  sig  gjennem  Livet, 
sade  deres  to  Søstre  Ermegaard  og  Birgitte  paa  den  gamle 
Fædrenegaard,  hægende  og  pleiende  om  Fortidens  Minder. 
De  rejste  Gravsten  og  Epitafium  i  Egede  Kirke  over  For- 
ældrene, de  værnede  —  med  deres  Formynder  Jens  Ulfstand 
til  Vemmetofte  —  om  Godset,  og  skjønt  de  havde  maattet 
finde  sig  i  at  se  Halvdelen  af  Gaarden  ved  Brødrenes  Ube- 
sindighed gaa  ud  af  Familiens  Hænder,  gjorde  dette  dog 
ikke  noget  Indgreb  i  deres  daglige  Sysler  og  Vaner.  Thi 
Barnekoverne  boede  aldrig  paa  Gaarden,  og  deres  For- 
mynder varetog  med  stor  Kraft  deres  Interesser  lige  over- 
for denne  Slægt.  Hans  Barnekovs  Enke,  den  strixe  Mette 
Oxe,  Peder  Oxes  Søster,  var  ingenlunde  let  at  komme  til 
Rette  med,  og  de  to  Søstre  har  vel  ogsaa  haft  deres  Part 
af  Rethaveri  og  Proceslyst.  Vi  finde  i  hvert  Fald  jævnlig 
Domstolene  beskjæftigede  med  deres  Stridigheder.  Med 
Birgitte  Gøye  stode  de  i  fortroligt  Venskabsforhold.  De 
brevvexlede,  besøgte  hinanden,  og  af  en  lille  Skrivelse  fra 
dem  erfare  vi,  at  ogsaa  de  samlede  og  afskrev  Folkeviser. 
Som  i  Livet  fulgtes  Søstrene  ad  i  Døden.  Torsdagen  den 
31de  Oktober  1587  døde  Birgitte,  og  faa  Dage  efter  Jomfru 
Ermegaard,  saa  at  begges  Begravelse  kunde  finde  Sted  paa 
samme  Dag,  den   22de  Novbr.    1587,  i  det  af  dem    1579  ^P' 

byggede  Kapel  i  Egede  Kirke.  «Den  store  Arving»,  Anders 
Billes  ugifte  Datter  Jomfru  Ingeborg  Bille,  arvede  deres 
Part  i  Egede,  som  efter  hende  og  dem  endnu  den  Dag  i 
Dag  bærer  Navnet  Jomfruernes  Egede. 

De  to  af  de  fra  Bent  Bille  til  Søholm  og  Ermegaard 
Frille  udgaaede  Linjer  —  Sandholt-  og  Egede  Linjen  —  vare 
nu  uddøde;  tilbage  staar  at  forfølge  Anders  Bille  til  Søholms 
og  hans  Efterkommeres  Levnetsløb.  ^) 


ANDERS    BILLE    til    Søholm    (f    1555) 
og 

hans  Efterkommere  (Søholm  Linjen). 

Efter  Morfaderen  Eggert  Frille  havde  Anders  Bille 
arvet  det  elastiske,  spænstige  Sind,  der  efter  hvert  Nederlag 
bragte  ham  til  at  tage  Kampen  med  Livet  op  med  fornyet 
og  stedse  større  Kraft.  Det  var  ligesom  enhver  Berøring 
med  Ulykke  og  Modgang  forøgede    hans  Fond  af  Livskraft. 


')  Danske  Herregaarde,  Egede.  —  Marmora  Danica  II.  397 — 308.  Ejler 
Brokkenhus's  Antegnelser  S.  77 — 79.  Personalhist.  Tidsskr.  V.  241. 
D.  Mag.  3.  R.  V.  123.  VI.  55,  129—30,  156.  4.  R.  L  143—144, 
234—35.  —  Hans  Bille  er  '".s  1537  i  Kbhvn.  D.  K.  Hist.  18.  21.— 
Torben  Bille,  se  D.  Mag.  4.  R.  IV.  348.  Om  Gjelden  til  Bernh.  v. 
Melen:  D.  Ad.  Br.  5.  86,  og  D.  Kgrs.  Hist.  15.  55.  Iløvedsmd.  for 
Knægte  i  Stege  1543.  Top.  Saml.  p.  Pap.  Stege  61.  Om  hans 
Gjældsforhold  se  D.  Ad.  Br.  4.  30,  131  — 137,  144;  5.  173,  175,  198; 
Krigen:  Tydsk  Bestallingsprotokol  i  Rigsark.  '^^ n  1563  (Fol  182),  og 
Garde,  D.  dansk-norske  Sømagts  Hist.  S.  70.  Skaanske  Registre  '^'3 
1577.  —  Bent  Bille  sælger  P.  Oxe  4  Gaarde  ^^,7  1549.  Dipl.  Arn. 
Magn.  i  Univ.  Bibi.  Fase.  11.  30.  Jvfr.  Kolderup,  Rosenvinge,  GI. 
danske  Domme  I.  135 — 36.  Herredagsdom  af  ^,3  1556  ang.  Halv- 
parten af  Egede.  Afskr.  i  Top.  Saml.  p.  Pap.  Birkeholm  2.  Retterthings- 
dom  af  '^  4  1556,  ibid.  Egede  3.  D.  Ad.  Br.  6.  2.  —  Om  Ermegaard 
og  Birgitte  se  D.  Ad.  Br.  4.  138 — 40,  5.  178.  Top.  Saml.  p.  Pap. 
Nyrup  4.     Tegneiser  '^/s   1563,  ^'^U    1581.     Kirkeh.  Saml.  4.  R.  I.  211* 

Gjennem  hans  Breve  fra  disse  trange  Tider  gaar  der  en  — 
trods  al  Lamenteren  og  Klage  —  fortrøstningsfuld  Tone,  en 
energisk  Vilje  til  at  gjenoprette  den  lidte  Skade.  Vi  skulle 
da  ogsaa  se  ham  inden  kort  Tid  gjenvinde  sin  tidligere  An- 
seelse og  med  en  forbausende  Elasticitet  ordne  sig  ind  under 
de  nye  Forhold. 

Grevefejden  havde  ødelagt  hans  Hus  og  Hjem,  berøvet 
ham  hans  Stilling  i  Samfundet  og  bogstavelig  talt  ikke 
ladet  andet  blive  tilbage  for  ham  end,  som  han  selv  siger, 
«den  blotteste  Jorden ».  Flertil  sluttede  sig  huslige  Sorger 
og  Bekymringer.  Hans  Hustru  var  død  1533  efter  at  have 
skjænket  ham  16  Børn.  Af  disse  døde  to  —  Oluf  og 
Movrids  —  i  Ulykkesaaret  1534  i  de  ligge  begravede  i  Stege 
Kirke.  ^)  En  tredje  Søn  Christar  eller  Christoffer  maa  være 
død  under  Fejden.  Den  næstældste  Søn  Oluf  var  allerede 
tidligere  afgaaet  ved  Døden.  I  Fangenskabet  i  Mecklenburg 
deltog  ikke  alene  hans  ældste  Søn,  den  26aarige  Bent  Bille, 
men  ogsaa  hans  Svigersøn  Knud  Sparre,  og  det  blev  saa- 
ledes  hans  ældste  Datter  Ermegaard,  Enke  efter  den  1535 
afdøde  Jørgen  Podebusk  til  Krapperup  og  Bidstrup,  som 
maatte  paatage  sig  Tilsynet  med  hans  mange  Børn.  Hans 
Tanker  dvælede  under  Fangenskabet  stadig  ved  hans  « fattige 
smaa  Børns »  Skjæbne;  «de  ere  alle  endnu  saa  umyndige  og 
ikke  komne  til  deres  Alder,  at  de  kunne  hjælpe  dem  selv. 
Hvad  det  er  Ermegaard  muligt  at  gjøre,  kan  jeg  vel  tro, 
hun  gjør,  men  dog  er  det  hende  svært  at  gjøre ».  Han  bad 
derfor  Ove  Bille  for  den  Tro  og  Love,  han  altid  havde  sat 
til  ham,  og  for  det  Blodets  Baand,  der  var  imellem  dem, 
ikke  at  forlade  de  stakkels  moderløse  Børn,  «som  vel  nu 
og  maa  kaldes  faderløse ».  Fogden  Oluf  Svenske  fik  Be- 
faling til  at  begive  sig  over  til  Ermegaard  Bille  og  hjælpe 
hende    med   Raad    og  Daad.")     Formodentlig    have  Børnene 


*)  Marmora  Danica.     II.   310. 

=*)  A.   B.  t.   O.  B.  Lybs,    ^^  2     1536.     Kone.  i  D.  Ad.  Br.    5.   105      A.   B. 
t.  Oluf  Svenske  "/s    1536.      Kone.  i  A.  Billes  Arkiv. 


734  ANDERS    BILLES    GIFTERMAAL. 

opholdt  sig  dels  hos  Mormoderen,  dels  hos  Ermegaard  Bille, 
men  vi  høre  forøvrigt  intet  om  dem  efter  Anders  Billes 
Fald.  Julehøjtiden  1536  har  atter  samlet  dem  alle  i  det 
gamle  Fædrenehjem  paa  Søholm,  og  Glæden  over  Gjen- 
synet  har  vel  for  en  Stund  dulmet  Anders  Billes  Smerte 
over  Ydmygelserne  og  Tabet. 

Først  gjaldt  det  om  at  faa  nogen  Erstatning  for,  hvad 
Borgerne  i  Stege,  Malmø  og  Vordingborg  havde  frarøvet 
ham  af  Penge  og  Gods.  I  Løbet  af  1537  hk  han  udvirket 
en  Del  Kongebreve  herom  til  de  nævnte  Stæder;  hvor  meget 
Udbytte  han  fik  deraf,  kan  ikke  ses.  Dog  vides  det,  at 
baade  Borgerne  i  Malmø  og  Stege  have  maattet  udrede 
Erstatningsbeløb  til  ham.  Bønderne  i  Holtug  i  Stævns 
Herred  havde  under  hans  Fraværelse  forhugget  hans  Skove 
til  Søholm;  ogsaa  de  maatte  erstatte  ham  Tabet.  Johan 
Urnes  Enke  maatte  tilbagelevere  ham  en  Bryggerkjedel  i 
Henhold  til  den  kongelige  Forordning,  som  bestemte,  at  alt 
Gods,  som  var  blevet  plyndret  i  Fejden,  skulde  komme  i  rette 
Ejermands  Hænder,  hvor  det  saa  end  fandtes.  Han  proce- 
derede endog  for  Raadet  i  Rostock  om  et  af  hans  Skibe, 
som  Stege  Borgere  havde  solgt  til  en  Mand  i  Rostock. 
Saaledes  lykkedes  det  ham  vel  hist  og  her  at  samle  lidt  af 
det  tabte  sammen  igjen;  gode  Venner,  som  Eske  Bille,  kom 
ham  til  Hjelp  med  Laan  af  rede  Penge,  men  det  blev  dog 
ad  en  hel  anden  Vej  at  han  gjenoprettede  sine  Tab.  Den 
28de  Septbr.  1537  skrev  han  fra  Søholm  følgende  Brev  til 
Eske  Bille: 

«Maa  Du  vide,  at  jeg  nu  har  været  ovre  i  Fyn  og 
handlet  og  talt  med  ærlig  og  velbyrdig  Kvinde  Fru  Kir- 
stine, Hr.  Peder  Lykkes  Efterleverske,  om  hendes  Datter 
Jomfru  Anne  Lykkesdatter.  Da  har  hun  og  flere  af  hendes 
Slægt  og  Venner  i  den  hellige  Trefoldigheds  Navn  givet  og 
tilsagt  mig  hende  og  ville  føre  hende  til  Søholm  til  mig  den 
Søndag  næ.st  efter  S.  Dionysii  Dag  nu  forst  kommende. 
Thi    er   det   min  Bøn    til  Dig,    at  Du   vil   vel    gjøre  og  have 

den  Umage  at  koinme  hid  til  mig  paa  samme  Tid  og  gjøre 
Dig  glad  med  mig  og  flere  vore  Venner,  som  mig  haabes 
til  Gud  her  da  findes.  Det  forskylder  jeg  ganske  gjerne, 
Dig  hermed  Gud  befalendes.* 

Den  6oaarige  Mand,  hvis  ældste  Søn  var  henved  de 
30  Aar,  agtede  saaledes  at  gifte  sig  paa  ny  med  en  ung 
Pige,  jævnaldrende  med  hans  egne  Døtre  Anne  Lykke 
var  Datter  af  den  for  nylig  afdøde  rige  fynske  Adelsmand 
Peder  Lykke  til  Herringe,  Nørlund,  Bregenholm,  Demstrup 
og  flere  Godser,  der  havde  været  en  intim  Ven  af  Anders 
Bille.  Brylluppet  .stod  da  paa  Søholm  Søndagen  den  14de 
Oktober,  og  at  Bryllupsglæderne  gik  Haand  i  Haand  med 
Forretningsanliggender,  oplyses  vi  om  af  et  Brev  fra  Trud 
Ulfstand  til  Johan  Friis,  hvori  han  undskylder,  at  han  ikke 
kan  udføre  Kongens  Befalinger,  da  Fru  Kirstine  har  anmodet 
ham  om  strax  at  komme  til  Søholm,  fordi  hun  vilde  skifte 
med  sine  Børn.  Anne  Lykke  arvede  Nørlund  i  Jylland 
og  Part  i  Hverringe  og  Demstrup  efter  Moderens  Død. 
Det  rige  Giftermaal  havde  saaledes  bragt  ham  baade  en 
ung  Hustru  og  en  stor  Medgift.  Han  blev  derved  Svoger 
til  den  højt  ansete  Jørgen  Lykke,  der  tjente  ved  Kongen 
af  Frankrigs  Hof  og  her  blev  brugt  som  Raadgiver  i  alle 
Anliggender  vedrørende  nordiske  Forhold.^) 

Medens  Anders  Bille  saaledes  paany  bandtes  i  Hymens 
Lænker,  havde  hans  Datter  Klara  Bille  havt  den  Sorg  at 
miste  sin  Fæstemand.  Klara  Billes  Trolovelse  med  Henrik 
Rosenkrans  havde  fundet  Sted  i  Kjøbenhavn  Sommeren   1530 


^)  Niels  Berelsen  t.  E.  B.,  Kbhvn.,  ",3  1537.  D.  Ad.  Br.  8.  233;  smlgn. 
Heise,  Rosenkrantz,  Diplom.  S.  174.  D.  Mag.  3.  R.  VI.  141,  143, 
jvfr.  Top.  Saml.  p.  Papir,  Holtug  Nr.  I — 4  og  D.  Ad.  Br.  5.  120. 
Retterthingsdom  af  ^  9  1537.  D.  Ad.  Br.  5.  109.  A.  B.  t.  E.  B., 
Søholm,  '*  9  37.  Ibid.  5.  107.  Trud  Ulfstand  t.  Johan  Friis, 
Torup  *  10  37.  Or.  i  Norske  Samlinger.  A.  B.  t.  Raadet  i  Malmø,  Sø- 
holm '^10  37.  D.  Ad.  Br.  5.  III.  Ang.  det  af  Stege  Borgere  til 
Rostock  solgte  Skib  se  D.  Ad.  Br.   5,   116,    118,    145 

under  højst  ejendommelige  Omstændigheder.  Hr.  Henrik  var 
tidhgere  trolovet  med  Margrethe  Henriksdatter  Gyldenstjerne, 
Biskop  Knud  Gyldenstjernes  Søster  og  en  nær  Slægtning  af 
Billerne.  Han  ønskede  imidlertid  Trolovelsen  hævet,  og  det 
nære  Slægtskab  —  i  tredje  Led  —  mellem  ham  og  Jomfru 
Margrethe  benyttedes  som  Paaskud  til  at  kræve  Skilsmisse. 
Den  højtidelige  og  bindende  Karakter,  en  Trolovelse  i  hin 
Tid  havde,  gjorde  imidlertid  Skilsmissen  vanskelig.  Det 
var  ikke  en  Sag,  der  alene  afgjordes  af  Parterne  selv-  begges 
Slægt  vare  højhg  interesserede  i,  at  Skilsmissen  kom  i 
Stand  under  Former,  der  ikke  gjorde  selv  det  mindste  Skaar 
i  Vedkommendes  Ære  og  derved  kastede  en  Plet  paa  Familien. 
I  tre  Dage  forhandlede  de  to  Slægters  Repræsentanter, 
førend  det  lykkedes  at  tilvejebringe  en  skriftlig  Overens- 
komst, der  løste  begge  Parter  fra  deres  Ord  og  tillod  dem 
at  indgaa  ny  Trolovelse.  Faa  Dage  efter  trolovede  Hr. 
Henrik  sig  med  Klara  Bille,  uden  at  der  fra  nogen  Side 
foreligger  Udtalelser,  der  antyde  Misbilligelse  af  det  skete. 
Anne  Rud,  der  ikke  kunde  have  nogen  personlig  Interesse  i 
det  forefaldne,  skriver,  at  det  var  alle  vitterligt,  at  Henrik 
Rosenkrans  og  Margrethe  ikke  «maatte  være  tilhobe »  (i 
Ægteskab),  da  de  vare  Næstsøskendebørn,  og  hun  glæder 
sig  over,  at  han  ved  sin  nye  Forlovelse  bliver  i  den  samme 
Slægt,  thi  «Vennerne  vare  de  samme  paa  begge  Sider*. 
Vi  kunne  ikke  anlægge  en  Nutids  moralske  Maalestok  paa 
disse  Forhold ;  først  senere  har  Sagnet  paa  en  Tid,  da  An- 
skuelserne havde  forandret  sig,  udstyret  dem  med  Træk, 
der  antyde  en  Misbilligelse  og  en  Nemesis.  Thi  en  saadan 
indtraf  i  Virkeligheden.  Bryllupet  udsattes  af  ukjendte 
Grunde,  Hr.  Henrik  drog  som  Lensmand  til  Gulland,  Greve- 
fejden med  dens  Ulykker  for  Anders  Bille  og  hans  Familie 
kom  imellem.  Men  selv  efter  Anders  Billes  Hjemkomst 
høre  vi  intet  om  Forberedelser  til  Bryllup  mellem  Klara  og 
Henrik  Rosenkrans.  Denne  overværede  ikke  engang  Anders 
Billes  Bryllup    paa  Søholm,    og   faa    Dage    efter   var  det,    at 

han  udenfor  Visby   styrtede    med   Hesten    og  forslog  sig  saa 
slemt,    at  han  som   Følge  af  Faldet  døde   den   5te  December 

1537.  Sagnet  fortæller,  at  han  var  redet  ud  for  at  modtage 
sin  Brud.  Men  Sagnet  har  vistnok  ikke  Ret  heri ;  der  er  ikke 
megen  Sandsynlighed  for,  at  Anders  Bille  skulde  have  ført  sin 
Datter  over  til  Gulland  faa  Dage  efter,  at  han  selv  havde 
haft  Bryllup.  Henrik  Rosenkrans  betænkte  Klara  Bille  og 
hendes  Søstre  i  sit  Testament.  Herom  skriver  Oluf  Rosen- 
krans i  Februar  1538  til  Anders  Bille:  « Giver  Brevviseren 
til  Kjende,  hvorledes  I  vil  have  det  med  Eders  Døtre,  det 
skal  ske  aldeles  efter  Eders  Vilje,  og  alt  hvad  min  Broder 
—  Gud  være  ham  naadig  —  har  givet  dem,  det  skal  al- 
deles holdes  dem  og  forbedres  og  ikke  fordærves ».  Tyge 
Krabbe  omtaler  ligeledes  i  et  Brev  fra  September  samme 
Aar  denne  -•< Sjælegave-,  som  iblandt  andet  bestod  af  noget 
Fløjel  og  Damask,  der  henlaa  hos  Oluf  Skriver  i  Kjøben- 
havn,  men  selve  Testamentbestemmelsen  kjende  vi  ikke. 
Der  var  senere  Tale  om  at  forlove  Klara  Bille  med  Chri- 
stoffer Nielsen  Rosenkrans,  Henriks  Broder,  men  Klara 
Bille  foretrak  Jakob  Movridsen  Sparre  til  Svanholm  i  Skaane, 
med  hvem  hun  i  hvert  Fald  var  gift  1543.  Hun  døde 
1560.  Hendes  Søster  Anne  Bille,  der  1532  var  trolovet 
med  Knud  Sparre    til  Klogerup,    holdt  Bryllup    i    Sommeren 

1538.  Brylluppet  stod,  som  det  dengang  begyndte  at  blive 
Skik  og  Brug,  paa  Brudgommens  Gaard,  efter  at  først  nogle 
Damer  af  Slægten,  Lene  og  Hille  Hack,  havde  været  paa 
Gaarden  og  givet  ham  den  Fortrøstning,  at  der  var  Rum  nok 
til  at  gjøre  det.     Hun  døde  allerede   1551^). 

Aarene     1537    og     1538    hengik    for   Anders  Bille    med 
huslige  og  private  Anliggender.      Han  overværede  Kroningen 


')  Om  Klara  Bille  og  Henrik  Rosenkrans  se  Vedel  Simonsen,  Ruderne  I 
198,  Heise,  Rosenkrantz  II.  263  ff.  Troels  Lund,  anf.  St.  IX.  407—13. 
Oluf  Rosenkr.  t.  A.  B.,  Odense  '\i  1538.  D.  Ad.  Br.  5.  113.  Tyge 
Krabbe  t.  A.  B,,  Helsingborg  ^'  9  38.  Ibid.  35.  60.  Lene  Hacks- 
datter  t.  A.  B.  Ibid.  31.  2. 

i  Kjøbenhavn,  og  han  fik  ved  kongeligt  Brev  af  i6de  Maj 
1538  Befaling  til  at  møde  Kongen  —  «ilig,  ilig,  ilig*  — ■  et 
Sted  ved  Grænsen,  medtagende  sine  Breve  paa  Slotsloven  i 
Sønderborg.  ^)  Men  det  første  Glimt  af  Forsoning  med  Hoffet 
falder  dog  først  i  Januar  1539,  da  han  fik  Indbydelse  til 
med  sin  Hustru  og  hendes  Jomfruer  at  besøge  Kongen 
Fastelavns  Søndag  paa  Kjøbenhavns  Slot,  forblive  der  2  a 
3  Dage  og  gjøre  sig  glad  med  Kongen  og  hans  Gjæster.  ^) 
Og  ved  dette  glade  Gilde,  hvor  den  største  Del  af  den  sjæl- 
landske og  skaanske  Adel  var  til  Stede,  maa  den  endelige 
Forsoning  have  fundet  Sted.  Ikke  alene  optoges  han  nu 
paa  ny  i  Raadet^),  men  da  det  saa  ud  til  Krig  med  Kej- 
seren (Marts  1539),  overdroges  det  ham  og  Knud  Gylden- 
stjerne at  være  Høvedsmænd  paa  Sjælland.  I  det  Brev, 
hvori  Kongen  beder  ham  overtage  Posten,  hedder  det,  at 
»Kongen  vil  det  med  al  Gunst  og  Naade  bekjende  og  være 
ham  en  gunstig  og  naadig  Herre,  saa  han  Kongelig  Majestæt 
derfor  skal  have  at  takke».^)  Saaledes  indtog  han  nu  den 
samme  militære  Stilling  som  1534  ved  Grevefejdens  Udbrud, 
og  han  traf  strax  Foranstaltninger  til  Sjællands  Forsvar, 
holdt  Møder  med  Adelen  og  Ridderskabet  i  Roskilde  og 
Næstved,  traf  Anstalter  til  Kjøbenhavns  Proviantering,  for- 
handlede med  Borgerne  i  Kjøbstæderne.  ^)  Faren  drev 
imidlertid  over,  og  i  Midten  af  Maj  var  Anders  Bille  atter 
hjemme  paa  Søholm^);  men  han  havde  nu  vist  sin  gamle 
Brugbarhed,  og  da  Eske  Bille  og  Klingenbeck  i  Oktober 
samme    Aar     fratraadte    Statholderposten     paa    Kjøbenhavns 


')  Anders   Rilles  Arkiv   'S    1538. 

^)  Smst.^s.   '"m    1539. 

^)  Han    nævnes    som  Raad    i  Kongebrev    fra  April   1539.     D.  Mag.  3.  R. 

VI.   214.    Chr.   III.   kalder  ham   i  Brev  af  -'/n    1539:    vor  Mand,    Raad 

og  Statholder.      A.   B.s  Arkiv. 
*)  Smstds.   S.  214. 
")  Anders    B.    og    Knud    Gyldenstjerne    t.    Chr.    III.    Næstved    "','5     1539. 

Indkomne   Breve    1539 — 70. 
";  A.  B.  t.  E.   B.,  Søholm  'S.     D.  Ad.  Br.  9.    112. 

Slot,  overdroges  denne  til  Anders  Bille  ^).  Atter  havde  hans 
mærkelig  indsmigrende  Evner  skaffet  ham  Oprejsning,  Ære 
og  Anseelse,  og  snart  fulgte  materielle  Fordele  med,  da 
han  i  December  samme  Aar  forlenedes  med  Dronningholm 
Slot  i  Strø  Herred,  som  Klingenbeck  havde  haft.  -)  Og  nu 
udfolder  han  en  ungdommelig  Kraft  og  Energi  i  sin  nye 
ansvarsfulde  Stilling,  som  han  be.styrede  fra  Oktobr.  1539 
til  August  1542.  Det  var  i  disse  Aar,  at  de  udenrigske 
Forhold  antoge  en  stedse  betænkeligere  Karakter,  og  især 
gav  Gustav  Vasas  fjendtlige  Holdning  Anledning  til  stærk 
Frygt.  Fra  Befalingsmændene  paa  Grænsefæstningerne, 
Bahus,  Varberg,  Sølvisborg,  Aahus  osv ,  indløb  stadig  for- 
uroligende Efterretninger  til  Statholderskabet  i  Kjøbenhavn 
om  den  svenske  Konges  Rustninger  og  Planer.  Samtidig 
næredes  regelmæssig  hvert  Foraar  en  mere  eller  mindre  be- 
grundet Frygt  for  et  Angreb  fra  Søsiden  fra  Nederlandene, 
og  ligeledes  her  paahvilede  det  Statholderen  i  Kjøbenhavn 
at  træffe  de  nødvendige  Forsvarsanstalter.  Det  ligger  nær 
at  sammenligne  Eskes  og  Anders  Billes  Virksomhed  i  deres 
Stilling  som  øverste  Statholdere  i  Kongens  Fraværelse,  og 
det  vil  da  ikke  kunne  nægtes,  at  Anders  BiUes  livlige,  let 
modtagelige  Aand  danner  en  skarp  Modsætning  til  Eskes 
rolige,  koldblodige  og  klart  seende  Blik.  Medens  denne 
stadig  søgte  at  lægge  en  Dæmper  paa  de  ophidsede  Ge- 
mytter og  særlig  gjorde  sig  Umage  for  at  mildne  den  fjendt- 
lige Stemning  mod  Sverigs  Konge,  virkede  Anders  Bille  i 
høj  Grad  inciterende  ved  sin  vistnok  meget  energiske,  men 
ogsaa  jævnlig  ret  udfordrende  Optræden.  Mellem  ham  og 
Gustav  Vasa  kom  det  til  et  højst  alvorligt  Sammenstød.  I 
Anledning  af  et  —  saa  vidt  man  kan  skjønne  —  grundløst 
Rygte  om,  at  svenske  Tropper,  som  Kong  Gustav  havde  ført 

')   Opsats    om    Rigsraadsforhaiidlinge.'-    i    Kbhvn.     ^'  To     1539-       D.     Kgrs. 

Hist.      Fase.    19. 
^)   ^'  12    1539  har  han  truffet    en    skriftlig   Overenskomst    med    Bønderne    i 

Lenet  om  Afgifternes  Udredelse.      D.  Ad.  Br.   5.    119. 

med  sig  til  Elfsborg  i  Begyndelsen  af  Aaret  1540,  havde 
bemægtiget  sig  et  med  Vin  ladet  fransk  Skib,  der  var 
strandet  i  Bahus  Len,  skrev  han  et  meget  uhøfligt  Brev  til 
den  svenske  Konge,  hvorover  denne  følte  sig  i  høj  Grad 
fornærmet.  Han  lod  sin  Kansler,  Tyskeren  v.  Pyhy,  for- 
fatte et  Modskrift  mod  Anders  Billes  ^  Smædeskrift>.>  og 
sendte  en  Gesandt  til  Danmark,  som  skulde  drage  ham  til 
Ansvar.  Kong  Christian  søgte  at  indtage  en  mæglende 
Holdning  og  henviste  Sagen  til  Afgjørelse  paa  et  Forhand- 
lingsmøde mellem  dansk-svenske  Gesandter  i  Kalmar  Efter- 
aaret  1540.  Men  Mødet  forløb  uden  Resultat,  og  skjønt 
Gustav  Vasa  ved  den  endelige  Fred  med  Danmark  i  Brømse- 
bro  Septbr.  1541  frafaldt  sin  Klage,  undlod  han  dog  ikke  i 
den  mest  officielle  Form  at  give  Anders  Bille  en  alvorlig 
Tilrettevisning.  Efter  Sammenkomsten  med  Christian  III.  i 
Brømsebro  gjorde  han  et  Gilde  for  de  danske  Gisler  i  sin 
Lejr.  Anders  Bille,  som  var  en  af  Gisierne,  tog  da  Ordet 
og  sagde,  at  han  og  alle  danske  saa  vel  som  de  ærlige 
svenske  Mænd  havde  megen  Grund  til  at  glæde  sig  over, 
at  det  var  kommet  til  en  stadig  og  evig  Fred,  Venskab  og 
Forbund.  Gustav  svarede  hertil,  at  evig  var  en  lang 
Tid,  og  at  Menneskene  kunde  intet  ligne  derved.  Der 
havde  været  oprettet  mange  Foreninger  mellem  Sverig  og 
Danmark,  men  der  var  jo  altid  kommet  Sager  til,  som  havde 
forstyrret  det  gode  V^enskab,  og  dette  var  sket  mere  og 
oftere  paa  dansk  end  paa  svensk  Side.  Derfor  var  det  at 
ønske,  at  de  tilstedeværende  danske  vilde  gjøre  deres  til,  at 
godt  Naboskab  og  Venskab  kunde  bestaa;  fra  svensk  Side 
skulde  det  næst  Guds  Hjælp  ingen  Nød  have.  —  Anders  Bille 
vides  ikke  at  have  svaret  noget  dertil.  ^) 


1)  Dalin,  Svea  Rikes  Hist.  III,  i.  S.  341.  Tegel,  Gustaf  I.'s  Hist.  II. 
124,  125,  127,  134.  Om  Storm  og  Uvejr  ^'3  se  Hvitfeldt  S.  1511,  Rør- 
dam, Hist.  Kildeskr,  I.  377,  638.  Anders  Bille  t.  Gustav  Vasa,  Kbhvn. ''/4 
1540,  Vidimeret  Afskr.  af  Borgemestre  og  Raad  i  Stockholm,  '*/« 
1540.     Gust.  Vasa  i.   Chr.  III.,  Stockh.    */$    1540.     Chr.  III.    t.   Gustav 

Vi  kunne  ikke  her  i  det  enkelte  gjennemgaa  Anders 
Billes  Virksomhed  paa  Kjøbenhavns  Slot.  Ogsaa  hans  vel- 
bevarede Arkiv  —  som  tillige  indeholder  Koncepter  til  de 
fra  ham  udgaaede  Breve  —  er  ligesom  Eske  Billes  en  Hoved- 
kilde til  Danmarks  politiske  Historie  i  disse  Aar.  Det  for- 
tæller os,  at  han  trods  sin  fremskredne  Alder  endnu  var  i 
Besiddelse  af  en  overordentlig  Arbejdskraft,  og  at  han  om- 
fattede sin  Stillings  forskjelligartede  Opgaver  med  lige  stor 
Interesse  og  Dygtighed.  Han  forstod  sig  lige  godt  paa 
Skibskonstruktion,  Befæstningsvæsen  og  Artillerikunst  som 
paa  Administration,  Finansvæsen,  Landbrugsforhold  og  lig- 
nende Lensvæsenet  vedkommende  Sager  Denne  Alsidighed 
i  Forening  med  den  —  ligeledes  fra  Morfaderen  arvede  — 
ejendommelige  Evne  til  skriftlig  og  mundtlig  at  lægge  en 
Fyrighed  og  Varme  i  sin  Fremstilling  af  Sager  og  Forhold, 
blev  upaatvivlelig  højt  skattet  af  Kong  Christian.  Den 
gamle  Mistillid  forsvandt  lidt  efter  lidt.  Medens  han  i  Be- 
gyndelsen af  sit  Statholderskab  væsentligst  kun  blev  raadspurgt 
i  Sager  vedrørende  dette,  varede  det  ikke  længe,  inden 
Kongen  ogsaa  søgte  hans  Raad  i  alle  Spørgsmaal  vedrørende 
den  ydre  Politik.  En  Række  af  Breve  fra  Febr.  til  August 
1542  fra  Kongen  til  ham  bærer  Vidnesbyrd  herom.  Alle- 
rede i  Sommeren  1540  var  han  bleven  udset  til  som  Gesandt 
at  deltage  i  det  af  Kejseren  berammede  Møde  i  Køln. 
Mødet  kom  dog  ikke  i  Stand,  men  det  følgende  Aar  var 
han  med  Utenhofer,  Svave  og  Kasper  Fuchs  i  Regensburg, 
hvor  der  oprettedes  en  5  Maaneders  Stilstand  med  Kejseren, 
og  endelig  var  det  ham,  som  i  Forening  med  Johan  Rant- 
zow,  Svave  og  Fuchs  afsluttede  den  endelige  Fred  med 
Kejseren  i    Spejer   1 544.  -) 


Vasa  *  s    1540.      -Svenske   Gesandters   Besværinger   paa  Mødet    i   Kalmar 
August     1540.       Rigsarkivet.     Sverig    Nr.     46.       Udkast    til    Forslag    til 
Svar   i    Anledning    af  Ur.    Anders    Billes    s  Smædebrev;-.     Tysk   Koncept 
i  Rigsarkivet  i   Stockholm.      Acta   Historica    1520 — 60. 
^)   Krag  og   Stephanius,   Chr.  III. 's   Hist.   I.   215,   225   IT.,   269   1^'.   II.   589   f.. 

Samtidig  hermed  vare  hans  materielle  Forhold  blevne 
i  høj  Grad  forbedrede.  Allerede  1540  blev  han  paa  ny  for- 
lenet med  Stege  Slot  og  Møn  kvit  og  frit  uden  al  Afgift 
eller  Borgeleje,  dog  undtagen  Kronens  Rettighed  paa  alle 
Fiskelejerne  (4  Ol  Sild  af  hver  Aare).  Aaret  efter  fik  han 
sit  Pant  i  tre  af  Dalby  Klosters  Gaarde  tilbage,  1543  fri 
Forlening  med  alle  Kirketjenerne  i  Gjern  Herred  og  1545 
Stadfæstelse  paa  Kallehave  (i  Baarse  Herred).  Det  største 
—  og  vistnok  temmelig  enestaaende  —  Vidnesbyrd  om 
Kongens  Gunst  imod  ham  foreligger  i  følgende  Brev,  dateret 
Kjøbenhavn   i8de  Juli   1542: 

«Vi  Christian  etc.  gjøre  vitterligt,  at  vi  af  vor  synder- 
lige Gunst  og  Naade  saa  og  for  tro  og  villig  Tjeneste,  Hr. 
Anders  Bille,  Ridder,  vor  Mand,  Raad  og  Embedsmand, 
siden  han  er  kommet  udi  vor  Tjeneste,  os  gjort  og  bevist 
haver,  have  undt  og  givet  ham  og  hans  Arvinger  3000  Mark 
i  danske  Penninge  etc.  Hvilke  3000  Mark  vi  forpligte  os 
og  vore  Efterkommere  til  gode  rede  at  betale  og  fornøje 
fornævnte  Hr.  Anders  Bille  eller  Arvinger,  hvilken  Tid  de 
os  et  halvt  Aar  tilforn  tilsigendes  vorder.» 

Originalen  til  dette  Brev  med  Kongens  Segl  findes  i 
Anders  Billes  Arkiv.  Det  er  overklippet  —  et  Vidnesbyrd 
om,   at  Summen  er  krævet  og  indbetalt. 

1537  havde  Anders  Bille  skrevet  til  Eske  Bille:  «Hvor- 
ledes  det  er  gaaet  mig,  og  hvad  Skade  og  Fordærv  jeg  og 
mine  Børn  have  faaet,  hvilket  aldrig  staar  til  at  forvinde  her 
i  Verden,  det  har  Du  uden  Tvivl  vel  forfaret  >.  ")  Men  5 
Aar  efter  var  Skaden  dog  tildels  gjenoprettet.  Æren  og  Til- 
liden gjenvundet.  1545  hædredes  han  endog  med  en  Ind- 
bydelse til  at  staa  Fadder  til  Kongens  Søn  Hans^,)  og  der 
foreligger    fra   nu    af   intet  Tegn    paa  nogen  Formindskelse  i 


Diplom.  Flensborg.  II.  965 — 66.   (Anders  Billes  Rejseudgifter  paa  Rejsen 

til   Spejer.     Anders  Billes  Arkiv.) 
')  Heise,  Fam.  Rosenkrantz,  Diplom.  S.    174. 
')  D.  Mag.  4.  R.  I.  96—97. 

den  kongelige  Gunst.  Han  hørte  til  de  Raader,  hvem  Kongen 
hyppigst  havde  Bud  efter,  og  selv  ved  Jule-  og  Nytaarstid 
maatte  han  ofte  foretage  den  i  hans  høje  Alder  temmelig 
besværlige  Rejse  over  Belterne  til  Koldinghus,  Hoffets  sæd- 
vanhge  Opholdssted  ved  Vintertid.  Efter  at  han  i  August 
1543  havde  fratraadt  Statholderposten  i  Kjøbenhavn,  som 
Eske  Bille  overtog,  opholdt  han  sig  hovedsagelig  paa  Sø- 
holm. Kun  sjældent  boede  han  i  Stege.  Det  nedbrudte 
Slot  her  rejste  sig  ikke  af  sine  Ruiner,  og  Fattigdommen  i 
Byen  var  stor.  De  fleste  af  Borgerne  drev  Fiskeri,  særlig 
ved  Falsterbo;  og  naar  det  store  Sildefiskeri  i  August  og 
September  fandt  Sted,  var  Byen  næsten  mennesketom^). 
Anders  Bille  ejede  selv  flere  Gaarde  i  Stege;  han  havde 
saaledes  1531  kjøbt  en  større  Gaard ,  som  Helligaands- 
klostret  i  Kjøbenhavn  ejede  der-).  Han  værnede  om  Borger- 
nes Interesser,  sørgede  for,  at  de  fritoges  for  Indkvartering, 
og  forsvarede  deres  Ret  til  Udskibning  og  Sejlads  imod 
Bøndernes  Indsigelse.  ^)  For  den  sidste  Sag  fik  han  et  Gra- 
tiale paa  1 100  Mark  af  de  fattige  Borgere  —  og  her  røre 
vi  ved  Anders  Billes  Akilleshæl.  I  Pengesager  viser  han  sig 
i  Slutningen  som  i  Begyndelsen  af  sit  Liv  fra  en  alt  andet 
end  tiltalende  Side.  En  stakkels  Magister  Antonius  v.  Diiren 
maa  saaledes  underskrive  et  Gjældsbrev  paa  en  Sum,  dobbelt 
saa  stor  som  den,  han  har  faaet  til  Laans  af  ham,  hvis  han 
ikke  kan  betale  sin  Gjæld  til  den  fastsatte  Termin.^)  Tal- 
rige Herredsthingssager  imod  Bønder,  som  ere  rømte  fra 
hans  Gods,  vise  ham  som  en  ubarmhjærtig  Kreditor.  Under- 
tiden behandler  han  sine  egne  Gjældsforpligtelser  fra  den 
humoristiske  Side.  Eskil  Gøye  tilskriver  ham  i  en  saadan 
Anledning  følgende  morsomme  lille  Brev:  «Kjære  Hr.  Anders, 
Frænde  og   synderlig   gode  Ven.     Giver  jeg  Eder  venlig  til- 


')  A.   B.   t.  E.   B-,   Stege,    'S    1543.    E.   Billes  Arkiv. 

^)  D.  Ad.  Br.   5.   67. 

^)   Per  Mikkelsen  t.    A.   B.,   Stege   ^S    1551.      Ibid.    5.    169,    172. 

*)  Dok.  af  "^i   1540.  D.  Ad.  Br.  5.    124. 

kjende,  da  jeg  i  Torsdags  foer  til  Jungshoved,  da  mødte 
Eders  Bud  mig  med  de  Rentepenge,  som  jeg  skal  have  af 
Eder  og  gav  mig  Eders  Skrivelse,  som  I  havde  skrevet 
mig  til.  Da  formærker  jeg  udi  den,  at  I  befrygter  Eder,  at 
der  skulde  være  stor  Fare  for  min  Sjæl,  om  jeg  tog  samme 
Guld  af  Eder,  hvorfor  jeg  vil  have  Eder  storligen  takket,  at 
I  vilde  vare  mig  for  min  Skade;  men  dog  befrygter  jeg 
mig,  at  jeg  lader  Gjerrighed  bedrage  mig  og  tager  samme 
Rentepenge  og  staar  min  Fare».^) 

Anders  Bille  var  lige  til  det  sidste  en  rask  og  rørig 
Mand.  Kun  én  Gang  omtales  det,  at  han  har  været  syg. 
Det  var  i  Aaret  1529,  da  han  laa  for  Døden  angrebet  af 
den  saakaldte  « svedende*  Sot,  der  bortrev  saa  mange.-) 
Men  endnu  i  hans  høje  Alder  se  vi  ham  færdes  til  Søs  og 
til  Lands,  uden  at  Aarene  synes  at  have  taget  paa  hans 
Kræfter.  72  Aar  gammel  kommanderer  han  en  Flaade  i 
Østersøen'^),  i  sit  77de  Aar  møder  han  ved  Raadsmøder  i 
Kolding,  Odense,  Nyborg  og  Antvorskov.  Pestagtige  Syg- 
domme hærgede  Landet  i  disse  Aar,  og  i  Aaret  1555,  der 
blev  et  Dødens  Aar  for  saa  mange  af  den  gamle  Slægt, 
ramtes  ogsaa  Anders  Bille.  Han  døde  den  23de  Novbr.  1555 
i  Stege  og  blev  begravet  i  Magleby  Kirke  i  Stevns  Herred. 
Kort  efter  sit  andet  Giftermaal  havde  han  ladet  opsætte  et 
pragtfuldt  Monument  over  sin  første  Hustru.  Efter  Tidens 
Skik  skulde  det  ogsaa  omfatte  ham  selv  og  hans  anden 
Hustru,  og  kun  begges  Dødsaar  var  det  forbeholdt  Efter 
kommerne  at  besørge  udførte  paa  Mindetavlen  og  Ligstenen. 
Men  denne  lille  Pligt  blev  ofte  forsømt,  og  Anders  Billes 
Børn  høre  til  de  Forsømmeliges  Tal.  Det  endnu  særdeles 
prægtige  og  velbevarede  Monument  bestaar  af  en  cirkelrund 
Mindetavle,   der  langs  Randen  har  følgende  Lidskrift:    «Anno 


1)  D.  Ad.  Br.  23.   53   og   55.      (Dat.   Gunderslev,    lO.   og    il.  Decbr.    1546). 
^).Dipl.  Norveg.  X.  632   f. 

^)  Anders    B.,    Vobislav    Vobisser    og    Gabriel    Gyldeiistj.    t.    E.    B.     Dat. 
udenfor  Møen   's    1549.     E.  B.s  Arkiv. 

dni  1533  XIIII  dage  effther  påske  dode  erligh  velbyrdigh 
quine  ffrue  pernille  hr.  ånders  billes,  lighr  h'r  begrauit.  gudt 
héds  siell  haffue».  I  Midten  af  Tavlen  er  fremstillet  den  af 
Graven  opstandne  Frelser,  der  oplofter  den  højre  Haand  til 
Velsignelse  og  i  den  venstre  holder  en  Fane,  hvori  Johan- 
niternes Kors.  Ved  Graven  hviler  den  sovende  Vagt.  Til 
venstre  for  Kristus  knæler  Fru  Pernille  med  foldede  Hænder 
og  mellem  dem  er  slynget  et  Baand,  hvorpaa  læses:  «min 
gud  och  skaber  i  dine  hænder  beffaler  iegh  min  siell. »  I 
Baggrunden  fremstilles  Kristi  Korsfæstelse,  medens  Krognos 
Vaabnet  er  anbragt  forrest  forneden.  Umiddelbart  sluttende 
sig  til  denne  Mindetavle  ligger  i  Kirkens  Gulv  som  Trin  op 
til  Korpartiet  en  meget  anselig  og  rigt  udstyret  Gravsten. 
Anders  Bille  og  Fru  Anne  Lykke  ere  her  afbildede,  han  iført 
fuld  Rustning,  hun  Konedragt.  24  Ahneskjolde  pryde  Stenen, 
foroven  Anders  Billes,  til  højre  Fru  Anne  Lykkes  og  til 
venstre  Fru  Pernilles.  Indskriften  langs  Randen  lyder  saa- 
ledes:  «Her  ret  for  Hovedaltret  hviler  ærlig  og  velbyrdig 
Mand  Hr.  Anders  Bille  strænge  Ridder  af  Søholm,  død  15.  ., 
med  ærlige  og  velbyrdige  Kvinder  sine  kjære  Husfruer,  Fru 
Pernille,  Hr.  Oluf  Stisens  Datter  strænge  Ridder  af  Bollerup, 
død  1553  die  Aprilis  27,  og  Fru  Anna,  Hr.  Peder  Lykkes 
Datter  strænge  Ridder  af  Hverringe  i  Fyn,   død    I5...»^) 

Anders  Bille  havde  kun  Børn  i  sit  første  Ægteskab. 
1545  skiftede  han  med  Børnene  sin  afdøde  Hustrus  Arve- 
gods i  Sjælland,  Jylland  og  Skaane  og  tillige  Løsøret.  Sam- 
tidig søgte  han  at  ordne  Ejendoms-  og  Arveforholdene 
mellem  Børnene  og  Stedmoderen.  Alle  Sønnerne  og  Sviger- 
sønnerne udstædte  den  6te  Marts  1545  en  Erklæring,  i 
hvilken  de  lovede  Fru  Anne  Lykke  «for  den  gode  Vilje,  de 
have  befundet  hos  hende,  siden  hun  blev  deres  Stedmoder », 
at  hun,    hvis    hun    overlevede   Anders  Bille,    skulde    beholde 


')  Efier  Prof.    Løfflers   Beskrivelse   i   Ant.    top.   Arkiv.   Abildgaard    har    af- 
tegnet den  pragtfulde  Sten. 

alt,  hvad  han  fra  denne  Dag  af  pantede  og  kjøbte,  tillige 
med  6  mindre  Gaarde  i  Sjælland.  Efter  hendes  Død  skulde 
det  atter  tilfalde  Børnene.  Fik  hun  Børn  med  Anders  Bille, 
skulde  der  derimod  skiftes  efter  de  almindelige  Arveregler. 
Ligesaa  overlode  de  hende  den  « uvogne »  Guldkjæde,  som 
Anders  Bille  nu  havde  ladet  gjøre.  Af  Anne  Lykkes  Ar- 
vinger fik  Anders  Bille  et  tilsvarende  Brev,  der  sikrede  ham 
for  Livstid  —  hvis  hun  døde  før  ham  —  Brugsretten  af  alt 
Kjøbe-  og  Pantegods,  som  han  havde  erhvervet  siden  deres 
Giftermaal.  I  de  følgende  Aar  foretog  Anders  Bille  betyde- 
lige Godstransactioner.  1547  solgte  han  til  sin  Svoger  Chri- 
stoffer Urne  sin  Hustrus  Part  i  Nørlunde,  men  samtidig  kjøbte 
han  Hverringe  af  Jørgen  Lykke.  Et  af  de  følgende  Aar  — 
efter  Svigermoderens  Død  —  arvede  Ægteparret  Part  i 
Demstrup,  og  Anders  Bille  udkjøbte  derpaa  Jørgen  Lykke 
ogsaa  af  Demstrup.  Efter  hans  Død  gav  disse  Handeler 
Anledning  til  Proces  mellem  Anne  Lykke  og  Stedbørnene. 
Fru  Anne  paastod,  at  Anders  Bille  havde  tilmageskiftet  sig 
og  ikke  kjøbt  Hverringe  og  Demstrup  af  Jørgen  Lykke, 
og  at  disse  Gaarde  altsaa  ikke  kunde  komme  med  i  Skiftet 
efter  Anders  Bille.  Som  det  synes,  gav  Retten  hende  Med- 
hold, thi  i  sit  andet  Ægteskab  med  Rigsmarsken  Otte 
Krumpen  vides  hun  at  have  ejet  disse  to  Gaarde,  af  hvilke 
Hverringe  atter  senere  tilfaldt  Lykkerne,  medens  Demstrup 
i  Slutningen  af  Aarhundredet  tilhørte  Rigsadmiralen  Peder 
Munk.  Anne  Lykke  skrev  Dagen  efter  sin  Husbonds  Død 
til  Kong  Christian  og  bad  om,  at  hun  og  Stedsønnerne  — 
« ligesom  de  andre  bedrøvede  Fruer,  der  have  mistet  deres 
kjære  Husbonder  i  dette  Aar»  —  maatte  beholde  Stege 
Len  et  Aar  efter  Anders  Billes  Død.  Men  Kongen  afslog 
Anmodningen  og  allerede  et  halvt  Aar  efter  var  Herluf 
Skave  Lensmand  paa  Møen.^) 


1)   Anders    Billes    Sønners    og    Svigersønners   Erklæring    dat.   Søholm,     "3 
1545.     D.  Ad.    Br.    5.    141.  (Kopi    af  Bent  Bille    med  Paaskrift  aftattet 

Anders  Bille  og  Pernille  Krognos  havde  følgende  Børn 
—  foruden  de  ovenfor  S.  733  nævnte  døde:  Bent,  Frands, 
Hans,  Torben,  Eggert,  Ermegaard,  Anne,  Klara,  higeborg 
og  Sidsel. 

Bent  Bille  var  født  1509.-)  Fra  hans  22de  Aar,  da 
han  som  «Væbneren»  Bent  Bille  tiltraadte  et  Kanonikat  ved 
Dornkirken  i  Roskilde,  kunne  vi  følge  hans  Liv,  indtil  han 
bortreves  ved  en  tidlig  Død  i  Aaret  1555.  Der  er  noget 
underligt  forkvaklet  ved  denne  unge  Mands  Løbebane.  Noget 
kan  tilskrives  Tidsforholdene,  men  det  synes  ogsaa,  som  om 
Evner  og  Vilje  ikke  har  staaet  i  ret  Sammenhæng  med 
hinanden.  Oprindelig  uddannet  som  verdslig  Adelsmand 
kastes  han  pludselig  ind  paa  den  gejstlige  Vej.  «Bent  er  nu 
paa  det  23de  x^ar, »  skriver  Mormoderen,  «det  er  snart  paa 
Tiden  at  tænke  paa,  hvorledes  det  skal  være  med  ham». 
Han  drog  saa  til  Paris,  hvor  han  studerede  ved  Universi- 
tetet sammen  med  unge  danske  Adelsmænd  som  Peder  Oxe 
og  Erik  Krabbe.  I  hans  Fraværelse  sørgede  Faderen  for 
at  skaffe  ham  Ventebreve  paa  Kanonikater  i  Viborg,  Aarhus 
og  Bergen,  og  da  han  i  1534  vendte  tilbage,  syntes  der  at 
staa  ham  en  glimrende  Løbebane  aaben  i  den  danske  Kirke. 
Men  Grevens  Fejde  ødelagde  disse  Forhaabninger.  Vel 
skaffede  Faderen  ham  baade  Degnedømmet  ved  Kapitlet  i 
Kjøbenhavn    og    et  Kanonikat    i  Lund    foruden    de    tidligere 


med  Runer).  Skiflebrevene  mellem  Anders  Bille  og  hans  Børn,  Sø- 
holm ^-2  1445.  Anførte  i  Udt.  i  A.  B.'s  Registrant  over  Brevene  paa 
Søholm  i  Rigsarkivet.  Jorgen  Lykkes  Brev  til  A.  B.  1545-  Ibid. 
Brevene  om  Kjøbet  eller  Mageskiftet  af  Hverringe  og  Demstrup  i  D. 
Ad.  Br.  5.  152 — 54  og  45.  58.  Retterthingsdom  af  1556  ®  -  mellem 
A.  B.'s  Arvinger  og  Anne  Lykke.  Kone.  i  D.  Ad.  Br.  5.  180.  A.  B.'s 
Børns  Konsed  i  denne  Sag.  D.  Ad.  Br.  5.  i  og  Fase.  51.  58 — 59. 
Anne  Lykke  til  Chr.  IlL,  Stege  "10  1555.  D.  Ad.  Br.  45.  91. 
Retterthingsdom  m.  J-  Lykke  og  Jørgen  Bille  og  Lave  Brok  -'^  5  1557- 
Herredagsdombogen. 
*)  En  fyldig  Levnedsbeskrivelse  af  B.  B.  hos  Brasch,  Bregentved  S. 
128 — 42. 

erhvervede  i  Roskilde  og  Aarhus  (Viborg  og  Bergen  fik  han 
ikke),  men  det  sørgeUge  Udfald  af  Anders  Billes  Politik, 
Fangenskabet  i  Mecklenburg  og  Reformationens  Indførelse 
standsede  brat  den  saa  heldig  begyndte  Løbebane  ligesom 
fortsatte  og  planlagte  Studeringer  i  Udlandet. 

Helt  tomhændet  gik  Bent  Bille  dog  ikke  ud  af  det 
store  Skibbrud  1536.  Han  mistede  vel  Degnedømmet  i 
Kjøbenhavn,  som  inddroges,  men  han  beholdt  de  tre  Præ- 
bender  i  Roskilde,  Lund  og  Aarhus,  og  han  hævdede  sin 
Ret  til  det  førstnævnte  i  en  sejrrig  Kamp  med  to  Medbej- 
lere, der  havde  oppebaaret  Indtægterne  under  Fejden  i  Hen- 
hold til  den  Bestemmelse,  at  Kanniker,  som  ikke  residerede 
og  gjorde  Tjeneste  ved  Domkirken,  ej  heller  studerede  i 
Udlandet,  skulde  miste  Renten  af  deres  Præbender.  Gjen- 
tagne  Oprippelser  af  denne  meget  berettigede  Klage  over- 
vandtes heldig  af  Bent  Bille,  der  ikke  residerede  eller  gjorde 
Tjeneste,  men  lod  sine  Kannikedømmer  bestyre  ved  Sted- 
fortrædere blandt  de  faste  Domherrer. 

Skjøndt  Bent  Bille  ikke  forrettede  gejstlig  Tjeneste,  ved- 
blev han  dog  at  interessere  sig  for  videnskabelige  Sysler. 
Et  Udslag  heraf  finde  vi  i  hans  Syslen  med  Runeskriften. 
I  Forening  med  Fætrene  Mogens  Gyldenstjerne  og  Jens 
Bille  dyrkede  han  ivrig  Studiet  af  den  gamle  Skrift,  og  tal- 
rige bevarede  Optegnelser  af  ham.  og  Gyldenstjerne  vidne 
om  et  stort  Kjendskab  til  og  en  virkelig  Glæde  ved  An- 
vendelsen af  Forfædrenes  gamle  Skrifttegn. 

I  Aarene  nærmest  efter  1537  savne  vi  Efterretninger 
om  Bent  Bille  ^).  Han  har  antagelig  af  og  til  gjort  Tjeneste 
som  Skibshøvedsmand,  thi  1543  finde  vi  ham  ombord  paa 
Mogens  Gyldenstjernes  Flaade,  og  det  følgende  Aar  paa  en 
lille  Eskadre  under  Anførsel  af  Jesper  Friis.  1545  fik  han 
ved  Skiftet  efter  sin  Moder  Bregentved  Hovedgaard,   der  den 


*)'Den  Bent  Bille,  der  allerede  1536  nævnes  som  Hofsinde  i  Skaane  (D. 
Mag.  3.  R.  VI.  77,  106),  er  Hent  B.  Hanssøn.  Jvfr.  ogsaa  S.  15 1, 
185,   220. 

Gang  var  en  mindre  Gaard,  der  oven  i  Kjobet  var  kommet 
betydelig  i  Forfald  under  Grevefejden  og  den  almindelige 
Tilbagegang  i  Landets  materielle  Tilstand  i  de  sidste  Aar- 
tier.  Desuden  arvede  han  Gods  i  Skaane  og  Jylland,  men 
han  maatte  dog  gjore  betydelig  Gjæld  for  atter  at  bringe 
Bregentved  paa  Fode.  1547  forlenedes  han  med  Sem  Gaard 
og  Tønsberg  i  Norge  som  Pantelen  (700  Mark).  Han  op- 
holdt sig  afvexlende  her  og  i  Danmark,  hvor  han  havde 
bortforpagtet  Bregentved  og  givet  sin  Fader  Fuldmagt  til  at 
bestyre  Arvegodset  og  oppebære  Indtægterne  af  dette  og  af 
hans  3  Præbender. 

Bestyrelsen  af  norske  Len  var  især  efter  1536  forbundet 
med  ikke  ringe  Vanskeligheder  for  danske  Adelsmænd. 
Disse  betragtedes  halvvejs  som  fremmede  Usurpatorer,  naar 
de  da  ikke  vare  gifte  med  norske  Damer,  og  deres  Ord  og 
Handlinger  underkastedes  en  langt  skarpere  Kritik  af  de 
stridbare  Nordmænd  end  af  deres  danske  Landsmænd.  Bent 
Bille  havde  kaldt  Hans  Burman  for  en  Skalk,  og  strax  lagde 
denne  sig  i  Baghold  «ved  Trappen  af  en  Svalegang»  i  Bents 
Gaard  for  at  dræbe  ham,  da  han  vendte  hjem  fra  et  Gilde 
hos  sin  Landsmand  Erik  Ugerup  til  Ullen,  Fru  Inger  til 
Østraats  Svigersøn.  Med  Erik  Ugerup  kom  han  i  Strid  an- 
gaaende  Sagefald  og  Leding  af  de  Bønder,  som  laa  under 
St.  Olufs  Kloster  i  Tønsberg,  som  Erik  Ugerup  havde  i 
Forlening,  og  tillige  om  Leding  af  den  Gaard,  Ugerup  be- 
boede. Striden  skulde  paadømmes  for  Tønsberg  Bything, 
men  Erik  Ugerup  mødte  for  Dommerne  med  « spændt  Fyr- 
rør og  Knebelspyd »,  saa  at  de  ikke  turde  afsige  nogen  Dom 
af  Frygt  for  Vold  og  Overlast.  Denne  Strid  førte  til  stadige 
Sammenstød  mellem  Bents  og  Eriks  Tjenere,  der  ikke  løb 
af  uden  braadne  Pander.  En  vis  Nils  Olsen,  som  tjente  hos 
Erik  Ugerup,  havde  den  Dristighed  ved  et  Gjæstebud  hos 
Bent  Bille  at  haane  og  udæske  Præsten  i  Tønsberg,  Bent 
Billes  gode  Ven  Laurids  Lauridsen,  ved  at  rette  et  Spørgsmaal 
til  ham,  som  efter  Præstens  Mening  var  «et  Jøde-Spørgsmaal  og 

ikke  et  Christen  Spørgsmaal».  Da  Præsten  for  at  undgaa 
Kiv  rejste  sig  og  forlod  Selskabet  uden  at  besvare  Spørgs- 
maalet,  fortsatte  Niels  Olsen  sine  Drillerier.  Til  Borge- 
mesteren Laurids  Holk  sagde  han:  «Est  Du  en  Borge- 
mester, hvad  hedder  da  Din  Oldemoder  eller  Oldemoders 
Fader? s  Borgemesteren  mente,  at  det  kom  ikke  ham  ved, 
og  Bent  Bille  søgte  med  venlige  Ord  at  standse  Niels  Olsens 
Talestrøm  og  bad  ham  gaa  til  Sengs,  hvis.  han  havde  drukket 
for  meget.  Men  nu  vendte  Niels  Olsen  sig  imod  Bent,  og 
bad  ham  om  at  sige  ham,  hvad  en  broget  Ko  hed  paa 
Tysk  og  Fransk.  Denne  Bemærkning  hentydede  aabenbart 
til  en  vis  Lyst  hos  Bent  til  at  broute  med  sine  Ungdoms- 
erindringer fra  Studierne  i  Paris,  og  virkede  paa  ham  som 
et  rødt  Klæde  paa  en  Tyr.  De  begyndte  at  mundhugges 
og  det  endte  med,  at  Bent  Bille  i  Selskabets  Paasyn  gav 
Niels  Olsen  en  Lussing,  saa  at  han  trillede  under  Bordet. 
Forøvrigt  endte  Striden  med  Erik  Ugerup  med  en  Voldgifts- 
kjendelse  af  norske  Adelsmænd ,  som  henviste  Retsspørgs- 
maalet  til  Kongens  Kjendelse  og  forøvrigt  anbefalede  Bent 
og  Erik  at  leve  sammen  som  gode  Naboer  og  Venner. 

Under  et  af  sine  hyppige  Besøg  i  Danmark  blev  Bent 
Bille  angrebet  af  Pesten.  Han  plejedes  af  sin  Søster  Erme- 
gaard,  der  synes  at  have  været  et  Slags  Forsyn  for  alle  sine 
Søskende.  1555  blev  han  atter  smittet  af  denne  Lande- 
plage, og  denne  Gang  overstod  han  ikke  Sygdommen.  Han 
døde  før  sin  Fader,  men  hverken  hans  Dødsdag  eller  hans 
Begravelsessted  ere  kjendte.  Paa  et  lille  Papir  har  han  op- 
tegnet forskjellige  Sentenser,  deriblandt  den  smukke:  «Langt 
hellere  leve  sikkert  i  Armod  end  pines  ved  Frygt  og  Be- 
kymring i  Rigdom.*.  Bent  Bille  var  ugift,  og  hans  Søskende 
arvede  hans  Ejendomme  og  Løsøre.  Hans  efterladte  Sølv 
beløb  sig  til  205  Lod,  hvad  der  ikke  tyder  hen  paa  nogen 
synderlig  Velstand.  I  de  sidste  Aar  af  sit  Liv  havde  han 
maattet  rejse  betydelige  Laan,  saaledes  200  rhinske  Gylden 
hos   Jomfru   Ide  Gøye,    1000  Joachimsdaler   hos  Klavs    Bille, 

Og  loo  hos  Fru  Eline  Gøye.  Men  han  var  paa  den  anden 
Side  ogsaa  selv  redebon  til  at  støtte,  hvor  han  kunde.  Sin 
yngre  Broder  Hans  hjalp  han  jævnlig  med  smaa  Forskud, 
for  Svogeren  Jakob  Sparre  kavtionerede  han  for  looo  Joa- 
chimsdaler,  og  han  synes  ogsaa  at  være  kommet  i  Forlegen- 
hed ved  et  Forløfte,  han  havde  gjort  for  Lensmanden  paa 
Saltø  Burchard  v.   Bommelberg. ')  • 


Frands  Bille  gik  1532  i  Skole  i  Wittenberg  og  det  føl- 
gende Aar  i  Malmø  hos  Frands  Vormordsen;  men  herefter 
høre  vi  ham  først  omtale  ved  Skiftet  1545,  uden  dog  at 
vide,  hvad  han  fik.  Han  tjente  1^44  som  Hofsinde  og  for- 
lenedes 1547  med  Dronningborg  (Randersgaard)  som  Regn- 
skabsien. Det  følgende  Aar  forflyttedes  han  imidlertid  til 
Silkeborg,  som  han  bestyrede  indtil  1557.  Han  oppebar 
«Genant»,  det  vil  sige  en  forud  bestemt  Sum  til  Løn  og 
Underhold  for  sig  selv  og  sine  Folk.  Genanten  blev  saa 
fradraget  Lensindtægien,  og  Regnskabet  blev  herved  meget 
simpelt.  At  det  dog  ikke  derfor  altid  blev  aflagt  i  rette 
Tid,  viser  en  stræng  Skrivelse  fra  Kong  Frederik  II ,  hvori 
der  klages  over,  at  Frands  Bille  endnu  5  Aar  efter  sin  Fra- 
trædelse fra  Lenet  ikke  havde  gjort  Rede  for  Lenets  Ind- 
tægter, « hvilket  os  ikke  lidet  forundrer,  havde  os  og  ikke 
dertil  forseet ».  Naar  Frands  Bille  kort  efter  maatte  rejse  et 
Laan  paa  2000  Daler  hos  Johan  Friis,  tør  vi  maaske  søge 
Aarsagen  til  Forsømmelsen  deri,  at  han  ikke  har  sat  Tæring 
efter  Næring.  Fra  1557  til  1560  havde  han  Vrejlev  Kloster 
som  Pantelen,  hvorfra  han  sidstnævnte  Aar  sattes  til  Lens- 
mand paa  Varberg  Slot.  Her  forblev  han  kun  ét  Aar,  da 
han    atter   forflyttedes    til   Jylland,    hvor   han    forlenedes    med 


')  Jvfr.  i  det  hele  Brasch  Bregentved  S.  12S — 42,  509  ff.  og  de  dér  an- 
førte Bevissteder.  Endvidere  Diplomatår.  Norveg.  II.  854  f.,  861 — 64; 
V.  840 — 46.    D.  Ad.  Br.  4.  39,  158  — 168,    17S  —  80;  6.    183  og  50.  100. 

Ørum  og  4  Herreder  i  Vendsyssel  som  Regnskabsien  og 
Aaret  efter  som  Afgiftsien  med  500  Daler  aarlig  Afgift;  her 
forblev  han  til  sin  Død    1563. 

Der  findes  i  Registranterne  mange  Skrivelser  vedrørende 
Frands  Billes  Virksomhed  som  Lensmand,  men  de  frembyde 
ingen  Oplysninger  med  Hensyn  til  hans  Personlighed.  Som 
saa  mange  andre  Lensmær.d  ledsagede  han  fyrstelige  Per- 
soner paa  deres  Rejser  gjennem  Danmark,  overværede  Kong 
Christians  Begravelse  og  turnerede  ved  Kong  Frederiks  Kro- 
ning. Han  var  gift  med  Edel  Hardenberg,  Datter  af  Joakim 
Hardenberg  til  Hvedholm  og  Sofie  Lykke.  Vi  have  oven- 
for S.  666  omtalt  hans  Svigermoders  Kontrovers  med  Loven 
om  Udførsel  af  staldfodrede  Øxne;  den  store  Bøde,  hun 
idømtes,  ramte  ogsaa  Svigersønnerne  (Frands  Bille,  Erik 
Rud  og  Erik  Rosenkrans),  der  maatte  afkjøbe  Kongen  hans 
Ret  i  Fru  Sofies  Gods. 

I  Slutningen  af  Februar  1563  finde  vi  Frands  Bille  i 
Kjøbenhavn,  da  det  svenske  Gesandtskab  til  Hessen  paa 
Gjennem.rejsen  gjennem  Kjøbenhavn  blev  fastholdt.  Kort 
efter  begyndte  Rustningerne,  og  Frands  Bille  blev  udnævnt 
til  Viceadmiral  paa  den  statelige  Flaade,  som  under  Peder 
Skrams  Anførsel  den  5te  i\ugust  styrede  ind  i  Østersøen. 
Den  I  ite  Septbr.  kom  det  til  en  Træfning  under  Øland  med 
en  Del  af  den  svenske  Flaade.  Kampen  varede  i  2  Timer, 
og  endte  med ,  at  de  i  x-lntal  underlegne  svenske  Skibe 
maatte  søge  Tilflugt  i  Skjærgaarden.  Under  Forfølgelsen 
vendte  et  af  de  fjendtlige  Skibe  sig  imod  Frands  Billes  Skib, 
og  under  Kampen  fik  Viceadmiralen  sit  Banesaar.  Peder 
Skram  holdt  derpaa  inde  med  Forfølgelsen  og  sejlede  til 
Visby,  hvor  han  lod  Frands  Bille  begrave  «med  tilbørlig 
Ære».M 


*)  Kirkehist.  Saml.  III.  464.  Top.  Saml.  p.  Papir.  Bregentved  3.  Brickas 
Kancelliets  Brevbøger  155 1  — 1560  passim.  Erslev,  Danmarks  Len  (se 
Registret).  D.  Mag.  4.  R.  I.  194,  294,  296  og  flere  Steder.  D.  Ad. 
Br.     4.     188,      182.        Rigsark.      Sverig     239.        Kolderup     Rosenvinge, 

Frands  Bille  skrev  sig  afvexlende  til  Søholm  og  til 
Markiegaard  i  Skaane.  Han  boede  paa  Søholm  og  paa 
Hvedholm,  hvilken  sidste  Gaard  blev  Enkesæde  for  Fru 
Edel.  Her  opdrog  hun  sine  to  Sønner  Anders  og  Erik  Bille, 
der  begge  ved  Aaret  1568  vare  voxne  og  begge  gjorde  sig 
sørgelig  bekjendte  ved  deres  voldsomme  Færd.  I  Decbr. 
1568  traf  Anders  Bille  i  Kjøbenhavn  sammen  med  den  unge 
Adelsmand  Karl  Kjørning,  der  under  Opsigt  af  Mester  Hans 
Mikkelsen,  der  siden  blev  Christian  IV's  Lærer,  havde  rejst  i 
Udlandet  og  var  bekjendt  som  en  særdeles  begavet  ung 
Mand.  Han  boede  i  Professor  Klavs  Skovbos  Hus,  men  om 
det  var  her  eller  et  andet  Sted,  at  han  traf  Anders  Bille,  er 
ikke  bekjendt.  De  to  unge  Mænd  kom  i  Strid,  og  Anders 
Bille  ihjel.stak  Karl  Kjørning.  Han  maatte  derfor  rejse  bort 
fra  Landet  og  drog  til  Tyskland.  1571  sendtes  han  af 
Kongen  til  Grev  Borkart  af  Barby,  i  hvis  Tjeneste  han 
døde  1573.^)  Erik  Bille  skrev  sig  baade  til  Søholm  og 
Hvedholm.  Han  boede  paa  sidstnævnte  Sted,  hvorfra  flere 
Breve  fra  ham  ere  daterede.  Han  nævnes  ret  hyppig  i 
Aarene  1581 — ^1590,  underskrev  1582  den  fynske  Adels  For- 
pligtelsesbrev  til  den  unge  Kong  Christian  og  benyttedes 
jævnlig  i  Hoftjenesten.  Under  et  Ophold  i  Kjøbenhavn  i 
Septbr.  1584  kom  han  i  Strid  med  sin  Fætter  Jørgen  Rud, 
Søn  af  Erik  Rud  til  Fuglsang  og  hans  Morsøster  Anne 
Hardenberg;  Jørgen  Rud  slog  ham  med  «Haand  og  Næve» 
i  Ansigtet,  og  Erik  drog  da  sin  Kaarde  og  gjennemborede 
Fætteren.  Følgen  af  denne  Handling  var,  at  Erik  Bille  fore- 
løbig maatte  drage  udenlands,  indtil  der  var  indledet  Under- 
handlinger mellem  de  to  Familier  og  Ruderne  havde  givet 
ham   Lejde    til    atter    at    vende    tilbage     til    Landet.       Gode 


Domme   II.     150 — 53.        Resen,     Fr.   II. s    Krønike    S.    95 — 96.       Garde, 
Den   dansk-norske   Somagt   S.   58 — 59. 
1)    Suhm,   Samlinger  II.   3,   S.   3.    Kirkeh.  Saml.   2.  R.,  VI.  155,   4.  R.  II.  48. 

Venner  og  Slægtninge  lagde  sig  imellem,  og  Kongen  selv 
intervenerede  til  Fordel  for  ham,  idet  han  mindede  Jørgen 
Ruds  Brødre  om,  at  Erik  Bille  var  bleven  saa  haardt  ud- 
æsket og  saa  forsmædeligt  behandlet  paa  sin  Ære,  gode  Navn 
og  Lempe,  at  han  ikke  havde  kunnet  handle  anderledes  end 
han  gjorde.  1586  lykkedes  det  at  komme  til  Overenskomst 
med  Slægten;  Erik  Bille  maatte  betale  i  Bøde  1000  Daler 
til  de  Fattige  samt  udrede  en  Del  Bøndergods  til  Hospitalet 
i  Odense.  Kongen  opfordrede  Erik  Bille  til  at  skjænke  de 
1000  Daler  til  Hospitalet  i  Kjøbenhavn,  dog  med  den  Til- 
føjelse, at  hvis  han  ikke  «var  ved  Penge»,  kunde  han  komme 
overens  med  Hospitalsforstanderen  om  foreløbig  kun  at 
indbetale  Renterne,  indtil  det  var  ham  bekvemt  at  udrede 
selve  Summen.  Hvad  han  har  maattet  betale  Slægten  Rud, 
vide  vi  ikke.  Erik  Billes  Moder  var  død  paa  Arreskov 
allerede  1581;  hun  blev  begravet  i  Horne  Kirke  i  Fyn.  Han 
selv  døde  23.  Juli  159O  i  Kjøbenhavn  og  blev  begravet  i 
S.  Nikolai  Kirke.  Han  var  forlovet  med  Ellen  Jul  Vincents- 
datter,  der  siden  fik  Jens  Stensen  Bille  til  Vrejlev  Kloster. 
Hans  Farsøster  Ingeborg  Bille  arvede  Hvedholm,  hvis  nu- 
værende Hovedbygning  sandsynligvis  er  opført  af  Erik  Bille 
1590.1) 

Hans  Bille,  Anders  Billes  tredje  Søn,  gjorde  Hofsinde- 
tjeneste  i  Aarene  1543  —  48  og  deltog  blandt  andet  i  Brude- 
toget til  Meissen.  Ogsaa  hans  Liv  giver,  ligesom  Faderens 
og  Brodersønnernes,  Vidnesbyrd  om  de  utøjlede  Liden- 
skaber, der  beherskede  denne  Tidsalders  Mennesker.  I 
Aaret   i  548  besøgte  Hans  Bille  sin  Broder  Frands  paa  Silke- 


^)  Vedel  Simonsen,  Ruderne  II.  164,  263 — 64.  Resen,  Frederik  II. 's 
Krøn.  S.  342.  Resen,  Inscriptiones  S.  27  og  44.  O.  Nielsen,  Kjø- 
benhavns Diplomatår.  IV.  675  —76.  Ejler  Brockenhus,  Antegn.  S.  32, 
58,  94,  96.  Sjæll.  Reg.  -"/g  og  ^i/^.  1582.  Tegneiser  ^=\.  1581,  i^/g 
og  ^•'/i2  1583-  ^-^'4.  ^'c.  ^'/e.  ^'/n  og  >«/„  1587.  D.  Ad.  Br.  4.  184. 
Om  Fru  Edel  Hardenberg  se  Top.  Saml.  p.  Pap.  Ørum  10.  Tegneiser 
•'/lo   »566,  29/^0   1571,   -='/4    1574      D.  Ad.  Br.   4.    186. 

borg.  Her  befandt  sig  som  Fange  en  Borger  fra  Malmø, 
Johan  Holtzapfel ,  oprindelig  fra  Herzogenbusch  i  Holland. 
Han  hørte  til  den  Jørgen  Kock'ske  Kreds  i  Malmø,  havde 
giftet  sig  med  en  dansk  Kvinde  og  nød,  saa  vidt  det  kan 
ses,  en  vis  Anseelse.  Eske  Bille  stod  blandt  andre  i  Han- 
delsforbindelse med  ham.  Han  havde  imidlertid  paadraget 
sig  Mistanke  for  at  staa  i  Forbindelse  med  den  landflygtige 
Konspirator  Otte  Andersen  Ulfeldt,  og  efter  et  Besøg  i 
Liibeck,  hvor  han  havde  truffet  sammen  med  Ulfeldt,  blev 
han  paa  Tilbagevejen  fastholdt  og  ført  til  Silkeborg,  hvor 
han  dog  havde  Lov  til  at  gaa  frit  omkring  paa  Slottet.  I 
Følge  Billernes  Fremstilling  af  den  Sag,  som  vi  nu  skulle 
fortælle,  hændte  det  sig,  at  de  to  Brødre,  Hans  og  Frands, 
kom  i  Ordstrid  med  hinanden ;  Kaarderne  bleve  dragne  og 
medens  de  saaledes  kæmpede,  sprang  Holtzapfel  til  og 
søgte  at  skille  dem  ad.  Uforvarende,  siges  der,  kom  imid- 
lertid Hans  Bille  til  at  jage  Kaarden  igjennem  den  ulykke- 
lige Mand,  der  faldt  død  om  paa  Stedet.  Holtzapfels 
Slægt  fortæller  derimod,  at  han  med  Forsæt  og  Vilje  dræbte 
ham,  da  han  blandede  sig  i  Kampen.  Denne  Sag  gav  selv- 
følgelig Anledning  til  vidtløftige  og  bitre  Stridigheder  med 
den  Afdødes  Slægt.  Holtzapfel  havde  en  Datter,  og  Billerne 
søgte  ved  Jørgen  Kocks  Hjælp  at  komme  til  en  Overens- 
komst med  hende  og  Moderen.  Dette  lykkedes  ogsaa; 
de  fik  hende  gift  med  en  Borger  i  Malmø,  bekostede  hendes 
Bryllup,  gav  hende  et  rigeligt  Udstyr  og  en  lille  Sum  Penge 
(c.  300  Daler) ,  hvorpaa  Manden  udstædte  Orfejdebrev  til 
Hans  Bille.  Men  Holtzapfels  Slægt  i  Herzogenbusch  vilde 
ikke  lade  sig  nøje  hermed.  Efter  forgjæves  Forsøg  paa  at  faa 
Broderdatteren  over  til  Liibeck,  hvor  der  var  indvarslet  et 
Møde  mellem  dem  og  Billerne,  klagede  de  til  Kongen  og 
fordrede  en  Skadeserstatning  af  20,000  Daler.  Det  var  en 
meget  kilden  Sag,  thi  kom  man  ikke  til  Overenskomst,  vilde 
Sagen  blive  bragt  ind  for  den  kejserlige  Kammerret.  Kon- 
gen opfordrede   derfor  Billerne  til  at  vise  Imødekommenhed, 

48* 

Og  den  praktiske  Johan  Friis  skrev  til  Anders  Bille:  «Skik 
et  sikkert  Bud  derhen  og  lad  ham  tage  Penge  med,  thi 
Penge  kjøbslaa  bedre  end  Borgen ».  Anders  Bille  befuld- 
mægtigede ogsaa  Christofifer  Drengenberg,  en  Borger  i  Ant- 
werpen, til  at  bringe  Sagen  til  Ende  paa  lidelige  Vilkaar. 
Men  Holtzapflerne  have  utvivlsomt  ventet  at  kunne  slaa  stor 
Kapital  af  deres  Slægtnings  Ulykke;  de  stillede  saa  urime- 
lige Fordringer  og  optraadte  paa  en  saa  udæskende  Maade 
saa  vel  lige  overfor  den  danske  Konge  som  overfor  Billerne, 
at  Kong  Christian  opfordrede  Raadet  i  Liibeck  til  at  fængsle 
deres  Repræsentant  i  Liibeck  Gert  Holtzapfel.  Raadet 
imødekom  Kongen,  og  Slægten  synes  nu  at  være  bleven 
spagfærdigere.  Efter  en  sand  Syndflod  af  Skrivelser  frem 
og  tilbage.  Paastande  og  Afslag  paa  de  oprindelige  Fordrin- 
ger, bilagdes  Striden  endelig  i  Aaret  1557  saaledes,  at  Hans 
Bille  udbetalte  2000  Daler  —  en  forholdsvis  ringe  Sum, 
naar  man  betragter  de  Kapitaler,  Anders  Bille  og  sandsyn- 
ligvis ogsaa  Erik  Bille  have  maattet  udrede  for  at  naa  Over- 
enskomst med  Ulfstanderne  og  Ruderne.  ^) 

Hans  Bille  boede  paa  Søholm  og  skrev  sig  ligesom 
Brødrene  til  denne  deres  gamle  Fædreneborg.  Han  synes  — 
fraset  den  oven  omtalte  Affaire  —  at  have  levet  et  fredeligt 
og  roligt  Liv.  Med  sine  Svogre  Knud  Sparre  og  Niels 
Parsberg  var  han  fælles  om  et  Skib,  med  hvilket  de  drev 
Handelsforretninger.  Man  ser  af  et  Brev  fra  Knud  Sparre  af 
1557,  at  Billerne  paa  den  Tid  plejede  Skifteforhandlinger. 
Men  der  findes  ingen  Oplysning  om,  naar  det  endelige  Skifte 
efter  Anders  Bille  har  fundet  Sted.  Hans  Bille  synes  ogsaa  at 
have    næret    Interesse     for    videnskabelige    Studier,    thi    han 


^)  1543  ^'(9  nævnes  H.  B.  som  Kongens  Tjener.  E.  Billes  Arkiv.  Om 
Sagen  med  Holtzapfel  findes  talrige  Skrivelser  i  D.  Ad.  Br.  og  Ausl. 
Registrant  fra  1550 — 1557-  Hoveddokumenterne  ere  Billernes  Beret- 
ning om  Sagen  til  Hert.  Adolf  af  Gottorp  c.  155 1  i  D.  Ad.  Br.  4.  116, 
og  Kongens  Beretning  til  Statholderinden  i  Nederlandene  ^^,3  1 553. 
Ausl.  Keg.     De   2000  Daler  udbetales  af  Hans  Bille  ^^  s    1557.      Ibid. 

understøttede  unge  Studenter  i  deres  Studeringer.  Han  døde 
ugift  i  en  forholdsvis  ung  Alder  den  13de  Marts  1558  paa 
Gundestrup  (i  Ods  Herred).  Den  sidste  Oplysning,  vi  have 
om  ham,  er  en  Indbydelse  fra  Arvid  Ugerup  til  at  overvære 
dennes  Bryllup  med  Gissel  Podebusk  Søndagen  før  S.  Lau- 
rentii  Dag   1557.^) 

Torben  Bille  fik  som  alle  Anders  Billes  Børn  en  for- 
trinlig Opdragelse.  Niels  Hemmingsen  var  hans  Lærer,  og 
han  boede  i  dennes  Hus,  indtil  han  indskreves  som  Student 
ved  Universitetet.  Efter  Tidens  Skik  sendtes  han  derpaa 
til  Udlandet  for  at  studere.  1549  rejste  han  til  Tyskland 
efter  først  at  have  overdraget  sin  Fader  Værgemaalet  over 
sin  Mødrenearv  og  befuldmægtiget  sin  Broder  Bent  til  at 
varetage  hans  Interesser,  hvis  Faderen  efter  Løfte  vilde  skifte 
sine  Hovedgaarde  og  sit  Gods  i  levende  Live  mellem  sine 
Børn.  Anders  Bille  skaffede  ham  Indtægterne  af  et  Vikarie- 
dømme  i  Aarhus ,  saa  længe  han  var  udenlands.  Han 
beholdt  det  imidlertid  ogsaa  efter  sin  Hjemkomst  og  lige 
til  sin  Død  1572.  Han  forvexledes  allerede  af  den  nærmeste 
Eftertid  med  P^ætteren  Torben  Bille  paa  Egede,  og  man 
overførte  paa  ham  dennes  Krigsbedrifter  i  Udlandet.  Det 
er  endnu  meget  vanskeligt  at  skille  deres  Levnetsløb  fra 
hinanden,  da  de  sjælden  nævnes  med  deres  Patronymer. 
Men  vi  tør  dog  formode,  at  det  er  Torben  Andersen  Bille, 
der  1 561  — 1562  var  Lensmand  paa  Braade  (nu  Holstein- 
borg) og  i  Krigen  1563  — 1570  havde  Anførselen  over  et 
Regiment  danske  Skytter  og  da  tituleredes  som  Oberst.  Vi 
skulle  senere  omtale  hans  Deltagelse  i  Krigen.  Her  skal 
det  kun  nævnes,  at  han  døde  1572,  og  at  det  fortælles, 
at  han  havde  mange  Børn  med  en  ufri  Kvinde,  som  senere 
drog  til  Sverig.-) 


')    Om    Hans    Bille    se    D.    Ad.    Br.    4.     148—52;     55.    29;     56.     3   og   54; 

59.    105. 
-)    Xy  kirkeh.   Saml.   IV.    289  (O.   Ad.   Br.   5.    146).      D.   Ad.   Br.   4.    145— 

47.      D.    Kancelliregistr.    1535 — 1550  S.   451. 

Om  Eggert  Bille,  Anders  Billes  yngste  Søn,  er  der  kun 
efterladt  faa  Oplysninger.  Han  fik  sandsynligvis  sin  første 
Undervisning  hos  den  ansete  Professor  i  Kjøbenhavn,  Chri- 
sten Morsing.  1553  drog  han  ligesom  sine  Brødre  uden- 
lands for  at  studere.^)  1557  var  han  atter  hjemme  og 
skrev  sig  nu  til  Markie  og  Giedsholm  i  Luggude  Herred, 
hvori  han  havde  Part  efter  Moderen.  1562  omtales  han  som 
vanvittig.  Han  kunde  ikke  bestyre  sit  Gods,  og  Broderen 
Frands  Bille  fik  derfor  Tilladelse  til  at  overtage  Godset  mod  at 
gjøre  ham  aarligt  Regnskab  og  skaffe  ham  Underhold  som  en 
Riddersmand,  saa  længe  han  levede.  Han  maa  dog  efter 
Broderens  Død  1563  atter  have  overtaget  Styrelsen  af  sit 
Gods.  Som  Arving  efter  sin  Søster  Ermegaards  vSøn, 
Rigsraad  Erik  Podebusk,  der  døde  barnløs  1573,  havde  han 
nemlig  ved  Brev  overdraget  sin  ugifte  Søster  Ingeborg  al 
den  Arv,  der  kunde  tilfalde  ham  efter  Podebusk,  men  sam- 
tidig havde  han  stadfæstet  et  Morgengavebrev,  hvorved 
denne  havde  givet  sin  Hustru  Sidsel  Oxe  alt  sit  Arvegods 
i  Fyn  til  »evindelig  Eje»,  hvis  hun  overlevede  ham.  Morgen- 
gavebrevets Lovlighed  blev  senere  draget  i  Tvivl  af  Jomfru 
Ingeborg  Bille,  fordi  det  ikke  kunde  bevises  at  være  overbragt 
Fru  Sidsel  ved  Herremænd  eller  Fruer  Søndagen  eller  Man- 
dagen i  deres  Bryllup,  « efter  den  Vis  og  Vane  her  udi 
Riget  holdes  med  Fæstensgave  og  Morgengave  at  overant- 
vordes,  og  tillige  fordi  det  indeholdt  to  ulovlige  Artikler, 
at  Enken    ikke   skulde   tage    ved  Gjæld    efter  Mandens  Død, 


^)  Rørdam,  Kbhvns.  Univ.  Hist.  Aktst.  S.  6o— 6l;  Morsing  kvitterer  A. 
B.  for  Modtagelsen  af  30  Mark  dansk  for  Torben  Billes  Kost  og 
Underhold  ^'4  1553-  At  Torben  maa  være  en  Fejlskrift  for  Eggert, 
formoder  jeg  af  den  Grund,  at  Torben  B.  7  Aar  tidligere  dimitteredes 
til  Universitetet  af  Niels  Hemmingsen,  og  tillige  deraf,  at  Eggert  B. 
faa  Maaneder  efter  (^®/-  1553)  befuldmægtigede  sin  Fader  til  at  vare- 
tage hans  Interesser  oden  Stund,  jeg  nu  er  uden]ands>.  Kopi  i  D. 
Ad.   Br.   4.    192. 

Og  at  hun  skulde  beholde  alt  Løsøre  og  Pantepengene.  At 
Eggert  Bille  har  .stadfestet  dette  Brev,  som  siden  under- 
kjendtes  af  Rigsraadet,  vidner  om,  at  han  i  hvert  F'ald  ikke 
har  været  synderlig  skarpsindig.  Paa  den  anden  Side  har 
han  været  en  stivsindet  Mand,  thi  der  maatte  en  skarp 
Kongeskrivelse  til  for  at  faa  ham  til  at  udlevere  sin  Søster- 
datter Jomfru  Ingeborg  Parsberg  nogle  Breve,  som  tilhørte 
hende,  men  befandt  sig  i  hans  Værge.  Han  levede  endnu 
1580,  men  maa  være  død  før  1586,  da  hans  Enke  Abel 
Kaas  (Sparre-K.)  giftede  sig  anden  Gang  med  Christian 
Gyldenstjerne  til  Restrup.  Heller  ikke  han  efterlod  sig  Børn, 
og  Anders  Billes  Linje  ses  saaledes  at  være  uddød  med  Erik 
Bille  til  Hvedholm   1590'). 

Arvingen  til  alle  Anders  Billes  Sønners  og  Efter- 
kommeres Ejendomme  var  hans  Datter  Jomfru  Ingeborg 
Bille.  Hun  overlevede  alle  sine  Søskende  i  henved  en 
Menneskealder-);  hun  saa  sin  Broder  Frands's  Slægt  paa 
Hvedholm  uddø,  ligeledes  sin  Søster  Ermegaards  paa  Krappe- 
rup,  sine  Kusiner  do  paa  Egede,  og  for  hvert  Dødsfald  øgedes 
hendes  Rigdomme,  indtil  hun  tilsidst  sad  inde  med  Søholm, 
Frøslev  og  Egede  i  Sjælland,  Markie  og  Stjernholm  i  Skaane, 
Bidstrup  og  Froslev  i  Jylland  og  Hvedholm  i  Fyn.  Ligesom 
hun  samlede  sin  Slægts  gamle  Ejendomme,  koncentreredes 
ogsaa  i  hendes  Person  dens  praktiske  Dygtighed  og  Virke- 
sans  i  Forening  med  dens  Griskhed  efter  Gods  og  Guld, 
som  hos  hende  jævnlig  fik  et  ret  ejendommeligt  Udslag. 
Ved  Krigens  Udbrud  1563  laante  Kongen  af  hende  en 
Sum  af  1000  Daler;  til  Sikkerhed  satte  han  Øvits  Kloster 
med  tilliggende  Møller  og  Bondegods  i  Pant.     To  Aar  efter 


1)  Laursen,  Kancelliets  Brevbøger  1561 — 65  S.  170.  Kolderup  Rosen- 
vinge, Danske  Domme  IV.  424   ff.      Tegneiser  -"3  1578   og  '^\-  1579. 

-)  Bent  døde  1555,  Hans  155S,  Frands  1563,  Torben  1572,  Eggert  c. 
1580;  af  Søstrene  døde  Anne,  Knud  Sparres,  155 1,  Klara,  Jakob  Spar- 
res, 1560,  Ermegaard,  Jørgen  Podebuskes  1564,  Sidsel,  Niels  Pars- 
bergs,    1566,    Ingeborg  først   1608. 

tillod  han  imidlertid  Fru  Else  Ulfstand  at  indløse  Pantet  fra 
Jfr.  Ingeborg.  Men  denne  nægtede  at  modtage  Pantesummen 
og  udlevere  Pantebrevet,  og  der  maatte  en  alvorlig  Befaling 
til  fra  selve  Kongen,  før  hun  gav  efter.  Som  en  Grib  se  vi 
hende  slaa  ned,  hver  Gang  et  Dødsfald  i  Familien  indtræffer. 
Retssager  og  Processer  følge  i  hendes  Spor;  med  sin  Værge 
Predbjørn  Gyldenstjerne  kaster  hun  sig  over  de  sørgende  Enker, 
hvis  Retsadkomster  hun  bestrider,  hvor  indlysende  de  end 
kunne  være.  Jævnlig  sejrer  hun  dog  —  som  i  ovennævnte  Sag 
med  Sidsel  Oxe  —  men  en  lignende  Sag  med  Elisabet  Trolle, 
hendes  Søstersøn  Gabriel  Sparres  Enke,  der  ogsaa  drejer  sig 
om  et  Morgengavebrevs  Gyldighed,  taber  hun  med  Glans. 
Hun  prygler  med  egen  Haand  sine  Piger,  hun  sagsøger  sine  Bøn- 
der, der  anklage  hende  for  Haardhed,  medens  han  bebrejder 
dem  deres  Ulydighed  og  Pligtforsømmelse.  Men  ogsaa  her 
synker  Rettens  Vægtskaal  snart  til  den  ene  snart  til  den  anden 
Side,  og  man  faar  Indtrykket  af,  at  jo  ældre  den  gamle 
Jomfru  bliver,  desto  stærkere  gribes  hun  af  Manien  for  at 
paatale  sin  formentlige  Ret  til  det  yderste.  Hun  boede 
dels  paa  Egede,  dels  paa  Hvedholm  \  en  Mand,  hvem  hun 
skyldte  nogle  Penge  for  et  Sejrværk,  klagede  over,  at  naar 
han  søgte  hende  ved  Salling  Herredsthing,  hvorved  Hved- 
holm ligger,  skjød  hun  sig  til  Faxe  Herredsthing,  hvor  Egede 
hgger  til,  men  derfra  skjød  hun  atter  til  Salling  Herreds- 
thing, og  saaledes  vidste  han  aldeles  ikke,  hvor  han  skulde 
søge  hende. 

Jomfru  Ingeborg  døde  i  en  høj  Alder  i  Aaret  1608. 
Om  hendes  Begravelsessted  kan  intet  oplyses,  ligesaa  lidt 
som  om,   hvorledes  Arven  efter  hende  blev  ordnet^). 


\  Pantebrev  paa  Øvits  Kl.  i"  g  1563.  Top.  Saml.  p.  I'erg.  Øvits  Kl. 
Tegneiser  ^/j  1565,  ^j^  1582,  '/^  15S7.  Om  «Irring  og  Trættes  mel- 
lem Fru  Abel  Kaas  og  Jfr.  Ing.  B.,  se  Skaanske  Tegn.  ^!^  1586.  Jvfr. 
Kolderup  Rosenvinge,  Domme  IV.  424  ff.  Secher,  Retterlhings- 
Domme  I.  25,  60,  103,  198,  325,  331,  371,  413,  477,  498  f.,  og  dette 
Værks  2den  Del  S.  23,  498  f.  D.  Mag.  4.  R.  IV.  14.  Hun  ejede 
flere  Gaarde  i  Kjøbenhavn.     Kbhvns  Dipl.  IV.  655,  674. 

KLAVS  BILLE  t.  Lytigsgaard  (f   1558) 
og  Sønner 

STEN    BILLE    Og    JENS    BILLE    (til     1 563). 

Klavs  Billes  Navn  er  særlig  knyttet  til  Bahus  Slot. 
Her  sad  han  i  henved  en  Menneskealder  som  den  aarvaagne, 
men  tillige  mistænksomme  og  stridbare  Vogter  af  det  vigtige 
Grænsepunkt  i  de  3  nordiske  Riger.  Skjønt  Lensmand  af 
det  norske  Rige  var  han  tillige,  foruden  at  være  norsk  Rigs- 
raad,  Medlem  af  det  danske  Rigsraad.  Men  efter  Greve- 
fejden og  de  dér  høstede  Erfaringer  trak  han  sig  ud  af 
Norges  Rigsraad  ^).  Af  særlig  Betydning  i  politisk  Henseende 
blev  det  fjendtlige  Forhold,  hvori  han  traadte  til  Gustav 
Vasa.  Det  var  ham,  som  havde  forstrakt  Kong  Frederik  I. 
med  de  1200  Gylden,  hvorfor  Bahus  og  Vigen  i  sin  Tid  vare 
blevne  udløste  fra  Kong  Gustav,  og  han  havde  Lenet  i  Pant 
for  denne  Pengesum.  Man  kan  derfor  forstaa  hans  Skuffelse, 
da  Christian  III.  under  sit  Besøg  i  Stockholm  1535  blev 
halvt  tvunget  til  at  sætte  Bahus  Len  med  Vigen  samt 
Aggershus  Len  i  Pant  for  de  store  Summer,  hvormed  Gustav 
Vasa  havde  forstrakt  ham.  Efter  sin  Hjemkomst  udstædte 
Kongen  et  Brev  til  Gustav,  forseglet  af  Rigets  Raad,  hvori 
han  lovede  at  udlevere  Slottene  i  hans  Hænder  inden  Paaske 
1536.  I  de  samme  Dage  var  det,  at  Klavs  Bille  drog  af- 
sted paa  sin  farefulde  Rejse  til  Trondhjem ;  forinden  fik 
han  derfor  Løfte  om,  at  hans  x^rvinger,  hvis  han  selv  døde, 
skulde  beholde  Bahus  og  Vigen,  indtil  det  blev  indløst  for 
Pantesummen.  Imidlertid  brød  Oproret  i  Norge  ud,  Klavs 
Bille  fængsledes  i  Trondhjem,    og  Kong  Christian  erklærede 


')  KL  B.  t.  E.  B.  Bahus,  '"' o  37 :  «Hvad  Aarsag  jeg  hertil  haver,  haver 
Du  saa  vel  som  jeg  forsøgt,  hvad  deres  Herredag  haver  med  at  gjøre*. 
Or.  i  D.  Ad.  Br.  8.  240. 

nu,  at  han  paa  Grund  heraf  ikke  kunde  udlevere  Bahus  og 
Aggershus,  men  maatte  bede  Gustav  stille  andre  Forslag  til 
Fyldestgjørelse  af  den  laante  Sum.  Naturligvis  betragtede 
Gustav  Vasa  dette  kun  som  et  tomt  Paaskud,  men  fra  dansk 
Side  var  Tanken  om  at  udlevere  de  nævnte  Fæstninger  til 
Gustav  nu  bragt  helt  ud  af  Verden.  Klavs  Bille  fik  i  Slut- 
ningen af  Aaret  et  nyt  Lensbrev  paa  de  gamle  Vilkaar,  og 
under  det  følgende  Aars  Forhandlinger  fastholdtes  det,  at 
Kong  Gustav  vel  kunde  nyde  en  vis  Indtægt  af  disse  Len 
som  Rentegodtgjørelse  og  Afdrag  paa  Gjælden,  men  at  han 
ingenlunde  var  berettiget  til  at  tage  dem  i  sit  Værge  og 
indsætte  Befalingsmænd  dér  ligesom  i  Tiden  før  1529. 
Gustav  Vasa  opgav  ogsaa  Kravet  og  lod  Laanet  henstaa 
som  et  frit  Laan. 

Gustav  Vasa  ansaa  Klavs  Bille  for  Ophavsmanden  til 
disse  Omsvøb.  «Træsk  og  ilfundig»,  «gammel  Ræv»,  «Fux- 
svanser»,  »forslagen  Selle»,  det  er  Udtryk,  som  stadig  komme 
igjen,  naar  Gustav  omtaler  Befalingsmanden  paa  Bahus.  Her- 
til kom  de  uafladelige  Rivninger  mellem  Undersaatterne  paa 
begge  Sider  Grænsen  og  Striden  om  Retten  til  at  tage  Told 
af  Borgerne  i  Nylødese.  Gustav  gav  under  Haanden  sine 
Lensmænd  Ordre  til  at  forbyde  Tilførsel  fra  Sverig  til  Hal- 
land og  at  fængsle  de  danske  Svende,  som  Klavs  Bille 
mentes  at  sende  ind  paa  Spejderi  i  Sverig.  Og  nu  begyndte 
der  fra  begge  Sider  et  smaaligt  Forfølgelses-  og  Udspione- 
ringssystem,  som  kulminerede,  da  Klavs  Bille  15 39  satte 
hele  Skaane  i  Bevægelse  ved  at  udsprede  det  Rygte,  at 
Sverig  vilde  overfalde  Danmark  med  Krig.  Nu  klagede 
Gustav  til  Kongen  af  Danmark  over  ham  ligesom  over  Anders 
Bille,  men  Kongen  vilde  naturligvis  ikke  desavouere  sine  tro  — 
om  end  noget  for  tjenstivrige  Mænd.  Sindene  kom  først  nogen- 
lunde til  Ro  ved  Freden  i  Brømsebro  1541,  hvor  ogsaa 
Klavs  Bille  var  til  Stede.  Men  hvert  Øjeblik  blussede  det 
gamle  Fjendskab  op  igjen,  og  i  Aaret  1550  mente  man  paa 
ny,   at  Gustav  havde  fjendtlige  Hensigter  mod  Bahus.    Slottet 

var  dengang  meget  forfaldent,  og  Christian  III.  ønskede  i 
Grunden  at  blive  af  med  den  stridbare  Mand  paa  Grænse- 
fæstningen. Men  Pantesummen  var  bleven  yderligere  forhøjet 
med  1000  Daler,  og  Klavs  Bille  vilde  ogsaa  nødig  forlade 
sin  Stilling.  Først  1554  paa  Mødet  i  Elfsborg,  hvor  en  stor 
Del  gamle  Stridigheder  mellem  Rigerne  afgjordes,  bilagdes 
ogsaa  Striden  mellem  Gustav  og  Klavs  Bille.  Aaret  efter 
traadte  derpaa  Hr.  Klavs  tilbage  fra  Lenet,  efter  at  Kongen 
havde  udbetalt  ham  2200  Guldgylden  eller  2342  Daler  for 
Pantesummen  ^). 

Klavs  Bille  var  ligesom  Eske  Bille  særlig  bevandret  i 
norske  Forhold.  Det  er  derfor  let  forstaaeligt,  at  man  valgte 
ham  til  i  Forening  med  Trud  Ulfstand  at  repræsentere  Kon- 
gen, da  denne  blev  forhindret  i  at  udføre  sit  Forsæt  selv  at 
drage  op  til  Norge  og  bringe  Ro  og  Orden  i  Retstilstanden. 
Sommeren  1539  tilbragte  han  med  Rejser  fra  Sted  til  Sted 
i  Norge,  hvor  Retssager  afgjordes  og  som  Resultat  en  Reces 
eller  Forordning  om  Retsvæsenet  udstædtes  af  ham  og  Trud 
Ulfstand  den  19de  August  i  Bergen.  Denne  Reces  blev  et 
mere  end  hundredaarigt  Grundlag  for  den  norske  Retspleje. 
Aaret  efter  fik  han  det  vanskelige  Hverv  at  tvinge  Bønderne 
i  Telemarken  til  at  tillade  Driften  af  Bjergværkerne,  som 
under  Christian    III.    havde    taget    et    mægtigt   Opsving    ved 


^)  Klavs  Billes  Lensbreve  paa  Bahus  og  Vigen  i  Pal.  Miiller,  Aktst.  t. 
Grevens  Fejde  I.  491,  D.  Mag.  4.  R.  IV.  357—38.  (D.  Kgrs.  Hist. 
Fase.  19).  Norske  Rigsregistr.  I.  12,  33,  44,  181.  Klavs  Billes  Kvit- 
tans  t.  Chr.  III.  for  Panlesummens  Tilbagebetaling.  Kone.  i  Rigsark. 
Personalhist.  Saml.  I.  1523 — 1600.  Bille.  —  Forh.  t.  Gustav  Vasa  se 
Gustaf  I.s  Registratur  X.  257—63,  XI.  70 — 71,  168—69,  392 — 93. 
Registranterne  i  Rigsark.  i  Stockh.  i^/.^,  i^/g,  ^'^/g  1537,  ^/lo  1538,  */,, 
^j^  1540,  6^1,  '/g  1555.  Trud  Ulfst.  t.  E.  B.,  Torup  ^^i^  39.  Indk. 
Breve  til  D.  Kancelli.  Kl.  B.  t.  Chr.  III.  2?;^  1540,  -"/.,  1542,  D. 
Kgrs  Hist.  Fase.  19,  og  Indk.  Breve  1529 — 71.  Extraet  af  de  Breve, 
som  kom  ned  med  Hr.  Klavs  Billes  Bud  1540.  Norske  Samlinger  i 
Rigsark.  Jvfr.  Norske  Rigsregistr.  I.  13 1  f.  Huitfeldt  samt  Tegel, 
Gustaf  I.s  Historia.      Fiere  Breve  i  Anders    og  Eske  Billes  Arkiver. 

Indkaldelse  af  tyske  Bjergmænd.  Han  gik  skrapt  frem  mod 
Telebønderne,  der  fra  den  Tid  af  ikke  saa  med  blide  Øjne 
paa  Hr.  Klavs.  Da  Kongen  to  Aar  efter  opfordrede  ham 
til  paa  ny  at  drage  derind,  svarede  han :  «Jeg  forser  mig  til, 
at  E.  N.  vel  vitterligt  er,  hvad  Hyldest  jeg  forhvervet  mig 
det  sidste,  jeg  var  derinde;  og  skulde  jeg  nu  drage  derind, 
uden  at  jeg  var  saa  stærk,  at  jeg  vidste  mig  forvaret,  da 
maatte  jeg  vente  mig  der  et  Nederlag  og  blive  derudover 
forrasket*.  Kongen  paaskjønnede  hans  Virksomhed.  1544 
forlenedes  han  med  Dragsmark  Kloster  i  Vigen,  og  da  den 
unge  Hertug  Frederik  1548  sendtes  til  Norge,  ledsagedes 
han  af  Klavs  Bille  som  første  Raadgiver^). 

Vi  maa  beklage,  at  vi  kun  kjende  saa  lidt  til  Klavs 
Billes  private  og  huslige  Liv.  Der  er  nemlig  i  hans 
Breve  ligesom  i  det  Portræt  af  ham,  som  ledsager  dette 
Værk,  en  tiltalende  Kraft  og  Djærvhed.  Det  er  en  Mand, 
som  ikke  stikker  noget  under  Stolen ;  aaben  og  frimodig, 
med  en  vis  Landsknægts-Humor,  gaar  han  sin  Vej  lige  gjen- 
nem  Livet.  Han  lader  sig  ikke  rokke  fra  det  Standpunkt 
han  har  taget,  hvad  enten  det  er  Christiern  IL,  Grev  Chri- 
stoffer eller  Gustav  Vasa,  han  stilles  ligeoverfor.  Ligesom 
Eske  Bille  indtager  han  en  tilbageholden  Stilling  overfor 
den  nye  Lære:  Gustav  Vasa  kalder  ham  en  arg  Papist, 
han  lader  sine  Sønner  studere  i  Paris  og  ikke  i  Wittenberg. 
Han  er  en  Mand  af  den  gamle  Skole,  ivrig  i  Opfyldelsen  af 
sine  Pligter  (da  Kongen  indbyder  ham    1540  til  Kjøbenhavn, 


1)  Instr.  f.  Klavs  Bille  og  Trud  Ulfstand  til  Norge,  '-!/„  1538.  Norske 
Saml.  i  Rigsark.,  jvfr.  D.  Mag.  3.  R.  VI.  216.  Reces  af  21/g  og  ^»/g 
1539-  Krag  og  Stephanius,  Christ.  III.s  Hist.  II.  327 — 36.  Jvfr. 
Dipl.  Norveg.  I.  796—97,  II.  837,  III.  837,  IV.  818  f.  Peder  Hansen 
t.  Chr.  III.  i"/j  1539.  Norske  Saml.  Om  Oprøret  i  Telemarken 
se  Wille,  Beskriv,  o.  Sillejords  Præstegield  S.  27 — 30,  Peder  Hansen 
t.  Chr.  III.  i«/9i540  Norske  Saml.  i  Rigsark.  Klavs  B.  t.  Chr.  III., 
Bahus  ^'5/2  1542.  Or.  i  Indk.  Breve  1529 — 71.  Forlening  med  Drags- 
mark:  Norske  Rigsreg.  I.  73.  Toget  til  Norge  1548:  D.  Mag.  4.  R. 
II.   80  ff.      Norske  Rigsregistr.    I.    105   ff. 

undskylder  han,  at  han  ikke  kan  komme,  fordi  det  truende 
Forhold  til  Gustav  Vasa  nødvendiggjør  hans  Nærværelse  paa 
Bahus),  en  kraftig  og  upartisk  Hævder  af  Loven  (han  til- 
bageviser saaledes  sin  gode  Ven  Eske  Billes  Fordringer  paa 
nogle  Bønder  i  Vigen  ')),  en  nøjeseende  og  paapasselig  Hus- 
holder, hvilket  gjør  ham  til  en  af  sin  Tids  rigeste  Mænd,  ende- 
lig, efter  Lyskanders  Vidnesbyrd,  en  trofast  og  kjærlig  Ægte- 
fælle. Hans  Hustru  Lisbet  Ulfstand  døde  5te  April  1540 
efter  at  have  født  en  Datter,  der  kom  til  at  bære  hendes 
Navn.  Lyskander  har  skildret  deres  Samliv  i  følgende 
smukke  Vers : 


<fVi   leffde  tilsammen  y  atten  aar, 

Oc  deilige  børn   vi  loude, 

Dens  æth  oc  rygte  i  Danmarck  staar 

Saa  mangen  skøn  slegt  til  goude. 

I  Barselseng  kaliede   Gud   mig  hen, 

Min   Herre  til  sorrig  og  quide  ; 

De  gaffue  min  daatter  mit   iiaffn   igen, 

Den  sorrig  kand  ingen  vide. 

Han  kunde  hende  icke  for  øyge  se 

(Dog  hun  det   lidt   kunde   boude) 

For  sorrig  oc  graad  oc  hjertens  \ve, 

Som  hannem   da  rant  y  moude. 

I  Wram   da  blefif  ieg  lagdt  vdi   muld, 

Der  huiler  sig  nu  myne   bene; 

Ret  alle   sine   dage   var  hånd   mig  huld, 

Hånd  leffuede   siden   alene. 

Oc  aldrig  gad  hånd  komme   den   Sted, 

Som  ieg  da  hullede  inde, 

Før  hånd  maatte  selff  oc  huile  der  med 

Oc  all  sin  sorrig  foruinde. 

Men  naar  jeg  hannem   rant  vdi  sind, 

Sine   øyne   hånd  der  hen  vende,  ' 

Saa  strømmende  rant  hannem   taare  paa  kind, 

Oc  klaget  sin   høyge  elende. 


1)  D.  Ad.   Br.   9.   99. 

Der  huiler  (sagde  hånd)   min  timelig  trøst 
Oc  all  min  verselig  Glæde, 
Elendig  den  Dag,  ieg  haffuer  hend'  møst, 
leg  maa  det  moudelig  græde. 

Hånd  leffde  der  effter  ved  atten   aar, 
Gud   ved,  de   sørgelig  skrede, 
Oc  felde  y  dennom  saa  mangen  taar, 
Huldt   Hierte  hånd  mig  beteede. 
Siden  bleff  hånd  død  oc  lagt   vdi  lig, 
Vy  huilis  hous  hinandens   side; 
Vore  Siele  er  sammen  y  himmerig 
Oc  gledis  til  euig  tide. 

Klavs  Bille  var  en  af  sin  Tids  store  Godsejere.  Efter 
Faderen  havde  han  arvet  Allindemagle,  hvortil  han  1539 
erhvervede  sig  fri  Birkeret,  og  Lyngs  g  aar  d  ved  Vram  i 
Skaane.  Han  boede  paa  Lyngsgaard  efter  at  have  opgivet 
Bahus.  Desuden  ejede  han  Vandaas  og  Raabelev  i 
Gjønge  Herred  samt  ^/c,  af  Lyngbygaard,  som  han  1551 
tilskjødede  sin  Svoger  Knud  Gyldenstjerne  til  Tim  ^).  Hans 
Forleninger  vare  —  foruden  Bahus  og  Vigen  —  det  lille 
Vesterstad  Len  i  Skaane,  som  ogsaa  Faderen  havde  haft,  og 
Dragsmark  Kloster  i  Vigen. 

Den  4de  Januar  1558  døde  Klavs  Bille  paa  Lyngsgaard 
og  blev  begravet  i  Vrams  Kirke.  Han  havde  ii  Børn,  af 
hvilke  2  Sønner  Holger  og  Erik  døde  som  unge.  Døtrene 
bleve  alle  gifte  med  rige  og  ansete  Mænd:  Margrethe  (f. 
^^V>i525)  med  Christoffer  Johansen  Lindenov  til  Drenderup, 
Beate  (f.  ^^/^  1526)  1544  med  Rigsraad  Otte  Brahe  til  Knud- 
strup  og  Elved;  hun  indtog  i  sin  Enkestand  en  anset  Stil- 
ling som  Hofmesterinde  1584 — 92  hos  Dronning  Sofie  ^ 
Sidsel  (f.  -'^^i  1528)  med  Just  Høg  til  Vang;  Sofie  (f.  ^i/^^ 
1529)  1550  med  Malte  Jensen  Sehested  til  Holmegaard, 
Birte    (f.   ^'/g  1534)    med   Christoffer  Galle   til  Aaby,    Maren 


')  Dok.  af  1 55 1    ''/j  i  Top.  Saml.  p.   Perg.  Lyngbygaard. 

(f-  'S  ^537)'  "557  '"ed  Lavrids  Skram  t.  Hastrup,  og  Lis- 
bet (f.  --^/g  1540)  med  Jens  Trudsen  Ulfstand  til  Vemme- 
tofte. De  to  Sønner,  der  overlevede  ham,  vare  Sten  og 
Jens  Bille. 

Sten  Bille  til  Vandaas  og  Raabelev  blev  født  paa 
Vandaas  den  14de  Novbr.  1527.  Om  hans  Barndom  og  Ung- 
dom berettes  i  Per  Mikkelsens  Ligprædiken  følgende:  «I 
hans  Barndomstid  blev  han  først  af  sine  kjære  Forældre 
nogen  Tid  kristeligt  oplært  i  Børnelærdommen  hjemme  i 
Huset.  Siden  blev  han  sat  i  Skole  i  Dragsmark  Kloster  i 
Norge,  og  da  han  havde  været  dér  en  Tid  lang,  blev  han 
taget  derfra  og  skikket  til  hans  salig  Farbroder,  ærværdige 
og  højlærde  Mand,  Mester  Torben  Bille,  Electus  til  Lunde 
Domkirke.  Han  holdt  ham  i  Skolen  i  Bosie  Kloster.  Dér 
var  han  saa  længe,  indtil  hans  salig  Fader  sendte  ham  til 
Frankrig,  hvor  han  var  i  5  Aar  og  flittig  studerede  i  bog- 
lige Kunster  i  Paris  og  andensteds  og  lærte  adskillige  Tunge- 
maal.  Og  efterdi  det  giver  megen  Forfarenhed  at  se  ad- 
skillige Lande  og  Steder,  da  haver  han  imidlertid  set  sig 
om  mange  Steder  baade  i  Frankrig,  England,  Skotland  og 
Tyskland  og  dér  flittig  formærket  adskillige  Folk  og  Sæder. 
Da  han  nu  havde  været  saa  længe  uden  Riget,  som  for- 
bemeldt er,  blev  han  hjemkaldt  af  sin  salig  Fader.  Kom 
saa  hjem  til  Danmark,  blev  anammet  i  Tjene.ste  af  salig 
Kong  Christian  III.  højlovlig  Ihukommelse,  og  kom  i  Hans 
Naades  Kancelli.  Dér  var  han  i  5  Aar.  Imidlertid  blev 
han  udset  af  højbemeldte  kgl.  Majestæt  til  Gesandt  udi 
fremmede  Lande,  som  vare  Skotland  og  Frankrig.  Og  da 
han  nu  havde  været  i  Kgl.  Majestæts  Tjeneste  og  ladet  sig 
bruge  baade  uden  og  inden  Riget,  blev  han  til  Sinds  at 
ville  indgive  sig  i  den  hellige  Ægteskabsstand  efter  Guds 
Ordning  og  trolovede  saa  efter  Guds  Forsyn  ærlig,  velbyrdig 
Anders  Johansens  Datter  af  Fobislet,  ærlig,  velbyrdig  Jomfru 
Kirstine  Lindenov,  og  med  hende  haver  levet  i  Ægteskabs- 
stand   27  Aar.      Og  efter   at  de  have   levet  sammen  paa  det 

17de  Aar  uden  Livsfrugt,  da  haver  Gud  i  Himlen  af  synder- 
lig Naade  begavet  dem  med  3  dejlige  Børn,  som  ere  to 
Sønner  og  en  Datter,  som  endnu  leve,  Gud  i  Himlen  spare 
dem  længe  og  vel.» 

Ligprædikenen  fortæller  os  mere  om  Sten  Bille,  end  vi 
fra  andre  Kilder  vide.  Den  viser  os,  hvilken  fortrinlig  Ud- 
vikling en  ung  Adelsmand  fra  det  i6de  Aarhundrede  gjen- 
nemgik,  inden  han  traadte  i  Statens  Tjeneste.  Det  var 
under  Ledsagelse  af  Professor  Christiern  Morsing,  at  Sten 
(og  hans  Broder  Jens)  rejste  i  Udlandet.  1555  var  han 
Sekretær  i  Kancelliet,  og  samme  Aar  affærdigedes  han  som 
Sendebud  til  Frankrig.  Aaret  efter  fik  han  Brev  paa  sin 
Faders  og  Farfaders  gamle  Len  Vesterstad  Len  i  Skaane 
som  Pant  for  1600  Mark  danske.  Efter  Faderens  Død  bo- 
satte han  sig  paa  Vandaas  og  Raabelev,  hvortil  han  1559 
hjemførte  sin  unge  Hustru.  Efter  Faderen  arvede  han  en 
betydelig  Formue,  der  satte  ham  i  Stand  til  at  øge  sine 
Forleninger.  Saaledes  indløste  han  1560  Grimmelstorp  og 
Karleby  Len  i  Skaane  fra  Tage  Tott,  Klavs  Billes  Efter- 
følger paa  Bahus,  for  1657  Mark.  1562  forlenedes  han  med 
Fønje,  1564  med  Sandby  Len,  og  endelig  1565  med  Herris- 
vad  Kloster,  som  han  besad  til  sin  Død.  Hans  fortrinhge 
Opdragelse  og  fremragende  Evner  gjorde  ham  selvskikket 
til  at  indtage  en  ledende  Stilling  i  Skaanes  Adel  under 
Syvaarskrigen  ^). 

Hans  yngre  Broder  Jens  Bille  var  født  paa  Varberg 
den  26de  Januar  1531.  Han  har  utvivlsomt  faaet  en  lignende 
fortrinlig  Opdragelse  som  Broderen,  idet  ogsaa  han  studerede 


^)  Om  Sten  BiDe,  se  Niels  Michelsens  Ligprædiken,  Kbhvn.  1587,  Ejler 
Brockenhus's  Antegn.  S.  15,  D.  Saml.  2.  R.  V.  60,  Norske  Rigs- 
registr.  I.  187,  Aarsberetn.  fra  Gehejmeark.  I.  270.  Ang.  Forleningerne 
se  Erslev,  Danmarks  Len,  Registret.  Enkelte  Oplysninger  om  Penge- 
og  Godsforhold  findes  i  D.  Ad.  Br.  4.  40;  6.  5;  51.  61;  53.  S2,  84, 
157;  SS-  84,  108;  59.  9.  Top.  Saml.  p.  Perg.  Villands  Herred  ^/k, 
1559;  og  Nørre  Asbo  Hrd.  ^^/^  1560. 

under  Morsings  Vejledning  i  Udlandet.     Efter  sin  Hjemkomst 
tjente  han  som  Hofsinde  fra    1555  — 1559. 

Efter  Faderens  Død  arvede  han  Lyngsgaard  og  Vram 
tillige  med  Allindemagle  i  Sjælland,  men  hans  livlige  Aand 
tilfredsstilledes  ikke  ved  Udsigten  til  at  leve  stille  paa  sine 
Fædrenegaarde.  Han  deltog  i  Ditmarskerkrigen  1559,  og 
efter  dennes  Slutning  modtog  han  Opfordring  fra  Kong 
Frederik,  med  hvem  han  var  jævnaldrende,  til  at  overtage 
Bestyrelsen  af  Gulland.  Han  havde  forinden  trolovet  Jomfru 
Karen  Rønnow,  Datter  af  Ejler  Rønnow  til  Hvidkilde,  og 
Kongen  viste  ham  den  Ære  at  holde  hans  Bryllup  den  3dje 
December  1559  paa  Nyborg  Slot.  8  Dage  efter  udstædtes 
Forleningsbrevet  paa  Gulland,  og  i  Begyndelsen  af  1560  drog 
Jens  Bille  med  sin  Hustru  til  Visby.  Som  Befalingsmand 
paa  den  af  de  Svenske  saa  eftertragtede  0  kom  ogsaa  han 
til  at  tage  fremragende  Del  i  Sy vaarskrigen  ^). 

Grevefejdens  Mænd  af  Billeslægten  vare  nu  alle  døde. 
Idet  vi  forlade  disse  fra  Karakterens  Side  saa  stærkt  ud- 
prægede Mænd,  hvis  ejendommelige  Livsførelse  og  omskif- 
tende, tragiske  Skæbner  have  givet  Slægtens  Historie  sit 
dramatiske  Præg,  og  idet  vi  kaste  Blikket  hen  over  deres 
Efterkommere,  den  Vrimmel  af  unge  Mænd,  der  skulde  føre 
Slægtens  Historie  videre,  kunne  vi  ikke  undgaa  at  bemærke, 
at  den  gamle  Slægts  Kraft  og  Særpræg  ikke  er  gaaet  i  Arv 
til  Sønnerne.  Ingen  af  Eskes  og  Anders  Billes  Sønner  have 
arvet  Fædrenes  fremragende  Egenskaber,  og  kun  Sten  Bille, 
Klavs's  Søn,  rager  frem  ved  betydelige  og  ejendommelige 
Evner.  Skulle  vi  søge  Grunden  hertil  deri,  at  den  gamle 
Tids  store  aandelige  Modsætninger  nu  vare  udviskede,  at 
der  ikke  længer  var  Plads  for  den  Selvstændighed,  som.  tid- 
ligere prægede  Landets  Adelsmænd,    dets  administrative  og 


')   Om  Jens  Bille    se    Ejler  Brockenhus's    Ant.   S.    15,   27;    D.   Saml.   2.    R. 

V.   60.      D.   Mag.    3.   R.  III.    180 — 82.      Talrige    Breve    i  Tegneiser  og 
Registre   i  Rigsarkivet. 

militære  Styrere,  eller  er  det  kun  et  Udslag  af  den  alminde- 
lige Sætning,  at  Naturen  efter  at  have  ødslet  med  sine  rige 
Gaver  ligesom  trænger  til  Hvil,  før  den  paany  udfolder 
al  sin  Kraft?  Saa  meget  er  vist,  at  det  følgende  Slægtled 
i  Billeætten  frembyder  langt  kraftigere  og  ejendommeligere 
Typer  end  dette. 


VII. 

BILLERNES    DELTAGELSE 

I 

SYVAARSKRIGEN 

(1563— 1570). 

Den  langvarige  Krig  mellem  Danmark  og  Sverig 
1563 — 1570  lagde  Beslag  paa  alle  brugelige  Kræfter,  og  vi 
finde  da  ogsaa  Billeslægtens  Medlemmer  med  større  eller 
mindre  Kraft  og  Dygtighed  deltage  i  den  blodige  Kampleg. 
Medens  Peder  Bille  som  Krigskommissær  ved  Hæren  i  de 
første  Aar  indtager  en  ledende  Stilling  blandt  Hærens  Fø- 
rere og  senere  spiller  en  vigtig  Rolle  som  Fredsunderhandler, 
deltage  Jørgen,  Hartvig  og  Sten  Bille  som  Lensmænd  og 
store  Godsbesiddere  i  Skaane  i  Forsvaret  af  denne  Landsdel 
uden  dog  at  indtage  Stillinger  i  selve  Hæren.  Torben 
Hansen  Bille,  Erik  Knudsen  Bille  og  Frands  Bille  del- 
tage som  Sømænd  i  Krigen,  medens  Torben  Andersen  Bille 
som  Oberst  over  de  danske  Knægte  i  Skaane  forsvarer 
Grænsen.  Endelig  finde  vi  Jens  Bille  under  hele  Krigen 
som  Lensmand  paa  Gulland  lede  Forsvaret  af  denne  vigtige 
0  og  hindre  dens  Erobring  af  Svenskerne.  ^) 


')  Vi  maa  i  det  følgende  paa  Grund  af  den  begrænsede  Plads  indskrænke 
os  til  at  fremhæve  Hovedtrækkene  i  Billernes  Virksomhed,  og  med 
Hensyn    til  Peder  Bille    paany  henvise  til  Heises   udførlige  Fremstilling 

Vi  skulle  i  det  følgende  omtale  de  Krigsforhold,  paa 
hvilke  Billerne  fik  nogen  Indflydelse,  idet  vi  dog  ikke  her 
kunne  give  en  detailleret  Fremstilling  af  Begivenhederne. 
Det  er  væsentligst  paa  den  øverste  Administrations  Omraade 
og  ved  det  lokale  Forsvar  af  Skaane  og  Gulland,  at  Billerne 
have  indlagt  sig  Fortjeneste.  I  førstnævnte  Henseende 
knytter  Interessen  sig  særlig  til  Peder  Bille.  Ved  Krigens 
Begyndelse  var  han  Arkelimester ;  Artilleriets  Samling  og 
Ordning  paahvilede  ham,  og  han  deltog  som  en  Slags  Ar- 
tillerigeneral i  det  første  Felttog  1563,  der  førte  til  Erob- 
ringen af  Elfsborg.  Det  følgende  Aar  udnævntes  han  i  For- 
ening med  Jørgen  Lykke,  Lave  Brahe  og  Svogeren  Sten 
Rosensparre  til  Krigskommissærer  ved  Hæren.  Peder  Bille 
beholdt  denne  Stilling  fra  1564 — 1566.  Krigskommissionen 
dannede  et  Slags  Krigsraad  uafhængigt  af  Feltherren  og 
hans  Stab.  Den  kunde  gribe  ind  i  den  militære  Ledelse  og 
havde  desuden  et  Overtilsyn  med  Provianttilførsel  og  Soldens 
Udbetaling.  At  en  Kommission  udrustet  med  en  saadan 
Myndighed  jævnlig  maatte  komme  i  spændt  Forhold  til  Felt- 
herren, siger  sig  selv.  Talrige  Breve  fra  Krigskommissæ- 
rerne  vidne  ogsaa  herom.  De  maatte  stadig  agere  den 
drivende  Kraft  lige  overfor  den  træge  og  udygtige  Gunther 
af  Schwarzburg,  og  selv  efterat  Daniel  Rantzau  var  bleven 
Overgeneral,  blev  P'orholdet  imellem  de  ledende  Mænd  ikke 
bedre.  Det  kom  endog  saa  vidt,  at  der  var  Tale  om  at 
afskedige  Daniel  Rantzau,  men  da  kom  Efterretningen  om 
Svarteraaslaget,  og  dermed  var  Rantzaus  Stilling  sikret.  De 
største  Vanskeligheder  frembød  dog  Hærens  Proviantering 
og  Opdriveisen  af  de  store  Pengesummer  til  dens  Lønning. 
Ogsaa  herom  give  Kommissærernes  Breve  vigtige  Oplys- 
ninger.    De   vrimle   af  Klager   over  den  ulykkelige  Tilstand^ 


i  Hist.  Tidsskr.  5  R.  V.,  hvor  han,  .som  den  første,  har  benyttet  Krigs- 
kommissærernes  interessante  Fremstillinger  af  Forholdene  i  Hæren 
(senere  trykte   af  Rørdam   i   Hist.    Kildeskr.    2.   R.   IF.). 

hvori  Hæren  befinder  sig  paa  Grund  af  Mangel  paa  Levnets- 
midler  og  Penge.  Soldateroprør  hørte  til  Dagens  Orden,  og 
Kommissærerne  bleve  endog  engang  fastholdte  af  de  op- 
hidsede Krigsfolk  som  Pant  for  Udbetalingen  af  Solden. 
Aarsagen  til  hele  denne  Elendighed  var  den  utilstrækkelige 
Krigsforberedelse  og  den  komplette  Mangel  paa  en  Central- 
myndighed, der  havde  Kraft  og  Evne  til  at  sætte  sin 
Vilje  igjennem.  Først  da  Peder  Oxe  vendte  hjem  til  Dan- 
mark (1566),  forandredes  Forholdene.  Hans  overlegne  ad- 
ministrative Dygtighed    bragte    atter   Sagerne    i    god  Gænge. 

Peder  Bille  stod  i  det  venskabeligste  Forhold  til  Peder 
Oxe.  Aaret  efter  sin  Tilbagekomst  ægtede  denne  Sten 
Rosensparres  Enke  Mette  Rosenkrans  og  blev  saaledes 
Svoger  til  Peder  Bille.  De  to  Svogre  arbejdede  sammen  i 
politisk  og  finansiel  Henseende,  gjensidig  støttende  hinanden. 
Ihvorvel  Størsteparten  af  Æren  for  det  heldige  Omslag,  der 
fandt  Sted  i  Krigen,  skyldes  Peder  Oxes  Initiativ,  tør  ogsaa 
en  Del  af  Æren  herfor  tilskrives  Peder  Bille.  De  to  Mænd 
virkede  blandt  andet  sammen  i  Slutningen  af  Aaret  1566, 
da  det  gjaldt  om  at  formaa  Adlen  paa  Sjælland,  Laaland  og 
Falster  til  at  udrede  ^j.^  af  Aarets  visse  Indtægter  i  Skat,  og 
efterat  Peder  Oxe  i  September  1567  var  blevet  udnævnt  til 
Rigshofmester,  blev  Peder  Bille  anvendt  i  talrige  Stats- 
anliggender, hvad  enten  det  gjaldt  militære  og  finansielle 
Spørgsmaal  eller  diplomatiske  Underhandlinger.  Saaledes 
deltog  han  i  Fredsunderhandlingerne  i  Roskilde  og  Ulfsbæk 
1568  —  69,  og  han  var  en  af  de  danske  Gesandter  paa  Freds- 
kongressen i  Stettin  15  70.  At  Peder  Bille  ogsaa  stod  i  ven- 
skabeligt Forhold  til  Kongen,  fremgaar  deraf,  at  det  var 
ham  og  Kongens  Yndling  Holger  Rosenkrans,  hvem  Rigs- 
raadet  i  Aaret  1570  overdrog  det  Hverv  at  stille  Frederik 
II.  tilfreds,  da  han,  misfornøjet  med  Sagernes  Gang,  havde 
truet  med  at  ville  nedlægge  Regeringen. 

Kun  i  Hovedtrækkene  have  vi  kunnet  antyde  den  Del, 
Peder  Bille  har   taget  i  Krigen.     En    detailleret    Fremstilling 

vilde  dog  ikke  stille  hans  Fortjenester  i  en  skarpere  Belys- 
ning; thi  det  tør  vel  nok  siges,  at  han  trods  al  praktisk  Er- 
faring og  Dygtighed  manglede  det  skabende  Initiativ,  som 
er  den  betydelige  Statsmands  Kjendemærke,  og  som  særlig 
karakteriserer  Peder  Oxe. 

Af  Billeslægten  sad  kun  Peder  Bille  i  Rigsraadet ;  intet 
andet  Medlem  af  Slægten  har  derfor  haft  Lejlighed  til  at 
virke  som  Statsmand  eller  som  Kongens  personlige  Raad- 
giver.  Derimod  finde  vi  Slægtens  skaanske  Medlemmer  tage 
levende  og  bestemmende  Del  i  Forsvaret  af  deres  Hjemstavn. 
Her  møde  vi  først  Sten  Bille.  I  Gønge  Herred  ligger 
den  gamle  Adelsborg  Vandaas,  Efter  Niels  Brahes  Fald 
1526  var  den  kommet  i  Klavs  Billes  Hænder.  Her  boede 
Sten  Bille,  og  som  Herredets  betydeligste  Adelsmand  og 
Indehaver  af  de  to  mindre  Len,  Fønie  og  Sandby,  over- 
droges det  ham  fra  Krigens  Begyndelse  at  lede  Forsvaret 
af  Grænsen.  Allerede  i  Juni  1563  fik  han  Befaling  til  at 
organisere  Gøng»rne  til  et  Korps,  og  der  lovedes  ham  nogle 
Hageskytter  til  Undsætning;  2 — 300  Mand  maatte  han  ud- 
ruste som  Skansegravere  til  Hærens  Behov,  og  han  skulde 
holde  alle  Herredsvejene  til  Kalmar  ryddelige  for  det  Til- 
fælde, at  et  paatænkt  Tog  mod  denne  Sverigs  vigtigste 
Fæstning  kom  i  Stand.  ^)  Det  lykkedes  ham  ogsaa  at  orga- 
nisere et  Korps,  med  hvilket  han  i  Maj  og  Juni  1564  gjorde 
Indfald  i  Smaaland.  Kongen  forbød  ham  dog  at  trænge 
længere  ind  i  Fjendens  Land,  end  at  han,  hvis  det  gjordes 
nødigt,  kunde  naa  Grænsen  «med  en  Hest.»  I  Juli  var  han 
atter  tilbage,  og  hans  Tropper  anvendtes  da  som  Bedækning 
for  den  Proviant,  som  sendtes  ind  i  Sverig  til  den  danske 
Hær.  2) 

.  De  første  Krigsaar  hengik,  uden  at  Gønge  Herred  ramtes 


1)  Tegn.  o.   a.   Lande  ^/g,  ^\-,,   •^1/7    1563. 

^)  Rørdam,  Hist.  Kildeskr.  2.  R.  II.  402,  406.  Tegn.  o.  a.  Lande  ^/g, 
-^/j  1564,  Giinther  af  Schvvarzburg  t.  P.  Bille  og  Herluf  Trolle,  Hel- 
singør -2^7    1564.     Or.   i  D.  Ad.  Br.  6.  46. 

af  noget  Angreb.  Fra  gammel  Tid  var  det  Skik  og  Brug, 
at  Almuen  i  Grænselandskaberne,  som  ved  dagligt  Samkvem 
og  fælles  Sprog  vare  nøje  forbundne,  i  Krigstider  sluttede 
de  saakaldte  Bondefrede  med  hverandre,  hvorved  de  for- 
pligtede sig  til  trods  Krigen  at  bevare  den  gamle  Forstaaelse, 
advare  og  endog  hjælpe  hverandre  mod  Vold  og  Fare. 
Ogsaa  i  Syvaarskrigen  sluttedes  disse  Forbindelser  mellem 
Grænselandskaberne.  Kong  Frederik  skrev  til  Sten  Bille,  at 
han  havde  erfaret,  at  Bønderne  i  Gønge  Herred  vægrede  sig 
ved  at  holde  Vagt  ved  Grænsen  og  at  gjøre  Fjenderne  den 
tilbørlige  Modstand;  tillige  havde  de  uden  Befalingsmandens 
Tilladelse  sluttet  en  Fred  med  Fjenderne,  med  hvem  de 
handlede  og  vandlede,  og  hvem  de  endog  tilførte  Salt  og 
andre  Nødvendighedsartikler.  Dette  kunde  Kongen  ikke  til- 
lade, og  han  havde  derfor  ladet  udgaa  et  aabent  Brev  til 
Bønderne  i  Herredet,  hvori  han  strængt  forbød  en  slig  Uskik; 
skulde  de  desuagtet  fremture  i  deres  F'orbindelser  med  Fjen- 
derne, skulde  Sten  Bille  lade  Hovedmændene  strængt  af- 
straffe. Det  staar  sandsynligvis  i  Forbindelse  hermed,  at 
Gøngerne  i  1564  nægtede  Grev  Giinther  og  hans  Hær 
Gjennemmarsch  gjennem  deres  Land  ved  at  afbryde  Broerne. 
Noget  stort  Herredømme  over  de  stridbare  Bønder  havde 
Befalingsmanden  ikke,  og  Kongen  turde  derfor  ikke  blotte 
Landskabet  for  regulære  Tropper,  ligesom  Sten  Bille,  der  af 
og  til  opholdt  sig  ved  Hæren,  stadig  fik  Befaling  til  at  blive 
paa  sin  Gaard  og  lede  Tilsynet  med   Grænseforsvaret^). 

Det  var  et  brydsomt  Arbejde  og  endnu  mere  vanske- 
hgt,  fordi  de  nødvendige  Pengemidler  manglede.  Sten  Bille 
skriver  herom  i  Juni  1565  til  Mogens  Gyldenstjerne,  Byrge 
Trolle  og  Hans  Skovgaard:  « Giver  jeg  Eder  ganske  venlig 
at  vide,  at  jeg  nu,  siden  denne  Krig  begyndte,  haver  haft 
Kgl.   Majts.    Befaling    over    nogle    af  disse  Knægte    her    udi 


1)  Fr.  II.    t.   Sten  Bille    om    Bondefreden,    Tegn.    o.    a.    Lande    ^^j^^    1564. 
Rørdam,  Hist.  Kildeskr.   2.  R.  II.   302.  T.  o.  a.   L.  1^/5   1565. 

Herredet  og  haver  nu  ikke  faaet  i  to  samfulde  Aar  mer 
end  2000  Mark  Klippinge  til  at  lønne  dem  med,  og  haver 
jeg  baade  laant  og  borget  og  selv  forstrakt  dem  af  mit 
eget  saa  langt,  det  kunde  naa.  Er  min  ganske  venlige  Bøn 
til  Eder,  at  I  ville  vel  gjøre  og  være  mig  behjælpelig,  at 
jeg  maatte  faa  nogle  Penge  til  Knægtene  med  dette  mit 
Bud,  ellers  kan  jeg  hverken  holde  Skik  eller  Ordning  med 
dem;  og  haver  jeg  nu  vel  lagt  ud  af  min  egen  Pung  4000 
Mark,  hvilke  jeg  aldrig  regne  vil,  og  er  nu  her  slet  intet  for 
Haanden  i  min  Pung.  Thi  søger  jeg  Eder  I  gode  Venner, 
Herrer  og  Slægt  om  Raad,  bedendes  Eder  ganske  gjerne, 
at  I  ikke  undfalde   mig.  ^) 

Dette  Brev  har  vel  frugtet,  thi  han  kaldtes  i  August 
Maaned  til  Kongen  i  Helsingborg,  og  det  overdroges  ham 
tilligemed  Axel  Viffert  i  Novbr.  1565  at  være  Oberster  for 
de  nys  indkaldte  skaanske  Bønderknægte,  ligesom  han  fik 
Befaling  til  at  begive  sig  til  Engelholm  med  Skytterne  fra 
Gønge  Herred.  Det  var  et  uheldigt  Øjeblik,  han  blev  kaldt 
bort  fra  sin  Post;  thi  en  Maaned  efter  blev  det  endelig  til 
Alvor  med  det  længe  ventede  Angreb  paa  Gønge  Herred. 
I  Januar  1566  rykkede  Jakob  Henriksson  Hastesko  ind  i 
Herredet.  Den  20.  Januar  stode  Svenskerne  udenfor  Vand- 
aas.  Med  en  mærkelig  Letsindighed  havde  Sten  Bille  ladet 
Gaarden  være  uden  Besætning,  Vindebroen  var  ikke  engang 
optrukken  og  Fjenderne  kunde  uden  Modstand  plyndre  og 
nedbrænde  Slottet.  Ogsaa  Sten  Billes  Len  Sandby  gik  op 
i  Luer,  og  to  Sogne  i  Herredet  delte  samme  Skæbne,  men 
Gøngerne  nægtede  dog  at  sværge  Erik  XIV  Troskabsed. 
Allerede  i  Februar  trak  Jakob  Henriksson  sig  tilbage,  og  et 
senere  paatænkt  Tog  blev  ikke  til  noget.  Men  Sten  Bille 
havde  lidt  et  Tab,  som  først  sent  stod  til  at  oprette.  Han  del- 
tog i  Felttoget  1 567 —  68  som  Fænrik  i  den  skaanske  Adelsfane.-) 


^)   Brevet  er  dateret  Vandaas,   '^"f;    1565.      Egh.   Or.   i   D.   Ad.   Br.  4.  41. 
-)  Tegn.   o.  a.   L.   '^*/g,    '/\i    1565.      Historiska  Handlingar  VIII,    Nr.    2,   S. 

Endnu  to  Indfald  fandt  Sted  i  Gønge  Herred.  I  Fe- 
bruar 1568  ledede  Kong  Erik  selv  Angrebet;  det  var  Daniel 
Rantzaus  Sejre  i  Sverig,  som  nu  skulde  hævnes.  Men  ved 
Helgeaaen  standsedes  Svenskerne  af  Rantzau  og  Brokkenhus, 
der  var  ilet  til  med  nogle  Ryttere  og  Knægte.  Grundigt 
blev  Herredet  dog  ødelagt  i  Oktober  1569.  Sten  og  Jørgeji 
Bille  samt  Offo  Brahe  havde  kort  før  faaet  Overledelsen  af 
Forsvaret  i  Skaane.  De  havde  samlet  Opbudet  af  Landet, 
men  paa  Efterretning  om,  at  Fjenderne  havde  trukket  sig 
tilbage  fra  Grænsen,  lode  de  Tropperne  gaa  hjem  igjen. 
Næppe  var  dette  sket,  før  Svenskerne  under  Hertug  Karls 
Ledelse  faldt  ind  i  Skaane  og  Bleking,  og  begge  Land- 
skaber med  Byer  og  Landsbyer  bleve  givne  til  Pris  for  en 
Plyndring  og  Hærgen  som  ingensinde  før.  Da  gik  Byerne 
Ystad,  Aahus,  Sølvesborg  op  >  Luer;  Slottene  angrebes 
ikke,  kun  værgeløse  Bonder  og  Borgere  kom  til  at  betale 
Gildet.  1) 

Medens  Forsvaret  af  Gønge  Herred  hvilede  i  Sten  Billes 
Hænder,  men  i  Følge  Forholdenes  Natur  ikke  kunde  føres 
med  Held,  havde  Jørgen  Eskesen  Bille  siden  1 565  det 
vigtige  Hverv  at  lede  Forsvaret  af  Bleking.  Intet  af  de 
skaanske  Landskaber  har  lidt  saa  meget  under  Krigen  som 
dette.  Efter  at  det  allerede  i  1563  havde  været  plyndret  af 
Svenskerne,  foretog  Erik  XIV.  i  Juli  Maaned  1564  sit  be- 
rygtede Indfald,  hvorved  Rønneby  og  Slottene  Lykaa  og 
Sølvesborg  opbrændtes  og  hele  Landskabet  ødelagdes  i  Bund 
og  Grund.  Erik  XIV  havde  truffet  Anstalter  til  at  sikre  sig 
en  stadig  Besiddelse  af  Landet,  men  dette  Haab  blev  til- 
intetgjort, da  den  danske  Hær  faa  Maaneder  efter  erobrede 
Bleking  tilbage.  Jørgen  Bille  blev  strax  udset  til  Befalings- 
mand over  Bleking,  men  overtog  først  den  militære  Ledelse 


10 — II,    22,    28,   79 — 80.  Wad,   Breve  til  og  fra  Herluf  Trolle   og  Bir- 
gitte  Gjøe   II.   81. 

')  Rordam,    Hist.   Kildeskr.  II.    400 — 12,    436 — 40.     Tegn.    o.    a.    Lande 
*/io    1569- 

1565.      Han   gjenopbyggede    Sølvesborg  og   sad    som    Lens- 
mand her  og  paa  Lykaa  Slot  fra    1568 — 1578.^) 

I  Begyndelsen  af  Krigen,  har  Jørgen  Bille,  som  da  ikke 
bestyrede  noget  Len,  uden  Tvivl  tjent  i  den  skaanske  Rytter- 
fane; men  i  Sommeren  1565  fik  han  en  selvstændig  Kom- 
mando over  nogle  Fænniker  danske  Knægte  og  en  Fane 
Ryttere  i  det  østlige  Skaane.-)  Med  disse  gjorde  han  — 
imod  Kongens  Ønske  —  et  Indfald  i  Konga  og  Albo  Her- 
reder i  Smaaland  for  at  bortlede  Fjendens  Opmærksomhed 
fra  Hovedhærens  Bevægelser  i  Halland.  Hans  Tog  strandede 
brat.  I  en  mørk  Skov  blev  han  overfaldet  af  Bønderne  i 
Smaaland  under  /\nførsel  af  Lasse  v.  Skara  og  maatte  ilsomt 
og  med  stort  Tab  trække  sig  tilbage,  skjønt  han  —  som 
det  siges  —  3  Gange  vendte  sine  Folk  mod  Fjenderne^) 
Senere  kom  den  bekjendte  Friskarehøvding  Mikkel  Gønge 
ham  til  Hjælp  med  nogle  danske  Skytter,  og  Jørgen  Bille 
bortsendte  derfor  de  danske  Knægte,  som  efter  hans  Mening 
ingen  Nytte  gjorde.  Han  fik  derpaa  Befaling  over  Bleking 
og  Skaanes  nordøstlige  Herreder  (Fers,  Gerds,  Albo  og 
Villands  H.),  og  tog  Ophold  hos  Broderen  Hartvig  Bille 
paa  Aahus  Slot.^)  Herfra  skrev  han  i  Januar  1566,  da 
Svenskerne  gjorde  det  ovenfor  omtalte  Indfald  i  Gønge 
Herred,  følgende  Brev  til  Mogens  Gyldenstjerne,  der  sætter 
os  ind  i  hans  vanskelige  Stilling:  «De  Svenske,  som  brændte 
Vandaas  og  Sandby,  lode  deres  Ord  staa,  at  hvor  længe  det 
end  drager,  skulle  de  alligevel  hid  og  brænde  Aahus  og 
dette  Herred  af,  og  ville  slaa  alle  Blegindfarere  ihjel,  de 
kunne  overkomme,  hvis  de  ikke  ville  gaa  dem  til  Haande. 
De  have  ogsaa  forhandlet  med  nogle  Herreder  om  at  hylde 
dem,  hvilket  jeg  dog  har  afværget,  især  med  et  Herred,  i 
hvilket  der  findes  en  Part,   som  ligesaa  gjerne  vare  Svenske 


')   Wad,   Breve   til  og  fra  Herluf  Trolle   og  Birgitte  Gjøe   L   295. 
^)  Tegn.  o.  a.  Lande  ^\-   1565. 

3)  Rørdam,  Hist.  Kildeskr.   II.   318.   Tegn.   o    a.   Lande    '^'/g    1565. 
*)  Tegn.   o.   a.   Lande   i'^/i«,   '^'/jo    IS^S- 

som  Danske,  dersom  de  turde  lade  dem  bemærke  To 
Bønder  ere  nylig  fundne  med  Falskhed,  hvorfor  det  er 
raadeligt,  at  der  maatte  komme  en  eller  to  Fænniker  tydske 
Knægte  herop  til  Bistand.  Almuen  vilde  blive  svarlig 
dristig  deraf;  vidste  de  dem  nogen  Hjælp,  er  der  ingen 
Tvivl  om,  at  de  jo  holde  dem;  hvis  der  ikke  kommer  Folk, 
er  der  nok  nogen,  der  gjør  Skalk  af  dem.  Der  er  kun 
kommet  40 — 50  udaf  Herredet  til  Vagthold  og  med  daar- 
lige  Værger;  kun  6  eller  7  have  Rør.  Der  bør  derfor  be- 
fales de  Herremænd,  som  have  Herrederne  i  Befaling,  at 
deres  Fogeder  selv  skulle  tage  Folkene  ud  og  følge  dem, 
saa  faar  man  baade  gode  Folk  og  gode  Værger.*^) 

Med  saadanne  Folk  var  det  et  Held,  at  Aaret  1566  og 
til  Dels  1567  hengik  uden  større  Angreb  fra  svensk  Side. 
I  Juni  1567  nærede  Jørgen  Bille  Frygt  for  et  Angreb  og 
udbad  sig  derfor  Undsætning;  hver  femtende  Mand  af 
Skaanes  Almue  og  hele  Skaanes  Adel  blev  da  opbudt  til 
hans  Hjælp.  Faren  drev  dog  over,  og  først  i  Slutningen  af 
1567  kom  det  til  alvorligere  Sammenstød.  Almuen  i  de 
østlige  Herreder  i  Skaane  blev  i  November  kaldt  under 
Vaaben,  og  i  Begyndelsen  af  December  laa  Jørgen  Bille  med 
4 — 5  Fænniker  Knægte  paa  den  sven.ske  Grænse.  Da  sam- 
tidig en  Del  af  Besætningen  paa  Kalmar  Slot  blev  draget 
bort  til  Forsvaret  af  Østergøtland  imod  Daniel  Rantzau,  be- 
sluttede Jørgen  Bille  at  gjøre  et  Angreb  henimod  Kalmar; 
men  Befalingsmanden  her  kaldte  hurtig  sine  afsendte  Tropper 
tilbage,  og  J.  Bille,  som  netop  vilde  gaa  over  Grænsen, 
vendte  derfor  om  og  lejrede  sig  ved  en  af  Grænsebroerne 
over  Mørums  Aaen.  Kort  efter  faldt  Svenskerne  ind  i 
Bleking  og  hærgede  og  brændte.  Der  blev  derfor  sendt 
300  Knægte  til  Undsætning,  og  Bønderne  i  de  tre  oftnævnte 
Herreder  fik  Ordre  til  hver  lode  Mand  at  holde  en  Skytte 
til    Jørgen    Billes   Befaling.      Endnu    i  Marts  Maaned    varede 


1)  Brevet  er  dateret  Aahus,   -=,j    1566.  Or.   i  D.  Ad.  Br.  6.  94. 

Fejden  her  paa  Grænsen,  men  paa  den  Tid  trak  Svenskerne 
sig  tilbage.  I  Maj  1568  var  Jørgen  Bille  i  Kjøbenhavn,  hvor 
han  fik  ordnet  sit  Lensforhold;  senere  opholdt  han  sig 
afvexlende  paa  Aahus  og  paa  Sølvesborg.  Paa  sidstnævnte 
Slot  var  det,  at  han  forsvarede  sig  mod  Svenskerne  i  Ok- 
tober 1569.  Det  fortælles,  at  han  skjød  saa  voldsomt  paa 
dem,  at  de  ikke  dristede  sig  til  at  angribe  Slottet.  Hermed 
ophørte    Krigsbegivenhederne    for  Blekings   Vedkommende.^) 

Som  Lensmand  paa  Aahus  Slot  var  ogsaa  Hartvig 
Bille  knyttet  til  Forsvaret  af  Skaane  og  Bleking,  men  han 
'synes  ikke  at  have  taget  nogen  nævneværdig  Del  i  Krigs- 
begivenhederne. Han  førte  1564  Befalingen  over  Hofsinderne 
og  opholdt  sig  i  Juli  Maaned  1565  paa  Varberg  Slot,  som 
han  dog  maa  have  forladt,  inden  det  erobredes  af  Svenskerne; 
thi  han  nævnes  ikke  blandt  Fangerne.  Aahus  var  jevnlig 
Samlingsplads  for  de  danske  Hære,  men  det  blev  først  an- 
grebet og  ødelagt  af  Svenskerne  28de  Oktober  1569;  men 
da  havde  Arild  Ugerup  indløst  Pantet  fra  Hartvig  Bille,  der 
derefter  forgjæves  søgte  at  faa  Fers  Herred  i  Forlening. 
Jakob  Sparre,  der  vilde  forhøje  sit  Pant  deri  med  looo  Daler, 
blev  foretrukket.  ^) 

Endnu  maa  nævnes  Torben  Andersen  Bille  som  Del- 
tager i  Skaanes  Forsvar.  1563  havde  han  hvervet  en  Fæn- 
nike  Knægte,  som  indlemmedes  i  Daniel  Rantzaus  Regiment. 
1565  kaldes  han  Oberst  for  de  dan.ske  Knægte  og  han  fik 
Ordre  i  August  Maaned  til  at  .støde  til  Hæren  i  Holland. 
Men  hans  Soldater  synes  ikke  at  have  været  synderlig  krigs- 
dygtige: thi  mange  af  dem  siges  at  have  bortkastet  Harniskerne 
og    «maaske  Rørerne»     med    og    derfor   at   være  fuldstændig 


>)  Tegn.  o.  a.  Lande,  i^/^,  28^^  1567,  ^i/^,  2S/^  1568,  =/i,.  1569.  Rørdam, 
Hist.  Kildeskr.  II.  439  f.,  2.  R.  II,  163,  193—94,  292—93,  323—24, 
337—38.     D.  Ad.   Rr.  6.  95—97- 

')  Christoffer  Gøye  til  Fru  Birgitte,  Varberg  -■[-  1565;  cLader  Hans 
Holk,  Margrethe  og  Hartvig  Bille  sige  dig  mange  gode  Nætter«.  Or.  i 
D.   Ad.   Br.   22.    5.   Tegn  o.   a.    Lande   22/^^    1568,   2°/^    1569. 

uvæbnede.  Torben  Bille  fik  strængt  Paalæg  om  ikke  at 
give  nogen  Knægt  Pas,  som  var  karsk  og  sund.  Om  hans 
øvrige  Deltagelse  i  Krigen  savne  vi  Underretning.  ^) 

I  Strelow,  Gullands  Krønike,  skrives:  «Aar  1560  kom 
ærlig  og  velbyrdig  Mand  Jens  Bille  til  Gulland  at  have  det 
i  Forlening.  Udi  hans  Tid  indfaldt  den  svenske  Fejde,  som 
varede  i  7  Aar,  hvorudi  han  holdt  sig  meget  ypperligt; 
sparede  ikke,  hvad  der  kunde  tjene  Fjenderne  til  Rædsel. 
Var  from,  gudfrygtig  og  retsindig,  meget  af  Almuen  elsket 
og  afholdt. »  Dette  smukke  Mindeord,  der  er  sat  Jens  Bille 
af  en  Mand,  som  —  selv  Gullænder  —  grunder  sit  Udsagn 
paa  Samtidiges  Vidnesbyrd,  staar  ogsaa  sin  Prøve,  naar  det 
vejes  paa  samtidige  Dokumenters  Vægtskaal.  I  de  syv  Aar, 
Krigen  varede,  forblev  han  trofast  paa  sin  Post.  Hans  Op- 
gave var  dels  at  hindre  Svenskerne  i  at  besætte  Gulland  og 
erobre  Visby,  dels  at  forsyne  den  danske  Flaade  i  Østersøen 
med  Proviant,  og  endelig  at  føre  et  Slags  Politiopsyn  i  den 
østlige  Del  af  Østersøen,  til  hvilket  Øjemed  han  havde  en 
lille  Flaade,  der  opsnappede  svenske  Fartøjer  og  Skibe  fra 
Tydskland,  der  bragte  Tilførsel  til  de  svenske  Stæder.  Den 
første  Del  af  Opgaven  voldte  ringe  Bryderi,  da  Svenskerne  kun 
én  Gang  i  denne  Krig  gjorde  Landgangsforsøg.  Flaadens 
Proviantforsyning  frembød  derimod  større  Vanskeligheder. 
For  at  der  stadig  kunde  være  Brød  og  01  i  Beredskab  til 
Orlogsskibenes  Behov,  maatte  man  fra  Kjøbenhavn  sende 
Mel,  Rug,  Malt  og  Humle  til  Visby.  Saa  vidt  man  kan 
skjønne,  opfyldte  Regeringen  i  de  første  Krigsaar  ogsaa 
denne  Pligt,  men  fra  Efteraaret  1565  af  slappedes  Energien, 
og  i  et  helt  Aar  modtog  Jens  Bille  trods  talrige  Løfter 
ingensomhelst  Tilførsel,  og  det  uagtet  der  ovenikjøbet  herskede 
Hungersnød  paa  Gulland  efter  en  mislykket  Høst  og  en 
streng  Vinter.      «Kan  jeg  ikke  noksom  undres  over,»   skriver 


')  Rørdam,    Hist.   Kildeskr.    2.    R.    II.   381 — 83,    479,    491.      Tegn.    o.    a 
Lande  ^%,  ^o/^,  ^Vio   '565- 

han    til   Mogens  Gyldenstjerne,    «at    sligt  et  Danmarks  Riges 
Ledemod,    som    dette  Land    er,    skal  være    saa    blot  og  bart 
forglemt.«      <Her  haver  tilforn  været  udi  Fejdevis  Lensmænd 
paa  Gulland,  som    have  kunnet  gjøre  Fjenderne  stor  Afbræk 
og  haver  her  haft  gode  Midler  til,  thi  Formuen  haver  været 
for    Haanden,      Jeg    vil    ikke    beniøde    Eder    med    lang    Be- 
skrivelse  af,    hvorledes    her    staar  til,    eller  hvad   jeg  af  min 
ringe  Formue  har    forstrakt  til  dette  Slots  Ophold,    efterdi  I 
vel  bedre    kunne  betænke,    hvorledes   den  er  til  Sinde,    som 
haver    et    Hus    udi    Befaling    paa    en    Udklippe,    hvor   Ingen 
kommer    og  tilfører    noget,    og   man    det  ikke  heller  kan  be- 
komme  hos    sig   selv,    end   jeg    det   skrive  kan.     In  Summa, 
det  meste,    som   her    er   til  Kjøbs    paa  Markedet,    er  Hunger 
og  Dyrtid,    saa  Gud    skal  vide,    at    kunde   jeg  bekomme  det 
herfra,    som  jeg  haver  ført  hid,    mig    skulde  bedre  nøjes  udi 
Kjøge  Krog    end    her.»      14  Dage   efter    klager   han  paa  ny. 
Han  har  haft  et  Bud  i  Kjøbenhavn,  som  er  kommen  tilbage 
uden  Svar.      «Gud  ved,   det  er  et  haardt  Kors  her;  jeg  haver 
nu  forbrugt  af  mit  eget,    baade  Penge,    Korn  og  anden  Del, 
saa  jeg  nu  ikke  selv  har  mere  og  ikke  heller  kan  bekomme 
noget    af  nogen    anden. »      Det   var   paa    denne  Tid,    at    den 
store    Ulykke    indtraf    ved    Gulland,    da    den    danske  Flaade 
forliste   paa  Visbys  Red,    og  Tusinder   af  Søfolk    fandt  deres 
Grav  i  Bølgerne.    Jens  Bille  havde  forgjæves  med  indtrængende 
Ord    foreholdt    Admiralen   Jens    Lavridsen    Baden    det    ufor- 
svarlige i  at  lade  den  store  Flaade  ankre  op  under  Gullands 
farlige  Kyst.     Hans  Formaninger  bleve  afviste  med  Spot  og 
Haan,  men  samme  Nat  gik  hans  Forudsigelser  i  Opfyldelse. 
Henved    1400  Mand    reddedes  i  Land,    og    dem    maatte   han 
nu   forsyne    med  Klæder    og  Levnedsmidler.     600  Mand    be- 
spiste  han    selv   paa  Slottet,    Resten    var    fordelt   i  Byen   og 
paa   Landet,    men    det   knappe    Forraad    var    snart   opbrugt, 
og    Hungersnød    truede.      Nu    kom    der    endelig    Hjælp    og 
Undsætning    fra    Danmark,    hvor  Flaadens  Undergang    havde 
vakt  den  største  Sorg    og  Mismod.     Det  lykkedes  Jens  Bille 

i  Løbet  af  Efteraaret  at  redde  en  stor  Del  af  Skytset  fra  de 
strandede  Skibe;  det  blev  det  følgende  Foraar  sendt  ned  til 
Kjøbenhavn.^) 

De  følgende  Aar  bragte  atter  Dyrtid  og  Mangel.  «De 
tydske  Stæder,  som  plejede  at  føre  Malt,  Mel  og  Brød  til 
Landet, »  skriver  Jens  Bille,  «have  nu  lært  Vejen  til  Sverig, 
saa  her  kommer  intet. »  Og  fra  Regjeringen  i  Kjøbenhavn 
fik  han  ingen  Hjælp,  men  kun  Bebrejdelser,  fordi  han  stadig 
krævede  Undsætning.  Man  lod  ham  høre,  at  i  forrige  Tider 
havde  Lensmændene  paa  Gulland  ikke  alene  kunnet  sørge 
for  sig  selv,  men  endog  af  deres  eget  Forraad  kunnet  provi- 
antere Flaaden,  naar  den  kom  ind  under  Landet.  Kongen 
havde  desuden  saa  mange  Fæstninger  paa  Grænsen,  der 
skulde  forsynes,  at  Jens  Bille  virkelig  maatte  sørge  for  sig 
selv  eller  i  alt  Fald  sende  Penge  til  Kjøbenhavn,  for  hvilke 
der  kunde  kjøbes  Korn  og  Malt.  I  September  1570  var 
man  dog  saa  naadig  at  sende  ham  nogle  Læster  Malt  og 
Humle,  men  ellers  er  det  en  Gaade,  hvorledes  det  er  lyk- 
kedes ham  at  klare  Skjærene. 

Den  sidste  Del  af  sin  Opgave  lykkedes  det  ham  at 
løse.  Hvert  Aar  kunde  han  sende  Skibe  og  Fanger,  som 
hans  Udliggere  havde  opsnappet  til  Kjøbenhavn  ;  han  ved- 
ligeholdt Forbindelsen  mellem  Kongeriget  og  de  danske  Be- 
siddelser i  Estland,  han  tænkte  endog  paa  at  lade  en  Flo- 
tille  angribe  de  pommerske  Sostæder,  der  drev  Handel  paa 
Sverig,  men  dette  fraraadede  dog  Kongen  ham.  Ved  Krigens 
Udgang  kunde  han  se  tilbage  paa  en  farefuld  og  trang  Tid, 
som  ved  hans  Energi  og  Dygtighed  var  forløbet  uden  større 
Ulykker.  Hans  Hustru,  Karen  Rønnow,  havde  delt  alle 
Sorger  og  Bekymringer  med  ham.^) 


')  Tegn.  o.  a.  Lande  1^/3,  '^U,  2/3  1563;  V2,  "/4.  ^'/s-  "'/t-  ''U  »564;  'Is 
1565;  V2,  ''I,,  %  "/«.  '"/s-  "/lo-  '*/n  1566;  25/^  1567.  Breve  fra 
Jens  B.  til  Mog.  Gyldenstjerne  »/g  1565,  ^/p,  ^^/g,  "/g  1566.  D.  Ad. 
Br.   4.   51—54. 

*)  Tegn.   o.   a.   Lande   '^'"'j^    1568,   i^/g    1570. 

VIII. 

EFTER    SYVAARSKRIGEN. 

I. 

Svanholm  Linjen. 

Store  huslige  Sorger  havde  ramt  Peder  Bille  og  Bir- 
gitte Rosenkrans  under  Krigen.  Ikke  mindre  end  5  Børn 
(4  Døtre  og  den  ældste  Søn  Eske)  havde  Døden  bortrevet 
1  Aaret  1565,  da  pestagtige  Sygdomme  hærjede  Landet.  I 
Krogstrup  Kirke  paa  hver  Side  i  Triumfbuen  findes  endnu 
to  Ligstene,  den  ene  rejst  over  Eske  og  Anne  Bille,  den 
anden  over  Mette  Bille.  Midt  paa  den  førstnævnte  Sten 
ses  de  tvende  Børn,  over  hvilke  Stenen  er  lagt,  udhugne  i 
fuld  Figur  i  Datidens  Dragt.  Paa  den  anden  Sten  er  ud- 
hugget en  kvindelig  Figur  i  samme  Dragt  som  paa  hin. 
Svogrene  Sten  Rosensparres  og  Lave  Broks  Død  havde  lige- 
ledes ramt  dem  dybt,  og  mange  Venner  havde  Krigen  be- 
røvet dem^). 

Peder  Bille  hørte  til  de  Adelsmænd,  som  hyppigst 
havde  maattet  hjælpe  til,  naar  den  altopslugende  Krig  tømte 
Statens  Kasse.  Saaledes  gik  han  tilligemed  29  andre  Adels- 
mænd (deriblandt  Jørgen,  Hartvig,  Erik  og  Sten  Bille)  i 
Borgen  for  100,000  Daler  til  Daniel  Rantzau,  og  kort  efter 
med  10  andre  Adelsmænd  (deriblandt  Sten  Bille  til  Vandaas) 
for  22,524  til  Ritmester  Josva  v.  Qualen.  Ligeledes  hørte 
han  til  de  Adelsmænd,  som  maatte  kautionere  for  de  store 
Summer,  Kongen  havde  laant  af  sin  Svoger  Kurfyrsten  af 
Sachsen.  Sin  Part  af  den  førstnævnte  Borgen  maatte  han 
udbetale  m^ed  3333  Daler  i  Mark  og  fik  dermed  sit  Pant  i 
Tureby  Len  forhøjet  samt  tillige  det  Gods  «som  blev  til- 
overs fra  S.   Klara  Kl.   i  Roskilde.«      1566  blev  han  forlenet 


')  Tegning  af  Prof.   Løffler  af  Ligstenen    over   Eske    og  Anne   Bille  findes 
1  Ant.-top.   Arkiv. 

med  Kallundborg  i  Stedet  for  Roskildegaard  og  sad  saaledes 
som  Lensmand  paa  et  af  Landets  vigtigste  Slotte.  I  hans 
Tid  blev  dette  Len  stærkt  forøget  med  Gods,  som  Kongen 
erhvervede  sig  ved  Mageskifte  med  Adelen^). 

Efter  Krigen  indtog  han  en  indflydelsesrig  Stilling  i 
Rigsraadet  og  ved  Hove.  Han  blev  stedse  benyttet  ved 
Underhandlinger  med  Sverig,  Hansestæderne,  Hamburg  og 
Hertug  Hans  i  Sønderjylland.  1572  blev  han  Hofmester 
hos  den  unge  Dronning  Sofie  og,  velset  ved  Hove,  var  han 
og  Hustru  blandt  Christian  IV. 's  Faddere  og  overværede  Her- 
tug Ulriks  Daab,  modtog  fremmede  Fyrster  paa  Kongens 
Vegne,  og  da  Christian  III's  Lig  i  1578  overførtes  fra  S. 
Knuds  Kirke  i  Odense  til  Roskilde  Domkirke,  fik  han  og 
Jørgen  Lykke  Befaling  til  at  føre  Ligtoget  gjennem  Sjælland  -). 

Imidlertid  bleve  hans  Børn  voxne.  Datteren  Sofie  (f. 
^/i2  1549)  blev  gift  den  13de  Septbr.  1573  med  Jakob  Sefeld 
til  Visborg,  og  hans  ældste  Søn  Olvf  Bille  traadte  1578 
ind  i  Hofsindekorpset.  Talrige  Breve  mellem  Forældre  og 
Børn  vidne  om  den  kjærlige  Aand,  der  raadede  i  Peder 
Billes  Hus^).  Herom  vidner  ogsaa  det  venskabelige  Forhold, 
som  fandt  Sted  mellem  ham  og  hans  talrige  Slægt;  ingen 
Mislyd  toner  gjennem  de  efterladte  Breve.  Peder  Bille  var 
altid  rede  med  Hjælp  i  Raad  og  Daad.  To  svenske  Fanger, 
den  bekjendte  Feltherre  Charles  de  Mornay  og  den  unge 
Erik  Lejonhufvud,  der  begge  havde  siddet  i  et  ridderligt 
Fangenskab  paa  Kallundborg  Slot,  bevarede  stedse  de  ven- 
ligste Følelser  ligeoverfor  ham  og  hans  Hustru^). 

^)  Om  Laanene,  se  Heises  Biografi  af  P.  Bille.  Laanet  til  Josva  v.  Qualen 
var  udbetalt  i  April  1574.  Sj.  Tegn.  ^/^  1574.  Om  Laanet  hos  Kurf. 
af  Sachsen  jvfr.  bl.  a.  smstds.  ^"/g  1575.  Om  Forøgelsen  af  Kallund- 
borg Len,  se  Sj.  Tegn.  29/.  1573,  s/^^  9/,^  is/^^  157^^  ir,,^  1575^  10/. 
1576,  "1  1579.  Forhøjelsen  af  Pantet  i  Tureby  og  S-Klara  Klosters 
Gods.     Conc.  i  Top.  Saml.  Roskilde  65. 

2)  Sj.  Tegn.   28;.    1578. 

3)  D.  Ad.  Br.  6.   64—65.   70—71,   75— So. 
^\  D.   Ad.  Br.  6.   54—55- 

Som  Lensmand  boede  han  selvfølgelig  paa  Kallundborg 
Slot,  men  Svanholm  var  dog  hans  egentlige  Hjem,  og  ved 
Mageskifter  —  bl.  andre  med  Erik  Bille  til  Lindved  og 
Jørgen  Lykke  til  Overgaard  —  lagde  han  meget  Jordegods 
til  sin  Hovedgaard  ^).  Peder  Bille  døde  den  17de  Marts 
1580,  og  hans  Lig  blev  ført  til  Valløby  Kirke. 

Birgitte  Rosenkrans  henlevede  sin  Enkestand  paa  V.illø. 
Ogsaa  Peder  Bille  havde  færdedes  her  og  blandt  andet  an- 
lagt nogle  Karpedamme;  men  det  var  dog  særlig  hans 
Hustru,  der  var  knyttet  til  sit  gamle  Fædrenehjem,  hvor  hun 
nu  levede  tillige  med  sine  yngre  Børn  og  sin  Søster  Mette, 
der  som  bekjendt  ejede  den  ene  Halvpart  af  Gaarden.  Den 
Ilte  Maj  1589  holdt  hun  i  Kjøge  sine  to  Døtre,  Birgittes 
og  Annes  Bryllup  med  Ove  Lunge  til  Tirsbæk  og  Johan 
Barnekov  til  Nielstrup.  En  Søn,  Ejler,  levede  endnu  1579, 
men  døde,  uvist  naar,  og  blev  begravet  i  Helligaands  Kirken 
i  Kjøbenhavn.  Sønnerne  Olufs  og  Eskes  Liv  er  blevet 
skildret  i  dette  Værks  anden  Del.  Fru  Birgitte  døde  den 
i2te  Marts   1592  og  blev  ligeledes  begravet  i  Valløby  Kirke. 


Om  Hartvig  Bille  findes  ingen  Oplysninger  efter  Krigen. 
Han  er  sandsynligvis  død  kort  efter.  1579  klage  « Peder 
Billes  fattige  Tjenere  i  Isby  Sogn  i  Halland,  som  I  har  arvet 
efter  Eders  salig  Broder  Hartvig  Bille »  til  Peder  Bille  over, 
at  Jørgen  Billes  Skovfoged  hindrer  dem  at  hugge  i  Gustret 
Skov  2). 

Jørgen  Bille  til  Eliinge  og  Vallen  overlevede  sine 
Søskende  og  døde  først  1601.  Han  havde  gjort  sig  fortjent 
i  Syvaarskrigen  og  overtaget  Sølvesborg  Len  med  Bleking  i 
Pant    for    4133    Daler    i    Mark.      Pantet    blev    indløst     1573. 


')  Mageskifte  med  Erik  Bille  "^'/j  1557  (Gaarde  i  Venslev  og  Kyndby)  og 
med    f.   Lykke   -^  ^    '5^9  (3   Gaarde   i  Venslev).    Arkivet  paa  Svanliolm. 
^)  D.    Ad.   Br.   6.   79. 
I.  50 

Krigen  havde  medtaget  Landskabet  saa  stærkt,  at  der  kun 
kunde  kræves  en  ringe  Afgift  (200  Daler)  af  Lensmanden. 
Da  Forholdene  efterhaanden  bedrede  sig,  maatte  Jørgen  Bille 
finde  sig  i  at  se  Afgiften  forhøjet,  men  tilsidst  bleve  For- 
dringerne saa  store,  at  han  ikke  vilde  gaa  ind  paa  dem. 
Jørgen  Marsvin  overtog  da  Lenet   1578^). 

Som  Lensmand  sendtes  han  1573  til  Kalmar  for  at 
modtage  11,000  Daler,  som  Kongen  af  Sverig  skulde  udbetale 
Danmark  i  Henhold  til  Fredstraktaten  i  Stettin^).  Jævnlig 
fik  han  og  Hustru  Indbydelse  til  at  møde  ved  kongelige 
Fester,  men  forøvrigt  hengik  hans  Liv  efter  1578  uden 
nævneværdige  Begivenheder.  Han  var  en  stridbar  Mand, 
der  jævnlig  kivedes  med  sine  Naboer  om  Gods  og  Penge. 
Af  Hans  Sparre  havde  han  noget  Gods  i  Pant,  som  Sparre 
vilde  indløse,  medens  Jørgen  Bille  nægtede  at  modtage 
Pengene.  Domstolen  gav  Sparre  Ret,  og  Pengene  bleve 
henlagte  i  Landkisten.  Da  Aar  og  Dag  hengik,  uden  at 
Jørgen  Bille  hævede  dem,  tilfaldt  Pengene  efter  Loven  Kon- 
gen, som  ogsaa  indkasserede  dem^).  Om  Arven  efter 
Faderen,  Eske  Bille,  yppede  han  1586  en  Strid,  hvis  Udfald 
vi  ikke  kjende^).  Da  vare  baade  Peder  og  Hartvig  døde 
og  han  den  eneste  overlevende  af  Sønnerne.  Ogsaa  paa 
hans  norske  Ejendomme  var  der  Strid.  Bønderne  klagede 
over,  at  Fogeden  forurettede  dem^).  Jævnlig  udgik  der 
kongelige  Befalinger  til  ham  om  ikke  at  besvære  Bønderne 
med    højere    Landgilde    end  Jordebøgerne    gave  Ret  til*").     I 


')  Oplysninger  herom  hos  Erslev,  Lensmænd.  Jvfr.  Tegneiser  '/.^  1573, 
''/a   1577,   "/e   1578,  -'"l^    1579- 

^;  Tegneiser  ^^/^    1573- 

3)  Tegneiser  ^8/^^   26/^    ,53,. 

*)  Tegneiser  **/^  1586.  Det  var  maaske  i  den  Anledning,  al  alle  Hr. 
Eske  Billes  Brevkister  (8  onde  og  gode,  og  flere  Skrin)  bleve  bort- 
tagne  fra   Mogenstrup   og  flyttede   til   Kbhvn.   -®  g    1589. 

^)  Sk.  Tegn.   ^^j^    1596.   af  Vidnerne  i  D.    Ad.    Br.   9.      256. 

*)  Saaledes  Tegn.   ^=j.,   1574. 

Bleking  maatte  en  Strid   mellem    ham    og  Bønderne    afgjores 
ved  kongelige  Voldgiftsmænd  ^). 

I  sit  huslige  Liv  havde  han  den  Sorg  at  miste  9  Børn, 
som  døde  ganske  unge  To  Sønner  bleve  voxne :  Peder 
og  Eske  Bille.  Af  disse  døde  den  førstnævnte  før  F'aderen 
i  Aaret  1586;  han  var  gift  med  Birgitte  Laxmand  og  efter- 
lod sig  ingen  Børn.  Eske  Jørgensen  Billes  Liv  er  skildret 
i  dette  Værks  anden  Del.  Jørgen  Bille  døde  1601,  vistnok 
henved  80  Aar  gammel,  og  blev  begravet  den  28de  Juni  i 
Voxstrup  Kirke,   Sognekirken   til   Vallen. 


.\  1 1  i  n  d  e  Linjen. 

De  to  Brødre  fra  Lyngsgaard,  Sten  og  'Je7is  Bille  have 
begge  efterladt  sig  et  smukt  Navn  dels  som  dygtige  og 
praktiske  Lensmænd  dels  som  Yndere  af  Videnskab  og 
Digtekunst.  Den  bekjendte  Digter  og  Historiker  Rasmus 
Glad  (Erasmus  Lætus)  berømmer  dem  begge  for  deres  Kund- 
skaber og  Sans  for  Digtekunsten.  At  Jens  Bille  ligesom 
Bent  Andersen  Bille  havde  Kjendskab  til  Runer,  have  vi 
ovenfor  omtalt;  Lyskander  siger  om  ham,  at  han  var  be- 
gavet med  Lærdom  og  høj  Forstand.  Om  Sten  Billes  for- 
trinlige Egenskaber  har  hans  berømte  Søstersøn  Tyge  Brahe 
udtalt  sig  i  høje  Toner.  Han  roser  hans  Dannelse,  hans  be- 
hagelige Omgang  og  Samtale.  Det  var  Sten  Bille,  der  til- 
bød Tyge  Brahe  Ophold  paa  sin  Forlening  Herrisvad  Kloster 
1 571   og  "ji,  og  her  opdagede  den   unge  Astronom   iS^ti^  nye 

',,   Tegneiser  ^^/^^   is^^    ,-y3_ 

Stjerne,  der  skulde  gjøre  hans  Navn  berømt  over  hele 
Verden  1). 

Sten  Bille  havde  under  Krigen  faaet  Herrisvad  Kloster 
i  Skaane  i  Panteforlening  for  den  Sum,  han  med  andre  Adels- 
mænd havde  udbetalt  Josva  v.  Qualen.  Pantet  blev  indløst 
I575»  og  han  havde  det  derefter  som  Afgiftsien  mod  looo 
Daler  aarlig  og  Halvdelen  af  de  uvisse  Indtægter.  I  Skaane 
ejede  han  Vandaas  og  Raabelev^);  hertil  føjede  han  1574  det 
smukke  Næsbyholm,  4  Mil  syd  for  Malmø,  som  han  tilmage- 
skiftede sig  fra  Kronen  imod  sin  Hustrus  Medgift,  Sellerup- 
gaard  i  Jylland  ^).  Han  var  en  praktisk  Mand  med  Sans 
for  industriel  Virksomhed.  Han  anlagde  et  Kalkværk  paa 
Balsbjerg  ved  Raabelev,  et  Glasværk  i  Kvinge  og  Papir- 
møllen  «Klippen»   ved  Herrisvad*). 

Man  kan  tilvisse  sige,  at  det  var  en  mangesidet  Virk- 
somhed, Sten  Bille  udfoldede,  og  hertil  kom  endvidere,  at 
han  ligesom  Farfaderen  i  en  Række  af  Aar  bestyrede  Lands- 
dommerembedet i  Skaane.  1578  maatte  han  dog  paa  Grund 
af  sit  svage  Helbred  frasige  sig  denne  Post.  I  en  Række 
af  Aar  var  han  plaget  af  en  stærk  Hoste,  sandsynligvis 
stammende  fra  Strabadserne  i  Krigens  Tid'^).  Han  bar  sin 
Sygdom  med  stor  Taalmodighed  og  plejede  at  sige:  Vor 
Herre  har  nu  straffet  mig  for  min  Skalkhed,  pas  paa,  at  han 
ikke  ogsaa  straffer  Dig.  Paa  en  Rejse  til  Kjøbenhavn  ved 
Nytaarstid    1586  tog  Sygdommen  pludselig  en   saa  brat  Ven- 


')  Jvfr.  Danske  Mag.  II.  183  Anm.  Jørgen  Dybvad  dedicerer  Sten  Hille 
sin  Bog:  Doctrina  meteorologica  tradita  et  explicata.  Hafniæ  1578. 
D.  Mag.  2.  R.  II.  III.  Andre  Skrifter  vedrør,  ham,  se  Rørdam,  Lys- 
kanders Levnet,  S.   243,   260. 

")  1559  fik  han  fus  patronatus  til  Raabelev  Kirke  og  Kronens  l'art  af 
Tienden.      Laursen,  Kronens   Skjøder,   S.   61. 

^)   Smstds.   S.    148;  jvfr.   Tegneiser  ^^^^    1574. 

*)  Jvfr.  om  disse  Anlæg,  Hist.  Tidsskr.  5.  R.  I.  488—91,  Nyrop,  Strand- 
møllen  og  dette  Værks  2den  Del  I.     S.   70,   72. 

^  I  Ligprædikenen  siges,  at  han  havde  haft  Hosten  i  19  Aar;  han  er 
altsaa  blevet  syg  1567 — 1568,  det  vil  sige  paa  Toget  giennem  Hulvejen. 

ding,  at  han  døde  i  sin  Kane  nær  ved  Nivaa  den  6te  Januar. 
I  Ligprædikenen  beskrives  hans  Død  med  følgende  Ord: 
fSom  han  var  nu  paa  sin  Rejse  til  Kjøbenhavn  i  den  svare 
Kulde,  fik  Sygdommen  Overhaand,  og  blev  han  saa  hastelig 
og  harskelig  angreben  af  Hosten,  at  den  endelig  tog  ham 
af  Dage  og  kvalte  ham.  Thi  da  hans  Vognsvend  mærkede, 
at  Hosten  overilede  ham,  holdt  han  stille  med  Hesten,  og 
han  med  andre,  som  vare  til  Stede,  raabte  højt  paa  salig 
Sten.  Da  svarede  han  dem  intet,  men  segnede  saa  sagtelig 
ned  i  Kanen  og  slog  begge  Armene  ud  fra  sig.  Da  det 
skete,  løb  en  Præstemand  fra  Lund,  som  var  i  Følge  med 
dem,  hen  og  tog  fat  paa  hans  højre  Haand  og  raabte:  «Sten, 
tror  Du  paa  den  korsfæstede  Jesus,  da  giv  Tegn  fra  Dig». 
Da  kyssede  han  hans  Haand,  saa  at  han  neppe  kunde  slippe 
den  igjen,  og  med  det  samme  gav  to  Suk,  saa  var  det  forbi 
med  ham.s  Hans  Lig  blev  ført  til  Helsingborg  og  begravet 
den  i6de  Februar  i  Kirken.  Den  pragtfulde  Ligsten,  hans 
Hustru  Kirsten  Lindenov  satte  over  ham,  er  afbildet  i  dette 
Værks  anden  Del,  hvor  tillige  hans  Enkes  og  hans  Sønners 
Historie  er  skildret. 

Som  tidligere  omtalt  vendte  Jens  Bille  1571  tilbage 
til  Danmark  ^).  Han  opbyggede  Lyngsgaard.  som  han  nu 
kaldte  Billesholm,  kjøbte  Vramsgaard,  som  han  lagde  til  sin 
nye  Hovedgaard,  og  tilbyttede  sig  1575  af  Kronen  Vrejlev 
Kloster  i  Børglum  Herred  for  Allindemagle.  Saaledes  gik 
Slægtens  gamle  Sæde  ud  af  Familiens  Hænder;  men  det  maa 
dog  tilføjes,  at  man  sporer  intet  til,  at  det  har  været  beboet 
af  nogen  af  Sten  Billes  Efterkommere,  og  maaske  heller 
ikke  synderlig  af  ham.  Jens  Bille  var  endnu  i  sine  kraftigste 
Aar,  da  Døden  bortrev  ham  45  Aar  gammel  den  28de  April 
1575  paa  Billesholm.  Han  ligger  begravet  i  Vram  Kirke. 
Hans  Hustru,  Karen  Rønnow,  med  hvem  han  havde  faaet 
Hvidkilde  i  Fyn,  overlevede  ham  i    17  Aar.     Hun  døde  4de 


^)  ^^/g    1572   faar  han   Kvittans  paa   GuUands   Len.      Sk.   Reg.    -'^,9    1572. 

April  1592  paa  Nakkebølle  og  blev  begravet  i  Egense 
Kirke.  De  havde  9  Børn  tilsammen,  hvis  Liv  er  skildret  i 
dette  Værks  anden  DeP). 


Vi  have  nu  fulgt  Bille-Ættens  Historie  fra  dens  første  sagn- 
agtige Begyndelse  til  dens  Højdepunkt  af  Magt  og  Rigdom. 
Fra  Solbjerggaardens  uanselige  Borgplads  have  vi  naaet  til 
Allindemagle,  Lyngbygaard,  Søholm,  Svanholm,  Lyngsgaard, 
Vallen,  EUinge,  Vandaas  og  Raabelev.  Og  fra  Ærkebiskop 
Peder  Lykke  og  gjennem  Torben  Bille  og  hans  Sønner  har 
Vejen  gaaet  til  den  Gruppe  af  mærkelige  Mænd,  der  med 
Ove  og  Eske  Bille  som  Midtpunkt  have  sat  blivende  Spor 
i  et  af  de  for  vor  historiske  Udvikling  mest  afgjørende  Tidsrum. 
Jeg  haaber,  at  disse  Livsskildringer  af  en  Række  ypperlige 
Mænd  maa  bidrage  til  at  fremelske  Mindet  om,  hvor  stor 
Betydning  denne  ældgamle  Slægt  har  for  vort  Fædrelands 
Historie. 


Om  Jens  Bille,  se  Carlsen,  Efterrein.  om  Gamlekjegegaard,  S.  85 — 94. 
Laursen,  Kronens  Skjøder,  S.  154.  Tegneiser  ^j^  1573.  Ejler  Brocken- 
hus'  Antegnelser,  S.  36.  Jvfr.  om  Sørgedigte  i  Anledning  af  Jens 
Billes  Død,  Rørdam,  Lyskanders  Levnet,  S.  307,  Anm.  3. 


50  L. 

10  f.   11. 

107    - 

12  f.  0. 

108    - 

5  f.  0. 

Trykfejl  og  Rettelser 

til 

iste   Del. 


Peder   Lykke  har  studeret  i  Paris.     Jvfr.    Daae. 

Povl  Bille   nævnes    1410.      D.   Ad.   Br.   35.   24. 

^■'/o    1486    tilstaar   Roskilde    E)omkapitel  Herluf  Bille    en 

aarlig    Indtægt    af   den,    som    faar    Rollerup    efter    ham. 

Sandvig,   Peder  Svaves  Levnet  S.    75 — 76. 

112     -     12   f.   11.     For   1430  læs   1440. 

134  8    f.   o.      Holger  Holgersdatter  Krogenos,  læs:   Holger  Krogenos's 

Datter. 

171     -       7   f.    n.      Torben    Bille    nævnes    første    Gang    1423.       Rigsarkivet. 
Reg.   52.      Kvitteringer  og  Afkald   Nr.    20. 

274     -        I    f.    n.      Tilføj   Aar    1508 

275.  Peder  Billes  Testament    findes    i   D.   Ad.   Br.   6.    123.    og 

Jordebogen   over  Skiftet   efter  ham.      Smsteds  6.    1 12. 

290     -       6   f.   n.     Hans   Bille  1.   Anders  Bille. 

310    -       6   f.   n.      ra,   læs:   fra. 

319     -     15   og    16  f.   o.      Esge   Bille  1.   Eske   Bille. 

33!     •     13   f.   n-      den,  læs;   det. 

349     -       I    f.   n.      Tilføj:    Kirkeh.   Saml.   3.   R.   III.   343 

356  3-4.        Læs:    som    den    31te   Oktober    blev  døbt  hos  Bedstefor- 

ældrene paa  Eliinge  og  opkaldt  efter  Farfaderen. 

359     "     17   f-    n.      Gavebrev   1.   Forleningsbrev. 

381.  Erik   Bille    døde  ^'^\j    15 18    og  ligger  begravet  i  Antvor- 

skov  Kloster.      Mindesmærker   fra  Antvorskov. 

383     -       2   f.   o.      For    1505    læs    150S. 

386     -      II    f.    n.      For    1533   læs    1523. 

426    -       9   f.   o.     Tilsidesættelsen,   læs:   Tilsidesættelsen. 

447     -     16  f.  o.     Thot,  læs:  Thott. 

-  472 

-  476 

-  477 

-  497 

II  f. 

-  500 

10  f. 

-  500 

13  f- 

-  5<-'o 

5  f- 

-  5c^3 

4  f- 

•  531 

6  f. 

•  550 

'3  i- 

-  595 

13  f- 

611 

15  f. 

-  672 

16  f. 

-  675 

15  f. 

■  687 

6  f. 

-  701 

19  f. 

-  703 

9  i- 

o.  tii,  læs:  til. 

n.  Eru,  læs:   Fru. 

n.  Inbyggerne,   læs:   Indbyggerne. 

o.  Grjodsen,  læs:  Gjordsen. 

o.  Brunsberg,   læs  ;   Braunsberg. 

o.  do.  -  do. 

n.  do.  do. 

o.  Skotterne,  læs:  Skotserne 

n.  Egter,  læs:  Ejler. 

n.  og  at  han,  læs :  og  han. 

n.  Trud  Ulfstaad,  læs:   Trud  Ulfstand. 

o.  afgjorte,   læs:   afgjorde. 

n.  Gyilenstjerne,  læs:   Gyldenstjerne. 

n.  Krummedige,  læs:  Rud. 

n.  Pernille  G.,  læs:  Sybille  G. 

n.  Johannes,  læs:  Johanne. 

n.  et  1  skal  opflyttes  til  blev. 

o.  nødvendiggjorte,  læs:  nødvendiggjorde. 

Aabenraa   Slot  337. 

Aabo,  Finlands  Hovedstad,  314. 

Aage  Hansen,  299. 

Aahus  456,   543,   723,   779. 

Aakjær  467. 

Aalandsøerne  307. 

Aalborg  335,   588. 

Aalf  (AUodie)  34. 

Aalholm   506,    509,   535,   590. 

Aarhus  Stift  102,  Kapitlet  102 — 104. 

Abrahamstrup  18S — 90,  2l2,2i5f., 

267—288,   311,   325. 
Aaby,  Sk.   23. 
Adelen    under    Grevens    Fejde    575, 

dens  alm.   Vilkaar  222   f.,   679. 
Adelsjagten   1535—595- 
Adermann,   Henrik,   581. 
Aggershus  460  ff.,    490,    608,    761. 

Klavs  522. 
Albo  Herred  502. 

621,   697. 
Albrecht,      Hertug     af     Mecklenborg, 

531,    565   f.,    569,    589,   595,   624. 
Algudsen,  Kjeld  Nielsen,    138. 
Allinde  33,   304,  401. 

Allindemagle  i   Sjælland    10,  92  f., 

111,  120,  163,  174,  191,  199, 
264,  401,  406,  542,  766,  769, 
7S9. 

Alunbeck    147. 

Ambrosius   Bogbinder  569,  576. 

Andermann,   Henrik,   581. 

Anders  Hansen  441.     Jensen   188. 

Anders  Jensen  af  Vallekilde   107. 

sent. 

Aqua   vitæ  477,   511,   642. 
Arcimboldus,     pavl.     Legat,     349, 

404. 

21.    170,   554. 

Arreskov   298,   330. 

Baad,  Anne  160.     Arvid  160.     Tale 

160,  250  f. 

Baden,  Jens  Lauritsen,  7S1. 
Bagge,   Magdalene,  499.     Stig,  492, 

581,  628  fif. 

422,     430,     500,    552    f., 

665   f.,   752. 

Hertug     305,     317,     336, 

351,  409,  6io,  661,  701, 

764. 

Frederik  IL,  Konge   772. 

»  af  Pfalz,   Clir.  II. s  Sviger- 

søn 610,  650. 

Friis,  Henrik  273.  Jesper  748. 
Johan  477,  552,  596,  619,  623, 
626,  649,  661,  676,  682,  687, 
696,  735.  751.  75^-  Jørgen 
435,  531,  567- 

Frille,  Anne  165.  Eggert  165, 
173,  188,  206  f.,  210  f.,  214  f., 
226  f.,  23S,  732.  Ermegaard 
Johansdatter  165.  Eggertsdatler 
165,  206,  226 — 31,  235,  240 — 69, 
386  f.,  524.  Frellav  165.  Johan 
165,  217,  245. 

Frillenavnet    16. 

Frolich,  Sebastian  449,  452  f. 

Frøslevgaard  i  Stævns  H.  3S7. 

Fucbs,  Kasper  741. 

Fugledemagle  i  Sj.    145. 

Færke,  Jakob  Villesen  til  Kjeld- 
kjær 245.     Povl  Jepsen  240,  245. 

Gad,  Hemming  299,    306  ff,  315. 
Galen,  Gyde  Torbensdatter    113  ff., 

116,     133.      Inger    Torbensdatter 

(1396)    113— 16,   120,  125  f.,  150. 

Torben     Pedersen      113    f.,     118, 

123,     235.       Thyra     113,      119. 

Tue  114. 
Galle,     Hr.    Olaf   460.       Christoffer 

766.     Gude  632. 
Galt,    Ebbe    20.       Mogens   Ebbesen 

177.     Peder  Ebbesen  618. 
Gavnø  713. 
Geed,  Oluf  140. 
Gedde,  Jon   134. 
Gedser  Gaard  507. 
Gercken,    Joachim,     lybsk     Borgm. 

607. 
Gertrud   Pedersdatler,   se   Grubbe. 
Gjedde,  Hr.  Niels  292. 


Gjedsholm  i  Sk.  604. 

Gjelstrup  i  Sj.   505,  657. 

Gjorslev  i  Sj.   250  f. 

G  j  ør  vel    Fadersdatter,  Fru  88,   100. 

Gladsaxe  402,  501  ff.  300,  325,  664. 

Glad,  Rasmus  787. 

Glimminge,   Skaane,   544. 

Glob,  Anders  490,  494,  508,  562, 
642.  Else  21,  155  f.  Niels  402. 
Trud  Jensen,  Ærkedegn  i  Lund, 
156,    158. 

Godow,  Anders  Pedersen  i78f.  Oluf 
Pedersen  177 — 79.  Peder  Olufsen 
178. 

Grand,  Jens,   Ærkebisp,   24. 

Gregor  X.   23. 

Grevens  Fejde  533  ff. 

Griis,  Gundel  251,  525.  Joachim 
160.     Peder,  Fgd.  i  Slagelse,  40. 

Grim,  Timme,  239. 

Grip,  Niels  Bosen  257—62,  279, 
288,  294,  300,  307,  314. 

Grubbe,  170,  188.  Anne  144,  164, 
170.  Cecilie  Jensd.  178.  Gertrud 
92,  112 — 116,  119,  121 — 22.  Lau- 
rids 664.  Niels  121,  159.  Peder 
112,   121  f.     Siverd  528,  602. 

Gudme,  K.  i  Fyn,  9. 

Gu  i  do,  pavelig  Legat,  23. 

GuUand  129,  255,  316,  402  f., 
447  f.,   526,  769,   780  ff. 

Gumsehufvud,  Gustav  Karlson 
218 — 220,   244,  253  f. 

Gundel,  se  Griis. 

Gunderslevholm  i  Sj.  671,  675. 

Gumstrup   730. 

Gurre  Slot  56. 

Gustav  Vasa  314,  416,  447,  514, 
526,  547  f.,   587,  603,  739,  761. 

Gyestorp  Gaard    138. 

Gyldenløve,  Lucie  498.  Margrethe 
458.     Niels  458. 

Gylden  stjerne,  Anna  240,  270, 
276,  303,  315.  398.  Anders  586. 
Axel  324.  Christian  759.  Chri- 
stoffer (o :  Erik)  629.  Erik  290, 
611,  673.  Henrik  Knudsen  173, 
240,  246,  260,  275,  282  f.,  287, 
296,  305,  311.  331.  337.  344. 
347,  353.  386,  504,  520.  Jørgen 
730.  Knud  Henriksen  241,  324, 
411,  477,  600,  676,  738,  766. 
Knud  Pedersen  167,  251,  290, 
346,  429,  525  f.,  529  f.,  536,  543  f., 
553.  560,  577,  581,  592  f.,  600, 
644,  711.  Margrethe  525,  644, 
736.  Mogens  460  f.,  490,  541, 
583,  702  f.,  748,  774,  777,  78 1. 
Otte  682.  Peder  Nielsen  192, 
240,  244.  Sybille  675.  Predbjørn 
760. 

Gyncekin  Slægt  35 — 37.  G.  Klav- 
sen  af  Falkedal  35  f.  Henneke 
36,  45-  Jacob  36.  Klavs  36. 
Jvfr.   Mule. 

Gønge  Herred  234,   773  f.,   776. 
»       ,  Mikkel  777. 

Gør  s  ting,    Morten    91.       Navne  91. 

Gøye,     Albert    500,    5S0,    647,   670, 

695.  Anders  159.  Axel  571,  586, 
595.  Birgitte  731.  Ellen  159, 
751.  Eskild  239,  260,  325,  675, 
743.  Henrik4i2,  447,  523,  S29f., 
532.  Herluf  Pedersen  138,  192, 
194.  Ida  334,  750.  Knud  394. 
Mette  598,  640.  Mogens  334, 
344,  361,  383.  41I-  425.  428, 
443,  460  AF.,  472,  477,  506,  514, 
520,  523,  557  ff.,  561,  565  f.  580, 
585,    588,    605,    608,    676,    6S9, 

696.  Oluf  177.  Peder  194.  Per- 
nille 640.  Sophie  506,  601,  637  ff. 
Sten   138,    194. 


Haandfæstninger,  Kongens,  342  f. 

Hack,  Anders  355,  394,  396.     Hille 

737.      Lene    737.       Mogens    217, 

272.     Niels  37,  286,  309  f.,  313, 

394.  396.     Slægten  311. 

Haffn  (d:  Hagen),  Christiern  V.,  260. 

Hagenskov  345.  353  f-,  377,  43°  f-. 

434  ff-.  445,  456. 
Hald  Herred  351. 
Halfwegge,  Jakob  27. 
Halland  291,  591. 
Hallelev,  Sj.,  28,   38,  43,    162. 
Halmstad    173  f.,  299,591.     Herred 

696. 

Hans,     Kong,     220  ff.,     260,    266  f., 

276   ff.,      2S6  f.,     292,      305, 

309,     312,    318  f.,     321     (og 

Fru  Edel  326),  336,  383. 

»      ,    Prinds  t.  D.,   360,    425,    530, 

555,  566—742. 
»      ,    Bisp,   609  (jvfr.   Reff). 
»  Anderson.      Herredsfoged     p. 

Fyn,  367  ff.,  442  ff. 
»  Eriksen,    n.    Lensmand,     Bo- 

hus,  546. 
»  Henriksen,     Ove     Billes    Se- 

kretær,   S,     622,     644,    646, 
658,  695. 
»  Madsen,  Væbner,    138. 

>  Mikkelsen,  Magister,    753. 

»  Willumsen,  Gavnø,  650,  680. 

Hansestæderne  286,  300,  319. 
Harald,  Marsk  (1246),  22. 
Hardenberg,      Anne      753.         Edel 
752.    Jacob  377,  412,  435  f.,  524, 
666.     Joakim  752. 
Hase,   Oluf   134,    137.     Birgitte    137. 
Hastrup  Slot,  J,,  95. 
Hatteberg     (nu    Rosendal)     i    Har- 

danger  499. 
Heddinge,   K.,   21 1  f. 

Hedvig,   Prins,  af  Brand.,    173. 
Helene,  Esbern  Snares  Enke,     1 10. 
j       ,  Sten  Basses  E.,   154. 
B       ,   Prinsesse,    1 13. 
Helgeland  494. 
Helsingborg  Slot  232  —  236,    289, 

309  (Sortebrødre  KL),    594,   714. 
Helsingborg  Slaget   534,   595. 
Helsingør  351. 
Hennekinus  Pedersen  37. 
Henning  Tuesen  af  Østrup  44. 
Henrik  IV.,  Kg.  af  England,   53—63. 

»        Jensen   217- 

»        af  Odem  56. 

»       Abbed  i  Esrom,  292. 

>        Christiernsen,   Abbed   i  Sorø, 
671. 

»        Fyrste  af  Braunschweig,  305. 

»        Fyrste  af  Meklenburg,   305. 

i        Fyrste  af  Liineburg,  305. 
Herberstein,  Sigmund  v.,  346. 
Herluf  Nielsen  af  Englerup  39. 
Herredag  i  Kjøbenhavn  563  f. 
3  i  Odense  418  f. 

»  i  Roskilde  474. 

Herrisvad  Kloster  768,   787  f. 
Hesleskov  438. 
Hickeberg    (Hackeberg)    i    Skaane 

178  fir.,  379,   544. 
Hincekin  fan  Ørs   i  EUinge  45. 
Hjort,  Nicolaus  33,    iii. 
Hof  sinder   150  f. 

Holbek,  Johannes,  Abbed  i  Antvor- 
skov, 92. 
Holbæk  325,  380  ff. 
Holk,  Laurids,  Borgmester  i  Norge. 

750. 
Holzapfel,  Johan  754  f.     Gert   756. 
Hune  Mølle,  Sj.,   12. 
Hvedholm  753. 
Hvid,  Jens  399  f.     Niels  726. 
Hvidkilde  789. 


Hvidtfeldt,   Christoffer   634,    714. 
Hastesko,  Jacob  Henriksen   775. 
Høgebro   551. 
Høg,    Just    766.        Niels    384,    394, 

402,  435. 
Højby   (o:  Nyborre,   Møen)   318. 
Hørby,  Sj.,    144,    162. 
Høyer,   Herman,  Kjbmd.,  446. 


Impe  Niels  Tygesen    44. 
>       Sidsel  44. 
»       Tyge  44. 
a       Tyge  Esbernsen,  44  f. 
Ingeborg,   Hertuginde,    1 13. 
Ingelstad,  H,  502. 
Inger,  Frue  til  Østraat,  458,  472  f., 

489,  491,  493.  49S. 
Ingver    Karlsen,    Rdmd.    1  Roskilde, 

40. 
Isabella,    Kejser    Carl   Y.'s    Søster, 
344- 

Jacob  Guthmundsen  36. 
»       Hansen  240. 

>       Jensen  af  Abrahamstrup    214. 
»        Mortensen,     Prior     i    Antvor- 
skov,  24S. 
»        Nielsen  af  Vognserup  47. 
»        Nielsen  i  Sømark   185. 
j        Konge  af  Skotland,  301,327, 

505- 
J  ae  o  bus  240. 
Jemteland  480,  49S. 
Jep   Monsen,   Foged,    176. 

>      se  Jacob. 
Jerestad,  H.,  502. 
Jernskjæg,  Anders  Pedersen  265. 
■•>  ,  Anne  Pedersdatter   124. 

«  ,  EdelMikkelsd.  265— 69. 

284  f.,    288,    298,    306, 
326. 

Jernskjæg,  Jens    Pedersen,     Bisp    i 
Roskilde,  265. 
>  ,   Lavrids   330. 

1  ,   Mikkel  Andersen   265  f. 

,  Peder  265. 
Jens   Andersen,    Bisp   i  Roskilde,   123, 
297. 
»      Andersen,  Biskop  i  Odense,  (se 

Beldenak). 
»      Bang  368. 

>  Ovesen,   Bisp  i  Odense,  91. 

>  Stisen,    Landsdommer    i   Fyen. 

443- 
Jersøre    180. 
Jernløse   »63. 

Jessen,  Bastian  v.,  589,  594,   59S. 
Joachim  Beck  714. 

»  af  Brandenburg    230,    301, 

305.  313- 
Johan  Frederik  af  Saxen   57S. 
»        af  Høya  513. 
"       Jepsen,  B.  af  Roskilde,  339. 
>        XXIII,  Pave,  66. 
»        Nielsen  af  Kragerup   27. 
»        Skondelev,  B.   af  Slesvig,   67. 
Johannes  Andersen  af  Solbjerg  27. 
»  Boesen,    Kannik  i   Rosk., 

116. 
»  Jonsen   27. 

»  Pedersen,    Ærked.     i    R., 

81,    105. 
>  Povlsen.    Ærked.  i  Lund, 

96. 
»  Tuesen  47  f. 

'  Vilhelmsen,  Kantor  i  Lund, 

96. 
Jordebog  471. 
Jude,  Niels  528. 
^      Severin   508. 
»     Truels  480. 
Judelejet,  Møen,  391. 
Jul,   Christian  646. 


Jul,   Ellen    V'incensd.   754. 

»    ,   Iver  603. 

"    ,  Jens   646. 

»   ,  Jep  240. 
Jungshoved   Slot   640. 
J æderen  494. 

Jøns  Bengtsen,  Ærkebisp,  209. 
Jørgen  Hansen,    Lensmd.   i   Bergen, 
4S4,  491. 
>         Henningsen  443. 


Kaas,  Abel  (Sparre  Kaas)   759. 
Kalby,  Sj.,  26. 
Kalf,  Johannes   27. 
Kalle  have  Len  561,  742. 
Kalmar  289,  293,  299,  301  fF.,  306  f., 

323.   77S. 
Kallundborg  317,  6i2,   784. 
Kanslerembedet  340 — 342. 
Karl  V.,  Kejser,   526,  610,  698. 
»       VI.,  Konge   af  Frankrig,   54. 
»       Knutsson,   Kg.   i  Sverig,   209 — • 
216. 

Kjørning   753. 
"       Nielsen   af  Hørby  35. 
Karleby    123. 

Karlsborg,   Fæstn,   i  Vigen,   550. 
Karmeliterne  i  Nyborg   183. 
Karmsund  494. 
Karsholm    105. 
Kastelholm  Slot  307. 
Katharina,   Karl  Nielsens,   35,   37. 
»  ,   Pedersdatter  44. 

>  ,   Prinsesse   55. 

Kiel  305. 

Kimmerslevmark   272. 
Kind  by  eller  Kindholm,   Sjæll.,    184. 
Kjelleklintegaard,   Sjæll.,    l6i  f. 
Kjærsgaard   199,  275,  663,  665. 
Kj  øbenhavn  ,     Provincialkoncilium, 
82— 84. 

Kjøbenhavns  Belejring  (1523)  447. 
(1535)   602,   612  f. 

»  ,  Billegaarde    191. 

»  ,  Fredslutn.  1509,  315. 

■>  ,   Herredag    1533,  553. 

,  Rigsdag   1536,  615. 

»  ,  Slot  104  f.,   325,  351. 

Klavs  Gjordsen  477,  482  f..  518. 
Klemens,  Pave,   53S. 
Klement,   Skipper,    521  f. 
Klingenbeck,     Jørgen     651,     653, 

684,  697  f.,   73 S  f. 
Klippinger   513,   775. 
Knabstrup  p.  Sjælland.   244. 
Knardrup  Kl.    11 1. 
Knob,     Laurids,     159  f.,     250,    507. 

525- 

Knud,  Hertug  af  Laaland,  iio,  113. 
s  Alfsøn  2S6,  2S9,  293,  296. 
»        Nielsen  i  Vedfuglebjerg  42. 

Kock,  Jørgen  (jvfr.  Mynter  og  Møn- 
ter), 321,  468,  568,  573,  576, 
583-   595>   626  f.,   712,   718. 

Koffart,  Bernth  (Berndt  v.  Koffarde) 
590,   605,   630. 

Kolding,    Slot    og    Len,    412,    510, 
586.      58S,      601,      638, 
743- 
»         ,    Set.     Jørgens      Hospital. 
50S,   63S. 

Kongevalgs  Udsættelse  til  1534, 
558. 

Konghelle  550. 

Krabbe,  Bent  188.  Erik  604,  654, 
671  f.,  747.  Giævert  260.  Jens 
41  f.  Kjeld  644,  646,  652,  670. 
Xiels  711.  Olivia  683.  Tyge 
232,  281  f.,  322,  324,  395,  407, 
409,  416,  435,  460,  477,  483, 
500,  521,  523,  527,  537,  544, 
564,  568,  577,  583,  589,  595  f., 
616,  621,  652,  68 1  ff.,  737. 


Krafse,  Eiler  710.  Hans  435, 
461,   526. 

Krapperup  205,  399,  401. 

Krigen   1506 — 09  302  ff. 

Kristine,  Dronning,  220  f.,  266  f., 
283  ff. 

Krogen,  Øresunds  Fæstn.,  592,  612. 

Krognos,  Ane  Olufsd.  399.  EUine 
242,  40  X.  Holger  134.  Magda- 
lene, 205  f.  Movrids  Olsen  251. 
604.  Oluf  Stisen  205,  250 — 52, 
259,  303.  Pernille  303,  312,  397, 
520,    745.     Stig  Olsen  204.    401. 

Krogstrup  Kirke  645,  660,   783. 

Kroningsherredag  425. 

Krukow,  Johan,  489,  492. 

Krummedige,  Anne  672.  Erik 
132,  565.  Hartvig  355,  Henrik 
2S9,  295  ff.,  305,  311,  319,  321, 
324,  355  i;  378,  394>  396,  407. 
416,  429  fif.,  435,  454,  459,  464, 
474.  476,  546.  Sophie  297,  355, 
378,  454.  503,  511,  582,  604 
638,  647,  654  ff.,  669—685. 

Krumpen,  Marine  147.  Otto  541, 
565,  626,   746.    Stygge  435,   585. 

Kruse,     Peder,     Ærkebisp    i    Lund, 

75,  87. 
Kullen  235. 
Kwandløse   163. 
Kysel,  Jost  5S1,  (Kusel)  584. 
Kønigsmark,  Hemming  67. 

Landskrone   519,   545,   577,  604. 
Lang,    Peder   til  Vallose,    159,    161, 

166.      Anne    159,    160. 
Lange,  Johan  Iversen,   Ærkedegn    i 

Aarhus,  84. 
Lavrids  Nielsen,   Dekan,   89. 
Laxmand,  Birgitte  787.  Hans,  Degn, 

senere  Ærkebisp  i   Lund,    81,  88. 

Povl    (Rigshofmester)     43,      171, 

260,  279  f.,  286  f.,  2S8,  292 — 98, 
402. 

Lejonhufvud,   Erik  784. 

Leyel,  Sander,  Øresunds  Tolder,  697. 

Libors  Haj    578,   605. 

Lillø  i  Skaane  204,   544, 

Limbæk.  170.  Borkvard  95.  Lene 
21.  Magdalene  169  f.  Mette  37. 
Otte   169. 

Lindenov,  Christoffer  Johansen  766. 
Kirstine   767,    789. 

Lindved   Linien   665. 

Litle,  Else  20  f.  Jon  23.  Peder 
482. 

Lodehat,  Anders  Jensen  124.  Peder 
Jensen,  Biskop  i  Roskilde,  39,  51, 
53,  65,  93,  95. 

Lofoten   494. 

Lolland  321. 

Lund  85  f. 

»       Domkirke     23,     63,     85 — 88, 

96,    137,  288. 
s        Domkapitel  80 — 81,  89. 
^       Kapel  88  f.,  96,   ioo. 

Slag,  519,  545. 
»        Ærkesædet,   76 — 79,   85  f. 

Lunde,  Hans,  Folkefører,  374,  445. 

Lundegaard,  Slot,  618. 

Lunge,  x'Vnders  Jepsen  37,  51,  67, 
93,  122,  175.  Anders  Olufsen 
93.  Anne  156.  Benedicte  Johans- 
datter  141  — 143.  Birgitte  Johans- 
datter  142.  Folmer  Jepsen  37 
Jacob  Olufsen  36  f.  Johan  Oluf 
sen  141  — 143.  Niels  Jepsen  37 
Niels  Jacobsen  51.  Otte  143 
Oluf  122,  188,  676.  Ove  175 
178,  603,  676,  785.  Ove  Vincent- 
sen 409,  460.  Sidsel  Ovesdatter 
175  ff.,  196,  201,  204,  211  f., 
215,  240  f.,  246,  263  f,  Tyge 
175   f.        Tyge     Vincentius     302. 


Vincents  457,    469  f.    475  ff.,  479. 

482,    493,    500,    552,     57S,  586, 
608  ff.,  630. 

Lungegaarden  i  Bergen  471,  484, 

497- 

Liibeck  72 — 74,  315  ff.,  568  ff., 
582  f.,  584,  603,  606  f,  613. 

Liibtz,  Slot  i  Mecklenburg,  599, 
625. 

Lydike  Jensen  af  Frederslev    147. 

Lykaa  Len    542,   776. 

Lykke,  Anne,  735,  745  f.  Erik  668. 
Hans  251.  Helvig475,  579.  Iver 
683.  Jacob  275.  Joachim  347, 
409,  465  f.,  470,  475,  620,  654 
682  f.,  686  f  Jørgen  678,  699, 
735-  746,  771,  7S4  f.  Karen 
475>  497,  654,  665,  671,  682 
—84,  711.  Niels  470,  478  {., 
489  f.,  493,  497,  541,  552,  609, 
630,  633.  Peder  til  Nørlund  354, 
438,  540,  658,  735.  Sophie  666. 
752. 

Lykkeholm,  Fyn,    178,    182,  226. 

Lyng,  Jens,  Kantor  i  Aarhus,    104. 

Lyngbygaard,  Sk.,  28,  ii4f.,  i3Sf., 

544,  766. 

LyngsgaarfT   200,    402.    542,   544  f. 

766,   769,   7S9. 
Lys  kan  der,  Klavs,  Præst,  7,  400,  f, 

545,  765- 
Læge,  Hans  36S. 
Læspe,   Erik  52. 
Lødese   547. 

Løvenbalk.  Laurids  275.  Marine 

Tønsberg  1   Norge   749. 
Torning  Slot  337,   607. 
Tøste  Nielsen   af  Flynder  95. 

Ubberup   648. 

Ugerup,  Aage  726.  Arild  779. 
Arvid  594,  757.  Axel  416,  541  f. 
Erik  489,  632.      Henrik  749. 

Uggerslevgaard,  Fyn,    165.    168. 

Ulfeldt,  Hans  Siisen  528.  Helvig 
668.  Klavs  Eggertsen  512.  Otto 
Andersen  447,  638,  735.  Otto 
Sligsen  493,  518,  543,  57 t,  578. 
Peder  Nielsen  137.  Peder  Jacobsen, 
Bisp   i   Roskilde,   51. 

Ulfstand,  Birger  501.  Else  760. 
Gregers  191,  192,  195,  240,  2435, 
305,  726.  Holger  526,  592,  616, 
675.    Holger  Gregersen  378,  395  f, 

592,  604,  616,  675.  Holger  Hen- 
riksen 146,  148  Jacob  Gertsen, 
Ærkebisp,  87.  Jens  303,  306  ff., 
314,  316,  322.  402,  543,  767. 
Kirstine  191.  Kristense  543. 
Lisbeth  139,  506,  543,  614,  765. 
Oluf  Holgersen  546.  Sidsel  543. 
Trud   Gregersen    526,   550  f.,    591, 

593,  616,  630,  634.  6S1,  735, 
763- 

Ulph,  Generalkonfessor  i  Yadstena 
Kl.,    126. 

Ulstr  up,   Sj.,   27. 

Upsala  541. 

Urne,  Christofter  746.  Johan  463, 
470,  514,  572,  576,  626,  Jørgen 
'55:  '59-  Klavs  536.  Lage  155, 
159,  4'2,  417,  424,  427,  435, 
514. 

Uttenhof,  Wolfg"ang  v.,  461,  477, 
517,    e,20,   712,    741. 

Vadsleiia,   Bngiltinerkloster,    126  f. 
Valdemar   Sejer    113  ff. 

>■  Atterdag      28,       3_^ — 34, 

3'7- 
Vk  alkendorf,  Erik,  Ærkeb.  i  Irond., 


I  33°:    3^3-     Hans    438.     Henning 

(  443- 

Wallen    i    Halland    297,    355,     591, 
I  614,   651,   669,   680. 

i    Valløby,  K.  i  Sjælland,  9.   785. 

Vandaas  545,  651^   766,   775. 

Varberg   591  ff.,   612,   751,    779. 

Vardenberg,   Frederik,    154,    187 

Vardøhus  480. 

Weisinger  701. 

Vendsyssel,   Opstand    1534.   600. 

Ven  siermand ,     lohan    221       førgen 
602. 

Vesteraalen   494. 

Vestergarn   Havn  449.    -Holm  516. 

Vestergøtland   291. 

Vesterstad  i  Skaane  325,    540,    542. 

Veze,  Johan  338,   535,   538,   713. 

Viborg  Kannikedømme   562. 

Wickede,   Thomas  v.,   446. 

N'idskøfle,   Sk.    134,    138. 

Wiffert,   Axel  775.      Christence  726. 
Tønne   543. 

Vigen   547  f.,    761. 

Villumsen,   Hans   251. 

Vi  nst  rupgaard   i    Flakkebjerg    726. 

Visborg,   Gulland,    136,  448. 

Visby,  Gulland.  448. 

Wisch,  Hartwig  v.  d.,   507.    Jørgen 
507,    518.        Siverd     522.       Wulf 

543- 
Vitzlav,   Greve,   81. 
Voer  Kloster  429. 
Vordingborg  Slot,    Len    288,    311, 

313.   325.   574.    598.   602.   624. 
Vormordsen,  Frands  531,  583,  668, 

75'- 
Vrani,   Skaane,  405  i.,   769,   780. 
Vreilev  Kloster   751.    789. 
Wullen wever,     Joachim    605.      Jo 

han   606.      Jiirgen   569.    5/4,    591, 

595- 

Væ  594.  Æblet  ved,   Sj.,  27,  43,  46.   162. 

Væbner,  Torkild  Pedersen    133.  '    Æresdom  292. 

Værø   i  Halland  604.  Ærkedegneembedet  52. 

*#  r.-  u      1    D         f  D  ,,        Øland,  Slae,  752. 

Yonge,  Richard,  Bisp  af  Bangor,   53,  *^'    '^ 

,  I    Øresten,  Fæstning  i  Sverig,  291. 

i    Ørum   Len   752. 
Østraat  i  Norge  476. 
Ze,    Henrik    v.    der.    Bisp    i    Slesvig,    |    Øvits  Kloster  759. 

84  f.  Øxnebjerg  Slaget  602. 


Anvisning  til  Bogbinderen. 


i.  il  Indbinding    i  fire   Bind    er   Værket    forsynet    med   fire   Fælles-Titel- 
hlade  og  fire   særskilte  Titelblade,  henholdsvis  for: 
Første  Dels  første  Afdeling  S.    i — 416. 

—  anden        —         S.  417 — Enden  samt  Register  til  hele  første  Del. 
Anden  Dels   første   Afdeling  (har  særlig  Paginering)   med  Register. 

—  anden         —  (ligeledes)  -  do.      og  den  store 
Stamtavle. 

Fortalen    (se    første    Dels    første    Hefte)    indsættes    foran    Første    Dels    første 

Afdeling. 
Bille-Vaabenet   indsættes  foran   i   Første   Dels   første  Afdeling. 
Bille-Brahe- Vaabenet  indsættes  foran  i  Anden  Dels  anden  Afdeling. 
De    fire  Segltavler    indsættes   samlede    i  Første    Dels   første    Afdeling   mellem 

Ark    I    og   2. 
Gjengivelsen    af  Steen   Billes  Ligsten    indsættes    i   Anden  Dels  første   Afdeling 

mellem  Side  74  og  75. 
Billedet  af  Rosendal  indsættes  i  Anden  Dels  første  Afdeling  mellem  Ark  8  og  9. 
Portræt    af  Anders  Bille  til  Rosendal  indsættes  i  Anden  Dels  første  Afdeling 

mellem   Ark   9  og   10. 
Portræt    af  Anders   Bille    til   Damsbo    indsættes    1   Anden  Dels   første  Afdeling 

mellem   Ark   26  og  27. 
Portræt  af  Claus  Bille  til  Lyngsgaard  indsættes  i  Første  Dels  anden  Afdeling 

mellem  Ark  48  og  49. 
Portræt  af  Henrik  Bille-Brahe  indsættes  i  Anden  Dels  anden  Afdeling  mellem 

Ark   5  og  6. 
Portræt    af    Steen    Andersen    Bille    indsættes    i    Anden    Dels    anden    Afdeling 

mellem  Ark    10  og   11. 


Tillæg    og    Rettelser    føjes    (saavidt    muligt)    til    vedkommende    .\ftleling. 


De  orienterende  Stamtavler  III  og  IV  i  anden  Del  indsættes  resp.  mellem 
Ark   5  og  6  i  anden  Dels  anden  .\fdeling  og  mellem  Ark  15  og  16  sammesteds. 

